
FORORD. 


\Jrev  Béla  Széchenyis  Rejse  i  Indien,  Japan,  Kina  og  de  til- 
grænsende Lande,  der  først  afsluttedes  for  et  Par  Aar  siden,  danner  et 
betydningsfuldt  Led  i  Rækken  af  vor  Tids  mange  Opdagelsesrejser,  og, 
skjøndt  Expeditionen  ikke  fuldt  naaede  sin  Hensigt  at  trænge  ind  i  Tibets 
ubekjendte  Højlande,  giver  den  dog  Besvarelsen  af  mange  geografiske  og 
ethnograHske  Spørgsmaal,  ligesom  vort  Kjendtskab  til  det  hemmelighedsfulde 
»Rige  i  Midten •■  er  bleven  betydeligt  forøget.  Gustav  Kreitner,  østrigsk 
Officer,  der  deltog  i  Expeditionen  som  dens  Geograf,  har  i  et  livligt 
Sprog  givet  nærværende  meget  underholdende  Beskrivelse  af  Rejsen  og 
har  paa  en  heldig  Maade  undgaaet  den  Brede  i  Fremstillingen  og  Over- 
fyldelse med  Stof,  der  gjør  saa  mange  Rejsebeskrivelser  tunge  o«  kjed- 
sommelige  at  læse. 

Oversætteren  har  søgt  at  beholde  Forfatterens  Ejendommeligheder 
i  Sprog  og  Udtryksmaade  og  har  kun  udeladt  mindre  Bemærkninger, 
som  ene  vilde  have  Interesse  for  tyske  Læsere. 

Oversætteren. 

Afrejse   fra   Triest.    —    Vor  Expedition.   —   Port   Sa'id.   —   Kjøb  af  Insekter.    —   Et 

Ligtog.   —    Suezkanalen.   —    Passagertilvæxt.   —    Livet   ombord.    —    Dschiddah.   — 

Evas  Grav.  —  Bazarscene.  —  Juleaften.  —  Udflugt  til  Dschebel  Vuogger.  —  Kolera 

i  Mekka  og  ombord.  —  Slavemarkederne  i  Dschiddah.  —  Bombay. 


Lit  let  Taageslør  havde  som  et  Vink  om  en  nær  forestaaende 
Scirokko  lagt  sig  over  Triest  og  hele  dens  Omegn.  De  mangfoldige 
Skibe,  der  laa  til  Ankers  paa  Rheden,  toge  sig  ganske  fantastisk  ud 
i  de  ejendommelige  Lysbrydninger,  der  fremkom  ved  Solnedgangen 
bag  denne  Taage.  Som  altid,  var  der  ogsaa  denne  Aften  et  bevæget 
Liv  i  Triests  Havn :  en  stolt  Damper,  fra  hvis  Skorstene  Røgen  væltede 
op  i  store  Masser,  syntes  for  Øjeblikket  at  være  Midtpunktet  i  denne 
Bevægelse;  under  højrøstet  Samtale,  Skrigen  og  Raaben  trænges  en 
utallig  Mængde  større  og  mindre  Baade  ved  den  store  Dampers  Fald- 
rebstrapper;  det  er  Lloyd-Postdampskibet  »Polluce«.  der  er  ved  at 
gjøre  sig  klart  til  at  afsejle  om  nogle  faa  Timer,  og  ombord  befinder 
sig  vor  Expedition,  bestemt  til  en  Opdagelsesrejse  gjennem  Øst-  og 
Centralasien.  Expeditionens  Chef  er  Grev  Belå  Széchenyi;  dens  andre 
Medlemmer  ere  Gabriel  Balint  de  Szent  Kotolna,  Sprogforsker,  Ludvig 
von  Loczy,  Geolog,  og  Bogens  Forfatter,  Expeditionens  Geograf. 

Det  er  den  4de  December  1877  Klokken  7  om  Aftenen.  Lygterne 
paa  San  Carlos  Mole  formaa  kun  at  trænge  svagt  gjennem  Taagen, 
og  hver  Lygte  er  omgiven  af  en  rødlig  Ring;  kun  fra  Fyrtaarnet 
kastes  der  et  klart  og  blændende  Skær  hen  over  Havet,  hvis  Over- 
flade bliver  mere   og  mere  urolig.      Kaptajn  Ragusin,    Skibets  Fører, 

giver  Befaling  til  at  lette  Anker;  Gangspillet  kommer  i  Bevægelse,  og 
snart  efter  ryster  Damperen  under  den  mægtige  Skrues  første  Om- 
drejninger; vi  have  tiltraadt  vor  Rejse  til  den  første  Station  paa  den 
lange  Rejse  til  den  opgaaende  Sols  Lande. 

I  Nattens  Løb  tiltog  Scirokkoen  uafladeligt  i  Styrke,  og  Skibet 
huggede  i  Søen. 

Den  6te  om  Eftermiddagen  vare  vi  ud  for  Brindisi.  Den 
italienske  Kyst  laa  8 — 10  Kvartmil  fra  os,  og  vi  kunde  tydeligt  skjelne 
Byen  med  dens  Havn,  Kirker  og  den  hele  Omegn. 

„  Vi  passerede  Kap  Matapan  med  sine  blaagraa  Klippetinder 
og  stejle  røMgraa  Vægge.  Forgjæves  spejder  Øjet  efter  menneskelige 
Boliger;  vi  kunne  Jum  opdage  nogle  Geder  og  Faar,  der  græsse  paa 
Højderne,  hvor  Vegetationen  kun  er  yderst  fattig. 

Medens  vor  Damper  nu  bevæger  sig  fremad  mellem  Europa 
og  Afrika,  vil  jeg  med  et  Par  Ord  omtale  vor  Expeditions  Chef. 

Da  Grev  Belå  Széchenyi,  den  største  Ungarers  ældste  Søn, 
havde  havt  den  Sorg  at  miste  sin  Hustru,  besluttede  han  sig  til  at 
foretage  en  Undersøgelsesrejse  i  Asien,  og  den  22de  September  1876 
modtog  jeg  en  Opfordring  fra  ham  til  at  ledsage  ham  paa  denne 
Rejse  i  Egenskab  af  Geograf.  Reisens  Hovedformaal  skulde  være  den 
geografiske  og  geologiske  Undersøgelse  af  Øst-  og  Centralasien,  ikke 
—  saaledes  som  det  er  blevet  paastaaet  adskillige  Steder  —  ude- 
lukkende i  en  Opsøgelse  af  Ungarernes  Stammeland. 

1  nogle  amerikanske  Blade  blev  der  i  sin  Tid  talt  vidt  og 
bredt  om,  at  vor  Expedition  skulde  være  bleven  taget  tilfange  i 
Ørkenen  Gobi  af  en  røverisk  Nomadestamme,  og  at  vi  alle  vare  blevne 
dømte  til  Døden;  i  dette  kritiske  Øjeblik  skulde  Grev  Széchenyi  da 
have  henvendt  nogle  Ord  til  os  paa  ungarsk.  Stammehøvdingen,  der 
hørte  disse  Ord,  var  da  faldet  paa  Knæ,  havde  bedækket  vor  Chefs 
Hænder  med  Kys  og  med  Glædestaarer  udtalt  paa  rent  ungarsk,  hvor 
lykkelig  han  følte  sig  ved  at  træffe  Landsmænd  o.  s.  v.  o.  s.  v. 

Studiet  af  Sprogslægtskabet  skulde  ganske  vist  ogsaa  udgjøre 
en  vigtig  Opgave  for  vor  Expedition.  Ulykkeligvis  blev  Sprogmanden, 
Balint,  saa  farligt  syg  i  Schanghai,  at  Lægerne  raadede  ham  til 
hurtigst  muligt  at  vende  tilbage  til  Europa.  Som  Følge  heraf,  og  da 
det  saa  langt  mod  Øst  ikke  ret  vel  lod  sig  gjøre  at  erstatte  dette  Tab, 
mistede  vi  Muligheden  for  at  kunne  anstille  grundige  Sprogstudier. 

Grev  Széchenyi  lededes  af  den  ganske  rigtige  Tanke,  at  et 
heldigt  Resultat  af  vor  Expedition  i  høj  Grad  vilde  være  afhængig  af 
en  hensigtsmæssig  Udrustning,   og  skyede  hverken  Bekostninger,   Tid 

eller  Anstrengelser  for  at  forsyne  sig  med  alle  mulige  Udrustnings- 
gjenstande,  hvis  Anskaffelse  han  dels  selv  ansaa  for  nødvendig,  dels 
blev  ham  tilraadet  af  erfarne  Orientrejsende. 

Jeg  havde  til  min  Raadighed  en  smuk  lille  Samling  Instru- 
menter, saaledes  et  astronomisk  Universalinstrument,  en  lille  Theodolit, 
nogle  Kompasser,  et  Sø-  og  et  Lommekronometer,  et  Kviksølv-Rejse- 
barometer, flere  Aneroidbarometre,  forskjellige  Thermometie  o.  s.  v. — 
Greven  førte  med  sig  et  helt  Arsenal  af  de  fortræffeligste  Jagt-  og 
Forsvarsvaaben,  og  jeg  tror  ikke,  det  er  for  meget  sagt,  at  der  aldrig 
før  er  bleven  foretaget  en  Rejse  til  det  Indre  af  Asien  af  et  Selskab, 
saa  godt  udrustet  i  enhver  Henseende  som  vort. 

Den  Ilte  fik  vi  Øje  paa  Damiettes  Fyrtaarn;  det  første  Glimt 
af  Faraonernes  Vidunderland,  og  Kl.  9  om  Morgenen  kastede  vi  Anker. 
Vi  ere  i  Port  Sai'd.  Hvor  hen  Øjet  end  retter  sig,  møder  det  fremmede 
og  nye  Billeder:  Ansigter,  Dragter,  Sæder  og  Sprog  —  alt  er  for- 
skjelligt  fra,  hvad  vi  hidtil  have  været  vante  til  at  se  og  høre.  En 
Skov  af  Master,  Skibe  fra  alle  Verdens  Egne  fylde  den  rummelige 
Havn.  Nærmest  os  ligger  den  engelske  Damper  Chimborazzo  fra 
Liverpool. 

Der  hersker  en  livlig  Bevægelse  paa  dens  Dækker.  Koner  og 
Piger,  gamle  og  unge  Mænd  samt  en  Mængde  Børn  færdes  mellem 
hverandre  talende,  leende  og  legende  —  det  er  et  Billede,  der  stikker 
paafaldende  af  mod  den  Stilhed,  der  raader  ombord  paa  vort  Skib, 
hvor  vor  Expeditions  Medlemmer  hidtil  ere  de  eneste  Passagerer. 

Port  Sai'd  er  bygget  paa  Ørkensandet.  Skjøndt  den  er  saa 
ung  endnu,  har  den  allerede  udviklet  sig  til  at  være  en  Hovedstation 
for  hele  Orientens  Handelsomsætning.  Port  Saids  europæiske  Ind- 
byggere bo  i  luftige  Murstensbygninger,  som  oftest  enetages  og  tegl- 
hængte. For  hver  Etage  er  der  en  Træveranda,  der  løber  helt  om 
Huset.  Vinduerne  ere  saa  godt  som  hele  Aaret  lukkede  med  store, 
grønne  Jalousier.  Fra  Tagene  vaje  utallige  Konsulats-  og  Firmaflag  i 
alle  Farver. 

Byen  bestaar  af  to  Dele,  det  europæiske  og  det  arabiske 
Kvarter.  I  det  førstnævnte  findes  Boutik  ved  Boutik  med  brogede 
Varer  udstillede  til  Salg,  men  den,  der  overskrider  Dørtærskelen,  maa 
have  mange  Penge  i  sin  Pung:  Handelsløsenet  synes  her  at  være 
fabelagtige  Priser  for  gjennemgaaende  middelmaadige  Varer.  Det 
europæiske  Kvarter  med  sine  lige  og  regelmæssige  Gader,  talrige 
Hoteller,  Kafeer  og  Forlystelsesanstalter  er  vidt  forskjellig  fra  det 
arabiske;  men  der  som  her  ser  man  store  Sværme  af  herreløse  Hunde, 

der  minde  om.  at  man  allerede  er  kommen  et  godt  Stykke  bort  fra 
europæisk  Civilisation.  Gjennem  de  stærkt  besøgte  Restauranters  og 
Kafeers  aabne  Døre  lyder  der  om  Aftenen  Sang  og  Musik;  det  er  som 
oftest  bøhmiske  Piger,  der  underholde  Gjæsterne  i  den  store  Sal;  i 
Sideværelserne  spilles  der  Hasard. 

Allerede  paa  Afstand  fortæller  vor  Næse  os,    at  vi  nærme  os 
det  arabiske  Kvarter. 


Fig.  1.     Kap  Matapan. 


Paa  begge  Sider  af  en  bred  Hovedgade,  der  lige  som  i  den 
europæiske  Stadsdel  er  Brændpunktet  for  Handelen,  baade  den  større 
og  den  mindre,  ligger  der  aldeles  planløst  og  uden  Spor  af  Symmetri 
en  Mængde  usle  Træbarakker,  blandt  hvilke  man  nu  og  da  ser  en 
mægtig  Bygning  rage  frem,  en  velhavende  Arabers  Ejendom.  Den 
første  Etage  indeslutter  Haremet.  Jeg  kunde  ikke  ret  fæste  Lid  til, 
hvad  jeg  hørte  om  den  Renlighed,  der  skulde  herske  i  saadanne 
Bygningers  Indre. 

Da  vi  vare  paa  Hjemvejen,  bleve  vi  bestormede  af  en  Skare 
Drenge,  der  vare  indhyllede  i  ægte  nationale  Laser,  og  som  falbøde 
forskjellige  europæiske  Fabrikprodukter;  forgjæves  anvendte  de  en 
Tid  lang  en  beundringsværdig  Tungefærdighed,  indtil  min  Rejsefælle 
endelig  besluttede  at  belønne  deres  Udholdenhed  paa  en  ejendommelig 
Maade:    under    hele    Flokkens    skraldende    Latter    bød    han    en    halv 

Pjaster  for  et  af  disse  Smaadyr,  Amele,  der  her  i  Landet  udjevner 
Forskjellen  mellem  rige  og  fattige.  Tilbudet  var  overordenlig  stort, 
og  de  gamle  hvidskjæggede  Arabere  rystede  smilende  paa  Hovedet 
ad  de  besynderlige  Fremmede,  der  gave  Penge  for,  hvad  man  her  kan 
faa  gratis  og  meget  mere,  end  man  bryder  sig  om.  Drengene  sloges 
om  Pengestykkerne,  som  om  det  gjaldt  om  at  tilkæmpe  sig  en  Plads 
i  Mohameds  Paradis,  og  bleve  tilsidst  saa  paatrængende,  at  der  maatte 
en  Bambusstok  til  at  holde  dem  borte  fra  vort  Fartøj,  da  vi  skulde 
ombord  igjen  i  Skibet. 

Den  følgende  Dag  besøgte  vi  Kirkegaarden ,  og  Tilfældet  var 
os  saa  gunstigt,  at  vi  mødte  et  arabisk  Ligtog.  Anførte  af  en  ægyptisk 
Soldat  gik  Mændene  i  Spidsen  for  Toget,  hvorpaa  der  fulgte  en  Sværm 
klagende  og  hylende  Kvinder  med  tæt  tilslørede  Ansigter.  Bag  efter 
Baaren  fulgte  endnu  en  Skare  Kvinder.  Liget  var  indhyllet  i  hvide 
Tøjer  og  laa  paa  en  Træbaare,  der  bares  af  fire  kraftige  Mænd;  over 
den  døde  hvælvede  sig  et  Slags  Laag  med  taarnhøje  Udsmykninger. 

Det  er  ikke  godt  muligt  at  afgjøre,  om  Kvindernes  Smerte 
var  naturlig  eller  ej;  Koranen  foreskriver  saadanne  lidenskabelige 
Smertensudbrud  over  den  afdøde;  Sjælens  Fremtid  er  endnu  indhyllet 
i  Mørke  —  maaske  lade  Dødens  Engle  sig  formilde,  saa  at  de  føre 
Sjælen  til  Allah  og  ikke  til  Helvede. 

Vi  ere  naaede  til  Kirkegaarden,  der  er  firkantet,  omtrent  300 
Alen  lang,  150  Alen  bred  og  delt  i  tre  Afdelinger,  der  ere  indbyrdes 
adskilte  ved  Plankeværk.  Den  østlige  Trediedel  tilhører  de  Kristne, 
den  midterste  Mohamedanerne,  den  vestlige  Jøderne.  Mohamedanernes 
Grave  bestaa  af  murede  Hvælvinger,  der  ere  anlagte  over  hinanden  i 
flere  Etager  og  have  en  Længde  af  henved  syv  Fod. 

Medens  den  ægyptiske  Soldat  fordeler  de  Klædningsstykker, 
der  have  ligget  over  den  døde,  mellem  de  sørgende,  og  medens  alle 
Arme  begjærligt  strække  sig  ud  efter  dem,  voxer  Kvindernes  Klage 
(Valvala)  til  en  rædselsfuld  Hylen;  denne  vedvarer,  medens  Liget 
skydes  ind  gjennem  Hvælvingaabningen  mod  Nord,  saa  at  Hovedet 
kommer  til  at  vende  mod  Syd  —  mod  Mekka. 

Der  var  en  anden  Scene,  som  greb  mig  paa  en  ganske  ejen- 
dommelig Maade.  Noget  længere  borte,  paa  en  anden  Grav  sad  en 
Kvindeskikkelse,  der  nynnede  en  vemodsfuld  Sang,  hver  Strofe  afbrudt 
af  en  hjerteskjærende  Hulken. 

Paa  Vejen  til  Staden  mødte  vi  en  Trop  arabiske  Sangere. 
Enhver  af  Kunstnerne  bearbejdede  sin  Tam-tam.  Fire  dannede  Koret ; 
en  smægtende,   bleg,  sortskjægget,  jeg  kunde  fristes  til  at  sige  billed- 

skjøn  Araber,  fungerede  som  Forsanger.  Om  Eftermiddagen  stødte 
vi  igjen  paa  dette  Selskab;  Forsangeren  arbejdede  endnu  bestandig 
ufortrøden,  men  det  forekom  mig  dog,  at  han  var  bleven  noget 
hæsere  og  ganske  sindsforvirret.  Jeg  tror,  at  der  ikke  mere  fandtes 
en  eneste  hjemlig  Helt,  hvis  Dyder  og  Bedrifter  han  ikke  allerede 
havde  besunget. 

Den   sørgende  Kvindes   Klagesang  paa  Kirkegaarden: 

Langsomt. 


Heltesangerens  Sang: 


Livligt. 

Den  13de  December  Kl.  7  om  Morgenen  forlode  vi  Port  Sai'd 
og  dampede  gjennem  Suezkanalen,  Nutidens  mest  kæmpemæssige  Værk. 
Denne  Kanal  er  imidlertid  beskrevet  saa  ofte  og  saa  udførligt,  at 
der  ikke  er  Anledning  til  her  at  skjænke  den  nogen  videre  indgaaende 
Omtale.  Kanalen  har  en  Brede,  der  forekom  mig  at  vexle  mellem 
80  og  140  Fod;  den  er  dog  ikke  sejlbar  i  hele  sin  Brede;  det 
egentlige  Farvand  er  markeret  ved  Pæle.  For  hver  fem  Sømile  er 
der  indrettet  Undvigestationer,  der  staa  i  telegrafisk  Forbindelse  med 
hinanden  og  ved  Semaforer  meddele  Skibe,  om  Farvandet  mellem  to 
saadanne  Stationer  er  frit  i  det  paagjældende  Øjeblik.  Farvandet 
er  nemlig  for  smalt  til,  at  to  Skibe  samtidigt  kunne  færdes  i  den 
egentlige  Kanal. 

Suezkanalen  har  en  Længde  af  omtrent  20  geografiske  Mile 
og  gaar  indtil  Ismailia  i  temmelig  lige  Linie  mod  Syd,  dernæst  lidt 
imod  Sydost  gjennem  forskjellige  Søer,  og  endelig  atter  mod  Syd  til 
Suez.  Omgivelserne  ere  trøstesløs  sørgelige  at  se  til:  Sandørkener, 
paa  enkelte  Steder  Sumpe,  uden  Vegetation.  Paa  denne  uoverskuelige 
Steppe  hæver  der  sig  kun  enkelte  ubetydelige  Sandhøje,  som  Vinden 
former  efter  sine  lunefulde  Indfald.    Fata  morgana  er  ganske  almindelig 

og  giver  det  som  oftest  Udseende  af,  at  Sandsletten  er  begrænset  af 
Vandløb,  bag  hvilke  der  atter  hæver  sig  smaa  Sandhøje.  Efter  som 
det  Sted,  hvorfra  man  anstiller  sine  Iagttagelser,  ligger  en  Smule  mere 
eller  mindre  højt,  viser  denne  tilsyneladende  Vandstribe  sig  ogsaa 
bredere;  jo  lavere  man  staar,  desto  smallere  viser  Striben  sig. 

Hen  imod  Aften  passerede  vi  Ismai'lia.  Den  nydelige  lille  By 
midt  i  en  Oase  var  en  sand  Vederkvægelse  for  Øjet.  Vicekongens 
Sommerresidens  rager  op  over  de  andre  Bygninger;  Lesseps',  den 
geniale  Kanalbyggers,  yndige  Villa  danner  imidlertid  det  mest  til- 
trækkende Punkt  paa  hele  denne  Plet,  der  rundt  om  er  omgivet  af 
Sand;    Banegaarden  ligger  ved  Oasens  sydlige  Ende. 

Skibsfarten  i  Kanalen  gaar  kun  for  sig  fra  Solopgang  til 
Bolnedgang*).  Klokken  5x/2  ankrede  vi  derfor  op  et  Stykke  Syd  for 
Ismai'lia  og  den  næste  Eftermiddag  Kl.  3  for  Suez.  Byen  ligger 
omtrent  en  Times  Vej  fra  Handelsnavnen.  Vandet  var  i  temmelig 
stærk  Bevægelse,  og  vi  foretrak  at  blive  ombord,  medens  vi  sendte 
vore  Brevskaber  i  Land  med  en  Dampbarkasse. 

I  Suez  fik  vort  Dampskib  en  betydelig  Tilvæxt  af  Passagerer. 
Henimod  60  Muhamedanere,  der  vare  ankomne  til  Suez  paa  en  P.  &  O. 
Damper**),  de  fleste  fra  Java,  indskibedes  paa  Lloyddamperen  for  paa 
den  billigst  mulige  Maade  at  naa  Mekka,  der  var  Maalet  for  deres 
Pilgrimsrejse;  de  lejrede  sig  paa  Dækket  i  brogede  Grupper.  Nogle 
af  dem  vare  ganske  nøgne,  andre  halvnøgne,  medens  Størstedelen  kun 
vare  iførte  et  Stykke  Linned. 

En  forvitret,  kløftet  Klippemasse  hæver  sig  i  Øst  og  fængsler 
vort  Blik:  det  er  Sina'i.  Ikke  det  mindste  Træ  kaster  sin  Skygge 
over  selve  Bjerget,  og  Solens  brændende  Straaler  falde  lodret  paa 
det;  ved  Foden  ligger  derimod  en  venlig  lille  Palmeskov.  Jeg  troede 
først,    at  det    var  Fata  morgana,    der   fremtryllede  denne  Skov,    men 


*)    Efter  Dr.  Scherzers  Meddelelse  om  Verdenshandelen  passeredes  Suezkanalen 
i  Aarene  1S75— 1877  af  følgende  Antal  Skibe: 

1375  ...  1474  Skibe  med  2,940,700  Tons  Drægtighed. 

1876  .  .  .  1587      »        »     3,072,000      » 

1S77  .  .  .  1633       »         »      3,419,000       »  » 

Toldindtægterne  beløbe  sig  for  disse  tre  Aar  til  91','a  Million  Frcs.  Fra 
Suezkanalens  Aabning  for  Trafiken  indtil  Slutningen  af  1877  blev  der  af 
9384  Skibe,  der  passerede  Kanalen,  betalt  en  Afgift  af  189,800,000  Frcs. 
70%  af  Skibene  sejlede  under  britisk  Flag.  Toldafgiften  er  siden  1877 
9  Frcs.  50  Centimer  pr.  Ton  (—  6  Kr.  84  Øre). 
*)  P.  &  O.  er  den  almindeligt  vedtagne  forkortede  Benævnelse  for  Peninsular 
and  Oriental  Company. 

Kaptajnen,  til  hvem  jeg  talte  derom,  henkastede  som  en  flygtig  Be- 
mærkning det  Ord:    »Moseskilde«. 

Snart  derefter  passerede  vi  det  Sted,  der  udpeges  som  det, 
hvor  Ægypterne  fandt  deres  Grav,  da  de  forfulgte  de  flygtende  Jøder. 
Der  strækker  sig  en  Sandbanke  fra  Øst  mod  Vest;  ved  indtrædende 
Ebbe  kommer  den  hist  og  her  til  at  ligge  tør.  Det  eneste  Sted, 
hvor  Havet  har  en  saadan  Dybde,  at  ogsaa  store  Skibe  kunne  passere, 
om  end  kun  med  stor  Forsigtighed,  er  markeret  af  et  Fyrskib. 

De  næste  tre  Dage  vare  vidunderligt  rolige,  og  Heden  var 
næsten  uudholdelig.  Selv  ved  Nattetid  viste  Thermometret  30,  ja 
endog  31°  C.  Vi  havde  faaet  en  arabisk  Lods  ombord,  der  skulde 
føre  os  gjennem  Koralrevene  til  Dschiddah  (Djedda). 

Tidligt  om  Morgenen  gjorde  Pilgrimmene  deres  Toilette:  de 
vadskede  sig  og  indhyllede  sig  i  deres  bedste  Klædebon.  Nogle  af 
Mændene  bare  upaaklageligt  hvide  Togaer,  der  bølgede  om  de  brune 
Skikkelser;  de  fleste  af  dem  vare  dog  iførte  brogede  Uldskjorter  og 
havde  om  Livet  et  rødt  eller  gult  Schavl.  De  fornemmeres  Dragter 
vare  af  Silke. 

Kvinderne,  der  under  Sejladsen  havde  lagt  deres  Slør  til  Side, 
skyndte  sig  nu  paany  at  tildække  deres  Ansigter.  Deres  Klædning 
bestod  i  Almindelighed  af  en  blaa  Uldtrøje,  hvide  og  folderige  Ben- 
klæder, og  derover  en  Silkeklædning,  der  laa  som  en  Sæk  over  hele 
Legemet.  Det  hvide  Slør  havde  to  Aabninger  for  Øjnene,  og  det 
var  saa  stort,  at  det  som  et  bredt  Baand  naaede  fra  Panden  og  helt 
ned  til  Knæene.  Et  stort  blaat  og  hvidt  stribet  Hovedklæde,  der  i 
Almindelighed  blev  holdt  beskyttende  over  Hovedet  med  begge  Arme, 
fuldstændiggjorde  Dragten. 

Henimod  Kl.  9  tilberedte  Pilgrimmene  deres  Frokost.  Den 
bestod  af  Ris  og  af  Fisk,  der  først  var  tørret  i  Solen  og  derpaa  ristet 
paa  glødende  Kul;  endvidere  af  Dadler,  Bananer  og  Oranger.  Da 
Frokosten  var  til  Ende,  pakkede  de  de  Tæpper,  hvorpaa  de  havde 
sovet,  deres  Straamaatter  og  Kar  m.  m.  i  Kister  og  afventede  derpaa 
taalmodigt  det  Øjeblik,  da  Damperen  kastede  Anker. 

Det  er  ikke  godt  muligt  at  beskrive  den  Sceneforandring,  der 
nu  pludseligt  foregik.  De  forskjellige  Grupper,  der  for  nogle  faa 
Øjeblikke  siden  havde  forholdt  sig  saa  roligt,  syntes  nu  pludseligt  at 
være  i  fuldt  Oprør  mod  hverandre:  Malajer,  Arabere  og  Tyrkere 
raabte  i  Munden  paa  hverandre;  Kister  og  Kufferter  balancerede  over 
Hovederne  paa  den  stormende  Mængde  og  bleve  forlangte  med  høje 
Skrig.      Hist   udvikler  Bevægelsen  sig    til  et  formeligt  Slagsmaal,    her 

antager  Dialogen  en  altfor  drastisk  Form ,  saa  bliver  der  pludseligt 
en  almindelig  Stilhed  —  sandsynligvis  et  anerkjendt  vittigt  Hoved, 
der  har  aabnet  sin  Mund  —  og  derpaa  følger  en  enstemmig,  hjertelig 
Skoggerlatter.  Det  var  kun  en  nødtvungen  kortvarig  Pause,  og  Hel- 
vedeslarmen begynder  nu  paany;  den  holder  ikke  op,  førend  de  alle 
ere  komne  i  Land. 

Endelig  vare  Muhamedanerne  udskibede,  og  ogsaa  vi  kunde 
tænke  paa  at  tage  fraborde.  Baadefarten  til  Byen  varer  en  halv 
Time,  da  Koralrev  indsnevre  Farvandet  i  betydelig  Grad. 


Fig.  4.     »Moseskilden«. 


Set  langt  borte  fra  gjorde  Byen  et  vidunderligt  Indtryk.  Sten- 
husene ere  to  til  tre  Etager  høje,  men  ere  uden  Spor  af  Symmetri 
byggede  langs  Strandbredden.  De  regelmæssigt  anbragte  Vindus- 
aabninger  paa  Hovedfacaderne  ere  ofte  saa  brede,  at  de  indtage  en 
hel  Side  af  et  Værelse.  I  Bygningens  øvrige  Vægge  er  der  i  for- 
skjell ig  Højde  anbragt  smaa  uregelmæssige  Vindusaabninger.  Værelserne 
i  de  øvre  Etager  tilhøre  Kvinderne.     Husene  ere  uden  Tas-. 

To  store  Moskeer  rage  med  deres  slanke  Minareter  op  over 
Husmasserne  og  tegne  sig  meget  virkningsfuldt  mod  Dschebel  Heddah, 
de  store  Klippemasser  i  Baggrunden. 

Vi  aflagde  først  et  Besøg  i  Bazaren;  den  strækker  sig  i  en 
Bue,  som  dog  ofte  afbrydes,  og  udgjør  Byens  Hovedaare.  En  ikke 
ubehagelig  ejendommelig  Duft  slaar  os  imøde,  Millioner  af  Fluer  om- 
sværme os  med  ægte  orientalsk  Paatrængenhed.  Talrige,  herreløse 
Hunde  ligge  og  gnave  paa  alt,  hvad  der  blot  nogenlunde  kan  be- 
skytte dem  mod  den  dræbende  Kjedsomhed. 

Indbyggerne  (Dschiddah  har  omtrent  20,000  Indbyggere)  skjænke 
ikke  os  vantro  nogen  synderlig  Opmærksomhed ;  i  det  højeste  opfordre 
de  deres  Børn  til  at  lade  os  beundre  deres  blændende  hvide  Tænder 
og  skarlagensrøde  Tunger.  Boderne  ere  yderst  tarvelige  og  gjøre  et 
smudsigt  Indtryk;  et  uafbrudt  Bræddetag  løber  hen  over  dem  i  en 
Højde  af  c.  25  Fod. 

Med  klassisk  Bo  udbredt  over  sit  Ansigt  og  ganske  nøgen 
med  Undtagelse  af  et  Bælte  om  Lænderne  venter  her  en  Sælger,  der 
en  Sælgerske  paa  de  ikke  talrige  Kunder.  Udvalget  er  ikke  saa 
ganske  ringe:  der  er  Tæpper,  nærmest  beregnede  til  Haschihsrøgere, 
Tøfler  til  silkeklædte  Haremsskikkelser,  Turbaner  til  glatragede  Isser: 
der  er  Muslingeskaller,  Figner,  Dadler,  Oranger,  Kaffe,  Vand,  Brænde 
(i  smaa  Bundter  til  50  Centimer  Stykket)  —  men  det  er  daarlige 
Tider:  de  rundhaandede  Franskmænd  og  Englændere  forekomme  nu 
ikke  mere  saa  hyppigt  som  i  gamle  Dage;  Handelen  gaar  kun  trægt, 
og  Bazarens  Kjøbmænd  have  Tid  nok  til  at  henfalde  i  allehaande 
Betragtninger  over  fordums  Dage,  da  Pilgrimsfarterne  til  Mekka  vare 
i  deres  fulde  Glans.  Og  Kjøbmanden  stirrer  frem  for  sig,  medens 
han  indaander  den  narkotiske  Duft  af  sin  Nargileh ,  der  tændes  ved 
Kulilden,  og  medens  Bedekjødstykkerne  (Kebab),  der  ere  stukne  paa 
Spid,   langsomt  ristes. 

Tolv  Timer  mod  Øst,  bag  de  blaa  Bjerge  ligger  den  hemme- 
lighedsfulde By.  Hundrede  Tusinder  af  Pilgrimme  vandre  hvert  Aar 
til  Profetens  Grav.  Til  Mekka  tør  ingen  nærme  sig,  der  ikke  er 
Muhamedaner.  For  kort  Tid  siden  skulle  to  Englændere  umiddelbart 
før  en  Fest  have  ladet  sig  optage  blandt  Muhameds  Tilhængere  for 
at  kunne  faa  Tilladelse  til  at  betræde  Helligdommen. 

Det  blev  mig  fortalt  i  Dschiddah,  at  en  anden  Englænder,  der- 
for et  halvt  Aarstid  siden  havde  forklædt  sig  som  Araber  og  sluttet 
sig  til  en  Karavane,  var  bleven  opdaget  og  fængslet  i  Mekka.  Han 
blev  ført  for  den  tyrkiske  Gouvernør,    der  modtog  ham  meget  barskt 

og  gjorde  ham  opmærksom  paa,  at  han  kun  kunde  vende  tilbage 
som  Muhamedaner;   Englænderen  blev  nødt  til  at  bøje  sig. 

En  af  vore  første  Udflugter  gjaldt  den  muhamedanske  Kirke- 
gaard, hvor  man  påaviser  Menneskeslægtens  Moder,  Evas  Grav.  I  en 
Længde  af  130  Alen  og  i  en  Brede  af  7  Alen  er  den  indesluttet  af 
en  forvitret  tre  Fod  høj  Koralmur,  der  er  afrundet  for  oven.  Grav- 
stedet er  dækket  af  tørt,  graat  Sand.  Ved  Foden  af  Graven  findes 
der  et  lille  Mindesmærke  af  Granit  med  arabiske  Skriftsprog.  En 
Palme  breder  sine  saftiggrønne  Grene  ud  derover. 

Foran  Portalen  stod  et  Bord  med  en  hvid  Dug,  og  paa  den 
laa  der  fire  Maria-Theresia-Thalere.  Da  vi  nærmede  os,  traadte  en 
statelig  Araber  frem;  han  lagde  den  højre  Haand  over  Brystet  og 
bøjede  sig  dybt.  Med  ubeskrivelig  Grandezza  slog  han  derpaa  ud 
med  Haanden  og  opfordrede  os  til  at  fordoble  Mønternes  Antal. 
Grev  Széchenyi  tog  et  Francstykke  frem  og  vilde  lægge  det  paa 
Bordet.  Med  Lynets  Hurtighed  greb  Araberen  det,  besaa  det  og  rakte 
det  tilbage  med  stolt  Resignation,  pegede  derpaa  med  Haanden  hen 
imod  det  lille  Mausoleum,  under  hvilket  Evas  Hoved  skal  ligge,  gik  i 
Forvejen  og  vinkede  til  os,  at  vi  skulde  følge  efter.  Vi  betraadte 
Mausolæet  —  fire  nøgne  Vægge. 

Araberen  udbredte  Maatter  paa  Gulvet,  for  at  vore  Sko  ikke 
skulde  krænke  Helligdommen.  Derpaa  aabnede  han  Dørene  til  den 
egentlige  Gravhvælving;  der  viste  sig  nu  et  mørkt  Rum,  i  hvis  Midte 
der  var  opstillet  et  Slags  Katafalk.  Med  imponerende  Værdighed 
løftede  han  det  sorte  Klæde,  der  laa  over  den  formentlige  Katafalk; 
nysgjerrig  bukkede  jeg  mig  for  at  udgrunde  Hemmeligheden  —  der 
var  aldeles  intet.  Paany  opfordrede  vor  Fører  os  til  at  kaste  store 
Pengestykker  ned  i  Afgrunden,  og  paany  havde  Sølvfrancstykket  den 
samme  Skjæbne  som  før.  Men  førend  vi  forlode  Kirkegaarden,  tiggede 
Skjælmen  dog  om  at  faa  den  Mønt,  han  havde  tilbagevist  to  Gange. 

Ikke  langt  fra  Kirkegaarden  er  der  opkastet  en  Sanddæmning, 
og  inden  for  denne  findes  de  Brønde,  der  forsyne  Byen  med  Drikke- 
vand. Brøndene  ere  henved  ^0  Fod  dybe,  og  det  Vand,  de  indeholde, 
maa  betragtes  som  filtreret  Havvand.  Et  firkantet  Stykke  Læder, 
hvis  Ender  ere  bundne  sammen  med  en  Strikke,  benyttes  som  Øsekar. 
Uafladeligt  komme  og  gaa  de  Kameler,  der  bære  Vand  til  Byen. 

Da  vi  vendte  tilbage  til  Staden,  passerede  vi  den  tyrkiske 
Hovedvagt.  Posten  var  10  Mand  stærk  og  kommanderedes  af  en 
Officer,  der  havde  sit  Kvarter,  en  Straadivan,  paa  Gaden.     Mandskabet 


16 


Fra  Triest  til  Bombay. 


var  bevæbnet   med  Bagladere,    men  iøvrig  var  der  ikke  Spor  af  Uni- 
form; enhver  var  klædt,  som  han  havde  Lyst  og  Lejlighed  til. 

Dsehiddah  har  tre  Porte;  den  mod  Syd  er  i  Almindelighed 
spærret,  hvorimod  den  østlige  og  nordøstlige  benyttes  særdeles  meget. 
Her  lejre  alle  de  Karavaner  sig,  der  komme  fra  Mekka  eller  ere  paa 
Vej  derhen.  En  Araber,  der  stod  ved  Mekkaporten  advarede  os  mod 
at  gaa  videre,  da  »Inglese«  ikke  havde  Tilladelse  dertil,  men  vi  fort- 
satte dog  vor  Vej  uden  at  faa  Ubehageligheder  af  noget  Slags. 


Fifr.  5.     IndRanj:  til  Bazaren  i  Dsehiddah. 


Den  følgende  Dag  besøgte  vi  den  lille  Landsby  Schi-ech,  der 
kun  ligger  en  Snes  Minuter  fra  Staden,  i  Sydost.  Den  bestaar  af 
omtrent  100  Hytter,  der  hver  kan  have  et  Fladeindhold  af  50  til  100 
Kvadratalen.  Husenes  Yægge  bestaa  af  middelmaadigt  Fletværk  eller 
af  krumme  Stænger,  der  ere  bedækkede  med  Straamaatter.  Taget, 
der  ligeledes  er  af  Fletværk,  hæver  sig  kegleformigt  og  ender  i  en 
Spids.  Indgangen  dannes  af  en  firkantet  Aabning,  der  næppe  er  høj 
nok  til,   at  vi  stærkt  for  over  bøjede  kunne  komme  ind  gjennem  den. 

Den  nødvendige  Luftvexel  tilvejebringes  ved  nogle  ganske  smaa  Aab- 
ninger,  der  ere  anbragte  en  i  hver  af  Hyttens  fire  Vægge.  Til  de 
fleste  af  disse  Boliger  slutter  der  sig  en  større  rund  eller  retvinklet 
Plads,  der  er  indhegnet  af  Fletværk;  det  er  Gedernes  eller  Kamelernes 
Opholdssted. 

Da  vi  vare  komne  tilbage  til  Byen,  besøgte  Greven  den  tyrkiske 
Vicegouvernør  for  at  tale  med  ham  om  Muligheden  af  at  foretage  en 
Udflugt  til  Bjergene.  Gouvernøren  lod  ikke  til  at  synes  videre  godt 
om  denne  Plan  og  gjorde  sig  al  Umage  for  at  bringe  Greven  til  at 
afstaa  derfra.  Blandt  andet  sagde  han:  Gouvernøren  opholder  sig 
netop  for  Øjeblikket  i  Mekka  og  kommer  først  tilbage  om  nogle 
Dage  .  .  .  Tyrkiet  har  næsten  ingen  Myndighed  over  Araberne,  hele 
Gentralarabien  betaler  ikke  saa  meget  som  saa  i  Skat,  stiller  ikke  en 
eneste  Soldat;  Sultanen  gjælder  kun  som  Muhamedanernes  kirkelige 
Overhoved.  Forudsat  at  vi  vilde  foretage  Udflugten  med  militær  Be- 
dækning, vilde  ogsaa  dette  støde  paa  kæmpemæssige  Vanskeligheder, 
og  vi  maatte  være  forberedte  paa  at  høre  Kuglerne  pibe  os  om 
Ørene.  Vilde  vi  foretage  Udflugten  paa  eget  Ansvar,  stod  det  os 
naturligvis  frit  for  —  men  Tyrkiet  saa  det  ikke  gjærne.  løvrigt  vilde 
han  med  Fornøjelse  strax  afsende  et  Bud  til  Mekka  for  at  gjøre 
Gouvernøren  bekjendt  med  vor  Anmodning,  og  han  haabede  saa  i 
Løbet  af  et  Par  Dage  at  kunne  give  os  Besked. 

Paa  Vejen  hjem  mødte  vi  vor  elskværdige  og  altid  lystige 
Skibslæge,  der  fortalte  os,  at  han  netop  havde  kjøbt  et  persisk  Tæppe 
til  en  Pris  af  64  Rupier  (en  indisk  Sølvmønt  =  1  Kr.  41  Øre),  og  at 
han  foreløbig  havde  maattet  give  et  halvt  engelsk  Pund  paa  Haanden. 
Den  næste  Dag  afhentede  han  Tæppet  og  vilde  betale  Kjøbeprisen  i 
Napoleons.  Araberne  satte  betænkelige  Miner  op;  de  vilde  have  disse 
Penge  omsatte  først  i  Maria-Theresiathalere ,  og  disse  igjen  i  Rupier, 
hvorved  de  vilde  have  havt  en  Extrafortjeneste  af  en  halv  Napoleon 
eller  omtrent  5  Rupier.  Det  varede  syv  lange  og  syv  brede,  førend 
man  kunde  blive  enige  om  Handelen  —  og  saa  fandt  Araberne  tilsidst, 
at  der  slet  ikke  var  nogen  Anledning  til  at  betale  Haandpengene  til- 
bage. Omsider  rykkede  de  dog  ud  med  Pengene  men  raabte  paa,  at 
det  var  Bedrageri. 

Juleaften  1877  tilbragte  vi  ombord  paa  »Polluce«.  Et  Tama- 
rincletræ  prydede  det  velbesatte  Bord,  og  efter  endt  Maaltid  gave  vi 
os  til  at  spille  om  endel  Smaagjenstande,  vi  havde  kjøbt  i  Bazaren. 
Derefter  arrangerede  Skibslægen  en  Koncert.  Skibets  Officerer  optraadte 
pludseligt  som  dygtige  Musikere;    der  var  to  Githere,    to  Violiner  og 

en  Fløjte,  og  de  spillede  utrætteligt  til  langt  ud  paa  Natten.    Den  nye 
Dag  var  ikke  fjern,   da  vi  søgte  vore  Køjer. 

Den  næste  Dag  bleve  vi  overraskede  ved  allerede  at  modtage 
den  skriftlige  Tilladelse  fra  Mekka.  Forberedelserne  til  Rejsen  vare 
snart  tilendebragte.  Greven  hyrede  tre  Muldyr  til  en  Pris  af  tre 
engelske  Pund,  og  Under scheri fen  udkommanderede  tre  Mand  som 
Eskorte  samt  bestemte  Opbrudet  til  Kl.  8  om  Aftenen.  Til  Eskorten 
sluttede  der  sig  to  frivillige  i  Haabet  om  gode  Drikkepenge  (»Bakschisch«). 
Folkene  vare  klædte  som  Arabere  og  bevæbnede  med  Handscharer. 
Vi  selv  havde  klogeligt  bevæbnet  os  med  Revolvere. 

En  tyrkisk  Underofficer,  der  følte  sig  meget  smigret  ved  at 
blive  kaldt  Effendi,  kommanderede  Eskorten.  Han  kunde  vel  være 
omtrent  40  Aar  gammel,  men  hans  Overskjæg  var  allerede  graat; 
hans  Udseende  var  yderst  martialsk,  og  han  optraadte  med  stolt  Selv- 
følelse. Han  gav  os  det  fornuftige  Raad  at  lade  vore  Hatte  blive 
hjemme  og  i  Stedet  for  dem  at  sætte  tyrkiske  Fez  paa  Hovedet. 

Stadsporten  var  allerede  spærret,  og  Vagten  maatte  purres 
ud  af  sin  første  Søvn.  En  herlig  Stjernehimmel  hvælvede  sig  over 
vore  Hoveder;  Venus  og  Orion  straalede  med  vidunderlig  Klarhed. 
Med  en  Soldat  som  Vejviser  rede  vi  nu  halvanden  Time  i  nordnord- 
vestlig Retning.  Vi  omgik  nogle  Landsbyer,  hvor  Hundene,  der 
mærkede  noget  usædvanligt,  gave  sig  til  at  gjø  med  en  paaskjønnelses- 
værdig  Udholdenhed.  Vor  Vejviser  lod  ikke  til  at  være  i  Besiddelse 
af  noget  særligt  Orienteringstalent;  to  Gange  steg  han  af  Hesten  for 
at  spørge  sig  for  om  Vejen.  En  Linie,  der  var  markeret  ved  Kamel- 
spor, førte  nu  i  lige  Retning  gjennern  Ørkenen. 

Utrættelige,  men  tavse  rede  vi  fremad  mellem  de  svagt  bølge- 
formede Sandmasser,  der  toge  sig  besynderligt  ud,  da  Maanen  var 
staaet  op  og  kastede  sine  Straaler  hen  over  den  uendelige  Flade. 
Enhver  Sandbølge  syntes  at  bevæge  sig,  og  Skyggerne  fra  vor  lille 
Karavane  smuttede  op  og  ned  ad  Sandhøjene.  Nattens  Friskhed  var 
i  Begyndelsen  særdeles  velgjørende,  men  snart  blev  det  dog  for  koldt ; 
en  stærk  Taage  gjennemtrænger  os  fra  yderst  til  inderst;  Thermo- 
rnetret  viser  kun  6°  G.  Da  Klokken  var  bleven  3,  gjorde  vi  Holdt. 
Araberne  havde  snart  fundet  et  Sted  i  Sandet,  hvor  de  kunde  udhvile 
sig,  og  det  varede  ikke  længe,  førend  der  lod  sig  en  Snorkekvintet 
høre  i  Nattens  Stilhed.  Vi  andre  havde  oprindelig  bestemt,  at  vi  vilde 
holde  os  vaagne,  men  da  vor  Fører  lagde  sig  til  at  sove,  bukkede 
ogsaa  vi  under  for  Fristelsen  og  styrkede  os  ved  et  Par  Timers  sund 

og  god  Søvn ;  vi  bleve  vækkede  Klokken  5  og  fortsatte  strax  vor  Vej ; 
efter  næppe  to  Timers  Ridt  naaede  vi  Maalet  for  vor  Rejse. 

En  130  Fod  høj  Ryg,  Dschebel  el  Vuogger,  af  vulkansk  Op- 
rindelse, strækker  sig  fra  Vest  til  Øst  og  ligger  foran  Dschebel  Heddah, 
der  naar  en  Højde  af  omtrent  6,400  Fod.  Skraaningerne  ere  kun 
svagt  bevoxede,  men  forøvrigt  som  oversaaede  med  sorte  Basaltblokke, 
mellem  hvilke  der  har  lejret  sig  smaa  Rullestene  (for  det  meste  Kvarts 
og  forskjellige  Halvopaler),  der  ere  udsvømmede  fra  Hovedbjerget.  I 
nogen  Afstand  tager  det  sig  derfor  ud,  som  om  Skraaningerne  vare 
dækkede  med  frisk  oppløjet  Humus.  Vegetationen  er  fattig  og  spar- 
som; hist  og  her  frister  et  Græsstraa,  en  Kaktus-  eller  Malvaceeart 
en  kummerlig  Tilværelse. 

Vejen  til  Mekka  gaar  i  Zigzag  mellem  to  af  Kullerne  og  fort- 
sættes derefter  mod  Øst  gjennem  øde,  sandige  Stepper;  der  findes 
ikke  Vand,  ikke  noget  Træ,  der  kan  bringe  den  trætte  Pilgrimsmand 
Vederkvægelse,  og,  naar  han  efter  tolv  Timers  anstrengende  Vandring- 
endelig  har  opslaaet  sit.  første  Nattekvarter  i  Klippeslugterne  ved 
Foden  af  Dschebel  Heddah,  maa  han  skjælve  for  sit  Liv,  thi  hvilket 
Øjeblik  som  helst  kan  en  af  de  talrige  Røverbander,  der  færdes  her  i 
Ørkenen,  styrte  over  ham  som  en  Hvirvelvind. 

Naar  Pilgrimmen  er  naaet  op  til  Passet,  ser  han  imidlertid 
langt  borte  den  hellige  Moskes  syv  slanke  Minareter,  og  han  føler 
ny  Kraft  og  nyt  Mod  i  sine  Aarer,  saa  at  Resten  af  Vejen  hurtigt 
bliver  tilbagelagt. 

Vejen  fra  Dschiddah  til  Mekka  kan  ikke  tilbagelægges  i  kortere 
Tid  end  to  til  tre  Dage.  Karavanerne,  der  ofte  tælle  flere  Tusinde, 
tiltræde  som  oftest  Farten  ved  Nattetid.  Udraaberen  —  paa  Rejser 
tilfalder  det  skiftevis  Mændene  at  opfylde  den  religiøse  Pligt  at  ud- 
raabe  Tiden  —  forkynde  ved  deres  ensformige  Sang  for  de  i  Dschiddah 
forsamlede  Muhamedanere  fra  alle  Verdens  Egne,  at  Øjeblikket  til  at 
bryde  op  er  kommet.  Paa  Lejrpladsene  uden  for  Østporten  opstaar 
der  nu  en  Forvirring  uden  Lige.  Lysbaalene  blive  slukkede,  Kjedlerne 
gjøres  rene,  den  tarvelige  Bagage  samles  i  et  lille  Bundt,  og  man 
opsøger  Kamelerne  under  høje  Raab.  Man  strides  om  Kamelmøget, 
det  eneste  Brændsel  for  de  næste  Dage;  alle  ville  paa  engang  fylde 
Græskarflaskerne  med  Vand,  og  nogle  af  Kamelerne  blive  atter  be- 
læssede med  Gedeskindssække,  fyldte  med  Vand;  hist  henne  søger  en 
svag  Olding  forgæves  at  rejse  sig  for  at  følge  med  Karavanen;  han 
er  for  svag  og  maa  lades  tilbage;  hans  sidste  Time  er  nær. 

Fortravet  af  Karavanen  er  allerede  brudt  op;  de  modigste  og 
utaalmodigste  ere  allerede  ude  af  Syne,  og  kun  en  Støvsky  betegner 
den  Vej,  de  have  fulgt.  Efterhaanden  komme  Kvinderne  til  Sæde  paa 
Kamelerne;  Mændene  vandre  i  Almindelighed  tilfods,  og  snart  er  hele 
Karavanen  i  Bevægelse  i  brogede  Grupper,  nogle  højrøstede,  andre 
tavse,  atter  andre  hensunkne  i  Bøn  og  Andagt. 

Lejrpladsen  bliver  tom  —  men  kun  for  kort  Tid;  thi  nyan- 
komne rykke  ind  for  atter  at  bryde  op  mod  Øst,  naar  den  næste 
Dag  gryr.  De  fattige  maa  døje  utroligt  i  enhver  Henseende  paa  Vejen 
til  Profetens  Grav.  Mange  omkomme  for  Beduinernes  Lanser,  og  det 
hører  ingenlunde  til  Sjældenhederne,  at  endog  større  Karavaner  med 
militær  Eskorte  blive  angrebne  af  Vahabiterne. 

Med  Lynets  Hurtighed  styrte  disse  frem  af  Bjergslugterne, 
røve  alt,  hvad  de  kunne  faa  fat  paa  under  den  almindelige  Forvirring, 
og  forsvinde  derpaa  i  Bjergene  lige  saa  hurtigt,  som  de  kom.  I 
Kampen  trække  Pilgrimmene  meget  ofte  det  korteste  Straa;  for  det 
første  mangle  de  Lokalkjendskab,  for  det  andet  formaar  den  korte 
Handschar  saa  godt  som  intet  mod  Ildvaabnene,  der  stikke  frem 
mellem  Klippeblokkene.  Selv  ved  Maalet  for  Rejsen  maa  Pilgrimmene 
tilbringe  mange  drøje  Timer:  Mekka  er  overfyldt,  og  overalt  er  der 
Trængsel;  Luften  er  forpestet;  der  raser  alle  Slags  Epidemier,  og 
med  blottet  Hoved  maa  de  forrette  lange  Andagtsøvelser  ved  den 
sorte  Sten;  som  Følge  af  alt  dette  er  der  mange,  der  sætte  Liv  og 
Helbred  til  i  Mekka.  Det  er  dog  ikke  i  Stand  til  at  lægge  en  Dæmper 
paa  den  rettroende  Mohamedaners  Begejstring;  han  er  stolt  af  at 
bære  Æresnavnet  Hagg  (Hadschi),  der  udgjør  en  væsentlig  Del  af 
hans  jordiske  Lykke.  Decimerede  ved  Ulykkestilfælde  og  Sygdom 
lejre  Pilgrimmene  sig  igjen  efter  nogle  Ugers  Forløb  foran  Havne- 
stadens Porte,  idet  de  længselsfuldt  vente  paa  de  Skibe,  der  skulle 
føre  dem  tilbage  til  deres  Hjem. 

Paa  begge  Sider  af  denne  smalle  Vej  fandt  vi  Stene,  paa 
hvilke  der  var  indhugget  arabiske  Tegn,  Tal  og  Indskrifter,  overalt 
var  der  Grave. 

Øde,  men  ikke  mennesketomme  ere  disse  vide  Strækninger, 
hvor  der  nu  og  da  udfolder  sig  en  grøn  Plet;  her  ser  man  da  Kamel- 
og Gedehjorde,  der  vogtes  af  Hyrder,  som  ikke  have  noget  godt  Navn 
paa  sig.  Pilgrimmen  kjender  og  frygter  dem  som  fejge  Snigmordere. 
Skjulte  bag  Klippeblokkene  jage  de  pludseligt  en  Kugle  i  Ryggen  paa 
den  fredsommelige  rejsende,  der  ikke  aner  Uraad.  Ogsaa  vi  skulde 
faa    en    Paamindelse    om    disse    Uslinges  Tilstedeværelse:    medens    vi 

spiste  vor  tarvelige  Frokost,  faldt  der  et  Skud  i  vor  Nærhed,  lykke- 
ligvis uden  at  træffe.  Da  vi  senere  paa  Dagen  gjennemstrejfede 
Bjergene,  fik  vi  Øje  paa  fire  Arabere,  der  laa  næsten  helt  skjulte  bag 
Klippeblokke  og  med  Bøssen  færdig  til  Skud  iagttoge  os  med  spændt 
Opmærksomhed.  En  Mand  af  Eskorten  udviklede  al  sin  Veltalenhed 
for  at  formaa  os  til  hurtigst  muligt  at  vende  om  igjen. 

Klokken  10  bestege  vi  Muldyrene  for  at  tiltræde  Tilbagevejen. 
Solen  brændte,  Jorden  udstraalede  en  kvælende  Varme,  der  kun 
sjeldent  mildnedes  af  et  svagt  Luftpust.  Klokken  2  kunde  vi  øjne 
Dschiddah,  og  tre  Timer  senere  havde  vi  atter  »Polluce«s  gyngende 
Dæk  under  vore  Fødder. 

Der  er  udbrudt  Kolera  i  Mekka!  Saaledes  lød  den  nyeste 
Efterretning,  der  blev  bragt  til  Dschiddah  af  hjemvendende  Pilgrimme. 
En  officiel  Beretning  meddelte,  at  der  i  Mekka  den  første  Dag  var 
indtruffet  36  Sygdomstilfælde  med  dødeligt  Udfald,  den  anden  Dag 
130,  den  tredie  60,  hvorhos  det  oplystes,  at  der  ligeledes  i  Dschiddah 
var  død  adskillige  under  mistænkelige  Symptomer  —  alt  syntes  saa- 
ledes at  bekræfte  Efterretningens  Rigtighed.  Da  der  næredes  almindelig 
Frygt  for,  at  Ondet  skulde  gribe  hurtigt  om  sig,  gjorde  Dschiddahs 
europæiske  Befolkning  alt,  hvad  der  paa  nogen  Maade  var  muligt ,  for- 
at  rense  Byen  og  faa  Pilgrimmene  praktiserede  ombord  uden  Ophold. 

Der  opstod  en  ædel  Kappestrid.  Alle  engelske  To-  og  Tre- 
mastere, der  vare  særligt  indrettede  til  at  overføre  Pilgrimme,  kon- 
kurrerede med  Lloydskibene.  Hvis  Pilgrimmene  havde  været  vel- 
havende Folk,  og  havde  de  kunnet  udrede  de  fastsatte  Priser,  vilde  de 
sikkert  gjerne  have  betalt  —  men  Penge  er  noget,  de  ikke  kjende  til. 
Det  Par  Sølvmønter,  de  have  med  sig,  ere  egentlig  slet  ikke  beregnede 
til  at  give  ud,  men  kun  til  Legetøj  for  Børnene,  der  med  svage  Smil 
paa  de  sygelige  Ansigter  takke  Forældrene  for  den  Glæde,  Sølvets 
Klang  vækker  i  deres  Bryst. 

Desværre  er  jeg  ikke  i  Stand  til  at  meddele  Læserne,  hvor 
meget  de  800  Pilgrimme  maatte  betale,  der  nu  kom  ombord  paa 
»Polluce«.  Pladserne  blive  bortliciterede.  Englænderen  siger  til  Pil- 
grimmen: »Kom  med  mig.  Du  skal  kun  betale  50  Rupier,  og  Du 
skal  komme  hurtigt  afsted.  Vær  blot  ikke  saa  dum  at  gaa  til 
Lloyd;  der  kommer  Du  til  at  betale  mere,  og  Du  kommer  til  at  sejle 
elendigt.«  —  Lloyd  svarer:  »Tager  Du  med  et  andet  Skib,  maa  Du 
endog  betale  det  Vand,  Du  bruger.  Vi  sejle  sikkert  og  hurtigt  .  .  . 
Du  skal  kun  betale  45  Rupier.«  Saa  slaar  Englænderen  10  Rupier 
af  paa  Prisen  —  40  Rupier  pro  persona.    Endelig  bestemmer  Pilgrimmen 

sig  for  det  ene  eller  det  andet  Skib.  Han  byder  10  Rupier,  og  man 
kommer  tilsidst  overens  om  en  Betaling  af  20 — 30  Rupier. 

Højstærede  Læser!  Du,  som  vistnok  højst  nødigt  betræder 
en  Faarefold  eller  som  rimeligvis  drejer  om  det  nærmeste  Gadehjørne, 
naar  Du  mærker,  at  man  er  i  Begreb  med  at  rense  en  Kloak  — ■  Du 
skulde  blot  komme  ombord  paa  Damperen  »Polluce«  og  bevæge  Dig 
lidt  mellem  de  800  fromme  Pilgrimme,  der  endnu  ere  helt  optagne 
af  Koleraens  Rædsler,  som  de  have  været  Vidner  til  i  Mekka;  Du 
skulde  kigge  lidt  ned  i  de  Gryder,  der  staar  paa  de  aabne  Ildsteder 
oppe  paa  Dækket,  og  hvori  det  koger  og  syder  saa  mystisk  ...  Du 
skal  ikke  frygte  for  Ildsvaade;  thi  Skibet  svømmer  paa  Havet  og  er 
oven  i  Kjøbet  godt  assureret;  Du  skal  blot  ikke  være  bange  for 
Koppeepidemi,  thi  vi  have  et  Apothek  ombord  .  .  .  men  jeg  vil  ikke 
raade  Dig  til  at  trække  Vejret  dybt.     Der  er  800  Pilgrimme  ombord! 

Stuvede  som  Sild  i  en  Tønde  opfylde  de  Mellemdækket ;  Mand 
læner  sig  ugenert  til  Kvinde,  Kvinde  til  Mand  —  alle  ere  de  opfyldte 
af  den  salige  Bevidsthed  om  at  have  set  Mekka,  Kaba.  Nu,  da  de 
igjen  ere  nødte  til  at  opholde  sig  mellem  de  vantro  (Allah  forbande 
dem!),  søge  de  at  faa  Tiden  til  at  gaa  med  at  anstille  Jagt  paa  det 
lille  Dyr,  der  paa  arabisk  kaldes  Amele. 

De  sortskjæggede,  brune  Mænds  Dragt  bestaar  af  en  Skjorte, 
der  i  Tidens  Løb  har  antaget  alle  mulige  Farver  i  Stedet  for  den 
oprindelige,  der  vistnok  har  været  hvid.  Selv  en  Allah  hengiven, 
fanatisk  Hadschi  holder  det  dog  ikke  længe  ud  i  denne  Atmosfære, 
og  hensynsløs  puffer  og  støder  han  alle  Konkurrenter  til  Side  for  at 
komme  op  paa  Trappens  øverste  Trin  og  fylde  sine  Lunger  med 
den  friske  Brise.  Alle  Kvinder  kom  tæt  tilslørede  ombord,  og  trods 
al  Anspændelse  af  vor  Synskraft  kunde  vi  i  det  højeste  opdage  deres 
kulsorte  Pupiller. 

Mohamedanere,  der  ikke  bryde  sig  om  at  se  mere  her  paa 
Jorden,  naar  de  først  have  havt  den  Lykke  at  se  den  hellige  Moskes 
syv  Minareter,  eller  saadanne,  der  haabe  paa  at  tjene  deres  Brød 
paa  en  ærlig  Maade  ved  at  tigge,  naar  de  ere  komne  hjem,  ofre 
begge  eller  kun  et  af  deres  Øjne  efter  Størrelsen  af  deres  Fanatisme 
eller  Pengebegjærlighed;  Præsterne  stikke  da  Øjnene  ud  paa  dem, 
der  ønske  det.  Det  skal  kun  være  sjeldent,  at  Kvinder  hæve  sig  til 
en  saadan  Grad  af  Opofrelse. 

Kvindeskikkelserne  vare  i  Almindelighed  indhyllede  i  vide, 
smudsige  Gevandter;  men  de  smuktformede,  brune  Fødder  vare  som 
oftest  ubedækkede.      Jeg  maa  tilstaa,  at  Nysgjerrigheden  ofte  fik  mig 

til  at  anstille  Forsøg  paa  at  udgrunde,  hvilket  henrivende  Ansigt  det 
lange  Slør  vel  kunde  skjule.  Men  forgæves!  med  stolt  Foragt  vendte 
Skikkelsen  mig  Ryggen.  Da  vi  vare  komne  ud  paa  det  aabne  Hav, 
lagde  Kvinderne  deres  Slør  bort,  og  jeg  indrømmer,  at  min  Skuffelse 
var  stor.  Nu  unddroge  de  sig  ikke  mere  saa  knibsk  de  vantroendes 
forskende  Øjne,  men  udfoldede  et  levende  Koketteri,  naar  man  viste 
dem  en  eller  anden  lille  Opmærksomhed.  Men  Fantasien,  der  havde 
udstyret  dem  med   alle  mulige  Yndigheder,    havde  faaet  sit  Dødsstød. 


Fig.  7.     Aden,  set  fra  Havet. 


Alle    lignede    hverandre;     der    var    ikke    engang    nogen    paafaldende 
Aldersforskjel. 

Det  var  kun  Massen  og  Beskaffenheden  af  de  paagjældende 
Kvinders  Smykker,  der  lod  slutte  til  deres  sociale  Stilling.  Den  ene 
bar  kun  en,  den  anden  derimod  to  Ringe  i  Næsefligene,  den  tredie 
slet  ingen;  en  fjerde  havde  over  en  halv  Snes  store  Sølvringe  fast- 
gjorte i  Øret,  saa  at  den  øverste  Del  af  dette  som  Følge  af  Vægten 
blev  trukket  ned  i  en  saadan  Grad,  at  den  kom  til  at  danne  et  Slags 

Klap  for  Øregangen.  Nogle  bare  slet  ikke  noget  Fodsmykke,  andre 
havde  Benet  fra  Ankelen  til  Begyndelsen  af  den  magre  Læg  over- 
læsset med  Sølvbaand;  nogle  havde  et  Slags  bredpladede  Ringe  paa 
den  venstre  Fods,  andre  paa  begge  Fødders  Tommeltaa. 

Alle  havde  de  samme  mørke  Hudfarve,  fladtrykt  Næse,  stor 
Mund  med  svulmende  Læber,  der  naaede  næsten  helt  op  til  Ørerne, 
samt  to  Rækker  blændende  hvide  Tænder.  Mange  af  disse  Kvinder 
ere  Mødre  allerede  i  en  Alder  af  13Aar,  og  deres  legemlige  Udvikling- 
bliver  paa  Grund  heraf  for  tidligt  afsluttet;  derfor  ere  de  som  oftest 
smaa  og  uanselige,  og  i  deres  Ansigtsudtryk  kan  man  ikke  læse  andet 
end  Resignation  i  en  Tilværelse,  fuld  af  Sorg  og  Nød. 

Blandt  2den  Klasses  Passagerer  befandt  der  sig  en  indisk 
Fyrstes  Eunuch;  han  fortalte  os  paa  daarligt  engelsk,  at  der  aarlig 
fødes  40  Eunucher  i  Mekka,  og  at  de  derpaa  sælges  paa  Slave- 
markederne i  Dschiddah.  Det  er  en  sørgelig  Kjendsgjerning,  at  Slave- 
handelen staar  i  fuldt  Flor  i  Dschiddah.  Fra  Tid  til  anden  indfinder 
der  sig  her  Skibe,  som  bringe  den  levende  Vare  til  Torvs  fra  Afrika. 
Prisen  for  et  Negerbarn  vexler  fra  300  til  400  Rupier;  for  en  voxen 
Neger  betales  der  600  til  800  Rupier.  Slaverne  regnes  med  til  Familien 
og  behandles  i  Almindelighed  godt.  Den  Mulighed  staar  aaben  for 
dem,  at  de  igjen  kunne  erhverve  sig  Friheden,  idet  de  ved  Overarbejde 
tilbagebetale  deres  Herre  den  Pris,  han  har  maattel  give  for  dem; 
ofte  faa  de  ogsaa  deres  Frihed,  naar  de  forstaa  at  erhverve  sig  deres 
Herres  særlige  Bevaagenhed. 

Hver  Gang  vi  samledes  ved  Maaltiderne,  gjaldt  det  første 
Spørgsmaal  Doktoren:  Hvor  mange  døde?  Svaret  lød  forskjelligt:  to, 
tre  eller  fem.  Frokosten  er  til  Ende,  og  Stewart  kommer  hen  til 
Lægen  for  at  hviske  noget  til  ham.  Vi  vide  meget  vel,  hvad  det 
gjælder,  og  vi  følge  Lægen,  der  hurtigt  fjerner  sig.  Vi  indhente  ham 
henne  under  Kommandobroen.  Han  er  i  Begreb  med  at  løfte  det 
Klæde,  der  er  lagt  over  en  døds  Ansigt.  Han  føler,  om  der  endnu 
skulde  være  noget  Livstegn,  undersøger  Liget  og  ender  med  at  give 
et  betydningsfuldt  Vink.  En  Time  senere  ligger  Liget  uden  over- 
flødige Klæder  paa  et  Brædt.  En  Sten  eller  nogle  Stykker  Jern  blive 
fastgjorte  til  den  dødes  Ben;  fire  Mand  løfte  Brædtet  op  paa  Relingen 
og  skyde  det  saa  langt  ud,  at  dets  ydre  Ende  faar  Overbalancen: 
Liget  glider  nu  ned  ad  Brædtet  og  styrter  med  et  Plump  ned  i 
Vandet,  der  skummende  lukker  sig  over  det;  endnu  engang  kommer 
det  afsjælede  Legeme  op  til  Overfladen,  derpaa  trækkes  det  tilbunds 
af  Stenen  eller  Jernet.     Saaledes  begravede  vi  Koleraens  Ofre. 

Den  sidste  Dag  af  Aaret  1877  passerede  vi  Strædet  ved  Bab 
el  Mandeb,  der  af  Perim-Øens  mægtige  Klipper  deles  i  to  Arme;  vi 
styrede  ind  gjennem  den  smallere  østlige.  Solen  gik  netop  ned  bag 
»det  mørke  Fastland«,  og  dens  Straaler  faldt  paa  mørke,  vulkanske 
Klippemasser,  ved  hvis  Fod  der  snoede  sig  et  lyst  Baand  af  Ørken- 
sand, der  atter  blev  beskyllet  af  den  arabiske  Havbugts  Bølger.  Ved 
den  øvre  Ende  af  et  Krater,  der  hæver  sig  omtrent  120  Fod  over 
Havets  Overflade,  fik  vi  Øje  paa  Byen  Aden  med  dens  Kaserner, 
medens  de  interessante  Omrids  af  Dschebel-Scham-Scham  begrænsede 
Horisonten  mod  Nord. 

Den  9de  Januar  1878  fik  vi  endelig  Indiens  Kyster  i  Sigte; 
de  toge  sig  ud  som  en  svag  Skystribe,  der  laa  over  Havet.  Den 
uafladelige  Brasen  af  harsk  Fedt  med  Løg,  der  efterhaanden  var 
trængt  igjennem  overalt,  havde  gjort  Opholdet  paa  Skibet  utaaleligt. 
Nu  var  Forløsningens  Time  nær.  Klokken  3  om  Eftermiddagen  kastede 
vi  Anker  i  en  Kvartmils  Afstand  fra  Bombay  paa  det  Sted.  der  var 
blevet  os  betegnet  af  Havnepolitiet,  som  allerede  forlængst  havde  op- 
daget det  gule  Karantæneflag,  vi  havde  hejst  paa  Toppen.  Efter  en 
Times  Forløb  indtraf  den  Læge,  der  var  ansat  under  Havnepolitiet; 
han  blev  imidlertid  nede  i  sin  Baacl  og  modtog  der  Skibslægens 
Meldinger.  Han  rystede  betænkeligt  sit  graa  Hoved,  da  han  fik  at 
vide,  at  der  var  død  25  Passagerer  af  en  smitsom  Sygdom;  derpaa 
lod  han  sig  ro  tilbage  til  Byen  for  at  indhente  nærmere  Ordrer  af 
Øvrigheden*). 

Vi  vare  alle  fattede  paa  maaske  at  blive  nødte  til  at  blive 
ombord  i  flere  Uger.  Overraskelsen  var  derfor  stor,  da  vi  allerede 
Klokken  6  samme  Aften  fik  Tilladelse  til  at  løbe  ind.  Glæden  var 
almindelig;  Pilgrimmene  jublede  i  vilden  Sky,  og  alles  Øjne  straalede 
af  Henrykkelse. 


*)  I  Indien  har  man  i  de  senere  Aar  med  Held  bekæmpet  Koppeepidemien;  der 
er  givet  de  strengeste  Karantæneforskrifter  for  de  Skibe  ombord,  paa  hvilke 
der  forefalder  Dødsfald  af  denne  Sygdom. 

Viktoriahaven.  —  Jonglører.  —  Tavshedens  Taarne.  —  Makorumfesten.  —  Klippe- 
grotterne ved  Bombay.  —  Afrejse.  —  Indiske  Jernbaner.  —  ATassik.  —  Bropenge 
ved  Ganges.  —  Den  hellige  Stad  Benares.  —  Observatoriet.  -  Den  fyrstelige  Agents 
Palads.  —  Ligbrændinger.  —  Synderbadet.  —  Lamper  ved  Ganges.  —  Tigere  som 
Postrøvere. —  Abetemplet.  —  Schivas  gyldne  Tempel.  —  Aurungsib-Minareterne. — 

Ankomst  til  Kalkutta. 


Klokken  lxl%  betraadte  vi  Indiens  Jordbund.  Gasblussene  brændte  klart 
nok  til  at  lade  de  herlige  monumentale  Bygninger,  Skipperpaladset, 
Posthuset,  den  rige  Kirke,  Universitetet  m.  m.  vise  sig  i  et  feagtigt 
Lys.  Den  lange  Sørejses  Ensformighed  bidrog  naturligvis  meget  til  at 
gjøre  de  første  Indtryk  baade  dybe  og  hemmelighedsfulde;  thi  i  Grunden 
kjørte  vi  kun  gjennem  en  By  med  fuldkomment  europæisk  Præg; 
dette  traadte  endnu  stærkere  frem  de  følgende  Dage,  og  det  var  da 
Palmerne,  den  stærke  Varme  samt  de  brune  Skikkelser,  der  besøgte 
den  europæiske  Stad  i  Forretningsanliggender,  som  mindede  os  om, 
at  vi  vare  fjernt  fra  vort  Hjem. 

Fra  den  europæiske  By  gik  der  to  Sporvognslinier  over  Esplanaden 
til  Hindubyen. 

Paa  Kjørselen  til  Hindubyen  kom  vi  til  en  stor  fritliggende 
Græsmark,  Esplanaden,  hvor  Ungdom  i  alle  Farveafskygninger  tumlede 
sig  i  munter  Leg.  En  Række  høje  Stilladser  tæt  ved  Vejen  betegnede 
det  Sted,  hvor  Vandcisternerne  havde  deres  Plads;  her  vare  brune 
Hinduskikkelser  beskjæftigede  med  at  skaffe  det  Vand  op,  der  behøvedes 
til  Vanding  af  Græsplæner  og  Gader ;  Vandet  bragtes  op  ved  at  træde 
et  Skovlhjul,  hvortil  der  med  visse  Mellemrum  var  fastgjort  sammensyede 

Faare-  og  Svineskind;  naar  de  vare  fyldte  med  Vand,  antoge  de  Dyrets 
Form.  Fyldte  med  Luft  og  forsvarligt  tilbundne  bruges  de  enten 
enkeltvis  eller  forenede  til  større  Flaadcr  som  Færger  til  Persontrans- 
port over  Floderne. 

Noget  længere  fremme  passerede  vi  det  Monument,  der  var 
oprejst  til  Minde  om  Dronning  Viktorias  Kroning  til  Kejserinde  af 
Indien;  det  er  en  Marmorstatue,  der  forestiller  Kejserinden  siddende 
paa  sin  Trone  i  fuldt  Kroningsornat. 


Fig.  8      Bombay. 

Lige  saa  stille  som  der  i  Aftentimerne  var  i  den  europæiske 
By,  lige  saa  livligt  var  der  i  Hindubyen.  Mængden  bølgede  frem  og 
tilbage  som  paa  et  stort  Aarsmarked.  I  de  øvre  Vinduer  i  de  enetages 
Huse  viste  der  sig  leende  Kvindeansigter,  der  nysgjerrig  betragtede 
Livet  paa  Gaden.  Iførte  brogede  og  luftige  Klædninger,  med  Næse- 
fligene og  Ørene  overlæssede  med  Guld-  og  Sølvringe  befandt  disse 
Kvinder  sig  tydelig  nok  særdeles  vel  ved  den  forfriskende  Aftenluft 
efter  Dagens  trykkende  Hede. 

I  de  nederste  Etager  findes  det  ene  Værksted  eller  Udsalg  ved 
Siden    af   det    andet.      Ved    Olie-    eller   Gasbelysning    bliver    der  her 

hamret,  filet,  drejet  og  syt  (hist  og  her  anvendes  Symaskiner  indtil 
sent  paa  Xatten,  og  indtil  Trætheden  gjør  Øjnene  usikre.  Saa  bliver 
Værkstedet  eller  Boden,  hvortil  der  iøvrigt  ikke  findes  nogen  anden 
Indgang  end  over  Disken,  lukket  med  en  eller  to  forskydelige  Døre, 
og  Ejeren  lægger  sig  til  at  sove  paa  den  brede  Sten  foran  den 
lukkede  Dør. 

Mellem  Husene  stod  der  hist  og  her  nogle  nydelige  Pagoder, 
hvis  runde  Taarn  løb  op  i  en  Spids,  og  hvis  Altre  vare  sammensatte 
af  hemmelighedsfulde  Gudebilleder  og  andre  Skulpturer  med  forfærde- 
lige Udtryk  i  Øjnene.  Det  er  forbudt  Europæere  at  betræde  Templernes 
Indre.  Paa  Helligdommenes  Dørtrin  sad  der  fuldt  op  af  Tiggere  med 
forkrøblede  Lemmer  og  bade  om  Almisse. 

For  at  naa  til  Bycullahotellet  stege  vi  op  i  et  ejendommeligt 
Kj øretøj ,  man  bruger  her:  det  er  forspændt  med  Oxer.  De  smaa 
livlige  Dyr  trak  afsted  med  den  tohjulede  Vogn  langt  hurtigere,  end 
man  skulde  have  trot.  Kjøretøjer  af  dette  Slags  benyttes  i  Bombay 
hovedsagelig  af  Parserne,  Tilhængere  af  Zoroasters  Lære;  imidlertid 
ere  ogsaa  enkelte  Sporvogne  forspændte  med  Oxer. 

Næste  Morgen  tidlig  blev  vor  Bagage  underkastet  Toldeftersyn. 
Instrumenterne  passerede  undtagelsesvis  toldfrit,  da  de  først  skulde 
benyttes  i  Kina;  derimod  blev  der  for  Ildvaabnenes  Vedkommende 
forlangt  en  Afgift  af  10  Procent  af  deres  Værdi.  Grev  Szechenyi 
medtog  kun  fire  Bøsser,  som  han  havde  til  Hensigt  at  anvende  paa  Jagt 
i  Indien;  alle  de  øvrige  Vaaben  samt  den  største  Del  af  vor  Bagage 
expederede  han  derimod  direkte  til  Shanghai. 

Dagen  gik  med  Forretningsanliggender  og  Visiter.  Hen  imod 
Aften  besøgte  vi  Viktoriahaven,  der  kun  ligger  en  halv  Snes  Minutter 
fra  Hotellet  og  Jernbanestationen  Byculla;  foran  denne  Have  er  det 
nye  Viktoriamusæum  opført;  det  er  holdt  i  en  temmelig  smagløs  Stil. 
Det  indre  bestaar  af  en  eneste  stor  Sal;  den  indeholder  Mineralier  og 
Bælgfrugter  fra  Alverdens  Lande.  Midt  i  Salen  staar  der  en  Model  af 
Parsernes  Begravelsestaarn ,  Tavshedens  Taarn,  og  i  Nicherne  lægger 
man  Mærke  til  store  Træfigurer,  der  bære  de  forskjellige  National- 
dragter og  fremstille  Jagtscener  og  Kampe  med  Tigere,  Vildkatte  og 
Bjørne.  I  Højde  med  første  Etage  løber  der  et  bredt  Galleri  rundt 
om  hele  Salen.  Paa  Bordene  er  der  udstillet  Herbarier,  Samlinger  af 
Krybdyr,  Fisk  o.  s.  v.  Det  er  meget  interessant  at  se  de  i  Træ  gjen- 
givne  Fremstillinger  af  de  indfødtes  Liv.  De  enkelte  Figurer  ere  gjen- 
givne  med  stor  Sandhedskærlighed  og  saa  vel  malede  som  udklædte 
fuldstændig  korrekt. 

Ved  Enden  af  Viktoriaparken  er  der  anlagt  en  lille  zoologisk 
Have,  hvis  Beboere,  Panthere,  Løver,  Vildkatte,  Schakaler  m.  m.  ikke 
have  Grand  til  at  beklage  sig  over  Kulde.  Der  er  indrettet  mægtige 
Bure  for  de  talrige  Repræsentanter  for  Abeverdenen  og  for  alle  Slags 
brogetfarvede  Fugle. 

Da  vi  kom  ud  af  Musæet,  havde  vi  Lejlighed  til  at  se  hele 
Bombays  elegante  Verden  passere  Revue  for  os,  medens  Musiken 
spillede  paa  Promenaden.  Hver  Torsdag  er  der  formelig  Trængsel  af 
Ekvipager;  Damerne  optræde  paa  disse  Dage  i  de  kostbareste  Toiletter 
og  holde  sig  roligt  i  deres  Vogne,  medens  det  er  Skik  og  Brug,  at 
Herrerne  aflægge  dem  Besøg  i  deres  Ekvipager.  Militærmusiken,  der 
talte  endel  Bøhmere  blandt  sine  Medlemmer,  spillede  adskillige  hjemlige 
Melodier,  der  gjorde  et  ganske  ejendommeligt  indtryk  under  de 
fremmede  Omgivelser. 

Alt,  hvad  jeg  saa  og  hørte,  var  nyt:  Maden  (engelsk  Køkken 
med  indiske  Krydderier),  den  strenge  Etikette,  der  herskede  ved 
Bordet,  den  mørkfarvede  Betjening,  Søvn  under  Moskitonettene,  medens 
de  nydelige  spraglede  Firben  tumlede  om  paa  Væggene  ligesom  Fluerne 
hjemme  i  Europa  —  det  ene  med  det  andet  bidrog  til  at  forhøje  det 
fjerne,  fremmede  Lands  Trylleri. 

Jeg  har  allerede  tidligere  et  Par  Gange  havt  Lejlighed  til  at 
nævne  de  saakaldte  »Tavshedens  Taarne«.  En  af  disse  Begravelses- 
pladse  ligger  paa  den  smalle  Bjergryg,  der  strækker  sig  gjennem 
Halvøen  Malabar  i  hele  dens  Længde.  Udsigten  over  Bombay  er 
ubeskrivelig  skjøn  set  fra  Malabar  Point:  det  er  et  af  de  smukkeste 
tropiske  Kystlandskaber,  der  navnlig  vinder  derved ;  at  de  rigt  vexlende 
Virkninger  af  Havet,  den  yppige  Vegetation  og  af  de  stejle  uregel- 
mæssige Profiler  af  Ghatbjergene  i  Baggrunden  ere  sammentrængte 
paa  et  forholdsvis  snevert  Rum. 

Selv  om  man  har  den  mest  apathiske  Natur,  maa  man  nødven- 
digvis føle  sig  underligt  betagen  første  Gang,  man  staar  over  for  den 
form-  og  farverige  Tropevegetation  og  første  Gang  bliver  Vidne  til 
den  pludselige  Sceneforandring,  der  foregaar,  idet  Dagen  forvandles  til 
Nat  i  Løbet  af  utrolig  kort  Tid. 

Forsynede  med  Adgangskort  besøgte  vi  i  Løbet  af  den  16de 
Parsernes  Begravelsesplads.  Vejen  derhen  gaar  gjennem  herlige, 
skyggefulde  Palmeskove.  Til  en  Begyndelse  stege  vi  omtrent  220  Fod 
op  ad  en  prægtig  Stentrappe;  paa  Trinene  sad  der  Tiggere,  der  søgte 
at  vække  vor  Medlidenhed  ved  at  fremvise  deres  forskjellige  Lem- 
læstelser   eller    ved    meget    monotont    at    istemme    nogle    sørgmodige 

Melodier.  Foran  den  store  Gitterport,  den  eneste  Indgang  til  Kirke- 
gaarden.  der  er  helt  omgivet  af  Mure,  stod  der  en  Politimand,  der 
affordrede  os  vore  Adgangskort,  uden  hvilke  det  ikke  er  tilladt  at 
komme  inden  for. 

I  et  lille  Tempel  nær  ved  Indgangen  brændte  den  evige  Ild. 
De  fem  massive  Stentaarne,  40  Fod  i  Gjennemsnit  og  25  Fod  høje 
staa  midt  i  den  store  og  vel  holdte  Have.  Omtrent  3  Fod  over 
Jorden  fører  en  lille  Dør  ind  i  Taarnet;  her  igrjennem  blive  Ligene 
befordrede  op  paa  Platformen.  Denne  er  radieformet  fordybet,  saa  at 
den  kan  optage  Ligene,    og  ved  to  koncentriske  Kredse  delt  i  tre  Af- 


Fig.  9.     Dok  i  Bombay. 

delinger,  af  hvilke  den  yderste  er  bestemt  for  Mands-,  den  midterste 
for  Kvinde-  og  den  inderste  for  Børnelig.  Platformen  skraaner  noget 
mod  Taarnets  Midtlinie,  hvor  en  stor  Kanal  optager  Blodet  fra  Ligene 
i  Platformens  Fordybninger  og  fører  det  til  Jorden.  Ved  Begravelsen 
bliver  Liget  indhyllet  i  hvidt  Tøj  og  baaret  bort  paa  en  aaben  Baare. 
Sørgeskaren  følger  parvis,  ligeledes  klædt  i  hvidt. 

Efter  en  kort  Bøn  ved  den  hellige  Ild  bliver  Liget  bragt  op 
paa  Platformen ;  rundt  om  i  Havens  Træer  venter  der  allerede  Aadsels- 
gribbe  i  hundredevis,  der  nu  styrte  sig  over  Liget,  saa  at  der  i  Løbet 
af  faa  Timer  ikke  er  andet  end  de  afpillede  Knogler  tilbage  af  det. 
Den    følgende   Dag    blive    disse   bisatte    i   det   saakaldte   Centraltaaru. 

Dette  Slags  Begravelse  har  sit  Udspring  fra  den  religiøse  Anskuelse, 
at  alle  ere  hverandre  lige  i  Døden,  og  at  rige  og  fattige  ere  skabte  at 
samme  Stof. 

Søndag  Morgen,  just  som  vi  vare  færdige  med  vor  Frokost, 
kom  Tjeneren  og  meldte,  at  en  indisk  Gjøglerbande  havde  begyndt 
en  Forestilling  uden  for  Verandaen.  Skjøndt  det  var  Søndag,  havde 
nogle  Englændere  indfundet  sig  som  Tilskuere,  og  jeg  sluttede  mig  til 
dem.  Hinduen  udførte  netop  det  bekjendte  Kunststykke  at  lade  en 
Plante  voxe  frem:   han   lagde  et  Frø  i  den  nøgne  Jord  lige  for  vore 


Fig.  10.     Vegetation  paa  Elefantaøen. 


Fødder,  overgød  Jorden  med  Vand  og  dækkede  derefter  Pletten  med 
en  Stump  Tøj.  Efter  nogle  Minutters  Forløb  tog  han  Tøjet  bort,  og 
man  saa  da  allerede  en  lille  Plante,  der  havde  en  Højde  af  tre  eller 
fire  Tommer;  han  vandede  paany  den  spæde  Plante,  og  denne 
Manøvre  gjentog  han  nogle  Gange.  I  Løbet  af  et  Kvarter  var  Planten 
voxet  til  et  lille  tre  Fod  højt  Træ  med  saftig  grønne,  brede  Blade. 

De  Kunststykker,  der  udføres  med  Brilleslanger,  ere  ogsaa 
tilstrækkeligt  bekjendte;  jeg  finder  dog  Anledning  til  at  bemærke,  at 
alle  Slangerne  have  deres  Gifttænder.  Man  kan  ved  alle  Forevisningerne 
meget  tydeligt  iagttage  den  Indflydelse,  som  den  monotome  Piben  fra 

en  ilclelydende  Klarinet  udøver  paa  Slangerne,  saa  at  de  blive  tæmmede. 
Saa  snart  Gjøgleren  begynder  at  spille  paa  sit  Instrument,  hæver 
Slangen  lige  som  elektriseret  sit  smalle  Hoved,  udvider  Halsen,  saa  at 
den  ejendommelige  Brilletegning  træder  skarpt  frem,  og  lytter  til  de 
tryllende  Toner,  idet  den  med  Lynets  Hastighed  kaster  Hovedet  til 
alle  Sider. 

Xaar  en  indfødt  bliver  bidt  i  Haanden  eller  Foden  af  en 
Brilleslange,  skjærer  den  første  den  bedste,  der  er  i  Nærheden,  det 
paagjældende  Lem  af  oven  for  Biddet;  den  tilbageblivende  Del  bliver 
først  stukket  i  varmt  Vand  og  derpaa  brændt  med  glødende  Jern. 
Europæerne  underbinde  det  saarede  Lem  for  at  standse  Blodomløbet, 
skjære  derefter  Saaret  op  i  en  betydelig  Længde  og  ætse  det  godt  ud. 
Det  hører  dog  til  Sjeldenhederne,  at  selv  disse  kraftige  Midler  have 
den  tilsigtede  Virkning,  og  man  kan  sige,  at  Biddet  af  Brilleslangen, 
navnlig  i  den  varme  Sommertid,  er  absolut  dødeligt.  Af  de  mange 
Tusinde  Mennesker,  der  i  Indien  hvert  Aar  falde  som  Ofre  for  vilde 
Dyr ,  omkommer  omtrent  Halvdelen  som  Følge  af  Brilleslangens  Bid. 
Man  kan  derfor  ikke  undre  sig  over,  at  en  Lady,  der  til  Underholdning 
for  sine  Gjæster  havde  tilsagt  en  Slangebetvinger,  faldt  i  Afmagt,  da 
denne  ved  sin  Indtræden  begyndte  at  spille  paa  sit  Instrument  og 
der  da  fra  alle  Hjørner  fremmylrede  Brilleslanger,  som  Kunstneren  i 
Forvejen  paa  en  eller  anden  Maade  har  set  sig  i  Stand  til  at  ind- 
smugle i  Huset. 

Slutningsnumeret  i  den  Forestilling,  der  blev  givet  uden  for 
Hotellet,  bestod  i,  at  nogle  Gymnastikere  klatrede  op  ad  fritstaaende 
høje  Bambusrør,  som  de  altsaa  maatte  holde  i  Balance  under  deres 
Opstigning.  Det  var  forbavsende  at  se  den  Sikkerhed,  hvormed  disse 
Gymnastikere  tilsidst  udførte  Salto  mortale  i  en  Skov  af  spidse  og  skarpe 
Knive  og  Lanser,  der  kun  vare  adskilte  med  meget  smaa  Mellemrum, 
hvori  det  altsaa  gjaldt  om  at  falde  efter  hvert  Spring. 

Medens  vi  opholdt  os  i  Bombay,  traf  Byens  mohamedanske 
Indvaanere*)  store  Forberedelser  til  den  nær  forestaaende  Machorum- 
fest.  Store  Sværme  droge  syngende  og  støjende  gjennem  Byens  Gader, 
medens  andre  sade  sørgmodige  og  bedende  foran  Husene.  De  første 
kalde  sig  Schihsekten  og  ere  talrigst  repræsenterede  i  Bombay;  de 
sørgende  høre  til  Sunihseklen,  der  navnlig  findes  i  Tyrkiet  og  Arabien. 


*)  Af  Bombays  644,400  Indvaanere  ere  400,000  Hinduer,  138,000  Mohamedanere, 
44,000  Parsere,  25,000  Kristne  (deraf  kun  10,000  Europæere;  den  bile  Best 
er  Kinesere,  Arabere,  Negre,  Malajer  m.  fl. 

Festen  har  sin  Oprindelse  fra  Mordet  paa  Alis  to  Sønner,  Hassan  og 
Hussein.  Medens  de  fleste  endnu  bestandig  vise  deres  Glæde  over 
Mordet,  beklager  Sunihsekten  dybt  denne  blodige  Daad.  Machorum- 
testen  antager  ofte  en  betænkelig  Karakter,  og  det  hører  ikke  til 
Sjeldenhederne,  at  der  leveres  Kampe  mellem  de  to  Sekter. 

De  Aftener,  der  gik  nærmest  forud  for  Festen,  anbragte 
Schiherne  Miniaturtempler  paa  Borde  foran  deres  Huse.  Disse  Templer 
(tabut)  vare  forfærdigede  af  straalende  Blik  og  rigt  smykkede  med 
Sølvsirater  og  Spejlglas.  Mange  af  disse  nydelige  Smaatempler  vare 
indtil  10  Fod  høje.  Utallige  Olielamper  kastede  deres  Lys  over  de 
mange  Processioner,  der  droge  fra  Alter  til  Alter  under  en  bedøvende 
Larm  af  Sang  og  store  Trommer  (Tamtam);  der  blev  svunget  Beg- 
fakler i  Luften,  afbrændt  bengalsk  Ild  —  Festen  havde  kort  sagt  en 
vild  fantastisk  Karakter. 

I  Modsætning  til  Schiherne  samlede  Suniherne  sig  i  Aften- 
timerne stille  og  roligt  foran  deres  Boliger;  cle  toge  Plads  paa  Træ- 
bænke, der  vare  stillede  i  Rundkreds,  og  i  Midten  tronede  en  Præst 
eller  et  gammelt  Familieoverhoved,  som  forelæste  Bønner,  der  syntes 
at  gjøre  Tilhørerne  end  mere  sørgmodigt  stemte.  Allerede  om  Natten 
mellem  den  15de  og  16de  Januar  var  det  umuligt  at  sove  roligt: 
indtil  Dagens  Frembrud  droge  syngende  og  jublende  Menneskemasser 
gjennem  alle  Gader. 

Hen  imod  Middag  fulgtes  vi  alle  ud  for  at  tage  Festen  i 
nærmere  Øjesyn  og  navnlig  for  at  se  det  store  Festoptog.  I  alle  de 
Gader,  Optoget  skulde  passere,  var  der  en  saadan  Trængsel,  at  vi 
kun  med  stor  Besværlighed  kunde  bane  os  Vej  igjennem  den.  Ingen 
vilde,  eller  vel  rettere  ingen  kunde  vige  til  Side  for  vor  Vogn,  og  der 
forefaldt  som  Følge  heraf  de  snurrigste  Scener. 

Det  hele  dannede  med  sin  vidunderlige  Farverigdom  et  af 
disse  orientalske  Skuespil,  der  uvilkaarligt  maa  bringe  Europæeren  ud 
af  hans  almindelige  Tankegang  og  ind  i  Fantasiens  Tryllerige;  han 
ser  —  han  hører  det  samme  som  Menneskemasser,  der  bølge  omkring 
ham,  og  dog  føler  han  andet  midt  i  dette  Folk,  der  aandeligt  staar 
saa  dybt  under  ham ,  skjøndt  det  i  Øjeblikket  henriver  ham  til 
Beundring. 

Husene  afgave  et  højst  tiltalende  Skue:  Boderne  vare  om- 
dannede til  Loger  for  den  mandlige  Befolkning,  der  var  samlet  her 
i  brogede  Klynger.  Den  øvre  Etage  var  optaget  af  de  festlig  klædte 
Koner  og  Piger.  Næsten  gjennemsigtige  Silkegevandter  omhyllede  de 
fine  Former,  og  cle  herligste  Smykker  straalede  i  Solen. 

3* 

En  øredøvende  Larm  forkyndte  Togets  Nærmelse:  først  jublende 
og  syngende  Drenge,  der  strøede  alle  Slags  vellugtende  Sager  paa 
glødende  Pander;  bag  efter  dem  fulgte  otte  Mænd,  der  bare  en  sølv- 
straalende  Tabut.  Fra  alle  Sider  blev  der  kastet  Blomster  og  Sukker- 
sager paa  dette  Tempel.  Nu  fulgte  et  Spand  Oxer,  rigt  bekrandsede 
med  Blomster;  paa  Vogne  sad  der  et  Tamtamkapel;  en  af  Banden 
.-log   som   rasende  paa   de  Pauker,    der  stode  foran  ham.      Til  denne 

Fig.  11.     Tempelgrotte  paa  Elefanlaøen. 

Vogn  sluttede  der  sig  andre  Musikanter,-  der  blæste  paa  klaiinet- 
lignende  Instrumenter  med  en  saadan  Kraft,  at  man  skulde  tro,  det 
gjaldt  om  at  omstyrte  Jerichos  Mure;  de  bleve  paa  bedste  Maade 
understøttede  af  en  Musikant,  der  spillede  Fanfarer  paa  en  gammel 
Trompet;  det  hele  fik  herved  et  krigerisk  Præg.  Derpaa  fulgte  endnu 
en  Tabut,  skjult  under  en  Blomsterregn  og  omringet  af  en  fanatisk 
Skare  dansende  Ynglinge;  enhver  af  dem  havde  i  højre  Haand  et 
Stykke  Træ,    der  var  bøjet  i  Form  af  en  Bue;    ved  begge  Ender  var 

der,  i  Stedet  for  en  Streng,  fastgjort  en  dobbelt  Jernkjæde,  som  de 
satte  i  uophørlig  Bevægelse  med  venstre  Haand,  snart  til  højre  og 
snart  til  venstre,  hvorved  der  frembragtes  en  Lyd,  der  var  højst 
ubehagelig  for  Øret. 

Et  nyt  Par  Oxer  trak  en  Vogn,  der  lignede  et  Slags  Trone, 
og  paa  denne  sad  der  to  hvide,  nøgne  Træskikkelser  i  Legemsstørrelse ; 
syngende  Ynglinge  dansede  ogsaa  omkring  denne  Vogn.  Fire  nøgne 
Drenge,  der  vare  malede  med  safrangule  og  sorte  Striber  over  hele 
Legemet,  vakte  baade  Rædsel  og  Munterhed ;  de  skulde  forestille  Tiger 
og  Panther,  gjorde  de  vidunderligste  Spring  og  indtoge  derpaa  saa 
truende  Stillinger,  som  om  de  virkelig  vilde  kæmpe  med  hinanden 
paa  Liv  og  Død.  I  endeløs  Række  droge  Silkefaner,  Lampions,  Tabuts, 
Gudebilleder  m.  m.  forbi  os.  Mængden  sang,  dansede  og  fyldte  Luften 
med  Udbrud  af  fanatisk  Jubel. 

Toget  bevægede  sig  forbi  den  store  Markedshalle  og  ned  mod 
Havet,  til  hvilket  den  hele  Flitterpragt  derpaa  blev  overgivet  under 
vilde  Hyl.  Denne  Tilintetgjørelse  var  imidlertid  kun  en  symbolsk,  thi 
i  Nærheden  af  Kysten  venter  der  en  Mængde  Baade,  tæt  besatte  med 
Hinduer,  der  hurtigt  ro  til  for  at  opfiske  og  bjerge  saa  meget  som 
muligt  af  Flag,  Gudebilleder,  Tabuts  o.  s.  v.  Hen  imod  Aften  blev 
det  roligere  i  Byen;  de  Tusinder  af  fremmede,  der  vare  komne  til 
Bombay  i  Dagens  Anledning,  droge  atter  bort  —  Machorumfesten  var 
til  Ende. 

Grev  Széchenyi  havde  for  den  næste  Dag  foreslaaet  en  Udflugt 
til  Elefantaøen  og  i  den  Anledning  lejet  en  Dampbarkasse.  Øen,  der 
er  en  af  de  mindste  mellem  Fastlandet  og  Bombay,  ligger  omtrent  5 
Sømil  fra  Kajen  'Apollo  bunder'.  Efter  en  Times  Fart  betraadte  vi 
Øens  lange,  smalle  Mole,  bygget  af  Kvadersten.  Elefanta  er  en  bjerg- 
fuld 0,  der  pranger  i  det  skjønneste  grønt,  og  høje  Træer  med  tæt 
Løv  kaste  deres  Skygge  over  Stentrappen,  som  fører  til  Tempelgrotten. 
Før  vi  betraadte  denne,  maatte  vi  betale  en  lille  Afgift.  Politisoldater 
fra  Bombay  holde  Øje  med  cle  besøgende  for  at  beskytte  Templerne 
mod  Annexionslyster,  hvad  enten  de  nu  ere  civiliserede  eller  barbariske. 
Gjennem  en  Forhalle,  der  var  udhugget  i  Klippen,  naaede  vi  ind  i 
Hovedtemplet,  der  er  bygget  i  Korsform.  Man  kan  gjøre  sig  et  Begreb 
om,  hvilket  uhyre  Arbejde  det  maa  have  kostet  at  fremstille  disse 
Tempelrum,  naar  man  hører,  at  der  her  aldeles  ikke  var  nogen 
naturlig  Hule,  men  at  hele  Rummet  Tomme  for  Tomme  har  maattet 
udmejsles    af   den   haarcle  Klippe.      Rigt    ornamenterede    Søjlerækker, 

der  krydse  hinanden   under  rette  Vinkler,    dele  hele   Rummet  i  fire 
Afdelinger  og  synes  at  bære  den  uhyre  Vægt  af  Klippehvælvingen. 

Baade  paa  Væggene  og  i  Nicherne  i  Grotten  findes  der  store 
Stenfigurer  (6—10  Fod  høje),  udmejslede  i  Basreliefs  af  Klippen. 
Guden  Mahadeva  trehovedede  Statue  —  Templet  skal  være  indviet 
til  denne  Gud  —  har  en  Højde  af  henved  13  Fod.  I  Nærheden  af 
den  staar  et  Stenbillede  af  Durga,  Schivas  Hustru  (Brahminernes 
treenige  Gud  hedder  som  bekjendt  Brahma,  Skaberen,  Vischnu,  Op- 
holderen og  Schiva,  Tilintetgjøreren). 


Fig.  13.     Tempel  i  Nassik. 


Hovedtemplet  er  100  Fod  langt  og  100  Fod  bredt.  1  Midten 
af  Templet  staar  der  et  kuppelformet  Monument,  hvor  »Lingaen«, 
Symbolet  paa  den  skabende  Naturkraft,  er  opstillet.  Lingaen  selv  er 
en  for  oven  afrundet  Stencylinder,  der  er  stillet  midt  paa  en  bredere 
og  flad  Cylinder,  der  ved  den  ene  Side  løber  ud  i  et  kileformet  Frem- 
spring. I  Sidegrotterne  fandt  vi  endnu  forskjellige ,  dels  isolerede, 
dels  gruppevist  forenede  Gudebilleder,  blandt  hvilke  der  ogsaa  figurerede 
Tyre  og  Elefanter. 

Elefantagrotterne  skulle  ikke  være  over  900  Aar  gamle.  Portu- 
giserne vare  de  første,  der  besøgte  dem  (i  det  18de  Aarhundrede) ; 
den  Sten,  hvorpaa  Grotternes  Historie  var  indmejslet  i  Mharatter- 
sproget,  blev  ført  med  til  Lissabon  og  skal  nok  nu  for  Tiden  findes  i 
Cintra  (Portugal). 

Hist  og  her  var  Vandet  trængt  ind  under  Grotternes  Gulv, 
og  det  er  uden  Tvivl  frem  for  noget  andet  dette  Element,  der  har 
bevirket  dette  Kunstværks  Forfald  og  navnlig  har  foraarsaget  en 
Spaltning  af  Søjleskafterne. 


Fig.  14.     Flodovergang  paa  udpustede  Dyrehudev. 

Da  Prinsen  af  Wales  paa  sin  Rejse  gjennem  Indien  besøgte 
Elefantaøen,  maatte  Hulernes  hemmelighedsfulde  Mørke  vige  for  en 
glimrende  Illumination.  Festmiddagen  blev  serveret  i  Hovedtemplet, 
medens  blaa  bengalske  Blus  bleve  afbrændte  i  Sidegrotterne.  Dette 
Slags  Belysning  maa  have  gjort  en  ejendommelig  Virkning. 

Saa  vel  den  skjønne  Arkitektur  i  det  hele  taget  som  Gude- 
skikkelsernes Former  stemple  dette  Bygningsværk  som  noget  af  det 
mest  fremragende  af  brahmansk  Kunst.  Den  ædle  Ro  i  Trækkene 
og  den  maadeholdne  Anvendelse  af  forskjellige  Effektmidler  staa  i  en 
behagelig    Modsætning    til    de    højst    komiske    og    overlæssede    Gude- 

billeder,  man  ellers  ofte  kan  have  Lejlighed  til  at  se.  Den  Maade, 
hvorpaa  Søjlernes  Ornamentering  var  gjennemført,  forekom  mig  i 
Særdeleshed  sindrig. 

Den  19de  Januar  toge  Loczy  og  jeg  afsted  med  Morgentoget 
til  Bhandoop.  Grev  Széchenyi  var  den  foregaaende  Dag  taget  paa 
Jagt  i  Ahmedabad,  for  derefter  at  tage  til  Sydindien  med  Balint, 
medens  Loczy  og  jeg  rejste  til  Kalkutta.  I  Bhandoop  toge  vi  en 
Fører,  da  det  var  vor  Hensigt  at  aflægge  et  Besøg  i  Kannarihulen. 
En  god  Vej  førte  fra  Banegaarden  omtrent  15  Minuter  mod  Øst; 
derpaa  gik  der  en  Markvej  af  mod  Nord.  Denne  fulgte  vi,  kom  over 
et  lille  Pas  og  traf  her  paa  en  lille  Landsby.  Vejen  skraaner  paa 
dette  Sted  ned  mod  et  Bækken,  hvori  den  store  Ferskvandssø,  Vehas, 
udbreder  sig,  det  er  fra  denne,  at  Bombay  bliver  forsynet  med  Drikke- 
vand; den  ligger  600  Fod  over  Bombay.  Vi  lode  Søen  paa  vor  venstre 
Side  og  vendte  os  mod  Nordost.  En  halv  Time  gik  det  fremad, 
snart  op  ad  Bakke,  snart  ned  igjen;  derpaa  bestege  vi  en  Skraaning 
mod  Nord,  idet  vi  ofte  møjsommeligt  maatte  bane  os  Vej  gjennem 
Buskadser  og  Dschungler,  der  spærrede  os  Passagen;  endelig  naaede 
vi  op  til  et  Plateau,  der  oplivedes  ved  en  lille  Sø.  Omtrent  et  Hundrede 
Hinduarbejdere  vare  her  beskjæftigede  med  Kanaliseringen,  der  tilsigter 
at  forbinde  det  Vand,  der  samler  sig  her,  med  Hovedsøen. 

Vi  gik  om  Søens  Nordside,  stege  over  en  ny  lille  Højde  og 
begyndte  derefter  den  sidste  Opadstigning  til  Basaltbjerget,  der  laa 
oven  over  os,  og  hvori  Kannarihulerne  findes,  3450  Fod  over  Havet. 
Vi  naaede  op  til  dem  ved  Middagstide,  en  Smule  udmattede  af  den 
anstrengende  Bestigning.  Hulerne  udgjøre  tilsammen  et  Slags  Landsby, 
der  er  hugget  ud  i  Bjerget,  som  dannes  af  regelmæssige,  etage- 
lignende  Stenlag. 

Den  første  Etage  indeslutter  først  og  fremmest  Templet.  Fire 
Trin  føre  til  Forhallen,  der  udad  til  kun  er  begrænset  af  Klippesøjler. 
Paa  hver  sin  Side  af  Forhallen  staar  der  to  Mandsskikkelser,  huggede 
i  Sten  og  hen  imod  20  Fod  høje;  pietetløse  Mennesker  have  moret 
sig  med  at  give  disse  Figurer  store  sorte  og  snoede  Overskjæg. 
Under  en  mægtig  Bue  kommer  man  ind  i  Hovedtemplet,  der  har  en 
Længde  af  100  Fod  og  en  Brede  af  24  Fod.  Ogsaa  her,  lige  som 
paa  Elefanta,  bæres  Klippehvælvingeu  af  Basaltsøjler.  I  Templets 
afrundede  Baggrund  staar  der  en  kolossal,  massiv  Basaltcylinder,  der 
ender  i  en  rund  Kuppel. 

Stenene  ere  stærkt  forvitrede,  men  disse  Huler  skulle  dog  ikke 
være  saa  gamle  som  dem  paa  Elefanta.    Ogsaa  i  arkitektonisk  Henseende 

staa  disse  Hulebygninger  tilbage  for  dem  paa  Elefantaøen.  Klippe- 
væggene, der  adskille  de  enkelte  Grotter,  ere  paa  enkelte  Steder  over- 
ordenlig tynde;  i  Nærheden  af  Hovedtemplet  traf  jeg  saaledes  paa 
enkelte  Partier,  hvor  Skillevæggen  kun  havde  en  Tykkelse  af  IV2 
Tomme.  Til  Templet  slutter  der  sig  en  Række  Boliger,  der  tidligere 
tjente  til  Opholdssted  for  Præsterne;  det  er  simple  Klippekamre,  hvori 
der  kun  findes  en  Hvileplads,  dannet  af  en  eneste,  stor  Sten. 

Nord  for  Templet  fører  en  Klippetrappe  op  til  den  tidligere 
Hindulandsby;  hvert  Hus,  eller  vel  rettere  hver  Hule,  bestaar  af  et 
Forkammer  og  et  lille  Beboelsesrum.  I  den  Bjergslugt,  der  ligger 
ganske  tæt  nord  for  Landsbyen,  findes  der  nogle  Cisterner  med  for- 
træffeligt Vand,  der  virkede  i  højeste  Grad  velgjørende  i  den  brændende 
Solhede.  Klokken  2  om  Eftermiddagen  tiltraadte  vi  Tilbagevejen,  da 
vor  Afrejse  til  Kalkutta  var  bestemt  til  den  følgende  Dag. 

Den  20de  Januar  brøde  Loczy  og  jeg  op  fra  Bombay;  efter 
en  Times  Fart  langs  Kysten  viste  de  første  Basaltformationer  sig  ved 
Banelinien;  til  en  Begyndelse  var  det  kun  smaa  Høje,  men  de  antage 
dog  snart  betydeligere  Dimensioner;  deres  Kamme  og  Kupler  vexlede 
i  de  sælsomste  Skikkelser.  Syd  for  Byen  Tanna  er  der  saaledes  en 
Bjergtinde,  der  har  den  mest  paafaldende  Lighed  med  et  Kæmpe- 
kloster eller  en  prægtig  udført  Kathedral;  uafladeligt  skifte  Formerne, 
og  Fantasien  har  rig  Lejlighed  til  at  tumle  sig. 

Disse  Formationer  have  muligvis  i  sin  Tid  foranlediget  Inderne 
til  at  hugge  disse  prægtige  Værker  i  Klippemasserne;  vi  maa  beundre 
Udførelsen,  men  kunne  kun  vanskeligt  forstaa,  hvorledes  det  har 
været  mulig  at  bringe  den  til  Ende.  Banen  gaar  ved  Tanna  over 
to  Stenviadukter,  der  forbinde  Øen  Salsette,  paa  hvilken  Bombay 
ligger,  med  det  faste  Land.  Banelinien  gjennemskjærer  nu  en  fuld- 
stændig Ørken:  saa  langt,  som  Øjet  kan  naa,  strækker  sig  den  nøgne 
Jord,  der  hist  og  her  er  overtrukket  med  en  Saltskorpe  eller  ogsaa 
danner  Sumpe. 

Saaledes  gaar  det  lige  til  Shawpoore,  hvor  Banen  fører  ind  i 
Bjergene.  Med  meget  betydelige  Stigninger  gaar  det  stadigt  op  ad 
gjennem  store  og  smaa  Tunneler,  over  Slugter  og  Bjergrygge.  Da  den 
engelske  Banebestyrelse  har  truffet  den  vise  Foranstaltning,  at  enhver 
Rejsende,  efter  at  have  tilbagelagt  en  Strækning  af  100  engelske  Mil, 
kan  unde  sig  en  Hviledag,  besluttede  vi  at  besøge  Nassik. 

Førend  vi  tiltræde  Vejen  til  Byen,  skal  jeg  tillade  mig  at 
fremkomme  med  nogle  almindelige  Bemærkninger  om  de  indiske 
Baner.    Med  faa  Undtagelser  havde  den  indiske  Banebygning  kun  ringe 

Vanskeligheder  at  overvinde,  hvad  Terrainforhold  angaar.  Banerne 
gaa  derfor  i  Almindelighed  i  lige  Linier,  der  føre  fra  et  Hovedpunkt 
til  et  andet.  Hovedlinierne  ere  bredsporede  Baner,  som  de  russiske, 
enkelte  Sidelinier  ere  derimod  smalsporede,  saaledes  som  Tilfældet  f. 
Ex.  er  med  Strækningen  Sara-Siligori  til  Terai.  Den  samlede  Længde 
af  de  Linier,  der  ere  aabnede  for  Samfærdselen,  beløber  sig  til  omtrent 
1500  Mil  (danske),  hvoraf  V?  er  anlagt  paa  Statens  Bekostning,  Resten 
under  Statens  Garanti.  Maskiner  og  Driftsmateriale  indføres  dels  fra 
England,  dels  tilvirkes  de  i  Indien.  Personwaggonerne  ere  byggede 
efter  amerikansk  System;  for  bedre  at  kunne  modstaa  den  stærke 
Varme,  ere  de  forsynede  med  dobbelt  Loft.  Træjalousierne  slutte  tæt 
til  Vinduerne,  og  Solen  kan  kun  undtagelsesvis  faa  Lejlighed  til  at 
sende  sine  Straaler  ind  i  Vognenes  Indre;  enhver  Vindusaabning  i 
Vognene  af  1ste  og  2den  Klasse  er  derhos  forsynet  med  et  hvidt  og 
et  farvet  Glas,  der  kan  skydes  for.  Vognen  indeholder  kun  to  Kupeer, 
der  indeslutte  fire  Bænke  og  et  Toiletteværelse.  Bænkene  ere  enten 
helt  af  Træ  eller  med  Rørsæder;  i  første  Klasse  ere  de  desuden  for- 
synede med  en  Madrats,   der  om  Natten  tjener  som  Seng. 

Enhver  vælger  den  Plads,  der  behager  ham  bedst,  og  man 
kjender  ikke  til  noget  saa  abderitisk  som  det,  Publikum  er  saa  god- 
modigt at  finde  sig  i  hjemme  hos  os,  at  Passagerer  blive  stuvede 
som  Sild  i  den  ene  Vogn,  medens  den  anden  Vogn  staar  ganske  tom. 
Dorene  aflukkes  ikke  under  Kjørselen,  saaledes  som  det  er  Tilfældet  i 
England  og  nogle  andre  Lande.  Maskinføreren  og  Togføreren  ere 
Englændere,  hvorimod  det  øvrige  Togpersonale  og  Forstanderne  paa 
de  mindre  Stationer  ere  Hinduere. 

Paa  alle  Stationer  findes  der  dækket  Bord,  forudsat  at  Toget 
kommer  dertil  paa  en  Tid,  hvor  Englænderne  ere  vante  til  at  spise. 
Priserne  ere  temmeligt  høje,  men  Anretningen  er  ogsaa  derefter. 
Drikkene  (01  paa  Flaske,  fransk  Vin,  Sodavand  med  Kognak  —  Eng- 
lænderne kalde  denne  yndede  Blandingsdrik  Peg  — ,  Champagne  o.  s.  v.) 
serveres  stadigt  med  Is.  Ingen  Passager  maa  tage  større  Rejseeffekter 
med  sig  ind  i  Kupeen,  kun  saadanne  Sager  faa  Lov  til  at  slippe  ind, 
der  kunne  skydes  ind  under  Bænkene.  I  den  sidste  Tid  overtager 
Jernbanen  Garanti  for  den  Bagage,  der  afgives,  noget,  som  tidligere 
ikke  fandt  Sted.  Taxterne  for  Ilgods  ere  særdeles  høje;  jeg  maatte 
saaledes  betale  90  Kroner  for  Befordring  af  sex  smaa  Instrumentkister 
og  to  Rejsekufferter  fra  Bombay  til  Kalkutta,  medens  en  Billet  til 
første  Klasse    mellem    de  to   nævnte  Byer    kun    kostede    195  Kroner. 

Togene  bevæge  sig  i  Almindelighed  kun  med  en  Hurtighed   af  5 — G 
Mil  i  Timen. 

Byen  Nassik  ligger  en  god  Milsvej  fra  Jernbanestationen  af 
samme  Navn.  Foran  Banegaarden  holdt  der  nogle  tohjulede  Vogne 
til  Afbenyttelse  for  de  Passagerer,  der  maatte  ønske  at  blive  kjørte 
til  Byen.  Disse  Kjøretøjer  ere  forspændte  med  Muldyr,  der  trække 
Vognen  ved  Hjælp  af  et  Aag,  der  slutter  nøje  til  Dyrenes  Hals  og 
Skulderparti  og  er  i  fast  Forbindelse  med  Vognstangen;  der  er  fire 
Sæder,  der  afgive  bekvem  Plads  til  12  Passagerer. 

Det  gjaldt  om  denne  Vej,  hvad  der  gjælder  om  alle  Indiens 
kunstigt  anlagte  Veje,  at  den  var  fortræffelig.  Den  førte  i  snorlige 
Linie  mod  Nordvest  til  Nassik  og  havde  en  Brede  af  omtrent  30  Fod ; 
et  levende  Hegn,  som  oftest  af  Kaktusplanter,  løb  langs  med  den;  et 
Stykke  Vej  nærmest  Hegnet  var  forbeholdt  Opbevaring  af  Vejmateriale. 
Nassik  tæller  omtrent  35,000  Indvaanere,  de  fleste  Hinduer;  Mohame- 
danerne  have  imidlertid  deres  egne  Moskeer.  I  Nassik  lever  der  kun 
meget  faa  Europæere,  der  beklæde  Byens  Æresposter.  Der  er  ved 
Indgangen  til  Byen  indrettet  et  Herberge  (bungalow),  hvor  europæiske 
besøgende  imod  en  ringe  Afgift  kunne  overnatte  og  blive  forplejede. 

Byens  Gader  og  Stræder  ere  regelmæssigt  anlagte,  Beboelses- 
husene ere  af  Sten  og  rigt  smykkede  med  kunstfærdigt  Billed- 
huggerarbejde. 

Jeg  blev  staaende  overrasket  ved  Synet  af  det  bevægede  Liv, 
der  rørte  sig  her,  saa  meget  mere  som  jeg  hidtil  havde  været  vant 
til  at  se  de  indiske  Bygningsværker  i  deres  majestætiske  Ensomhed. 
De  Skikkelser  fra  svundne  Tider,  hvormed  min  Fantasi  havde  befolket 
Elefanta-  og  Kanarigrotterne,  dengang  jeg  besøgte  disse  øde  Steder, 
fik  nu  pludseligt  Liv  og  antoge  Virkelighedens  Former  ved  Godavery- 
flodens  Stenbredder. 

Her  ligger  Tempel  ved  Tempel,  bygget  af  Basalt  og  over- 
dænget med  de  herligste  Gudeskikkelser.  Paa  Stengangene  rundt  om 
Templet  sad  der  endel  unge  og  gamle  Hinduer,  fremsigende  eller 
fremsyngende  deres  Bønner  med  ensformigt  Tonefald,  medens  en  hvidt 
bemalet  Præst,  der  stod  foran  Templets  herlige  Portal,  kjærtegnede 
en  ung  Fyr;  en  Dreng  med  rødmalet  Hoved  dansede  omkring  denne, 
idet  han  udstødte  Lyde,  der  ikke  vare  til  at  opfatte.  Foran  et  andet 
Tempel  stod  der  en  anden  Præst,  der  holdt  en  truende  Prædiken  til 
den  forsamlede  Mængde.  Det  varede  imidlertid  ikke  længe,  førend 
han    blev   fortrængt  af  en  yngre  der  forstod  at  fængsle  sine  Tilhørere 

med  en  saa  venlig  Mine  og  med  saa  indtagende  Gestus,    at  jeg  uden 
at  kjende  hans  Sprog  dog  forstod  hans  Theori  og  hans  Methode. 

Paa  Forsiden  af  Brahmas  Hovedtempel  hænger  der  en  stor 
Klokke,  der  er  skjænket  til  Byen  af  en  Englænder,  og  hvis  Klang 
vækker  almindelig  Henrykkelse. 

Godaveryfloden  løber  i  et  kunstigt  Basaltleje;  det  vil  sige: 
det  ene  firkantede  Bassin  slutter  sig  til  det  andet,  og  mellem  hver  to 
og  to  fører  en  naturlig  Stenbro  fra  den  ene  Bred  til  den  anden.  Den 
temmeligt  brede  Flods  Leje  ligger  meget  dybt,  og  store,  brede  Sten- 
trapper føre  ned  til  Floden,  der  forsyner  Byen  med  Vand. 

Overalt  langs  med  Floden  er  der  i  Klippeblokkene  udmejslet 
smaa  Grotter,  der  indeslutte  Lingaer,  Guddommen  Schivas  Kraftsymbol. 
Disse  Templer  besøgtes  navnlig  af  Kvinderne,  der  strøede  Blomster  og 
gøde  Vand  paa  Stenbilledet.  Hver  Morgen  og  hver  Aften  bade 
Hinduerne  i  Flodens  klare,  graablaa  Vand  under  Tilsyn  af  Præsterne. 
Flodens  flade  Bredder  ere  hele  Hindubefolkningens  Ynglingsopholds- 
steder  og  Børnenes  Tumleplads. 

Den  næste  Dage  forlode  vi  Nassik  og  fortsatte  vor  Fart  paa 
Jernbanen.  Egnen  er  ensformig  indtil  Alahabad,  Jorden  er  kun  lidet 
frugtbar;  kun  hist  og  her  ser  man  Ris-,  Majs-  og  Hvedemarker  samt 
Dschungler,  hvor  Tigre  og  Brilleslanger  have  deres  Opholdsted  — 
ellers  er  der  intet,  der  bringer  Afvexling  ind  i  Landskabets  Ensformighed. 

Det  havde  oprindeligt  været  vor  Hensigt  at  opholde  os  en  Dag 
i  Alahabad,  foran  hvilken  By  Jernbanen  gaar  over  Gangesfloden  paa 
en  solid  Jernbro.  En  engelsk  Missionær  gjorde  os  imidlertid  opmærk- 
somme paa,  at  den  hellige  Stad  Benares  bød  flere  Seværdigheder  end 
Alahabad ,  og  vi  forandrede  derfor  vor  Rejseplan.  Den  22de  Januar 
om  Formiddagen  naaede  vi  Mogul-Serai,  hvorfra  der  udgaar  en  Side- 
bane til  Benares.  Klokken  11  holdt  Toget  under  Jernbanestationen 
Benares'  store,  rummelige  Halle  paa  Gangesflodens  højre  Bred. 

Vi  lejede  en  Vogn,  der  skulde  føre  os  til  Staden,  men  vi 
naaede  ikke  længere  end  til  Broen;  Brovagten  affordrede  os  nemlig 
en  Betaling  af  3  Kroner;  vi  fandt  denne  Betaling  aldeles  ublu,  og 
havde  allerede  bestemt  os  til  at  vende  om  igjen,  da  en  venlig  Herre 
gjorde  os  opmærksom  paa,  hvorledes  vi  skulde  bære  os  ad;  vi  skulde 
staa  af  Vognen,  lade  en  Dreng  bære  vore  Smaasager  og  betale  Afgift 
som  Fodgængere,  kun  nogle  faa  Øre;  tomme  Vogne  kjøre  nemlig  frit 
over  Broen. 

Utallige  belæssede  Vogne  rullede  over  Broen,  og  Trængslen 
var  saa  stor,  at  vi  kun  vanskeligt  kunde  komme  frem;  men  vi  naaecle 
dog  den  anden  Bred  før  vor  Vogn. 

Broen  er  i  det  hele  omtrent  1600  Fod  lang,  hvoraf  der  paa 
hver  Side  gaar  200  Fod  til  en  Jorddæmning,  der  ligger  5  Fod  over 
Vandspejlet  og  maa  bygges  om  igjen  efter  hvert  Højvande.  De  øvrige 
1200  Fod  optages  af  Skibsbroen ;  40  brede  Skibe  af  forskjellig  Længde 
ere  forankrede  saaledes,  at  Broen  i  hele  sin  Længde  faar  en  Brede 
af  16  Fod.  I  Stedet  for  Rækværk  er  der  paa  hver  Side  et  slapt 
hængende  Tov,  der  for  hver  25  Fod  er  fastgjort  til  en  Stolpe. 

Gangesflodens  sydlige  Bredder  ere  flade,  de  nordlige  hæve  sig 
derimod  130  Fod  over  den  almindelige  Vandstand ;  Vejen  er  sprængt  ud 
i  Sandsten  og  fører  temmelig  stejlt  til  Staden.  Paa  den  anden  Side 
af  Broen  bestege  vi  igjen  vor  Vogn  og  kjørte  til  den  europæiske 
Koloni,  der  ligger  en  Milsvej  fra  den  hellige  Stad;  her  toge  vi  ind  i 
Hotel  Clark. 

Benares*),  Hinduernes  hellige  By,  er  meget  gammel.  Der 
hersker  vistnok  endnu  nogen  Uklarhed  med  Hensyn  til  dens  Fortid, 
men  der  er  dog  Grund  til  at  antage,  at  Benares  er  bleven  bygget  af 
Arierne.  Brahma-,  Buddha-  og  Allahdyrkelsen  vexlede  her  til  for- 
skjellige  Tider,  men,  medens  kun  nogle  slet  vedligeholdte  Ruiner  minde 
om  Buddhaismens  Glanstid,  var  Brahmas  Lære  stærk  nok  til  at  optage 
Kampen  med  den  fremstormende  Islam.  Byen  synes  at  være  voxet 
op  af  Vandet;  kolossale  Stentrapper,  tildels  udhuggede  i  Sandstens- 
bredderne,  tildels  opførte  paa  almindelig  Maade,  føre  fra  Gangesflodens 
Dyb  helt  op  til  Paladsernes  Portaler.  Disse  Trappetrin  kunne  betragtes 
som  Hinduernes  Korso.  Her  bade  de,  her  forrette  de  deres  Andagt, 
her  afgjøre  de  deres  mest  intime  Privatanliggender,  her  brænde  de 
deres  døde;  her  er  endelig  Samlingspladsen  for  alle  Tiggerne. 

Pragtbygningerne  ligge  umiddelbart  op  til  Stentrapperne; 
vidunderlige,  kæmpemæssige  Eventyrpaladser  ligge  Side  om  Side  ud- 
styrede med  de  mest  forskjellige  arkitektoniske  Prydelser.  Murene  ere 
graanecle  og  forvitrede  —  den  Sandsten,  der  Blok  paa  Blok  taarner 
sig  op  i  svimlende  Højde,  har  ligget  der  i  mangfoldige  Aar. 

Mellem  Paladserne  knejse  Brahmas  og  Schivas  Templer,  ligeledes 
byggede  af  Sandsten  og  Basalt.  Alle  Templer  ende  i  Taarne.  Til  højre 
og  til  venstre  for  Taarnene  vajer  der  brogede,   guldbræmmede  Silkeflag. 


*)  Benares  tæller  175200  Indbyggere,   hvoraf  omtrent  en  Fjerdedel  er  Mohame- 
danere. 

Set  fra  Ganges  gjør  Benares  et  overvældende  Indtryk;  Virk- 
ningen maa  være  endnu  større,  naar  Festblussene  spejle  sig  i  den 
hellige  Strøms  Vande,  og  naar  Gangesflaaden,  der  selv  under  alminde- 
lige Forhold  tæller  en  meget  betydelig  Mængde  Skibe,  voxer  til  en 
uoverskuelig  Masse,  der  næsten  ganske  skjuler  Floden.  Da  straale 
alle  de  monumentale  Bygninger,  der  i  forskjellig  Højde  omgive  Floden, 
og  Byen  minder  ved  sin  Pragt  om  hine  svundne  Tider,  da  den  var 
Sædet  for  Brahminvisdom  og  Sanskritstudiet. 

Fig.  15.     Xepalesernes  Tempel. 


Vor  Fører,  en  engelsk  talende  Hindu,  førte  os  først  op  til  de 
indiske  Astronomers  Observatorium,  som  vi  naaede  ad  en  snæver, 
kun  3  til  6  Fod  bred,  men  godt  brolagt  Vej. 

Observatoriet  blev  i  Aaret  1693  oprettet  af  den  indiske  Fyrste 
Dscheh-Sing  af  Jajanagor  for  efter  Kejser  Mahomed  Schahs  Tilskyndelse 
at  korrigere  Kalenderen.      Rajahen,    der  var  en  udmærket  Mathema- 

tiker,  løste  Opgaven  til  Herskerens  fuldstændige  Tilfredshed,  og  hans 
astronomiske  Tabeller,  som  han  kaldte  Szij  Mahomedshehy,  benyttes 
endnu  den  Dag  idag.  Ad  35  Stentrin  naaede  vi  op  til  Observatoriets 
Platform. 

Alle  Instrumenter  ere  faste  og  konstruerede  af  Sten.  Vi  saa 
først  den  saakaldte  Bittijantra,  en  Kvadrant  af  5  Fods  Højde,  afvigende 
3°  mod  Øst  fra  den  magnetiske  Meridian.  Instrumentet  anvendes  til 
Maaling  af  Solhøjderne  og  af  Solens  Zenithafstand  ved  Middagstid 
(Bredebestemmelse);  til  Tidsbestemmelsen  benyttes  to  andre  store 
Stenkredse  med  Gradinddelinger. 

Til  Bestemmelse  af  en  Stjernes  Timevinkel  og  Deklination 
findes  der  en  stor  Kreds  i  Meridianens  Plan,  omgivet  af  en  opmuret 
Horisontalkreds,  der  fra  6  til  6  Minutter  er  delt  i  360  Grader.  Ved 
Siden  heraf  staar  der  et  Ækvinoktialinstrument,  hvis  massive  Stenkreds 
danner  en  Vinkel  paa  23°  med  Horisonten;  Indierne  kalde  dette 
Instrument  Narih  vila.  Til  Bestemmelse  af  en  Stjernes  Azimuth 
tjener  en  mægtig  Horisontalkreds  af  omtrent  16  Fods  Gjennemsnit; 
dens  Midtpunkt  er  markeret  ved  en  Stencylinder. 

Foruden  de  følgende  vigtige  Instrumenter:  Semratjunta  (Ækvi- 
noktialsoluhr)  og  Kranti-urit  (Azimuthalkreds)  findes  der  endnu  en 
Mængde  Kredse,  der  ere  opstillede  under  de  forskjelligste  Vinkler  og 
ikke  alene  tjene  astronomiske  Øjemed,  men  ogsaa  ere  beregnede  paa 
at  give  Astrologerne  Lejlighed  til  at  strø  det  nysgjerrige  Hindufolk 
Sand  i  Øjnene. 

Ad  en  Vindeltrappe  stege  vi  ned  til  Gangesflodens  stenede 
Bred.  Gjennem  et  lille  Vindu  i  Trappetaarnet  saa  vi  en  Gruppe 
brogetklæclte  Piger,  der  sade  i  Kreds  og  sang  paa  det  flade  Tag  af 
et  Hus,  der  laa  lige  over  for.  Midt  i  Kredsen  dansede  en  ung  Pige 
til  Sangen,  der  lige  som  Dansen  bevægede  sig  i  meget  ensformige 
Rhytmer;  Pigen  var  iført  et  sort,  gjennemsigtigt  Væv,  der  var  over- 
saaet  med  store  Guldstjerner;  med  Hænderne  gjorde  hun  en  Mængde 
Fagter,  der  vare  ufattelige  for  den  uindviede. 

Da  vi  vare  komne  ned,  laa  for  os  paa  den  modsatte  Bred 
det  Palads,  hvor  den  afsatte  Fyrste  af  Benares  opholder  sig;  Slottet 
ligner  en  Fæstning,  og  her  henlever  Fyrsten,  ganske  afsondret  fra 
Verden,  Resten  af  sine  Dage  under  Palmer  og  Bananer  sammen  med 
sine  Hustruer. 

Det  gik   livligt   til  paa  Gangeshredden.      Hinduerne   badede  i 

de  talrige  Stenbassiner  under  Opsigt  af  Præster;  utallige  Lingaer  bleve 

bekransede  med  Blomster  og  overgydte  med  Vand. 

4* 

Vi  spaserede  op  langs  Strømmen,  ved  Foden  af  de  herlige 
Paladser,  hvortil  der  knytter  sig  en  stor  Mængde  Legender  og  Sagn. 
Endelig  naaede  vi  hen  til  det  Palads,  hvor  Rajahens  Agent  bor. 
Bygningens  mægtige  Kvadersten  vare  smykkede  med  herlige  Skulp- 
turer; Portalerne  ere  store  og  elegante;  kunstfærdige  Gallerier  føre  rundt 
om  Etagerne,  og  det  ser  ud,  som  om  de  tre  fremspringende  Søjler 
bare  den  hele  Bygning.  I  hvert  Hjørne  knejser  der  et  mægtig  Taarn, 
som  for  oven  udvider  sig  til  en  rund  Træbalkon.  Oven  overjdet  sidste 
Galleris  Vinduer  ligger  det  flade  Tags  Platform,  omgivet  af  et  pragt- 
fuldt Stenrækværk. 

Føreren  viste  os  derefter  et  janclet  vidunderlig  skjønt  Sten- 
palads, somven  Tigger  skal  have  bygget  for  de  Almisser,  han  havde 
indsamlet. 


Fig.  17.     Lingaen. 


I  Benares  er  der  særlige  Templer  for  de  forskjellige  Stammer 
og  Folkeslag,  der  komme  til  Byen  paa  Valfarternes  Tid.  Benares' 
Betydning  som  Hindustans  Kulturcentrum  viser  sig  tilstrækkelig 
tydeligt  derved,  at  den  har  mere  end  1000  Templer,  der  dog  ere  af 
langt  ringere  arkitektonisk  Værd  end  Templerne  i  andre  Egne  af 
Indien;  dette  gjælder  dog  nærmest  kun  det  ydre;  det  indre  udmærker 
sig  derimod  i  Almindelighed  ved  sindrige  ornamentale  Udsmykninger 
og,  rige  Billedhuggerarbejder;  der  er  ansat  over  20000  Præster  ved 
disse  Templer. 

Vi  besaa  Nepalesernes  Tempel ;  det  er  bygget  af  Træ,  og  foran 
Indgangen  er  der  opstillet  de  forfærdeligste  Uhyrer;  dets  Yderside  er 
iøvrigt  prydet  med  fortræffeligt  udført  Træskjærerarbejde,  altsammen 
fremstillende    lascive   Scener.      I    Nærheden    af   dette   Tempel   findes 

(inden  Krischnas  store  Stenfigur;  lidt  længere  op  ad  findes  der  en 
anden  lignende  Stenfigur,  der  forestiller  Guden  Bhim-sing. 

Det  hellige  Sted,  hvor  Ligene  brændes,  er  en  aaben  Plads 
neden  for  det  nepalesiske  Tempel  ved  Ganges  (hindustansk:  Gunga- 
gih).  Her  lue  næsten  uafbrudt  Flammerne  fra  de  høje  Baal,  der 
ordnes  af  den  afdødes  Slægtninge;  Ligene  ligge  dækkede  af  et  Lag 
Brænde  og  kun  iførte  meget  lidet  Tøj.  En  tæt  og  tyk  Røg  stiger  i 
Vejret.  Snart  er  det  øverste  Lag  Brænde  fortæret,  og  de  nøgne  Lig 
ligtre  nu  og  steges  halv  forbrændte  paa  de  glødende  Kul.  Nu  komme 
de  nærmeste  Slægtninge,  der  hidtil  have  siddet  tavse  paa  Stentrinene 
ved  Baalet,  og  begynde  at  slaa  Liget  med  lange  Bambusstokke.  En 
mørk,  kvælende  Røg  forpester  Luften;  Natten  er  imidlertid  allerede 
falden  paa,  og  de  sprudende  Gnister  give  det  hele  et  endnu  uhygge- 
ligere Præg. 

Naar  Ilden  er  brændt  ud,  gyder  man  Vand  over,  hvad  der  er 
tilbage  af  Baalet,  og  først  den  næste  Morgen  opsøge  de  efterladte  de 
enkelte  forkullede  Ben,  der  samles  i  en  Urne,  som  enten  tages  med 
eller  bisættes  i  Templet.  De  mange  Træ-  og  Stenpæle  ved  Begravelses- 
pladsen ere  satte  til  Minde  om  de  Enker,  der  i  tidlige  Tider  frivilligt 
fulgte  deres  Mænd  i  Døden ,  idet  de  styrtede  sig  ind  i  Baalene ,  som 
vare  tændte  for  at  fortære  deres  Lig.  Englænderne  fik  ved  deres 
Indflydelse  denne  Uskik  afskaffet;  det  hænder  imidlertid  endnu  ofte, 
at  Hindukvinderne  frivilligt  søge  Døden.  De  pleje  da,  naar  Ganges 
stiger  om  Sommeren  i  Regntiden,  at  sætte  sig  paa  de  nederste  Sten- 
trin ved  Floden,  og  her  vente  de  da  saa  længe,  indtil  en  Bølge  endelig 
river  dem  med  sig. 

Syndernes  Bad  er  et  stort,  firkantet  Bassin;  tyve  Trapper 
føre  dybt  ned  til  Vandets  Overflade.  Her  vaskes  de  Hinduere,  der 
under  Præsternes  Tilsyn  ville  befri  sig  for  alle  Synder. 

Paa  Hjemvejen  fik  jeg  Øje  paa  et  dansende  Lys  ude  paa 
Gangesfloden.  Føreren  viste  os  en  Olielampe,  der  svømmede  paa 
Vandet,  og  gjorde  os  opmærksom  paa  Betydningen  deraf:  Kvinder, 
der  trods  deres  inderligste  Ønske  ikke  ere  blevne  velsignede  med  Af- 
kom —  som  Schiwa  altsaa  ikke  har  bønhørt  —  faste  i  fjorten  Dage 
før  den  næste  Nymaane;  naar  det  er  Nymaane,  overgive  de  Lampen 
til  Bølgerne  i  den  hellige  Flod  og  leve  derpaa  de  næste  fjorten  Dage 
i  Sus  og  Dus,  og  de  imødese  nu  med  Sikkerhed  Opfyldelsen  af  deres 
mest  brændende  Ønske. 

Som  Samfærdselsmiddel  benytte  Hinduerne  tohjulede  Vogne, 
saakaldte  Ekka,  forspændte  med  Heste;  disse  bære  Klokker  og  Bjælder, 

der  under  Kjørselen  lyde  ganske  øredøvende.  Støjen  skal  tjene 
til  at  skræmme  Brilleslangerne,  hvoral  der  findes  en  stor  Masse  i 
Benares  og  Omegnen.  Paa  Landet,  hvor  Postforbindelsen  vedligeholdes 
ved  Løbere,  bære  disse  Postsækken  paa  Ryggen,  medens  de  svinge  en 
stor  Klokke,  ligeledes  for  at  beskytte  sig  imod  den  frygtede  Slange. 
For  ikke  længe  siden  udbrød  der  en  Strejke  blandt  Postløberne  i 
Mysore;  Aarsagen  til  den  var,  at  en  Tiger  var  bleven  lokket  til  ved 
Klokkernes  Klang,  og  en  Tid  lang  styrtede  den  sig  hver  Dag  over  de 
ulykkelige  Postløbere.  Det  varede  dog  ikke  saa  længe,  førend  Rov- 
dyret blev  nedlagt,  men  fra  den  Dag  blev  Klokkeringningen  afskaffet. 


Fis    18.     Observatorium. 


Den  23de  Januar  om  Morgenen  besøgte  vi  Abetemplet  i 
Benares.  Jo  nærmere  vi  korn  Helligdommen,  desto  livligere  blev  det 
paa  Gaden.  Hvor  hen  vi  end  vendte  vore  Blikke,  saa  vi  Aber,  der 
klatrede  omkring  i  Træerne  eller  udførte  deres  gale  Streger  paa 
Husene.  Paa  en  Balkon  foran  Templet  var  der  et  hinduisk  Musikkorps, 
der  bragte  Aberne  en  Morgenhilsen.  Ved  Indgangen  stod  der  Folk. 
der  solgte  Frugter,  og  som  søgte  at  overtale  de  besøgende  til  at  kjøbe 
Slikkerier   til    Aberne.      Vi    kastede   nogle  Mandler  og  Bønner   mellem 

de  300  Aber,  der  fandtes  i  Templet;  en  forfærdelig  Forvirring  var 
den  øjeblikkelige  Følge  heraf;  alle  Dyrene  styrtede  omkring  mellem 
hverandre,  og  selv  Abekongen  syntes  for  et  Øjeblik  at  glemme  sig 
selv  og  sin  Værdighed,  idet  han  nemlig  trængte  sig  ind  i  den  tætteste 
Klynge  for  at  faa  fat  i  Broderparten  af  de  velsmagende  Sager. 
Abekongen  var  en  gammel,  stor  Schimpanse,  der  øjensynligt  var 
meget  svækket  af  Alderdommen;  Tungen  hang  den  langt  ud  af  den 
tandløse  Mund.  Den  syntes  imidlertid  at  vide,  at  den  var  Konge;  det 
kunde  man  se  paa  den  Maade,  hvorpaa  den  behandlede  de  andre  og 
mindre  Dyr. 

Aberne  bebo  smaa  Rum,  der  ere  opførte  i  Templets  Runddel ; 
Kongens  Bolig  er  betydeligt  større,  men  ikke  en  Smule  renligere  end 
de  andre  Abers.  Midt  i  Templet  findes  der  et  lille  Kapel  med  en 
Billedstøtte  af  Guden  Turga.  Gudens  Ansigt  ligner  den  opgaaende 
Sol,  og  hans  Klædning  er  af  straalende  Blik.  Han  er  Abernes  Be- 
skytter, og  de  muntre  indiske  Skovdyr  ere  helligede  ham. 

Gjennem  Bazarens  snevre  Stræder  naaecle  vi  Guden  Schivas 
store,  gyldne  Tempel.  Først  bestege  vi  en  Tribune,  der  ligger  lige 
over  for  Templet,  og  hvorfra  vi  kunde  beundre  dets  to  store  forgyldte 
Stentaarne.  Et  Orkester,  der  var  sammensat  af  to  store  Trommer  og 
en  Klokke,  forjog  os  imidlertid  snart  fra  denne  smukke  Plads,  og  vi 
betraadte  Templets  indre,  ledsagede  af  en  indisk-engelsk  Konstabel. 
Der  fandtes  Hundreder  af  andægtige  Hinduere,  der  trængtes  for  at 
komme  hen  til  Offerstederne.  Mellem  dem  viste  der  sig  hist  og  her 
en  ung  eller  en  gammel  Tyr,  Schivas  Yndlingsdyr  og  paa  en  Maade 
Respræsentanter  for  denne  Guddoms  Magt.  De  se  vel  nærede  og 
fede  ud,  ganske  lige  som  Præsterne,  og  de  nyde  det  Privilegium  at 
dø  af  Alderdom.  En  Tyrestatue  af  sort  Marmor  kunde  glæde  sig  ved 
en  overordentlig  Tilstrømning:  den  blev  bestrøet  med  Blomster  og 
overgydt  med  Vand,  som  hentedes  fra  en  nærliggende  Brønd. 

De  nøgne  Hinduer  vadskede  sig  med  Brøndvandet,  hvorefter 
en  trivelig  Præst  bemalede  deres  Pander  med  hvide  Striber;  undertiden 
blev  der  trukket  en  lignende  hvid  Stribe  langs  ned  ad  Næsen.  De 
andagtige  sade  bedende  og  syngende  paa  Stenbænke  omkring  Brønden; 
her  bemærke  vi  en  legemsstor  Basaltstatatue  af  en  Tyr,  paa  hvilken 
selve  Guddommen  Schiva  rider;  ved  Siden  af  er  der  en  anden  Sten- 
gruppe: Schiva,  der  favner  sin  Hustru. 

Hovedsamlingspladsen  var  en  Kilde  i  et  lille  Basaltkapel. 
Paa  Vandet  svømmede  Roser  og  andre  friske  Blomster.  I  Midten 
ragede   en   Lingacylinder   op   over   det  klare  Vand.      Alle  vilde  berøre 

Stenen;  alle  vilde  overgyde  den  med  Vand  og  bestrø  den  med  Blomster. 
Nyankommende  trængte  dem  bort,  der  stode  nærmere;  her  trøstede 
en  nøgen  Præst  en  ulykkelig,  der  jamrede  sig;  der  arbejdede  man 
sig  jublende  frem  til  en  ung  Tyr  —  det  var  et  Billede  paa  forgangne 
Verdener  og  forsvundne  Tider. 

Slanke  som  to  himmelstræbende  Graner  rage  Aurungsibmoskeens 
to  Minareter  op  over  alle  Templer  og  Pragtbygninger;  denne  Moske 
er  den  smukkeste  og  rigeste  af  de  300,  der  findes  i  Benares,  en  sand 
Juvel.  Vi  bestege  et  afTaarnene;  de  ere  ottekantede,  8  Fod  i  Gjennem- 
snit.  Murens  Tykkelse  er  omtrent  14  Tommer.  Et  nogenlunde  svært 
bygget  Menneske  kan  derfor  ikke  ret  vel  passere  den  Vindeltrappe, 
der  fører  op  til  det  øverste  af  Taarnet,  i  en  Højde  af  140  Fod;  130 
Trin  føre  op  til  det  vidunderligt  slanke  og  dog  faste  Taarns  Platform, 
hvorfra  man  har  den  bedste  og  eneste  Udsigt  over  de  indre  Kvarterer 
af  Byen  med  dens  snevre  Gader  og  over  Byens  Omegn.  Er  det  rigtig 
klart  i  Vejret,  skal  man  herfra  endog  kunne  skimte  Himmalayabjergene. 
Der  findes  ikke  Tag  paa  Husene,  men  i  dettes  Sted  have  de  en  smuk 
stenlagt  Terrasse.  Den  yppige  Vegetation  i  Byens  Midte  (Palmer, 
Oranger,  Mandeltræer  og  Bananer  m.  m.)  giver  det  hele  et  for- 
tryllende Præg. 

I  Basaren  findes  der  Gudebilleder,  der  skyldes  den  mest  over- 
spændte Fantasi,  Skaale,  Tallerkener,  Vaser  o.  s.  v.;  de  ere  ciselerede 
i  Kobber  og  sælges  temmelig  billigt. 

Endnu  samme  Dag  forlode  vi  Benares,  toge  til  Mogul-Serai, 
og  herfra  igjen  med  Iltoget  til  Kalkutta,  som  vi  naaede  den  24de 
Januar  1878.  Vi  begave  os  direkte  til  Great  Easternhotellet,  hvor  vi 
foreløbig  maatte  nøjes  med  at  dele  Værelse  med  en  Mængde  andre; 
allerede  den  første  Nat  blev  der  stjaalet  50  Rupier  fra  mig  —  jeg 
skal  ikke  kunne  sige,  om  det  var  Hotellets  Opvarter  eller  en  af  mine 
ærede  Stuekammerater,  der  besørgede  disse  Penge  borteskamorterede. 
Først  den  følgende  Dag  vare  vi  saa  heldige  at  faa  særskilte  Værelser. 


III. 
Fra  Kalkutta  til  Singapore. 


Byen.  —  Kitmegarerne.  —  Mod  Nord.  —  Soldaterliv  i  Indien.  —  Siligori  —  Teraien.  — 
Skovbrande.  —  Dardschiling.  —  Jordens  højeste  Bjerge.  —  Tigerhøjen.  —  Et 
buddhaistisk  Kloster.  —  En  Theplantage.  —  Ridt  paa  Elefant.  —  En  Onkel  fra 
Amerika.  -  Klimatet  i  Kalkutta.  —  Et  mærkværdigt  Venskab.  —  Hindumarkedet.  — 
En  Tigerjagt.  —  Afrejse  fra  Kalkutta.  —  Selskabet  ombord.  —  Penang.  —  Singapore. 


lYalkutta,  Kejserdømmet  Indiens  Hovedstad*),  ligger  paa  den  venstre, 
Forstaden  Hovrah  med  Jernbanestationen  af  samme  Navn  paa  den 
højre  Bred  af  Huglifloden,  der  er  sejlbar  endog  for  temmeligt  store 
Dampskibe.  En  smuk  Stenbro  forbinder  begge  Byer.  Kalkutta  bestaar 
af  den  europæiske  Stad  (ved  Flodhavnen)  og  de  indfødtes  »sorte« 
Stad.  Den  europæiske  Stadsdel  kan  langt  fra  ikke  maale  sig  med 
Bombay,  hvad  Bygningsstilen,  Husenes  Størrelse  og  Gadernes  Skjønhed 
angaar.  Selve  Vicekongens  Palads,  en  vidtløftig,  luftig  Stenbygning, 
der  er  omgivet  af  en  Have,  udfolder  ikke  i  det  ydre  den  sædvanlige 
indiske  Pragt.  Det  indre  imponerer  derimod  ved  sine  Marmorsales 
Rigdom  og  Luxus. 

De  indfødtes  By  slutter  sig  til  den  europæiske  Stad  og  bestaar 
af  smaa  Bambushytter,  der  ere  byggede  uden  nogen  bestemt  Orden 
og  danne  en  utallig  Mængde  smalle  Gader,  en  Labyrinth  for  enhver 
fremmed ,  der  vover  sig  dybere  ind  deri  uden  at  have  nogen  Fører 
med  sigr. 


Af  Kalkuttas  900n00  Indbyggere  ere  omtrent  10000  Europæere. 

Aldrig  før  har  jeg  set  en  saadan  Masse  Diamanter  og  andre 
Ædelstene  af  alle  Slags,  saadanne  Dynger  af  Guld  og  Sølv  som  i  de 
engelske  Juvelerboutiker  i  Kalkutta.  Kalkutta  er  bekjendt  for  at  være 
Asiens  vigtigste  Handelsplads,  men  Kjøbmændene  i  Bombay  paastaa 
rigtignok,  at  deres  By  nu  har  hævet  sig  over  Kalkutta.  Exporthandelen 
omfatter  navnlig  The,  Bomuld,  Silke  og  Indigo. 

En  Uge  forløb  meget  hurtigt  med  Besøg  hos  den  østrig-ungarske 
Konsul,  hos  General  Walker,  det  geografiske  Instituts  Superintendent 
m.  fl.,  med  Besøg  i  den  righoldige  zoologiske  og  vidunderlige  botaniske 
Have,  med  Promenader  om  Aftenen  i  Edengarden,  hvor  der  afvexlende 
blev  musiceret  af  et  europæisk  og  et  indfødt  Orkester. 

Hr.  Loczy  havde  allerede  i  Bombay  aftalt  med  Grev  Széchenyé 
at  foretage  en  Udflugt  til  Himmalayabjergene ;  jeg  besluttede  at  følge 
Loczy  til  Dardschiling.  En  født  Wiener,  nu  Amerikaner,  Mr.  Lloyd- 
Mayer,  sluttede  sig  til  os,  og  den  0te  Februar  forlode  vi  Kalkutta. 

Da  vi  skulde  til  at  forlade  Hotellet,  var  der  henved  en  Snes 
Over-  og  Underkellnere,  der  stillede  sig  op  i  Række,  som  om  de 
ventede,  at  jeg  skulde  til  at  uddele  en  Formue  mellem  dem.  De 
brunfarvede  Opvartere  kalder  man  her  Kitmegar;  de  ere  alt  andet  end 
tiltalende.  Den,  der  for  første  Gang  tager  ind  paa  et  indisk  Hotel, 
maa  være  mest  tilbøjelig  til  at  tro,  at  det  er  et  Asyl  for  husvilde 
Mennesker,  han  betræder.  Kitmegarerne  gaa  indhyllede  i  en  lang, 
hvid  Bomuldsklædning,  der  rækker  helt  ned  til  Anklerne  og  bliver 
holdt  fast  om  Livet  med  en  Rem.  Paa  Hovedet  bære  de  en  rund 
Hat,  hvis  Skygge  er  af  tykt  Kork,  og  hvis  lille,  runde  Puld  er  af  et 
gjennemsigtigt  Stof.  Fødderne  ere  nøgne.  Disse  Mennesker  findes  i 
enhver  Krog  af  Hotellet,  paa  Trapper  og  Gange.  Blandt  mange  andre 
rosværdige  Egenskaber  besidde  de  ogsaa  den  at  have  en  vidunderlig 
Færdighed  i  at  stjæle,  ikke  blot  med  Hænderne  men  ogsaa  med  de 
utroligt  bevægelige  Fødder. 

Er  en  uerfaren  saa  uheldig  at  tabe  en  Ring,  kan  han  være 
sikker  paa  ikke  at  se  den  mere;  Kitmegaren  vil  ganske  vist  ufortøvet 
give  sig  til  at  lede  og  søge  allevegne  for  at  finde  Ringen,  der  imidlertid 
allerede  ere  bragt  i  sikker  Forvaring  mellem  hans  Tæer.  Naar  Søg- 
ningen opgives  som  unyttig,  fjerner  Kitmegaren  sig  og  bringer  Ringen 
ubemærket  ud  af  Hotellet,  skjøndt  alle  Opvarterne  blive  underkastede 
en  Visitation  af  Portneren  (Babu),  førend  det  bliver  dem  tilladt  at 
forlade  Hotellet.  Man  maa  endelig  ikke  være  saa  naiv  at  tro,  at 
disse  Tyves  venlige  og  krybende  Væsen ,  deres  Bestræbelser  for  at 
vække  Sympathi  skulle  'være   ensbetydende  med  en  vis  Hengivenhed; 

det  er  kun  »Bakschisch«  (Drikkepengene),  kun  Udsigten  til  muligvis 
at  faa  Lejlighed  til  at  plukke  nogle  flere  Penge  fra  den  fremmede, 
der  er  Drivfjederen  for  alle  deres  Ord  og  Handlinger. 

Vi  ville  antage,  at  det  er  Spisetid  i  Great-Easternhotel.  Der 
er  ved  det  lange  Bord  dækket  til  60  Gjæster.  Der  er  80  Kitmegarer 
til  Opvartning,  men  dog  synes  de  ikke  at  være  deres  Opgave  voxen. 
Naar  det  andet  Klokkesignal  er  givet,  betræde  de  Spisesalen  i  en  lang 
Bække;  en  gammel,  graaskjægget  Kitmegar  fører  Toget  an.  Han 
bærer  en  Spiseske,  den  anden  og  tredie  lige  saa,  den  fjerde  bringer  et 
tomt  Glas  for  senere  at  hente  den  dertil  hørende  Flaske  01;  derefter 
kommer  der  en  med  en  Tallerken,  den  næste  med  en  Kniv,  det  kan  endog 
hændes,  at  en  Kitmegar  kommer  med  en  Theske,  derefter  med  en 
tom  Kop,  som  han  strax  efter  bærer  bort  for  at  faa  den  fyldt  med  The. 

Toget  til  Dschulpaigore  (Julpigore)  afgik  Klokken  .11  om  For- 
middagen; vi  fløj  hen  over  Slettestrækninger,  der  ere  godt  dyrkede  i 
Nærheden  af  Kalkutta.  Yppige  Haver,  der  omgive  Englændernes  Sommer- 
boliger, afvexle  med  vilde  Dschungler;  hist  og  her  et  lille  Vand,  der 
tager  sig  nydeligt  ud  mellem  Markernes  og  Engenes  grønne;  det 
tropiske  grønne  har  dog  aldrig  Hjemmets  saftige  Tone;  det  spiller 
mere  i  det  gule  eller  i  det  graa.  De  herlige  Dadler,  Palmer,  Bananer 
og  Bambustræer  gjøre  om  Aftenen  et  langt  behageligere  Indtryk  end 
ved  højlys  Dag;  den  trykkende  Varme,  der  hersker  om  Dagen,  umulig- 
gjør  kun  altfor  ofte  en  virkelig  Naturnydelse. 

De  mange  Smaadamme  fremkom  i  Almindelighed  ved  Ud- 
dybning af  Materielgrave ;  i  en  Dybde  af  6  til  9  Fod  traf  man  her 
stadigt  paa  Grundvand.  Vandet  i  disse  Damme  benyttes  nærmest  til 
Vanding  af  de  tilstødende  Marker,  og  dette  sker  paa  den  Maade,  at 
Folkene  svinge  en  flettet  Kurv,  der  er  bundet  til  to  Bambusstokke, 
hen  over  og  ned  i  Vandet;  naar  den  under  Svingningen  er  naaet  ud 
til  en  af  Siderne,  er  den  tom;  den  fyldes  ved  at  stryge  hen  over  Vandet. 

Ved  Modunpore  var  der  opslaaet  en  vidtstrakt  Teltlejr  for  et 
indfødt  Regiment.  I  Nærheden  af  Kalkutta  vare  Soldaterne  endnu 
anstændigt  klædte  og  bevæbnede  med  Bagladere;  længere  mod  Nord 
saa  jeg  indfødte  Rekruter  exercere;  de  vare  ganske  nøgne  og  vare 
kun  bevæbnede  med  Bue  og  Pile. 

De  Officerer,  der  staa  i  den  indiske  Hærs  Tjeneste,  ere  for 
Størstedelen  Englændere.  Naar  de  have  tjent  16Aar  i  Indien,  kunne 
de  gjøre  Fordring  paa  fuld  Pension,  og  de  fleste  af  dem  vende  da 
ogsaa  hjem.  Fredstjenesten  er  ikke  videre  anstrengende:  en  Times 
Exercits    i    den    tidlige  Morgenstund    og   maaske  en  lille  Parade    ved 

Solnedgang  —  det  er  alt.  De  engelske  Soldater  ere  som  bekjendt 
hvervede,  og  de,  der  komme  til  Indien,  stille  ikke  saa  ganske  faa  og 
smaa  Fordringer  med  Hensyn  til  Bekvemmelighed.  Enhver  Soldat  har 
Tilladelse  til  at  gifte  sig,  og  de  fleste  Underofficerer  have  Familie. 
Mandskabet  har  saa  luftige  og  saa  venlige  Boliger,  at  man  ikke  kan 
ønske  sig  dem  bedre.  De  ugifte  dele  Værelse  med  hinanden,  to  og  to; 
de  gifte  have  naturligvis  større  Boliger.  Mandskabet  og  Officers- 
korpset  have  hver  sin  særskilte  Messe,  hvor  man  samles  ved 
Maaltiderne. 

Det  er  Skik  og  Brug  overalt,  hvor  Englændere  leve  sammen, 
at  samles  ved  Bordet  til  bestemte  Tider;  Frokost  (breakfast)  nydes  i 
Almindelighed  Klokken  9  og  bestaar  af  fish,  mutton  chops,  Irish 
stew,  cold  mutton,  cold  beef  etc  —  rice  and  curry  —  Jam  and 
butter,  thee).  Klokken  1  serveres  der  luncheon  (anden  Frokost)  eller 
som  den  kaldes  i  Indien:  tiffin;  den  bestaar  af  kolde  Spiser,  Salat 
og  Ost;  Klokken  7  serveres  Middagen,  bestaaende  af  7  til  8  Retter. 
Saaledes  spise  Gæsterne  i  Hotellerne;  for  Garnisonernes  Vedkommende 
kan  det  jo  nok  være,  at  Spisesedlen  ikke  er  fuldt  saa  righoldig. 

Militæret  er  godt  aflagt,  men  man  maa  ogsaa  erindre,  at  der 
baade  for  Livsfornødenheder  og  alle  Luxusartikler  betales  Priser,  der 
ere  aldeles  overdrevne  i  Sammenligning  med  europæiske  Priser.  En 
Sekundløjtnant  faar  250  Rupier  om  Maaneden,  en  Premierløjtnant 
300,  en  Kaptajn  500,  en  Major  700,  en  Oberst  1000  å  1200  Rupier 
maanedlig.  De  menige  og  Underofficererne  faa  Klæder  og  henholdsvi? 
60  og  100  Rupier  om  Maaneden. 

I  Lejren  ved  Modunpore  saa  jeg  for  første  Gang  en  større 
Mængde  Krigselefanter,  der  netop  vare  i  Begreb  med  at  fortære  deres 
Maaltid,  bestaaende  af  Sukkerrør. 

Hen  imod  Klokken  5  om  Aftenen  naaede  vi  Damogdea,  Ende- 
stationen paa  den  bredsporede  Bane  paa  Gangesflodens  højre  Bred. 
Jernbanen  er  afbrudt  her,  og  vi  maatte  gaa  ombord  paa  et  Dampskib, 
der  allerede  laa  og  ventede  paa  Toget.  Efter  en  Fart  paa  50  Minutter 
landede  vi  paa  Flodens  venstre  Bred  ved  Banestationen  Sara.  Fra  nu 
af  er  Jernbanen  smalsporet. 

Fra  Dschulpaigore,  en  lille  fattigt  udseende  Station,  som  vi 
havde  naaet  om  Morgenen  Klokken  7,  fortsatte  vi  Rejsen  paa  en 
Vogn,  trukken  af  Oxer;  to  smaa,  magre  Dyr  vare  spændte  for  vor 
tohjulede,  tunge  Karre;  det  gik  ogsaa  i  den  Grad  langsomt  fremad, 
at  vi  efter  en  Times  Forløb  ikke  kunde  holde  det  ud  længere  men 
stege  ud  og  fortsatte  Vejen  tilfods,  Mayer  paa  selve  Vejen,  Loczy  og 

jeg  langs  med  Tistaflodens  Bred,  Øst  for  Vejen.  Denne  Flod,  der 
udspringer  paa  Sydsiden  af  Himmalaya,  naar  i  Regntiden  en  Dybde 
af  22  til  26  Fod;  Dalen,  den  gjennemstrømmer,  har  en  Brede  af 
omtrent  130  Fod.  For  Øjeblikket  var  der  saa  lidt  Vand  i  Floden,  at 
man  overalt  kunde  vade  igjennem  den.  Ved  Bredden  laa  der  en  død 
Hindu;  en  Snes  Ørne  og  Lammegribbe  delikaterede  sig  med  hans 
Lig.  Jeg  afskjød  min  Revolver  paa  disse  Dyr,  men  de  lode  sig  aldeles 
ikke  forstyrre  heraf.  Et  lille  Stykke  fra  denne  modbydelige  Scene  fik 
jeg  Lejlighed  til  at  se  den  første  frie  Brilleslange ;  jeg  søgte  efter 
Biller  i  et  Buskads,  da  pludseligt  en  Gren  blev  levende:  Slangen 
hævede  hvislende  sit  Hoved  og  spændte  Halsen  med  Brilletegningen 
ud;  det  hele  varede  kun  et  Øjeblik,  thi  Slangen  forsvandt  lynsnart  i 
et  Hul  i  Jorden. 

Heden  var  imidlertid  bleven  overvældende,  og  Klokken  2  blev 
jeg  igjen  nødt  til  at  bestige  Karren.  Der  findes  ingen  Broer  paa 
denne  Vej,  som  derfor  fører  lige  gjennem  de  mange  smaa  Bjerg- 
strømme (nulla),  der  krydse  Vejen.  Nullaerne  have  i  Almindelighed 
et  Leje,  der  er  25  til  35  Fod  dybt,  og  det  var  derfor  et  højst  be- 
sværligt Arbejde  for  Trækdyrene  at  faa  Vognen  op  ad  de  stejle 
Skrænter.  Kudsken  opmuntrede  Dyrene  med  høje  Tilraab  og  stak 
dem  uophørligt  i  Ryggen  med  en  spids  Stok,  saa  at  Blodet  flød  ned 
ad  de  stakkels  Dyrs  Sider. 

Klokken  5  lejrede  vi  os  ved  en  Nulla.  Ganske  tæt  ved  os 
exercerede  en  Afdeling  indiske  Bjergsoldater;  de  vare  næsten  fuld- 
stændigt nøgne  og  udførte  de  forskjellige  Øvelser,  kommanderede  paa 
engelsk  af  en  indfødt,  meget  mørk  Befalingsmand,  der  havde  et  op- 
vakt Ansigtsudtryk.  Soldaternes  Bevæbning  bestod  i  store  Knive,  som 
de  bare  i  en  Skede  i  Beltet,  samt  Bue  og  Pil.  De  lagde  en  over- 
ordentlig Færdighed  for  Dagen  i  Benyttelsen  af  dette  sidste  Vaaben, 
og  jeg  saa,  hvorledes  mange  af  Krigerne  vare  i  Stand  til  at  træffe  en 
Fugl  i  Flugten  med  den  Lerkugle,  der  slynges  ud  af  Buens  Streng. 
En  Kvinde  var  under  et  skyggefuldt  Tamarinthetræ  i  Færd  med  at 
tilberede  Krigernes  Maaltid,  der  bestod  af  Ris.  Hos  de  buddhaistiske 
Bjergboere  hænder  det  ofte,  at  5 — 10  Mænd  kan  have  en  Hustru; 
det  er  Sparsommelighedshensyn,  der  her  ere  de  afgjørende. 

Fra  Omegnen  kom  Mænd  og  Kvinder  ned  til  Floden  for  at 
bade.  Mændene  hilste  os  venligt  med  Ordene:  »Fred  med  Dem! 
Herre!«  (Salam  sab.'J;  Mændene  bøje  det  højre  Knæ  halvt,  idet  de 
vende  sig  mod  den,  de  hilse,  og  berøre  Panden  to  Gange  med  den 
højre  Haand,  idet  de  bøje  Hovedet. 

Efter  at  have  fortsat  vor  Rejse  endnu  i  17  Timer  naaede  vi 
Siligori  og  fandt  et  ret  godt  Opholdssted  i  en  saakalclt  Bungalow,  et 
af  de  Træhuse,  som  Englænderne  i  Indien  lade  opføre  til  Ly  for 
de  rejsende. 

At  Sundhedshensyn  —  for  at  kunne  yde  Beskyttelse  mod 
Jordbundens  skadelige  Uddunstninger,  mod  Slanger  og  andet  Kryb  — 
hvile  disse  Bygninger  paa  Pæle,  omtrent  3  Fod  over  Jorden.  Disse 
Huse  have  kun  en  Etage  og  ere  tækkede  med  Bambusrør;  ogsaa 
her    fandt  vi   Kitmegarerne   lige  saa    slaviske    og    paatrængende    som 


Fig.  -20.     Dardschilinsr. 


andetsteds.  Vi  vare  saa  lykkelige  at  finde  Sovesteder  i  de  mørke 
Lokaler,  der  aldrig  blive  aflukkede. 

Næste  Morgen  tidlig  brøde  vi  atter  op;  vi  gik  tilfods,  og  et 
.Mulæsel  bar  den  Smule  Bagage,  vi  havde  med  os.  Ganske  svagt 
aftegnede  Bjergene  sig  i  Nord  —  det  var  Himmalayabjergenes 
Udløbere. 

I  Løbet  af  nogle  faa  Timer  skiftede  Landskabet  fuldstændig 
Karakter;  de  slanke  Viftepalmer,  der  i  store  Mængde  smykke  de 
bengalske  Sletter,  bleve  færre  og  færre,  medens  derimod  mod  Nord  de 
skovbevoxede  Udløbere  fra  Himmalayaforbjergene  viste  en  helt  anden 
Vegetation.      Vi  befandt  os  nu  paa   Sydranden  af  Terai,    den  Region, 

der  i  en  vexlende  Brede  af  3  til  4  Mil  strækker  sig  som  et  vegeta- 
tionsrigt,  fugtigt  Bælte  om  Himalayas  sydlige  Fod;  denne  Region 
bliver  betragtet  som  en  af  de  usundeste  paa  hele  Jorden  paa  Grund 
af  de  farlige  Uddunstninger,  der  fremkalde  den  saakaldte  Dschungle- 
feber.  Tidligere  har  det  vist  næppe  været  muligt  at  passere  Teraien ; 
nu  ere  Forholdene  noget  bedre,  da  man  ved  betydelige  Hugninger  i 
Teraiskoven  langs  Vejen  mellem  Siligori  og  Dardschiling  har  svækket 
Uddunstningernes  farlige  Karakter;  men  paa  de  øvrige  Steder  navnlig 
overalt,  hvor  nu  tropiske  Vegetation  udfolder  sig  i  hele  sin  yppige 
Pragt,  er  Forholdet  endnu  det  samme  som  før,  og  den  rejsende  er 
navnlig  efter  Solnedgang  udsat  for  disse  meget  ofte  dræbende  Miasmer. 
Overgangen  fra  Bengalens  Slette  til  Terai  bliver  ogsaa  kjendeligere  og 
kjendeligere  ved  Rullestenssand,  der  optræder  i  stadigt  voxende  Mængde 
og  taler  tydeligt  nok  om  Vandets  Erosionskraft.  I  første  Øjeblik  er 
der  aldeles  intet,  der  synes  at  tyde  paa  Terairegionens  Farlighed;  vi 
blive  endog  forbavsede  over  den  ringe  Vandmængde  og  over,  at  Jord- 
bunden er  saa  tør;  vi  mærke  aldeles  intet  til  den  ejendommelige  Lugt, 
der  ellers  saa  ofte  udvikler  sig  i  tropiske  Sumpstrækninger.  Denne 
Tørhed  er  imidlertid  kun  tilsyneladende;  allerede  i  ringe  Dybde  træffer 
man  paa  raadnende  Vand,  der  fordamper  gjennem  det  øverste  Jord- 
lags Rullestenssand  og  forpester  Luften. 

Til  Kursiong,  som  vi  først  skulde  naa,  fører  der  to  Veje;  vi 
valgte  den  korteste,  der  gaar  gjennem  Dschunglerne.  Vor  Over- 
raskelse var  ikke  ringe,  da  en  hemmelighedsfuld  knitrende  og  knagende 
Lyd  naaecle  vort  Øre  paa  dette  Sted,  hvor  talløse  100 — 120  Fod 
høje  Træer  rage  op  over  den  frodige  Underskov  og  Bambustykningerne, 
Opholdsstederne  for  Tigre  og  Panthere,  vilde  Elefanter  og  Indiens 
største  og  giftigste  Slanger;  den  trykkende  Varme  lod  os  ikke  længe 
være  i  Tvivl  om  Aarsagen  til  denne  Lyd  —  det  var  en  Skovbrand. 
Den  frembød  et  storartet  Skue  langs  med  begge  Sider  af  Vejen;  den 
øverste  Rand  af  Flammehavet  blev  sat  i  en  svag  bølgeformig  Be- 
vægelse af  en  sagte  Vind,  og  op  over  denne  slog  der  uafbrudt  den 
ene  Flamme  efter  den  anden;  Virkningen  blev  navnlig  imponerende 
naar  en  ny  Gruppe  slanke  Bambusrør  blev  greben  af  Ilden  og  brændte 
af  næsten  saa  hurtigt,  som  om  de  exploderede.  Naar  Branden  endelig 
naar  hen  til  vidtstrakte  sumpede  Steder,  slukkes  Ilden  af  sig  selv. 

Solen  gik  netop  ned,  da  vi  havde  naaet  det  malerisk  beliggende 
Punkabari  ved  den  nordlige  Rand  af  den  egentlige  Terai  og  vi  opsloge 
vort  Nattekvarter  i  Bungalowen.  Vegetationen  er  ogsaa  her  for- 
bavsende yppig;    Theplanten   trives  udmærket  vel  her,    og  et  engelsk 

Pund  The  koster  paa  selve  Stedet  ikke  en  Rupi.  Plantageejerne  ind- 
fange vilde  Elefanter,  idet  de  udsende  en  tam  Hun,  som  da  bringer 
den  vilde  Elefant  med  sig  til  Plantagen;  her  bliver  den  lænket  og 
senere  tæmmet.  Prisen  paa  en  Elefant  beløber  sig  til  indtil  4000 
Rupier;  det  lønner  sig  imidlertid  rigeligt  at  betale  en  saa  høj  Pris 
for  en  Elefant,  skjøndt  dens  Underhold  koster  omtrent  5  Rupier  om 
Dagen;  dette  Dyr  er  nemlig  i  Stand  til  at  udvikle  en  vidunderlig 
Udholdenhed,  Kraft  og  Dygtighed  og  kan  gjøre  Tjeneste  i  en  lang 
Række  Aar. 

Den  8de  om  Morgenen  fortsatte  vi  Marschen.  Jeg  havde  lejet 
mig  en  Hest  indtil  Kursiong;  men  hver  Gang,  vi  kom  til  en  Stigning, 
kastede  Dyret  sig  ned  med  mig  midt  paa  Vejen,  og  jeg  blev  tilsidst 
nødt  til  at  trække  den  efter  mig. 

Dels  paa  Bakkekammen,  dels  paa  Skraaningerne  af  de  tæt 
skovklædte  Bjerge,  gjennem  skyggefulde  Slugter  trængte  vi  videre  frem 
mod  Kursiong.  Den  Vegetation,  der  omgav  os,  var  ganske  ejen- 
dommelig: den  manglede  den  store  Forskjellighed  og  Mangfoldighed, 
der  ellers  er  karakteristisk  for  Troperne,  lige  som  ogsaa  den  tempererede 
Zones  mægtige  og  kraftige  Højskov;  det  var  kun  Formen  af  de  træ- 
lignende  Rør,  de  talrige  Lianer  og  Snylteplanter,  hvis  lette  Skygger 
fremkalde  optiske  Skuffelser,  naar  de  falde  paa  Underskovens  tætte 
Løvtag,  der  mindede  os  om,  at  vi  befandt  os  i  en  tropisk  Region. 

Vi  mødte  mange  Bjergboere  paa  Vejen  til  eller  fra  Bengalens 
Slette.  Nepaleserne  bare  store  Kurve  fulde  med  saftige  Oranger  fra 
deres  lukkede  Lands  yppige  Dale.  De  bare  alle  i  Bæltet  den  saakaldte 
Baharia,  en  stor,  bred,  skarpsleben  Kniv,  der  baade  gjør  Tjeneste  som 
Vaaben  og  som  Værktøj.  Disse  Knive  tilvirkes  i  Kathmandu  og  koste 
1  eller  2  Rupier  Stykket.  Klokken  1  om  Middagen  spiste  vi  Frokost 
i  Kursiongbungalowen,  der  ligger  4900  engelske  Fod  over  Kalkutta. 
Efter  et  kort  Hvil  bestege  vi  friske  Heste  og  rede  op  ad  gjennem 
en  paafaldende  stærk  Taage.  Det  var  i  den  Grad  koldt,  at  vi  alle 
vare  lykkelige,  da  vi  Klokken  8  om  Aftenen  naaede  Dardschiling  og 
kunde  varme  vore  forfrosne  Lemmer  ved  Kaminilden.  Vi  befandt  os 
allerede  nu  i  en  Højde  af  7100  engelske  Fod  over  Havet. 

Hotelpersonalet  sov  endnu,  da  vi  brøde  op  den  næste  Dag 
Klokken  4  om  Morgenen.  Vor  Fører  var  Mr.  Johnstone,  Førster  ved 
Regeringsskovene;  Aftenen  i  Forvejen  havde  vi  lært  ham  at  kjende. 
Medens  vi  droge  afsted  i  Morgendæmringen,  fortalte  han  os,  at  der 
for  kort  siden  var  kommen  en  Englænder  til  Dardschiling  for  at  se 
Himalayabjergene;  han  styrkede  sig  om  Aftenen  paa  bedste  Maade  til 

den  næste  Dags  anstrengende  Marsch,  men,  da  en  tæt  Taage  om 
Morgenen  indhyllede  alt,  havde  han  slet  ingen  Lyst  til  at  foretage 
nogen  Bjergstigning:  han  rejste  direkte  tilbage  til  London  efter  at 
have  udtalt  de  mindeværdige  Ord,  »at  nu  kunde  han  nok  forestille 
sig,  hvorledes  Himalaya  saa  ud«.  — 

Klokken  6  naaede  vi  fra  Sydsiden  den  saakaldte  »Tigerhøj«, 
hvis  højeste  Kulle,  1250  Fod  over  Dardschiling,  var  fri  for  Taage. 

Solen  var  netop  ved  at  staa  op;  Taagemasserne  bølgede 
under  os  som  et  Hav  i  heftigt  Oprør.  Foran  os  i  Centrum  af  dette 
Panorama,  der  næppe  nok  har  sin  Lige  nogetsteds  paa  Jorden,  hævede 
sig  Kintschindschunga,  det  mægtige,  dobbelttindede  Bjerg,  der  dominerer 
alt  omkring  sig  og  hæver  sig  til  en  Højde  af  28000  Fod,  saa  at  det 
altsaa  er  Jordens  tredie  højeste  Bjerg.  Omkring  denne  mægtige  Kolos, 
som  Thibetanerne  kalde  »den  høje  Snes  5  Klenodier«  hæver  der  sig 
Tak  ved  Tak  og  Spids  ved  Spids  til  Højder,  som  endnu  ingen  menne- 
skelig Fod  har  betraadt,  og  som  ikke  engang  Ørnen  kan  naa  paa  sin 
Flugt ;  snart  ere  Toppene  dækkede  af  skinnende  Is  og  Sne,  snart  hæve 
de  sig  pludseligt  ganske  mørke  op  over  deres  Omgivelser. 

Det  glimter  og  lyner  som  et  Diamantbjerg  over  de  skarpt- 
takkede  Klippeformer  i  det  fjerne  Vesten,  over  Nepals  Snebjerge.  For 
at  naa  Kæmpen  blandt  Jordens  Bjerge,  Gaurisankar  eller  Mount  Everest, 
maa  vort  Blik  hæve  sig  til  en  Højde  af  29000  Fod  over  Havet. 
Medens  vi  selv  endnu  befinde  os  i  Skyggen  af  denne  Kæmpes  Masse, 
bliver  hele  den  gigantiske  Bjergkranses  Linier  farvede  fint  rosarøde. 
De  isbedækkede  Kanter  blive  næsten  ganske  gjennemsigtige,  og  Luften 
er  saa  ren,  at  man  kan  skjelne  hver  Slugt,  hver  Ismark  paa  hele 
Bjerget.  Naar  vi  have  vænnet  os  lidt  til  det  overvældende  Indtryk, 
som  dette  Panorama  gjør  paa  os,  blive  vi  paany  fængslede  af  Kon- 
trasten mellem  dette  Skuespil  og  det,  der  ligger  os  nærmest.  Over 
de  mørke  Forbjerges  talløse  Kamme  opdager  Øjet  det  herlige  Skov- 
bælte  med  yppige  Løvtræer;  dette  Syn  gjør  et  saadant  Indtryk,  at 
man  aldrig  kan  glemme  det. 

Solstraalernes  velgjørende  Indflydelse  blev  omsider  følelig; 
Temperaturen  steg  til  2  Grader  over  Nulpunktet,  og  den  fine  Ishinde 
paa  Græsstraaene  forvandlede  sig  til  pragtfulde  Dugdraaber.  Vi  gik 
samtalende  op  og  ned  paa  Bjergryggen,  hvor  der  tidligere  har  staaet 
en  Kaserne;  Levningerne  af  dens  Mure  hæve  sig  som  Skorstene  op 
over  Jorden.  Jeg  fandt  her  en  Glasflaske,  paa  hvilken  der  var  en  hel 
Historie  at  læse,  nemlig: 

Brandy  1830. 
Mr.  Johnstone  opdagede  i  en  Fordybning  ganske  friske  Spor 
af  en  Tiger:  Dyrets  Poter  og  vældige  Kløer  vare  tydeligt  aftrykkede 
i  Jorden.  Om  Middagen  besøgte  vi  den  ungarske  Sprogforsker  Korosis 
Grav;  som  det  vil  erindres,  døde  han  Aar  1842  i  Dardschiling,  medens 
han  befandt  sig  paa  en  Undersøgelsesrejse  i  Thibet.  Gravmælet, 
hvoraf  vi  bringe  en  Afbildning,  bærer  følgende  Indskrift: 

H.  J. 

Alexander  Csoma   Korosi, 

Native   of  Hungary 

Who  to  follow   out  Philological  researche 

Resorted  to  the  East 

And  after  years  passed  under 

Privations  such  as  have  been  seldom   endured 

And  patient  labour  in  the  cause  of  science 

Compiled  a  dictionnary  and  grammar 

Of  the  Tibetan   language 

His  hest  and  real  monument. 


On  his  road  to   H'   Lassa 
To  resume  his  labours 
He  died  at   this  place 

On   the   llth   April   1842 
Aged  44  years. 


His  fellow  labourers 

The  Asiatic  society  of  Bengal 

Inscribed  this  Tablet  to  his  Memor. 


Requiescat  in  pace. 

I  Dardschiling  støder  man  allerede  paa  de  thibetanske  Lamaers 
Forposter;  de  ere  dog  ikke  saa  exklusive  som  i  Kina,  og  der  blev 
ikke  gjort  nogen  Vanskelighed,  da  vi  ønskede  at  bese  deres  Kloster. 
Det  ligger  paa  Dardschilingryggens  østlige  Skraaning;  en  engelsk 
Ingeniør,  der  paa  Grund  af  den  stærke  Varme  var  flygtet  fra  Kalkutta 
til  Dardschiling,  ledsagede  os  paa  denne  Expedition.  Klostertemplet 
er  aldeles  ikke  imponerende  at  se  til:  det  bestaar  af  en  Træbarakke, 
der  er  omtrent  10  Fod  høj  og  omgivet  af  et  Bambushegn.  Paa  dets 
Østside  vajer  der   10  —  12  Faner  paa   omtrent    25  Fod  høje  Stænger, 

der  paa  Spidsen  bære  brogede  Papirkugler  af  Form  som  Lampions. 
Overalt  er  der  iøvrigt  anbragt  smalle  Flag  af  tyndt  hvidt  Bomuldsstof, 
hvorpaa  der  er  skrevet  en  kort  thibetansk  Bøn  (0  ma  ni  pemi  chum!) 
saa  mange  Gange,  som  Pladsen  tillader  det.  De  kaldes  Neschani  og 
kunne  findes  i  Mængde  dels  ved  Kilder  og  Vandløb,  dels  ved  store 
Stendynger  (Obi). 

Med  en  vis  ængstelig  Nysgjerrighed  saa  jeg  ind  i  det  indre 
gjennem  den  Aabning,  der  fandtes  paa  den  østlige  Side.  En  gammel 
Kvinde  i  hvidt  Bodsgevandt  stod  i  Templet  og  sang  trøstesløse  Klage- 
sange. Hun  hævede  Hænderne  mod  Himlen,  og  hendes  Fingre  knugede 
en  Rosenkrans.  Nu  viste  en  Lama  sig  indhyllet  i  en  brun  grov  Kutte; 
jeg  spurgte  uvilkaarlig  mig  selv,  om  dette  virkelig  var  en  Lama,  eller 
om  det  hele  kun  var  Blændværk:  i  den  Grad  lignede  han  en  vel 
næret  europæisk  Munk;  intet  Fuldskæg  dækkede  hans  skjælmske 
Ansigt,  nei  han  bar  et  tyndt,  graanende  Overskæg.  Hans  Fødder 
vare  nøgne,  og  om  Halsen  bar  han  en  brun  Rosenkrans.  Omend- 
skjøndt  de  buddhaistiske  (gule)  Lamaer  maa  aflægge  Kyskhedsløfte, 
var  han  dog  ledsaget  af  et  rædselsfuldt  Kvindemenneske,  og  deres 
haabefulde  Poder,  der  vare  i  en  Alder  af  5—7  Aar,  tiggede  paa  en 
højst  paatrængende  Maade. 

Da  Lamaen  havde  affærdiget  den  jamrende  Kvinde,  indbød 
han  os  med  en  venlig  Haandbevægelse  til  at  betræde  Templet;  dettes 
Forhalle  er  et  lille  Rum,  hvori  der  til  venstre  staar  en  10  Fod  høj 
Cylinder;  paa  denne  er  der  anbragt  to  fremspringende  Stykker  Træ, 
og  naar  Cylinderen  ved  et  lille  Sving  sættes  i  omdrejende  Bevægelse, 
slaa  Fremspringene  paa  smaa  Klokker;  til  højre  for  Indgangen  staar 
der  paa  en  Forhøjning  16  smaa  Cylindre  af  samme  Slags;  de  sættes  i 
omdrejende  Bevægelse  uden  Sving,  blot  med  Haanden. 

I  en  Nische  lige  for  Indgangen  ser  man  i  det  egentlige  Tempel 
en  treenig  buddhaistisk  Gud  under  Glas.  Træfigurerne  sidde  omtrent 
i  Legemsstørrelse  med  korslagte  Ben  ved  Siden  af  hverandre  og  ere 
rigt  forgyldte.  Foran  Alteret  staar  der  to  Borde  med  Blomsterpotter, 
hvis  Planter  bære  Brødfrugter,  der  ligne  forskjelligt  farvede  Kokarder 
og  ere  sammensatte  af  Hostier,  der  ere  farvede  grønne,  gule,  røde 
og  blaa  og  bestandigt  blive  mindre.  Der  modtages  alle  Slags  Offer- 
gaver paa  disse  Borde.  To  osende  Olielamper  kastede  et  svagt  Lys 
over  Gaverne.  Til  højre  og  til  venstre  for  Alteret  opbevares  de  for- 
skjellige  Messeklæder  og  Bønnebøger  i  Væggeskabe.  I  Baggrunden 
lagde  jeg   Mærke  til   en   Bedestol,    hvori  man   maatte    kunne  faa    en 

rigtig  god  Søvn.  Templets  Vægge  ere  bemalede  med  grelle  Billeder, 
der  forestille  Guddomme,  fantastiske  Uhyrer,  Tigre  og  andre  vilde  Dyr. 
Endnu  maa  nævnes  Orkestret,  der  bestod  af  en  stor  Tromme 
med  Tschineller  og  to  Trompeter  af  Menneskeben;  Lamaen  kaldte  de 
sidstnævnte  Instrumenter  Tscholing.  Knoklerne  blive  udhulede,  om- 
spundne med  Sølv-  og  Silketraade,  og  Trompeten  er  færdig.  Vor 
Lama  producerede  sig  paa  en  saadan  Trompet,  men  han  var  tydeligt 


Fig.  22.     Korosis  Grav. 


nok  ikke  musikalsk  begavet.  Præsterne  bo  paa  Bjergskraaninger  i 
smaa  primitive  Bambushytter;  overalt  i  Templet  laa  der  henslængt 
tomme  Ølflasker,  og  overalt  mylrede  det  med  Børn. 

Dardschiling .  der  er  et  af  de  Sanitarier,  som  Englænderne 
have  oprettet  ved  Sydfoden  af  Himalayabjergene,  er  særligt  heldigt 
beliggende,  dels  fordi  det  er  anlagt  i  en  saa  betydelig  Højde,  dels 
fordi  det  ligger  temmelig  langt  fra  Teraibæltet ;  derhos  ere  de  nærmeste 
Omgivelsers  topografiske  Forhold  saaledes,  at  Landskabet  bliver  særdeles 

tiltalende.    I  den  sidste  Tid  har  Dyrkningen  af  Kaffe,  The  og  Cinchona 
taget  et  betydeligt  Opsving  i  denne  Egn. 

Loczy  blev  i  Dardschiling  for  nøjere  at  studere  Gletscherne 
og  Bjergene  i  det  hele  taget;  Mayer  og  jeg  tiltraadte  derimod  Tilbage- 
vejen den  10de  om  Middagen.  Vi  overnattede  i  Kursiong  og  fortsatte 
næste  Morgen  Rejsen  tilfods.  Det  var  taaget  i  Vejret,  og  vi  gik  for 
saa  vidt  fejl  af  vor  Vej,  som  vi  gik  paa  selve  Landevejen  i  Stedet  for 
ad  den  kortere  Ridesti  over  Punkabari.  Vejen  er  mønsterværdig 
anlagt  og  vedligeholdt.      Solide  Træbroer  føre   over  de  talrige  Rjerg- 


Fig.  23.     Til  Siligori. 


strømme,  og  Terrainet  er  paa  begge  Sider  af  Broen  hegnet  af 
Stenmure. 

Tre  Mil  fra  Kursiong  rastede  vi  i  Bungalowen  Tschunbatty 
(Choonbatty)  og  ved  Foden  af  Bjerget  i  Rungalowen  Puntschkilla 
(Punchkilla).  Halvvejs  mellem  Kursiong  og  Tschunbatty  laa  der  et 
Lig  tværs  over  Vejen;  Hovedet  var  næsten  ganske  skilt  fra  Kroppen. 
Vi  fremskyndede  vore  Skridt  for  at  komme  forbi  dette  Sted,  hvor  der 
nylig  maatte  være  begaaet  en  Forbrydelse. 

Ingen  af  dern,  vi  mødte,  kunde  give  os  nogen  Oplysning  om 
Vejens  Længde  og  Retning;  thi  de  forstode  os  ikke.     De  vare  tydeligt 

nok  bange  for  os,  og  de  bleve  glade,  naar  vi  gik.  Fra  Puntschkilla 
nøde  vi  Synet  af  den  uhyre  Slette  ved  vore  Fødder;  langt  mod  Øsl 
blinkede  Bramaputra. 

Klokken  41  2  om  Eftermiddagen  befandt  vi  os  atter  i  Teraien. 
Jeg  kunde  næsten  ikke  gaa  mere,  da  jeg  var  iført  Skotøj,  som  aldeles 
ikke  egnede  sig  til  en  Fodvandring  paa  fem  Mil.  Da  saa  vi  en  The- 
plantage,  en  venlig  Ejendom  i  Dschunglerne.  Vi  traadte  ind.  En 
Lady  bød  os  velkommen.  Hendes  Ansigtstræk  fortalte  tydeligt  nok, 
at  hun  maatte  have  lidt  meget  af  Feberen,  og  om  hendes  smalle 
Læber  laa  der  et  Udtryk  af  en  saa  bitter  og  fortvivlet  Bestemthed, 
som  kun  denne  farlige  Ensomhed  kan  fremavle  den.  Hun  førte  os 
ind  i  det  efter  engelsk  Skib  komfortabelt  indrettede  Modtagelsesværelse. 
Paa  Sofaen  laa  en  febersyg  Dreng,  der  blev  passet  af  en  sort.  Der 
blev  serveret  os  The  og  Brød.  Fruen  fortalte^  os  om,  hvorledes 
Slangerne  i  Regntiden  trænge  ind  ind  i  selve  Sengene,  om  at  Tigrene 
slæbte  bort  med  Oxerne;  alt  dette  var  dog  til  at  udholde,  naar  den 
rædsomme  Feber  blot  ikke  var  der.  Man  kunde  ikke  andet  end  have 
den  inderligste  Medlidenhed  med  denne  brave  Kvinde,  der  havde  fulgt 
sin  Mand  ud  til  dette  uhyggelige  Sted. 

Ejerne  af  Theplantagerne  bo  i  England,  hvor  de  ikke  bestille 
andet  end  at  tælle  Pengene,  medens  de  ganske  overlade  Dyrkningen 
til  selvstændige  Bestyrere,  der  lønnes  med  6000  til  18000  Kroner 
aarligt.  Bestyreren  af  denne  Ejendom  var  ikke  hjemme  men  ude  i 
Plantagen  med  alle  sine  Heste;  Fruen,  der  havde  modtaget  os  saa 
gjæstevenligt,  kunde  derfor  ikke  tilbyde  os  Heste.  Vi  toge  nu  Afsked 
men  vare  endnu  ikke  komne  50  Skridt  fra  Huset,  førend  den  yngste 
Søn  kom  løbende  for  at  spørge,  om  vi  maaske  vilde  ride  paa  en 
Elefant  til  Siligori. 

»Paa  en  Elefant!  Ja,  gjerne!«  Det  varede  kun  et  Kvarter, 
saa  blev  Kæmpedyret  ført  frem.  Paa  dens  Ryg  laa  en  Hynde,  der 
var  fastgjort  med  Reb.  En  indfødt  sad  paa  Halsen  og  styrede  Ele- 
fanten ved  at  prikke  den  med  en  spids  Stok  ved  Ørene.  Det  var  et 
komisk  Syn,  da  Elefanten  knælede  ned  som  et  kejtet  Menneske  for  at 
gjøre  det  muligt  for  os  at  komme  op  paa  dens  Ryg.  Dette  lykkedes 
os  imidlertid  ikke,  og  man  bragte  derfor  en  Bambusstige,  ved  Hjælp 
af  hvilken  det  endelig  lykkedes  os  at  komme  til  Sæde  paa  Dyrets 
Ryg.  Lidt  efter  lidt  vænnede  vi  os  til  dette  ejendommelige  Ridt.  Med 
utrolig  Sikkerhed  overvandt  Elefanten  alle  Vanskeligheder  i  Terrainet 
for  at  undgaa  Broerne,  som  aldrig  maa  betrædes  af  dette  Dyr. 


Fra  Kalkutta  til  Singapore.  75 

Det  var  Aften,  da  vi  naaede  Siligori;  vi  lejede  strax  en  Oxe- 
vogn  og  kjørte  afsted  til  Dschulpaigore  Klokken  9  om  Aftenen. 

Paa  lange  Rejser  gjør  man  forunderlige  Bekjendtskaber;  ved 
Himalaya  lærte  jeg  saaledes  »en  Onkel  fra  Amerika«  at  kjende.  Dette 
Slags  amerikanske  Onkler  ere  jo  rige  Fyre,  navnlig  de  kaliforniske. 
Min  Onkel  havde  samlet  sig  sine  Rigdomme  ved  Guldgravning  i 
Kalifornien. 

I  Almindelighed  hører  der  en  Broder-  eller  Søstersøn  til  en 
Onkel,  og  det  var  der  da  ogsaa  her.  En  ung  Fyr,  18  Aar  gammel, 
rejste  med  ham,  taalmodigt  ventende  paa,  at  der  engang  skulde  hænde 
Onkelen  noget  menneskeligt,  saa  at  han  kunde  komme  til  at  overtage 
Rigdommene  som  retmæssig  og  vel  fortjent  Arv. 

Man  kan  med  Rette  kalde  denne  Arv  vel  fortjent:  i  tre  Aar 
havde  nu  de  to  ikke  foretaget  sig  andet  end  at  rejse  Jorden  rundt;  de 
vare  for  Øjeblikket  paa  den  tredie  Jordomsejling.  De  holdt  ganske 
bestemt  ikke  af  hinanden,  thi  hele  deres  Samtale  bestod  ikke  i  andet 
end  Skjældsorcl,  der  ikke  kunne  gjengives;  til  Trods  for  denne  Kolle- 
gialitet stod  Brodersønnen  i  det  mest  afgjorte  Tjenesteforhold  til 
Onklen;  han  maatte  trække  Støvlerne  af  ham,  komme  Sukker  i  Theen 
for  ham,  holde  hans  Barberknive  godt  aftrukne,  berede  Sæben  o.  s.  v. 
Naar  Onklen  vilde  røge  en  Pibe  Tobak,  maatte  Brodersønnen  stoppe 
den  til  ham  og  bringe  ham  den. 

Ved  en  saadan  Lejlighed  var  jeg  Vidne  til,  hvorledes  Broder- 
sønnen afstrøg  en  Tændstik  for  at  række  Onklen  den.  Tændstikken 
flammede  op  men  slukkede  strax  igjen.  »Hund!«  raabte  Onklen; 
»dumme  Nar!«  svarede  Brodersønnen  og  forsøgte  at  tænde  en  ny 
Tændstik,  men  ogsaa  denne  Gang  mislykkedes  Forsøget;  som  rasende 
rev  Onklen  hele  Æsken  ud  af  Haanden  paa  sin  Brodersøn  for  nu  selv 
at  tænde;  men  han  havde  ikke  mere  Held  med  sig  end  sin  kjære 
Slægtning;  Hovedet  fløj  brændende  af,  og  Onklen  tabte  af  Forskrækkelse 
baade  Pibe  og  Tændstikker.  Brodersønnen  vendte  sig  om  mod  os, 
der  kun  vanskeligt  kunde  tilbageholde  vor  Latter,  sagde  paa  et  for- 
færdeligt tysk  nogle  mindre  smigrende  Ord  om  sin  elskede  Onkel  og 
tændte  derpaa  Piben,  som  han  imidlertid  havde  samlet  op  fra  Gulvet. 
Onklen  brummede  endnu  bestandigt.  I  Kalkutta  saa  jeg  de  to  endnu 
engang;  det  var  ved  Table  d'hote;  de  sade  sammen  ved  et  lille  Bord, 
men  de  sade  sammen  som  Hund  og  Kat.  Onklen  kastede  det  ene 
giftige  Blik  efter  det  andet  paa  Brodersønnen,  fordi  han  ikke  kunde 
give  ham  tilstrækkeligt  fyldestgjørende  Oplysninger  om,  hvorfor  Maden 
var  saa  ussel.      Lejlighedsvis   betroede  Brodersønnen  mig,  at  de  vilde 

blive   ved   med  at   rejse  Jorden   rundt,    indtil  Onklen  engang  døde  af 
Galdefeber. 

I  Dschulpaigore  saa  jeg  endnu  engang  Kintschindschunga. 
Alle  Europæere  vare  samlede  paa  Banedæmningen;  de  fortalte,  at  det 
forst  var  anden  Gang,  siden  Banen  blev  bygget,  at  man  saaledes  kunde 
se  dette  Bjerg  herfra.  Medens  Toget  var  i  fuld  Fart,  saa  jeg  en 
Panther,  der  i  30  Skridts  Afstand  fløj  hen  over  Markerne  i  strakt 
Karriere. 


Fiti.  24.     Landsby  ved  Kalkutta. 


I  Kalkutta  fik  vi  ret  Lejlighed  til  at  mærke  den  klimatiske 
Forskjel  mellem  Bjerg-  og  Sletteegnene  i  Indien.  Solen  sendte  sine 
Straaler  lodret  ned  paa  vore  Hoveder,  og  det  var  aldeles  nødvendigt 
at  beskytte  sig  mod  den.  Man  behøver  kun  at  opholde  sig  en  kort 
Tid  i  Solen  med  ubedækket  Hoved  for  strax  at  faa  Solstik.  Hos  de 
indfødte  er  Frygten  for  Lyset  saa  stærk,  at  de  endog  slaa  Skærm  op, 
naar  det  er  Maaneskin.  Aftenerne  vare  forfærdeligt  varme;  i  mit 
Værelse  var  Temperaturen  om  Natten  aldrig  under  30°  C,  og  naar 
jeg  gik  tilsengs,    laa  jeg  som  i  et  Dampbad.      Spisningen   i  den  store 


Fra  Kalkutta  til  Singapore. 


77 


Sal  var  en  ren  Torlur  til  Trods  for  P.unkaen*),  der  blev  holdt  i 
uafbrudt  Bevægelse,  og  kun  den  kolde  Douche  i  Badeværelset  bragte 
en  behagelig  Afvexling. 

Paa  en  Eng,  der  laa  et  Stykke  fra  Byen,  blev  der  holdt  Marked, 
som  vi  naturligvis  ikke  undlode  at  besøge.  Pladsen  var  kun  tarveligt 
oplyst  med  Papirlygter;  ved  Indgangen  var  der  oprejst  en  Triumfbue, 
og  til  venstre  derfor  fandtes  en  »Gukkasse«  med  Alverdens  Seværdig- 
heder;   de    indfødte    syntes    at    være    lidt    betænkelige    ved    al    træde 


Fig.  25.    Great  Eastern  Hotel  i  Kalkutta. 

nærmere  og  kigge  gjennem  Glassene,  men  Tonerne  fra  en  Lirekasse, 
der  nu  begyndte  at  spille,  syntes  at  opflamme  deres  Mod,  saa  at  de 
trængtes  om  at  se  Herlighederne  bag  Glassene.  Til  Portalen  sluttede 
der  sig  en  lang  Række  Boder,  i  hvilke  Sælgerne  sade  paa  Tæpper, 
der  vare  udbredte  paa  Jorden.  Der  blev  navnlig  solgt  Betel;  i  friske 
grønne  Blade  laa  der  en  Pasta  af  Kalk  og  forskjellige  Krydderier. 
Det  er  ikke  blot  Hinduerne,  men  ogsaa  Kineserne  og  Japaneserne,  ja 


Punka  er  en  stor  "Vifte,  der  er  anbragt  i  Loftet,  og  som  holdes  i  Bevægelse 
af  særligt  dertil  lejede  Punkatrækkere.  Ogsaa  i  Kirkerne  holdes  Punkaerne 
i  Gang  under  Gudstjenesten. 


78  Fra  Kalkutta  til  Singapore. 

selv  Thibetanerne,  der  tygge  Betel  hele  Dagen  igjennem;  dette  Stof 
skal  bidrage  til  at  gjøre  deres  Tænder  endnu  mere  blændende  hvide. 
deres  Læber  endnu  smukkere  røde,  end  de  ere  af  Naturen.  En  Blanding 
af  Mel,  Sukker  og  Fedt,  der  var  æltet  sammen  i  Form  af  smaa  Klumper, 
hørte  ogsaa  til  Markedets  Lækkerier.  De  mere  velhavende  Markeds- 
gjæster  delikaterede  sig  med  Bedekjød,  der  blev  ristet  paa  Spid. 
Markedet  var  overordentlig  livligt,  men  hele  Pladsen  var  opfyldt  af 
en  Lugt,  der  slet  ikke  var  behagelig  for  europæiske  Lugteorganer. 
De  fornøjelsessyge  Indiere  trængtes  om  sex  store  Svinggynger,  der 
vare  oprejste  i  den  ene  Udkant  af  Markedspladsen  og  toge  sig  ud 
som  Vindmøller.  Tre  fire  Hinduere  sprang  op  i  hver  Kurv,  og  Kulierne 
(indiske  Lastdragere)  havde  fuldt  op  at  gjøre  med  at  sætte  Hjulet 
i  Bevægelse. 

Ved  Siden  af  blev  der  falbudt  Sukkerrørssaft,  Limonader  og 
andre  søde  Drikkevarer,  ingen  af  dem  spirituøse,  da  Religionen  for- 
byder at  drikke  Spirituosa  offenligt.  I  en  saadan  Skænk  fandtes  der 
en  Dreng,  som  de  ældste  Hinduer  viste  en  paafaldende  Opmærksomhed 
og  Ærbødighed;  han  sang  og  gjorde  de  mærkværdigste  Bevægelser 
med  Hænderne,  medens  han  havde  sit  Ansigt  vendt  mod  Tamtam- 
slageren;  denne  bearbejdede  sit  Instrument  snart  med  knyttet  Haand, 
snart  med  Fingrene  og  stirrede  ufravendt  paa  Drengen. 

Bengalens  Klima  udøvede  ogsaa  sin  fordærvelige  Indflydelse 
paa  mig;  næppe  var  jeg  kommen  tilbage  til  Hotellet  og  falden  i 
Søvn,  førend  jeg  vaagnede  under  de  forfærdeligste  Krampesmerter  i 
Maven;  det  var  et  Anfald  af  den  farlige  Dysenteri.  Først  næste 
Morgen,  da  jeg  havde  faaet  en  Dosis  Klorodin,  sporede  jeg  nogen 
Lindring.  Mr.  Hammond,  et  nyt  Bekjendtskab,  jeg  havde  gjort,  be- 
søgte mig  og  veg  ikke  fra  mit  Leje  den  hele  Dag;  dette  var  mig  saa 
meget  kjærere,  som  jeg  ellers  ikke  kjendte  nogen  her,  og  han  var 
ogsaa  den  eneste,  der  tog  sig  af  mig  paa  den  venligste  Maade. 

Da  Grev  Széchenyi  og  Hr.  Balint  den  2den  Marts  ganske 
uventet  kom  til  Kalkutta,  var  jeg  allerede  rask  igjen.  Grev  Széchenyi 
havde  havt  Held  med  sig  paa  sin  Jagtudflugt  i  Sydindien,  thi  han 
havde  nedlagt  en  Tiger. 

Omendskjøndt  det  ikke  er  tilladt  i  Indien  at  jage  vilde  Elefanter, 
havde  Regjeringen  undtagelsesvis  givet  ham  Tilladelse  dertil.  I  Mysores 
bakkede  Omgivelser  høre  de  vilde  Elefanter  ikke  til  Sjeldenhederne, 
og  derfor  findes  der  ikke  mange  Tigre  paa  dette  Sted.  Grev  Széchenyi, 
der  bivouakerede  i  de  vildeste  Dschungler,  medens  han  søgte  efter 
Elefanter  i  flere  Uger,   fandt  ganske  vist  Spor  nok  af  disse  Dyr,  men 

han  var  ikke  saa  heldig  at  faa  noget  at  se.  En  Dag  meldte  de 
Jægere,  der  vare  overladte  ham  af  den  unge  Rajah  af  Mysore,  at  de 
havde  opsporet  en  prægtig  Tiger,  der  allerede  havde  taget  nogle 
Oxer.  Grev  Széchenyi  brød  strax  op,  for  muligvis  at  nedlægge 
Tigeren.  Jægeren  førte  ham  gjennem  Dschunglerne  til  en  aaben 
Plads,  idet  de  betydede  ham,  at  han  maatte  vente  her,  medens  de 
vilde  omgaa  Tigeren  fra  den  anden  Side  og  drive  den  imod  ham. 

Kort  Tid  efter,  at  de  havde  fjernet  sig,  hørte  Greven,  hvorledes 
Jægerne  fra  den  modsatte  Side  gjorde  al  den  Larm,  de  formaaede, 
ved  at  afskyde  deres  Geværer,  rasle  og  slaa  med  store  Bambusstokke. 
Men  der  viste  sig  ingen  Tiger.  Jægerne  kom  tilbage,  og  Grev 
Széchenyi  spurgte  dem,  om  de  ikke  muligvis  toge  fejl  i  deres  Antagelse, 
at  der  skulde  ligge  en  Tiger  i  Dschunglerne.  De  forsikrede  imidlertid 
dyrt  og  helligt,  at  det  forholdt  sig  saaledes,  som  de  sagde,  og  de 
raadede  Greven  til  at  rykke  frem  mod  det  Sted,  hvor  Tigeren  maatte 
holde  sig  skjult,  idet  de  ganske  nøjagtig  betegnede  ham  baade  Retning 
og  Afstand.  Tigerjagt  kan  være  farlig,  selv  naar  man  er  flere  Jægere 
i  Forening,  og  selv  om  man  jager  fra  Elefanter;  det  var  derfor  i 
højeste  Grad  dumdristigt  af  Greven  at  gaa  alene  og  tilfods  mod 
Tigeren.  Han  trængte  frem  gjennem  de  tætte  Dschungler,  og  meget 
snart  saa  han  i  en  Afstand  af  kun  10 — 12  Skridt  et  Dyr  ligge  i 
Græsset,  'men  i  den  Grad  dækket,  at  det  i  første  Øjeblik  var  ham 
umuligt  at  afgjøre,  om  det  var  en  Tiger  eller  ej.  Da  Greven  var 
rykket  endnu  et  Par  Skridt  fremad,  vaagnede  Tigeren  af  sin  Sløvhed, 
løftede  sit  Hoved  og  sendte  den  dristige  Jæger  et  Par  ildspyende  Blikke. 

Det  var  det  rette  Øjeblik!  Grev  Scéchenyi,  der  var  en  øvet 
Skytte,  lagde  an  og  skød.  Tigeren,  der  blev  saaret  i  Bladet,  sprang 
med  et  vældigt  Sæt  frem  ad  i  den  Retning,  hvori  den  havde  ligget; 
derpaa  blev  alt  roligt.  Greven  gik  tilbage  og  ventede  paa  Jægerne, 
der  snart  samledes  om  ham  og  raadede  ham  til  at  bestige  en  Elefant 
og  saa  igjen  rykke  løs  paa  Dyret.  Foruden  Greven  besteg  en  Jæger 
og  Styreren  Elefanten,  der  ikke  havde  nogen  Hynde  paa  Ryggen  men 
derimod  kun  et  Fletværk,  hvori  Rytterne  kunde  holde  sig  fast.  De 
trængte  derpaa  forsigtigt  ind  i  Tykningen,  men  pludseligt,  og  uden  at 
man  havde  hørt  den  mindste  Lyd,  sprang  den  saarede  Tiger  frem  mod 
Elefantens  Hoved.  Grev  Széchengi  sendte  den  en  Kugle  i  Brystet, 
idet  den  sprang;  dette  havde  til  Følge,  at  den  drejede  af  og  forsvandt 
i  Dschunglerne,  medens  den  opfyldte  Luften  med  sine  Brøl.  Elefanten, 
der  var  bleven  bange,    løb  ogsaa  bort  fra  dette  Sted,    og  det  varede 

en  halv  Time,  førend  den  var  kommen  sig  saa  vidt  af  sin  Forskrækkelse, 
at  den  igjen  vilde  lystre  sin  Fører. 

Det  var  ikke  vanskeligt  at  finde  Tigeren,  der  forraadte  sig 
ved  sine  Brøl;  den  maatte  have  endnu  to  Skud.  førend  den  faldt  for 
ikke  mere  at  rejse  sig.  Jægerne  styrede  nu  Elefanten  hen  til  den 
døde  Tiger  og  kastede  Sten  paa  den;  da  den  ikke  rørte  sig  mere, 
stege  de  af  og  konstaterede  dens  Død.  Tigeren,  der  var  et  fuldvoxent 
og  ualmindelig  smukt  Exemplar,  maalte  10  Fod  fra  Snuden  til  Hale- 
spidsen. De  indfødte  Jægere  fik  den  Præmie,  som  den  engelske  Rege- 
ring udbetaler  for  Nedlæggelsen  af  en  Tiger. 

Den  6te  Marts  kom  Loczy  lykkelig  og  vel  tilbage  fra  sin 
Bjergtour;  den  havde  været  ledsaget  af  meget  heldige  Omstændigheder. 
Han  havde  rejst  sammen  med  en  engelsk  Officer,  Mr.  Richee,  som 
han  havde  gjort  Bekjendtskab  med  i  Kalimpung,  og  de  vare  naaede 
til  en  Højde  af  15000  Fod.  Mr.  Richee  havde  60  Kulier  med  sig  til 
at  bære  Telte  og  Proviant.  Ved  den  thibetanske  Grænse,  hvor  der 
denne  Gang  ikke  stod  nogen  Vagt,  vendte  de  om  og  tiltraadte  Til- 
bagerejsen. 

Den  12te  Marts  vare  vi  indbudte  til  en  Dilettantforestilling 
hos  Vicekongen,  Lord  Lytton-Bulwer  ;  hele  Kalkuttas  fornemme  Verden 
var  tilstede.  Den  16de  foretog  Loczy  og  jeg  i  Følgeskab  med  Mr. 
Hammond  en  Spadseretour  gjennem  Byen;  vi  toge  Afsked  med  gamle 
Bekjendte  og  kjørte  endelig  efter  et  kort  Besøg  i  Farsernes  Theater 
ned  til  Skibet,  som  skulde  føre  os  til  Singapore. 

Skibet  »Aratoon  Apear«  var  bygget  lige  som  »Polluce«  og 
omtrent  af  samme  Størrelse;  dog  vare  Salon  og  Kahytter  meget 
mindre.  Ved  Bordet,  hvor  Kaptajnen  førte  Forsædet,  vare  vi  ialt  16 
Personer:  vi  fire,  en  Kineser  og  11  Englændere.  Den  præsiderende 
Kaptajn  smilede  uafladeligt  paa  en  overlegen  Maade  og  talte  meget 
lidt,  et  udmærket  Middel  for  den,  der  gjerne  vil  undgaa  ubehagelige 
Momenter.  Kineseren  tog  aldrig  Del  i  Samtalen  ved  Bordet;  han 
rejste  sammen  med  sin  Hustru  og  sine  tre  Børn.  Det  øvrige  Selskab 
var  meget  heterogent  sammensat:  der  var  Gentlemen  og  Handels- 
rejsende, gamle  og  unge;  blandt  de  sidste  vil  jeg  særligt  nævne  en 
ung  Mand,  der  stadigt  led  af  Halspine.  men  som  Torresten  gjorde 
hvad  han  kunde  for  at  blive  fed. 

Vi  nærmede  os  hurtigt  Ækvator,  og  allerede  den  20de  Marts 
passerede  vi  Andamanøerne. 

Den  23de  om  Morgenen  stoppede  Dampskibet  ud  for  Penang, 
og,  saa  snart  Ankeret  var  faldet,  gik  jeg  i  Land.      Penang  er  en  lille 

0,  der  ligger  ved  Vestkysten  af  den  malajiske  Halvø;  fra  Aar  1786 
tilhører  den  Englænderne.  De  to  Byer  Georgetown  og  Johntown  ligge 
paa  Vestkysten.  Indbyggerne  —  omtrent  62000  i  Antal  —  ere  for 
Størstedelen  indvandrede  Kinesere;  derfor  ere  ogsaa  Skilte  o.  s.  v.  sædvan- 
ligvis skrevne  paa  Kinesisk.  Paa  Torvepladsen  sælges  der  i  den  tid- 
lige Morgenstund,  foruden  ildelugtende  Kjød-  og  Fiskevarer,  en  Masse 
af  de  herligste  Frugter. 


Fip.  c2ij.     Gouvernørens  Hus  i  Pulo-Penam 


Foran  denne  Plads,  der  naar  fra  Hovedgaden  helt  ned  til 
Havet,  findes  der  et  Kommunalbad,  det  vil  sige  et  Hus,  der  staar 
aabent  for  enhver,  og  hvori  der  findes  et  stort  Bassin,  fyldt  med 
rent,  friskt. Bjergvand.  Alle,  som  havde  Lyst,  traadte  ind,  tog  den 
Træskaal,  der  stod  der,  og  overgød  sig  med  det  kolde  Vand.  Jeg  saa 
kun  Kinesere  og  sorte,  der  uden  at  klæde  sig  af  —  thi  de  vare  saa 
godt  som  nøgne  —  nøde  dette  Bad  med  stort  Velbehag.  Penang  er 
ogsaa  rigeligt  forsynet  med  godt,  friskt  Drikkevand. 

6 

Byens  nærmeste  Omegn  er  Slette,  og  først  i  en  Afstand  af  tre 
Fjerdingvej  hæver  der  sig  Bjerge  til  en  Højde  af  1500  Fod.  Bjergenes 
Vegetation  er  fortryllende  ved  sin  Yppighed;  Slettelandet  er  sumpigt 
og  bedækket  med  Dschungler.  Den  største  Del  af  den  egentlige  By 
er  bygget  paa  fast  Grund,  hvorimod  Forstæderne  kun  bestaa  af  Pæle- 
bygninger, under  hvilke  Vandet  blinker  ganske  ejendommeligt,  naar 
Solen  gaar  ned. 

Vejen  til  Bjergryggen,  paa  hvis  højeste  Punkt  Øens  Gouvernør 
har  søgt  Ly  mod  den  permanente  Varme,  fører  gjennem  en  herlig 
Palmeskov,  i  hvis  Skygger  Kineserne  have  opført  sig  nydelige  Boliger. 
Middagsheden  var  ubeskriveligt  trættende;  intetsteds  paa  Vejen  var 
der  Skygge  at  finde,  da  Solen  stod  lodret,  og  jeg  flygtede  derfor  ind 
i  Palmeskoven,  hvor  jeg  holdt  Siesta,  medens  Aberne  sprang  hen 
over  mit  Hoved  fra  Gren  til  Gren  og  holdt  Jagt  paa  Papegøjerne. 
Paa  Hjemvejen  kom  jeg  forbi  et  Ligkistemagasin.  Naar  Kinesernes 
Ligkiste  er  lukket,  ligner  den  en  afbarket  Træstamme,  omtrent  31  2 
Alen  i  Længde.  Væggene  ere  7  Tommer  tykke  og  iøvrigt  indrettede 
saaledes,  som  Filosofen  Mencius  (372  f.  Kr.)  har  bestemt  det.  Jeg 
hørte,  at  Ligkistehandelen  var  en  ret  indbringende  Forretning,  fordi 
enhver  Kineser  allerede  i  levende  Live  anskaffer  sig  den  Kiste,  han 
engang  skal  benytte.  Ligkisterne  ere  dyre  i  Kina,  fordi  der  er  saa 
stor  Mangel  paa  Gavntræ;  mangen  Mandarin  maa  betale  300  Taél 
(omtrent  1400  Kroner)  for  sin  Kiste,  men  da  er  den  ogsaa  af  haardt  Træ. 

Magasinets  Ejer  beboede  et  smukt  kinesisk  Hus.  Paa  Taget 
var  der  anbragt  to  Drageskikkelser,  og  paa  Murene,  baade  mellem 
Etagerne  og  mellem  Fagene,  hang  der  fint  udførte  kinesiske  Billeder. 
Vinduerne  vare  lukkede  med  Jalousier;  Døren  stod  derimod  aaben,  og 
jeg  kunde  kaste  et  indiskret  Blik  ind  i  det  indre  af  Salonen,  hvor 
der  opholdt  sig  tre  unge  kinesiske  Piger,  som  snart  trak  sig  leende 
tilbage.  Salonen  var  rigt  og  elegant  udstyret;  der  var  moderne 
Møbler;  Nipssager  og  Porcellænssager  stode  paa  et  Bord,  paa  et 
andet  var  der  anbragt  Blomster.  Tre  store  Spejle  vare  anbragte  saa- 
ledes paa  Væggen  ved  Siden  af  hverandre,  at  de  tydeligt  gjengave 
hele  Livet  paa  Gaden. 

Kjøretøjerne  i  Penang  ere,  ganske  som  i  Kalkutta.  lukkede 
Enspændervogne  af  Træ  med  Jalousier.  Der  er  ingen  Mangel  paa 
Baade,  og  man  kan  faa  dem  tilleje  for  en  meget  billig  Pris.  naar 
man  vil  til  eller  fra  Skibene. 

Om  Eftermiddagen  den  24de  lettede  vi  Anker  og  styrede  Syd 
paa.      Det  varede  ikke   længe,    før  Opholdet  i  Kahytten  blev  os  und- 

holdeligt,  ikke  alene  paa  Grund  af  Varmen  men  ogsaa  paa  Grund  af 
forskjelligt  Kryb,  blandt  andet  Kakeiiaker,  der  vare  indtil  21  4  Tomme 
lange.     Vi  maatte  ty  op  paa  Dækket. 

Heldigvis  skulde  disse  Lidelser  ikke  vare  længe;  thi  vi  havde 
allerede  Singapore  i  Sigte.  Vi  bevægede  os  gjennem  et  sandt  Paradis. 
Op  af  Havets  matblaa  Spejl  hævede  der  sig  den  ene  lille  0  ved  Siden 
af  den  anden,  snart  lidt  større,  snart  lidt  mindre,  dog  altid  store  nok 
til  at  give  Plads  for  et  smukt  lille  Hus,  beskygget  af  prægtige  Træer. 

Singapore  ligger  som  i  en  smuk  stor  yppig  Have.  Den  blev 
grundlagt  Aar  1811)  og  har  i  Tidens  Løb  taget  et  mægtigt  Opsving,  navnlig 
efter  at  den  blev  erklæret  for  Frihavn;  i  Aaret  1876  havde  den  allerede 
hen  imod  100000  Indbyggere.  Da  Singapore  ligger  ved  den  store 
Søvej  mellem  Europa  og  de  kinesiske  Havne,  har  den  Betydning  som 
en  Stapelplads  af  første  Rang.  Her  som  i  alle  Byer  uden  for  deres 
eget  Land  leve  Kineserne  tæt  sammentrængte  i  en  egen  Stadsdel. 

Der  var  to  Monumenter,  som  vakte  min  Opmærksomhed;  det 
ene  var  en  Obelisk  af  Granit  uden  nogen  særlig  Inskription;  ved  Siden 
af  den  stod  der  paa  et  imponerende  Fodstykke  en  vellykket  Statue  af 
en  ung  Elefant. 

En  bred  Kanal  fører  gjennem  Staden,  og  over  en  Kjædebro 
kommer  man  fra  Posthuset  til  Hotel  d'Europe.  Vi  opholdt  os  kun 
en  Dag  i  Singapore.  Grev  Széchenyi  og  Loczy  toge  til  Batavia,  medens 
Balint  og  jeg  fortsatte  med  samme  Skib  til  Hongkong. 


IV. 

Fra  Singapore  til  Schanghai. 


Fart   paa   det  kinesiske  Hat.  —    Havets  Fosforesceren.  —    Storm.  —    Hongkong.  — 

Kinesiske   Promenader.  —   Afrejse   til  Kanton.  —    Vort   Skib   entres.  —   Kanton.  — 

Blomsterbaadene.  —  Folkedragter.  —  Ankomst  til  Schanghai. 


>i  befinde  os  i  det  sydkinesiske  Hav,  den  berygtede  Skueplads  for 
de  forfærdelige  Storme,  Sømanden  kalder  Tyfoner.  Hvor  mange  Ofre 
have  disse  Storme  ikke  krævet,  og  hvor  mange  andre  skulle  ikke  lide 
samme  Skæbne!  Den  blanke  Havflade  er  bedragerisk,  Luften  er  be- 
dragerisk. Ve  det  Skib,  der  ikke  vogter  sig  for  de  talløse  blinde 
Skær,  som  det  blanke  Spejl  dækker.  Ved  Stormene  i  det  kinesiske 
Hav  gives  der  to  Slags  Farer,  først  den  at  blive  greben  af  Hvirvel- 
vinden, der  kredser  i  stedse  snævrere  Baner,  indtil  den  endelig  hæver 
en  mægtig  Vandsøjle  med  sig;  det  Skib,  der  befinder  sig  her,  er 
redningsløst  fortabt;  det  knuses  og  synker.  Den  anden  Fare  er  de 
talløse  Klipper. 

Det  var  mørk  Nat;  Maanen  var  endnu  ikke  staaet  op,  og 
Horisonten  var  bedækket  med  Skyer.  Skjøndt  der  ikke  var  nogen 
Mangel  paa  Tegn,  der  tydede  paa,  at  en  Storm  var  ivente,  vedblev 
Havet  dog  at  være  roligt  som  et  Spejl;  Skibet  gyngede  dog.  Dette 
var  tilstrækkeligt  for  den  erfarne  Sømand  til  at  kunne  forudsige  o>. 
at  vi  inden  kort  Tid  vilde  komme  til  at  gjøre  Bekjendtskab  med  de 
Behageligheder,  Søen  kan  byde  paa  i  Form  af  Bolger,  der  skylle  hen 
over  Dækket  o.  s.  v. 

»Aratoon  Apcars«  Skrue  gjorde  55  Omdrejninger  i  Minutet, 
medens  »Polluces«  næppe  gjorde  46.      Jeg  sad  agterude  og  saa  ned  i 

den  Vandmasse,  Skruen  bragte  i  Oprør;  saa  langt  Øjet  kunde  naa, 
lyste  den  i  det  fjerne  som  en  bred  Ildstribe.  Jeg  kunde  sidde  timevis 
og  stirre  ned  i  det  skummende  Vand. 

Allerede  i  det  røde  Hav  lokkede  Havets  Fosforesceren,  Polluces' 
Passagerer  op  paa  Dækket.  Gnister  saa  store  som  en  Nød  syntes  at 
blive  førte  bort  paa  Bølgerne  som  blaa,  glødende  Stjerner.  I  det 
indiske  Ocean  viste  dette  mærkværdige  Fænomen  sig  endnu  tydeligere; 
i  det  kinesiske  Hav  naaede  det  sin  højeste  Glans;  Skruen  gjennemskar 
Vandet  med  uimodstaaelig  Kraft;  det  susede  og  brusede,  og  det  hvide 
Skum  blev  ofte  sprøjtet  helt  op  til  Rælingen.  Pludseligt  kom  der  da 
lige  som  et  Ildneg  fra  Dybet;  først  saa  det  ud  som  et  dæmpet  Lys, 
men  derpaa  udfoldede  det  sig  i  hele  sin  Pragt  og  bredte  sig  med 
blændende  Glans  hen  over  Kjølvandet.  En  anden  og  tredie  Uclspyning 
af  samme  Slags  fulgte  hurtigt  efter  og  oplyste  Havet  i  en  vid 
Omkreds.  Disse  Gnisters  Farve  var  snart  gul,  snart  grøn  eller  blaa; 
Ildbundterne  bleve  ofte  en  kort  Tid  svagere,  derpaa  atter  stærkere 
og,  saa  langt  Kjølvandet  kunde  skjelnes,  lyste  det  med  en  ejendommelig 
Glans.  Da  lysnede  det  med  et  i  en  ganske  anden  Retning.  Maanen 
hævede  sig  purpurrød  og  sendte  en  rødgylden  bred  Lysstribe  hen 
over  Havet;  de  forskjellige  Belysninger  forenede  sig  under  Skibet  og 
frembragte  de  mærkeligste  Virkninger. 

Stewartens  Klokke,  der  ringede  til  The,  rev  os  alle  ud  af  vor 
Henfalden  i  dette  herlige  Naturskuespil. 

Den  næste  Morgen  bragte  daarligt  Vejr.  Bølgerne  voxede 
med  hvert  Øjeblik  i  en  uhyggelig  Grad;  de  sloge  voldsomt  mod  Skibet 
og  forvandledes  til  Skum,  der  sprøjtede  helt  op  til  Ræerne.  Paa 
Dækket  laa  der  en  hel  Del  Kinesere  tæt  sammenpakkede  og  klamrende 
sig  til  hverandre;  de  vare  næsten  alle  syge.  En  gammel  Kineser  sad 
med  et  Barn  paa  hvert  Knæ;  han  havde  hele  Tiden  noget  at  tage 
vare  og  at  pusle  om  dem:  snart  strøg  han  den  lille  Pisk  bort  fra 
den  enes  Ansigt,  snart  dækkede  han  den  andens  Ben  til,  naar  Vinden 
havde  blæst  Klæderne  tilside.  Man  kunde  se  paa  ham,  at  han  aller- 
mindst maatte  være  Bedstefader,  thi  ingen  brød  sig  om  den  gamle 
Kineser.  Da  slog  en  Bølge  pludseligt  over  Rælingen,  og  alle,  der 
vare  i  Nærheden,  bleve  gjennemvaade  lige  ind  til  Skindet.  Den  gamle 
Mand  tog  hurtigt  begge  de  smaa  paa  Armen  og  bragte  dem  i 
Sikkerhed;  derpaa  begyndte  han  at  besværge  Havets  Aander.  Han 
tog  op  af  sin  Klædning  en  lille  Pakke  gult  Straapapir,  smaa  firkantede 
Blade,  i  hvis  Midte  der  var  fastklæbet  en  Stump  Sølvpapir;  i  tre 
Gange  kastede  han  det  alt  ombord.    Han  bøjede  sig  derpaa  tre  Gange, 

kastede  tre  smaa  Jernstænger  i  Havet  og  sluttede  Ceremonien,  idet 
han  bøjede  sig  endnu  tre  Gange.  Derpaa  skyndte  han  sig  saa  meget, 
som  hans  gamle  Ben  vilde  tillade  ham  det ,  hen  til  sine  kjære  smaa. 
Hans  Besværgelse  havde  dog  ikke  den  tilsigtede  Virkning,  thi  hele 
Natten  knagede  Skibet  i  alle  sine  Fuger.  Den  følgende  Morgen  vare 
vi  i  Nærheden  af  Kysten,  og,  skjøndt  Stormen  rasede  heftigere  end 
den  foregaaende  Dag,  var  Havet  dog  i  mindre  stærkt  Oprør.  Om 
Middagen  fik  vi  Land  i  Sigte,  og  den  1ste  April  1878  om  Efter- 
middagen Kl.  5*/2  kastede  vi  Anker  i  Hongkongs  Havn  efter  at  have 
passeret  en  Mængde  større  og  mindr.e  Øer. 

Hongkong  gjør  et  behageligt  Indtryk.  Byen  ligger  paa  Skraa- 
ningen  af  Viktoriabjerget  paa  en  af  de  mange  for  det  meste  bjergrige, 
men  aldeles  skovløse  smaa  Øer;  den  tæller  102,000  Indbyggere  og  er 
fra  Aar  1842  i  Englændernes  Besiddelse,  altsaa  under  engelsk  Juris- 
diktion. Den  engelske  Gouvernør  disponerer  over  et  Regiment  skotske 
Soldater,  hvis  fantastisk  klædte  Sækkepibere  hver  Aften  drage  gjennem 
Byen  med  klingende  Spil. 

Skjøndt  Øen  selv  er  skovløs,  ere  Husene  dog  omgivne  af 
yppige  Haver;  Byens  brogede  Midtpunkt  dannes  af  en-  eller  toetages 
Stenhuse  med  Trægallerier  omkring  hver  Etage;  de  beboes  hoved- 
sagelig af  kinesiske  Kjøbmænd.  I  Salgsboderne  er  der  en  permanent 
Udstilling  af  alle  de  originale  Ornamenter  og  Kunstsager,  som  Kantons 
verdensberømte  Stenslibere  og  Udskjærere  forfærdige  af  Nefrit  og 
Elfenben.  Om  Aftenen  blive  Gaderne  rigeligt  oplyste  dels  med  Gas, 
dels  med  Papirlygter. 

Uagtet  det  engelske  Politisystem  er  indført,  hører  Hongkong 
dog  til  de  slettest  berygtede  engelske  Besiddelser.  Lige  som  i  den 
portugisiske  Koloni  Makao,  høre  ogsaa  i  Hongkong  Røveri,  Mord  og 
Drab  til  Nattens  Orden,  og  de  europæiske  Kolonister  foretrække  ved 
Mørkets  Frembrud  at  søge  hjem  eller  hen  i  de  livlige  Klublokaler. 

Hotel  »Hongkong«,  hvor  vi  toge  ind,  adskilte  sig  paa  en 
behagelig  Maade  fra  de  indiske  Hoteller,  vi  havde  lært  at  kjende; 
alt  var  rent  og  ordentligt.  I  hvert  Værelse  stod  en  Kamin,  thi 
Hongkongs  Klima  nødvendiggjør  denne  Indretning;  jeg  indrømmer,  at 
jeg  var  noget  forkommen  af  Kulde,  da  jeg  naaede  Hongkong. 

I  Løbet  af  næste  Dag  søgte  vi  vor  Generalkonsul,  Baron 
Overbeck;  han  opholdt  sig  imidlertid  for  Øjeblikket  paa  Øen  Bornes; 
vi  henvendte  os  derfor  til  hans  Repræsentant,  Hr.  Reimers,  og  til 
Hr.  Schonberger,  der  i  sin  Tid  kom  til  Hongkong  som  Skibsfændrik 
ombord    paa  Novara.      Begge   disse   Herrer   indførte   os    i    den  tyske 

Klub  og  gjorde  iøvrigt  alt,  hvad  de  kunde  for  at  gjøre  os  Opholdet  i 
Hongkong   saa  behageligt  som  muligt. 

Der  var  noget  saa  mærkværdig  hjemligt  udbredt  over  Hong- 
kongs nærmeste  Omegn.  Langs  Vejene  er  der  plantet  Træer,  som 
kaste  en  højst  velkommen  Skygge,  og  gode  Stier  føre  op  ad  Viktoria- 
bjerget. Under  hundredaarige  Træers  tætte  Løv  ser  man  de  herligste 
Villaer.     Det  er  et  fuldstændigt  kinesisk  Paradis! 

Dog  ogsaa  her,  som  overalt,  hvor  Englænderne  have  faaet 
Fodfæste,  betegne  sorte  Kanoner,  der  truende  vende  ud  mod  Havet, 
de  Steder,  hvorfra  man  kan  nyde  den  skjønneste  Udsigt,  men  hvor 
der  heller  ikke  mere  voxer  noget  Græsstraa. 

Byen  ligger  ved  Foden  af  Viktoriabjerget;  dens  Gader  krydse 
hinanden  under  rette  Vinkler.  I  disse  Gader  handles  og  arbejdes  der 
den  hele  Dag,  og  Dollaren  vandrer  fra  Haand  til  Haand.  Endogsaa 
oppe  paa  Bjerget  kan  man  høre  Sølvets  Klang  nede  fra  Byen,  hvor 
Pengene  blive  aftalte  af  de  store  Handelshuses  kinesiske  Personale, 
der  prøver,   om  de  ere  ægte  og  derpaa  kaster  dem  i  store  Sække. 

Der  findes  ikke  mancie  Vogne  i  Hongkong,  og  de  faa,  der 
findes,  tilhøre  Privatfolk.  Man  maa  enten  gaa  eller  lade  sig  bære  i 
Bærestole.  Disse  ere  for  saa  vidt  forskjellige  fra  de  indiske  Palankins, 
som  de  ere  flettede  af  Bambusrør  og  have  Form  af  en  Stol,  medens 
Palankinerne  ligne  store,  firkantede,  massive  Trækasser.  Til  en 
Bærestol  hører  der  kun  to  Mand,  medens  den  indiske  Palankin  bæres 
af  fire,  der  endda  have  et  drøjt  Stykke  Arbejde  med  at  bære  den. 

Paa  en  længere  Spadseretour  gjennem  Byen  naaede  jeg  ogsaa 
til  en  fri  Plads,  hvor  der  blev  afholdt  et  Slags  Marked.  Pladsen  var 
omgivet  af  en  Mur,  og  ved  dens  ene  Ende  havde  en  Kvaksalver 
etableret  sig.  Paa  hans  Bord  stod  der  en  stor  Mængde  Krukker  og 
Flasker,  fyldte  med  de  forunderligste  Vædsker;  fremdeles  var  der  nogle 
Skabe  med  Olie  og  Fedt;  imellem  alle  disse  Herligheder  laa  der 
tørrede  Urter  og  Rødder.  Den  Artikel,  der  tilsyneladende  havde  den 
stærkeste  Afsætning,  var  noget  saakaldet  »Blaaningspapir« ,  der  be- 
nyttedes til  Vadsk.  Hans  Foi  retning  var  en  sand  Magnet  for  alle 
kinesiske  Besøgere,  og  det  nyttede  slet  ikke,  at  de  Handelsmænd,  der 
vare  grupperede  rundt  omkring  ham,  priste  deres  Varer,  Silke,  Uld, 
Piber,  Spejle,  Glasringe,  Frugter  o.  s.  v.;  skjøndt  de  ikke  skaanede 
deres  Lunger,  var  det  dog  Charlatanen,  der  trak  alle  til  sig.  Lidt 
længere  borte  derfra  var  en  tæt  Trængsel  af  Tilskuere;  der  maatte 
bestemt  forevises  et  eller  andet.  Jeg  banede  mig  en  Vej  gjennem 
denne  levende  kinesiske  Mur  og  fik  saaledes   fri  Udsigt   til,    hvad  der 

foregik:  en  allerede  ældre,  halvnøgen  Kineser  sprang  om  som  besat 
og  svingede  truende  en  mægtig  Træsabel.  Hans  Ansigt  var  malet 
blodrødt;  snart  lod  han,  som  om  han  vilde  hugge  Hovedet  af  sig; 
han  huggede  til,  men  med  en  lynsnar  Bevægelse  undgik  Hovedet  den 
truende  Fare;  snart  rettede  han,  sine  Slag  mod  den  højre  Fod,  snart 
mod  den  venstre  Haand,  selv  hans  Mave  viste  sig  som  et  fast  Panser 
mod  Trævaabnets  Hug.  Manden  skreg  frygteligt,  og  hans  Øjne 
rullede  paa  en  uhyggelig  Maade.  Han  fik  Øje  paa  mig,  og  nu  tabte 
han  mig  ikke  mere  af  Syne.      Snart  sprang  han   et  Skridt  fremad  til 


Fig.  -21.     Klipper  i  det  kinesiske  Hav. 

højre,  snart  et  til  venstre,  idet  han  uden  at  trættes  vedblev  sine 
frugtesløse  Forsøg  paa  at  afhugge  sit  Hoved ,  og  paa  denne  Maade 
kom  han  mig  bestandigt  nærmere.  Jeg  forstod  meget  vel,  at  han 
vilde  gjøre  et  Forsøg  paa  at  angribe  min  Pengepung;  da  jeg  ikke 
vilde  afvente  dette  Angreb,  trak  jeg  mig  tilbage  og  nærmede  mig  en 
Spaamand,  der  netop  havde  fanget  en  nyt  Offer. 

Spaamanden,  en  ung,  men  velnæret  Kineser,  var  klædt  i 
hvidt.  Han  bar  et  Par  store  Briller,  der  skulde  tjene  til  at  give  ham 
et  intelligent  Udtryk;  han  dampede  af  en  lille  kort  Metalpibe,  hvad 
der  dog   ingenlunde   hindrede   ham  i  at  tale.      En   ældre  Kineser  sad 


ffi 


Fra  Singapore  til  Schanghai.  9  1 

ved  Siden  af  ham  og  hørte  andægtig  paa  alt,  hvad  han  havde  at  for- 
tælle, selvfølgelig  til  stor  Opbyggelse  for  Tilskuerne.  Det  var  tydeligt 
nok,  at  Stakkelen  skammede  sig.  Hans  menneskesky  Øjne  vare 
fæstede  mod  Jorden,  og  den  højre  Haand  gjorde  forgæves  Anstrengelser 
for  at  brække  Fingrene  paa  den  venstre  Haand  eller  dog  at  rive 
dem  af  Led.  Jo  mere  den  gamle  vaandede  sig  under  at  faa  Sand- 
heden at  høre,  desto  mere  overbevisende  talte  den  unge.  Endelig 
klappede  han  sit  Bytte  faderligt  velvilligt  paa  Skulderen  med  venstre 
Haand  under  den  spidse  Hage,  løftede  Kineserens  fortvivlede  Hoved 
op,  smilede  og  trøstede  ham;  den  gamle  Kineser  smilede  flov  og  for- 
legen —  og  borte  var  hans  Dollar! 

Paa  et  andet  Sted  samlede  der  sig  tætte  Grupper  om  en 
Fortæller.  Han  sad  paa  en  Stol,  havde  i  den  venstre  Haand  en  Vifte, 
i  den  højre  Haand  en  kort  Snor,  til  hvis  Ender  der  var  fastbunden 
to  sort  polerede  Træskiver.  Tilhørerne  dannede  en  Halvkreds;  de 
forreste  sade  paa  Jorden;  de  andre  stode  op.  Fortælleren  var  en 
ung,  smuk  Mand,  der  havde  et  overordenligt  velklingende  Organ  og 
talte  med  en  saa  melodiøs  Stemme,  at  jeg  kunde  have  havt  Lyst  til 
at  høre  paa  ham  i  timevis,  skjøndt  jeg  ikke  forstod  en  eneste  Stavelse 
af  hans  Fortælling.  Hans  højre  Haand  legede  uafbrudt  med  Træ- 
skiverne, der  sloge  regelmæssig  Takt  til  hans  Fortælling,  som  om  de 
kunde  være  et  Slags  Metronom.  Snart  gik  det  Adagio,  snart  Allegro; 
jeg  hørte  hans  behagelige  Stemme,  og  min  Fantasi  udmalede  sig  alle 
Slags  ægte  kinesiske  Fortidsbilleder,  der  rettede  sig  efter  den  angivne 
Takt.  Der  var  indflettet  nogle  Sange  i  Fortællingen,  men  Melodierne 
havde  et  fuldstændig  engelsk  Præg. 

Jeg  fulgte  et  Vink,  som  vor  Konsul  havde  givet  mig,  og  ind- 
fandt mig  hen  imod  Middagstide  ved  Templet,  hvor  Hovedfestlighederne 
skulde  finde  Sted.  Templet  er  bygget  i  Byens  østlige  Del  og  vender 
Facaden  mod  Nord.  Lige  over  for  det  var  der  opreist  tre  Boder, 
der  støttede  sig  op  til  de  kinesiske  Huse,  som  ligge  her.  I  den  første 
Bod  stod  der  en  Skikkelse  i  dobbelt  Mandshøjde  —  af  Papir.  Hovedet 
havde  i  Stedet  for  Næse  et  Slags  Næb,  runde,  hæslige  Øjne,  en  for- 
trukken Mund  og  paa  Kinderne  sorte,  snirklede  Striber,  der  dannede 
en  Spiral.  Legemet  var  malet  sort  og  forsynet  med  Guldudsmyk- 
ninger. Jo  længere  man  saa  paa  Figurens  Mave,  desto  mere  Lighed 
fik  den  med  en  bajersk  Øltønde.  Fødderne  vare  forsynede  med  de 
nationale,  tunge  Sko.  Paa  begge  Sider  af  Figuren  var  der  fire  lignende, 
men   mindre  kinesiske  Afgudsbilleder,    som   holdt   Vagt.      Den  anden 

Bod  var  udstyret  lige  som  den  første;  den  tredie  indeholdt  kun 
to  Gallerier. 

Enhver  af  Templets  tre  Afdelinger  bestod  af  et  Hus  for  sig; 
deres  Vægge  vare  sammensatte  af  Bambusfletning  med  en  Forskalning 
af  Brædder.  Brede,  dækkede  Gange  forbandt  disse  Rum  med  hver- 
andre, saa  at  det  i  det  indre  saa  ud,  som  om  det  hele  kun  var  en 
eneste  Bygning.  Tagene  vare  smykkede  med  de  traditionelle  Drage- 
skikkelser. 

Ad  nogle  Trin  kom  jeg  til  Forhallen,  der  var  aaben  mod 
Fronten.  En  overdreven  stor  Mængde  Lysekroner  af  Glas,  Lampions 
og  Lanterner  af  Papir  hang  ned  fra  Træloftet.  Paa  Væggene  var  der 
i  brede  Guldrammer  udstillet  Billeder,  der  plastisk  fremstillede  Scener 
af  Mandarinernes  Herredømme.  Paa  et  af  Billederne  saa  man  saa- 
ledes  tre  Forbrydere,  der  vare  lænkede  paa  Hænder  og  Fødder;  de 
optoge  Midtpartiet  af  Billedet;  paa  venstre  Side  af  dem  bredte  sig 
paa  en  kurulisk  Stol  den  skjæggede  Magthaver,  der  var  velsignet  med 
et  ganske  overordenlig  stort  Legeme;  man  kunde  se,  at  han  var  sig 
sin  Værdighed  bevidst,  og  han  glædede  sig  øjensynligt.  De  Hofmænd, 
der  stode  ved  Siden  af  ham ,  vare  ogsaa  glade  og  fornøjede ;  nogle 
af  dem  dansede  endogsaa.  Paa  den  anden  Side  af  Billedet,  til  højre 
for  Forbryderne,  var  der  posteret  en  Musikbande,  hvis  Klokkeslagere 
vistnok  havde  faaet  den  Opgave  tildelt  enten  at  gjøre  Indtryk  paa 
Syndernes  Samvittighed  eller  at  overdøve  den  uhyggelige  Lyd,  der 
fremkom  ved,  at  Skarpretteren  sleb  sit  Sværd.  Kinesisk  Musik  er  i 
det  hele  taget  et  fortræffeligt  Middel  til  Bedøvelse;  jeg  kunde  tale 
med  om  det  netop  i  dette  Øjeblik,  thi,  medens  jeg  var  fortabt  i  Be- 
skuelsen af  dette  Billede,  var  der  et  kinesisk  Kapel,  der  producerede 
sig  i  Forhallens  Nische. 

Vi  ville  et  Øjeblik  studere  disse  Kunstnere;  den  ene  bearbejder 
af  al  Magt  en  Tønde,  der  er  overspændt  med  et  Skind,  og  det  lykkes 
ham  at  aflokke  dette  Instrument  øreslidende  Toner;  den  anden  hugger 
som  rasende  med  to  Knipler  paa  en  Halvkugle  af  Træ;  den  tredie 
blæser  paa  et  Slags  Klarinet,  hvis  Toner  i  den  almindelige  Larm 
kun  lyde  som  en  undertrykt  Jamren.  Hovedpersonen  var  imidlertid 
Tschinelleslageren :  snart  kastede  han  den  ene  Blikplade  op  i  Luften 
og  greb  den  skrattende  med  den  anden;  snart  lod  han  den  danse  i 
Haanden,  snart  paa  den  anden  Plade;  derpaa  tog  han  fat  i  Læder- 
remmen i  Skivens  Midte  og  drejede  den  rundt,  som  Pottemageren 
drejer  sin  Skive;  alt  blev  udført  med  stor  Behændighed,  og  Kunstneren 
saa  ud,  som  om  han  skulde  segne  omkuld  af  Anstrengelse.     Han  tog 

sig  dog  sammen  og  kastede  tilsidst  begge  Pladerne  mod  hinanden 
med  en  saadan  Kraft,  at  man  syntes,  det  gnistrede  for  Øjnene.  Ved 
Siden  af  Templet  var  der  i  Anledning  af  Foraarsfestlighederne  blevet 
afbrændt  noget  Fyrværkeri.  Mine  Hørenerver  vare  imidlertid  blevne 
tilstrækkeligt  irriterede,  og  jeg  skyndte  mig  bort  for  at  undgaa  flere 
musikalske  Nydelser  af  dette  Slags. 

Templets  anden  Halle,  som  man  naaede  ad  6  Trin,  var  be- 
stemt til  Modtagelse  af  Offergaverne.  Paa  et  Alter  brændte  de  ofrede 
Voxkjærter,  der  kun  sparsomt  oplyste  en  Træstatue  af  en  eller  anden 
Kejser  eller  Guddom,  der  sad  sløvt  og  stirrede  paa  det  store  Offer- 
bord, der  var  bedækket  med  Frugter,  Bagværk,  Høns  m.  m.  Ved 
Siden  af  laa  der  paa  store  Bærebøre  slagtede  Svin;  medens  paa  nogle 
af  dem  kun  Børsterne  vare  afskrabede,  vare  andre  af  dem  allerede 
forvandlede  til  Steg;  paa  deres  Snuder  var  der  anbragt  tre,  fire  smaa 
røde  Silkefaner.  Hist  og  her  frembød  et  slagtet  Faar  lidt  Afvexling  i 
Svinenes  Rækker.  Offerhallens  Loft,  fra  hvilket  der  vajede  lange, 
sorte  Vimpler  med  forgyldte  kinesiske  Inskriptioner,  blev  baaret  af 
fire  runde  sortmalede  Træsøjler,  der  ligeledes  vare  forsynede  med 
forgyldte  Skrifttegn.  Templets  Hovedfarve  var  saaledes  sort,  og  maaite 
virkelig  paa  en  Europæer  gjøre  Indtryk  af  et  Lighus. 

Efter  at  jeg  paany  var  kommen  over  nogle  farlige  Trætrin, 
befandt  jeg  mig  i  den  egentlige  Helligdoms  hemmelighedsfulde  Mørke. 
I  Forgrunden  stod  der  to  Broncekar,  hvori  der  fandtes  glødende 
Trækul.  Herfra  tændtes  Stupinerne  til  det  allerede  nævnte  Fyrværkeri, 
lige  som  det  ogsaa  var  her,  at  alle  de  indviede  Røgelsepapirer  bleve 
brændte.  Foran  Alteret,  hvis  Statuetter  vare  grupperede  saaledes,  at 
de  gave  en  Fremstilling  af  Scener  i  det  huslige  Liv  i  Kina,  stod  der 
fire  kolossale  Træskikkelser;  de  vare  beklædte  med  Silkestoffer,  der 
formelig  vare  stive  af  Guldbroderi.  De  to,  der  stocle  Alteret  nærmest, 
holdt  tunge  Spyd  i  Hænderne;  det  andet  Par  maatte  lade  sig  nøje 
med  det  lange  Skjæg,   der  naaede  helt  ned  til  Bæltestedet. 

Foran  Alteret  laa  der  lange,  kredsrunde  Straamaatter,  paa 
hvilke  gamle,  andægtige  Kvinder  knælede  og  bade.  Der  var  navnlig 
en  af  dem,  som  vakte  min  Opmærksomhed;  medens  hun  sendte  sine 
Bønner  til  Himlen  ad  en  kromatisk  Tonestige,  kastede  hun  to  Stykker 
Træ  mod  Stenflisen  for  derpaa  af  deres  gjensidige  Stilling  til  hin- 
anden at  gjætte  sig  til,  hvorledes  hendes  Skjæbne  for  Fremtiden 
vilde  blive. 

Sanktuariets  »hellige  Mand«,  Hovedalterets  Statue,  tronede  i 
Rummets  mørkeste  Hjørne   og  var  ganske   overdænget   med  Blomster 

og  Kranse.  Den  forgyldte  Broncestatue  var  i  den  Grad  sværtet  af 
Osen  fra  de  Hundreder  af  Lys,  der  brændes  til  dens  Ære,  at  ikke 
engang  de  ældste  af  de  Kinesere,  der  vare  tilstede  —  de  fleste  af 
dem  talte  lidt  engelsk  —  kunde  erindre,  hverken  hvad  Guddommen 
hed,  eller  hvad  Statuen  egentlig  skulde  forestille. 

Pludseligt  løde  Tonerne  fra  et.  stort  Metalbækken,  der  hang 
i  et  Tov  ude  i  Forhallen;  det  var  Tegnet  til  at  Festprocessionen 
nærmede  sig  Templet.  Jeg  ilede  ud  paa  Gaden;  der  knaldede  Skud. 
Tschinellerne  larmede,  Paukerne  drønede,  Klarinetterne  hvinede  og 
Ungdommen  hylede.  Det  var  en  sand  Helvedeslarm.  I  Spidsen  for 
Toget  gik  der  to  Gongslagere,  og  efter  dem  fulgte  der  parvis  unge, 
rødklædte  Kinesere  med  blaa  Straahatte  og  med  saa  lange  Haarpiske, 
at  de  naaede  helt  ned  til  Jorden.  En  Afdeling  Musikanter  marscherede 
forud  for  Offerbærerne,  som  paa  guldsmykkede  Borde  frembåre  saa- 
danne  Gaver,  som  vi  allerede  havde  set  sammendyngede  i  Templets 
anden  Afdeling.  Et  Tag,  der  lignede  et  Taarn,  beskyttede  alle  disse 
herlige  Sager  mod  Foraarssolens  brændende  Straaler.  Ethvert  af  de 
tunge  Borde  blev  baaret  af  fire  Kinesere,  som  om  det  var  en  Bære- 
stol, og  hvert  Bord  var  ledsaget  af  en  Afdeling  Musik.  To  Præster, 
klædte  i  blaa  Silke,  med  store  runde  mørktfarvede  Briller  paa  Xæsen 
og  med  Filthatte,  der  løbe  op  i  en  Spids,  bleve  baarne  i  Bærestole 
og  afsluttede  Toget.  De  smilede  tilfreds  og  fornøjet,  thi  de  saa  med 
Velbehag,  hvor  rigeligt  det  troende  Folk  havde  sørget  for  dem. 
Ethvert  af  Ofrene  blev  helliget,  naar  det  naaede  hen  til  Templet: 
Præsten  tog  en  Haandfuld  Papir,  antændte  det  ved  et  Ildbækken, 
bøjede  sig  tre  Gange  for  Ofret,  kastede  derpaa  det  brændende  Papir 
paa  de  glødende  Kul,  der  afbrændtes  noget  Fyrværkeri,  Musiken  faldt 
ind  —  og  Svinet  var  nu  indviet. 

Den  4de  April  forlode  vi  Hongkong  ombord  paa  Damperen 
»Ichang« ,  som  daglig  vedligeholder  Forbindelsen  mellem  Viktoria  og 
Kanton.  Vi  vilde  aflægge  Kinas  Blomsterby  et  Besøg.  Da  jeg  havde 
forestillet  mig  »Ichang«  som  en  lille  Dampbaad,  blev  jeg  meget  for- 
bavset ved  at  finde,  at  det  var  det  største  Skib  i  Havnen,  en  kolossal 
Hjuldamper  af  Træ  med  tre  Dæk;  dog  forekom  den  for  lille  for  de 
3000  Kinesere,  der  fandtes  ombord.  Billet  til  første  Klasse  kostede 
kun  4  Kroner,  og  Dækspassagererne  betalte  efter  Formue  og  Lejlighed 
kun  40—50  Øre,  skjøndt  Afstanden  mellem  Hongkong  og  Kanton  er 
c.  '2b  geografiske  Mil,  hvoraf  Halvdelen  falder  paa  Søen,  Halvdelen 
paa  Fart  op  ad  Perlestrømmen  (Tschukiang). 

Vort  Skib  banede  sig  Vej  gjennem  en  formelig  Skov  af  Master, 
Kanonbaade,  store  Dampere  og  en  utallig  Mængde  smaa  Sejlere  og 
satte  nu  Kursen  efter  Kanton.  Til  alle  Sider  er  man  omgivet  af 
Bjærge,  der  som  oftest  ere  nøgne  og  kun  hist  og  her  dækkede  af  en 
tarvelig  Vegeiation;  man  glemmer  rent,  at  man  befinder  sig  paa 
Havet.  Hvor  man  end  vender  Blikket,  ser  man  Pagoder,  der  knejse 
paa  Bjærgkullerne  lige  som  slanke  Popler. 

Efter  en  flere  Timers  Sejlads  langs  med  Perleflodens  flade  Bred, 
der  er  besaaet  med  utallige  Landsbyer,  naaede  vi  omsider  Kanton. 

Kanton  har  sit  Navn  af  den  kinesiske  Provins  Kuangtung, 
hvis  Hovedstad  den  er;  Englænderne  have  for  Nemheds  Skyld  for- 
vandlet dette  Navn  til  Kanton,  som  det  er  lettere  at  udtale  og  have 
givet  Hovedstaden  samme  Navn  som  Provinsen ;  Byens  egentlige  Navn 
er  Kuang-tschou-fu.  Kanton  er  en  af  Kinas  største  Stæder  og  Resi- 
densen for  Vicekongen  over  Provinserne  Kuangtung  og  Kuangsi; 
under  ham  staar  Gouvernøren  over  den  første  Provins  og  Tatar- 
generalen. 

Portugiserne  vare  ogsaa  her  de  første  Europæere,  som  i  Aaret 
1516  betraadte  Kanton;  Araberne  havde  imidlertid  staaet  i  Handel- 
forbindelse med  Kineserne  i  Kanton  allerede  fra  det  9de  eller  10de 
Aarhundrede;  fra  Aar  1680  have  Englænderne  ført  Thehandel  med 
Kanton.  Indtil  Aar  1857  var  Kanton  Emporiet  for  den  kinesiske 
Exporthandel.  Staden  er  omgivet  af  en  Mur,  der  har  en  Tykkelse  af 
18  Fod,  en  Højde,  der  vexler  mellem  22  og  40  Fod,  og  en  Længde 
af  l1^  Mil.  Den  hele  Stad  (den  kinesiske  og  den  tatariske  By) 
inklusive  Forstæderne  har  et  Omfang  af  godt  og  vel  2  Mil,  og  ude  fra 
er  der  16  Stenporte  og  to  Kanaler,  som  føre  til  det  indre  af  Byen. 

Hundreder  af  Robaade  laa  og  ventede  vort  Skibs  Ankomst, 
og  saa  snart  det  raslende  havde  ladet  sit  Anker  falde,  blev  det 
formelig  stormet  afBaaclene.  Baadene  ere  forstørstedelen  bemandede 
med  Kineserinder.  Moder  og  Datter  roede  —  de  spæde  Børn  anbringes 
ved  denne  Lejlighed  paa  Ryggen  af  Moderen  — ,  medens  to  andre 
Piger  bevægede  et  stort  Ror  som  et  Slags  Skrue,  hvorved  de  sam- 
tidigt styrede  Baaden.  I  denne  laa  der  nogle  lange  Bambusstænger, 
til  hvis  ene  Ende  var  fastgjort  en  spids  Jernsko,  medens  en  Jern- 
hage var  fæstet  til  den  anden.  »Mandskabet«  tumlede  Baaden 
meget  behændigt  mellem  de  andre  Fartøjer  ved  Hjælp  af  disse  Stænger. 
Baadene  ere  temmeligt  store  og  i  Midten  forsynede  med  en  firkantet 
Fordybning,  i  hvilken  der  findes  Siddepladser.  Den  lille  Salon  afgiver 
Plads  til  5 — 6  Personer  og  er  dækket  af  et  rundt  Tag.     Paa  Væggene 

i  Salonen  findes  kinesiske  Malerier,   smaa  Spejle.    Fotografier.   Papirs- 
lygter.  Papirsblomster  o.  s.  v. 

Luften  rystede  under  Kvindernes  Piaaben,  Skrigen  og  Skænden, 
samt  af  hele  Salver  af  Skud,  der  uafbrudt  bleve  affyrede  paa  Bredden: 
det  var  en  Larm  til  at  gjøre  et  fornuftigt  Menneske  sindsforvirret. 
Man  ventede  ikke,  til  Falderebstrappen  blev  firet  ned,  men  nogle  af 
Kvinderne  satte  Bambusstængerne  mod  Skibets  Sider,  medens  andre 
klatrede   op  ad  dem   som  Katte.      Efter   nogle  Sekunders  Forløb   var 


Fig.  29.     Folkeforlystelser  i  Hongkong. 

Skibet  erobret,  og  nu  bleve  ogsaa  Passagererne  tagne  tilfange.  Et 
Øjeblik  saa  det  endogsaa  ud  til,  at  der  skulde  udbryde  en  Kamp 
mellem  Sejrherrerne  om  Byttets  Deling. 

Det  er  mig  umuligt  at  sige,  hvorledes  det  gik  til  —  men 
pludseligt  befandt  vi  os  i  en  Baad.  Da  jeg  havde  bragt  i  Erfaring, 
at  det  eneste  Hotel  i  Kanton  (i  Kanton  leve  kun  faa  Europæere) 
lader  meget  tilbage  at  ønske,  besluttede  jeg  at  overnatte  paa  Skibet. 
Ikke  desto  mindre  lod  jeg  mig  først  sætte  over  til  den  højre  Bred, 
hvor  Hotellet  ligger.      Det  fører  Navn  af  Kanton-Holel   og  er  virkelig 

baade  usselt  og  dyrt;  for  et  Glas  Sodavand  maatte  jeg  saaledes 
betale  80  Øre.  Her  tog  jeg  en  Fører,  satte  mig  paany  i  Baaden 
og  lod  mig  føre  over  til  den  venstre  Bred,  hvor  den  egentlige  store 
By  ligger. 

Ser  man  Kanton  fra  Floden,  skulde  man  ikke  tro,  at  denne  By 
har  den  Betydning,  som  den  i  Virkeligheden  har.  Jeg  spurgte  mig 
selv,  hvor  det  dog  kunde  være  muligt,  at  halvanden  Million  Mennesker 
kunne  leve  her.  Men  da  jeg  havde  gjort  nogle  faa  Skridt  ind  i  Staden, 
blev  alt  mig  klart.  Som  Bisværme  summede  Indbyggerne  omkring  i 
alle  Retninger,  puffende  og  stødende  sig  frem  eller  tilbage  for  at  vinde 


Fisr.  30.     Flodhavn  i  Kanton. 


Plads  og  Tid.  Der  er  nemlig  kun  meget  liden  Plads;  Gaderne  ere 
sædvanligvis  kun  tre  Alen  brede,  undertiden  endog  saa  smalle,  at  to 
Mennesker  kunne  have  vanskeligt  nok  med  at  passere  forbi  hinanden. 
Gaderne  ere  brolagte  med  store,  prægtige  Granitfliser. 

De  brogede  Farver  paa  de  utallige  Skilte,  der  her,  som  overalt 
i  Kina,  bestaa  af  lange,  smalle,  rigt  lakerede  Brædder,  der  hænge  lodret 
ned  fra  Husenes  Tage  eller  fra  Tværstænger,  det  rigt  forgyldte  Træ- 
skærerarbejdes Pragt,  de  mangfoldige  forskjellige  Slags  Porcelæns- 
varer, Silkebroderier  m.  m.,  den  overordentlig  smagfulde  Maade,  hvor- 
paa  samtlige  Varer  ere  fremlagte  tilsalgs,  navnlig  de  rige  Samlinger 
af  Nefritgjenstande  —  alt  dette  i  Forening  med  den  bølgende  Menneske- 

strøm    i    Gaderne   frembyder    et    saa    malerisk   Billede,    at    selv    von 
Verdensbyers  Gadeliv  ikke  kan  maale  sig  hermed. 

Gaderne  føre  i  Zigzag  gjennem  Byen  og  danne  en  sand 
Labyrinth.  hvor  man  umuligt  kan  finde  sig  til  rette  uden  Fører.  Den 
Fører,  som  vi  havde  faaet,  skilte  sig  med  saa  hensynsløs  Hurtighed 
fra  sin  Opgave,  at  vi  kom  ganske  fortumlede  gjennem  Gaderne.  Vi 
bleve  fulgte  af  en  Skare  for  Størstedelen  unge  Kinesere,  og  Last- 
dragerne havde  stort  Besvær  med  at  bane  sig  Vej  gjennem  Gaderne. 
Ungdommen  saa  paa  os,  som  om  den  aldrig  før  havde  set  en  Yang- 
kvej-tse  (oversøisk  Djævel). 

Kineserne  sade  i  stoisk  Ro  i  deres  Boder ,  røge  deres  Piber 
og  brøde  sig  saa  lidt  om  Kjøberne,  som  om  de  selv  ikke  vare  andet 
end  Varer.  Enhver  kinesisk  Kjøbmand  forlanger  altid  det  dobbelte 
eller  endog  det  tredobbelte  for  sine  Varer  af,  hvad  han  dog  tilsidsl 
sælger  dem  for. 

Til  Betalinger  benyttes  Sølvdollars  (Banknoter  modtages  ikke) 
eller  ogsaa  gedigent  Sølv,  som  afvejes  paa  en  Vægtskaal.  Det 
kinesiske  Sølv  er  overordenlig  fint  og  indeholder  desuden  ikke  saa 
ganske  lidt  Guld.  Som  Vægtenhed  gjælder  Taelen  (en  Unze);  fem 
saadanne  Taéler  ere  i  Almindelighed  sammensmeltede  af  de  Handlende  til 
en  Klump,  der  bærer  Firmaets  Stempel;  mindre  Summer  afskjæres  af 
Sølvstænger  og  afveies.  Tiendedelen  af  en  Taél  (Yik-liang)  kaldes 
Mæs  (kinesisk  T-sien)  Hundrededelen  Kandarin  (kinesisk  Fen).  For- 
uden den  gangbare  Sølvmønt  kurserer  der  i  hele  Riget  ogsaa  prægede 
Mønter  af  en  Messinglegering :  Englænderne  kalde  dem  Gashes,  Kineserne 
T-sien.  De  ere  runde  og  i  Midten  forsynede  med  et  lille  firkantet 
Hul;  de  bæres  trukne  paa  en  Snor.  Paa  den  ene  Side  af  disse 
Mønter  findes  Præget;  den  anden  Side  er  ofte  glat.  I  ældre  Tider 
prægede  enkelte  høje  Mandariner  selvstændigt  saadanne  Mønter  af 
Jern,  men  ved  et  kejserligt  Dekret  ere  de  nylig  blevne  satte  ud  af 
Kurs.  Der  gives  ingen  Statsbanknoter  i  Kina,  men  bekjendte  Privat- 
firmaer udstede  Papirpenge,  der  snarere  have  Karakter  af  et  Børspapir 
med  vexlende  Kurs.  Ogsaa  Sølvkursen  vexler  uophørligt,  og  er  for- 
skjellig  paa  forskjellige  Steder:  der  gives  saaledes  Provindser,  hvor 
man  kun  betaler  1000  Gashes  for  en  Taél,  andre,  hvor  man  giver 
1800  eller  endnu  flere  for  den. 

Sølvvægten  bestaar  af  en  lille  Elfenbensstang,  der  er  ophængt 
i  en  Silketraad.  Paa  den  ene  Ende  er  Vægtskaalen  fastgjort,  medens 
den  anden  Ende  er  forsynet  med  en  Skala  og  en  lille  Vægt,  som 
forskvdes   saa   længe   frem   og   tilbage,    indtil   der  opnaas  fuldstændig 

Ligevægt.  Enhver  Kineser,  der  gaar  ud  for  at  gjøre  Indkjøb,  har 
altid  sin  egen  Vægt  med  sig.  Da  Kineseren  af  Naturen  er  mistroisk, 
er  det  en  Selvfølge,  at  Kjøber  og  Sælger  gjensidigt  beskylde  hinanden 
for  at  benytte  falsk  Vægt. 

I  Kanton  er  det  aldeles  umuligt  at  benytte  Vogne  —  det  er 
Bærestolenes  By.  De  rige  og  magelige  Kinesere  lade  sig  bære  gjennem 
Staden  i  Bærestole,  der  ere  grønne  eller  blaa  efter  den  Rang,  ved- 
kommende indtager. 

Efter  Middagen  lode  vi  os  igjen  sætte  i  Land  for  at  høre  paa 
Blomsterbaadenes  syngende  Piger.  Mange  af  disse  Blomsterbaade 
svømme  omkring  paa  Perlestrømmen,  hvis  Vande  kun  bevæge  sig 
ganske  langsomt,  nogle  af  dem  ere  dog  fortøjede  ved  Flodbredden. 
Indgangen  er  lige  saa  bred  som  hele  Lokalet,  og  det  er  derfor  let  at 
overse  det  indre  fra  selve  Gaden. 

Jeg  vil  nu  beskrive  et  af  disse  Forlystelsessteder,  i  hvis  indre 
det  gik  særlig  lystigt  til.  En  ung  Pige  med  hvidt  og  rødt  sminkede 
Kinder  og  klædt  i  rigt  broderet  Silke  sad  til  højre  for  Indgangen. 
Hendes  Haar  var  sat  saaledes,  at  det  lignede  en  Hjelm  fra  den  gamle 
Puddertid,  og  Fødderne  vare  ikke  større  end  de  mindste  Barnefødder. 
Ved  Siden  af  hende  sad  en  Kineser  med  et  mandolinlignende  Instrument, 
og  lige  over  for  dem  sad  der  en  Musiker,  som  havde  et  Instrument, 
der  lignede  en  Træhammer  forsynet  med  en  Messingstræng,  som  han 
strøg  med  en  Bue.  En  fjerde  spillede  Tamtam.  Pigen  sang,  og  cle 
andre  akkompagnerede  hende  paa  deres  Instrumenter.  Sangene  og 
Akkompagnementet  vare  lige  monotome.  Som  det  i  Almindelighed 
er  Tilfældet  med  den  kinesiske  Musik,  var  Tempoet  hurtig  Tofjerde- 
dels  Takt.  Medens  Musiken  uafbrudt  spillede  videre,  afbrød  Pigen 
nu  og  da  pludseligt  sin  Sang  —  det  forekom  mig,  at  dette  altid  skete 
ved  et  Ord;  der  lød  som  kjong-h  —  og  trommede  Melodien  videre 
paa  et  Træinstrument  i  Stedet  for  at  synge  den. 

Salen  var  oplyst  med  Papirlygter,  og  i  dens  Midte  sad  en 
Kreds  unge,  sminkede  Piger,  der  ganske  ligegyldigt  lyttede  til  Sangen, 
indtil  endelig  en  eller  anden  Kineser  tog  sig  af  dem  og  bragte  Liv  i 
Underholdningen.  I  Baggrunden  sad  der  Kinesere,  som  spillede 
Domino  eller  Tærning  og  paany  stoppede  Opiumspiben,  naar  den 
var  udrøget. 

Saaledes  laa  der  vel  en  hel  Snes  Thehuse  Side  om  Side,  og 
fra  mange  af  dem  lød  der  en  vild  og  højrøstet  Munterhed  ud 
paa  Gaden. 

7* 

I  Provinsen  Kuangtung  bære  de  elegante  Kinesere  hvide 
Benklæder  af  Silke  eller  Lærred,  hvide  Strømper  samt  Silkesko.  hvis 
Saaler  ere  forfærdigede  af  Papir,  der  er  klæbet  i  mange  Lag  paa 
hverandre,  ofte  af  en  Tommes  Tykkelse;  fremdeles  bæres  et  Over- 
stykke af  blaat  Silke,  det  naar  helt  ned  til  Anklerne  og  er  til  at 
knappe  paa  venstre  Side  med  fem  Knapper.  Hovedet  er  enten  ube- 
dækket og  beskyttes  da  mod  Solen  med  en  Vifte,  eller  ogsaa  er  det 
dækket  af  en  sort  Silkehue.  Den  arbejdende  Klasse  bærer  lignende 
Benklæder  af  Bomuld;  Overstykket  naar  dog  kun  til  Knæerne.  For 
at  beskytte  sig  imod  Solen  bære  de  kolossale  Straahatte,  der  i  Form 
og  Størrelse  ligne  Paraplyer. 

Kvindernes  Dragt  ligner  Mændenes,  men  adskiller  sig  fra 
disses  ved  brogede  Farver  og  rige  Broderier.  Pigerne  bære  Haaret 
flettet  i  en  Pisk,  der  øverst  oppe  er  omviklet  med  et  rødt  Silkebaand 
og  hænger  frit  ned.  De  gifte  Koner  frisere  sig  paa  den  mest  fanta- 
stiske Maade;  de  sætte  en  Skildpaddekam  i  Haaret  og  udsmykke  det 
forøvrigt  baade  med  Blomster,  Baand  og  Ædelstene.  I  Ørene  bære 
de  en  toleddet  Kjæde,  halvt  af  Sølv,  halvt  af  Sten;  kun  undtagelsesvis 
mangler  der  om  Haandleddet  et  grønt  Armbaand  af  Nefrit  og  om. 
Ankelen  sidder  der  en  Sølvring.  Jeg  saa  kun  meget  faa  forkrøblede 
Fødder  i  Kystbyerne. 

Da  jeg  var  vendt  tilbage  til  Honkong,  frembød  der  sig  en 
gunstig  Lejlighed  til  at  rejse  til  Schanghai  med  Floddamperen  »Amoy«. 
Skibets  Kaptain  var  en  Tysker,  der  i  mange  Aar  havde  faret  paa 
denne  Strækning  som  Lods,  førend  han  blev  udnævnt  til  Kaptajn. 
Skibet  var  lille,  kun  1800  Tons  drægtigt  og  havde  kun  ubetydelig 
Fragt;  det  rullede  derfor  meget  stærkt,  skjøndt  Søen  var  temmelig  rolig. 

Undervejs  havde  vi  en  usædvanligt  stærk  Taage,  saa  at  det 
ofte  var  umuligt  at  se  blot  20  Skridt  for  sig.  Dampfløjten  lød  uop- 
hørligt, men  dog  varede  det  ikke  længe,  førend  »Amoy«  havde  boret 
et  mindre  Fartøj  isænk.  Da  det  blev  noget  mindre  tykt  i  Vejret,  saa 
man  baade  til  højre  og  til  venstre  spidse  Klipper  rage  op  af  Vandet, 
og  der  maatte  virkelig  udkræves  stort  Kjendskab  til  de  lokale  Forhold 
for  at  føre  Skibet  sikkert  under  saadanne  Forhold.  Vi  passerede  Øen 
Lukone,  paa  hvis  Klipper  der  nylig  var  strandet  et  Skib  med  en 
Ladning  af  et  Par  Millioner  Kroners  Værdi. 

Den  pludselige  Forandring  af  Havets  Farve  betydede  os  alle- 
rede om  Aftenen  den  12te  April,  at  vi  nærmede  os  Mundingen  af 
den   blaa   Strøm,    hvis   Vande   farve   Havet    smudsiggnlt   i   flere   Miles 

Omkreds.  Næste  Morgen  tidlig  befandt  vi  os  allerede  paa  Yang-tse- 
kiang,  den  store  Strøm,  som  Kineserne  med  Rette  kalde  denne  Flod. 

Den  livlige  Færdsel  paa  Floden  lod  os  vide,  at  vi  vare  i 
Nærheden  af  Schanghai.  Yang-tse-kiangs  nordlige  Bred  kan  man  slet 
ikke  øjne,  medens  den  alt  andet  end  skjønne  Kiangsuslette  udstrækker 
sig  langs  den  sydlige  Bred. 

Koffardiskibe  af  enhver  Størrelse  —  de  fleste  under  engelsk 
Flag  — ,  en  hel  Flaacle  af  kinesiske  Dschunker  vugge  sig  paa  Strømmen. 
Under  strømmende  Regn  naaede  vi  Schanghai  efter  nogle  Timers  Fart 
og  efter  at  have  passeret  Vusungforterne  samt  det  amerikanske  Sel- 
skabs Dokker  og  Værfter. 


V. 

Schanghai. 


Byens  Historie.  —  Schanghais  administrative  Inddeling.  —  Kinesisk  Tyende.  — 
Kolonisternes  selskabelige  og  forretningsmæssige  Liv.  —  Ildebrande.  —  Hanekampe.  — 
Kinesernes  Badehuse  og  Restaurationer.  —  Kinesisk  Theater.  —  Retten  og  Rets- 
præsidenten. —  .Retsforhandlinger  og  Straffe.  —  Begravelsespladser  og  festlig- 
heder. —  Tiggere.  —  Kinesisk  Filosofi.  —  Sikajevinstitutet.  —  De  kristne  Missioner 
og  deres  Virksomhed.  —  Observatorierne.  —  Tautaiens  Død.  —  Den  første  Jern- 
bane i  Kina  og  dens  Skæbne.  —  Udflugt  til  »the  hills«.  —  Arsenalet  i  Schanghai.  — 
Vusungforterne.  —  Kanonexercits  med  tysk  Kommando.  —  En  Militærparade. 


_\aar  jeg  er  i  Stand  til  at  meddele  følgende  Data  med  Hensyn  til 
Schanghais  Historie,  er  det  en  Hr.  Schmidt,  jeg  er  Tak  skyldig  derfor. 
Han  begyndte  sit  meget  bevægede  Liv  i  Kina  med  Virksomhed  som 
Missionær,  ombyttede  derefter  Korset  med  Sværdet  og  udmærkede  sig 
i  den  Grad  under  Taipingoprøret,  at  den  kinesiske  Kejser  udnævnte  ham 
til  Oberst;    nu  er  han  Chef  for  et  anset  Handelsfirma  i  Schanghai. 

Schanghai  ligger  paa  den  vestlige  Bred  af  den  dybe  Hvang-pu, 
der  udgyder  sig  i  Yang-tse-kiang  fem  Mil  fra  Schanghai.  Denne  By 
har  allerede  i  flere  Aarhundreder  været  en  af  Kinas  vigtigste  Havne- 
stæder og  er  nu  —  efter  at  den  er  bleven  aabnet  for  fremmede  — 
Østasiens  Handelscentrum.  Den  Plads,  hvorpaa  Schanghai  nu  er 
bygget,  var  2000  Aar  f.  Kr.  en  Del  af  Provinsen  Yang-tschau,  en  af 
det  daværende  Kinas  9  Provinser  (saaledes  som  Kong  Yu  den  store 
havde  inddelt  Riget)  og  blev  da  kaldt  Hutueh  (Fiskekurvemunding). 

Paa  Konfucius'  Tid,  600  f.  Kr. ,  hørte  denne  Del  af  Kina  til 
Fyrstendømmet  Hvud-je  og  kaldtes  Loeu;  senere  har  den  under  samme 
Navn    hørt    til    forskjellige  Fyrstendømmer,    indtil    den    under  Liang- 

dynastiet  (500  e.  Kr.)  tik  Navn  af  Schingisien  og  blev  indlemmet  i 
Statholderskabet  Su-tschau.  Under  Tangdynastiet  (620  e.  Kr.)  fik 
den  Navn  af  Hva-ting-hai  og  stod  under  Hva-tings  Statholders  Juris- 
diktion. Først  under  Sungdynastiet  (1075  e.  Kr.)  og  specielt  under- 
Kejser  Schillings  Regering,  fik  den  Navn  af  Schanghai-tschou.  Hidtil 
var  Schanghai  kun  en  ubetydelig  Fiskerby,  som  passeredes  af  de 
Skibe,  der  skulde  til  Tsing-lung,  en  Handelsplads,  30  engelske  Mil 
længere  mod  Vest  ved  Vusungflodens  (nu  Suchow-creeks)  sydlige  Bred. 
Schanghai  stod  saaledes  i  samme  Forhold  til  Tsing-lung  som  nu 
Vusung  til  Schanghai.  Den  Del  af  Hvang-pu,  der  nu  flyder  forbi  de 
europæiske  Kolonier  og  Byen  Schanghai,  var  før  Sungdynastiets  Tid 
en  snæver  Kanal,  der  forbandt  Hvang-pu  med  Vusung-ho. 

Efter  kinesiske  Historieskriveres  Udsagn  var  Vusung  paa  Tang- 
dynastiets Tid  over  en  Mil  bred  ved  Schanghai,  og  500  Aar  senere,  i 
Begyndelsen  af  Tangdynastiets  Tid  var  den  endnu  hen  imod  en  halv 
Mil  bred.  Lidt  efter  lidt  blev  den  imidlertid  saa  trang  og  saa  lidet 
dyb,  at  Skibene  ikke  mere  kunde  gaa  op  til  Tsing-lung  men  maatte 
losse  deres  Ladning  i  Schanghai.  Efterhaanden  som  Vusungfloden 
aftog  i  Betydning  blev  den  allerede  nævnte  Forbindelseskanal  bredere 
og  dybere,  idet  Hvang-pus  Vande  fløde  til  Havet  i  østlig  Retning  og 
gjennem  denne  Kanal  forenede  sig  med  Vusungfloden. 

Hen  imod  Slutningen  af  det  nordlige  Sungdynasti  (1100  e.  Kr.) 
blev  den  kejserlige  Toldforvaltning  forlagt  fra  Tsing-lung  til  Schanghai, 
og  Kublai-Khan,  Grundlæggeren  af  Dynastiet  Yu,  gav  i  Aaret  1284 
Befaling  til,  at  Omegnen  af  Schanghai  skulde  udgjøre  en  Kreds  af 
Sung-kiangs  Statholderskab  med  Schanghai  til  Residensstad  for  Distrikts- 
øvrigheden.  Fra  den  Tiel  at  regne  voxede  Schanghai  i  en  paafaldende 
Grad  og  er  nu  Østasiens  største  Stapelplads,  medens  den  tidligere 
store  Markedsplads  Tsing-lung  kun  betegnes  ved  den  lille  Landsby 
Laou-tsching-pu  og  Tsing-lungpagoden. 

Den  kinesiske  By  Schanghai  har  ikke  forandret  sig  meget 
siden  Kejser  Kia-tsings  Tid  (1570);  dette  er  derimod  Tilfældet  med 
den  Plads,  hvor  de  fremmede  Kolonier  findes.  Her  stod  under  Sung- 
dynastiet to  smaa  Fæstninger,  og  af  de  mange  smaa  Kanaler,  der 
gjennemskjære  Forterrainet,  findes  nu  kun  den  lille  Kanal,  som  danner 
Grænsen  mellem  den  franske  og  engelske  Koloni. 

Schanghai  i  sin  nuværende  Skikkelse  ligger  som  et  bredt 
Baand  af  Huse  i  en  Halvkreds  omkring  Hvangpus  venstre  Bred  ved 
denne  Flods  Bøjning  fra  Syd  mod  Øst.  Staden  bestaar  af  den  Del 
der   udelukkende  bebos   af  Kinesere  og   er   omgivet   af  en  Mur,    den 

franske,  den  engelske  og  den  amerikanske  Koloni,  alle  tre  med  blandet 
Befolkning.  De  enkelte  Kolonier  ere  adskilte  fra  hinanden  ved 
Kanaler.  Den  kinesiske  By  bestaar  for  Størstedelen  af  enetages  Træ- 
eller Stenbygninger  (det  er  først  ander  det  nuværende  Dynasti,  det  er 
blevet  tilladt  Kineserne  at  bygge  toetages  Huse),  der  ligge  uregelmæssigt 
mellem  hverandre  og  danne  en  utallig  Mængde  trange,  smudsige  og 
ildelugtende  Gyder.  Husmassen  er  tættest  hen  imod  de  fremmede 
Kolonier;  i  Vest  og  Sydvest  findes  der  endnu  store  Parceller,  som 
benyttes  til  Agerbrug. 

De  kinesiske  Indbyggeres  Underholdning  og  Adspredelser  er 
koncentreret  i  Stadens  Thehave,  og  her  kan  man  hver  Dag  have 
Lejlighed  til  at  se  lignende  Scener  som  under  Folkeforlystelserne  i 
Hongkong.  Den  største  Del  af  Befolkningen  bestaar  af  Haandværkere, 
flest  Vævere,  der  tjene  deres  Brød  hos  Kolonisterne,  fremdeles  af 
Fiskere  og  Agerdyrkere.  Den  ovrige  Del  af  Befolkningen  er  kinesiske 
Kjøbmænd,  som  i  Byens  Basar  have  Udsalg  af  alle  Slags  prægtige 
men  forholdsvis  dyre  Varer,  saa  som  Silketøjer,  emaillerede  Kar, 
Elfenbensarbejder,  Kunstværker  af  Porcelæn,  samt  ægte  og  uægte 
Antikviteter. 

Egnen  omkring  Schanghai  er  saa  frugtbar  og  Frembringelserne 
finde  en  saa  hurtig  Afsætning,  at  Schanghais  Indbyggere  hidtil  ikke 
have  havt  den  mindste  Grund  til  at  udvandre.  En  Fjerdedel  af  den 
kinesiske  Befolkning  i  Schanghais  Distrikt  gjør  Tjeneste  som  Matroser 
enten  ombord  paa  Dschunker  eller  paa  udenlandske  Kystfarere. 
Schanghais  Indbyggere  staa  i  Dannelse  langt  tilbage  for  deres  Lands- 
mænd og  udmærke  sig  ved  blind  Underkastelse,  aldrig  svigtende 
Taalmodighed,  Vedhængen  ved  de  gamle,  nedarvede  Skikke  og  Brug 
samt  ved  deres  Mistro  og  Had  til  fremmede. 

I  tidligere  Tid  plejede  Schanghaimændene  ikke  at  rage  deres 
Hoveder  men  lode  Haaret  voxe  langt  og  bandt  det  fast  ved  Baghovedet. 
De  bare  et  sløjkjolelignende  Overstykke  med  lange  vide  Ærmer,  som 
blev  holdt  sammen  om  Livet  med  et  Bælte  (saaledes  som^nu  hos  de 
buddhaistiske  Præster.  Benklæderne  vare  vide,  bleve  stukne  ned  i 
Strømper  og  fastholdte  med  udsmykkede  Strømpebaand.  Sorte  Sko, 
en  lille  rund  eller  flad  Hue  med  en  sort  Knap  fuldstændiggjorde 
Dragten.  Der  er  endnu  Kinesere,  som  holde  fast  ved  den  gamle 
Dragt,  men  de  fleste  bære  vide  Benklæder,  der  ere  aabne  ved  Fødderne, 
et  kortere  Overstykke,  der  kun  naar  til  Knæerne,!]!  og  som  ufra- 
vigelig   er    forsynet    med    fem    Knapper   og   til   at  knappe  ;paa    højre 

Side;    fremdeles   silkebroderede  Sko   og  en  lille  rund  Silkehue  med  en 
rød  eller  blaa  Silkeknap. 

Kvindernes  Dragt  forandredes  ikke;  kun  er  den  nu  forfærdiget 
af  Tøjer  i  mere  brogede  Farver  end  tidligere. 

Folkets  Klædninger  vare  mørkebrune,  de  lærdes  lyseblaa, 
Embedsmændenes  efter  deres  forskjellige  Rang  og  rigt  broderede. 
Embedsmændenes  Hovedbedækning  lignede  en  Krone  besat  med 
Ædelstene. 

Det  Arbejde,  Kineserne  i  Sehanghai  udføre,  falder  i  to  Kategorier, 
nemlig  i  Arbejde  hos  Udlændingene  og  i  Arbejde  hos  Kineserne.  Det 
sidste  bliver  i  Almindelighed  kun  betalt  halvt  saa  godt,  men  til  Gjen- 
gjæld  faa  Arbejderne  eller  Tyendet  fuld  Kost  hos  deres  Herrer.  En 
Kineser  faar  hos  sine  Landsmænd  3  Dollars  om  Maaneden  for  Arbejde, 
der  forefalder  inde  i  Huset;  hos  Europæerne  6  Dollars  om  Maaneden. 
Andet  Arbejde  bliver  af  Kineserne  betalt  med  6,  af  Europæerne  med 
10 — 15  Dollars  maanedligt.  Piger,  der  gjøre  Tjeneste  i  kinesiske  Huse, 
faa  3  Dollars  om  Maaneden  og  fuld  Kost;  Barnepiger  (Amah)  hos 
Europæerne  6—10  Dollars;  Ammer  hos  Kineserne  4—5  Dollars  samt 
Kost,  hos  Europæerne  12 — 18  Dollars  uden  Kost. 

Den  engelske  og  transke  Koloni  med  smukke,  brede  Gader 
og  mange  europæiske  Huse  bebos  foruden  af  Europæere  ogsaa  af 
kinesiske  Kjøbmænd  og  Arbejdere.  De  europæiske  Huse,  der  ere  ud- 
styrede med  al  tænkelig  Luxus  og  Komfort,  ligge  i  Almindelighed 
midt  i  en  duftende  Have.  En  af  de  smukkeste  Bygninger  er  det 
franske  Municipalitet,  hvis  Blikkuppel  rager  op  over  det  hele  Hav  af 
Huse.  Den  store  Mængde  Flagstænger  med  alle  Landes  Farver  be- 
tegne Konsulats-  og  andre  offentlige  Bygninger.  I  Sehanghai  tæller 
man  syv  Kirker,  anglikanske  og  romersk-katholske.  Af  fremragende 
Bygninger  maa  endnu  nævnes  de  tre  Posthuse,  engelsk,  fransk  og 
amerikansk  (resp.  japanesisk),  tre  store  Hoteller  og  to  Klubber,  den 
engelske  og  tyske.  I  den  amerikanske  Koloni  finder  man  de  største 
Fabriker,  Skibsværfter  og  Dokker. 

Nogen  egentlig  Indvandring  af  fremmede  Kolonister  til  Kina, 
specielt  til  Sehanghai,  finder  slet  ikke  Sted.  De  Udlændinge,  som 
findes  i  Sehanghai  —  lige  som  ogsaa  Kineserne  i  Kanton  og  Ningpo 
—  komme  hertil  i  den  Hensigt  at  opholde  sig  her  et  vist  Antal  Aar 
og  derpaa  at  vende  hjem  igjen  med,  hvad  de  have  tjent.  Forretningerne 
have  i  de  sidste  12  Aar  været  saa  daaiiige,  næsten  fortvivlede  i  Kina, 
at  de  fremmede  have  maattet  opholde  sig  her  i  ubegrænset  lang  Tid, 
men    dog   er   der  ikke   Tale   om   nogen    virkelig-   Kolonisation    i   dette 

Ords  egenlige  Betydning.  Som  Bevis  herfor  kan  anføres  nogle  Tal 
der  vise,  hvorledes  Schanghais  europæiske  Beboere  vexle;  i  Aaret 
1877  kom  der  640  Europæere  til  Schanghai,  hvorimod  i  samme  Aar 
050  atter  vendte  tilbage  til  Europa. 

De  europæiske  Kolonisters  selskabelige  Liv  er  i  mange  Hen- 
seender forskjelligt  fra  Hjemlandets ;  Huset  er  her  det  egentlige  Hjem. 
De  fleste  af  de  europæiske  Kolonister  ere  ugifte,  men  holde  dog  selv- 
stændig Husholdning,  som  i  Almindelighed  forestaas  af  en  Kineser. 
De  gifte  Koner  føre  desværre  ikke  noget  behageligt  Liv,  da  de  ere 
henviste  til  den  snævreste  Familiekreds,  og  da  den  selskabelige  Omgang 
i  europæisk  Forstand  slet  ikke  bliver  dyrket.  Endel  af  Europæerne 
ere  gifte  med  Japaneserinder,  men  saadanne  Ægteskaber  ere  clog 
kun  afsluttede  for  en  vis  kontraktmæssig  fastsat  Tid.  Kun  ved 
enkelte  Lejligheder  udsendes  der  skriftlige  Indbydelser,  og  da  ofte 
hele  Maaneder  i  Forvejen;  dette  er  saaledes  Tilfældet  med  Juleind- 
bydelser. Ellers  inviteres  der  ex  abrupto  fra  Gaden  eller  man  byder 
sig  selv  .til  Gæst.  Hos  alle  Nationer  iagttages  ved  Maaltiderne  med 
største  Strenghed  engelsk  Skik  og  Brug.  Der  bliver  drukket  særdeles 
meget,  navnlig  01,  Rødvin  og  Champagne. 

Der  arbejdes  i  Kontorerne  5Va  Dag  om  Ugen  fra  Kl.  10 — 4, 
og  naar  Lørdag  Middag  nærmer  sig,  glæde  alle  sig  til  at  tilbringe 
den   l1  2  Dags  Ferie  paa  bedste  Maade  i  den  fri  Luft. 

Enhver  Forretningsmand,  der  er  nogenlunde  godt  stillet,  har 
en  Jagt-  eller  saakaldt  Husbaad,  paa  hvilken  han  i  Sommer-  og 
Efteraarsmaanederne  forlader  Byen  for  at  jage  i  Omegnen.  Der  findes 
Fasaner,  Snæpper,  Raadyr  og  nogle  faa  Harer.  Da  det  er  vanskeligt 
for  Europæerne  at  finde  sig  tilrette  i  de  utallige  Kanaler  og  Vandløb, 
tager  man  altid  en  Kineser  med  som  Fører. 

De  ældre  og  yngre,  som  ikke  sætte  Pris  paa  Jagtens  Glæder, 
benytte  Lørdag  og  Søndag  Eftermiddag  til  at  foretage  Udflugter  til 
Sikavai ,  hvor  en  Østrigerinde  (»fra  Polen«)  har  aabnet  en  smukt  be- 
liggende, storartet  Restauration.  Om  Søndagen  er  her  dog  ikke  saa 
stærkt  besøgt,  thi  efter  engelsk  Skik  bliver  denne  Dag  holdt  hellig  saa 
vidt  muligt.  Lørdag  Aften  føres  der  et  vildt  Liv  derude,  og  for 
mange  gaar  Solen  alt  for  tidligt  op,  om  end  ikke  just  i  Sikavai.  Lige 
som  der  findes  mange  ugifte  Herrer  i  Schanghai,  saaledes  findes  der 
ogsaa  mange  ugifte  Damer,  de  fleste  Amerikanerinder,  der  føre  et 
luxuriøst  Liv  og  for  Størstedelen  have  elegante  Ekvipager,  i  hvilke 
de  om  Aftenen  under  deres  livréklædte  Lakajers  Beskyttelse  foretage 
Kjoretoure  i  Byen  eller  dens  Omegn.     Efter  Middagen,  altsaa  Klokken 


Schanghai.  109 

henved  8,  samles  Medlemmerne  i  de  forskjellige  Klubber  og  fordrive 
Tiden  med  at  tale  om  Dagens  brændende  Spørgsmaal,  læse  Bladene 
eller  med  at  spille  Kort,  Domino,  Billard  eller  Kegler.  Det  er 
først  og  fremmest  Englænderne,  som  have  stiftet  forskjellige  Sportsel- 
skaber, og  Medlemmerne  af  saadanne  Foreninger  have  hele  Aaret 
igjennem  nok  at  gjøre  med  at  forhøje  deres  Klubs  Anseelse  og  Til- 
trækningskraft ved  et  afvexlende  Program.  To  Gange  aarligt  afholdes 
der  Hestevæddeløb,  der  kunne  glæde  sig  ved  almindelig  Deltagelse; 
Forberedelserne  maa  nødvendigvis  volde  Arrangørerne  stor  Ulejlighed, 
thi  det  er  intet  ringe  Arbejde  at  tæmme  og  dernæst  at  trænere  de 
vilde  mongolske  Heste.  Disse  Væddeløb  maa  iøvrigt  snarere  be- 
tragtes som  Forretninger  end  som  Fornøjelser.  Faa  Dage  før  Løbene 
blive  Hestene  solgte,  og  nu  tage  Væddemaalene  deres  Begyndelse; 
mange  have  sat  alt  til  paa  dem.  Løbene  vare  fire  Dage;  den  sidste 
Dag  er  indrømmet  de  kinesiske  Flestepassere,  der  ere  aldeles  fortrin- 
lige Ryttere. 

Det  følger  af  selve  Forlystelsens  Natur  og  af  de  klimatiske 
Forhold,  at  der  ved  saadanne  Lejligheder  drikkes  Masser  af  Champagne, 
og  at  tilsvarende  Isbjerge  samtidig  forsvinde. 

Da  de  europæiske  Kolonister  allerede  oftere  have  gjort  den 
Erfaring,  at  der  kun  behøves  en  ubetydelig  Anledning  til  at  bringe 
den  fjendtligsindede  kinesiske  Befolkning  til  at  øve  Voldsomheder  mod 
de  fremmede,  har  der  allerede  i  adskilige  Aar  bestaaet  en  frivillig, 
uniformeret  Borgervæbning  lige  som  ogsaa  et  udmærket  frivilligt 
Brandkorps. 

Ildebrande  høre  ikke  til  Sjeldenhederne  i  Schanghai,  navnlig 
ikke  om  Vinteren.  Dette  kommer  dels  af  den  farlige  Skik,  uforsigtigt 
at  opbrænde  helligt  Røgelsepapir,  dels  af  den  Skik  om  Natten  at 
anbringe  en  Ildpande  under  Sengestedet  —  og  andet  Varmeapparat 
bruge  Kineserne  ikke,  selv  om  Kulden  er  stærk. 

Jeg  blev  selv  Vidne  til  en  større  Ildebrand  og  skal  her  omtale 
denne  Episode  lidt  nærmere.  Jeg  sad  netop  ved  Frokostbordet,  da 
Klokken  fra  et  Brandsignaltaarn  meldte,  at  der  var  udbredt  Ild  i  den 
amerikanske  Koloni.  Kort  Tid  efter  raslede  den  første  Sprøjte  forbi 
Hotellet;  den  blev  trukket  af  europæiske  Brandfolk.  Paa  Sprøjten 
var  der  anbragt  en  Klokke,  som  gav  en  uhyggelig  Lyd  fra  sig  ved 
hver  Omdrejning  af  Hjulet.  Efter  den  fulgte  to  Dampsprøjter  og 
endelig  to  Materialvogne,  der  bleve  trukne  af  Kinesere  i  det  gemytligste 
Tempo.  Jeg  satte  mig  paa  en  Yinrikschakærre  og  kjørte  hen  til 
Brandstedet.    Hundreder  af  Kinesere  løbe  samme  Vej.    Ved  Gardenbridge, 

den  Bro,  der  forbinder  den  engelske  med  den  amerikanske  Koloni, 
var  den  ene  Sprøjte  posteret,  medens  den  anden  var  opstillet  ved 
Bredden  af  Creeks,  hvorfra  Kautschukslangerne  førte  hen  til  Brand- 
stedet, der  laa  omtrent  500  Skridt  derfra.  Her  var  en  ubeskrivelig 
Trængsel  af  Mennesker.  Alle  europæiske  og  kinesiske  Politikonstabler 
vare  rykkede  ud  og  huggede  ubarmhjertigt  løs  paa  Kineserne  med 
deres  Læderpiske  for  at  skaffe  Plads.  Jeg  trængte  mig  frem  og 
naaede  med  Besvær  hen  til  det.  Sted,  hvor  Flammerne  begjærligt 
slikkede  op  ad  Træbygningerne.  De  fleste  Kinesere  fra  Nabohusene 
stode  i  deres  Døre  og  lo  og  spøgede,  som  om  der  slet  ikke  var  nogen 
Fare  paa  Færde.  »Europæerne  er  der  jo  —  de  kunne  vel  nok  slukke 
Ilden:  desuden  gaar  det  jo  mest  ud  over  Gouvernøren:  er  Skaden 
stor,  kan  han  miste  sin  Post«.  —  Dette  gjælder  navnlig  i  det  indre 
af  Landet,  hvor  selv  en  Futai  eller  Vicekonge  kan  miste  sin  Plads, 
naar  der  indtræffer  en  større  Ildsvaade. 

Paa  enkelte  Tage  saa  jeg  2 — ?>  Kinesere,  der  vare  forsynede 
med  Haandsprøjter,  og  som  syntes  at  more  sig  kosteligt  over  Ilde- 
branden. De  brandlidte  satte  de  reddede  Sager,  Borde,  Stole,  Køkken- 
sager og  Bomuld  ud  paa  de  snevre  Gader.  Jeg  saa  ikke  en  eneste 
Kineser  hjælpe  med  ved  Ildens  Slukning;  de  beundrede  derimod 
Kautschukslangerne,  den  mægtige  Straales  Kraft  og  kunde  slet  ikke 
forstaa,  hvorfor  Brandkorpset  gjorde  sig  saa  megen  Ulejlighed  og 
navnlig  sprøjtede  paa  de  Huse,  der  endnu  ikke  stode  i  lys  Lue. 

I  Løbet  af  en  Timestid  blev  man  Herre  over  Ilden,  men  da 
vare  allerode  30  kinesiske  Huse  nedbrændte.  Jeg  vil  dog  yde  Kineserne 
den  Retfærdighed  at  erklære,  at  Forvirringen  ikke  var  saa  stor  som 
ved  en  Brand,  jeg  senere  blev  Vidne  til  i  Hakodate,  hvor  Tusinder 
af  Japanesere  ved  Nattetid  strømmede  til  Brandstedet,  hver  med  en 
Lanterne  i  Haanden.  Ingen  vidste,  hvad  han  skulde  tage  sig  til 
med  Lanternen,  og  saa  stode  de  og  saa  paa  hverandre,  lo  og  morede 
sig  over  deres  Ubehjælpsomhed.  løvrigt  har  jeg  hverken  det  ene 
eller  andet  Sted  kunnet  opdage  mindste  Spor  til  Nedslagenhed  over 
en  saadan  Ulykke. 

Efter  denne  lille  Digression  vil  jeg  tilendebringe  Skildringen 
af  de  sociale  Forhold  hos  de  fremmede  Kolonister  i  Schanghai. 

Alle  de  Artikler,  som  Europæeren  behøver  til  sit  Arbejde,  sit 
Livsophold  og  sine  Fornøjelser  i  Europa,  finder  han  ogsaa  i  Schanghai. 
Man  maa  ikke  tage  det  fortrydeligt  op,  at  man  kommer  til  at  betale 
den  dobbelte  eller  tredobbelte  Pris  for  de  Varer,  man  kjøber,  thi 
Kjøbmanden  gaar  jo  kun  til  Kina  for  hurtigt  at  blive  rig. 

Den  gjensidige  Tillid  er  aldeles  ubegrænset.  Man  behøver 
aldrig  at  have  Penge  hos  sig ,  og  det  er  heller  ikke  Skik  og  Brug. 
Man  kan  kjøbe,  hvad  man  vil,  og  hvor  man  vil,  ligegyldigt  om  hos 
Europæere  eller  Kinesere ;  man  kan  ganske  trøstig  gaa  ind  i  den 
første  den  bedste  Restauration  uden  at  have  en  Styver  i  Lommen ; 
man  behøver  blot  at  udstede  en  Bon  o:  at  sætte  sit  Navn  under 
vedkommende  Beløb,  der  bliver  noteret  paa  en  Checks,  der  ligge 
fremme  i  enhver  Forretning.  Ved  Begyndelsen  af  enhver  Maaned 
gaar  Forretningens  Indkasserer  ud  med  disse  Bons  og  hæver  Beløbene. 
Kreditorerne  faa  aldrig  Lejlighed  til  at  gjøre  bitre  Erfaringer.  Saa- 
danne  Checks  gaa  ogsaa  som  Betaling  ved  Leje  af  Baade  eller 
Kjøretøjer. 

De  fleste  fremmede  have  deres  egne  Ekvipager;  man  gaar 
aldrig  i  disse  Egne  af  Jorden,  og  de,  der  ikke  ere  saa  heldigt  stillede 
at  have  Raad  til  at  holde  egen  Hest  og  Vogn,  maa  lade  sig  nøje 
med  at  benytte  de  smaa ,  tohjulede  Vogne,  der  trækkes  af  Kinesere 
og  kun  afgive  Plads  til  en  Person.  Af  saadanne  Yinrikschaer  findes 
der  1500  i  Schanghai,  og  Lejen  er  ikke  høj.  Der  er  iøvrigt  heller 
ikke  Mangel  paa  andre  Hyrevogne. 

Der  er  fastsat  ganske  bestemte  Terminer  for  de  forskjellige 
Klædedragter;  saaledes  vil  ingen  Europæer,  som  gjør  Fordring  paa 
at  henregnes  til  det  gode  Selskab,  falde  paa  at  bære  en  hvid  Dragt 
før  den  1ste  Juni.  I  Almindelighed  staar  man  op  Klokken  8  og  gaar 
til  Ro  ved  Midnatstid. 

Ved  vor  Ankomst  til  Schanghai  var  det  østrigsk-ungarske 
Monarki  repræsenteret  af  Generalkonsul  v.  Boleslavski  og  Vicekonsul 
Haas.  Jeg  er  begge  disse  Herrer  Tak  skyldig  for  den  elskværdige 
Modtagelse,  de  gave  mig,  og  for  al  den  Umage,  de  gjorde  sig  for  at 
Opholdet  i  Schanghai  kunde  blive  mig  saa  behageligt  som  muligt.  De 
forestillede  mig  for  andre  tyske  Herrer  og  gjorde  mig  bekjendt  med 
Dr.  Little,  der  ejer  et  Privatobservatorium,  som  han  paa  den  liberaleste 
Maade  overlod  mig  til  Benyttelse.  Det  var  navnlig  Hr.  Haas,  der 
ledsagede  mig  paa  de  mange  Udflugter  og  Spadseretoure.  Han  var 
fortrolig  med  alle  Schanghaikinesernes  Sæder  og  Skikke  og  ofrede 
mig  saa  godt  som  enhver  Time,  han  havde  fri.  Da  han  var  personlig 
bekjendt  med  de  fleste  Indbyggere,  var  det  ham  muligt  ogsaa  at 
smugle  mig  ind  i  saadanne  Lokaler,  hvor  man  ellers  ikke  gjerne 
ønsker  Europæeres  Nærværelse. 

Jeg  vil  begynde  mine  Skildringer  med  Beskrivelsen  af  en 
Fornøjelse,    som   en  vis  Klasse  af  Schanghaibefolkningen  hengiver  sig 

til   hver   Søndag:    Hanekampe.      Skuepladsen   tor   disse  er   henlagt  til 
den  engelske  Koloni. 

Klokken  var  3  om  Eftermiddagen.  Vi  gjennemvandrede  nogle 
smudsige  Gyder,  kom  over  en  primitiv  Træbro  og  befandt  os  nu  paa 
Stedet.  En  Kineser,  der  var  besjælet  af  Foretagelsesaand ,  havde 
bygget  Arenaen,  en  simpel  Bod  af  Bambusfletninger  med  et  Tag 
over  den  blodvædede  Jord.  Skjøndt  vi  kom  tidligt,  var  der  allerede 
samlet  et  udvalgt  Selskab,  udvalgt  for  saa  vidt  som  de  glatragede 
Ansigter  af  malajisk  Oprindelse   vare  talrigst  repræsenterede  —  dette 

være  sagt  til  Ære  for  den  øvrige  civiliserede  Menneskehed.  Omtrent 
en  Trediedel  af  de  tilstedeværende  bar  under  Armen  en  fjedret 
Kæmper,  der  maaske  havde  en  Anelse  om  at  den  om  nogle  faa 
Øjeblikke  skulde  begynde  en  Kamp  for  Tilværelsen  i  Ordets  alvorligste 
Betydning.  Der  var  brune,  spraglede  og  hvide  Dyr,  Haner  med  og 
uden  Kamme,  stærke  og  svage  Exemplarer,  med  livligt  eller  mod- 
faldent Ydre,  og  nogle  af  dem  galede  deres  Morgenreveille  skjøndt 
det  var  Eftermiddag,  som  om  de  skulde  vække  forvænte  Europæere. 

En  Kamp  begyndte  netop  da  vi  kom.  To  spraglede  Haner 
fore  mod  hinanden.  Den  fine  Halsbeklædning  struttede  mod  Hovedet 
som   et   Skjold:    de   spidse   Næb    borede    sig    ind    i    Kammene;    snart 

sprang  den  ene  hen  over  den  anden,  snart  hindrede  de  udspilede  Vinger  et 
saadant  Angreb.  Malayerne  jublede  som  Spaniere  ved  en  Tyrefægt- 
ning; da  farvedes  Jorden  rød,  Bloddraaber  betegnede  Tilbagetoget; 
den  Kæmper,  der  var  ved  at  ligge  under,  gjorde  endnu  nogle  svage 
Forsøg  paa  at  afværge  Angrebet,  men  da  var  alt  forbi:  en  Hane  var 
død;  den  havde  udstridt  for  sin  Herre  og  efterlod  ikke  engang  et 
godt  Minde,  thi  dens  Herre  maatte  jo  betale  oven  i  Kjøbet. 

Efter  en  lille  Pause  blev  der  indledet  en  ny  Kamp.  To 
Malayer  —  alle  bare  europæisk  Dragt  —  vare  komne  overens  om  at 
forsøge  deres  Haner  mod  hinanden.  Først  prøvede  de,  om  Dyrene 
vare  oplagte  til  Kampen;  de  toge  dem  mellem  Hænderne,  hidsede 
dem  idet  de  holdt  dem  tæt  hen  til  hinanden  og  opmuntrede  dem 
med  høje  Krigsraab.  Da  Hanerne  nu  gjorde  Mine  til  at  ville  hakke 
Øjnene  ud  paa  hinanden,  tog  man  dem  hurtigt  tilbage.  Den  ene  af 
dem  var  aldeles  hvid,  den  anden  var  mørk  og  havde  en  rødlig  Fjer- 
beklædning om  Halsen.  Det  hvide  Dyr  var  øjensynligt  stærkere  end 
det  andet. 

Nu  blev  der  væddet.  Folk,  der  gaa  og  lide  Nød,  som  maa 
slaa  sig  igjennem  med  G — 7  Dollars  om  Maaneden,  og  som  i  de 
kinesiske  Køkkener  af  Billighedshensyn  fortære  næsten  uspiselige 
Retter,  holdt  her  20 — 30  Dollars  paa  en  enkelt  Hane,  undertiden 
endog  100  Dollars,  naar  nemlig  berømte  Kæmper  betraadte  Arenaen. 

Der  var  kun  faa,  som  vilde  vove  deres  Penge  paa  den  mørke 
Hane.  Ved  Indgangen  til  Boden  stod  en  kinesisk  Dreng,  der  havde 
en  god  Indtægt  af  at  udleje  Sporer.  Sporerne  vare  af  Størrelse  som 
et  Blad  paa  en  Pennekniv;  de  vare  skarpe  og  tveæggede.  De  blive 
anbragte  saaledes  paa  Benet  om  den  naturlige  Spore,  at  Kniven  er 
vendt  tilbage  og  staar  lodret  paa  Benet.  I  Nærheden  af  den  naturlige 
Spore,  der  som  oftest  kun  existerer  som  en  Stump,  (den  overflødige 
Del  blev  tidligere  amputeret)  omvikles  Benet  med  blødt  Papir;  derefter 
bliver  Vaabnet  anbragt,  omviklet  med  en  Traad  og  fastbundet,  og 
Forberedelserne  til  Kampen  ere  dermed  til  Ende. 

Begge  Haner  angrebe  samtidigt.  En  lydløs  Opmærksomhed 
fulgte  enhver  af  deres  Bevægelser.  Længe  var  Kampen  uafgjort. 
Endelig  vaklede  den  mørke  Hane.  Blod  og  atter  Blod  betegnede 
dens  nær  forestaaende  Nederlag.  —  Den  faldt.  Den  hvide  Sejrherre 
huggede  med  Næbet  efter  den,  men  gav  dog  sit  Dødstød  en  saa 
uheldig  Retning,  at  den  fik  Hovedet  under  Kniven,  som  skar  Halsen 
over  paa  den.  En  øredøvende  Raaben  ledsagede  dette  uventede  Ud- 
fald af  Kampen.      Den  mørke   Hane   havde  vundet,    skjøndt  den  laa 

aldeles  udmattet  ved  Siden  af  sin  døende  Modstander.  Ejermanden 
tog  sin  besejrede  Hane  op  med  en  saa  heftig  Bevægelse,  at  jeg  tror 
han  gjerne  kunde  have  drejet  Halsen  om  paa  den.  Han  udsugede 
sin  Hanes  Saar  —   men  det  hjalp  ikke:  den  tapre  Kæmpe  var  død. 

Jeg  havde  faaet  nok  af  det  grusomme  Spil  og  forlod  Arenaen. 

Ved  Ødelæggelsen  under  Taipingrevolutionen  af  de  to  Byer 
Han-tschou  og  Su-tschou,  der  i  sin  Tid  havde  Ord  for  at  være 
Centralpunkterne  for  Kinesernes  Fornøjelses-  og  Nydelsessyge,  var  der 
ikke  andet  for  at  gjøre  for  dem,  der  havde  fundet  deres  Livsophold 
der  ved  at  underholde  andre,  end  at  opsøge  andre  Steder,  hvor  de 
kunde  være  i  Ly  for  den  Vilkaarlighed,  der  udvistes  af  Mandarinerne, 
som  nu  pludseligt  vare  blevne  moralske.  Schanghai.  hvor  Englænderne 
allerede  havde  faaet  fast  Fod  og  havde  faaet  udvirket  Tilladelse  af 
den  kinesiske  Regering  til  at  udøve  en  vis  retslig  Myndighed,  var  et 
af  de  bedste  Tilflugtssteder.  De  kom  ogsaa  dertil  i  store  Sværme, 
overvandt  deres  Had  til  »Vestens  Djævle« ,  fordi  denne  Fordom  kun 
vilde  have  været  til  Skade  for  dem.  og  nedsatte  sig  i  den  engelske 
Stadsdel.  De  byggede  Beværtningssteder,  Badehuse,  Theatre,  Thehuse 
og  levede  nu  lige  som  før  i  Sus  og  Dus.  Saaledes  er  det  vedblevet 
at  gaa  lige  til  den  Dag  i  Dag,  og  ingen  By  skal  byde  Kineserne  flere 
Fornøjelser  end  Schanghai. 

I  Nærheden  af  Grænsen  mellem  »Frankrig«  og  »England« 
strækker  der  sig  en  lang  Gyde  i  Retning  mod  Syd;  ethvert  af  Husene 
i  denne  Gyde  er  helliget  enten  Smagen,  Følelsen,  Hørelsen  eller 
Synet.  For  Lugten  sørger  enhver  Kineser  selv.  I  denne  Gade  besøgte 
jeg  først  et  Badehus.  En  stor  Mængde  Bærestole  fandtes  foran  Por- 
talen. Den  simple  Indgang  var  oplyst  med  Papirlygter .  med  Inskrip- 
tioner i  røde  kinesiske  Bogstaver,  som  meddelte  hvad  det  var  for  et 
Hus.  Det  første  Værelse,  jeg  traadte  ind  i,  var  Anstaltens  Modtagelses- 
værelse. Nogle  Træborde  og  Bænke  udgjorde  Møblementet,  og  fra 
Loftet  hang  der  nogle  Lamper.  Væggene  bestode  af  smaa  kvadratiske 
Træplader.  Det  næste  Værelse,  der  sluttede  sig  til  det  første,  var 
Theskænken;  paa  Bordene  stod  der  Theskaale  og  Kander,  oa  ved 
Siden  af  dem  laa  der  Tobakspiber.  Det  tredie  Rum  var  helliget  den 
Del  af  Menneskeheden,  der  kunde  ønske  at  lade  en  eller  anden  Opera- 
tion foretage  paa  Undersaatterne. 

Fra  dette  Værelse,  der  allerede  var  opfyldt  af  Vanddampe, 
naaede  jeg  direkte  ind  i  Badeværelset.  Det  var  et  langstrakt  Rum, 
der  ved  Bræddevægge  delte  det  hele  i  et  vist  Antal  Badekamre. 
Ethvert  af  Kamrene  var   aabent  i   Fronten  og   mindede   mig  levende 

om  Skriftestolene  i  de  katholske  Kirker.  I  Kamrenes  Gulv  er  der 
anbragt  et  lille  Badekar,  fyldt  med  varmt  Vand.  Talrige  Huller  i 
Gulvet  tjene  til  at  lade  Dampen,  der  udvikles  under  neden,  strømme 
op  i  Kamrene.     Badet  var  renligt  og  meget  stærkt  besøgt. 

Til  Badehuset  slutter  der  sig  en  Restauration,  og  Tilstrømningen 
af  Gjæster  var  særdeles  stort  Klokken  9  om  Aftenen.  Bærestole  og 
Yinrikschavogne  dannede  en  fuldstændig  Barrikade  omkring  Indgangen, 
og  der  var  ikke  mere  end  netop  Plads  til  at  trænge  sig  igjennem. 
Jeg  kom  lige  ind  i  Køkkenet,  hvor  der  ogsaa  var  etableret  en  Buffet 
med  en  Træbom,  der  skulde  skytte  imod  Publikums  Paatrængenhed. 
Ved  Siden  af  Buffeten  stod  der  et  dækket  Ildsted,  hvor  Vinen  blev 
kogt.  Kineserne  drikke  nemlig  Risvinen  (japanesisk  saki,  kinesisk 
samschu)  i  varm  Tilstand,  og  aldrig  anderledes.  Det  undrer  mig 
slet  ikke,  at  Kineserne  gjerne  drikke  den  varm,  thi  de  synes  alle  at 
have  Fiskeblod  i  deres  Aarer. 

Spisesalen  var  meget  stor  og  temmelig  høj.  Loftet  blev 
baaret  af  Træsøjler.  I  Baggrunden  sad  der  to  musicerende  Piger;  de 
havde  hver  en  Mandolin  og  de  spillede  og  sang  saa  beskedent  og 
dæmpet,  som  om  det  var  første  Gang  de  lode  sig  høre  offenligt. 
Desto  livligere  gik  det  til  midt  i  Salen  ved  et  stort  rundt  Bord,  hvor 
et  kinesisk  Selskab  dinerede.  Jeg  kunde  slet  ikke  blive  klog  paa 
hvad  de  spiste,  men  det  lugtede  slet  ikke  ilde.  Ved  Siden  af  enhver 
af  Kineserne  sad  der  en  Pige  indhyllet  i  Silke.  Der  var  sprudlende 
Glæde  ved  dette  Bord,  og  der  gjorde  sig  aldeles  ingen  Misstemning 
gjældende  før  i  det  Øjeblik  man  fik  Øje  paa  os.  Først  mønstrede 
man  os  nysgjærrigt,  dernæst  foragteligt,  endelig  med  en  Mine,  der 
omtrent  sagde  følgende:  »de  stakkels  Mennesker!  de  vide  jo  slet  ikke, 
hvad  de  ville«.  Tilsidst  sejrede  dog  den  tidligere  hensynløse,  utvungne 
Underholdning  over  den  øjeblikkelige  Misstemning. 

Over  alle  de  andre  Borde  svævede  derimod  uden  Undtagelse 
Kedsomhedens  Spøgelse. 

Oppe  i  første  Etage,  hvor  vi  nu  begave  os,  sad  der  i  et  af 
de  separerede  Værelser  fire  Kinesere,  som  under  høje  Raab  spillede 
et  Spil,  der  lignede  det  italienske  »Mora«.  De  vare  saa  elskværdige 
at  indbyde  os  til  at  tage  Plads  og  at  spille  med;  vi  takkede,  men 
fjernede  os  dog.  I  et  andet  Kabinet,  hvis  Indre  vi  kunde  iagttage 
gjennem  et  Vindu,  fandtes  der  Opiumsrøgere;  de  laa  døsigt  henstrakte 
paa  polstrede  Divaner  og  indaandede  den  giftige  Røg;  indtil  de  tabte 
Bevidstheden  og  rosenfarvede  Drømme  om  svævede  deres  Fantasi. 

Under  min  lange  Rejse  forsøgte  jeg  nogle  Gange  Opium.  Røg- 
ning af  to  Piber  gjorde  aldeles  ingen  Virkning  paa  mig;  jeg  følte 
hverken  aandelig  eller  legemlig  nogen  som  helst  Ophidselse  eller  Ud- 
mattelse. Smagen  eller  vel  rettere  Lugten  af  denne  Røg  ligner  fuld- 
stændigt den  behagelige  Duft  af  friskbagt  Brød  med  Valmuefrø. 

Schanghai  har  to  kinesiske  Theatre,  begge  i  den  sydvestlige 
Del  af  den  engelske  Koloni.  Allerede  paa  lang  Afstand  hører  man 
den  infernalske  Musik ,  der  ledsager  Forestillingerne.  Entréen  koster 
en  Dollar.  Theatret  er  en  kolossal,  firkantet  Sal,  der  nærmest  ligner 
en  europæisk  Koncertsal.  Ved  Forestillingerne  er  der  altid  overfyldt,  og  en 
Theaterkrisis  hører  kun  til  de  fjerne  Muligheder.  I  Parterret  sad 
der  om  smaa  brune  Træborde  Selskaber  paa  5 — 6  Personer,  hvor 
der  gratis  blev  serveret  The,  et  Slags  Riskage  og  brændte  Melon- 
kærner. Paa  ethvert  af  Bordene  stod  der  desuden  et  Fad  med 
daarlige  Pærer.  Langs  med  Væggene  strakte  sig  tre  amfitheatralske 
Bænkerækker,  og  disse  Pladser  søgtes  med  Forkj ærlighed  af  Kineserne. 
Logesystemet  var  en  mislykket  Kopi  af  europæiske  Theatre.  Denne 
højeste  og  ophøjede  Del  af  Tilskuerpladsen  var  for  Størstedelen  op- 
taget af  Damer,  af  hvilke  enhver  havde  en  Tjenerinde  med  sig,  hvis 
Opgave  det  syntes  at  være  at  rulle  Cigaretter  og  række  sin  Herskerinde 
Ild.  Nogle  galante  Herrer  sværmede  omkring  fra  Blomst  til  Blomst 
og  søgte  at  overbyde  hverandre  i  Elskværdighed.  Nu  og  da  lykkedes 
det  dem  at  aflokke  de  skønne  et  Smil. 

Scenen  bestod  af  en  firkantet  Tribune ,  der  var  aaben  til  tre 
Sider  og  som  var  dækket  af  et  Tag,  der  bares  af  Træsøjler.  Nogle 
Billeder  i  Ramme  smykkede  den  øverste  Tværbjælke;  i  Midten  prangede 
et  større  Maleri,  forestillende  en  gammel,  hvidskægget  Herre,  som 
hilsende  strakte  Hænderne  ud  mod  det  ærede  Publikum.  I  Scenens 
Baggrund  befandt  der  sig  et  Orkester.  Jeg  ved  ikke,  om  jeg  kan 
have  Ret  til  at  kalde  det  Musik,  som  disse  Mennesker  udførte.  Gaar 
man  ind  i  en  Dampsmedie  eller  lignende,  kan  man  faa  det  rette 
Begreb  om  de  musikalske  Nydelser,  der  bydes  en  i  Kina.  Metalplader, 
Trætambouriner,  Tamtams,  Tschineller,  Klokker  og  lignende  bleve 
bearbejdede  med  Jern-,  Staal-  og  Træredskaber  paa  en  aldeles  ube- 
gribeligt ivrig  Maade. 

Hvad  jeg  saa  i  Theatret,  lader  sig  vanskeligt  beskrive.  Skik- 
kelserne fore  som  Raketter  hen  over  Scenen,  og  dog  var  alt  Symmetri, 
alt  Studium.  Der  maa  være  gaaet  utallige  Prøver  forud,  ellers  vilde 
Kunstnerne  have  slaaet  hinanden  ihjel,  stukket  Øjnene  ud  paa  hin- 
anden, eller  ialtfald  have  knust  Arme  og  Ben. 

Paa  den  forholdsvis  lille  Scene  —  undertiden  optraadte  nemlig 
henved  60  Personer  paa  engang  —  blev  der  leveret  Kampe  og  Slag. 
Med  en  sjelden  Behændighed  bleve  Lanser  og  Spyd  tumlede;  der  blev 
angrebet  og  pareret;  Sværdene  susede  i  Luften  for  at  gjore  et  vel 
rettet  Hug,  men  Modstanderen  veg  til  Side,  drejede  sig  om  med  en 
lynsnar  Bevægelse  og  besvarede  Hugget.  Da  vexlede  Sceneriet  pludseligt ; 
Kæmperne  fjernede  sig  fredeligt  gjennem  en  Aabning  i  Theatrets 
Baggrund  og  Athleterne  traadte  frem,  nøgne  til  Bæltestedet  og  med 
folderige  Silkebenklæder. 

Den  Hurtighed  og  Behændighed,  de  lagde  for  Dagen  under 
Udførelsen  af  de  forskjellige  Kunststykker,  samt  de  graciøse  Luftspring 
henreve  Publikum  til  almindeligt  Bifald.  Blandt  andet  sprang  de 
fremad,  slog  en  Kulbøtte  i  Luften,  trak  Hovedet  til  sig  og  faldt  med 
Nakken  paa  det  bare  Gulv;  i  samme  Øjeblik  slyngedes  de  tilbage, 
saa  at  man  skulde  tro,  at  deres  Nakke  var  af  Gummi  elasticum, 
bleve  staaende  paa  et  Ben  og  drejede  sig  nogle  Gange  rundt  om  sig 
selv  som  en  Solodanserinde. 

Disse  fjernede  sig  nu  for  at  give  Plads  for  to  Mandariner, 
der  viste  sig  paa  Scenen  med  et  stort  Følge,  som  traadte  frem  parvis. 
To  og  to  gik  de  nu  frem  til  Midten  af  Scenen,  vuggede  sig  svagt 
i  Hofterne  idet  de  vendte  sig  mod  hinanden  og  fjernede  sig  derefter, 
den  ene  til  højre,  den  anden  til  venstre  for  at  give  Plads  for  cle 
efterfølgende,  der  bare  sig  ad  paa  samme  Maade.  Saa  vel  Følget 
som  navnlig  Dramaets  Hovedpersoner  vare  pragtfuldt  klædte.  Silke- 
tøjerne vare  bedækkede  med  de  skjønneste  Broderier,  og  om  Livet 
havde  de  alle  et  Bælte,  der  lod  Tøjet  falde  i  cle  smukkeste  Folder. 
Ærmerne  naaede  langt  ud  over  Hænderne  og  gjorde  Handsker  over- 
flødige. Ansigterne  vare  sminkede  med  en  Farve ,  der  svarede  til 
Klædningens  Hovedfarve.  Komikerne  male  altid  og  under  alle  Om- 
stændigheder Næsen  rød.  Som  Hovedbedækning  bare  Kunstnerne  en 
Art  Hjelm  eller  en  kostbar  Mandarinhue,  der  havde  megen  Lighed 
med  en  ungarsk  Hue. 

Heltene  og  Mandarinerne  havde  Huen  smykket  med  nogle  Paa- 
fuglefjer,  Generalerne  gjorde  sig  bemærkede  ved  fem  eller  sex  smaa 
Faner,  der  vare  stukne  ned  mellem  Nakken  og  Klædningen  og  ragede  op 
over  Hovedet.  Alle  Kvinderoller  bleve  udførte  af  Mænd,  og  det  var 
tydeligt  at  se,  at  Kunstnerne  lang  Tid  i  Forvejen  maatte  have  studeret 
en  Haandbog  i  Koketteri,  før  det  lykkedes  dem  saa  udmærket  at 
gjengive   forkrøblede  Fødders   Bevægelser,    behagesyge  Pigers  Vuggen 

i   Hofterne  og   de   mange  karakteristiske  Haand-  og  Hovedbevægelser. 
Jeg  kunde  slet  ikke  blive  klog  paa  Handlingen  i  Dramaet. 

Efter  at  Mandarinerne  og  Følget  havde  opført  en  Vaabendans, 
sang  enhver  af  dem  en  Sang.  Musiken  arbejdede  imidlertid  ufor- 
trødent videre,  men  forandrede  dog  nu  og  da  Tempo  efter  Sangen. 
Kineserne  sang  i  Fisteltoner,  ja  jeg  kan  gjerne  sige,  at  de  galede,  og 
de  bejlede  til  Publikums  Ounst  med  ofte  overmenneskelig  Anstrængelse. 


Fis?.  34.     Kineserbyen  i  Schanghai. 

Som  jeg  havde  Lejlighed  til  at  iagttage,  viste  Publikum  sig 
imidlertid  kun  gunstig  stemt  mod  en  eneste  af  dem,  nemlig  mod  den, 
der  sang  alier  mest  falsk,  som  hylede  o<r  brølede  noget  ganske  for- 
strækkeligt;  ham  tiljublede  man  begejstret. 

Derpaa  fremtraadte  en  Fange  med  bundne  Hænder.  Han 
tog  Plads  og  sad  ganske  stille  paa  en  Bænk  vist  nok  en  hel  Time; 
han  lukkede  Øjnene,  og  jeg  troede,  han  sov.  Han  blev  fuldstændig 
upaavirket  af  at  hans  Moder  indfandt  sig  for  at  bede  Mandarinen  om 
Xaade  for  sin  Søn;  han  lagde  aldeles  ikke  Mærke  til,  hvorledes  denne 
Mandarin  anstrængte  sig  i  en  Dueldans  med  en  anden  højtstaaende 
Personlighed:   lian  hørte  ikke,  hvor  pompøst  en  ung  Pige  fremtraadte, 

hvor  gribende  hun  sang;  han  saa  ikke,  at  hun  kastede  sig  paa  Knæ 
for  at  stemme  Mandarinen  gunstigere  for  hendes  elskede  Ven.  Pigen 
knælede  en  halv  Time  og  ventede  taalmodigt,  indtil  Mandarinen  om- 
sider behagede  at  forelske  sig  i  hende.  Aldeles  ligegyldig  for  alt  sad 
Fangen  der,  da  —  hør!  det  er  utroligt!  —  han  sover  ikke!  han 
synger  en  Sang,  saa  falsk,  saa  grundfalsk,  at  det  elektriserede 
Publikum  jubler  henrykt. 

Damen,  Fangens  elskede,  begyndte  nu  at  skele  forskrækkeligt: 
Pupillerne   vare   kun   halvt  synlige,    hvad   der  skulde  antyde,    at  han 


Fig.  35.     Kvindefødder. 


var  bestemt  paa  at  holde  tappert  Stand,  hvad  der  end  skete.  De  to 
—  Mandarinen  og  Pigen  —  joge  imidlertid  frem  og  tilbage  paa 
Scenen,  medens  Fangen  sov  roligt  videre,  ja,  han  havde  endog  aldeles 
intet  imod  at  der  blev  slæbt  Kulisser  ind  paa  Scenen;  de  skulde 
forestille  høje  Mure  og  hensatte  ham  nu  pludseligt  i  Fængslets  trø- 
stesløse Ensomhed.  Nu  skulde  han  til  at  flygte  ud  af  Fængslet.  Det 
fortalte  man  mig,  men  jeg  vilde  ikke  afvente  Slutningen  paa  Historien, 
der  maaske  ikke  er  til  Ende  endnu  den  Dag  i  Dag  —  thi  kinesiske 
Dramaer  vare  undertiden  hele  Aar. 

En  Ejendommelighed  ved  den  kinesiske  Theaterindretning 
bestaar  deri,  at  tjenende  Aander  under  Forestillingen  levere  Til- 
skuerne fugtige  og  varme  Tørklæder,  hvormed  de  kunne  aftørre  Sveden; 
naar  de  ere  benyttede,  blive  de  ombyttede  med  andre,  der  skulle 
være  friske. 

Theaterforestillingerne  vare  fra  om  Aftenen  til  Klokken  5  om 
Morgenen.  Ved  dette  Klokkeslet  bliver  Stykket  afbrudt  og  fortsat 
den  følgende  Dag.  Kineseren,  som  besøger  Forestillingen  aftaler  her 
et  Stævnemøde  med  en  eller  anden  Skønhed.  De  træffes  to.  tre 
Timer  senere  i  et  Thehus.  underholde  sig  paa  bedste  Maade  og  be- 
give sig  derpaa  atter  til  Theatret,  hvor  de  blive  indtil  Søvnen  over- 
vælder dem. 

Vi  tage  nu  Afsked  med  Scenens  Brædder  for  at  blive  Vidne 
til  forskjellige  Skuespil  paa  den  kinesiske  Retsplejes  Forum. 

Ved  Retsforhandlingerne  for  Koloniernes  »kombinerede  Ret« 
fører  en  Mandarin  Forsædet,  og  Delegerede  fra  de  forskjellige  Kon- 
sulater fungere  som  Bisiddere.  Retspræsidentens  Navn  var  Tscheng. 
Jeg  aflagde  ham  et  Besøg,  som  han  ogsaa  snart  gjengjældte.  Fire 
Løbere  i  rød  Uniform  og  en  ligeledes  rødklædt  Bærer  med  en  frynse- 
besat Skærm  aabnede  Toget:  derefter  fulgte  en,  der  bar  en  Stang 
med  et  rødt  firkantet  Brædt,  hvorpaa  Hr.  TschengsNavn  og  Titler  fandtes  i 
gyldne  Bogstaver.  En  anden  Tjener  slog  fra  Tid  til  anden  paa  en 
stor  Messingplade  for  at  give  Publikum  en  Paamindelse  om  at  vige 
til  Side;  derefter  fulgte  Bærestolen,  hvori  Tscheng  havde  taget  Plads; 
den  bares  af  fire  Mand. 

Tscheng  sendte  en  Tjener  op  til  mig  med  to  Visitkort;  hvert 
af  dem  var  af  mørkerødt  Papir.  5  Tommer  paa  den  ene  Led.  3  paa 
den  anden.  Paa  det  ene  af  dem  stod  der  ikke  andet  end  Navnet, 
paa  det  andet  foruden  Navnet  alle  Tschengs  Titler  og  Værdigheder 
med  kinesiske  Tegn.  Kort  efter  viste  den  store  Herre  sig  i  egen 
Person.  Han  var  omtrent  60  Aar  gammel.  Et  Par  spillende,  skæve 
Øjne  oplivede  hans  lille  Ansigt.  En  nydelig  Stumpnæse  tilstedede  et 
dybt  Indblik  i  Hovedets  Indre.  Afstanden  fra  Næsen  til  den  lukkede 
Mund  —  jeg  kunde  med  Lethed  udtrykke  denne  Afstand  i  Centimetre 
—  lignede  i  Profil  en  Spejlsextants  Periferi.  Hagen  var  smal  og  rund, 
Munden  bred,  og  i  Mundkrogene  var  der  en  Smule  graat  Skæg.  Hans 
rynkede  Ansigt  udtrykte  i  det  hele  taget  Venlighed,  Livlighed  og 
Skalkagtighed.  Fra  den  sorte  Mandarinhue  med  opkrammet  Skygge 
af  sort  Fløjl  løb  der  en  lille  graa  Pisk  ned  i  Nakken.  En  ustivet, 
smudsig  Haandlinning  af  raa  Silke  antydede,   at  Mandarinen  var  iført 

Skjorte;  en  anden  lyseblaa  Silkestrimmel,  der  sluttede  sig  til  den  tørste, 
samt  det  Klædningsstykke  af  samme  Stof,  der  naaede  fra  Knæet  til 
Støvlesaalen,  lige  som  ogsaa  en  noget  fedtet,  smal  Halslinning  lod 
mig  drage  den  Slutning,  at  Mandarinen  havde  trukket  en  lyseblaa 
Talar  over  Skjorten.  Hans  pelsfodrede  Embedsdragt  blev  paa  højre 
Side  af  Brystet  fastholdt  af  gyldne  Knapper.  Mandarinernes  Embeds- 
dragt viser  paa  Bryst  og  Ryg  indsyede  Stykker  graablaa  Silke,  hvorpaa 
der  for  Civileembedsmænds  Vedkommende  er  broderet  en  eller  anden 
Fugl  (for  dem  af  første  Rang  en  Paafugl),  for  de  militære  Embeds- 
mænds Vedkommende  en  anden  Dyreart  (for  dem  af  første  Rang  en 
Løve).    Over  Klædningen  lægges  der  en  Kæde  af  Sten-  eller  Trækugler. 

Tscheng  hilste  mig  med  »Tschin-tschin«,  de  Ord  der  almindelig 
benyttes  til  Hilsning  i  Schanghai.  Han  knyttede  begge  Hænder  og 
holdt  dem  op  for  Brystet.  Derpaa  bøjede  han  sig  gravitetisk  og 
rakte  mig  Haanden  —  dette  sidste  var  noget  han  havde  lært  i  Om- 
gangen med  Europæere.  Han  tog  Plads,  tændte  en  Cigar,  jeg  bød 
ham,  og  drak  med  synligt  Velbehag  sin  The. 

Samtalen  drejede  sig  om  almindelige  Ting.  Hr.  Haas  var 
saa  elskværdig  at  gjøre  Tjeneste  som  Tolk.  Tscheng  indbød  mig 
endelig  til  med  det  første  at  spise  hos  sig,  idet  han  forsikrede  mig, 
at  det  kinesiske  Køkken  ikke  kunde  maale  sig  med  det  europæiske. 

Dagen  derpaa  blev  der  afholdt  et  Retsmøde,  og  jeg  bød  mig 
selv  til  Gæst  hertil.  Tscheng  ventede  os  allerede  Klokken  10  om 
Morgenen  i  sin  Modtagelsessalon.  Denne  var  indgitret  i  hele  sin 
Længde  og  i  en  Brede,  der  svarede  til  Indgangen,  lige  op  til  de  op- 
højede Ærespladser,  og  her  var  der  i  Espalier  anbragt  Stole  og  Borde 
for  Gæsterne.     Gulvet  var  belagt  med  et  kostbart  Tæppe. 

Efter  at  Mandarinen  ceremonielt  havde  budt  os  Cigarer  og 
bitter  The*),  begave  vi  os  ind  i  Retssalen.  Vi  passerede  tre  store 
Gaardsrum,  der  vare  omgivne  med  Plankeværk,  hvorpaa  der  var 
malet  Skikkelser  i  overnaturlig  Størrelse  og  i  rig  Nationaldragt. 

I  Schanghai  findes  der  endnu  ikke  noget  egentlig  Fængsel. 
Den  anklagede  maa  i  selve  Retslokalet  udstaa  den  Straf,  som  bliver 
dikteret  ham.  Et  saadant  Lokale  fandtes  i  den  første  Gaard.  Der 
var  vist  indespærret  henimod  en  Snes  Personer,  adskilte  ved  et  Træ- 
gitter fra  Forhallen,  hvor  en  Fangevogter  gik  op  og  ned. 

De  Straffe,  der  idømmes  Kineserne  ere:  Dødsstraf  —  i  de 
fæste  Tilfælde  ved  Halshugning  — ,   Fængsel  paa  Livstid  eller  kortere 


*)   Kineserne  drikke  kun  bitter  The. 

Tid,  Forvisning,  Bæren  af  »Kransen«  (ikke  over  6  Maaneder),  Bam- 
busslag (indtil  500)  og  endelig  Pengebøder. 

Ved  Forvisning  bliver  den  domfældte  sendt  til  en  af  de  fjærne 
vestlige  Provinser.  Antage  vi,  at  han  er  dømt  til  to  Aars  Deportation 
til  Thibet,  bruger  han  otte  Maaneder  ti]  Henrejsen  og  den  samme 
Tid  til  Tilbagerejsen,  idet  han  nemlig  maa  vandre  tilfods  den  hele 
Vej.  I  Thibet  bliver  han  under  de  resterende  otte  Maaneder  anvendt 
til  forskjellige  Jordarbejder,  til  Kanaliseringer,  Skovhugst  eller  Jord- 
opdyrkning. Han  nyder  den  fuldstændigste  Frihed,  men  maa  selv 
sørge  for  sit  Livsophold. 

Kransen  eller  »Kong«  er  et  Træapparat  af  kvadratisk  Form, 
omtrent  tre  Fod  i  Længden  og  i  Breden,  og  i  Midten  forsynet  med 
en  A  åbning  for  den  domfældtes  Hals.  Apparatet  kan  udtrækkes  saa- 
ledes  at  Aabningen  bliver  stor  nok  til  at  Hovedet  kan  komme  igjennem ; 
det  anbringes  dernæst  paa  den  domfældtes  Skuldre,  og  de  enkelte 
Stykker,  hvoraf  det  bestaar,  blive  herpaa  pressede  tæt  sammen  og 
fastgjorte  med  Søm.  Fugerne  blive  endelig  overklistrede  med  Papir- 
strimler, der  bære  Embedsseglet  og  en  lille  Note,  som  meddeler, 
hvor  længe  Forbryderen  skal  bære  denne  Prydelse,  der  vejer  20  Pund. 
De  Mænd,  der  dømmes  til  at  bære  Kransen  —  Kvinder  ere  for- 
skaanecle  derfor  — ,  blive  i  Almindelighed  ikke  indespærrede,  men 
faa  deres  Ophold  anvist  i  det  fri.  De  kunne  tale  med  hvem  de  ville 
og  fordrive  Tiden  paa  bedste  Maade  med  at  tigge,  røge  og  spille 
Skak.  Domino  eller  Kort. 

Senere  vil  jeg  som  Øjenvidne  faa  Lejlighed  til  at  omtale, 
hvorledes  Mændene  blive  straffede  med  Bambusstokke.  Børnene  faa 
Slagene  med  firkantede  Bambusstokke  paa  Haandfladerne  eller  Fod- 
saalerne,  og  Kvinderne  modtage  Slagene  paa  Munden  med  et  Stykke 
Læder,  der  er  anbragt  paa  en  Kæp.  Paa  samme  Maade  straffes  de 
Mænd,  der  have  forsikret,  at  de  talte  Sandhed  for  Retten  og  dog 
have  løjet.  Frygten  for  denne  Straf  er  meget  stor,  og  jeg  hørte,  at 
det  ofte  hænder,  hvor  større  Forbrydelser  skulle  paadømmes,  at 
Delinkventen  efter  først  at  være  fremkommet  med  saa  vidtløftige 
Udsagn,  at  hele  Protokoller  kunde  skrives  fulde,  dog  tilsidst,  naar 
han  trues  med  denne  Straf,  hvis  han  ikke  taler  fuld  Sandhed,  kan 
udbryde:    »Herre!  det  var  dog  anderledes!« 

Nogle  faa  Hug  med  denne  Lædersvøbe  have  ikke  anden 
Virkning  end  at  Læberne  hovne;  med  to  Hundrede  Slag  falde  Tænderne 
ud  af  Munden;  ja,  der  er  forekommet  Tilfælde,  hvor  Delinkventen 
har  mistet  Talens  Brug. 

Lige  som  Dommeren  retter  en  Opfordring  til  de  anklagede  og 
til  Vidnerne  om  at  udtale  sig  overensstemmende  med  Sandheden, 
saaledes  findes  cler  endnu  en  anden  Maade,  hvorpaa  man  søger  at  styrke 
sit  Udsagns  Sandhed,  men  som  ikke  staar  i  noget  direkte  Sammenhæng 
med  den  retslige  Fremgangsmaade.  Den  beror  paa  Overtro  og  anvendes 
hist  og  her  for  Retten  af  de  stridende  Parter.  Vi  ville  antage,  at 
der  kommer  en  Kreditor  til  Dommeren  med  et  Gældsbevis,  men  at 
Debitor  vil  fragaa  sin  Gæld,  medens  det  ikke  er  Dommeren  muligt 
efter  de  foreliggende  Bevisligheder  at  afgjøre  Sagen.  I  dette  Tilfælde 
bringes  en  Hane,  og  enten  den  klagende  eller  den  anklagede  —  som 
oftest  dog  den  første  —  skærer  Hovedet  af  Dyret;  idet  han  forsikrer, 
at  han  taler  den  fulde  Sandhed;  da  Dommeren  imidlertid  ikke  be- 
tragter denne  Ceremoni  som  fuldstændig  tilfredsstillende,  forekommer 
der  ogsaa  Tilfælde,  hvor  begge  Parter  erklære  sig  rede  til  at  skære 
Hovedet  af  Hanen. 

Den  ældste  i  enhver  kinesisk  Familie  er  Herre  over  alle  dem, 
der  høre  ham  til,  saa  længe  de  ikke  ere  naaede  ud  over  en  vis  Alder. 
Der  gives  intet  andet  Land  paa  Jorden,  hvor  Faderen  har  en  saadan 
Myndighed  i  sin  Familie  som  i  Kina;  her  er  Sønnen  forpligtet  til 
ubetinget  Lydighed  mod  sin  Fader.  Paa  Faderens  Myndighed  og 
Sønnens  Lydighed  bero  alle  Nationens  gode  Egenskaber,  dens  Agtelse 
for  Øvrigheden,  dens  Ærbødighed  for  Alderdommen,  Disciplinen  i 
Familien  og  i  Samfundet,  dens  Tilfredshed  med  Skæbnens  Tilskikkelser. 
Men  ogsaa  alle  Nationens  Skyggesider  kunne  føres  tilbage  dertil, 
f.  Ex.  den  udprægede  Egenkærlighed  og  Ligegyldighed  over  for  alt, 
hvad  der  er  fremmed,  baade  Mennesker  og  Dyr,  hvad  der  atter  for- 
klarer de  rædselsfulde  Grusomheder,  der  bleve  udøvede  i  Kina  mod 
Krigsfangerne  endnu  under  det  sidste  Taipingoprør. 

Bliver  der  saaledes  ført  et  Barn  for  Retten  i  Anledning  af  en 
eller  anden  Forseelse  eller  Forbrydelse,  spørger  Dommeren,  inden  han 
udtaler  Dommen,  om  Faderen  giver  sit  Samtykke.  Nægtes  dette, 
bliver  Dommen  ikke  fuldbyrdet,  og  Dommeren  maa  nu  se  at  komme 
til  en  Forstaaelse  med  Faderen  om  Straffens  Størrelse  ved  at  udvexle 
Meninger  med  ham.  Faderens  særegne  Stilling  forklarer  ogsaa  de 
forfærdelige  Straffe,  der  ere  fastsatte  for  Mord  paa  Forældre.  Selv 
om  »Død  ved  Sønderrivning  i  ti  Tusinde  Stykker«  ikke  maa  tages 
bogstaveligt,  blive  vi  Europæere  opfyldte  af  Rædsel  ved  Fuldbyrdelsen 
af  Straffen.  Forbryderen  bliver  ført  hen  til  Retterstedet  og  bundet 
fast  til  en  Jernstol  med  særlige  Støtter  for  Arme  og  Ben.  Skarp- 
retteren skærer  nu  med  en   lille  men   tung  og  skarptsleben  Kniv  en 

Flænge  i  Forbryderens  Pandehud.  (Er  Skarpretteren  i  Forvejen  bleven 
bestukket  af  Offerets  Slægt  og  Venner,  gjør  han  det  vel  af  med  den 
ulykkelige  med  det  første  Snit).  En  af  Bøddelens  Medhjælpere  tager 
med  sine  lange  Negle  (hos  fornemme  Kinesere  ofte  5 — 6  Tommer 
lange)  fat  i  Huden  og  trækker  den  over  Hovedet.  Med  en  større 
Kniv  bliver  nu  først  den  højre,  derpaa  den  venstre  Arm  og  endelig  begge 
Fødderne  skaarne  i  Stykker,  hvorefter  Bøddelen  omsider  med  sikker 
Haand  støder  den  bloddryppende,  jamrende  Mand  en  skarp  Stilet  i 
Hjertet.  Det  er  hændet,  at  den  domfældte  har  bevaret  sin  Bevidsthed 
lige  til  det  sidste,  og  at  saadanne  beklagelsesværdige  Dødsofre  have 
bidt  Tænderne  sammen  og  ikke  have  givet  en  Lyd  fra  sig  indtil 
det  Øjeblik  da  de  skulde  modtage  Naadestødet,  hvor  da  Dødens 
Nærhed  har  løst  deres  Tunge  til  et  kort,  gjennemtrængende  Skrig. 

Vi  traadte  nu  ind  i  Retssalen.  I  Midten  og  lidt  ophøjet  stod 
et  langt  og  bredt  Træbord,  hvorpaa  der  fandtes  et  Slags  fem  takket 
Krone  af  blankpoleret  Jern  (Stativ  for  Skrivepenslerne)  og  en  Træ- 
beholder med  rød  Segl  farve.  Dommer  Tscheng  indtog  Ærespladsen 
her;  til  højre  for  ham  sad  Hr.  Haas  som  Assessor;  han  talte  flydende 
kinesisk  og,  som  det  lod  til,  var  han  ganske  ene  om  at  føre  Forhand- 
lingerne uden  at  tage  stort  Hensyn  til  Mandarinen.  Denne  tilkjende- 
gav  kun  nu  og  da  sin  Tilslutning  til  Assessorens  Afgjørelser  ved  et 
værdigt  Nik,  og  blæste  iøvrigt  Cigarrøgen  tankeløst  hen  for  sig.  Nogle 
Gange  blev  han  dog  ogsaa  varm  og  han  skreg  da  op  mod  den 
anklagede  med  en  sand  Kapunstemme;  Blodet  steg  ham  imidlertid  til 
Hovedet  ved  en  saadan  Anstrængelse,  og  han  holdt  pludseligt  inde 
for  at  berolige  sig  ved  at  drikke  en  Mundfuld  The. 

Ved  et  andet,  mindre  Bord,  der  sluttede  sig  til  det  første,  sad 
den  engelske  Politikommissær,  idet  nemlig  den  Sag,  der  skulde  paa- 
kjendes  var  forefaldet  i  den  engelske  Koloni.  Baggrunden  af  Retssalen 
dannedes  af  et  grønmalet  Bræddevæg,  der  naaede  helt  op  til  Loftet; 
mellem  Trævæggen  og  Værelsets  egentlige  Murstensvæg  løb  der  en 
Gang,  som  førte  til  Dommerens  Bolig  og  bestemt  for  de  Gæster,  der 
ville  overvære  Forhandlingerne.  Tilhørerpladsen  begrænses  af  et 
Trærækværk,  der  gaar  fra  Indgangsdøren  til  Dommerens  Bord.  Paa 
denne  Maade  faar  man  ogsaa  et  frit  Rum  for  de  anklagede,  der 
skulle  forhøres. 

Det  store  Antal  Sluttere,  der  stode  paa  venstre  Side  af 
Dommeren  og  som  ved  højrøstet  Samtale  tilkjendegave  deres  Nær- 
værelse, udøvede  en  betydelig  Indflydelse  paa  Forhandlingerne.  Naar 
Dommeren   henvendte  et  enkelt  Ord   til;  den  anklagede,    faldt  enhver 

strax  ind  med  det  tidobbelte  Antal.  Lige  som  alle  Standspersoner  i  Slutterne 
Kina  maa  bestikkes  for  at  vise  sig  retfærdige,  saaledes  gælder  det 
samme  med  disse  Mennesker,  ja,  det  er  umuligt  at  'lade  endog  det 
mindste  Bønskrift,  naa  til  sin  Bestemmelse,  naar  man  ikke  først  har 
præpareret  vedkommendes  Hænder  med  Dollars.  Enhver  anklaget 
trækkes  frem  ved  sin  Haarpisk  af  en  af  Fangevogterne  og  maa  knæle 
ned  saa  længe  Forhandlingerne  vedvare.  Kineserne  sætte  som  oftest 
Pris  paa  at  bære  Pisken  viklet  som  en  Krans  om  Hovedet,  men  for 
Retten  maa  den  hænge  glat  ned  ad  Ryggen.  Glemmer  man  denne 
Opmærksomhed  over  for  »Taloje«  (store  Herre),  falde  Slutterne  over 
ham  og  bringe  paa  en  ublid  Maade  hans  Frisure  i  den  rette  Orden. 
Kvinderne  maa  aftage  deres  Hovedklæde  førend  de  fremstilles.  Saa 
snart  en  anklaget  vil  forsvare  sig  afbrydes  han  enten  af  Dommeren 
eller  af  Politimændene  —  forudsat  at  de  ikke  ere  blevne  tilstrækkeligt 
bestukne.     Enhver  anklaget  bragte  et  corpus  delicti  med  sig. 

Forhandlingerne  vare  ikke  langtrukne.  Dommeren  fældede 
Dommen,  og  Slutteren  trak  Offeret  afsted  ved  Pisken  for  at  bringe 
ham  til  det  saakaldte  Politihul,  der  er  aflukket  mod  Gaarden  eller 
Gyden,  og  kun  forsynet  med  et  lille  Lufthul,  hvorigjennem  de  ulykke- 
lige Fanger  kiggede  ud,  røgende  deres  Piber  med  øjnsynligt  Velbehag. 

De  Vidner,  der  bleve  forhørte  under  Forhandlingerne,  havde 
Tilladelse  til  at  staa,  men  de  maatte  aftage  deres  Hovedbeklædning. 

En  Tyv,  der  havde  stjaalet  et  Par  Mursten,  blev  først  frem- 
stillet og  dømt  til  at  bære  Kransen  i  14  Dage.  En  anden  Gavtyv, 
der  havde  benyttet  sig  af  et  Opløb  til  at  stjæle  et  Stykke  Bomuldstøj, 
blev  idømt  samme  Straf  samt  50  Slag.  Derpaa  fremtraadte  en 
Delinkvent,  der  takkede  Dommeren  for  den  Straf,  han  netop  nu  havde 
udsonet.  Man  tog  Kransen  af  ham,  og  han  forsvandt  strax  i  Mængden, 
som  opfyldte  Forgaarden. 

To  Kvinder  traadte  nu  frem  for  Skranken;  den,  paa  hvem 
Anklagen  hvilede,  knælede  ned,  medens  den  anden  stod  op.  Den 
skyldige  havde  under  en  Strid  slaaet  sin  Modpart  i  Hovedet  med  en 
Bambusstok  og  derpaa  saaret  hende  med  et  Skaar  af  en  Theskaal; 
hun  foreviste  baade  Bambusstok  og  Porcelænsskaaret  for  Dommeren 
og  forsvarede  sig  med  en  saa  glimrende  Tungefærdighed  og  en  saa 
klar  Røst,  at  hun  blev  frikjendt.  Det  havde  uden  Tvivl  været  hende 
en  dyr  Historie. 

En  Tyv,  der  havde  været  straffet  mange  Gange  før,  blev 
dømt  til  strax  at  modtage  200  Slag.  To  Sluttere  grebe  ham  øjeblikkeligt, 
kastede  ham  ned    paa   Gulvet  foran  Døren  ind  til  Retslokalet  og  reve 

Benklæderne  af  ham.  En  af  Slutterne  tog  nu  fat  i  ham  med  sine 
kraftige  Hænder  og  holdt  ham  ved  Læggene,  medens  den  anden  tog 
fat  om  hans  Hoved:  en  tredie  havde  imidlertid  hentet  en  Stok,  med 
hvilken  han  nu  slog  paa  de  nøgne  Ben  oven  over  Knæerne.  Bambus- 
stokken saa  ud  som  en  3  Fod  lang  og  1  Tomme  bred  Lineal  og  var 
sammensat  af  flere  Dele.  Mandarinen  havde  hele  sin  Opmærksomhed 
henvendt  paa  Exekutionen  for  at  kunne  kontrollere  at  alt  gik  rigtigt 
til.  Slagene  faldt  hurtigt  paa  hinanden,  og  Exekutoren  talte  dem 
med  høj  Røst.     For  hver  20  Slag  skiftedes  der  Exekutor. 


Fig.  36.     Kransen. 

Det  var  ynkeligt  at  se,  hvorledes  Kødet  hovnede  op,  derpaa 
blev  gult  og  blaat,  indtil  der  endelig  viste  sig  en  rød  Blodstribe,  som 
blev  bredere  og  bredere,  indtil  den  endelig  antog  en  sort  Farve. 
Synderen,  der  blev  pryglet,  jamrede  forskrækkeligt,  men  blev  rolig  da 
Straffen  var  udstaaet;  han  trak  selv  sine  Benklæder  paa  —  et  særligt 
Stykke  for  hvert  Ben  —  og  knælede  ned  foran  Rettens  Bord,  idet 
han  endnu  fra  Tid  til  anden  hulkede  et  »Taloje«,  og  ventede  paajjat 
blive  iført  »Kransen«.  Dennes  nederste  Del  hvilede  paa  Gulvet,  medens 
Straffeapparatet  blev  anbragt,  og  Forbryderen  fik  Lejlighed  til  nys- 
gjerrig  at  dreje  Hovedet  om  for  at  læse  Papirstrimlen,  der  blev 
klæbet  fast  paa  Træet,  saa  at  han  kunde  vide,  hvor  længe  han  skulde 
bære  denne  Prydelse. 

Den  følgende  Sag  frembød  større  Interesse:  En  Kineser  — 
lian  knælede  som  anklaget  foran  Rettens  Bord  —  havde  en  nydelig 
lille  Datter,  to  Aar  gammel;  en  af  Faderens  yngre  Brødre  stjal  hende 
og  solgte  hende  for  48  Dollars  til  en  ung  kinesisk  Pige,  Klagerinden. 
De  kinesiske  Love  kræve  en  mæglende  Trediemand  for  at  en  Handel 
skal  være  retskraftig,  og  en  saadan  havde  ogsaa  fungeret  ved  denne 
Lejlighed.  Efter  fem  Dages  Forløb  var  Handelen  afsluttet  og  Kjøbe- 
summen betalt.  Først  den  sjette  Dag  faldt  det  den  anklagede,  der 
som  den  sidste  var  ansvarlig  for  alt,  hvad  der  hændte  i  Familien,  ind, 
at  hans  lille  Datter  var  bleven  solgt.  Han  fandt  hende  senere  i  retslig 
Besiddelse  hos  Kjøberinden.  Den  Skandale,  som  han  derefter  opførte 
i  flere  Dage,  endte  med  at  Kjøberinden  indvilligede  i  at  udlevere  Barnet 
saa  snart  Kjøbesummen  var  bleven  hende  tilbagebetalt.  Barnet 
vandrede  igjen  tilbage  til  sit  Fædrenehjem,  men  Pigen  fik  ingen  Penge 
og  stævnede  Faderen.  Af  Forhørerne  fremgik  det,  at  Kineseren  havde 
vidst  Besked  om  Handelen,  og  Dommeren  kjendte  da  for  Ret,  at 
Faderen  kunde  beholde  Barnet,  hvis  Klagerinden  ikke  gjorde  Fordring 
paa  det;  dog  maatte  han  i  saa  Fald  godtgjøre  hende  Kjøbesummen. 
Men  Klagerinden  vidste  nok,  at  hun  paa  denne  Maade  ikke  vilde  faa 
en  eneste  Cent  igjen  og  indgik  derfor  paa  et  Forlig,  hvor  efter  hun 
skulde  lade  sig  nøje  med  en  kontant  Udbetaling  af  den  halve  Kjøbe- 
sum,  og  den  anklagede  overleverede  hende  ogsaa  højtideligt  denne. 

Førend  vi  forlade  Retssalen,  vil  jeg  endnu  omtale  et  Tilfælde, 
som  fremkaldte  stor  Sensation  i  Schanghai-Kinesernes  fine  Verden,  og 
som  endnu  ikke  havde  lagt  sig,  da  vi  forlode  Byen.  Bankier  Hu  er 
en  overordentlig  rig  Mand  og  har  som  saadan  forskjellige  noble  Passioner. 
Han  kjøbte  for  3000  Taél  en  fjortenaarig  Pige,  bar  hende  paa  Hænderne, 
installerede  hende  paa  det  prægtigste,  kjøbte  hende  Smykker  og  Klæder 
o.  s.  v.  Det  varede  nogle  Aar.  Endelig  mærkede  den  smaa,  da  hendes 
Herre  vægrede  sig  ved  at  kjøbe  hende  en  tospændig  europæisk  Ekvi- 
page, at  hendes  Stilling  begyndte  at  vakle,  og  meget  rigtigt:  hun  fik 
nys  om,  at  den  gamle  Herre  havde  fundet  en  anden  Rosenknop,  for 
hvis  Fødder  han  havde  lagt  sin  gyldne  Hyldest.  Skinsygen  vaagnede, 
hun  søgte  at  faa  fat  paa  sin  unge  Meclbej lerske  og  traf  hende  endelig 
i  det  kinesiske  Theater,  hvor  der  udspandt  sig  et  Slagsmaal  mellem 
de  to  Skjønheder.  Da  Forvirringen  var  paa  sit  højeste,  benyttede  en 
Skare  Industririddere  sig  af  den  gunstige  Lejlighed  til  i  Stridens  Hede 
at  redde,  hvad  de  kæmpende  Damer  fik  flaaet  af  hinanden,  navnlig  i 
Retning  af  Hovedsmykker.  Enden  paa  Affæren  blev  en  Klage  ved 
Mixt  court.      Jeg  saa   Heltinden;    hendes    skælmske   lille   Ansigt    med 

Smilehuller  i  Kinderne  var  virkelig  henrivende  og  hendes  silkebroderede 
Klædning  prægtig.  En  Tjenestepige  ledsagede  hende  og  bar  den 
store  Sølv  Vandpibe,  hvoraf  Damen  røgte.  For  at  gjøre  sig  et  Begreb 
om,  hvor  kostbart  saadanne  Piger  ere  klædte,  behøver  man  kun  at 
kaste  et  Blik  paa  Vurderingslisten  over  alle  de  Smykker,  som  vare 
løvende  fra  hende  under  Klammeriet,  og  som  vare  satte  til  en  Værdi 
af  7500  Kr. 

Dommer  Tscheng  havde,  som  jeg  allerede  har  fortalt,  indbudt 
mig  til  at  spise  hos  sig.  Til  den  bestemte  Tid  (Kl.  G  om  Aftenen) 
ventede  han  mig  ved  Indgangen  til  sin  Bolig,  efterat  Tjenerskabet 
ved  vor  Ankomst  havde  slaaet  Hovedindgangenes  Fløjdøre  op  paa  vid 
Gab.  Hr.  Tscheng  var  ligesom  ved  det  første  Besøg  klædt  i  Embeds- 
dragt.  dog  bar  han  i  Dag  om  Livet  en  kostbar  Burnus,  hvis  firkantede 
Billeder  ikke  vare  broderede  i  Silke  men  i  Guld.  Efter  den  hjertelige 
Hilsen,  hvor  under  hans  skælmske  Øjne  lyste  venligt,  førte  .han  os  ind 
i  Modtagelsessalonen,  som  vi  allerede  have  lært  at  kjende.  Indbudte 
vare  den  tyske  Vicekonsul  Mollendorf,  den  svenske  Konsul  Christiansen, 
den  østrigske  Vicekonsul  Haas,  Professor  Balint  og  jeg. 

.Midt  i  Salen  stod  et  rundt  Bord,  dækket  med  en  europæisk 
Dug;  her  paa  stod  der  fire  smaa  Porcellænsvaser  med  Blomster  af  Ris- 
papir, to  Messinglysestager  med  Glasklokker  og  Lys,  fire  store  Tal- 
lerkener med  Pærer,  Oranger,  Nødder  o.  s.  v.  og  sex  Kouverter 
Hver  af  disse  bestod  af  en  lille  Tallerken,  hvor  til  der  hørte  en  lille 
rød  Træske,  to  Elfenbens  Pinde  og  endelig  en  hvid  Serviette,  hvorpaa 
der  var  lagt  Kniv  og  Gaffel  til  os  Europæere.  Mandarinen  indbød  os 
Gæster  til  at  tage  Sæde  paa  Bænken  ved  Siden  af  Bordet.  Balint  og 
mig  anviste  han  Ærespladserne  under  Baldakinen;  de  toge  sig  snarere 
ud  som  Løjbænke  end  som  Siddepladser. 

Tjeneren  serverede  The.  Vi  afventede  i  Promenadetoilet  o ;  i  Paletot 
og  med  Hat  paa  Hovedet,  hvad  der  skulde  ske.  Det  varede  ikke 
længe,  førend  Mandarinen  rejste  sig,  og  vi  fulgte  hans  Exempel. 
Tjeneren  bragle  smaa  Skaaler,  der  tilsyneladende  vare  fyldte  med  en 
klar  Suppe.  Efter  et  høfligt  Buk,  som  jeg  besvarede,  førte  Mandarinen 
mig  til  Bordet  og  anviste  mig  min  Plads.  Han  tog  en  Skaal  fra 
Tjeneren,  løftede  den  højt  op,  ligesom  en  Præst  løfter  Kalken,  og 
satte  den  den  derefter  paa  Bordet;  saa  tog  han  Spisepindene  med 
begge  Hænder,  som  om  han  overrakte  mig  den  med  en  højtidelig 
Velsignelse,  lagde  dem  atter  paa  deres  Plads  og  indbød  mig  paa  ny 
til  at  tage  Sæde.  Jeg  blev  staaende,  indtil  han  havde  gjentaget  den 
samme   Ceremoni    med  alle   Gæsterne.      Værten,    som   i  det   indre  af 

Kina  modtager  Spisepinden  af  en  af  Gæsterne,  ventede  nu  ved  sin 
Plads,  indtil  en  Tjener  havde  taget  hans  Halskjæde  af.  Han  om- 
byttede derpaa  sine  Festklæder  med  en  Husdragt,  tog  Mandarinhatten 
af  og  bedækkede  sin  skaldede  Isse  med  en  sort  Silkekalot.  Vi  toge 
samtidigt  vore  Overfrakker  og  Hatte  af. 

Mandarinen  ventede  indtil  vi  fuldtallige  stode  paa  de  Pladser, 
der  vare  os  anviste.  Endnu  et  »Tschin-tschin«  og  den  store  Mand  satte 
sig  med  Selvfølelse;  vi  fulgte  hans  Exempel.  Han  sad  for  Midten 
af  Bordet  med  Ryggen  mod  Indgangen  til  Salen ,  hvor  der  allerede 
var  forsamlet  en  Mængde  lurvede  Individer,  som  nysgjerrige  og  lystne 
holdt  alle  Dør-  og  Vindusaabninger  besatte.  Mandarinen  tog  sin 
Skaal  og  saa,  i  det  han  rejste  sig,  saa  alvorligt  paa  mig,  at  jeg  i  en 
Fart  tog  min  Skaal  med  et  elskværdigt  Smil.  Han  lod  der  efter  sit  Blik 
glide  hen  over  alle  Gæsterne  og  førte  derpaa  Drikken  til  Læberne 
med  sine  skælvende  Hænder.  Det  var  ikke  Suppe  men  en  hed  Risvin 
(samscJiu) ,  en  fuselholdig  Spiritus.  Efter  at  have  drukket  os  til  tog 
han  sine  Spisepinde,  rejste  sig  igjen,  saa  noget  venligere  først  paa 
mig  og  derefter  paa  de  andre  og  indbød  os  saaledes  til  at  tage  fat 
paa  Desserten,  der  var  sammensat  af  smaa  Tærninger  af  Skinke, 
Andekjød,  Hønsekjød,  Fisk  og  Bambusmarv  foruden  ristede  Mandler 
og  Melonkjærner.  Jeg  havde  endnu  ikke  nogen  rigtig  Anelse  om 
Spisesedlens  Righoldighed,  og  derfor  tog  jeg  dygtigt  til  mig.  Kjødet 
var  ikke  slet,  men  naar  man  sætter  sig  tilbords  med  en  vis  Ængste- 
lighed, smager  selv  det  bedste  ikke  godt.  Kun  to  Herrer  af  Selskabet 
talte  kinesisk,  hvorfor  ogsaa  den  direkte  Konversation  med  Tscheng 
kun  vedligeholdtes  af  disse.  Underholdningen  var  flov,  og  Spisningen 
fik  ingen  Ende.  I  Pavserne  røgte  vi  daarlige  Cigarer,  som  sandelig 
ikke  ansporede  Appetiten. 

Taffelet  varede  tre  Timer.  Da  vi  efter  to  Timers  Forløb 
allerede  havde  faaet  for  meget  af  det  gode  og  vilde  til  at  rejse  os, 
beroligede  Hr.  Tscheng  os  med,  at  Taffelet  dog  snart  vilde  være  forbi. 
Efter  Kl.  9  blev  Risen  sat  paa  Bordet,  hvilken  Ret  selv  efter  et  lu- 
kullisk  Maaltid  sættes  frem,  for  at  man  skal  erindre  de  fattige,  som 
kun  nære  sig  af  denne  Kost,  og  med  denne  Skik  var  Bordet  hævet. 
Mandarinen  rejste  sig  ceremonielt,  trak  sin  Stadsdragt  paa,  satte 
Hatten  paa  Hovedet  og  fulgte  os  ud  i  det  frie  gjennem  Gaarden,  hvis 
Porte  aabnedes  paa  vid  Gab. 

Nogle  Dage  senere  fik  jeg  tilsendt  Spiseseddelen,  som  i  Over- 
sættelse lyder  saaledes: 

»Menu  for  de  indbudte  Gæster.  Hovedretter:  1.  Svalereder 
å  la  Hibiscus  mutabilis.  (En  Suppe,  hvori  der  svømmede  hvide  og 
brune,  geléagtige,  sejge  Gjenstande.)  2.  Ristede  Hajfiskefinner.  (Lige- 
ledes en  Suppe  med  de  ovennævnte  Finner,  der  ligne  slimede  Baand.) 
3.  Varme  Skiver  Skinke.  4.  Mandarin-And,  stegt  i  Pande  (Ænderne 
blive  i  Kina  foragtede  af  Grunde,  som  her  ikke  kunne  gjengives,  og 
jeg  vilde  næppe  mere  kunde  beslutte  mig  til  at  spise  selv  en  Mandarin- 
And,  der  var  saa  delikat  tilberedl  som  denne.)  5.  Bedekjød,  ristet 
paa  Pande.     6.  Aborre,  ristet  paa  Pande. 

Biretter:  1.  Saltvands  Høns  (Hønsesuppe.)  2.  Krabbeskorper 
(Krebsesuppe.)  Nellikesvampe  (Gbampignonsuppe.)  4.  Andefødder  og 
Andetunger  (Svømmehud  og  Tunger  i  en  suppelignende  Sauce.) 
o.  Hønseragout,  tilberedt  i  Olie.  (Jeg  giver  Enhver  det  venskabelige 
Raad  at  vogte  sig  for  denne  Ricinusolie.)  6.  Fisk,  fyldt  med  Hønse-, 
Skinke-  og  Anderagout. 

Biretter:  1.  Bønnekager.  2.  Oliekager.  3.  Melboller.  (Brede 
Baand  af  Dejg,  der  ere  rullede  spiralformet  som  en  Snegl,  og  som, 
naar  de  spises,  rulles  op  med  Haanden). 

Mandelmælk. 

Tre  Kjødretter,  nemlig:  Skinke,  Ænder  i  Soya  og  Høns  i 
Olie.   —  Bambusskud. 

To  Slags  konserveret  Frugt,  nemlig:  Melonkjærner  fra  Pien- 
liang  (i  Provinsen  Honan)  og  Mandler  fra  Pata  (i  Mongoliet). 

Af  samtlige  Hoved-  saa  vel  som  af  Biretterne  og  Frugterne 
faar  hver  Gæst  et  Fad.  Desuden  findes  der  paa  Bordet  sex  store  Fade 
med  frisk  og  tørret  Frugt«. 

Efter  en  stor  Diner  er  en  Spadseretur  altid  at  anbefale. 
Og  jeg  vil  da  ogsaa  indbyde  Læseren  til  at  ledsage  mig  paa  en 
Tur  til  Sikavej. 

Sikavej  er  en  Koloni  af  Jesuiter,  som  her  have  bygget  et 
stort  Observatorium  for  Meteorologi  og  Jordmagnetisme.  De  opdrage 
ogsaa  forældreløse  Børn  og  omvende  de  Kinesere,  som  have  anlagt 
en  lille  Landsby  i  Nærheden  af  Klostret,  og  som  leve  af  Missions- 
pengene.  I  Klostrets  Nærhed  findes  ogsaa  en  stor  Restauration  med 
mange  og  prægtige  Lokaler,  i  hvilke  der,  navnlig  om  Aftenen,  skal 
være  den  mest  utvungne  Underholdning  (Sang  og  Dans).  Forældreløse 
Piger,  dog  ikke  fra  det  nærliggende  Institut,  have  her  i  de  mest 
moderne  Toiletter  Rendezvous'er  med  de  rige  Kjøbmænd  fra  Schanghai. 
hvor  den,  der  er  i  Besiddelse  af  det  største  Antal  klingende  Dollars, 
er  den  kjæreste  Gæst.     Ejerinden  er  en  Jødinde  fra  »Krakew«. 

Fra  Singapore  af*  mødte  jeg  overhovedet  mange  polske  Jøder. 
Alle  vare  de  fra  »Krakew«.  Stakkels  Krakau!  Snart  vil  du  under 
saadanne  Omstændigheder  kun  endnu  være  til  paa  Landkortet,  og  de 
polske  Trosfæller  ville  snart  bestyrtede  hviske  hinanden  i  Øret:  Hvad 
er  der  blevet  af  Krakau V     Alle  ere  vandrede  over  det  røde  Hav. 

To  smukke  Veje  føre  fra  Schanghai  til  Sikavej -Markerne'") 
stod  klædt  i  det  yppigste  grønne,  Byggen  blomstrede,  Grøfterne  for- 
pestede Atmosfæren,  og  Ravnene  fyldte  Luften  med  deres  Skrig.  Saa 
vidt  Øjet  naaede,  mødte  det  kinesiske  Grave,  der,-  ligesom  Muldvarpe- 
skud, ragede  op  over  Kornet. 

Den  døde  bliver  i  sin  Kiste  stillet  paa  en  lille  Plet  af  sin  egen 
Ejendom  og  kun  dækket  med  saa  lidt  Jord,  at  det  vist  nok  ikke  bliver 
for  tungt  for  den  hensovede.  Højen  bliver  derpaa  besaaet  med  Frø 
af  Foderurter,  og  efter  nogle  faa  Ugers  Forløb  grønnes  og  blomstrer 
Højen  ligesom  en  Eng.  Ere  den  afdødes  Forældre  endnu  i  Live, 
bliver  Kisten  staaende  frit  paa  Marken  eller  omgivet  med  en  simpel 
Mur.  Ansete  Kinesere,  som  ere  rige  Grundbesiddere,  og  som  ikke 
behøve  at  spare  paa  Jorden,  have  særegne  Familiegravsteder.  En 
formelig  Cypresseskov ,  der  i  Reglen  er  firkantet,  betegner  saadanne 
Hvilesteder. 

Midt  i  Anlægget  hæver  sig  den  store  Lighøj,  der  ofte  er  saa 
høj  som  et  lille  Hus.  Kiste  ved  Kiste  staar  indmuret  der  inde  dækket 
med  Jord.  Ved  Siden  af  Højene  findes  i  Almindelighed  Forfædrenes 
Hal,  hvor  der  paa  Silke  eller  Papir  findes  trykket  de  heden- 
gangnes Levnetsløb,  som  skal  anspore  deres  Efterkommere  til 
Efterligning.  Enhver  Kineser  er  i  Stand  til  at  føre  sit  Huses  Historie 
flere  Aarhundreder  tilbage.  Særligt  udmærkede  denne  i  Retning,  baade 
hvad  Nøjagtighed  og  Udførelse  af  Stamtræet  angaar,  ere  Efterkommerne 
af  den  store  Filisof  Goufucius.  Til  at  optage  Børnelig  er  der  hist  og 
her  gjort  dybe  Huller  i  Jorden,  som  ere  overdækkede  med  et  lille 
Stentaarn  (paa  engelsk:  babe-tower,  paa  kinesisk:  Sian-hai-tze). 

Da  de  utallige  Grave  hverken  vare  forsynede  med  Inskriptioner 
eller  Mindestene,  vare  nogle  enkelte  Stensøjler  mellem  Gravene 
mig  paafaldende;  de  vare  beskrevne  med  kinesiske  Bogstaver  og 
forevigede  Navnet  paa  Grundbesidderen  og  Bygmesteren.  Piger,  som 
ere  blevne  deres  elskede  tro,  Enker,  som  saa  trofast  have  bevaret  deres 


*)  Kineserne  gjøde  fortrinsvis  deres  Marker  med  Aadsler,  og  denne  Methode 
drives  endog  saa  vidt,  at  Landbefolkningen  hugger  Halen  af  levende  Hunde 
og  kaste  den  paa  Marken  som  Bidrag  til  Gjodningen. 

Ægtemænds  Minde,  at  de  afsloge  ethvert  andet  Ægteskab,  blive  nemlig 
i  Kina  hædrede  paa  den  nævnte  Maade.  For  øvrigt  bemærkede  jeg 
kun  faa  af  saadanne  Mindesmærker. 

Paa  Hjemvejen  kom  vi  forbi  et  prægtigt  Vaaningshus  i  den 
franske  Koloni,  hvortil  sluttede  sig  den  amerikanske  Missions  Kapel; 
her  havde  Missionærerne  opslaaet  deres  statelige  Hjem. 

Udenfor  Stadsportene  husere  Tiggerne  i  en  forfærdelig  Mængde. 
De  skrækkeligste  Lemlæstelser,  Vanskabninger,  Saar  og  Svageligheder 
stilles  skamløst  og  væmmeligt  til  Skue.  Tiggeriet  synes  næsten  at 
blive   øvet   som   et   Slags   Sport.      Medens   Ungdommen  jager  ustyrlig 


Fig.  38.     Dominospillere. 


og  skrigende  omkring,  føler  den  privilegerede  Tigger  sig  stolt 
af  sit  Pas,  som  han  bærer  paa  Brystet  og  fæstet  paa  Ryggen  af 
sin  pjaltede  Klædning;  paa  dette  Pas  staar,  at  »Kejserens  Naade 
tillader«  ham  at  vandre  Landet  igjennem  som  Tigger. 

Alt,  hvad  der  paa  nogen  Maade  besidder  en  Ret  til  at  bestaa, 
giver  i  Kina  dette  tilkjende  ved  mindre  eller  større  Inskriptionstavler, 
hvis  Indhold  undertiden  er  holdt  meget  naivt,  til  andre  Tider  bom- 
bastisk og  blomstrende.  Giver  saaledes  ikke  en  Inskription  over  Ind- 
gangen til  et  Hus  i  den  amerikanske  Koloni  Stof  nok  til  Eftertanke 
og  Smil;  den  lyder  saaledes:  »Vandrer!  Du  som  glæder  Dig  ved 
Lugtens  Sands!     Træd   ind  i  dette  Hus   for  at  vederkvæge  Dig!     Her 

blomstrer  og  dufter  der  usædvanligt,  thi  en  frisk  Blomst  er  netop 
blomstret  frem«.  I  Nærheden  af  dette  Hus  havde  en  kinesisk  Tand- 
læge bekjendtgjort,  at  han,  udtrak  Tænder  »smertefrit«.  Hos  denne 
Mand  kostede  Operationen  kun  3  Dollars,  medens  en  europæisk  Tand- 
læge forlangte  10  Tael  derfor. 

Kineserne  have  et  overordenligt  Talent  for  at  efterligne. 
Sjelden  har  Kineseren  selv  opfundet  noget,  men  han  har  ingen  Ro 
eller  Rast,  førend  han  har  afluret  Europæeren  Fordelene  ved  saa- 
danne  Foretagender,  der  gjøre  Indtryk  paa  ham.  Har  han  naaet  sit 
Maal,    gaar  han  omhyggeligt  af  Vejen  for   sin  Lærer  og  etablerer  sig 


Fig.  39.     Kinesiske  Musikere. 

selvstændigt.  Den  kinesiske  Tandlæge  lærte  at  haandtere  Instru- 
menterne i  Tjenesten  hos  en  europæisk  Doktor,  hos  hvem  han  i  tre 
Aar  udviklede  et  betydeligt  Mod  ved  at  støtte  Hovederne  paa  dem,  der 
fik  Tænder  udtrukne.  Nu  har  han  trukket  sig  tilbage,  selv  kjøbt 
sig  Tænger,  er  stærkt  søgt  af  Kineserne  og  bliver  rig  derved. 

Naar  en  Kineser  dør,  forberede  Familien  strax  Begravelses- 
højtideligheden.  Det  afhænger  af  Formuesomstæncligheclerne,  om  den 
skal  vare  tre,  fjorten  eller  endnu  flere  Dage.  Jeg  bivaanede  ogsaa 
en  saadan  Højtidelighed.  Foran  Sørgehuset,  der  ejedes  af  en  rig 
Kjøbmand,  hvis  Kone  var  død,  samlede  sig  hver  Aften  en  Skare  af 
nysgjerrige,  deltagende  og  trøstende  Venner.  Gaden  var  overspændt,  med  et 
stort,  graat  Klæde,  og  paa  Gaden  stod  der  røde  Tavler,  der  i  gyldne 
Indskrifter  meldte   om  den  afdødes  Værdighed  og  Stamtræ.      Kun  faa 

fik  Lov  til  at  komme  ind  i  Huset,  men  for  Europæeren  aabnes 
Døren  strax,  hvis  han  vil  betræde  de  klart  oplyste  Værelser;  thi  han 
bliver  ledsaget  af  en  Politimand,  som  lønnes  af  Englænderne.  I  hvert 
af  de  Ire  Værelser  stod  der  to  mandshøje  Traner  af  Sølv;  det  er 
Sorgens  Fugle,  som  anvendes  som  Lysestager  og  bære  tykke,  røde 
Talgkjerter.  Paa  Væggene  i  de  første  to  Værelser  hang  Fortegnelserne 
over  Forfædrene,  i  det  tredie  prangede  i  Baggrundens  Midte  den  af- 
dødes malede  Billede,  der  af  en  kinesisk  Kunstner  var  fremstillet  saa 
fordelagtigt  som  muligt.  Det  stærke  Lys  fremhævede  endnu  mere 
Klædedragtens  grelle  Farver.  Ansigtsudtrykket  var  holdt  fint  og  gav 
Plads  for  den  Formodning,  at  den  afdøde,  hvis  Ligheden  blot  var 
nogenlunde,  maatte  have  været  en  endnu  ung,  smuk  Kone,  hvis 
skævt  liggende,  store  brune  Øjne  ikke  uden  Resultat  havde  virket  i 
i  Huset.  Foran  Billedet,  stod  et  Alter  med  Offergaver,  saasom  Spiser, 
Frugter,  Blomster,  og  en  anselig  Mængde  af  Husets  Tjenestefolk 
lurede  allerede  paa  denne  Lækkerbidsken,  som  efter  endt  Højtidelighed 
tilfalder  dem.  Nogle  Koner  og  Piger,  Veninder  af  den  afdøde,  havde 
indtaget  Siddepladserne.  Ved  Offerbordet  stod  der  to  voxne  Kinesere, 
som  vare  indhyllede  i  en  folderig,  hvid  Talar  og  havde  en  halvkugle- 
formet  Straafletning  paa  Hovedet.  Hvidt  og  graat  ere  de  kinesiske 
Sørgefarver. 

I  Baggrunden  lænerie  en  lille  Knægt  sig  skødesløs  til  Bordet 
og  gloede  med  begjærlige  Øjne  paa  de  store  Pærer  paa  Offerbordet. 
Han  var" klædt  i  et  langt  Klædebon  af  afbleget  Straafletning,  der  blev 
holdt  sammen  om  Livet  af  et  Belte  af  samme  Materiale.  Paa  Hovedet 
bar  han  en  Turban  af  Straa.  Drengen  var  et  Barnebarn  af  den  af- 
døde, og  hans  Klædebon  antydede  den  dybeste  Sorg.  To  Fløjtespillere 
ventede  paa  Affyringen  af  to  Skud  som  Signal  til  at  begynde  deres 
monotone  Melodier.  Der  blev  serveret  The  for  Gæsterne,  og  under 
bestandige  Kondolencesamtaler,  i  hvilke  den  afdødes  Dyder  stadigt 
voxede.  gik  Natten.  Forhaabentlig  hviler  den  stakkels  Sjæl  nu  i  Ro 
og  Fred  og  ikke  dømt  til  at  begynde  sit  Liv  paa  ny  i  en  Kats  Legeme. 

Confucius,  Kinas  største  Filosof,  som  levede  for  mere  end 
2000  Aar  siden,  omtaler  ikke  i  sine  Doktriner  nogen  Sjælevandring, 
medens  andre  Lærde,  f.  Ex.  Licius  (født  450  f.  Kr.)  dog  for  en  Del 
havde  en  saadan  Anskuelse. 

Confucius*)  troede  vistnok  paa  en  Tilværelse  efter  Døden,  thi 
han  antager,   at  de  afdøde  som  Aander  over  Bjergene  og  Strømmene 


*)   Se  Ernst  Fabers  Kommentarer  over  de  kinesiske  Filosofer. 

ere  anviste  en  Mæglérrolle  mellem  den  levende  Menneskehed  og 
Himmelen  (Tjen).  I  sine  Skrifter  omtaler  han  ofte  Himmelen ,  saa- 
ledes:  »Himmelen  udvalgte  mig  til  Stormklokke«.  »Skulde  jeg  lyve 
Himmelen  paa?«  »Menneskekundskab  er  umulig  uden  Kjendskab  til 
Himmelen.«  »Himmelen  taler  ikke,  men  clen  griber  faktisk  ind  i 
Naturen  og  Menneskelivet  uden  dog  at  kunne  frembringe  noget  ud- 
over det  sædvanlige«. 

Angaaende  de  omtalte  Aanders  og  Dommers  Existens  siger 
han:  »Vi  forske  efter  dem  uden  at  se  dem,  vi  lytte  til  dem  uden  at 
høre  dem«. 

Gonfucius'  Lære  er  udelukkende  af  en  ethisk-anthropologisk 
Natur  og  befatter  sig  med  Definitioner  af  Naturen,  den  hellige  Mand, 
Skæbnen,  Himmelen,  Aanderne  og  Gud.  Det  vilde  føre  os  for  vidt  at 
omtale  hans  Anskuelser  hver  for  sig;  jeg  vil  derfor  lade  mig  nøje  med 
at  anføre  de  vigtigste  Grundtræk  i  hans  Lære;  Antagelsen  af  Udøde- 
lighed i  en  Existens  som  de  hvileløse  Bjergaanders  er  den  svage  Side  i 
Confucius'  Doktriner,  thi  der  følger  efter  Døden  hverken  nogen  Be- 
lønning eller  Straf.  Aandernes  Lod  kan  kun  blive  forbedret  ved  de 
efterlevendes  Offergaver. 

Gonfucius  er  ikke  i  Stand  til  at  forklare  Døden  og  opfatter 
det  livgivende  Princip  og  Materien  i  Legemet  som  et  uadskilleligt 
Hele.  Han  tillader  Polygami,  anerkjender  Flerguderi;  han  tror  paa 
Spaadomme,  forsikrer,  at  Musiken  har  en  heldig  Indflydelse  paa 
Folkets  Moral,  giver  Kvinderne  Slaverang  og  unddrager  Børnene 
enhver  Stemme  i  Familien.  Han  anbefaler  at  ære  Skytsaander,  hvoraf 
følger  Menneskeforgudelse;  han  begunstiger  Egennytte  ja  selv  Gjer- 
righed  og  forbyder  enhver  Komfort  i  Livet.  Han  tror  paa  en  Forud- 
bestemmelse  og  definerer  den  paa  følgende  Maade:  »Forudbestemmelsen 
er  Himlens  Plan  og  Indvirkning  paa  Skabningen.  Selv  om  Mennesket 
strider  imod,  kan  han  ikke  undgaa  det  af  Tao  bestemte.  Den 
højere  begavede  Mand  venter  sin  Skæbne  med  Ro  og  bliver  først 
til  en  saadan  gjennem  Studiet  af  sin  Skæbne,  som  han  skal 
frygte«.  Kinas  Historie  lærer  os,  at  Gonfucius'  Lære  har  staaet 
hindrende  i  Vejen  for  ethvert  Opsving,  enhver  højere  Udvikling 
af  Riget. 

Filosofen  Licius  siger  følgende  om  Udviklingstrinene  i  Naturen : 
»Frøet  har  Udviklingstrin  —  ligesom  Frøerne  ere  Vagtler  — «  (efter 
Doczy:  Ligesom  Mennesker  ere  Frøer).  »Paa  Vandet  bliver  det  (Frøet) 
til  Alger,  paa  Vandets  Bred  til  Lav,  paa  bjergrig  Jodsmon  til  Mos. 
Bliver  Mos   gjødet,    bliver  det  til   Græs.      Græssets   Rødder    blive    til 

Larver,  Bladene  til  Sommerfugle.  Naar  Græsset  forvandler  sig,  bliver 
der  Orme  til;  de  ere  nøgne;  deres  Navn  er  Khy-tschyh.  Dette  Slags 
Orme  forvandler  sig  i  Løbet  af  tusinde  Dage  til  Fugle  af  Navnet 
Kan-yu-kuh.  Af  deres  Spyt  fremkomme  Myg.  Disse  blive  til  Eddike- 
myg og  frembringe  Eddikefluer.  Eddikefluer  avle  Hudfluer  (?) ,  disse 
netvingede  Insekter  og  disse  sidste  Græskarbiller. 

Faarets  Lever  forvandler  sig  til  Ti-kau  (?).  Af  Hesteblod 
komme  Lygtemænd.  Menneskeblod  bliver  til  Ild  i  Ørkenen.  Indvoldene 
udvikle  sig  til  Falke,  Falkene  til  Turtelduer  og  disse  efter  længere 
Tids  Forløb  atter  til  Indvolde.  Svalen  bliver  til  Perlemoder,  Flager- 
musen til  Vagtel.  Raadnede  Græskar  blive  til  Fiske.  Gamle  Purre- 
løg  blive  til  Spinat.  Gamle  Væddere  blive  til  Aber.  Fiskeæg  blive 
Orme.  De  firføddede  fra  Bjerget  Than-vun  befrugte  sig  selv  og  føde; 
de  kaldes  Lui.     Sumpfuglene  se  paa  hverandre  og  føde. 

En  tænksom  Lærd  avler  uden  Kvinde.  En  tænkende  Kvinde 
undfanger  uden  Mand.  Hau-Tsih  (2300  f.  Kr.)  blev  avlet  af  et  stort 
Fodspor,  Y-yen  (1760  f.  Kr.)  af  et  hult  Morbærtræ.  Planten  Yang- 
haj avler  i  Forbindelse  med  et  gammelt  Bambusrør,  som  ikke  længer 
skyder  Spirer,  et  ormlignende  Dyr;  dette  frembringer  Pantheren. 
Pantheren  avler  Hesten.  Hesten  Mennesket,  og  Mennesket  gaar  efter 
længere  Tids  Forløb  atter  ind  i  Begyndelsen  af  Udviklingen.  Alle 
Ting  komme  frem  af  Oprindelsen  og  gaa  tilbage  dertil«. 

Om  Verdens  Undergang  beretter  Licius  følgende:  »I  Staten 
Ki  var  der  en  Mand,  der  var  fuld  af  Bekymring  over,  at  hans  Legeme 
ikke  skulde  finde  et  Hvilested,  naar  en  Gang  Himmel  og  Jord  gik  itu 
og  faldt  sammen.  En  anden  var  bekymret  over  den  førstes  Bekym- 
ring og  gik  til  ham  for  at  forklare  ham  det.  »Himmelen« ,  sagde 
han,  »er  en  Beholder  for  Luften;  der  gives  ikke  det  Sted,  hvor  der 
ikke  findes  Luft.  Naar  altsaa  Udvidning  og  Sammentrækning,  Ind- 
aanding  og  Udaanding  afvexle  hele  Dagen  i  Himmelens  Hvælv,  hvor 
kan  du  da  nære  Frygt  for,  at  Himmelen  skulde  gaa  itu  og  falde 
sammen«?  Manden  svarede:  »Skjøndt  Himmelen  kun  indeslutter  Luft, 
kunde  saa  dog  ikke  Sol.  Maane  og  Stjerner  falde  ned«?  Den  lærde 
svarede:  »Sol,  Maane  og  Stjerner  ere  kun  Lys  i  Luftbeholderen.  Selv 
om  de  ogsaa  falde  ned,  kunne  de  dog  ikke  ramme  nogen  og  gjore 
ham  Skade«.  Manden  indvendte :  »Men  naar  nu  Jorden  gaar  til 
Grunde«?  Den  lærde  svarede  dertil:  »Jorden  er  en  Ophobning  af 
Masse;  alle  fire  Tomheder  ere  fuldt  stoppede;  Massen  er  overalt,  og 
der  trædes  og  stampes  omkring  paa  Jorden  hele  Dagen  igjennem;  hvor 
kan  du  da  nære  Bekymring  for,  at  den  skal  gaa  til  Grunde?     Da  lod 

Manden  sin  Ængstelighed  fare  og  følte  stor  Glæde,  og  han.  som  havde 
forklaret  det  for  ham,  lod  ogsaa  sin  Bekymring  fare  og  følte  stor  Glæde. 

Tschang-lu-tsi  hørte  dette  og  sagde  smilende:  »Regnbuen, 
Skyerne  og  Taagen,  Vind  og  Regn  saa  vel  som  de  fire  Aarstider  ere 
Samlinger  i  Luften  i  dens  Fuldendthed  og  udgjøre  Himmelen. 
Bjerge  og  Høje,  Floder  og  Have,  Metal  og  Stene,  Ild  og  Træ  ere 
Samlinger  i  det  formede  i  dets  Fuldendthed  og  udgjøre  Jorden. 
Naar  man  ved,  at  det  er  Samling  og  Masse,  hvor  kan  man  da  sige. 
at  de  ikke  gaa  til  Grunde?  Himmel  og  Jord  er  kun  en  lille  Ting  i 
Rummet.  De  ere  det  største  i  Midten  af  det  værende.  Det  staar 
fast,  at  de  kun  meget  vanskeligt  komme  til  Enden  og  Udtømmelsen. 
Det  er  vanskeligt  at  udgrunde  og  at  forstaa;  det  staar  ogsaa  fast. 
Han,  der  var  bekymret  over  deres  Undergang,  var  langt  fjærnet 
fra  Sandheden.  Den  anden,  som  siger,  at  de  ikke  gaa  til  Grunde, 
har  heller  ikke  truffet  det  rette.  Himmel  og  Jord  kunne  ikke  andet 
end  gaa  til  Grunde,  og  de  ville  samtidigt  tilintetgjøres.  Den,  som 
skal  opleve  den  Tid,  skal  han  ikke  være  bedrøvet«  ? 

Filosofen  Licius  hørte  dette  og  sagde  smilende:  »Det  er  en 
Vildfarelse  at  paastaa,  at  de  ikke  tilintetgjøres.  Tilintetgjørelse  eller  Ikke- 
Tilintetgjørelse,  det  kan  jeg  ikke  forstaa,  omendskjøndt  enhver  af  de 
tvende  har  sin  Anskuelse.  Grunden  dertil  er,  at  Livet  ikke  forstaar 
Døden  og  Døden  ikke  Livet;  mødes  forstaar  ikke  skilles  og  skilles 
ikke  mødes.  Hvorfor  skulde  jeg  gjøre  mit  Hjerte  uroligt  over  Øde- 
læggelse eller  Ikke-Ødelæggelse«? 

Det  er  interessant  at  høre,  hvorledes  Licius  stiller  de  to 
Helgene  Gonfucius  og  Lao-tse  ligeoverfor  hinanden.  Han  fortæller 
derom  saalecles:  »En  Statholder  fra  Tschin  aflagde  et  Besøg  i  Lu. 
Der  talte  han  privat  med  Hr.  Schu-Suen.  Denne  sagde:  »Vort  Land 
besidder  en  Helgen«.  »Det  er  dog  vel  ikke  Gonfucius«?  spurgte  hin. 
»Jo  det  er«.  »Hvoraf  ved  man  da,  at  han  er  en  Helgen«?  Hr.  Schu- 
Suen  svarede:   »Det  har  jeg  altid  hørt  sige«. 

Yin-Hvui  sagde  derpaa:  »Gonfucius  kan  lukke  Hjertet  op  for 
at  drage  Nytte  af  dets  Skikkelse«.  Statholderen  fra  Tschin  sagde:  »Mit 
Land  har  ogsaa  en  Discipel  af  en  Helgen.  Ved  I  det?«  De  spurgte: 
»Hvad  er  det  for  en  Helgen«?  Han  svarede:  »Blandt  Lao-tans 
Disciple  er  der  en  ved  Navn  Khang-Tschong-Tsi,  som  har  faaet  Bugt 
med  Tans  System.  Han  kan  se  med  Ørene  og  høre  med  Øjnene«. 
Fyrsten  af  Lu  hørte  dette  med  stor  Forbavselse  og  sendte  en  Officer 
med  rige  Gaver  til  ham  for  at  hente  ham.  Khang-Tschong-Tsi  mod- 
tog Indbydelsen  og  kom.      Fyrsten  af  Lu  bad  ham   med   ydmyge  Ord 

om  at  give  Oplysning,  og  Kang-Tschong-Tsi  svarede:  »Det  Rygte, 
der  gaar  om  mig,  er  falsk.  Jeg  kan  se  og  høre  uden  at  bruge  Øjne 
og  Øren,  men  jeg  kan  ikke  ombytte  Brugen  af  Øjne  og  Øren«. 

Fyrsten  af  Lu  sagde:  »Det  forøger  end  mere  det  overordent- 
lige. Hvori  bestaar  Hemmeligheden  V  Min  Ringhed  smægter  efter  at 
erfare  det«.  Khang-Tschong-Tsi  svarede:  »Mit  Legeme  stemmer 
sammen  med  Hjertet,  Hjertet  med  Kræfterne,  Kræfterne  med  Aanden 
og  Aanden  med  intet.  Hvis  de  kun  have  et  Atom  af  det  værende  i 
sig  eller  kun  en  øjeblikkelig  Klang,  det  være  langt  borte  paa  den 
anden  Side  af  de  otte  øde  Steder,  eller  nær  ved,  mellem  mine  Øjen- 
haar,  saa  afficerer  det  mig,  og  jeg  maa  vide  det.  Men  jeg  ved  ikke, 
om  det  bliver  mig  bevidst  ved  Hjælp  af  de  syv  Aabninger  og  de  fire 
Lemmer,  ved  Hjertet,  Maven  eller  de  sex  Indvolde;  jeg  ved  kun  min 
Viden«.  Fyrsten  af  Lu  var  særdeles  tilfreds  og  meddelte  det  den 
næste  Dag  til  Confucius.     Denne  smilte  og  gav  intet  Svar«.  —  —  — 

Vi  have  nu  lært  nogle  Udtalelser  at  kjende  af  de  større 
Filosofer,  og  det  vil  derfor  ogsaa  kunne  interessere  os  at  lære  en 
Geniets  Planteskole  at  kjende. 

Langt  inde  i  den  af  en  Mur  omgivne  By  Schanghai  kommer 
man  efter  at  have  arbejdet  sig  igjennem  en  Mængde  snevre  Veje  og 
Stræder  til  den  kinesiske  Literaturs  Musatempel.  Alle  Byens  Hunde 
modsatte  sig  vort  Forehavende,  at  besøge  Studenterne.  Den  kinesiske 
Hund  sporer  Europæeren  langt  borte  og  alarmerer  ved  sin  Knurren, 
Gøen  og  Tuden  alle  sine  ligesindede  Kammerater  i  vid  Omkreds. 
Ingen  Hundeejer  søger  at  faa  sin  Hund  til  at  være  rolig  eller 
at  kalde  den  til  sig;  dog  behøver  Europæeren  kun  at  have  en  Stok 
med  sig.  thi  blot  ved  at  svinge  den,  kan  han  drive  samtlige  de  fejge 
Bjæffere  paa  Flugt.  De  stikke  Halen  mellem  Benene,  Haarene  paa 
deres  fede  Rygge  stritte  i  Vejret,  og  pilsnart  forsvinde  de  gjennem 
alle  de  Smuthuller  og  Aabninger  i  Gjærder  og  Indhegninger,  om  hvis 
Tilværelse  Ejeren  næppe  har  nogen  Anelse. 

Kollegiumsbygningerne  ligge  indesluttede  af  en  retvinklet  Sten- 
mur paa  sex  Alens  Højde.  Hovedindgangen  er  i  Murens  sydostlige 
Hjørne.  En  Fliserække  fører  over  den  grønne  Plæne  til  den  anden 
Indgang,  hvor  en  Portner  beklædte  sit  Embede.  Vi  bleve  her  ventede 
af  den  kinesiske  Skriver  i  vort  Fædrelands  Konsulat,  hvis  Fader 
er  ærværdig  Student  i  Kollegiet.  En  Bro  over  en  med  Vand 
fyldt  Grav,  hvori  der  tumlede  sig  en  Del  Fisk,  førte  direkte  ind  i 
Hovedbygningens  Indre.  Den  første  Etage  beboedes  af  Forstanderen 
for  Institutet;    han  er  utilgængelig  for  Fremmede.      Det  hele  Hus  var 

af  Træ,  og  Indgangsdørene  vare  lukkede  ved  Hjælp  af  Brædder,  der 
vare  anbragte  ved  Siden  af  hverandre.  De  enkelte  Brædder  vare 
fuldt  beskrevne  med  en  Blomstersamling  af  den  kinesiske  Literatur, 
og  ved  Siden  af  fandtes  trykte  Plakater  med  Navnene  paa  de  37 
Studenter,  som  paa  den  Tid  beboede  Kollegiet,  samt  med  Titlerne 
paa  deres  literære  Arbejder.  De  af  disse,  som  havde  vundet  Præmie, 
vare  trykte  med  en  iøjnefaldende  rød  Farve.  Vor  Fører  ledsagede 
os  til  den  Celle,  hvor  hans  Fader  var,  en  50aarig  Student,  der  modtog  os 
noget  ubehjælpeligt  men  med  Venlighed.  Studerecellerne  vare  temmelig 
smaa  og  tarveligt  møblerede.  En  haard  Seng,  der  var  overspændt 
med  et  Muskitonet,  en  eller  to  Bogreoler,  hvor  der  i  den  skønneste  Orden 
var  opstillet  alle  de  Værker,  som  Studenterne  allerede  havde  læst;  frem- 
deles hans  egne  færdige  Arbejder;  ved  Siden  deraf  et  lille  Arbejdsbord, 
hvorpaa  jeg  opdagede  Papir,  Pensel,  Tusk,  Vandpibe  og  Thekopper; 
naar  hertil  føjes  to  Træstole,  have  vi  hele  Indretningen.  Ovenover 
Trævæggene  gik  Bygningens  skraa  Trætag.  Gellerne,  der  alle  gik  ud 
til  en  Søjlegang,  laa  ved  Siden  af  hverandre  i  Række,  og  lige  overfor 
dem  var  der  fire  smaa  Rum  med  to  smaa  Træborde,  hvorpaa  der  laa 
Spisepinde  og  Træskeer  til  de  fem  Personer.  I  det  hele  gjorde  Cellerne 
og  navnlig  de  nøgne  Spiseværelser  Indtrykket  af  stor  Tarvelighed. 

I  de  store  Kjedler  i  Køkkenet,  hvorunder  Ilden  brændte 
under  Paavirkning  af  Blæsebælge,  og  hvori  de  kinesiske  Kokkes 
smudsige  Hænder  tilberedte  alle  Slags  hemmelighedsfulde  Spiser, 
sydede  Olien,  brasede  Fisken. 

Endelig  naaede  vi  ind  i  en  stor  Gaard ;  i  Baggrunden  af  denne 
stod  der  et  tempellignende  Alter,  hvis  Gudebillede  var  indhyllet  i  et 
tæt  Slør.  Foran  Alteret  blev  der  i  et  Jernbækken  brændt  Røgelse- 
papir, og  ved  Siden  af  fandtes  sex  smaa  og  en  stor  rund  Vase,  hvori 
Lotosblomster  voxede.  En  tyk,  ubehagelig  Røg  væltede  ud  af  et  Skorstens- 
rør; under  Jorden  var  der  nemlig  et  Ildsted,  hvor  alle  Studenternes 
Makulaturskrifter  bleve  opbrændte. 

Kollegiet  er  et  filosofisk  Fakultet.  Studenterne  vare  i  en 
Alder  mellem  20  og  70  Aar.  Enhver  Student  faar  af  Tautai  (Gouver- 
nøren)  en  maanedlig  Godtgjørelse  af  10  Taél,  hvorfor  han  maa  kosle 
og  klæde  sig.  Til  Gjengjæld  er  han  forpligtet  til  hver  Maaned  at 
indlevere  et  filosofisk  Arbejde.  Det  bedste  Arbejde  i  hver  Maaned  bliver 
belønnet  med  10  Taél.  Tautai  er  den  eneste  Dommer.  Naar  man 
betænker,  at  Gouvernøren,  som  dertil  er  kinesisk  General,  hver 
Maaned  skal  gjennemlæse   37  filosofiske  Værker,    vil  man  kunne  for- 

staa.  at  hans  Kritik  allerede  ofte  nok  har  fremkaldt  Spaltninger 
og  Fjendskab  mellem  Studenterne. 

En  af  de  følgende  Dage  anvendte  jeg  til  at  besøge  den  store 
Missionsanstalt  i  Sikavej. 

Efter  at  have  afgivet  vore  Kort  hos  Portneren  i  Sikavej-Insti- 
tutet  forte  han  os  ind  i  Ventesalen  ved  Siden  af  sit  Lukaf  og 
anmodede   os   om   at    vente   her.      Midt    i    denne   Sal    stod    der    efter 


Fig.  40.    Privilegeret  kinesisk  Tigger. 

kinesisk  Skik  to  Rader  Træstole.  Ligeoverfor  Indgangen  hang  der 
kinesisk  udført  i  Akvarel:  Josefs,  Marias  og  Jesu  Flugt;  til  højre 
derfor  et  stort  Billede  af  den  rige  Mandarin  og  Jordegodsejer  Sikaulao, 
til  venstre  hans  Hustru,  begge  i  rød  Klædedragt.  Sikaulao  gav  i 
Aaret  1544  hele  den  Grund,  hvorpaa  Jesniternes  Anstalt  ligger. 

En  Jesuiterpater  kom  efter  nogle  Øjeblikkes  Forløb  for  at  hilse 
paa  os.  Da  han  af  de  moderne  Sprog  kun  talte  fransk,  fik  Balint 
den   Ide   at    tale  Latin  med  ham.      Dette  Indfald  blev   tilsyneladende 

godt  optaget  af  disse  Herrer  og  navnlig  af  Direktøren.  Jesuiten  vat- 
klædt  i  en  lang,  blaa,  kinesisk  Talar,  havde  paa  Fødderne  kinesiske 
Silkesko  med  tykke  Papirsaaler  og  paa  Hovedet  en  kinesisk  Silkekalot. 
Hans  Pisk,  der  allerede  var  graa  af  Alder,  naaede  kun  til  halvt 
ned  paa  Ryggen  og  var  derfra,  saaledes  som  Kineserne  pleje  at  gjøre 
det,  indflettet  med  sort  Silke. 

Gjennem   flere   Gange,    der   bare   Vidnesbyrd   om    den  yderste 
Renlighed,  og  hvor  der  fandtes  mange  religiøse  Billeder,  førte  han  os 


Fi°-.  41.     Missionsinstitutet  i  Sikavei 


ind  i  en  stor  Modtagelsessal ,  Refektoriet,  hvor  Institutets  Direktør 
afventede  vort  Komme.  Ogsaa  han  var  klædt  paa  kinesisk.  Det  val- 
en allerede  ældre  Herre  af  Middelstørrelse  med  helt  snehvidt  Skæg  og 
et  Par  venlige  og  milde  Øjne,  der  allerede  ved  det  første  Møde  indtog- 
vore  Hjerter.  Medens  Professor  Balint  med  stor  Færdighed  konver- 
serede paa  Latin,  kunde  jeg  se  mig  nærmere  om  i  Salen.  Den  har 
en  kolossal  Størelse,  men  er  tom;  Billardet  i  Baggrunden  forsvinder 
ganske  deri.  Paa  Midten  af  den  ene  Længdeside  staar  en  Statue  i 
Træ    af   den  hellige  Ignatius;    lige  over  for  paa   den   modsatte   Væg 

hænger  et  stort  udskaaret  Træarbejde,  der  er  kunstnerisk  udført  af 
en  Broder,  og  som  forestiller  den  hellige  Franciscus,  der  bringer  Maria 
sin  Hylding.  Paa  Salens  Bredsider  og  paa  begge  Sider  af  den  hellige 
Ignalius  ere  Væggene  prydede  med  fjorten  store  Kobberstik,  Mester- 
værker af  fransk  Kunst. 

Da  Katholikernes  Indflydelse  i  Kina  stod  i  sin  fuldeste  Blomst, 
besluttede  Præsterne  med  et  Slag  at  vinde  den  mægtige  Tatarkejser 
Kuen-luns  Gunst  ved  at  forherlige  hans  Heltebedrifter  i  en  Samling  af 
prægtige  Billeder.  Disse  Billeder,  de  samme,  saaledes  som  de  ere  at 
se  i  Sikavej  i  den  store  Sal  og  det  i  den  eneste  fuldstændige  Sammen- 
stilling, bleve  paa  Ludvig  XVs  Tid  udførte  af  Kunstnere  i  Paris  og 
kun  trykkede  i  faa  Exemplarer.  Gaven  virkede  og  bragte  Jesuiter- 
fædrene  det  ønskede  Resultat:  de  fik  Frihed  til  at  omvende  mange 
af  Kejserrigets  Beboere  til  Kristendommen.  Med  Kuen-luns  Regering 
gik  ogsaa  Kristendommens  Herredømme  til  Grunde. 

Allerede  da  Sikaulao  i  det  16de  Aarhundrede  lagde  sin  ædel- 
modige Gave  for  Jesuiternes  Fødder,  blomstrede  Kristendommen  i 
Kina.  Ritschi,  der  paa  hin  Tid  var  Ordenens  Øverste,  beklædte  et 
højere  Mandarinembede.  Jeg  havde  Lejlighed  til  nogle  Gange  at  se 
et  Billede  af  ham  som  Mandarin  i  Galladragt.  Den  Gang  bare  Kineserne 
endnu  ikke  Pisk. 

Jesuiterne  stræbte  efter  noget  mere  end  efter  at  udbrede 
Religionen;  de  dreve  Politik  og  tragtede  efter  ganske  at  faa  Tøjlerne 
til  Ledelsen  af  Folket  i  deres  Hænder.  Mistroen  voxede  mere  og 
mere,  gik  fra  Fjendtligheder  over  til  Forfølgelse,  og  som  det  altid 
gaar  maatte  ogsaa  Tusinder  af  Kinesere  falde  som  Ofre  for  deres 
Læreres  Ærgjerrighed.  Fra  Enden  af  det  17de  og  med  Begyndelsen 
af  det  18de  Aarhundrede  tog  den  kristne  Religions  Magt  hurtigt  af  i 
Kina.  Foruden  Regeringens  fjendtlige  Stilling  kom  hertil  ogsaa  indre 
Tvistigheder  mellem  de  orthodoxe  Dominikanere  og  Jesuiterne,  der 
tilsyneladende  optraadte  meget  liberalt,  og  som  —  det  maa  man  ind- 
rømme —  havde  et  overordentligt  Kjendskab  til  Nationalkarakteren. 
Medens  disse  respekterede  Folkeskikke  og  Sædvaner,  der  stode  i  inderlig 
Forbindelse  med  det  ejendommelige  Familiv,  tillode  dem  at  hædre 
deres  Forfædre,  Klassikerne  o.  s.  v.  og  at  bevare  saadanne  Skikke 
som  f.  Ex.  den,  at  afdøde  Børn  ikke  maatte  begraves  førend  Forældrenes 
Dod,  men  at  saadanne  Lig  skulde  blive  liggende  indmurede  paa 
Marken  eller  i  Huset  eller  endog  hos  de  fattige  under  aaben  Himmel, 
saa  vilde  Dominikanerne  af  Frygt  for,  at  der  skulde  danne  sig  en  ny 
Sekt,   ikke  vide  af  saadant,  og  Troens  Forfægtere  krigedes  indbyrdes. 

Under  saådanne  Omstændigheder  var  Kristendommen  i  Kina  øjensynlig 
sin  Undergang  nær.  Aarelange  Anstrengelser  bleve  med  et  tilintet- 
gjorte, og  Jesuiterne  maatte,  efter  at  de  havde  tabt  alt,  begynde  paa 
ny.  Den  Daad,  der  var  udført  med  sand  Begejstring  under  utrolige 
Afkald  og  Savn,  blev  til  en  Forbrydelse,  særlig  da  man  fra  oven  af 
mente  at  finde  en  Indskrækning  og  Forringelse  af  sin  egen  Magt  i 
Jesuiternes  Virksomhed  og  Resultater,  og  Missionens  Virksomhed  ud- 
fordrede derfor  den  største  Forsigtighed  og  Overlæg.  Ethvert  af  dens 
Skridt,  enhver  Plan  var  nu  vel  betænkt,  vel  begrundet  og  vel  overvejet. 
Jesuiterne  udfoldede  en  beundringsværdig  og  velsignelsesrig  Virksomhed. 

Ganske  vist  have  de  kinesiske  Embedsmænd  sjeldent  noget 
godt  at  fortælle  om  den.  Saaledes  blev  der  f.  Ex.  angivet  for  Hoffet 
som  Aarsag  til  Masakren  i  Tientsin  (:22de  Juni  1870)  allehaande 
Grusomheder,  som  Jesuiterne  skulde  have  begaaet,  for  at  vælte  An- 
svaret for  Blodbadet  fra  sig.  Saaledes  fortaltes  der,  at  de  »stak 
Øjnene  ud  paa  Børn«  o.  s.  v. ;  dog  bleve  aldrig  den  allerhøjestes 
Trones  Trin  plettede  med  Klager  over  Forførelse  af  unge  Piger  eller 
lignende  Beskyldninger;  Jesuiterne  synes  under  deres  rastløse  Virksomhed 
snarere  at  ledes  af  Menneskekærlighed  end  af  Trang  til  at  prædike 
og  lære  Kristendommen. 

Naar  der  f.  Ex.  i  Nankings  Kollegium  kun  læres  de  600  for- 
ældreløse Børn  iiden  eller  ingen  Religion,  naar  der,  saa  vel  som  i 
Schanghai,  betalte  hedenske  Lærere  give  Eleverne  Undervisning  i  de 
hjemlige  Klassikere  og  det  i  Modersmaalet,  og  naar  Hovedøjemedet  er 
at  give  dem  en  fuldkommen,  for  Landet  passende  Uddannelse,  medens 
der  slet  ikke  er  Tale  om  fremmede  Sprog,  saa  er  Meningen  kun  at 
kalde  taknemmelige  Følelser  tillive;  man  haaber,  at  Mandarinen  af 
deres  Skole  senere  i  Tiden  kun  vil  fortælle  sine  Børn  og  sine  Venner 
det  bedste  om  Missionen,  og  at  denne  Udsæd,  om  end  først  i  senere 
Aar,  vil  bære  gode  Frugter.  Fortjener  sligt  ikke  Beundring  og  Aner- 
kjendelse?  Hvor  ganske  anderledes  forholder  det  sig  ikke  med  Handelens 
Missionær,  som  drager  til  den  fremmede  Verden  for  at  blive  rig,  som 
er  virksom,  fordi  han  vil  nyde  de  Dollars,  som  han  erhverver  sig  ved 
sit  Skrivebord,  han,  som  kun  arbejder  for  sig  selv  og  sit  eget  Vel- 
befindende. 

Anstaltens  Direktør  meddelte  mig,  at  der  i  Missionsdistriktet 
Schanghai  i  Provinsen  Tsche-kiang  og  i  det  nordlige  af  Provinsen 
Fukien  lever  80—90000  Kristne.  Han  anslaar  hele  den  kristne  Be- 
folkning i  Kina  til  3  Millioner.  Naar  man  tager  det  halve  heraf,  vil 
vistnok   dette  Tal,    sammenlignet  med  andres  Angivelser,    nærme  sig 

det  rigtige.  Eleverne  i  Anstalten  elske  deres  Lærere.  Det  var  rørende 
at  se,  hvorledes  de  smaa  Kinesere  sprang  vor  Forer  imøde,  medens 
de  lystige  og  glade  saa  ham  ind  i  hans  velvillige  Øjne  og  vare  lykke- 
lige, naar  han  nikkede  til  dem  eller  klappede  dem  paa  Kinderne. 

Vor  venlige  Fører  ledsagede  os  først  ind  i  Kirken.  Mon 
denne  første  Gang  havde  til  Hensigt  at  faa  vor  Trosbekj endelse  frem? 
Det  synes  næsten  saa.  Vi  korsede  vore  syndige  Pander  med  Vievand 
og  bøjede  os  for  det  provisoriske  Alterbillede  af  Maria.  Hendes  Billede 
dækkede  det  egentlige  Alterbillede  af  Ignatius  Loyola. 

Alteret  er  af  smukt  Træskjærerarbejde,  udført  af  Institutets 
Elever.  Kirken  er  i  det  hele  tarvelig,  men  smagfuld.  I  Koret  findes 
et  lille  Orgel  af  Bambusrør,  en  afdød  Paters  Arbejde. 


Fig.  42.     Grundplan  af  det  kinesiske  Kollegium  i  Sehanghai. 


I  Skibet  stode  Bænkene  i  Rækker  lige  som  i  de  euro- 
pæiske Kirker.  De  kinesiske  Kvinder,  som  bade  med  Inderlighed  i 
disse,  gave  Billedet  en  ejendommelig  Karakter.  Efter  at  have  passeret 
nogle  Sale  kom  vi  til  Skolerne,  hvor  de  betalende  Elever,  Børn  af 
rige  Kinesere,  fik  Undervisning  og  Forklaring  af  Klassikerne  af  de 
dertil  ansatte  Literater.  I  to  Klasser  af  disse  Elementarskoler  var  der 
Foredrag.  Vi  beundrede  gjennem  Glasruden  Lærerens  ivrige  Virksom- 
hed. I  hver  Klasse  vare  samtidigt  4 — o  Lærere  beskjæftigede.  De  sade 
som  fastnaglede  paa  Stolen  og  stode  først  op,  da  Timen  var  forbi. 
Nogle  Elever  knælede  som  Straf,  men  de,  saa  vel  som  de  andre, 
smilede  til  os,  da  Lærerne  med  et  Nik  hilste  os.  Den  tredie  Klasse 
stod  aaben  og  var  tom.    Vi  traadte  ind.     Over  Hovedkathederet  hang 

der  et  sort  Kors;  lige  overfor  stod  der  et  lille  Alter  med  den  hellige 
Jomfrus  blomstersmykkede  Billede.  Paa  Pultene  ti],  de  14  Rækker 
Skolebænke  laa  de  forskjellige  klassiske  Værker,  ved  Siden  deraf  Papir, 
Tusk  og  Pensel;  paa  Væggene  var  der  anbragt  forskjellige  Landkort, 
Tegninger  af  Dyre-  og  Planteriget  og  Helgenbilleder. 

Hvor  ganske  anderledes  venligt  og  rent  saa  ikke  dette  Læse- 
værelse ud  i  Sammenligning  med  det,  jeg  nogle  Dage  tidligere  havde  set 
i  den  kinesiske  By.  Der  var  Indgangen  lige  fra  den  larmende  Gade. 
Værelset,  om  man  kan  kalde  det  saaledes,  var  mørkt  og  tilrøget  og 
dækket  med  Smuds.  Gulvet  var  den  bare  Jord,  Skolebænkene  vare 
fedtede;  Læreren,  en  forknyt  Skikkelse,  sad  i  en  Krog  og  røgte  Opium; 
i  Baggrunden  førte  en  aaben  Dør  ind  til  en  Stald,  hvor  Svinene 
gryntede,  og  ved  Siden  deraf  angav  en  Bambusstige  den  Vej,  ad 
hvilken  man  kom  til  Lærernes  Bolig ;  kun  Maaden,  hvorpaa  de  kinesiske 
Klassikere  bleve  foredragne,  var  den  samme.  —  Elevernes  Sovesal 
stødte  op  til  tredie  Klasses  Sal.  Her  stod  Seng  ved  Seng  i  en  lang 
Række,  alle  beskyttede  med  Moskitonet,  og  Blomster  og  Billeder 
smykkede  Sengestederne.  Et  fysisk  Kabinet  indeholdt  Apparater  til 
magnestiske,  elektriske,  akustiske  og  optiske  Experimenter.  I  Lære- 
salen gik  det  livligt  til.  Fire  Lærere  præsiderede  i  den  store  Sal, 
hvor  6  — 7aarige  Drenge  med  høj  Stemme  reciterede  Klassikerne.  Hver 
Dreng  læste  eller  sang  sine  Lektier  med  lydelig  Røst,  for  Største- 
delen udenad.  Sangen  var  monoton  i  Moll;  dog  forekom  der  ikke 
sjelden  sympathetiske  Modulationer  af  Stemmen.  Læreren  var  med 
sin  fine  Høresands  altid  i  Stand  til  strax  midt  i  den  hele  Sværms 
Summen  at  bemærke  og  rette  Fejlene. 

Mellem  de  hundrede  kjære,  smaa  Skabninger  bemærkede  jeg 
nogle  med  utvivlsomt  europæiske  Ansigtstræk.  Noget  afsides  fra 
Læresalen  saa  vi  et  lille  Værelse,  som  benyttedes  til  Korrektionsanstalt 
for  dovne  og  uartige  Børn.  En  gammel,  kinesisk  Lærer  med  store 
Briller  forklarede  her  kinesiske  Skrifttegn  paa  en  stor,  sort  Trætavle. 
Da  vi  kom,  standsede  han;  Børnene  knælede,  foldede  Hænderne  og 
hilste  os  paa  en  allerkjæreste  Maade.  Der  var  omtrent  ti  Drenge  til- 
stede. — 

Gjennem  en  blomstrende  Have  og  derpaa  langs  en  Kanal 
førte  Vejen  til  en  anden  Gruppe  af  Huse,  hvor  Billedhugger-,  Maler- 
og  Trykkerskolen  findes.  Hospitalet  og  Asylet  for  Krøblinge  have 
vi  ikke  beset;  her  skal  dog  først  Missionærernes  Humanitet  vise  sig  i 
sit  mest  straalende  Lys. 

I  den  anden  Afdeling  beskjæftiges  de  allerede  voxne  Kinesere 
i  en  Alder  af  14—20  Aar.  Ogsaa  her  fandt  vi  et  Kapel.  Det 
eneste  interessante  her  var  Vindusmalerierne  paa  g gennemsigtigt  Lærred, 
der  vare  udførte  med  en  saadan  Eflfekt,  at  Enhver  kunde  have  taget 
dem  for  Glasmalerier.  I  den  første  Arbejdssal  blev  der  udarbejdet 
Planer  til  Træarbejderne  og  Tegninger  til  de  Rammer,  som  derefter 
i  Maleratelieret  skulde  optage  de  forskjellige  Billeder.  I  Magasinerne 
ved  Siden  af  saa  jeg  færdige  Træskærerarbejder,  saaledes:  fuldstændige 
Altere,  Prædikestole,  Skriftestole,  forgyldte  Ornamenter,  hellige  Navne- 
træk, Englefigurer  o.  s.  v.  i  Overflødighed;  de  vare  forfærdigede  med 
beundringsværdig  Symmetri  og  med  stor  Smag.  Naar  der  et  eller 
andet  Sted  i  Landet  indrettes  en  Kirke,  bliver  Inventariet  kjøbt 
til  Indkjøbspris  hos  Jesuiterne  i  Scbanghai. 

Stumme  og  døvstumme  Elever  vare  ogsaa  beskjæltigede  i 
Snitteværkstederne.  Mange  af  Arbejderne  bleve  saa  nøjagtigt  kopierede 
efter  foreliggende  Bronceoriginaler,  at  de  efter  at  være  færdige  ikke 
vare  til  at  skjelne  fra  disse.     Alle  Arbejder  ere  Haandarbejder. 

Forstanderen  for  Malerskolen  var  en  kinesisk  Lægbroder,  et 
endnu  ungt  Menneske  med  røde  Kinder  og  sirlige  smalle  Hænder. 
Han  selv  udførte  mesterlige  Kopier  af  Oliemalerier.  Kun  han  malede 
i  Olie;  hans  Elever  malede  Akvareller  eller  kolorerede  simple  trykte 
Konturbilleder.  Disse  Billeder  have  i  vore  Øjne  en  komisk  Virkning. 
Jeg  vil  kun  omtale  et  stort  Billede,  som  forestillede  Skærsilden.  De 
rodgule  Flammer  fra  en  Ildpol  spille  mellem  talrige  Kandidater,  som 
skulle  renses.  Kinesere  med  lange  Piske,  hvis  guligrøde  Træk  vare 
fortrukne  af  Smerte.  En  Djævel  i  Skikkelse  af  en  kineeisk  Drage 
puster  til  Ilden .  Staklerne  hæve  bønfaldende  deres  Hænder  mod  Tre- 
enigheden, som  har  opslaaet  sin  Trone  oven  over  Røgen.  Engle  flyve 
omkring  de  himmelske  Majestæter,  og  foran  samme  knæle  to  Rækker 
Kinesere  i  blaa,  prægtige  Nationaldragter  og  med  yppige  Piskefrisurer. 

I  det  lithografiske  Atelier  og  i  Trykkeriet  arbejdede  Je- 
suiterne netop  paa  en  samlet  Udgave  af  de  kinesiske  Klassikere  i 
latinsk  Oversættelse.  Den  første  og  anden  Sal  indeholdt  lithografiske 
Presser,  den  tredie  det  europæiske  Trykkeri  og  den  fjerde  Trykkeriet 
af  kinesiske  Værker.  De  kinesiske  Typer  eller  Skrifttegn  ere  frem- 
stillede ophævede  paa  Træplader;  de  blive  penslede  over  med  Sva-rte. 
Rispapiret  lægges  der  over  og  bliver  børstet  saa  længe  med  en  Børste, 
indtil  Aftrykket  bliver  synligt  paa  Bagsiden.  Træpladerne  til  Værker, 
der  ere  udkomne,  blive  omhyggeligt  opbevarede  i  flere  Arkiver. 

De  forældreløse  Børns  Sovesal  er  luftig  og  renlig.  Sengene 
have  ingen  Moskitonet  og  ere  i  sig  selv  tarvelige.  I  de  tre  Værelser, 
hvori  jeg  var  inde.  stod  der  20  Senge  i  hvert. 

Skomager-  og  Skræderværkstederne  ligesom  Stuerne,  hvor 
Bomulden  renses,  og  hvor  navnlig  blinde  og  døvstumme  blive  be- 
skjæftigede,  kunde  jeg  ikke  faa  Lejlighed  til  at  se,  da  Dagen  snart  var  forbi. 

Det  meteorologiske  Institut  indeholder  Instrumenter  til  Maaling 
af  Luftens  Tryk,  Temperatur  og  Fugtighed,  Solstraalernes  Intensitet, 
Vindens  Retning  og  Styrke.  Et  selvregistrerende  Apparat  noterer 
hver  halve  Time  Resultatet. 

Det  astronomiske  Musæum  ejer  en  rig  Samling  af  Teleskoper, 
Universal-  og  Passageinstrumenter,  som  imidlertid  den  Gang  vare 
under  Laas  og  Lukke,  fordi  man  havde  taget  fat  paa  Bygningen 
af  nye  Fundamenter  og  Piller.  Den  fotografiske  Fremstilling  af 
Jordmagnetismens  Virksomhed  er  højst  interessant.  I  en  fuldstændig 
mørk  Rotunde  gives  der  ved  Hjælp  af  en  Petroleumslampe  og  et 
meget  følsomt  fotografisk  Papir  en  grafisk  Fremstilling  i  Kurver  og 
Linier  af  Magnetismens  Retning  og  Styrke.  t 

Jesuiternes  Institut  falder  i  det  hele  i  følgende  Dele:  1.  Mis- 
sionærernes Opholdssted.  2.  Opdragelsesanstalten  for  Kostgængerne; 
3.  for  de  forældreløse  Børn  og  4.  for  den  kvindelige  Ungdom,  hvilken 
sidste  bliver  ledet  af  Søstrene  af  »den  hellige  Uskyld«;  til  disse  Lokaler 
kunne  Mænd  vanskeligt  faa  Adgang,  fordi  der  blandt  Pensionærerne 
her  ogsaa  findes  17  og  ISaarige  Piger,  som  efter  kinesisk  Skik  —  der 
først  og  fremmest  iagttages  —  ikke  maa  præsenteres  for  nogen  Gæst. 
5.  Observatorierne.  6.  Karmeliterindernes  Kloster,  hvis  Nonner  holdes 
fuldstændigt  afsluttede  fra  Verden,  og  til  hvem  ingen  kan  faa  Adgang. 

Missionærernes  Selvopofrelse  fortjener  virkelig  den  største  Ros,  og 
man  maa  haabe,  at  de  maa  høste  den  fortjente  Løn  for  deres  Arbejde. 

Den  1ste  Maj  døde  Gouvernøren  over  Schanghai  ganske 
pludseligt.  Han  kom  tilbage  fra  en  Rejse  til  Peking,  og  udaandede 
faa  Timer  efter  at  han  havde  holdt  sit  Indtog  i  sit  beskedne  Palads. 
Der  hviskedes  lidt  om,  hvorvidt  han  virkelig  var  død  en  naturlig  Død.  Det 
var  ham,  der  havde  givet  et  Konsortium  af  europæiske  Kolonister 
Koncession  paa  Anlæg  af  den  korte  Jernbanelinie  fra  Schanghai  til 
Vusung.  Ganske  vist  var  Koncessionsbegjæringen  ikke  holdt  i  den 
tydeligste  Form:  Gouvernøren  blev  anmodet  om  at  tillade  Bygningen 
af  en  Vej  fra  Schanghai  til  Vusung.  Han  gik  ind  herpaa,  og  Euro- 
pæerne byggede  —  en  Jernbane.  Kineserne  forbavsedes  da  man  lagde 
Jernskinnerne,    men  deres   Forbavselse    blev   rigtig  nok  endnu  større, 

da  den  lille  Maskine  trak  Aabningstoget  med  de  indbudte  europæiske 
Deltagere  til  Vusung.  De  kinesiske  Dignitarier  foretrak  at  lade  sig 
bære  derhen.  Nogle  unge  oplyste  Kinesere  havde  Mod  til  at  prøve 
denne  Befordringsmaade,  men  den  overvejende  Del  af  Befolkningen 
faldt  i  dybe  Betænkninger  over,  hvad  Ende  det  hele  skulde  tage,  naar 
man  ikke  mere  behøvede  Baadførere.  Lastdragere  m.  m. 

Den  administrerende  Jernbanedirektørs  og  Aktionærernes  Glæde 
var  imidlertid  kun  af  kort  Varighed.  Gouvernøren  protesterede  først 
men  uden  Resultat  imod,  at  der  blev  kjørt  med  Damp  paa  denne  Vej, 


Fig.  43.     En  kinesisk  Literat. 

og  gik  endelig  ind  paa  at  kjøbe  hele  Anlægget;  Kineserne  kastede 
sig  derpaa  over  det  og  ødelagde  baade  selve  Banen  og  alt  Materiellet 
med  en  sand  Vellyst.  De  Jerngjenstande ,  der  ikke  kunde  ødelægges 
yderligere,  bleve  førte  til  Formosa,  for  at  de  kunde  ruste  og  tilintet- 
gjøres  saa  langt  borte  som  muligt  fra  de  entreprenante  Europæere. 
Nu  var  den  Mand  død,  hvem  Kineserne  aldrig  kunde  glemme,  at  han 
havde  givet  en  saadan  Koncession. 

Den  Meddelelse,    som   blev  sendt  mig  om  Gouvernørens  Død, 
saa  i  en  brun  Konvolut,   to  Fod  lang  og  en  Fod  bred  og  var  trykket 

med   sort   Farve  paa    brunt   Papir,    med  Undtagelse  af  Gouvernørens 
Titler,  der  vare  trykte  med  rødt.     Oversættelsen  lyder  saaledes: 

»Meddelelse. 

Sørgeforhænget  findes  i  Schanghai  inden  for  den  lille  Sydport 
i  Kiutschi  (Akademiet).  De  ulydige  (Ks-i-hyn)  (den  afdødes  ældste 
Son)  og  de  andre  ere  ikke  selv  blevne  tilintetgjorte,  skjøndt  deres 
Synder  ere  mange  og  store,  men  Ulykken  har  rammet  deres  afdøde 
Fader:  den  ved  kejserligt  Edikt  med  Tsing  udmærkede  Tsz'tscheng 
Ta-fu,  vor  med  højeste  Naade  lønnede  Ahne,  den  gjennem  tre 
Generationer  med  Paafuglefjer  og  Knap  af  anden  Rang  dekorerede 
virkelige  Militærgouvernør  og  Tautai  af  Su-tschou,  Sang-kiang  og 
Tai-tschou  i  Provinsen  Kiangsu,  Generaldirektør  for  Kiangsuarsenalet, 
Underpræfekt  og  Statsraadssekretær. 

»Under  Hieng-fengs  Regering  i  Aaret  Jen-tzu  (1852)  bestod 
han  i  Rigets  Hovedstad  den  treaarige  Statsprøvelse  og  ved  kejserligt 
Edikt  blev  han  Ky-jen  (Doktor)  af  iste  Klasse.  Fremdeles!  Faderen 
Tschuju  Kuang-hsy  døde  i  det  fjerde  Aar,  Aaret  Vujin,  i  den  tredie 
Maaned,  paa  den  28de  Dag  (30de  April  1878)  ved  Midnatsticle  i 
Hovedsoveværelset  i  sin  Residens  i  Schanghai.  Født  i  Toa-kuangs 
lude  Aar,  Aaret  Ken-yin,  i  den  8de  Maaned  og  paa  den  3die  Dag  ved 
Middagstide,  opnaaede  han  en  Alder  af  49  Aar  (efter  vor  Tidsmaaling 
48  Aar.  o  Maaneder). 

»De  ulydige  vare  personligt  nærværende,  da  han  blev  lagt 
paa  Dødsbaaren,  og  iførte  sig  Sørgeklæderne  efter  det  foreskrevne 
kejserlige  Ritual,  bestemte  en  Dag  til  Hjemsendelse  af  Ligkisten,  for 
at  han  kunde  blive  jordet  i  Hjemmet,  have  med  Ærefrygt  opfyldt  den 
hedengangnes  sidste  Ønsker  og  føle  sig  uværdige  til  at  lade  sig  trøste 
af  Excellencer,  Lærde,  Slægtninge  og  Venner.  Dette  Kort  er  i  dybeste 
Sorg  bleven  udfærdiget  til  Deres  Underretning. 

»Efter  moden  Overvejelse  valgte  vi  den  femte  Maaneds  tredie 
Dag  (3clie  Juni)  til  Modtagelse  af  Deres  Kort.  Fengs  sørgende  Børn 
Ki-hsyn  og  Ki-kyn  græde  Blod  og  støde  Hovedet  mod  Jorden,  den 
afdødes  yngre  Broder,  Schui-kuang,  et  Aar  i  Sørgeklæder.  aftørrer 
Taarerne  og  slaar  Hovedet  mod  Jorden.  De  et  Aar  sørgende  Broder- 
sønner, Ksi-tschuan  og  Ksi-tsio  aftørre  deres  Taarer  og  slaa  deres 
Hoveder  mod  Jorden.  Den  yngre  Broder  Hsi-kuang  (der  bærer  dyb 
Sorg  i  ni  Maaneder)  aftørrer  sine  Taarer  og  slaar  Hovedet  mod 
Jorden.  Den  yngste  Broder,  Khing-kuang  (cler  bærer  simpel  Sorg  i 
fem  Maaneder)  aftørrer  sine  Taarer  og  slaar  sit  Hoved  mod  Jorden. 
Brodersønnerne   Ksi-feng  og   Ksi-hang  (cler  bære   simpel  Sorg    i    fem 

Maaneder)  aftørre  deres  Taarer  og  slaa  deres  Hoveder  mod  Jorden. 
Ceremonimesteren,  den  afdødes  et  Aar  sørgende  Onkel  Jyh-tyn  aftørrer 
sine  Taarer  og  bøjer  sig«. 

Vor  Konsul,  vor  Vicekonsul  og  jeg  repræsenterede  det  østrigske 
Kejserrige  ved  Sørgehøjtideligheden,  der  blev  afholdt  den  3die  Juni. 
Hver  i  sin  Tscher  (kinesisk  Bærestol  med  fire  Bærere,  der  afløse  hin- 
anden to  og  to)  begave  vi  os  paa  Vejen  ind  i  den  kinesiske  Stad. 
Undervejs  mødte  vi  det.  tyske  Rige,  med  Generalkonsul  Luders  i 
Spidsen  og  desuden  repræsenteret  af  Konsulatsembedsmændene  og 
henved  et  Dusin  Søofficerer  i  Uniform.  Disse  Herrer  gik  tilfods 
gjennem  de  smalle  Gyder  i  den  kinesiske  By,  og  vi  fulgte  umiddelbart 
efter  i  Bærestolene.  Kinesere  i  hundredevis  fulgte  nysgjerrigt  vort 
Optog  og  kiggede  forundrede  ind  i  vore  Bærestole,  rimeligvis  i 
den  Tanke,  at  vi  maatte  være  Fyrster,  siden  vi  mødte  med  et  saa 
prægtigt  Fortrav. 

Gouvernørens  Bolig  er  ikke  imponerende:  udvendig  fra  ligner 
den  snarest  et  Bondehus.  Ved  Indgangen  bleve  vi  modtagne  af  en 
Mandarin,  der  følte  os  gjennem  en  Søjlegang.  Vi  bleve  hilsede  af  en 
usynlig,  vemodig  Klarinetmusik  med  dæmpet Tam-tam  Akkompagnement. 
Gjennem  endnu  en  Port  naaede  vi  ind  i  en  større  Gaard,  hvor  en 
Afdeling  kinesiske  Soldater  i  to  Rækker  dannede  Espalier. 

Den  50  Mand  stærke  Afdeling  kinesiske  Soldater  blev  kom- 
manderet af  en  Officer  (Mandarin  med  Glasknap).  Officeren  var  be- 
dækket med  Mandarinhatten,  bar  en  lang,  lyseblaa  Talar  og  oven 
paa  denne  en  kort,  folderig  Overklædning  af  mørkeblaa  Silke.  Den 
lange,  blanke  Kavallerisabel  trykkede  han  med  Heftet  til  sit  Bryst, 
medens  Spidsen  vendte  opad.  Soldaterne,  der  vare  smaa  men  kraftige 
Skikkelser,  bare  simple  Straahatte  prydede  med  sorte  Silkebaand, 
rode  Benklæder  med  blaa  Besætning,  røde  Vaabenfrakker  med  Snore, 
hvide  Underbenklæder,  der  vare  synlige  fra  midt  paa  Læggene  og  til 
de  høje  Sko  af  sort  Silke.  Paa  Brystet  var  der  indsyet  sorte  kinesiske 
Bogstaver.  Deres  Bevæbning  bestod  af  Remingtongeværer  med  op- 
pyntede Bajonetter:  omkring  Livet  bare  de  en  Læderrem  med  Patron- 
taske. En  Tambour  med  en  stor  europæisk  Tromme  og  fire  Horn- 
blæsere hørte  med  til  denne  Afdeling.  Ved  vor  Indtræden  kommanderede 
Officeren;  præsenter  Gevær!  og  Soldaterne  udførte  dette  Greb  paa 
europæisk  Vis.  Vi  passerede  Afdelingen  og  paany  lød  en  Sørgemarsch, 
udført  af  de  forstemte  Klarinetter.  Bag  ved  Soldaterne  var  der  op- 
stillet alle  de  Symboler,  dels  af  Papir,  dels  af  Træ,  der  skulde  op- 
brændes ved  Begravelsen.    Hist  saa  man  en  stor  Papirskimmel,  hvorpaa 

der  red  en  udstoppet  Kineser,  her  en  Bærestol  med  Bærere  og  Følge; 
mange  udstoppede  Tjenerfigurer,  Kvinder,  Mænd,  Hunde  o.  s.  v. ,  der 
skulde  repræsentere  levende  Skabninger  i  Huset  og  skulde  forestille 
Tjenerskabet  hinsides. 

I  den  store  Modtagelsessal  traf  vi  et  helt  Selskab  af  Manda- 
riner med  den  Rang,  som  Glasknappen,  den  blaa  og  den  gyldne 
Knap  giver,  og  mellem  dem  færdedes  en  Mængde  hvidklædte  Tjenere. 
Væggene  vare  behængte  med  hvidt,  blaat  og  sort  Klæde,  hvorpaa  der 
var  anbragt  dels  Tankesprog,  dels  den  afdødes  Værdigheder  og  Slægt- 
register, dels  de  underordnede  Mandariners  Slægtregistre  (i  Guld 
og  sort). 

De  prægtige  Embedsdragter,  Ordens-  og  Gouvernørhalskjæderne, 
den  guldvirkede  Gouvernørhat,  der  lignede  en  Krone,  laa  paa  et  Bord. 
Rummet  ved  Siden  af,  et  saakaldt  Studenterværelse,  hvor  Gouvernøren 
havde  plejet  at  modtage  de  Lærde  og  Literaterne,  var  betrukket  paa 
samme  Maade.  I  Stedet  for  Lysekrone  var  der  anbragt  en  Sørge- 
lanterne.  Jeg  kunde  ikke  blive  klog  paa  dette  Stykke.  Den  store 
Kugle,  der  var  flettet  af  hvide  Silkebaand,  lige  som  ogsaa  de  sex 
smaa  Kugler,  der  hang  symmetrisk  ned  fra  et  sexkantet  Stativ  under 
Loftet,  lignede  gordiske  Knuder.  Den  store  Sal  var  i  Baggrunden 
lukket  med  en  hvid  Tapetdør,  hvorpaa  Gouvernørens  Navn  stod  skrevet. 

En  Mandarin  bad  os  følge  sig.  Da  Døren  aabnedes,  blev  der 
givet  Signal  paa  et  Klangbækken.  Foran  os  stod  der  et  Alter  med 
den  afdødes  veltrufne  Billede  omgivet  af  de  herligste  Blomster.  Til 
venstre  for  Alteret  laa  Gouvernørens  to  Børn  paa  en  Straamaatte 
med  Ansigtet  trykket  mod  Gulvet  og  dækket  af  deres  smaa  Hænder. 
De  vare  i  dybeste  Sorg,  nemlig  iførte  fuldstændige  Klædninger  af 
Straafletning.  Enhver  af  de  besøgende  bøjede  sig  for  Billedet  og 
blev  derpaa  af  en  Mandarin  ført  hen  til  et  Alter,  paa  hvilket  Lig- 
kisten stod.  Førend  vi  begave  os  derhen,  ofrede  vi  vore  Kornblomst- 
bouketter  paa  et  lille  Bord,  der  stod  til  højre  for  Alteret.  Ligkisten 
var  uden  Prydelser  og  stod  paa  en  simpel  Baare.  Den  var  forfærdiget 
af  brunt,  massivt  Træ. 

Vi  gik  rundt  om  Ligkisten.  Mandarinen  lod  Lyset  falde 
overalt  paa  den  (Værelset  selv  var  mørkt)  —  og  vi  havde  nu  vist 
•  len  afdøde  den  sidste  Ære.  Enhver  fik  et  Billede  af  Gouvernøren, 
inden  han  forlod  dette  Værelse.  I  den  store  Sal  blev  der  serveret 
The,  Bagværk  og  Champagne  ved  nogle  lange  Borde.  I  det  hele 
taget  var  Billedet  storartet  og  symmetrisk,  men  den  rette  Stemning 
manglede.  Efter  at  have  vexlet  utallige  Ttschin-Tschin  med  Mandarinerne, 

passerede  vi  forbi  Soldaternes  Række;  der  præsenteredes  Gevær, 
Hornene  gjaldede,  Trommen  hvirvlede,  og  der  er  vist  mere  end  en, 
der  følte  sig  til  Mode  som  en  kinesisk  General  ved  den  Ære,  der  blev 
vist  ham. 

Bisættelseshøjtidelighederne  til  Ære  for  Gouvernøren  vare 
maaske  det  mest  imponerende  Skuespil  af  denne  Art,  som  fremmede 
i  Schanghai  nogensinde  have  faaet  Lejlighed  til  at  se.  Der  var  end- 
ogsaa  kun  faa  Kinesere,  som  tidligere  havde  været  Vidner  til  en  saadan 
Herlighed.  Ceremonien  med  at  udstille  den  afdødes  Lig  paa  et  Slags 
lit  de  parade  svarer  mere  til  en  Gouvernørs  Værdighed  end  selve 
Ligbegængelsen.  Det  er  Skik  og  Brug  at  beholde  Liget  af  et  af 
Familiens  Medlemmer  syv  Uger  i  Hjemmet,  inden  man  lader  det  be- 
grave. Hver  syvende  Dag  bringes  der  Offergaver.  Den  højtideligste 
Ceremoni  finder  altid  Sted  den  35te  Dag  (o  X  7)  efter  Døden ,  ved 
denne  Lejlighed  saaledes  den  3die  Juni. 

Den  uundgaaelige  Fastholden  ved  de  ydre  Former  ved  saa- 
danne  Lejligheder  og  den  interessante  Omstændighed,  at  den  afdøde 
Gouvernør  havde  brudt  med  de  konservative  Kinesere  i  Schanghai, 
gav  Anledning  til  at  de  fremmede,  der  aflagde  deres  Kondolencevisiter, 
efter  hjemlig  Skik   og   Brug  lagde  Blomster  og  Kranse  paa  Kisten.  — 

Hr.  Balint,  der  allerede  i  Singapore  var  bleven  angrebet  af 
et  Ildebefindende,  kunde  heller  ikke  taale  Klimatet  i  Schanghai:  han 
sygnede  hen,  Dag  for  Dag  bleve  hans  Kinder  mere  hule,  og  han  be- 
sluttede sig  endelig  til  at  søge  Lægehjælp.  Det  Raad  man  gav  ham, 
var  ganske  simpelt  men  trøstesløst:  han  skulde  saa  hurtigt  som 
muligt  vende  hjem.  Den  2den  Juni  indskibede  han  sig  paa  det  franske 
Postdampskib  »Sindh«  uden  engang  at  faa  Lejlighed  til  at  sige  Farvel 
til  Grev  Széchenyi,  som  to  Dage  senere  sammen  med  Loezy  ganske 
uventet  indtraf  i  Schanghai  fra  Java. 

Jeg  benyttede  de  nærmest  følgende  Dage  til  en  Udflugt  til  de 
saakaldte  »Hills«.  Hr.  Oskar  Ullrich,  Bjergværksdirektør  for  Eisenach, 
men  hvem  jeg  nylig  havde  gjort  Bekjendtskab  i  Schanghai,  sluttede 
sig  til  mig,  og  vi  lejede  da  Centralhotellets  Husbaad.  Saadanne  Baade 
ere  bekvemme;  vor  Baad  havde  en  Salon  foruden  Sovekahytterne. 
Med  god  Vind  og  for  fulde  Sejl  kunde  den  gjøre  sex  Knob  i  Timen ; 
var  det  Modvind  blev  den  trukket  af  Mandskabet.  Vi  havde  forsynet 
os  med  nogle  Flasker  Rødvin  og  Sodavand  samt  med  en  Kasse  Is, 
men  denne  var  allerede  smeltet,  da  vi  gik  ombord  i  Sikavej,  idet 
Kokken  nemlig  havde  stillet  Kassen  hen  til  Ilden.  Følgen  deraf  var, 
at  det  Kjød,    vi  havde  taget  med  os,    allerede  var  fordærvet  efter  en 

Dags  Forløb.  Om  Natten  blæste  der  en  frisk  Brise,  der  fyldte 
Sejlene,  og  Baaden  skød  som  en  Pil  og  styret  af  sikker  Haand  hen 
over  Floden,  der  snor  sig  i  talløse  Bugter  og  sætter  Grene  af  til  alle 
Sider  gjennem  den  rigtdyrkede  Slette. 

Allerede  næste  Morgen  tidlig  ankrede  vi  op  foran  »the  hills«. 
Høje  af  plutonisk  Oprindelse,  der  hæve  sig  nogle  hundrede  Fod 
over  Sletten,  og  paa  hvilke  man  kan  træffe  Porfyr,  der  træder 
helt  frem  for  Dagen.  De  stejle  Skraaninger  ere  bevoxede  med  Bam- 
busstammer og  mægtige  Slyngplanter,  mellem  hvilke  en  utrolig 
Mængde  Fasaner  søge  deres  Tilflugt  uden  dog  at  finde  hvad  de  søge. 
For  kort  Tid  siden  bragte  tre  Englændere  5000  Fasaner  til  Schanghai 
efter  en  fire  Dages  Jagt.  Hele  Baaden  var  opfyldt  af  disse  Fugle,  og 
til  Minde  om  dette  usædvanlige  Jagtudbytte  foreviser  man  Fotografier, 
der  bleve  tagne  af  Baaden  strax  efter  at  den  var  løbet  ind.  Mellem 
Sivene  paa  Sletten  findes  der  Sumpsnepper,  Viber  med  en  stor 
kjødfuld  Udvæxt  paa  Hovedet  og  Ænder.  De  mange  Kanaler  havde 
sat  Sletten  under  Vand.  En  simpel  Maskine  bevirker  Overrislingen, 
lit  massivt  Træhjul  staar  i  Forbindelse  med  Vandhjulet  ved  et  Tov, 
der  vikler  sig  op  om  Axlen.  Vandhjulet  hæver  ved  sin  Omdrejning 
Vandet  op  til  en  Rende,  hvorigjennem  det  ledes  ud  paa  Markerne. 
Maskinerne  sættes  i  Bevægelse  enten  af  Bøfler  med  tilbundne  Øjne 
eller  at'  Mennesker. 

Sletten  er  tæt  befolket,  og  her  findes  en  stor  Mængde  Boliger 
af  Bambusfletværk  og  Mursten ,  omgivne  af  talrige  og  skyggefulde 
Frugttræer. 

Tidlig  om  Morgenen  stege  vi  i  Land  og  gjennemstrejfede  de 
nærliggende  Skovpartier  for  over  Mataling  at  naa  frem  til  et  katholsk 
Missionshus,  der  ligger  paa  Skraaningen  af  en  betydelig  Højde.  En 
vel  vedligeholdt  Ridesti  slynger  sig  op  til  Toppen.  Klosterterritoriet 
er  omgivet  af  en  Stenmur,  der  strækker  sig  over  hele  Bjerget  ned  til 
Foden  paa  den  anden  Side  i  en  Brede  af  450  Alen.  I  Omegnen  bor 
der  600  Kristne. 

I  Klostret  bleve  vi  modtagne  af  en  Missionær  og  førte  ind  i 
Refektoriet,  der,  efter  hvad  vor  Fører  fortalte  os,  skal  være  et  yndet 
Forsamlingssted  for  alle  Missionærerne  i  Omegnen.  Salen  var  stor  og 
rummelig,  Væggene  hvidmalede,  tildels  behængte  med  Landkort,  til- 
dels med  Helgenbilleder  (deriblandt  den  hellige  Jomfru  fra  Lourdes 
med  skævtliggende  Øjne). 

Udsigten  fra  Salen  er  prægtig.  Sletten,  der  er  sat  under 
Vand,    strækker  sig  omtrent  saa  langt  som  Øjet  kan  naa,    og  Træ- 

vegetationen,  der  i  og  for  sig  ikke  er  saa  ganske  ubetydelig,  tager  sig 
i  den  ikke  tydeligt  fremtrædende  Baggrund  ud  som  en  tæt  Skov.  op 
over  hvilken  der  knejser  nogle  dristige  Træpagoder.  Paa  de  brede 
Kanaler  færdedes  der  adskillige  Smaaskibe.  som  tilhørte  Fiskere  og 
Fragtskippere,  og  de  hvide  Sejl  toge  sig  godt  ud  i  Solen. 


Fig.  io     Broen  ved  Tsing-pu-shien. 

Den  venlige  Pater  indbød  mig  til  at  aflægge  et  Besøg  i 
Kirken  oppe  paa  Toppen  af  Bjerget  og  gav  mig  en  50aarig  »Boy< 
(Dreng)  med  som  Forer.  En  Stentrappe  førte  i  Zigzag  op  til  Templet. 
Kirken  er  en  Korskirke  opført  af  naturlige  Sten.  To  brede  Stentrapper 
med  et  Stenrækværk,  hvorpaa  der  findes  store  Figurer,  halv  Hund, 
halv  Løve.  føre  op  til  Hovedportalen.  Kirkens  Loft  bæres  af  brune 
Træsøjler.  Hovedalteret  og  de  to  Sidealtre  ere  ligeledes  udskaarne  af 
brunt  Træ.  Paa  Væggene  findes  der  kinesiske  indskrifter.  Koret 
mangler,  men  i  Stedet  herfor  findes  der  bag  ved  Alteret  en  ophøjet 
Plads,    hvor  der  er    opstillet   et   godt    fransk   Harmonium.      Fra    den 

Kulle,  hvorpaa  Kirken  er  bygget,  har  man  en  smuk  Udsigt,  der  er 
særligt  tiltalende  fordi  man  har  frit  Overblik  til  alle  Sider. 

Hr.  Ullrich  ventede  mig  i  Refektoriet.  Da  jeg  var  vendt  til- 
bage, toge  vi  Afsked  med  den  venlige  Pater  efter  først  at  have  nydt 
en  lille  Forfriskning.  Paa  Vejen  ned  til  Skibet  dræbte  Hr.  Ullrich  en 
Slange,  der  laa  og  solede  sig  i  Vandet.  Den  var  over  6  Fod  lang, 
og  paa  det  tykkeste  havde  den  omtrent  V-h  Tomme  i  Gjennemsnit. 
Jeg  fiskede  den  op  af  Vandet  og  var  netop  i  Begreb  med  at  maale 
den ,  da  en  Flok  Kinesere  med  truende  Miner  styrtede  ud  af  et  nær- 
liggende Hus,  besværgede  det  Sted,  hvor  Slangen  var  bleven  dræbt, 
ved  gjentagne  Gange  at  bøje  sig,  og  stak  en  lang  Bambusstang  ned  i 
Bunden  af  Vandet.  Da  Folkene  gjorde  Mine  til  at  rykke  frem  imod 
os,  ansaa  vi  det  for  klogest  at  søge  ombord.  Vinden  var  gunstig,  og 
faa  Minuter  senere  havde  vi  det  vanhelligede  Sted  bag  os.  Henimod 
Aften  naaede  vi  Tsing-pu— shien  og  gik  i  Land  for  at  jage  i  det  tætte 
Sivkrat.  Vi  skøde  endel  Snepper,  som  smagte  os  særdeles  vel  ved 
vort  Aftensmaaltid. 

Næste  Morgen  tidlig  Klokken  8  passerede  vi  den  12  Fod  høje 
krenelerede  Mur  om  Tsing-pu-shien;  Kanalen  gaar  lige  tæt  forbi 
denne,  og  der  er  kun  saa  megen  Plads  ved  Foden  af  Muren,  at  de 
afdødes  Kister  kunne  opstilles  her.  De  mange,  hvælvede  Broer  ere 
høje  nok  for  de  almindelige,  kinesiske  Fartøjer;  vi  maatte  dog  altid 
lægge  vor  Mast  ned  for  at  kunne  passere  under  dem.  Byens  Ind- 
byggere betragtede  os  med  forbavsede  Blikke,  men  forulempede  os  ikke. 

Ved  Middagstide  naaede  vi  Vongdu,  hvor  man  lægger  Mærke 
til  Schanghaigouvernørens  Landsted,  der  er  omgivet  af  høje  Lervolde 
med  fire  enetages  Forsvarstaarne  og  nærmest  gjør  Indtrykket  af  et 
Fæstningsanlæg,  der  er  ved  at  forfalde.  Klokken  11  om  Aftenen 
landede  vi  i  Schanghai  og  kjørte  med  Yinrikschavogne  til  den 
tyske  Klub. 

I  Løbet  af  den  næste  Dag  besøgte  jeg  i  Forening  med  Hr.  Haas 
det  kinesiske  Arsenal,  der  ligger  tre  Mil  fra  den  engelske  Koloni. 
Hr.  Brettschneider,  en  forhenværende  tysk  Soldat,  har  faaet  det  Hverv 
tildelt  at  undervise  de  kinesiske  Soldater,  som  findes  her,  i  alt  hvad 
der  angaar  Kanoner  og  Geværer  og  at  bibringe  dem  en  Smule  taktiske 
Kundskaber.  Han  førte  os  gjennem  alle  Etablissementets  Lokaler: 
der  var  en  Højovn,  en  Damphammer,  et  Smedeværksted,  Udborings- 
apparat  og  alt  hvad  der  ellers  behøves  til  Fremstilling  af  Armstrong- 
kanoner med  tilhørende  Lavetter;  fremdeles  fandtes  der  Kanonstøbeii 
og  Værksteder  til  Montering  af  alt  Slags  Skyts,  endvidere  en  Gevær- 
il* 

fabrik  til  For  færdigelse  af  Vaaben  efter  Remingtons  System  og  endelig 
Krudtmøller.     Der  forfærdiges  10  (ti)  Remingtongeværer  om  Dagen. 

Værktøjerne  og  Maskinerne  ere  for  Størstedelen  indførte  fra 
Europa.  Etablisementets  Stolthed  er  imidlertid  en  Dampmaskine  paa 
20  Hestes  Kraft,  der  driver  Arbejdsmaskinerne,  og  som  er  bleven  for- 
færdiget i  Schanghai. 

Arsenalets  kinesiske  Direktør  har  Ord  for  at  kunne  læse  og 
skrive  flydende,  men  han  kommer  derimod  sjelden  i  Værkstederne. 
Han  har  endnu  aldrig  sat  sin  Fod  i  Krudtmøllerne  og  holder  ikke 
engang  af  at  høre  disse  uhyggelige  Etablissementer  nævne;  ethvert 
Spørgsmaal  om  dem  afbryder  han  med  de  Ord:  »ja,  der  er  alt  som 
det  skal  være,  for  det  er  noget,  jeg  forstaar  mig  paa«.  Underdirek- 
tørerne, der  staa  i  Spidsen  for  Arsenalets  enkelte  Afdelinger,  ere 
ligeledes  Kinesere;  kun  Værkførerne  og  Ingeniørerne  ere  Europæere, 
Englændere  og  Tyskere. 

Hr.  Brettschneiders  Undervisningslokale  er  ganske  særlig 
interessant.  I  Korridoren  i  den  Bygning,  hvor  Undervisningen  fore- 
gaar,  er  der  opstillet  fem  store  Silkestandarter  med  den  kinesiske 
Drage.  Skolen  var  efter  europæisk  Mønster  forsynet  med  Bænke  og 
to  Kathedre.  Jeg  vilde  næppe  tro  mine  egne  Øjne,  da  jeg  saa  at  de 
store  sorte  Tavler  vare  beskrevne  med  tyske  Bogstaver  og  Sætninger. 
Der  laa  ogsaa  Planer,  Kort  og  Modeller  af  Fæstningsværker  fremme 
paa  Bordene.  Hr.  Brettschneider  fortalte  mig,  at  de  kinesiske  Elever 
i  Begyndelsen  havde  havt  meget  vanskeligt  ved  at  forstaa  Tegningerne, 
men  da  de  derpaa  vare  blevne  satte  i  Stand  til  at  sammenligne 
Planerne  med  de  tilsvarende  Modeller,  havde  de  snart  indset  Be- 
tydningen af  et  Kort. 

Paa  den  nære  Flod  laa  der  to  Krigsskibe,  der  vare  under 
Udrustning.  En  hvidmalet  Monitor  med  et  Omdrejningstaarn  førte 
det  rædselvækkende  Navn:  »Vestmagternes  Skræk«. 

I  Almindelighed  faar  man  ikke  noget  helt  ilde  Begreb  om  det 
kinesiske  Militær  paa  Kyststationerne,  men  dette  kommer  af  at  det 
ikke  er  saa  fjernt  fra  europæisk  Intelligents,  og  det  er  i  Bund  og 
Grund  forskjelligt  fra  Soldaterhorderne  i  det  indre  af  Riget;  om  dem 
faar  jeg  Lejlighed  til  at  tale  ved  anden  Lejlighed. 

Soldaterne  ere  kasernerede  i  Massekvarterer,  sædvanligvis  i 
Befæstninger.  Jeg  besøgte  en  saadan  Kaserne  ved  Yang-tse-kiang  og 
skal  fortælle  lidt  herom. 

Vusungforterne  ligge  ved  Vusungflodens  venstre  Bred  ved 
Mandingen   af  Yang-tse-kiang.      Schanghais   Gouvernør  var  saa  fore- 

kommende  at  give  os  Tilladelse  til  at  bese  disse  Befæstninger,  og 
hans  Eisværdighed  gik  saa  vidt,  at  han  stillede  en  Dampbarkasse  og 
en  Sejlbaad  til  vor  Raadighed. 

Den  17de  Juni  1878  afsejlede  vi  til  Forterne,  der  ligge  i  en 
Afstand  af  ti  engelske  Mil  fra  Schanghai.  Da  det  luftede  godt  op, 
gjorde  vi  den  Baad  los,  som  vi  havde  med  paa  Slæb,  og  der  begyndte 
en  Kapsejlads  mellem  Barkassen  og  Sejlbaaden;  denne  gik  af  med 
Sejren.  Ombord  var  der  en  lille  tyk  Mandarin,  Gouvernørens  Sted- 
fortræder, der  kunde  le  nok  saa  fornøjet  hver  Gang  han  fik  Færten 
at"  noget  spiseligt,  den  østrigsk-ungarske  Vicekonsul,  Haas,  der  her 
som  altid  søgte  at  være  os  til  Nytte,  fremdeles  Hr.  Loczy  og  jeg. 
Klokken  9  Formiddag  ankrede  vi  op  foran  Forterne;  de  hæve  sig  som 
Lerhøje  over  Yang-tses  smudsige  Strøm  og  ere  hverken  paa  den  ene 
eller  anden  Maade  beskyttede  mod  Regnskyllenes  ødelæggende  Virk- 
ninger. Voldenes  Grundplan  er  en  Rektangel  med  fremspringende 
afrundede  Hjørner;  der  findes  elleve  truende  Skydeskaar  ud  imod 
Havet  og  de  kunne  lukkes  med  Panserskodder,  der  glide  i  Jernrammer. 
Kineserne  ere  ganske  vist  meget  stolte  af  disse  Fæstningsanlæg,  men 
jeg  skulde  dog  tro,  at  et  eneste  vel  rettet  Skud  vilde  være  tilstrækkeligt 
til  at  overtyde  Fortet  om  det  jordiskes  Forgængelighed. 

Vort  Besøg  maa  have  været  meldt  i  Forvejen,  thi  medens  vi 
endnu  klatrede  hen  over  en  usselt  tømret  Dæmning,  viste  der  sig  en 
utallig  Mængde  store  Silkefaner,  i  hvis  Midte  Ordet  »Skyts«  var 
anbragt  i  rød  Syning.  Ved  Indgangen  til  Fortet  modtoges  vi  af 
Kommandanten  over  alle  Befæstningerne  ved  Yang-tse  og  af  dette 
Forts  Kommandant.  Den  første  af  dem  har  Generals  Rang  og 
200  Taél  om  Maaneden,  den  sidste  150  Taél.  Begge  Officerer  vare  i 
Paradeuniform  med  rød  Knap  i  Hovedbedækningen. 

Det  er  en  almindelig  udbredt  Anskuelse  at  Knappen  i  Manda- 
rinernes Hovedbedækning  antyder  deres  Rang.  Det  forholder  sig  ikke 
saaledes.  Knappen  betyder  ganske  det  samme  som  en  Dekoration 
eller  et  Orden.  Meget  ofte  saa  vi  Mandariner  med  den  røde  Knap 
(første  og  anden  Dekorationsrang),  der  vare  underordnede  andre,  som 
kun  havde  den  blaa  eller  gyldne  Knap  (tredie  og  ottende  Rang). 

De  to  Generaler  knælede  ned  og  berørte  Jorden  med  deres 
Hoveder.  Det  foreskev  Ceremoniellet,  og  de  tillode  sig  ingen  Af- 
vigelse herfra.  Vi  passerede  ned  langs  Fronten  af  den  Æresvagt,  der 
var  opstillet  og  samtidigt  blev  der  under  Trommehvirvler  givet  Salut 
af  det  Feltbatteri,  som  var  kjørt  op  i  Gaarden.  Man  kjender  endnu 
ikke  i  Kina  til  Kanonbespænding  i  den  Betydning,  hvori  vi  tage  dette 

Ord ;  Betjeningsmandskabet  anvendes  nemlig  som  billig  Trækkraft  til 
Kanonernes  Transport. 

Infanteriets  og  Artilleriets  Uniformering  er  i  det  væsenlige 
den  samme  og  bestaar  af  en  rummelig  blaa  Bluse  af  Bomuld  med 
Passepoil  af  en  Haands  Brede;  midt  paa  Bryst  og  Ryg  er  der  anbragt 
en  stor  hvid  Plade,  hvorpaa  der  i  Syning  er  anbragt  Ordene  »Soldat« 
eller  »Skyts«,  og  som  tnaa  være  udmærkede  Sigtepunkter  for  Fjenden; 
fremdeles  af  hvide,  fyldige  Bomuldsbcnklæder,  der  ere  bundne  fast 
om  Læggene  som  et  Slags  Gamascher;  endelig  af  de  nationale  Silke- 
sko med  tykke  Papirssaaler.  Om  Vinteren  bærer  Soldaten  en  sort 
Turban,  om  Sommeren  en  bredskygget  Straaliat.  Denne  Uniformering 
gjælder  dog  kun  som  almindelig  Regel;  Soldaterne  klæde  sig  iovrigt 
efter  Smag  og  Behag. 

Kommandanten  indbød  os  til  at  bese  Fortet  og  førte  os  først 
ind  i  Krudtkammeret;  i  det  Rum,  der  laa  foran  dette,  dannede  to 
lange  Rækker  kruppske  Kanoner  Espalier.  1  Baggrunden  herskede 
der  et  hemmelighedsfuldt  Mørke,  men  min  Nysgjerrighed  efter  at  lære 
Munitionsforraadenes  Omfang  at  kjende  kunde  ikke  blive  tilfredsstillet, 
da  Kommandanten  med  et  listigt  Smil  hindrede  mig  i  at  gaa  længere 
ind  og  opfordrede  os  til  at  gaa  videre;  han  viste  os  nu  Kasemattern<\ 
Ved  hvert  Stykke  Skyts  stod  Betjeningsmandskabet  i  to  aabne  Rækker. 
Kanonerne  have  forskjellig  Kaliber;  de  største  ere  220pundigere,  og 
de  ere  anbragte  saaledes,  at  den  højre  Halvdel  (set  fra  Floden)  er 
armeret  med  kruppske,  den  venstre  Halvdel  med  armstrongske  Kanoner. 

Paa  min  Anmodning  lod  Generalen  sit  Mandskab  udføre 
Exercits.  En  Underofficer  kommanderede  Betjeningsmandskabet,  der 
talte  femten  Mand.  Han  tog  Plads  paa  Rapperten,  løftede  Hænderne 
op  og  gav  hver  Mand  et  Numer  idet  han  talte  til  14;  de  fire  første 
vidskede  Kanonerne  af  paa  Kommando,  Nr.  5  og  6  bragte  Kardusen, 
7— 10  Projektilet,  11  og  12  rettede  derpaa  Kanonen  efter  den  sigtende 
Underofficers  Vink.  Denne  gjennemborcde  derpaa  Kardusen,  satte 
Tændrøret  i  Fænghullet,  gav  13  og  14  Aftrækkersnoren,  sprang  derpaa 
ned  og  kommandere  »Feuer!«  —  ja  virkelig  »Feuer!«,  rigtig  nok  paa 
det  daarligste  tysk,  som  man  kan  tænke  sig.  men  dog  tysk.  Alle 
Kommandoord  vare  tyske. 

Fortets  Mandskab  var  anbragt  i  smalle  lave  Lerhytter.  I  den 
lange  Gang,  der  løber  fra  den  ene  Ende  af  Kasernen  til  den  anden, 
var  der  paa  begge  Sider  anbragt  Senge  over  hinanden.  Korridoren 
var  afdelt  i  Rum,  der  havde  en  Længde  af  14,  en  Brede  af  omtrent 
4  Alen,    og  her   sov  20—22   Soldater.      Skjondt   Sengestederne    vare 

renlige,  var  Luften  dog  opfyldt  af  en  skrækkeligt  ildelugtende  Atmo- 
sfære, da  Rummet  var  alt  for  knapt  for  saa  mange  Mennesker.  Over 
enkelte  af  Sengestederne  fandtes  der  et  lille  Spejl.  En  alt  andet  end 
appetitlig  Lugt  slog  os  imøde  fra  det  nærliggende  Køkken,  Følgen  af 
at  der  blev  bagt  eller  stegt  noget  med  harsk  Olie,  og  jeg  imødesaa 
derfor  med  Gysen  det  Øjeblik,  da  jeg  vilde  blive  nødt  til  at  smage 
paa  de  kinesiske  Lækkerbiskener. 

Vor  Mandarin  overraskede  os  ved  Bordet  med  nogle  Flasker 
Champagne;  Vinen  var  elendig,  men  den  lettede  dog  Synkningen. 

Det  kinesiske  Infanteris  Bevæbning  bestaar  af  Pil  og  Bue,  af 
Hugvaaben,  der  have  Lighed  med  de  polske  Segle  og  af  Geværer. 
Kasserede  Geværer  fra  alle  mulige  Nationer  og  alle  mulige  Systemer 
ere  repræsenterede  ved  Infanteriet,  blandede  mellem  hverandre.  Ethvert 
Stykke  viser,  hvorledes  et  Vaaben  maa  se  ud  for  at  kunne  gjøre 
Fordring  paa  at  være  ubrugbart.  Paa  dei  ene  Gevær  mangler  Viseret, 
paa  det  andet  Kornet;  paa  det  ene  er  Skæftet  kun  snøret  fast  til 
Løbet,  paa  det  andet  mangler  Kolben.  Geværene  blive  aldrig  pudsede, 
Rust  har  frit  Lov  at  fortære  saa  meget  den  vil,  og  i  de  faa  Tilfælde, 
hvor  Hanen  endnu  kan  gjøre  Tjeneste,  skriger  Fjedren  noget  for- 
skrækkeligt, naar  den  spændes.  Jeg  tror  ikke  jeg  tager  meget  fejl, 
naar  jeg  anfører,  at  Halvdelen  af  Infanteriet  endnu  er  bevæbnet  med 
Luntebøsser,  og  at  tre  Fjerdedele  af  den  anden  Halvdel  ere  bevæbnede 
med  gamle  Perkussionsgeværer  af  amerikansk,  engelsk,  fransk  og  tysk 
Model,  medens  kun  den  resterende  Fjerdedel  er  udrustet  med  Bagladere  af 
seneste  Konstruktion.  Naar  det  engang  skulde  blive  til  Alvor,  maa 
der  komme  til  at  raade  en  ubeskrivelig  Forvirring  ved  Uddelingen  af 
Patronerne. 

Kavalleriet  er  bevæbnet  med  Landser  med  kolosale  Silkefaner 
og  med  Geværer,  om  hvilke  man  kan  sige  det  samme  som  om  Infanteriets. 

Til  Slutning  skal  jeg  endnu  kortelig  omtale  en  kinesisk 
Parade.  En  Hr.  Schnell,  ligeledes  en  forhenværende  tysk  Soldat,  nu 
Lærer  for  det  kinesiske  Infanteri  og  Artilleri  i  Tschi-fu  med  en  Løn 
af  400  Dollars  om  Maaneden,  meddelte  mig  følgende:  de  Soldater,  som 
det  overdrages  ham  at  uddanne,  vise  ganske  vist  i  Begyndelsen  en 
vis  Interesse  for  Undervisningen,  men  denne  svinder  snart  ganske. 
Soldaterne  uddannes  efter  det  tyske  Reglement.  Soldaterne  i  Tschi-fu 
bavde  først  været  bevæbnede  med  Gevær  og  Bajonet,  men  cla  der 
indtraf  det  Tilfælde,  at  en  Soldat  under  Løbet  blev  stukket  i  Læggen 
af  en  af  sine  Kammerater,  blev  det  befalet,  at  Stikvaabnene  herefter 
ikke  maatte  tages  med.    En  Tidlang  viste  det  sig  nødvendigt  at  rykke 

ud  med  Bambusstokke  i  Stedet  for  med  Geværer,  da  Gouvernøren 
havde  solgt  disse  under  Haanden. 

Schan-tungs  Tatargenera],  Hr.  Schnells  Chef,  er  altid  om  ikke 
lige  frem  beruset  saa  dog  omtaaget  af  Opium.  Han  gaar  aldrig 
tilfods,  bestiger  aldrig  en  Hest  men  lader  sig  bære  omkring  i  en 
Bærestol.  Naar  han  inspicerer  Tropperne,  er  han  kun  tilfreds,  naar 
Skuespillet  behager  ham,  ligegyldigt  om  Manøvrene  udføres  praktisk 
og  rigtigt,  eller  ej. 

En  saadan  militærisk  Produktion  fandt  Sted  i  Begyndelsen  af 
Oktober  1878  paa  Artilleriets  store  Skydeplads  i  Tschi-fu.  To  Telte, 
et  prægtig  for  Mandschugeneralen  og  et  andet,  der  indeholdt  Gaver 
til  Soldaterne,  saa  som  Uhre,  Kjæder,  Vaser,  Piber,  Dekorationer  m.  m., 
vare  oprejste  saaledes,  at  man  fra  dem  kunde  overse  hele  den  store 
Mark.  Generalen  indfandt  sig,  men  var  saa  drukken,  at  han  kun 
med  raa,  lallende  Stemme  kunde  udtale  sin  Tilfredshed,  da  Kompagni- 
exercitsen  var  til  Ende.  Før  Artilleriets  Skiveskydning  begyndte, 
spurgte  han  en  tilstedeværende  kinesisk  Artillerioberst,  om  han  virkelig 
troede,  det  var  muligt  at  træffe  et  saa  fjernt  Maal  med  Kanonerne. 
Obersten  svarede :  »Excellence !  jeg  stiller  mit  Hoved  til  Deres  Raadighed. 
hvis  Kuglen  ikke  allerede  ved  det  andet  Skud  sidder  i  Skiven«.  Det 
blæste  stærkt.  Generalen  fulgte  med  ironisk  Blik  Betjeningsmandskabets 
forskjellige  Greb.  Skuddet  gik  af  —  og  Granaten  sprang  foran  Skiven, 
Generalens  Svar  var  et  ubeskriveligt  haanende  Smil.  Obersten  for- 
talte senere,  at  han  ikke  havde  været  rigtig  vel  tilmode.  Det  andet 
Skud  traf  imidlertid  Skiven.  Efter  at  Generalen  havde  kjedet  sig 
forskrækkeligt  en  halv  Times  Tid,  spurgte  han,  om  det  dog  ikke 
snart  var  færdigt.  Programmet  blev  som  Følge  deraf  forkortet.  Da 
Slutningen  ved  saadanne  Komedier  altid  maa  være  effektfuld,  havde 
man  truffet  følgende  Arrangement.  Et  lille  Træhus,  der  laa  i  en  Af- 
stand af  9000  Fod,  var  bleven  fyldt  med  Bomuld,  Krudt,  Petroleum 
o.  s.  v.  Huset  skulde  tjene  som  Skive  for  de  sidste  Skud.  Allerede 
ved  det  andet  Skud  sloge  Flammerne  op  af  det,  og  Generalen  lo 
fornøjet;  han  var  henrykt.  Paa  selve  Stedet  forærede  han  Hr.  Schnell 
en  prægtig  Rustning  med  en  dertil  hørende  Ordenskjæde  og  udnævnte 
ham  til  Oberst. 

Den  næste  Dag  skulde  der  manøvreres  paa  Vandet.  Vinden 
vilde  imidlertid  ikke  indfinde  sig,  og  Sejlmanøvrerne  kunde  derfor 
ikke  blive  til  noget.  Da  man  meldte  Generalen  dette,  tordnede  han 
løs  og  raabte:  »Ingen  Vind?  Hvad  vil  det  sige?  er  der  ingen  Vind? 
Hvorfor  er  der  ingen   Vind?«      Han   var   imidlertid   vel  tilfreds    med 

hvad    han    havde    set    og    udnævnte    Størstedelen    af   det    kinesiske 
Soldaterpak  til  Officerer. 

Der  er  ikke  vundet  stort  ved  Udnævnelsen  til  Officer  i  den 
kinesiske  Hær,  thi  Officeren  spiser  fremdeles  sammen  med  de  simple 
Soldater  af  samme  Fad  og  faar  lige  som  disse  kun  Sold  paa  Papiret; 
imidlertid  udelukker  Ophøjelse  i  Officerstanden  enhver  legemlig  An- 
strengelse, navnlig  Marsch  tilfods,  og  dette  er  en  Begunstigelse,  der 
vejer  mere  i  Vægtskaalen  end  det  usle  Sølv.  Enhver  Subalternofficer 
er  bereden  og  faar  Hesten  leveret  af  Regeringen,  men  han  har  ikke 
Tilladelse  til  at  benytte  Bærestol.  I  Løbet  af  Rejsen  gjennem  Kina 
vil  jeg  oftere  faa  Lejlighed  til  at  omtale  de  Egenskaber,  der  udmærke 
de  almindeligt  frygtede  og  berygtede  Soldater,  og  den  Bemærkning 
kan  foreløbig  være  tilstrækkelig,  at  de  have  Ry  for  at  være  raffinerede 
Kjæltringe. 


VI. 

Fra  Sckandiai  til  Kioto. 


Afrejse  til  Japan.  —  Havnen  og  Byen  Nagasaki.  —  Et  Afsnit  af  Landets  Historie.  — 
Kirkegaarde.  —  Osuva-Sama.  —  Afrejse  til  Simonosaki.  —  Sampanerne.  —  Det 
japanesiske  Indhav.  —  Lama  og  Protestant.  —  Kobe  og  Hiogo.  —  De  europæiske 
Kolonier.  —  Theplanten.  —  Kobes  Omgivelser.  —  Byens  Seværdigheder.  —  Natligt 
Gadeliv.  —  Dresserede  Bolter.  —  Kæmpende  Dverge.  —  Pindsvin  og  Paafugl.  — 
Dametheater. —  Japanesiske  Jernbaner.  —  Osaka. —  Indigofabrikationen. —  Japanesiske 
Soldater.  —  Bekrutuddannelse.  —  Beklædning  og  Bevæbning.  —  Teonodipagoden. — 
Taikun  og  Mikado.  —  Arimabadet.  —  Afrejse  til  Kioto. 


Det  var  den  20de  Juni  1878.  Byens  Orkester  havde  netop  sluttet  sit 
sidste  Nurner  i  Schanghais  offentlige  Have  og  jeg  slæntrede  Arm  i 
Arm  med  Hr.  Haas  langs  Kajen  hen  mod  den  tyske  Klub,  for  at  lage 
Afsked  med  mine  Venner. 

—  »Jasaa!  til  Japan?«  —  »Det  er  noget  ganske  andet  end 
Kina«.  —  »Blot  jeg  kunde  følge  med!«  —  »Hils  deroppe!«  saaledes 
lød  Afskedsordene,  da  Glassene  stødte  mod  hverandre  paa  et  glædeligt 
Gjensyn.  Min  Bagage  og  de  faa  Instrumenter,  jeg  vilde  tage  med 
mig,  befandt  sig  allerede  ombord  paa  »Nagoya  maru«,  en  amerikansk 
Hjuldamper,  og  jeg  begav  mig  derfor  om  Natten  direkte  Ombord  paa 
Skibet,  der  lettede  Anker  Klokken  4  om  Morgenen,  —  da  jeg  vaagnede, 
vare  vi  allerede  midt  ude  paa  Søen. 

Havet  var  spejlblankt,  en  svag  Brise  forjog  den  fine  Morgen- 
taage  og  Solen  straalede  i  sin  fulde  Pragt.  Er  Vejret  godt,  kommer 
man  hurtigt  afsted,  og  en  Forsinkelse  af  Posten  er  næppe  sandsynlig; 
Skibets  Kapitain,  en  jovial,  temmelig  korpulent  Amerikaner,  der  senere 
ved  Væddeløbene  viste  sig  som  en  vellykket  Udgave  af  en  Sportsmand, 
kunde  derfor  med  en  vis  Sikkerhed  besvare  Passagerernes  Spørgsmaal 
næste   Morgen   om,    hvornaar  vi  vilde   naa  Nagasaki,    med   et  „Well, 

ahout  midnightl*  Han  forregnede  sig  imidlertid,  thi  allerede  Klokken  10 
kunde  vi  iagttage  Lysskinnet  fra  Hundreder  og  atter  Hundreder 
af  Lampions,  der  svævede  omkring  som  Lygtemænd  og  oplyste 
Nagasakis  Kaj. 

Næste  Morgen,  medens  Solen  endnu  laa  skjult  bag  Bjergene, 
blev  jeg  vækket  af  friske,  muntre  Stemmer.  Da  jeg  forlod  min  Kahyt, 
saa  jeg,  hvor  lystigt  det  gik  til  med  Ladning  af  Kul.  Et  Kulskib 
lagde  sig  i  umiddelbar  Nærhed  af  Damperen,  og  omtrent  30  Piger,  med 
næsten  nøgen  Overkrop,  der  var  smudset  af  Kulstøv,  besørgede  Fyld- 
ningen af  vort  Skibs  Kulkasser.  De  stode  paa  Trinene  af  en  Stige, 
og,  skjøndt  Kulkurvene  fløj  med  Lynets  Hurtighed  fra  Haand  til 
Haand,  fandt  Pigerne  dog  altid  Lejlighed  til  at  drille  hinanden. 

Nagasakis  Havn  er  noget  enestaaende  i  sit  Slags.  Ikke  engang 
Polas  smukke  Havn  kan  taale  Sammenligning  med  Nagasakis,  der  er 
betydeligt  større  og  helt  omgiven  af  Bjerge.  Hvis  der  ikke  laa  saa 
mange  store  Skibe  for  Anker,  vilde  man  ikke  falde  paa  at  Havet  er 
saa  nært,  thi  Havnen  tager  sig  ud.  som  om  den  var  indesluttet  fra 
alle  Sider  og  ligner  snarere  en  langstrakt,  klar  Indsø.  Byen  Nagasaki 
ligger  ved  den  ene  Ende  af  Havnen,  ved  Kysten  af  Øen  Kiusiu,  der 
tildels  er  skarpt  begrænset  af  mægtige  Kajmure.  Byens  ydre  Kvarterer 
bebos  af  Europæerne. 

Hollænderne  vare  de  første  Europæere,  der  bosatte  sig  i 
Nagasaki  (1608),  og  den  Plads,  som  Regeringen  i  sin  Tid  anviste  dem, 
bliver  nu  forevist  enhver  fremmed.  Begrænset  af  en  bred  Kanal, 
hvis  indre  Side  er  bleven  taarnet  op  til  en  høj  Mur,  tager  den  sig  ud 
som  en  lille  firkantet  0,  der  er  som  skabt  til  Forsvar. 

Indtil  den  Tid  da  Marco  Polo  vendte  tilbage  til  Europa  (i 
det  13de  Aarhundrede),  vidste  vi  intet  andet  om  Japans  Historie  end 
hvad  der  meddeltes  gjennem  de  Sagn,  der  endnu  den  Dag  i  Dag 
kursere  om  Kejserdømmets  tidligste  Fortid.  Omendskjøndt  Portu- 
giserne som  Opdagere  af  Øriget  allerede  Aar  1543  stræbte  at  slutte 
Handelsforbindelser  med  Japaneserne,  lykkedes  dette  dog  først  Hol- 
lænderne i  Nagasaki,  hvad  vi  jo  allerede  have  nævnt.  Indtil  Midten 
af  vort  Aarhundrede  eftertragtede  næsten  alle  Sømagter  at  knytte 
Handelsforbindelser  med  Japan,  da  man  havde  sin  Opmærksomhed  rettet 
paa  alle  Ørigets  Skatte  og  Rigdomme.  Men  det  var  til  ingen  Nytte. 
Først  Aar  1854  lykkedes  det  Amerikanerne  og  efter  dem  de  europæiske 
Magter  at  afslutte  Handelstraktater,  og  nu  ere  følgende  Havne  i  Japan 
aabnede  for  Europæerne:  Nagasaki,  Kobe.  Osaka,  Yokohama,  Tokio, 
Niigata  og  Hakodate. 

Efter  denne  lille  Digression  ville  vi  vende  tilbage  til  Nagasaki. 
Det  brogede  Liv  i  Byens  Gader  staar  i  Strid  med  vore  Begreber  om 
Anstændighed,  Moral  og  Dyd,  men  den  venlige  og  forekommende  Op- 
træden af  alle  Japanesere,  baade  Mænd  og  Kvinder,  den  altid  glade 
Befolknings  barnlige  og  hjertelige  Latter  virker  elektriserende  og 
formelig  smittende. 

Boderne  og  de  Hvælvinger,  hvor' Handelen  foregaar,  indeholde 
det  samme  Slags  japanesi>ke  Varer,  som  Kineserne  havde  udbudt  til 
Salg  som  saadanne  i  Schanghai:  Porcellænsvarer,  lakerede  Æsker, 
Emaillevaser  og  Broncer.  Efter  en  Promenade  gjennem  Byen  og 
efter  at  have  beset  en  meget  stor  Broncestatue,  en  Buddha,  der 
troner  paa  Lotosblomster,  besluttede  vi  at  bestige  et  af  de  nærmeste 
Bjerge  for  at  faa  et  samlet  Overblik  over  Havnen. 

Paa  Skraaningerne  af  de  1200 — 2000  Fod  høje  Bjerge  strækker 
der  sig  et  bredt  Bælte  af  Kirkegaarde  omkring  Staden.  De  prismatiske 
Gravstene,  der  ere  forsynede  med  kinesiske  Indskrifter,  tage  sig  sær- 
deles godt  ud  i  deres  regelmæssige,  symmetriske  Opstillinger.  Fra  en 
Kulle  i  1000  Fods  Højde  havde  vi  en  prægtig  Udsigt  over  Nagasaki. 
Byen  tager  sig  storartet  ud  med  de  uhyre  Husrækker  og  det  Liv,  der 
hersker  i  Havnen,  og  det  undrede  mig  derfor  meget  senere  at  faa  at 
vide,  at  Nagasaki  kun  har  46.700  Indbyggere. 

I  Selskab  med  nogle  Officerer  fra  et.  tysk  Krigsskib,  der  laa 
tilankers  i  Havnen ,  besøgte  jeg  det  største  bucldhaistiske  Tempel 
Osuva-sama.  En  bred  Stentrappe  med  henved  60  Trin  og  med  Sten- 
søjler paa  de  første  Trin  førte  op  til  Templets  Forgaard.  Her  findes 
mellem  to  ældgamle  Porcellænssøjler  en  Brønd  med  det  mest  udmærkede 
Vand.  En  Broncehest,  hvis  Hoved  er  saa  stort  som  en  Nilhests,  synes 
at  være  anbragt  her  som  Vogter  af  den  hellige  Kilde;  til  yderligere 
Sikkerhed  ere  de  massive  Træøsekar  forsvarligt  lænkede  til  Brønd- 
hvælvingen. 

Templet  overrasker  ved  sin  tarvelige  indre  Udstyrelse.  I  Bag- 
grunden findes  der  en  lille  Skov  af  kæmpehøje  Kamfertræer,  og  til 
denne  Skov  slutter  der  sig  en  Thehave.  I  enhver  af  Boderne,  og  af 
dem  var  der  mange,  var  der  indrettet  Skydebaner,  hvor  Japaneserne 
øvede  sig  i  Bueskydning  med  Bolte  og  Pile;  de  havde  altid  en  Pige 
ved  deres  venstre  Side,  en  Skaal  mecl  The  ved  deres  højre. 

Vi  traf  her  sammen  med  den  tyske  Konsul  i  Nagasaki;  han 
ledsngede  os  op  i  den  botaniske  Have,  et  Anlæg,  der  dog  ikke  maa 
bedømmes  efter  europæisk  Maalestok.  Japaneserne  sværmer  for  at 
orvandle   enhver  Have,    selv   om    den   er   nok  saa   lille,    til  et  Slags 

kouperet  Terrain  en  Miniature  med  smaa  Klippepartier,  rindende 
Vandløb  af  næppe  en  Fods  Brede  med  dristige  Brobygninger.  Træ- 
dyrkningens højeste  Kunst  bestaar  i  de  utroligste  Forkrøblinger  af 
Stammer  og  Grene,  der  bringes  til  at  voxe  ind  i  hverandre  og  mangen 
Gang  bringes  til  at  gjengive  hele  Sætninger  med  japanesisk  Skrift, 
eller  ogsaa  til  at  forestille  forskjellige  Slags  Dyr. 

Den  eneste  Tiltrækningskraft  for  Besøgeren  er  et  Thehus,  hvori 
Pigerne  synge,  spille,  danse  og  besørge  Opvartningen. 

Om  Aftenen  aflagde  jeg  sammen  med  nogle  flere  et  Besøg 
paa  et  lignende  Forlystelsessted;  sex  Piger  opførte  Taffelmusik  for  os 


Fig.  47.     Japanesisk  Kirkegaard. 

med  Guitarer  og  Trommer.  De  japanesiske  Trommer  ere  konstruerede 
saaledes  at  Skindet  med  Lethed  kan  strammes  og  slappes  under 
Spillet,  hvorved  det  altsaa  bliver  muligt  at  fremkalde  de  forskjelligste 
Toner.  Pigerne  udførte  ogsaa  nogle  mimiske  Danse  og  komiske 
Scener,  der  tilsidst  udartede.  Det  var  allerede  Midnat,  da  jeg  i  en 
skyllende  Regn  vendte  tilbage  til  Skibet,  der  kort  efter  lettede  Anker. 
Næste  Dag  anløbe  vi  Simonosaki,  men  jeg  blev  bittert  skuffet, 
da  der  ikke  blev  noget  af  min  Plan  om  at  gaa  iland;  Staden  kan 
nemlig  kun  besøges  af  Europæere,  naar  de  have  Tilladelse  dertil  af 
de  japanesiske  Myndigheder;  men  en  saadan  manglede  jeg. 

Simonosaki  ligger  ved  Foden  af  en  langstrakt  Høj,  ved  det 
vestlige  Indløb  til  det  japanesiske  Indhav  og  er  det  sydligste  Punkt 
af  Gen  Xippon.  Paa  Afstand  ser  dette  Sted  langt  mere  tiltalende  ud 
end  i  Nærheden,  thi  det  lader  adskilligt  tilbage  at  ønske  i  Retning  af 
Renlighed,  og  Kajen  er  ikke  en  saa  tiltalende  Promenade  som  den 
kunde  være,  hvis  den  var  fri  for  adskilligt  Smuds,  der  klæber  ved 
den  hæderlige  Fiskeriidræt. 

Da  vor  velnærede  Kapitain  signaliserede  Skibets  Ankomst  ved 
et  Kanonskud,  samlede  Japaneserne  sig  gruppevis  paa  Verandaerne  af 
deres  enetages  Boliger  for  at  underkaste  os  en  nysgjcrrig  og  om- 
hyggelig Examination.  Andre  Grupper  bestege  smaa  Baade  for  at 
komme  Damperen  endnu  nærmere.  Disse  Baade  vrikkedes  frem  med 
beundringsværdig  Hurtighed  og  de  toge  sig  ubeskriveligt  smaa  ud 
mellem  de  kolossale  japanesiske  Sampaner.  Sampanerne  ere  store 
massive  Træbaade,  der  ofte  have  flere  Hundrede  Tons  Drægtighed. 
Den  bageste  Del  af  disse  Fartøjer  indeslutter  Mandskabets  Opholds- 
steder og  hæver  sig  som  et  Taarn  paa  begge  Sider  af  det  kæmpe- 
mæssige Ror,  der  saaledes  beskyttes  af  dem  som  af  et  Panser.  Er 
Vejret  godt,  styres  Skibet  fra  Taarnets  Platform,  i  Regnvejr  derimod 
fra  Kahytten. 

Fra  flere  af  disse  Baade,  der  tjene  mange  Mennesker  til  Op- 
holdssted, viste  der  sig  unge  Piger,  klædte  i  broget  Silke;  for  at  til- 
fredsstille deres  Nysgjerrighed ,  lode  de  sig  ro  over  til  vor  Damper  i 
smaa  Baade  og  derpaa  ind  til  Byen.  Allerede  efter  en  Times  Ophold 
forlode  vi  Simonosaki. 

Et  flygtigt  Blik  paa  et  Kort  over  Japan  vil  kunne  overtyde 
enhver  om  at  en  Sørejse  fra  Simonosaki  til  Kobe  gjennem  det  japanesiske 
Indhav  (Seto-uchi-no-umi)  i  Almindelighed  kun  sjeldent  kan  være  for- 
bundet med  nogen  Ubehagelighed.  Et  langt  smalt  Løb  med  utallige 
Øer  strækker  sig  fra  Sydvest  til  Nordost.  Om  det  end  ikke  er  saa 
smalt  som  Bosporus,  kan  man  dog  fra  ethvert  Punkt  uden  Kikkert 
iagttage  det  Liv,  der  rører  sig  paa  Land.  Omgivelserne  ere  henrivende 
-mukke,  og  Øerne  ere  tæt  bevoxede  med  Skov.  Ved  Foden  af  det 
2000—3000  Fod  høje  Bjergstrøg,  hvis  maleriske  Skraaninger  i  Fore- 
ning med  Engenes  saftige  grønne  og  den  mørkeblaa  Himmel  danne  et  smukt 
og  harmonisk  Landskabsbillede,  ligger  der  talrige,  romantiske  Smaa- 
byer.  hvis  Indbyggere  leve  af  Fiskeri  og  iøvrigt  udbrede  et  behageligt 
Liv  over  hele  Kysten.  Der  er  ikke  Tale  om  nogen  Ensformighed,  der 
trætter  Øjet,  thi  uafladeligt  fortrænger  det  ene  nye  Billede  det  andet, 
og  selv    vor  flegmatiske   Kaptajn,    der  dog   havde  gjort  denne   Tour 

mangfoldige  Gange,    tog   nu   og   da  Kikkerten   til  Øjet  og   bragte  det 
endog  til  det  begejstrede  Udbrud:  „Indeed — beaUtifal!" 

Ombord  paa  vor  Damper  befandt  der  sig  en  protestantisk 
Missionær,  som  meddelte  mig,  at  der  i  Kina  findes  omtrent  30.000 
Protestanter.  De  Kinesere,  der  engang  ere  blevne  omvendte,  vedblive 
at  være  kristne.  Saaledes  fandt  f.  Ex.  en  Missionær,  der  et  Sted 
havde  døbt  300  Kinesere,  at  dette  Tal  var  blevet  forøget,  da  han 
efter  16  Aars  Forløb  atter  vendte  tilbage  hertil.  I  Japan,  hvor  en 
Omvendelse  kan  bevirkes  med  langt  større  Lethed,  vedkjender  Be- 
folkningen sig  ogsaa  i  religiøs  Henseende  det  gamle  Ordsprog:  »ude 
af  Øje,  ude  af  Sind.« 

Natten  var  uTten  Maane  og  saa  mørk,  at  Kaptajnen  paa  Grund 
af  de  mange  Øer  var  nødt  til  at  ankre  op  ved  Miclnatstide.  Ved 
Morgengry  dampede  vi  videre  og  nærmede  os  nu  Enden  paa  den 
smukkeste  Fart  paa  hele  min  Rejse.  Jo  længere  vi  kom  mod  Øst, 
desto  højere  og  stejlere  bleve  Bjergene.  Medens  Skovene  endnu  igaar 
for  Størstedelen  havde  bestaaet  af  Løvtræer,  var  det  nu  uhyre  Naale- 
træskove,  der  udbredte  sig  overalt  hvor  vort  Øje  kunde  naa  hen.  De 
lave  Udløbere  fra  Bjergene  vare  gjennemgaaende  terrasseformigt 
beplantede  med  Ris. 

Hen  imod  Klokken  2  »om  Eftermiddagen  saa  vi  paa  meget 
lang  Afstand  et  klart,  hvidt  Punkt:  det  var  Fyrtaaniet  ved  Kobe  paa 
Vestkysten  af  den  prægtige  Bugt  Naniva-no-tsa  (de  hurtige  Bølgers 
Bugt),  eller  som  den  nu  kaldes  Osakabugten,  der  modtager  Vandet 
fra  Yoclogava,  Bivasøens  Afløb.  Jo  nærmere  vi  kom  dette  Punkt, 
desto  mere  Liv  herskede  der  i  Farvandet;  store  og  smaa  Sampaner 
gik  i  Vejen  for  os,  og  det  blev  vor  Sag  at  undgaa  at  sejle  dem 
isænk ;  endelig  lod  Kaptainen  Kanonen  lade  —  vi  havde  Fyrtaarnet 
paa  vor  Bagbordsside  —  en  dristig  Vending  af  Damperen  —  de 
kvindelige  Passagerer  holdt  Hænderne  for  deres  Øren ,  Skuddet  vakte 
Ekkoet  i  Granitklipperne  til  højre  og  til  venste,  og  for  os  havde  vi 
det  maleriske  Billede  af  de  forene  Stæder  Kobe  og  Hiogo. 

Hiogos  Havn  er  først  Aar  1860  blevet  a åbnet  for  den  euro- 
pæiske Handel,  og  i  Løbet  af  de  faa  Aar  der  ere  hengaaede  siden  den 
Tid,  har  der  i  Byens  østlige  Ende  rejst  sig  en  ny  Stad,  hvor  Kolo- 
nisterne have  nedsat  sig.  Den  hedder  Kobe  og  tæller  for  Øjeblikket 
11.000  Indbyggere,  medens  Hiogo  har  30.400  Indbyggere,  udelukkende 
Japanesere. 

I  Kobe  er  der  et  Hotel,  som  ejes  af  en  Missis  Griin,  en  født 
Triesterinde,   og  hvor  enhver  fremmed  kan  gjøre  sikker  Regning   paa 

god  Behandling.      Dette  Hotel   lader   intet   tilbage   at  ønske  i  Retning 
af  Hygge,  Elegance  og  Køkken. 

De  europæiske  Kolonisters  Antal  overstiger  ikke  260.  Deres 
Boliger,  Fabriker  og  Kirke  maa  baade  hvad  Stil  og  Udførelse  angaar 
regnes  til  de  mest  tiltalende  Bygninger  i  hele  Orienten,  hvad  der  for- 
klares af  den  Omstændighed,  at  de  nære  Bjerge  levere  Granit  i  Over- 
flod og  af  god  Beskaffenhed.  Europæerne,  som  for  ikke  lang  Tid 
tilbage,  oprettede  en  Papirfabrik,  der  var  anlagt  efter  en  stor  Maale- 
stok,  bleve  bittert  skuffede  i  deres  Forhaabninger  om  at  kunne  skabe 

Fig.  48.     Thehøst  i  Japan. 


en  Konkurrence,  og  den  vidtløftige  store  Fabriksbygning  staar  nu  tom. 
I  de  Fabriker,  der  beskjæftige  sig  med  Theens  Behandling,  er  der 
derimod  altid  nok  at  bestille. 

Det  er  først  efter  det  9de  Aarhundrede  at  Thedrikningen  blev 
indført  i  Japan  fra  Kina  ved  en  buddhaistisk  Præst,  der  her  Ton- 
kiyodayschi.  I  Kina  var  Theens  Anvendelse  til  Drik  derimod  allerede 
bleven  udfundet  150  Aar  f.  Kr.  af  Schiba-schojo,  en  af  Kejser  Buteis 
Tjenere.    Man  skjelner  i  det  hele  taget  mellem  tre  Varieteter  af  denne 

Flanle,  cler  have  udviklet  sig  ved  Kultur,  nemlig  Thea  viridis,  Thea 
bohea  og  Thea  strid«.  Der  høstes  3  å  4  Gange  om  Aaret.  Bladene 
blive  enten  tørrede  i  Luften,  opvarmede  i  Kjedler  og  sammenrullede, 
hvorved  man  faar  den  saakaldte  grønne  The,  der  er  bitter  og  som 
drikkes  overalt  i  Kina  og  Japan,  lige  som  den  ogsaa  uclgjør  en  Hoved- 
artikel i  Kinas  storartede  Landhandel;  eller  Bladene  blive  efter  den 
første  Opvarming  underkastede  en  let  Gjæringsproces  og  derpaa 
tørrede  paa  Kobberplader  over  Ilden.  Denne,  den  saakaldte  sorte 
The,  bliver  næsten  udelukkende  tilberedt  til  Udførelse. 


Fig.  4y.     Forlystelser  i  Kobes  Tempelgaard. 


De  først  plukkede  Blade  af  Theplanten  give  den  bedste  Sort, 
den  saakaldte  Blomsterthe  eller  Theblomst.  Karavantheen ,  der  i  Al- 
mindelighed har  Ord  for  at  være  den  bedste,  fordi  den  ikke  har  lidt 
noget  ved  Transporten  tilsøs,  findes  iøvrigt  slet  ikke  i  Europa;  thi 
selv  den  russiske  The,  der  dog  gaar  og  gjælder  for  Karavanthe,  bliver 
efter  den  første  Thehøst  sendt  fra  Hankou  ved  Yang-tse-kiang  til 
Schanghai  og  herfra  pr.  Skib  til  Tientsin  og  Peking;  naar  Theen  har 
gjort  Sørejsen  til  de  nysnævnte  Slæder,  bliver  den  transporteret  til 
Europa    gjennem    Mongoliet    og    Sibirien.       Ved    Sammenpresning    af 

Thestøvet  faar  man  den  saakaldte  Teglthe,    der  gaar  som  Skillemønt 
i  Mongoliet  og  Thibet*). 

Den  japanesiske  Stad  Hiogo  er  to  engelske  Mil  lang;  Beboelses- 
husene ere  for  Størstedelen  af  Træ  og  en  Etage  høje;  kun  faa  ere 
byggede  af  Sten  og  teglhængte.  En  lang,  bred  Gade  fører  fra  Vesl 
til  Øst  gjennem  Hushavet. 

I  Kobe  hersker  der  et  paafaldende  tillidsfuldt  Samkvem  mellem 
Kolonisterne  og  Japaneserne.  Man  kan  under  alle  Omstændigheder 
stole  fuldstændig  trygt  paa  det  japanesiske  Tyende :  det  er  grundærlige 
Folk,  og  man  kan  være  borte  fra  sit  Hjem  hele  Dage  igjennem  uden 
at  man  behøver  at  frygte  for  Tyvebesøg. 

Bjergene  omkring  Kobe  og  Hiogo  have  de  mærkværdigste 
Former,  og  deres  2000  Fod  høje  Kamme  ere  for  Størstedelen  blottede 
for  Skov;  vi  fik  Lyst  til  at  aflægge  dem  et  Besøg  og  allerede  den 
første  Eftermiddag  af  vort  Ophold  i  Byen  klatrede  vi  op  ad  en  af 
de  kratbevoxede  Bjergskraaninger,  der  var  ganske  overordentlig  stejl 
(30—40  Grader).  Vore  Anstrengelser  belønnedes  imidlertid  rigeligt 
ved  det  prægtige  Panorama,  der  udbredte  sig  for  os  med  Osakabugten 
og  Bjergpartierne  imod  Vest.  og  som  vi  kunde  nyde  i  fuldeste  Maal  i 
den  Højde,  vi  vare  naaede  op  til. 

Paa  Bjergryggen  fører  en  god  Sti  til  Badet  Arima  og  videre 
til  Totori  paa  den  modsatte  Kyst.  Denne  Sti  befærdes  meget  af 
kraftige  Lastdragere.  I  Dalstrøgene  mellem  Bjergene  findes  der  for- 
holdsmæssigt meget  Vand,  der  søger  ud  i  Havet;  Vandkraften  benyttes 
til  at  drive  Møller,  og  jeg  mindes  tydelig,  at  den  japanesiske  Møller 
lignede  den  europæiske  som  den  ene  Draabe  Vand  den  anden.  Paa 
Hjemvejen  berørte  vi  det  berømte  Vandfald  ved  Kobe,  et  vildt  romantisk 
Klippeparti,  der  oplives  af  en  mægtig  Bjergstrøm,  som  styrter  ned 
over  en  Klippevæg  fra  en  Højde  af  150  Fod  og  naar  sit  Leje  i  Form 
af  en  hvid  Støvregn.  Japaneserne  forstaa  at  sætte  Pris  paa  saadanne 
Xaturskjønheder,  og,  da  Sulten  og  Tørsten  efter  deres  Grundsætninger 
bør  stilles,  naar  Øjnene  have  set  sig  mætte  paa  saadanne  Herlig- 
heder, er  det  saa  viseligt  indrettet,  at  det  ene  Thehus  her  ligger  ved 
Siden  af  det  andet  i  Nærheden  af  Vandfaldet,  og  Pigerne  lade  deres 
Strengeinstrumenter  klinge  til  den  varme  The  og  oplive  Skovensom- 
heden ved  deres  Sange. 


*)  Theen  blev  i  det  17de  Aarhundrede  indfort  til  Europa  af  Hollænderne.  1 
Aaret  1660  drak  man  for  første  Gang  The  i  London,  noget  senere  i  Paris. 
For  Øjeblikket  ere  Englænderne.  Hollænderne  og  Russerne  de  største  fhe- 
forbrueere. 

For  at  Læserne  kunne  gjøre  sig  et  Begreb  om,  hvorledes  den 
japanesiske  religiøse  Andagt  ytrer  sig,  vil  jeg  foreslaa  et  Besøg  ved 
xVftentide  i  et  af  de  større  Templer  i  Hiogo,  der  hver  Nat  besøges 
af  saadanne,  der  enten  kjede  sig  hjemme  eller  hvis  Forretninger 
allerede  ere  afsluttede  og  som  paa  denne  Maade  ville  skaffe  sig  Ry 
for  Fromhed.  Templet  ligger  omtrent  midtvejs  i  Hiogos  Hovedgade, 
og  den  bølgende  Menneskemasse  sørger  for,  at  man  enten  med  eller 
imod  sin  Villie  bliver  ført  derhen.  Boder  med  alle  mulige  Slags 
Gjenstande  findes  i  denne  Gade:  der  er  Bagværk,  Galanterivarer, 
japanesiske  Træskærerarbejder ,  Kamme,  Glasvarer,  Røgerekvisiter 
o.  s  v.  o.  s.  v. ,  og  de  udbydes  alle  af  Sælgerskerne  med  den  mest 
utvungne  Elskværdighed,  der  fængsler  den  fremmede  i  en  saa  høj 
Grad.  Det  er  vistnok  for  en  stor  Del  denne  naturlige  og  ukunstlede 
Venlighed,  som  Japan  kan  takke  for  at  det  er  saa  almindelig  afholdt. 
Fra  alle  Sider  strømmede  Folk  til  Templet.  Alle  og  enhver  bar  en 
stor  Papirlanterne,  og  Templets  vidstrakte,  firkantede  Forgaard  blev 
saaledes  godt  oplyst  uden  at  foraarsage  Byens  Fædre  store  Udgifter.  De 
færreste  at'  de  besøgende  rettede  deres  Skiidt  til  Hovedalteret  for  der 
at  forrette  en  kort  Bøn,  at  tænde  nogle  Røgelsepinde  (lange  strikke- 
pindelignende  Harpixkompositioner)  eller  at  kaste  nogle  Kobbermønter 
i  den  store,  umættelige  Kobberkiste;  det  store  Publikum  derimod  ilede 
med  lette  Fjed  hen  til  Forlystelseshallerne,  der  ligge  paa  begge  Sider 
af  Forgaarden,  og  hvor  Folket  kunde  faa  sin  Lyst  tilfredsstillet  ved  at 
se  rigtigt  fornøjelige  Skuepil  i  den  bekjendte  Markedsstil. 

I  den  første  Bod,  som  vi  betraadte,  producerede  der  sig  sølv- 
haarede  Rotter.  De  klatrede  ad  nydelige  Stiger  op  til  høje  Miniatui- 
pagoder,  trak  smaa  Yinrikschavogne,  hvorpaa  der  sad  andre  Smaadyr, 
som  styrede  Kjøretøjet  efter  alle  Kunstens  Regler;  andre  vare  inde- 
spærrede i  Gittertromler  og  bestræbte  sig  forgjæves  for  at  komme  ud 
af  det  omdrejende  Fængsel,  idet  de  udførte  allehaande  Spring  og  Løb. 

I  den  næste  Bod  var  der  to  Dverge,  knap  tre  Fod  høje,  som 
vakte  den  mest  utvungne  Glæde  hos  Publikum.  De  vare  forfærdeligt 
vanskabte,  og  det  store  Hoved,  den  langstrakte  Overkrop  med  de 
korte  Ben  dannede  et  modbydeligt  disharmonisk  hele,  saa  meget 
mere  som  de  næsten  vare  ganske  nøgne.  De  skiftedes  til  at 
synge  og  dansede  dertil  med  paafaldende  Behændighed  noget  ube- 
stemmeligt gymnastisk,  som  vistnok  de  fleste  Balletmestre  uden 
Resultat  kunde  have  brudt  deres  Hoveder  med  at  udgrunde.  Den  ene  vil 
søge  at  overgaa  den  anden  og  bringer  en  stor  cylinderformet  Straaflet- 
ning    ind    paa    Ballustraden ,    for  at   foretage   Balanceøvelser  dermed; 

men  saa  opstaar  der  en  Strid,  der  snart  gaar  over  til  Haandgribelig- 
heder,  først  halvt  i  Spøg.  men  derpaa  for  ramme  Alvor;  den  ene 
falder  til  Jorden,  Blodet  stiger  ham  til  Hovedet,  der  bliver  ildrødt  — 
og  Publikum  morer  sig  kosteligt. 

Impressarioen  viser  sig,  tager  ikke  videre  blidt  fat  paa  Fyrene 
og  river  dem  med  et  Ryk  op  fra  Gulvet;  med  Lokalkundskab  stikker 
han  sin  Haand  ind  bag  Bomuldskoulissen  og  trækker  en  lille  Mop- 
frem,  klædt  paa  japanesisk.  Det  lille  Dyr  ryster  over  hele  Legemet 
og  stritter  af  alle  Kræfter  imod  den  Opfordring  til  at  danse,  som 
rettes  til  den  i  Form  af  Musik  af  en  Guitar  af  to  Klarinetter,  først 
rørende  Musik,  derpaa  mere  og  mere  ildfuld  —  det  nytter  ikke:  den 
maa  danse. 

I  den  tredie  Bod  var  der  et  ondskabsfuldt  Pindsvin  og  en 
Paafugl.  Pindsvinet  rnaatte  paa  Grund  af  sin  Hæslighed  finde  sig  i 
alle  Slags  Drillerier  og  Fornærmelser  fra  Publikums  Side,  indtil  det 
endelig  tabte  Taalmodigheden  og  uden  at  tage  noget  Hensyn  rettede 
sine  Pigge  imod  sine  Fjender.  Paafuglen  hørte  derimod  kun  smigrende 
Ord  fra  alles  Læber:  den  var  smuk,  og  man  gjorde  formelig  Kur  til 
den;   en  Paafugl  findes  nemlig  afbildet  paa  de  japanesiske  Banknoter. 

I  den  fjerde  Bod  saa  vi  en  Fortæller  paa  en  Forhøjning.  Ved 
Siden  af  ham  sad  en  gammel  Kone  paa  Hug;  hun  leverede  den  for- 
nødne Musik  ved  at  behandle  et  Strengeinstrument.  Kunstnerens 
Mimik  var  mesterlig:  snart  kneb  han  Øjnene  til  og  trak  Øjenbrynene 
op  ad,  saa  at  de  dannede  en  ligebenet  Triangel  med  mange  Folder; 
snart  skar  han  Tænder  og  lod  Mundvigene  hænge  foragteligt ,  snarl 
opførte  han  sig  saaledes,  at  jeg  ventede  at  se  ham  fare  op  som  en 
rasende  og  med  et  eneste  Næveslag  knuse  det  Bord .  hvorpaa  hans 
Bog  laa.  Men  nej!  han  blev  siddende  ganske  rolig,  hans  Stemme 
blev  mildere,  og  enhver  af  Tilskuerne  maatte  uvilkaarlig  komme  til 
Erkjendelse  af,  hvor  meget  bedre  det  er  at  lade  den  kolde  Fornuft 
raade  i  Stedet  for  den  blinde  Ophidselse. 

I  den  femte  Bod  blev  der  givet  en  Forestilling.  Paa  Scenens 
Straamaatte  sad  der  sex  Piger.  Foran  enhver  af  dem  stod  der  en 
lille  Pult,  hvorpaaa  Rollen  laa,  og  den  blev  enten  fremsagt  eller  frem- 
sunget.  Deres  Sang  var  rædselsfuld.  I  Modsætning  til  den  kinesiske 
Sangkunst,  der  forelrækker  Fisteltonerne,  sætte  Japaneserne  Pris  paa 
de  dybeste  Naturtoner.  Kunstnerinderne  fortrak  Ansigterne  til  de 
gruligste  Grimacer,  saa  snart  de  skulde  opbyde  alle  deres  Kræfter  for 
at  frembringe  en  særligt  stærk  Grynten  eller  Galen.  Deres  Stemmer 
bleve  snart   saa  hæse,    at   det   ikke  engang  hjalp  at  de  drak  rigelig 

The,  som  serveredes  af  en  særdeles  nydelig  lille  Pige.  Kunstnerinderne 
vare  stærkt  sminkede,  og  deres  Tænder  gjennemgaaende  farvede  sorte. 

Tilskuerpladsen  bestod  af  et  ophøjet  Parterre,  hvor  Japaneserne 
sade  paa  Hug,  drak  The  og  røgte  idet  de  med  uforstyrrelig  Alvor 
fulgte  Handlingens  Forløb.  Ved  Kassen  betales  der  12  Cts.  i  Entrée; 
Europæeren  maa  derimod  betale  1  Ct.  mere,  fordi  han  benytter  noget 
i  il  at  sidde  paa. 

Efter  at  vi  endnu  havde  betragtet  de  dresserede  Edderkopper, 
der  fandtes  i  Tempelgaarden  og  for  et  Forsøgs  Skyld  havde  smagt 
paa  nogle  Delikatesser,  der  vare  stegte  i  Olie,  begave  vi  os  hjemad. 

Jernbanen*)  fra  Osaka  til  Kioto  er  et  Stykke  smalsporet  Lege- 
tøj ,  der  løber  langs  med  Kysten  og  beskriver  mange  unødvendige 
Buer  med  en  Stigning  af  1  :  100;  den  Egn,  den  gjennemløber  er 
temmeligt  flad;  de  mange  Rismarker,  Theplantager  og  enkelte  Tobak- 
marker  have  sandet  Jord,  forvitret  Granit,  og  de  kantede,  abnorme 
Former  af  de  nære  Bjerge  træde  frem  overalt.  Mange,  under- 
tiden dybe  Kanaler,  som  tilføre  Rismarkerne  det  klare  Bjergvand, 
slynge  sig  hen  over  det  flade  Land.  De  største  Vandlinier  ere  inde- 
sluttede af  høje  Dæmninger,  gjennem  hvilke  der  blev  brudt  Tunneler 
for  at  vise  Japaneserne,  at  man  ogsaa  kan  fiske  i  Mørke.  Indtil 
Osaka  passerer  Banen  i  det  hele  taget  fire  Broer  af  solid  Jernkon- 
struktion. Banegaardene,  der  ere  simple,  lave  og  luftige  Træbygninger, 
bestaa  af  de  umøblerede  Ventesale  og  de  forskjellige  Kontorer,  hvor 
Banens  Embedsmænd  arbejde  og  regne,  iførte  den  europæiske  Uniform, 
der  klæde  Japaneserne  saa  mærkværdigt  ilde.  I  Almindelighed  ligger 
der  tæt  op  til  Stationsbygningen  et  å  to  Thehuse,  hvor  der  ogsaa 
serveres  Vin  og  01. 

Ti  Telegraftraade  følge  langs  med  denne  Jernbanelinie.  Sta- 
tionerne til  Osaka  hedde:  Kobe,  Saunoniya,  Nischmoniya,  Kan-saki, 
Osaka;  fra  Kobe  til  Osaka  er  der  1  Time  og  8  Minuters  Fart.  Fra 
Osaka  til  Kioto  varer  Farten  1  Time  25  Minuter.  Stationerne  hedde: 
Osaka.  Suita,  Ibaraki,  Takutsuki,  Yama-saki,  Mukomaki,  Kioto. 

Osaka,  hvor  vi  naaede  hen  den  28de  Juni,  kan  fremvise  en 
bedre  bygget,  toetages  Banegaard  og  ligger  ved  Floden  Yodogava,  der 
gjennemstrømmer  Staden  i  mange  brede  Kanaler.  Der  er  ingen 
Mangel  paa  bueformigt  konstruerede.  Træbroer.  I  Japan  kjender  man 
ikke  til  Kjøreløjer,  bestaaende  af  baade  Hest  og  Vogn;  kun  faa  af  de 


")  De   japanesiske    Baner    have    en    samlet    Længde    af    14  Mil.      Den    aarlige 
Trafik  beløber  ?ig  til  3  Millioner  Passagerer  og  50.000  Tons  Gods. 

europæiske  Kolonister  holde  Ekvipage,  og  derfor  er  hele  Japan  over- 
svømmet af  Yinrikschavogne,  der  trækkes  af  muskel-  og  lungestærke 
Japanesere.  Disse  Folks  Klædning  svarer  til  deres  Bestilling;  den  be- 
staar  som  oftest  kun  af  et  Suspensorium.  Ved  Banegaårdene  kan 
man  se  disse  Kjøretøjer  ordnede  i  fuldstændig  Slagorden.  Hyren  for- 
en Dag  kan  ikke  kaldes  høj;  for  50  Gts.  at  gjenncmløbe  40  -50  engelske 
Mil  og  at  slæbe  den  belæssede  Vogn  efter  sig,  det  er  en  Præstation, 
der  kun  er  mulig  i  dette  sunde  Land. 

Vi  satte  os  op  i  saadanne  Vogne  og  overlode  os  fuldstændigt 
til  en  ung  Japaneser  fra  Kobe;  han  hed  Djuski  og  skulde  vise  os  saa 
meget  af  Osaka,  som  det  var  muligt  at  faa  at  se  i  Løbet  af  en  Dag. 
Hele  Osaka  bestaar  af  Træbygninger;  i  Stueetagen  findes  Boutiker, 
Værksteder  o.  s.  v.,  i  første  Etage  Beboelseslejlighederne.  Japaneserne 
have  ikke  Stole,  Borde  og  Senge.  Gulvene  ere  belagte  med  Straa- 
maatter,  der  ligge  i  passende  Fordybninger.  Straamaatterne  tjene 
baade  til  at  sidde  og  ligge  paa,  og  de  have  en  firkantet  Form,  der 
nøje  har  de  af  Regeringen  bestemte  Dimensioner.  Japaneserne  tage 
altid  deres  Træsko  af  inden  de  betræde  disse  Maatter,  og  de  blive 
meget  vrede,  naar  en  Europæer  kommer  ind  i  Stuen  med  Skoene  paa. 

Vort  første  Besøg  gjaldt  en  Indigofabrik.  Vi  kom  imidlertid 
netop  ved  Frokosttid  og  kunde  ikke  faa  noget  rigtigt  Indblik  i  Frem- 
stillingen af  den  blaa  Farve.  Fabriken  drives  dels  med  Damp-,  dels 
med  Vandkraft.  Planterne  stødes  med  Træstampere  og  renses 
uafladeligt  med  Vand.  Det  olieagtige,  rensede  Farvestof  pakkes  tilsidst 
i  Blikbosser,  der  indeholde  12  Pund  hver  og  koste  13  Dollars  Stykket. 
Førend  vi  forlode  Fabriken  gik  vi  ind  for  at  se  det  Lokale,  hvor 
Arbejderskerne  holdt  Frokost.  Paa  Bænke  og  Træborde  sad  der  hen- 
ved 100  Piger  i  Negligé  og  spiste  Ris.  Da  vi  tiaadte  indenfor,  var- 
der en  af  dem,  der  begyndte  at  le;  en  anden  stemmede  i  med,  og 
et  Øjeblik  efter  gjenlød  den  svage  Træbygning  af  alle  Pigernes  homeriske 
Latter.  Dette  gjorde  en  saadan  Virkning  paa  mig,  at  jeg  formelig 
blev  forlegen,  skjøndt  jeg  vidste,  at  dette  Udbrud  af  Munterhed  var  i 
al  Hjertelighed  og  slet  ikke  havde  det  ringeste  Anstrøg  af  Ironi. 

Vi  kjørle  herefter  til  Gouverenmentshuset,  en  toetages  Granit- 
bygning med  en  høj  Kuppel,  paa  hvis  Spids  der  var  anbragt  et  Vind- 
fløj. I  Taarnet  var  der  et  Uhr,  der  imidlertid  havde  samme  Fejl 
som  alle  andre  offentlige  Uhre  i  Osaka:  Viserne  rørte  sig  ikke  af 
Stedet.  Vi  foreviste  vore  Kort  og  fik  derefter  Tilladelse  til  at  besøge 
Mønten  og  Fæstningen.  Det  indre  af  Gouvernementsbygningen  lignedn 
ganske    et    landligt    Slot:    hvis    der    over    Dørene    havde    staaet    de 

sædvanlige  Indskrifter  saa  som  Indgang  til  Godsforvalterens  Kontor 
Indgang  til  det  herskabelige  Forstvæsens  Kontor  o.  s.  v.,  vikle  Lig- 
heden have  været  endnu  større. 

Imidlertid  var  det  blevet  Middag.  Vi  kjørte  til  det  japanesiske 
Jeuteihotel  i  den  Stadsdel,  hvor  de  europæiske  Kolonister  bo,  20 — 30 
i  det  hele  taget.  Indretningen  af  Spisesalen  og  af  Værelserne  i  første 
Etage  svarede  i  Almindelighed  saa  temmeligt  til  hvad  vi  Europæere 
forlange;  hvad  Renlighed  angaar  var  der  heller  ikke  noget  tilbage  at  ønske. 
Middagen  var  særdeles  vel  tilberedt;  Øllet,  der  var  afkølet  med  klart 
og  rent  Is,  fortjente  ogsaa  Ros.  Priserne  vare  ikke  for  høje;  de 
overskrede  ikke  engang  de  europæiske  Restaurationspriser.  Vi  betalte 
to  Dollars  og  35  Gts.  eller  omtrent  7  Kroner  for  en  Middag,  bc- 
staaende  af  Fisk,  Oxekjød  med  Grønsager,  stegte  Høns  med  Kartofler, 
Roastbeef  med  Kartofler,  Ome!ette,  Frugt,  Ost,  Kaffe  og  to  Flasker  01. 

Efter  Rorclet  kjørte  vi  til  Mønten.  Paa  Vejen  vare  vi  inde  i 
en  Antikvitetshandel,  hvor  der  var  et  rigt  Udvalg  af  Broncevaser, 
Statuer,  Vaaben,  smukt  udskaarne  Opaler,  Topaser  og  Nefriter,  kunstigt 
emaillerede  Thestel,  gamle  Silkestoffer  o.  s.  v.  For  at  imødekomme 
et  hemmeligt  Ønske  hos  de  Europæere,  der  kjøbe  disse  Sager,  sætter 
Sælgeren  deres  Alder  nogle  hundrede  Aar  over  den  virkelige,  og 
Prisen  bliver  da  sat  i  passende  Forhold  til  den  ærværdige  Alder. 

Saa  vel  Kineseren  som  Japaneseren  kan  ved  første  Blik  be- 
dømme de  indenlandske  Antikviteters  Ægthed  og  Alder,  noget  der  er  af 
største  Vigtighed  i  den  store  Omsætning  med  Oldsager,  der  finder 
Sted  i  hele  Østen.  En  Europæer,  der  har  til  Hensigt  for  en  billig 
Penge  at  samle  Antikviteter  i  Kina  eller  Japan,  vil  i  de  fleste 
Tilfælde  kun  faa  skuffende  Efterligninger,  thi,  skal  man  have  noget 
virkelig  gammelt,  maa  man  der  lige  som  i  Europa  betale  overordenligt 
høje  Priser. 

Klokken  3  naaede  vi  til  den  kejserlige  Mønt,  foran  hvilken  der 
var  opstillet  nogle  japanesiske  Skildvagter.  Den  meget  smukt  gjennem- 
førte  Bygning  bliver  baaren  af  Granitsøjler  og  vilde  vække  Opmærksomhed 
endog  i  Europa.  Der  var  i  to  Dage  ikke  blevet  arbejdet  i  Mønt- 
værkstederne, og  vi  fik  saaledes  intet  at  se.  Fra  Mønten  begave  vi 
os  til  Fæstningen,  der  ligger  paa  den  modsatte  Side  af  Floden;  den 
rager  op  over  Byen  uden  dog  at  beherske  den;  det  ser  iøvrigt  ogsaa 
ud  til  at  Japaneserne  selv  ikke  tillægge  Fæstningsværkerne  nogen 
Betydning  og  at  Fæstningen  snarest  bliver  benyttet  som  Kaserne. 
Ogsaa  uden  for  Voldene  findes  der  mange  Kaserner,  hvor  der  exerceres 
den  hele  Dag  igjennem. 

Ved  Uddannelsen  af  Rekruterne  gjentager  hele  Afdelingen 
Kommandoordet  førend  den  udfører  Kommandoen.  Rekruterne  saa 
ud  til  at  være  nogle  meget  lærenemme  Fyre.  For  at  de  kunne  lære 
at  bevæge  den  venstre  Arm  frit  under  Marcheringen,  maa  Overarmen 
holdes  ganske  stiv,  medens  Underarmen  sættes  i  saa  kraftig  Bevægelse 
som  vel  muligt,  saa  at  den  svinger  op  og  ned  mellem  Benklædesømmen 
og  Ansigtet.  Exercitsmunderingen  bestaar  af  følgende  Stykker:  en 
Hue  af  sort  Klæde  med  gul  Passepoil  og  Skygge  samt  en  bred  gul 
Bort,  der  fortil  er  prydet  med  en  femkantet  Messingstjerne;  en  blændende 
hvid,  kort  Lærredsjakke  med  opstaaende  tfrave  og  Tøjknapper;  hvide 
Benklæder,  en  brun  Klædeskappe  med  gule  Knapper;  i  Stedet  for 
Halsbind  en  rød  Bomuldslinning;  Lædersko  og  oven  paa  dem  Gamascher 
af  saakaldl  russisk  Lærred.  Garnascherne  ere  som  oftest  ikke  i  nogen 
videre  god  Stand.  De  to  Patrontasker  ere  spændte  fast  om  Livet  ved 
en  Læderrem.  Tornysteret  er  af  Kalveskind  og  et  grønt  Tæppe  er 
rullet  sammen  og  fastgjort  til  det.  Martini-,  og  Remingtongeværer 
med  opplantede  Yataganer  udgjøre  Infanteriets  Bevæbning.  Soldaterne 
bære  Sidegevær  ogsaa  uden  for  Tjenesten.  Kavalleriet  er  kun  ynkeligt, 
fordi  de  faa  Heste,  som  findes  i  Landet,  ikke  egne  sig  til  Kavalleribrug. 
De  japanesiske  Kavallerister  lade  altid  Sablerne  slæbe  efter  sig,  og 
man  kan  tydeligt  mærke,  at  de  ere  meget  stolte  deraf.  Jeg  saa  ikke 
noget  til  Artilleri.  Ved  Paraden  bære  Soldaterne  mørke  Vaabenfrakker 
og  sorte  Filthatte. 

Ved  enhver  Aabning  i  Fortifikationerne  og  i  Kasernerne  stod  der 
en  Skildvagt,  der  blev  hilst  med  Ærefrygt  af  enhver,  der  gik  forbi, 
nu  og  da  indlod  sig  i  Samtale  med  en  af  sine  bekjendte  og  iøvrigt 
ikke  havde  noget  imod  at  man  gik  ham  temmeligt  nær  paa  Livet  og 
undersøgte  hans  Vaaben.  Enhver  af  Posterne  havde  sit  Numer  anbragt 
paa  en  lille  Træplade,  der  var  fastgjort  til  Livremmen. 

Fæstningen  bestaar  af  en  dobbelt  Enceinte  og  af  et  Kastel. 
En  Voldgrav,  der  er  noget  over  100  Alen  bred  og  fyldt  med  Vand, 
omgiver  den  hele  Fæstning.  Den  ydre  Enceintes  Mure  ere  opførte  af 
Granitblokke,  og  deres  Højde  over  Vandspejlet  er  over  60  Fod.  Jeg 
lagde  Mærke  til  Sten,  der  havde  en  Længde  af  40  Fod,  en  Højde  af 
18  Fod  og  en  Tykkelse  af  12  Fod.  Denne  vidunderlige  Bygning  kan 
kun  forklares  derved,  at  der  for  400  Aar  siden  her  fandtes  en  Granit- 
klippe, hvis  Stenmisser  paa  selve  Stedet  bleve  anvendte  til  Opførelse 
af  Fæstningen.  Den  indre  Enceinte  rager  op  over  den  første,  og  neden 
for  dens  Volde  rindes  der  kun  tørre  Grave. 


Fig.  50.     Vandfald  ved  Kobe. 

Kastellet  er  det  højeste  Punkt  i  Osaka;  i  dets  indre  findes 
der  en  dyb  Brønd,  hvis  massive  Indfatning  er  hugget  af  et  eneste 
kolossalt  Stykke  Granit.  En  japanesisk  Indskrift  paa  Træ  gjør  efter 
vor  Førers  Oversættelse  Besøgeren  opmærksom  paa,  at  Vandet  er 
meget  sundt  for  Maven. 

For  20  Aar  siden  fandtes  der  i  Kastellets  indre  endnu  en 
prægtig  Bygning;  Taikunens  Residens.  Bygningen  er  imidlertid  bleven 
nedrevet,  og  der,  hvor  den  stod,  vajer  nu  den  eneste  regerende  Fyrstes 
Stander  (rødt  i  hvidt),  Mikadoens,  Japans  kirkelige  og  verdslige  Over- 
hoved. Kasernerne  ere  imponerende,  renlige  Bygninger,  der  ere  om- 
givne af  engelske  Støbejernsstakiter.  Vi  ville  gjerne  have  beset  det 
indre  af  en  saadan  Bygning,  men  vi  fik  ikke  den  ønskede  Tilladelse  dertil. 

I  den  vestlige  Del  af  Staden  ragede  en  stor  Pagode  op  mod 
Himmelen,  og  vi  fik  Lyst  til  at  bese  den.  Pagoden  med  de  dertil 
hørende  Templer  hedder  Teonodipagoden.  Hele  Omegnen  omkring 
den  var  opfyldt  af  større  og  mindre  Templer,  mellem  hvilke  der 
fandtes  mægtige  Fyrretræer.  Den  imponerende  Portal  dannes  af  to, 
20  Fod  høje  og  3  Fod  tykke  Granitsøjler,  der  for  oven  først  ere  for- 
bundne ved  en  firkantet  lige  Bjælke,  omgivet  af  Blik,  og  derpaa  ved 
en  Stenbue.  Helligdommen  bestod  af  tre  store  rektangulære  Gaarde, 
der  støde  op  til  hinanden;  i  den  sidste  af  dem  stod  Pagoden.  De  to 
andre  Gaarde  indeholdt  mindre  Templer  og  Præsternes  Boliger. 
Ypperstepræstens  Bolig  til  venstre  for  Hovedindgangen  var  kjendelig 
ved  et  Akvarelmaleri  i  Ramme  forestillende  en  Paafugl  paa  gylden  Grund. 

Et  mindre  Tempel  tildrog  sig  først  vor  Opmærksomhed.  Paa 
en  Trone  sad  Kobodaitsch*),  en  hellig  af  det  reneste  Vand.  Denne 
Statue  var  uclskaaret  i  Træ  i  halv  Legemsstørrelse  og  havde  et  livs- 
træt, slapt,  oppustet,  gulrødt  Ansigt  med  et  Par  kolossale,  lyserøde 
Øren.  Den  var  opstillet  i  en  Blomsterskov,  og  fra  Loftet  hang 
der  store  Papirlampions.  Ved  Siden  af  Kobodaitsch  var  der 
paa  Fodstykket  anbragt  lange,  smaa  Trætavler,  paa  hvilke  man  skriver 
Navnene  paa  de  afdøde,  som  man  vil  bede  Guddommen  have  i 
Erindring. 

Foran  Hovedalteret  var  der  opstillet  en  mægtig  Blok,  der 
appellerede  til  de  besøgendes  Godgjørenhed.  Blokken  var  beslaaet 
med  Jern  og  saa  stor,  at  dens  Indhold,  selv  om  den  kun  var  fyldt 
med  Centstykker  af  Kobber,  kunde  have  bragt  virksom  Hjælp  til  en 
hel  kinesisk  Provins,  der  jamrede  sig  under  Hungersnødens  Tryk. 

'-■)   kobodaitsch,    født  774,    stiftede  den  buddhaistiske  Sekt  Shin-gon-shiu ,    »det 
sande  Ord«. 

Bag  ved  Hovedalteret  fandtes  der  en  lille  Gaard  mod  un  Mængde 
større  og  mindre  Mindesmærker,  og  Helgenbilledstøtter  af  Granit  og 
Sandsten  vare  ordnede  symmetrisk.  Derpaa  fulgte  en  lille  mørk 
Halle.  hvor  en  ældgammel  Broncebuddha  med  en  femtakket  Stjerne 
paa  Panden  stirrede  fortvivlet  frem  for  sig.  Denne  dunkle  Halle 
indesluttede  Urner  med  Asken  af  dem,  der  bleve  brændte  efter  Døden. 
For  Øjeblikket  bruges  der  ikke  Ligbrænding  i  Japan,  men  de  døde 
blive  begravede.     Lamaernes  Boliger  støde  op  til  dette  Benhus. 


Fig.  51.     Japanesiske  Soldater. 

Midt  i  Indgangen  til  et  andet  Tempel  stod  der  et  Bronce- 
bækken,  der  benyttedes  til  Brændofre,  og  fra  hvilket  der  steg  Røg  af 
ulmende,  helligt  Papir;  en  lille  Guddom,  der  tronede  oven  over  dette 
Bækken,  var  allerede  ganske  sort  af  Røgen.  Et  andet  Broncekar 
indeholdt  Templets  indviede  Vand.  Templets  Sider  vare  udsmykkede 
med  to  høje  kunstigt  udførte  Granitsøjler  med  Arabesker  og  Orna- 
menter, der  i  den  øverste  Del  vare  meget  blomstrende. 

Templets  Broncekar  vare  godt  vedligeholdte,  overordentlig 
smagfulde  og  kunde  vistnok  være  lige  saa  gamle  som  Templet  selv, 
eller  henved  300  Aar.  Det  paastod  Føreren,  og  det  syntes  ogsaa  at 
bestyrkes  ved  den  Ir,  der  havde  afsat  sig  paa  dem. 

Præsternes  Boliger  ligge  bag  ved  Templet.  En  eneste  stor 
Sal,  belagt  mecl  Maatter,  var  delt  i  flere  Lejligheder  ved  gjennemsigtige 
Straafletninger,  der  hang  ned  fra  Loftet.  Lamaerne  skjulte  deres 
Hustruer  og  Børnesværme,  da  vi  nærmede  os,  og  hilste  clerpaa  venligt 
paa  os.     Saaledes  ligger  Tempel  ved  Tempel  lige  op  til  Pagoden. 

Pagoden  har  fire  Etager  med  fem  fremspringende  Tage; 
Loftet  er  prydet  med  Træskærerarbejde  og  svag  Maling.  I  hveit 
Hjørne  hænger  en  lille  Bronceklokke,  forudsat  at  ingen  Antikvitetsamler 
endnu   har  tilegnet   sig   den.      Under  ethvert   af  Tagene  fører  der  en 


Fig.  52.     Teonodipagoden. 


Galerigang  omkring  hele  Etagen.  Pagoden  er  bygget  af  Træ  og 
ender  i  et  spidst,  firkantet  Tag,  hvorpaa  der  er  anbragt  en  Stang  med 
to  Metalknapper  og  en  Spiral  af  Blik.  Bekvemme  Trætrapper  føre  op 
til  Galerierne.  Pagoden  har  fire  Indgange  og  et  firsidet  Alter,  der 
svarer  hertil.  Tre  Altre  vise  Buddhas  blomstersmykkede  Billede,  det 
fjerde  Kobodaitschs  bekjendte  Skikkelse.  I  Hjørnerne  staar  der  smaa 
Helgenfigurer  af  Træ;  enhver  af  dem  træder  en  bugtende  Drage 
under  Fødder. 

Ved  Siden   af  Pagoden   findes    der  et   Tempel  med  tre  Tage; 
det  aabnes   dog   kun    paa   Festdage.      Den  sidste  Gaarcls  hellige  Rum 

er  i  Baggrunden  afsluttet  ved  en  dækket  Gang.  En  Port  fører  herfra 
ned  Ml  en  afsondret  Gaard,  der  ligger  sex  Trin  dybere,  og  hvor  der 
er  optørt  et  Tempel  af  en  buddhaistisk  Sekt  (Sinto).  De  fleste  af  Tempel- 
bygningernes Træornamenter  viste  de  tidligere  Taikuners  Vaaben  og  Segl. 

Indtil  Aaret  1SG7  regerede  der  nemlig  ved  Siden  af  Kejseren 
(.Mikado),  tier  blev  betragtet  som  Statens  gejstlige  Overhoved  og  blev 
æret  som  en  Guddom,  endnu  det  verdslige  Overhoved  (Taikun),  som 
raadede  over  Landets  Indtægter  og  Hæren.  Efter  Revolutionen  det 
følgende  Aar  underordnede  alle  Landets  Fyrster  sig  Mikadoen ,  som 
nu  blev  Kejserrigets  eneste  og  selvstændige  Hersker. 

I  Baggrunden  ligger  Templet  til  Ære  for  de  afdøde  Børn. 
Ved  Alteret  -  -  bag  Buddhas  gyldne  Billede  —  laa  der  Hundreder  af 
Dukker  med  store,  stirrende  Barneøjne.  Dukkerne  vare  iførte  afdøde 
Børns  Klæder.  Fra  Loftet  hang  der  en  stor  og  broget  Samling  af 
Børnedragter. 

En  Lama,  der  vilde  berede  os  en  Overraskelse,  besluttede  at 
ringe  med  en  stor  Klokke ,  der  hang  over  Alteret.  Først  knælede 
han  ned  ou,  sang  gjennem  Næsen  en  inderlig  Bøn  til  Klokken;  Bønnen 
lød  omtrent  saaledes:  Xnjaunghjonghg  —  njungjaungh  o.  s.  v.  Der- 
paa  greb  han  det  tykke  Silkereb,  der  hang  ned  og  trak  derved  en 
Træhammer  bort  fra  Klokken;  han  slap  Rebet,  og  Hammeren  faldt 
ned  mod  denne.  De  omkringstaaende  Japanesere  glædede  sig  over 
Klokkens  dybe  Klang. 

Den  1ste  Juli  satte  vi  os  allerede  Klokken  7  om  Morgenen  i 
Yinrikschavogne  for  at  foretage  en  Udflugt  til  Arima.  Der  var 
engageret  to  Kulier  til  hver  Vogn.  Den  ene  af  dem  havde  sin  Plads 
mellem  Vognstængerne,  medens  den  anden  var  forspændt  med  en 
Sele.  Vejen  gaar  i  vestlig  Retning  fra  Kobe  lige  ind  i  Bjergene,  langs 
med  en  Bjergsstrøm ,  hvis  klare  Vande  skummende  bryde  sig  over  de 
uhyre  Granitblokke,  der  opfylde  dens  Leje.  Vejen  er  saa  smal,  at 
næppe  nok  to  Yinrikschavogne  overalt  kunne  passere  hinanden.  I 
Sidedalene  saa  vi  flere  Landejendomme,  og  ved  Siden  af  Bækken  er 
der  anbragt  enkelte  Møller,  som  faa  det  Vand,  de  bruge,  gjennem 
Vandledninger.  Den  bjergfulde  Egn  er  næsten  ganske  blottet  for 
Skov,  og  kun  hist  og  her  minder  en  gammel,  høj  Fyr  om  at  der 
ogsaa  her  engang  har  staaet  en  smuk  Skov.  Graniten  er  forvitret  overalt, 
hvor  intet  Græstæppe  beskytter  den,  og  Sandbækkene  løbe  fra  Bjerg- 
toppene ned  til  Dalene,  som  om  hele  Klippemassen  var  overgydt  med 
en  Lerfarve.    Paa  Vejen  mødte  vi  mango  Bjergboere,  som  dels  bragte 

Porcellænsvarer  til  Kobe,  dels  førte  Levnedsmidler  med  sig  tilbage  til 
de  hjemlige  Dale. 

Disse  Folk  vare  for  Størstedelen  nøgne,  og  den  Bambusstang, 
der  laa  over  Skulderen  paa  dem.  var  i  den  Grad  belæsset,  at  man 
skulde  tro,  den  var  lige  ved  at  brække  over.  Lastdragerne  bevægede 
sig  i  en  saaden  Gangart,  at  det  var  vanskeligt  at  sige,  om  det  var 
Løb  eller  Gang.  Sveden  randt  i  smaa  Strømme  ned  over  deres  sol- 
brændte Nakker,  men  ikke  desto  mindre  vare  disse  Folk  stadig  i  godt 
Humør  og  hilste  os  venligt;  under  deres  Vandring  sang  de  med  deres 
sammenspressede  Lunger  en  Sang,  der  tydeligt  nok  skulde  være  en 
Opmuntring  til  Benene  om  ikke  at.  sagtne  Farten..  Større  Fragter 
bleve  transporterede  paa  tohjulede  Lastvogne,  der  vare  forspændte 
med  Oxer  eller  Ponier. 


Fig.  53.     Taikunens  og  Mikadoens  "Vaaben. 

Klokken  S  naaede  vi  Passet  (i  en  Højde  af  1800  Fod):  hel- 
ligger en  venlig  lille  Landsby,  hvis  Beboer  have  anvendt  hver  Fods- 
breds Jord  til  Dyrkning  af  Ris  og  Bønner.  I  selve  Passet  prangede 
der  i  den  rene  og  aromatiske  Luft  en  rig  Vegetation  af  Bambus, 
Naaletræer  og  Slyngplanter.  Man  kunde  meget  vel  have  troet,  man 
var  i  Steiermark ,  hvis  ikke  Beboernes  fremmede  Fysiognomier  og 
Dragter  lige  som  ogsaa  enkelte  Plantetyper  havde  mindet  om,  hvor 
langt  mod  Øst  man  var. 

Paa  den  modsatte  Side  af  Bjerget  laa  der  en  større  Landsby, 
hvor  et  Thehus  indbød  os  til  at  holde  den  første  Rast.  Skjøndt 
Kulierne  vare  badede  i  Sved  drak  de  nogle  Glas  koldt  Vand,  og  den 
smukke,  venlige  Værtinde  bød  ogsaa  hver  af  os  et  Glas.  Efter  at 
have  hvilet  os  fem  Minutter  droge  vi  videre,  kom  Klokken  halv  ti 
paany  gjennem  et  lille  lavere  liggende  Pas  og  naaede  endelig  omtrent 
Klokken  11  til  Arima  efter  at  være  komne  op  over  et  tredie  højere  Pas. 

Arima  ligger  henved  15  engelske  Mil  fra  Kobe  i  en  Bjergslugt, 
hvis  mørkegrønne  Skraaninger,  bevoxede  med  Naaletræer,  hæve  sig 
over  Staden  som  truende  Mure.    Fra  den  2200  høje  Bjergryg  Rokusan, 

fra  hvilken  man  har  et  herligt  Overblik  over  Bugten  ved  Osaka,  stryger 
der  nogle  Paralleldale  til  Arimafloden,  som  ved  Amangasaki  falder  ud 
i  Havet.  Arima  har  350  Huse  med  1500  Indbyggere,  der  navnlig  er- 
nære sig  ved  Kurvefletning  og  ved  Tilvirkning  af  Pensler.  I  Byens 
snævre  Gader  bliver  Europæeren  venlig  hilset  af  Indbyggerne  og  har 
under  sin  Vandring  Lejlighed  til  at  gjore  adskillige  Indblik  i  det 
huslige  Liv,  som  i  Europa  kun  tilstedes  de  aller  alier  nærmeste.  I 
.Midten  af  Byen  ligger  Badeanstalten,  bygget  af  Træ  med  to  firkantede 


Fig.  54.     Japanesisk  Landsted  ved  Arim 


Bassins,  hver  af  5  Fods  Dybde  og  af  10  Fods  Længde  og  Brede.  Det 
gulgraa  Vand  har  en  Temperatur  af  41°  C.  Bunden  er  belagt  med 
Sten.  Vandet  sprudler  frem  af  tre  Kilder,  og  her  bade  Japaneserne, 
gamle  og  unge.  uden  Hensyn  til  Kønnet  fra  om  Morgenen  tidlig  til 
langt  ud  paa  Natten.  Der  er  Badepiger,  som  paatage  sig  mod  en 
Drikkepenge  at  passe  paa  de  badendes  Klæder  og  Vædigjenstande. 

Hvis  Arima  laa  i  Europa  i  Stedet  for  i  Japan,  vilde  Ind- 
byggerne sikkert  ikke  være  saa  fattige  som  de  nu  ere;  thi  ikke  blot 
er  Badestedet  rigt  betænkt  med  Xaturskjonheder,  men  Kilderne  synes 

ogsaa  at  være  i  Besiddelse  af  tilstrækkeligt  mange  lægende  Kræfter 
til  at  skaffe  Stedet  Betydning. 

I  en  lille  Skov  lidt  oven  for  Byen  ligger  der  en  Sundheds- 
brønd,  hvor  Kildens  Jern  afsætter  sig  under  forskjellige  Former.  Man 
lader  Vandet  fordampe  og  forarbejder  Jernet  til  Tandpulver.  En 
anden  Sundhedsbrønd,  der  ligger  noget  længere  nede,  er  en  Samlings- 
plads for  alle  dem,  der  lide  af  Øjensygdomme.  Her  findes  altid  en 
talrig  Forsamling,  og  Pigen  ved  Brønden  lader  alle  drikke  af  samme 
Glas.  Pigen  giver  det  Udseende  af  at  blive  forundret  hver  Gang,  hun 
faar  en  lille  Skænk  for  sin  Ulejlighed.  Badet  staar  i  højt  Ry  overalt 
i  Japan  og  har  Ord  for  at  hjælpe  imod  Lamhed.  Udslet,  Svulster, 
Svaghedstilstande  og  Ufrugtbarhed  m.  m.  Man  skal  allerede  have 
kjendt  det  i  halvtredie  Tusinde  Aar,  og  det  skal  være  blevet  opdaget 
af  to  Guddomme*). 

Bambus-  og  Naaletræskovene  i  Omegnen  af  Badet  ere  rige 
paa  smukke  Spadseregange,  og,  medens  Granitbjergryggen  imod  Syd 
hæver  sig  til  lodrette  Vægge,  over  hvilke  et  smukt  Vandfald  brusende 
styrter  sig,  det  saakaldte  Tsudzumigataki,  aabner  der  sig  mod  Nord 
en  frugtbar  Lavslette  med  mange  Landsbyer,  hvis  Indbyggere  dels 
beskjæftige  sig  med  Risdyrkning,  dels  med  Papirfabrikation. 

Paa  Vejen  til  Vandfaldet  passerer  man  en  lille  forvitret 
Jordrevne,  Torijigoku,  der  bar  et  meget  daarligt  Navn  paa  sig,  idet 
alle  Insekter,  som  paa  deres  Flugt  nærme  sig  denne  Spalte,  falde  døde 
til  Jorden.  I  Nærheden  af  Byen  ligger  Onsensantemplet,  og  lige  op 
til  dette  et  andet  Tempel,  der  er  helliget  Guddommene  Geoky,  Jokuschi 
og  Ovanamuki.  Paa  den  tilstødende  Kirkegaard  befinder  der  sig  et 
gammelt  Gravmonument,  en  Stenkugle  paa  et  Fodstykke  af  Granit, 
under  hvilket  der  skal  hvile  Støvet  af  Dajodaijinkigomori,  en  berømt 
Helt  fra  Genji-  og  Hejikrigene. 

I  tidligere  Tider  besøgte  endog  japanesiske  Kejsere  Badet;  nu 
besøges  det  derimod  kun  undtagelsesvis  af  andre  end  selve  Byens 
Indbyggere  og  af  fremmede  fra  Omegnen  af  Hiogo. 

Paa  Hjemvejen  til  Kobe  troede  jeg  næsten,  at  jeg  i  Arima, 
havde  faaet  Evne  til  at  magnetisere.  Jeg  mødte  nemlig  en  ung  Pige; 
vi  saa  paa  hinanden,   og  hun  begyndte  at  ryste   over    alle   Lemmer, 


N)  Geoky  mødte  engang  paa  sin  Vandring  en  Tigger,  hvem  han  paa  hans  Bøn 
forærede  en  Fisk.  Tiggeren  forvandlede  sig  derpaa  til  Guden  Jokuschi. 
Denne  viste  den  gavmilde  Geoky  Arimas  varme  Kilde  og  befalede  ham  her 
at  hygge  et  Badehus  og  et  Tempel,  hvad  der  ogsaa  skete.  Jokuschi  er 
Buddhas  Navn  som  Lægekunstens  Gud. 

13 


194  Fra  Schanghai  til  Kioto. 

medens  hun  dog  hilste  os  med  et  venligt  Smil,  da  vi  efter  et  kort 
Ophold  fortsatte  vor  Vej  mod  de  grønne  Bjerge. 

Vi  forlode  Kobe  den  5te  Juli  Klokken  6  om  Aftenen  for 
først  at  begive  os  paa  Jernbanen  til  Kioto.  Vejret  var  i  højeste  Grad 
ubehageligt;  snart  regnede  det,  snart  sænkede  en  uigennemtrængelig 
Taage  sig  fra  Bjergtinderne  over  hele  Sletten  for  derpaa  atter  at  for- 
deles af  et  Vindpunst,  saa  at  et  Efteraarslandskab  kom  tilsyne  i 
rigtignok  meget  svage  Omrids. 

Natten  i  Forvejen  havde  der  raset  en  Taifun  over  Nagasaki. 
Samtidigt  noterede  jeg  i  Kobe  ved  en  Temperatur  af  28  Grader  en 
Barometerstand  af  743,70  Millimeter,  medens  Barometret  i  Kioto  (oppe 
i  Bjergene)  efter  vor  Ankomst  Klokken  9  om  Aftenen  viste  753,86 
Millimetre,  ligeledes  ved  -28  Grader,  altsaa  mere  end  ved  Kysten. 


VII. 

Kioto.  —  Gionfesten.  —  Aftenpromenader.  —  En  japanesisk  Sindssygeanstalt.  — 
En  Daimio.  —  De  japanesiske  Kvinders  Stilling.  —  Ægteskaber.  —  Kotoen.  — 
Nerimonoen.  —  Tokaidoen.  —  Bivasøen.  —  Kuvana.  —  Yoschida  —  Japanesiske 
Brobygninger.  —  Fusiyama.  —  Kulierne  og  deres  Tatoveringer.  —  Hakone  og 
Hakonekosøen.  —  Svovlbadene  ved  Hakone.  —  Barneguden  Dschiss.  —  Japanesernes 
Spillelidenskab.  —  Landets  Mønter.  —  Opbrud  fra  Hakone.  —  En  japanesisk 
Geodæt.  —  Gotemba  og  Subaschiri.  —  Pilgrimsfarter  til  det  hellige  Bjerg.  —  Be- 
stigning af  Fusiyama.  —  Over  Odavara  og  Kamakura  til  Yokohama.  —  Havnestaden 
og  dens  Beboere.  —  En  Theaterforestilling.  —  Harakiri,  det  japanesiske  Selvmord. 
—  Jernbanen  til  Tokio  (Yedo).  —  Tokio.  —  Den  kejserlige  Familie.  —  Tron- 
arvingens Ligbegængelse.  —  Kastellet  —  Taikunernes  Tempel.  —  Det  kejserlige 
Musæum.   —  Japanesiske  Skoler.  —  Brødre.  —  Afrejse  til  Hakodate. 


L/a  vi  vare  naaede  til  Kioto,  kjørte  vi  fra  Banegaarden  gjennem 
Gaderne,  der  vare  rigt  oplyste  med  Lampions  og  iøvrigt  allerede 
ganske  rolige,  og  naaede  efter  godt  og  vel  en  halv  Times  Fart  det 
japanesiske  Hotel,  hvor  man  anviste  os  to  saa  smaa  Værelser,  at  der 
foruden  Sengen  og  et  lille  Bord  næppe  var  Plads  nok  til  en  skrøbelig 
Stol,  som  vi  først  maatte  rekvirere.  Huset  selv  var  helt  af  Træ,  og 
Taget  laa  umiddelbart  over  Gjæsteværelserne;  Gulvet  var  belagt  med 
Straamaatter  og  Ruderne  vare  af  mat  Silkepapir. 

Den  næste  Morgen  gjaldt  vor  første  Udflugt  de  prægtige 
Templer,  hvoraf  der  findes  en  overordentlig  stor  Mængde  i  Kioto. 
De  fleste  af  dem  ligge  i  den  sydøstlige  Del  af  Byen,  ved  Foden  af 
Bjerget  og  paa  en  Plads,  hvor  Vegetationen  er  særdeles  yppig  og 
rig.  Skjøndt  Bygningerne  ere  respektabelt  gamle,  og  skjøndt  Træ- 
pagoderne rage  højt  op  over  dem,  overfløjes  de  dog  betydeligt  af 
adskillige  gamle  Træer.  De  japanesiske  Templer  kunne  henregnes  til 
de  usædvanligste  Seværdigheder  paa  Grund  af  de  gamle  Broncesager, 

som  de  indeholde:  der  er  Vaser,  Offerbækkener,  Vandbeholdere  og 
Kæmpelamper,  der  ofte  ere  6  å  10  Fod  høje. 

Ethvert  nok  saa  ubetydeligt  Tempel  indeslutter  Kunstskatte  af 
uberegnelig  Værdi  og  af  de  forskjelligste  Slags.  Kun  sjeldent  lykkes  det 
en  Europæer  ved  Kjøb  paa  selve  Stedet  at  erhverve  sig  en  eller  anden 
værdifuld  Gjenstand.  Naar  Grev  Széchenyé  —  navnlig  i  Kioto  —  var 
saa  heldig  at  skaffe  sig  en  anselig  Samling  af  disse  Kunstværker  af 
Bronce  og  faa  dem  sendt  afsted  til  Europa,  kan  det  kun  tilskrives 
den  lykkelige  Omstændighed,  at  Mellemhandleren  forstod  at  bringe 
Sagen  i  Orden  som  god  Ven  af  nogle  af  de  høje  Lamaer. 

Vi  besøgte  12  Templer.  I  de  fleste  af  dem  noterede  jeg  paa 
selve  Stedet  de  Indtryk,  jeg  havde  modtaget,  men  da  jeg  den  næste 
Morgen  tidlig  vilde  udarbejde  en  vidtløftigere  Skildring  og  i  den  An- 
ledning vilde  tage  min  Notitsbog  frem,  viste  det  sig,  at  den  var  for- 
svunden. Den  maa  være  bleven  stjaalet  ucl  af  min  Frakkelomme. 
Dette  Tab  gjorde  mig  saa  meget  mere  ondt,  som  jeg  havde  udkastet 
et  udforligt  Billede  af  den  virkeligt  originale  Malerisamling,  der  hører 
til  Templet  Kiyo  Mizu,  og  som  jeg  havde  beskrevet  alle  Enkelthederne 
veå  Fremstillingen  af  Porcellænsvarerne  i  Fabriker,  som  ligge  i  Nær- 
heden af  Templet. 

I  Kioto  traf  man  netop  Forberedelser  til  en  stor  Fest.  Den 
afholdes  hvert  Aar  til  Ære  for  Guddommen  Gion-Maturi,  varer  fire 
Dage  og  slutter  med  et  Optog  til  Giontemplet.  Festen  aabnedes  med 
en  almindelig  Promenade  af  hele  Dameverdenen  gjennem  Hovedgaden 
Schanio.  Alt,  hvad  den  japanesiske  Fantasi  er  i  Stand  til  at  frem- 
bringe i  Retning  af  pragtfulde  Silkestoffer,  blev  baaret  til  Skue  af 
Damerne  paa  denne  Promenade.  De  uendelig  rigtsmykkede  Over- 
stykker med  fint  og  smagfuldt  broderede  Borter  naaede  helt  ned  til 
Jorden  og  dannede  endog  et  lille  Slæb.  Livet  omsluttedes  af  et  stramt 
siddende  Silkebælte,  der  havde  en  eller  anden  skrigende  Farve.  Fødderne 
vare  iførte  hvide  Strømper,  og  de  høje  Træsandaler  bleve  fastholdte 
ved  en  Rem  eller  et  Baand,  der  gik  imellem  den  store  Taa  og  dens 
nærmeste  Nabo.  Ansigterne  vare  dækkede  med  et  saa  tykt  Lag 
Rismel,  der  havde  en  svag,  blaalig  Tone,  at  man  ikke  let  skulde 
have  anet,  at  der  fandtes  et  menneskeligt  Væsen  under  Silkeklædningens 
Folder,  og  saa  meget  er  ogsaa  vist,  at  jeg  senere,  da  jeg  gjennem  de 
aabenstaaende  Døre  fik  Lejlighed  til  at  se  ind  i  de  forskjellige  Boliger, 
hvor  disse  Skabninger  havde  taget  Plads  paa  Straamaatter  og  ganske 
ubevægelige  lode  sig  beundre  af  Massen  —  at  jeg  da  hele  Tiden 
havde  en  Fornemmelse  af,    at  det  var  en  Udstilling  af  afskaarne  for- 

tvivlede  Clownhoveder  fra  en  eller  anden  verdensberømt  Cirkus,  jeg 
havde  Lejlighed  til  at  bese.  Tre,  fire  ubemalede  Striber,  der  altsaa 
havde  Hudens  naturlige  Farve,  gik  fra  Nakken  til  Skuldrene.  Øjen- 
brynene vare  bestrøgne  med  et  tykt  Lag  Tusk,  og  Skønhedernes 
Læber  vare  i  Almindelighed  forgyldte.  Tænderne,  endog  de  unge 
Pigers,  vare  sort  bejtsede,  Haaret  kunstigt  friseret  og  smykket  med  et 
Diadem  af  Sølvblade. 

I  Almindelighed  have  kun  de  gifte  Kvinder  sort  bejtsede 
Tænder.  Denne  Skik  er  ældgammel,  og  bliver  udlagt  paa  forskjellig 
Maade.  Medens  jeg  paa  den  ene  Side  hørte  den  forklaret  saaledes, 
at  de  gifte  Kvinder  farve  deres  Tænder  og  afrage  deres  Øjnbryn  for 
lettere  at  kunne  blive  deres  Mænd  tro,  da  de  med  et  saadant  Ud- 
seende ikke  ere  udsatte  for  saa  store  Fristelser  —  fik  jeg  fra  anden, 
vel  underrettet  Side  den  Forklaring,  at  den  sorte  Farve  bevarer 
Tænderne,  og  at  Japaneserne  sætte  Pris  paa  denne  Farve;  det  blev 
ogsaa  fortalt  mig,  at  Mændene  af  det  fine  Selskab  for  nogen  Tid 
siden  havde  farvet  deres  Tænder  sorte  for  at  efterabe  en  Prins,  som 
fandt,  at  han  lignede  en  af  Dameverdenens  fejrede  Skønheder,  og 
mente,  at  han  derved  kom  til  at  ligne  hende  endnu  mere.  Han  greb 
Initiativet,  og  —  som  overhovedet  ved  alle  Moder  —  var  der  strax 
en  Hob  »Schari«  (Dandier),  der  fulgte  Exemplet.  Den  japanesiske 
Kejserinde  har  siden  Aar  1876  brudt  med  denne  Skik. 

De  japanesiske  Damer  ere  ikke  saa  smagløst  friserede  som  de 
kinesiske,  men  derfor  er  Frisuren  dog  ingenlunde  anbefalelsesværdig;  thi 
Hovedet  kommer  til  at  tage  sig  uforholdsmæssig  stort  ud  ved  den 
Maade,  hvorpaa  Haaret  taarner  tilvejrs.  Der  bliver  anvendt  megen 
Tid  paa  Haarets  Opsætning,  og  allerede  medens  Pigebørnene  ere 
ganske  spæde,  gjøre  Forældrene,  hvad  de  kunne,  for  at  Pigen,  naar 
hun  bliver  noget  ældre,  kan  faa  en  imponerende  Frisure.  Japanesernes 
Haar  egner  sig  iøvrigt  ikke  til  alt  for  dristige  Opsætninger;  dertil  er 
det  af  Naturen  for  tykt  og  stivt;  man  rager  derfor  Børnenes  Hoved 
og  lader  kun  enkelte  Steder  Haaret  voxe,  thi  derved  bliver  man 
lettere  i  Stand  til  at  tumle  det  og  senere  at  sætte  det  saaledes,  som 
Moden  kræver  det.  Man  kan  derfor  se  smaa  Piger,  der  kun  have  et 
Par  diminutive  Fletninger  ved  Ørene,  og  som  ikke  lade  mere  Haar 
voxe  over  Panden,  end  hvad  f.  Ex.  de  rumænske  Piger  bruge  til  at 
skjule  deres  Pande;  man  kan  se  andre,  der  bære  det  korte  Haar  som 
en  Præstekalot,  der  lader  Tonsuren  skinne  igjennem  o.  s.  v.  Voxne 
Piger   og   gifte   Koner  frisere  sig  i  Almindelighed  en  Gang  om  Ugen. 

For  at  Frisuren  ikke  skal  tage  Skade  under  Søvnen,  hviler  kun  Nakken 
paa  et  lille,  smalt  Træunderlag,  medens  Hovedet  svæver  frit  i  Luften. 

.Alen  vi  ville  igjen  vende  tilbage  til  Festen.  Ubevægelige  som 
Trædukker,  stive  som  Pinde  saa  vi  Pigerne  sidde  i  Værelserne;  der 
manglede  ikke  andet  end  en  Nøgle  fil  at  trække  dem  op.  Hist  og 
her  bemærkede  jeg  ogsaa  en  Skræddermester,  der  med  Kjenderblik 
lagde  Klædningens  Folder  til  rette.  Naar  da  den,  der  bar  hans  Værk, 
kastede  et  stolt,  forfængeligt  Blik  til  sin  Naboerske,  saa  Mesteren  til- 
freds ind  i  sin  Kundes  sorte,  matte  Øje.  Det  maa  imidlertid  forblive 
uafgjort,  om  han  beundrede  sig  selv  der  inde,  eller  om  han  kun 
tolkede  sin  Beundring. 

Hvis  Damerne  syntes,  det  blev  dem  alt  for  kedeligt  hjemme, 
begave  de  sig  i  Almindelighed  tre  og  tre  i  Følge  ud  paa  Gaden;  i 
Japan  udkræves  Forældrenes  Tilladelse  ikke  hertil.  Forud  for  dem 
gik  da  nogle  Lygtebærere  og  bag  dem  nogle  Tjenere,  som  betragtede 
det  som  en  stor  Ære  at  tilvifte  Pigerne  den  fornødne  Kølighed. 

I  Gaderne  var  der  livlig  Bevægelse:  man  stødte  og  puffede 
hensynsløst  til  hverandre  for  at  komme  frem;  man  trængte  paa  baade 
til  højre  og  til  venstre.  Vi,  der  ragede  højt  op  over  Japaneserne, 
som  i  Almindelighed  ere  smaa,  havde  den  Fordel  heraf,  at  Mængden 
veg  til  Side  for  os.  I  denne  Trængsel  var  det,  at  min  Notitsbog  blev 
stjaalet  fra  mig. 

Paa  Broen  overraskedes  jeg  af  et  feagtigt  Skue.  Tusinder  af 
gule,  røde.  hvide  og  blaa  Lamper  straalede  paa  Vandspejlet.  Der  var 
nemlig  blevet  bygget  smaa,  firkantede  Pælebygninger  paa  Vandet,  og 
disse  vare  om  Aftenen  meget  stærkt  besøgte  paa  Grund  af  den  for- 
holdsmæ—iyH  Kølighed,  som  fandtes  her.  Disse  smukke  Pladser 
vare  idag  saa  stærkt  besøgte  af  Skjønheder  af  begge  Køn,  at  jeg 
virkelig  var  bange  for,  at  Floden  skulde  opsluge  dem  alle.  •  Midt  i 
Floden  ligger  en  lille  0,  som  Japaneserne  havde  udvalgt  til  de  Heste- 
væddeløb, som  skulde  afholdes  i  Anledning  af  Festen.  Paa  Vædde- 
løbspladsen  var  man  i  Begreb  med  at  pine  fire  Heste,  der  toge  sig 
helt  fantastiske  ud  i  Fakkelbelysningen. 

En  hel  Sidegade  frembød  igjen  andre  Seværdigheder:  Pano- 
ramaer. Menagerier,  dresserede  Hunde,  Bueskydning  m.  m.;  endog  et 
livløst  Menneskehoved  laa  paa  et  Johannesfad.  Natten  var  saa  smuk, 
som  den  ikke  havde  været  i  lang  Tid,  Maanen  skjulte  sig  kun  fra 
Tid  til  anden  bag  lette  Skyer,  og  de  muntre  og  lystige  Japanesere 
spøgte  og  lo  af  ganske  Hjerte.  Efter  et  Besøg  i  et  Thehus,  hvor  det 
saa  temmelig   vildt  ud  i  Retning   af  Beklædning,    vendte  vi  hjemad, 

men  bleve  om  Natten  vækkede  ved  Brandallarm.  Denne  Nat  skulde 
det  nu  overhovedet  slet  ikke  lykkes  mig  at  falde  i  Søvn,  thi  paa 
Taget  over  mit  Værelse  sad  der  en  utrættelig  Hankat ,  der  sang- 
hele  Natten. 

Tilfældigvis  førte  en  Spadseretour  om  Eftermiddagen  os  ud 
til  Sindssygeanstalten  ved  Kioto.  Den  ligger  bag  ved  et  gammelt  og 
lidet  besøgt  Tempel,  ved  Foden  af  Bjerget  og  omgivet  af  en  for- 
tryllende smuk  Have.  En  frisk  og  sund  Luftstrøm  kommer  fra  den 
snævre  Dal,  og  det  kolde  Bjergvand  risler  ned  ad  Skraaningerne,  hen 
over  de  mosgroede  Stene.  Blomsterne  paa  Buske  og  Træer  udsendte 
den  herligste  Duft,  og  fra  Skovens  grønne  Løvkroner  lød  der  et  Kor 
af  mange  Hundrede  fjedrede  Sangere.  Man  kan  i  ingen  Henseende 
ønske  sig  bedre  og  smukkere  ydre  Betingelser  for  en  Sindssygeanstalt. 
Hospitalets  Direktør,  en  ung  Japaneser  paa  omtrent  28  Aar,  gav  os 
med  stor  Forekommenhed  Tilladelse  til  at  bese  Anstalten.  Bygningen 
har  kun  en  Etage  og  er  opført  af  Træ;  en  lang  Gang  fører  til 
Direktørens  Modtagelsesværelse,  hvis  tarvelige  Møbler  kun  bestode  af 
et  stort  Bord,  sex  Træstole,  et  Vandstel  af  Træ,  et  Vadskebord  og 
et  Drikkeglas.  Direktøren  har  en  Læge  ved  sin  Side,  men  jeg  tror, 
at  denne  kun  spiller  en  ganske  underordnet  Rolle.  Begge  Herrer 
vare  klædte  paa  japanesisk.  De  førte  os  først  ind  i  en  Gaard,  hvor 
de  lettere  angrebne  spadserede  paa  et  Trægulv  og  underholdt  sig  paa 
bedste  Maade.  Det  var  yngre  og  ganske  unge  Mænd,  der  bøjede  sig 
dybt  og  ærbødigt  ved  vor  Indtræden.  Rigtignok  var  der  ogsaa  nogle, 
som  ikke  toge  den  fjerneste  Notits  af  os  og  som  talte  uforstaaelige 
Ord  med  sig  selv  eller  brummede  en  Melodi.  Gaarclspladsen  var  paa 
den  ene  Side  lukket  af  Direktørens  Bolig  og  af  en  Stenmur,  der 
sluttede  sig  hertil;  paa  de  to  Længdesider  var  den  derimod  spærret 
af  langstrakte  Træbygninger,  der  ud  imod  Gaardspladsen  vare  delte  i 
smaa  Celler  med  lette  Trægittere;  bag  ethvert  af  disse  sad  der  en 
sindssyg.  En  meget  gammel  Mand,  saa  mager  som  et  Skelet  og  uden 
en  eneste  Tand  i  sin  Mund,  sad  i  sin  Celle  saa  stolt  som  en  Konge. 
Saa  snart  vi  nærmede  os  hans  Trone,  blev  han  munter;  han  lagde 
Armene  krampagtigt  paa  sin  Mave  og  lo  saa  højt  og  ejendommeligt, 
men  dog  saa  hjerteligt,  at  jeg  uvilkaarligt  maatte  le  med.  Han  blev 
altid  saa  glad,  naar  han  fik  Besøg. 

En  anden  afsindig  bad  mig  med  opløftede  Hænder  og  en 
meget  talende  Mimik  om  dog  at  tale  hans  Sag  hos  Direktøren,  for 
at  hans  Gitter  kunde  blive  aabnet.    Paa  Gulvet  laa  der  en  ung,  sort- 

skægget  Japaneser  med  Spændetrøje  paa;  han  skar  Tænder,  og  hans 
Øjne  vare  rettede  stivt  mod  Loftet. 

Gjennem  en  lille  Dør  naaede  vi  ud  i  en  anden,  stor  og  fri 
Gaard,  som  var  forbeholdt  de  kvindelige  syge;  der  var  i  det  hele 
taget  en  halv  Snes  Stykker.  De  hilste  ligeledes  venligt,  og  en  ung 
Kone  med  røde  Kinder  og  glødende  Øjne  istemte  en  Latter,  der 
mindede  stærkt  om  den,  der  var  forstummet  i  den  første  Gaard. 

I  en  tredie  Afdeling  besaa  vi  de  rasendes  Celler.  De  vare 
ikke  mere  end  10  Kvadratalen  store.  Væggene  bestode  af  stærkt 
sammenføjet  Træværk,  og  det  samme  var  Tilfældet  med  den  dobbelte 
Dør.  Nær  ved  Gulvet  befinder  der  sig  et  Skodde,  der  kan  skydes  til 
Side,  naar  man  vil  iagttage  de  syge.  I  de  fleste  Geller  var  der  roligt, 
men  fra  en  af  dem  lod  der  dog  en  dæmpet  Jamren.  De  fleste  syge 
sade  sammenkrøbne  i  et  Hjørne  af  deres  Celle.  Da  en  af  disse  Skodder 
blev  trukket  fra,  viste  der  sig  med  Lynets  Fart  et  spøgelseagtigt,  blegt 
Ansigt  ved  Aabningen;  den  vanvittige  smilede,  spurgte,  om  der  ikke 
var  meget  varmt  uden  for  og  bad  os  om  ikke  at  gaa  vor  Vej  fra  ham. 

Antaltens  Bad  er  meget  renligt  holdt.  I  et  stort  Bassin  med 
varmt  Vand  bade  de  stakkels  syge  sig,  medens  en  kold  Douche  risler 
ned  over  dem  fra  oven.  De  fleste  bede  sig  fritaget  for  et  saadant 
Bad,  men  der  bliver  selvfølgeligt  ikke  taget  noget  Hensyn  hertil. 

Vi  drak  The  i  Doktorens  Salon.  Direktøren  meddelte,  at  der 
for  Øjeblikket  var  60  syge  under  Behandling  i  Anstalten;  de  syges 
paarørende  betale  kun  20  Kroner  om  Maaneden  for  hver  Person,  og 
heri  er  indbefattet  saa  vel  Kost  som  Lægehonorar. 

Det  var  Grevens  Hensigt  at  blive  i  Kioto  for  at  overvære  det 
Festoptog,  der  skulde  finde  Sted  til  Ære  for  Guden  Gion;  Japaneserne 
kalde  dette  Optog  »Nerimono«;  naar  vi  havde  set  dette,  var  det 
Meningen,  at  vi  skulde  tiltræde  Rejsen  paa  »Tokaidoen«  til  Yokokoma. 
De  Dage,  vi  endnu  havde  tilbage,  anvendte  vi  til  at  bese  nogle 
Templer,  til  Udflugter  i  den  henrivende  Omegn,  til  Anskaffelse  af 
Levnetsmidler  og  til  at  træffe  Overenskomst  om  Yinrikschavogne. 
Vor  Tolk,  Djuski,  en  ung,  tjenstvillig  Japaneser,  gik  under  Tilnavnet 
»Schari«  (Dandy),  og  man  maatte  lade  ham,  at  han  gjorde  dette 
Epitheton  al  mulig  Ære:  han  var  over  al  Beskrivelse  forfængelig, 
sværmede  for  galante  Eventyr  og  forsmaaede  heller  ikke  et  Glas  01 
eller  Brandy.  Som  god  Patriot  vilde  han  absolut  vise  os  alle  sit 
Lands  Skønheder,  og  dette  stemmede  ganske  med  vort  Ønske  om 
med  egne  Øjne  at  se  saa  meget  som  muligt  af  de  japanesiske  Forhold 
for  at  kunne  danne  os  en  selvstændig  Mening  derom. 

Hver  Aften  aflagde  han  et  Besøg  i  det  Hus,  der  laa  lige  over 
for  vor  Bolig.  Mit  nysgjærrige  Blik,  der  gjennem  de  nedre  Vindus- 
aabninger  kunde  trænge  ind  i  Husets  indre,  fortalte  mig,  at  Djuski 
der  ovre  søgte  noget  mere  end  blot  selskabelig  Aftenunderholdning. 
Jeg  spurgte  ham,  hvem  det  var,  vi  havde  til  Naboer.  Med  et  meget 
sigende  Smil  fortalte  han  mig,  at  Husets  Herre  var  en  stor  Mand,  en 
»Daimio«,  en  Fyrste. 

En  Aften,  netop  som  Husets  unge  Damer  vendte  hjem  fra  en 
Promenade,  opfordrede  de  os  med  en  Haandbevægelse  til  at  gjøre  sig 
Følgeskab  og  at  aflægge  deres  Fader  et  Besøg,  hvorpaa  de  smilende 
forsvandt  bag  Døren.  Det  var  os  umuligt  at  modstaa  en  saa  elsk- 
værdig Indbydelse.  Vi  bleve  særdeles  høfligt  og  venligt  modtagne  af 
Fyrsten.  Boligens  Indretning  var  for  saa  vidt  forskjellig  fra  den 
japanesiske  Tarvelighed,  som  den  store  Mand  allerede  havde  tilladt  sig 
den  Luxus  at  have  et  europæisk  Bord  og  nogle  Stole.  Da  vi  havde 
taget  Plads,  rettede  Husets  Herre  først  adskillige  Spørgsmaal  til  os: 
hvor  fra  vi  kom,  hvor  hen  vi  agtede  os,  om  vore  Navne,  om  vi  vare 
gifte,  om  vor  Beskjæftigelse,  og  hvad  vi  toge  os  for  i  Japan.  Et  Øje- 
blik kunde  vi  gjerne  have  indbildt  os,  at  vi  stode  for  Politidirektøren 
i  den  smukke  By  Kioto. 

Efter  at  vi  havde  besvaret  disse  Spørgsmaal  overensstemmende 
med  Sandheden,  undlode  vi  ikke  at  udtale  os  paa  den  mest  smigrende 
Maade  om,  hvor  henrykte  vi  vare  over  det  blomstrende  Japan  og  dets 
venlige  og  elskværdige  Indbyggere.  Vor  Vært  var  særdeles  tilfreds 
med  vore  Udtalelser,  og  han  tilkjendegav  dette  ved  at  tilkaste  sin 
ældste  Søn  et  Blik ,  der  gik  i  Retning  af  Døren  ud  til  Kjøkkenet, 
hvorpaa  hans  Afkom  forlod  Værelset.  Kort  efter  gik  Døren  op  ind 
til  et  Sideværelse,  og  Familiens  kvindelige  Medlemmer  traadte  ind  i 
Salen.  Baade  Husets  Frue  og  de  to  yngste  Døtre  holdt  sig  i  Bag- 
grunden af  Værelset  og  knælede  ned  paa  Gulvet,  der  var  belagt  med 
Straamaatter;  thi  det  var  dem  ikke  tilladt  at  betræde  det  store 
europæiske  Guldtæppe;  kun  den  ældste  Datter,  en  smuk  Pige,  netop 
hende,  der  havde  bedaaret  vor  Tolks  Hjerte,  nærmede  sig  ydmygt  og 
serverede  os  The,  idet  hun  knælede  ned. 

Man  vil  allerede  af  det  her  antydede  have  set,  at  den  japanesiske 
Kvinde  indtager  en  underordnet  Stilling;  hendes  Rolle  er  ganske 
passiv,  og  dette  gaar  saa  vidt,  at  Manden  skalter  og  valter  i  Huset 
ganske  efter  eget  Godtbefindende  uden  at  tage  noget  som  helst 
Hensyn  til  sin  Hustru  eller  sine  Døtre.  En  eneste  Ven  kan  udrette 
mere  hos  Manden  og  bliver  vurderet  højere  af  ham  end  den  smukkeste, 

bedste  og  mest  opofrende  Hustru.  Ægteskabet  bliver  anset  som  en 
Nødvendighed  og  det  indledes  og  afsluttes  paa  en  helt  forretnings- 
mæssig Maade.  Omendskjøndt  Ægteskabsbaandet,  der  knyttes  mellem 
Japanesere,  ikke  betragtes  som  bindende  af  den  japanesiske  Lov,  fore- 
kommer der  dog  sjeldent  Tilfælde,  hvor  Manden  forlader  Hustruen 
eller  sender  hende  tilbage  til  hendes  Forældre.  Hun  faar  i  saadanne 
sjeldne  Tilfælde  atter  sin  fulde  Frihed,  og  der  er  intet,  der  hindrer 
hende  i  at  indgaa  et  tredie  eller  et  fjerde  Ægteskab. 

De  Ægteskaber,  der  indgaas  mellem  Europæere  og  japanesiske 
Piger  ere  i  Almindelighed  kun  af  kortere  Varighed.  Har  man  været 
tre,  fire  Gange  hos  en  eller  anden  Familie,  er  dette  tilstrækkeligt  til 
at  fremkomme  med  en  Anmodning  om  Ægteskab  med  en  af  Døtrene. 
En  Ægteskabsmægler  fremstiller  Sagen  enten  for  Bestemoderen  eller 
for  det  ældste  kvindelige  Medlem  i  Familien.  Der  indkaldes  et 
Familieraad,  som  tager  Spørgsmaalet  under  Overvejelse,  og  Resultatet 
meddeles  derpaa  Brudgommen  gjennem  Mægleren.  De  Betingelser, 
Faderen  stiller,  lyde  i  Almindelighed  paa  en  kontant  Udbetaling  af 
100  til  300  Dollars  den  Dag,  Kontrakten  afluttes,  og  Moderen  forlanger 
derhos  som  oftest  20  Dollars  om  Maaneden  til  den  unge  Frue.  Uden 
videre  Ceremoni  begiver  den  unge  Pige  sig  som  Frue  til  sit  nye 
Hjem.  og  lier  bliver  hun  da  saa  længe,  som  det  behager  Herren. 
Naar  man  skilles  —  ofte  sker  det  allerede  efter  nogle  faa  Maaneders 
Forløb,  optages  Japaneserinden  igjen  i  sine  Forældres  Hus  uden  at 
have  lidt  det  mindste  Skaar  i  Folks  Agtelse.  I  Almindelighed  har 
han  sammensparet  sig  nogle  hundrede  Dollars,  der  blive  hendes 
Ejendom,  og  det  varer  ikke  længe,  førend  en  Japaneser  indfinder  sig 
med  alvorligere  Hensigter  for  at  anmode  Bestemoderen  om  hendes 
Datterdatters  Haand. 

Paa  mit  Ønske  opfordrede  Fyrsten  sin  Datter  til  at  spille 
»Koto«.  Det  interesserede  mig  at  se  dette  Instrument,  som  i  Alminde- 
lighed kun  spilles  i  Familiekredse.  Navnlig  ved  musikalske  Produk- 
tioner udvikle  Pigerne  en  forbavsende  Ambition,  og  de  foragte  intet 
Middel  for  at  overgaa  og  fordunkle  hverandre  i  Udførelsen  af  Sange 
eller  i  kunstnerisk  Færdighed  i  Strengespil. 

Kotoen  —  et  stort  Strengeinstrument  —  bestaar  af  en  lang, 
lidt  hvælvet,  prismatisk  Resonanskasse,  hvorover  der  er  spændt  13 
Tarmstrenge  over  lige  saa  mange  Steg  af  Træ.  Strengene  vare 
stemte  saaledes:  h,  a,  f,  e,  c  —  h,  a,  f,  fis,  e,  c  —  h,  a.  Under 
Spillet  trykke  venstre  Haands  Fingre  Strengene  ned,  og  den  højre 
Haand  bringer   ved   en  lille  Elfenbenspind   Strengene  til    at  tone  ved 

den  anden  Ende  af  Steget.  Saa  længe  Pigen  kun  forsøgte  sig  paa 
Kotoen,  behagede  Spillet  mig  ved  sine  ukunstlede,  melodiøse  og  melan- 
kolske Toner,  men  da  hun  opmuntret  ved  det  Bifald,  hun  høstede, 
gav  sig  til  at  istemme  en  Sang  med  en  højst  ubehagelig  skjærende 
Stemme  —  da  tømte  jeg  min  Theskaal. 

Førend  vi  forlode  Hs.  Højhed,  spurgte  han  os  med  ganske 
paafaldende  Interesse,  om  der  halshuggedes  mange  Mennesker  i  vort 
Fædreland,  og  om  hvorledes  denne  Operation  udførtes.  Han  blev 
tydeligt  nok  meget  overrasket,  da  jeg  meddelte  ham,  at  denne  Hen- 
rettelsesmaade  slet  ikke  anvendtes  i  Østrig.  Det  kunde  han  slet  ikke 
tro.  Da  jeg  næste  Dag  spurgte  Djuski,  hvor  det  kunde  være  at 
Fyrsten  interesserede  sig  saa  levende  for  Halshugning,  svarede  han: 
»Vor  Ven,  Daimio  Sinchi,  er  nu,  efter  at  Mikadoen  har  inddraget  hans 
Besiddelse,  ansat  som  Skarpretter  i  Kioto«. 

Den  10de  Juli  benyttedes  paa  bedste  Maade  af  Beboerne  af 
G  iongaden  til  Udsmykning  baade  af  Huse  og  af  selve  Gaden  til  Fest- 
optoget »Nerimono« ,  der  skulde  finde  Sted  om  Aftenen.  Paa  begge 
Sider  af  Gaden  blev  der  med  fem  Skridts  Mellemrum  oprejst  store 
Træstativer,  der  vare  bestemte  til  at  bære  Papirlygterne,  som  skulde 
sprede  deres  Lys  over  det  brogede  Optog.  Et  fortløbende  Bambus- 
rækværk  skilte  Fortovet  fra  Gaden  og  dennes  Brolægning  blev  belagt 
med  Straamaatter.  Der  blev  opført  store  Trætribuner  -foran  Husene, 
hist  og  her  indtil  i  Højde  med  Taget.  Enhver  Husejer  sørgede  saaledes 
paa  bedste  Maade  for  sig  og  de  indbudte  Gæster,  saa  at  de  kunde 
have  et  fuldstændigt  Overblik  over  Processionen. 

Allerede  tidligt  paa  Aftenen  var  hele  Byens  Befolkning  paa 
Gaden ;  enhver  havde  en  farvet  Huslygte  paa  Armen  og  søgte  at  finde 
en  fordelagtig  Plads.  Da  Klokken  10  om  Aftenen  et  klart  Lysskær 
viste  sig  i  den  anden  Ende  af  den  lange,  lige  Gade,  opstod  der  strax 
i  Folkemassen  en  aldeles  ubeskrivelig  Forvirring,  hist  og  her  opstod 
der  ogsaa  Kiv  og  Strid,  men  snart  lagde  Bevægelsen  sig;  der  herskede 
en  mønsterværdig  Orden,  og  alle  vare  hensunkne  i  stum  Forbavselse 
og  spændt  Forventning. 

Toget  aabnedes  af  en  Præst,  der  bar  en  stor,  broget  Papir- 
lanterne, bedækket  med  japanesiske  Indskrifter.  Efter  ham  fulgte  en 
lille  Vogn,  trukken  af  fire  Mand;  et  Sintotempels *)  Portalsøjler,  rigt 
smykkede  med  Kranse  og  Silkebaand,   tronede  paa  denne  Vogn.      Nu 


")   Den  oprindelige  Sintoreligion  er  nu  for  Størstedelen  fortrængt  af  Buddhaismen 
og  af  Confucius'  kinesiske  Filosofi. 


i>04  Fra  Kioto  til  Hakodate. 

viste  der  sig  fem  musicerende  Piger,  den  ene  efter  den  anden.  Saavel 
disse  som  enhver  af  de  følgende  aktivt  optrædende  og  galaklædte 
Personer  ledsagedes  af  tre  Mænd ,  hvis  Hverv  det  var  dels  holde  en 
stor  Papirlanterne  eller  en  osende  Begfakkel  saaledes,  at  vedkommende 
Figurs  Ansigt  eller  Klædning  fremtraadte  i  et  saa  fordelagtigt  Lys 
som  muligt,  dels  at  tilvifte  den  skønne  frisk  Luft,  dels  endelig  at 
bære  en  stor,  broaet  Solskærm. 

Pigernes  Ansigter  vare  i  den  Grad  belagte  med  en  blaalig- 
hvid  Farve,  at  det  saa  ud,  som  om  de  bare  en  Maske.  Ogsaa  Læberne 
vare  malede  grønne  eller  gule  eller  dækkede  med  Guld.  Alle  Pigerne 
bare  høje  Træsko,  det  vil  sige  Træplader  med  tre  Træfødder,  som 
vare  '2  —  3  Tommer  høje  og  kun  bares  af  Tæerne,  saa  at  de  gave 
en  klaprende  Lyd  for  hvert  Skridt.  Den  usikre  Gang  stod  i  den 
mest  skrigende  Modsætning  til  de  rige  Klædninger.  De  japanesiske 
Pigers  overdrevne  Forfængelighed  aabenbarede  sig  ved  hvert  Skridt, 
og  den  theatralske  Tvungenhed,  der  hvilede  over  Ansigterne,  gjorde  et 
højst  latterligt  Indtryk  og  slet  ikke  den  tilsigtede  alvorlige  Virkning. 

Ved  festlige  Lejligheder  og  ellers,  hvor  Pigen  ved,  at  der 
bliver  lagt  Mærke  til  hende,  lægger  hun  en  særlig  Vægt  paa  sin  Gang; 
han  vender  Knæene  indad  og  hun  bevæger  sine  Fødder  fremad  med 
smaa,  pyntelige  Trin;  Tæerne  komme  saaledes  til  at  berøre  hinanden 
for  hvert  Skridt.  Gangen  kommer  derved  til  at  ligne  en  excentrisk 
Skives  Omdrejning.  Svarende  til  Gangarten  danne  Fødderne  i  hvilende 
Tilstand  en  ret  Vinkel,  hvis  Toppunkt  falder  sammen  med  Tæernes 
Berøringspunkt. 

De  nævnte  fem  Piger  spillede  unisono,  en  Melodi,  der  hed 
Fuji-daiko ;   det  Instrument,  de  benyttede,  var  Guitar  (Samise). 

Efter  dem  kom  der  en  halv  Snes  Mænd,  som  trak  en  impo- 
nerende, smukt  udstyret  Festvogn,  der  dog  kun  bevægede  sig  lang- 
somt fremad;  16  Lanterner  vare  ophængte  i  Vognens  Loft  og  kastede 
et  feagtigt  Lys  over  dem,  der  havde  Plads  inden  i  —  fire  Piger,  som 
akkompagnerede  Fuji-daikosangen,  to  ved  at  slaa  paa  Trommer,  der 
hvilede  i  Træstativer,  to  ved  at  lade  et  Klokkespil  lyde. 

Enhver  af  de  musicerende  Piger  bar  et  Klædningsstykke  af 
rød  Silke,  der  var  vundet  omkring  Livet,  og  der  over  et  grønt, 
folderigt  Silkeoverstykke  med  vide  Ærmer  og  som  Bælte  en  svær, 
grøn,  guldbroderet  Obe  (et  Livbind,  der  er  knyttet  paa  en  ejen- 
dommelig, kunstig  Maade). 

Med  50  Skridts  Mellemrum  fulgte  der  nu  prægtigklædte,  dan- 
sende Piger,    som   hver   især  havde  til  Opgave  ved  Mimik  og  Gestus 

enten  alene  eller  samvirkende  med  andre  i  mindre  Grupper  at  frem- 
stille et  symbolsk  Billede.  Først  kom  en  Pige,  klædt  i  blaat  Silke 
med  prægtigt  Broderi  i  rødt  og  Guld.  Paa  hendes  Skulder  sad  en 
lille  Abe.  Hun  kjærtegnede  Dyret,  medens  hun  skred  fremad  i  komisk, 
dansende  Gang. 

Den  anden  Gruppe  fremstillede  Ikufune  og  hendes  Yngling 
Kikudo.  Vi  saa  en  lille  Vogn,  som  man  med  lidt  Fantasi  kunde 
antage  for  en  Blomsterhave.  En  ung  Pige,  klædt  i  graat  Silke  og 
med  glat  raget  Hoved  repræsenterede  Guden  Kikudo,  som  med  ynde- 
fulde Bevægelser  sværmede  omkring  Gudinden  Ikufune,  en  smuk, 
elegant  Skikkelse,  klædt  i  lysegraat,  rigt  broderet  Silke,  der  meget 
stærkt  fremhævede  den  kolossale,  røde  Obe. 

Derpaa  fulgte  en  Moder  med  sin  lille  Datter,  der  netop  kom 
hjem  fra  en  Morgentour,  »tidligt  Foraar«.  Moderen  var  iført  en 
Underklædning  af  rødt  Silke  med  et  hvidt  Overstykke;  hendes  Datter 
bar  en  ildrød  Klædning  og  en  Sølvkrone  paa  Haaret.  De  Blomster, 
som  de  havde  plukket  paa  deres  Spadseretour,  fremstilledes  paa  den 
følgende  Vogn  —  i  Form  af  et  Træ,  der  bugnede  under  kunstige 
Blomster. 

En  følgende  Gruppe  fremstillede  Irukas  Tjenerinde  paa  Vejen 
til  Torvet.  Hendes  Klædning  havde  en  hvid  Grundfarve,  men  denne 
var  næsten  skjult  af  grønne  og  røde  Broderier  i  saa  fine  Farvenuancer, 
som  kun  Orientalerne  ere  i  Stand  til  at  fremstille  dem.  Oben  var 
guldbroderet  paa  grøn  Bund.  En  anden  Pige  var  klædt  i  rødt  og 
brunt  og  førte  et  fire-,  femaarigt  Barn  ved  Haanden.  En  tredie,  hvis 
røde  Klædning  havde  Lejlighed  til  at  gjøre  sig  fuldstændig  gjældende 
under  det  sorte  Overstykke,  bar  et  spædt  Barn  paa  Armen  og  personi- 
ficerede Komiken  i  denne  Gruppe  ved  sine  kaade,  overmodige  Be- 
vægelser. Der  var  fastgjort  Papirkugler  til  Enderne  af  hendes  fire 
smaa  Haarpiske,  og  disse  fløj  omkring  for  alle  Vinde,  naar  hun  vendte 
og  drejede  sig. 

Derpaa  fulgte  Schigenoi,  en  berømt  Amme,  ledsaget  af  sin 
Søn,  Sankitschi.  Hendes  røde  Klædning,  der  var  smykket  med  svært 
Guldbroderi,  blev  holdt  fast  af  en  sort-gylden  Obe.  Sammen  med 
sin  unge  Søn,  der  var  indhyllet  i  graat  Pelsværk,  dansede  hun  om- 
kring en  Vogn,  hvorpaa  der  befandt  sig  en  lille  Have. 

Men  der  kommer  den  stakkels  Kijohim,  der  ledsaget  af  en 
Præst  er  paa  Vejen  til  Templet  for  at  søge  den  elskede,  som  hun 
mistede.  Hvor  hun  er  bleg!  hvor  hendes  Tænder  ere  sorte!  og  hvor 
hun  er  koket!     Hun  har  hele  Tiden  noget  at  ordne  ved  sit  rødt-sort- 

gyldne  Silketoilette,  og  da  svæver  hendes  sejrsbevidste  Blik  snart 
hen  over  Folkemængden  paa  Gaden,  snart  hen  til  Præsten,  som  følger 
hende,  adskilt  fra  hende  ved  en  Blomsterhave.  Hendes  Længsel  skaffer 
sig  Luft  i  en  grotesk  Dans,  som  hun  ofte  begynder,  men  aldrig  fører 
til  Ende.     Blot  hun  nu  ikke  bliver  skuffet  i  sine  Forhaabninger! 

Juro  og  Goro,  to  Fyrstesønner,  følge  i  50  Skridts  Afstand. 
I  Stilhed  ruge  de  over  Hævnplaner  mod  deres  Faders  Mordere.  Disse 
to  forklædte  Pigers  Dragt  bestaar  af  en  blaa  Silkeklædning  med 
broderet  Bort  og  vide  Ærmer  af  rød  Silke.  Om  Livet  have  de  et 
Bælte  med  Sværd ,  hvorved  Klædningen  tvinges  til  at  slutte  ganske 
tæt  til  Legemet.  Paa  Hovedet  bære  de  en  lille  Daimiohue,  der  med 
Silkesnore  holdes  fast  under  Hagen.  Paa  den  venstre  Arm  bære  de 
smukke  Fyrstesønner  Skjolde  af  Straafletning. 

Fyrsten  af  Sagano  følger  i  sin  fulde  Majestæt.  Den  ube- 
kvemme hvid-røde  Silkedragt  hindrer  ham  ikke  i  at  svinge  sit  mægtige 
Sværd  særdeles  martialsk. 

En  lille  Pige,  klædt  i  graat  og  med  Hovedet  indhyllet  i  et 
hvidt  Silketørklæde,  hvis  Ender  flagre  omkring  paa  hendes  Bryst, 
dansede  omkring  et  lille  Hus,  som  forestillede  et  Tempel.  Pigen  fore- 
stiller Gudinden  Hanaka. 

Et  grønt  Piletræ,  ved  Siden  af  det  en  tiltalende  Skikkelse, 
klædt  i  en  sort-gylden  og  en  brun-gylden  Dragt  og  som  opførte  en 
komisk  Dans  med  en  ung  Knøs,  skulde  fremstille  »en  Skolepige  med 
hendes  Danser«  for  Tilskuernes  Øje.  Dansen  endte  med,  at  Knøsen 
blev  jaget  paa  Flugt  med  en  stor  Regnskærm. 

Nu  lød  der  en  Mumlen  gjennem  den  tætte  Folkemasse  paa 
begge  Sider  af  Gaden  —  det  var  Spænding  og  længselsfuld  For- 
ventning. Alles  Øjne  rettedes  mod  den  Dame,  der  nu  viste  sig,  og  som 
blev  opvartet  med  The  og  Røgerekvisiter  af  flere  unge  Piger,  klædte 
i  graat  Silke  og  med  Sølvkroner  paa  deres  Haar,  der  var  sat  op 
paa  en  storartet  Maade.  En  Præst  ved  Navn  Ikkin  havde  grebet 
hendes  Haand  og  i  fuld  Bevidsthed  om  sin  ridderlige  Pligt  under- 
støttede han  »den  fejrede  Skønhed  fra  Sakai«  under  hendes  ubehjælp- 
somme Gang. 

Iigokudain,  saaledes  kaldes  Repræsentanten  for  det  evigt 
skønne  og  det  blide  kvindelige,  var  iført  en  Underklædning  af  rødt 
Silke  og  derover  en  sølvglinsende,  graa  Overklædning.  En  kostbar 
Obe,  overlæsset  med  Guld-  og  Sølvbroderi,  forhøjede  Virkningen  af 
denne  Fremtoning.  Et  Gulddiadem,  omgivet  af  lange  Naale  af  Skild- 
padde,   straalede  i   det   kunstigt  opsatte  Haar.      Hendes  sortpolerede 

Træsko  havde  Hæle  af  en  imponerende  Højde.  Den,  der  gav  Iigo- 
kudains  taknemmelige  Rolle  havde  imidlertid  forlængst  traadt  sine 
Børnesko,  og  hun  var  aldeles  uimodsigeligt  kun  daarligt  i  Stand  til 
at  tydeliggjøre  Begrebet  om  det  evig  skønne. 

Toget  sluttedes  af  ni  musicerende  Piger  i  samme  Orden  som 
i  Begyndelsen  af  Toget,  denne  Gang  dog  i  blaa.  sølvbroderede 
Klædninger,  samt  af  en  mislykket  Træfigur,  en  Skimmel,  der  blev 
transporteret  paa  en  Vogn  i  Stedet  for  at  være  spændt  for  den. 

Denne  Fest  gjentager  sig  hvert  Aar.  Det  er  for  Størstedelen 
Piger  af  den  privilegerede  Majko-  og  Gajkoklasse,  der  optræde  aktivt 
i  Processionen.  Den  Interesse,  som  Europæeren  i  Almindelighed  nærer 
for  saadanne  Optrin,  tilfredsstilles  i  fuldeste  Maal  ved  Nerimonoen, 
navnlig  paa  Grund  af  denne  Fests  billedrige  Ejendommelighed.  Til 
Trods  for  det  ugunstige  Vejr  vare  ikke  blot  alle  Kiotos  Indvaanere  paa 
Benene,  men  ogsaa  fra  nær  og  fjern  var  der  strømmet  Folk  til  for  at 
overvære  den  betydeligste  af  de  lokale  Fester. 

Politiet  havde  fuldt  op  at  gjøre;  hemmelige  Politiagenter  med 
kolossale  rød-hvide  Lanterner  færdedes  op  og  ned  ad  Gaden  og  anholdt 
hist  og  her  en  alt  for  højrøstet  Japaneser;  gjennemgaaende  kunde 
man  imidlertid  ikke  noksom  beundre  den  Ro,  der  herskede,  den  Be- 
skedenhed, hvormed  Tilskuerne  opførte  sig,  og  den  Orden,  hvormed 
hele  Festtoget  blev  gjennemført. 

Processionen  bevægede  sig  hen  til  Giontemplet,  der  i  Anled- 
ning af  denne  Højtidelighed  var  festligt  oplyst.  Fra  Loftet,  fra 
Søjlerne  og  Murene  hang  der  Tusinder  og  atter  Tusinder  af  Papir- 
lampions. Lyset  trængte  i  alle  Farvetoner  gjennem  det  tynde  Papir- 
hylster. Præsterne  havde  den  Aften  udstillet  alle  Templets  gamle  og 
nye  Skatte  til  Skue  paa  Altrene.  Det  var  navnlig  tre  nye,  forgyldte, 
transportable  Altre,  der  tiltrak  sig  den  bølgende  Mængdes  Opmærksom- 
hed. Paa  Grund  af  den  fine  Regn  vare  disse  Kunstværker  ikke  blevne 
frembaarne  under  Processionen. 

Præsterne  ventede  og  hilste  paa  Processionen.  Der  blev 
musiceret  noget,  og  hermed  endte  den  kirkelige,  den  højtidelige  Del 
af  Festen.  Tilskuerne  spredte  sig  nu  i  alle  Retninger;  de  fleste  be- 
gave sig  til  Thehusene,  og  her  gjorde  de  sig  til  gode  med  The  og 
Risbrændevin  indtil  den  lyse  Morgen.  Endnu  den  næste  Formiddag 
saa  jeg  mange  Yinrikchavogne,  paa  hvilke  Efternølerne  fra  Festen 
bleve  transporterede  fra  Thehusene  til  deres  Hjem. 

Den  12te  Juli  forlode  vi  Kioto.  To  store  Veje  føre  herfra 
til  Landets  Hovedstad  Tokio  eller  Jedo.     Nakasendoen,  Vejen  mellem 

Bjergene,  132  Ri  eller  omtrent  70  Mile  lang,  skiller  sig  ved  Kavatsa 
ved  Bivasøen  fra  Tokaidoen  og  fører  gjennem  den  bredeste  Del  af 
Øen  Hando,  snart  over  brede  og  vandrige  Floder,  frugtbare  Sletter, 
snart  over  brusende  Bjergstrømme,  over  høje  Bjergrygge  og  duftende 
Skove,  og  byder  herved  Vandreren  en  rig  Afvexling  af  smaa  let  over- 
skuelige Landskaber,  rene  Idyller,  der  det  næste  Øjeblik  vige  Pladsen 
for  vidtstrakte  Panoramaer,  der  ere  saa  storartede,  at  man  vanskeligt 
træffer  noget  lignende  nogetsteds  i  Verden,  og  dog  paa. samme  Tid 
venlige  og  tiltalende.  Den,  der  vil  glæde  sig  over  smukke  japanesiske 
Landskaber,  bør  ikke  lade  sig  afskrække  af,  at  Vejene  nu  og  da  lade 
meget   tilbage   at   ønske   i   Retning   af  Godhed.      Saa   vel   denne  Vejs 


Fig.  55.     Japanesiske  Piger,  der  spille  Koto. 

som  Tokaidoens  Glandsperiode  er  forlængst  forbi;  naar  dengang  Dai- 
mioernes  pragtfulde  Tog  nærmede  sig,  fik  Befolkningen  i  de  talrige, 
blomstrende  Byer  langs  med  begge  Vejene  Underretning  derom  af 
fyrstelige  Herolder. 

Grev  Széchenyé  tiltraadte  Tilbagerejsen  fra  Tokio  til  Kobe  ad 
denne  meget  interessante  Vej.  der  ere  saa  overordentlig  rig  paa  af- 
vexlende  Naturscener. 

Den  anden  Vej,  Tokaidoen,  skiller  sig  fra  den  førstnævnte  ved 
Sydranden  af  Bivasøen.  Tokaidoen,  der  er  den  berømste  og  bekjendteste 
af  Japans  Veje,  fortjener  i  fuldeste  Maal  sit  Navn  Østhavets  Vej;  thi 
efter  at  have  berørt  Otsu  ved  Udløbet  af  Bivasøen ,  vender  den  sig 
østlig  mod  Havet  og  fører  langs  med  dette  atter  i  dets  umiddelbare 
Nærhed  lige  til  Tioko.    Hele  Dagen  igjennem  nyder  den  rejsende  paa 

denne  Vej  de  skjønneste  Udsigter  over  det  japanesiske  Indhavs  prægtige 
Bugter,  over  de  tiltalende,  skovbevoxede  Højder  i  Baggrunden  og 
fremfor  alt  af  den  imponerende  vulkanske  Kegle,  Fusiyama,  ene- 
staaende  i  sit  Slags.  Smukkest  er  dog  den  Del  af  Vejen,  der  fører 
gjennem  Hakonebjergene,  der  ere  saa  ganske  overordenligt  rige  paa 
Naturskønheder  og  Kilder  og  bevoxede  med  de  herligste  Skove. 

Vejen  i  Nærheden  af  Kioto  er  bygget  med  Anvendelse  af  alle 
moderne  Kunstregler,  og  dens  storartede  Anlæg  kan  ikke  andet  end 
vække    Beundring.      Selve    Kjørevejen     har    en    Brede   af    15    Alen. 


Fig.  56.     Kioto,  set  fra  Kejserpaladset. 


Grøfterne  ved  Siden  ere  klædte  med  Kvaderstene.  Man  kunde  have 
al  Anledning  til  at  ønske  Landet  til  Lykke,  hvis  Vejen  var  holdt  saa- 
ledes  i  hele  sin  Længde;  men  saaledes  forholder  det  sig  ikke.  Et  Par 
Mil  fra  Kioto  holder  den  pludseligt  op  og  fortsættes  til  Otsu  som  en 
daarlig  Vej,  der  bliver  bundløs  ved  indtrædende  Regnvejr. 

Otsu   er   en   lille  By,    der   ligger  smukt   ved  Bivasøen  og  har 
19000  Indvaanere.      Bredderne   af  denne  Sø,    paa   hvilken   der  er  en 

ret  livlig  Trafik  med  Dampbarkasser,  ere  sandede  og  flade,  og  forst  i 
en  Afstand  af  0000  til  18000  Fod  hæver  sig  det  skovbevoxede  Bjerg- 
land. Vor  Rejse  fra  Kioto  til  Yokohama  var  i  det  hele  taget  ikke 
begunstiget  af  Vejrliget.  Allerede  den  første  Dag  bleve  vi  ubehageligt 
overraskede  af  et  Regnskyl  netop  paa  det  Sted,  der  maa  frembyde  et 
ganske  overordenlig  farverigt  Billede,  naar  det  faar  Lejlighed  til  at 
vise  sig  i  fuldt  Sollys. 

Grænsen  mellem  Provinserne  Omi  og  Ise  dannes  af  den  herlige, 
skovbevoxede  Bjergryg,  hvorover  Vejen  fører  gjennem  et  Pas  i  1600 
Fods  Højde.  I  dristige  Svingninger  slynger  den  sig  op  ad  den 
stejle  Skraaning,  snart  beskygget  af  Løvtræer,  snart  passerende  golde 
Klippepartier,  ved  hvis  Fod  man  har  det  maleriske  Landskab  ind  til 
Bivasøen.  Udsigten  fra  Passet  maa  være  pragtfuld ,  men  uheldigvis 
vare  vi  da  omhyllede  af  de  fugtigkolde  Taageskyer,  som  Vestenvinden 
jog  foran  sig.  Vejen  paa  den  anden  Side  af  Passet  bliver  stejlere  og 
stejlere;  Regnvandet  styrtede  skummende  ned  ad  de  bratte  Klippe- 
vægge, og  Yinrikschavognene  bleve  siddende  fast  i  Dyndet,  skjøncU 
vi  gik  tilfods  paa  hele  denne  Bjergtour.  Først  hen  imod  Midnat 
lykkedes  det  Folkene  at  faa  Vognene  transporterede  til  det  første 
Nattekvarter  Saganochita.  Jo  mere  vi  den  følgende  Dag  nærmede 
os  Havets  Kyst,  desto  mere  svandt  Omegnens  Romantik.  Efterhaanden 
som  Dalen  blev  bredere,  traadte  de  smukke  Bjergpartier  mere  og 
mere  i  Baggrunden,  Vejen  blev  plan,  hvad  der  ingenlunde  var  heldigt, 
thi  den  lerede  Grund,  der  var  helt  gjennemblødt  af  R.egnen,  lagde  os 
store  Hindringer  i  Vejen  De  Landsbyer,  vi  passerede,  bestode  kun 
af  nogle  faa  Hytter,  og  den  Maade,  hvorpaa  disse  vare  byggede, 
vidnede  tilstrækkeligt  om  Beboernes  Fattigdom.  Ejeren  har  i  Alminde- 
lighed selv  bygget  sit  Hus  ved  simpelt  hen  at  oprejse  nogle  Bambus- 
stænger og  udfylde  Mellemrummene  mellem  dem  med  sammenæltet 
Ler  og  Straa.  Overalt,  hvor  vi  kom  frem,  og  hvor  det  blot  var 
nogenlunde  muligt,  var  der  plantet  Ris.  Til  Trods  for  sin  Fattigdom 
har  Folket  ogsaa  her  forstaaet  at  bevare  sit  medfødte  glade  og  for- 
nøjede Sind. 

Trætte  og  matte  naaede  vi  om  Aftenen  Kuvana,  en  venlig, 
livlig  By,  der  ligger  ved  Havet  og  har  15000  Indbyggere,  der  væsenligst 
ernære  sig  ved  Fiskefangst.  Enhver  europæisk  Rejsende  bliver  godt 
modtagen  overalt  i  Japan.  Folket  giver  gjerne  alt,  hvad  det  paa 
nogen  Maade  er  i  Stand  til  at  byde.  Hvis  man  ikke  stiller  for  store 
Fordringer,  maa  man  nødvendigvis  meget  snart  komme  til  at  holde 
af  Landet   og   dets   Eeboere,    og  man  vil  tilgive  adskilligt,    som  man 

ikke  vilde  lade  passere  i  andre  Lande.  Omgivne  af  en  Skare  nys- 
gjærrige  men  ikke  nogensinde  paatrængende  Mennesker  foretoge  vi 
os  endnu,  inden  vi  gik  til  Ro,  en  Promenade  gjennem  Byen  og  besaa 
Hovedgadens  Boutiker,  der  ere  mindre  tiltrækkende  ved  deres  Rigdom 
og  Lnxus,  baade  hvad  Indretning  og  Varer  angaar,  end  ved 
Sælgerindernes  barnlige,  barnagtige  Væsen;  de  gik  villigt  ind  paa 
enhver  Spøg. 

Til  Beskyttelse  mod  Moskitoerne  finder  den  rejsende  saa  godt 
som  overalt  i  Japan  Næt.  der  bliver  hængte  op  om  Aftenen,  saa  at 
de  til  alle  Sider  beskytte  Lejet  mod  de  frygtede  Blodsugere.  I  vort 
Nattekvarter  i  Kuvana  anvendte  man  et  andet  Middel  mod  Moskitoerne, 
der  skal  være  aldeles  probat,  men  som  ikke  alle  kunne  taale  at  be- 
nytte, og  som  heller  ikke  er  videre  behageligt,  nemlig  Antændelse  af 
friske,  harpixholdige  Naaletræsgrene.  Moskitoerne  ere  nemlig  afgjorte 
Fjender  af  enhver  Røg,  og  de  søge  strax  ud  i  det  fri,  naar  Grenene 
tændes.  De  fleste  Europæere  kunne  imidlertid  ikke  udholde  denne 
Røg,  og  vi  modsatte  os  Anvendelsen  af  dette  Husraad.  Heldigvis 
havde  jeg  et  lille  Moskitonet  mellem  mine  Sager  og  fik  det  da  ogsaa 
anbragt.  Det  var  en  skrækkelig  Nat.  Uafladeligt  summede  det  om- 
kring Ørene  paa  mig,  snart  i  en  dyb,  snart  i  en  høj  Tone,  snart  i 
vemodsfulde  Dissonanser,  der  endelig  opløste  sig  i  en  Mollarkkord. 
Min  musikalske  Sands  bukkede  dog  under  for  mine  fysiske  Lidelser. 
Det  var  ikke  til  at  udholde;  jeg  rev  Nettet  ned  fra  Loftet  og  foldede, 
skjøndt  det  var  ganske  mørkt,  dets  fire  Ender  saa  behændigt  sammen, 
at  ingen  af  Urostifterne  fik  Lejlighed  til  at  smutte  bort.  Med  en  vis 
Blodtørstighed  stampede  jeg  et  Par  Gange  med  Foden,  og  alt  blev 
stille.  Resten  af  Natten  gik  nogenlunde  godt.  Den  næste  Morgen 
saa  jeg  efter  i  Nettet;  der  var  ikke  mindre  end  72  Moskitoer,  der 
havde  fundet  ind  gjennem  en  lille  Aabning  i  Nettet;  i  Farens  Øjeblik 
kunde  de  ikke  hurtigt  nok  finde  ud  igjen  og  maatte  saaledes  ynkeligt 
omkomme. 

En  uvenlig  Taage  indhyllede  Byen  i  et  mystisk  Mørke,  da  vi 
bestege  den  Baad,  der  skulde  føre  os  til  Mija.  Søen  var  i  Oprør,  og 
vi  brugte  hele  sex  Timer  til  Overfarten.  Omtrent  halvtredie  Mil  vest 
for  Fiskerbyen  Mija  ligger  den  store  Stad  Nogoja,  hvor  en  Østriger, 
Dr.  Albin  von  Roretz  er  Direktør  for  et  stort,  japanesisk  Hospital  og 
har  til  Opgave  at  gjøre  de  indfødte  Læger  bekjendte  med  Ledelsen 
og  Indretningen  af  moderne  Helbredelsesanstalter. 

I  Osaki,  vort  Nattekvarter  gjorde  jeg  Bekjendtskab  med  en  ny 
Skik  blandt   Japaneserne  i  denne  Egn.      Lastdragerne  og  Yinrikscha- 

trækkerne  maa  ikke  udøve  disse  Bestillinger,  førend  Øvrigheden  med 
et  glødende  Jern  har  indbrændt  dem  et  Mærke  paa  Skuldre  og  Ben. 
De  Stakler  tjene  sandelig  deres  Brød  i  deres  Ansigts  Sved. 

Byens  14500  Indbyggere  hænge  endnu  med  gammel  Kj ærlighed 
og  Troskab  fast  ved  deres  tidligere  Daimio  eller  Fyrste,  der  i  den 
Periode,  som  gik  forud  for  Fremskridtets  Ære,  ikke  stillede  store  Fordringer 
til  sine  Undersaatters  Pung.  Nu  tilbringer  han  sine  sidste  Dage,  der 
vist  ikke  ere  mange,  i  en  beskeden  Residens,  drømmende  om  de 
svundne  Tider. 

Nord  for  Vejen  taarnede  Bjergene  sig  op  til  imponerende 
Højder;  til  højre  for  os  laa  et  sønderrevet,  skovbevoxet  Bakkeland. 
Vi  passerede  flere  vand-  og  fiskerige  Floder,  snart  paa  primitive  Træ- 
broer, snart  paa  Broer  af  moderne  Jernkonstruktion;  snart  mødte  vi 
Tegn  paa  moderne  Fremskridt,  snart  igjen  paa  Levninger,  der  mindede 
om  en  længst  forbigangen  Tid,  der  tilhører  Sagnenes  Periode.  Alt, 
hvad  vi  høre  om  Japan,  før  det  begyndte  at  indføre  europæisk  Civilisation, 
klinger  jo  egentlig  som  Sagn,  og  der  er  ingen,  som  er  i  Stand  til  at 
give  os  de  rigtige  Holdepunkter  for  den  Paastand,  at  Japan  for  nogle 
Aarhundreder  siden  befandt  sig  i  denne  eller  hin  sociale  Tilstand. 
Fortiden  er  helt  indhyllet  af  Sagn  og  løse  Gisninger. 

Vi  naa  Yoschida  under  saadanne  Betragtninger,  der  ustraffet 
og  ubegrænset  kunne  trænge  ind  i  det  forbigangne.  Yoschida,  der  er 
bygget  dels  paa  Skraaningen  af  en  ikke  videre  stejl  Kulle,  dels  i 
Dalen,  der  gjennemstrømmes  af  en  Bæk,  som  danner  adskillige  Miniatur- 
vandf'ald,  er  den  smukkeste,  venligste  og  behageligste  By  ved  Tokaido- 
vejen.  Husene  ere  kun  simple  Træbygninger,  men  de  danne  symmetriske, 
brede  Gader;  hist  vækker  et  Tempel  den  fremmedes  Opmærksomhed, 
her  er  clet  en  frisk ,  leende  Pigestemme ,  der  lyder  en  imøde  og  op- 
fordrer til  at  tage  et  Udsalg  i  nærmere  Øjesyn;  der  jubler  en  fyldig 
Sangstemme  en  Molodi  ud  i  Søluften,  her  er  det  en  Fisker,  som  søger 
at  lokke  Kunder  til  sig. 

Byens  Gader  udmærke  sig  ved  en  spejlglat  Brolægning,  og  i 
denne  Henseende  staar  Yoschida  lige  saa  hojt  som  Benares  ved 
Ganges.  De  nærmeste  Højder  krones  af  hellige  Lunde,  og  over  dem 
rager  den  hellige  Vulkan  Fusiyama  højt  i  Vejret;  i  Øst  begrænses 
Horisonten  af  et  Bjergparti  med  mange  Dale  og  bedækket  af  en  ganske 
overordenligt  rig  Vegetation.  Yoschidas  Stolhed  er  dets  Templer,  som 
livert  Aar  optage  utallige  Pilgrimsskarer,  som  forrette  deres  Andagt 
her  enten  før  eller  efter  Bestigningen  af  Bjerget. 

Vor  Nattero  lod  meget  tilbage  at  ønske;  i  Værelset  ved  Siden 
af  var  der  en  from  Nabo,  som  gav  sin  Fromhed  Luft  i  musikalske 
Præstationer,  der  varede  lige  til  Klokken  3  om  Morgenen  og  ikke 
hørte  op,  førend  vi  begyndte  at  synge  med  af  alle  Kræfter. 

Den  næste  Dag  satte  vi  over  den  firarmede  Havbugt,  der 
trænger  ind  i  Landet,  i  en  meget  skrøbelig  Dampbarkasse,  hvis 
vibrerende  Kjedel  lod  befrygte  det  værste.  Store,  vandrige  Floder 
gjennemskare  Vejen,  der  fra  nu  af  bestandig  blev  slettere.  Paa  Grund 
af  de  ofte  indtrædende  Oversvømmelser  vare  Broerne  for  Størstedelen 
byggede  over  hele  Dalen.  Træbroen  ved  Hamamatsu  maalte  saaledes 
ikke  mindre  end  1365  Skridt.  Fra  Kakegava  gaar  Vejen  stejlt  op  i 
Bjergene.  Vor  Bagage  blev  lagt  paa  et  Muldyr  og  paa  denne  Maade 
transporteret  tilvejrs,  da  Vejen  ikke  længer  var  passabel  for  Yinrikscha- 
vognene.  Det  var  et  temmeligt  anstrengende  Arbejde  at  komme  op 
til  den  1500  Fod  høje  Bjergsaddel,  men  vore  Anstrengelser  bleve 
rigeligt  lønnede. 

Vejret  havde  bedaget  sig  noget,  og  de  blomstrende  Træer 
duftede  som  i  Maj.  Da  blev  Skoven  mindre  tæt,  og  til  alle  Sider 
aabnede  sig  et  prægtigt  Panorama  over  Fusiyama.  Et  let  Taageslør 
laa  over  Spidsen  af  den  udbrændte  Vulkan,  og  Snemarkerne,  der 
strakte  sig  ned  af  dens  Sider,  saa  ud  som  Sølvbaand.  Bjergryggene, 
der  laa  for  os,  prangede  i  alle  Farvetoner,  fra  Dalens  friske  grønne 
til  den  kløftede  Bjergrygs  mørkviolctte.  Vi  skulde  nu  søge  at  naa  op 
til  denne  Tinde,  der  behersker  hele  Japan  —  kun  faa  Dage  skilte  os 
fra  vort  Maal. 

Den  Vej,  der  nylig  er  anlagt  ved  Passets  Vestside,  fører  i 
elegante  Serpentiner  ned  i  Oi-kavadalen,  efter  først  at  have  passeret 
en  Tunnel,  der  er  sprængt  gjennem  Basaltklippen.  Nogle  Dage  i 
Forvejen  vilde  det  have  været  umuligt  at  sætte  over  Floden,  skjøndt 
dens  Arme  ere  forsynede  med  Broer.  Naar  det  er  Højvande,  bliver 
den  2500  brede  Del  nemlig  oversvømmet,  og  Vejen  bliver  derved 
upassabel. 

Bestandig  videre  gik  Rejsen  langs  med  Havets  Kyst.  I  Fisker- 
lejerne bleve  vi  beværtede  med  raa  Fisk,  en  Ret,  som  det  er  Umagen 
værd  at  prøve.  Fra  Kambara  fører  en  Vej,  som  benyttes  meget  af 
Pilgrimmene,  der  ere  paa  Vandring  til  Fusiyama.  Barometret  var 
uroligt  i  betænkelig  Grad,  og  de  lavt  hængende  Skyer  udsendte  en 
fin  Støvregn.  Under  disse  Omstændigheder  forekom  det  os  raadeligst 
at  foretage  Bestigningen  af  Bjerget  fra  Hakone;  skulde  vi  nemlig  blive 
nødt  til  at  afvente  bedre  Vejrlig,   vilde  det  være  behageligere  at  ligge 

over  her,  fordi  Hakone  ikke  ligger  langt  fra  Yokohama  og  fordi  dette 
Sted  om  Sommeren  besøges  meget  af  Europæerne  og  i  alle  Retninger, 
baade  hvad  Husly  og  Bespisning  angaar,  staar  langt  over  det  fattige 
Fiskerleje  Kambara. 

Den  næste  Morgen  satte  vi  over  Fusigavaen  paa  en  stor 
Færge,  hvor  vi,  vore  fem  Yinrikschavogne  og  endnu  nogle  andre 
japanesiske  Passagerer  fandt  tilstrækkelig  Plads.  Flodens  hellige  Leje 
er  omtrent  4000  Fod  bred,  og  Bunden  bestaar  af  Lava.  Kvarts. 
Halvopaler  og  fint  Sand.  Der  skal  ogsaa  findes  Guld  i  Sandet.  Vi 
lode  Chausseen  til  Hava  ligge  til  venstre  og  sloge  ind  paa  en  nærmere 
Bivej,  der  fører  langs  med  Havets  Bred. 

Allerede  de  nærmest  foregaaende  Dage  havde  det  været  mig 
paafaldende,  at  Politiet  i  de  østlige  Provinser  udøvede  deres  Pligter 
med  mere  Strenghed  end  i  de  vestlige.  Ikke  blot,  at  alle  Kvinder 
strax  flygtede  ind  i  Husene,  saa  snart  vi  nærmede  os,  men  ogsaa 
vore  Yinrikschakulier  kastede  strax  deres  tyndslidte  Klædning  over 
deres  nøgne  Legemer  eller  dog  over  Skuldrene,  hver  Gang  vi  nærmede 
os  en  Politistation  eller  en  Politimand  krydsede  vor  Vej.  Saa  snart  de 
vare  komne  uden  for  Synsvide,  foretrak  de  igjen  at  kaste  Klædningen. 

Kun  hvor  det  gaar  opad  trække  de  deres  Vogne  i  Skridt. 
ellers  ligner  Gangarten  snarest  en  utaalmodig  Hestes  Galop.  Man 
kan  af  Armenes  og  Benenes  krampagtige  Muskelbevægelse  se,  hvor 
trætte  de  undertiden  ere,  men  dog  ere  de  ved  godt  Mod  og  le  glade 
og  fornøjede,  medens  de  skiftevis  tilraabe  hinanden  Et-  eller  Tostavelses- 
ord, naar  de  udstøde  Aanden.  Denne  uafladelige  Raaben  kommer  til 
at  ligne  en  raa,  afbrudt  Sang. 

Mange  af  disse  Fyre  ere  tatoverede.  En  af  vore  Folk  havde 
saaledes  i  hele  sin  Rygs  Brede  og  lige  ned  til  Benene  et  kunstnerisk 
tatoveret  Jon-Billede  af  en  Kvinde:  tropiske  Blomster,  omsværmede 
af  Sommerfugle,  slyngede  sig  omkring  dette  Billede.  Dernæst  var  der 
en  Mængde  fine  blaa  Streger,  Snikler  og  kramme  Linier,  som  naaede 
om  til  Brystet,  hvor  en  Gud  samlede  dem  alle  i  sine  Hænder,  som 
han  holdt  op  over  sit  Hoved. 

Omendskjøndt  det  hele  Dagen  vedblev  at  være  stærk  Taage. 
vare  vi  dog  saa  heldige  under  vor  Fodvandring  til  Hakone  i  en  Hojde 
af  1500  Fod  at  faa  et  Glimt  at  se  af  hele  denne  Egn.  der  laa  under 
vore  Fødder,  og  af  Havet,  der  var  i  Opror.  Der  var  kun  nogle  faa 
Sejlbaade,  som  var  ude  at  tumle  sig  paa  det  stormende  Hav  i  Nær- 
heden af  Kysten,  og  to  statelige  Dampere  gjennemskare  sikkert  Vand- 
murene, der  opløste  sig  i  hvidt  Skum,  naar  Skibenes  jernklædte  Sider 

kom  i  Berøring  med  dem.  Yokohama  laa  endnu  skjult  for  vore  Øjne 
bag  de  skovbevoxede  Bjergpartier  ved  Kamakura.  Bagagen  kunde 
kun  skaffes  videre  frem  til  Hakone  ved  at  bæres  af  Lastdyr  eller 
Kulier,  thi  Vejen,  der  er  brolagt  med  store,  flade  Sten  og  ofte  har  en 
Stigning  af  15  —  25  Grader,  var  bleven  glat  og  slibrig  som  Folge  af 
den  vedholdende  Regn.  Vi  foretrak  at  tilbagelægge  denne  Del  af 
Vejen  tilfods,  medens  de  magelige  Japanesere  lode  sig  bære  i  Bære- 
stole. Vi  havde  Vinden  paa  Ryggen,  og  det  var  en  saa  stærk  Vind, 
at  den  lettede  os  Stigningen;  efter  halvfjerde  Times  Vandring  naaede 
vi  endelig  op  til  Passet,  der  ligger  i  en  Højde  af  2857  Fod.  Regnen 
skyllede  ned  i  Strømme  og  indbød  ikke  til  at  gjøre  endog  blot  et 
kort  Ophold,  saa  meget  mindre  som  Hakone  nu  kun  laa  en  Fjerding- 
vej fra  os. 

Allerede  en  halv  Time  senere  kunde  vi  nyde  Behagelighederne 
ved  et  livligt  brændende  Baal;  thi  i  Hakone,  der  ligger  i  en  Højde  af 
2100  Fod  over  Havet,  er  Kulden  ganske  folelig  under  vedholdende 
Regnvejr.  Hakone  er  et  yndet  Sommeropholdssted  for  de  Europæere, 
der  ere  bosatte  i  Tokio.  Ved  vor  Ankomst  hørte  vi,  at  omtrent  en 
halv  Snes  Europæere  laa  paa  Landet  her  og  vare  indkvarterede  i 
japanesiske  The-  og  Privathuse.  Til  Trods  herfor  var  det  os  i  første 
Øjeblik  umuligt  at  gjøre  Indkjøb  af  Levnetsmidler.  Japaneserne  selv 
nyde  hverken  Mælk  eller  Smør,  men  de  burde  dog  være  saa  gode 
Forretningsfolk,  at  de  havde  et  Forraad  af  disse  Artikler  til  Brug  for 
Europæerne.  Vi  vare  nødte  til  at  tage  tiltakke  med  de  sparsomme 
Fødemidler,  vi  endnu  havde  tilbage  fra  Kioto.  For  ikke  at  være 
uretfærdig  maa  jeg  dog  omtale,  at  vi  langt  ud  paa  Natten  bleve 
vækkede  af  vor  blide  Slummer  af  den  venlige  Værtinde  i  det  Thehus, 
hvori  vi  overnattede;  hun  overraskede  os  med  et  Fad  dampende 
Kartofler ! 

To  hele  Dage  var  det  os  næsten  umuligt  at  forlade  Huset. 
Regnen  strømmede  ned  uden  Ophold,  og  Stormen  var  ikke  i  Stand 
til  at  sønderrive  det  Taageslør,  der  indhyllede  alt  i  graat.  Først  den 
treclie  Dag  steg  Barometret;  nogle  Solstraaler  trængte  venligt  smilende 
gjennem  Regnskyerne,  og  Taagen  lettede  og  trak  sig  op  til  de  skov- 
bevoxede Bjergtinder. 

Hakone  ligger  ved  Tokaidoen;  det  er  kun  en  lille  By  med 
omtrent  100  Træhuse.  Nord  for  Byen  ligger  den  smukke  Hakoneso, 
omkranset  af  Bjerge  med  afrundede  Kamme  og  tæt  bevoxede  med 
Skov.  Bjergene  hæve  sig  kun  300  til  600  Fod  over  den  nævnte  Sø 
og    ere    bedækkede    med    uigjennemtrængeligt    Bambuskrat,    op    over 

hvilket  Gedertræernes  slanke  Stammer  rage  dristigt  i  Vejret.  Hakones 
Beboere  ere  fattige;  de  befatte  sig  med  Fiskeri  i  Søen  samt  med  Hønseavl, 
hvorhos  de  have  en  Indtægt  af  de  europæiske  Gæster,  for  hvem  de 
besørge  Ærinder  og  Transport  af  Levnetsmidler  til  og  fra  Yokohama. 
Mr.  Mounsey,  den  engelske  Gesandtskabssekretær  i  Tokia,  som 
opholdt  sig  her,  og  i  hvis  Sommerbolig  vi  tilbragte  adskillige  behagelige 
Timer,  gav  os  det  Raad,  før  vi  begyndte  Bestigningen  af  Fusiyama, 
at  indhente  en  speciel  Tilladelse  dertil  i  Tokio,  og  vi  sendte  derfor  et 
Bud  afsted  til  denne  By. 


Fig.  57.     Yinrikschavoprne  paa  Nakasendoen. 


Mr.  Mounsey  viste  os  alle  Omegnens  Seværdigheder  og  led- 
sagede os  hen  til  de  varme  Svovlkilder,  der  findes  omtrent  paa  Toppen 
af  et  Bjerg,  c.  500  Fod  over  Hakone.  Saadanne  varme  Kilder  høre 
ikke  til  Sjeldenhederne  i  denne  vulkanske  Egn.  For  at  give  Stedet 
Karakteren  af  en  Helbredelsesanstalt  have  Japaneserne  der  oppe  bygget 
to  Badehuse,  to  Beboelseshuse  og  et  Hotel.  Japaneserne  ere  meget 
renlige  af  Naturen,  og  de  vadske  og  bade  sig  gjerne  i  varmt  Vand,  og 
derfor  bliver  dette  Bad  ogsaa  stærkt  besøgt  af  alle  Klasser  af  Be- 
folkningen, skjøndt  denne  foretrækker  et  varmere  Klimat  frem  for  det 
koldere  her  i  Hakone.    I  Xærheden  af  Badehuset,  lidt  borte  fra  Vejen 

staar  der  en  omtrent  20  Fod  høj  Buddhastatue ,  raat  udhugget  af 
Klippen;  jeg  lagde  ligeledes  Mærke  til  mange  smaa  Stenfigurer  af  en 
Gud,  og  disse  manglede  altid  Hovedet. 

Jeg  spurgte  Mr.  Mounsey,  om  han  kunde  give  mig  Oplysning 
om  Grunden  hertil,  og  han  fortalte  mig  da  følgende.  Gudens  japanesiske 
Navn  er  Dscheso  —  lignende  Navnet  Jesu  —  og  han  staar  i  særlig 
høj  Anseelse  som  en  god  Gud  og  som  en  særlig  Ven  af  Børnene. 
Japaneserne  nære  den  Anskuelse,  at  ethvert  Barn,  som  dør  med 
Moderen,    førend   det  endnu   er   født,    eller  at   ethvert    dødfødt    Barn 


Fig.  58.    Thehus  ved  Nakasendoen. 


farer  lige  til  Helvede.  Guden  Dscheso  har  nu  sat  sig  til  Opgave  at  befri 
Børnene  ud  af  Helvede,  og  dette  lykkes  ham  i  Almindelighed  ogsaa. 
Naar  man  som  oftest  ser  Gudens  Stenfigur  uden  Hoved,  da 
kommer  det  af,  at  Japaneserne  nære  den  Tro,  at  de  maa  vinde,  naar 
de  spille  om  Penge  eller  indgaa  høje  Væddemaal,  saafremt  de  bære 
et  Stykke  af  Gudens  Hoved  paa  sig. 

Japaneserne  elske  lidenskabeligt  ethvert  højt  Spil.  Hasard- 
spillet er  blevet  forbudt  af  Regeringen,  men  der  spilles  saa  meget  mere 
i  Smug.  Kjærligheden  til  Spil  gaar  saa  vidt,  at  der  selv  ved  de 
ubetydeligste   Lejligheder    trækkes    Lod    om   Fordelingen   af  Arbejdet. 

Under  vor  Rejse  foraarsagedes  der  hver  Dag  nogen  Tids  Opliold 
derved,  at  Yinrikschavognene,  naar  vi  forst  havde  sat  os  op  i  dem, 
bleve  numererede  paa  nogle  Smaastykker  og  derpaa  ved  Lodtrækning 
bleve  fordelte  mellem  dem,  der  skulde  trække  os. 

Japans  Landbefolkning  er  ikke  velsignet  med  Rigdomme;  den 
frister  kun  en  ynkelig  Tilværelse.  De  færreste  Familier  ere  saa  vel- 
havende, at  de  kunne  tillade  sig  Nydelsen  af  Ris;  thi  denne  Vare  er 
ikke  meget  billig;  Pundet  koster  gjennemsnitlig  en  Snes  Øre.  To 
Trediedele  af  Befolkningen  maa  lade  sig  nøje  med  Boghvede  (Polygonum 
Fagopyrum)  og  med  Fisk.  som  Japaneseren  selv  fanger  dels  i  fiskerige 
Floder,  dels  ved  Havets  Kyster,  og  som  han  derpaa  steger  paa  Træ- 
spid. Naar  det  undertiden  lykkes  en  Japaneser  ved  ihærdigt  Arbejde 
at  tjene  tilstrækkeligt  til,  at  han  kan  hvile  ud  nogle  Dage,  svælger 
han  i  Saki ,  Ris,  Fisk  og  andre  Lækrerier.  saa  længe  han  endnu  har 
en  eneste  Kobber-Sen  tilbage,  hvorpaa  han  i  beruset  Tilstand  bringes 
hjem  af  sine  Venner.  Den  livlige  Fantasi,  han  er  i  Besiddelse  af, 
forvandler  den  sidste  Tids  faa  Dage  til  Uger;  tilfreds  og  ved  godt 
Mod  tager  han  da  igjen  fat  paa  sit  besværlige  Arbejde. 

Ikke  alene  japanesiske,  men  ogsaa  mexikanske  og  nordameri- 
kanske Dollars  kursere  som  gangbar  Mønt  i  Japan.  Den  japanesiske 
Sølvdollar,  en  smukt  præget  Mønt,  hvis  ene  Side  bærer  Mikadoens 
Vaaben  samt  Værdiangivelse  med  latinske  og  kinesiske  Tegn,  kaldes 
»Yen« ,  og  dens  Kurs  staar  lidt  under  den  mexikanske  Dollar.  En 
Yen  deles  i  100  »Sen«.  Papiryennen  har  aldeles  samme  Værdi  som 
Sølvyennen ;  den  udføres  i  amerikanske  Fabriker  og  udstyres  ganske 
paa  tilsvarende  Maade  som  europæiske  Papirpenge;  der  cirkulerer 
imidlertid  ogsaa  Banknoter,  som  ere  udførte  i  Tokio.  Disse  udmærke 
sig  dog.  hverken  hvad  tiltalende  Ydre  eller  hvad  Tegningens  Udførelse 
angaar.  Tegningen  forestiller  en  Paafugl.  hvis  udslaaede  Hale  optager 
Papirfladen.  Foruden  Kobbcr-Sennen,  der  har  et  lignende  Præg  som 
Sølvmønterne,  gaar  det  kinesiske  saakaldte  Cashstykke  som  Skillemønt 
mellem  Mand  og  Mand. 

Sølvmønter  fandtes  allerede  i  det  5te  Aarhundrede.  Tre  Aar- 
hundrede  senere  prægedes  der  allerede  Guld-  og  Kobbermønter.  Fra 
det  17de  Aarhundrede  og  til  Aaret  1868  havde  Taikunerne  udelukkende 
Ret  til  at  præge  Mønter.  Med  Taikunvæsenets  Ophør,  indstiftede  den 
nuværende  eneste  Kejser  i  Japan  den  smukke  Mønt  i  Osaka,  ordnet 
efter  engelsk  Mønster,  og  fra  denne  ere  alle  de  forskjellige  Pengesorter 
udgaaede.    som  nu   cirkulere  i   Japan:    Guldmønten    paa    "20,    10    og 

5  Yen,  Sølvmønter  paa  1  Yen,  Sølvskillemønter  paa  50,  20,  10  og 
5  Sen,  Kobbermønter  paa  2,  1  og  Vs  Sen. 

I  Hr.  Mounseys  Samling  fandtes  der  et  af  de  kun  sjeldent 
forekommende  Metalspejle,  der,  naar  de  opfangede  Solstraaler  blive 
kastede  tilbage  paa  en  hvid  Væg,  gjengive  det  Billede,  der  er  tegnet 
paa  Spejlets  Bagside.  De  japanesiske  Koner  og  Piger,  hvis  hele 
Higen  og  Tragten  kun  gaar  ud  paa  Toilettesager,  Smykker  og  en 
virkningsfuld  Blanding  af  Sminken,  prise  sig  lykkelige  ved  at  eje 
saadanne  Spejle  og  betale  dem  med  de  højeste  Priser,  saa  meget 
mere  som  de  tro,  at  ens  legemlige  Skønhed  udvikler  sig,  naar  man 
ofte  ser  ind  i  et  saadant  Spejl. 

Den  21de  Juli,  Klokken  8  om  Morgenen  forlode  vi  det  for- 
tryllende Sommeropholdssted,  sejlede  paa  en  Fiskerbaad  over  Hakoneko 
i  en  Strækning  af  omtrent  to  Mil  og  landede  efter  la/2  Times  Sejlads 
ved  et  Fiskerhus  paa  den  anden  Side  af  Søen.  Nu  lejede  vi  to 
Folk,  samt  en  Fører  og  en  Kuli,  der  læssede  vore  Sager  paa 
deres  Ryg,  thi  fra  nu  af  maatte  vi  vandre  tilfods.  Vejen  førte  i  Be- 
gyndelsen langs  med  Søens  Afløb,  gjennem  tæt  Siv-  og  Bambuskrat, 
mod  Nord  og  ned  ad  Bakke:  det  varede  imidlertid  ikke  længe,  førend 
vi  forlode  den  bølgede  Dal  for  at  komme  over  den  stejle  Bjergryg, 
der  rejser  sig  i  Vest,  og  hvis  Pas  hæver  sig  1500  Fod  over  Søen. 
Vi  vandrede  under  Førelse  af  en  ung  Knøs,  der  ved  Fiskerhuset  havde 
overrasket  den  af  os  engagerede  Vejviser  med  den  Efterretning,  at 
den  hyppigst  benyttede  Vej  til  Fusiyama  var  bleven  upassabel  som 
Følge  af  Regnvejret.  Indhyllede  i  tætte  Taageskyer  stege  vi  derfor 
-----  i  Stedet  for  fra  Passet  strax  at  gaa  ned  i  Dalen  —  endnu  et 
Stykke  opad  mod  Nord;  da  vi  derpaa  vilde  forlade  en  bred  Kulle,  der 
beherskede  den  nærmeste  Omegn,  for  herfra  at  slaa  ind  paa  Vejen 
til  Gotemba,  besejrede  Solen  for  første  Gang  under  Bjergtouren 
den  ubehagelige  Taage;  den  sønderrev  Sløret  i  tynde  gjennem- 
sigtige  Bølger,  og  foran  os  aabnede  der  sig  et  Paradis  af  grønne 
Dale,  Skove  af  Naale-  og  Frugttræer,  bag  hvilke  man  kunde  skimte 
de  halvskjulte  Huse  i  større  Landsbyer,  som  belystes  venligt  af  Solens 
Straaler.  De  lyse  Rismarker  traadte  saa  meget  mere  fordelagtigt 
frem  af  Dalenes  mørke  grønne,  som  Markerne  vare  omgivne  af  mange 
smaa  Søer,  hvori  der  udmundede  en  Mængde  Vandløb,  som  tilførte 
Planterne  den  fornødne  Væde.  I  Baggrunden  beherskede  Fusiyamas 
ærværdige  graa  Hoved  det  hele  Panorama. 

En  Tidlang  vare  vi  hensunkne  i  stum  Beundring  over  dette 
Billede:  men  vor  Fører,  der  ikke  havde  Øje  for  saadanne  Naturskjøn- 

heder,  gav  kun  efter  for  sin  Maves  Paamindelser,  naar  han  opfordrede 
os  til  at  fortsætte  vor  Vandring. 

Under  Nedstigningen  stødte  jeg  paa  en  japanesisk  Kollega, 
der  var  ved  sit  Arbejde.  Han  var  netop  i  Begreb  med  at  opmaale 
Gangstien  og  at  afsætte  den  paa  et  Kort.  Nysgjerrigheden  bevægede 
mig  til  at  hilse  ham  høfligt.  Min  mimiske  Anmodning  om  at  maatte 
betragte  hans  Optagelser  satte  ham  i  den  største  Forlegenhed;  be- 
skeden, næsten  blufærdig  traadte  han  et  Skridt  til  Side  og  slog  skam- 
fuld Øjnene  mod  Jorden.  Et  ottekantet  Arbejdsbord,  overtrukket  med 
tyndt  Papir,  truede  med  at  styrte  under  Vægten  af  en  Trædiopter, 
thi  Stativets  eneste  Ben  syntes  at  være  blevet  træt  under  Vandringerne 
paa  det  stejle  Bjerg.  Den  kluntede  Maalestok,  der  var  anbragt  paa 
Randen  af  Diopterlinealen ,  tjente  til  at  overføre  de  maalte  Afstande 
paa  Tegningen.  En  lodret  anbragt  Træfod  bar  paa  den  øverste  Ende 
et  firkantet  Træperspektiv  med  et  lille  Hul  som  Okular  og  et  Traad- 
kors  af  Hestehaar;  ved  Objektivaabningen  manglede  Glassene.  Da 
jeg  vilde  mønstre  Tegningen,  traadte  Ingeniøren  noget  irriteret  hen 
til  Bordet  for  at  hindre  mig  i  mit  Forehavende  og  fortsatte  sit  af- 
brudte Arbejde.  Men  jeg  lod  mig  ikke  forstyrre  og  med  en  let 
undskyldelig  Paatrængenhed  fulgte  jeg  hans  Arbejde*). 

Da  vi  efter  en  Fodvandring  paa  S1  2  Time  naaede  Gotemba, 
en  lille  Landby,  der  ligger  i  Dalen,  var  der  en  Politisoldat,  som  meget 
høfligt  rettede  det  Spørgsmaal  til  os,  om  vi  vare  i  Besiddelse  af  de 
nødvendige  Papirer,  saa  at  vi  uden  Vanskelighed  kunde  bestige 
Fusiyama.  Mr.  Mounsey  havde  gjort  os  en  stor  Tjeneste  ved  at  give 
os  Vink  om.  at  vi  burde  skaffe  os  særlig  Tilladelse  fra  Tokio  til 
denne  Bjergbestigning.  Havde  vi  ikke  havt  den  fornødne  Legitimation, 
vilde  der  sikkert  fra  Politiets  Side  være  blevet  lagt  os  Hindringer  i 
Vejen.    Nu  faldt  det  os  derimod  ikke  vanskeligt  at  hæve  Politimandens 


*)  Den  anvendte  Maalestok  var  meget  stor,  thi  Stiens  Brede  var  angivet  ved  to 
parallele  Linier  i  henved  1  Tommes  Afstand  fra  hinanden,  og  de  ubetydeligste 
Krumninger  vare  markerede  skarpt  og  kantet.  Hvis  man  ved  Anvendelse  af 
denne  Maalestok  vilde  kontrollere  Vejaflægningens  Rigtighed  her  fra  og  til 
Fusiyama,  skulde  man  næppe  kunne  blive  færdig  paa  lo  Aar.  To  Med- 
hjælpere vare  beskæftigede  med  at  anbringe  en  100  Fod  lang  Traadlinie  i 
lige  Linie  paa  det  stejle  Bjerg;  men  den  krummede  sig  dog  som  et  ophedet 
Haar.  Paa  denne  Maade  bleve  Afstandene  afsatte  fra  Bordets  nuværende 
Standpunkt  og  til  dets  tidligere,  der  var  betegnet  ved  en  rød-hvid  Niveller- 
fane.  Det  er  umuligt  andet,  end  at  der  maatte  indløbe  mange  Fejl  ved  dette 
Slag-s  Maaling. 

Betænkeligheder;  han  bukkede  dybt  for  os,  tog  sin  Hue  af  og  tillod 
os  at  fortsætte  vor  Rejse. 

Vejen  til  Subaschiri  gaar  hen  over  den  sorte  og  graa  Aske, 
som  Fusiyama  i  rigelig  Mængde  har  udspyet  over  den  hele  Egn,  den- 
gang Vulkanen  for  tre  Aarhundreder  siden  endnu  var  i  Virksomhed. 
Det  klare  Bjergvand  bruser  over  Stok  og  Sten,  den  japanesiske 
Nattergal  slaar  sine  Triller  paa  Cedertræernes  Grene,  forskjellige 
Smaabiller  straale  som  blankpoleret  Guld  paa  Blomsterne,  og  Palmerne 
bevæge  deres  store  vifteformede  Blade  for  et  friskende  Vindpust. 
Mægtige  hvide  Lilier  af  Størrelse  som  et  Hoved  og  med  behagelig 
Duft  rage  op  over  den  grønne  Eng,  og  Japaneserne  forsømme  ikke  at 
hellige  Vulkanens  Ildgud  store  Strækninger  beplantede  med  Lotos- 
blomster,  hvis  røde  og  hvide  Bægere  brede  sig  ud  over  det  klare 
Vand.  Det  var  en  fuldstændig  Park,  vi  passerede  under  stadig,  men 
jævn  Stigning  for  at  naa  frem  til  Subaschiri,  en  Park,  der  er  anlagt 
af  Naturen  selv  med  den  mangfoldigste  Afvexling  og  Righoldighed  af 
Plantearter. 

Subaschiri,  en  lille  Landsby  ved  Foden  af  Fusiyama  i  en 
Højde  af  c.  2000  Fod  over  Havet,  naar  en  vis  Betydning  i  Maaneclerne 
Juli  og  August:  fra  fjernt  og  nær  strømme  Pilgrimme  hertil  for  at 
forrette  deres  Andagt  i  det  lille  Tempel  ved  Vulkanens  Kraterrand. 
Bjerget  er  Gjenstand  for  guddommelig  Tilbedelse  fra  alle  Japaneseres 
Side,  dels  fordi  saa  mangfoldige  Legender  knytte  sig  til  Fusiyama, 
dels  fordi  denne  udbrændte  Vulkan  majestætisk  behersker  alle  Landet. 
Paa  saa  godt  som  enhver  Tegning  eller  Akvarel,  paa  ethvert  kunstnerisk 
udført  Lakmaleri  vil  man  kunne  se,  hvor  vigtig  en  Rolle  dette  Bjerg 
spiller.  Dets  Snemarker,  som  kun  i  de  to  nysnævnte  Maaneder,  hvor 
en  Bestigning  er  mulig,  smelte  ind  til  nogle  enkelte  lange  Striber, 
lejre  sig  om  Efteraaret,  om  Vinteren  og  Foraaret  over  den  spidse 
Kegles  stejle  Flader  og  udfylde  Krateret. 

Pilgrimmene,  der  alle  ere  iførte  hvid  Bodsdragt,  bære  i  Stedet 
for  Regnkappe  et  Straatæppe,  som  de  tillige  benytte  som  Matras 
i  Bivouakerne.  De  have  alle  en  lille  Klokke  (Furin)  anbragt  ved 
deres  Bælte;  Meningen  med  den  er,  at  den  under*  Bjergbestigningen 
skal  henlede  Guden  Fusisans  Opmærksomhed  paa  hver  enkelt  Pilgrim. 
De  mere  velhavende  Pilgrimme  tilbagelægge  Vejen  til  Subaschiri  tilhest, 
de  fattige  derimod  tilfods. 

Omtrent  250  Pilgrimme  havde  om  Aftenen,  da  vi  naaede 
Subaschiri,    lejret    sig  i   Landsbyens    tredie    Hovedgade;    deres    Antal 

voxede  til  det  dobbelte  i  Nattens  Løb.  Uophørligt  klang  Furin- 
klokkerne  og  forkyndte  nye  Pilgrimskaravaners  Ankomst. 

Vi  overnattede  i  et  Thehus  saa  bekvemt,  som  Omstændighederne 
tillode  det,  og  brøde  op  næste  Morgen  tidlig  Klokken  fem.  Den  klare 
Himmel  gav  de  bedste  Løfter,  men  Folk  i  Huset  paastode  rigtignok, 
at  det  vilde  have  været  et  bedre  Tegn,  hvis  Bjergets  Spidse  havde 
taget  en  lille  Hue  paa,  og  det  var  jo  noget,  de  bedre  maatte  forstaa 
sig  paa.  Krateret  var  skyfrit  endnu  før  Solopgang,  og  ved  at  se 
Bjerget  nede  fra  fik  vi  et  Indtryk  af,  at  det  laa  os  ganske  nær,  at 
det  ikke  var  videre  stejlt,  og  at  Bestigningen  kun  vilde  være  ens- 
betydende med  en  Spadseretour  uden  Møje  og  Anstrengelse.  Solen 
kastede  et  flygtigt  gyldent  Skær  over  Kraterets  skarpe  Kanter,  men 
det  varede  ikke  længe,  førend  der  først  lejrede  sig  lige  saa  lette  Røg- 
bølger over  det  ærværdige  Hoved;  Bølgerne  bleve  tættere  og  tætfere, 
og  snart  dannede  de  en  tyk  graa  Sky. 

En  Time  rede  vi  uafbrudt  opad  en  flad,  kratbevoxet  Skraa- 
ning  og  naaede  saaledes  en  betydelig  Højde.  Vi  kom  til  et  ensomt 
beliggende  Thehus,  og  her  hørte  Ridestien  op,  idet  der  nemlig  ikke 
længer  var  banet  Vej  gjennem  Skoven.  Jeg  var  som  radbrækket,  da 
jeg  steg- af  Hesten;  der  hører  japanesisk  Taalmodighed  til  for  at  befinde 
sig  vel  i  en  primitiv  Træsaddel.  Fra  Thehuset  begynder  en  alvorlig 
Stigning  gjennem  en  smuk,  mørk,  duftende  Skov,  der  foruden  mange 
Thestationer  og  smaa  Templer,  hvor  Pilgrimmene  skulle  ofre  deres 
papiromviklede  Skærv,  byder  en  behagelig  Overraskelse  i  Form  af 
udmærkede  Jordbær,  der  voxe  mellem  de  mosgroede  Stene,  medens 
disse  Frugter  i  de  lavere  liggende  Regioner  have  en  saa  vandet  og 
flov  Smag,   at  man  slet  ikke  fristes  til  at  spise  dem. 

Efter  l1  2  Times  Forløb  blev  Skoven  mindre  tæt;  endnu  nogle 
Skridt,  og  vi  befandt  os  ude  paa  fuldkommen  aaben  Mark.  Den 
Grund,  vi  gik  paa,  bestod  af  Aske  og  skarpkantet  Lava,  der  i  utrolig 
kort  Tid  gjorde  det  af  med  mine  nye  Bjergsko;  de  hvile  i  Asken  ved 
Bjergets  Fod. 

Jo  højere  vi  stege,  desto  dybere  sank  Taagen.  Endnu  engang 
saa  vi  et  svagt  Omrids  af  de  japanesiske  Bjerges  Konge,  endnu  engang 
gjorde  vi  den  fejlagtige  Beregning:  om  to  Timer  —  en  Bagatel!  Men 
naar  man  opholder  sig  ti  Minuter  paa  hver  Thestation  for  at  glæde 
sig  ved  Udsigten,  naar  ens  Fødder  begynde  at  blive  trætte,  behøver 
man  otte  Timer  til  Bestigningen.  Derfor  fremad!  I  denne  Højde  af 
8000  Fod,  hvor  atter  et  Thehus  med  tømrede  lavaklædte  Vægge  ind- 
bød os  til  Hvile,  sejrede  Sulten  og  Trætheden  over  alle  vore  Betænke- 

ligheder,  og  vi  tilkastede  hverandre  nogle  meget  talende  Blikke.  Vi 
udhvilede  os  en  halv  Times  Tid  og  spiste  nogle  Æg,  idet  vi  gjemte 
den  øvrige  Proviant  og  en  Flaske  Vin  til  en  senere  Lejlighed. 

I  lang  Afstand  belyste  Solen  Landsbyen  Subaschiri,  'der  lignede 
en  Hvesperede,  saaledes  som  den  var  bygget  i  de  skovrige  Bjergbølger. 
Til  højre  og  til  venstre  ser  man  glimtende  Smaasøer,  der  sætte 
Friskhed  og  Liv  i  Landskabet  med  Løv-  og  Naaletræernes  blaagrønne 
Tone.  Der  ligger  Hakone,  der  Yokohama,  der  Kotio;  her  ser  man 
Kambara  og  den  brede  Halvøprovins  Idzu;  Fyrtaarnet  Irosalo  paa 
Sydkap  kan  man  se  i  Kikkerten.  Vejen  blev  stejlere  og  stejlere, 
Taageskyerne  større  og  tættere.  Taagens  Udløbere  berørte  vore 
brændende  Pander  med  deres  iskolde  Pust.  Øjet  var  næppe  mere  i 
Stand  til  at  se  Snemarkerne,  som  til  venstre  for  os  gik  i  et  med 
Skyerne.  »Gud  ske  Lov;  nu  ere  vi  da  oppe!«  da  vi  Klokken  1-2 
atter  havde  naaet  en  Station.  Vi  kastede  os  paa  Straamaatterne,  der 
laa  paa  Hyttens  fugtige  Gulv,  og  drak  af  Hjertens  Lyst  den  varme 
The,  der  blev  serveret  os. 

»Hvor  langt  er  der  her  fra  og  op  til  Toppen?«  Samtalen 
stødte  paa  Vanskeligheder,  da  vor  Tolk,  havde  foretrukket  at  rejse 
fra  Hakone  til  Yokohama  for  at  sørge  for  Kvarter  til  os,  og  først 
ved  Hjælp  af  Uhret  fik  vi  det  Svar:    »Om  to  Timer!« 

Der  rejste  sig  en  heftig  Storm;  den  hylede  og  flængede  i 
Taagen,  saa  at  endog  de  Pilgrimme,  der  udhvilede  sig  i  Thehuset, 
fandt  Anledning  til  at  istemme  en  fortvivlet  Sang  for  at  formilde  den 
fortørnede  Bjerggud. 

Vejen  var  fra  nu  af  langt  stejlere,  end  vi  havde  ventet;  Luften 
var  saa  tynd,  at  Aandedrættet  blev  besværligt,  og  en  fin  Sneregn,  lig 
spidse  Naale,  stivnede  Hænderne  i  en  saadan  Grad,  at  det  næsten 
ikke  var  mig  muligt  at  holde  fast  paa  Bambusstokken;  den  forekom 
mig  saa  kold,  som  om  den  var  af  Staal.  Mine  ubehagelige  For- 
nemmelser skaffede  sig  Luft  i  nogle  saa  kraftige  Udtryk ,  at  det 
hellige  Bjerg  vistnok  aldrig  før  havde  hørt  Mage  til  dem,  men  Vejret 
vedblev  at  blive  værre  for  hvert  Skridt  —  min  Regnkappe,  som  jeg 
havde  taget  paa  for  at  beskytte  mig  mod  den  stærke  Kulde,  fyldtes 
som  et  Sejl  og  trængte  mig  hen  mod  Afgrunden;  det  var,  som  om 
det  ikke  mere  skulde  blive  os  muligt  at  komme  fremad. 

Imidlertid  naaede  vi  dog  Templet  Klokken  2  om  Eftermiddagen. 
Bygningen  selv  er  i  højeste  Grad  beskeden ,  men  andet  kan  man  jo 
ikke  være  berettiget  til  at  vente  i  en  saadan  Højde.  Væggene  ere 
opførte  af  Lavasten  og  beskytte  kun  daarligt  et  sammentømret  Træalter, 

hvor  et  uanseligt  Gudebillede  fryser  hele  Aaret  randt  til  Trods  for  de 
fire  brændende  Lamper.  Op  til  Templet  ligger  der  en  Række  Skur, 
der  ere  byggede  paa  samme  Maade  som  dette;  inden  i  dem  brændte 
der  Baal.  som  det  kun  vanskeligt  lykkedes  at  holde  i  Live,  og  omkring 
disse  sad  der  Pilgrimme,  der  rystede  af  Kulde  over  hele  Legemet. 

Fra  disse  Bygninger  gaar  der  en  Lavamur  lige  til  Kraterets 
Rand.  Næsten  krybende  paa  Hænder  og  Fødder  kom  vi  op  ad  de 
100  Stentrin  til  Krateret:  dette  danner  en  omtrent  kredsformig  Aabning 
af  1200—1500  Fods  Gjennemsnit  og  omtrent  450  Fods  Dybde.  Et 
Blik  i  det  gabende  Svælg.  Aflæsning  af  Aneroidbarometret  med  Grevens 
Hjælp,  thi  Stormen  rasede  netop  nu  paa  det  voldsomste,  og  vi  havde 
løst  vor  Opgave  at  bestemme  Bjergets  Højde. 

Mr.  Mounsey  noterede  med  visse  Mellemrum,  der  i  Forvejen 
vare  nøje  bestemte,  Lufttrykket  i  Hakone  ved  Hjælp  af  et  andet  paa- 
lideligt  Aneroidbarometer.  Resultatet  af  min  Beregning  paa  Grundlag 
af  Barometerstanden  ved  Kraterets  Rand,  og  i  Hakone  (2103  Fod 
over  Havet)  er,  at  Fusiyamas  Højde  bliver  11871  Fod*). 

Naar  det  er  klart  i  Vejret,  maa  det  være  et  gribende  og 
fængslende  Panorama,  man  er  omgivet  af,  naar  man  staar  paa  denne 
isolerede,  ophøjede  Tinde.  Panoramaet  har  et  Gjennemsnit  af  omtrent 
32  geografiske  Mile.  Det  brogede  og  livlige  Farvespil,  der  fremkommer 
ved  Havet.  Smaasøerne.  Dalene  med  deres  Theplantager  og  Skov,  ved 
Skovpartierne  i  Modsætning  til  den  golde  vulkanske  Kegle,  frembringer 
et  virkeligt  fortryllende  Billede,  der  navnlig  maa  være  af  stor  Virk- 
ning ved  Solnedgang,  naar  det  hellige  Bjergs  lange,  spidse  Skygge- 
kegle lægger  sig  over  Landskabet  mod  Øst. 

Vi  gave  os  ikke  engang  Tid  til  at  nyde  en  Forfriskning,  men 
begave  os  strax  paa  Tilbagevejen.  Som  om  Fusisan  morede  sig  paa 
bedste  Maade  der  oppe,  fik  vi  en  sand  Stormvind  i  Nakken,  og  vi 
snarere  fløj  end  gik  ganske  paa  Lykke  og  Fromme  ned  ad  Bjerget. 
Fødderne  borede  sig  dybt  ned  i  Asken  for  hvert  Skridt,  og  selv  et 
Fald  havde  ikke  andre  Følger,  end  at  Ansigtet  eller  Hænderne  bleve 
forrevne.  Ofte  var  det  mig  ikke  muligt  at  trække  Vejret,  og  jeg  blev 
nødt  til  at  staa  stille  for  at  udfylde  mine  Lunger  med  den  fornødne 
friske    Luft.      Efter    et    Løb    paa    halvanden    Time    havde    jeg    naaet 


*)  Dette  Tal  svarer  til  Kraterranden  Yakuschinatake  oven  for  Pilgrimshytterne 
i  117:24  Fods  Hojde.  Nordvest  for  dem  hæver  sig  Kraterranden  i  Kengamin<' 
til  11880  Fods  Hojde,  sydlig  i  Komagatake  til  11931  Fods  Hojde.  I  åei 
nyeste  Tid  har  R.  Stewart  af  det  topografiske  Bureau  i  Japan  hestemt  Fusiyamas 
Hojde  til  12008  Fod. 

Skovranden.  Jeg  saa  mig  om  til  alle  Sider  —  jeg  var  ganske  ene; 
Grev  Széchenyi  maatte  være  slaaet  ind  paa  en  anden  Vej  tillige  med 
vor  Fører.  Paa  Lykke  og  Fromme  trængte  jeg  ind  i  Skovtykningen 
og  banede  mig  med  blødende  Hænder  Vej  gjennem  de  vaade  Graner 
og  Fyrrer.  Mine  Anstrengelser  kronedes  med  Held:  det  varede  ikke 
længe,  førend  jeg  befandt  mig  ved  et  velbekjendt  Tempel  og  altsaa 
paa  Vejen  til  Subaschiri.  Her  traf  jeg  Grev  Széchenyi,  som  allerede 
var  kommen  og  nu  var  i  Begreb  med  at  udstede  Ordrer  med  Hensyn 
til  vor  Rejses  Fortsættelse  næste  Dag. 

Min  Søvn  var  som  Dødens,  og  ikke  engang  Klokkeringningen 
ved  Pilgrimstogenes  Ankomst  formaaede  at  vække  mig  til  klar 
Bevidsthed. 

Den  næste  Morgen  kjørte  vi  paa  Yinrikschavogne  over  Gotemba 
til  en  lille  Landsby  ved  Foden  af  Bjergryggen,  der  Vest  for  Odavara 
strækker  sig  i  Retning  fra  Nord  til  Syd,  og  hvis  Pas,  Vest  for  Hakone- 
søen, vi  havde  overskredet  for  tre  Dage  siden. 

Under  Nedstigningen  fra  Fusiyamas  Top  var  der  trængt  en 
Mængde  Lavasten  ind  i  mine  Sko  og  havde  saaret  mine  Fødder  ikke 
saa  ganske  lidt.  Derfor  blev  jeg  et  godt  Stykke  bagud  under  Fod- 
vandringen over  den  nævnte  Bjergryg  og  misundte  enhver  Pilgrim, 
der  red  mig  forbi,  tronende  stolt  paa  en  primitiv  Træsaddel.  Til 
Gjengjæld  nød  jeg  en  herlig  Udsigt  oppe  fra  Passet  over  hele  det 
Bjerglandskab,  der  laa  foran  mig.  Bag  ved  mig  laa  Fusiyama  endnu 
bestandigt  indhyllet  i  mørke  Skyer. 

Vi  overnattede  i  Odavara.  Den  næste  Dag  besaa  vi  i  Kamakura 
de  bekjendte  Seværdigheder:  den  40  Fod  høje  Daibutz  (Buddha), 
støbt  af  Bronce*)  og  de  vidtløftige  Tempelbygninger  med  alle  de  Rust- 
ninger, der  have  tilhørt  tidligere  Mikadoer.  Et  lavere  liggende  Bakke- 
land med  tropisk  Vegetation  strækker  sig  langs  med  Kysten  fra 
Kamakura  til  Yokohama.  Venlige  Landsbyer  smilede  os  imøde  fra 
alle  Sider  i  Dalstrøgene,  der  ere  bedækkede  med  yppige  Skove;  de 
livsglade  Landsbyfolk  vare  beskjæftigede  i  de  omliggende  Rismarker 
—  det  hele  havde  et  fortryllende  idyllisk  Præg. 

Klokken  G  kom  vi  atter  under  europæisk  Tag,  og  med  for- 
træffelig Appetit  spiste  vi,  hvad  det  franske  Køkken  i  Yokohamas 
Internationalhotel  havde  at  byde  os. 


')  Hovedet  har  en  Højde  af  8  Fod.  Den  siddende  Skikkelses  indre  er  meget 
rummeligt;  paa  Væggene  ser  man  en  Mængde  tildels  vel  bekjendte  Navne  — 
et  Slags  Fremmedbog.  Statuen  blev  støbt  Aar  1252  af  den  berømte  Bronce- 
støber  Ono  Goroyemon  paa  Schogunen   Minamotono  Yoritomos  Forlangende. 

Japan  er  saa  let  at  forstaa,  Folket  er  saa  let  at  opfatte  i  dets 
Enkelhed  og  Naturlighed.  Den  flygtigt  henkastede  Skitse  af  et  Gade- 
billede, et  Thehus,  et  Tempel  med  dets  Beboere  eller  besøgende  er 
tilstrækkelig  til  at  høre  den  gemytlige  Passiar  eller  den  livsfriske 
Latter,  der  i  Virkeligheden  naar  Øret.  I  Indien  og  Kina  har  den, 
der  vil  beskrive  Rejsen,  en  langt  vanskeligere  Opgave;  kun  sjeldent 
lykkes  det  at  skildre  Landets  og  dets  Beboeres  Ejendommeligheder 
saa  fuldstændigt  og  at  give  Læseren  et  saa  levende  Indtryk,  som  om 
han  selv  var  midt  i  det  Liv,  der  beskrives. 

Det  indiske,  men  navnlig  det  kinesiske  Folk  mangler  en  aaben 
Karakter.  Og  hvor  et  forslagent,  uhyggeligt,  beregnet  Væsen  forud 
lægger  et  Slør  over  ethvert  Foretagende,  der  lider  det  umiddelbare 
Indtryk  allerede  under  Vægten  af  forudfattede  Meninger,  og  der  be- 
høves et  længere  Studium  til  at  trænge  gjennem  det  kolde  Ydre  og 
komme  til  at  føle  Hjertets  Slag. 

Enhver  rejsende  forlader  Japan  fortryllet  af  Landet  og  dets 
Beboere.  Det  er  noget,  Japaneserne  meget  godt  vide,  og  de  gjøre 
sig  Umage  for  at  bevare  de  fremmedes  gode  Omdømme.  Denne  Be- 
stræbelse gjør  sig  navnlig  gjældende  i  Yokohama,  de  europæiske  Han- 
delsfolks japanesiske  Hovedkoloni:  De  gjensidige  Interesser  ere  inderligt 
sammenflettede,  Beboerne  leve  i  uforstyrret  Harmoni  Dør  om  Dør  og 
bære  i  Forening  de  gode  og  de  onde  Dage,  der  følge  med  Forret- 
ningernes Gang.  Dermed  være  det  dog  ikke  sagt,  at  Japaneseren 
staar  paa  samme  sociale  Trin  som  Europæeren;  tvertimod!  Euro- 
pæeren behandler  ham  med  Ringeagt,  men  Japaneseren  finder  sig  heri, 
fordi  han  føler  de  fremmedes  aandelige  Overlegenhed. 

Yokohama*)  ligger  ved  Tokiobugten  og  lukker  med  den  bjerg- 
fulde Baggrund  den  fortræffelige  Havn  imod  Vest  i  en  Halvcirkel.  I 
Syden  bo  Europæerne  i  deres  Privathuse  eller  Fabriker,  i  Nord  bo 
Japaneserne.  Her  gjøres  Nat  til  Dag.  Thehus  ligger  ved  Thehus; 
her  spilles  der  Komedie,  der  synges  og  leves  højt  —  kort  sagt  Folk 
gjøre  sig  al  Umage  for  at  sætte  Pengene  lige  saa  hurtigt  overstyr, 
som  de  ere  blevne  fortjente.  I  Yokohama  er  der  et  japanesisk  Theater, 
der  allerede  har  faaet  et  Anstrøg  af  europæisk  Kultur ;  det  er  en  stor 
Træbygning,  hvis  indre  allerede  er  oplyst  med  Gas.  Den  store  fir- 
kantede Tilskuerplads  er  belagt  med  Straamaatter,  hvor  Tilskuerne 
ligge,  sidde  paa  Hug  eller  med  korslagte  Ben  paa  orientalsk  Vis. 
Scenen  er  en  Smule  ophøjet   og  forsynet  med  et  rødt  Tæppe. 

*J   64300  Indbyggere;    blev  Aar   185S  aabnet  for  Europæerne.      Værdien  af  den 
airlige  Indførsel  20  Millioner.  Udførslen  28  Millioner  Dollar.-?. 

Auditoriets  Utaalmodighed  er  ikke  til  at  beskrive.  Man  kan 
ikke  roligt  vente  paa  Forestillingens  Begyndelse;  nej,  man  klatrer  op 
paa  Prosceniet,  løfter  Tæppet  i  Vejret  og  følger  nysgjerrigt  Forbe- 
redelserne til  Skuespillet.  Fra  Scenen  og  i  Højde  med  denne  fører 
en  Bræddegang  langs  med  Salens  Sidevæg  hen  til  et  Værelse,  hvor 
de  Skuespillere  opholde  sig,  der  have  Roller  i  Stykket.  Naar  de  skulle 
ind  paa  Scenen,  benytte  de  denne  Gang,  selv  midt  under  Forestillingen; 
derimod  forlade  de  Skuepladsen  gjennem  en  Døraabning  i  Baggrunden. 


Fig   57.     Ved  Kamakurabugten. 

Japaneseine  opføre  sig  endnu  meget  barnagtigt  under  Fore- 
stillingen. De  more  sig  paa  bedste  Maade,  drille  hverandre,  slaas  og 
lege  Tagfat;  Koner  og  Piger  le  og  snakke;  de  slaa  en  høj  Latter  op, 
naar  en  flygtende  Dreng  oppe  foran  Tæppet  forurener  sin  Forfølgers 
Ansigt  paa  en  raa  Maade.  Børn,  der  ere  for  spæde  til  at  kunne  taale 
det  blændende  Gaslys,  hænge  ved  Moderens  Bryst,  medens  de,  der 
ere  saa  gamle,  at  de  have  lært  den  Kunst  at  gaa,  vise  deres  Færdighed 

i  denne  Retning  ved  at  foretage  Promenader  oppe  paa  Prosceniet, 
som  dog  bliver  renset  umiddelbart  før  Forestillingens  Begyndelse. 
Den  mandlige  Del  af  Tilskuerne  røger  Pibe  og  klæder  sig  af  efter- 
haanden,  som  Temperaturen  stiger.  Paa  en  Forhøjning  ved  Udgangs- 
døren sidder  der  en  Politimand,  som  stirrer  apathisk  ind  i  den 
larmende  Folkemængde. 

Vi  befandt  os  paa  Galleriet  i  meget  blandet  Selskab.  Billet- 
sælgersken  havde  været  saa  forekommende  at  sætte  en  Træbænk 
ind  til  os,  for  at  vi  ikke  skulde  blive  nødte  til  at  sætte  os  paa  Hug 
paa  Straamaatterne  lige  som  Japaneserne.  Efter  en  overfladisk  Be- 
regning maatte  jeg  anslaa  Tilskuernes  Antal  til  3000.  Stykket  var 
endnu  ikke  begyndt  Klokken  0  om  Aftenen;  Publikum  blev  utaalmodigt 
og  klappede  længselsfuldt  i  Hænderne;  nogle  raabte  »Miah!  Miah!<', 
andre  Øh!   Øh! 

Endelig  kom  der  Liv  oppe  p^a  Scenen;  en  Trætamtam  gav 
nogle  ynkelige  Toner  fra  sig,  den  store  Tromme  tordnede,  Tæppet 
blev  trukket  til  Side,  og  foran  et  andet  blaat  Gazetæppe  viste  der 
sig  fire  Samurai  (Krigerkasten)  med  deres  Kulier  ;  de  hviskede  nogle 
næppe  hørlige  Ord  og  droge  derpaa  afsted  i  Gaasemarsch. 

Lidt  efter  lidt  lagde  Støjen  sig  nede  i  Parterret,  og,  da  det 
andet  Tæppe  blev  trukket  til  Side,  indtraadte  der  almindelig  Ro. 
Omgiven  af  lysegrønne  Kulisseskove  laa  en  japanesisk  Eventyrer  og 
sov  midt  paa  Scenen.  Han  vaagnede,  gned  sine  Øjne,  gabede  og 
strakte  sine  Lemmer.  Han  rejste  sig  og  fremsagde  en  Monolog,  men 
blev  afbrudt  heri  ved  en  Trommehvirvel,  der  forkyndte,  at  en  Daimio 
(Fyrste)  nærmede  sig,  omgiven  af  et  talrigt  Følge.  Vor  Helt  vil  søge 
at  komme  afsted  og  prøver  paa  at  slippe  forbi  de  ankommende,  idet 
han  holder  en  stor  Straahat  for  Ansigtet.  Han  bliver  imidlertid 
anholdt  af  Krigerne  og  ført  for  Daimioen.  Det  følgende  Ordskifte  gik 
snart  over  til  Haandgribeligheder. 

Det  drejede  sig  om  intet  mindre  end  om.  hvem  af  dem  der 
egentlig  var  den  ægte  og  rigtige  Daimio.  Begge  Helte  skilte  sig  af 
med  alle  generende  Klædningsstykker  og  prøvede  deres  fysiske  Kræfter 
fulde  ti  Minutter.  Publikum  jublede  af  Henrykkelse.  Da  Eventyreren 
endelig  blev  kastet  til  Jorden,  styrtede  Fyrstens  Følge  sig  over  ham 
og  bandt  hans  Hænder  paa  Ryggen.  Trommerne  hvirvlede;  en  endnu 
fornemmere  Daimio  med  endnu  større  Følge  viste  sig.  Den  Person, 
der  var  højest  i  Rang,  sad  under  denne  Scene  paa  en  ophøjet  Plads, 
medens  de  øvrige  agerende  Personer  sade  paa  Hug  eller  knælede  paa 
Jorden.      Enhver   af  Skuespillerne  fulgtes  i  Hælene   af  en  lille  Dreng. 

der  havde  til  Opgave  med  en  lang  Stanglygte  at  belyse  Skuespillerens 
Bevægelser  og  Dragt  paa  den  fordelagtigste  Maade.  Under  Dramaets 
videre  Gang  erfarede  nu  den  høje  Fyrste  Aarsagen  til  Tvekampen  og 
Udfaldet  af  den.  Med  stoisk  Ro  hørte  han  paa  Beretningen  og  ansaa 
det  ikke  for  Umagen  værd  at  se  paa  nogen  af  Selskabet,  thi  hans 
Foragt  udstrakte  sig  til  alle  underordnede.  Han  overlod  den  fangne 
til  Sejrherrens  Naade,    og  denne  viste  sig  i  Tilladelsen  til  »Harakiri«. 

Harakiri  er  det  japanesiske  Navn  for  det  saa  meget  yndede 
Selvmord  ved  Opskjæring  af  Maven.  Det  gjælder  som  en  særlig  Be- 
gunstigelse, naar  en  Forbryder,  der  er  dømt  til  Døden,  faar  Tilladelse 
til  at  harakire  sig.  Naar  Selvmordet  skal  udføres,  staa  de  nærmeste 
paarørende  og  bedste  Venner  omkring  Helten  og  anspore  hans  Selv- 
følelse ved  ildfulde  Ord  og  stormende  Tilraab,  saa  at  han  ofte  skrider 
til  Værket  med  Begejstring.  Har  den  ulykkelige  ikke  Mod  nok.  eller 
synker  han  bevidstiøs  om  ved  det  første  Snit,  forbarmer  hans  Fader, 
Søn  eller  Ven  sig  over  ham  og  hugger  Hovedet  af  ham.  Harakiri 
bliver  enten  udført  med  det  almindelige  skarpe  og  svagt  krummede 
Slagsværd  eller  ogsaa  med  en  særlig  hertil  bestemt  Harakirikniv,  der 
endnu  den  Dag  idag  er  en  vigtig  Handelsartikel  i  Landet. 

Dramaets  Delinkvent,  hvis  Æresfølelse  var  kommen  i  stærk 
Bevægelse,  viste  sig  i  højeste  Grad  henrykt  over  sin  Skæbne  og  takkede 
sine  Dommere  i  vel  valgte  Ord.  Saa  snart  hans  Hænder  vare  blevne 
frigjorte  for  Baandene,  greb  han  med  et  vildt  Skrig  det  Sværd,  der 
blev  rakt  ham,  og  trykkede  det  lidenskabeligt  til  sit  Bryst.  Derpaa 
tog  han  sit  Bælte  af  og  vendte  Sværdets  dræbende  Spids  mod  sit 
eget  Legeme.  To,  tre  Gange  gjentog  han  Forsøget  —  men  han 
kunde  tydeligt  nok  ikke  lide  at  se  Menneskeblod.  —  Fyrsten  blev 
utaalmodig,  kom  med  en  værdig,  langsom  og  snøvlende  Bemærkning 
om  Fejghed  og  lignende  skammelige  Begreber,  tilkastede  Fangen  et 
uendeligt  foragtende  Blik,  drog  derpaa  en  blinkende  Dolk  ud  af  sit 
Bælte,  rejste  sig  og  vendte  Publikum  Ryggen.  —  Tæppet  faldt. 

Jeg  ser  mig  desværre  ikke  i  Stand  til  at  meddele,  hvorledes 
Dramaet  endte,  thi  vi  forlode  Skuespilhuset.  De  japanesiske  Skue- 
spillere optræde  ikke  i  saa  kostbare  Klædninger  som  deres  kinesiske 
Kolleger,  men  klæde  sig  i  deres  Lands  simple  Dragt.  Deres  Spil  kan 
ikke  kaldes  virkningsløst.  Dramaet  hviler  altid  paa  en  logisk  Grund- 
vold. Den  Maade,  hvorpaa  de  tale,  overstiger  undertiden  Stemme- 
midlerne,  og  Stemmens  Klikken  som  Følge  af,  at  den  overanstrænges 
for  at  naa  den  størst  mulige  Virkning,  er  ubehagelig  at  høre,  men 
det  lader  sig  dog  ikke  nægte,   at  Produktionerne  ikke  ere  i  den  Grad 

unaturlige,  som  Tilfældet  er  i  Kina.  Kvinderollerne  blive  ogsaa  i 
•Japan  fremstillede  af  Mænd;  thi,  skjøndt  Japaneserinderne  uden  Tvivl  i 
Almindelighed  have  det  Talent  at  hæve  Kunsten  ved  deres  Medvirk- 
ning, tilsteder  deres  underordnede  Stilling  dem  ikke  at  betræde 
Scenens  Brædder  sammen  med  Mændene. 

Man  giver  kun  -20  Øre  for  at  komme  ind  i  Yokohamas 
Theater.  Der  er  en  saadan  Tilstrømning,  at  en  stor  Mængde  maa 
nøjes  med  at  staa  uden  for  Theatret  og  drikke  en  Kop  The,  medens 
de  drøfte  de  opsigtvækkende  Begivenheder,    der  forefalde  paa  Scenen 


Fig.  58.     Tempelhave  i  Tokio. 


og  paa  Tilskuerpladsen.  Forst  langt  ud  paa  Natten  sprede  disse 
Grupper  sig.  Med  svingende  Haandlygter  gaa  nogle  hjem,  medens 
andre  foretrække  at  besøge  endnu  et  Thehus. 

Jernbanen  fra  Yokohama  til  Tokio  er  smalsporet,  lige  som 
Tilfældet  er  med  Strækningen  Kobe-Kioto.  Vejen  gaar  i  hele  sin 
Længde  af  omtrent  4  geografiske  Mile  i  større  eller  mindre  Afstand 
fra  Havets  Kyst.  Man  passerer  sex  Stationer  og  naar  Tokio  paa 
50  Minutter.  Hver  fuld  Time  afgaar  der  et  Persontog  fra  Yrokohama 
til  Tokio  og  et  andet  fra  Tokio  til  Yokohama.  Ved  den  tredie  Station 
krydse  Togene  hinanden.      Punktlighed   hører  ikke  med  til   de  orien- 

talske  Dyder,  men  ved  Driften  af  Jernbaner  bliver  den  nødvendig. 
Da  Trafik  en  er  saa  stor,  gaa  Jernbanebestyrelsens  Bestræbelser  ud 
paa  at  faa  lagt  dobbelt  Spor.  De  japanesiske  Passagerer  kjøre  kun 
paa  3die  Klasse;  24  Personer  fylde  den  lille  Vaggon;  enhver  søger 
at  faa  en  Vindusplads,  hvorfra  han  i  Ro  og  Mag  kan  bedømme  og" 
beregne  Værdien  af  det  flade,  frugtbare  Agerland,  Toget  farer  forbi. 

For  Øjeblikket  er  man  ikke  betænkt  paa  at  forbinde  de  to 
Banelinier,  som  findes.  Et  Laan  paa  12  Millioner  Dollars,  der  endog 
blev  over  Legnet  med  2  Millioner,    skal   først  og  fremmest  anvendes  til 


r 

Fiej.  59.    Parti  af  Nekko. 


Oprettelse  af  en  Landpostforbindelse  mellem  Yokohama  og  Kioto. 
Man  arbejder  allerede  paa  Vejens  Udbedring  og  bygger  solide  Træ- 
broer paa  de  Steder,  hvor  den  rejsende  tidligere  var  nødt  til  at  sætte 
over  Floderne  i  Baade.  Der  er  allerede  anskaffet  Postvogne,  og  man 
haaber  snart  at  kunne  opdrive  Heste.  Strækningen  skal  tilbagelægges 
i  fire  Dage,  og  Prisen  skal  ikke  overstige  6  Dollars  for  hver  Person, 
heri  indbefattet  Forplejning  (Fisk  og  Ris). 

Vi  naaede  Tokio  tidligt  om  Morgenen  og  bleve  paa  Bane- 
gaarden  modtagne  af  den  østrig-ungarske  Gesandtskabsattaché,  Hr.  v. 
Siebold,    med   de  Ekvipager,    som   Mr.   Mounsey   havde   stillet  til   vor 

Raadighed.  I  Løbet  af  Formiddagen  aflagde  vi  Visit  hos  den  engelske 
Gesandt,  Sir  Harry  Parkes,  der  midlertidigt  varetog  den  endnu  ikke 
ankomne  østrig-ungarske  Ministerresidents  Forretninger.  Den  japane- 
siske  Regering  har  foræret  den  østrig-ungarske  Regering  en  stor 
Byggegrund  i  Nærheden  af  det  engelske  Palais,  og  Japaneserne  glæde 
sig  allerede  til,  at  der  her  skal  rejse  sig  en  smuk  Bygning. 

For  først  at  faa  et  samlet  Overblik  over  Tokio,  bestege  vi  en 
heldigt  beliggende  Højde  i  selve  Byen,  naaede  ad  90  stejle  Stentrin 
op  til  Toppen  og  kunde  nu  se  den  omfangsrige  Stad  i  hele  dens 
Størrelse.  Jeg  blev  skuffet  i  mine  Forventninger.  Tokio  saa  ud  som 
en  stor  Landsby,  og  selv  Mikadoens  Residens,  der  ragede  dristigt  op 
over  de  utallige,  uanselige  Træbygninger,  lignede  alt  andet  end  et 
Palais.  Paa  den  kejserlige  Bolig  flagedes  der  paa  halv  Stang  —  der 
laa  et  Lig  der  oppe. 

Mikadoen,  der  nedstammer  fra  Kubodynastiet,  der  grundlagdes 
Aar  1603,  viser  sig  altid  for  sit  Folk  i  glimrende  europæisk  Uniform, 
men  Kejserinden  holder  troligt  fast  ved  den  japanesiske  Nationaldragt. 
Kun  sjeldent  vise  begge  Majestæterne  sig  samtidigt  for  deres  Under- 
saatter.  Kejseren,  der  endnu  for  kun  faa  Aar  siden  viste  sig  kantet 
og  forlegen  ved  offentlige  Lejligheder,  har  nu  tilegnet  sig  en  sikker, 
værdig  Optræden.  Da  han  for  ganske  nyligt  aabnede  den  nye  Inge- 
niørskole i  Tokio,  til  hvilken  alle  de  fremmede  Magters  Repræsentanter 
vare  indbudne,  var  han  sig  sin  Majestæt  fuldstændig  bevidst;  han 
hørte  opmærksomt  paa  fire  Studenters  Foredrag  over  Jernbanevæsen, 
Skibsbygning,  Dampkraft  og  Elektricitet  (med  særligt  Hensyn  til 
Telegrafvæsenet),  besaa  Musæerne,  Samlingerne  og  Apparaterne,  viste 
sig  i  Besiddelse  af  grundig  Sagkundskab,  optraadte  kort  sagt  med 
den  Værdighed,  som  bør  udmærke  den  første  Mand  i  et  Rige,  der 
har  betraadt  Fremskridtets  Vej.  Kejserinden  kan  derimod  ikke  rigtigt 
opfatte  sin  Stilling.  For  to  Aar  siden  besøgte  hun  sammen  med 
Kejseren  en  Kunst-  og  Industriudstilling.  Man  kunde  mærke,  at  hun 
var  bleven  opdraget  i  samme  Aand  som  alle  andre  japanesiske  Piger, 
i  at  vise  Mændene  slavisk  Ærbødighed:  hun  vilde  hele  Tiden  lade 
Kejseren  gaa  først,  og  Hofmarskalken  maatte  uafladeligt  puffe  hende 
frem  ad.  Siden  den  Tid  følger  hendes  Vogn  stedse  Kejserens;  hun 
stiger  først  ud,  begiver  sig  hen  til  hans  Vogndør  og  modtager  her 
sin  Herre  og  Mester  paa  samme  Maade  som  enhver  anden  japanesisk 
Kone.  Kejser  Mutsuhito  er  for  Øjeblikket  30  Aar  gammel,  Kejserinde 
Haruke  35  Aar. 

Mikadoen  har  i  sin  Ungdom  nydt  en  god  Opdragelse  og  be- 
stræber sig  endnu  bestandig  for  at  udvide  sine  Kundskaber.  Efter 
hvad  der  fortælles,  skal  han  kunne  tale  tysk  til  Fuldkommenhed,  men 
endnu  er  det  dog  aldrig  forekommet,  at  han  har  benyttet  sig  af 
dette  Sprog,  naar  han  har  havt  med  tyske  at  gjøre.  Han  taler  ude- 
lukkende japanesisk  ved  alle  Audienser,  og  en  Tolk  oversætter  hans 
Ord  i  det  paagjældende  Sprog.  Kejserens  Moder  lever  endnu.  Hun 
har  stor  Indflydelse  over  sin  Søn,  men  deler  ikke  dennes  Sympati 
for  Europæerne.  Ægteskabet  med  den  legitime  Kejserinde  er  barnløst. 
Den  præsumtive  Tronarving,  en  Medhustrus  Søn,  laa  paa  Dødsbaaren. 
Den  dybt  nedbøjede  Mikado  vilde  ikke  tage  imod  nogen;  fuldstændig 
afsondret  fra  alt  og  alle  sørgede  han  over  det  tunge  Tab,  han  og 
Landet  havde  lidt. 

Under  de  Sørgehøjtideligheder,  som  ledsagede  Ligbegængelsen, 
rykkede  hele  Garnisonen  i  Tokio  og  Omegnen  ud*);  alle  Ministrene 
viste  sig  i  guldbroderede,  uklædelige  Uniformer.  Gaiavognene,  hvori 
de  høje  og  højeste  Dignitarier  havde  taget  Plads,  bleve  trukne  af 
ædle  Heste;  Vognene  fulgte  efter  Ligkisten  enten  enkeltvis  eller  parvis. 
I  det  kejserlige  Tempel  modtoges  Liget  af  Præsterne,  der  vare  iførte 
Klædninger  af  gult  Silke;  de  ofrede  de  rigelige  Gaver,  Mikadoen  havde 
givet  til  Guderne,  brændte  vellugtende  Papir,  strøede  kostbare  Røgelser 
paa  de  glødende  Kul  i  Offerbækkenerne  og  fulgte  derpaa  Ligkisten 
tilbage  til  det  kejserlige  Palads,  hvor  Begravelsen,  efter  hvad  der  blev 
mig  fortalt,  foregik  i  en  blomstrende  Have.  Ceremonien  varede  fra 
om  Morgenen  Klokken  6  til  om  Eftermiddagen  Klokken  3.  Mikadoen 
skal  derefter  have  adopteret  en  Fætter,  der  skal  bestige  Tronen  efter 
ham,  ifald  hans  Ægteskab  skulde  vedblive  at  være  barnløst. 

Det  vidtstrakte  Kastel  hæver  sig  midt  i  Byen;  det  er  omgivet 
af  en  Stenmur,  neden  for  hvilken  der  findes  en  Voldgrav,  hvis  ilde- 
lugtende Vand  er  dækket  af  Lotosblomster. 

Hr.  von  Siebold  var  saa  elskværdig  at  vise  os  omkring  paa 
vor  Vandring  gjennem  Staden. 

Vi  besøgte  Taikunernes  Tempel.  Det  gamle,  berømte  Tempel 
brændte  næsten  helt  ned  i  Aaret  1868,  og  Japaneserne  vare  netop  i 
Færd  med  at.  bøde  paa  det  store  Tab,  de  havde  lidt,  ved  at  opføre 
en  ny  Bygning.  I  den  første  Forgaard  staar  der  300  Stenlanterner, 
grupperede  symmetrisk  i  lange  Rækker;  i  den  anden  findes  der  kost- 


*)    Den  japanesiske  Hærs  Fredsstyrke  er  35380  Mand;    paa  Krigsfod  tæller  den 
50240  Mand. 

bare  Broncekar,  Lanterner,  Vandbeholdere,  Røgelsevaser  og  Offerborde, 
Værker  af  en  begejstret  Kunstsands.  Førend  vi  betraadte  Tempel- 
hallen, maatte  vi  tage  vore  Sko  af;  det  er  noget,  Japaneserne  altid 
forlange,  hvad  enten  det  er  et  helligt  Sted  eller  en  Privatbolig,  man 
vil  betræde.  Dette  Tempel  med  sit  Træskærerarbejde  er  det  smuk- 
keste, jeg  har  havt  Lejlighed  til  at  se  i  Japan,  baade  med  Hensyn 
til  smagfuld  Sammenstilling  af  Farver  og  med  Hensyn  til  vellykket 
kunstnerisk  Gjennemførelse  af  de  mindste  Enkeltheder.  I  et  lille  Have- 
anlæg hæver  sig  et  beskedent  Gravmæle  over  de  fem  Taikuner,  som 
hvile  her.  Det  er  omgivet  af  et  Jerngelænder,  hvis  Broncedøre,  en 
Gave  af  Koreas  Regering,  ere  et  fremragende  Værk  af  koreansk 
Kunst,  og  holdes  højt  i  Ære  af  Præsterne;  de  samles  her  hver 
Dag  til  fælles  Bøn  og  ofre  Ris,  Blomster  og  duftende  Kærter  paa 
Pagodens  Trin. 

Residensens  videnskabelige  Anstalter,  saa  som  Musæer,  Skoler, 
botaniske  Haveanlæg  o.  s.  v.,  ere  først  underudvikling;  med  en  sjeldent 
udviklet  Ordenssans  bestræber  man  sig  at  bringe  Samlingernes  Skatte 
i  et  vist  System. 

Det  kejserlige  Musæum  imponerer  ved  sin  Righoldighed.  Vi 
se  her  gamle  japanesiske  Rustninger,  Vaaben,  Mønter,  Smykker  og 
hellige  Kar.  En  anden  Afdelings  Sale  ere  fyldte  med  moderne  Bronce- 
og  Porcellænsvaser,  Silkebroderier,  Træskjærerarbejde  og  Glasvarer. 
Vi  betræde  en  lille  Sal,  hvor  der  findes  Samlinger  af  Mineralier  og 
Biller  i  europæiske  Glaskasser.  En  anden  Sal  er  forbeholdt  »Kunsten«. 
Fotografier  fra  alle  Verdensdele,  Kobber-  og  Staalstik,  Malerier  og 
Landkort  optage  enten  Albums  eller  dække  Væggene.  Vi  staa  foran 
en  Portal,  over  hvilken  der  er  anbragt  den  østrigske  Dobbeltørn  med 
alle  Kronlandenes  Vaaben  udførte  med  levende  Farver  i  Silkebroderi ; 
ved  Siden  af  den  findes  kejserlig  japanesiske  Vaabenmærker,  udførte 
paa  samme  Maade;  alle  disse  Vaaben  findes  under  et  Glas,  der  naar 
helt  op  til  Loftet.  I  den  tilstødende  Sal  findes  alle  de  japanesiske 
Skatte,  der  vare  sendte  til  Verdensudstillingen  i  Wien.  Foran  ethvert 
stort  Glasskab,  hvori  Marmorstatuerne,  Glas-,  Porcellæns-,  Galanteri- 
og  Lædervarerne  beskyttes  mod  Støv,  staar  en  østrigsk  Træsoldat  i 
Legemsstørrelse  paa  Post.  Uniformstykkerne  ere  fuldstændig  ægte  og 
reglementsmæssige;  imidlertid  har  den  Japaneser,  der  skulde  iføre  de 
nye  Rekruter  deres  Uniformer,  ikke  forstaaet  at  mundere  dem  rigtigt; 
en  Pioner  i  Honvedbenklæder  bærer  saaledes  nok  saa  stolt  en  General- 
stabsofficers Hue   med   Fjerbusk,    en  Infanterist  synker  i  Knæ  under 

Vægten  af  en  Kavallerisabel ,  en  Husar  har  en  Infanterischako  paa 
Hovedet  og  en  Kanonvisker  i  Haanden  o.  s.  v. 

Højskolens  Musæer  indeholder  kun  Samlinger,  der  høre  med 
til  de  videnskabelige  Studier,  saaledes  blandt  andet  et  zoologisk,  et 
botanisk  og  et  mineralogisk  Kabinet. 

De  japanesiske  Skoler,  navnlig  i  Landets  store  Byer,  blive 
med  feberagtigt  Hastværk  indrettede  efter  europæiske  Mønster  og  for- 
synede med  de  nødvendige  Undervisningsgjenstande.  De  nyopførte 
Læreanstalter  vække  strax  Opmærksomhed  ved  deres  moderne  og 
smukt  gjennemførte  Arkitektur.  De  luftige  Læresale  indeholde  en 
Lærestol  og  nogle  Rækker  Skolebænke;  paa  Væggene  hænger  der 
Tabeller  med  de  japanesiske  og  engelske  Skrifttegn,  Landkort  og 
naturhistoriske  Afbildninger.  Et  Skolebibliothek  forsyner  Eleverne  med 
indenlandsk  og  fremmed  Literatur,  og  i  en  Musiksal  staar  der  et 
Piano  og  Harmonium  til  Afbenyttelse  for  dem,  Naturen  har  skænket 
et  finere  musikalsk  Øre,  end  Japaneserne  i  Almindelighed  have. 

Man  ser,  at  Regeringen  bestræber  sig  for  at  lægge  alle  de 
Midler  tilrette  for  Ungdommen,  som  den  behøver  for  at  opnaa  en 
tidssvarende  Uddannelse.  Men  dog  forsømmer  den  med  Rode  at  ud- 
rydde de  Sæder  og  Skikke,  der  hæmme  det  sande  Opsving.  Kultur- 
opsvingets Grundlag  ligger  i  Samfundsmoralen,  og  det  er  netop  Moral, 
som  det  japanesiske  Folk  mangler  i  saa  høj  Grad.  Dets  Anskuelser 
i  denne  ere  saa  aldeles  forskjellige  fra  vore,  og  ved  hvert  Skridt 
bliver  Europæeren  Vidne  til  Scener,  som  han  umulig  kan  bringe  i 
Overensstemmelse  med  sine  Begreber  om  Moralitet. 

I  Tokio  selv  vandrer  ved  Nattetid  en  stor  Del  af  den  mandlige 
Befolkning  til  en  vidtstrakt  Staclsdel,  hvor  ethvert  Hus  ud  til  Gaden 
kun  er  lukket  ved  et  Trægitter,  bag  hvilket  5  —  10  Piger  i  deres 
eventyrlige  Dragter  udsætte  sig  saa  fuldstændigt  ugenert  for  de  forbi- 
gaaendes  Blikke,  at  det  bliver  umuligt  at  indrømme  dem  endog  den 
mindste  Gnist  af  Skamfølelse.  I  enhver  af  Byernes  Gader,  i  den 
mindste  Landsby,  træffer  man  et  aabent  Bad,  hvor  Japaneserne  samles 
i  et  og  samme  Baderum  uden  Hensyn  til  Køn. 

Grev  Széchenyi  blev  endnu  nogle  Dage  i  Tokio  og  Yokohama, 
rejste  derpaa  til  det  herlige  Nikko,  hvorfra  han  tiltraadte  Tilbagerejsen 
til  Kioto  ad  Nagasendoen.  Nikko,  det  vil  sige  Solens  Glans,  ligger 
18  Mile  nordnordvest  for  Tokio.  En  uforlignelig  storartet  Allé  af  herlige 
Naaletræer  løber  langs  med  det  sidste  Stykke  af  Vejen  fra  Nikko,  der 
umiddelbart  bag  Haschiischi  fører  over  Daiyagava  paa  en  Træbro. 
Nikko   er  frem   for   alt  mest  blevet  berømt  ved  en  Skov,    hvor  Kryp- 

tomerier  af  15  — £0  Fods  Omfang  slet  ikke  høre  til  Sjeldenhederne,  og 
under  hvis  Skygger  Guddommene  Jyeyasu  og  Jyemitsu  have  fundet 
Hvile;  til  Ære  for  dem  er  der  her  oprejst  kostbare  Templer,  Pagoder, 
Bionce-  og  Stenlanterner,  der  i  arkitektonisk  Henseende  maa  regnes 
til  Japans  største  Seværdigheder. 

Vi  havde  påtænkt  at  bestige  den  virksomme  Vulkan  Asamayama, 
der  har  en  Højde  af  8500  Fod.  Det  uheldige  Vejr  tvang  os  imidlertid 
til  at  opgive  denne  Plan. 

Fra  Kobe  begav  Grev  Széchenyi  sig  paa  en  Postdamper  til 
Schanghai,  medens  jeg  havde  bestemt  mig  til  at  aflægge  Øen  Jesso 
et  Besøg. 

Ankomst  i  Hakodate.  —  Fra  Thehuset  til  det  kejserlige  Sommerpalads.  —  Byen.  — 

Hovedets  Form.  —  Stammens  aandelige  Udvikling.  —  Huslige  Skikke.  —  Hjorte- 

Ægteskaber. 


JJen  4de  August  indskibede  jeg  mig  paa  Skibet  »Takachio  Maru«  for 
at  rejse  til  Hakodate.  Hr.  v.  Siebold  og  Grev  Tiesbach,  fransk 
Gesandtskabsattaché ,  begave  sig  ligeledes  til  Jesso  for  paa  bedste 
Maade  at  tilbringe  en  Orlov  paa  nogle  Uger  med  Jagt  og  Fiskeri. 
Foruden  os  tre  Passagerer  og  Dampskibets  Officerspersonale  befandt 
der  sig  endnu  ombord  omtrent  30  japanesiske  rejsende,  der  allerede 
vare  søsyge,  inden  Skibet  havde  lettet  Anker. 

Da  vi  den  7de  ankrede  op  for  Hakodate,  var  Natten  allerede 
ved  at  falde  paa.  Jeg  vilde  gjerne  være  bleven  ombord  om  Natten, 
men  det  syntes  ikke  at  være  Skik  her  at  overnatte  ombord,  naar 
Skibet  først  har  naaet  sit  Bestemmelsessted.  Vi  lode  os  derfor  sætte 
i   Land.      Under  Ledelse   af   den    japanesiske  Tjener,    som    ledsagede 

Grev  Tiesbach,    begyndte   vi  nu  i  Forening  at  søge  om  Nattekvarter. 

De  faa  Gadelygter,  der  oplyste  Byen,  vilde  ikke  have  været  tilstrækkelige 
for  indfødte  Nattevandrere,  end  sige  da  for  fremmede,  som  for  første 
Gang  satte  deres  Fod  i  denne  By. 

For  Fører  havde  havt  nogle  Samtaler,  der  aldrig  vilde  tage 
Ende,  med  forskjellige  Landsmænd,  og  efter  hvad  han  havde  faaet  ud 
af  dem,  vilde  det  ikke  falde  os  vanskeligt  at  faa  Tag  over  Hovedet, 
hos  en  hollandsk  Kolonist,  der  skulde  have  nogle  Værelser,  som  han 
lejede  ud  til  europæiske  rejsende.  Vi  bleve  imidlertid  bittert  skuffede 
i   vort  Haab  om  endelig  at  komme  i  Hus;    forgæves  bankede  vi  paa, 


Fisr.  60.     Hakodate. 


og  vi  maatte  nøjes  med  det  Raad,  at  vi  skulde  høre  os  for  i  det 
russiske  Hotel.  Paa  Vejen  derhen  kom  vi  forbi  et  japanesisk  Gæst- 
giveri, hvis  Udseende  var  saa  venligt  og  renligt,  at  vi  fik  Lyst  til  at 
gaa  inden  for,  og  her  bleve  vi  modtagne  af  den  lystige  Værtinde  med 
den  sædvanlige  Hilsen:    »Sajon  ara!« 

Vi  vare  meget  tilfredse  med  at  have  fundet  Optagelse  i  dette 
ganske  vist  tarvelige,  men  temmeligt  renlige  Værelse. 

Den  næste  Morgen  gjaldt  vort  første  Besøg  den  japanesiske 
Gouvernør  i  Hakodate.  Han  udfærdigede  uden  Vanskeligheder  det 
Pas,  jeg  havde  udbedt  mig  til  uhindret  at  kunne  berejse  Øen,  og,  da 
mine  Rejsekammerater  vare  i  det  lykkelige  Tilfælde  at  kunne  fremvise 

Anbefalingsskrivelser,  der  vejede  tungt  i  Vægtskaalen,  indbød  Hakodates 
Magthaver  os  til  at  bo  i  det  kejserlige  Sommerpalads  under  vort 
Ophold  i  Byen.  Det  er  en  Selvfølge,  at  vi  med  Glæde  toge  imod 
dette  Tilbud. 

Førend  vi  flyttede  hen  i  vor  nye  Bolig,  besøgte  vi  endnu  en 
fremragende  Personlighed  i  Byen.  en  Mand,  der  ikke  har  sin  lige  i 
den  hele  Verden  —  en  »Alverdenskonsul«.  Fra  det  Hus,  han  bebor 
paa  Bjergskraaningen   og  omgivet  af  en  duftende  Have,    vajer  ganske 


Fig.  61.    Farmen  Nanaye. 

vist  kun  det  britiske  Flag,  men  han  er  dog  ikke  alene  alle  Britters 
Konsul,  men  ogsaa  Konsul  for  alle  Østrigere,  Preussere.  Franskmænd, 
Italienere,  Tyrkere,  Amerikanere,  Montenegrinere  o.  s.  v.  Alle  Lande 
have  betroet  ham  at  varetage  deres  Interesser,  og  de  have  gjort  vel. 
Hakodate  er  en  By  paa  112500  Indbyggere,  og  den  ligger 
paa  en  Halvø  ved  den  nordlige  Skraaning  af  et  1100  Fod  højt  og 
stejlt  Bjerg,  der  er  bevoxet  med  Naaletræer.  Paa  dets  hojeste  Top 
ser  man  et  Mærke,  der  betegner,  at  den  moderne  Maalekunst  har 
været  udøvet  her. 

16 

Halvøen  er  forenet  med  Øens  Fastland  ved  en  Landtange,  der 
kun  hæver  sig  30 — 50  Fod  over  Havets  Overflade  og  er  bedækket 
med  Sandbanker  af  100 — 120  Fods  Højde;  paa  denne  Landtange  har 
der  i  den  sidste  Tid  rejst  sig  en  Forstad.  Japanesernes  Bygninger 
ere  gjennemgaaende  af  Træ,  og  Tagene  ere  belagte  med  store  Stene 
for  bedre  at  kunne  modstaa  klimatiske  Ubehageligheder,  der  navnlig 
om  Vinteren  kunne  være  meget  følelige.  Hakodate  er  helt  beboet  af 
Japanesere. 

De  europæiske  Kolonister,  omtrent  en  Snes  Stykker,  give  sig 
af  med  Udførsel  af  Sild,  Lax,  Hjortetakker,  Skind  af  Bjørne  og  Hjorte. 
Under  mit  Ophold  i  Byen  laa  der  to  franske  og  et  russisk  Krigsskib 
tilankers  i  Havnen.  Plusserne,  der  overalt  paa  Øen  indrette  sig,  som 
om  de  vare  hjemme,  ere  ikke  afholdte,  fordi  man  har  en  Følelse  af, 
at  de  allerede  betragte  sig  som  Herrer  paa  Øen;  heraf  kommer  det 
maaske  ogsaa,  at  Japaneserne  her  i  Almindelighed  ikke  ere  saa  venligt 
stemte  mod  Europæerne  som  paa  Nippon,  at  de  søge  at  undgaa  dem, 
ja  endog  at  spytte  ad  dem;  saadanne  Tilkjendegivelser  berøre  saa 
meget  ubehageligere,  som  man  tidligere  har  været  vant  til  at  leve  i 
den  bedste  Forstaaelse  med  Japaneserne  paa  den  store  0. 

Ansigtstypen  hos  de  Japanesere,  der  ere  bosiddende  paa  Jesso, 
er  noget  forskjellig  fra  den,  der  er  karakteristisk  for  Nipponjapaneserne. 
Ansigterne  ere  bredere  og  styggere.  Kindbenene  træde  endnu  tyde- 
ligere frem;  de  ere  højere  af  Væxt  og  mere  imponerende  at  se  til.  I 
August  Maanecl  er  Klimatet  meget  behageligt.  Nætterne  ere  kølige 
og  friske,  og  Solens  Straaler  faa  aldrig  en  saadan  Kraft,  at  de  blive 
uudholdelige.  Ved  Middagstide  iagttog  jeg  fra  22  ° — 26  °  C,  om  Morgenen 
og  Aftenen  10° — 18°.  Hakodate«  aarlige  Middeltemperatur  er  9°, 
lavest  i  Januar,  Maanedens  Middeltemperatur  -^-3°  C.  højest  i  August, 
Maanedens  Middeltemperatur  20°  G.  Den  laveste  Temperatur,  der  er 
blevet  iagttaget  i  Løbet  af  ti  Aar,  var  -f-  16°  C,  den  højeste  29°  C. 
Nordvestlige  og  vestlige  Vinde  bringe  koldt,  østlige  og  sydøstlige 
Vinde  derimod  varmt  Vejr.  Januar  og  Februar  ere  de  koldeste 
Maaneder,  Juli,  August  og  September  de  varmeste.  Naar  Vestenvinden 
blæser  op  i  Oktober  Maaned,  synker  den  behagelige  Temperatur 
pludseligt  og  uden  Overgang,  Bladene  blive  hurtigt  gule,  Efteraaiet 
varer  kun  kort  Tid ,  og  Vinterens  Rædsler  vælte  i  al  deres  Heftighed 
ind  over  Øen.  Indtil  sidst  i  Februar  er  hele  Kysten  en  eneste  Tsflade. 
Den  største  Del  af  Befolkningen  beskjæftiger  sig  da  med  Vinding  af 
Is,  der  bliver  ført  til  Nippon  eller  endog  til  Kina. 

Hakodate,  der  ved  sin  Beliggenhed  er  beskyttet  mod  de  skarpe 
sibiriske  og  koreanske  Nordvestvinde,  er  saa  heldig  at  have  en  mildere 
Vinter,  og  medens  der  paa  Nippos  nordlige  Spidse  kan  ligge  6  Fod 
høj  Sne,  have  Indbyggerne  i  Hakodate  kun  den  Ubehagelighed  at 
søge  at  komme  tilbunds  i  Snavset  paa  Gaderne.  Saa  snart  de  østlige 
og  sydøstlige  Vinde  begynde  i  April  Maaned ,  begynder  ogsaa  Isen  at 
smelte.  Egentlig  Foraar  kjender  man  ikke  til  paa  Jesso,  og  man 
kommer  de  virkelige  klimatiske  Forhold  nærmest,  hvis  man  deler 
Aaret  i  to  store  Afsnit,  Vinter  og  Sommer. 

Paa  Jævndøgnsstormenes  Tid  forvilder  en  Udløber  fra  en 
Taifun  sig  nu  og  da  til  Hakodate,  ganske  vist  ikke  mere  med  den 
tropiske  Hvirvelstorms  tøjlesløse  Raseri,  men  dog  altid  med  en  saadan 
Voldsomhed,  at  det  er  blevet  nødvendigt  at  lægge  store  Stene  paa 
Bygningernes  Trætage. 

Barometret*)  har  den  højeste  Stand  i  Oktober  og  November 
Maaned.  Den  meste  Regn  falder  i  Juli  og  August,  den  meste  Sne  i 
December;  Regn-  og  Snedagene  danne  dog  ingen  uafbrudt  sammen- 
hængende Række  af  de  henholdsvis  103  og  55  Dage,  hvor  Himmelen 
viser  sig  overtrukket;  tværtimod  ere  Vejrforholdene  meget  foranderlige, 
og  Jessos  Klimat  har  netop  herved  saa  stor  Lighed  med  vort,  og, 
lige  som  hos  os,  er  der  i  Jesso  en  højt  anset  Vejrprofet,  som  har  ud- 
talt de  indholdsrige  og  træffende  Ord:  paa  Regn  følger  Solskin. 

Drikkevandet  i  Hakodate  er  ganske  særlig  godt;  paa  hele 
Nippon  findes  der  næppe  noget  saa  godt  og  friskt  Vand  som  paa  Jesso. 

Bjergene,  der  omgive  Hakodates  Havn,  ere  skovbevoxede,  og 
i  Nord  rage  de  to  Spidser  af  Vulkanen  Komagadake  dristigt  op  over 
Bjergryggene.  De  Bjerge,  der  ere  synlige  paa  Øen,  have  en  mindre 
Højde  end  de,   der  kunne  iagttages  paa  Nippons  bjergfulde  Nordkyst. 

Det  kejserlige  Sommerpalads,  som  Hakodates  Gouvernør  med 
største  Venlighed  og  Forekommenhed  havde  anvist  os  til  Bolig,  ligger 
oven  for  Hakodate  paa  et  skovbevoxet  Bjergplateau,  ikke  langt  fra 
den  franske  Missions  Ejendom.  Paladset  kan  ikke,  hvad  det  ydre 
angaar,  gjøre  Fordring  paa  dette  Navn,  thi  det  er  lige  som  de  andre 
japanesiske  Beboelseshuse,  en  let  og  luftig  Træbygning,  men  er  for 
saa  vidt  forskjellig  fra  disse,  som  det  er  forsynet  med  Glas  i  Stedet 
for  med  Papirsruder,  der  jo  i  Almindelighed  anvendes. 

Huset  har  kun  en  Etage  og  er  indvendigt  indrettet  ganske 
paa    europæisk.      Det    indeholder    en    tapetseret    Salon    med    gamle, 


*)  Barometrets  aarlige  Middelhøjde  er  760.9  Millimeter. 

polstrede  Møbler,  betrukne  med  rødt  Silke,  et  skrøbeligt,  forstemt  og 
halvstumt  Piano,  broderede  Divantæpper,  en  Lysekrone,  Spejle  og 
Billeder  (Paris  og  Petersborg)  samt  elektriske  Ringeapparater;  en 
Spisesal,  tre  Soveværelser  med  gode,  brede,  engelske  Senge;  Tjener- 
værelser, Køkken,  Kjælder,  Badeværelse  m.  m. 

Vort  Ophold  i  Hakodate  strakte  sig  kun  over  to  Dage.  Alle- 
rede den  første  Dag  sørgede  vi  for  at  skaffe  os  Muldyr  og  Heste  til 
vor  videre  Rejse  til  Mori.  Da  det  er  aldeles  uudholdeligt  for  os 
Europæere  at  ride  paa  Dyr,  der  ere  sadlede  paa  japanesisk,  og  jeg 
havde  forsømt  at  forsyne  mig  med  en  europæisk  Saddel ,  blev  jeg 
nødt  til  endnu  engang  at  lægge  Beslag  paa  Gouvernørens  Venlighed. 
Han  lod  alle  Magasinerne  gjennemsøge,  og  endelig  fik  jeg  Lov  til  at 
laane  en  gammel  europæisk  Saddel,  der  var  af  en  saadan  Beskaffenhed, 
at  jeg  undervejs  blev  nødt  til  at  fuske  det  agtværdige  Saddelmagerlav 
i  Professionen.  Den  anden  Dag  helligede  vi  Byens  Seværdigheder, 
hvorefter  vi  bestege  Hakodatebjerget  »Jakuschiyama« ,  hvorfra  man 
har  den  prægtigste  Udsigt  over  Havnen  til  de  fjerne  Vulkanspidser  i 
Øens  Centrum,  over  Tsugarvejen  til  det  nordlige  Nippons  bølgeformede 
Bjergmasser. 

Den  sidste  Aften  tilbragte  jeg  paa  en  behagelig  Maade  sammen 
med  Officererne  paa  den  franske  Pansereskadre,  der  havde  indbudt 
mig  til  Souper. 

Hestene,  vi  skulde  have  med  os  paa  vor  Rejse  fra  Hakodate, 
vare  bestilte  til  Klokken  o  om  Morgenen  d.  10de  August,  og  med 
den  sædvanlige  japanesiske  Punktlighed  kom  de  Klokken  7;  der  var 
otte  elendige  Heste  til  os  tre,  Grev  Tiesbach,  Siebold  og  mig,  frem- 
deles en  Tjener  og  vor  Bagage. 

En  Vej,  der  er  tolv  Fod  bred,  snor  sig  op  efter  først  i  Ret- 
ning Syd  til  Øst,  og  derpaa  Øst  til  Nord.  Den  var  under  grundig 
Udbedring,  medens  vi  opholdt  os  i  Hakodate;  tildels  var  den  allerede 
makadamiseret,  tildels  var  den  opgravet,  saa  at  der  var  Hindringer 
nok  at  overvinde. 

Efter  at  vi  havde  tilbagelagt  41/2  Ri*),  saa  vi  den  første 
japanesiske  Farm,  der  er  Kejserens  Ejendom.  Efter  Aaret  1868,  da 
Tanken  om  at  kolonisere  Jesso  havde  slaaet  stærke  Rødder,  bestræbe 
Japaneserne  sig  stadigt  for  at  skaffe  Agerbrug  og  Kvægavl  Indgang 
paa  Jesso;  i  Nippon  forsømmes  de  næsten  ganske.  »Xanaye«,  Farmens 
Xavn,    ligger  malerisk  skjønt   ved   Foden   af  Bjerget,    mellem  frodige 


*)  En  japanesisk  Ri  =  12000  Fod. 

Enge,  der  udbrede  sig  fladt  ned  til  Havet,  omtrent  30  Fod  over  Havets 
Overflade.  Den  tager  sig  aldeles  fortryllende  ud,  omgivet  som  den  er 
af  høje  Æbletræer,  Ege  og  Graner. 

De  kejserlige  Embedsmænd,  der  vare  beskjæftigede  i  Gods- 
forvalterkontorerne, som  vare  indrettede  paa  europæisk  Vis,  modtoge 
os  paa  den  mest  forekommende  Maade,  da  de  havde  læst  den  An- 
befalingsskrivelse, Gouvernøren  i  Hakodate  havde  medgivet  os,  og  de 
indbøde  os  til  at  bese  hele  Farmen.  I  Staldens  36  Baase  stod  der 
26  Ponier,  de  fleste  af  indfødt  Race.  De  vare  smaa  og  sluttede. 
Skjøndt  Manker  og  Haler  vare  plejede,  viste  de  dog  den  ejendommelige 
vilde  og  stridige  Haarvæxt.  Alle  andre  japanesiske  Heste  kunne  med 
Rette  misunde  Farmens  Heste  det  Lod,  der  er  tilfaldet  dem.  Staldene 
vare  udmærket  renlige,  der  var  ingen  Mangel  paa  Hø,  Byg  og  Strøelse, 
og  desuden  blive  Dyrene  hver  Dag  vadskede  og  striglede.  To  arabiske 
Hingste  indtoge  Ærespladserne  i  Stalden.  Alle  Hestene  vare  uskoede. 
En  Universalstald  var  netop  under  Bygning.  Alt  Tømmer  hertil  kom 
fra  Japan,  skjøndt  Omegnens  rige  Skove  tilbyde  fortræffeligt  Materiale 
i  Overflod.  Paa  den  nye  Bygnings  Loft  var  der  allerede  samlet  Foder, 
som  herfra  direkte  bliver  bragt  Dyrene  i  store  Trækurve.  Den  egent- 
lige Stald  er  anlagt  efter  en  meget  storartet  Maalestok  og  indeholder 
10  Baase  til  Heste,  10  til  Kælvekøer  og  Kalve,  60  til  Køer  og  Tyre. 
Alle  de  Køer,  som  fandtes  paa  Farmen,  omtrent  30  Stykker,  vare 
indforskrevne  fra  Amerika;  man  havde  ogsaa  forskrevet  600  Stykker 
Faar  fra  Amerika,  men  de  gik  alle  til  Grunde. 

I  Materialkammeret,  som  Bestyreren  derpaa  viste  os,  var  der 
en  stor  Rigdom  af  alle  Slags  Agerbrugsredskaber  saa  som  amerikanske 
Plove,  Saa-  og  Hakkelsemaskiner,  Leer  og  Høstemaskiner.  Redskaberne 
syntes  iøvrigt  snarest  at  danne  et  Slags  Musæum. 

Man  kan  høre  saa  mange  rosende  Meddelelser  om  Fremskridt 
i  Japan  og  Landets  indgribende  Kultur.  Jeg  er  kommen  til  en  anden 
Anskuelse.  Ganske  vist  gribes  enhver,  ny  Opfindelse  med  forbavsende 
Iver  af  Japaneserne,  men  den  bliver  som  oftest  lagt  lige  saa  hurtigt 
til  Side  uden  at  blive  benyttet.  Ganske  vist  er  den  japanesiske  Kejser 
—  en  overordentlig  elannet  Mand  —  besjælet  af  de  ædleste  Tanker 
for  sit  Rige  og  Folk  (og  dette  er  ogsaa  den  almindelige  Mening  blandt 
de  europæiske  indviede),  og  han  lader  sig  ikke  afskrække  af  de  mange 
misfornøjedes  Knurren  fra  at  gaa  Haand  i  Haand  med  den  europæiske 
Civilisation  og  derved  bringe  Landet  til  at  hæve  sig  og  blive  lykkeligt. 
Men  hvad  nytter  den  alvorlige,  storartede  Tanke,  naar  de  Embeds- 
mænd,  der  ere  kaldede  til  at  gjennemføre  Herskerens  Ideer,   betragte 

den  hele  Sag  som  saa  temmeligt  ligegyldig  og  ubetænksomt  fatte  Be- 
slutninger, der  tydeligt  nok  vise,  at  de  have  et  fuldstændig  fejlagtigt 
Begreb  om  deres  Stilling  og  Opgave.  Kontrollen  er  ikke  fyldest- 
gjorende.  Om  end  Ministrene  ere  udvalgte  Mænd,  der  hjælpe  Monarken 
paa  bedste  Maade  med  at  hæve  Landet,  saa  at  det  kan  komme  til 
at  være  jævnbyrdigt  med  Europas  Magter,  saa  mangler  der  Energi 
og  Hæderlighed  i  Embedsstandens  lavere  Lag. 

Jesso  er  uendeligt  rig  paa  Skov,  mest  Løvtræer,  medens  man 
kun  ser  meget  lidt  Xaaleskov.  Da  kom  en  højere  Embedsmand  til  at 
tænke  paa,  at  Jesso  vist  ogsaa  kunde  producere  Naaleskov  i  tilstrækkelig 
Mængde:  han  lod  derfor  hele  Skovdistriktet  med  de  skjønneste  Løv- 
træer ganske  roligt  afbrænde  og  plantede  Gran  og  Fyr  i  Stedet  for. 
Det  varede  dog  ikke  længe,  førend  de  unge  Træer  gik  ud.  Et  nyt 
Forsøg  mislykkedes  ligeledes.  Han  var  imidlertid  ikke  bleven  kureret 
ved  disse  to  mislykkede  Forsøg;  endnu  engang  lod  han  plante  Naale- 
træer,  idet  han  udbrød:  »Træet  skal  voxe!«  —  Farmen  Xanaye  har 
nu  existeret  i  sex  Aar. 

I  den  nærliggende  Landsby  Tamjomoschta  skiftede  vi  Heste 
og  vendte  os  derpaa  mod  Nord  ind  i  Bjergene.  Vejen  fører  gjennem  en 
tyk  Skov  af  Ask,  Ahorn,  Eg,  Pil,  Kastanier,  Nøddekrat  m.  m. ,  og 
Underskoven  er  ved  vild  Vin  og  ved  Slyngplanter  af  enhver  Art  for- 
vandlet til  en  uigjennemtrængelig  Tykning;  Vejen  stiger  jævnt  til 
Bjergsaddelen  Kayabetoge  (1300  Fod).  Paa  disse  Bjerge  findes  der  mange 
Bjørne,  som  ikke  sjeldent  aliægge  den  nævnte  Farm  Besøg  for  at 
hente  sig  et  eller  andet  Stykke  Kvæg. 

Der  er  iøvrigt  ikke  nogen  Mangel  paa  Vildt,  og  der  bliver 
aarlig  skudt  hen  imod  50000  Hjorte  paa  Jesso.  Hjortene  ere  ikke 
særligt  sky.  thi  Ajnoerne  nærme  sig  dem  paa  Pileskuds  Afstand.  Den 
hele  vide  Omegn  er  tæt  skovbevoxet,  og  kun  hist  og  her  ser  man 
det  lyseblaa  Spejl  af  en  Sø,  omgivet  af  mægtige  Træer  med  mørkegrønt 
Løv.  Den  sydlige  og  nordøstlige  Del  af  Øen  er  i  det  hele  taget  meget 
rig  paa  Søer. 

Ganske  pludseligt  overraskes  den  rejsende  nu  ved  Synet  af 
Vulkanen  Komagadake.  Allerede  i  Hakodate  pirres  ens  Xysgjerrighed 
og  Indbildningskraft,  naar  man  ser  Bjergets  slanke  og  utydelige  Omrids; 
her  bliver  man  nu  aldeles  henrykt  ved  at  se  Vulkanens  rene,  skarpe, 
kantede  Former,  der  pludseligt  —  om  man  saa  kan  sige  —  fyldte  hele 
Horisonten.  Omendskjøndt  den  vestlige  højere  Tinde  tillige  med  den  stejle 
400  Fod  høje  Klippepyramide  kun  er  3300  Fod  høj,  har  denne  Højde 
dog    ikke   saa  lidt   at   sige,    fordi   Bjergets  Fod  ligger   i  Niveau  med 

selve  Havet.  Tinderne  ere  utilgængelige,  og  Hovedkrateret  udfylder 
Saddelen  mellem  dem  i  hele  dens  Brede.  De  oprindelige  Kraterrande 
ere  indstyrtede  og  udfylde  Krateret;  kun  i  Vest  og  Øst  have  de  holdt 
sig  som  en  fast,  vulkansk  Klippemasse. 

Det  sidste  Udbrud  fandt  Sted  for  24  Aar  siden.  Rundt  om 
paa  Bjerget  findes  der  svovlholdige,  varme  Dampkilder.  Da  vi  rede 
forbi  i  Vulkanens  Nærhed,  mærkede  jeg  en  underjordisk  Rullen  og 
Tordnen.  Klokken  8  om  Aftenen  naaede  vi  Mori,  en  lille  By  med 
omtrent  200  Huse,  og  her  overnattede  vi  i  et  godt,  japanesisk  Thehus. 

Den  næste  Morgen  tog  jeg  Afsked  med  Grev  Tiesbach  og 
Siebold;  disse  to  Herrer  droge  paa  Jagt,  medens  jeg  havde  besluttet 
mig  til  at  trænge  lidt  dybere  ind  i  Øen.  Grev  Tiesbach  overlod  mig 
under  denne  Expedition  sin  Tjener  Schen,  der  ganske  vist  hverken 
forstod  engelsk  eller  noget  som  helst  andet  europæisk  Sprog,  men 
som  dog  havde  tilegnet  sig  saa  mange  Erfaringer,  at  kan  kunde  være 
Europæere  til  Nytte. 

Grev  Tiesbach  gjorde  mig  en  stor  Tjeneste  ved  dette  Tilbud, 
saa  meget  mere  som  han  om  Aftenen,  før  vi  skiltes,  udarbejdede  et 
Ordforraad,  ved  Hjælp  af  hvilket  jeg  kunde  gjøre  mig  forstaaelig  for 
Schen,  indtil  jeg  selv  havde  lært  det  nødvendigste  af  det  japanesiske  Sprog. 

En  lille  Dampbarkasse  vedligeholder  en  daglig  Forbindelse 
mellem.  Nori  og  Mororan  over  Vulkanbugten. 

Klokken  8  afsejlede  jeg  med  Schen  og  indtraf  i  Mororan  efter 
en  temmeligt  bevæget  Fart  paa  7xh  Time.  Mororan  har  148  Træhuse 
og  800  Indbyggere,  deriblandt  30  —  40  Ajnoer,  og  ligger  lige  som 
Hakodate  paa  den  vestlige  Side  af  en  Landtunge,  der  springer  frem 
mod  Nord,  og  som  mod  Vest  og  Syd  beskytter  den  lille  Havn  ved 
Endemo,  der  paa  alle  Sider  er  omgivet  af  Højder.  Ogsaa  her 
ere  Bjergene  tæt  skovbevoxede;  i  det  fjerne  rage  enkelte  gulgraa 
Kuller  (Vulkaner)  op  over  Bjerglandet  som  ærefrygtindgydende 
Oldingehoveder. 

Kolonisationsinstitutet  paa  Jesso  har  allerede  forsynet  Øen  med 
en  Telegrafledning,  der  følger  langs  med  Vejen  til  Saporo.  Mororan 
er  Post-  og  Telegrafstation.  Hotellet  der  paa  Pladsen  er  rummeligt, 
og  man  kan  der  faa  baade  01  og  Brandy,  Høns,  Æg  og  Ris,  naar 
man  blot  vil  betale. 

Ved  Vaspitzi  fik  jeg  atter  Havkysten  at  se;  men  før  den  Tid 
havde  Terrainet  fremvist  de  besynderligste  og  eventyrligste  Basalt- 
formationer,   Klipper,    der   styrtede   lodret  ned   i  Havet  for  paany  at 

dukke  op   af  det   i  nogen  Afstand  som  for  at  advare  alle  Skibe  mod 
at  nærme  ag  Kysten  alt  for  meget. 

Seg  mødte  flere  Hestekaravaner ,  ofte  paa  henved  en  Snes 
Dyr.  Til  Ryttere  og  Bagage  er  der  kun  et  og  samme  Slags  Træ- 
saddel  med  skarpt  fremspringende  Kanter.  Førend  man  lægger  Saddelen 
paa  Dyret,  breder  man  en  tyk  Straamaatte  over  dens  Ryg;  dernæst 
bliver  saa  vel  Saddelen  som  Bagagen  lagt  paa  og  fastbundet  med 
Strikker.  For  at  Hestens  R.yg  og  Sider  ikke  skulle  gnaves  v.ed 
Nedstigningen    af  Bjergene,    er  der   fastgjort  smaa   Træruller    til  den 


Fie.  G2.     Mori. 


Strikke,  som  løber  bag  til  fra  begge  Sider  af  Saddelen.  I  Alminde- 
lighed ere  Hestene  ikke  vante  til  en  Stalds  Luxus;  naar  de  ikke 
netop  ere  tjenestegjørende,  føre  de  et  ubundet  Liv  paa  den  store  Eng; 
de  leve  af  Græs  og  Halm  uden  nogensinde  at  gjøre  Bekjendtskab 
med  Havre.  Ejeren  har  saaledes  næsten  aldeles  ingen  Udgifter  til 
Hesteholdet,  thi  Foderet  koster  intet,  og  der  er  ingen,  som  tænker 
paa  at  passe  Hestene;  de  blive  hverken  striglede  eller  vadskede, 
og  man  gjør  sig  intet  Begreb,  hvor  disse  Dyr  ere  forsømte  og 
fulde  af  Utøj; 

Vejen    fører    nu    uden   Underbygning    videre    langs    med    den 
sandede  Havkyst  og  gjennemskjærer  paa  sine  Steder  vidtstrakte  Enge, 


in 

der  om  Sommeren  ere  med  Naturens  Ødselhed  som  oversaaede  med 
blaa  og  gule  Lilier,  Klokkeblomster  af  enhver  Art,  Nelliker  og  vilde 
Roser  med  en  æblelignende  Frugt. 

Førend  jeg  naaede  Schiraoi  passerede  jeg  endnu  nogle  flade 
Udløbere  fra  den  rygende  Vulkan  Taramayama.  Vulkanen  ligger  kun 
5  Ri  fra  den  lille  Landsby,  hvor  jeg  opslog  mit  Nattekvarter,  og  den 
betragtes  med  hellig  Rædsel  af  Landsbyens  faa  Inclvaanere,  fordi  den 
allerede  har  bragt  mange  Ulykker  over  den  nærmeste  Omegn  ved  sin 
indre  Uro  og  ved  sine  glødende  Lavastrømme.  Jeg  skulde  ogsaa  lære 
dens  Virksomhed  at  kjende.  Næppe  laa  jeg  i  den  første,  søde  Søvn 
efter  den  anstrengende  Dagmarsch,  da  det  pludseligt  forekom  mig, 
som  om  Matrasen  blev  trukket  bort  under  mig.  Jeg  sprang  op,  men 
næppe  stod  jeg  paa  mine  Fødder,  førend  jeg  saa  lang  som  jeg  var 
faldt  om  igjen  paa  mit  Leje.  Samtidigt  hørte  jeg  ængstelige  Raab 
om  Hjælp  i  Nærheden  og  Japanesernes  Skrig,  idet  de  flygtede  bort 
fra  deres  Huse  og  ud  i  det  fri.  Jordskælvet  ytrede  sig  fremdeles  i  to 
korte,  meget  stærke  horisontale  Stød  fra  Sydvest  til  Nordost,  der 
fulgte  paa  hinanden  med  nogle  Minuters  Mellemrum.  For  første  Gang 
i  mit  Liv  følte  jeg  den  ubehagelige  Virkning,  saadanne  stærke  Jord- 
rystelser udøve  paa  Mennesket. 

Det  varede  længe,  førend  de  dybt  grebne  Japanesere  vare  i 
Stand  til  at  tænde  deres  Lamper,  og  de  raadsloge  da  under  aaben 
Himmel  vidt  og  bredt  om,  hvad  de  skulde  gribe  til,  hvis  der  skulde 
komme  flere  lige  saa  stærke  Stød.  Heldigvis  forløb  hele  Resten  af 
Natten  ganske  roligt.  Paa  mig  havde  Fænomenet  gjort  den  Virkning, 
at  jeg  tilbragte  hele  Natten  i  en  halvt  sovende,  halvt  vaagen  Tilstand, 
idet  jeg  hvert  Øjeblik  ventede  ved  et  nyt  Stød  at  blive  mindet  om 
Øens  vulkanske  Oprindelse. 

Den  næste  Morgen  lykkedes  det  mig  kun  med  stor  Vanske- 
lighed at  overtale  en  Japaneser  til  at  ledsage  mig  op  paa  Vulkanen. 
Folkene  talte  om  et  forestaaende  Udbrud,  saaledes  som  det  havde 
været  Tilfældet  for  to  Aar  siden  umiddelbart  efter  et  Jordskælv.  En 
god  Drikkeskilling  forfejlede  imidlertid  ikke  sin  Virkning,  og  vi  rede 
da  uden  videre  Vanskeligheder  V-\%  Time  gjennem  Skov  i  nordlig- 
Retning;  saa  holdt  Skoven  op>,  og  vi  havde  den  golde  Lavagrund 
under  vore  Fødder.  Varme  Dampe  trængte  frem  gjennem  mange 
Spalter  og  Revner;  det  øverste  Lavalag  var  varmt,  porøst  og  skorpet; 
det  gav  efter  for  hvert  Skridt.  Min  japanesiske  Fører  var  ikke  for 
nogen  Pris  at  bevæge  til  at  følge  mig  op  til  Krateret,  hvis  vide  Aab- 
ning  gabede  imod  os.      Jeg   forsøgte   at  trænge  frem  alene,    men  da 

Lavaskorpen  flere  Gange  var  bristet  under  mig,  fandt  jeg  det  raadeligst 
at  stoppe;  jeg  vendte  tilbage  til  min  Japaneser,  der  rystede  af  Skræk 
og  maatte  nøjes  med  paa  Afstand  at  beundre  de  to  Kuller,  af  hvilke 
den  nordlige  og  højeste  hæver  sig  2600 — 3000  Fod  over  Havet. 

Efter  en  Udflugt,  der  varede  i  det  hele  syv  Timer,  kom  jeg 
igjen  tilbage  til  Schiraoi,  hvor  jeg  strax  bestilte  Heste  til  Rejsens 
Fortsættelse  den  næste  Dag. 

Jesso  er  ofte  hjemsøgt  af  Jordrystelser,  og  baade  Japaneserne 
og  Ajnoerne  give  i  deres  Rædsel  Guden  Kumajes  Luner  Skylden  for 
saadannne  Begivenheder.  Skjøndt  Husene  ere  af  Træ,  hænder  der 
ofte  Ulykker,  og  Beboerne  søge  ud  i  det  fri,  saa 
snart  Jorden  begynder  at  ryste. 

Blandt  Japaneserne  hersker  den  Anskuelse, 
at  Magneten  taber  sin  Kraft  før  ethvert  Jord- 
skælv. En  Skrædder  i  Nærheden  af  Nagasaki 
skal  først  have  iagttaget  Masnetens  Svækkelse 
før  et  Jordskjæv.  Han  havde  i  sit  Værksted  en 
Magnetjernsten,  som  bar  hans  store  Sax.  Saxen 
faldt  nu  engang  pludseligt  ned,  og  strax  efter 
rystedes  Jorden.  Han  skænkede  Magneten  og 
Saxen  større  Opmærksomhed ,  og  han  skal  der- 
efter have  faaet  Bekræftelse  paa,  at  Saxens  Ned- 
falden bebudede  et  forestaaende  Jordskælv. 

Mange  Japanesere  paa  Jasso  have  i  deres 
Værelser  Porcellænskrukker,  over  hvilke  der  er 
anbragt  en  Magnet,  som  bærer  et  Stykke  Jern; 
naar  Jernet  nu  falder  klirrende  ned  i  Krukken, 
styrte  alle  ud  af  Huset  —  jeg  er  mere  tilbøjelig 
til  at  tro,  at  Jordrystelsen  allerede  er  begyndt  i  dette  Øjeblik. 

løvrigt  er  der  en  Japaneser,  som  har  konstrueret  en  Maskine, 
der  ved  lydelig  Ringning  melder  Jordskælvet.  Sagen  fortjener  maaske 
dog  lidt  nærmere  Undersøgelse  og  Etterforskning.  Vedføjede  Tegning 
gjengiver  i  det  væsentlige  dette  Apparats  Sammensætning:  G  er  en 
Klokke,  M  Magneten,  Q  et  Stykke  Jern,  P  et  Vægtlod.  Naar  Magneten 
nu  mister  sin  Kraft,  falde  Q  og  P  til  Jorden  og  opvikle  under  Faldet 
en  Snor,  der  er  snoet  omkring  Tridsen  R;  paa  denne  Axel  er  der 
anbragt  et  Tandhjul,  F,  der  under  sin  Omdrejning  bringer  en  Jern- 
stang til  at  hamre  paa  Klokken. 

Til  at  markere  Retningen  af  et  Stød,  benytter  man  her 
følgende  simple  Indretning:    i   en   trang  Papircylinder  hænger  der  et 

Pendul,  som  er  forsynet  med  Naale,  og  disse  afsætte  fine  Huller  i 
Papiret,  naar  Jordrystelsen  bringer  Pendulet  til  at  svinge  i  den  ene 
eller  den  anden  Retning. 

Jeg  fortsatte  nu  min  Rejse  og  kom  gjennem  flere  Egne,  hvor 
Befolkningen  udelukkende  eller  dog  aldeles  overvejende  bestod  af 
Ajnoer.  De  smaa  Træhuse  toge  sig  udmærket  godt  ud  med  deres 
Tage,  der  vare  dækkede  med  et  Jordlag,  hvorpaa  der  fandtes  en 
yppig  Vegetation  af  Blomster,  Græs  og  Grønsager. 

Mit  næste  Maal  var  Jubutz,  Ajnohovedstaden.  Byen  ligger 
ved  Øens  flade  Sydkyst  og  bestaar  i  det  hele  taget  af  32  usle  Hytter. 
I  Jubutz  staar  der  et  skrøbeligt  Pyramidestillads,  hvis  isolerede  Pille 
umulig  nogensinde  kan  have  afgivet  et  godt  Støttepunkt  for  et  Instru- 
ment, og  dog  har  en  amerikansk  Ingeniør  herfra  maalt  Øens  Kyst. 
To  Mil  Øst  for  dette  Sted  findes  der  endnu  to  Pyramider ;  de  markere 
sandsynligvis  Basisendepunkterne.  Enhver  af  Pyramiderne  er  tre  Stok- 
værk høj  (c.  65'),  og  deres  nuværende  Tilstand  er  af  en  saadan  Be- 
skaffenhed, at  man  gjør  klogest  i  at  gjøre  sit  Testament,  forinden  man 
muligvis  tænker  paa  at  foretage  en  Bestigning  af  dem. 

Egnen  nærmest  omkring  Jubutz  er  flad,  sandet  og  ofte  i  stor 
Udstrækning  bedækket  af  Sumpe.  Det  nære  Havs  Dybde  er  meget 
ringe.  Efter  at  jeg  havde  forladt  Mororan,  hvor  to,  tre  Skibe  laa 
fortøjede  i  Havnen,  saa  jeg  ikke  mere  noget  Skib.  En  meget  smal 
Ridesti  fører  omkring  hele  Øen.  Gangstierne  i  det  indre  udgjøre  de 
meget  slette  Forbindelsesveje  mellem  Ajnohytterne;  saa  vidt  jeg  ved, 
fører  ikke  en  eneste  af  den  gjennem  hele  Øen ,  men  de  ende  alle  i 
den  længst  bortliggende  Ajnokoloni. 

Folkene  leve  af  Ris,  der  bliver  indført  fra  Nippon  (til  Hako- 
date,  hvorfra  det  føres  til  Kysterne  enten  paa  smaa  Baade  eller  nogle 
Gange  om  Aaret  med  Lastdyrkaravaner)  og  spise  Hjortekød,  efter 
hvad  man  siger ,  med  Løg,  Bønner  og  Agurker,  hvilke  Grønsager  de 
dyrke  i  deres  Haver.  løvrigt  dyrke  Ajnoerne  kun  Kartofler  og  Hirse. 
Naar  de  tjene  hos  Japanesere,  faa  de  deres  Løn  i  Form  af  en  daglig 
Ration  af  tre  Maal  Ris.  Omendskjøndt  Japaneserne  drive  Hønseavl, 
er  det  dog  vanskeligt  at  faa  en  Høne  eller  et  Æg  tilkjøbs ,  og  Euro- 
pæeren kan  ofte  blive  nødt  til  selv  at  opsøge  Husets  Forraadskamre 
for  at  faa,  hvad  han  ønsker.  Ejeren  er  aldeles  forbløffet,  naar  man 
gaar  frem  paa  denne  summariske  Maade,  men  tilsidst  stryger  han  dog 
smilende  og  vel  fornøjet  de  Penge  til  sig,  som  man  byder  ham,  for 
hvad  man  har  taget. 

Saa  vel  Japaneserne  som  Ajnoerne  ere  fortræffelige  Ryttere. 
Jeg  havde  i  Jubutz  Lejlighed  til  at  se  et  Hestevæddeløb.  Rytterne 
huggede  ubarmhjertigt  løs  paa  de  usadlede  Heste,  hvis  Rygge  ofte 
kun  var  et  eneste  Saar. 

Til  min  Udflugt  til  det  indre  af  Øen  engagerede  jeg  i  Jubutz 
en  gammel  Ajno  ved  Navn  Schokubuku  og  en  Japaneser,  der  meget 
godt  forstod  Ajnosproget,  og  som  lovede  mig  at  føre  mig  til  Pompets 
sektan-san.  et  Sted  i  Urskovene,  hvor  der,  efter  hvad  han  med  en 
hemmelighedsfuld  Mine  betroede  mig,  skulde  findes  nogle  uhyre  Sten- 
kulslag. Da  jeg  havde  hørt,  at  Ridevejen. ikke  gaar  længere  end  til 
Nivan,  den  første  Ajnoby  i  det  indre  af  Øen,  lod  jeg  den  europæiske 
Saddel  blive  tilbage  og  besteg  en  Pony,  der  allerede  var  belæsset 
med  endel  af  mit  Rejsetøj. 

Dette  Ridt  var  et  strengt  Stykke  Arbejde.  Jo  længere  vi 
kom  mod  Nord,  desto  slettere  blev  Vejen.  Endelig  naaede  vor  lille 
Trop  Foden  af  Bjergene  og  befandt  sig  nu  midt  i  en  Urskov,  hvor 
Vejen  var  bestemt  afsat.  En  Vejstrimmel,  der  kun  var  lidet  benyttet 
slyngede  sig  mellem  de  halvraadnede  Stammer,  der  overalt  bedækkede 
Mosebunden,  og  mellem  forvittrede  Stenblokke;  som  en  Slange  snoede 
denne  Vej  sig  op  ad  den  smalle,  stejle  Bjergryg,  faldt  derpaa  atter 
ned  i  Dybden  til  en  klar  Kilde  eller  en  rislende  Bæk,  over  hvilken 
der  havde  dannet  sig  en  Hvælving  af  Ege,-  Ahorn,-  Bøge,-  Linde-  og 
Asketræernes  himmelstræbende  Kroner.  Ethvert  Forsøg  paa  at  trænge 
blot  et  Par  Skridt  fra  Vejen  ind  i  Tykningen  var  forbundet  med  de 
største  Vanskeligheder.  Underskoven  bestod  af  Bambus-  og  Nødde- 
krat,  der  var  flettet  saaledes  sammen  af  Vin-  og  Humleranker,  at  de 
dannede  en  saa  godt  som  uigjennemtrængelig  Mur. 

Under  dette  Ridt ,  snart  opad ,  snart  nedad ,  omgiven  af  en 
hellig  betagende  Ro,  faar  Tanken  snart  Vinger  og  flyver  bort  fra  det 
nærværende ;  en  ubevidst  Tænken  fremkalder  det,  der  kaldes  Drømmen 
i  vaagen  Tilstand,  og  i  utydelige,  ubestemte  Omrids  svæve  forbigangne 
og  kommende  Dage  som  Taagebilleder  forbi  Øjet. 

Da  standser  min  Hest.  Jeg  vaagner  op,  men  for  sent.  Scho- 
kubuku er  kastet  af  sin  Hest  og  ruller  allerede  ned  ad  Klippeskraa- 
ningen.  Jeg  vil  springe  af  min  Hest,  og  holder  Tøjlerne  an  —  men 
min  Rosinante  bliver  stædig,  gjør  et  Spring  over  en  Træstamme,  der 
ligger  foran  os  —  og  jeg  føler  mig  oppe  i  Luften;  jeg  aner  Bagagen, 
der  flyver  efter  mig,  og  strax  efter,  at  jeg  er  falden  ned,  føler  jeg  et 
Kufferthjørne  i  ublid  Berøring  med  min  Pande.  Et  Øjeblik  sortnede 
det  for  mine  Øjne,  da  er  jeg  igjen  paa  Benene. 

»Hvor  er  Schokubuku?«  —  Jeg  saa  kun  rneget  lidt,  thi  under 
mit  Fald  havde  en  Gren  revet  mig  Brillerne  af  Næsen ,  og  til  Uheld 
vare  ogsaa  mine  Reservebriller  blevne  gjorte  ubrugelige  ved  Faldet. 
Jeg  fulgte  min  Tjener  Schen,  der  førte  mig  hen  til  Schokubuku.  Han 
laa  i  en  lille  Fordybning,  med  Ansigtet  nedad,  livløs,  bedøvet.  Jeg 
sendte  Tjeneren  tilbage  til  Hestene  efter  en  Flaske  Absinth  og  løsnede 
imidlertid  Schokubukus  haarede  Overklædnin<r.  Endel  af  Absinthen 
gød  jeg  ud  over  den  gamle  Mands  brune,  brede  Ryg  og  begyndte  da 
at  gnide  ham.  Mærkværdigt!  Jo  mere  jeg  gned,  desto  lysere  blev 
Schokubukus  Hudfarve,  desto  brunere  min  Haand! 

Det  er  ofte  blevet  paastaaet,  at  Ajnofolkets  Hudfarve  er  be- 
tydeligt mørkere  end  Japanesernes ,  men  man  har  hidtil  stedse  glemt 
at  anstille  et  Forsøg  med  Sæbe  og  Vand.  Nu  skulde  Tilfældet  give 
mig  Lejlighed  til  at  konstatere,  at  Ajnoernes  Hudfarve  endogsaa  kan 
være  lysere  end  Japanesernes. 

Schokubuku  slog  Øjnene  op,  og  da  han  saa,  at  Blodet  ogsaa 
dryppede  ned  fra  mit  Hoved,  mødte  hans  vemodigt  taknemmelige 
Blik  mit.  Jeg  satte  Flasken  til  hans  Mund  og  han  indsugede  den 
oplivende  Drik  i  lange,  fulde  Drag.  Skjøndt  den  gamle  Mand  endnu 
den  følgende  Dag  klagede  over  ondt  i  Brystet,  tror  jeg  dog  ikke,  at 
han  havde  taget  nogen  videre  Skade.  Jeg  er  vis  paa,  at  Schokubuku 
fra  nu  af  gjerne  vilde  have  ofret  sit  Liv  for  mig,  og  Taarene  stode 
ham  i  Øjnene,  da  vi  skiltes  en  Uge  senere. 

Ajnoerne  ere  ikke  vante  til  menneskekjærlig  Behandling  fra 
Japanesernes  Side;  naar  nu  hertil  kommer  den  tungtvejende  Omstæn- 
dighed, at  en  Europæers  Skikkelse  ligner  deres  egen  meget  mere  end 
Tilfældet  er  med  Japanesernes,  vil  man  let  kunne  forstaa,  at  Ajnoerne 
lægge  en  vis  Godmodighed  og  Gæstevenlighed  for  Dagen,  naar  de 
træffe  sammen  med  Europæere. 

Da  jeg  nu  vilde  forsyne  mig  med  andre  Briller,  gjorde  jeg 
den  sørgelige  Opdagelse,  at  de  Briller,  jeg  havde  i  min  Kuffert,  ogsaa 
vare  gaaede  itu.  De  mindst  beskadigede  Fragmenter  knyttede  jeg 
sammen  med  Sejlgarn,  saa  at  jeg  kunde  hjælpe  mig,  til  vi  kom  til 
Yokohama.  Der  kjøbte  jeg  mig  andre,  som  imidlertid  bleve  slyngede 
i  Havet  under  Tajfunen  paa  Overrejsen  mellem  Nagasaki  og  Schanghai. 
Saaledes  mistede  jeg  ikke  mindre  end  fem  Par  i  Løbet  af  sex  Uger. 
Dette  omtaler  jeg  kun  som  en  Kuriositet,  fordi  jeg  under  den  store 
Landrejse  gjennem  Kina,  der  varede  \\  Aar,  brugte  et  og  samme  Par 
hele  Tiden;  dengang  vilde  mit  Forraad  have  været  tilstrækkeligt  for 
alle  Eventualiteter. 

I  Nivan,  et  lille  Sted  med  12  Åjnohytter  holdt  jeg  kun  en 
kortvarig  Rast  og  begav  mig  derpaa  tilfods  gjennem  Mukavadalen  op 
langs  med  Floden.  Dalen  er  300—400  Alen  bred,  Floden  selv  100 
Alen.  Myriader  af  Moskitoer  forøgede  yderligere  Rejsens  Besværlig- 
heder, der  iøvrigt  vare  store  nok.  Sivkrat,  der  naar  en  Højde  af 
10 — 18  Fod,  bedækker  hele  Dalen;  den  uerfarne  vandrer  som  i  Blinde 
i  dette  Krat  og  er  aldeles  henvist  til  sin  Fører.  Hist  og  her  vil  et 
mindre  øvet  Øje  ikke  kunne  opdage  det  fjerneste  Spor  til  Vej,  og, 
gaar  man  vildt,  er  man  for  saa  vidt  uheldigt  stillet,  som  man  løber 
Fare  for  at  komme  ud  i  Morads.  I  saadanne  Tilfælde  gaa  Ajnoerne 
strax  ned  i  Retning  af  Floden,  og  der  vade  eller  svømme  de  da  op 
eller  ned  ad  Floden,  til  de  naa  den  næste  Ajnoby  eller  et  andet  Sted, 
der  er  dem  bekjendt.  Denne  Dalstrækning  vilde  egne  sig  fortræffelig 
til  Dyrkning  af  Korn  og  Bælgfrugter,  naar  man  blot  kunde  regulere 
Floden  og  derved  forskaane  Dalen  for  hvert  Aar  at  blive  over- 
svømmet. 

De  Ajnoer,  jeg  engagerede  i  Nivan  til  at  bære  Bagage,  bare 
foruden  mine  Sager  ogsaa  deres  egne:  Ris  og  Sivmaatter.  De  vare 
villige  og  hengivne,  men  til  Trods  for  deres  kraftige  Udseende  dog 
ikke  saa  stærke,  som  de  saa  ud  til.  Ofte  kastede  de  sig  ganske  ud- 
mattede i  Sivet  og  tørrede  pustende  Sveden  af  Panden.  Efter  kort 
Hvile  bandt  de  Bagagen  fastere,  slyngede  Tovet  om  Panden,  toge  med 
begge  Hænder  om  Nakken,  trykkede  Hovedet  frem  ad,  saa  paa  mig 
med  et  spørgende,  beskedent  Smil  —  jeg  nikkede  til  dem,  og  vi 
droge  videre. 

Efter  to  Gange  at  have  passeret  Floden  paa  udhulede  Træ- 
stammer og  efter  en  Dagmarsch  paa  omtrent  6i  Mil  naaede  jeg  om 
Aftenen  Klokken  8  den  sidste  Ajnoby,  Bigdonai,  en  Koloni  med  28 
Huse  og  omtrent  120  Indbyggere.  Her  var  det  forbi  med  ethvert 
Slags  Vej.  Endnu  samme  Nat  sluttede  jeg  Overenskomst  med  Ajno- 
høvdingen  om,  at  han  ved  Daggry  skulde  stille  10  Mand  til  min 
Raadighed  under  Bestigningen  af  Jubaridake,  og  jeg  lod  mig  ikke 
afskrække  af,  at  man  fra  alle  Sider  forsikrede,  at  Bestigningen  ikke 
vilde  være  mulig. 

Efter  en  søvnløs  Nat,  thi  Ajnoernes  Lejer  blive  aldrig  gjort 
rene  og  ere  som  Følge  deraf  i  en  grænseløs  elendig  Forfatning, 
var  jeg  paa  Benene  allerede  før  Solopgang  og  blev  behagelig  over- 
rasket ved  de  engagerede  Ajnofolks  Punktlighed:  de  ventede  allerede 
paa  mig. 

I  umiddelbar  Nærhed  af  Bigdonai  var  Marschen  endnu  ikke 
forbunden  med  videre  Vanskeligheder,  men  jo  nærmere  vi  kom 
Bjergene,  desto  større  bleve  Hindringerne.  Sivet  ragede  højt  op  over 
Hovederne  paa  os,  og  Jordbunden  blev  i  den  Grad  moradsig,  at  jeg 
ofte  sank  i  til  over  Knæet.  Det  blev  umuligt  at  finde  sig  til  rette, 
selv  ved  Hjælp  af  Kompasset;  vi  gik  vildt  snart  til  højre,  snart  til 
venstre,  snart  naaede  vi  til  Pompets-gavas  Vandløb,  snart  Mukava-gavas 
Flodsystem,  Ajnoerne  fraraadede  at  vade  op  ad  Floden,  da  Bunden 
undertiden  er  dyndfuld  og  bevoxet  med  Slyngplanter,  og  det  saalecles 
kan  være  forbundet  med  Fare  at  gaa  ud  i  Floden.  Endelig  naaede 
vi  Foden  af  en  Bjergudløber,  hvis  Ryg  gik  i  lige  Linie  hen  imod 
Jubaridake.  De  flittige  Ajnoer  gave  sig  nu  til  at  rydde  den  sammen- 
filtrede Underskov  med  Øxer  og  Knive.  Jeg  havde  haabet  paa  Bjerg- 
rygningen at  finde  en  Sti,  men  nej!  overalt  kun  Urskov,  Jord,  som 
endnu  ingen  havde  betraadt.  Det  falske  Mos  gav  efter  for  hvert 
Skridt;  snart  maatte  man  hjælpe  en  af  Arbeiderne  op  af  den  Fald- 
grube ,  hvori  han  uventet  var  styrtet  ned ,  snart  maatte  man  løsne 
sine  sønderrevne  Klæder  fra  de  halvt  raadne  Grene. 

Det  var  et  strengt  Arbejde,  og  det  lønnede  sig  kun  lidet. 
Ved  Middagstid  holdt  vi  Hvil  i  to  Timer  og  toge  da  'igjen  fat  paa 
vort  Arbejde. 

Hen  imod  Aften  —  det  var  den  17de  August  —  blev  Skoven 
lidt  mindre  tæt,  en  lille  spids  Højde  laa  for  os.  Udmattede  lejrede  vi 
os  nu  ved  Siden  af  hverandre;  en  bragte  en  Hjortekølle  frem  for 
Dagen,  en  anden  Ris;  jeg  havde  taget  en  Flaske  Brandy,  og  to  Daaser 
henkogt  Gollasch  med  mig;  endelig  var  der  en,  som  havde  opdaget 
en  Smule  Vand  paa  den  Bjærgsaddel,  vi  sidst  havde  passeret.  En 
lystig  Ild  knitrede  under  et  gammelt  Egetræ,  og  vi  styrkede  os  med 
Spise  og  Drikke  efter  den  anstrengende  Dag.  Snart  derefter  havde 
enhver  gjort  sig  det  saa  bekvemt  som  de  højst  uheldige  Forhold  tillode 
det;  endnu  nogle  Bemærkninger  om  Muligheden  af  en  Bjørnevisit,  og 
Søvnen  lukkede  de  trætte  Øjelaag. 

Men  hvor  længe  varede  det!  Hen  imod  Midnat  begyndte  det 
at  regne.  Urskovens  tætte  Løvtag  beskyttede  os  vistnok  noget  imod 
Ubehagelighederne  ved  denne  Overraskelse,  men  fra  Tid  til  anden 
kom  der  dog  et  Vindstød,  som  rystede  de  Draaber,  der  laa  paa 
Bladene,  ned  over  os. 

Morgenen  var  mørk.  Regnen  var  nok  holdt  op,  men  der 
hvilede  en  tæt  graa  Taage  over  Bjergene ,  som  indhyllede  os  i  en 
mystisk  Dæmring.     Gnaven   og   forstemt  arbejdede  jeg  mig  op  til  den 

højeste  Top,  efter  at  Taagen  var  lettet,  tog  Aneroidbarometret  frem 
og  overvejede  Situationen.  Barometret  var  siden  den  foregaaende 
Aften  faldet  fra  29. i  engelske  Tommer  til  28.8.  Jeg  kaldte  paa  Schen 
og  Schokubuku.  Med  deres  Hjælp  kom  jeg  op  i  et  højt  Egetræ  og 
klattrede  helt  op  i  dets  Top.  Forsøget  blev  rigeligt  lønnet.  Den 
skarpe  Vind,  der  blæste  her  oppe,  spredte  hurtigt  Taagen  i  alle 
Retninger  —  efter  faa  Minuters  Forløb  saa  jeg  Jubaridake  i  et  Par 
Mils  Afstand  fra  mig.  Luften  var  fugtig;  derfor  syntes  Bjerget  at 
ligge  nærmere,  end  det  i  Virkeligheden  gjorde. 

Jubaridake  er  et  Bjergknudepunkt,  fra  hvilket  de  forholdsvis 
meget  lavere  Rygge,  bevoxede  med  høje  Egetræer,  strække  sig  i 
Straaleform  ned  til  Havet  mod  Sydvest,  Syd,  Sydost,  Nordost  og  Nord. 
En  Hovedgren  løber  i  sydøstlig  Retning  til  Saporo.  Dens  højeste 
Punkt,  der  ender  i  en  400 — 500  Fod  høj  utilgængelig  Klippekegle, 
anslog  jeg  til  omtrent  5000  Fod.  Efter  hvad  Ajnoerne  fortalte  mig, 
ere  saa  vel  Jubaridake  som  alle  de  imponerende  Klippebjerge,  der 
ligge  i  Nordost  for  det,  dels  virksomme,  dels  udbrændte  Vulkaner. 
Inden  jeg  steg  ned  af  Træet  udkastede  jeg  paa  mit  ubekvemme  Stand- 
punkt en  flygtig  Skitse  af  Bjerget. 

Endnu  førend  Aften  befandt  jeg  mig  igjen  i  Bigdonai,  og 
først  nu  —  da  Tilbagerejsen  gik  langt  hurtigere  og  lettere  paa  Grund 
af  Ajnoernes  store  Orienteringsevne  —  kunde  jeg  regne  ucl,  at  jeg 
under  Gaarsdagens  tolv  Timers  Marsch  ikke  havde  tilbagelagt  mere 
end  lidt  over  2  Mil. 

Klokken  8  samme  Aften  havde  jeg  tilendebragt  mine  Forberedelser 
til  en  fordringsløs  Fest  i  denne  afsides  Egn.  Over  det  aabne  Ildsted 
koste  en  god  Hjortekjødsuppe,  og  ved  Siden  af  den  duftede  en  Gollasch 
af  Hjortekjød.  Efter  at  have  affyret  nogle  Skud  af  min  Revolver 
aabnede  jeg  en  Flaske  Champagne,  som  jeg  havde  opbevaret  specielt 
til  denne  Aften.  Ajnoerne  lode  til  at  være  forfærdede  over  Flaskens 
mousserende  og  knaldende  Aander  og  fulgte  alle  mine  Bevægelser 
med  frygtblandet  Nysgjerrighed.  Jeg  forklarede  dem  Betydningen  af 
hvad  jeg  foretog  mig:  »Idag  er  det  min  Kejsers  Fødselsdag.  Idag 
hersker  der  overalt  Lyst  og  Glæde  i  mit  fjerne  Hjem.  Nu  skulle  I 
ogsaa  drikke  af  den  perlende  Viin  paa  mit  Fædrelands  elskede  Kejsers 
Velgaaende ! « 

Og  Familieoverhovedet,  hvem  jeg  først  rakte  Bægeret,  satte 
sig  paa  sin  Æresplads  ved  Ildstedet,  lagde  Offerstaven  (Ikubaschi) 
horisontalt  paa  Bægeret  og  løftede  det  højtideligt  op  i  Højde  med 
Hagen.     Derpaa  greb  han  med  højre  Haand  om  Staven,  dyppede  den 

forsigtigt  ned  i  Vinen  og  kastede  en  Draabe  ind  i  Ilden.  Derpaa 
lagde  han  atter  Staven  paa  Bægeret;  nu  skulde  den  tjene  til  at  holde 
det  store  Overskæg  borte,  medens  han  drak.  Da  han  havde  drukket, 
lod  han  sin  venstre  Haand  glide  langs  ned  ad  Skægget  lige  fra  Munden 
til  Brystet. 

Han  indrømmede,  at  det  var  en  god  Drik,  nikkede  derpaa 
betænksomt  med  sit  hvide  Hoved  og  spurgte  mig  med  en  Mine,  der 
ikke  kunde  misforstaaes,  om  jeg  tillod,  at  ogsaa  hans  Hustru  smagte 
denne  Drik.  Han  kaldte  paa  sin  trofaste  Ægtehalvdel,  og  sikkert  var 
det  ved  denne  Lejlighed  første  Gang  i  Ajnoernes  Historie,  at  Folket 
drak  Champagne. 

Næste  Morgen  førte  en  Mand  mig  til  Kullejet  Pompets  sektan- 
san,  der  ligger  nogle  Ri  fra  Bigdonai.  Det  er  et  Leje,  som  ligger 
aabent  ved  de  sønderrevne  Flodbredder  og  danner  et  Lag  af  5 — 6 
Fods  Tykkelse.  Hidtil  bliver  det  kun  meget  lidet  paaagtet,  kun 
for  saa  vidt  der  er  nogle,  som  foretrække  at  bruge  Kul  i  Stedet 
for  Brænde. 

Til  Rejsen  tilbage  til  Havets  Kyst  benyttede  jeg  Ajnoernes 
Kanoer  (Tsippa).  Det  er  lange  udhulede  eller  udbrændte  Træstammer 
(Calopanac  ricinifolium) ,  der  have  en  Længde  af  indtil  22  Fod.  Da 
de  ere  forholdsvis  meget  smalle,  er  man  nødt  til  under  Farten  at  holde 
sig  ganske  rolig  for  ikke  at  kæntre.  Naar  Baaden  paa  grundt  Vand 
skurer  mod  Bunden,  bevæger  Ajnoen  den  fremad  med  Hænderne; 
ellers  betjener  han  sig  af  lange  Aarer  med  dobbelte  Aareblade. 

Mukavafloden  er  i  Gjennemsnit  l1/«  Fod  dyb,  men  lavere 
Steder  vexle  dog  ogsaa  med  betydeligt  dybere.  Dens  Leje  bestaar 
dels  af  Sand,  dels  af  Sten.  Floden  selv  var  undertiden  spærret  af 
kæmpestore  Træstammer,  der  vare  blevne  revne  op  med  Rode  af  Høj- 
vandet og  nu  havde  pakket  sig  sammen  her. 

Jeg  saa  kun  meget  faa  Fisk,  men  til  Gjengjælcl  var  der  paa 
Bunden  mange  Blodigler.  Ajnoerne  havde  nok  at  gjøre  med  at  befri 
deres  Ben  for  disse  Dyr,  hver  Gang  de  havde  været  ude  af  Baaden. 
Fugleverdenen  er  ikke  videre  stærkt  repræsenteret,  skjøndt  der  ikke  er 
nogen  Mangel  paa  Snepper,  Bekkasiner,  Vildgæs,  Traner  og  forskjellige 
Rovfugle.  I  Mukavadalen  saa  jeg  en  stor  Mængde  Fiskeoddere,  som 
min  japanesiske  Tjener  kaldte  »Kausa«. 

Medens  Thermometret  tre  Dage  i  Forvejen  viste  32°  G.,  noterede 
jeg  under  Flodfarten  kun  17 °G.  paa  samme  Tid  af  Døgnet. 

Allerede  undervejs  havde  jeg  forsøgt  ved  Hjælp  af  min  Tjener 
at  bevæge  den  medfølgende  Jessojapaneser  til  at  skaffe  mig  en  Hjerne- 

skal  af  en  Ajno.  Jeg  lovede  ham  5  Dollars.  Forgæves.  Jeg  bød 
sex.  Det  hjalp  ikke.  Strax  efter  min  Ankomst  til  Mukava  forsvandt 
han  imidlertid,  og  da  han  var  kommen  hjem  om  Aftenen,  saa  jeg,  at 
han  tog  min  Tjener  til  Side,  og  talte  sagte  med  ham.  Schen  med- 
delte mig  derpaa,  at  Jessojapaneseren  i  Tsun  havde  fundet  en  Ajno- 
grav.  men  at  Baadens  Mandskab  var  fulgt  efter  ham  og  havde  iagt- 
taget ham.  Hvis  han  kunde  skaffe  Ajnoerne  Brændevin  (Saki)  og  en 
Drikkeskilling,  vilde  det  maaske  lykkes  at  vinde  dem  for  Foretagendet. 
Jeg  gik  ind  paa  Forslaget.  De  skæggede  Fyre  drak  saa  længe  til  de 
begyndte  at  gjøre  Støj.  De  forlangte  Ris.  Ogsaa  det  fik  de  mod  to 
Lokker  af  deres  tykke  Haar.  Endelig  jog  jeg  de  to  Ajnoer  ud  af 
Huset ;  de  vare  meget  forskjellige  fra  de  øvrige  Bjergajnoer  og  bleve 
alt  for  ligefremme.     I  Spænding  ventede  jeg  den  næste  Morgen. 

Japaneseren  stod  uden  for  Døren,  da  jeg  tidlig  paa  Morgenen 
gik  ud  af  Huset,  og  han  blinkede  betydningsfuldt  til  mig,  idet  han 
sagde:  »Arimas«  (jeg  har);  derpaa  forsvandt  han  om  Hjørnet. 

Jeg  brød  op  til  Jubutz  og  ventede  i  ti  Minuters  Afstand  fra 
Mukava  paa  Tjeneren,  som  endelig  kom  med  en  Straapakke,  hvori 
der  laa  en  Hjerneskal  af  en  Ajno.  Jeg  tog  Pakken  op  til  mig  paa 
Saddelen  og  vogtede  den  som  en  Helligdom.  Hjerneskallen  findes  nu 
i  Nationalmusæet  i  Pest,  og,  da  der  hidtil  kun  er  blevet  bragt  to  eller 
tre  Exemplarer  til  Europa,  maatte  den  henregnes  til  de  værdifuldeste 
Gjenstande  af  vor  Samling. 

Mit  næste  Maal  var  Saporo.  Jessos  nyanlagte  Hovedstad.  I 
Tumakomaj,  den  Landsby,  hvor  Vejen  gik  af  til  Nordvestkysten,  er- 
farede jeg,  at  det  var  muligt  fra  Tschoje  at  komme  i  Nærheden  af 
Jubaridake.  Jeg  indhentede  strax  alle  mulige  Oplysninger  om  Forholdene 
og  erfarede,  at  det  ikke  vilde  være  vanskeligt  at  naa  Ajnolandsbyen 
Tubari  paa  Kanoer,  herfra  maatte  der  da  banes  Vej  til  Bjerget,  hvor- 
til ville  medgaa  mindst  1G  Dage.  I  Saporo  hørte  jeg  fremdeles,  at 
Geologen  Lyman  for  to  Aar  siden  var  taget  med  Baade  herfra  op  ad 
Iskarifloden  og  derpaa,  da  han  ikke  kunde  naa  længere  op  ad  denne, 
havde  banet  sig  Vej  over  Bjergryggen  ved  Iskariyama  for  at  naa  til 
Østkysten.  I  Løbet  af  flere  Maaneder  havde  han  beskjæftiget  80  Ajnoer 
og  stadig  levet  i  Telt.  Den  forholdsvis  korte  Rejse  havde  kostet 
4000-5000  Dollars. 

Vejen  til  Saporo  er  anlagt  med  Kunst  gjennem  den  skovrige, 
bølgeformede  og  flade  Egn;  snart  er  den  ført  videre  paa  en  Dæmning, 
snart    skaaret    igjennem  Terrainet.     De    rejsende    besværes    meget    af 

paatrængende  Insektsværme,  hovedsagelig  af  store  Bremser,  og  det 
koster  derfor  ofte  stor  Ulejlighed  at  tumle  de  urolige  Heste. 

De  smaa  Landsbyer  langs  Vejen  heboes  for  det  meste  kun  af 
Japanesere.  Den  23de  August  naaede  jeg  Saporo.  Byen  har,  For- 
stæderne iberegnet,  4000  Indbyggere.  Husene  ere  byggede  i  japanesisk 
Stil,  Tagene  lastede  med  Sten,  som  man  siger,  til  Beskyttelse  mod 
Sneen,  der  om  Vinteren  naar  en  Højde  af  8 — 10  Fod.  Gouvernements- 
huset  er  bygget  af  Træ,  men  falder  dog  strax  i  Øjnene  ved  sin  til- 
talende Arkitektur;  Taget  hvælver  sig  til  en  imponerende  Kuppel,  fra 
hvilken  man  har  en  fortræffelig  Udsigt  over  hele  Omegnen.  Ved 
Siden  af  ligger  Ministeren  Kurodas  smukke  Villa;  det  er  denne  Mand, 
hvem  Øen  Jessos  Kolonisation  er  betroet,  og  han  tager  sig  ogsaa 
ivrigt  af  sin  Opgave.     Kolonisationsministeriets  Navn  er  »Kaitakuschi«. 

Nord  for  Saporo  breder  sig  det  vidtstrakte  Sumpland  om- 
kring Iskarifloden;  det  er  gjennemgaaende  bevoxet  med  tæt  og  højt 
Sivkrat.  Fra  Slugterne  i  Syd  bruser  Tojahiros  skummende  Bjergvand 
gjennem  rige  Enge  og  frugtbart  Agerland,  der  er  dyrket  paa  moderne 
Maade,  til  Saporo,  hvor  der  blev  bygget  er  ny,  storartet  Træbro  over 
Floden.  De  sydligt  liggende  Bjerge,  hvis  stejle,  undertiden  stenede 
Skraaninger  ere  bevoxede  med  tæt  Skov,  hæve  sig  til  en  Højde  af 
over  4000  Fod. 

Saporo  var  for  ti  Aar  siden  endnu  i  Ajnoernes  Besiddelse. 
Efter  mangfoldige  Kampe  bleve  Ajnoerne  langsomt  trængte  tilbage. 
Nu  lever  der  end  ogsaa  her  fem  Europæere,  der  ere  ansatte  af 
Japaneserne  som  Lærere  ved  den  nye  Agerbrugsskole.  De  bebo  den 
nordlige  Del  af  Staden,  og  Javaneserne  have  bygget  dem  smaa  Beboelses- 
huse af  Træ  med  Salon,  Soveværelse,  Spiseværelse,  Køkken  og  Stald- 
rum. Skolen  tæller  16  Elever,  blandt  hvilke  der  findes  nogle  af  de 
japanesiske  Ministres  Sønner.  I  den  provisoriske  Skolebygning  var 
der  udstillet  forskjellige  Slags  Frø,  Frugt-  og  Træarter,  geologiske, 
zoologiske  og  botaniske  Kortværker,  altsammen  bestemt  til  Under- 
visningsbrug. Skolens  praktiske  Afdeling  beskæftiger  sig  med  Vinavls- 
forsøg,  Dyrkning  af  Humle,  Byg,  Hvede,  Byg,  Majs,  Kløver  m.  m. 
Humlen  bliver  strax  paa  selve  Stedet  benyttet  i  et  Bryggeri,  hvor 
Hr.  Kanevaga  benytter  de  Kundskaber,  han  har  indhøstet  i  Berlin,  til 
at  fremstille  godt  Lagerøl.  Han  opholdt  sig  syv  Aar  i  Tyskland  og 
talte  derfor  vort  Sprog  flydende. 

Hr.  Bøhmer,  en  Tysker,  og  Mr.  Dun,  en  Amerikaner,  staa  i 
Spidsen  for  hele  Anstalten.  De  modtoge  mig  gæstevenligt,  og  ikke 
blot   at   de  indviede  mig   i   mange  Forhold,    der  hidtil   havde    staaet 

mig  uklare,  men  ogsaa  i  en  hver  som  helst  Retning  stode  de  mig  bi 
med  Raad  og  Daad. 

Hr.  Bøhmer  fandt  paa  en  Sumpstrækning,  der  netop  var  bleven 
forvandlet  til  Mark,  to  Ajnograve  og  haabede,  at  Gouvernøren  mulig- 
vis under  de  foreliggende  Omstændigheder  vilde  give  mig  Tilladelse 
til  at  udgrave  Skeletterne  og  tage  dem  med  mig.  Han  meddelte  mig 
imidlertid,  at  der  stillede  sig  store  Vanskeligheder  i  Vejen  for  saadanne 
Forehavender,  navnlig  beroende  paa  Folkets  Forbitrelse,  der  blev  vakt 
paa  Grund  af  følgende  Begivenhed,  som  tildrog  sig  for  tre  Aar  siden 
i  Nærheden  af  Hakodate. 

En  engelsk  Forsker  var  ogsaa  paa  Jagt  efter  en  Ajnos  Hjerne- 
skal og  opdagede  en  Grav  i  Nærheden  af  Hakodate.  Han  gjorde 
ingen  videre  Omstændigheder  men  gav  sig  til  at  aabne  Graven,  til- 
egnede sig  Kraniet  og  vendte  tilbage  til  Byen,  hvor  han  gjorde  sin 
Vært,  den  daværende  engelske  Konsul  bekjendt  med  det  heldige  Ud- 
fald af  hans  Bestræbelser.  Rygtet  om  Gravfredens  Krænkelse  bredte 
sig  imidlertid  med  Lynets  Hurtighed  ud  i  Bjergene,  og  der  blev  afsendt 
en  Deputation  til  Gouvernøren  i  Hakodate  med  Forlangende  om  Op- 
rejsning. Besværingen  naaede  til  Mikadoens  Trone,  og  Sagen  blev 
ordnet  paa  følgende  Maade:  Pandeskallen  maatte  tilbageleveres,  Eng- 
lænderen blev  dømt  til  at  udrede  en  Erstatning  af  flere  Tusinde 
Dollars  til  Ajnofolket,  og  den  engelske  Konsul  mistede  sin  Plads. 

I  Selskab  med  Hr.  Bøhmer  besaa  jeg  de  to  Gravsteder.  Sivet 
var  afbrændt  i  vidt  Omfang  og  Jordbunden  meget  fugtig.  Midt  i 
Sumppartiet  hævede  Jordbunden  sig  til  en  Terrainbølge,  og  her  befandt 
de  to  Grave  sig,  hver  under  sit  Morbærtræ,  i  en  Afstand  af  omtrent 
100  Alen  fra  hinanden  i  Retningen  Øst  til  Vest.  Jorden  over  Gravene 
havde  sat  sig  noget  og  var  bedækket  med  tørre  Grene. 

Mellem  Japaneserne  i  Hakodate  hed  det,  at  der-  her  var 
begravet  et  Ægtepar.  Over  hver  Grav  stod  der  et  Mindesmærke  af 
Egetræ;  det  ene  havde  Form  af  et  4  Fod  højt  Kors,  hvis  Arme  vare 
afrundede  ned  efter;  her  hvilede  Ajnokvinden.  Der  var  viklet  et 
Bomuldstørklæde  omkring  Korset  og  fastgjort  til  det  med  en  Bast- 
strikke (af  vild  Vin).  Strikken  var  meget  net  flettet.  Mandens 
Gravmæle  var  for  saa  vidt  forskjelligt  fra  Konens,  som  der  i  Stedet 
for  Korset  var  stukket  et  20  Tommer  højt,  trekantet  Træspyd  ned 
i  Jorden. 

Da  jeg  gjorde  Gouvernøren  min  Opvartning  for  at  anmode 
ham  om  Tilladelse  til  at  sætte  mig  i  Besiddelse  af  Kranierne,    afslog 

han  kort  og  godt  min  Anmodning,  thi  den  japanesiske  Regering  havde 
den  strengeste  Befaling  til  ikke  niere  at  røre  ved  Ajnogravene. 

Paa  en  Ridetour  til  Mønsterfarmen,  der  ligger  omtrent  10 
engelske  Mil  Syd  for  Saporo  i  Tojahirodalen,  kom  vi  til  de  skønneste 
Skovpartier  i  hele  Omegnen.  Hist  og  her  saa  jeg  en  japanesisk 
Brændehugger  i  Færd  med  at  fælde  de  prægtigste  Egestammer  eller 
med  at  opstable  det  ituhuggede  Brænde  i  Stabler,  der  vare  omtrent  af 
150  Kubikfods  Størrelse.  Enhver  har  frit  Lov  til  at  fælde,  sælge  eller 
selv  bruge  Vedet.  Prisen  er  meget  lav  og  udgjør  kun  3  Kroner 
pr.  150  Kubikfod,  frit  i  Hus. 


:        .  ■ 


Fig.  66.     Ajnograve. 


Lige  som  Forsøget  med  at  plante  Naaletræer  mislykkedes, 
saaledes  har  der  heller  ikke  været  Held  med  Morbærtræerne.  Der 
findes  vilde  Morbærtræer  i  saa  stor  Mængde,  at  cle  ere  fuldkomment 
tilstrækkelige  for  den  Silkeavl,  som  drives  her,  men  de  ædle  Morbær- 
træer, som  indføres  her  hvert  Aar,  gaa  derimod  regelmæssigt 
til  Grunde. 

Et  andet  japanesisk  Projekt  gaar  ud  paa  at  anlægge  storartede 
Hestebaner  til  Iskarigavas  Kilde,  i  hvis  Nærhed  der  skulle  findes  nogle 
meget  righoldige  Stenkulslejer.  Der  er  imidlertid  ingen,  som  tænker 
paa,    om  Udbyttet  vil   kunne   komme  til  at  staa  i  Forhold   til  Trans- 

portomkostningerne.  Japaneserne  sige:  »Vi  have  Kul;  følgelig  maa  vi 
have  en  Jernbane  derhen.« 

I  Saporo  blev  jeg  formelig  bestormet  med  Spørgsmaal,  om 
jeg  ikke  havde  fundet  Jern  paa  min  Tour,  et  Spørgsmaal,  jeg  des- 
værre maatte  besvare  benægtende,  men  som  dog  viser,  at  man  ogsaa 
har  begyndt  at  tænke  praktisk. 

Den  Tid,  da  Jesso  vil  være  befolket,  er  endnu  meget  fjern,  og 
min  Anskuelse  gaar  ud  paa,  at  det  ikke  vil  blive  muligt  at  drage 
Nytte  af  Øens  Skatte,  førend  Indbyggerne  selv  have  fjernet  de 
Hindringer,  som  nu  stille  sig  i  Vejen  for  en  Indtrængen  i  det 
indre  af  Øen. 

Farmen  ligner  i  sit  hele  Anlæg  den  tidligere  omtalte  iXanaye; 
Hestene  og  Køerne  gaa  løse  om  i  Skoven  og  staa  paa  en  venskabelig 
Fod  med  Hjortene.  Saporos  Jægere  benytte  denne  Omstændighed  paa 
bedste  Maade.  Om  Vinteren  blive  Hestene  drevne  ned  til  Græsning 
paa  Østkysten,  hvor  Sneen  falder  i  meget  ringere  Mængde. 

Hvert  Aar  falder  der  nogle  Køer  eller  Heste  som  Ofre  for 
Bjørnene,  der  ligne  de  sibiriske  med  den  bekjendte  hvide  halvmaane- 
formede  Tegning  paa  Halsen.  I  Landbrugsskolens  Musæum  saa  jeg  et 
udstoppet  Exemplar,  der  var  blevet  fældet  under  særlige  Omstændig- 
heder. Det  var  i  Foraaret  1878;  en  Japaneser  var  gaaet  ud  i  Skoven 
med  sin  Søn  for  at  fælde  Træer.  Drengen  fjernede  sig  nogle  Skridt 
ind  i  Skovtykningen  og  stødte  paa  en  Bjørn,  som  uden  videre  over- 
faldt og  aad  ham.  Faderen  maa  have  hørt  sin  Søns  Angstskrig;  han 
forlod  Arbejdspladsen,  saa  Bjørnen  og  bevæbnet  med  en  lang  Kniv 
begyndte  han  en  Kamp  med  den  paa  Liv  og  Død.  Han  stødte  Kniven 
lige  gjennem  Hjertet  paa  Bjørnen,  men  denne  havde  omklamret  ham 
saa  fast,  at  den  modige  Fader  blev  funden  død  ved  Siden  af  det 
dræbte  Dyr.  Bjørnen  blev  udstoppet,  og  den  opslugte  Drengs  Hænder, 
Fødder  m.  m.,  som  man  fandt  i  Bjørnens  Mave,  bleve  lagte  i  en  stor 
Flaske  med  Spiritus  og  opstillet  i  Musæet. 

Paa  Tilbagevejen  fra  Farmen  undersøgte  Bøhmer  og  jeg  de 
nærmest  liggende  Bjerge  for  at  finde  Ajnograve.  Et  Sted  forekom 
mig  paafaldende,  og  jeg  gravede  med  Hænderne  et  3  Fod  dybt  Hul, 
men  fandt  ikke  andet  i  denne  Dybde  end  et  Par  saakaldte  »Aadsel- 
gravere.« 

Den  25de  August  forlod  jeg  Saporo  og,  da  jeg  ikke  befandt  mig 
ganske  vel,  benyttede  jeg  til  Rejsen  til  Otarunaj  den  eneste  Yinrikscha- 
vogn,  som  fandtes  i  Byen.  Vejen  til  Havet,  hvor  Fiskerlejet  Schibaku 
findes,  er  ret  god,  men  langs  med  Kysten  bliver  den  smal  og  daarlig, 


Øen  Jesso  og  Ajnofolket.  267 

skjøndt  den  nylig  er  anlagt.  Schibakus  Hytter  strække  sig  helt  hen 
til  Otarunaj.  Kystformationen  er  yderst  romantisk.  De  vulkanske 
Stenmasser  taarne  sig  op  til  lodrette  Klipper,  der  ofte  rage  helt  ud 
over  ens  Hoved,  naa  en  Højde  af  600  —  700  Fod  og  spille  i  alle 
Farver:  rødt,  grønt,  gult,  blaat,  violet  og  navnlig  orangegult.  Den 
store  Mængde  Svovl,  der  findes,  sætter  sig  ikke  alene  fast  som  smaa 
Krystaller  paa  Klipperne,  men  ytrer  sig  ogsaa  gjennem  Dampene  fra 
de  varme  Kilder,  som  hist  og  her  findes  ved  Vejen.  Førend  man 
naar  Otarunaj.  passerer  man  gjennem  to  Klippetunneler. 

Otarunaj  er  en  større  By  med  7000  Indbyggere;  den  ligger 
henrivende  smukt  mellem  de  skovbevoxede  Bjerge  ved  en  lille  Bugt,  i 
hvis  tilstrækkeligt  dybe  Havn  der  laa  en  Mængde  større  Fiskerbaade 
og  Dschunker  tilankers,  beskyttede  mod  alle  Storme.  1  Otarunaj  ender 
Telegraflinien.  Mellem  Otarunaj,  Matsumaj  og  Hakodate  finder  der 
en  livlig  Handel  Sted  med  Sild,  Lax  og  Havtang.  Byen  er  imidlertid 
smudsig  og  forsømt,  og  den  gjør,  lige  som  overhovedet  alle  Byer  paa 
Jessos  Østkyst,  Indtryk  af  at  være  meget  fattig.  Jeg  saa  større  Bjerg- 
partier ,  der  vare  ganske  blottede  for  Skov ,  thi  Fiskerne  ved  Vest- 
kysten bruge  meget  Tømmer  til  deres  Skibe  og  Fartøjer. 

I  Joitschi  lejede  jeg  Heste  til  Ivanaj,  en  lille  Landsby,  om 
hvis  Betydning  som  Kulbjergværk  jeg  allerede  havde  hørt  meget 
fortælle.  Jeg  kom  ind  i  et  fuldstændigt  Urkrat,  hvori  Siv,  Græs  og 
Slyngplanter  trivedes  i  yppig  Fylde  og  dannede  et  hvælvet,  skyggende 
Tag  over  os.  Ridevejen  er  ret  god  men  smal  og  i  hele  sin  Ud- 
strækning belagt  med  store  Træblokke  til  Beskyttelse  mod  Jordbundens 
Fugtighed.  Hele  Egnen  beherskes  af  Joitschiyama,  en  Vulkan,  der 
ligger  i  Sydvest  for  den  Vej,  jeg  havde  at  følge,  og  som  udsendte 
uhyre  Masser  af  gulgraa  Dampe. 

I  det  nyindrettede  japanesiske  Hotel  i  Skarubetz,  et  Sted,  der 
tæller  tre  Huse,  fik  jeg  ganske  vist  et  rent  Værelse,  men  ikke  andet 
at  spise  end  røget  Lax.  Her  saa  jeg  ikke  flere  egentlige  Ajnoer,  men 
jeg  lagde  dog  i  Nærheden  Mærke  til  nogle  japanesiske  Ansigter  i 
Ajnoernes  Dragt.  Kvinderne  havde  endogsaa  Overlæben  tatoveret. 
Folkene  leve  her  af  Fisk,  Majs,  Roer,  Bønner,  Paradisæbler  og  vildt- 
voxende  Kastanier. 

Allerede  om  Aftenen  begyndte  der  at  falde  en  stærk  Regn,  der 
vedblev  hele  Natten  og  forvandlede  Bækken  til  en  rivende  Strøm. 
Mine  Heste,  der  om  Natten  havde  havt  deres  fulde  Frihed,  havde 
foretrukket  at  vende  tilbage  til  deres  Hjem  Joitschi ,  og  saaledes  sad 
jeg  da  ganske  modløs   og   hjælpeløs,    omgiven    af  Befolkningens  6 — 7 

Hoveder;  min  Tjener  endte  enhver  Forhandling  med  de  ægte  orien- 
talske Ord  »Mejonitschi  ikimaschjo«  (imorgen  bryde  vi  op).  Den  næste 
Morgen  lovede  Bedring;  nogle  Solstraaler  trængte  gjennem  Skyernes 
tunge  Masse,  der  lejrede  sig  som  Bly  paa  Bjergene,  og  Barometret 
—  sank. 

Jeg  gik  tilbage  mod  Joitschi,  saa  langt  som  den  oversvømmede 
Dal  vilde  tillade  det,  for  at  se  efter  de  forsvundne  Heste.  Men  til 
ingen  Nytte.  Klokken  9  afsendte  jeg  en  Kuli  med  den  Besked ,  at 
han  ufortøvet  skulde  bringe  Hestene,  som  jeg  havde  lejet  indtil  Ivanaj 
og  havde  betalt  kontant  for.  Klokken  1  om  Middagen  vendte  Budet 
tilbage  med  Hestene.  Kort  Tid  efter  vare  de  pakkede;  der  var  intet 
Øjeblik  at  spilde,  thi  vi  skulde  endnu  tilbagelægge  en  Vejlængde  af 
4—5  geografiske  Mil. 

Strax  efter,  at  vi  vare  brudte  op,  indsaa  jeg,  at  det  vilde  have 
været  en  Umuligbed  at  ride  videre  den  foregaaende  Dag  —  Vejen 
gik  snart  i  Dalen,  snart  førte  den  op  ad  de  porøse,  forvittrede ,  vul- 
kanske Klipper,  fra  hvilke  Vandet  strømmede  ned  som  Fosser  og  rev 
Træstammer  og  Stene  ned  med  sig. 

Klokken  4  naaede  jeg  det  1500  Fod  høje  Bjergpas;  her  ligger 
et  meget  tarveligt  japanesisk  Thehus,  hvorfra  der  i  smukt  Vejr  maa 
være  en  glimrende  Udsigt.  Jeg  saa  ikke  andet  end  Taagemasserne, 
der  bevægede  sig  uroligt  og  ubestemt.  Hestene  pustede  lidt  ud  efter 
den  anstrengende  Tour,  inden  jeg  gav  Signal  til  at  begynde  Nedstig- 
ningen ad  det  stejle  Bjerg.  Vi  foretog  den.  medens  Regnen  vedblev 
at  falde  i  Strømme,  og  ved  Nattens  Frembrud  naaede  vi  en  japane- 
sisk Hytte  ved  Bredden  af  Ivanajgava,  hvis  Vande  allerede  oversvømmede 
hele  Dalen.  Vi  maatte  uden  at  spilde  et  eneste  Øjeblik  søge  at 
komme  over  paa  den  anden  Bred.  Hyttens  Ejer  vægrede  sig  i  Be- 
gyndelsen ved  at  foretage  Overfarten  i  sin  skrøbelige  Baad,  men  efter 
nogle  kraftige  Opmuntringer,  der  ledsagedes  af  adskillige  Sølvmønter, 
gik  han  endelig  ind  paa  mit  Forlangende. 

Efter  at  Bagagen  var  taget  af  Hestene  og  bragt  ombord  i 
Baaden ,  maatte  Hestene  svømme  over.  Under  Overfarten  klamrede 
vi  os  af  alle  Kræfter  til  det  stærke  Tov,  der  var  spændt  over  Floden, 
for  ikke  at  blive  revne  med  af  Strømmen.  Førend,  vi  endnu  vare 
blevne  færdige  med  at  anbringe  vor  Bagage  paa  Hestene,  var 
det  blevet  bælgmørkt.  Under  Tavshed  bestege  vi  Hestene;  jeg  lod 
Tøjlerne  hænge  og  betroede  mig  helt  og  holdent  til  Dyrets  Instinkt. 
Vi  kom  kun  langsomt  fremad.  Væltede  Træstammer  laa  til  højre  og 
til    venstre    for  Vejen ,    undertiden    ogsaa    tværs    over    denne ,    og    de 

Bambusrør,  som  Strømmen  havde  ført  hen  paa  Vejen,  gjorde,  at 
Hestene  kun  med  største  Vanskelighed  kunde  finde  frem.  Hist  og 
her  var  der  en  trøsket  Træstamme,  der  fosforescerede  i  Mørket  og 
saaledes  bragte  lidt  Afvexling  i  det  Mørke    der  omgav  mig. 

Noget  af  det  ubehageligste  ved  denne  Nattevandring,  som  jeg 
aldrig  vil  kunne  glemme,  var  Overgangen  over  smaa  Bække,  hvor 
Hestene  ofte  ganske  uventet  sank  i  lige  til  Bringen  og  saa  med  et 
hurtigt  Sæt  frem  efter  søgte  igjen  at  faa  fast  Grund  under  Fødderne. 
Var  man  ikke  uafladeligt  forberedt  paa  saadanne  Eventualiteter,  faldt 
man  ufejlbarligt  af  Hesten.  Det  var  noget,  min  Tjener  senere  kunde 
tale  med  om,  da  vi  vare  naaede  til  Ivanaj.  Hen  imod  Klokken  10  om 
Aftenen  blev  Dalen  bredere  og  Vejen  bedre. 

Aldeles  gjenemvaad  naaede  jeg  Ivanaj  kort  før  Midnat;  det 
var  imidlertid  forbundet  med  store  Vanskeligheder  at  faa  Tag  over 
Hovedet,  og  glad  var  jeg,  da  jeg  kunde  faa  mine  vaade  Klæder 
tørrede  og  faa  mig  selv  opvarmet  med  en  Skaal  hed  The.  Jeg  tog 
slet  intet  Hensyn  til  de  Tusindben,  Ørentviste,  smaa  Krebs  og  alt  det 
andet  Kryb,  der  krøb  omkring  paa  Boligens  fugtige  Jord,  ja  jeg  blev 
ikke  engang  bange  for  den  mistænkeligt  udseende,  men  tørre  Madrats, 
som  Husfaderen,  en  gammel  japanesisk  Fisker,  lagde  frem  for  mig. 

En  Milsvej  Nordvest  for  Fiskerflækken  Ivanaj  opdagede  en  af 
Tajkunens  Officerer  i  Aaret  1863  Kullagene  ved  Kajanoma,  efter  at 
han  et  Aar  i  Forvejen  var  blevet  gjort  opmærksom  derpaa  af  to 
amerikanske  Geologer.  Siden  1866  er  der  en  Sporvej  i  Drift,  og  paa 
denne  transporteres  de  Kul,  der  vindes  her,  ned  til  Kysten;  herfra  gaa 
de  atter  til  Hakodate  og  Nordnippon  paa  smaa  Kystfartøjer.  De  150 
Arbejdere  staa  under  Kommando  af  tre  kejserlige  Officerer. 

Kullaget  har  en  Tykkelse  af  7—8  Fod  og  skraaner  mod  Nord- 
ost under  en  Vinkel  af  40  Grader.  Da  jeg  ombord  paa  et  Skib  sejlede 
langs  med  Kysten  til  Isoja,  havde  jeg  tilstrækkelig  Lejlighed  til  at 
iagttage  det  bevægede  Liv  i  Omegnen  af  Bjergværket.  Kysten  bestaar 
af  rent  vulkanske  Sten,  hvis  ejendommeligt  farvede  Lag  hæver  sig 
skraat  til  en  Højde  af  omtrent  1000  Fod;  i  Nærheden  af  Havets 
Spejl  ere  de  saa  udskyllede,  at  de  ligne  kolossale  Grotter,  fremstillede 
ved  Kunst.  I  Isoja  var  der  en  Hotelvært,  som  viste  mig  et  Stykke 
slebet  hvidt  Marmor,  hvoraf  der  skal  findes  store  Masser  i  de  nære 
Bjerge,  og  som,  hvad  Godhed  angaar,  synes  at  kunne  maale  sig  med 
karrarisk. 

I  alle  mineralogiske  Anliggender  ere  Japaneserne  mistroiske  og 
indesluttede;    det   havde  jeg  Lejlighed    til   at    iagttage    endnu    samme 

Dag,  da  jeg  spurgte  mig  for  om  det  Sted,  hvor  der  fandtes  en  Sølv- 
malm, hvorpaa  en  anden  Japaneser  havde  henledet  min  Opmærksomhed. 

Paa  Rejsen  passerede  jeg  nogle  Fiskerbyer,  hvor  Europæerne 
endnu  henregnedes  til  Seværdigheder.  Kvinderne  styrtede  ud  paa 
Vejen  med  deres  spæde  Børn  paa  Armen  og  pegede  med  Fingrene 
paa  mig. 

Alle  Templer,  jeg  fik  at  se,  vare  smykkede  med  store  Lan- 
terner til  Ære  for  Fiskeguden  Mazuli,  hvis  Fest  netop  højtideligholdtes. 
I  Thehytterne  (Tschaja)  og  Værtshusene  (Jado)  stimlede  Folk  omkring 
og  lyttede  enten  til  gamle  Mænds  pathetiske  Fortællinger  eller  frydede 
sig  ved  unge  Pigers  Dans,  medens  Børnene  sloges  nok  saa  gemytligt 
under  Forældrenes  Opsigt.  De  smaa  Pus  havde  en  saa  paafaldende 
Lighed  med  pyntede  og  dresserede  Abekatte  i  deres  blaa,  korte,  stramt 
siddende  Trøjer  med  Metalknapper,  hlaa  Benklæder,  der  vare  alt  for 
korte  og  endelig  en  lille  Straahat. 

Jeg  maatte  anse  det  som  en  Naade,  at  jeg  fandt  et  Xatte- 
kvarter  i  Thehuset  i  Otaschicu.  Fra  nær  og  fjern  var  der  kommet 
Folk  rejsende  for  at  more  sig  paa  bedste  Maade  i  Anledning  af 
Fiskegudens  Fest.  Lige  til  den  tidlige  Morgen  hørte  jeg  ved  Siden 
af  mig,  over  mig  og  i  alle  Gader  følgende  Strofer  af  Festsangen 
Mazulino  kandjo,  der  blev  sunget  af  kraftige,  fuldttonede  Stemmer: 


Vandet  havde  anrettet  store  Ødelæggelser  i  hele  Omegnen: 
Huse  vare  skyllede  bort,  de  faa  beboedo  Steder  ødelagte,  ja  endog 
nogle  Menneskeliv  vare  faldne  som  Ofre  for  det  rasende  Element. 
Chausseen,  der  var  under  Anlægning  fra  Otaschicu  til  Oschamambeb, 
var  fuldstændig  ødelagt,  de  møjsommeligt  opførte  Dæmninger  skyllede 
bort,  Træbroerne  førte  bort  af  Vandet  eller  svækkede  saa  stærkt,  at 
jeg,  da  jeg  red  over  en  saadan,  styrtede  ned  i  Dybet  med  Broen  og  min 
Hest.  Jeg  slap  nogenlunde  helskindet  herfra,  men  min  Saddel  gik 
tabt  ved  denne  Lejlighed  ;  Gjorden  var  nemlig  sprunget,  og  i  samme 
Øjeblik  var  Saddelen  sporløst  forsvunden. 

Saa  længe  Japaneserne  ikke  ville  bestemme  sig  for  at  lægge 
de  nye  Veje  paa  Jesso  højere  op  ad  Bjergkrumningerne,  saa  længe 
vil  det  ogsaa  blive  umuligt  for  dem  at  vedligeholde  den. 

Efter  at  have  passeret  det  dybt  indskaarne  Bjergpas,  der 
ligger  i  en  Højde  af  1000  Fod,  fulgte  jeg  desværre  min  Førers  Raad 
at  forlade  den  egentlige  Vej  for  at  skyde  en  Gjenvej.  Det  varede 
ikke  en  halv  Time,  førend  vi  hverken  vidste  ud  eller  ind  om,  i  hvilken 
Retning  vi  skulde  gaa,  og  vi  vandrede  nu  omkring  paa  Lykke  og 
Fromme  inde  i  Urskoven.  Til  alt  Held  naaede  vi  den  flade  Bred  af 
en  Flod ,  der  var  svulmet  stærkt  op.  Vi  rede  nu  snart  paa  den  ene 
Flodbred,  snart  paa  den  anden,  efter  som  Terrainforholdene  vare, 
snart  rede  vi  i  selve  Flodlejet.  Tolv  Gange  satte  jeg  over  den  dybe 
Flod,  og  hver  Overfart  var  forbunden  med  et  koldt  Bad.  Bagagen 
blev  ogsaa  aldeles  gjennemblødt,  og  i  Oschamanibeb  gjorde  jeg  den 
sørgelige  Opdagelse,  at  mit  hele  Sukkerforraad  var  smeltet  ind  til  en 
lille,  klæbrig  Ubetydelighed. 

Ridtet  fra  Oschamambeb  til  Mori,  en  Afstand  af  4a/a  Mil, 
hørte  til  de  behageligste  Partier.  Hestene  travede  uden  Afbrydelse  i 
det  fine  Sand  paa  Havets  Bred,  og  det  lod  til  at  berede  dem  selv 
Fornøjelse  at  lade  Brændingens  hvide  Skum  skylle  hen  over  deres 
Hove.  I  smukt  Vejr  er  Egnen  overordetlig  malerisk.  Til  venstre 
hæver  sig  den  2500  Fod  høje  Ossuvulkan  over  den  klippefulde,  stejle 
Bred.  Mellem  mig  og  Vulkanens  lette  Dampskyer  krusede  sig  Havets 
Bølger:  Komagadakes  svage  Omrids  bleve  tydeligere  og  skarpere  med 
hvert  Skridt  fremad,  og  umiddelbart  til  højre  susede  den  lette  Vind  i 
de  mørke  Urskove,  der  voxe  op  ad  Bjergenes  stejle,  kløftede 
Skraaninger. 

Halvvejs  til  Mori  passerede  jeg  den  sidste  Ajnolandsby,  Yorop, 
hvis  Sivhytter,  der  vare  prydede  med  Bjørnekranier,  bevogtedes  af 
et  bjæffende  Kobbel  halvvilde,  hvide  Hunde.  I  Mori  traf  jeg  igjen 
sammen  med  Grev  Tiisbach  og  Hr.  v.  Siebold.  der  havde  jaget  i 
Omegnen. 

Førend  vi  næste  Morgen  rejste  tilbage  til  Hakodate,  fik  jeg  i 
mit  Værelse  Besøg  af  Ejeren  til  de  Heste,  jeg  havde  lejet  Dagen  i 
Forvejen;  han  fortalte  mig  med  ynkelig  Mine,  at  en  Bjørn  om  Natten 
havde  sønderrevet  hans  bedste  (!)  Hest.  Hestene  græssede  i  umiddel- 
bar Nærhed  af  Thehuset,  og  her  var  Ulykken  sket.  Paa  en  lille  Jord- 
høj ,  omgiven  af  lavt  Krat,  laa  den  lemlæstede  Hest  med  Indvoldene 
ude  af  Bugen.  Paa  Jorden  var  der  Spor  af,  at  der  havde  fundet  en 
Kamp  Sted,    og  at  Bjørnen  havde  trukket  sig  tilbage  til  de  nærmest- 

liggende  Skovstrækninger.  Vi  forfulgte  en  Tid  lang  disse  Spor,  men 
dog  uden  Resultat. 

Ved  Middagstid  naaede  jeg  igjen  Bjergpasset  Kayabetoge  og 
nød  herfra  den  feagtigt  skønne  Udsigt  over  det  lige  over  for  liggende 
Hakodate.  Min  Landrejse  paa  Yesso  fandt  sin  Afslutning  med  An- 
komsten til  denne  By. 

Ajnofolket,  der  tidligere,  for  faa  Aartier  siden,  var  udbredt  til 
Kobe  paa  Nippon,  er  for  nærværende  Tid  indskrænket  til  det  indre  af  Øen 
Yesso.     Det  er  indesluttet  af  Japanesere   i   en  Kreds,    der  ikke  mere 


Fig.  67.     Otarunaj. 

lader  sig  gjennembryde.  og  ligger  ogsaa  her  i  de  sidste  Trækninger. 
Allerede  for  Øjeblikket  er  det  smeltet  ind  til  26000—27000  Sjæle,  der 
i  en  ikke  længere  fjern  Fremtid  maa  bukke  under  for  den  frem- 
skridende Kultur. 

Der  hersker  endnu  meget  forskjellige  Anskuelser  om  dette 
mærkværdige  Folks  Oprindelse.  Allerede  en  overfladisk  Betragtning 
overbeviser  os  om,  at  Ajnoerne  ikke  have  noget  fælles  med  Japaneserne 
og  Kineserne.  Deres  Hovedform  er  ædlere,  Panden  højere  og  bredere, 
den  fremspringende  Næse  stærkere,   men  det  er  dog  navnlig  de  store, 

brune  Øjnes  horisontale  Beliggenhed,  der  bringer  Ajnoen  nærmere  til 
den  kaukasiske  Race. 

Bernhard  Davis  paastaar,  at  Ajnoernes  Kranieform  ikke  af- 
viger væsenligt  fra  Vesteuropæernes;  Professor  Donitz  slutter  derimod 
sine  Undersøgelser  angaaende  Ajnoerne  med  disse  Ord :  » Ajnoerne  ere 
Mongoler;  adskille  sig  mindre  fra  Japaneserne  end  Germanerne  fra 
Romanerne.  Der  kan  ikke  være  nogen  Tale  om  Lighed  med  de  vest- 
europæiske Typer.« 

Hvad  der  i  paafaldende  Grad  er  karakteristisk  for  Ajnoerne 
er  deres  yppige  Haarvæxt.  Professor  Donitz  paastaar  rigtignok,  at 
det  kun  er  i  Modsætning  til  Japaneserne  og  Kineserne,  at  deres  Haar- 
væxt maa  vække  Opmærksomhed;  han  omtaler  imidlertid  i  samme 
Aandeclrag,  at  han  ved  Undersøgelsen  kun  har  set  unge  og  ragede 
Ajnoer.  Jeg  har  for  mit  Vedkommende  ikke  set  en  eneste  Ajno,  der 
havde  ladet  sit  Skæg  rage.  Jeg  gjorde  tvært  imod  den  Iagttagelse,  at 
enhver  Ajno  betragter  sin  Haarvæxt  som  en  Helligdom  og  hellere 
giver  Afkald  paa  Alverdens  Rigdomme,  end  han  tillader,  at  hans  Skæg 
kommer  under  Kniven. 

Enkelte  Undersøgelser  have  godtgjort,  at  en  Ajnomands  Antal 
Haar  paa  en  bestemt  Kvadratflade  er  mindre  end  hos  en  Japaneser 
eller  en  German,  og  at  det  kun  er  de  enkelte  Haars  større  Tykkelse, 
der  lader  Haarvæxten  forekomme  saa  yppig.  Som  Kuriosum  kan 
det  dog  anføres,  at  Ajnoernes  hele  Legeme  er  bedækket  med  Haar, 
der  have  en  Gjennemsnitslængde  af  noget  over  en  Tomme.  Ajnoen 
plejer  aldrig  sit  Haar,  og  han  skyr  Vandet  som  Renselsesmiddel. 

Ajnoerne  have  næsten  altid  en  Højde  af  5  Fod,  men  de  ere 
dog  stærkere  og  kraftigere  end  Japaneserne. 

Folket  staar  meget  lavt ;  det  kan  hverken  læse  eller  skrive,  thi 
det  har  ingen  Skrift  og,  som  det  synes,  heller  ikke  nogen  Tradition; 
derimod  har  det  en  skarp  Hukommelse  for  Tal,  der  ligge  den  per- 
sonlige Existens  nærmere.  Til  at  notere  Antallet  af  deres  Ejendele, 
saa  som  Hjortehuder,  Gevirer,  Kar  og  Vaaben,  benytte  Ajnoerne 
smaa  Træstave,  hvorpaa  der  er  afsat  Streger  med  tydelig  Angivelse 
af  Tierne.  Et  andet  Middel,  som  de  anvende  for  at  hjælpe  paa 
Hukommelsen,  er  at  slaa  Knuder  paa  et  Reb. 

Ajnoernes  Boliger  ere  usle,  undertiden  kun  forfærdigede  af 
Siv,  Straa  og  Birkebark,  som  de  anbringe  mellem  Pæle,  der  have  en 
Højde  af  6  Fod.  Indgangen  er  i  Almindelighed  fra  Syd.  Enhver 
Bolig  bestaar  af  to  Afdelinger;  den  første  tjener  til  Forraadskammer, 
den  anden  som  Bolig.     I  den  første  findes  de  forskjellige  Husgeraads- 

sager,  Reb,  Hjortehuder,  Gevirer  o.  s.  v.  Naar  man  er  kommen 
gjennem  det  mørke  Rum  og  har  passeret  en  Døraabning  til  højre, 
staar  man  umiddelbart  foran  det  store  aabne  Ildsted,  der  er  anbragt 
i  en  Fordybning  i  Jorden.  I  et  Hjørne  af  Værelset  staar  den  sjuskede 
Seng  med  et  Lag  Siv:  i  Nærheden  af  den  findes  Husets  Værdisager, 
saa  som  japanesiske  Laksager,  Sværd  o.  s.  v.  Disse  Laksager  stamme 
endnu  fra  den  Tid,  da  Japaneserne  søgte  at  smigre  Ajnoerne,  og  de 
skrive  sig  alle  fra  Tokio.  De  Gaver,  der  tilhøre  en  senere  Periode,  ere 
alle  af  daarligere  Beskaffenhed  og  bevise  derved,  at  Japaneserne  nu 
ikke  mere  have  anset  det  for  Umagen  værd  at  vise  Ajnoerne  nogen 
Opmærksomhed. 

Paa  et  Stillads,  der  hviler  paa  Træstammer,  er  der  strøt  et 
Lag  Siv;  her  findes  Gæsternes  Sovepladser. 

Enhver  Person  i  Huset  har  sin  særlige  Plads  ved  Ildstedet. 
Nærmest  ved  Indgangen  er  Husfaderens  Sæde.  Mellem  ham  og  Hus- 
moderen, hvis  Plads  er  ved  den  anden  Ende  af  Ildstedet,  sidde 
Familiens  øvrige  Medlemmer  paa  en  lavere  Bænk;  den  anden  Side  af 
Ildstedet  er  forbeholdt  Gæsterne.  Saa  vel  Dør-  som  Vindusaabningerne 
ere  til  at  lukke  med  forskydeligt  Straafletværk. 

Ajnoernes  Sprog  er  væsenlig  forskjelligt  fra  Japanesernes ;  det 
klinger  ikke  ubehageligt,  men  det  er  haardt  som  Følge  af  de  mange 
r,  der  forekommer  i  det.  Mændene  udmærke  sig  ved  en  kraftig,  sonor 
Stemme,  Kvinderne  ved  en  skrigende  Falset.  Japaneserne  søge  at  for- 
hindre direkte  Samkvem  mellem  Ajnoerne  og  Udlændinge  og  optræde 
som  Mellemmænd  ved  alle  Forretningers  Afslutning.  I  Modsætning  til 
Japaneserne  have  Ajnoerne  noget  alvorligt  og  afmaalt  i  deres  Frem- 
træden; de  se  meget  vilde  og  dyriske  ud,  men  ere  overordentlig 
frygtsomme. 

De  have  Ord  for  at  være  baade  ærlige,  tro  og  flittige,  naar  de 
tjene  hos  Japanesere.  De  erhverve  deres  Livsophold  som  Daglejere, 
Fiskere,  Brændehuggere  og  Jægere;  de  jage  Bjørne,  Hjorte  og  Ræve, 
med  hvis  Pandeskaller  de  udsmykke  Stakittet  om  deres  Huse.  De 
fældede  Dyr  aflevere  de  til  Japaneserne  og  faa  da  i  Bytte  Kattunstoffer, 
Traad,  Risbrændevin  og  Tobak.  Skjøndt  den  japanesiske  Regering 
har  forbudt  dem  det .  bruge  Ajnoerne  Pil  og  Bue  eller  en  Pilekaste- 
maskine  til  deres  Jagter;  Geværer  have  de  nemlig  ikke.  Pilespidserne 
ere  forgiftede  med  et  Uddrag  af  Stormhattens  Rod.  Pilekastemaskinerne, 
der  til  Beskyttelse  mod  Regnen  ere  dækkede  af  et  Slags  Barktag,  be- 
staa  af  en  Bue  med  en  Streng  af  Vinrankens  Slyngtraade.  Maskinen 
fastgjøres  saaledes  til  et  Træ,   at  den  Pil,   der  lægges  an,   kommer  til 


Øen  Jesso  og  Ajnofolket.  277 

at  indtage  den  Retning,  i  hvilken  den  anden  Snor  fører  hen  til  et 
Brædt,  der  ligger  paa  Jorden.  Naar  en  Bjørn,  en  Hjort  eller  noget 
andet  Dyr  rører  Brædtet,  gaar  Skuddet  af,  og  Pilen  bliver  slynget  mod 
Dyret.  Hvis  Dyret  bliver  truffet,  dør  det  efter  en  Times  Forløb.  Det 
forgiftede  Sted  bliver  strax  udskaaret.  Hjortehuderne  og  Gevirerne 
transporteres  til  Hakodate  og  udgjøre  en  ikke  uvæsentlig  Del  af 
Handelen. 

Ajnoerne  leve  af  Hjortekjød  og  Fisk,  Ris,  Bønner,  Hirse,  Majs, 
Kartofler  og  Løg;  disse  sidste  faa  de  fra  deres  egne  smaa  Haver. 

Ajnoernes  Klædning  er  meget  tarvelig  og  bestaar  dels  af 
Hjorte-  og  Bjørneskind  (med  det  laadne  vendt  ud  ad),  dels  af  et  Stof, 
der  er  vævet  af  Basten  af  en  Plante,,  som  de  kalde  Ohyo.  Mændene 
bære  en  sjusket  Underklædning  med  et  Bælte,  hvori  der  stikker  en 
lang  Kniv,  og  derover  i  den  kolde  Aarstid  en  Vams  af  Hjorteskind 
samt  Sko  af  ugarvet  Læder.  Underklædningen,  hvis  Grundfarve  er 
gul,  og  som  er  kantet  med  blaa  Striber,  naar  ned  til  Knæet;  Ærmerne 
ere  saa  korte,  at  de  muskuløse  Arme  rage  helt  frem.  Hist  og  her 
lagde  jeg  Mærke  til  Mænd  med  blaa  Underklædninger  og  Bælter. 
Kvinderne  bære  en  dobbelt,  lang  Klædning,  der  er  fastgjort  med  et 
Bælte  højt  oppe  paa  Livet;  fremdeles  i  Stedet  for  Strømper  Klude, 
der  ere  vundne  omkring  Benet  fra  Ankel  til  Knæ,  kun  sjeldent  Skotøj 
af  samme  Slags  som  Mændenes.  Naar  Ajnomænclene  og  Ajnokvinclerne 
(til  en  Alder  af  af  15 — 16  Aar)  ere  hjemme,  klæde  de  sig  helt  af,  og 
kun  naar  fremmede  nærme  sig,  kaste  de  de  allernødvendigste 
Klæder  om  sig. 

Baade  Mænd  og  Kvinder  have  deres  Haar  friseret  paa  samme 
Maade:  bag  til  er  det  holdt  kortere,  men  derimod  længere  hen  mod 
Panden,  og  herfra  er  der  to  store  Lokker,  som  falde  ned  til  Siderne 
og  dække  Ørene.  Haaret,  der  sidder  meget  uordenligt,  og  som  hos 
Mændene  hist  og  her  i  Panden  er  klippet  kort  af,  bliver  holdt 
sammen  med  et  Tørklæde,  der  er  viklet  om  Hovedet.  Øjenbrynene 
bringes  med  Kunst  til  at  voxe  sammen. 

Som  Smykker  bære  Ajnokvinclerne  Halsbaand  af  røde  og  blaa 
Bomuldsfragmenter,  udpyntede  med  Knapper,  Metalstjerner,  dollar- 
lignende  Blikplader  og  Glasperler.  I  Ørene  anbringe  de  store  Sølv- 
ringe; den  fattige  Klasse  Bomuldstraade,  som  trækkes  gjennem 
Ørehullerne.  Moderen  trykker  Barnets  Øreflig  i  den  spædeste  Alder 
saa  længe,  til  den  bliver  tynd  og  blød,  og  gjennemstikker  den  endelig 
med  en  grov  Naal. 

Blandt  Ajnokvinderne  findes  den  ejendommelige  Skik  at  tato- 
vere Over-  og  Underlæben ;  Operationen  bliver  udført  ved  at  ridse  de  paa- 
•gjældende  Steder  med  stumpe  Knive  og  ved  derpaa  følgende  Indgnidning 
med  Sod  fra  Kogekarrene.  Pigerne  begynde  med  Tatoveringen  i  en 
Alder  af  6 — 7  Aar.  og  først  ved  Farvegrænsen  midt  paa  Overlæben. 
Naar  Pigen  er  voxen,  kan  hun  allerede  være  stolt  af  sit  »Mundskæg« 
og  af  den  »Flue« ,  der  smykke  hendes  Læber.  Ogsaa  paa  Arme  og 
Ben  anbringe  de  3— 6  sorte  Ringe. 

Kvindernes  Stilling  over  for  Mændene  er  ikke  underordnet,  saa- 
ledes  som  Tilfældet  er  i  Japan;  tvært  imod  staar  Husmoderen  ikke 
blot  Side  om  Side  med  Manden  ved  enhver  Forretning,  men  bliver 
ofte  taget  med  paa  Raad  i  alle  Familieanliggender,  og  meget  ofte 
kommer  hendes  vægtige  Stemme  til  at  gjøre  Udslaget. 


Fig.  69      En  tatoveret  Haand. 

Ajnoerne  holde  ikke  af  at  blive  spurgte  om  deres  Forældre  eller 
Forfædre,  og  de  synes  heller  ikke  om,  at  Gæsten  ser  ud  af  Vinduet. 
De  færreste  af  dem  ere  i  Stand  til  at  angive  deres  Alder  med  Bestemt- 
hed, skjøndt  de  have  en  Tidsregning,  der  hviler  paa  Maanefaserne. 

Livet  i  Ajnobyen  er  ordnet  paa  samme  Maade  som  i  Familien. 
Til  Byens  Overhoved  vælges  den,  der  ejer  det  største  Antal  Vaaben. 
Hvis  han  begaar  nogen  Uretfærdighed  enten  i  Udøvelsen  af  sine  Pligter 
eller  ved  Afgjørelsen  af  indre  Anliggender,  bliver  han  afsat,  og  den. 
der  har  lidt  Uret,  indtager  hans  Plads.  Tidligere  fandtes  der  den 
Skik  hos  dette  livsglade,  gæstevenlige  Folk,  at  Byens  Overhoved  gik 
enhver  ankommende  fremmed  imøde  ved  Distriktets  Grænse,  hilste  paa 
ham  og  ledsagede  ham  til  den  modsatte  Grænse,  hvor  han  da  blev 
overleveret  til  Nabodistriktets  Overhoved.  Nutildags  existerer  denne 
Skik  kun  i  faa  Egne. 

I  Familien  er  Gæstevenskabet  knyttet  til  strenge  Ceremonier, 
Husets  Venner  forsamle  sig  hver  Aften  til  selskabelig  Samtale  ved 
Boligens  Ildsted,  der  er  9 — 12  Fod  langt  og  henved  5  Fod  bredt. 
Enhver  Gæst  bliver  budt  særlig  velkommen  af  Husets  Herre.  Denne 
sidder  efter  orientalsk  Skik  og  Brug  ved  Ildstedet  og  lader,  som  om 
han  ikke  ser  den  nyankomne,  førend  denne  har  gjort  sig  det  bekvemt 
paa  den  Side  af  Ildstedet,  der  er  forbeholdt  Gæsterne.  Saa  se  de  i 
Tavshed  paa  hinanden,  bøje  sig  lidt,  idet  de  gjøre  en  Bevægelse  med 
Armene,  som  om  de  vilde  omfavne  hinanden.  De  folde  Hænderne 
paa  Brystet  som  til  Bøn,  gnide  dem  lidt  og  hæve  dem  derpaa  med 
Haandfladen  indad  til  Højde  med  Øjnene,  hvorpaa  de  atter  føres  ned 
til  Brystet  langs  Skægget.  Denne  Hilsen  udføres  altid  siddende  eller 
paa  Hug. 

Naar  to  Ajnoer  møde  hinanden  paa  Gaden,  tage  de  Hoved- 
tørklæderne af. 

Husmoderen  hilser  paa  en  anden  Maade.  Hun  giver  den  højre 
Haand  den  Stilling,  vi  kjende  saa  godt  fra  Avertissementer,  Skilte  og 
Vejvisere,  idet  hun  bestemt  angiver  en  Retning;  derpaa  stryger  hun 
den  indvendige  Side  af  Pegefingeren  hen  over  Overlæben,  lige  under 
Næsen,  fra  højre  til  venstre  og  tilbage  igjen.  Denne  Hilsningsscene 
var  altid  lige  saa  komisk  som  den  Maade,  hvorpaa  en  Ajno  udtrykker 
sin  Forbavselse:  han  griber  rned  hele  Haanden  om  Næsen,  skyder  den 
venstre  Skulder  op  og  frembringer  en  spørgende  Lyd:  »Hæj?«  Den 
samme  Skik  kan  man  iagttage  hos  Tibetanerne. 

De  fleste  Ajnoer  arbejde  hele  Dagen  igjennem  i  Skovene  og 
ere  da  ledsagede  af  et  Kobbel  halvvilde  Hunde.  Mange  af  disse  Dyr 
løbe  bort  i  Skovene,  blive  vilde  og  tilkjendegive  deres  ynkelige  Til- 
værelse ved  om  Natten  at  hyle  og  tude  paa  en  gribende  Maade. 

Jeg  kom  ikke  til  noget  tilfredsstillende  Resultat  under  mine 
Efterforskninger  og  Forespørgsler  angaaende  Ajnoernes  Religion.  De 
betragte  Sol,  Maane,  Stjerner,  Ild  og  Vand,  fremdeles  Bjørne,  ja  endog 
Europæeren  som  Guddomme;  iøvrigt  have  de  allerede  antaget  flere 
af  Japanesernes  religiøse  Skikke,  saaledes  disses  Bedestok  (der  naar 
jeg  ikke  tager  fejl,  kaldes  inao),  en  lille  rund  Stav,  ved  hvis  ene  Ende 
der  hænger  Papirstrimler;  men  i  Stedet  for  det  kostbare  Papir  nøjes 
Ajnoerne  med  selve  Stokkens  Basttrævle,  som  de  flosse  op  paa  langs. 
Naar  Ajnoen  dræber  et  Dyr,  ofrer  han  til  Guderne,  ja  selv  naar  en 
Sakidrik  gaar  rundt,  bliver  Ildens  Gud  aldrig  forglemt.  I  Almindelig- 
hed er  Folket  i  høj  Grad  overtroisk. 

Ægteskaberne  afsluttes  som  oftest  mellem  nærmeste  Slægtninge, 
dog  ikke  mellem  Søskende.  Bryllupperne  skulle  være  forbundne  med 
store  Festligheder;  der  bliver  spist  meget  Hjortekjød  og  Ris,  men 
drukket  endnu  mere  Risbrændevin,  som  Folket  sætter  stor  Pris  paa. 

Saa  snart  Ajnoen  gaar,  rider  eller  færdes  paa  Floden,  synger 
eller  nynner  han  en  Melodi,  hvad  der  beviser,  at  Folket  i  Retning  af 
musikalsk  Sands  staar  meget  højere  end  Japaneserne  og  Kineserne. 
.Melodierne  ere  ukunstlede  og  tiltalende. 

En  Japaneser,  der  var  voxet  op  mellem  Ajnoerne,  fortalte 
mig  følgende  ejendommelige  Skik.  Den  Mand,  der  forfører  en  gift 
Kone.  er  retfærdiggjort  over  for  vedkommende  Ægtemand,  saa  fremt 
Konen  har  foræret  ham  en  Ørenring.  Kan  han  ikke  klare  for  sig  paa 
denne  Maade,  finder  der  en  »Stokkeduel«  Sted,  og  denne  ender  som 
oftest  diblogt.  Med  saadanne  Pryglerier  er  der  imidlertid  stedse  for- 
bundet et  storartet  Drikkelag  paa  den  besejredes  Bekostning.  Den 
samme  Japaneser  meddelte  mig,  at  Huset  bliver  brændt  ned,  naar 
dets  Herre  dør;  under  min  Rejse  blandt  Ajnoerne  kunde  jeg  dog  ikke 
opdage  nogen  Brandtomt. 

De  afdøde  blive  lagte  paa  en  Straamaatte  med  højre  Side 
ned  ad  og  med  Hovedet  hvilende  paa  den  højre  Haands  Flade.  De 
blive  begravne  i  denne  Stilling  i  Modsætning  til  Japaneserne,  hvis  Lig 
begraves  siddende  paa  Hug. 

Den  Maade.  hvorpaa  Ajnoerne  tage  sig  af  Bjørnene,  er  ganske 
karakteristisk;  naar  det  lykkes  at  fange  unge  Bjørne,  blive  de  over- 
givne til  en  Kone,  der  netop  har  mistet  sit  spæde  Barn ;  Bjørnene  die 
nu  hende,  til  de  blive  saa  store,  at  de  kunne  æde  Hjortekjød  og  Bælg- 
frugter. Naar  Bjørnene  endelig  ere  blevne  saa  store,  at  de  kunne 
blive  farlige,  slagtes  cle  under  store  Festligheder.  Alle  juble  og  drikke 
Saki  —  men  Moderen  græder  over  sit  dræbte  Barn! 

I  den  nyere  Tid  har  der  fundet  Ægteskaber  Steel  mellem 
Ajnopiger  og  Japanesere,  og  saaledes  forsvinde  Folkets  gamle  Sæder 
lidt  efter  lidt  under  det  japanesiske  Tryk. 

Inden  jeg  slutter  min  Beskrivelse  af  Jesso  vil  jeg  tillade  mig 
den  Udtalelse,  at  Kolonisationsværket  i  de  10  Aar  kun  har  opnaaet 
meget  ringe  Resultater.  Kyststrækningerne  ere  sandede  og  tilsyne- 
ladende ufrugtbare,  og  de  indvandrede  Japanesere  anse  det  ikke  for 
Umagen  værd  at  opdyrke  den.  Ajnoerne,  der  boe  i  det  indre,  have 
derimod  ingen  Sands  for  Agerdyrkning*). 


Fig.  71.     Kjedel  til  Kogning  af  Fisketran. 

Japanesernes  Hovederhverv  er  Fiskeri  og  Vinding  af  Havtang. 
Navnlig  er  Vestkysten  overordentlig  fiskerig.  Der  fiskes  hvert  Aar 
Millioner  Sild  (inschin),  Sardiner  (ivaschi)  og  Lax. 

*)  Ved  et  mærkeligt  Tilfælde  beskæftigede  det  japanesiske  Blad  »Nogio  Zaschi« 
sig  med  en  statistisk  Skildring  af  Jordforholdene  netop,  medens  jeg  opholdt 
mig  paa  Øen.  Ifølge  denne  er  der  7000  Kvadratmil  (engelsk)  opdyrket  Land, 
6000  Kvadratmil  Eng,  5000  Kvadratmil  Skovplantager,  9000  Kvadratmil  Klipper 
og  Lava.  Efter  mine  egne  Erfaringer  anslaar  jeg  den  opdyrkede  Jord  til 
højst  600  Kvadratmil  (engelsk) ;  de  Enge,  der  kunne  benyttes,  til  1000  Kvadrat- 
mil. Ordet  »Skovplantager«  maa  ikke  tages  bogstaveligt.  Virkelige  Plant- 
ninger bemærkede  jeg  kun  i  Nærheden  af  Farmerne,  i  det  højeste  2  Kvadrat- 
mil. De  andre  Skove  have  Japaneserne  kun  Naturen  at  takke  for,  thi  de  ere 
i  Urtilstand.  Efter  mit  Skøn  ere  over  tre  Fjerdedele  af  Øen  dækkede  enten 
af  vulkanske  Stenarter  eller  af  Urskove. 

I  det  nordvestlige  fanges  der  ogsaa  Hvaler. 

Fiskeriet  begynder  i  Maj  og  beskæftiger  gamle  og  unge. 
Enhver  har  Tilladelse  til  at  fiske,  men  skal  afgive  30  Procent  af  Ud- 
byttet til  Kolonisationsministeriet. 

Tangen  høstes  fra  Juli  til  Oktober;  den  fiskes  med  lange 
Stænger,  bliver  bragt  i  Baade  til  Havbredden  og  strax  tørret  der;  hertil 
medgaar  der  tre  Solskinsdage.  I  frisk  Tilstand  har  den  en  Længde 
af  32  Fod.  Den  bliver  skaaren  i  Stykker  af  3  Fods  Længde,  bunden 
i  Knipper  og  saaledes  bragt  i  Handelen.  Der  udføres  aarlig  6000 
Tons  til  Japan  og  Kina. 

Sent  paa  Efteraaret  give  de  indvandrede  japanesiske  Fiskere 
sig  af  med  Vinding  af  Fisketran.  De  store  Lerkjedler,  hvori  Trannen 
koges  ud,  staa  under  aaben  Himmel  og  benyttes  ogsaa  som  Badekar. 

Naar  den  friskt  brændende  Ild  flammer  op  ad  den  store  Kjedels 
Sider  og  den  renlige  Japaneser  med  Velbehag  kigger  op  af  den,  faar 
man  det  Indtryk,  at  det  er  et  Menneske,  der  koger  sig  selv. 


IX. 

Tilbagerejse  til  Schanghai. 


Militærrevolutionen    i   Tokio    og    dens  Aarsager.    —    Satsumaopstanden.   —    Saigos 

tragiske  Endeligt.  —    Overfart  til  Schanghai.  —   Skibet  i  en  Taifuns  Magt.  —    Nær 

ved  at  gaa  under.  —  En  Rædselsnat.  —  Frelse  og  Ankomst  til  Schanghai. 


Jeg  naaecle  i  rette  Tid  til  Hakodate;  det  samme  Skib,  »Tokachio 
Maru« ,  der  havde  bragt  mig  over,  laa  netop  med  Dampen  oppe  og 
klart  til  at  stikke  i  Søen.  Den  næste  Morgen  forlod  jeg  Byen.  Regnen 
faldt  i  Strømme,  og  en  stærk  Taage  lagde  sig  over  Havet,  saa  at 
Skibet  maatte  stoppe  flere  Gange.  Foruden  os  tre  var  der  endnu 
ombord  en  amerikansk  »Lærd« ,  der  gjorde  sig  fortjent  til  denne 
Titel  ved  uafbrudt  Tavshed  og  en  stadig  Hensynken  i  Tanker,  samt 
hans  Hustru  og  Barn.  Trods  Regn  og  Kulde  sov  denne  Dame  paa 
Dækket  hele  den  første  Nat. 

Kaptajnen  søgte  at  undskylde  det  gamle  Skibs  uforholds- 
mæssigt stærke  Rullen  i  den  rolige  Sø  ved  at  meddele,  at  det  var 
ladet  alt  for  stærkt;  paa  den  forrige  Rejse  var  det  den  alt  for  ringe 
Ladning,  der  skulde  have  Skylden.  Naar  en  nysgjerrig  Passager 
spurgte  Kaptajnen  om,  hvor  naar  vi  vel  kunde  være  i  Yokohama, 
trak  han  smilende  paa  Skuldrene  og  svarede  som  et  Orakel:  »Vi  ere 
paa  Vejen  derhen«.  Da  Yokohamas  Havn  laa  for  os,  forklarede  han 
vor  forholdsvis  tidlige  Indtræffen  med  de  Ord:  »Skibet  havde  truffet 
en  gunstig  Strøm.« 

Den  næste  Morgen  rejste  jeg  til  Tokio  for  at  tage  Afsked 
med  den  engelske  Gesandt,  Sir  Harry  Parkes.  I  Tokio  havde  der  i 
Mellemtiden  fundet  en  Militærrevolution  Sted;  Aarsagen  til  den  maa 
søges  i  Efterveerne  efter  Satsumarevolutiohen. 

Skal  det  lykkes  paa  den  ene  Side  at  belyse  denne  Begivenhed 
fra  det  rette  Standpunkt,  paa  den  anden  Side  at  give  Læseren  et 
klart  Overblik  over  Japans  nuværende  politiske  og  sociale  Forhold, 
navnlig  med  Hensyn  til  de  europæiske  Handelsforhold,  vil  det  være 
nødvendigt  at  gaa  nogle  Aartier  tilbage  i  Landets  Historie. 

Den  8de  Juli  1853  kastede  en  amerikansk  Eskadre  Anker  ud 
for  Uraga  i  Provinsen  Sagamie:  den  bestod  af  fire  statelige  Krigs- 
skibe under  Befaling  af  Commodore  Perry,  der  overbragte  en  Skrivelse, 
hvori  der  fra  Amerikas  Side  stilledes  Forslag  om  Afslutning  af  en 
Handels-  og  Venskabstraktat. 

Efter  otte  Dages  Forløb  afsejlede  Perry  efter  at  have  erklæret, 
at  han  vilde  komme  igjen  næste  Aar  for  at  hente  Svar.  Hele  Japan 
kom  i  den  største  Bevægelse  i  Anledning  af  denne  uhørte  Begivenhed. 
Daimioerne  (Fyrsterne)  satte  paa  Taikunens  Befaling  Landet  i  For- 
svarstilstand, Mikadoen  lod  holde  offenlig  Bøn  og  Andagt,  for  at 
Himlen  skulde  afværge  den  truende  Ulykke;  kun  den  intelligentere 
Del  af  Befolkningen  tænkte  over  de  øjensynlige  Fordele  ved  at  komme 
i  Berøring  med  de  fremmede. 

I  Februar  1854  kastede  Commodore  Perry  Anker  i  Bugten  ved 
Tokio  med  en  Flaade,  bestaaende  af  otte  Skibe.  Forgæves  bønfaldt 
Japaneserne  ham  om  at  vende  om  igjen.  Perry  gav  sig  ikke  tilfreds, 
forend  Underhandlingerne  i  Kanagava  havde  ført  til,  at  Havnene  Schi- 
moda  og  Hakodate  bleve  aabnede. 

De  Resultater,  den  amerikanske  Expedition  havde  været  saa 
heldig  at  opnaa,  bevægede  de  europæiske  Magter,  først  Russerne,  til 
at  forsøge  sig  i  samme  Retning.  Den  russiske  Fregat  »Diana«,  der 
blev  sendt  til  Schimoda,  gik  imidlertid  under  ved  et  Jordskælv,  som 
ødelagde  Schimoda  den  23de  December  1854.  Ikke  desto  mindre 
lykkedes  det  den  skibbrudne  Admiral  Putiatin  at  udvirke,  at  Havnene 
Nagasaki  og  Yokohama  bleve  aabnede  for  Russerne.  Først  i  Aaret 
1860  tiltvang  Hollænderne   og  Preusserne  sig  lignende  Begunstigelser. 

Utilfredsheden  i  Landet  steg  fra  Time  til  Time.  Daimioerne 
udrustede  Krigsskibe  paa  egen  Bekostning,  og  de  gamle  ærværdige 
Tempelklokker  bleve  omstøbte  til  Kanoner,  med  hvilke  man  armerede 
de  største  Stæder.  Da  det  endelig  lykkedes  den  amerikanske  Delegerede 
Harris  at  faa  Taikunen  i  Tale,  trak  de  mest  indflydelsesrige  Fyrster 
sig  tilbage  fra  Regeringen,  og,  da  Mikadoen  ikke  havde  anerkjendt 
de  afsluttede  Traktater,  raabte  de  misfornøjede  Samurai:  »Lad  os 
hylde  Mikadoen  og  fordrive  de  fremmede  Barbarer!« 

Den  naturlige  Følge  af  saadanne  Udtalelser,  der  snart  faldt 
offenligt,  snart  i  største  Hemmelighed,  var  politiske  Intriger,  der 
strakte  sig  over  alle  Kaster,  og  hvis  Spidse  i  første  Linie  var  rettet 
mod  de  fremmede,  der  havde  trængt  sig  ind  i  Landet.  Det  første 
Offer  for  Samuraiernes  mægtige  Bevægelse  var  den  liberale  Fyrste  li 
Kamon:  paa  Vejen  til  sit  Slot  blev  han  massakreret,  og  hans  Hoved 
blev  vist  Folket  som  et  afskrækkende  Tegn  paa  den  Straf,  der  ventede 
enhver  europæervenlig  Agitator.  Morderne  overleverede  sig  selv  til 
Regeringen  med  Bøn  om,  at  Dødsstraffen  over  dem  maatte  blive  fuld- 
byrdet saa  hurtigt  som  muligt,  og  det  varede  heller  ikke  længe,  førend 
de  fik  deres  Bøn  opfyldt. 

Den  5te  Juli  1861  blev  det  engelske  Gesandtskab  i  Tokio 
overfaldet.  Ved  Midnatstide,  medens  den  japanesiske  Vagt  sov,  trængte 
Morderne  ind  i  Bygningen  og  nedsablede  nogle  Englændere;  cle  bleve 
imidlertid  jagne  paa  Flugt,  da  de  øvrige  Englændere  brugte  deres 
Revolvere. 

Samuraiernes  Stemning  betegnedes  ved  talrige  morderiske 
Overfald  paa  Europæere;  det  sidste  Offer  var  den  tyske  Konsul  Håber, 
der  i  Aaret  1874  blev  dræbt  i  Hakodate;  ved  højlys  Dag  blev  han 
hugget  ned  af  en  ung  Kriger,  der  listede  sig  bag  paa  ham. 

Det  er  ganske  ejendommeligt  for  alle  disse  Attentater,  at  de 
bleve  udførte  med  den  utroligste  Fejghed,  medens  Morderne  derimod 
senere,  naar  de  henrettedes,  viste  et  beundringsværdigt  Mod. 

Til  Trods  for  Amerikas,  Englands  og  Preussens  yderst  dygtige 
diplomatiske  Bestræbelser  befandt  Kolonisterne,  der  strømmede  ind  i 
massevis,  sig  i  en  usikker  og  farlig  Situation.  De  følte  tydeligt  nok 
Akilleshælen  i  cle  Traktater,  der  vare  afsluttede  med  Taikunen,  og 
som  vare  temmeligt  værdiløse,  naar  de  ikke  vare  godkjendte  af  Mika- 
doen. Men  dennes  Anseelse  og  Indflydelse  var  i  synlig  Tilvæxt,  og 
gjennem  sine  Embedsmænd,  der  blandede  sig  hindrende  i  alle  For- 
retninger og  Handelsforbindelser,  beredte  han  Europæerne  Vanske- 
ligheder uden  Ende. 

Efter  at  det  første  japanesiske  Gesandtskab  i  Aaret  1862  var 
blevet  sendt  til  Europa,  indkaldte  Mikadoen  en  Forsamling  af  Dai- 
mioerne  til  Tokio  for  at  raadslaa  med  dem  om  vigtige  Spørgsmaal, 
der  angik  Landet.  Blandt  Deltagerne  i  Konferencen  befandt  sig  ogsaa 
den  gamle  Fyrste  af  Satsuma.  Ledsaget  af  et  talrigt  Samuraifølge 
mødte  Toget  paa  Vejen  fra  Tokio  til  Yokohama  et  Selskab  Euro- 
pæere, tre  Herrer  og  en  Dame,  der  foretog  en  Ridetour.  Japanesisk 
Vedtægt  forlangte,    at  enhver,    der  mødte   det  fyrstelige  Tog,    skulde 

vige  til  Side,  ind  paa  en  Bivej.  Dette  undlode  Europæerne.  Nogle 
af  Krigerne,  der  i  Forvejen  vare  opfyldte  af  Had  til  de  fremmede, 
droge  deres  Sværd  og  trængte  ind  paa  Europæerne.  Kjøbmand 
Richardson  blev  dræbt,  medens  det  lykkedes  de  øvrige  at  naa  Yoko- 
hama, takket  være  deres  hurtige  Heste. 

Englænderne  forlangte  derpaa  Fyrstens  Udlevering.  Da  dette 
Forlangende  ikke  blev  opfyldt,  blev  Byen  Kagoschima  skudt  i  Brand 
i  Foraaret  1863.  Japaneserne  hævnede  sig  herfor  ved  at  nedbrænde 
de  engelske  og  amerikanske  Gesandtskabsbygninger.  Ikke  nok  her- 
med: nogle  indfødte  Fyrster,  der  aabent  vare  opmuntrede  dertil  af 
Mikadoen,  forsøgte  deres  Krigskunst  tilsøs;  de  beskøde  nogle  ameri- 
kanske, franske  og  hollandske  Skibe,  og  dette  havde  atter  til  Følge, 
at  Simonosaki  blev  bombarderet  og  at  der  blev  paalagt  en  ikke  ube- 
tydelig Kontribution.  Saadanne  Revselser  forfejlede  ikke  deres  Hensigt; 
Japaneserne  gjorde  Bekjendtskab  med  Europæernes  overlegne  Kamp- 
maade  og  følte  deres  egen  Underlegenhed.  Samuraierne  søgte  at 
drage  Nytte  af  deres  Ulykker  og  prøvede  deres  nye,  militære  Ud- 
dannelse for  første  Gang  mærkværdig  nok  ikke  mod  de  fremmede 
Barbarer,  men  i  den  blodige  Borgerkrig  Aar  1868.  Paa  denne  Tid 
var  Fremmedhadet  egentlig  forsvundet  hos  alle  indsigtsfulde  Person- 
ligheder, og  det  ene  af  de  to  Partier  vilde,  at  Mikadoen  skulde  være 
eneherskende,  medens  det  andet  vilde  at  Taikunen  skulde  være  det. 
Begge  Partier  stræbte  efter  at  vinde  de  fremmede,  der  kunde  forsyne 
dem  med  Krigsmateriel  og  Instruktorer.  Den  japanesiske  Ungdom 
lærte  fremmede  Sprog  og  blev  endog  sendt  til  Europa  for  at  faa  en 
hojere  Uddannelse. 

Den  regerende  Taikun  (Schogun)  Histotsubaschi  lod  sig  den 
10de  November  1867  overtale  til  at  abdicere  til  Fordel  for  Mikadoen, 
Mutsuhito  (født  den  3die  November  1850,  siden  3die  Februar  1867 
Japans  121de  Kejser).  Nu  var  det  sket,  men  den  uskyldige  Abdika- 
tionsskrivelse  skulde  endnu  koste  meget  Blod. 

Taikunen,  der  levede  roligt  i  sin  Residens  i  Osaka,  fik  fra 
Kejseren  en  Indbydelse  til  at  komme  til  hans  Hof  i  Kioto,  hvor  han 
skulde  nyde  samme  Ære  som  de  kejserlige  Prinser.  Den  vankelmodige 
Mand  lod  sig  bevæge  af  nogle  af  sine  Raadgivere  til  at  bryde  op  til 
Kioto  i  Spidsen  for  sin  Hær.  Da  Satsumas  og  Koshius  Samaraier  fik 
delte  at  vide,  vilde  de  spærre  Taikunen  Vejen,  og  ved  Fushimi  kom 
det  til  en  Fægtning  —  og  hermed  begyndte  den  store  Borgerkrig  Aar 
1S68.  Med  korte  Mellemrum  blev  der  leveret  flere  Slag,  hvori  Op- 
rørerne bukkede  under  til  Trods  for  deres  Tapperhed. 

Den  7de  Februar  blev  der  højtideligt  overrakt  de  europæiske 
Repræsentanter  en  kejserlig  Haandskrivelse,  hvori  Mikadoen  for  første 
Gang  ved  sin  Underskrift  tilkjendegav  sig  som  Japans  Enehersker  og 
dømte  saa  vel  Anføreren  Tokugava  Kaiki  som  alle  andre  Rebeller  til 
at  miste  deres  Ære  og  Værdigheder.  Samtidigt  blev  der  udrustet  en 
Hær  til  at  undertrykke  Opstanden.  Under  de  mange  Kampe,  der 
med  skiftende  Held  bleve  udkæmpede  mellem  Regeringstropperne  og 
Taikunens  Tilhængere,  og  som  endte  med  disses  Underkastelse  og 
Hovedstadens  Forlæggelse  fra  Kioto  til  Yeddo  (der  fra  nu  af  blev 
kaldt  Tokio)  i  Slutningen  af  Aaret  1868,  kom  Fremmedhadet  dog 
endnu  nogle  Gange  til  Udbrud,  navnlig  da  Mikadoen  stadfæstede  alle 
Overenskomster  med  Europæerne.  I  det  Øjeblik,  den  nuværende 
engelske  Gesandt  Sir  Harry  Parkes  vilde  gjøre  Mikadoen  sin  højtidelige 
Opvartning  i  Kioto,  var  han  lige  ved  at  falde  for  Morderhaand.  Nogen 
Tid  i  Forvejen  vare  10  Matroser  og  en  Officer  fra  et  fransk  Krigsskib 
blevne  myrdede  i  Nærheden  af  Osaka.  Den  japanesiske  Regering 
udtalte  sin  dybeste  Beklagelse  over  disse  Tildragelser  og  fuldbyrdede 
beredvilligt  de  Straffedomme,  som  Franskmændene  dikterede.  Alle 
de  Samuraier,  som  havde  deltaget  i  Attentatet,  bleve  dømte  til  Hara- 
kiri. Efter  at  de  11  havde  udført  Selvmordet,  fik  de  øvrige  Straffen 
eftergivet  paa  Franskmændenes  Forbøn. 

Efter  Taikunatets  Ophævelse  fulgte  der  andre  betydelige  og 
gjennemgribende  Reformer.  Feudalsystemet  med  de  mange  Fyrster  i 
Landet  kunde  ikke  holde  sig  længer  og  faldt  under  Fremskridt- 
bevægelsens  Øxeslag. 

Landet  fik  en  ny  Provinsialinddeling;  i  Spidsen  for  hver  Pro- 
vins kom  der  en  Gouvernør,  for  Størstedelen  tidligere  Daimioer,  medens 
de  øvrige  Fyrster  fik  Tilladelse  til  at  beholde  en  Tiendedel  af  deres 
tidligere  Indtægter.  Disse  vare  tilstrækkelige  til ,  at  Fyrsterne  kunde 
føre  en  behagelig  Tilværelse  nu,  da  de  ikke  længere  skulde  underholde 
Samuraier,  men  disse  kunde  derimod  slet  ikke  komme  ud  af  det  med 
den  tilsvarende  Brøkdel  af  deres  tidligere  Indtægter.  Regeringen, 
hvem  det  paahvilede  punktligt  at  udbetale  Pensionerne,  gjorde  snart 
den  ikke  videre  glædelige  Opdagelse,  at  Halvdelen  af  Rigets  Indtægter 
medgik  til  de  afsatte  Fyrster  og  Samuraierne,  og  at  Bonden  jamrede 
sig  under  de  høje  Skatter.  Saaledes  kunde  det  ikke  blive  ved  at  gaa. 
Man  tænkte  paa  Udveje,  og  et  Finansgeni  kom  paa  den  Tanke,  at 
man  kunde  »affinde  sig«  med  dem.  Pensionisterne  fik  uventet  i  Stedet 
for  kontant  Udbetaling  en  Obligation,  som  fritog  Regeringen  for  frem- 
tidig Udbetaling  af  Aarsrenterne. 

19 


290  Tilbagerejse  til  Schanghai. 

De  fleste  Opstande  og  Rebellioner  kunne  føres  tilbage  til,  at 
Deltagernes  materielle  Interesser  ere  blevne  krænkede.  Samuraierne 
lode  heller  ikke  længe  vente  paa  sig.  Indtil  Aar  1877  gjærede  det 
snart  hist,  snart  her;  overalt  var  der  smaa  Fægtninger,  der  gik  ud 
paa  at  befri  Mikadoen  for  hans  slette  Raadgivere.  I  Aaret  1877  var 
det  imidlertid  ingen  ringere  end  den  højtærede  General  Saigo,  der  til- 
vejebragte en  Opstand,  der  kostede  Landet  meget  Blod  og  mange 
Penge.  Det  var  ham,  hvem  Mikadoen  navnlig  havde  at  takke  for 
Japans  Kejserkrone;  det  var  en  Mand,  som  Folket  endnu  den  Dag  idag 
forguder  som  en  Helt.  Han  var  bleven  fornærmet  paa  Kejseren  over, 
at  han  som  tidligere  Medlem  af  Statsraadet  ikke  havde  kunnet  faa 
Kejseren  til  at  gaa  ind  paa  et  Forslag  om  at  paaføre  Korea  Krig. 
Han  havde  trukket  sig  tilbage  til  sit  Hjem  Kagoschima  og  oprettet 
en  Krigsskole  for  Samuraier,  og  allerede  i  1875  var  der  optaget  30000 
Krigere,  der  havde  sat  deres  Liv  i  Pant. 

Hvad  var  Saigos  Mening  hermed?  Vilde  han,  den  dygtige 
General,  virkelig  søge  at  befri  sin  Herre,  Mikadoen,  for  de  slette  Raad- 
givere? Var  det  virkelig  den  uegennyttige  Helt  med  Martyrkronen? 
Eller  nærede  han  dybt  i  sit  indre  hemmelige  Tanker  og  Planer  om  at 
naa  et  højere,  lokkende  Maal?  —  Han  er  død. 

I  Januar  1877  brød  han  op  mod  Nord  med  en  Hær  paa 
14000  hengivne  Samuraier.  Regeringen  opbød  i  Hast  en  anden  Hær 
for  at  tæmme  Løven.  Under  Afsyngelsen  af  Satsumarebellernes  Sang 
kom  det  ved  Javarasaka  til  et  Slag,  hvori  Rebellerne  bleve  slagne 
med  uhyre  Tab.  Indtil  d.  14de  December  gjentoge  Fægtningerne  sig 
med  ulykkelig  Udgang.  Paa  denne  Dag  blev  den  tapre  Saigo,  kun 
omgiven  af  500  Mand,  angrebet  af  14000  Mand  Regeringstropper. 
Kampen  varede  kun  kort  Tid.  Saigo  blev  saaret.  Hans  Ven  Reppu 
afhuggede  hans  Hoved  og  begravede  ham. 

Da  man  undersøgte  de  faldne,  fandt  man  Anførerens  Hoved. 
Saigo  var  dragen  ud  i  Spidsen  for  sin  Hær  iført  den  straalende  Mareschals- 
uniform  og  var  bleven  dræbt  i  en  Arbejders  tarvelige  Kittel.  De 
kejserlige  Troppers  Anfører  vadskede  Saigos  Hoved  som  Tegn  paa 
den  højeste  Agtelse  og  lod  derpaa  de  faldne  bisætte  i  et  Tempel  i 
Kagoschima. 

Saaledes  endte  Satsumaoprøret ,  under  hvilket  der  var  blevet 
dræbt  6400,  saaret  10500  Mand;  det  havde  kostet  Regeringen  63 
Millioner  Kroner. 

Regeringen  viste  sig  mild  og  overbærende  mod  Deltagerne  i 

dette  Oprør,  men  Efterveerne  udebleve  dog  ikke,  og  de  ytrede  sig  først 
i  Militæropstanden  i  Tokio. 

Soldaterstandens  Utilfredshed  vaagnede  ved  den  Omstændighed, 
at  kun  Officererne  havde  faaet  Krigsmedailler  efter  Satsumaoprørets 
Undertrykkelse,  Mandskabet  derimod  ikke.  Da  nu  hertil  kom,  at 
Finansministeren,  der  skulde  gjøre  Front  til  saa  mange  Sider,  nedsatte 
Mandskabets  Lønning,  voxede  Gjæringen. 

Den,  der  har  havt  Lejlighed  til  at  gjøre  Bekjendtskab  med 
den  indgroede  Høflighed,  der  er  betegnende  for  det  japanesiske  Folk, 
vil  let  kunne  danne  sig  en  Forestilling  om  Militærsubordinationen. 
Den  foresatte  skulde  ikke  tillade  sig  at  udstede  en  kategorisk  Befaling ; 
Soldaten  sukker  underdanigst,  naar  han  hører  sin  foresattes  Ønske 
udtalt,  og  gjør  saa  for  øvrigt,  hvad  han  vil,  ikke  hvad  han  skal.  Der 
er  ikke  Spor  af  Stramhed  imellem  Soldaterne.  Det  hændes,  at  drukne 
Soldater  med  dragen  Yatagan  styrte  ind  paa  hverandre,  insultere 
Europæerne  eller  ynkelig  gjennemprygle  Politimændene,  de  eneste 
paalidelige  Opretholdere  af  Ordenen;  saadanne  Udskejelser  foregaa 
endog  lige  for  Officerernes  Øjne. 

Da  Demoralisationen  er  saa  udpræget,  var  det  mærkværdigt, 
at  Regeringen  ikke  greb  til  kraftige  Midler. 

Den  27de  August  belurede  en  Embedsmand  den  hastige  Sam- 
tale mellem  to  Soldater.  De  talte  om  et  Signal,  bestaaende  af  to 
Kanonskud,  der  skulde  affyres  paa  Kastellet,  og  om  det  forestaaende 
Mytteri.  Vedkommende  Embedsmand  havde  netop  Tid  nok  til  'at 
ile  hen  til  en  Minister  og  melde,  hvad  han  havde  hørt.  Regeringen 
havde  blot  kunnet  tage  nogle  ubetydelige  Forholdsregler,  inden 
Signalet  lød. 

Det  var  Mikadoens  Livgardeartillerister,  der  havde  sat  Mytteriet 
i  Scene ;  deres  Kaserne  laa  i  Nærheden  af  det  engelske  Gesandtskab.  Her 
stod  ogsaa  Træfningen  mellem  Rebellerne  og  de  Regeringstropper,  der 
vare  blevne  sendte  imod  dem.  Der  blev  skudt  livligt,  men  Nattens 
Mørke  forhindrede  en  alt  for  stor  Blodudgydelse.  Kuglerne  pebe  hen 
over  det  engelske  Ministerium,  og  Flertallet  af  dem  borede  sig  ind  i 
en  Jordvold,  der  laa  bag  ved  Bygningen.  Oprørerne  bleve  tilsidst 
besejrede,  efter  at  der  i  det  hele  var  faldet  30  Mand ;  300  bleve  fangne, 
Resten  undkom. 

Under  Oprøret  forefaldt  der  mange  gribende,  men  dog  navnlig 
tragi-komiske  Scener.  En  Hob  var  trængt  hen  til  Indenrigsministeren 
Itos  Bolig  (Ito  var  den  nylig  myrdede  Ikubos  beklagelsesværdige 
Efterfølger)   og  vilde  sætte  Ild  paa  Huset,    der   var    gjennemboret  af 

talrige  Kugler.  Men  Regeringstropperne,  der  i  Mellemtiden  vare  rykkede 
ud,  tvang  Oprørerne  til  at  tiltræde  Tilbagetoget.  Ministeren  var  endnu 
i  rette  Tid  flygtet  til  Kejseren,  hvad  disse  Herrer  altid  gjøre  under 
betænkelige  Omstændigheder.  Mikadoens  Person  var  hidtil  stedse 
bleven  anset  for  hellig,  selv  af  Oprørerre.  Det  vil  sige:  han  fik  ikke 
Skylden  for  Landets  Ulykker,  men  man  mente,  at  han  kun  blev  slet 
ledet  og  var  omgiven  af  uredelige  Raadgivere.  Det  var  disse,  der  nu 
skulde  gjøres  uskadelige. 

En  anden  Hob  paa  300  Mand  drog  til  det  kejserlige  Palads 
og  forlangte  at  faa  Mikadoen  at  se.  Da  det  blev  antydet  dem ,  at 
dette  ikke  kunde  lade  sig  gjøre  under  saadanne  Omstændigheder, 
skod  en  af  de  fanatiske  Soldater  sig  paa  Stedet  en  Kugle  for  Panden. 

Under  mit  Ophold  i  Tokio  var  Stemningen  blandt  Befolkningen 
trykket,  og  overalt  gav  der  sig  en  uhyggelig  Stilhed  tilkjende.  Straffer 
man  Rebellerne,  hed  det,  ville  de  mindes  som  Martyrer;  slippe  de 
derimod  ustraffet  derfra  —  det  vil  sige:  faa  de  de  forlangte  Medailler 
i  Stedet  for  at  blive  henrettede  —  vil  Oprøret  blive  betragtet  som 
kronet  med  Held,  og  Demoralisationen  vil  kun  slaa  dybere  Rødder. 

Den  Omstændighed,  at  Mikadoen  kort  efter  forlod  Byen  for  at 
tiltræde  en  Rundrejse  gjennem  Landet ,  bevirkede  kun,  at  Ministrenes 
Forlegenhed  blev  endnu  større.  De  følte  sig  ikke  sikre  paa  deres  Liv 
og  vare  altid  ledsagede  af  en  Kavallerieskorte  paa  fem  Mand,  naar  de 
kjørte  gjennem  Tokios  Gader. 

For  nylig  kjørte  en  af  Excellencerne  saaledes  hjemad  i  dette 
Optog.  En  gammel  Mand  med  et  Bønskrift  i  Haanden  trængte  sig 
frem  til  Vognen  og  kastede  sig  ned  paa  Jorden.  Denne  uventede 
Begivenhed  havde  til  Følge,  at  Kavalleribedækningen  spredtes  for  alle 
Vinde,  og  Ministeren  fik  saaledes  Lejlighed  til  at  modtage  Bønskriftet 
og  at  skjule  sin  Forlegenhed  ved  at  gjøre  en  god  Gjerning. 

I  det  tyske  Gesandtskabs  Hus  havde  jeg  den  Ære  at  blive 
forestillet  for  Hs.  Ex.  Indenrigsminister  Ito.  Uden  at  forbinde  nogen 
som  helst  Tanke  dermed  spurgte  en  af  Gesandtskabets  Medlemmer  til 
Ministerens  Befindende.  Excellencen,  der  intet  Øjeblik  troede  sig  sikker 
paa  sit  Liv,  saa  vemodig  op  mod  Salonens  Loft,  udstødte  et  ægte 
japanesisk  Suk  og  svarede  melankolsk:  »Jeg  takker  —  godt!« 

Mine  Timer  i  Japan  vare  talte.  I  Yokohama  traf  jeg  endnu 
engang  sammen  med  min  Ven,  Bjergværksdirektør  Ullrich,  der  vilde 
rejse  hjem  over  Amerika.  Vi  festligholdt  vor  Afsked  paa  den  hjerte- 
ligste Maade.  Vore  Veje  skiltes:  hans  gik  til  Kulturen,  mod  Øst,  min 
til  Ørkenen  Kopi  eller  Gobi. 

Postforbindelsen  mellem  Yokohama  og  Schanghai,  disse  to 
betydeligste  Handelsstæder  i  det  fjerne  Østen,  vedligeholdes  en  Gang 
om  Ugen.  Det  japanesiske  Mitzu-Bischi-Postkompagnis  Skibe  ere 
amerikanske  Hjuldampere  af  Træ  med  en  Drægtighed  af  2000—4000 
Tons ;  de  ere  indrettede  saa  elegant  og  bekvemt  som  muligt  for 
Passagererne.  Medens  den  forreste  Del  af  Skibet  indtil  Hjulkasserne 
er  forbeholdt  Dækspassagererne,  er  den  agterste  Del  udstyret  med 
Kahyter  i  to  Etager.  I  den  nederste  Etage  findes  den  store  Spisesal, 
i  den  øverste  den  mindre  Musik-  og  Læsesalon. 

Den  Ilte  September  1878  indskibede  jeg  mig  paa  »Tokio- 
Maru«  for  at  afgaa  til  Schanghai.  Klokken  4  om  Eftermiddagen  lettede 
vi  Anker.  Søen  var  temmelig  rolig,  og  der  var  Liv  og  Lystighed 
blandt  Dækspassagererne.  De  japanesiske  Koner  og  Piger,  der  rejste 
til  Kobe  eller  Nagasaki,  fniste  og  lo  paa  deres  friske,  muntre  Maade 
og  beskæftigede  sig  snart  med  deres  Livsopgave  —  Toilettet.  Japa- 
neserne  stode  i  Grupper  paa  Dækket;  nogle  tilvinkede  endnu  de  til- 
bageblevne en  sidste  Afskedshilsen,  andre  talte  ivrigt  om  Vind  og 
Vejr,  atter  andre  lod  Ølflasken  gaa  rundt. 

Klokken  var  5,  og  Havnen  laa  allerede  langt  bag  os;  selv  den 
13000  Fod  høje,  gamle  Vulkan  Fusiyama  tog  sig  nu  kun  ud  som  et  Taage- 
billede.  Pludselig  opstod  der  en  Tummel  blandt  Passagererne.  Japa- 
neserne  løbe  raadvilde  omkring  mellem  hverandre:  »Hvor  erKaptainen? 
En  Mand  over  Bord!« 

En  Japaneser,  der  havde  staaet  lænet  til  Rælingen,  vistnok  i 
behagelige  Tanker,  havde  pludselig  tabt  Ligevægten,  da  Skibet  be- 
gyndte at  rulle,  og  var  faldet  i  Søen.  .  Det  varede  længe,  førend  Kap- 
tajnen fik  at  vide,  hvad  der  var  sket,  og  kunde  give  Ordre  til  at 
stoppe  Skibet  og  sætte  Redningsbaaden  ud.  Men  saa  gik  ogsaa  alt 
med  en  beundringsværdig  Hurtighed.  Vi  Passagerer  fulgte  Manøvrerne 
i  aandeløs  Spænding. 

»Der  —  der  er  han!  —  Nej!  det  er  ikke  ham!  —  Nu  synker 
han!  -  Oh;  den  Stakkel!« 

Langt,  langt  borte  saa  jeg  den  forulykkedes  Hoved  —  det  var 
ikke  større  at  se  til  end  et  Knappenaalshoved ;  snart  hævede  Bølgerne 
det  højt  op,  snart  dukkede  det  atter  under  i  Kølvandet.  En  Rednings- 
bøje,  der  var  bleven  kastet  ud,  gik  tilsøs  i  den  modsatte  Retning. 
Redningsbaaden  maatte  dirigeres  ved  Signaler  fra  selve  Skibet,  fordi 
Mandskabet  ikke  kunde  se  den  forulykkede.  Han  holdt  sig  imidlertid 
oven  Vande,  og  fra  Sekund  til  Sekund  mindskedes  Afstanden  mellem 
ham  og  Redningsbaaden. 


294  Tilbagerejse  til  Schanghai 

Gud  ske  Lov,  endelig! 

Styrmanden  fik  Tag  i  Fyren,  der  i  samme  Øjeblik  tabte 
Bevidstbeden,  trak  ham  op  i   Baaden  og  bragte  ham  ombord. 

Han  laa  paa  Dækket  saa  stiv  som  en  Træmand,  og  Skibs- 
lægen foretog  Oplivelsesforsøg.  Slag  med  den  flade  Haand  paa 
Ryggen  og  Brandy,  der  blev  dryppet  ind  mellem  de  blaa  Læber, 
havde  den  tilsigtende  Virkning;  han  gav  Havet  tilbage,  hvad  Havets 
var;  om  Aftenen  laa  den  frelste  indviklet  i  tykke  Uldtæpper  i  en  første 
Klasses  Køje  og  forlangte  —  mere  Brandy. 

Den  næste  Dag  var  Vejret  afskyligt ;  det  regnede  og  stormede, 
og  Taagen  var  saa  tæt,  at  Skibet  maatte  stoppe  flere  Gange.  Ja  vi 
frygtede  for,  at  der  skulde  komme  en  Taifun;  man  havde  spaaet  os 
det  overalt  i  Yokohama.  Om  Natten,  bedagede  Vejret  sig  imidlertid, 
og  Kl.  2  var  Himlen  stjernesaaet. 

Paa  den  videre  Rejse  over  Kobe  gjennem  den  herlige  Kanal 
til  Nagasaki  indtraf  der  ikke  noget  Uheld.  Men  de  onde  Dage  ude- 
bleve  ikke. 

Jeg  vil  forudskikke  nogle  almindlige  Bemærkninger  om  disse 
forfærdelige  Hvirvelstorme,  der  hvert  Aar  kræve  saa  store  Ofre  af  Liv 
og  Gods.  Taifunerne  (af  det  kinesiske  Ta-fun,  det  vil  sige  en  stor 
Vind)  kaldes  ogsaa  Cykloner  og  ere  Hvirvelvinde,  hvis  Omraade  er  det 
atlantiske  og  det  stille  Ocean,  det  bengalske  og  navnlig  det  kinesiske 
Hav.  Saadanne  Storme  have  ofte  en  Radie  af  flere  hundrede  engelske 
Mils  Længde.  Stormen  har  altid  en  omdrejende  Bevægelse  imod 
Solen;  Nord  for  Ækvator  altsaa  en  Bevægelse  modsat  Viserne  paa  et 
liggende  Uhr,  Syd  for  Ækvator  derimod  en  Bevægelse  i  samme  Retning 
som  Viserne.  Enhver  Taifuns  Midtpunkt  har  desuden  en  fortløbende 
Bevægelse,  der  fjerner  sig  fra  Ækvator,  og,  saa  vidt  bekjendt,  har 
endnu  ingen  saadan  Storm  passeret  Linien.  Forandringer  i  Lufttrykket, 
en  usædvanlig  Falden  af  Barometret,  derpaa  en  Ildfarvning  af 
Himmelen,  en  tæt  Taage  i  hele  Horisonten,  først  indtil  en  Højde  af 
20  Grader,  derpaa  hurtigt  stigende  og  givende  hele  Synskredsen  en 
rødliggraa  eller  endog  en  violet  Farve,  endelig  en  sig  nærmende 
Torden  og  de  løsladte  Elementers  stønnende  Raseri  —  det  er  Tegnene 
paa,  at  Stormen  nærmer  sig. 

Centrifugalkraften  gjør  sig  stærkt  gjældende,  og  dette  er  Aar- 
sagen  til  at  Atmosfæren  i  Taifunens  indre  er  betydeligt  tyndere,  at 
der  saaledes  i  Centrum  finder  en    overraskende  Synken  af  Barometret 

Sted*);  Havets  Niveau  stiger  ind  imod  Stormcentret,  og  der  danner 
sig  de  saa  kaldte  »Stormbølger«,  der  ofte  hæve  sig  til  enorme  Vand- 
søjler, der  danne  Forbindelse  mellem  Hav  og  Skyer,  og  som,  i  samme 
Øjeblik,  som  de  berøre  en  Kyst,  saa  pludseligt  oversvømme  hele 
Landskaber,  at  hele  Befolkningen  gaar  til  Grunde.  Sætte  vi  altsaa, 
at  et  Skib  passerer  tværs  gjennem  en  Taifun,  vil  dets  Barometer 
synke  uafladeligt,  indtil  det  har  naaet  Centrum,  og  clerpaa  igjen  be- 
gynde at  stige.  Vindens  Styrke  aftager  derimod  ind  mod  Centrum, 
og  ofte  hersker  her  fuldstændigt  Vindstille. 

Vi  forlode  altsaa  Nagasaki  d.  17de  September  Klokken  4  om 
Eftermiddagen;  det  var  Taage  og  Regn.  Efter  en  Times  Sejlads  lod 
Kaptajnen  vende,  og  vi  sejlede  nu  tilbage  i  Retning  af  Nagasaki: 
Barometret  begyndte  at  danse.  I  Havnen  var  Kvikvølvsøjlen  igjen 
bleven  rolig,  og  Kaptajnen  besluttede  ved  Nattens  Frembrud  at  fort- 
sætte Rejsen  til  Schanghai.  Denne  Nat  forløb  med  rolig  Søvn.  Den 
næste  Dag  bragte  ikke  noget  mærkeligt,  og  den  næste  Nat  gik  lige- 
ledes paa  bedste  Maade.  Klokken  4  om  'Morgenen  kom  der  Liv  i 
mig.  Skibet  rullede  saa  stærkt,  som  jeg  endnu  ikke  havde  oplevet; 
ved  hver  Rulning  maatte  jeg  holde  mig  fast  for  ikke  at  blive  slynget 
ud  af  Køjen.  Klokken  7  stod  jeg  op  og  drak  The  —  men  det  kunde 
jeg  ikke  taale.  Jeg  begav  mig  strax  op  paa  Dækket,  men  blev 
kommanderet  ned  i  Salonen,  fordi  der  uafladelig  slog  Styrtesøer  over 
Skibet.  Mærkværdigt  nok  var  Vinden  ikke  særligt  voldsom,  men 
desto  mere  sydede  og  gærede  det  i  Havet;  det  var,  som  om  der  her 
rasede  en  Storm,  der  ikke  kunde  faa  Luft. 

Vi  syv  Passagerer  —  heldigvis  var  der  ingen  Kvinder  —  laa 
i  Konversationssalonen;  vi  havde  bygget  et  Slags  Barikade  af  Læne- 
stolene og  de  andre  Stole,  der  vare  kastede  rundt  omkring.  En 
holdt  sig  fast  ved  et  Bordben,  der  var  skruet  fast  i  Gulvet,  en  anden 
stemmede  Ryggen  mod  en  Sofaryg. 

Jeg  stod  ved  den  Styrbords  Glasdør  og  holdt  en  Jérnsøjle 
krampagtig  omfattet,  jeg  stirrede  ud  paa  det  larmende,  truende  Hav. 
Bølgerne  dannede  hele  Landskaber  af  Bjerge,  Dale  og  Afgrunde.  Det 
var  et  rædselsfuldt  imponerende  Skue,  som  Havet  frembød,  oprørt  som 
det  tilsyneladende  var  lige  ned  til  Bunden;  Modsætningen  mellem 
Naturens  Almagt  og  Menneskets  Afmagt  var  overvældende. 


")    I  Taifunens  Centrum   viste  mit  Aneroidbarometer  732.5  Millimeter  mod  760.7 
i  Yokohama. 

Medens  de  første  tilskadekomne  Matroser  —  de  vare  ved 
Skibets  voldsomme  Bevægelser  blevne  slyngede  mod  noget  fast  Gods  — 
bleve  bragte  til  Lægen,  der  forbandt  dem  saa  godt,  som  det  var 
muligt,  stoppede  Maskinen  pludseligt,  og  nede  fra  lød  Raabet  »Brand!« 
der  overdøvede  Bølgernes  Larm.  Vi  ilede  ned  saa  hurtigt,  som  det 
lod  sig  gjøre.  Matroserne  løb  med  Slanger  og  Sprøjter  i  alle  Retninger. 
Lugerne  vare  allerede  aabnede,  og  dog  kunde  den  tykke  Røg  ikke 
trække  ud.  Mangt  et  Ansigt  blegnede,  og  mangen  Haand  for  skjæl- 
vende  hen  over  Panden.  Sexhundrede  Kister  med  Tændstikker  vare 
komne  i  Brand;  deraf  kom  den  forfærdelige  Røg.  Heldigvis  var 
Branden  bleven  opdaget  i  rette  Tid.  Efter  en  halv  Times  Forløb  var 
Ilden  slukket,  og  Kaptajnens  Befaling  til  at  kaste  Kisterne  over  Bord 
blev  udført  temmelig  hurtigt. 

Vi  laa  igjen  mellem  hverandre  i  den  øvre  Salon,  stille  og 
ordknappe.  Det  var  omtrent  ved  Middagstide.  Jeg  havde  aldrig 
kunnet  tænke  mig ,  at  Bølgerne  kunde  blive  endnu  større.  Og  dog 
skulde  det  blive  endnu  værre.  Det  var  ikke  mere  muligt  at  gaa  paa 
Skibet.  Skulde  man  fra  et  Sted  til  et  andet,  maatte  man  springe  fra 
den  ene  faststaaende  Gjenstand  til  den  anden. 

Der  indtraadte  en  uhyggelig  Pause.  Skibet  lod  til  at  være 
naglet  fast  til  Havets  Bund;  det  rørte  sig  ikke.  Men  —  som  om  det 
kun  havde  pustet  for  derpaa  med  saa  meget  større  Kraft  at  kunne 
sætte  sin  Bredside  mod  de  fremstormende  Bølger,  heldede  det  nu 
til  højre,  som  om  det  skulde  kæntre:  hele  Styrbordssiden  kom  under 
Vand;  da  rejste  det  sig  igjen  med  stor  Hastighed  —  der  lød  et  Brag, 
saa  forfærdeligt,  som  om  Lynet  var  slaaet  ned  i  Skibet;  det  gik 
gjennem  Marv  og  Ben.  Forfærdede  sprang  vi  op.  Dødelig  Angst  stod 
malet  paa  alles  Ansigter. 

Jeg  rev  Salondøren  op  og  saa  ud.  Ved  Siden  af  mig  stod 
.  den  amerikanske  Geolog  Hague.  Hvad  jeg  nu  saa,  skal  jeg  aldrig 
glemme.  Gjennem  den  tynde  Stormtaage  fik  jeg  Øje  paa  Skibets 
Kaptajn,  der  var  surret  fast  med  Tove,  og  som  lige  saa  bestyrtet  som 
jeg  saa  ned  i  den  gabende  Afgrund,  der  delte  Skibet  mellem  os  i  to 
Halvdele. 

»Enten  er  Kjedelen  sprungen  eller  Skibet  er  sprængt.  Vi  ere 
fortabte!« 

Og  dog  maatte  jeg  smile  med  Geologen  der  nikkede  med 
Hovedet  og  ytrede:    vDet  var  kjedeligt!« 

Ved  Gud!  Jeg  ventede  fattet  paa,  at  Skibet  skulde  synke,  og 
udregnede  blot  hos  mig  selv,  hvor  lang  Tid  det  endnu  kunde  vare: 

»Om  fem  Minutter  er  alt  forbi!  —  Forbi!  —  Ja,  det  var 
kj  edeligt!« 

Men  Skibet  sank  ikke.  Dækket  havde  ganske  vist  ikke  kunnet 
modstaa  Vandets  Kraft  og  var  styrtet  ind  lige  ned  til  Maskinrummet, 
men  selve  Skibsskroget ,  der  var  godt  bygget ,  havde  ikke  lidt  noget. 
Denne  Begivenhed  havde  krævet  nogle  Ofre:  der  var  blevet  lagt 
nogle  saarede  ind  paa  Hospitalet,  men  der  var  ikke  gaaet  nogen  over- 
bord, skjøndt  Kjøkkenet  og  nogle  Kahytter  vare   blevne  skyllede  bort. 

Et  Øjeblik  hvilede  alt;  selv  Stormens  Magt  tav.  Men  derpaa 
begyndte  det  igjen.  Stormen  tudede  uhyggeligt  gjennem  Master  og 
Tovværk.  Ilden  under  Kjedlen  skulde  man  troet  slukket,  thi  Vandet 
stod  allerede  to  Fod  højt  i  Maskinrummet.  Nogle  Japanesere  fra 
Fordækket  vare  flygtede  hen  til  os  i  Salonen.  En  af  dem  holdt  fast 
om  Pianoets  Ben  og  græd  bitterligt,  en  anden  laa  ved  Siden  af  ham 
med  Hovedet  forbundet  og  stirrede  sløvt  frem  for  sig;  en  tredie,  der 
var  en  endnu  ung  Knøs,  havde  i  sin  Dødsangst  kastet  sit  Tøj  for 
at  kunne  svømme,  og  med  klapprende  Tænder  og  foldede  Hænder  bad 
han,  at  Himmelen  vilde  hjælpe  ham. 

Dagen  gik  kun  langsomt.  Jeg  tror  næppe,  at  nogen  haabede 
at  se  den  næste  Morgen.  Hen  imod  Aften  begave  vi  os  i  Spring  til 
Spisesalen.  En  Skibslygte  oplyste  kun  tarveligt  dette  Rum.  Jeg 
havde  omklamret  et  Bordben  og  laa  lige  som  de  andre  paa  det  bare 
Gulv.  Snart  var  det,  som  om  vi  befandt  os  midt  inde  i  en  fyrende 
Blænkerkæde;  saa  knagede  og  bragede  det  i  alle  Skibets  Fuger,  som 
om  det  sukkede  af  Smerte  over  ikke  at  kunne  værge  sig  bedre  mod 
de  indtrængende  Bølger. 

Da  bragede  det  igjen,  frygteligere  end  før,  og  strax  derefter 
trængte  en  Vandstrøm  ind  i  Salonen  og  slog  med  en  saadan  Magt 
mod  de  forgyldte  Vægge,  at  den  forvandledes  til  Skum,  der  sprøjtede 
op  til  Loftet  og  helt  over  til  den  modsatte  Side.  Ingen  vidste,  hvad 
der  var  sket;  senere  fik  vi  at  vide  at  den  Bagbords  Hjulkasse  var 
bleven  knust,  og  at  en  Del  af  den  omgivende  Forskalning  var  bleven 
trykket  ind.  Hele  Natten  igjennem  gjentoge  Rædslerne  sig  med  de 
indstyrtende  Vandmasser. 

Vor  brave  Kaptajn  veg  ikke  et  Øjeblik  fra  sin  Plads  i  Farens 
Stund;  uafladeligt  skyllede  Bølgerne  hen  over  ham.  Rolig  og  besindig, 
kolblodig  og  bestemt  uddelte  han  sine  Bafalinger,  og  det  var  kun 
hans  Energi,  vi  havde  at  takke  for,  at  Ilden  ikke  gik  ud  under 
Kjedlerne   og   Skibet    mistede  sin  Manøvredygtighed,    thi  de  forsagte 

Maskinfolk  vilde  flygte,  fordi  Vandet  bestandig  steg  højere  i  Maskin- 
rummet.    Imidlertid  ansaa  han  ogsaa  selv  Skibet  for  tabt. 

Dog  tilbage  til  Salonen!     Det  er  Midnat. 

Ved  Skibslygten  ligger  en  ældre  Rerre.  en  amerikansk  Missio- 
nær; han  beder.  Ved  Siden  af  ham  en  graaskægget  gammel  Mand, 
der  bestræber  sig  for  at  skrive  paa  et  Blad  Papir,  maaske  et  Afskeds- 
ord, thi  Kaptajnen  vil  kaste  en  lille  Tønde  i  Havet  med  kortfattet 
Meddelelse  om  vor  Undergang  og  saaledes  forsøge  at  lade  Verden 
faa  en  sidste  Efterretning  fra  os.  Da  rejser  der  sig  pludselig  en  ung 
Amerikaner  op  fra  sit  Leje;  han  er  bleg  som  at  Lig,  thi  han  lider  af 
Dysenteri. 

„Boy!  —  boy!  —  brandy!1'  raabte  han;  „bring  brandy!" 

Raabet  finder  Gjenklang.  Det  varede  længe,  førend  Opvarteren 
kunde  finde  to  ubeskadigede  Flasker  med  Brandy.  Endelig  lykkedes 
det,  og  en  venlig  Indbydelse  til  at  drikke  med  fik  os  et  Øjeblik  til 
at  glemme  vor  rædselsfulde  Situation.  Stormen  vedblev  at  rase, 
og  vi  drak. 

Det  blev  Morgen.  Jeg  gik  ind  i  Kahytten  og  kastede  mig 
paa  mit  fugtige  Leje  i  Haab  om  at  finde  lidt  Hvile  efter  den  søvnløse 
Xat.  Og  rigtig;  jeg  sov  til  Middag,  ganske  vist  ikke  fast,  fordi  jeg  i 
saa  Fald  vilde  være  bleven  slynget  ud  af  Køjen,  men  jeg  kom  dog 
lidt  til  Kræfter  igjen.  Da  jeg  vaagnede  lod  det  til,  at  Situationen 
var  bleven  en  Smule  bedre,  thi  Maskinen  arbejdede,  skjøndt  Skibet 
ved  hver  Hjulomdrejning  rystede  saa  stærkt,  som  om  det  i  næste 
Øjeblik  skulde  gaa  i  tusinde  Stumper  og  Stykker. 

Jeg  syntes,  jeg  havde  det  godt  i  Køjen.  Jeg  kaldte  paa 
Opvarteren  og  lod  mig  bringe  en  Flaske  Champagner,  som  jeg  tømte 
i  to  Drag  —  saa  faldt  jeg  i  en  fastere  Søvn  Klokken  4  om  Efter- 
middagen blev  jeg  vækket  ved  det  Frydeskrig: 

»All  right!  vi  have  passeret  Taifunen!« 

Der  gik  endnu  taarnhøje  Bølger,  men  Stormen  var  ikke  mere 
saa  voldsom.  Den,  som  aldrig  har  erfaret,  hvilken  Virkning  Raabet 
Land!  Land!  frembringer  efter  saadanne  Farens  og  Ophidselsens 
Dage,  og  hvorledes  Livshaabets  svage  Gnist  blusser  op  og  slaar  ud  i 
lys  Lue  —  den  vil  jeg  bede  om  at  tænke  sig  forsat  med  mig  til 
»Tokio  Marus«  Musiksalon.  Enhver  af  de  frelstes  Øjne  taler  mere, 
end  Læberne  ere  i  Stand  til  at  udtrykke;  et  eneste  Haandtryk  for- 
tæller en  hel  Historie;  al  Standsforskjel  forsvinder,  Matroser  og  Kap- 
tajn tale  broderligt  og  venligt  med  hverandre. 

Den  2Jde  September,  en  Lørdag,  ankrede  vi  i  Morgenstunden 
op  i  Yang-tse-kiangs  Munding,  84  engelske  Mil  fra  Schanghai.  Morgen- 
solen belyste  Skibet  —  et  Jammerens  Billede.  Stormen  havde  bort- 
revet alle  Skibets  Fartøjer,  og  Jollebommene,  Jernstænger  af  en  Arms 
Tykkelse,  vare  knækkede,  som  om  de  havde  været  Straa.  Dets  Bagbords 
Hjulkasse  var  knust,  Dækket  slaaet  ind,  Rælingen,  nogle  Kahytter  og 
en  stor  Mængde  Kahytsdøre  vare  gaaede  overbord  —  slet  ikke  at 
tale  om  forulykkede  Stole,  Borde  eg  Bænke,  Passager-  og  Fragtgods. 


Fie. 


Efter  overstaaet  Fare. 


Kaptajn  Sween  viste  sig  nu  for  første  Gang  denne  Morgen; 
det  var  en  Haandtrykken,  saa  hjertelig,  saa  oprigtig,  saa  ærlig  ment, 
at  der  slet  ikke  blev  taget  Notits  af  en  lille  Misstemning.  Den  ameri- 
kanske Missionær  beklagede  sig  nemlig  over,  at  hans  Medpassagerer  i 
Stedet  for  paa  en  værdig  Maade  at  berede  sig  til  Døden,  der  tilsyne- 
ladende havde  været  saa  nær,  havde  tænkt  mere  paa  Brandy.  Kap- 
tajnen viste  ham  som  Svar  en  Brandyflaske,  som  han  selv  havde  tømt, 
og  gjorde  den  Bemærkning,  at  det  ikke  var  let  at  holde  Modet  oppe, 
naar  man  ikke  styrkede  sig. 

Om  Aftenen  inviterede  vi  Kaptajnen  og  Officererne  til  at 
mødes  med  os  i  den  øvre  Salon,  og  her  udtrykte  vi  dem  vor  Tak  i 
en  skriftlig  Henvendelse  og  ved  et  Glas  Champagner,  idet  vi  paa 
amerikansk  Vis  lod  et  tordnende  Hurra  lyde  efter  et  tre  Gange  gjen- 
taget  Hipp-Hipp-Hipp.' 

Da  vi  d.  22de  sejlede  videre  op  ad  Vusungfloden  (d.  21de 
havde  alle  Skibets  Pumper  arbejdet  paa  Lænsningen),  lykønskedes  vi 
med  Hurraraab  af  alle  de  Skibe,  vi  mødte. 

Klokken  10  om  Morgenen  ankrede  vi  op  for  Vusung.  Vi 
Passagerer  gik  ombord  i  Postdampbarkasserne,  der  laa  færdige  til  Af- 
gang, og  ankom  Klokken  11  til  Schanghai,  hvor  man  allerede  havde 
betragtet  os  som  forliste,  og  hvor  man  nu  hilste  os  paa  det 
hjerteligste. 

Faa  Dage  efter  indløb  der  til  Schanghai  Efterretning  om,  at 
der  under  Taifunen  var  forulykket  to  Sejlskibe  paa  Sydkysten  af 
Korea.  De  frelste  Besætninger  bleve  tagne  tilfange  af  Koreanerne, 
som  dog  behandlede  dem  venligt.  Et  Krigsskib,  der  blev  sendt  ud 
for  at  spsøge  de  skibbrudne,  fandt  dem  senere  og  bragte  dem  tilbage 
til  Schanghai. 

Grev  Széchenyi  befandt  sig  allerede  i  Peking  og  underhandlede 
med  de  kinesiske  Ministre  om  Landrejsen,  understøttet  af  den  østrig- 
ungarske Generalkonsul  Pudder  v.  Boleslawski.  Ogsaa  Hr.  v.  Loczy 
var  allerede  vendt  tilbage  til  Schanghai  fra  sin  Udflugt  paa  Poyang- 
søen,  og  han  medbragte  righoldige  Samlinger.  Han  havde  meget  at 
fortælle  om  den  Uvenlighed  og  fjendtlige  Stemning,  han  havde  iagttaget 
blandt  Kineserne  i  det  indre  af  Riget.  Han  var  bleven  angrebet  af 
en  ondartet  Feber  og  havde  udelukkende  været  henvist  til  de  katolske 
Missionærers  Hjælp  og  Understøttelse.  Efter  en  flere  Ugers  Rejse 
dels  ombord  paa  Skib,  dels  over  Land  naaede  han  Schanghai  i  en 
fuldstændig  udmattet  Tilstand. 

Jeg  benyttede  Tiden  til  Grevens  Ankomst  til  en  fuldstændig 
Triangelering  af  de  mest  fremragende  Gjenstande  og  af  Schanghais 
Omegn  og  beregnede  efter  en  Anmodning  fra  Gouvernørens  Side 
Fladeindholdet  af  Settlementterritoriet.  Dagene  gik  med  Arbejde, 
Aftenerne  i  mine  Venners  behagelige  Selskab,  i  Klubberne  eller  paa 
Dr.  Littles  Privatobservatorium. 

Endelig  fik  vi  Underretning  om  Grev  Széchenyis  forestaaende 
Ankomst.  Jeg  ventede  ham  paa  Kajen  i  spændt  Forventning,  om  det 
var  lykkedes    ham   at  vinde  den  kinesiske  Regering  for   et   saa  stort 

Rejseforetagende,  og  i  højeste  Grad  nysgjerrig  efter  at  erfare,  hvilket 
Indtryk  Greven  havde  modtaget  og  medbragt  fra  den  kejserlige  Resi- 
dens efter  sine  Forhandlinger  med  saa  højt  stillede  Mænd. 

En  let  Røgsky  laa  i  det  fjerne  over  Vusungfloden.  Det  varede 
ikke  længe,  førend  jeg  fik  Øje  paa  den  sorte  Røg  fra  Damperen,  der 
nærmede  sig.  Et  Kvarter  efter  faldt  Ankeret.  Grev  Széchenyi  var 
tilfreds  med  Resultatet  af  sin  Rejse  og  haabede  det  bedste  for 
Fremtiden. 


X. 

Fra  Schanghai  til  Hankou. 


Den  i  Tien-tsin  residerende  Vicekonge  Li-hung-tschang.  —  Melpnkjærner.  —  Til 
Peking.  —  Residensen  og  Kejseren.  —  Forhandlingerne  i  Tsungli-yanien.  —  Den 
store  Mur  ved  Nan-kou.  —  Eskorteheviset.  —  Kinesiske  Aviser.  —  Udrustning  til 
Rejsen  ind  i  Landet.  —  Afrejse  fra  Schanghai.  —  Yang-tse-kiang.  —  Nanking  og 
Kiukiang.  —  Ankomst  til  Hankou.  —  Handel  og  Virksomhed  i  Hankou.  —  Besøg 
hos  Statholderen  af  Hupeh.         Kontravisit.  —  Afsked  fra  Civilisationen. 


llrev  Széchenyi  havde  forladt  Schanghai  den  22de  November.  Efter 
en  drøj  Søtur  (Havet,  der  er  sat  i  Bevægelse  af  Taifunen,  behøver 
flere  Dage  for  atter  at  komme  til  Ro)  naaede  Skibet  den  26de  Tien- 
tsin  paa  højre  Bred  af  Pei-ho,  der  ligger  nogle  Timers  Sejlads  fra 
Vestkysten  af  Bugten  Petschili,  og  man  var  saaledes  allerede  inde  i 
selve  Provinsen  Petschili.  I  de  strenge  Vintermaaneder,  naar  Floden 
er  frossen  til,  horer  Skibsfarten  op,  og  Posten  fra  Peking  til  Schanghai 
befordres  over  Land  ved  Ilbud. 

Tien-tsin  ligger  meget  smukt.  Den  europæiske  Koloni  støder 
op  til  Kajen,  der  er  beplantet  med  Træer,  og  hvor  de  kinesiske 
Handlende  med  stor  Tungefærdighed  rose  deres  Frugter,  Fiske  og 
Kager.  I  denne  kinesiske  By  residerer  den  store  Reformator  Li-hung- 
tschang,  en  Mand,  hvis  Foranstaltninger  og  hele  Optræden  røbe  en 
vis  Sympathi  med  en  europæisk  Tankegang. 

Li-hung-tschang,  Vicekonge  i  Petschili,  udøver  en  stor,  ja 
næsten  afgjørende  Indflydelse  paa  alle  Forhandlinger  i  Peking ;  i 
Ministerraadet  rager  han  ved  sin  aandelige  Overlegenhed  op  over  sine 
Kolleger,  og  den  nærmeste  Følge  deraf  er,  at  han  ikke  blot  bliver 
frygtet,  men  ogsaa  —  hadet  af  disse.  Han  er  fuldstændig  paa  det 
rene  med  og  kjender  den  korte  Proces,    hvormed   man  i  Kina  skaffer 

sig  af  med  ubehagelige  Medbejlere;  han  har  derfor  givet  Afkald  paa 
Behagelighederne  i  Landets  Hovedstad ,  han  tager  aldrig  personlig  Del  i 
Konferenserne  i  Tsungli-yamen ,  afslaar  høfligst  alle  Indbydelser  fra 
højere  og  højeste  Personer  til  at  besøge  Residensen  og  forskandser 
sit  Palads  i  Tien-tsin  med  en  lille  Hær  af  prøvede  Hoffolk,  Tjenere  og 
Soldater.  I  hele  det  østlige  Kina  besidder  han  Folkets  Beundring  og 
Tillid,  medens  hans  Rival  Tso-sung-tang  paa  en  Gang  frygtes  og  for- 
gudes af  Vestens  Beboere.  Begge  de  to  Herrer  ere  hinandens  dødelige 
Fjender  og  gribe  enhver  Lejlighed  til  paa  den  høfligste  Maade  at 
strides  og  til  at  ryste  hinandens  Magtstilling. 

Det  var  Li-hung-tschang,  som  for  faa  Aar  siden  hilste  Ex- 
præsident  Grant  med  en  vel  lykket  Tale,  der  var  stærkt  præget  af 
Fremskridtets  Aand.  Han  er  den  eneste  Embedsmand  i  Kina,  som 
hidtil  har  vovet  praktisk  at  anvende  europæiske  Opfindelser  i  sit  Hjem. 
Han  har  afskaffet  de  ilde  lugtende  og  svagt  lysende  kinesiske  Tællelys 
og  oplyser  ved  Mørkets  Frembrud  sit  beskedne  Palads  med  Gas,  som 
han  selv  lader  fremstille;  ja  han  omgaas  endog  i  den  senere  Tid  med 
den  Tanke  at  anskaffe  sig  en  elektrisk  Hustelegraf.  Saadanne  nye 
Skikke  forøge  yderligere  Mistænksomheden  hos  hans  Rivaler  i  Peking, 
og  Li-hung-tschang  vilde  vist  gjøre  rigtigt  i  at  lade  sine  Maaltider 
prøve,  førend  han  nyder  dem.  Hans  Moder,  der  er  en  meget  gammel 
Kone,  lever  endnu.  Efter  kinesisk  Skik  er  enhver  Statsembedsmand 
nødt  til  efter  sin  Moders  Død  at  forlade  sit  Embede  i  tre  Aar  for 
aldeles  afsondret  fra  Verden  og  dens  Forretninger  at  sørge  over 
hendes  Død.  Mange  af  hans  Misundere  kunne  dog  knap  afvente 
Vicekongens  gamle  Moders  Død. 

Da  Grev  Széchenyi  vidste  at  vurdere  den  store  Mands  mægtige 
Indflydelse,  besøgte  han  Vicekongen  for  at  vinde  ham  for  sit  Fore- 
tagende. 

Li-hung-tschang  bor  simpelt  og  beskedent.  Hans  Modtagelses- 
værelse indeholder  kun  de  tarveligste  Møbler  og  er  kun  for  saa  vidt 
værd  at  lægge  Mærke  til,  som  der  i  Midten  staar  et  rundt  europæisk 
Bord  og  paa  Væggen  findes  et  Spejl  i  forgyldt  Ramme  og  et  godt 
truffet  Oliemaleri  af  Vicekongen. 

Grev  Széchenyi  og  den  østrigske  Generalkonsul  bleve  mod- 
tagne paa  den  mest  forekommende  og  venlige  Maacle,  og  Li-hung- 
tschang  viste  en  stor  Interesse  for  den  projekterede  Rejse  ind  i  Landet. 
Han  lovede,  at  lægge  et  vægtigt  Ord  ind  for  Foretagendet  i  Tsungli- 
yamen,  og  han  holdt  det  ogsaa,  thi  Ministerkollegiet  var  allerede,  da 
Greven  ankom,  underrettet  om  alt.     Under  Konferensen  spiste  han  en 

utrolig    Mængde    tørrede    Melonkjærner,    til    hvilken    Tidsfordriv    han 
syntes  at  hengive  sig  med  en  sær  Forkjærlighed. 

Vandmelonernes  Kjærner  spille  en  vigtig  Rolle  i  Kina.  Denne 
Frugt  bliver  navnlig  dyrket  i  Provinserne  Kansu  og  Honan;  de  mest 
berømte  komme  fra  Pien-liang.  Markerne  blive  om  Foraaret  belagte 
med  smaa  Stene,  for  at  Jorden  kan  absorbere  mere  Varme.  Naar 
Frugterne  ere  modne,  sælger  Ejeren  dem  direkte  fra  Marken  til  forbi 
gaaende  Lastdragere,  Handlende  eller  Rejsende  og  passer  omhyggeligt 
paa  at  samle  de  Kjærner,  som  under  Fortæringen  falde  paa  Jorden. 

Børnene  i  disse  Egne  beskæftige  sig  med  at  opsamle  de  bort- 
kastede Kjærner;  de  blive  da  ristede  i  Salt,  indpakkede  og  forsendte 
til  alle  Provinserne.  Det  er  just  ikke  appetitligt,  at  Kjærnerne  saaledes 
uden  at  gjennemgaa  nogen  Renselsesproces  vandre  fra  Mund  til 
Mund.  Før  Maaltidet  nyde  Kineserne  disse  Kjærner  for  at  vække 
Appetiten,  efter  samme  for  at  befordre  Fordøjelsen  og  i  Mellemtiden 
for  at  have  en  Tidsfordriv.  Til  enhver  Drik  The  eller  Risvin,  ved 
selskabelige  Sammenkomster,  paa  Spadsereture,  ved  enhver  Beskæf- 
tigelse, i  Ørkenen  saa  godt  som  i  den  frugtbare  Dal,  i  Bjergene  som 
paa  Sletten,  i  Lerhytten  saa  vel  som  i  Fyrstens  Palads  ere  Melon- 
kjærnerne  uundværlige.  Alle,  rige  og  fattige,  Mænd  og  Kvinder,  unge 
og  gamle  delikatere  sig  med  denne  Nydelse. 

Man  kan  rejse  paa  tre  Maader  fra  Tien-tsin  til  Peking:  paa 
tohjulede  Karrer,  der  ere  forspændte  med  Mulæsler,  ridende  eller  ved 
at  sejle  opad  Pei-ho  paa  smaa,  lange  Dschunker.  Afstanden  er 
16  å  17  Mil  og  kan  nemt  tilbagelægges  i  2 — 3  Dage.  Landevejen 
løber  paa  den  naturlige  Grund  og  er  ikke  brolagt.  Den  flade  Omegn 
er  helt  kultiveret  og  dyrket  med  Majs,  Bomuld  og  søde  Kartofler. 
Kartoflerne  bleve  i  forrige  Aarhundrede  indførte  i  Kina  af  Jesuiterne. 
Kun  i  Rigets  højere  liggende  Dele  og  paa  de  stenede  Marker  ved  den 
midterste  Del  af  Hoang-ho  beholdt  disse  Frugter  deres  oprindelige 
Smag,  men  alle  andre  Steder  degenererede  de,  baade  hvad  Udseende 
og  Smag  angaar,  og  blev  til  de  ejendommeligt  formede,  rødskallede 
søde  Kartofler,  som  Kineserne  sætte  langt  større  Pris  paa  end  paa 
de  ægte  amerikanske,  der  næsten  kun  benyttes  til  Kvægfoder.  Nærmere 
henimod  Peking  faar  Egnen  mere  Tillokkelse  ved  den  store  Bomulds- 
kultur.  Engene  ved  Siderne  af  Vandingskanalerne  og  Frugttræerne  i 
Haverne  give  nogen  Afvexling  i  de  vidtstrakte  Markers  monotome 
Udseende. 

Fra  Tung-tschou  fører  en  bred  Handelsvej  til  Residensen.  I 
Tung-tschou  befinder  den  Rejsende  sig  egentlig  allerede  i  en  Forstad 

til  Peking,  thi  fra  nu  af  tindes  der  langs  Vejen  en  uendelig  Række 
uanselige,  fattige  Ler-  og  Træhytter,  hvis  Beboere  tilbyde  den  tætte 
og  støjende  Sværm  af  kinesiske  Rejsende  The.  Oliekager,  Ris,  Tobak 
o.  s.  v.  til  Styrkelse  og  Vederkvægelse. 

Peking,  »den  nordlige  Kejserresidens«,  kunde  man  efter  det 
første  Indtryk  meget  betegnende  kalde  Kinas  største  Landsby.  Med 
en  Omkreds  af  omtrent  4V2  Mil  bliver  den  snevre  Plads  udfyldt  med 
de  uanselige,  som  oftest  elendige  Boliger  for  en  Million  Kinesere,  og 
de  faa  betydelige  Templer,  Paladser,  Skoler  o.  s.  v.  forsvinde  i  det 
almindelige  Billede  af  Fattigdom  og  Usselhed.  Byen  kan  deles  i  to  Dele:  den 
egentlige  Hovedstad  eller  den  gamle  Stad,  Midtpunktet  for  den  kine- 
siske Handel  og  Virksomhed,  med  det  berømte  Tien-tan  eller  Himmelens 
Tempel,  der  er  bygget  i  Aaret  1420,  og  Tatarbyen;  begge  ere  om- 
givne med  Mure.  Den  kejserlige  Residens,  der  er  fuldstændigt  omgivet 
med  en  høj  Teglstensmur,  danner  med  sine  planløst  opbyggede 
Paladser  og  Huse  midt  i  det  tatariske  Kvarter  en  hel  By,  der  er  util- 
gængelig for  Europæere.  Bag  Laas  og  Slaa  regerer  den  tolvaarige 
Kejser  herfra  sit  Kæmperige;  thi  det  er  ham  nægtet  at  bevæge  sig 
frit  som  f.  Ex.  den  japanesiske  Kejser.  Han  viser  sig  aldrig  for  sit 
Folk  og,  naar  han  en  Gang  om  Aaret  forretter  sin  Andagt  i  Tien-tan, 
bliver  han  transporteret  i  en  saa  tæt  tillukket  Bærestol,  at  ikke  en- 
gang en  Solstraale,  langt  mindre  en  uværdig  Unclersaats  Øje  kan  van- 
hellige hans  Glands. 

Den  kinesiske  Kejser  har  den  Lykke  at  have  tvende  Mødre. 
Begge  stamme  fra  Mongoliet,  hvilket  har  sine  gode  Grunde.  For 
nemlig  til  en  vis  Grad  at  bringe  de  frie,  ubundne  og  ukultiverede 
Nomadefolk  nærmere  til  det  kinesiske  Folk  og  knytte  dette  Land  for 
fri  og  utøjlet  Tænken  og  Tragten  til  den  store  kinesiske  Mur  afsluttes 
lignende  Ægteskaber  ogsaa  mellem  andre  Medlemmer  af  det  kinesiske 
Kejserhus  og  de  mongolske  Fyrsters  smukke  Døtre.  Da  den  nuværende 
kinesiske  Kejser  lærte  at  gaa ,  førte  hans  Onkel  Prins  Kung  midler- 
tidigt Regeringen.  For  nogle  Aar  siden  tog  Kejserens  Mødre  selv 
Regeringens  Tøjler  i  Hænderne  og  lede  den  i  en  human  men  anti- 
russisk  Aand. 

Den  12te  Oktober  1860  stormede  Englænderne  og  Fransk- 
mændene Peking.  Paa  denne  varme  Dag  forsøgte  Kineserne  vel 
sagtens  for  sidste  Gang  deres  gamle  Krigslist.  Ligesom  de  gamle 
Trojanere  førte  de  Træuhyrer,  Drager  og  Gudsbilleder,  ind  i  Kamp- 
tummelen. De  anbragte  disse  Skræmmebilleder  paa  Voldene  og  hen- 
gave sig  til  Haabet  om,    at    de  stormende  vilde  blive  forskrækkede 

derover  og'  søge  deres  Frelse  i  Flugten.  Skuffelsen  var  stor.  Man 
roser  just  heller  ikke  overalt  i  Europa  de  sejrendes  Fremfærd,  der  i 
Stridens  Hede  ødelagde  saa  mange  af  det  gamle  Pekings  Kunstskatte. 
Efter  denne  Tid  have  mange  europæiske  Gesandtskaber  taget  Sæde  i 
Peking.  Repræsentanterne  for  de  europæiske  Stormagter  bleve  en 
eneste  Gang  modtagne  i  Audiens  hos  Kejseren,  og  selv  dette  Besøg 
stødte  paa  mange  ceremonielle  Vanskeligheder.  Til  Slutning  satte 
d'Hrr.  dog  igjennem,  at  de  skulde  give  Møde  staaende. 

Til  Foranstaltningerne  ved  Hoffet  hører  ogsaa  et  astronemisk 
Observatorium,  hvis  videnskabelige  Leder,  Professor  Fritsche,  er  en 
Tysker.  Hans  Bestilling  bestaar  i  at  kontrollere  Kalenderen  og  i  rette 
Tid  at  meddele  Regeringen,  naar  Sol-  og  Maaneformørkelse  skulle 
finde  Sted,  for  at  denne  i  rette  Tid  kan  anordne  de  dertil  knyttede 
religiøse  Ceremonier.  Under  min  Indlandsrejse  havde  jeg  Lejlighed 
til  at  se  en  saadan  komisk  Ceremoni  under  en  Maaneformørkelse,  og 
jeg  skal  ikke  undlade  at  beskrive  denne,  naar  jeg  i  min  Beretning 
kommer  dertil. 

Herr  von  Brandt,  den  tyske  Gesandt,  var,  da  Grev  Széchenyi 
kom,  med  Orlov  paa  Rejse,  og  havde  overdraget  Baron  von  Schenk 
samtlige  Forretninger;  den  østrigske  Gesandtskabspost  var  nemlig  den 
Gang  endnu  ikke  besat.  Grev  Széchenyi  flyttede  ind  i  en  Lejlighed  i 
den  tyske  Legation,  og  allerede  faa  Dage  efter  sin  Ankomst  fik  han 
Indbydelse  til  en  mundtlig  Forhandling  i  Tsungli-yamen. 

Tsungli-yamen  er  en  Institution,  som  først  blev  oprettet  efter 
Freden  i  Peking  og  ligner  et  europæisk  Udenrigsministerium;  dog  be- 
skæftiger den  sig  ogsaa  med  samtlige  Rigets  indre  Anliggender.  Her 
samle  sig  fra  Tid  til  anden  de  elleve  Ministre  under  Prins  Kungs  For- 
sæde for  at  tage  en  fælles  Beslutning  om  vigtige  Anliggender. 

Den  fastsatte  Dag  ventede  disse  Herrer  allerede  Grev  Széchenyi, 
Hr.  von  Boleslawski  og  Hr.  Arendt,  Tolk  ved  det  tyske  Gesandtskab 
og  berømt  for  sin  Kundskab  i  det  kinesiske  Sprog.  Samtlige  Ministre 
vare  i  Galla  og  med  Festhatte,  de  europæiske  Herrer  i  sort  Selskabs- 
dragt. Det  er  Skik  og  Brug,  at  Europæerne  ikke  gjengjælde  de  for- 
nemme Kineseres  Opmærksomhed  ved  at  være  klædte  i  den  festlige 
Dragt,  som  god  Tone  kræver  i  Europa.  Jeg  skal  ikke  her  kriticere 
denne  Skik;  dog  kan  jeg  af  egen  Erfaring  bekræfte,  at  Kineseren 
inde  i  det  afsondrede  og  lukkede  Rige  har  en  tydelig  Følelse  af,  at 
Europæeren  paa  en  krænkende  Maade  ignorerer  de  høflige  Sæder  og 
Skikke,  hvormed  man  kommer  ham  imøde;  hvor  meget  mere  maa 
det  da  ikke  krænke  Mandarinen  i  Byerne  ved  Kysterne,    der   ere  om- 

givne  af  den  europæiske  Kultur,  naar  han  ser,  at  Europæeren  ikke 
værdiger  ham  den  festlige  Klædedragt,  som  han  anser  det  for  en 
Nødvendighed  at  bære  i  ethvert  Middagsselskab.  At  iagttage  saa- 
danne  Smaating  fører  ofte  til  store  Resultater. 

Efterat  Herrerne  havde  taget  Plads  ved  et  langt,  rundt  Bord 
af  europæisk  Konstruktion,  blev  der  serveret  The,  Bagværk  og 
Frugter,  og  Samtalen  drejede  sig  om  Grevens  Rejse.  Herr  Arendt 
tolkede  med  Varme  Grev  Széchenyis  Ideer,  men  Ministrene  gjorde  en 
Del  Indvendinger  i  Betragtning  af  det  Ansvar,  som  Tsungli-yamen 
vilde  paatage  sig  ved  at  udstede  et  Pas  til  hine  ugæstfrie  Egne. 
Greven  overvandt  dog  deres  Betænkelighed  ved  at  give  den  Erklæring, 
at  han  tog  hele  Ansvaret  paa  sig,  og  overgav  Ministerraadets  Præ- 
sident følgende  Aktstykke  i  det  kinesiske  Sprog: 

»Til  hans   kejserlige  Højhed  Prins  Kung,    Præsident  for 
Tsungli-yamen. 
Deres  kejserlige  Højhed! 

Samtidigt  med  at  jeg  har  foretaget  de  indledende  Skridt  for 
gjennem  Tsungli-yamen,  hvis  oplyste  Præsident  De  er,  at  erholde  Pas 
til  at  rejse  gjennem  Kina  til  det  sydlige  Mongoli  og  Tibets  nordlige 
Egne  for  mig  og  mine  to  Landsmænd,  de  Herrer  Gustav  Kreitner  og 
Ludvig  von  Loczy,  vil  jeg  ikke  undlade  skriftligt  ogsaa  at  anmode 
Deres  kejserlige  Højhed  om  Deres  Understøttelse  af  mit  Forehavende, 
hvad  der  paalægger  mig  den  Forpligtelse  at  meddele  Dem  Hensigten 
med  min  Rejse. 

Hvad  min  Nationalitet  angaar,  da  er  jeg  en  Ungarer.  Min 
Nation  er  en  Gren  af  den  store  turanske  Folkefamilie,  hvis  mægtigste 
Led  dannes  af  det  mongolske  Folk.  Jeg  drives  ikke  af  Missions-, 
politiske  eller  Handelshensyn,  men  udelukkende  af  rent  videnskabelige, 
historiske  og  pietetiske.  Hvad  jeg  navnlig  længes  efter  er  at  berejse 
de  Egne,  hvorfra  vi  Ungarer  rose  os  af  at  stamme,  at  se  de  Lande, 
hvor  vore  Forfædre  engang  boede,  at  yde  min  Tribut  af  Ærbødighed 
og  Agtelse  ved  deres  Grave  og  der  at  bede  om  Held  og  Lykke  for 
vort  nye  Fædreland,  som  vi  grundede  i  det  niende  Aarhundrede  midt 
i  Hjertet  af  Europa.  Mine  Stammebeslægtede  nærede  stedse  en  varm 
Interesse  for  Kinas  Historie  og  særlig  i  det  Tidsrum,  da  det  havde 
mongolske  Beherskere. 

Ogsaa  vi  følte  Dschingis-khans  mægtige  Vaaben  i  deres  hele 
Tyngde,  og  Studsen  og  Beundring  opfyldte  vor  Sjæl,  da  vi  under 
Kublai-khans  Herredømme,  skuede  Kinas  Storhed,  Kultur  og  Udvikling, 
som  kom  i  deres  fulde  Blomst  under  Mings  og  Ta-tsings  Dynasti. 

Deres  kejserlige  Højhed  tillade  da  mig  og  mine  Ledsagere  en 
fri  og  af  Øvrigheden  uhindret  Rejse  gjennem  Kinas  Provinser.  Hvad 
jeg  attraar,  er  ikke  materiel  Understøttelse,  ligesom  der  intet  Ansvar 
vil  falde  paa  Deres  Regering,  hvad  enten  min  Rejse  lykkes  eller  ikke. 
Jeg  er  ikke  blind  for  alle  de  Eventualiter,  som  kunde  møde  min  Ex- 
pedition,  der  langt  fra  Regeringens  Midtpunkt  søger  sin  Slægts  Hjem- 
stavn i  fjærne  Lande. 

Jeg  anbefaler  min  Ansøgning  paa  det  bedste  til  Deres  kejser- 
lige Højhed. 

Grev  Béla  Széchenyi. 

Peking  d.  8  Oktober  1878.« 

Da  d'Hrr.  Ministre  havde  læst  disse  Linier,  smeltede  Isen  om 
deres  Hjerter.  De  bleve  fritagne  for  ethvert  Ansvar  og  lovede  at  ud- 
stede et  Pas  og  et  Eskortebevis  til  Mongoliet  og  Thibet.  Grev 
Széchenyi  var  fuldstændig  tilfreds  med  det  opnaaede  Resultat. 

En  stor  Indlandsrejse  gjennem  Asiens  mest  forskjellige  Egne 
skulde  nu  foretages.  Paa  Grund  af  Temperaturforskellen  mellem 
Sandørkenen  Schamos  Flade,  de  uoverskuelige  Stenmarker  i  Ørkenen 
Kopi  og  endelig  det  thibestanske  Højlands  Klippepasser  maa  man 
nødvendigvis  have  et  temmelig  betydeligt  Forraad  af  Klædningsstykker, 
navnlig  af  Fodtøj. 

De  engelske  Butiker  frembød  et  stort  Udvalg  af  Linned, 
Klædningsstykker.  Pelsværk  og  Skotøj.  Disse  Sager  kostede  vel 
dobbelt  saa  meget  som  i  Europa,  men  de  vare  af  en  fortrinlig  Kva- 
litet; jeg  kom  saaledes  gjennem  hele  den  lange  Rejse  med  et  Par 
sømbeslagne  engelske  Sko,  der  kostede  36  Kroner.  En  Solhjelm  hører  i 
Sommertiden  til  de  ubetinget  nødvendige  Artikler;  man  maa  ligeledes 
nødvendigvis  føre  en  Sovemadras  med  sig.  Vore  Madraser,  der  vare 
stoppede  med  Krølhaar,  saa  ud  som  almindelige  Madraser.  Et  Over- 
træk og  to  Pudevaar  af  Hjorteskind  erstatte  Mangelen  paa  Linned  og 
Lagener.  To  uldne  Tæpper  fuldstændiggjorde  Sengematerialet,  og  det 
hele  kunde  for  hver  Persons  Vedkommende  pakkes  ind  i  en  Rejse- 
sæk.   Et  Muldyr  kunne  i  Reglen  bære  to,  under  Tiden  alle  tre  Senge. 

Vor  Proviant  bestod  af  omtrent  100  Daaser  konserveret 
Suppe,  nogle  andre  Daaser  med  beef  og  mutton  og  endelig  en  Snes 
Daaser  med  engelsk  og  amerikansk  Smør,  Mælk  og  Chokolade.  Nogle 
Flasker  Vin,  Kognak  og  "Whisky  samt  sex  Flasker  Champagne,  der 
vare  bestemte  til  at  fejre  vigtige  Momenter  paa  vor  Rejse,  udgjorde 
Vinkjælderen.  Grev  Széchenyi  forglemte  heller  ikke  at  medtage  nogle 
Pund    af   den    fortrinlige,    sorte  The    tilligemed    en  passende  Portion 

Sukker,  thi  den  grønne  The,  der  nydes  i  Kina,  tiltaler  ikke  den  euro- 
pæiske Smag.  Naar  vi  hertil  føje  nogle  Tusinde  Cigarer,  nogle  store 
Pakker  Røgtobak,  endelig  de  syv  Instrumentkasser  foruden  12  Geværer 
med  tilhørende  Ammunition,  vil  man  let  kunne  forstaa,  at  vi  maatte 
have  35 — 37  Muldyr  for  at  kunne  befordre  Bagagen. 

Naar  man  bryder  op  fra  Schanghai  og  trænger  ind  i  det  indre 
af  Landet  regnes  efter  den  kinesiske  Møntfod.  Sølvdollaren  er  kun 
gangbar  paa  Kysten.  Hvor  omstændeligt  vilde  det  ikke  være  at 
transportere  Sølvklumper  til  en  Værdi  af  c.  60000  Kroner  med  sig 
overalt!  Afset  fra  Usikkerheden  i  Landet  og  Kinesernes  Pengebegjær- 
lighed,  maatte  der  anvendes  flere  Lastdyr  til  at  bære  Pengene.  Som 
vi  senere  bragte  i  Erfaring,  blev  det  allerede  nødvendigt  at  leje  et 
Mulæsel  til  at  bære  Smaapengene,  og  det  kunde  saaledes  hænde,  at 
Lejen  af  Dyret  var  større  end  den  Pengeværdi,  det  bar. 

Grev  Széchenyi  indledede  Forhandlinger  med  Kinas  Pengeari- 
stokrat, Banquier  Hu,  der  allerede  er  omtalt,  for  at  han  skulde  anvise 
ham  en  Sum  paa  omtrent  60000  Kroner  hos  hans  Ven,  Vicekonge 
Tso-tsung-tang  i  Su-tschou.  Disse  Forhandlinger  trak  i  Langdrag  og 
forsinkede  Afrejsen.  Men  da  hændte  det  vidunderlige.  Hu  tilbød  at 
lade  Pengene  paa  egen  Regning  transportere  til  Su-tschou  og  forlangte 
kun  Udstedelsen  af  et  Modtagelsesbevis,  naar  Summen  var  modtaget 
paa  nævnte  Sted,  samt  at  Greven  den  paagjældende  Dag  skulde  over- 
give Tso-tsung-tang  en  Anvisning  paa  samme  Beløb  til  en  stor  engelsk 
Filial-Bankforretning,  der  var  etableret  i  Schanghai.  Hu  tog  ingen 
Procenter  som  Forretningsgevinst ;  han  afholdt  endog  Udgifterne  for 
Lejen  af  Muldyrene,  som  transporterede  Sølvbarerne  ind  i  Provinsen 
Kansu  —  kort  sagt:  det  var  ingen  Forretning,  som  han  afsluttede 
med  Greven,  men  han  viste  Expeditionen  en  Venskabstjeneste  af  en 
saare  sjælden  Art. 

Der  var  endnu  en  Sag  af  særlig  Vigtighed  at  besørge;  vi 
maatte  anskaffe  os  kinesiske  Visitkort.  Den,  der  rejser  i  Kina,  vil 
gjøre  den  Erfaring,  at  han,  naar  han  er  kommen  til  selv  den  be- 
skedneste Plads,  er  nødt  til  at  give  sit  Kort  til  alle  Personer,  som 
blot  paa  nogen  Maade  kunne  gjøre  Krav  paa  en  social  Stilling  eller 
Rang.  Ligefra  Vicekongen  til  Natvægteren,  alle  forlange  de  at  faa  et 
Kort  af  den  rejsende,  der  ankommer,  og  ere  lykkelige,  naar  de  kunne 
komme  i  Besiddelse  af  et  af  »de  store«. 

Hvis  vi  vilde  besøge  et  seværdigt  Tempel,  forlangte  Præster  og 
Dørvogtere  vore  Kort;  indkvarterede  vi  os  i  et  Værtshus,  udbad  Værten 
sig  vore  Kort;    blev  der  sluttet   en  Hestehandel,    var  Sælgeren  først 

fornøjet,  naar  han  fik  det  store  Kort  med  i  Kjøbet,  og  selv  en  afgivet 
Eskorte  af  Soldater  blev  først  føjelig,  naar  den  med  sort  paa  hvidt 
havde  faaet  Rede  paa,  hvem  den  skulde  eskortere. 

Der  gives  to  Slags  kinesiske  Visitkort.  De  saakaldte  »smaa« 
Kort  indeholde  kun  Navnet,  de  »store«  foruden  Navnet  samtlige 
Titlen     De   blive   forfærdigede   af  rosen-   eller  teglstensrødt  Papir  og 


Fig.  74.     Porcellænstaarnet  i  Nanking. 

voxe  i  Forhold  til  Rangens  Størrelse  baade  i  Længde  og  Bredde,  saa- 
ledes  at  højtstaaende  Personer  ofte  have  Kort,  der  ere  3  Kvarter  lange 
og  10  Tommer  brede.  Den  almindeligste  Størrelse  er  6  Tommer  i 
Længden,  3  Tommer  i  Breden.  Denne  Størrelse  havde  ogsaa  de,  vi 
lod  gjøre,  Grevens  sociale  og  statelige  Stilling  paa  Magnaternes  Liste 
blev  omformet  i  Analogi  med  den  kinesiske  Rangforordning  og  for- 
kyndt paa  disse  Kort  i  Form   af  en  lang  Række  kinesiske  Bogstaver; 

hans  Navn  blev  forandret  til  Sche-tschyn.  Loczys  Navn  behøvede 
kun  en  ringe  Omdannelse,  hvorimod  mit  maatte  totalt  forandres,  da 
der  forekom  -2  r  deri,  som  Kineserne  ikke  kunde  udtale.  I  Over- 
sættelse lød  mit  store  Visitkort  omtrent  saaledes:  »Stor-Østrig.  — 
Embedsmand  med  den  blaa  Knap  og  Paafuglefjeren.  —  Himmel-Til- 
synsmand af  anden  Klasse.  —  Stjernekyndig  Profet.  —  Kai-lai-lae 
(Kreitner)«. 


Fig.  75.     Gamle  Fæstningsværker  ved  Nanking. 

Dampskibet  »Kiang-kvangs«  Afgang  til  Hankou  var  bestemt 
til  den  7de  December  om  Morgenen,  og  der  var  ingen  Hindring  for 
vor  Afrejse  fra  Schanghai.  Den  6te  om  Middagen  blev  vor  Bagage 
indskibet,  og  jeg  tilbragte  den  sidste  Aften  i  Selskab  med  de  Venner, 
jeg  havde  vundet  i  Schanghai,  og  som  havde  arrangeret  en  Afskeds- 
banket.  Ved  Midnatstid  ledsagede  de  mig  ombord,  og  da  jeg  næste 
Morgen  kom  op  paa  Dækket,  svømmede  vi  allerede  paa  Yang-tse-kiangs 
smudsiggule  Vande. 

Yang-tse-kiang  udspringer  paa  Nord-Thibets  øde,  uvenlige, 
lerede  og  sandede  Højdeplateau;  den  har  to  Hovedkilder,  hvoraf  den 
sydlige  i  sin  øvre  Del  kaldes  Burai-tschu  men  senere  faar  det  thibe- 
tanske  Navn  Murui-ussu,  medens  den  af  Tanguterne  kaldes  Britshu 
(Kvægfloden).  Paa  det  Sted,  hvor  Przewalski  i  Aaret  1873  naaede 
denne  Flod  (94°  østlig  Længde  fra  Greenwich,  34°  30'  nordlig  Brede), 
var  Floddalen  omtrent  en  Fjerdingvej   bred,    selve  Vandet  300  Alen. 

Om  Sommeren,  naar  der  er  Højvande,  er  hele  Dalen,  der  er  bedækket 
med  Rullesten,  oversvømmet,  medens  man  om  Efteraaret  over  nogle 
Vadesteder  kan  passere  den  farlige  Strøm.  To  Længdegrader  længere 
mod  Øst  adskiller  Bjergryggen  Bajatou-san  eller  Bajanchara,  der  i 
Begyndelsen  kun  er  9  Mile  bred,  Yang-tses  Flodgebet  fra  det  kinesiske 
Riges  anden  Flodkonge,  fra  Stjernesøen,  Hoang-hos  vandrige  Kilder. 

Paa  sit  videre  Løb  bliver  Yang-tse  af  Kineserne  døbt  Kinscha- 
kiang  o:  Guldsandstrømmen  og  beholder  dette  Navn  indtil  Su-tschou-fu 
i  Provinsen  Stse-tschuon;  Benævnelsen  underkastes  dog  en  Begrebs- 
forvexling,  for  saa  vidt  som  Navnet  Kinscha-kiang  under  99°  30' 
ostlig  Længde  tillægges  Bifloden  Ya-long-kiang,  medens  den  egentlige 
Guldsandstrøm  bliver  benævnet  Pej-suj-kiang  (Nordvandstrømmen) 
eller  simpelt  hen  Ta-kiang  eller  Ta-ho  (den  store  Strøm  eller  Flod). 

Først  fra  Su-tschou-fu  faar  den  vandrige  Flod  Navnet  Yang- 
tse-kiang  (Provinsen  Yangs  Flod),  hvilket  den  beholder  indtil  Udløbet 
i  det  ostkinesiske  Hav  ved  Vusung.  Under  dens  750  Mil  lange  Løb 
optager  den  ti  store  Bifloder,  hvoraf  den  allerede  omtalte  Ya-long- 
kiang  er  den  største. 

Hr.  von  Loczy  havde  paa  sin  lille  Sommertur  allerede  berejst 
Strækningen  indtil  Poyang  Søen  og  kunde  derfor  under  det  Regnvejr, 
som  skjulte  Yang-tse-kiangs  Bredder  med  et  Slør,  saa  de  næppe  vare 
til  at  skimte,  fortælle  mig  en  Mængde  Erfaringer,  som  han  havde 
samlet.  Han  havde  besøgt  Nanking  (den  sydlige  kejserlige  Residens- 
stad) ,  hvilken  By  vi  passerede  ved  Nattetid ,  og  havde  set  de  gamle 
Fæstningsværker,  hvoraf  vi  bringe  et  Billede.  Den  verdensberømte 
Seværdighed  i  Nanking,  det  store  Porcellænstaarn,  existerer  ikke  mere. 
Det  blev  fuldstændigt  ødelagt  under  en  af  de  sidste  Revolutioner. 
Kineserne  beklage  meget  dets  Ødelæggelse,  og  de  lykkelige  Besiddere 
af  gamle  Sten  fra  Taarnet  gjøre  gode  Forretninger.  Ved  Nanking 
nærme  Bjergene,  der  flankere  Dalen,  sig  til  hinanden  i  en  Brede  af 
l1  ^  Fjerdingvej;  Dampskibenes  Farvand  bliver  meget  snevert  i  Nær- 
heden af  Nanking  paa  Grund  af  Rev  og  Klipper.  Ligesom  i  det 
kinesiske  Hav  rage  her  enkelte  Klippeblokke  op  over  den  bedrageriske 
Vandflade:  de  have  et  uskatterligt  Værd  for  den  kyndige  og  erfarne 
Skibsfører,  der,  skjøndt  der  gives  fortræffelige  Flodkort  til  Brug  for 
Skibsfarten,  som  ere  optagne  af  engelske  Søofficerer,  dog  gjøre  ham 
det  muligt  at  lede  Skibet  sikkert  mellem  de  advarende  Vejvisere  midt 
iblandt  de  mange  lumske  Fjender,  der  ere  skjulte  under  de  let  krusede 
Bølger.  Navnlig  er  der  en  tresidet,  stejl  og  spids  Klippepyramide, 
som    bærer  Navnet   »den   lille  Forældreløse«    (libtle  orphan),    og    som 

ved  sit  maleriske  Udseende  fængsler  den  rejsendes  hele  Opmærksom- 
hed. Øen  hæver  sig  majestætisk  midt  i  den  brede,  dunkle  Flodstrøm, 
der  synes  ligesom  at  blive  standset  i  sit  Løb  af  de  sælsomt  formede 
og  nedstyrtede  Klippeblokke.  Dens  Vand  er  paa  dette  Sted  saa  roligt 
og  Overfladen  saa  skjærmet  mod  Storm,  at  de  eventyrlige  Klippe- 
former næsten  altid  afspejle  sig  klart  paa  Vandspejlet. 

Den  næste  Dag  var  det,  som  om  Strømmen  flød  gjennem  en 
uoverskuelig  Slette,  thi  Bjergene  paa  den  venstre  Bred  laa  i  en  be- 
tydelig Afstand,  og  de  paa  den  højre  Bred  rykke  først  vecl  Taipin-fu 
nærmere  til  Floden.  Det  regnede  stadigt,  Taagen  laa  helt  nede  over 
Vandspejlet,  og  de  ugunstige  Vejrforhold  gav  de  ensformige  Omgivelser 
en  yderst  trist  Karakter. 

Paa  de  flade  Bredder  laa  der  nogle  Fiskerbyer,  hvis  Beboere 
for  saa  vidt  oplivede  Landskabet,  som  man  dog  saa  dem  kaste  deres 
Net  ud  for  at  fortjene  deres  Livsophold  denne  bedrøvelige  Dag.  Den 
tilgrænsende  Slette  gjorde  et  Indtryk,  som  om  den  var  raseret,  og  vi 
saa  paa  de  ensomme,  enkeltstaaende  Træer,  som  om  de  vare  sjældne 
Vidundere.  Medens  det  ene  forsvandt  og  et  andet  dukkede  frem  langt 
borte,  kunde  vi  let  vurdere  den  Hastighed,  hvormed  Hjulskovlene 
drev  Skibet  frem  op  ad  Floden. 

Damperen  lagde  ogsaa  til  vecl  Stationerne  Tsching-kiang  og 
Kiu-kiang.  Den  sidste  By,  der  ligger  i  Nærhedeu  af  Poyangsøen, 
naaede  vi,  medens  det  endnu  var  lyst.  Da  der  her  skulde  være  en 
Times  Ophold,  kunde  vi  faa  Lejlighed  til  at  gaa  i  Land.  Navnet  Kin- 
kiang  betyder:  ni  Floder  og  kommer  af,  at  ni  Floder  efter  Sigende 
skulle  falde  i  Poyangsøen,  hvoraf  den  største  kaldes  Kang-kiang. 
Poyangsøen  har  Partier,  som  man  ikke  kan  frakjende  en  vis  Romantik, 
saaledes  navnlig  dens  Nordside,  hvor  de  stejle,  golde  og  kløftede 
Lusanbjerge  skyde  sig  frem  mellem  Søen  og  Byen  Kiu-kiang.  Med 
en  Brede  af  gjennemsnitlig  en  Mil  strækker  Søens  brede  Vande  sig 
fra  dens  Udløb  i  Yang-tse-kiang  12—13  Mil  mod  Syd  og  trække  sig 
ved  Chau-dsa  sammen  til  den  kjedsommelige.  fordringsløse  Flod 
Kang-kiang. 

Ved  Kang-kiangs  betydelige  Biflod,  Tung-ho  ligger  Staden  Fu- 
tschou, som  er  værd  at  bemærke  paa  Grund  af  dens  smukke  Beliggen- 
hed. Her  blev  Herr  Loczy  syg  af  en  hidsig  Feber,  da  han  var  paa 
sin  Sommerudflugt.  Han  rejste  herfra  til  Kiu-kiang  og  derfra  paa 
Dampskib  til  Schanghai.  Det  mest  fortryllende  Sted  paa  Turen  fandt 
han  i  Omegnen  af  Klosteret  Nyang-nyang-mjao,  et  buddhistisk  Tempel 
nord  for  Tu-tschou,    hvor  Floden  efter  at  have  snoet  sig  gjennem  en 

barsk  Klippekløft,    udbreder  sig  til  en  venlig  Sø,    hvis  Bredder  synes 
at  være  helligede  ved  den  saa  skjønt  beliggende  Kirkebygning. 

Den  fiskerige  Poyangsøs  Bredder  ere  tæt  befolkede  af  et 
Fiskerfolk,  der  er  fjendtligt  sindet  mod  Europæerne;  det  forstaar  for 
saa  vidt  at  beskytte  sine  Hjem  og  Templer  mod  Vanhelligelse,  som 
det  holder  de  europæiske  Kolonister,  der  komme  fra  Kiu-kiang  for 
at  nyde  Jagtens  Glæder,  borte  ved  Stenkast,  naar  de  forsøge  at 
gaa  i  Land. 

Byen  Kiu-kiang  ligger  ved  Foden  af  Lusanbjerget  paa  Yang- 
tse-kiangs  højre  Bred.  80  Europæere,  hvoraf  en  Del  driver  Handel  med 
The,  en  mindre  Part  staar  i  kinesisk  Tjeneste  ved  Toldvæsenet,  grun- 
lagde  den  lille,  men  sirlige,  rolige,  europæiske  By,  som  saavel  paa 
Grund  af  Husenes  europæiske  Bygningsmaade  som  ved  et  Parkanlæg 
langs  Havnen  bragte  os  i  Minde,  at  vi  endnu  rejste  paa  en  Verdensvej. 

Vi  sejlede  fremdeles  40  Timer,  og  vi  kom  da  til  Hankou, 
efterat  Skibet  havde  været  31  2  Dag  om  at  kæmpe  sig  op  mod 
Strømmen  fra  Schanghai.  Hankou  og  endnu  længere  borte  Itschang 
ere  de  længst  bortliggende  Flodhavne,  som  i  Følge  Tschifukonventionen 
ere  blevne  aabnede  for  Europæerne.  Frivilligt  vilde  Kineserne  sikkert 
nok  ikke  have  gjort  denne  Indrømmelse,  men  de  bleve  tvungne  dertil 
for  dog  noget  at  sone  den  Blodskyld,  som  de  havde  paadraget  sig 
ved  Mordet  paa  Mr.  Margary,  hvem  jeg  senere  skal  omtale.  Havnen 
ved  Hankou  oplives  af  Hundreder  af  kinesiske  Sejlfartøjer,  som  fuld- 
kommen barikadere  Kysten  og  kun  lade  en  Plads  aaben,  hvor  Damp- 
skibene kunne  lægge  ti).  Allerede  i  betydelig  Afstand  lyder  Baaben, 
Skrigen  og  Kiven  fra  den  ivrigt  beskæftigede  Fisker-,  Skipper-  og 
Handelsverden  os  i  Møde.  Xysgjerrige  samle  sig  paa  Kajen  for  at  af- 
vente Skibet;  de  vente  med  Utaalmodighed  paa  det  Øjeblik«  da  Skibet 
er  gjort  fast  med  Tove  og  Landgangsbroen  anbragt;  derpaa  følger  en 
Trængsel,  Puffen,  Støden  og  Slagsmaal;  enhver  vil  være  den  første 
ombord. 

Skibets  Ladning  bestod  navnlig  af  Tang.  Hungersnødens 
Rædsler  i  det  nordøstlige  Kina  vare  blevne  følelige  endog  her  i 
Hankou.  Skuffelsen  hos  den  sultne  Mængde,  der  ventede  paa  Levnets- 
midler,  var  ikke  ringe.  For  at  give  deres  Utilfredshed  Luft,  stjal  de 
Tang  efter  Hjertenslyst,  ja  Lastdragerne  gik  saa  vidt  i  deres  Ufor- 
skammethed, at  de  meddelte  deres  Venner  og  Frænder,  som  stode  i 
Nærheden,  Haandfulde  af  Tang,  som  de  aabent  og  uden  Sky  rev  ud 
af  den  dem  betroede  Byrde. 

Tre  store  Byer  ligge  her  ved  Yang-tse-kiangs  Bredder,  skilte 
fra  hverandre  ved  Vandvejen.  Saaledes  er  Hankou  skilt  fra  Han-yang 
paa  den  venstre  Bred  ved  Han-ho,  medens  den  imponerende,  forgyldte 
Pagode  i  Vu-tschang  paa  den  højre  Bred  rager  langt  op  over  Resi- 
densstadens takkede  Mur. 

Hankou  skal  have  300000,  Han-yang  400000  og  Vu-tschang 
ligeledes  4—500000  Indvaanere;  følgelig  ere  Yang-tse-kiangs  Bredder 
paa  dette  Sted  oplivede  af  1,200,000  Indvaanere,  som  erhverve  deres 
Brød  dels  ved  Fiskeri,  dels  ved  Thehandel,  dels  som  Baadefolk  eller 
Lastdragere. 

Yang-tse-kiangs  Bredder  ere  indskaarne  i  en  Dybde  af  18  Alen 
og  paa  Landingsstederne  forsynede  med  Murværk.  Fra  den  brede 
Kajpromenade,  der  er  næsten  IV2  Fjerdingvej  lang,  føre  paa  mange 
Steder  Stentrapper  ned  til  Strømmenes  Konge.  Floden  havde,  da  vi 
kom,  kun  lidt  Vand;  i  Sommermaanederne  svulmer  Strømmen  dog 
ved  Højvande  saa  hurtigt,  at  den  ikke  sjældent  oversvømmer  Bredderne. 
Paa  Dampskibsselskabets  Vandstandsmaaler  ses  et  Mærke,  som  viser, 
at  Vandet  i  1870  stod  to  Fod  over  Flodlejet,  hvorved  Byen  blev  sat 
under  Vand. 

Promenadens  Asfalt  beskygges  af  en  tæt  Kastanieallé,  og  paa 
en  Granitpyramide  findes  et  fortræffeligt  stort  Uhr,  som  daglig  regu- 
leres og  viser  Sømændene  og  de  spadserende  den  rigtige  Tid.  Til 
Promenaden  slutter  sig  den  europæiske  By,  hvis  enetages  Huse, 
svarende  til  de  klimatiske  Forhold,  ere  paa  en  Gang  massivt  og  dog 
luftigt  byggede;  thi  Sommeren  bringer  stor  Hede,  Vinteren  en  følelig 
Kulde.  Da  Flodhavnen  ved  Hankou  blev  aabnet  for  den  europæiske 
Handel,  anlagde  den  kinesiske  Regjering  en  stor  Toldbygning  paa 
Landingspladsen ,  og  en  Del  af  de  her  bosatte  Europæere  fungere  i 
samme  som  Toldembedsmænd.  Toldintraderne  udgjøre  Landets  Hoved- 
indtægter, thi  Grundskatten  er  kun  ubetydelig  og  kommer  trægt  ind. 
Kineserne  have  navnlig  Englænderne  at  takke  for  den  formaalstjenlige 
Indretning  af  Toldvæsenet,  og  de  højere  Embedsstillinger  blive  endnu 
den  Dag  i  Dag  beklædte  af  Europæere.  Opium-  og  Thehandelen  give 
de  største  Toldindtægter. 

Ved  Sommerens  Begyndelse,  altsaa  i  Maanederne  Juni  og  Juli, 
bliver  Hankou  en  livlig  By.  Fremmede  indfinde  sig  i  hundredvis  for 
at  gjøre  Indkjøb  af  The  og  indskibe  deres  Varer.  Navnlig  faar  Virk- 
somheden i  de  første  Uger  af  Themarkedet  et  febrilsk  Præg  —  det 
gjælder  jo  ogsaa  om  at  opnaa  en  Ærespris,   thi  det  første  Skib,   som, 

ladet    med  The,    lander  i  England,    faar    en    høj   Præmie,    og    baade 
Skibet  og  Kaptajnens  Navn  bliver  nævnt  med  Hæder  i  alle  Bladene. 

For  øvrigt  klage  Kolonisterne  i  Hankou  over  den  evindelige 
Kjedsommelighed,  som  de  maa  se  at  faa  Bugt  med  i  de  otteMaanedcr 
af  Aaret,  og  selv  om  ogsaa  fra  Tid  til  anden  en  Dilettantforestilling, 
en  eller  anden  Sport,  selskabelige  Ridepartier  o.  s.  v.  kunne  gjøre  det 
ensomme  Ophold  noget  mere  udholdeligt,  saa  bliver  for  Pluraliteten 
dog  Postdampskibenes  Ankomst  to  Gange  om  Ugen  den  behageligste 
Afvexling,  thi  de  bringe  Efterretninger  fra  det  fjærne  Hjem,  fra  Hustru 
og  Børn ,  som  fra  det  fjærne  England  sende  Familiefaderen  deres 
Hilsener.  Jagten  i  Omegnen  af  Hankou  er  nu  næsten  resultatløs; 
naar  Herrerne  forsøge  et  gjøre  en  Jagtudflugt  til  længere  bortliggende 
Egne,  gaar  det  dem  der  ligesom  Jægerne  ved  Poyangsøen:  de  blive 
fordrevne  med  Stenkast. 

Den  Dampski bsstation,  der  ligger  længst  borte  ved  den  midterste 
Del  af  Yang-tse-kiang,  hedder  Itschang.  Her  bo  endnu  omtrent  en 
halv  Snes  Europæere,  som  i  Sommermaanederne  hver  fjortende  Dag 
faa  Efterretninger  fra  Hankou.  For  Beboerne  i  Itschang  gjælder 
Hankou  lige  saa  meget  som  Schanghai  for  Hankouerne  eller  Europa 
for  Schanghaibeboerne.  Men  om  vinteren  er  Postskibsforbindelsen 
paa  Yang-tse-kiang  fuldstændig  standset  i  nogle  Uger. 

Den  kinesiske  By  Hankou  ligner  den  kinesiske  By  Schanghai, 
kun  er  den  endnu  mere  urenlig.  Befolkningen ,  hvis  Hovedindtægts- 
kilde  er  Handelen  med  The,  Opium,  Tobak  og  Skind,  synes  ikke  at 
være  de  europæiske  Kolonister  bevaagen  og  giver  aabent  sine  Anti- 
pathier  til  Kjende.  Da  jeg  saaledes  alene  spadserede  op  og  ned  ad 
Gaderne  for  at  betragte  de  faa  Mærkværdigheder  i  Udsalgsstederne, 
puffede  en  Kuli  mig  med  fuldt  Overlæg  ud  i  en  Vandpyt  paa  Gaden. 
Det  var  en  prægtig  Lejlighed  til  et.  Udbrud  af  den  ustyrligste  Spot. 
Snart  havde  der  dannet  sig  om  mig  en  Kreds  af  lurvet  Pak,  og 
skjøndt  jeg  med  nogle  kraftige  Ord,  som  Publikum  rigtig  nok  ikke 
forstod,  forlangte  at  faa  Plads,  maattejegdog  tilsidst  truende  løfte  min 
Stok,  inden  jeg  kunde  faa  banet  mig  Vej.  De  europæiske  Kolonister 
besøge  af  slige  Grunde  aldrig  den  kinesiske  By  uden  Bedækning, 
hvilket  jeg  fik  at  vide,  da  jeg  berettede  mit  lille  Eventyr. 

Det  er  ejendommeligt,  at  Kinesernes  Uvillie  og  Had  til  Euro- 
pæerne træder  klarest  frem,  ja  undertiden  udarter  til  Haandgribelig- 
heder  paa  Steder,  hvor  de  ere  traadte  i  nærmere  Forbindelse  med 
disse,  medens  jeg  gjorde  den  Erfaring,  at  Kineserne  i  Egne,  hvor  Be- 
boerne   ikke    endnu   havde   haft  noget  at  gjøre  med  de   »oversøiske 

Djævle«,  vistnok  meget  flydende  benyttede  dette  Epitheton  men  ellers 
i  Almindelighed  opførte  sig  anstændigt,  ja  undertiden  endog  høfligt. 

Hadet  mod  Europæerne  beror  for  en  Del  paa  Kinesernes 
verdensbekjendte  konservative  Sindelag,  men  for  en  Del  ogsaa  paa 
andre  Grunde,  cler  vel  ere  værd  at  bemærke.  Kinesernes  Omgang 
indbyrdes  udmærker  sig  ved  en  vis  exkvisit  Høflighed.  Ikke  alene  i 
Familie-,  Selskabslivet  og  ved  Fornøjelser,  men  ogsaa  i  Forretnings- 
verdenen gaar  der  først  i  Hilsenen,  dernæst  i  Samtalen  og  endelig  i 
Afskeden  et  regelbundet  Ceremoniel  igjennem,  som  enhver  dannet  om- 
hyggeligt iagttager.  Englænderne  have  aldrig  forstaaet  passende  at 
vurdere  og  agte  fremmede  Folks  og  Landes  Skikke  og  Sædvaner. 
Den  indfødte  bliver  ringeagtet,  udskjældt  ved  enhver  Lejlighed,  ja  ikke 
sjældent  slaaet.  Denne  Maade  at  vise  Overlegenhed  paa  oprører  ikke 
blot  Inderen,  der  ved,  at  Englænderen  er  hans  lovlige  Herre,  men 
saa  meget  mere  Kineseren,  der  rigtig  godt  ved,  at  det  er  ham,  der 
taaler  den  fremmede. 

Kineserne  have  erfaret  og  opfriske  stadigt  denne  Erfaring,  at 
Europæeren,  saa  snart  han  en  Gang  har  faaet  fast  Fod  et  Sted,  ind- 
retter sig,  som  om  dette  Sted  var  hans  Hjem,  at  Europæernes  Vinde- 
syge endog  overgaar  Kinesernes,  at  de  vigtigste  Handelsforretninger 
koncentrere  sig  i  hans  Hus,  at  han  udnytter  og  ruinerer  Landets 
Arbejdskræfter,  og  endelig  at  der  maatte  et  Mirakel  til  for  at  kunne 
jage  en  fremmed  bort,  der  en  Gang  har  bosat  sig.  Se  disse  ere  de 
væsenligste  Grunde  til,  at  den  frygtede  Europær  bliver  hadet  af 
Hjertensgrund:  derfor  er  Kina  endnu  lukket,  derfor  maa  der  Rege- 
ringens Protektion  eller,  om  fornødent,  lidt  Krudtrøg  til,  førend  det 
lykkes  nogen  at  faa  et  gyldigt  Rejsepas  til  det  indre  af  Kina.  Kineseren 
forsvarer  ikke  blot  sine  Traditioner,  sin  Historie  men  ogsaa  sit  eget 
Ve  og  Vel  —  han  skærmer  sit  Land.  I  Aartusinder  har  han  været 
lykkelig  uden  at  have  kjendt  til  eller  erfaret  noget  videre  om  den 
hvide  Race  —  og  han  vilde  gjerne  vedblive  at  være  lykkelig. 

Dog,  jeg  foregriber  Begivenhederne;  Læseren  vil  af  Beskrivelsen 
over  de  Fjendtligheder,  vi  maatte  døje  fra  Folkets  Side,  og  de  offi- 
cielle Æresbevisninger,  der  bleve  os  viste  af  Embedsmyndighederne, 
selv  let  kunne  danne  sig  en  rigtig  Mening  om  Stemningen  i  det 
store  Rige. 

Toldinspektøren  (commissioner  of  cnstoms)  Mr.  Whigt  tilbød 
paa  den  venligste  Maade  Grev  Széchenyi  et  Gæsteværelse  under  det 
korte  Ophold  i  Hankou,  medens  Loczy  og  jeg  indlogerede  os  i  det 
eneste  Hotel,    som  i  enhver  Retning  lod  meget  tilbage  at   ønske;    det 


320 


Fra  Schanghai  til  Hankou. 


lignede  en  amerikansk  Gin-Butik.  Naar  Mr.  Whigt  ikke  havde  ud- 
strakt sin  Elskværdighed  saa  vidt,  at  han  havde  kostet  os,  vilde  Hotel- 
køkkenet have  været  en  god  Skole  til  at  forberede  os  paa  de  mang- 
foldige Afsavn ,  der  ventede  os  i  det  indre  af  Kina.  I  Inspektørens 
Hus  var  der  endnu  europæisk  Luft,  og  hans  elskværdige,  unge  Frue 
mindede  os  levende  om  vort  Hjemlands  skjønne  Kvinders  Trylleri. 

Grev  Széchenyi  fik  før  sin  Afrejse  fra  Tien-tsin  en  Anbefalings- 
skrivelse   fra    Vicekongen   Li-hung-tschang  x til    hans    Broder  Li-hang- 


Fig    7*1     >  Den  lille  Forældreløse«  i  Yang-tse-kiang. 

tschang,  Statholder  i  Provinsen  Hupeh,  som  residerer  i  Vu-tschang. 
Anbefalingsbreve  spille  i  Kina  en,  om  muligt,  endnu  større  Rolle  end 
i  England.  Et  Rejsepas  med  de  mest  strikte  Forskrifter  for,  hvorledes 
Embedsmændene  have  at  forholde  sig,  faar  først  det  rette  Værd  eller 
bliver  endog  reduceret  til  en  hel  formel  Ting.  saa  snart  den  rejsende 
er  saa  lykkelig  at  kunne  forevise  Anbefalingsskrivelser  fra  formaaende 
Mænd  og  Venner. 

For  paa  vor  videre  Reise  at  kunne  undgaa  at  være  prisgivne 
til  kinesiske  Baadfolks  Vilkaarlighed  og  Uforskammethed,  naar  vi  skulde 
leje  Fartøjer,   meldte  vi  os  til  et  Besøg  den  13de  December  hos  Stat- 

holder  Li-hang-tschang,  for  at  han,  førend  vi  begyndte  Rejsen  i  hans 
Provins,  kunde  staa  os  bi  med  Raad  og  Daad  og  være  os  be- 
hjælpelig. 

Mr.  Whigt  stillede  to  Sejlbaade  og  de  fornødne  fire  Bærestole 
til  vor  Disposition  til  Overrejsen  til  Vu-tschang.  Indhyllede  i  nye, 
pelsbræmmede  Vinterklæder  stege  vi  under  et  frygteligt  Uvejr  i  Baadene. 
En  formelig  Orkan  piskede  os  Regnen  i  Ansigtet  og  frembragte  saa 
anselige  Bølger  paa  den  brede  Strøm,  at  vi  allesammen  sporede  Symp- 
tomer paa  Søsyge.  Den  stærke  Vind  udspilede  Sejlene,  Baadene  laa 
paa  en  betænkelig  Maade  paa  Siden  og  skar  med  en  Pils  Hurtighed 
gjennem  de  skummende  Bølger.  Desuagtet  gik  der  20  Minuter,  før- 
end vi  naaede  Landingsstedet  paa  den  anden  Side.  Af  denne  Tids- 
angivelse alene  kan  Læseren  allerede  danne  sig  en  rigtig  Forestilling 
om  Yang-tse-kiangs  betydelige  Brede  ved  Hankou. 

Medens  vi  udenfor  Byen  Vu-tschangs  Mure  tog  Plads  i  Bære- 
stolene, der  stod  beredte,  forsamlede  Kineserne  sig  fra  de  nærliggende 
Hytter,  og  vor  Vandring  gjennem  Forstadens  smudsige  Gader  og 
Stræder  afgav  et  Skuespil  for  Gadeungdommen  og  dens  Familie. 
Endelig  naaede  vi  den  vel  vedligeholdte  Mur  om  den  egentlige  By;  den 
har  en  Højde  af  over  12  Alen  og  en  Tykkelse  af  10  Alen;  hvor  den 
vestlige  Port  gjennembrød  den  med  en  Stenhvælving,  havde  denne  i 
al  Fald  denne  Længde.  En  Portvagt,  bestaaende  af  tolv  rødklædte 
Soldater  med  lange  Spyd,  bevogtede  Indgangen.  De  stod  udenfor 
Vagtstuen  i  to  Geleder  og  stod  under  Befaling  af  en  Officer. 

De  faa  Stræder,  som  skilte  os  fra  Guvernørens  Palads,  vare 
kun  dannede  af  uanselige  Bygninger  af  Træ  og  Ler;  Butikerne  med 
deres  tarvelige  Udvalg  af  Klædningsstykker,  Levnetsmidler  og  Luxus- 
artikler  gav  Byen  et  Præg  af  Armod  i  Sammenligning  med  Hankou, 
hvor  Hovedhandelen  er  koncentreret,  efter  at  Havnen  er  bleven 
aabnet.  Foran  Indgangen  til  Residensen  findes  en  retvinklet  Mur  til 
Værn  mod  onde  Aander,  der  maatte  ville  storme  Porten.  Saa- 
danne  Mure,  der  have  Udseende  som  Brandmure,  vise  strax  deres 
Bestemmelse  ved  det  Dragebillede,  som  i  brogede  Farver  er  malet  paa 
Væggen  med  store  fæle  Øjne  og  blaa  Skæl.  De  ligge  fra  10  til  70 
Skridt  borte  fra  Hovedporten  og  ere  byggede  med  stor  Omhu;  de 
findes  foran  ethvert  Embedslokale,  enhver  Regeringsbygning,  ja  selv 
velhavende  Kjøbmænd  og  Værtshusejere  skærme  deres  Hjem  paa  en 
saadan  Maade  mod  cle  onde  Dæmoners  lumske  Angreb.  Kun  den 
fattige  savner  Midlerne  til  at  rejse  en  beskyttende  Vold  foran  sin  be- 
skedne Hytte. 

Guvernørens  Palads  er  en  vidtløftig  Bygning,  bestaaende  kun 
af  en  lav  Stueetage.  Dens  Stenmure,  der  ere  overstrøgne  med  sort 
Farve,  bære  et  kompliceret  Tag  med  buede  Tagsten,  og  over  dette 
rager  en  pagodeagtig  Taarnbygning  i  Vejret;  den  kan  ses  i  stor  Af- 
stand og  er  forsynet  med  omhyggeligt  udført  Træskærerarbejde.  Paa 
den  massive  Plankepbrts  Fløje  ses  Billeder  af  berømte  Stormænd  fra 
Husets  Fortid;  de  ere  malede  i  grelle  Farver  og  strutte  af  Sundhed. 
Over  nogle  faa  brede  Stentrin  naar  man  den  rummelige,  til  Dels  bro- 
lagte Forgaard,  og  her  bevogte  to  Løver  af  Sten  med  rullende  Øjne 
og  vidt  aabne  Gab  med  naalespidse  Tænder  Paladset.  Foran  disse 
Uhyrer  steg  vi  ud  af  Bærestolene,  og  jeg  var  hjertensglad  over  igjen 
at  føle  den  friske  Lufts  Pust  paa  min  Pande,  thi  den  evindelige 
Svingen,  Vuggen  og  Gyngen  i  de  snevre  Trææsker  frembragte  snart 
en  ubehagelig  Svimrnelhedsfornemmelse,  som  blev  forøget  ved,  at  jeg 
paa  det  sidste  Stykke  af  Vejen  lukkede  Øjnene  og  talte  Minuterne. 
Ligesom  det  første  Ridt  paa  Kamel,  saalecles  er  ogsaa  Rejsen  i  en 
Tscher,  hvis  elastiske  og  fjedrende  Bambusstænger  ved  hvert  Skridt 
af  Bærerne  lade  Passageren  føle  en  bølgende  Fornemmelse,  en  Prøve- 
sten for  en  rejsendes  Sødygtighed.  Kineserne,  der  fra  Ungdommen 
af  ere  vante  til  dette  Befordringsmiddel,  anse  det  for  særdeles  bekvemt 
og  behageligt. 

Hovedindgangsporten  var  ved  vor  Ankomst  endnu  spærret. 
En  uhyre  Menneskemængde  havde  samlet  sig  i  Forgaarden,  og  en 
Mandarin  med  Glasknap  havde  tilligemed  nogle  Politibetjente  meget 
Besvær  med  at  holde  de  paatrængende  tilbage.  Blev  end  paa  denne 
Maade  nogle  Kinesere  trængte  ud  af  Gaarden,  kom  der  stadigt  nye 
til,  idet  cle  benyttede  den  i  Kina  ikke  usædvanlige  men  ubekvemme 
Vej  at  krybe  over  den  lavere  Mur  om  Gaarden.  Paa  denne  Vis  naaede 
de  fuldstændigt  deres  Maal :  snart  stod  de  i  første  Række  af  den  halv- 
kredsformede  Menneskehob  og  kunde  herfra  lettere  betragte,  kritisere 
og  spotte  os.  Endelig  knagede  Portens  Hængsler;  Luften  rystede 
uventet  af  tre  Morterskud  og  en  Skikkelse,  rigt  klædt  i  Pelsværk,  om- 
given af  en  Skare  tjenestegj ørende  Rangspersoner,  traadte  os  i  Møde  fra 
Baggrunden  af  Paladset. 

»Er  det  Vicekongen?«  spurgte  Grev  Széchenyi  Tolken  Sin,  idet 
han  hilste  den  statelige  Mandarin. 

»Gaa  De  kun  frem!«  svarede  Sin  og  kastede  sig  paa  Knæ  for 
Guvernøren.  Li-hang-tschang  besvarede  vor  europæiske  Hilsen  med 
et  ceremonielt  Buk,  idet  han  samtidigt  lagde  sine  Hænder  overkors 
paa   Brystet:    med   en  Haandbevægelse  indbød  han  os  derpaa  til   at 

træde  ind  i  hans  Hus.  Vi  passerede  tre  Gaarde,  hvis  Porte  vare 
aabnede  paa  vidt  Gab.  Nogle  Tjenere  bemægtigede  sig  derpaa  vort 
Overtøj  og  vore  Stokke,  og  vi  naaede  endelig,  efter  at  have  passeret 
en  mørk  Stengang  gjennem  et  Spalier  af  Rangspersoner,  Modtagelses- 
salonen,  hvortil  Vicekongen  fulgte  os.  Her  fandt  først  den  højtidelige 
Hilsen  Sted,  i  det  mindste  fra  Tolkens  Side,  der  ved  paa  ny  at  gjøre 
Knæfald  nødte  Guvernøren  til  ligeledes  at  bringe  sit  højre  Knæ  i  let 
Berøring  med  Gulvet;  vi  andre  bukkede  paa  europæisk  Vis. 

Modtagelsesværelset  var  vel  kun  nødtørftigt,  men  dog  elegant 
møbleret.  I  Midten  stod  der  et  rundt  Bord,  der  var  dækket  med 
Voxdug,  og  her  ventede  os  kinesiske  Forfriskninger  og  Lækkerbidskener 
af  alle  Slags.  Der  fandtes  hele  Bunker  af  Bagværk,  Kager,  Oranger, 
Melonkjærner,  Mandler,  tørrede  Blommer  o.  s.  v.  paa  sirlige  europæiske 
Glastallerkener.  Der  var  forbeholdt  os  fem  Pladser  rundt  om  Bordet, 
og  der  laa  Ske,  Gaffel  samt  et  Par  sølvbeslagne  Elfenbens  Spisepinde 
paa  hver  Plads. 

Lige  over  for  Indgangen  stod  Salens  Æresplads,  der  lignede 
en  Trone  og  var  betrukken  med  rød  Silke,  og  en  rigt  udskaaret  Bænk 
skilte  den  Del  af  Salen,  hvori  vi  vare,  fra  den  øvrige,  en  Indretning, 
som  viste  sig  at  være  højst  nødvendig,  da  denne  sidste  Del  ikke  en- 
gang kunde  rumme  alle  de  nysgjerrige,  der  trængte  sig  ind.  Foruden 
de  mange  Mandariner,  som  vare  komne  til  Stede,  iførte  rigt  broderede 
Silkedragter,  bemærkede  jeg  bagest  i  Folkemængden  ogsaa  nogle 
Kvinder,  som  nysgjerrige  strakte  Hals  op  over  Rangspersonernes 
Hovedtøj,  der  straalede  i  en  sand  Paafuglepragt,  og  under  Tiden  op- 
dagede jeg  et  Barnehoved  med  guldbroderet  Hue,  som  blev  løftet  op, 
for  at  ogsaa  den  smaa  i  Tide  kunde  faa  et  Indtryk  af,  hvorledes  en 
Europæer  tog  sig  ud  uden  Pisk  og  i  sin  simple  Klædedragt. 

Salens  fremherskende  Farve  er  mørkebrun ;  Trævæggene  vare 
prydede  med  kinesiske  Tankesprog  og  Familiens  Stamtavle.  Med 
Undtagelse  af  et  europæisk  Standuhr  og  et  stort  Spejl  i  forgyldt 
Ramme,  saa  jeg  ingen  udenlandsk  Udsmykning. 

Statholderen  er  en  Mand  paa  omtrent  60  Aar.  Hans  god- 
modige, brede  Ansigt  faar  ved  Rynkerne  et  ædelt  Udtryk.  Hans  paa 
en  Gang  skælmske  og  kloge  Øjne  lyse  og  blinke  under  Tiden  livligt 
under  de  tykke  Øjenbryn.  En  svag,  graa  Knebelsbart  kaster  en 
melankolsk  Skygge  over  Mundkrogene;  han  har  ogsaa  lidt  Skæg  paa 
den  ikke  saa  meget  smalle  Underlæbe.  En  Mandarinhat  af  fint  Pels- 
værk dækker  majestætisk  den  gamles  Hoved;  den  er  prydet  med 
Paafuglefjeren  og  den   blegrøde  Knap,    den   højeste  Udmærkelse.     En 

kostbar,  fin,  vid  og  varm  Pels  skjuler  Overkroppen  lige  ned  til 
Knæene;  (der  var  temmelig  koldt  i  det  luftige  Gemak):  de  fine  Hænder 
komme  sjældent  til  Syne,  da  de  skjules  af  de  lange  Ærmer.  En  fir- 
dobbelt Kjæde  af  nøddestore  Ædelstene,  blaa,  grønne,  røde  og  gule, 
staar  fortræffelig  mod  det  mørke  Pelsværk;  en  Underklædning  af  blaa 
Silke,  som  kun  halvt  skjuler  Mandarinstøvlerne  af  sort  Silke,  fuldende 
hans  Paaklædning. 

Li-hang-tschang  bad  os  paa  den  venligste  Maade  at  tage 
Sæde.  og  Tjenerne  satte  de  fornødne  Stole  frem.  I  Begyndelsen  var 
Underholdningen  sparsom,  men  da  Statholderen  havde  modtaget  sin 
Broder,  Vicekongens  Skrivelse  og  gjennemlæst  samme,  blev  han  livlig 
og  talende.  Han  spurgte,  idet  han  kastede  Blikket  paa  Greven,  om 
hvor  længe  vi  allerede  havde  været  i  Hankou,  og  om  vi  syntes  om 
Vu-tschang.  Tolken  Sin  oversatte  Svaret.  Efterat  Grev  Széchenyi 
havde  udviklet  sin  Rejseplan,  meddelte  Guvernøren  os,  at  Tsungli- 
yamen  allerede  havde  givet  baade  ham  og  alle  Øvrigheder  fornøden 
Underretning,  og  spurgte,  om  han  paa  nogen  Maade  kunde  være  os 
behjælpelig.  Anmodningen  om  at  stille  en  Baad  til  vor  Raadighed 
bevilligede  han  med  den  Tilføjelse,  at  han  vilde  stille  en  Kanonbaad 
som  Eskorte  indtil  Svang-yang;  dog  maatte  den  paa  Halvvejen  afløses 
af  en  mindre,  fordi  Han-ho  paa  denne  Aarstid  kun  havde  lidt  Vand. 
Han  skulde  udstede  sine  Ordrer  saaledes,  at  vi  ikke  skulde  blive  op- 
holdte uden  Nødvendighed.  Han  skildrede  os  Rejserouten  ved  Han- 
hofloden  som  fortryllende  og  bekvem;  der  var  ingen  Bjerge  der,  som 
kunde  volde  os  Vanskeligheder,  indtil  Siang-yang  var  der  endog  kun 
jævne  frugtbare  Marker.  Men  der  forestod  os  koldt,  rigtig  koldt 
Vejr,  og  han  vilde  raade  os  at  tage  ombord  en  Mængde  Trækul  og 
gode  Pelse  —  her  pegede  han  med  en  meget  sigende  Mine  paa  sin 
Maarskindspels. 

Efter  en  kort  Pavse  sprang  han  over  til  Politiken:  om 
Russerne  endnu  stod  foran  Konstantinopel,  om  det  var  sandt,  at 
Østrig,  var  venligt  sindet  mod  Tyrkerne,  thi  han  havde  hørt.  at  vi 
havde  besat  en  tyrkisk  Provins. 

Efterat  Greven  havde  beroliget  ham  med  Hensyn  til  hans 
Tvivl,  undlod  Guvernøren  ikke  —  skjøndt  paa  diplomatisk  Vis  —  at  give 
sin  og  Landets  Stemning  mod  Rusland  et  meget  betegnede  Udtryk. 
Endelig  ledede  han  Talen  hen  paa  min  Mission. 

»De  er  bevandret  i  astronomiske  Sager.  Hvorledes  staar  det 
til  paa  Himmelen,  hvad  siger  Stjernerne?« 

Jeg  kom  i  en  vis  Forlegenhed,  thi  jeg  var  ikke  forberedt  paa 
at  profetere,  og  svarede  derfor  undvigende:  »Jeg  haaber,  at  Fremtiden 
vil  bringe  baade  Deres  Familie  og  Deres  Fædreland  ret  lykke- 
lige Dage.« 

»Anstiller  De  Iagttagelser  om  Dagen  eller  om  Natten?  I  Kina 
sker  det  kun  om  Aftenen.« 

»Stjernerne  iagttager  jeg  om  Natten,  Solen  om  Dagen!« 

»Saa!  —  Og  kan  De  virkelig  se  paa  Stjernerne,  hvor  langt 
De  er  borte  fra  Deres  Hjem?« 

Forundret  mødte  mine  Øjne  hans,  som  tindrede  forslagent. 

Jeg  bejaede  det. 

»Og -er  det  ikke  komisk«,  sagde  han  leende  idet  han  gesti- 
kulerede med  sine  smaa,  fine  Hænder,  »at  Kina  ligger  her  oppe  paa 
Jordkuglen,  medens  Europa  ligger  der  nede,  at  vi  spise  til  Middag 
her,  medens  Morgensolen  først  forgylder  Bjergtoppene  der!  Hvor 
mange  Timers  Forskjel  er  der  paa  Tiden  mellem  Kina  og  Europa?« 

»Det  er  forskjelligt.  Mellem  England  og  Vu-tschang  er  der 
gjennemsnitlig  71/«,  mellem  Østrig  og  her  6V2  Times  Forskjel.« 

»Det  er  dog  besynderligt!« 

»En  saadan  Tidsforskjel  har  ofte  forbavsende  Følger.  Bliver 
der  f.  Ex.  ved  Middagstid  expederet  et  Telegram  fra  Schanghai  til 
London,  behøver  det  i  de  fleste  Tilfælde  kun  to  Timer  for  at  naa  sit 
Bestemmelsessted,  og  det  kommer  til  London  Kl.  7  om  Morgenen,  alt- 
saa  5  Timer,  før  det  afgaar  fra  Schanghai.« 

Hans  Højhed  syntes  ikke  at  kunne  fatte  dette,  thi  han  gik 
flygtigt  hen  over  dette  Exempel  og  slog  en  Latter  op,  da  Grev 
Széchenyi  foreslog  ham  at  sende  ungarske  Heste  hertil  for  at  forædle 
den  svage  kinesiske  Race. 

»Og  hvorledes  vilde  De  bringe  disse  Dyr  hertil  ?» 

»Paa  et  Dampskib!  De  vilde  komme  kurtigere  fra  Ungarn 
til  Vu-tschang  end  vi  herfra  til  Sin-gan-fu.« 

Statholderen  erkyndigede  sig  herpaa  om  vor  Alder  og  be- 
mærkede vemodigt  paa  vort  Kontraspørgsmaal,  at  han  allerede  var 
bleven  gammel,  thi  da  han  sidste  Gang  saa  sin  Broder  for  ti  Aar 
siden,  var  han  allerede  over  50  Aar. 

Den  anførte  Samtale  gjorde  det  Indtryk  paa  mig,  at  Kineserne 
netop  betragte  os  Europæere  paa  samme  Maade,  som  vi  betragte  dem. 
Den  Kontrast,  der  var  mellem  Spørgsmaalene,  der  snart  faldt  naive, 
saaledes  som  en  voxen  taler  til  et  Barn,  snart  sprudlende  og  aandrige, 
snart  gaaende  ind  paa  Fabler,  snart  igjen  holdende  fast  paa  Nutiden 

med  slaaende  Beviser,  traadte  altfor  levende  frem  for  mig,  til  at  jeg 
ikke  maatte  se  mine  Fordomme  mod  Kineserne  rokkes.  Maaske  er 
Li-hang-tschang  kun  en  af  de  faa  dannede  Kinesere.  Vi  skulle  nok 
faa  Lejlighed  til  at  sammenligne  ham  med  andre  Koryfæer  i  det 
store  Rige. 

Vi  smagte  paa  de  fremsatte  Retter,  der  vare  ret  godt  tilbe- 
redte og  drak  dertil  en  Kirsebærbrændevin,  der  var  indført  fra 
England. 

Efter  en  Times  Ophold  rejste  vi  os  og  udtrykkede  i  varme 
Ord  vor  Tak  for  den  venlige  Modtagelse  og  den  os  lovede  Støtte 
under  vor  Rejse.  Li-hang-tschang  ledsagede  os  tillige  med  sine 
Rangspersoner  til  Paladsets  Hovedport,  hvor  vi  tog  Afsked.  Vi  fore- 
trak ikke  at  benytte  os  mere  af  Bærestolene  og  tilbagelagde  den 
korte.  Strækning  til  Landgangspladsen  til  Fods  —  ledsagede  af  den 
uundgaaelige  Pøbelsværm. 

Vi  steg  i  Baadene,  der  vare  klare  til  at  sejle  tilbage  til 
Hankou.  Det  var  et  frygteligt  Vejr.  Kastevinden  blæste  lige  imod 
os  med  stor  Voldsomhed  og  forsinkede  vor  Overfart,  foruden  at  den 
var  ligefrem  farlig.  Med  halvt  rebede  Sejl  maatte  Baaden  lavere  og 
lagde  sig  saaledes  paa  Siden,  at  vi  bleve  nødte  til  at  sætte  os  i 
Luvart  for  at  tynge  ned.  Tolken  Sin  sad  dødbleg  ved  Rælingen  og 
omklamrede  krampagtigt  Spanterne.  Endelig  krævede  Yang-tse-kiang 
sin  Tribut.  Sin  opfyldte  Fordringen,  da  han  ikke  kunde  undlade  det. 
Ogsaa  Kokken,  Totai,  som  endelig  vilde  ledsage  os  til  Vu-tschang, 
led  af  krampagtige  Trækninger;  snart  lænede  han  sig  som  et  knækket 
Rør  over  Rælingen  og  fulgte  sin  Kammerats  Exempel. 

To  Gange  vare  vi  allerede  krydsede  over  den  brede,  fraadende 
Strøm,  vore  Klæder  vare  aldeles  gjennemblødte  af  de  Styrtebade,  for 
hvilke  vi  vare  udsatte,  og  Skindbesætningen  paa  vore  nye  Vinter- 
frakker var  aldeles  ødelagt.  Da  befalede  Greven  Folkene  at  lande 
paa  det  Sted  af  den  hinsidige  Bred,  hvor  Vinden  maatte  drive  Baaden 
hen.  Sejlene  bleve  stillede  i  den  mindst  mulige  Vinkel  mod  Vinden, 
og  efter  et  godt  Kvarters  Forløb  landede  vi  under  Staden  Han-yangs 
Mure.  Vi  kravlede  op  ad  den  slimede  Flodbred  og  befandt  os  uden- 
for en  af  den  omtalte  Bys  Sideporte;  derpaa  vadede  vi  hjemad 
gjennem  de  snævre  Gaders  Dynd.  Lastdragerne  løb  ivrigt  om  i  alle 
Retninger,  men  den  fine  Støvregn  gjorde,  at  Folk  ikke  skænkede  os 
sær  Opmærksomhed. 

Førend  vi  naaede  Han-ho,  Floden,  som  skiller  de  to  Byer 
Hankou  og  Han-yang  fra  hinanden,  havde  vi  et  ubeskrivelig  trist  Skue. 

Midt  paa  Gaden  laa  en  voxgul  Skikkelse.  Det  var  en  ung  Mand  med 
aabne,  brustne  Øjne  og  med  de  knyttede  Hænder  krampagtigt  trykkede 
mod  Brystet,  som  her  havde  udkæmpet  sin  sidste  Strid  midt  i  den 
smudsige  Bys  Liv  og  Færdsel.  Han  var  død.  I  hundredevis  passerede 
Kinesere  denne  Vej  og  gik  forbi  Liget  uden  at  værdige  det  et  Blik. 
Han  vil  endnu  i  hele  Dage  blive  liggende  der,  indtil  endelig  Stanken 
maatte  tvinge  Naboerne  til  at  kaste  Liget  ud  i  Floden. 

Hvor  Hanfloden  falder  i  Yang-tse-kiang,  bliver  den  noget  ind- 
snævret af  de  20—30  Alen  høje  Bredder;  dens  Munding  syntes  at 
være  helt  spærret  af  en  Masteskov  af  de  utallige  Dschunker,  som  laa 
der.  Ligesom  ved  Yang-tse-kiang  saaledes  føre  ogsaa  her  store  Sten- 
trapper ned  til  Landingspladserne.  Paa  Overfartsstedet ,  thi  ingen 
Bro  forbinder  de  to  store  Byer,  har  Floden  en  Brede  af  250  Skridt 
medens  Yang-tse-kiangs  Brede  er  omtrent  2700  Alen.  Mørket  faldt 
allerede  paa,  da  vi  satte  over  Floden  i  en  lille  Baad.  Paa  den  anden 
Bred  ventede  en  Skare  Tjenere  fra  Toldhuset  os  med  Lygter  for  at 
ledsage  os  til  vore  Kvarterer. 

Li-hang-tschang  havde  overdraget  Viceguvernøren  i  Provinsen 
Hupeh  det  Hverv  at  gjengælde  vort  Besøg  i  hans  Sted.  Førend  vi 
endnu  havde  Anelse  om  denne  Gæsts  Komme,  blev  Hotellet  allerede 
belejret  af  en  Skare  Kinesere.  Endelig  lod  en  kinesisk  Officer 
sig  mælde  og  overbragte  os  den  officielle  Meddelelse.  Snart  indfandt 
sig  ogsaa  en  Indehaver  af  »den  blaa  Knap«  i  Tautais  Person,  men 
da  Tolken  ikke  var  tilstede,  indskrænkede  vor  Underholdning  sig  til 
at  underkaste  Hotellets  Champagnerkjælder  et  Eftersyn.  Pludselig 
sprang  begge  Herrerne  op  og  styrtede  ned  ad  Trappen,  thi  deres  fine 
Ører  havde  opfanget  Gongens  Lydbølger,  som  bragte  Vindusruderne 
til  at  klirre.  Lykkeligvis  traadte  i  samme  Øjeblik  en  Amerikaner  ind 
i  Billardværelset,  der  talte  noget  kinesisk,  og  som  senere  havde  den 
Godhed  at  fungere  som  Tolk. 

Guvernørens  Bepræsentant  traadte  ind.  Det  var  en  lang, 
mager  Mand,  der  paa  ingen  Maade  kunde  gjøre  Paastand  paa  at  be- 
sidde den  Blidhed,  som  var  karakteristisk  for  Guvernøren.  Hans 
Klædedragt  var  særdeles  elegant  og  bestod  for  største  Delen  af  fint 
Pelsværk.  Han  tog  Plads,  og  samtidigt  viste  sig  to  Mandariner 
med  Elfenbensknapper  paa  Hattene,  hvis  Forretning  bestod  i  at  række 
ham  Champagnerglasset  og  atter  at  sætte  det  til  Side,  at  stoppe  og 
tænde  hans  Tobakspibe.  Underholdningen  var  meget  besværlig,  da 
vi  ikke  forstod  hinanden,  og  endte  med,   at  vor  høje  Gæst  kaldte  en 

ung  Mandarin  ind  og  forestillede  ham  som  kommanderende  paa  den 
Kanonbaad,  som  skulde  eskortere  os  indtil  Siang-yang. 

De  Timer,  vi  endnu  kunde  opholde  os  i  Hankou,  vare  snart 
talte,  saa  meget  mere  som  den  Baad,  der  var  lejet  til  Rejsen  paa 
Floden,  allerede  laa  rede  ved  Yang-tse-kiangs  Bred. 

Formiddagen  den  16de  December  gik  meget  hurtigt  med  at 
stuve  vor  Bagage  hen.  Ved  Middagstid  besaa  jeg  Fartøjet,  en  flot 
bygget  kinesisk  Dschunke.  Den  havde  en  tarvelig  møbleret  Salon  med 
den  uundgaaelige  Æresplads,  fire  Sovekamre,  hvoraf  Grev  Széchenyi 
tog  det  ene,  Loczy  og  jeg  det  andet,  Sin  det  tredie  og  Tjenerskabet  det 
fjerde,  samt  et  Køkken.  Vinduerne  vare  af  Glas,  og  paa  Væggene 
hang  der  nogle  kinesiske  Malerier.  Det  lille  Fartøj  forekom  mig  at 
være  et  ret  hjemligt  Opholdssted  for  de  følgende  Rejseuger. 

Kanonbaaden  laa  ogsaa  klar.  Jeg  fik  strax  Øje  paa  den 
unge,  sympathetiske  Officer,  som  hilste  mig.  Begge  Baadene  havde 
to  Master,  men  Kanonbaaden  var  slankere  og  elegantere  bygget. 
Som  en  Svane  vuggede  den  sig  paa  de  svage  Bølger,  og  kun  den 
gamle,  rustne  Kanon  foran,  som  Marinesoldaterne  netop  vare  i  Færd 
med  at  lade,  betegnede  Forskjellen  mellem  den  og  de  fredelige 
Handelskibe. 

Kl.  1  om  Eftermiddagen  indbød  Mr.  Whigt  os  til  Afskeds- 
maaltidet.  Kl.  3  klinkede  vi  paa  en  lykkelig  Rejse  og  Kl.  4  forkyndte 
Skytsets  Torden,  at  Statholderens  Protegéer  havde  forladt  det  sidste 
Stade  for  europæisk  Kultur.  Fra  dette  Øjeblik  af  befandt  vi  os  i 
Kinesernes   Hænder. 

Dagens  Beskjæftigelser.  —  Hilsener  fra  Folk  og  Hunde.  —  Sejlbaadene  paa  Han- 
floden. —  Markkultur  og  Møller.  —  Fiskeri.  —  Dragter.  —  Eventyrlige  Begiven- 
heder. —  Baadetrækning.  —  Besværgelser  af  Vejret.  —  Jul.  —  Klosterliv.  —  Fan- 
tscheng  og  Siang-yang.  —  Indbyggernes  Antal.  —  Bytning  afBaad.  —  Prins  Kung.  — 
Bøvere  paa  Grund  af  Sult.  —  La-ho-ku.  —  Stadskommandant  og  Missionær.  — 
Hungersnød.  —  De  kinesiske  Længdemaal.  —  Sié-ho  Dalen.  —  Stenede  Land- 
skaber. —  Ankomst  til  Tin-tse-kvan. 


Dagen  nærmede  sig  sin  Slutning;  vi  befandt  os  endnu  paa  Byens 
Enemærker,  da  det  indtrædende  Mørke  nødte  Kaptainen  til  at  kaste 
Anker  ved  Flodbredden.  I  dette  Øjemed  blev  en  af  de  mange,  jern- 
beslagne  Bambusstænger  stukket  gjennem  et  firkantet  Hul  i  Forstavnen 
ned  i  Flodens  Grund,  og  vort  Skib  blev  saaledes  i  Ordets  egenligste 
Forstand  naglet  fast  til  Bunden.  Jo  mere  Temperaturen  sank  over 
Vandet,  desto  mindre  formaaede  Kulbækkenet  at  opvarme  vor  kinesiske 
Salon.  Med  et  forfærdeligt  Hastværk  spadserede  vi  frem  og  tilbage 
paa  det  smalle  Dæk,  idet  vi  af  og  til  søgte  at  varme  vore  stive 
Fingre  ved  at  aande  paa  dem,  indtil  Kokken  endelig  gav  os  den  be- 
hagelige Melding,  at  Maden  var  anrettet.  En  Time  senere  indhyllede 
jeg  mig  i  mit  mørke  Lukaf  i  de  varme  uldne  Tæpper  og  hørte  halvt 
i  Drømme  den  kinesiske  Gong-Tappenstreg  paa  Krigsskibet  ved  Siden 
af.  Klokken  5  om  Morgenen  blev  jeg  vækket  ved  tre  Kanonskud.  Vi 
sejlede  videre. 

Det  syntes  mig  at  være  et  godt  Varsel,  at  Solens  gyldne 
Straaler  besejrede  Morgentaagen,  og  at  vi  endelig  igjen  efter  to  lange 
Ugers  Forløb  havde  en  klar  Dag.  Vi  indrettede  os  saa  hyggeligt  som 
muligt  paa  Skibet.      Salonen  blev  benyttet  til  meteorologisk  Anstalt. 

Paa  den  ene  Væg  hang  Kviksølvbarometret  og  ved  Siden  deraf  fire 
Aneroidbarometre,  som  jeg  Morgen,  Middag  og  Aften  sammenlignede 
med  hinanden;  paa  den  anden  hang  de  mange  Thermometre  samt 
Grevens  Jagtgeværer. 

De  fleste  Dage  paa  vor  flere  Uger  lange  Flodrejse  forløb  lige- 
som de  første.  Klokken  9  samledes  vi  i  Salonen  til  den  fælles  Fro- 
kost, det  bestod  af  tre  blødkogte  Æg  og  en  Kop  The.  Om  Formid- 
dagen beskjæftigede  vi  os  med  at  læse  forskjellige  Rejsebeskrivelser, 
med  at  optegne  Barometer-  og  Thermometerstanden,  sammenligne  Kro- 
nometrene, bestemme  Luftens  Fugtighed  o.  s.  v. ,  og  jeg  specielt  med 
at  tegne  Routen  paa  Floden.  Klokken  12  talte  vi  under  »Tiffin«en 
om  Formiddagens  Begivenheder,  og  Klokken  1  eller  2  forlod  vi  Baaden 
for  at  foretage  smaa  Udflugter  lan^s  Bredden.  Vi  vare  sjældent 
bundne  til  Tiden,  thi  Baadene  kom  kun  langsomt  frem,  især  da  vi 
næsten  stadigt  havde  Modvind,  saa  vi  ikke  kunde  bruge  Sejlene. 
Baadene  bleve  da  af  Mandskabet  trukne  op  ad  Floden  ved  Hjælp  af 
R.eb,  der  vare  fastgjorte  til  Hovedmasten. 

Kun  paa  den  højre  Bred  findes  nogle  lave  Høje;  selv  disse 
fjærne  sig  stedse  mere  og  mere  fra  Floden,  saa  at  tilsidst  kun  en 
rigt  dyrket  Slette,  der  næsten  er  fuldstændigt  blottet  for  Træer,  be- 
grænser Horisonten.  Ved  selve  Bredden  ligger  den  ene  Landsby  ved 
Siden  af  den  anden,  Hus  ved  Hus.  Vore  Spadsereture  vakte  Kinesernes 
Xy.~gjerrighed  og  Opmærksomhed;  Børnene  opdagede  os  allerede  langt 
borte;  med  et  Skrig,  der  trodser  enhver  Beskrivelse,  stormede  de  os 
i  Møde,  og  hundrede  ungdommelige  Struber  hilste  os  med  det  første 
Ord,  som  Europæeren  faar  Lejlighed  til  at  lære  i  Kina,  Ordet:  »Yang- 
kvej-tse«. 

»Fremmede  Djævel!«  saaledes  lyder  Barnekoret  i  alle  Tone- 
arter for  vore  Ører.  Vi  smile  deraf,  indtil  endelig  en  Jordklump,  der 
kastes  efter  os,  viser,  at  Kaadheden  begynder  at  udarte.  Den  lille 
Misdæder  har  dog  en  Anelse  om  den  forestaaende  Tugtelse  og  forsvinder 
hurtigt  i  Sværmen.  Det  vilde  være  en  stor  Fejl  at  lade  en  uskyldig 
undgjælde,  thi  Kineserne  besidde  en  saa  udtalt,  naturlig  Retsfølelse, 
at  den  skyldige  sjældent  vil  blive  hjulpen  af  Kammeraterne  til  at 
undgaa  Straffen .  medens  den  uskyldige  ved  saadanne  Lejligheder  kan 
gjøre  Regning  paa,  at  alle  de  tilstedeværende  ville  tage  sig  af  ham 
og  hans  Sag. 

Vi  naa  Landsbyen.  Af  alle  Husene  styrte  Mænd,  Kvinder  og 
Børn  frem ;  selv  Hundene  slutte  sig  til  Familien.  Disse  stakkels  Dyr 
stikke  dog  Halen   mellem  Benene;    de  løfte  deres   spidse  Snuder  højt 

og  spore  i  største  Forlegenhed  den  fremmede  Lugt;  de  kunne  slet 
ikke  fatte  sig  og  vide  ikke,  om  de  skulle  gjø,  hyle  eller  gribe  Flugten. 
Da  giver  endelig  en  lumsk  Kineser  dem  Opmuntring  og  hjælper  dem 
ud  af  Klemmen.  En  svag,  hvislende  Lyd  og  en  Pegen  med  Haanden 
xmod  den  fremmede  gjør  Udslaget.  De  skjære  Tænder  og  styrte  løs 
paa  os  med  en  lydelig  Gjøen.  Tilskuernes  snævre  Kreds  udvider  sig 
for  at  give  Hundene  rigelig  Plads  til  deres  Angreb;  dog  et  Kast  med 
en  Jordklump  (Stene  findes  ikke  i  vid  Omkreds)  er  nok  til  at  afværge 
dette.  Køterne,  som  vente  at  finde  en  Lækkerbidsken,  styrte  løs  paa 
Lerklumpen  og  komme  i  Slagsmaal  indbyrdes. 

Under  denne  Scene  ligesom  voxe  Folk  frem  af  Jorden.  Hundreder 
og  atter  Hundreder  trænge  sig  frem,  saa  at  vi  snart  ere  indesluttede 
fra  alle  Sider  og  fuldstændigt  hindrede  i  enhver  Bevægelse.  Da  retter 
en  Mand  et  Spørgsmaal  til  os  og  giver  hermed  Signalet  til,  at  alle 
de  øvrige  ligeledes  stille  Interpellationer.  Da  jeg  ikke  forstaar  et 
eneste  Ord  af  deres  Sprog,  hører  jeg  med  et  Skuldertræk  paa  deres 
Ordskvalder  og  svarer  kun  for  saa  vidt,  som  jeg  paa  en  bestemt 
Maade  holder  de  mest  uforskammede  Mænd  tilbage.  Endelig  gaar 
det  af  Spørgerens  forskjellige  Haanclbevægelser  og  Gestus  op  for  mig, 
at  de  ønske  at  erfare  Maalet  for  vor  Rejse.  Jeg  nævner  Navnet  paa 
Byen  Siang-yang.  En  almindelig  Nikken  med  Hovederne  og  en  en- 
stemmig Latter  overtyder  mig  snart  om,  at  jeg  har  gjettet  rigtigt. 

Folkene  blive  paatrængende.  De  beføle  Skoene,  Uhrkjæden, 
Brillerne.  Nogle  ønske  at  røge,  og  Cigarstumpen  vandrer  fra  Mund 
til  Mund.  De  fleste  synes  ikke  særligt  at  ynde  den  amerikanske  Urt 
og  overrække  Stumpen  under  Hosten  og  med  fortrukne  Miner  til 
Naboen.  Efterat  hele  Skaren  uforbeholdent  og  omtrent  enstemmigt 
har  afgivet  sin  misbilligende  Dom  over  Tobakkens  Godhed,  vil  en  Ol- 
ding give  mig  den  sidste  lille  Rest  af  Gigaren  tilbage,  hvilket  jeg  dog 
høfligst  afslaar.  Andre  ønske  saa,  at  en  af  os  vil  tage  sin  Hoved- 
bedækning af,  og  halvt  tvungent,  halvt  frivilligt  opfyldes  dette  Ønske. 
Den  almindelige  Forbavselse  over  Mangelen  af  en  Pisk  og  over  det 
kort  klippede  Haar  giver  sig  først  Luft  ved  en  vid  Opspilen  af  de 
skæve  Øjne  og  en  tvivlende  Mumlen,  men  derpaa  opløses  Forundringen 
i  et  vrinskende  Udraab  og  en  skraldende  Latter.  Hvad  der  mest 
interesserer  Mængden,  er  den  europæiske  Klædedragt.  Her  beundrer 
man  Handskerne,  der  bliver  Frakken  vendt  og  drejet ;  saa  maaler  man 
under  Hovedrysten  Skosaalerne  og  gnider  Overfrakkens  uldne  Stof 
paa  en  sagkyndig  Maade.     Enhver  har  et  Spørgsmaal  paa  Læberne, 

som  sandsynligvis  kulminerede  i  Ønsket  om,  at  vi  vilde  klæde  os 
nøgne  af  for  fuldstændigt  at  kunne  tilfredsstille  deres  Videbegjærlighed. 
Med  Besvær  bane  vi  os  Vej;  de  mere  fornuftige  trække  sig  til- 
bage til  deres  Huse,  men  den  større  Del  forfølger  os,  saa  længe  de 
formaa  det,  hvorpaa  man  tager  Afsked  med  os  paa  en  lignende 
Maade  som  den,  hvorpaa  Indbyggerne  ved  Poyangsøen  pleje  at  hilse 
Jægerne.  Selv  om  de  Jordklumper,  man  kastede  efter  os,  ikke  længere 
kunde  naa  os,   saa  naaede  dog  endnu  stedse  Skjældsordene  vort  Øre. 


Fig.  79.    Landsby  ved  Han-ho. 

I  Begyndelsen  af  Rejsen  voldte  slige  Fornærmelser  en  stadig 
Kamp  mellem  vor  Ophidselse  og  vor  Besindighed ,  som  det  var  en 
bydende  Nødvendighed  at  bevare,  men  da  lignende  Skuespil  gjentoge 
sig  Dag  for  Dag  under  vor  halvandetaarige  Landrejse,  maatte  vi 
vænne  os  til  disse  Udbrud  af  indgroet  Had.  Enhver  rejsende  vil 
gjøre  den  Erfaring,  at  kun  Koldblodighed  og  en  tilsyneladende  Lige- 
gyldighed ere  i  Stand  til  at  afholde  Folkehoben  fra  alvorlige  Haand- 
gribeligheder. 

Det  bliver  mørkt.  Vort  Skib  er  paa  Grund  af  Modvind  bleven 
langt  tilbage.     Et  blodrødt   Skin   fjærnt   i  Vest    angiver  endnu  Hori- 

sontens  Begrændsningslinie ,  men  ogsaa  dette  flyder  snart  hen  i  et 
graat,  ubestemt  Mørke,  thi  Tusmørket  varer  kun  kort  paa  disse  Brede- 
grader.  Stjernehimlen  straaler  allerede  i  sin  glimrende  Pragt,  da  vi 
endelig  ved  at  se  ned  ad  Strømmen  i'aa  Øje  paa  Laternen  paa 
Masten,  Lyset  kommer  nærmere  og  nærmere,  og  snart  høre  vi  de  otte 
Matrosers  stødvise,  ensformige  Sang,  medens  de  med  Besvær  slæbe 
Baaden  ved  Hjælp  af  et  Reb.  der  er  flettet  af  Bambusbast.  Skibet 
bliver  gjort  fast,    og  vi  gaa  ombord.     Kanonbaadens  Officer  hilser  os 


Fis.  80.     Husmølle  ved  Han-ho. 


med  et  Knæfald,  og  Sin  tolker  os  hans  Belænkelighed  ved  at  have 
tilladt  os  at  vandre  alene.  »Enten  skulde  vi  blive  ombord  eller  tage 
to  Mand  med  os  til  Bedækning,  hvis  vi  vilde  gaa  i  Land.  Befolk- 
ningen her  var  ondskabsfuld  og  underfundig,  og  det  vilde  koste 
ham  hans  Hals,  hvis  der  hændte  os  noget.«  Vor  glubende  Appetit 
tillader  os  ikke  at  høre  mere  af  hans  Forklaring,  og  vi  skynde  os 
ind  i  Salonen,  hvor  Middagsmaden  bliver  sat  frem.  Saa  længe  vi 
rejste  op  ad  Hanfloden,  kunde  jeg  endnu  hver  Aften  trække  en  Flaske 
ægte  Pilsener  01  op;  Herr  Beyfuss  fra  Schanghai  havde  nemlig  umid- 

delbart  før  vor  Afrejse  overrasket  mig  med  en  Foræring  af  en  Kasse 
med  denne  forfriskende  Drik. 

Egnen  blev  Dag  for  Dag  mere  ensformig.  De  faa  Træer,  som 
dog  tidligere  havde  givet  den  store  Slettes  friskpløjede  Marker  nogen 
Ynde,  forsvandt  snart,  og  selv  de  faa  Pile  og  Morbærtræer,  som  stod 
ved  Landsbyerne,  vare  snart  talte.  Selv  Dyrelivet  syntes  at  undgaa 
Nærheden  af  Distrikterne,  hvor  Hungersnødeu  herskede,  thi  med 
Undtagelse  af  nogle  Ravne,  Skader  og  Stære  saa  vi  kun  en  Gang 
imellem  højt  oppe  i  Luften  et  Træk  af  Vildgæs.  Til  Gjengjæld  blev 
Færdselen  paa  Hanfloden  livligere.  Vi  mødte  et  anseligt  Antal  store 
og  smaa  Baade,  som  enten  sejlede  opad  Floden,  ladede  med  Levnets- 
midler,  eller  ogsaa  ufragtede  hurtigt  med  udspilede  Sejl  styrede  mod 
Hankou.  Sejlene  paa  de  Skibe,  der  færdes  paa  Hanfloden,  ligne  med 
deres  horisontale  Bambusstænger  og  de  Bomuldsstrimler,  der  ere 
spændte  der  imellem,  vore  Vindusjalousier,  og  de  kunne  ligesom  disse 
rulles  op  ved  Hjælp  af  en  Snor.  Kun  naar  det  blæser  meget  stærkt, 
hejses  Sejlet  ned  til  Mastens  halve  Højde,  og  det  hænder  derfor  ikke 
saa  sjældent,  at  Baaden  uforvarende  kæntrer,  naar  der  kommer  en 
kraftig  Brise.  De  færreste  Kinesere  kunne  svømme,  og  de  fleste  Pas- 
sagerer og  Søfolk  drukne  derfor  ved  saadanne  ulykkelige  Hændelser. 

Beboerne  ved  Flodbredden  beskjærtige  sig  enten  med  Ager- 
brug eller  med  Fiskeri.  Markerne  blive  som  oftest  dyrkede  med 
Hvede  (Ax  med  5  til  6  Rader  Korn),  Bomuld,  Byg,  Salat,  Roer  og 
Ærter  og  ere  i  en  mønsterværdig  Forfatning.  Især  i  December,  naar 
Sæden  begynder  at  spire  frem  af  Jorden,  kan  man  af  de  sirlige  Linier, 
der  skimtes  gjennem  den  svagt  grønne  Farve,  erkjende,  hvor  godt 
Jorden  er  bleven  behandlet  med  Skovl  os  Harve.  Jorden  er  gjennem- 
gaaende  fint  smuldret,  og  man  ser  ikke  en  eneste  Jordklump  af  paa- 
faldende  Størrelse.  Snorlige  Furer,  hvori  der  fra  Sted  til  Sted  er 
plantet  Smaabuske,  træde  istedetfor  Hegn  og  Grændsestene. 

Markernes  mønsterværdige  Kultur  bliver  lønnet  med  en  rigelig 
Høst.  Selv  under  Hungersnøden  i  Nabodistrikterne  led  Beboerne  af 
Hansletten  ingen  stor  Nød.  Vi  kunde  ofte  nok  selv  overbevise  os  om 
Bøndernes  rigelige  Forraad.  Næsten  i  ethvert  Hus  var  en  Husmølle 
uafbrudt  i  Gang. 

Beskyttet  mod  Vejrligets  Indflydelse  stod  der  i  en  lille  Gaard 
en  massiv  Cylinder  af  Teglsten  eller  Ler,  i  hvilken  der  blev  indlagt 
en  Møllesten  af  Granit.  Den  ene  Ende  af  Tværbjælken,  som  er  fast 
forbundet  med  den  forlængede  Axe,  bærer  en  Tragt,  hvori  Kornet 
anbringes,    og    dette    falder,    ligesom  Sand    i    et   Timeglas,    ned    paa 

Mollestenen  og  knuses  under  Omdrejningen;  den  anden,  længere  Ende 
tjener  som  Aagstang  for  Æselet,  eller  Bøffelen,  som  er  forspændt; 
naar  denne  sidste  benyttes  til  at  trække  Møllen,  bliver  den  bundet 
for  Øjnene. 

Fiskeriet  bliver  drevet  systematisk  i  Fællesskab  af  Fiskerne 
paa  vedkommende  Sted.  Jeg  talte  en  Gang  ved  en  saadan  Manøvre 
47  Fiskerbaade,  som  kommanderedes  af  en  gammel  Graaskjæg.  De 
sejlede  ud  til  Midten  af  Floden  og  formerede  her  Slagordenen.  Kom- 
mandanten beordrede  fra  sin  Baad,  at  de  andre  Fartøjer  skulde  danne 
en  Halvkreds ;  selv  indtog  han  Centrum  af  Kredsen  og  styrede  derfra  et 
godt  Stykke  op  ad  Floden.  Her  vendte  han  Baaden  og  gav  med  en 
Haandbevægelse  er  Tegn,  hvorpaa  der  begyndte  en  frygtelig  Larm  i 
enhver  af  Baadene.  Fiskerne  opløftede  et  Skrig,  der  trængte  gjennem 
Marv  og  Ben,  og  slog  paa  Gonger  og  Træ-Tamtamer  med  en  saadan 
Voldsomhed ,  at  Støjen  maatte  bedøve  ikke  Fiskene  alene.  Under 
denne  Koncert  roede  Baadene  i  Stilling  hen  mod  Kommandanten,  der 
ligeledes  haandterede  sin  Gong  paa  en  mesterlig  Maade.  Førend 
Fiskemesterens  Baad  endnu  havde  naaet  Centrum  af  Kredsen,  kastede 
de  andre  Baade  paa  en  Gang  Nettene  ud.  Efter  en  kort  Stunds 
Forløb  toges  de  atter  op  men  uden  det  ønskede  Udbytte. 

Klædedragten  hos  Beboerne  af  Hang-hos  nedre  Bredder  er 
allerede  meget  forskjellig  fra  Schanghaiernes.  Kvinderne  bære  hvide, 
stærkt  vatterede  Bomuldsbenklæder  og  en  blaa  Overkjole.  Deres  Haar- 
frisure  er  paa  Forhovedet  ganske  simpel,  men  ender  bagtil  i  et  langt 
snabelagtigt  Appendix,  som  ved  at  smøres  dygtigt  med  en  klistrende 
Olie  og  ved  Hjælp  af  nogle  Nephritspænder  holdes  i  den  bestemte 
Form.  Kvindernes  Fødder  ere  gjennemgaaende  forkrøblede.  Mændenes 
Klædedragt  bestaar  af  en  lyseblaa  Talar,  hvis  Længde  afhænger  af 
vedkommendes  Rang  og  Stilling.  Medens  saaledes  hos  de  højere 
Embedsmænd  Sømmen  af  dette  Klædningsstykke  berører  Skosaalerne, 
naar  det  hos  de  arbejdende  Klasser  kun  til  Knæet.  Vore  korte, 
europæiske  Klæder  gave  derfor  Kineserne  Stof  nok  til  Eftertanke. 
Oven  over  deres  fine  Talarer  trække  Mændene  en  vid,  mørkeblaa  Over- 
kjole,  hvis  lange  Ærmer  naa  næsten  helt  ned  til  Jorden.  En  sort 
Silkehue  uden  Skygge  med  en  rund  Knude  paa  Midten,  flettet  af  lyse- 
blaa Silke,  bliver  gjort  fast  paa  Hovedet. 

Børnenes  Paaklædning  er  pudserlig.  Den  yngste  Slægt  bliver 
over  det  hele  hyllet  ind  i  Vatstoffer,  hvoraf  det  lille  Hoved  rager  frem ; 
man  skulde  tro  at  møde  en  levende  Kugle.  Hovedet  er  bedækket 
med   en    glat  Hue,    der  slutter  tæt  til;    Hovedet  er  foreløbigt  glat  af- 

raget,  men  i  Bagstykket  af  Huen  er  der  udskaaret  et  rundt  Hul.  der 
nøjagtigt  angiver  det  Sted,  hvor  Pisken  engang  skal  komme  frem. 

Den  21de  December  forlod  vi  som  sædvanligt  Skibet  i  Efter- 
middagtimerne for  at  gjøre  en  Spadseretur.  Grev  Széchenyi  gik  hurtigt 
forud  for  muligt  at  komme  til  at  skyde  noget.  Loczy  og  jeg  fulgte 
ham  i  en  Afstand  af  4 — 500  Skridt.  Klokken  4  naaede  vi  den  lille 
By  Pansch-ho,  der  ligger  paa  den  venstre  Bred.  Byen.  der  ligger  ved 
den  Y'l — 15  Alen  høje,  skarpt  afskaarne  Flodbred,  gjor  Indtrykket  af 
Trang  og  Elendighed.  Husene,  der  ere  byggede  lige  ude  ved  Floden, 
hvile  paa  Pæle,  der  ere  rammede  fast  ned  i  Flodbreddens  stejle,  brat 
skraanende  Sider.  De  fleste  Beboelseshuse  ere  byggede  af  Træ.  og 
kun  de  færreste  ere  ved  en  simpel  Forskalning  af  Teglsten  beskyttede 
mod  Vejr  og  Vind.  Naar  man  lærer  at  kjende  den  Maadé,  hvorpaa 
saadanne  Huse  bygges,  vil  man  faa  det  rette  Begreb  om  deres  Simpel- 
hed. Først  konstruerer  Bygmesteren  Husets  Tømmerværk  af  sammen- 
føjede Bambusstammer.  I  Mellemrummene  mellem  disse  bliver  nu 
lavet  en  Mur  af  Teglsten  uden  Kalk  saalecles,  at  Stenenes  flade  Sider 
slutte  op  til  Stængerne  i  Tømmerværket.  Murens  Tykkelse  svarer 
altsaa  kun  til  Teglenes  Længde  og  er  naturligvis  meget  ringe.  Huset- 
Tagværk  udkræver  allerede  en  vis  Kunstfærdighed  hos  Arkitekten,  thi 
i  dette  Punkt  ere  Kineserne  forvænte.  Flere  Uger  hengaa  i  ængstlig 
Spekulation  og  pinlig  Eftertanke,  førend  de  forskjellige  Drageskikkelser 
paa  Gavlen  faa  deres  rette  Stilling  og  de  dristige  Fremspring  paa 
Hjørnerne  faa  den  rigtige  Krumning.  Spørgsmaalet  om,  hvor  vidt 
Regnen  kan  sive  gjennem  de  runde  Teglsten  ned  i  Værelset  eller  ikke. 
har  endnu  aldrig  foruroliget  nogen  kinesisk  Husfader:  derimod  er  det 
langt  vigtigere,  om  Indgangen  bliver  anbragt  paa  Nord-,  Syd-,  Øst- 
eller  Vestsiden.  I  Almindelighed  afgjøres  dette  Punkt  af  Lamaen  eller 
Spaamanden  paa  vedkommende  Sted.  Alle  deres  Lykke  og  Fred, 
Velvære  og  Held,  som  bebo  Huset,  afhænger  jo  af  et  heldigt  Valg  i 
saa  Henseende.  Paa  Grund  af  Mangel  paa  Sten  ere  Byens  snevre 
Gader  ikke  brolagte;  Jorden  er  ujævn  og  bliver  stadig  gjennemrodet 
af  Svin,  der  strejfe  frit  omkring. 

Nedenfor  Byen  udbreder  der  sig  lige  til  Floden  en  stor,  sandet 
Plads,  paa  hvilken  der  fra  Tid  til  anden  bliver  afholdt  store  Markeder. 
Vejen  gaar  gjennem  Sandet  i  Niveau  med  Floden. 

Vi  opdagede  Greven  næsten  ude  i  den  mest  fjærntliggende 
Ende  af  Byen  omringet  af  en  Skare  hylende  Gadedrenge.  Han  gik 
rolig  og  fattet  hen  over  en  hvælvet  Bro  af  Sten  og  overskred  hermed 
Bygrænsen;    saa   snart  Mængden   havde  faaet   Øje    paa   os,    stormede 

den  ogsaa  hen  imod  os.  Vi  paaskyndede  vor  Gang  for  saa  hurtigt 
som  muligt  at  kunne  komme  over  Broen.  Vi  fik  Orangeskaller  i 
Nakken,  men  bekymrede  os  ikke  derom,  thi  disse  Folk  søgte  tydeligt 
nok  Strid  med  os.  En  ubeskrivelig  Jubel  lød  fra  den  ene  Ende  af 
Sværmen  til  den  anden,  da  de  første  Jordklumper  fløj  efter  os.  I 
Vinduerne  i  de  nærliggende  Huse  viste  der  sig  leende  Pigeansigter  og 
rynkede  Kjællingefjæs,  som  ansaa  det  for  deres  Pligt  at  anspore  deres 
Ægtemænd,  Forældre,  Brødre  og  Venner  til  større  Bedrifter  med  op- 
muntrende Haandbevægelser.  Det  var  umuligt  at  faa  fat  paa  nogen 
af  Angriberne.  Saasnart  jeg  truende  vendte  mig  om,  smuttede 
Synderne  bort  og  forstod  i  rette  Tid  at  søge  Skjul.  Nu  blev  Hundene 
hidsede  paa  os,  men  de  vare  fejge  og  sneg  sig  bort.  For  at  sætte 
Kronen  paa  deres  Gæstfrihed  tog  Kineserne  Teglsten,  hvor  de  kunde 
faa  fat  paa  saadanne,  og  kastede  dem  efter  os.  En  saadan  Sten  traf 
mig  saa  voldsomt  paa  Hælen,  at  Læderet  paa  mine  nye  Bjergsko  fik 
en  Bevne.  En  anden  Sten  traf  Loczy  paa  Hatten.  Han  vendte  sig 
om  og  overraskede  en  tyveaarig,  kjertelsvag  Fyr,  just  som  han  tog  en 
Sten  op.  Loczy  gav  ham  en  ordentlig  Tordentale,  men  denne  lod 
Stenen  falde  og  begyndte  at  skrige  ligesom  en  gal,  idet  han  gik  løs 
paa  Loczy  med  opløftede  Arme.  Situationen  var  kritisk,  et  eneste 
Slag,  og  vi  vilde  være  blevne  masakrerede.  Vi  vare  omringede  af 
Folk,  som  søgte  Lejlighed  til  aaben  Konflikt,  og  som  ønskede  at  mod- 
tage det  første  Slag.  Jeg  forsøgte  at  berolige  Loczy  og  holdt  det  for 
raadeligt  at  give  Kanonbaaden,  der  heldigvis  var  kommen  nærmere,  et 
Vink,  hvad  der  dog  ikke  mere  var  nødvendigt,  idet  to  Soldater  allerede 
kom  løbende  til  vor  Undsætning. 

Næppe  havde  Mængden  opdaget  dette,  førend  den  opløste  sig 
ligesom  paa  Kommando.  Det  faldt  Pansch-hos  Beboere  akkurat  lige 
saa  let  at  fordufte  til  alle  Verdenshjørner  som  at  angribe  to  Europæere 
med  Stenkast. 

I  et  af  de  nærliggende  Distrikter  bleve  vi  noget  venskabeligere 
modtagne,  en  Forandring,  som  vi  skyldte  de  to  Soldater,  der  ledsa- 
gede os.  Selv  naar  vi  vilde  vise  Eskorten  tilbage,  gav  Officeren  paa 
Kanonbaaden  sine  Folk  Ordrer  til  at  følge  os. 

Ganske  vist  vare  vi  endnu  stadigt  omringede  af  den  kaade 
Ungdom,  men  den  indskrænkede  sig  dog  til  at  haane  os  i  passende 
Afstand,  ja  undertiden  syntes  de  endog  at  være  glade  over  Gaver  i 
Form  af  Cigaretter,  der  vandrede  fra  Mund  til  Mund.  En  særlig 
Glæde  beredte  jeg  en  ung  Knøs,  hvem  jeg  forærede  en  Stump  Blyant. 
En  anden  Knegt  gik  saa  vidt,  at  han  tilbød  mig  sin  hele  Formue  be- 

staaende  af  G  Cash  for  et  lignende  Stykke;  jeg  forærede  ham  natur- 
ligvis Blyantet  uden  at  berøve  ham  hans  Skatte.  1  Njoj-tji-kou ,  en 
betydelig  By,  undgik  Grev  Széchenyi  med  Nød  og  neppe  en  alvorlig 
Insult.  Han  havde  i  Løbet  af  Eftermiddagen,  ledsaget  af  en  Soldat, 
besøgt  en  nærliggende,  større  Dam  for  muligvis  at  kunne  skyde  nogle 
Vandfugle.  Da  han  paa  Hjemvejen  passerede  Byen,  maatte  han  gaa 
over  en  meget  primitiv  Gangbro,  der  førte  over  en  sumpet  Kanal. 
Omgivet  af  en  uoverskuelig  Menneskemasse,  trængt  og  stødt  naaede 
han  med  Møje  de  løse  Brædder.  Næppe  var  han  kommen  ud  paa 
disse,  førend  Kineserne  forsøgte  at  vælte  Broen  ned,  og  den  ene 
Soldat  formaaede  ikke  at  holde  Styr  paa  de  ophidsede  Gemytter. 
Heldigvis  naaede  Greven  hurtigt  i  lange  Spring  over  paa  den  anden 
Side,  Brædderne  faldt  ned  i  Sumpen,  og  Kineserne  vare  saaledes  af- 
skaarne  fra  videre  Forfølgelse. 

Hanflodens  Bredder  bleve  kjendeligt  lavere.  Denne  Omstæn- 
dighed tvang  Beboerne  til  at  sikre  sig  mod  de  hvert  Aar  indtrædende 
Oversvømmelser  ved  at  bygge  kolossale  Dæmninger  ikke  blot  langs 
Hanfloden,  men  ogsaa  ved  Bifloderne.  Disse  Dæmninger  løbe  i  en 
Afstand  af  c.  100  Skridt  parallelt  med  Flodbredderne  men  dog  i  lige 
Linie,  have  foroven  en  Brede  af  omtrent  8  Alen  og  en  Højde  af  8 — 11 
Alen.  Færdselen  gaar  for  en  Del  over  disse  Dæmninger,  og  hvis  man 
ved  nye  Paafyldninger  vilde  jævne  og  udrette  enkelte  skarpe  Bøjninger, 
vilde  den  kinesiske  Regering  indvinde  en  fortræffelig  og,  hvad  der  er 
Hovedsagen,  allerede  færdig  Underbygning  til  fremtidige  Jernveje. 

Oppe  i  den  store  By  Ngan-lo-fu  træffe  vi  igjen  nogle  lave 
Højdedrag,  der  uden  indbyrdes  Forbindelse  synes  at  være  voxede  frem 
af  Alluviallaget.  Jordbunden  er  leret  og  bliver  navnlig  anvendt  til 
Teglfabrikation.  Ved  hvert  hundrede  Skridt  støder  man  paa  en 
hvælvet  Lerkuppel,  hvori  Murstenene  blive  brændte  med  Stenkul.  Ikke 
alene  den  nærmeste  Omegn,  men  selv  Hankou  henter  sine  Mursten 
fra  Ngan-lo-fu. 

Den  23de  December  faldt  den  første  Sne.  Endskjøndt  Tem- 
peraturen ikke  gik  ned  under  Frysepuktet,  bidrog  den  skarpe  Norden- 
vind sit  til,  at  Kulden  præsenterede  sig  ret  føleligt.  Tovværket  truede 
med  at  springe,  saaledes  peb  og  klagede  det,  og  den  spøgelsesagtige 
Kastevind  opførte  tværs  igjennem  Ridser  og  Sprækker  i  Salonens 
Tværvægge  sin  kun  lidet  hyggelige  Dans.  De  to  Jernpander  med  Kul- 
gløder udstraalede  vel  nogen  Varme,  men  man  mærkede  ikke  meget 
til  den.  Indhyllede  i  vore  Pelse  trængte  vi  os  sammen  om  Ilden  og 
puttede  de  forfrosne  Fingre  ind  i  de  varme  Folder  paa  vor  Klædedragt. 

Og  udenfor,  der  løb  Sveden  ned  ad  Panden  paa  Folkene,  der  arbejdede 
paa  at  føre  Baaden  frem.  Det  syntes  at  være  et  næsten  fortvivlet 
Arbejde,  de  der  udrettede.  Med  Overkroppene  bøjede  saa  stærkt 
fremad,  at  Brystet  var  nær  ved  at  berøre  Jorden,  kæmpede  de  mod 
Stormens  Magt,  som  trængte  Skibet  i  Retningen  ned  ad  Floden. 
Folkenes  Fødder  gjorde  dybe  Indtryk  i  den  bløde  Jordbund,  og  det 
stærke  Bryst  gispede  krampagtigt  under  Trykket  af  Rebet,  som  de 
havde  slynget  om  sig,  og  som  skar  dem  ind  i  Kjødet.  Hvis  de  tabte 
Kræfterne,  vilde  Skibet  lynsnart  drive  nedad  og  Arbejderne  være  red- 
ningsløst fortabte.  Nu  naaede  de  en  Træstamme,  der  var  dreven  ind 
i  Flodbredden,  og  hertil  fastgjorde  de  Tovet.  Efter  nogle  Minuters 
surt  fortjent  Hvile  begynder  Arbejdet  paa  ny.  De  synge  en  Vise,  en 
Sømandssang.  Tonerne  trængte  ind  til  os  i  Salonen  med  en  mattere 
og  mattere  Vibreren.  Mit  Foretagende,  at  skrive  Melodien  ned,  var 
sikkert  mere  behageligt  end  Sangernes  Stilling. 

Skibsfolkenes  Sang. 

I  Løbet  af  de  tre  næste  Dage  kom  vi  knapt  en  Mil  frem. 
Mismodig  stirrede  Kaptajnen  paa  den  graa  Himmel  for  dog  at  se,  om 
han  intetsteds  kunde  opdage  en  lille  Lysplet.  —  Forgjæves.  —  Da 
med  Mørkets  Frembrud  Baadens  Mandskab  fuldtalligt  var  samlet  for 
at  modtage  det  dobbelte  Kvantum  Ris,  holdt  de  Raad  over,  hvad 
der  nu  skulde  ske.  Naar  Mennesket  ikke  ved  at  hjælpe  sig  selv, 
vender  han  sig  til  Guderne  Dette  gjorde  ogsaa  Søfolkene.  Saavel 
Koffardi-  som  Marinekaptajnen  anordnede  en  religiøs  Andagt  paa 
deres  respektive  Fartøjer  for  at  formilde  Luftens  onde  Aander.  Paa 
Fordækket  stod  et  Ildbækken  med  flere  Røgelsesstænger  af  vellugtende 
Harpix.  Enhver  fik  Paalæg  om  at  forrette  sin  »Koto«  d.  v.  s.  kaste 
sig  ned  foran  Bækkenet  og  tre  Gange  berøre  Jorden  med  Hovedet. 

Man  afbrændte  en  Mængde  knaldende  »Frøer«  og  tændte 
helligt  Røgelsespapir  ikke  blot  paa  vor  Baad  men  ogsaa  paa  Kanon- 
baaden,  hvor  Gongen  blev  slaaet  paa  højtidelig  Maade  under  Fyr- 
værkeriet og  Mandskabet  bøjede  og  drejede  sig  under  gjøgleragtige 
Forvridninger  af  Lemmerne,  og  det  hjalp  virkeligt  noget. 

Barometret  steg  kjendeligt,  og  endskjøndt  Modvinden  endnu 
blæste  med  usvækket  Kraft  Ira  det  kolde  Nord,  klarede  dog  Vejret 
op,  og  Solen  straalede  næste  Morgen  i  hele  sin  majestætiske 
Julepragt. 

Det  er  den  anden  Juleaften ,  .  der  takler  under  vor  Rejse. 
Læseren  vil  maaske  erindre,  at  vi  højtideligholdt  foregaaende  Aars 
Julefest  udenfor  Dschiddah.  Den  Gang  gjorde  Officererne  paa  »Polluce« 
sig  Umage  for  ved  Zitharspil,   Liv  og  Lystighed,  Munterhed  og  Glæde 


Fie.  81.     Vi  stenes  i  Pansch-ho. 


at  lade  os  glemme,  at  vi  vare  langt  borte  fra  Hjemmet.  Idag  befinde 
vi  os  midt  i  en  Befolkning,  som  ikke  har  nogen  Anelse  om  Europas 
hyggelige  Familieliv.  Desuagtet  gik  Festdagen  ikke  af  uden  Sang  og 
Klang.  Blandt  min  Bagage  fandt  jeg  en  Trækharmonika.  Ved  Mørkets 
Frembrud  forsøgte  jeg  gjennem  nogle  Melodier  at  fremkalde  Remini- 
scenser fra  det  skjønne  Wien.  Salonens  Døre  aabnedes  lydløst,  og 
adskillige  Piske  bevægede  sig  nysgjerrige  under  Valsmelodien  i  den 
mørke  Døraabning.  Søfolkenes  grinende  Øjne  fulgte  i  taus  Spænding 
Blæsebælgens   op-  og  nedgaaende  Bevægelse  og   Fingergrebene;    selv 

Sin,  Tolken,  rystede  paa  sit  intelligente  Hovede.  Da  jeg  var  færdig, 
spurgte  jeg  Kineserne  gjennem  Tolken,  om  de  syntes  om  den  euro- 
pæiske Musik.  »Nej!«  lød  det  usminkede  Svar.  Ogsaa  senere  fik  jeg 
stadig  Utak,  aldrig  Anerkjendelse  for  mine  musikalske  Produktioner. 
Kineserne  interesserede  sig  kun  for  selve  Instrumentet;  de  syntes  at 
blive  umaadeligt  lykkelige,  naar  jeg  tillod  dem  at  prøve  Harmonikaen, 
og  naar  det  lykkedes  dem  at  faa  de  enkelte  høje  Toner  frem,  men  et 
harmonisk  Spil  kjedede  dem,  og  de  trak  sig  en  for  en  tilbage  og  for- 


Fig.  82     Skibe  trækkes  op  ad  Han-ho. 


svandt,  naar  de  havde  faaet  deres  Nysgjerrighed  tilfredsstillet.  Under 
saadanne  Omstændigheder  vilde  maaske  et  godt  indøvet  Orkester  uden 
Fare  og  uantastet  kunne  drage  med  klingende  Spil  gjennem  Landet; 
Kineserne  vilde  næppe  lægge  det  nogen  Hindring  i  Vejen. 

Da  jeg  i  sin  Tid  færdedes  i  Urskovene  i  de  siebenburgske 
Grænsebjerge  for  at.  optage  Militærkort,  var  jeg  af  og  til  nødt  til  at 
studere  en  Kogebog.  De  Erfaringer,  jeg  der  havde  samlet,  berettigede 
mig  til  denne  Helligaften  at  tiltræde  Forretningen  som  Overkøkken- 
mester,  hvilken  Værdighed  jeg  ogsaa  beholdt  under  hele  Expeditionen. 

Medens  Greven  spillede  et  Parti  Skak  med  Loczy.  var  jeg  beskjæli 
i  Kokkenet.  Klokken  G  lod  jeg  servere,  og  min  Menu  var  meget  rig- 
holdig. Greven  overraskede  os  med  en  Flaske  Champagner  og  udbragte 
en  Skaal  for  »alle  deres  Velgaaende,  som  havde  os  kjær,  og  som 
sikkert  paa  denne  Dag  erindrede  os«,  samt  tømte  Glasset  paa  el 
lykkeligt  Udfald  af  vor  Expedition. 

Vi  morede  os  nu  til  Sengetid  med  Dominospil  og  skræmmede 
den  paatrængende  Kulde  bort  ved  at  tillave  os  en  varm  Punsch. 
Klokken  11  søgte  vi  vore  Køjer,  men  Kokken  Totai  tilbragte  en  vaagen 
Nat.  Hans  krænkede  Æresfølelse  lod  ham  ikke  finde  Ro.  Den  næste 
Morgen  serverede  han  os  til  Frokost  en  Kæmpetærte  og  forskjelligt 
andet  Bagværk,  som  han  havde  tilberedt  om  Natten.  Han  høstede 
ogsaa  en  vel  fortjent  Tak. 

Ved  Schoj-jao.  en  smukt  beliggende  lille  By  paa  Hanflodens 
højre  Bred,  hæve  de  lave  Høje  sig  allerede  til  en  massiv  Klippeblok 
af  2000  Fods  Højde.  Byen  ligger  i  Aabningen  af  en  Kløft,  der  er 
omsluttet  af  mægtige,  stejle,  skarpt  kantede  Bjerge.  Endskjøndt  disse 
med  Undtagelse  af  en  enkelt  Top,  som  er  bedækket  med  Krat,  ere 
bare  for  Træer,  bringe  de  dog  en  behagelig  Afvexling  til  Veje  i  Egnen, 
saa  meget  mere  som  vi  hidtil  kun  havde  truffet  ubetydelige  Hævninger 
af  Terrainet,  hvis  Toppe  vare  kronede  med  halvt  forfaldne  Klostre  og 
Templer.  I  saadanne  Klostre  boer  der  to.  tre  buddhistiske  Præster, 
der  tære  paa  de  Almisser,  de  have  indsamlet  i  bedre  Dage,  og  som 
hendrive  Tiden  i  den  mest  sorgløse  Lediggang,  liggende  paa  bløde 
Underlag  i  de  Kister,  hvori  de  en  Gang  skulle  begraves;  naar  Tiderne 
blive  slette,  gaa  de  atter  ud  for  at  tigge.  De  afdødes  Kister  staa  i 
Almindelighed  i  lange  Rækker  eller  enkeltvis  i  et  Tempel,  der  særligt 
er  bestemt  hertil. 

Kineserne  betragte  Lamaerne  som  et  nødvendigt  Onde.  De 
nyde  kun  en  vis  Agtelse,  naar  man  trænger  til  deres  Bønner  for  at 
fordrive  de  onde  Aander  fra  Huset,  Markerne  eller  Bjergene.  Ved 
saadanne  Lejligheder  er  det  heller  ikke  saa  knapt  med  Foræringer  og 
Offergaver,  men  i  det  daglige  Liv  nyde  de  kun  en  ringe  Anseelse; 
man  gaaer  helst  af  Vejen  for  dem.  De  bære  i  hele  det  store  Rige. 
saa  vidt  det  er  begrændset  af  den  kinesiske  Mur,  en  ensartet  Klæde- 
dragt. Den  krumbøjede  Skikkelse  er  om  Sommeren  indhyllet  i  en 
tynd  graa  Bomuldskappe,  der  om  Vinteren  er  foret  med  Vat;  den 
holdes  sammen  om  Livet  med  et  mørkt  Bind.  Ansigtet  og  Hovedet 
ere  glat  ragede,  Fødderne  nøgne.  Den  karakteriske  Klædedragt  gjør, 
at    man    kan   kjende    en   Præst   paa  lang  Afstand.      Der  kan   næppe 

være  Tale  om  nogen  streng ,  ensartet  Organisation  af  Præste- 
kasten i  Kina. 

Mange  Klostre  ere  blevne  byggede  af  rige  Mandariner  eller 
Kjøbmænd,  der  allerede  sørgede  for,  at  Lamaernes  Existens  var  fri 
for  Bekymringer.  I  saadanne  Tilfælde  er  Stifterens  Efterkommere  tillige 
Klostrets  kirkelige  Overhoved.  Hos  Tiggermunkene  styrer  den  ældste 
sine  Kolleger,  og  ethvert  Kloster  er  saaledes  et  lille  Rige  for  sig,  en- 
hver ældste  er  Pave  for  sine  undergivne,  thi  de  kinesiske  Lamaer  an- 
erkjende  ikke  Buddhisternes  Præstekonge  i  Lassa  for  deres  lovlige 
Overhoved,  endskjøndt  han  af  mange  orthodoxe  bliver  æret  som  Helgen 
og  største  Genius. 

Den  2den  Januar  1879  om  Aftenen  naaede  vi  de  to  Søsterbyer 
Fan-tscheng  og  Siang-yang-fu.  De  ligge  lige  over  for  hinanden,  den 
første  paa  venstre,  den  anden  paa  højre  Bred  afHan-ho.  Begge  Byer 
ere  omgivne  af  mægtige,  høje,  forvitrede  Stenmure,  hvis  krenelerede 
Rande  rage  højt  op  over  Beboelseshusene;  de  ere  forsynede  med 
Skydeskaar.  Imponerende,  firkantede  Stentaarne  markere  de  Steder 
paa  Muren,  hvor  Portene  befinde  sig;  oven  over  de  jernbeslagne  Port- 
fløje er  anbragt  en  stor  sort  Inskription  paa  rød  Grund,  som  for  den 
fremmede  forkynder  Portens  Navn.  I  Almindelighed  retter  dette  sig 
efter  Portens  Beliggenhed  mod  Verdenshjørnerne,  og  enhver  By  har 
saaledes  sin  Nord-,  Syd-,  Øst-  og  Vestport. 

Utallige  Dschunker  laa  for  Anker  ved  Stentrapperne,  som  føre 
fra  Muren,  der  omgiver  Fan-tscheng,  ned  til  Vandet,  medens  kun  faa 
Baade  laa  foran  Siang-yang.  Alene  denne  Omstændighed  beviste,  at 
Handelen  overvejende  koncentrerer  sig  i  den  først  nævnte  By.  Fra 
den  aarle  Morgen  til  langt  ind  paa  Natten  forenede  de  handlendes 
og  Søfolkenes  skrigende  Stemmer  sig  til  en  tusindstemmig  Koncert, 
thi  de  simple  Kinesere  kunne  ikke  udrette  eller  forhandle  det  mindste 
uden  at  skrige  og  larme  ved  denne  Forretning. 

Vort  korte  Ophold  tillod  ikke  et  Besøg  i  Byen  Siang-yang-fu. 
At  se  til  lignede  den  mere  et  tomt  Rum  med  en  Mur  om  end  en  be- 
tydelig Distriktshovedstad.  Den  samlede  Befolkning  i  begge  Byer  skal 
efter  Opgivende  af  en  Mandarin  beløbe  sig  til  omtrent  en  Million,  hvad 
der  dog  ikke  siger  meget,  thi  Kineserne  regne  med  Mennesker  lige  saa 
upaalideligt  som  med  Penge. 

Tre  Hundrede  Millioner  Mennesker  skulde  være  det  næppe 
fattelige  Tal  paa  Indvaanerne  i  et  Rige,  hvis  Grænser  lade  sig  maale 
med  en  betydelig  Nøjagtighed.  Skulde  de  to  omtalte  Byer  tælle  en 
Million  Indbyggere ,    da  kunde  man  nok  paa  Papiret  faa  den  samlede 

Befolkning  anslaaet  til  300  Millioner,  men  da  etSkjøn  for  Fan-tschengs 
og  Siang-yangs  Vedkommende  højst  giver  4-500000  Indvaanere,  an- 
tager jeg,  at  naar  Kinas  Befolkning  anslaas  til  150  Millioner,  det  da 
snarere  er  for  meget  end  for  lidt. 

Vi  overnattede  ved  Sydostenden  af  Byen.  Næste  Morgen 
sejlede  vi  til  Sydvestenden,  der  ligger  omtrent  5000  Alen  længere  op 
ad  Floden,  og  ankrede  op  udenfor  Kasernen  i  Fan-tscheng;  den  er 
omgivet  med  en  stor  massiv  Jordvold  og  var  festligt  pyntet  med  røde 
trekantede  Faner  med  hvide  Kanter.  Ogsaa  Politibaadene  paa  Anker- 
pladsen vare  smykkede  paa  lignende  Vis;  desuden  viste  den  særdeles 
livlige  Salutering,  at  der  gik  noget  usædvanligt  for  sig  i  Havnen.  Det 
var  ogsaa  Tilfældet. 

Prins  Kung,  en  Slægtning  af  Ministerpræsidenten ,  var  Gæst 
hos  Tautaien  af  Fan-tscheng  og  skulde  om  to  Dage  rejse  til  Hankou. 
Under  andre  Forhold  vilde  den  høje  Gæst  have  været  os  temmelig 
ligegyldig;  men  paa  vor  ny  Ankerplads  bleve  vi  overraskede  med  den 
bedrøvelige  Efterretning,  at  den  lave  Vandstand  gjorde  det  umuligt  at 
sejle  længere  med  det  store  Fartøj.  Kokken  Totai  fik  det  Hverv  at 
leje  Baade  med  ringere  Dybgaaende  til  Rejsens  Fortsættelse.  Han 
blev  ikke  længe  borte  og  bragte  os  den  Meddelelse,  at  Prins  Kung 
havde  lagt  Beslag  paa  de  fleste  Fartøjer  til  sin  Rejse;  de  faa,  der 
vare  til  overs,  vare  allerede  ladede  med  Ris  til  Vicekongen  So-tsung- 
tangs  Soldater,  hvilken  Transport  om  faa  Dage  vilde  bryde  op  til 
Si-ngan-fu. 

Det  lod  sig  heller  ikke  gjøre  at  leje  Heste  og  Vogne,  da  disses 
Ejere  vægrede  sig  ved  at  lade  dem  gjøre  Rejsen  gjennem  Hungers- 
nødsegnene  uden  en  stærk  militær  Eskorte.  Vore  Søfolk  vilde  ikke 
vide  noget  af  at  blive  til  Landsoldater,  endskjøndt  Grev  Széchenyi 
vilde  tage  Ansvaret  herfor  paa  sig;  Siang-yangs  Gouvernør  var  hos 
Prins  Kung  og  havde  vigtigere  at  gjøre  end  at  hjælpe  Europæere; 
vor  Skibskaptajn  var  ikke  ved  noget  som  helst  Løfte  at  bevæge  til 
i  det  mindste  at  sejle  til  La-ho-ku  men  beregnede  for  os  paa  sin 
Regnemaskine  det  uhyre  Tab,  han  maatte  lide  ved  sligt  et  Vove- 
stykke —  det  var  kort  sagt  en  Situation,  som  ikke  lod  sig  klare  paa 
en  Studs.  Vi  besluttede  at  foretage  en  Spadseretur  til  Fan-tscheng 
for  mulig  at  faa  en  god  Ide  og  passerede  paa  denne  Kastellets  Ler- 
port for  at  aflægge  det  kinesiske  Militær  et  første  Besøg.  Krigsfolkene 
viste  os  imidlertid  kort  men  tydeligt  paa  Døren.  Deres  Gebærder 
lolkede  tydeligt   deres   for   os  uforstaaelige  Ord:   at  vi  her  ikke  havde 

noget    at    bestille.      Vi    rettede  vor   Gang  mod   Stadens   vestre   Port; 
Portfløjene  stod  aabne,  og  Portvagten  syntes  her  at  være  mere  høflig. 

Vi  vare  næppe  komne  nogle  Skridt  ind  i  Byen,  førend  vi 
havde  det  vel  kjendte  Syn  af  en  stram,  kraftig  Eskorte-Soldat,  som 
efter  sin  Officers  Befaling  ikke  mere  lod  os  ude  af  Syne. 

Byens  Gader  ere  temmelig  brede  og  brolagte  med  store,  flade 
Marmorsten,  der  ere  saa  glatte,  at  man  kun  med  stor  Besvær  kan 
gaa  paa  dem  med  Lædersaaler.  Magistraten  synes  at  holde  Beboerne 
til  Renlighed,  thi  Gaderne  ere  blankt  skurede  og  ikke  som  i  Hankou 
og  Vu-tschang  barikaderecle  med  Skarndynger.  De  lave  Vaaningshuse, 
der  i  Reglen  ligge  lige  med  Jorden,  ere  byggede  af  solide  Sten  fra 
Stenbrud,  mange  endog  af  Marmorblokke,  og  give  ved  deres  lige 
Linier  Byen  et  behageligt  og  symmetrisk  Udseende.  Endskjøndt  Fan- 
tscheng  gjælder  for  den  mest  betydelige  Handelsplads  ved  Hanfloden, 
gjøre  dog  Butikkerne  paa  ingen  Maade  et  velhavende  og  rigt  Indtryk. 

De  Handlende  antog  os  for  fremmede  Forretningsfolk  og  indbød 
os  til  at  bese  deres  gode  Sager  og  kjøbe  hos  dem.  Vi  besaa  i  en 
Butik  de  eleganteste  Mandarindragter  af  Ræve- ,  Maar- ,  Katte-  og 
Ulveskind,  som  det  kun  kan  være  de  velhavende  Embedsmænd  muligt 
at  anskaffe,  i  en  anden  saa  vi  spundne  Sager  af  ægte  kinesisk  Silke; 
hist  roste  en  erfaren  Kjøbmand  sine  Possementmagervarer,  her  pegede 
en  anden  med  stum  Mimik  paa  sit  rige  Lager  af  Filthatte  og  Filt- 
dækkener. Desuagtet  gjorde  det  dog  igjen  Indtrykket  af,  at  de 
drev  Spøg  med  os,  thi  næppe  vare  vi  passerede  Folkene,  førend 
de  deltog  i  den  skraldende  Latter,  som  lød  fra  Sværmen,  der 
fulgte  os. 

Beboernes  Hovederhverv  er  Fabrikation  af  Lys  og  Lim,  og  i 
Centrum  af  Byen  ligge  saadanne  Fabriker,  den  ene  ved  Siden  af 
den  anden.  Naar  man  nu  tænker  sig  af  og  til  et  Garveri  og  et 
mindre  Værtshus  indflettet  i  denne  duftende  Række,  vil  man  kunne 
forstaa,  at  vi  skyndte  os  at  naa  den  Port,  der  laa  lige  overfor. 

Om  Aftenen  besluttede  Grev  Széchenyi  sig  til  at  aflægge 
Besøg  hos  Vicegouvernøren,  en  Militærgeneral,  dekoreret  med  den  røde 
Knap,  for  at  bede  om  Raad  og  Hjælp.  Ledsaget  af  to  Soldater,  som 
bar  de  uundgaaelige,  store  Papirlaterner,  hvorpaa  Ejerens  Navn 
prangede  med  gloende  røde  Bogstaver,  gik  han  til  ham  ved  Nattetid. 
Dels  fordi  det  er  Skik  i  Kina  at  afgjøre  vigtige  Forretninger  om 
Natten,  dels  ogsaa  fordi  Kineserne  tidligt  gaa  til  deres  Hjem  og  de 
fremmede  da  uantastede  kunne  passere  de  mennesketomme  Gader,  vil 
jeg    tilraade    alle   europæiske   rejsende  at   aflægge  Besøg   ved  Nattens 

Begyndelse.  Grev  Széchenyi  blev  modtaget  af  Generalen  paa  en  over- 
ordentlig høflig  og  venlig  Maade,  blev  beværtet  med  The  og  Bagværk 
og  fik  Tilsagn  om ,  at  Generalen  skulde  gjøre  sig  den  størst  mulige 
Umage  for  at  skaffe  Baade  den  følgende  Dag. 

Da  han  næste  Dag  gjengældte  Besøget,  var  der  allerede  fem 
smaa  Baade  til  vor  Disposition.  Han  tænkte  endog  paa  den  Mulighed, 
at  Kanonbaaden  fra  Hankou  kunde  løbe  paa  Grund,  og  havde  derfor 
beordret  en  anden  med  mindre  Dybgaaende  til  sammen  med  den 
første  at  ledsage  os  paa  vor  Vinterrejse.  Denne  Hændelse  beviste  os 
tydeligt,  at  man  formaar  at  opnaa  meget,  naar  man  tager  Hensyn 
til  Kinesernes  svage  Side,  der  beror  paa  Forfængelighed  og  Finfølelse. 

Førend  vi  flyttede,  maatte  vi  se  at  berolige  Kaptainen  paa 
Dschunken.  Han  paastod  nu  haardnakket,  at  han  vilde  lide  et  uhyre  Tab, 
naar  vi  ikke  benyttede  hans  Fartøj  til  Rejsen  til  La-ho-ku.  Men  da 
Greven  dog  var  fuldstændigt  paa  det  rene  med  ikke  længere  at  ville 
betro  sig  til  hans  Omsorg,  sagde  han  simpelt  hen:  >Det  gaar  ikke, 
Vandstanden  er  for  law<  Han  fik  nogle  Sølvpenge  og  gav  sig 
saa  tilfreds. 

Den  Baad,  hvori  Grev  Széchenyi  opslog  sit  Kvarter  tilligemed 
sin  Kammertjener  Kung-sche,  blev  valgt  til  Spisesalon,  Loczy  og  jeg 
indrettede  os  saa  bekvemt  som  muligt  i  den  anden,  og  Sin,  Tolken, 
samt  Kokken  fik  den  tredie.  De  to  sidste  Baade  bleve  med  Tak 
leverede  tilbage  til  Mandarinens  Befuldmægtigede.  Under  Salut  fra 
de  to  Kanonbaade  forlod  vi  Fan-tscheng  Klokken  3  om  Efter- 
middagen. 

Allerede  fra  den  tidlise  Morgenstund  tordnede  Skytset  paa 
den  højre  Flodbred  med  regelmæssige  Mellemrum.  Omtrent  2000 
Soldater  vare  rykkede  ud  for  at  vise  Prins  Kung  de  ham  tilkommende 
Æresbevisninger.  Da  vi  begav  os  paa  Rejsen,  syntes  ogsaa  hans 
Højhed  at  gjøre  Mine  til  Opbrud,  thi  Soldaterne  ordnede  sig  i  to 
Geledder  og  plantede  deres  store  Silkefaner  foran  sig  i  Jorden.  De 
greb  deres  Geværer,  som  vare  satte  i  Pyramider,  og  Trommerne 
hvirvlede.  Jeg  fik  ikke  den  videre  Udvikling  af  det  militære  Skuespil 
at  se,  thi  vore  Baade  passerede  en  skarp  Bøjning  af  Floden.  Kun  Ekkoet 
af  de  rigelige  Æressalver  fra  de  nærliggende  Bjerge  paa  højre  Bred 
lød  endnu  hen  til  vor  lille  Eskadre. 

Henved  en  Snes  Baade,  ladede  med  Ris,  laa  for  Anker  paa 
den  venstre  Flodbred.  Fem  Kanonbaade  bevogtede  denne  Tiansport, 
som  var  bestemt  at  afgaa  til  Hæren  i  Provinsen  Kansu.  Allerede  i 
flere  Uger  havde  Førerne  af  Transporten  raadslaaet  om.  hvad  der  var 

bedst,  at  rejse  videre  til  Lands  eller  til  Vands.  Den  lave  Vandstand 
talte  for  Landturen,  Nærheden  af  Hungersnødsegnene  for  Rejsen 
paa  Floden. 

Sulten  er  en  farlig  Modstander.  Hver  Dag  fortalte  man  om 
nye  røveriske  Attentater,  som  de  slemme  Honanbeboere  havde  øvet 
mod  rejsende  Handelsfolk.  Selv  Pengetransporter,  som  dog  kun  ex- 
pederedes  under  stærk  Eskorte  af  Militær,  faldt  af  og  til  i  den  for- 
tvivlede Befolknings  Hænder.  Ved  saadanne  Lejligheder  kom  det  ofte 
til  forbitrede  Kampe,  i  hvilke  Røverne,  der  jo  heller  ikke  havde  noget 
at  tabe,  regelmæssigt  bleve  Sejerherrer.  Regeringen  paalagde  da 
Befalingsmændene  for  Transporter  med  Levnetsmidler,  at  de  altid 
skulde  tillade,  at  en  Del  af  Varerne  bleve  røvede,  forat  saadanne 
Blodbad  fremtidigt  kunde  undgaas. 

Ved  Z-chou  naa  Bjergene  helt  hen  til  højre  Flodbred  og  falde 
af  mod  Vandspejlet  som  stejle,  nøgne  Kalkklipper.  De  nærmere 
liggende  Toppe  naa  kun  en  Højde  af  800—1000  Fod,  men  de  hæve 
sig  stadigt  mod  Vest,  og  de  enkeltstaaende,  kullede  Aase  forene  sig 
der  til  en  statelig  Bjergkam,  som  danner  Vandskællet  mellem  Han-ho 
og  Baj-suj-kiang ,  hvilken  sidste  under  Navn  af  Kia-ling  løber  ud  i 
Yang-tse-kiang  ved  Tschung-tsching  i  Provinsen  Sze-tschuen.  Denne 
Bjergryg  gaar  som  en  Gren  af  de  vestlige  Sin-ling  Bjerge  mod  Syd, 
bøjer  der  under  Navn  af  Kiun-long-san  mod  Øst  og  ender  stjerne- 
formigt  Vest  for  Siang-yang-fu.  De  enkelte  Formationer  ere  ualmindelig 
stærkt  delte.  Hovedtoppene  hæve  sig  stejlt  op  af  dybt  indskaarne 
Sadler.  Endskjøndt  Bjergryggens  Højde,  saa  vidt  Synsfeltet  strakte, 
sjælden  naar  3000  Fod,  har  dog  den  skarpt  markerede  Hovedryg  med 
sine  kantede  og  takkede  Dannelser  ganske  Højfjældets  Karakter.  I 
nogen  Afstand  tror  man  at  have  utilgængelige  Klippevægge  for  sig; 
dette  forholder  sig  dog  ikke  saaledes.  Til  denne  Skuffelse  bidrager 
vistnok  meget  den  Omstændighed,  at  Bjergene  ere  blottede  for  al 
Trævæxt,  hvoraf  ingen  af  Betydning  kan  opdages,  og  at  de  sønder- 
revne, stejle  Formationer  gribe  saaledes  ind  i  hverandre,  at  de  synes 
at  høre  til  en  eneste  Klippemasse. 

Kun  en  sparsom  Græsvæxt,  der  knapt  er  tilstrækkelig  for  nogle 
Geder,  findes  paa  disse  stejle  Brinker,  thi  Regnvandet  har  skyllet 
Jorden  ned  i  Floden,  der  atter  paa  sit  nedre  Løb  afgiver  den  til  de 
frugtbare  Sletter  til  Velsignelse  for  de  der  værende  Beboere.  Han-hos 
Bredder  ere  endnu  stedse  tæt  befolkede,  men  jeg  tror  dog  ikke,  at 
Beboerne  have  anlagt  sig  fortryllende  Spadsereveje  paa  de  kantede 
Bjergrygge,    thi  de  sidde  dybsindige  og  grublende  under  en  Bomulds- 

busk  foran  deres  Ler-  eller  Sivhytter:  de  have  ingen  Beskjæftigelse,  og 
deres  blege  Børn  raabe  jamrende  paa  Ris. 

Selv  om  det  ogsaa  gik  dem  bedre,  vilde  en  Kineser  aldrig 
falde  paa  at  bestige  et  Bjerg.  Det  at  gaa  forliges  i  og  for  sig  ikke 
med  højt  stillede  og  velhavende  Personer-  Anstand  og  Værdighed. 
Naår  det  hos  dem  gjælder  for  at  være  nedværdigende  at  besøge  en 
Nabo  til  Fods,  hvor  meget  maatte  vi  da  ikke  tabe  af  vor  Anseelse, 
naar  vi  med  sær  Forkjærlighed  klatrede  op  ad  de  nærmeste  Højder 
og  undersøgte  Mineralierne.  Navnlig  opvakte  Geologen,  Herr  Loczy, 
der  var  bevæbnet  med  en  Revolver  og  en  kæmpestor  Hammer,  i 
højeste  Grad  de  forsultne  Folks  Medlidenhed.  Hovedrystende  fulgte  de 
hans  Spor.  mistroiske  passede  de  paa  hans  geologiske  Undersøgelser, 
thi  de  anede,  at  der  var  gjemt  Skatte  i  deres  Klippebjerge.  Næppe 
havde  Loczy  forladt  et  Sted,  hvor  han  havde  foretaget  en  Undersøgelse, 
forend  Folkene  stormede  derhen  og  undersøgte  de  tilovers  blevne 
Rester  af  de  ituslagne  Sten  med  den  største  Nøjagtighed.  Efter  deres 
Mening  søgte  Europæerne  efter  Sølv  og  Guld.  Hvilke  deres  Tanker 
vare,  naar  de  endeligt  med  aabenbar  Skuffelse  kastede  Stenstumperne, 
som  ikke  indeholdt  mindste  Spor  af  et  ædelt  Stof,  i  Vandet,  kan 
enhver  let  forestille  sig. 

Hanflodens  venstre  Bred  vedblev  som  forhen  at  være  flad, 
men  desuagtet  havde  .Markernes  hidtil  saa  frugtbare  Karakter  for- 
andret sig  betydeligt.  Den  gibsholdige  Jord,  der  paa  sine  Steder  er 
oversaaet  med  Stene,  frembringer  selv  i  frugtbare  Aar  knap  saa  megen 
Afgrøde,  at  Høsten  kan  slaa  til  for  Beboerne.  Udenfor  La-ho-ku 
breder  ogsaa  den  højre  Floddal  sig  ud  til  en  lignende  Flade,  og  først 
længere  Nord  paa,  hæver  det  egentlige  Bjerglandskab  sig  over  Hori- 
sonten i  mørke  Omrids. 

Staden  La-ho-kus  graa  Mure  vare  allerede  i  Sigte.  For  paa 
en  festlig  Maade  at  kunne  sejle  derind  havde  vore  Kanonbaade  pyntet 
Mast  og  Takkelage  med  trekantede,  røde  Silkeflag.  og  Kanonerne 
bleve  ladte.  En  gunstig  Vind  drev  Baadene  rask  fremad,  og  vi  kunde 
let  have  overset  den  Kanonbaad,  der  var  sendt  os  imøde  for  at  mod- 
tage os,  hvis  ikke  dens  Kommandant  ved  lydelige  Raab  havde  faaet 
os  standset.  Under  Knæfald  overrakte  derpaa  Mandarinen  Greven  en 
Skrivelse  fra  sin  Foresatte.  Militærgeneralen,  som.  da  han  allerede  var 
bleven  underrettet  om  vor  forestaaende  Ankomst  af  Gouvernøren  i 
Vu-tschang,  udtalte,  at  det  vilde  glæde  ham  at  lære  os  personligt  at 
kjende.  Kanonerne  affyredes  tre  Gange,  og  vi  landede  efter  en  halv 
Times  Forløb  ved  La-ho-ku.     Jeg  troede,  at  jeg  atter  var  kommen  til 

Fan-tschang.  Det  var  de  samme  Huse,  den  samme  Mur,  den  samme 
Beliggenhed,  den  samme  Larmen  og  Raaben  af  de  handlende  og  Sø- 
folkene i  Havnen. 

Stadskommandantens  venlige  Modtagelse  medførte  en  For- 
pligtelse til  strax  at  aflægge  ham  en  Visit.  Medens  vi  tog  Stads- 
klæderne  paa,  overbragte  en  af  vore  Tjenere  Generalen  vore  Kort. 
Hans  Yamen  (Embedsbolig)  ligger  udenfor  Stadsmuren,  temmelig  nær 
ved  Ankerpladsen,  og  giver  sig  tilkjende  ved  en  lang  smudsig  hvid, 
takket  Silkefane,  der  fra  en  høj  Stang  bølger  ned  næsten  til  Jorden 
ligesom  et  Kæmpetusindben. 

Mandarinen,  der  har  øverste  Kommando  over  en  Flaade  paa 
80  Kanonbaade  og  800  Marinesoldater,  ventede  os  allerede  udenfor 
Indgangen  til  sit  Hus.  Med  en  venlig  Haandbevægelse  indbød  han  os 
til  at  gaa  ind.  Vi  kom  igjennem  en  kort,  tunnellignende  Gang  ind  i 
en  lille  Have  af  et  vinterligt  dødt  Udseende,  hvor  der,  da  vi  var  der, 
kun  fandtes  et  Par  Messingkanoner,  som  vare  forfærdigede  i  Nanking. 
Salonen  i  Yamenen  var  ikke  blot  yderst  elegant  møbleret  efter  kine- 
siske Begreber,  men  der  fandtes  ogsaa  et  euiopæisk  Taffeluhr,  som 
rigtignok  stod,  Glas  og  Flasker  fra  England  og  to  store  Spejle  af 
fransk  Oprindelse.  Tolken  Sin  var  ikke  til  Stede,  og  vor  Underhold- 
ning indskrænkede  sig  derfor  til  utallige  Spørgsmaal  fra  Mandarinens 
Side,  som  vi  gjennemgaaende  besvarede  med  de  Ord,  vi  allerede  havde 
lært  at  udtale  flydende:    »Putung-a«  (jeg  forstaar  det  ikke!). 

Generalen  er  en  Mand  paa  56  Aar.  Oplysningerne  om  Man- 
darinernes Alder  er  nogle  af  de  mest  tilforladelige,  som  man  kan  er- 
hverve sig  paa  Rejser  i  Kina.  Man  spørger  nemlig  Mandarinerne  om 
deres  Alder  paa  lignende  Maade,  som  man  hos  os  spørger  Folk: 
»Hvorledes  har  De  det?«  Det  mangler  heller  ikke  paa  Komplimenter 
f.  Ex.  »Det  er  da  ikke  muligt.  Jeg  havde  antaget  Dem  for  fem  Aar 
yngre«  o.  s.  v.  Jeg  kan  kun  mindes  to  Gange,  hvor  Embedsmanden 
som *Svar  paa  Spørgsmaalet  blot  nikkede  med  Hovedet,  som  om  han 
vilde  sige:    »Det  er  rigtigt!« 

Generalen,  der  er  en  Protegé  af  Vicekongen  Li-hang-tschang, 
beklædte  fordum  den  beskedne  Stilling  som  Kammertjener  i  dennes 
Palads.  Han  forstod  at  vinde  sin  Herres  Gunst  i  den  Grad,  at  han 
uden  at  behøve  at  stige  op  ad  den  besværlige  og  farlige  Trappestige 
avancerede  lige  til  General  og  blev  hædret  med  den  røde  Knap  og 
Paafuglefjeren.  Dette  Tilfælde  er  imidlertid  efter  min  samlede  Erfaring 
enestaaende,    thi  Embedsstillinger   i   det  kinesiske  Rige  blive,    som  vi 

senere  skulle   erfare,    kun  besatte  med  saadanne  Personer,    som  have 
bestaaet  Mandarinprøverne  fuldstændigt  tilfredsstillende'. 

Generalens  nye  Stilling  skaffede  ham  kun  faa  Venner  i  Vu- 
tschang,  men  derimod  mange  Fjender,  hvis  Bestræbelser  gik  ud  paa  at 
forbitre  ham  de  lykkelige  Timer  med  Vennerne.  Hans  Velyndere  be- 
troede ham  da  Kommandantskabet  over  La-ho-ku,  en  By,  der  stod  i 
det  bedste  Ry,  hvor  han  nu  langt  fra  sine  Embedsbrødres  Misundelse 
henlevede  sine  Dage  i  Ro  og  Fred  med  Indvaanerne. 


Fig.  84.     Kanonbaad  og  Marinesoldat  paa  Han-ho. 

Med  en  beskeden  og  elskværdig  Forekommenhed  gav  han  strax 
de  nødvendige  Ordrer  til  at  fjærne  alle  de  Hindringer,  som  kunde 
stille  sig  mod  Fortsættelsen  af  vor  Rejse.  Vi  vare  nødte  til  atter  at 
leje  nye  og  endnu  mindre  Baade  for  at  undgaa  den  Fare  uforberedt 
at  maatte  forlade  Fartøjerne  paa  Grund  af  lav  Vandstand.  Generalen 
forestillede  os  en  ung  Mandarin,  som  førte  den  nydelige  Kanonbaad, 
hvis  Bestemmelse  det  var  at  eskortere  os  til  Tin-tse-kvan .  Ende- 
stationen for  vor  Rejse  til  Vands. 

Vi  havde  næppe  været  ti  Minuter  i  Yamenen,  førend  det 
bankede  paa  Døren,  og  en  ny  Gæst  indfandt  sig,  hvis  Besøg  ikke  blot 
overraskede  os  i  høj  Grad,  men  som  ogsaa  var  os  til  sand  Glæde. 
Hans  livlige  Sprog  og  Mimik  forraadte  strax  Italieneren,  hans  kinesiske 
Klædedragt  den  katholske  Missionær. 

Herr  Fantosati,  en  født  Romer,  har  allerede  i  tre  Aar  opholdt 
sig  i  La-ho-ku  som  Missionær  for  det  italienske  Franciscaner  Broderskab 
og  besidder,  hvad  vi  snart  med  stor  Forundring  bemærkede,  ikke 
alene  Generalens  fulde,  oprigtige  Venskab  men  ogsaa  Befolkningens 
Agtelse.  Disse  Omstændigheder  vise,  at  La-ho-ku  staar  som  et 
Unicum  i  Kina,  hvad  Omgængelighed  angaar.  Det  italienske  Missions- 
selskabs  Statuter  forpligter  sine  virkende  Medlemmer  til  et  tolvaarigt 
Ophold  i  Kina.  Efter  denne  Tids  Forløb  er  det  enhver  Missionær  til- 
ladt enten  at  tage  en  længere  Orlov  eller  ogsaa  definitivt  at  vende 
hjem,  hvor  han  da  til  Tak  for  alle  de  Savn  og  Besværligheder,  han  har 
døjet,  bliver  belønnet  med  et  godt  Præstekald. 

De  franske  Missionærer  forpligte  sig  derimod  til  at  vedblive 
deres  Virksomhed  hele  deres  Liv ,  og  kun  ,  hvis  der  støder  en  farlig 
Sygdom  til,  bliver  det  dem  tilladt  at  vende  tilbage  til  Europa  paa 
den  Betingelse,  at  de  efter  at  have  gjenerhvervet  deres  Helbred  paany 
optage  deres  afbrudte  Virksomhed. 

Herr  Fantosati,  der  allerede  havde  været  12  Aar  i  Kina,  med- 
delte os,  at  det  var  hans  Beslutning  at  afslutte  sin  Missionsvirksomhed 
i  Løbet  af  2 — 3  Aar.  Medens  vi  under  Generalens  Vejledning  besaa 
Baadene,  der  vare  til  vor  Tjeneste,  skyndte  Missionæren  sig  til  sin 
Station,  for  at  kunne  sørge  for  en  europæisk  Forfriskning  ved  vort 
forestaaende  Besøg. 

Da  vi  derpaa  kom  igjennem  Byens  snevre  Gyder,  der  prunkede 
i  det  sædvanlige  kinesiske  Svineri,  var  Kvindernes  ejendommelige  Paa- 
klædning  mig  paafaldende,  idet  den  væsenligt  afveg  fra  den,  der  be- 
nyttedes af  Beboerne  ved  Han-hos  nedre  Løb.  De  vide,  grønne 
Silkebenklæder,  der  sluttede  om  Anklerne,  lignede  meget  dem,  som  de 
tyrkiske  Skjønheder  bære.  De  smaa,  forkrøblede  Fødder  vare  bedækkede 
med  hvide  Bomuldssokker,  som  pynteligt  viste  sig  mellem  Enden  af 
Benklæderne  og  de  røde  Silkekanter  paa  de  smaa  bitte  Sko.  En 
brun  eller  mørkeblaa  Kofte  med  Silkebroderier  i  passende  Farver 
naaede  indtil  Knæene.  Haarfrisuren  endte,  skjøndt  i  noget  beskednere 
Dimension,  naturligvis,  med  den  skjoldlignende  Forlængelse,  som  dri- 
stigt ragede  op  fra  Baghovedet  ligesom  en  opad  rettet  Krog. 

Allerede  paa  lang  Afstand  fik  vi  Øje  paa  Forløsningens  Tegn, 
der  var  rejst  paa  en  taarnlignende  Taggavl.  Pater  Fantosati  ventede 
os  udenfor  Huset  og  førte  os  først  ind  i  det  paa  kinesisk  indrettede 
Apothek.  En  Betjent  uddelte  her  til  de  talrige  Kunder  dels  inden- 
landske, dels  europæiske  Lægemidler.  Størst  Afsætning  vandt  stedse 
Pulvere,  der  vare  lavede  af  Fossilier  eller  af  Takkerne  af  unge  Hjorte 
eller  Raadyr,  hvilke  Præparater  Kineserne  tilskrive  foryngende  Kræfter. 
Saadanne  Gevirer  ere  derfor  ogsaa  af  en  overordentlig  stor  Værdi,  og 
rige  Folk  betale  utrolige  Summer,  for  at  erhverve  dem.  To  Haver, 
hvoraf  den  ene  blev  dyrket  med  Grøntsager,  den  anden  med  Kornr 
skilte  Apotheket  fra  Kapellet  og  Missionærens  Bolig. 

Vi  kom  ind  i  et  Værelse,  der  var  møbleret  halvt  europæisk, 
halvt  kinesisk,  og  medens  vi  drak  den  sorte  Kaffe,  som  vi  nu  i  flere 
Uger  havde  maattet  undvære,  fortalte  Missionæren  os  meget  interessant 
fra  sin  Virksomhed.  De  omvendtes  Tal  i  La-ho-ku  beløb  sig  allerede 
til  et  Tusinde,  i  Bjergene  var  det  endnu  større.  Omvenclelsesværket 
bliver  stærkt  støttet  ved  de  Pengemidler,  som  rigeligt  ere  til  Stede, 
navnlig  i  de  Egne,  hvor  Hungersnøden  raser  og  kræver  sine  Ofre. 
Med  Gysen  hørte  vi  skildre  saadanne  Scener  af  den  skrækkeligste 
Elendighed  og  Fortvivlelse,  som  først  bragte  de  ulykkelige  i  en  Til- 
stand af  Raseri  og  Galskab  for  derefter,  naar  Kræfterne  vare  udtømte, 
at  gaa  over  til  en  fuldstændig  Afslappelse  og  Tab  af  al  Energi.  Den 
værste  Nød  var  nu  ganske  vist  overstaaet.  Regeringen  gjorde  alt. 
hvad  der  var  den  muligt;  hver  Dag  kom  der  Transporter  af  Bælg- 
frugter af  alle  Slags  for  at  blive  fordelte  blandt  de  nødlidende; 
Embedsmændene  og  mangen  Mandarin  erhvervede  sig  en  Formue 
derved ,  medens  tusinde  fattige  døde.  Regeringen  fik  her  atter  en 
Paamindelse  om,  at  Kommunikationsmidlerne,  som  de  vare,  ikke  vare 
tilstrækkelige  til  ved  lignende  Lejligheder  at  kunne  bringe  hurtig 
Hjælp;  men  da  Nøden  var  bleven  lindret  noget,  da  den  unge  Sæd 
spirede  yppigt  frem  og  gav  et  godt  Haab  om,  at  det  vilde  blive  bedre, 
forglemtes  den  sørgelige  Fortid,   og  man  blev  ved  det  gamle  System. 

Unge,  kraftige  Folk  søgte  at  undgaa  den  slemme  Gæst  og 
udvandrede  imod  Syd  for  der  at  finde  Arbejde  og  Ris.  Mange  havde 
Held  med  sig,  men  mange  sultede  ogsaa  ihjel  paa  Reisen.  Andre 
Familier  nærede  sig  Uger  igjennem  af  rød.  fed  Jord,  men  den  svækkede 
Mave  vægrede  sig  da  ved  at  modtage  en  slig  Kost,  og  den  forløsende 
Død  blev  da  til  Slutning  Sejrherre  i  denne  skrækkelige  Kamp.  Pater 
Fantosati  havde  med  egne  Øjne  set,  hvorledes  Bjergboerne  kogte  og 
begjærligt  fortærede  Hænder,  Fødder  og  Hoveder  af  deres  egne  døde 

Børn,  ja  i  La-ho-ku  havde  man  paa  Gaderne  fundet  Lig,  som 
holdt  en  afgnavet  Menneskeknogle  i  den  stivnede  Haand.  Antallet  af 
dem,  der  vare  sultede  ihjel  paa  Byens  Gader,  beløb  sig  mangen  en 
Morgen  til  fire  Hundrede.  Magistraten  vidste  ingen  Udvej;  modløs  og 
raadvild  stod  den  ligeoverfor  de  mest  gribende  Scener;  Ligene  laa 
Uger  igjennem  paa  Gader  og  Veje,  og  Uddunstningerne  fremkaldte 
andre  farlige  Sygdomme. 


Fis.  86.     Sié-hos  Udmunding  i  Han-ho. 


Hvor  Nøden  var  haardest,  der  var  ogsaa  Pater  Fantosati  til 
Stede.  Men  trøstende  Ord  alene  slog  ikke  til  her,  og  derfor  gav  han 
Troens  ophøjede  Sprog  et  forhøjet  Værd  ved  rigelige  Gaver,  som  i 
fuldeste  Maal  indløb  fra  Schanghai.  I  Aaret  1878  alene  bortgav 
Fantosati  i  Penge  60000  Francs. 

Missionsstationens  Kapel  er  ganske  vist  lille,  men  i  al  sin 
Simpelhed  dog  højtideligt.  Efter  lang  Tids  Forløb  besøgte  jeg  igjen 
en  katholsk  Kirke,  og  jeg  maa  tilstaa,  at  jeg  blev  dybt  greben  af  den 
hellige  Ro  og  den  kristne  Tros  Symboler.  I  den  tidlige  Morgenstund 
kalder  en  lille  Klokkes  klare  Lyd  de  andægtige  til  Messen,  som  daglig 

holdes.  En  kinesisk  Præst,  en  ungdommeligt  udseende  Herre,  skiftes 
med  Missionæren  til  at  have  de  kirkelige  Forretninger. 

Medens  de  to  andre  Herrer  besaa  Anstaltens  Bibliothek,  be- 
nyttede jeg  den  gunstige  Leilighed  til  at  opstille  mine  Instrumenter  i 
den  store  Have  for  i  Ro  og  uden  at  blive  hindret  af  de  nysgjerrige 
Kinesere  at  kunne  bestemme  Stedets  Beliggenhed. 

Næppe  vare  vi  fra  en  lukullisk  Frokosts  Glæder  vendte  tilbage 
til  Skibet,  førend  vi  modtog  en  Indbydelse  til  at  spise  hos  Generalen. 
Generalens  Køkken  stod  under  Overbefaling  af  Missionsanstaltens  Kok, 
der  forstod  sig  paa  den  europæiske  Smag.  Under  Dineren  søgte  jeg 
Oplysning  om  Antallet  af  Stadens  Indbyggere.  Efter  en  lang  Debat 
med  Fantosati  gav  Generalen  efter  og  udtalte  som  sin  og  Missionærens 
fælles  Mening,  at  Byen  talte  højst  200000  Indvaanere  (her  iblandt  ogsaa 
Mohamedanere). 

Den  næste  Morgen  maatte  vi  atter  til  den  ubehagelige  For- 
retning at  omlosse  vor  Bagage.  Generalen,  som  vi  havde  indbudt  til 
en  Afskedsfrokost,  indfandt  sig  i  god  Tid  tillige  med  Missionæren  og 
satte  Kronen  paa  sin  Elskværdighed  ved  at  overlade  Greven  sin  egen 
Rejsebaad  til  Afbenyttelse  paa  Turen  til  Tin-tse-kvan.  Sammenlignet 
med  de  andre  Baade  var  det  et  yderst  elegant  Fartøj  med  Glassalon 
og  et  bekvemt  Sovekammer.  De  andre  Baade  med  ringe  Dybgaaende 
vare  delte  efter  Længden  i  tre  Afdelinger.  Nogle  Bambusstænger  be- 
dækkede kun  til  Dels  Fartøjets  Bund,  hvor  Vandet  havde  samlet  sig 
i  Tommehøjde.  Her  paa  laa  vore  Senge,  som  i  kort  Tid  indsugede 
Fugtigheden.  Baadene  havde  et  Dæk  af  Bambusfletværk,  der  var  saa 
lavt,  at  det  var  umuligt  at  staa  op.  Enhver  Baad  optog  kun  en 
Passager,  hvorfor  der  paa  vor  videre  R.ejse  hver  Dag  maatte  gjøres 
Holdt  tre  Gange  for  Maaltidernes  Skyld.  Efter  Frokosten,  ved  hvilken 
Generalen  første  Gang  i  sit  Liv  smagte  Pilsener  01  (det  var  den  sidste 
Flaske),  tog  vi  paa  den  hjerteligste  Maade  Afsked  med  hinanden. 
Tre  Kanonbaade  begyndte  Saluteringen,  da  vi  Klokken  3  om  Efter- 
middagen forlod  La-ho-kus  Havn.  En  Taage,  som  faldt,  unddrog 
snart  derpaa  de  ærværdige  Stadsmure  for  vore  Blikke. 

Efter  en  lang  Flodrejse  paa  70  Li*)  forlod  vi  Hanfloden  ved 


*j  Li  er  i  det  himmelske  Rige  det  almindeligst  anvendte  Længdemaal.  Baron 
Richthofen  forklarer  det  paa  følgende  Maade:  »Den  kinesiske  Li  har  360  Pu 
eller  Skridt  og  5  >  360  =  1800  Tschi  eller  kinesiske  Fod.  Længden  af  en 
Tschi  varierer  i  de  forskjellige  Egne  paa  lignende  Maade,  som  det  endnu  for 
kort  Tid  siden  var  Tilfældet  i  Tyskland  med  Alenen.  Liens  Længde  er  derfor 
underkastet  lignende  Svingninger.     Den  centrale  Regering  har  til  enhver  Tid 

den  lille  By  Siou-tschang-ho.  Vore  Smaafartøjer  gjorde  en  dristig 
Vending  mod  Nordost,  og  vi  styrede  op  ad  Sié-ho,  en  Biflod  til  Han-ho. 

Byen  Siou-tschang-ho  besidder  en  vis  Skjønhed  paa  Grund  af 
sin  Beliggenhed  mellem  de  to  Floder.  Navnlig  fængsler  et  Kloster, 
der  er  bygget  paa  en  fremspringende  Bjergtange,  stærkt  den  rejsendes 
Opmærksomhed.  Hanfloden  har  paa  dette  Sted  trods  den  lave  Vand- 
stand endnu  stedse  den  anselige  Brede  af  350  Skridt;  den  stærkt 
sønderrevne  venstre  Flodbred  hæver  sig  indtil  15  Alen  over  den  nor- 
male Vandstand.  Her  slutter  den  ene  Flække  sig  til  den  anden,  men 
den  beskedne  Bygningsmaade  vidner  om,  at  Folkene  maa  være  meget 
fattige.  Paa  den  højre  Bred,  der  er  meget  lavere  og  derfor  hyppigt 
udsat  for  Oversvømmelser,  bleve  de  faa  og  ubetydelige  Flækker  trængte 
tilbage  til  Dalene  og  Kløfterne  om  de  mindre  Bjergelve. 

Sié-ho  er  ved  Mundingen  kun  120  Skridt  bred.  Medens 
Han-ho  med  en  Gjennemsnitsdybde  af  IV2 — 2  Alen  dog  stedse  er 
sejlbar,  er  Skibsfarten  paa  den  første  Flod  meget  indskrænket  selv  for 
Baade  med  ringe  Dybgaaende.  Vore  Baade  skrabede  bestandigt  paa 
den  stenede  Flodgrund,  og  de,  som  trak,  havde  meget  Besvær  med 
at  bringe  dem  fremad  Skridt  for  Skridt.  Af  denne  Grund  spadserede 
vi  for  største  Delen  og  hjalp  ogsaa  af  og  til  de  udmattede  Arbejdere 
med  at  trække  Baadene.  Dalen  snevrede  sig  paa  mange  Steder 
sammen  til  en  vild  Kløft.  Hvis  Bjergene  blot  til  Dels  havde  været 
bevoxede  med  Skov,  vilde  Landskabet  op  ad  Sié-ho  have  besiddet  en 
uomtvistelig  Skjønhed,  men  som  de  ere,  stejlt  afskaarne  ned  mod 
Floden,  ensformige  og  med  deres  Stene,  der  lagvis  ligesom  voxe  frem 
af  Jorden,  have  disse  Højder  et  næsten  frastødende  Udseende.  Husene 
optræde   sparsommere   og  ligge  ikke  mere  i  Grupper  som  Landsbyer. 


betjent  sig  af  et  bestemt  Maal  for  en  Tschi  og  derfor  altsaa  ogsaa  for  en  Li, 
hvilket  dog  er  blevet  forandret  under  de  forskjellige  Dynastier.  I  Alminde- 
lighed bevæger  Maalet  for  en  Li  sig  mellem  180  og  200  paa  en  Ækvatorgrad; 
i  Oldtiden  var  det  dog  saa  lille,  at  der  gik  315  paa  en  Grad.  Jesuiterne,  der 
bestræbte  sig  for  at  faa  et  bestemt  Maal,  der  let  lod  sig  jævnføre  med  det 
franske,  mente  ved  nøjagtige  Beregninger  at  have  fundet,  at  200  Li  nøjagtigt 
svarede  til  en  Ækvatorgrad.  Kang-hsi  adopterede  dette  som  det  officielle 
Maal.  Denne  Li  har  en  Længde  af  556.5  Meter,  og  den  derefter  beregnede 
Tschi  svarer  temmelig  nøjagtigt  til  den  engelske  Fod,  idet  den  forholder  sig 
til  denne  som  1  : 1.015.«  Ifølge  denne  Beregning  er  en  Pu  lidt  over  1.5  Meter 
(2  Al.  9"  dansk),  en  Tschi  31  Centimeter  (Va  Alen).  De  kinesiske  »Alenmaal« 
ere  enten  1  eller  10  Tschi  lange;  i  den  sidste  Form  kaldes  de  I-tschang.  En- 
hver Tschi  deles  i  10  Dele  (Tommer),  hver  af  disse  atter  i  10,  altsaa  paa  en 
Maade  »Linier«. 

De  ere  byggede  med  tørre  Lervægge  eller  Tegl  og  blive  først  til  en 
højst  tarvelig  Bolig  ved  Taget,  der  bestaar  af  Siv. 

Da  vi  i  Nærheden  af  den  lille  By  Tschao-tscha-ho  passerede 
Grænsen  mellem  Hu-peh  og  Schen-si,  havde  jeg  et  overraskende  Skue, 
en  Terrænformation ,  som  man  vel  næppe  træffer  mere  end  en  Gang. 
Byen  selv  ligger  paa  Flodens  højre  Bred,  og  dens  Beliggenhed  har  en 
vis  Romantik,  hvis  man  ikke  anlægger  en  for  stor  Maalestok.  Helt 
nede  ved  Bredden  knejser  en  statelig  Mandarinbygning.  En  lille 
Cypreslund  skiller  den  fra  de  sirlige  kinesiske  Huse,  som  i  smagfulde 
Grupper  i  flere  Rækker  trykke  sig  op  til  de  stejle  Fjeldvægge,  der 
ligesom  en  kløftet  Mur  danne  Baggrunden  for  den  lille  By.  Medens 
Bjergene  paa  højre  Bred  ikke  gjøre  noget  Afbræk  i  Dalens  almindelige 
Karakter  og  nu  ligesom  hidtil  trofast  følge  Flodbredden,  afbrydes  den 
venstresidige  Bjergkjæde  pludseligt,  som  om  den  var  skaaren  af,  og 
en  Vind,  der  farer  hen  over  Sletten,  fører  en  fin  Sandregn  i  Øjnene 
paa  den  forbløffede  rejsende.  Da  denne  Slette  50  Li  længere  oppe 
atter  ophører  paa  samme  Maade  som  den  begyndte,  og  nu  atter  be- 
grændses  af  2000  Fod  høje  Bjerge,  ser  det  ud,  som  der  ogsaa  en  Gang 
havde  været  Bjerge  her,  som  pludseligt  ere  forsvundne.  Sletten  er  for 
det  meste  bedækket  med  Sand  og  strækker  sig  nogle  Mil  mod  Øst, 
uden  at  man  kan  opdage  endog  blot  den  svageste  Hævning  i 
Terrænet. 

Vi  overnattede  ved  den  venstre  Bred  af  Sié-ho  i  Nærheden 
af  Byen  Li-kuan-tsehou,  hvoraf  vi  kun  kunde  se  den  omgivende  Mur, 
der  var  af  brændte  Sten.  Flodsengen  har  her  den  betydelige  Brede 
af  2300  Skridt  og  ligner  i  Vintermaanederne  paa  Grund  af  den  lave 
Vandstand  et  Sandhav.  De  faa  Cypresser  og  Popler,  som  med  lange 
Afstande  findes  som  enestaaende  Levninger  af  en  større  Skovkultur 
og  give  Bjergenes  Fod  noget  Liv,  blive  ansete  for  hellige  og  nyde 
guddommelig  Ære.  I  Regelen  beskygge  saadanne  Træers  kraftige 
Grene  en  eller  anden  stor  Mands,  en  Literats  eller  Mandarins  Grav- 
sted. I  Nærheden  af  Gravene  træffer  man  mange  srnaa  Lerkapeller, 
hvis  Gudebilleder  af  brændt  Lerjord  ikke  gjøre  deres  Ophavsmænd  Ære. 

Da  den  brede  Dal  næste  Morgen  atter  indsnevredes  til  en 
Kløft,  begyndte  jeg  at  forstaa,  hvorledes  den  i  Honan  herskende 
Hungersnød  kunde  være  saa  intens  og  haardnakket;  her  manglede 
tydeligt  nok  en  deus  ex  machina,  som  kunde  have  forvandlet  dette 
Kaos  af  Stene  til  Brød.  Bjerglandskabet  havde  ganske  Karakteren  af 
en  afkjølet,  til  Undergang  indviet  Klode,  hvis  Beboere  til  Slutning  maa 
dø  Hungrersdøden. 

Benævnelsen  Klippelandskab  kræver  allerede  en  imponerende 
ujævn  Formation,  som  særlig  falder  i  øjnene;  men  dette  mangler  her. 
Bjergene  have  en  symmetrisk,  blød,  afrundet  Skikkelse,  og  paa  Afstand 
kan  man  let  hengive  sig  til  den  Skuffelse,  at  de  ere  dækkede  med  et 
lavt  Buskads;  paa  nært  Hold  bliver  Krattet  imidlertid  til  haarde  Sten, 
til  det  glatteste  Marmor,  som  i  Solskin  straaler  i  alle  Farvenuancer. 
I  den  snevre  Klippedal  kan  Vinden  aldrig  faa  tilstrækkelig  Styrke,  og 
de  Fartøjer,  som  komme  her,  maa  derfor  altid  trækkes  af  Mennesker 
op  ad  Strømmen,  og  det  hyppigt  saaledes,  at  den  efterfølgende,  for 
ikke  at  styrte  ned  i  Vandet,  maa  træde  i  sin  Formands  Fodspor;  man 
træffer  derfor,  afvexlende  paa  højre  og  venstre  Bred,  Steder,  hvor 
Skibsarbejdernes  tunge  Trin  have  frembragt  glat  polerede  Fordybninger 
i  Marmoret  i  Form  af  brede,  udtraadte  Fodspor.  Uvilkaarligt  kom 
jeg  til  at  anstille  denne  Sammenligning:  Naar  Kineseren  nu  i  Hun- 
dreder og  atter  Hundreder  af  Aar  har  sat  sin  Fod  i  sin  Forgængers 
Fodspor,  saa  at  endog  den  kolde  Sten  er  bleven  blødgjort,  hvor 
mange  hundrede  Aar  skal  der  da  til  for  at  gjøre  Kinesernes  stivnede, 
konservative  Sind  bøjeligere,  hvor  mange  tusinde  Aar  for  at  knække  det? 

De  fleste  af  de  nærliggende,  kegleformede  Toppe  ere  ringfor- 
migt  omgivne  med  en  høj  Mur.  Disse  øjensynligt  gamle  Fæstnings- 
værker ligne  under  Tiden  forfaldne  Ridderborge,  andre  igjen  Krater- 
aabninger  af  udbrændte  Vulkaner. 

De  faa  Beboere  i  denne  øde  Del  leve  i  Stenhytter,  der  ere 
dannede  af  løst  opstablede  Marmorstykker;  nogle  bo  ogsaa  i  Klippe- 
spalter eller  i  Huler,  der  ere  udhuggede  paa  Affaldet  af  Klipperne.  I 
disse  fattige  Værelser  gjør  en  Marmorblok  Tjeneste  som  Bord,  en 
anden  som  Bænk  eller  Stol,  og  tre,  fire  andre  danne  Ildstedet,  hvorpaa 
brændes  Stenkul,  som  man  selv  har  indvundet.  Kulilteforgiftninger 
behøver  man  ikke  at  være  bange  for,  da  Luften  har  fri  Adgang  fra 
alle  Sider. 

Hvoraf  lever  denne  Befolkning  ?  Man  kan  ikke  give  noget 
bestemt  Svar.  Vilde  jeg  svare:  Af  Røveri  eller  Tyveri,  gjorde  jeg 
dem  maaske  Uret,  endskjøndt  vor  Tolk  Sin  hældede  til  denne  Mening 
i  Følge  sin  egen,  betydelige  Erfaring.  —  Fortjener  den  da  sit  daglige 
Brød  ved  redeligt  Arbejde?  —  I  vid  Afstand  findes  ingen  Skov,  hvor 
den  kunde  fælde  Tømmer  eller  brænde  Kul.  Hvorledes  skulde  den 
kunne  forfærdige  Teglsten,  naar  Materialet  hertil  fattes.  Og  for  at 
finde  en  Virksomhed  som  Søfolk  maatte  den  udvandre  til  Fan-tscheng 
eller  Hankou. 

Der  bliver  altsaa  endnu  Agerdyrkning  tilbage.  Paa  de  sandede 
Flodbredder  saa  jeg  mangen  Gang  noget  grønt  spire,  men  i  saa  spar- 
som Mængde,  at  jeg  stadigt  passerede  saadanne  Steder  med  den 
største  Forsigtighed  for  ikke  at  komme  til  at  nedtræde  et  eneste  af 
de  snart  talte  Græsstraa.  Men  de  faa  Kvadratalen  slet  Jord,  som 
møjsommeligt  ere  blevne  aftvungne  Klipperne  og  anlagte  paa  Sten- 
terrasserne ved  Vandløbene,  frembringe  trods  det.  at  der  kan  høstes 
to  Gange  om  Aaret,  kun  saa  lidt,  at  Udbyttet  umuligt  kan  ernære 
Befolkningen. 

Af  Vildt  kan  der  ikke  opdages  et  eneste  Spor;  Luften  er  død. 
Selv  om  ogsaa  af  og  til  en  Grib  højt  oppe  under  Skyerne  ved  sit 
gjennemtrængende  Skrig  vakte  vor  Opmærksomhed,  saa  forsvandt  den 
snart  imod  Syd,  thi  heller  ikke  for  den  var  der  noget  Bytte  her. 
Floden  er  forlængst  gjennemsøgt  lige  til  dens  hemmeligste  Afkroge. 
Allerede  for  to  Aar  siden  begyndte  Røvertogene  mod  Fiskene,  og 
Beboerne  have  nu  opgivet  at  bruge  Net  og  Krog;  det  vilde  være 
spildt  Umage. 

Hvortil  flere  Ord!  Læseren  vil  efter  denne  lille  Skildring 
vist  allerede  have  dannet  sig  en  rigtig  Mening  om  dette  Lands  Trø- 
stesløshed, om  den  usigelige  Elendighed  blandt  Beboerne  og  om  Sultens 
grinende  Spøgelse. 

Floden  blev  stadigt  mere  grundet,  dens  Fald  stærkere,  og 
Besværlighederne  ved  at  trække  Fartøjerne  voxede  fra  Time  til  Time. 
Folkene,  som  trak.  ansaa  det  for  fordelagtigere  at  vade  i  Vandet  end 
at  gaa  paa  Klippestien.  Paa  denne  Maade  vilde  nemlig  intet  af  den 
anvendte  Kraft  gaa  tabt,  da  Træktovene  ikke  mere  dannede  en  spids 
Vinkel  med  Fartøjets  Længdeaxe.  Ved  Yimbana,  en  lille  Militær- 
station ,  hvis  med  brogede  Smaafaner  smykkede  Fort  stak  grelt  af 
mod  de  graa  Omgivelser,  hjalp  Besætningen  beredvilligt  de  udmattede 
Søfolk .  da  den  blev  opfordret  dertil  af  den  kommanderende  paa  vor 
Kanonbaad.  Soldaterne  greb  Tovene  med  kraftig  Haand  og  hjalp  hurtigt 
Baadene  over  de  grunde  Steder.  Baadene  rystede  i  deres  Fuger  ved 
Soldaternes  voldsomme  Træk;  men  de  havde  ogsaa  svælget  i  Over- 
flod af  Ris. 

Vi  foretrak  at  gaa.  Paa  hver  Bred  fører  en  Fodsti  til  Tin- 
tse-kvan.  Jo  mere  vi  nærmede  os  Stationen,  desto  bredere  bleve 
Vejene;  men  det  var  dog  først  ved  selve  Tin-tse-kvan,  at  de  fik  saa- 
danne Dimensioner,  at  de  kunde  benyttes  af  Lastdyr. 

Den  15de  Januar  om  Morgenen  saa  vi  allerede  paa  Afstand 
en    hyggelig    Gruppe    af   Huse.      Dalen    udvidede    sig    betydeligt,    og 

dens  flade  Bund  med  de  grønne  Marker  viste,  at  vi  nu  havde  over- 
vundet den  slemme  Stenregion. 

Skibsmandskabet  syntes  ved  Synet  af  Byen  at  have  vundet 
dobbelte  Kræfter,  under  glade  Sange  bøjede  Folkene  deres  Rygge  under 
det  snærende  Bambustov. 

Vi  bemærkede  allerede  paa  Bredderne  nogle  Grupper  af  Kvinder, 
som  vare  i  Færd  med  at  fjærne  det  Maaneder  gamle  Smuds  af  Man- 
darinsilkeskjorter.  Da  fik  de  Øje  paa  de  fremmede.  De  tabte  Vaske- 
tøjet ud  af  Hænderne.  Først  stirrede  de  maalløse  paa  os,  saa  blev 
denne  mærkværdige  Hændelse  diskuteret  og  endte  naturligvis  med  den 
bekjendte  Apostrof  angaaende  vort  Udspring.  Godt  Halvdelen  af 
Kvinderne,  navnlig  de  yngre,  afventede  ikke  vor  Ankomst;  de  lod 
Vasken  i  Stikken  og  løb  sporenstregs  til  Byen.  Det  maa  henstaa  uaf- 
gjort, om  det  var  af  Frygt  eller  det  var  for  at  være  de  første,  der 
bragte  Nyheden  til  Torvs. 

Ved  Middagstid  ankrede  vi  udenfor  Tin-tse-kvan,  der  var 
Endestationen  for  vor  Rejse  til  Vands. 

XII. 

Fra  Tin-tse-kvan  til  Si-ngan-fu. 


Landing  i  Tin-tse-kvan.  —  Citroner  og  Mosehus.  —  Muldyrene.  —  Opbrud.  —  Den 
første  Rast  i  Land  og  det  første  Xattekvarter.  —  The  og  Tobak.  -  I  Bjergene.  - 
Klippeboligerne.  —  Det  kinesiske  Nytaar.  —  Gælds  Indkassering.  Gratulationer.  — 
Festdragt.  —  Overgang  over  Sin-ling.  —  Nedstigning.  —  Den  sidste  Dag  paa  Rejsen 
til  Si-ngan-fu  og  dens  Hændelser.  —  Indtog  ved  Nattetid.  —  Ulykke  paa  Ulykke.  — 
Nattekvarterer.  —  Si-ngan-fu  og  dens  Historie.  —  Gadescener.  —  Guvernøren.  — 
Den  kristne  Missions  Station.  —  En  Aandemur.  —  Lommeuhre.  —  Torvet.  —  Den 
Nestorianske  Tavle   og   dens  Sammenhæng  med  Kristendommens  tidligste  Historie. 


lin-tse-kvan,  en  lille  venlig  By,  der  ligger  paa  den  venstre  Flodbred 
i  en  frugtbar  Dalkjedel,  kan  vel  have  2—3000  Indbyggere.  Den  ligger 
aaben;  intet  Slags  Murværk  hindrer  den  frie  Bevægelse  eller  skjuler 
Udsigten  over  de  kullede  Bjerges  Klippekamme.  Husene  ere  nette  og 
sirlige,  men  i  al  deres  tiltalende  Konstruktion  lide  de  af  det  kinesiske 
arvelige  Onde:  Smuds,  som  faar  Lov  til  at  sidde  i  aarevis,  og  Uren- 
lighed, som  er  bleven  en  Vane.  Skoleungdommen  i  Tin-tse-kvan  fik 
en  sjælden  Anledning  til  at  afbryde  Underholdningen  med  sine  sæd- 
vanlige Legekammerater  paa  Gaden,  de  børstebærende  Husdyr,  som  i 
Kina  ere  saa  livlige  og  løbe  frit  omkring,  for  at  kunne  beære  de  ny 
ankomne  med  sin  noget  besværlige  Opmærksomhed.  Endskjøndt 
Rejsen  til  Vands  var  afsluttet,  foretrak  vi  dog  at  bo  i  Baadene  fremfor 
at  forhandle  i  et  Hotel  om  Lejen  for  Lastdyr.  Baadene  laa  ankrede 
op  tæt  ved  Bredden,  og  fire  Soldater  vare  derfor  fuldt  op  beskjæftigede 
med  stadigt  at  holde  de  Besøgende  tilbage,  som  strømmede  til  i 
massevis.  Man  kunde  ikke  undre  sig  over,  at  det  herved  ofte  kom  til 
Kiv  og  Slagsmaal.  Naar  den  mest  paatrængende  fik  en  Hilsen  i  Form 
af  et  Slag  med  den  lange  Bambusstok,    sprang  han  tilbage  og  stødte 

inaaske  sin  Efterfølger  i  Vandet.  Alt  efter  som  han  nu  følte  sig  be- 
skæmmet eller  ophidset  af  de  andres  spottende  Latter,  sneg  han  sig 
enten  bort  eller  hævnede  sig.  I  et  Øjeblik  dannede  der  sig  Partier,  og 
der  faldt  Slag  i  Mængde.  Endelig  beroligedes  de  kæmpende  som  Følge 
af  en  eller  anden  graaskægget  Autoritets  forsonende  Ord ,  eller  en  af 
den  blinde  Retfærdigheds  Haandhævere  dukkede  uformodet  frem  af 
Mængden  og  førte  som  oftest  en  uskyldig  bort  ved  Pisken.  Naar  en 
Politimand  har  taget  en  Kineser  ved  Pisken,  synes  det,  som  om 
Fangens  moralske  og  fysiske  Kraft  er  brudt.  Villieløst  ligesom  et 
Barn,  der  staar  foran  sin  Fader  for  at  blive  irettesat,  lader  han 
Hovedet  synke ,  Armene  falde  slapt  ned ;  Mælet  synes  han  at  have 
tabt.  endskjøndt  han  før  rigtig  godt  kunde  skrige  og  brøle  op.  Men 
Politimanden  agter  ikke  paa  sit  Byttes  angerfulde  Sønderknuselse. 
Man  skulde  næsten  tro,  at  han  var  retfærdigt  fortørnet  over  denne 
Forstyrrelse  af  den  offentlige  Ro,  naar  man  ser  ham  ruske  i  Pisken, 
som  han  har  viklet  om  sin  Haand;  med  en  Tordentale,  som  vel 
kunde  indgyde  Tilskuerne  Skræk  —  dog  nok  herom ;  det  gælder  kun 
om  at  bevare  Anseelsen,  forherlige  Stillingen,  udbrede  Frygt  og,  hvad 
der  er  Hovedsagen,  indirekte  antyde,  at  samme  Skæbne  forestaar  en- 
hver ved  lignende  Lejligheder,  der  ikke  forud  har  ofret  sin  Obol  paa 
Nemesis's  Vægtskaal. 

Kommandanten,  en  højere  Officer  og  Styrer  og  Dommer  i  alle 
Anliggender,  som  angik  den  tro  Stad  Tin-tse-kvan,  boede  i  Sydenden 
af  Byen  i  et  Kastel,  som  var  omgivet  med  en  kæmpestor  Mur,  hvis 
Side  var  350  Skridt  lang,  og  som  selv  udgjorde  en  lille  Koloni.  Vi 
maatte  begive  os  hertil  for  at  skaffe  de  fornødne  Muldyr  tilveje.  Man- 
darinen, der  allerede  var  aviseret  fra  Vicekongen  i  Vu-tschang,  modtog 
os  venligt,  og  lovede  at  skaffe  Ride-  og  Lastdyr  tilveje  den  17  Januar. 
Vi  havde  altsaa  to  Dage  til  vor  Raadighed.  Vi  foretog  smaa  Udflugter 
i  Byens  Omegn,  gjorde  os  bekjendte  med  den  intetsigende  Basar  og 
kjøbte  Valnødder  og  Oranger,  der  vare  ganske  fortrinlige.  Ogsaa  Ci- 
troner af  en  usædvanlig  Størrelse  bleve  budte  til  Fals  til  billig  Pris  af 
nogle  skrækkeligt  udseende  Frugthandlersker.  Kineseren  fandt  dog 
lige  saa  lidt  som  vi  Smag  i  denne  Frugts  skarpe  Syre. 

Kineserne  kjøbe  kun  Citroner  for  Lugtens  Skyld.  Mangen  en 
ædel  Mandarin  er  i  Stand  til  en  hel  Uge  igjennem  at  underholde  sig 
med  en  Citron.  Timerne  flyve  for  ham  ligesom  en  Drøm,  naar  han 
kan  faa  Lov  til  at  mase  og  trykke  en  haard  Citron  saa  længe  med 
sine  fine  Fingre,  til  den  bliver  saa  blød  som  en  Vidskelæders  Boldt; 
da  først  faar  Tjeneren  eller  i  heldigste  Tilfælde  Børnene  den  afbenyttede 

Frugt  til  videre  Adspredelse.  Duften  af  friske  Citroner  nyder  mindst 
den  samme  almindelige  Anerkjendelse  som  Lugten  af  Mosehus;  det 
synes  dog,  som  om  Kvinderne  foretrække  den  sidste.  Moschusen  op- 
bevares i  smaa  Silkepuder,  som  igjen  indesluttes  i  en  med  Silkesnore 
og  Kvaster  rigt  udstyret  Kapsel  af  Sølvtraad,  der  af  Mændene  bæres 
i  Bæltet  ved  Siden  af  Tobakspiben.  Kvinderne  gjemme  deres  Silke- 
klæder i  en  Trækasse,  der  er  gjennemtrukket  med  Mosehus,  og  Klæd- 
ningsstykkerne faa  herved  en  saa  gjennemtrængende  Lugt,  at  man 
kan  lugte  dem  paa  lang  Afstand. 

Tidligt  om  Morgenen  den  17de  Januar  bleve  vi  vækkede  med 
den  Besked,  at  Muldyrene  vare  indtrufne. 

Ligesom  hos  os  en  hel  Provinsby  sættes  i  Bevægelse,  naar 
der  kommer  en  Gjøglertrup  eller  lignende  dertil,  saaledes  var  der  ogsaa 
et  helt  Røre  i  Tin-tse-kvan.  Det  var  en  Festdag,  en  ubetalelig  For- 
nøjelse, en  Folkefest  for  alle,  kun  ikke  for  os,  der  ydede  Bidraget  til 
den  almindelige  Munterhed.  Enhver  Kuffert,  hver  Kasse,  ethvert 
Klædningsstykke  opvakte  først  deres  Nysgjerrighed  for  derefter  at 
blive  Gjenstand  for  almindelig  Spot. 

Otte  Soldater,  som  vare  givne  os  til  Eskorte,  vare  posterede 
om  Bagagen,  der  var  bragt  i  Land,  og  holdt  med  Opbyden  af  hele 
deres  skrigende  Veltalenhed  og  korporlige  Kraft  de  paatrængende  til- 
bage, saa  godt  de  formaaecle  det.  Dog  hvad  nyttede  det!  Snart  var 
den  med  tretakkede  Spyd  bevæbnede  levende  Vold  gjennembrudt. 
Som  en  oprørt  So  bevægede  Menneskehovederne  sig  frem  og  tilbage; 
der  faldt  en  til  Jorden,  andre  ovenpaa  ham;  her  hørte  man  som  Ekko 
paa  et  Skældsord  et  Angstskrig.  Kort  sagt:  foreløbigt  var  det  ikke 
at  tænke  paa  at  kunne  pakke  Lastdyrene.  Efter  en  Times  Forløb 
lagde  Bevægelsen  sig  af  sig  selv.  Man  havde  under  Hovedrysten  be- 
følt Kufferterne,  prøvende  mynstret  Kogekarrene  og  smilet  ad  vore 
Lædersko.  Endelig  blev  Sværmen  tyndere,  Soldaterne  og  Muldyr- 
driverne fik  igjen  Overhaand  —  endnu  nogle  energiske  Ord  fra  Grev 
Széchenyi,  som  Soldaterne  gav  forøget  Eftertryk  med  deres  Landse- 
skafter,  og  der  var  vundet  den  nødvendige  Plads,  for  at  vi  kunde 
bevæge  os  frit.  Det  varede  dog  indtil  Kl.  10  Formiddag,  førend  de 
Differenser,  som  vare  opstaaede  med  Ejeren  af  Muldyrene  angaaende 
Pakningen  af  disse,  vare  blevne  jævnede.  Nu  blev  der  sadlet  op. 
Lastdyrenes  Sadler  ere  massive,  halvcylindriske  Træslilladser,  hvorpaa 
Bagagestykkerne  fastgjøres  med  stærke  Hampereb :  man  sørger  om- 
hyggeligt for,  at  Byrden  fordeles  ligeligt  paa  begge  Sider;  et  Dyr  bærer 
indtil  to  Centner.      Paa  Dyrets  Ryg  anbringes  Sveddækkenet  af  Straa- 

fletning  eller  Filt,  der  spændes  om  Lænderne  ved  en  Snor,  som  til 
Beskyttelse  mod  Gnidning  er  forsynet  med  en  Mængde  smaa  Træ- 
ruller. Naar  Sadlen  er  pakket,  bliver  den  uden  videre  at  fastujøres 
løftet  op  paa  Dækkenet.  Denne  Maade  at  sadle  paa  er  lige  saa  simpel, 
som  den  er  praktisk,  thi  den  gjør,  at  man  kan  læsse  paa  og  af  i 
meget  kort  Tid. 

Endelig  satte  Karavanen,  der  bestod  af  nogle  og  tyve  Lastdyr, 
sig  i  Bevægelse  under  Soldaternes  Beskyttelse.  Glade  til  Mode  fulgte 
vi  den  i  kort  Afstand. 

Vejen,  der  var  opdæmmet  langs  venstre  Flodbred  og  brolagt 
med  store  Sandsten,  opfordrede  til  den  største  Forsigtighed,  saa  meget 
mere  .  som  Stenene  ikke  vare  føjede  regelmæssigt  •  til  hverandre  og 
vare  overtrukne  med  Isslag.  Muldyrene,  der  fra  deres  tidligste 
Ungdom  ere  vante  til  den  Slags  Besværligheder,  skred  dog  modigt 
fremad;  med  en  beundringsværdig  Sikkerhed  fandt  de  den  mest 
passende  Plet  at  træde  paa,  ikke  et  af  dem  gled  ud  eller  faldt. 

Saa  snart  vi  havde  Byen  i  Ryggen,  gik  den  Misstemning  over 
hos  Soldaterne,  som  var  kjendelig  nok  i  Tin-tse-kvan,  da  de  ufor- 
modet ble  ve  udkommanderede  til  en  længere  Marschetur;  med  venlige 
Grin  nikkede  de  til  os;  en  tog  sin  korte  Pibe  frem  af  Patrontasken, 
en  anden  gjorde  gymnastiske  Øvelser  med  sit  Spyd,  en  tredie  begyndte 
med  pibende  Stemme  paa  en  Krigssang,  hvori  saa  de  øvrige  tog  Del. 
Jeg  skyndte  mig  at  notere  den  lille  Melodi,  og  jeg  byder  Læseren 
den  her,  som  det  første  musikalske  Produkt  af  kinesisk,  krigerisk 
Begejstring. 


Hurtig. 


— #f-#-*Hi 


Klokken  l  om  Middagen  naaede  vi  Landsbyen  Stsu-stsi-lo, 
hvor  vi  holdt  en  kort  Rast.  Udenfor  de  første  Huse  ventede  Officeren 
for  de  ti  Soldater,  der  garnisonerede  her,  paa  os  i  Spidsen  for  sin 
Hær  og  ledsagede  os  gjennem  Befolkningen,  der  fuldtalligt  var  rykket 
ud,  til  Stedets  Gæstgiveri.  Det  var  ingen  let  Opgave  at  bane  sig  Vej 
til  Gæsteværelset  gjennem  Hestestalden,  thi  unge  og  gamle,  Mænd  og 

Kvinder,  alle  vilde  de  se  og  forhaane  de  oversøiske  Djævle.  Endelig- 
sad  vi  om  et  stort  Træbord,  og  Værten  serverede  os  den  kogte  Ris, 
medens  Eskorten  var  beskjæftiget  med  at  stille  Publikum  tilfreds  ved 
at  uddele  rigelige  Prygl. 

Vi  forlod  nu  Sie-hos  Hoveddal  og  steg  over  et  Bjergpas,  der 
var  tæl  bevoxet  med  Løvtræer  og  ragede  c.  000  Fod  op  over  Dalen; 
paa  det  højeste  Punkt  laa  et  henrivende  Lamakloster.  Endskjøndt 
Vejen  fører  med  jævn  Stigning  op  til  Templet  og  der  fra  atter  paa 
samme  Maade  ned  til  en  lille  Biflod,  har  den  dog  paa  Grund  af  de 
ujævne  Marmorstene,  med  hvilke  den  for  nogle  Aarhundreder  siden 
er  brolagt,  en  saadan  Beskaffenhed,  at  det  var  raadeligst,  at  trække 
Muldyrene  efter  sig  ved  Tøjlen.  Da  den  i  sin  Tid  blev  anlagt,  havde 
man  vist  nok  ikke  beregnet,  at  den  vilde  blive  befaret  en  Gang  af 
Lastdyr,  men  kun  havt  den  allerede  forældede  Brug  for  Øje,  i  Følge 
hvilken  alle  Byrder  bleve  befordrede  af  Lastdragere.  Vejens  Brede 
svarer  ogsaa  til  dens  oprindelige  Bestemmelse:  den  var  sjældent  over 
9  Kvarter.  Efter  i  to  Timer  at  have  marscheret  videre  i  den  roman- 
tiske Sidedal  naaede  vi  den  første  Nattestation,  en  diminutiv  By  ved 
Navn  San-kvan-mjao,  der  bestod  af  tre  Huse  og  et  Tempel. 

Gæstgiverstedet  er  Pladsens  største  Bygning.  Muldyrene  maatte 
allerede  ofte  have  tilbagelagt  denne  Vej.  thi  saa  snart  de  fik  Øje  paa 
de  forfaldne  Tegltage,  skyndte  de  sig.  uden  at  behøve  Opmuntring  ved 
Bambusslag,  af  alle  Kræfter  og  vrinskede  uophørligt. 

Foran  Værtshuset  udbredte  sig  en  stor.  fri  Plads.  I  Jorden 
var  der  anbragt  prismatiske  Stenblokke,  hvori  var  mejslet  Huller,  i 
hvilke  Grimeskafterne  bleve  bundne. 

Paksadlerne  bleve  aftagne  slrax,  da  Karavanen  var  kommen 
op.  Muldyrenes  Bygge  frembød  et  skrækkeligt  Skue.  Huden  var  paa 
mange  Steder  skrabet  af,  saa  at  Saaret  dannede  en  eneste  mørkerød 
Flade.  Neppe  vare  de  stakkels  Dyr  fri.  førend  de  snusede  til  Jorden, 
indtil  de  fandt  et  passende  Sted,  hvor  de  med  synligt  Velbehag  kunde 
vælte  sig  i  Vejens  Støv.  Ikke  et  eneste  Muldyr  nægtede  sig  denne 
Fornøjelse,  og  Følgen  var,  at  Stedet  snart  laa  indhyllet  i  en  Sløvsky. 
En  Tid  lang  lod  man  Dyrene  følge  deres  instinktmæssige  Drift  til  at 
rense  sig:  derpaa  bleve  de  bundne  til  Stenene  og  fik  endelig  deres 
Foder,  der  bestod  af  Bønner  og  Risstraa. 

Værtshuset  havde  først  og  fremmest  en  stor  Stald  til  »de 
store  Herrers«  Ridedyr.  Dyr,  som  tilhøre  Rangspersoner,  blive 
ogsaa  begunstigede  i    Kina.      De   faa   et  langt    bedre  Natteleje  og   et 

rigeligere  Foder  end  Lastdyrene,  hvis  Existens  maa  kaldes  meget 
beklagelsesværdig. 

Paa  Værelser  for  rejsende  var  der  ingen  Mangel.  De  vare 
grupperede  omkring  det  rummelige  Køkken,  hvor  Tjenerskabet  og 
Muldyrdriverne  havde  deres  Sovested,  og  frembød  kun  saa  megen 
Komfort,  som  svarer  til  kinesiske  rejsendes  Nøjsomhed.  Vi  opdagede 
i  en  afsides  liggende  Del  af  Huset  et  lille  Kammer,  som  forekom  os 
at  være  det  bedste,  og  bemægtigede  os  det  strax.  Der  fandtes  to 
Vindusaabninger,  af  hvilket  kun  den  ene  halvvejs  var  dækket  med 
Papir.  En  Modvægt  mod  den  stærke  Kulde  blev  tilvejebragt  ved,  at 
den  friske  Luft  opsugede  fra  Køkkenet  den  der  værende,  uappetitlige 
Dunst.  Paa  de  stampede  Lervægge  havde  mange  Aartiers  Sod  samlet 
sig  til  et  saa  tykt  Lag,  at  end  ikke  den  klare  Dag  formaaede  at  lyse 
op.  Tagets  raadne  Træværk  hævede  sig  majestætisk  op  mod  den 
flot  formede  Gavl,  og  hvorvel  det  ikke  besad  den  Egenskab  at  kunne 
beskytte  den  sorgløst  slumrende  mod  et  pludseligt  Regnskyl,  saa  var 
der  dog  kun  midt  i  Værelset  fri  Udsigt  til  Maanens  sølverne  Skive, 
naar  den  stod  højest  paa  Himlen. 

En  skrøbelig  Stol  var  det  eneste  bevægelige  Møbel  i  vort 
Sovegemak.  Hermed  skal  det  dog  ikke  være  sagt,  at  vi  maatte  sove 
paa  Kammerets  fugtige  Gulv.  Hos  Fattigfolk  i  Kina  ere  Sengene  af 
Ler,  og  kun  den  bedre  stillede  Befolkning  har  saadanne  af  Træ.  De 
første,  der  kaldes  Kang,  ere  i  Almindelighed  opbyggede  i  Værelsets 
Kroge  og  ligne  i  Udseende  en  stor,  flad,  firkantet  Kasse.  Om  Vinteren 
blive  de  i  Skovegne  ophedede  med  Brænde,  i  Nærheden  af  Kullejer 
med  Stenkul,  i  Ørkenen  med  Kamelmøg,  og  deres  halvt  glødende 
Overflade  er  et  Yndlingsopholdssted  for  de  trætte  rejsende.  Fyr- 
hullerne ere  i  Regelen  udenfor  Værelset,  skjøndt  jeg  dog  ofte  saa  det 
modsatte;  jeg  har  imidlertid  aldrig  hørt  Tale  om  nogen  dødelig  Kulos- 
forgiftning, formodentlig  fordi  jeg  aldrig  har  set  noget  Sovekammer, 
hvor  ikke  Luften  havde  fri  Adgang  fra  alle  Kanter.  I  det  hele  vakte 
Sovekammerets  Totalbillede  en  saadan  Følelse  af  Ækelhed  hos  mig, 
at  en  uforstyrret  Søvn  kun  blev  mulig  paa  Grund  af  min  store 
Træthed. 

Ligesom  Muldyrene  synes  deres  Drivere  ikke  at  trænge  til 
Hvile.  Til  over  Midnat  sad  de  i  fortrolig  Klynge  omkring  en  aaben 
Ud  i  Køkkenet.  De  havde  saa  meget  at  fortælle,  Æmnet  for  Samtalen 
var  saa  interessant  og  righoldigt,  at  den  forvirrede  Mumlen  uafbrudt 
satte  det  halve  Papirsvindue  i  Svingninger.  Men  ligesom  man  hurtigt 
kan  vænne  sig  til   en   Mølles   ensformige  Klapren,    til  et  Pendul uhrs 

Dikken,  ja  selv  til  en  musikalsk  Nabo,  saaledes  gav  disse  tor 
Kineserne  ejendommelige  Aftenunderholdninger  kun  sjeldent  Anledning 
til  at  nedlægge  Protest. 

Natten  er  kold,  Lejet  haardt,  Vennernes  Forsamling  fuldtallig; 
Thekjedlen  synger  sin  indbydende  Melodi,  der  er  ingen  Mangel  paa 
Tobak  til  Vandpiben;  hvem  vilde  da  tænke  paa  Søvn!  Thedrikning 
og  Tobaksrøgning  ere  uundværlige  Livsbetingelser  for  alle  Kinesere  af 
begge  Kjøn.  Uden  The  og  Tobak  bliver  Mandarinen  lunefuld  og 
grusom,   Forretningsmanden  efterladen  og  forvirret,   den  lærde  distrait 


Fig.  88.     Den  første  Frokost  paa  Landrejsen. 


og  dum,  Lastdrageren  svag  og  doven,  Muldriveren  knarvurren  og  sløv, 
Kvinden  stum  og  ubehjælpelig,  Pigen  plump  og  nedstemt. 

Til  Forebyggelse  af  slige  Kalamiteter  hænger  Thekjedlen  sta- 
digt over  Ilden.  Vor  Maade  at  tilberede  Theen,  ved  at  hælde  kogende 
Vand  paa  de  mørke  Blade  for  at  udtrække  deres  mest  krydrede  Aroma 
uden  fuldstændigt  at  berøve  dem  hele  deres  Indhold  af  Stoffer,  vilde 
ikke  tilfredsstille  den  kinesiske  Smag;  nej,  først  et  timelangt  Udkog  af 
Bladene  giver  den  ægte,  kinesiske  The  hin  ramme,  bitre  Smag,  som 
de  indfødte  sætte  Pris  paa.  Paa  europæiske  Nerver  øver  denne  Drik, 
hvori  jeg  aldrig  kunde  finde  rigtig  Smag,  en  uheldig,  ophidsende  Virk- 

ning,  medens  Kineserne  med  Lethed  i  Dagens  Løb  kunne  konsumere 
40  til  50  Kopper. 

Tobaken  trives  fortræffeligt  i  Provinserne  Stse-tschuens  og 
Yy-nans  lave  Egne.  Plantens  2  til  2V2  Fod  lange  Blade  fortjene  den 
fuldeste  Opmærksomhed,  medens  de  nu  ere  en  mer  eller  mindre  upaaagtet 
Exportartikel.  Navnlig  som  Dæksblade  til  fine  Cigarer  vilde  de  let 
vinde  alle  forvænte  Røgeres  Anerkjendelse.  Grunden  til,  at  man  hid- 
indtil har  forsømt  at  henvende  Opmærksomheden  paa  den  kinesiske 
Tobak,  er  vel  den,  at  disse  Provinsers  ædle  Tobak  hverken  i  Schanghai 
eller  i  de  andre  Kystbyer  er  kommen  i  de  rette  Hænder.  Ganske 
vist  vilde  Europæeren,  naar  han  prøvede  denne  Tobak  saaledes,  som 
Kineserne  røge  den,  næppe  være  enig  med  mig  i  den  Anerkjendelse, 
jeg  yder  disse  Blade;  thi  naar  man  betænker,  at  disse,  inden  de  blive 
skaarne,  efter  nogle  Udvadskninger  blive  præparerede  med  Ricinusolie 
for  at  tage  den  narkotiske  Styrke  fra  dem  og  bevare  dem  mod  Ind- 
torring,  vil  mangen  en  Indvending  forstumme.  Prisen  paa  Stedet,  er 
særdeles  ringe;  et  Pund  af  de  smukkeste  Blade  koster  i  danske  Penge 
højst  13  å  16  Øre. 

Tusinder  af  Kinesere  fortjene  deres  Brød  ved  at  skære  Tobak. 
Arbejdet  sker  ved  Haandkraft,  og  Traadene  gjøres  haarfme.  Man 
røger  paa  tre  Maader.  Efter  Høsten,  medens  Bladene  endnu  besidde 
deres  naturlige  Fugtighed,  rulle  Røgerne  dem  til  korte  Cigarer,  som 
strax  benyttes.  Til  den  skaarne  Tobak  bruges  to  Slags  Piber.  Den 
saa  kaldte  Rejsepibe  bestaar  af  et  sirligt  Jernhovede  af  Størrelse 
som  et  Fingerbøl,  et  Bambusrør,  hvorpaa  er  indgravet  Tankesprog  i 
hele  dets  Længde  og  endeligt  af  et  cylindrisk  Mundstykke  af  Nephrit 
eller  Kvarts. 

Vandpiben  er  et  kompliceret  Instrument,  og  dens  rette  Brug- 
kræver  allerede,  at  man  besidder  en  paa  Erfaring  grundet  Duelighed 
i  at  afbenytte  den.  Den  bestaar  i  sin  Helhed  af  en  Messinglegering. 
Fra  den  bugede  Vandbeholder  rager  det  en  Fod  lange  Sugerør  op 
med  en  smuk  Bøjning.  Et  andet  kort  Rør  tjener  til  at  at  optage  det 
tragtformede  Pibehovede,  hvis  nedre  Ende  gaar  ned  i  Vandet.  For- 
uden en  Tobak sbeholder  af  samme  Metal,  har  en  Vandpibe,  naar  den 
er,  som  den  skal  være,  endnu  to  Beholdere  til  Papirtænderne,  hvis 
Nødvendighed  strax  er  indlysende,  naar  man  betragter  Røgeren  ved 
sin  Forretning.  Først  maa  Piben  fyldes  med  Vand.  Dette  sker  ved, 
at  man  anbringer  Mundstykket  i  Vand  og  suger  Luften  ud  gjennem 
Pibeaabningen.  Nu  tildanner  Røgeren  en  lille  Kugle  af  Tobak  og 
anbringer   den  omhyggeligt  i  Pibehovedet.     Papirtænderen   af  simpelt 

sammenrullet,  kinesisk  Papir,  gløder  allerede;  et  kraftigt  Pust  er  nok 
for  at  blæse  Gløden  til  Flamme.  Piben  holdes  ind  mod  Brystet, 
Flammen  sættes  til  Tobakken,  et,  højst  to  Drag,  og  Tobakken  er  ud- 
røget. Naar  nu  Pibehovedet  er  renset  for  Asken  ved  et  nyt  Pust  ouj 
den  Røg,  der  er  i  Vandbeholderen,  er  blæst  ud  mod  Papiret  for  at 
kvæle  Flammen,  lægges  der  en  ny,  lille  Tobakskugle  i  Hovedet,  og 
Piben  rækkes  til  Naboen.  Saaledes  ere  Kineserne  i  Stand  til  at  røge 
Pibe  fra  Morgen  til  Aften  uden  i  fjærneste  Maade  at  blive  kjede  deraf. 
Denne  Røgemethode  frembyder  desuden  for  Mandarinen  uden  Be- 
skjæftigelse  et  Middel  til  at  fordrive  Tiden  saa  behageligt  som  muligt. 
Det  vilde  være  en  Lykke  for  Landet,  om  det  blev  derved.  Men  Fler- 
tallet af  Mandarinerne  og  en  stor  Del  af  den  mandlige  Befolkning 
gribe  til  at  røge  Opium,  et  Onde,  som,  naar  det  nydes  i  længere  Tid, 
bliver  en  uaflæggelig  Vane,  og  som  ikke  alene  volder  aandelig  og  legemlig 
Sygdom,  men  ogsaa  prisgiver  Røgeren  til  materiel  Elendighed.  Jeg 
vil  senere  i  min  Beretning  komme  til  at  skildre  saadanne  ulykkelige 
Personer,  og  det  maa  derfor  nu  være  mig  tilladt  atter  at  vende  til- 
bage til  San-kvan-mjao,  hvor  vor  Eskorte  allerede  utaalmodigt  Arenter 
paa,  at  vi  skulle  bryde  op. 

Vor  Vej  førte  os  de  næste  fire  Dage  dybere  ind  i  Bjergene, 
saa  at  vi  bleve  nærmere  bekjendte  med  Detaillerne  i  deres  ofte 
noget  trættende  Former.  Ingen  af  disse  Dage  forløb,  uden  at  vi 
maatte  over  flere  Bjergsadler,  hvis  stejle  Tilgange  mere  end  fordoblede 
den  forholdsvis  ringe  Højde.  Næsten  alle  Tinder  og  Pas  vare  prydede 
med  uanselige  Altre  eller  med  stolte  Lamaklostre,  et  Bevis  for,  at 
det  religiøse  Liv  ogsaa  i  Kina  slaar  dybere  Rødder  i  Bjergene  end 
paa  Sletten.  Jo  mere  vi  nærmede  os  Sin-ling  Bjergenes  Hovedkjæde, 
desto  sørgeligere  forekom  os  dens  Udløbere.  Stedse  nærmere  kom  vi 
Bjergenes  mørkebrune,  kløftede  Skrænter,  som  hævede  sig  4000  Fod 
over  vor  Rejseroute.  Paa  de  stenede  Dales  øvre  Terrasser  fandtes 
rigeligt  Vand,  hvilken  overraskende  Omstændighed  dog  fandt  sin  For- 
klaring ved,  at  der  for  nogle  Dage  siden  var  falden  en  stor  Mængde 
Sne,  som  nu  smeltede.  Indbyggerne,  som  aldrig  før  havde  set  nogen 
Europæer,  opførte  sig  med  større  Maadehold  og  betragtede  os  snarere 
med  en  Blanding  af  Frygt  og  Nysgjerrighed,  endskjøndt  de  dog  ogsaa 
forstod  at  benytte  sig  af  Samlingen  af  kinesiske  Spottenavne. 

Foruden  nogle  Spurve,  som  badede  sig  i  det  klare  Fjeldvand, 
bemærkede  jeg  kun  enkelte  sorte  Storke  samt  en  Art  Nøddekrig,  der 
var  paafaldencle  ved  sit  rode  Xæb,  sorte  Hovede,  glinsende,  staalblaa 
Fjer  og  den  lange,  sort  kantede  Hale,  sorn,  naar  den  fløj  op,  udbredte 

sig  lyreformigt.  Naar  jeg  endnu  omtaler  Pibeharerne  (Lagotnys),  smaa, 
nydelige  Dyr  med  graat  Skind,  som  grave  under  Jorden,  fryde  sig  om 
Dagen  i  Solens  Straaler  og,  naar  nogen  Fare  nærmer  sig,  pilsnart 
løbe  til  deres  Huller,  har  jeg  omtrent  udtømt  hin  Bjergegns  Fauna. 

Over  Flækken  Lan-tji-dschaj  naaede  vi  atter  Sié-ho  Dalen. 
Sely  om  ogsaa  Sié-hos  Krumning  indtil  Tin-tse-kvan  var  mere  betydelig, 
saa  at  man  vilde  have  bedre  ved  at  omgaa  Floden,  vilde  en  Vej 
dog  ikke  kunde  anlægges  her  paa  Grund  af  Klippekløfterne  i  Dalen. 
Dalstrækningen  udbreder  sig  ved  Lan-tji-dschaj  til  1000  Skridt  og 
synes  at  have  en  frugtbar  Jordbund,  og  dog  er  Udbyttet  af  Høsten 
altfor  ringe  til  at  kunne  mætte  saa  mange  sultne  Maver. 

Stedets  Mandarin  forelagde  os  strax  ved  vor  Ankomst  meget 
ivrigt  det  Spørgsmaal,  om  der  endnu  var  megen  Sne  at  vente  i  denne 
Vinter.  Hvis  der  ingen  Sne  faldt,  vilde  en  Fortsættelse  af  Hungers- 
nøden være  uundgaaelig.  For  at  hans  Undergivne  kunde  faa  en 
glædelig  Efterretning  —  en  Mandarin  forstaar  sig  nemlig  ikke  paa  at 
lide  Mangel  —  forekom  det  os  at  være  det  bedste  at  besvare  dette 
Spørgsmaal  bejaende,  og  han  begav  sig  bort,  idet  han  smilede 
fornøjet. 

Ogsaa  her  er  der  udhulet  Boliger  i  Bjergenes  stejle  Affald;  i 
et  Antal  af  40  til  50  indtage  de  i  flere  Etager  ofte  hele  Dalvæggenes 
Brede.  Om  jeg  end  kunde  tænke  mig  Muligheden  af  at  føre  en  rolig 
Tilværelse  i  saadanne  Huler,  kunde  jeg  dog  ikke  fatte,  paa  hvilken 
Maacle  Beboerne  kunde  komme  ind  i  deres  Boliger.  Hverken  Trin 
eller  Stiger  førte  til  disse  Aabninger,  som  man  som  oftest  havde 
valgt  at  anlægge  paa  stejle,  utilgængelige  Klippevægge.  Ifølge  en 
Version  skulle  disse  Huler,  da  den  største  Nød  herskede,  ogsaa  have 
tjent  som  Tilflugtssteder  for  de  mere  formuende  Kinesere,  idet  de  der 
oppe  ved  selve  den  velvillige  Natur  følte  sig  sikrede  mod  alle.  røve- 
riske Angreb. 

Det  kinesiske  Nytaar,  den  største  Fest  i  hele  Riget,  stod  for 
Døren.  De  sidste  to  Dage  før  den  Nymaane,  hvormed  det  nye  Aar 
begynder,  ere  de  travleste  i  det  gamle. 

Det  gælder  om  at  indkassere  Gæld  og  afgjøre  Regninger.  I 
uhyre  Hastværk  kommer  Kreditoren  til  sin  Forretningsvens  Hus  for 
under  Afbenyttelse  af  de  skjønneste  Talemaader  at  minde  ham  om 
hans  Forpligtelse.  Næppe  er  han  kommen  tilbage  til  eget  Hjem,  før- 
end allerede  nogle  af  hans  Venner  indfinde  sig  for  at  faa  fat  i  hans 
Sølvklumper.  Hist  beviser  en  med  et  fortvivlet  Ansigt  en  anden  paa 
Regnemaskinen,  at  han  ikke  ejer  en  Hvid;  paa  det  livlige  Ordskifte  følger 

et  lille  Slag,  der  i  Reglen  ender  med  en  Konkurserklæring  Tiden 
iler;  jo  nærmere  Timen  for  Nymaane  kommer,  desto  mere  feberagtig 
bliver  Uroen,  thi  den.  hvem  det  ikke  er  lykkedes  inden  det  nye  Aars 
Begyndelse  at  indkassere  sine  udestaaende  Fordringer,  taber  disse, 
naar  Midnat  er  indtraadt. 

Xytaarsfesten  falder  paa  den  Dag,  der  følger  paa  den  anden 
Nymaane,  efter  at  vor  Vinter  er  begyndt.  Vi  fejrede  den  i  Aaret 
1870  den  23de  Januar  i  Schan-tschou ,  en  stor  af  Mure  omgiven  By 
med  omtrent  4— 5000  Indbyggere,  hvis  tvende,  syv  Etager  høje  Pagoder 
allerede  ses  i  lang  Afstand. 

Allerede  Aftenen  forud  blev  der  foretaget  almindelig  Rengjø- 
ring  allevegne.  Det  er  den  eneste  Gang  om  Aaret,  hvor  Gaderne 
blive  fejede  og  de  nærmest  liggende  Kanaler  renses.  De  paa  rødt 
Papir  trykkede  Tankesprog,  Velsignelser  ogSkytsaander,  som  ere  anbragte 
paa  Væggene  og  Dørfløjene,  blive  nu  borttagne  og  ombyttede  med  nye 
Plakater.  Berømte  Mænd  fra  henrundne  Aartusinder,  lærde  Filosofers 
struttende  Skikkelser,  de  hæsligt  udseende,  mæskede  Ansigter  af 
prøvede  Krigshelte  til  5  Cash  (3  Øre)  Stykket  give  Billedet  af  den 
velvillige  Husgud  et  desto  faderligere  Præg,  jo  flere  Kjerter  der  be- 
lyse Offergaverne  paa  Alteret.  De  smalle,  let  transportable  Træbænke, 
der  ligne  en  Krybbe,  faa  ogsaa  en  lang  Rade  Talglys  med  særligt 
Hensyn  til  deres  Farve,  thi  de  ere  bejtsede  hvide  og  røde.  Ung- 
dommen kan  ikke  afvente  det  Øjeblik,  de  det  er  den  tilladt  at  af- 
brænde Fyrværkerisagerne;  og  saa  knalder  det  da  ogsaa  hele  Natten, 
som  om  der  stod  et  Slag,  der  var  nær  sin  Afslutning. 

Selv  de  ældste  i  Samfundet,  som  vare  vante  dertil  fra  Ung- 
dommen af,  forsøgte  at  overraske  Tilskuerne  ved  at  afbrænde  en 
Raket  eller  antænde  et  Ildhjul,  men  Forbavselsen  naaede  den  højeste 
Grad,  da  Grev  Széchenyi  fik  en  Bøsse  frem  og  afskød  den  i  Luften, 
hvorved  en  i  alle  Farver  straalende  R.aket  gik  til  Vejrs  i  en  over- 
ordentlig Højde  og  der  med  et  Knald  endte  som  blaa  Kugler. 
Ligesom  ved  et  offentligt  Fyrværkeri  saaledes  opløste  ogsaa  her  den 
almindelige  gabende  Maalløshed  sig  til  et  glad  »Aa!!«  Kineserne  ere 
nemlig  store  Beundrere  af  Krudtets  forskjellige  Egenskaber. 

Imidlertid  vare  Kokkene  beskjæftigede  ved  Kogekarrene  for  at 
tilberede  Sager,  som  berede  Kineserne  den  største  Glæde:  Pattegrise 
sang  paa  Stegespidet  paa  deres  sidste  Vers,  Hajfiskefinnerne  svømmede 
i  en  olieagtig  Sauce,  de  saa  yndede  Vibeæg  skelede  vemodigt  over  til 
de   dampende  Fuglereder;    her    blev   endnu  en  Høne  slagtet,    der   et 

ungt  Bambusskud   berøvet   sin   -Marv    —    kort   sagt,    det    duftede    saa 
intensivt  om  vore  Lugteorganer,  at  jeg  længtes  efter  frisk,  ren  Luft. 

Under  Beskyttelse  af  Skytspatronen  for  det  begyndende  Aar 
vaage  Familiens  Medlemmer  hele  Nytaarsnat.  Det  var  deres  Opgave 
at  overbyde  hinanden  i  Venlighed  og  høflig  Forekommenhed,  endnu 
en  Gang  at  gjenkalde  det  svundne  Aars  lykkelige  Timer,  i  de  mest 
svulstige  Talemaader  at  ønske  hverandre  det  mest  umulige  og  attraa- 
værdige  og  saa  der  efter  med  fuld  Kraft  at  tage  Tschau-tschauet 
(Maaltidet)  under  Behandling  og  drikke  Samschu  i  al  Højtidelighed. 

Den  næste  Morgen  blev  Stadstøjet  trukket  paa,  for  at  man 
kunde  formelde  ikke  alene  Bekjendte,  Venner  og  Slægtninge  men 
enhver  sine  Lykønskninger.  Vennen  synker  i  Knæ  for  Vennen,  den 
fremmede  for  den  fremmede,  idet  de  med '  korslagte  Hænder  berøre 
Jorden;  her  til  høre  nogle  blomstrende  Floskler,  og  de  skynde  sig 
fra  hinanden,  thi  hist  staar  en  rig  Kjobmand,  hvis  Nytaarshilsen  man 
maa  se  at  komme  i  Forkjøbet.  Selv  Børnene  aflægge  paa  Nytaars- 
dagen  deres  uopdragne  Væsen,  og  med  en  stor  Lykkeskilling  om 
Halsen  hilse  de  paa  hverandre  ligesom  de  voxne. 

Nogle  af  Drengene  bar  Nytaarsdag  en  Jernring  om  Halsen, 
som  ganske  lignede  en  Lænke.  Jeg  spurgte  mig  for  om  Grunden  til 
dette  besynderlige  Halssmykke  og  fik  at  vide,  at  disse  Børn  som 
Følge  af  et  Løfte  af  Faderen  eller  Moderen  (enten  paa  Grund  af  en 
godt  overstaaet  Sygdom  eller  en  lykkeligt  afviklet  Forretning)  vare 
indviede  til  Buddha,  med  andre  Ord,  at  de  en  Gang  skulde  være 
Lamaer. 

Tidligt  om  Morgenen  fik  vi  et  fuldtalligt  Besøg  af  vor  militære 
Eskorte.  De  kom  i  deres  bedste  Uniform  og  kastede  sig  paa  Jorden. 
Efter  en  lille  Tids  Forløb  forlod  de  os  igjen.  Det  varede  ikke  længe, 
førend  der  opstod  et  skrækkeligt  Spektakel  i  Gaarden;  vi  løb  ud  og 
saa,  at  Soldaterne  sloges.  Jeg  maatte  le  højt,  da  jeg  erfarede  af 
Folkene,  at  Kævleriet  havde  sin  Grund  i,  at  Gratulanterne  ikke  strax 
havde  faaet  Drikkepenge.  Endnu  den  Dag  i  Dag  er  det  mig  en 
Gaade,  hvorfor  de  forhandlede  denne  Sag  saaledes. 

Mændenes  Festdragt  er  den  samme  over  hele  Riget  og  skiller 
sig  for  saa  vidt  kun  fra  den  daglige,  som  Stoffet  er  af  en  bedre 
Kvalitet,  som  oftest  af  Silke.  Kun  den  bløde  Filthat,  som  i  disse 
Egne  bæres  med  sær  Forkjærlighed,  og  hvis  opheftede  Skygge  er 
sømmet  med  et  sort  eller  hvidt  Silkebaand  af  en  Tommes  Brede, 
bliver  ombyttet  med  en  stiv  Mandarinhat  med  en  stor  Skygge  af 
Silkefløjl.      Ligesom   der  paa    vor  Kjole    aldrig    mangler  Knaphul    til 

Ordener,  saaledes  have  disse  Hatte  altid  paa  Pullen  den  spidse  Naal, 
livorpaa  de  dertil  berettigede  Mandariner  fæste  deres  Dekorationsknap. 

Alle  de  Mænd,  som  i  det  forløbne  Aar  have  mistet  en  nær 
Slægtning  ved  Døden,  ere  efter  Loven  forpligtede  til  at  vise  sig  i 
Sørgeklæder. 

Sorgens  lange,  folderige  Talar  stikker  saa  meget  desto  grellere 
af  mod  de  i  Øjne  faldende  Kvindedragters  brogede  Farvespil,  som 
Hovedbedækningen  bestaar  i  en  hvid  Turban,  hvis  opad  drejede  Ender 
rage  højt  op  i  Vejret  ligesom  to  Horn.  Alle  Kvinder  bære  paa  denne 
Dag  Pludderhoser  af  rød  Silke,  som  fra  Anklerne  op  til  Knæet 
bringes  til  at  slutte  ind  til  Benet  ved  brede,  broderede  Bandagebaand. 
En  lyseblaa  Silkejakke,  som  naaede  til  Knæene,  var  med  sine  pragt- 
fulde Broderier  et  nyt  Bevis  paa  Færdighed  i  Haandarbejde.  Det 
ravnsorte  Haar,  der  var  taarnet  op  til  en  imponerende  men  smagløs 
Frisure,  blændede  formeligt  Øjet  ved  sin  Glands,  der  hidrørte  fra  en 
rigelig  Indsmøring  med  Ricinusolie,  og  ved  Skæret  af  de  kostbare 
Sølvnaale,  som  fastholdt  de  glorøde  Risblomster,  der  bævrende  vare 
anbragte  omkring  Ansigtet.  De  ubetydelige,  mørkeblaa  Sko  gav  de 
forkrøblede  Fødder  Form  af  en  Hestehov.  Yngre  Piger  havde  deres 
glat  skilte  Haar  dækket  af  en  tætsluttende,  rød  Hue,  hvis  runde  Form 
nogenlunde  blev  læmpet  ved  Paaheftningen  af  Flitterguld  og  Guldpapir. 
Saaledes  spadserede  de  to  og  to  med  hinanden  i  Haanden  igjennem 
Gaderne,  idet  de  gjensidigt  støttede  hinanden  i  deres  besværlige 
Gang.  Meget  hyppigt  var  det  Moderen,  som  krampagtigt  holdt  fast 
om  sin  Datters  Haandled.  Hvis  en  af  os  Europæere  mødte  et  saadant 
Par,  manøvrerede  Moderen  saa  behændigt,  at  det  var  umuligt  at  faa 
et  eneste  Kig  paa  hendes  ungdommelige  Ledsagerskes  dejligt  malede 
Ansigt.  Piger,  som  gik  alene  med  blot  en  stor  Bambusstok  til  Støtte, 
eller  som  gik  parvis,  vare  langt  fra  saa  omhyggelige  for  ikke  at  blive 
vanhædrede  ved  en  Europæers  Blik,  endskjøndt  jeg  dog  maa  tilstaa, 
at  det  ikke  var  nogen  anden  Følelse  end  Nysgjerrighed.  parret  med 
et  Udtryk  af  grænseløs  Afsky .  som  bevægede  dem  til  ikke  at  lade  et 
Blik  være  ubesvaret.  Mange  Piger  fortrak  ved  disse  Lejligheder  deres 
Ansigt  i  saa  hæslige  Grimasser,  at  man  maatte  tro,  at  det  slet  ikke 
kom  dem  an  paa  at  blive  ansete  for  smukke. 

Alligevel  kunde  der  blandt  den  store  Mængde  hæslige  Ansigter 
findes  enkelte  smaa  Hoveder,  som  vare  ganske  nette  med  samt  deres 
skæve  Øjne  og  nydelige  Stumpnæse.  Det  stærke  Kjøns  Smag  i  Kina 
er  dog  vidt  forskjellig  fra  vor.  Et  stort  Hovede.  tykke  Kinder,  smaa 
Ojne,    en    massiv,    firskaaren    Statur    og    navnlig    smaa    Fødder    ere 

Tegnene  paa  den  Skjønhed,  som  kan  bevæge  de  unge  Kinesere  ti! 
lige  overfor  Kvinderne  at  lade  det  sædvanlige  foragtende  Udtryk  for- 
svinde af  deres  Træk. 

Under  vor  Rejse  spurgte  vi  en  Gang  en  ung  Mandarin,  der 
ledsagede  os,  og  som  viste  de  Skjønheder,  der  færdedes  paa 
Gaden,  en  usædvanlig  Interesse,  om,  hvorfor  hans  første  Øjekast  altid 
gjaldt  Kvindernes  Fødder.     »Det  gjør  enhver  Kineser!«    svarede  han. 


Fig.  90.     Sin-ling  Bjergenes  Affald. 

»Jo  mindre,  desto  skjønnere.«  Han  rækkede  sin  lille  Finger  frem  og 
nikkede  velbehageligt  med  Hovedet:  »Saadan!  —  Saadan!  —  Ikke 
større!«  Vi  lo.  Han  saa  forundret  paa  os,  og  medens  han  lavede  en 
lille  Tobakskugle  tilrette  til  sin  Vandpibe,  spurgte  han:  »Naa  — 
hjemme  hos  Eder  snøre  der  ikke  Pigerne  deres  Fødder?«  »Nej!  der 
voxe  de  uhindret  til  deres  normale  Størrelse!«  »Brr!«  var  Manda- 
rinens Svar,  idet  han  gjorde  en  Bevægelse,  som  om  det  løb  ham 
koldt  ned  ad  Ryggen. 

Saalænge    Festdagen    varede,    forbleve    Husene    lakkede,    alle 
Forretninger    hvilede;    selv  Ilden    var  slukket    paa  Skorstenen.      Vort 

Følge  var  kun  ved  rigelige  Gaver  at  formaa  til  at  fortsætte  Marschen. 
Det  blev  næsten  Middag,  inden  vi  kunde  bryde  op.  De  sidste  Dages 
strenge  Kulde  var  navnlig  rigtig  følelig  i  Morgentimerne.  Muldyr- 
driverne havde  i  Byen  forsynet  sig  med  mere  varme  Pelshuer,  medens 
andre,  hvis  Formuesomstændigheder  ikke  tillod  dem  slige  Extravagancer, 
sikrede  Ørerne  mod  Kulden  ved  at  tage  nogle  smaa  Futeraler  paa, 
som  vare  forede  med  Pelsværk;  de  tillukkede  vel  Øregangen,  men 
gjorde  dog  overraskende  god  Nytte  paa  Grund  af  deres  til  Øjemedet 
godt  egnede  Form.  Selv  vi  tog  snart  vor  Tilflugt  til  saadanne  Fute- 
raler. hvad  der  vakte  megen  Fornøjelse  blandt  Kineserne. 

Vejen  førte  fra  nu  af  snart  paa  højre,  snart  paa  venstre  Bred 
af  Sié-ho.  Floden  var  meget  grundet,  og  man  kunde  allevegne  vade 
over  den.  I  Nærheden  af  ethvert  Vadested  er  der  ogsaa  en  Vej  for  Fod- 
gængere. Tre,  fire  Fod  høje  Træopstandere  tjene  som  Underlag  for 
le  løse  Brædder,  som  danne  Broen.  Vore  Folk  undgik  helst  at  passeje 
disse  skrøbelige  Stilladser,  der  rystede  ved  hvert  Skridt;  de  foretrak 
at  vade  gjennem  Vandet,  der  var  opfyldt  med  Is,  enten  med  bare 
Fødder  eller  med  deres  Filtsko.  At  deres  Fødder  ikke  frøs  af  dem, 
naar  de  efter  at  have  passeret  Floden  nogle  Gange  fik  dem  formeligt 
omgivne  af  et  Lag  Is,  kan  jeg  ikke  forstaa. 

Floden  fik  et  desto  stærkere  Fald,  jo  mere  snever  Dalen 
blev;  skummende  sprøjtede  de  klare,  blaagraa  Bølger  mod  de  skarpe 
Klippefremspring,  hvorover  den  smalle  Vej  fører;  det  hastigt  løbende 
Vand  fik  ikke  tilstrækkelig  Ro  til  at  forvandle  sig  til  blinkende  Is  og 
rev  bort  med  sig  de  rudelignende  Flager,  der  havde  forsøgt  at  danne 
sig  langs  Bredderne,  for  i  det  næste  Øjeblik  at  knuse  dem  i  tusinde 
Stykker  mod  en  haard  Sten.  Vejen  blev  i  den  Grad  slet  og  var  til 
Dels  bedækket  med  Isslag ,  saa  at  vi  tilsidst  foretrak  at  efterligne 
Folkene,  der  med  Støvler  og  Sporer  gik  igjennem  Vandet;  saa  kunde 
det  vel  hænde,  at  Saalerne  frøs  fast  til  Stigbøjlerne,  og  at  Fødderne 
bleve  stive  og  døde;  den  tiltagende  Følesløshed  tillod  da  ikke  længere 
at  blive  i  Sadlen;  med  klaprende  Tænder  sprang  jeg  af  Hesten  og 
søgte  ved  en  hurtig  Gang  at  faa  de  stivnede  Fødder  gjengivet  deres 
Bevægelighed.  Kulden  var  dog  kun  5-6°  under  Frysepunktet,  men 
mit  aarelange  Ophold  i  Tropelandene,  Vanen  til  at  befinde  mig  i  en 
høj  Temperatur  ikke  alene  om  Dagen  men  ogsaa  om  Natten  gjorde 
nu,  at  jeg  paa  Grund  af  den  pludselige  Overgang  fik  en  næsten  blød- 
agtig Ømfindtlighed  ligeoverfor  de  barske,  vinterlige  Forhold  i  Sin-ling 
Bjergenes  Kløfter. 

Udenfor  Helon-ko  bleve  vi  overraskede  af  et  stærkt  Snefog; 
Temperaturen  steg  pludseligt  over  Frysepunktet,  og  da  vi  den  næste 
Morgen  lavede  os  til  at  bestige  Passet  Hao-von-tsu-kon-mjao,  skinnede 
Solen  temmelig  varmt.  Bestigningen  overgik  mine  Forventninger. 
Vejen  var  anlagt  i  snildt  anbragte  Slyngninger  hen  over  de  udkløftede 
Snevringer,  hvoraf  Vandet  paa  Grund  af  Sneens  Smeltning  brusende 
strømmede  ned  mod  Dalene.  Gjennem  en  jævn  men  fortsat  Stigning 
naaede  vi  endelig  Bjergsaddelen. 

Denne  sidste  halve  Times  Vej  beredte  os  dog  adskillige  Van- 
skeligheder; Vejen  var  slibrig,  glat  og  stejl,  paa  sine  Steder  belagt 
med  Isslag;  Muldyrene  og  Hestene  gled  ud,  Bagagen  faldt  ned  af 
Ryggen  paa  dem  og  rullede  ned  ad  Skrænterne  og  maatte  med  usige- 
ligt Besvær  atter  hentes  op  af  de  bandende  Drivere.  Det  var  ikke  til 
at  forundre  sig  over,  at  selv  Kineserne  under  saadanne  Omstændig- 
heder tabte  deres  sædvanlige  Flegma  og  lode  de  stakkels  Dyr  und- 
gjælde  for,  hvad  dog  ingen  var  Skyld  i.  Endelig  styrtede  et  Muldyr 
og  brækkede  Krydset;  det  var  dødt  med  det  samme.  Dets  Ejer,  som 
for  faa  Minuter  siden  havde  ladet  sin  Bambusstok  danse  paa  dets 
magre  Ryg,  saa  et  Øjeblik  tankefuldt  paa  det  døde  Dyr;  han  vidste 
ikke,  om  han  skulde  bande  det  endnu  i  Døden,  eller  om  han  skulde 
beklage  sig  selv  over  dette  Tab;  saa  læssede  han  Bagagen  over  paa 
et  andet  af  Lastdyrene,  tog  selv  Træsaddelen  paa  Skulderen  og  overlod 
Liget  til  Gribbene,  der  kredsede  i  Luften. 

Sin-ling  Bjergenes  Hovedkjæde  naar  ved  Passet  en  Højde  af 
henved  4000  Fod;  i  en  Saddel,  der  ligger  2  Mil  mod  Vest.  og  hvor- 
over der  fører  en  slet  Fodsti,  omtrent  4200  Fod  og  endelig  i  de  Bjerg- 
tinder, der  forene  begge  c.  5000  Fod. 

Hovedryggen,  en  Kjæcle  af  snart  klippefulde,  snart  afrundede 
Toppe,  som  hæve  sig  c.  2000  Fod  over  Sadlerne,  har  ingen  Skovvege- 
tation og  var,  da  vi  gik  over  den,  dækket  med  en  halv  Alen  høj 
Sne.  Østen  for  Passet  drejer  Hovedryggen,  der  før  gik  fra  Vest  til 
Øst.  pludseligt  mod  Syd  og  deler  sig  noget  senere  straaleformigt  mod 
Nordost,  Øst  og  Syd.  Vi  vare  de  første  Europæere,  som  gik  over 
Sin-ling  paa  dette  Sted,  thi  baade  den  russiske  Oberst  Szosnowsky 
som  Lazarist-Missionæren  Abbé  David  kom  først  til  disse  Bjerge  langt 
borte  mod  Vest  i  Nærheden  af  Byen  Hang-tschong-fu.  Oppe  paa 
Saddelen  findes  et  stort  buddhistisk  Tempel,  hvis  venlige  Præst  anviste 
mig  et  roligt  Sted,  hvor  jeg  uforstyrret  kunde  tage  Højdebestemmelser 
og  sammenligne  Aneroidbarometret  med  Kviksølvbarometret.  Hans 
Interesse   for  Observationen   og   for   Instrumenterne    gik   saa   vidt,    at 

han  overvældede  mig  med  en  uudtømmelig  Strøm  af  Ord,  men  da 
han  endeligt  indsaa,  at  det  var  spildt  Ulejlighed  at  søge  at  faa  Ny- 
heder at  høre  fra  fremmede  Verdensdele,  skyndte  han  sig  bort  for  at 
bringe  Samschu  og  Ris,  som  jeg  fortærede  med  den  største  Appetit, 
da  jeg  vidste,  at  det  kom  fra  et  godt  Hjerte. 

Da  jeg,  efter  at  have  forsinket  mig  en  halv  Time,  skyndte 
mig  efter  Karavanen,  mødte  jeg  i  Dalaabningen  det  første  Stykke 
Vildt,  en  Ulv.  Da  jeg  imidlertid  havde  vænnet  mig  til  kun  at  føre 
min  Bøsse  med  som  Bagage,  fik  jeg  hverken  Tid  til  at  betragte 
Dyret  nærmere  eller  til  at  faa  Vaabenet  ud  af  Læderfuteralet.  I 
daarligt  Humør  trak  jeg  Hesten  efter  mig  ved  Tømmen  og  spejdede 
forgjæves  efter  et  Jagteventyr. 

I  Moha-kuan  sluttede  jeg  mig  igjen  til  Rejseselskabets  Gros 
og  delikaterede  mig  med  de  Lækkerbidskener,  Levninger  fra  Nytaars- 
gildet,  som  det  snaksomme  Forstanderskab  for  Landsbyen  lod  sætte 
frem  for  os. 

Sent  om  Aftenen  naaede  vi  en  lille  Landsby  ved  Navn  Lan- 
tschao,  hvor  vi  fik  at  vide.  at  vi  næste  Morgen  rnaatle  stige  over 
endnu  et  Højdedrag.  Endskjøndt  jeg  ikke  ret  kunde  fæste  Lid  til 
denne  Meddelelse,  thi  Kineserne  kunne  ofte  fortælle  om  Bjerge,  som 
slet  ikke  existerer.  saa  fandt  jeg  dog  næste  Morgen,  at  deres  Udsagn 
vare  rigtige.  Vi  forlod  Dalen .  som  bøjede  af  mod  Øst  og  besteg  let 
og  uden  synderligt  Besvær  den  3500  Fod  høje  Saddel  af  en  afSin-ling 
Bjergenes  nordlige  Udløbere  ved  Navn  Tsi-li-po.  Vejen  fører  paa  en 
Strækning  af  l1  2  Mil  temmeligt  lige  langs  Ryggen.  Et  mægtigt 
Snelag  bedækkede  Vejene  og  Omgivelserne:  trods  den  fuldstændige 
Mangel  paa  Træer  savnede  dog  Landskabet  ikke  Tillokkelse.  Ja  jeg 
vil  endog  tillade  mig  at  sammenligne  Billedet  her  med  det,  jeg  nød 
paa  Toppen  af  Tigerhøjen  ved  Dardschiling  paa  Grænsen  af  Sikkim. 
Ganske  vist  var  det  ikke  det  sydlige  Himalayas  himmelstormende 
Højder,  som  her  i  takkede,  trodsige,  graa  Klippedannelser  voxede 
frem  af  Sneen;  det  var  ikke  her  hine  rige,  grønne  og  frugtbare  Dale 
som  lade  Modsætningen  mellem  den  døde  Is  og  den  levende  Natur 
mellem  Thibet  og  Indien  fremtræde  saa  skarpt .  men  det  var  dog 
altid  et  Miniaturbillede,  en  plastisk  Fremstilling  i  mindre  Maalestok  af 
hinf  Kæmper  i  Sydvest ,  som  i  hellig  Ro  udbredte  sig  til  venstre  for 
mig,  og  mit  prøvende  Blik  fløj  uvilkaaiiig  rundt  Horisonten,  som  om 
det  et  eller  andet  Steds  kunde  ventet  at  træffe  Gaurisankars  ube- 
traadte  Tinder. 

Med  et  saa  det  ud,  som  om  den  skarpt  kantede  Ryg,  paa 
hvilken  Vejen  førte  mod  Nord,  pludseligt  blev  afspærret  af  en  Top, 
hvis  Stenvægge  stod  midt  paa  Vejen,  men  den  bøjede  til  højre,  og 
foran  os  i  en  brat  Dybde  udbredte  sig  et  helt  forskjelligt  Landskab. 
Omgivet  af  Plateauer,  der  faldt  af  lidt  efter  lidt,  aabnede  Dalen  sig 
til  en  frugtbar  og  livlig  Slette,  hvis  Grænselinie  langt  borte  flød  hen 
i  Taage  i  den  uklare  Luft.  Den  agerdyrkende  Befolknings  Boliger 
forenede  sig  til  Landsbyer,  som  havde  en  nydelig  Beliggenhed;  hist 
henne  bag  de  vel  dyrkede  Markers  pløjede  Jord  blinkede  Vandet  i  en 
gravet  Kanal,  her  opdagede  Øjet  med  Velbehag  en  enkelt  staaende 
Trægruppe,  et  Bevis  paa,  at  Træerne  dog  ikke  vare  helt  uddøde,  og 
der  knejsede  en  stolt.  Pagode  i  den  Retning,  hvor  Rigets  fordums 
Hovedstad,  Si-ngan-fu,  maatte  ligge.  Vi  befinde  os  endnu  oppe  i 
Højden,  medens  vi,  overraskede  ved  det  uventede  Syn,  stige  af 
Hestene  og  først  med  blotte  Øjne  og  derpaa  ved  Hjælp  af  Nivellerings- 
instrumenter  mønstre  Omgivelserne,  og  have  næppe  en  Anelse  om 
Besværlighederne  ved  Nedstigningen,  som  strax  skulle  tage  deres 
Begyndelse. 

Klipperne  ere  stejle,  og  Dalen  ligger  over  2000  Fod  dybere 
nede;  hvorledes  skulde  vi  komme  ned?  Vejen  maatte  virkelig  ogsaa 
være  hugget  ud  i  Klippeblokken  i  halsbrækkende,  dristige  Serpentiner, 
for  al  det  kunde  blive  den  rejsende  muligt  Skridt  for  Skridt  at  klatre 
ned  af  den  glatte,  slibrige  og  stejle  Skraaning.  Vejen  slynger  sig  i 
forunderlige  Spiraler  om  Granitspidsernes  Sukkertop  lignende  Former, 
fører  derpaa  til  Kanten  af  en  kort  Saddel  for  derefter  endeligt  at 
passere  en  mørk  Kløft  som  en  ujævn  stenet  Sti  langs  Kanten,  men 
hvor  der  dog  allerede  findes  Hjulspor  af  de  primitive  Trækarrer  nede 
fra  Sletten. 

Vore  Kinesere,  som  aldrig  vare  vante  til  at  forlade  Saddelen, 
og  som  ellers  foretrak  selv  paa  farlige  Steder  at  overlade  sig  til  Mul- 
dyrenes Instinkt,  steg  for  første  Gang  under  vor  Nedstigning  af  og  gik 
forsigtigt  til  Fods. 

I  Lan-tjen-shien,  hvor  vi  holdt  Rast  om  Natten,  havde  vi 
allerede  igjen  Lavlandets  milde  Klima  men  samtidigt  ogsaa  Ubehage- 
lighederne ved  en  paatrængende  Skare  Insekter,  hvis  lykkelige  Til- 
værelse i  Værtshusets  Ler-  eller  Træsenge  ikke  endnu  havde  lidt 
nogen  Forstyrrelse  ved  den  ødelæggende  Frost  under  den  strenge 
Vinter  i  Bjergene. 

Den  sidste  Rejsedag  over  de  flade  og  frugtbare  Plateauer  til 
Si-ngan-fu  var  ledsaget  af  mangehaande  ugunstige  Hændelser.    Allerede 

vort  Opbrud  blev  forsinket,  foreli  der  ikke  kunde  stilles  et  tilstrækkeligt 
Antal  Muldyr  paa  Benene,  men  maatte  engageres  Lastdragere  til 
Transporten  af  Bagagen.  Da  vi  befandt  os  paa  Marschen,  opløstes 
snart  den  Disciplin  og  Orden,  som  er  en  nødvendig  Betingelse  for, 
at  en  Karavane  kan  bevæge  sig  med  Hurtighed;  Toget  splittedes  til 
alle  Kanter,  og  snart  befandt  vi  tre  Europæere  os  alene.  Vi  plejede 
hver  Dag  i  Eftermiddagstimerne  —  i  Almindelighed  paa  den  anden 
Halvdel  af  Vejen  —  at  indtage  et  lille  Maaltid  og  havde  ogsaa  det 
samme  i  Sinde  denne  Dag.  Maven  antydede  meget  levende,  at  det 
var  Tid  at  spise,  og  vi  havde  jo  ogsaa  allerede  tilbagelagt  3-4  Mil. 
Vi  besluttede  at  gjøre  Holdt  i  Landsbyen  Sin-tje-dz  og  at  afvente 
Kolonnens  Ankomst,  thi  vi  havde  slet  ingen  Proviant  med  os.  og  i 
det  usle  Værtshus  var  der  intet  at  faa.  Efter  en  Times  Forløb  kom 
Kokken  Totai  ridende  paa  en  udmattet  Hest  og  begyndte,  som  han 
plejede,  strax  at  gjøre  Allarm  med  Folkene  i  Værtshuset.  »Vær  dog 
rolig,  og  skaf  os  noget  at  spise!  —  Tschau-tschau!«  sagde  Greven  til 
Spektakelmageren  med  en  Mine,  der  ikke  kunde  misforstaas;  men 
han  trak  med  et  Smil  paa  Skuldrene:  »Mejol  —  Der  er  ingen- 
ting der!« 

Efter  atter  en  halv  Times  Forløb  sprængte  Kung-sche  ind  i 
Gaarden,  og  hans  derangerede  Toilette  forraadte,  at  han  endnu  ikke 
ganske  havde  tilegnet  sig  den  Kunst  at  holde  sig  i  Sadlen. 

»Hvor  er  Proviantkisten  y«  —  Grev  Széchenyi  havde  nemlig  i 
Indien  anskaffet  en  Trækiste,  der  var  særdeles  hensigtsmæssig  for 
saadanne  Rejser,  og  som  foruden  det  fornødne  Service  af  Nysølv 
ogsaa  afgav  Plads  til  Levnetsmidler  for  flere  Dage.  Kung-sche,  der 
var  mere  fortrolig  med  det  engelske  end  Kokken,  fortalte  os  nu.  at 
Kisten  ved  Opbruddet  var  bleven  overgivet  til  en  Lastdrager,  og  at 
han  havde  haabet,  at  denne  allerede  var  kommen.  Lidt  efter  lidt 
rykkede  ogsaa  Militæreskorten  ind,  men  ingen  af  Soldaterne  havde 
mødt  Lastdrageren.  De  bleve  sendte  afsted  igjen  for  at  lede  efter 
Manden,  og  vi  selv  gik  op  paa  nogle  høje  Punkter  for  at  spejde  efter 
ham.  Forgjæves!  Da  gjorde  Kung-sche  os  en  forfærdelig  Meddelelse: 
»Aa  Master!  Folkene  her  ere  meget  slemme,  lutter  Tyve  og  Røvere! 
Lastdrageren,  som  var  til  Stede,  da  Kisten  blev  lukket,  antog  vist 
nok  det  blanke  Metal  for  Sølv  —  ja  det  gjorde  han  vist!«  —  »De 
tror  altsaa,  at  han  har  stjaalet  Kisten?«  Kung-sche  smilede  blot  og 
blinkede  med  Øjnene,  som  om  han  vilde  sige:  »Hvor  kan  De  spørge 
saadan?«  Vi  følte  hele  Betydningen  af  dette  uerstattelige  Tab,  og 
Sulten   forsvandt    i  samme  Forhold,    som  Umuligheden  i  at  faa   den 

stillet  voxede.     Aftenen  faldt  paa,   og  efter   at   have  ventet  21/«  Time 
bleve  vi  nødte  til  at  bryde  op,  hvis  vi  endnu  vilde  naa  Si-ngan-fu. 

Vi  tømmede  vore  Heste  op,  og  just  som  vi  trak  Spænderne 
sammen  i  Buggjorden,  styrtede  en  Soldat  aandeløs  ind  i  Gaarden. 
»Vi  har  ham.  Han  sidder  i  et  Værtshus  i  Ju-hu  og  røger  sin 
Opiumspibe;  han  vil  være  her  om  en  Time«.  Der  kunde  dog  ikke 
være  Tale  om  at  vente  længere,  thi  Si-ngan-ms  Porte  blive  lukkede 
Kl.  7  om  Aftenen. 

Først  da  vi  havde  redet  adskillige  tusinde  Alen  videre,  op- 
dagede jeg  til  min  Forfærdelse,  at  jeg  havde  glemt  mit  Forraad  af 
Tobak  i  Landsbyen.  Det  var  et  haardt  Tab;  jeg  havde  allerede  nøj- 
agtigt regnet  ud,  hvor  længe  den  fulde  Daase  vilde  strække  til,  og 
nu  var  den  ædle  tyrkiske  Tobak  tabt,  uigjenkaldeligt  tabt.  Min  første 
Bevægelse  var  at  vende  min  Hest  og  jage  tilbage  til  Byen.  Jeg  trak 
med  et  hurtigt  Ryk  Tøjlen  til  venstre;  Hesten  gjorde  et  Spring,  gled 
ud  paa  en  Isflage  og  styrtede.  Jeg  faldt  af,  og  det  knagede  i  mit 
Knæ,  idet  det  slog  mod  en  Stenkant.  Overvældet  af  Smerte  skar  jeg 
Tænder,  slæbte  mig  møjsommeligt  hen  til  Hesten  og  kravlede  op  i 
Sadlen;  frivillig  gav  jeg  Afkald  paa  Tobakken  og  gned  det  beskadigede 
Knæ  med  Arnika. 

•  Solen  sank  betænkeligt  ned  mod  Horisonten,  og  dens  Straaler, 
der  bleve  dæmpede  af  den  støvfyldte  Luft,  fremkaldte  kun  en  skummel 
Dæmring  over  Sletten.  Vi  fik  ikke  mere  tilstrækkelig  Tid  i  disse 
Aftentimer  til  at  opsøge  og  forfølge  cle  vilde  Ænder  og  Gjæs  i  de 
sumpede  Lavninger;  kun  fra  Tid  til  anden  standsede  vi  vort  hurtige 
Ridt  for  at  forskrække  en  ensom  Vandrer  med  det  Spørgsmaal: 
„Si-ngan-fu,  toscho  li  lu?  —  Hvor  langt  er  der  til  Si-ngan-fu?« 
Mistroisk  saa  den  tiltalte  paa  os  og  svarede:  „Putung-a!  —  Jeg  for- 
staar  det  ikke!« 

Det  blev  mørkt.  Det  Maal,  vi  havde  styret  efter,  og  som 
havde  tjent  os  som  Vejviser,  en  høj  Træpagode,  antog,  jo  nærmere 
vi  kom  det,  mere  og  mere  udviskede  Omrids;  endelig  laa  det  ved 
Siden  af  os  paa  Toppen  af  en  lav  Høj,  og  ved  dens  Fod  sad  en  af 
vore  Lejesvende,  en  ung  Kineser,  som  bar  Kronometret  og  Kviksølv- 
Rejsebarometret.  Han  forsøgte  at  give  os  de  forønskede  Oplysninger, 
og  vi  erfarede  da,  efter  at  han  havde  faaet  nærmere  Underretning  i 
en  Hytte,  der  laa  ved  Vejen,  at  Si-ngan-fu  laa  højst  8  Li  derfra. 

Vi  bøjede  om  Højens  Fod,  og  ved  at  anstrenge  Øjnene 
formaaede  man   rigtigt    nok    endnu    at    skælne    de    taagede  Konturer 

af  en   høj   Mur,    paa   hvis   Hjørner  Forsvarstaarnene   ragede   op 
1  »lumpe  Masser. 

Klokken  var  allerede  syv,  og-  det  syntes  saaledes,  som  om 
alt  Hastværk  var  overflødigt,  men  vi  fortsatte  dog  vor  Marsch  under 
Mandens  Ledelse.  1  Nærheden  af  Byen  blev  Vejen  vel  bredere  men 
tillige  slettere.  Skjøndt  den  til  Dels  var  brolagt,  var  der  dog  store 
Huller  mellem  de  enkelte  Stene,  og  den  var  derfor,  især  ved  Nattetid, 
temmelig  farlig  for  Dyrenes  Ben. 


Fig.  91.     Til  Si-ngan-fu. 

Da  fik  vi  Øje  paa  det  matte  Skær  fra  en  Papirslygte,  som 
belyste  den  gabende  Åabning  i  en  Lermur,  der  syntes  at  spærre 
Vejen.  Endnu  nogle  Skridt  og  vi  befandt  os  i  Forstaden  til  Si-ngan-fu. 
Det  første  Blik  gav  langt  fra  Indtrykket  af  en  stor  By.  En  smudsig, 
snæver  Gade  førte  mellem  to  Piækker  lave,  forfaldne  Lerbarakker, 
langs  med  en  smal  Kanal  i  en  Bue  til  Stadens  Hovedmur.  Trods 
den  tidlige  Time  havde  Forstadens  Beboere  allerede  trukket  sig  tilbage 
til  deres  Hjem,  og  kun  enkelte  Xattesværmere  listede  sig  spøgelse- 
agtigt fra  Hus  til  Hus  med  Lygter  i  Hænderne.  To.  tre  af  de  mest 
nysgjerrige  Kinesere  havde  sluttet  sig  til  vort  Tog  og  førte  os  under 
livlig  Passiar  til  Byens  Hovedindgang. 

Vi  gik  over  en  Bro,  der  førte  over  en  bred  Kanal,  og  naaede 
saaledes  Porten.  De  massive  Portfløje,  der  vare  beslaaede  med  svært 
Jern,   vare  fast  tillukkede.     Vi  bankede  paa,  og  han,  der  bar  Krono- 

metret,  understøttede  vort  Forlangende  med  et  højt  Jammerskrig. 
Det  rørte  imidlertid  ingen,  og  ingen  rørte  sig. 

Medens  lidt  efter  lidt  hele  Nabolaget,  der  blev  skræmmet  op 
af  sin  huslige  Ro,  samlede  sig  om  os  og  ved  livlige  Gebærder  søgte 
at  overbevise  os  om  det  frugtesløse  i  vor  Hensigt  at  komme  ind  i 
Byen,  kom  Tolken  Sin  til  Stede.  Med  en  hvinende  Stemme,  der 
maaske  i  sig  gjemte  et  Tilløb  til  majestætisk  Værdighed,  overdøvede 
han  Forsamlingens  Mumlen  og  gav  den  Omstændighed,  at  han  var  til 
Stede,  en  virkningsfuld  Støtte  i  Form  af  en  stor  Sten,  som  han  med 
et  vældigt  Brag  slyngede  mod  Jernbeslaget  paa  Porten.  Følgerne 
udebleve  ikke.  Under  den  pludseligt  indtraadte  højtidelige  Ro  hørte 
vi  først  den  dumpe  Lyd  af  stridende  Stemmer,  som  trængte  sig  ud 
igjennem  Porthvælvingen ,  derpaa  den  til  Marv  og  Ben  trængende 
Lyd,  som  frembragtes  ved  Oplukningen  af  den  rustne  Laas,  og  endelig 
aabnedes  Portfløjene  langsomt  paa  deres  knagende  Hængsler.  For  at 
forebygge  Muligheden  af  nu  først  til  Gavns  at  blive  udelukkede 
trængte  vi  strax  ind  i  den  mørke  Port  og  skød  sagte  de  forbløffede 
Soldater  til  Side,  som  vilde  spærre  os  Vejen.  Førend  vi  naaede  den 
lige  overfor  liggende  Udgang  paa  den  imponerende  Hvælving,  hvor 
ligeledes  to  Soldater,  bevæbnede  med  Papirlygter,  holdt  de  derværende 
Portfløje  besatte,  var  det  nødvendigt  at  gjøre  de  10 — 12  Skridt  med 
den  største  Forsigtighed,  thi  Brolægningen  paa  den  korte  Strækning- 
blev  jævnligt  afbrudt  ved  bundløse  Pytter  og  gabende  Afgrunde. 
Efter  at  have  passeret  Porten  kom  vi  til  en  lille  fri  Plads,  paa  hvis 
højre  Side  Vagtbygningen  var  beliggende.  ;  Hvorhen  skulde  vi  nu 
vende  os  i  den  bælgmørke  Nat?  Tolken  Sin  gav  os  et  Tegn  til  at 
vente  og  begav  sig  ind  i  Vagtstuen.  Døren  blev  staaende  aaben,  og 
jeg  fik  et  hurtigt  Glimt  af  den  uforlignelige  Masse  Snavs,  der  sad  paa 
Trævæggene,  hvilke  Lag  vistnok  maatte  være  dannede  i  de  Aar- 
hundreder,  som  vare  forløbne  siden  Bygningens  Opførelse.  Endelig 
blev  det  levende  i  det  indre;  Soldaterne  greb  deres  Hellebard  med 
den  ene,  en  Papirslygte  med  den  anden  Haand  og  lyste  Vagtkomman- 
danten ned  ad  de  Trin,  han  maatte  tilbagelægge  for  at  komme  til  os. 

Kommandanten,  en  kraftig,  vel  næret  Skikkelse,  traadte  maje- 
stætisk ind  i  Kredsen  af  Lygterne,  der  omringede  os.  og  spurgte  i  en 
vranten  og  streng  Tone,  hvem  vi  var.  Grev  Széchenyi  svarede  ved  at 
spørge  ham,  om  han  ikke  allerede  havde  faaet  Underretning  om,  at 
tre  Europæere  vilde  indtræffe  til  Si-ngan-fu.  Med  et  prøvende  Blik 
mønstrede  han  vor  Klædedragt  og  sagde:  »Vis  mig  deres  Pas!«  Da 
han  kun  var  saa  vidt  bevandret  i  den  Kunst  at  læse  og  skrive,    som 

det  sømmer  sig  for  en  kinesisk  Krigsmand,  maatte  det  samlede  Vagt- 
mandskabs Understøttelse  til,  førend  de  kunstige,  snirklede  Skrifttegn 
fik  deres  rette  Fortolkning.  De  truende  Rynker  i  Officerens  strenge 
Aasyn  glattedes  og  forvandledes  til  velvillig  Nedladenhed  og  en 
deltagende  beskyttende  Mine.  »Hvorfor  komme  I  først  efter  Portluk- 
ningen? Efter  den  bestemte  Time  maa  ingen  passere  Muren!«  »Men 
da  vi  nu  en  Gang  ere  her.  vilde  det  være  særdeles  ønskeligt  at  faa 
at  vide,  om  der  er  bestilt  Kvarter  til  os.« 

Kommandanten  raadførte  sig  med  sine  Folk  og  meddelte  os 
endeligt,  at  alt  var  i  bedste  Orden.  Han  beordrede  en  Soldat  til  at 
tjene  os  som  Vejviser  og  dimitterede  os  i  Xaade  med  en  høflig  Hilsen, 
efterat  vi  havde  taget  det  Løfte  af  ham,  at  han  ogsaa  vilde  tillade 
vor  efterfølgende  Bagage,  navnlig  vore  Senge,  at  komme  ind  i  Byen. 

Saa  vandrede  vi  vel  et  Kvarterstid  ved  Skinnet  af  en  rød 
Papirslygte  gjennem  et  Utal  af  snevre,  uddøde  Stræder,  men  derefter 
naaede  vi  en  bredere  og  bedre  brolagt  Gade,  i  hvilken  hele  det  natlige 
Liv  syntes  at  koncentrere  sig;  i  Værtshusene  havde  fornøjede  Sel- 
skaber af  Arbejdere  og  Lastdragere  samlet  sig,  som  efter  Dagens  Møje 
og  Besvær  mente  at  burde  unde  sig  selv  endnu  en  Tallerken  Ris  og 
nogle  Kopper  The;  hist  var  en  handlende  i  Færd  med  efter  endt 
Gjerning  at  efterregne  sin  Fortjeneste  paa  Regnemaskinen;  her  mødte 
vi  en  af  fire  Kinesere  baaren  Tscher.  hvori  en  Skjønhed  lod  sig  bringe 
til  et  Aftenselskab. 

Si-ngan-fu  var  den  første  store  kinesiske  By,  som  vi  passerede 
under  vor  Indlandsrejse;  Gadescenerne  fængslede  derfor  min  Opmærk- 
somhed, og  jeg  passede  ikke  paa  vor  Fører.  Paa  en  Gang  opdagede 
jeg.  at  Loczy  og  jeg  vare  alene.  »Det  er  ret  ubehageligt;«  sagde  jeg 
til  Loczy,  »ingen  af  os  forstaar  et  eneste  kinesisk  Ord:  hvorledes 
skulle  vi  finde  vort  Kvarter?«  Vi  paaskyndede  vor  Gang,  spurgte 
ogsaa  en  og  anden  forbigaaende  ved  Gadehjørnerne  om  Besked  ved 
Hjælp  af  Armbevægelser,  men  de  lo,  trak  paa  Skuldrene  og  gik 
deres  Vej.  »Der  maa  Greven  være!«  mente  Loczy  og  gjorde  mig  op- 
mærksom paa  en  Folkestimmel  i  en  Sidegade.  Han  havde  gjættet 
rigtigt;  vi  fandt  hverandre  igjen  og  heldigvis  netop,  ligesom  Føreren 
drejede  ind  i  en  en  Labyrint  af  snævre  og  mørke  Gyder.  Forsigtige  og 
i  Tavshed  fulgte  vi  i  Gaasegang  Lygtens  urolige  Skin;  kun  en  Gang 
imellem  gav  vi  vor  Utilfredshed  over,  at  vort  Xattelogis  var  saa  langt 
borte,  et  brummende  Udtryk. 

Pludseligt  hørtes  Lyden  af  et  Fald,  et  kort  Udraab  og  derpaa 
en   kinesisk  Ed.     Hvad   var   der  sket?     Vi  standsede,    medens  Lygte- 

drageren  vedblev  at  gaa  fremad  med  langsomme,  ensformige  Skridt. 
som  om  han  ikke  brød  Mg  om  andet  end  at  svinge  med  Lyset,  ligesom 
om  han  var  en  Lygtemand. 

»Hejda!«  raabte  Greven,  men  Soldaten  agtede  ikke  paa  hans 
Raab  og  gik  videre;  først  Tolkens  truende  Tilraab  vækkede  ham 
af  hans  Drømme;  han  vendte  om  og  belyste  den  gruelige  Scene. 
Parallelt  med  Strædet  løb  der  en  brolagt  Kanal  for  Uhumskheder,  og 
der  nede  befandt  Manden  sig,  som  bar  Kronometret  og  Kviksølvbaro- 
metret. Skjøndt  jeg  allerede  fattede  hele  Ulykken,  gjorde  det  mig  dog 
ondt  at  se,  hvorledes  Stakkelen,  rigtignok  desværre  for  silde,  stræbte 
at  tage  mere  Hensyn  til  Instrumenterne  end  til  sin  egen  Situation. 
Jeg  greb  Kronometret  og  lyttede  —  jo!  det  gik  Gud  ske  Lov.  Jeg 
tog  Barometret  og  vilde  forsigtigt  vende  det  om  i  Haab  om  at  faa  den 
kjendte  Lyd  at  høre,  som  frembringes,  naar  Kviksølvet  slaar  imod 
Rørets  tilsmeltede  Ende.  Ak!  med  en  klukkende  Lyd  løb  Kviksølvet 
i  tunge  Draaber  ned  over  mine  Hænder.  »Det  er  væk:«  lød  min 
Rapport  til  Greven.  »Væk?  —  Det  var  slemt!«  I  Tavshed  forlod  vi 
det  ulykkelige  Sted;  enhver  fattede  Skadens  Størrelse,  men  ingen  for- 
søgte at  underkaste  Begivenheden  en  nærmere  Drøftelse. 

Efter  halvanden  Times  Gang  naaede  vi  Nattekvarteret ,  et  af 
disse  Værtshuse  i  Si-ngan-fu,  hvis  Beskaffenhed  strax  virker  frastødende, 
men  som  senere  vinde  ved  en  Sammenligning  med  cle  andre  Hoteller. 
De  tre  rummelige  Værelser,  som  bleve  os  anviste,  vare  i  Forvejen 
gjorte  rene  og  Teglvæggene  nyligt  hvidtede;  i  ethvert  af  dem  fandtes 
der  en  Stenseng,  som  var  bleven  opvarmet,  og  hvis  Straalevarme 
strax  virkede  velgjørende,  men  blev  utaalelig  ud  paa  Natten.  Værten 
overbød  sig  selv  —  formodentlig  som  Følge  af  Paabud  fra  højere 
vedkommende  —  i  høflig  Opmærksomhed,  men  blev  ikke  lidt  over- 
rasket, da  vi  i  Begyndelsen  afviste  de  Lækkerbidskener,  som  bleve 
satte  frem,  og  taalmodige  afventede  Ankomsten  af  Bagagen  og  Køkkenet. 
Trods  vor  glubende  Sult  foretrak  vi  dog  at  nyde  en  varm,  kraftig 
Konservesuppe  fremfor  at  give  os  i  Lag  med  en  kold  Svinesteg,  der 
var  skaaren  i  Tærninger,  og  de  størknede  Oliepræparater.  Dog,  vi 
ventede  forgjæves,  Portvagten  holdt  ikke  det  givne  Løfte  og  tillod 
først  næste  Morgen  Muldyrdriverne  at  passere  Porten. 

Da  vi  i  Løbet  af  den  næste  Dag  gjorde  Gouvernør  Sin  vor 
Opvartning,  kunde  vi  først  danne  os  en  lille  Forestilling  om  Stadens 
Størrelse  og  Muren,  der  omgav  den.  Denne  sidste  danner  en  Rekt- 
angel, hvis  Sider  ere  resp.  5500  og  4300  Alen.  Murene  have  en 
Højde    af    18    Alen.      Ved    hvert    150    Skridt    springer    et    firkantet 

Forsvarstaarn  frem  udvendigt  og  rager  højt  op  over  Murens  krenelerede 
Rand.  En  anden  Mur  af  stampet  Ler  indeslutter  Forstæderne  og 
deres  Templer,  men  den  er  langtfra  saa  høj  og  ligger  omtrent  i 
Ruiner.  Det  Terræn,  den  indre  Mur  omfatter,  er  altsaa  temmelig  be- 
tydeligt; dog  findes  der  i  de  østlige  Dele  kun  faa  Hytter,  hvis  Beboere 
finde  Beskjæftigelse  ved  cle  store  Haveanlæg. 

Fire  Hovedporte  føre  fra  alle  Verdenshjørner  til  Byens  Centrum, 
og  Gaderne  krydses  i  Nærheden  af  det  gamle  Kejserpalads,  der  er 
omgivet  med  en  høj  Mur.  Ved  Siden  af  Paladset  findes  ogsaa  Embeds- 
boligen (Yamen)  for  Provinsen  Schen-sis  Gouvernør. 

Si-ngan-fu  var  Kejser  Tai-tschungs  Residens,  den  anden 
Hersker  af  Dynastiet  Tang  (G27  —  650),  og  har  som  saadan  en  stor 
Fortid ;  herfra  begyndte  den  sejrrige  Feltherre  sine  Erobringskrige  i 
Centralasien,  og  han  standsede  ikke,  førend  alle  Landene  lige  til  Kuen- 
lyn  og  Tian-sehan  havde  anerkjendt  hans  Herredømme.  Staden  blev 
den  Gang  kaldet  Tschan-gan,  og  dens  Berømmelse  naaede  til  Europa 
endnu,  førend  Araberne  vare  traadte  i  Handelsforbindelser  med  Kineserne 
over  Land ;  Oberst  Yule  forsøger  i  al  Fald  at  paavise  dette  og  fortæller, 
at  de  arabiske  og  persiske  Forfattere,  saa  vel  som  Historieskriveren 
Theophylactus  (se  længere  fremme),  under  Benævnelsen  Khubdan  og 
Khumdan  have  ment  det  nuværende  Si-ngan-fu.  Hvor  berømmelig 
dens  Fortid  end  har  været,  og  hvor  rige  og  blomstrende  Forretnings- 
og  Handelsforholdene  end  fordum  vare,  saa  var  der  nu  intet,  der 
mindede  om  Blomstrings  og  Velstands  Dage.  Det  stolte  Kejserpalads 
faldt  sammen  i  Løbet  af  et  Tusinde  Aar,  og  paa  Gaderne  møder  man 
kun  Fortvivlelsens  og  Sultens  rædsomme  Spøgelse.  Sandt  er  det,  at 
Billedet  af  den  yderste  Xød  mere  fremkalder  Følelsen  af  Rædsel  end  af 
Medlidenhed,  og  man  søger  helst  at  undgaa  Synet  af  de  afskrækkende 
Scener,    som  overalt  frembyde  sig. 

Paa  ethvert  Gadehjørne,  overalt,  hvor  Veje  krydsedes,  udenfor 
enhver  Port  have  alle  de  Tiggere  forsamlet  sig,  som  ikke  vide,  om 
de  skulle  opleve  Aftenen  eller  ikke.  Disse  Skikkelser,  der  vare  af- 
magrede til  fuldstændige  Skeletter,  vare  lykkelige,  hvis  de  ejede  en 
gammel  Halmmaatte  til  at  skjule  deres  Nøgenhed  med ,  og  de  andre, 
der  end  ikke  ejede  det  usleste  Klædningsstykke,  trykkede  deres 
Lemmer  tæt  op  mod  hverandre  for  at  kæmpe  en  sidste  Kamp  mod 
den  følelige  Kulde.  Her  strækker  en,  der  overalt  er  bedækket  med 
Saar,  sin  Haand  ud  for  at  faa  en  Almisse;  han  tvinger  sit  Dødninge- 
hoved med  de  tæt  sammenpressede  Tænder  til  et  grinende  Smil, 
hvoraf  paa  en  Gang  talte  Had,    Fortvivlelse   og   —  Haab.     Og  hvad 

gjorde  vore  kinesiske  Følgesvende?  Naar  en  af  disse  ulykkelige  for- 
søgte at  løfte  Hænderne  for  at  bede  om  en  Gave,  slog  de  ubarmhjertigt 
den  arme  til  Jorden  med  Bambusstokken  og  lod  ham  ligge,  stønnende 
og  vridende  sig  i  Smerter.  Naar  saa  en  af  os  i  den  højeste  For- 
bitrelse ogsaa  svang  Ridepisken  for  at  afholde  det  raa  Menneske  fra 
videre  Mishandling  og  gav  Tiggeren  nogle  Cash,  lo  han  foragteligt, 
thi  han  kunde  ikke  begribe,  hvorfor  man  vilde  komme  en  saadan 
elendig  Hund  til  Hjælp  med  Penge  og  personlig  Understøttelse. 

Gouvernøren  over  Schen-si  modtog  os  med  en  kinesisk  Hof- 
mands udsøgte  Elegantse;  ethvert  af  hans  Ord  vare  Dele  af  en  sirlig 
Frase,  enhver  af  hans  nonchalante  Haandbevægelser  forraadte  den 
gode  Opdragelse.  I  Løbet  af  Samtalen  udspurgte  han  os  om  vore 
Oplevelser  paa  Rejsen  og  udtrykkede  sin  dybe  Beklagelse  over  de 
Fornærmelser,  vi  havde  maattet  taale  fra  Befolkningens  Side.  »Jeg 
har«,  sagde  han,  »givet  strenge  Befalinger  om  at  modtage  mine  Gæster 
med  alle  Æresbevisninger  og  den  Udmærkelse,  der  tilkommer  dem; 
men  mine  Folk  ere  dumme  og  uvillige;  de  se  med  Urette  i  enhver 
fremmed  en  Fjende  af  deres  Velvære  og  Religion  og  kalder  ham  der- 
for Djævel  fra  Vesten.  Kina  er  endnu  langt  tilbage,  Vejene  ere  slette, 
Vaaningen  uden  Komfort,  Kosten  utilstrækkelig.  Jeg  forstaar  derfor 
godt,  at  I  ønske  snarest  muligt  igjen  at  forlade  Byen  og  rejse  imod 
Vesten  under  den  store  Tsos  Beskyttelse.  Imidlertid  ville  I  i  Provinsen 
Kan-su  træffe  endnu  uheldigere  Forhold,  uagtet  dette  Land  er  blevet 
forskaanet  for  den  skrækkelige  Hungersnød!«  Saaledes  talte  han  væk 
paa  sin  vindende  Maade,  idet  han  snart  hævede  Europa  til  Skyerne, 
snart  nedsatte  sit  Hjemland  og  sine  Landsmænd. 

Derpaa  fortalte  han  igjen  om  de  Heltebedrifter,  den  mægtige 
Vicekonge  Tso-tsung-tang  i  Kaschgar  havde  udført,  om  Hupechs  Gou- 
vernørs  Dyder,  der  i  rette  Tid  havde  givet  ham  Underretning  om  vor 
Ankomst,  om  Taiping  Oprøret  og  om  Hvej-hvej  (Mohamedanerne),  som 
endnu  for  kort  Tid  siden  havde  hærjet  den  skjønne  Provins  Schen-si 
—  han  udviklede  kort  sagt  en  Veltalenhed,  som  trods  det  gode  Indtryk, 
den  fremkaldte,  dog  manglede  Sandhedens  og  Oprigtighedens  Præg. 
Han  viste  os  derpaa  en  righoldig  Samling  af  Nephrit  og  Jadeit,  hvilke 
Mineralier  efter  hans  Udsagn  kom  fra  Ava  (Birma),  thi  i  Kina  ere  de 
ikke  fundne  nogetsteds. 

Disse  Stene  blive  i  Kina  almindeligt  benyttede  som  Ædelstene 
til  Smykker  og  repræsentere  ofte  en  uhyre  Værdi.  Navnlig  sætte 
Kineserne  stor  Pris  paa  den  mælkegraa  Farve,  medens  den  grønne 
eller  blaalige  formindsker  Stenens  Værdi.    Saaledes  var  f.  Ex.  en  graa 

Sten  pantsat  i  et  Bankhus  i  Schanghai  for  c.  400000  Kroner,  en  Sten, 
som  dog  langtfra  -varede  til  Vurderingsprisen.  Naar  vi  ere  komne 
hen  i  Nærheden  af  det  Sted,  hvor  disse  kostbare  Ædelstene  findes, 
skal  jeg  fortælle  om  Maaden,  hvorpaa  de  indvindes,  deres  Transport 
til  Kina  og  Bearbejdelsen  i  Sliberierne:  her  vil  jeg  blot  antyde,  at 
Stenens  kinesiske  Navn  »Yang-tschi-yy«  aldeles  ikke  har  noget  at 
gjøre  med  Bynavnene  Kia-yy-kvan  og  Yy-men-shien. 

Efter  en  Times  behagelig  Passiar  forlod  vi  den  venlige  Mandarin, 
der  lovede  at  sørge  for,    at  der  var  Heste  og  Vogne  til  Stede  til  den 
videre  Rejse,   og  begav  os  hen  imod  den  vestlige  Port  for  at  afla 
en  anden  Visit. 

Der  findes  nemlig  den  katholske  Missionsstation  Kung-sin-tang. 
Vi  bleve  modtagne  paa  den  venligste  Maade  af  den  kinesiske  Præst 
Martinus-tang  og  maatte  kun  beklage,  at  vi  ikke  kunde  træffe  den 
franske  Missions  Biskop. 

Vort  Ophold  i  Si-ngan-fu  var  alt  tor  kort  til,  at  det  blev  os 
muligt  at  besøge  Missionærernes  Hovedstation,  der  laa  60  Li  borte. 
Medens  Pater  Martinus  beværtede  os  med  Lækkerbidskenerne  fra  han- 
Kokken  og  Kjælder,  fortalte  han  om  de  Trængsler,  som  Byens  Kristne 
havde  maattet  lide  fra  Øvrighedens  og  Befolkningens  Side.  Gouver- 
nøren  vilde  ikke  tillade,  at  Biskoppen  opslog  sin  Residens  indenfor 
Stadens  Mure,  men  vilde  tvinge  dem  til  at  søge  et  mere  fjærnt  liggende 
Felt  for  deres  Virksomhed.  Biskoppen  besøgte  en  Gang  imellem  den 
lille  kristne  Menighed  i  Staden  for  at  give  de  haardt  trængte  troende 
sin  Velsignelse,  men  det  skete  kun  en  til  to  Gange  i  Aarets  Løb. 

De  faa  Kristne,  som  have  deres  Huse  rundt  om  det  beskedne 
Trækapel,  komme  dagligt  næsten  fuldtalligt  til  Messen,  som  Pater 
Martinus  holder  i  Morgendæmringen.  De  ere  fattige  og  faa  fra  Mis- 
sionen rigelige  Understøttelser  i  Penge  og  Levnetsmidler.  Vi  forhørte 
os  hos  den  kinesiske  Præst,  om  det  ikke  var  muligt,  at  vi  kunde  faa 
den  saa  kaldte  »Nestorianske  Tavle«  at  se,  og  om  det  var  Tilfældet, 
at  den  var  begravet  i  Jorden  eller  indmuret.  »O  nej!«  svarede  han, 
>Tavlen  staar  frit  nær  ved  Byens  vestre  Port  i  en  Tempelhave,  som 
er  bleven  ødelagt  af  Mohamedanerne.  Jeg  selv  har  rigtig  nok  ikke 
haft  Lejlighed  til  at  se  denne  Mindesten,  men  jeg  skal  i  Morgen  sende 
Dem  en  Mand.  som  skal  føre  Dem  derhen.«  (Den  Nestorianske  Tavle 
kan  ikke  glæde  sig  ved  at  mindes  synderlig  godt  blandt  Missionærerne 
i  Nutiden).  Førend  vi  forlod  den  gode  Pater,  gav  han  os  det  Raad, 
at  vi  endelig  maatte  passe  paa,  at  Gouvernør  Sin  ikke  fik  noget  at  vide 
om  vort  Besøg  her,  hvad  han  vilde  tage  os  ilde  op. 

Omringet  af  den  kaade  Gadeungdom,  tiltraadte  vi  Hjemvejen. 
Vi  naaede  en  fri  Plads,  hvor  der  blev  afholdt  en  Slags  Folkefest  til 
Ære  for  en  ny  opført  Aandemur.  En  Teglstens  Mur  af  mindst  40 
Skridts  Længde,  hvis  Flade  var  udstyret  med  et  Billede  af  et  langstrakt 
Firben,  bedækket  med  brogede  Skæl,  dækkede  Indgangen  til  den  ny- 
byggede Rets-Yamen  ud  mod  Gaden  og  sikrede  saaledes  Bygningen 
mod  onde  Dæmoners  Indtrængen.  Stadens  Industririddere  benyttede 
den  glædelige  Anledning  til  at  byde  Befolkningen,  der  var  strømmet 
til  i  Masser,  hine  Forlystelser  og  Adspredelser,  som  med  en  ubetydelig 
Bekostning  give  en  ganske  klækkelig  Nettogevinst. 

Her  træffe  vi  igjen  de  samme  Fortællere,  Kvaksalvere  og 
Sandsigere  som  i  Hongkong;  endvidere  Dukkekomedie  med  plumpt  ud- 
skaarne  Marionetter  og  endelig  en  paa  Pøbelen  beregnet  Udstilling  af 
obscøne  Billeder.  En  Kineser  med  en  lang  Knebelsbart  og  indfaldne 
Kinder  stod  ved  en  tom  Træramme  og  forklarede  med  sprudlende 
Veltalenhed  Billedernes  Betydning  for  de  lyttende  Tilhørere.  Paa  en 
Gang  trak  han  i  en  Snor,  et  stort,  broget  Akvarelmaleri  udfyldte  for 
et  Øjeblik  Rammen  og  forsvandt  strax  igjen  med  saa  stor  Hurtighed, 
som  om  man  frygtede,  at  Politiet  var  i  Nærheden.  Da  vi  kom  ind  i 
Kredsen  af  den  overmodige  Befolkning,  blev  med  et  Slag  hele  Interessen 
vendt  mod  denne  uventede  Begivenhed.  Folk  skreg  og  hylede,  enhver 
vilde  se  os  i  Nærheden,  og  der  opstod  derved  en  Trængsel,  som  hel- 
digvis hjalp  os  med  at  komme  videre,  idet  vi  bleve  ligesom  puffede 
ind  i  den  nærmeste  Gade,  medens  Folkene,  der  fulgte  os,  styrtede 
over  hverandre  og  tog  saaledes  Skaden. 

Jeg  benyttede  den  stjerneklare  Nat  til  at  bestemme  Byens 
Længde  og  Brede  og  fik  som  Følge  heraf  allerede  den  næste  Morgen 
Betydning  som  Profet  og  Sandsiger;  desuden  fik  jeg  fra  Gouvernøren 
og  to  andre  Mandariner  tilsendt  tre  Uhre  (imellem  disse  et  værdifuldt, 
emailleret  Dameuhr)  med  Anmodning  om  at  reparere  dem.  Jeg  er 
ganske  vist  ingen  udlært  Uhrmager,  men  det  faldt  mig  dog  ikke 
svært  at  opfylde  dette  Ønske,  thi  jeg  behøvede  kun  at  trække 
Uhrene  op. 

Mandarinerne  i  de  større  Byer  eje  som  oftest  blandt  deres 
Skatte  et  Lommeuhr,  som  kommer  fra  Schanghai,  og  som  maa  opvejes 
med  Guld.  Naar  nu  et  saadant  efter  en  flere  Ugers  Land-  eller  Flod- 
rejse kommer  i  vedkommendes  Hænder,  er  Fjederen  forlængst  udløben. 
Ejermanden,  der  ikke  har  den  mindste  Forstand  paa  Hjulværkets 
Sammensætning,  Fjederens  Kraft  eller  Nøglens  Anvendelse,  gjemmer 
saa    Uhret    i    sit    Skatkammer,     en    brandfri    Bygning   ved    Siden    af 

Vaaningshuset,    hvor  alle  lians  Værdisager  ere  oplagrede  for  at  liggi 
og  raadne  eller  falde  hen  i  Støv. 

Næste  Morgen  indfandt  sig  en  døbt  Kineser,  der  var  sendt  af 
Pater  Martinus-tang  for  at  vise  os  den  Xestorianske  Tavle.  Hurtigt 
bleve  Hestene  sadlede,  og  snart  derefter  travede  vi  gjennem  Hovedgaden, 
der  vrimlede  af  Torvegæster,  hen  mod  den  vestlige  Port. 

Vi  mødte  lange  Karavaner  af  Landboere,  som  bragte  Ris, 
Hvede,  søde  Kartofler,  Bønner,  Gemyser  og  lignende  Markens  Produkter 
til  Si-ngan-fu.  Paa  den  anden  Side  havde  Stadens  Industridrivende 
udenfor  deres  Huse  udbredt  deres  Varer  paa  primitivt  sammentømrede 
Diske;  der  fandtes  Jernpander  og  Kogekjedler,  Kobberkander,  Kul- 
bækkener, Porcellænskaale.  Spiserekvisiter,  varme  Vinterklæder,  Pelse 
og  Silkestoffer.  Talglys.  Røgelsepapir  og  andre  vellugtende  Præparater. 
Sølvvægtene  vare  i  fuld  Virksomhed,  og  Regnemaskinernes  Trækugler 
klaprede  ligesom  Telegrafnøgler.  Det  bevægede  Liv,  som  udfoldede 
sig  paa  Hovedgaden,  men  navnlig  den  Omstændighed,  at  Handels- 
folkene i  deres  Iver  slet  ikke  lod  sig  forstyrre,  da  vi  red  forbi,  gav 
det  tydeligste  Bevis  paa  Forretningernes  store  Betydning  og  mis- 
undelsesværdige Gang. 

Stadens  Hovedport,  tre  Etager  høj,  hvis  smaa  firkantede  Vin- 
dusaabninger  ere  lukkede  med  Træskodder,  hvorpaa  er  malet  gabende 
Kanonmundinger,  ligner  paa  Afstand  noget  en  Dampmølle.  Tre  Li 
fra  Taarnet,  sydvest  for  Byen,  ligger  en  Tempelruin,  omgivet  med 
en  Mur,  hvortil  gaar  en  daarlig  Kjorevej.  Foran  Templets  Indgang 
findes  en  udmuret,  næsten  31. 2  Alen  dyb,  halvkredsformet  Grube,  hvis 
Buelængde  er  over  100  Skridt.  Man  skulde  tro  at  staa  ved  Ruinorne 
af  et  antikt  Theater.  Vor  Fører  kunde  ikke  give  os  nogen  som  helst 
Oplysning  om  denne  mærkværdige  Bygning. 

Vi  bankede  paa  de  lukkede  Tempelporte;  der  viste  sig  en 
buddhistisk  Præst,  som  mod  en  Drikkepenge  paatog  sig  at  føre  os  til 
Mindesmærket.  Efter  at  vi  havde  passeret  et  forfaldent  Buddhatempel, 
i  hvis  Indre  foruden  Gudens  Statue  fundtes  tre  Træligkister,  kom  vi 
ind  i  den  med  en  Mur  omgivne  »Have«.  Hele  dette  Rum  var  aldeles 
ødelagt;  dybe  Grøfter  skilte  Dyngerne  af  itubrudte  Bygnings-  og 
Mindesten  fra  hverandre ;  her  spærredes  Vejen  af  Murlevningerne  af 
et  en  Gang  stolt  Tempel,  der  ragede  en  Guddoms  mishandlede  Krop 
op  over  Murbrokker,  der  laa  højt  op  over  dens  Fødder.  I  sin  Blom- 
stringstid havde  den  uhyre  Have  været  delt  i  fire  Gaarde,  og  Lev- 
ningerne af  dens  Glans  bevise  kun  altfor  levende,  hvilke  betydningsfulde 
Kunstskatte  den  en  Gang  gjemte. 

I  Forgaarden  fængsles  Blikket  først  af  en  herlig,  ældgammel 
Marmorvase.  Den  er  over  IV2  Alen  høj  og  omtrent  lige  saa  bred; 
dens  Yderside  er  forsynet  med  ophøjede  Blomsterornamenter,  der  ere 
kunstnerisk  udførte  lige  til  de  mindste  Detailler;  man  maa  dybt  be- 
klage, at  et  saadant  Kunstværk  skal  ødelægges  paa  en  saa  uværdig 
Maade.  En  imponerende  Malmklokke  af  ærværdig  Alder,  hvis  Mantel 
har  Revner  paa  flere  Steder,  forsvinder  langsomt  i  Gruset,  som  allerede 
halvt  bedækker  den,  og  vil  maaske  i  de  kommende  Aarhundreder 
atter  komme  frem ,  naar  kinesiske  eller  europæiske  Arkæologer  gjøre 
Udgravninger  paa  dette  Sted. 

De  tre  andre  Gaarde  ligne  en  gammel,  jødisk  Kirkegaard. 
Mindestene  i  hundredevis,  der  aldeles  lignede  jødiske  Ligstene,  holdt 
sig  enten  endnu  oprejste,  eller  de  laa  omstyrtede,  til  Dels  ituslagne, 
paa  den  med  Sten  bedækkede  Jord.  Højden  af  Mindesmærkerne  er 
gjennemsnitlig  12 — 15  Fod;  Overfladen  er  helt  bedækket  med  kinesiske 
Inskriptioner,  der  give  Oplysning  om  Stenens  Betydning.  I  Alminde- 
lighed bærer  en  stor  Sten-Skildpadde,  som  trods  den  tusindaarige 
Byrde  endnu  ikke  har  ladet  Hovedet  synke,  Mindesmærket  paa 
sin  Ryg. 

Hverken  den  buddhistiske  Præst  eller  vor  katholske  Ledsager 
var  i  Stand  til  at  vise  os  den  Nestorianske  Tavle,  og  vi  vare  saaledes 
tvungne  til  selv  at  søge  efter  den,  thi  vi  vidste,  at  den  var  kjendelig 
paa  et  indhugget  Kors. 

I  Følge  Baron  Richthofen  skulde  den  være  indmuret  et  eller 
andet  Sted  saaledes,  at  kun  Hovedinskriptionen  var  synlig. 

Medens  vi  nu  lade  alle  Murfragmenterne  undergaa  en  grundig 
Revision,  maa  det  være  mig  tilladt  at  kaste  et  Blik  paa  Kristen- 
dommens Indførelse  i  Kina  og  fortælle,  hvorledes  den  Nestorianske 
Tavle  har  faaet  sin  Betydning. 

I  det  4de  Aarhundrede  var  Kristendommen  allerede  udbredt 
over  Mesopotamien  og  Persien ;  i  det  6te  Aarhundrede  finde  vi  allerede 
i  Indien  og  paa  Ceylon  talrige  katholske  Kirker  men  ogsaa  Martyrer. 
Disse  kristne  Menigheder  vare  ikke  identiske  med  den  romersk  katholske 
Kirkes.  De  tilhørte  den  saa  kaldte  kaldæiske  Sekt,  som  dukkede  op 
paa  denne  Tid,  da  Patriarken  i  Konstantinopel,  Nestorius,  paa  Grund  af 
sine  Anskuelser  med  Hensyn  til  Kristi  guddommelige  og  menneskelige 
Natur  blev  sat  i  Band  som  Gudsfornægter  paa  Kirkeforsamlingen  i 
Ephesus  i  Aaret  431.  Hans  Dogmer  vandt  Tilslutning,  og  hans  Til- 
hængere voxede  saaledes  i  de  følgende  ni  Aar  af  hans  Liv,  at  den 
nye  Sekts  Præster  prækede  Evangeliet  med  det  største  Held  i  Persien, 

Arabien  og  Indien.  Overhovedet  for  de  kaldæiske  Kristne  var  Biskopen 
i  Ktesiphon  (Hovsdstaden  i  det  parthiske  Rige,  der  laa  ved  Tigris,  som 
i  Aaret  637  blev  ødelagt  af  Araberne,  og  hvis  Ruiner  nu  hedde  Ei 
Madain).  En  Del  af  Nestorianerne  underkastede  sig  atter  Paven  i 
Aaret   1551,  og  disse  danne  nu  den  græsk-unerede  Kirke. 

Endskjøndt  Legenden,  om  at  den  hellige  Thomas  selv  gjorde 
Forsøg  paa  at  bringe  Troen  til  Kina,  kun  fastholdes  af  de  ivrigste 
Missionærer  i  Nutiden,  have  vi  dog  allerede  i  Historieskriveren  Cosmas 
!)  og  Theophilactus  (620)  Værker  Efterretninger  om  Cathay  (Kina), 
som  bevise,  at  der  den  Gang  har  existeret  en  Forbindelse  mellem 
Vesterlandene  og  Kineserne,  men  ogsaa  at  de  katholske  Missionærer 
have  forsøgt  at  gjøre  etapemæssige  Skridt  fremad  sammen  med  Kara- 
vanerne paa  den  store  Land-Handelsvej. 

Dette  er  dog  kun  Formodninger,  som  afhænge  af  vedkommende 
Forfatters  Troværdighed,  og  skjøndt  to  Nestorianske  Missionærer  i  det 
5te  Aarhundrede  skulle  have  bragt  de  første  Silkeorme  over  Pamir- 
plateauet  til  Rysants ,  holdt  man  sig  dog  i  lang  Tid  til  den  Mening, 
at  Pater  Ritschi  (se  Pag.  146:  Missionsinstitutet  Sikavej)  først  bragte 
Kristendommen  til  Kina. 

I  Aaret  1625  blev  der  gjort  et  mærkværdigt  Fund  i  Si-ngan-fu. 
Ved  en  Udgravning  traf  man  nemlig  paa  en  Mindesten,  hvis  Indskrift 
fik  en  overraskende  Forklaring. 

Paa  denne  Sten  var  der  indhugget  den  uomstødelige  Sandhed, 
at  den  kristne  Lære  allerede  nød  en  stor  Anseelse  i  Kina  i  Aaret  635. 
Tre  Aar  senere  undersøgte  Missionæren  Alvarez  Semedo  Mindetavlen 
og  sendte  en  Kopi  af  Inskriptionen  til  Europa.  Indskriften  taler  om 
talrige  Kirker,  som  havde  Kejserens  Gudfrygtighed  at  takke  for  deres 
Fremkomst  (638),  og  om  de  fremragende  Titler,  hvormed  han  ud- 
mærkede en  syrisk  Missionær  ved  Navn  Oloponn. 

Efter  en  Kristenforfølgelse,  der  blev  sat  i  Scene  af  Lamaerne 
i  Aaret  713,  triumferede  Kirken  igjen.  »I  Aaret  744  kom  der  en 
Præst  fra  det  romerske  Rige  for  at  hilse  paa  den  kinesiske  Kejser; 
denne  gav  ham  og  hans  Føl<j;e,  der  bestod  af  sex  Missionærer  Refaling 
til  at  uddele  Sakramenterne  i  Paladset  i  Him-kirn  og  til  at  anbringe 
et  Tankesprog,  som  Kejseren  egenhændig  havde  skrevet,  over  Kirken- 
Portal.  Denne  Tavle  straalede  i  blændende  Glans  og  frembragte  stor 
Respekt  for  den  nye  Religion.  Alle  Anliggender  bleve  i  denne  vel- 
signelsesrige  Periode  besørgede  paa  tilfredsstillende  Maade,  Lykke  og 
Velsignelse  fulgte  i  Troens  Spor.     Kejser  Tai-tsung  fejrede  hvert  Aar 

Julefesten  ved  Gaver  til  Kirken  og  beværtede  de  kristne  paa  en  i 
Sandhed  fyrstelig  Maade.  Præsten  Y-su,  en  stor  Beskytter  af  Reli- 
gionen og  paa  den  Tid  en  indflydelsesrig  Personlighed  ved  Hoffet,  Officer 
hos  Vicekongen  af  So-fan  og  Inspektør  over  Paladset,  hvem  Kejseren 
har  givet  en  Klædning  af  himmelblaa  Farve,  er  en  fortræffelig  Mand 
baade  i  Væsen  og  i  sine  Handlinger.  Saa  snart  han  var  bleven 
undervist  i  den  sande  Tro,  begyndte  han  strax  at  øve  den.  Han  kom 
fra  fjærne  Lande  til  Kina,  underviste  Folket  i  sine  Videnskaber  og 
Kunster  og  bragte  en  saadan  Velstand  over  Landet,  som  man  ikke  havde 
kjendt  under  de  foregaaende  tre  Dynastier.  Han  ydede  derved  Staten 
uskatterlige  Tjenester  og  bidrog  derhos  i  høj  Grad  til,  at  Kejserens 
Hæder  og  Berømmelse  trængte  langt  ud  over  Rigets  Grænser.  Denne 
Sten«,  saaledes  ender  Indskriften,  »blev  rejst  i  Aaret  781  af  Mar 
Idbuzid,  Præst  i  Kumdan,  da  Biskop  Niu-tschou  (Adam)  forestod  samt- 
lige kristne  Menigheder  i  Orienten.  Liu-siu-yen,  Stedets  Præfekt  og 
forhen  Medlem  af  det  store  Krigsraad,  forfattede  Ordene.« 

Medens  vi  forgjæves  gjorde  os  Umage  for  at  finde  den  Nestori- 
anske  Tavle,  overraskede  den  buddhistiske  Præst  os  pludseligt  med 
den  glædelige  Efterretning,  at  han  havde  opdaget  den.  Skjøndt  det 
næppe  var  troligt,  forholdt  det  sig  dog  saaledes;  Mindestenen  ind- 
tager blandt  alle  de  andre  en  Æresplads  og  falder  strax  clen  naive 
Betragter  i  Øjnene,  da  den  er  godt  holdt  og  har  en  imponerende 
Form.  Vi  ledte  efter  en  uanselig  forvitret  Tavle  og  fandt  et  vel  ved- 
ligeholdt Monument. 

Mindestenen  selv  er  41  2  Alen,  Skildpadde-Postamentet  IV2 
Alen  højt.  Den  glatte  Tavle,  der  havde  Mærker  af  Bogtrykker- 
sværte  (Kineserne  samle  med  Forkjærlighed  paa  Aftryk  af  antike  In- 
skriptioner) er  bedækket  med  yderst  smaa,  kinesiske  Skrifttegn,  medens 
der  paa  Sidefladerne  —  efter  hvad  Tolken  forsikrede,  fandtes  mongolske. 
Det  omtalte  Kors  findes  paa  Stenens  øverste  Del,  der  slutter  som  en 
ligebenet  Trekant,  og  er  omgivet  af  et  Basrelief,  som  forestiller  en 
fantastisk  Skikkelse,  halv  Trane,  halv  Drage;  det  er  af  en  ringe 
Størrelse,  idet  Grenenes  Længde  højst  andrager  3  Tommer. 

Paa  den  bagre  Flade  af  Tavlen  erfare  vi  Mindesmærkets 
nyeste  Historie:  »En  from  Mandarin  lod  for  over  tyve  Aar  siden 
Stenen  istandsætte  og  opstille  paa  det  Sted,  hvor  den  nu  befinder 
sig.«  Disse  Ords  Mening  blev  først  fuldkommen  klar,  da  Tempelvogteren 
forsikrede,  at  Stenen  i  tyve  Aar  ikke  var  bleven  flyttet  af  Stedet. 

Da  de  mohamedanske  Oprørere  for  ti  Aar  siden  ødelagde 
Templet,  lod  de  den  Nestorianske  Tavle  i  Fred,  thi  den  overtroiske 
Ærefrygt,  som  Folket  endnu  nærer  for  den,  synes  ogsaa  at  have  øvet 
en  vis  Indflydelse  paa  Mohamedanerne. 

Efterat  Grev  Széchenyi  havde  taget  tre  Aftryk  af  Stenen  med 
sig,  besaa  han  en  gammel  Pagode,  der  efter  Sigende  var  2000  Aar 
gammel,  og  det  lykkedes  ham  ogsaa  der  at  faa  Taarnets  Vogtere 
mod  en  god  Betaling  til  at  afstaa  ham  en  kostbar  Relikvie  i  Form  af 
et  Segl,  hvori  Han-Dynastiets  Symbol  endnu  var  synligt. 


XIII. 

Fra  Si-iigan-fu  til  Lan-tschou-i'u. 


Kinesiske  Kjøretøjer.  —  Maudarinhoteller.  —  Landskaber.  —  Løssjord.  —  Distrik- 
ternes Inddeling.  —  Løssplateauets  drillende  Egenskaber.  —  Beboerne.  —  Militær- 
eskorten. —  Pin-tschou  og  de  store  Pærer.  —  Sandstensgrotten  Ta-fb-tsh.  — 
Tiggermunke.  —  I  Støvet.  —  Provinsen  Kan-sus  Grænse.  —  Generalerne  Pita-schen 
og  Menny.  —  Et  Ligtog.  —  Forbryderes  Transport.  —  Gadeliv.  —  Pin-lean-fu.  -- 
Gadevægterhuse.  —  Bjergpasset  Lo-pan-san.  —  Kulforgiftning.  —  Bisole.  —  Mar- 
scherende  Soldater.  —  Dands  og  Kys  ukjendte.  —  Eventyr  i  An-ting-shien.  —  Mine 
Opmaalinger.  —  Bjergkjæden  Ma-ha-san.  —  Land  og  Liv.  —  Jagt  paa  Trapgjæs.  — 
Hoang-ho    —  Ankomst  til  Lan-tscbou-fu. 


Da  vi  brød  op  fra  Si-ngan-fu  blev  vor  Rejsemaade  for  saa  vidt  for- 
andret, som  Bagagen  nu  blev  befordret  videre  paa  tohjulede  Vogne  i 
Stedet  for  paa  Lastdyr.  Medens  det  sydlige  Kinas  Beboere  forsmaa 
at  bruge  saadanne  Kjøretøjer,  ligesom  ogsaa  de  der  værende  Han- 
delsvejes Tilstand  udelukke  Muligheden  for  at  anvende  dem,  blive 
Karrer  benyttede  overalt  i  det  nordlige  Kina,  selv  i  den  store  Ørken, 
hvor  ikke  den  absolute  Mangel  paa  Vand  maatte  kræve  Anvendelsen 
af  Kameler.  Man  kan  endogsaa  trække  en  bestemt  geografisk  Grænse, 
hvor  Transporten  paa  Muldyr  hører  op  og  Brugen  af  Vogne  begynder, 
og  mærkværdigt  nok  falder  denne  Grænselinie  temmeligt  nøje  sammen 
med  den  sydlige  Grænse  for  Løssgebetet*). 

Begyndende  i  Vest  dannes  denne  Grænse  af  Nan-san  Bjergenes 
nordlige  Affald ;  ved  Liang-tschou  vender  den  sig  mod  Syd  over  Lan- 


i  Ordet  »Løss«  benyttes  ogsaa  af  danske  Geologer,  idet  der  ikke  haves  noget 
tilsvarende  dansk  Navn.  Længere  fremme  i  dette  Kapitel  bliver  denne  geo- 
logiske Formation  udtømmende  forklaret.  Oversætterens  Anm. 

tschou-fu  til  Sin-ling  Bjergene  og  løber  langs  deres  Affald  mod  Nord 
langs  med  Vej-ho  til  Hoang-ho  og  sammen  med  denne  Flod  til  det 
østkinesiske  Hav. 

De  Karrer,  der  anvendes,  ere  af  to  Slags  men  dog  kon- 
struerede paa  samme  Maade.  De  to  svære,  jernbeslagne  Hjul  ere 
anbragte  paa  en  massiv  Axe,  der  paa  Enderne  bærer  de  to  Vogn- 
stænger, hvorover  lægges  nogle  Brædder  til  Plads  for  den  rejsende. 
Et  Tag,  der  er  forfærdiget  af  Straafletning  eller  vandtæt  Stof,  som 
under  Tiden  ligesom  en  Baldakin  naar  ud  over  Hestens  Ryg,  beskytter 
mod  Solstraaler  og  Regn-kyl.  De  rigere  Kjøbmænd  og  subalterne 
Mandariner  benytte  paa  Rejser  de  Karrer,  der  ere  overdækkede  med 
et  sort  farvet,  vandtæt  Stof,  og  som  ere  mageligere,  lettere  og  slankere 
byggede;  den  mere  fattige  Klasse  lejer  derimod  de  tunge,  plumpe  og 
derfor  billige  Kjøretøjer.  Højere  stillede  Embedsmænd  kjøre  aldrig, 
men  blive  ogsaa  i  det  nordlige  befordrede  i  Bærestole.  Kineseren, 
der  rejser  til  Vogns,  udbreder  sin  Sovemadras  paa  Karrens  haarde 
Brædder  og  sover  trods  den  stadige  Rystelse  (Karrerne  ere  naturligvis 
ikke  paa  Fjedre)  omtrent  paa  hele  Rejsen;  Yderverdenen  angaar  ikke 
ham  ligesaa  lidt  som  det  bevægede  Liv  i  Stæderne  og  Landsbyerne, 
som  han  passerer;  han  sover  og  drømmer.  Han  tier  endog,  naar 
han  uforvarende  forstyrres  i  sin  Ro  ved  en  betænkelig  Hældning  eller 
Vending,  ja  selv  hvis  Vognen  vælter;  i  saadanne  kritiske  Øjeblikke 
stopper  han  sin  Pibe,  gjør  nogle  Drag  og  sover  videre,  naar  Faren 
er  overs taaet. 

Vi  forlod  Si-ngan-fu  den  1ste  Februar.  Vore  Tjenere  udviklede 
en  forbavsende  Behændighed  under  Bagagens  Læsning  paa  de  sex 
Vogne,  vi  skulde  benytte.  Med  stor  Opmærksomhed  og  nøjagtig 
Symmetri  bleve  Kufferter  og  Kister  stablede  op,  men  dette  skete  dog 
mindre  for  at  handle  skaansomt,  end  fordi  man  vilde  lave  de  bedst 
mulige  Sovesteder.  Tolken  Sin  forsmaaede  med  sin  medfødte  Elegantse 
at  benytte  sig  af  en  med  en  Straaflætning  dækket  Vogn  og  spenderede 
adskillige  Sølvklumper  paa  at  leje  den  fineste  Mandarinvogn  i  Staden. 
Vi  Europæere  beundrede  kun  med  hellig  Gysen  disse  mekaniske 
Elektrisermaskiner  og  lod,  ligesom  forhen,  vore  Muldyr  sadle  til 
stor  Forundring  for  de  talrige  kinesiske  Tilskuere,  der  rystede  paa 
Hovederne. 

Førend  vi  brød  op,  overrakte  et  Bud  fra  Statholderen  os 
hans  Visitkort  med  gode  Ønsker  for  vor  videre  Rejse  samt  den  be- 
hagelige Meddelelse,  at  Vicekonge  Sin  overlod  os  til  Afbenyttelse  de 
Mandarinhoteller,    der  laa   ved  Vejen  i  hans  Regeringsomraade.      Det 

var  en  ubetalelig  Velgjerning.  Hvor  tillokkende  var  ikke  Udsigten  til 
ikke  mere  at  skulle  overnatte  i  de  smudsige,  forfaldne,  ilde  lugtende 
Gæstgiversteder. 

Regeringen  har  ladet  saadanne  Hoteller  (Kun-kvan)  oprette 
paa  alle  vigtigere  Kommunikationsveje  for  at  kunne  skaffe  rejsende 
Embedsmænd  bedre  Forplejning;  de  ere  byggede  i  Embedsstilen ,  d. 
v.  s.  de  bestaa  af  to  til  tre  Gaarde,  som  ere  indesluttede  af  Stald- 
bygningerne, Boligerne  for  Tjenerskabet  og  Kjøkkenerne,  og  af  Hoved- 
bygningen, der  begrænser  det  sidste  Gaardsrum.  Hovedbygningen 
indeholder  en  Salon  og  mindst  endnu  et  Værelse;  større  Kun-kvan 
have  tre  eller  flere  Sidegemakker.  Indretningen  af  Værelserne  er 
simpel  men  dog  altid  rig  i  Sammenligning  med  de  forfaldne  Værts- 
huses. Nogle  Træstole,  to  eller  tre  Borde,  det  aldrig  manglende 
Thestel  og  endelig  mindst  tre  Sengesteder,  det  var  fuldstændigt,  hvad 
vi  behøvede. 

Ganske  vist  vare  disse  Bygninger,  som  kun  bestod  af  sammen- 
føjede Brædder,  ved  Vintertid  meget  kolde,  men  denne  Mislighed  blev 
rigeligt  opvejet  ved  den  Omstændighed,  at  man,  naar  man  afbenyttede 
dem,  var  afsondret  fra  den  paatrængende  Gadepøbel.  Naar  vi  vare 
ankomne,  klæbede  vi  nye  Papirsruder  paa  i  Stedet  for  de  iturevne 
og  grupperede  os  om  Kulbækkenet,  der  i  fuldt  Maal  præsterede  Kulos. 

Folk  fra  Si-ngan-fu.  der  vare  oplagte  til  vild  Lystighed,  led- 
sagede os  paa  vor  Afrejse  gjennem  Hovedgaden.  Vi  bøjede  ind  i  de 
snævre  Sidegyder  og  tog  Afsked  med  Martinus-tang,  den  kinesiske 
Præst  ved  den  kristne  Missionsstation. 

En  Times  Tid  efter  saa  vi  allerede  det  forfaldne  Tempel,  i 
hvis  Have  den  Nestorianske  Tavle  er,  paa  vor  højre  Haand,  og  vel 
til  Mode  travede  de  kraftige  Muldyr  paa  den  brede  og  jævne  naturlige 
Vej  hen  imod  de  mægtige  Støvskyer,  som  hvirvledes  op  af  Vogn- 
kolonnen forude.  En  Mængde  ødelagte  Landsbyer  laa  langs  Vejen  og 
fremviste  alle  de  Saar,  som  de  mohamedanske  Oprøreres  Fanatisme 
havde  bibragt  dem. 

Dagmarschen  var  kort.  Allerede  efter  3V2  Times  Ridt  fik  vi 
Øje  paa  Murene  af  Byen  Yen-yang-shien,  der  ligger  smukt  paa  Vej-hos 
venstre  Bred.  To  Broer,  hvoraf  den  første  gik  over  Bifloden  Tung-ho, 
den  anden  over  selve  Vej-ho,  vare  endnu  mellem  os  og  Husene. 
Begge  Broer  have  en  brøstfældig  Trækonstruktion,  den  anden  er  paa 
sidste  Trediedel  en  Skibsbro.  Vej-ho,  der  i  Strømdraget  er  temmelig 
dyb,  er  her  520  Skridt  bred;  dens  højre  Bred  er  tilsandet,  den  venstre 
dybt  indskaaren  i  Løssen.     Paa  den  venstre  Bred  blev  der  afholdt  et 


4lf)  Fra  Si-ngan-fu  til  Lan-t«chou-fu. 

lille  Marked.  De  handlende  tingede  om  Prisen  paa  Bælgfrugter,  og 
Fiskerne  gjorde  gode  Forretninger  med  deres  tillokkende  Varer  fra 
Vej-hos  gule  Vande.  Vi  tog  ind  i  Kun-kvan,  der  strax  vakte  Opmærk- 
somhed ved  en  stor  Aandemur;  dets  tre  Værelser  vare  prydede  med 
Aftryk  af  gamle  Indskrifter  og  en  fire  Blade  stor  Forklaring  over  en 
Mængde  Segl,  tilhørende  berømte  Mænd. 

Den  næste  Morgen  betraadte  vi  et  ejendommeligt  Gebet,  som, 
vidt  forskjelligt  fra  europæiske  Landskaber,  samtidigt  med  at  besidde 
Nyhedens  og  det  storartedes  Tillokkelse  i  det  mindste  tilsyneladende 
ogsaa  bærer  Trøstesløshedens  og  Dødens  Præg.  Jeg  taler  her  om 
Østasiens  udstrakte  Løssgebeter,  om  hvis  Existens  vi  først  have  faaet 
sikker  Kundskab  af  Raphael  Pumpelly  i  Aaret  1864. 

For  at  faa  en  rigtig  Forestilling  om  det  uhyre  Gebet,  som  er 
bedækket  med  Løssjord,  er  det  nødvendigt  at  betragte  dets  Grænser. 
Mod  Øst  kunne  vi  sætte  som  Grænse  den  115  Grad,  østlig  Længde  for 
Greenwich,  indtil  Hoang-ho,  mod  Syd  den  34  Bredegrad  (sandsynligvis 
endnu  omfattende  Hoang-hos  Kilder).  Om  ogsaa  den  vestlige  Grænse 
ikke  nøjagtigt  kan  angives,  er  det  dog  rimeligt,  at  Løssaflej ringen 
strækker  sig  fra  Hoang-hos  Kilder  langt  mod  Nordvest;  vi  fandt  saa- 
ledes  den  gule  Jord  endnu  ved  Tung-hoan-shien  under  den  94  Brede- 
grad. I  Norden  endelig  bliver  Gebetet  bestemt  ved  Nan-san  Bjergenes 
Affald  og  Hoang-hos  store  Bue.  Løst  beregnet  omfatter  derefter  Løss- 
gebetet  et  Omraade.  der  er  større  end  Østrig-Ungarn. 

Førend  vi  nærmere  tage  disse  uoverskuelige  Plateauers  sæl- 
somme Dannelser  og  forunderlige  Former  i  Øjesyn,  vil  jeg  forsøge  ved 
Hjælp  af  de  nyere  Theorier  at  forklare  Læseren,  hvorledes  »Løss«en 
er  opstaaet  og  endnu  stadigt  fremkommer. 

Vandets  Magt  kjender  enhver  i  al  Fald  af  den  romerske  Klas- 
sikers bekjendte  Ord:  Draaben  udhuler  Stenen.  I  forskjellig  Grad 
virker  Regnvandet  selv  paa  Centralasiens  Bjergkæmpers  mest  impo- 
nerende Klippedannelser.  Først  danner  der  sig  Sprækker,  derpaa 
Spalter;  endelig  løsnes  en  Blok  og  styrter  larmende  ned  i  Dybet,  idet 
den  river  med  sig  alt,  hvad  der  ikke  er  stærkt  nok  til  at  modstaa 
Stødets  Magt.  De  jordagtige  Bestanddele  i  Fugerne  mellem  Stenene 
blive  rystede  ud  af  den  faldende  Blok;  hvad  den  træffer  af  løsere  Be- 
skaffenhed paa  sin  Vej,  Jordklumper  o.  lign.,  knuses  til  Støv,  Stenenes 
Hjørner  og  Kanter  blive  stødte  af  og  knuste,  og  saaledes  dannes  der  nyt 
Grus.  som  aldrig  faar  Ro,  selv  ikke  da,  naar  det  er  bleven  forvitret  ved 
Luftens  Indflydelse,  og  som,  idet  det  stadigt  bliver  mindre  og  mindre, 
til  sidst  ligeledes  falder  hen  til  Støv.    Saaledes  fremkommer  Materialet 

til  Løssdannelsen.    Hvis  der  nu  ikke  gaves  andre  Motorer,  der  greb  ind, 
vilde   vi  i  Dalene  og  Kløfterne   i   disse  Bjerge   finde  Lassen   aflejret    i 
stor  Mængde;  en  Befolkning  vilde  strømme  til  og  vilde  med  Glæde  op 
slaa  sit  laste  Hjem  der,  hvor  den  frugtbare  Jordbund  til  enhver  A årstid 
faar  tilstrækkelig  Regn  og  saalecles  maa  vinde  i  Kraft. 

Men  vi  finde  her  hverken  en  Befolkning  eller  den  ventede 
Mængde  Løss,  derimod  som  oftest  en  ufrugtbar,  stenet  Jordbund. 
Hvorledes  skal  dette  forklares? 

Tibets  Højdeplateauer  naa  den  usædvanlige  Højde  af  fra  14000  — 
17000  Fod;  Anrets  Temperatur  er  følgeligt  langt  ringere  end  i  Egnene 
mod  Øst,  der  jo  ligge  lavere.  Da  Atmosfæren  stedse  søger  at  udligne 
Forskjellen  i  Temperaturen,  høre  særdeles  heftige  Vestenstorme  paa 
Østranden  af  det  tibetanske  Højland  til  de  atmosfæriske  Fænomener, 
der  ere  karakteristiske  for  disse  Egne.  Disse  Storme  oprode  Jorden, 
hvirvle  Støvet  op  i  Luften  og  føre  det  med  sig.  Jo  længere  mod  Øst. 
desto  mere  mindskes  saaclanne  Orkaners  Kraft;  Støvskyerne  synke  til 
Jorden  og  bedække  Straa  og  Græs  med  et  guligt  Overtræk.  Endnu 
den  Dag  i  Dag  kan  den  rejsende  blive  Øjenvidne  til  Udviklingen  af  saadanne 
Løsslag.  Græsstraaene  danne  saaledes  en  lille  Skov,  mellem  hvis  smaa 
Stammer  Støvet  opdynges  Aar  for  Aar,  idet  det  stadigt  bliver  fastere 
og  danner  Grundlag  for  Fremkomsten  af  nye  Dannelser. 

Hele  denne  Aflejring  af  Løss  er  ikke  andet  end  en  Samling 
af  forskjelligartede  Forvitrings-  og  Dekompositionsprodukter,  som 
Vinden  har  ført  med  sig  fra  Bjergene,  og  som  have  faaet  deres  lod- 
rette Struktur  ved  det  spinkle  Stillads,  som  er  dannet  af  hentørrede 
Græsstraa. 

At  Aflejringen  af  Løss  ikke  har  fundet  Sted  videre  mod  Syd 
over  Sin-ling  Bjergene,  forklares  for  det  første  ved  den  bestemte 
vestlige  Retning,  som  de  omtalte  Orkaner  have,  og  dernæst  ved, 
at  Bjergene  ere  tilstrækkeligt  høje  til  at  kunne  fungere  som  en 
skærmende  Mur. 

Løssjorden  er  fin  og  porøs;  den  lader  sig  gnide  mellem 
Fingrene  til  et  fint,  mellignende  Støv.  Der  lader  sig  næsten  altid 
paavise  kulsur  Kalk.  Farven  er  som  oftest  rød-  eller  mørkegul,  under 
Tiden  med  et  Stænk  i  det  graalige.  Alt  rindende  Vand,  som  strømmer 
gjennem  Løssegnene,  antager  ogsaa  denne  Farvning,  og  vi  faa  paa 
denne  Maade  den  nær  liggende  Forklaring  af  Navnet  Hoang-ho,  den 
gule  Flod. 

Løssen  viser  ikke  Spor  til  Lagdannelse,  hvad  der  maatte  være 
Tilfældet,     hvis    dens    Fremkomst    kunde    tilskrives    andre    Aarsagcr, 

saaledes  f.  Ex.  hvis  den  allerede  omtalte  rejsende  Pumpellys  Anskuelse 
var  den  rigtige;  han  antager  nemlig,  at  Løssen  er  en  Ferskvands- 
dannelse  *). 

Tykkelsen  af  Løsslaget  er  meget  forskjellig.  Medens  den  i 
det  østlige  Kina  sjældent  er  over  30  Alen,  træffe  vi  i  Provinsen 
Schen-si  allerede  Løssvægge,  der  have  en  Højde  af  900  Alen.  De 
Højder,  som  ere  bedækkede  med  Løss,  kunne  ligeledes  være  anselige. 
I  Nærheden  af  Sining-fa  og  ved  Bjergpasset  Nan-san  (mellem  Lan- 
tschou-fu  og  Ku-liang-shien)  betraadte  vi  saaledes  Løssterrænet  i  en 
Højde  af  omtrent  1500  Alen.  Naturligvis  ere  Bjerge,  der  ere  betydeligt 
højere,  fri  for  Løss,  medens  Aflejringerne  ere  desto  mægtigere,  jo 
dybere  man  kommer  ned. 

Naar  man  rejser  oppe  paa  et  Løssplateau,  vil  man  selv  med 
den  livligste  Fantasi  neppe  kunne  danne  sig  en  rigtig  Forestilling  om 
et  Løsslandskabs  orografiske  Karakter  eller  dets  Enkeltheder;  de 
mangfoldige  Kløfter,  Spaiter  og  snoede  Hulveje  med  stejle  Vægge  — 
alt  dette  skjules  af  den  bølgede  Overflade.  Terrænets  umærkelige 
Stigning  vækker  den  Formodning  hos  os,  at  Skraaningerne  ikke  have 
noget  at  sige;  naar  man  saa  efter  en  flere  Timers  Marsch  spørger 
Barometret  til  Raads,  faar  man  først  den  nedslaaende  Overbevisning 
om,  at  man  paa  Rejser  i  Løssgebetet  har  tabt  Evnen  til  at  taxere 
Højder.  Xaar  vi  gjøre  denne  Iagttagelse,  befinde  vi  os  paa  den  første 
H"ide,  som  vi  let  have  naaet.  Vejen  svinger  til  Siden  henimod  den 
gabende  Indgang  til  en  Hulvej,  der  i  hele  sin  Rrede  er  dækket  med 
en  halv  Alen  højt  Støv.  Efter  nogle  Minuters  Forløb  staa  vi  ved 
Randen  af  en  lodret,  adskillige  Alen  dyb  Skrænt  og  nyde  der  et 
vidunderligt  Skue.     Det  Spørgsmaal  paatrænger  sig  en:  Er  det  Kunst- 


*)  Ligesom  i  den  europæiske  Løss.  saaledes  finde  vi  ogsaa  i  den  asiatiske  følgende 
tre  Objekter:  »Løssmånnchen«*),  faste,  oftest  runde  Jordknolde  af  forskjellig 
Størrelse,  mergelagtige  Konkretioner,  hvis  Længdeaxer  altid  staa  lodret;  Knogler 
af  fossile  Landpattedyr  og  endelig  en  uhyre  Masse  Landsneglehuse.  Navnlig 
det  sidste  Fund  beviser  tydeligt,  at  Løssen  ikke  er  en  Aflejring  af  et  fordums 
Vand.  De  Snegle,  der  forekomme  i  den  kinesiske  Løss  ere  udelukkende 
Landsnegle  og  for  største  Delen  saadanne,  som  endnu  leve.  De  høre  til 
Slægterne  Helix,  Pupa  og  Succinea.  De  Huse,  vi  have  samlet,  ere  endnu  ikke 
nærmere  bestemte,  men  de  staa  dog  i  nært  Forhold  til  dem,  der  forekomme  i 
den  europæiske  og  navnlig  den  ungarske  Løss.  De  Arter,  der  ere  karakte- 
ristiske for  Europa  ere  Helix  hispida,  Pupa  muscorum,  Succinea  oUonga. 


*)  Til  det  tyske  Ord  kan  intet  tilsvarende  dansk  findes.  Efter  Professor  Johnstrups  venlige 
Oplysning  maa  denne  Dannelse  rimeligvis  være  neget  lignende  som  de  forunderlige  Konkretioner, 
der  af  Svenskerne  kaldes  »Marlekom,  »Nåckebrod«  o.  lign.  Oversætterens  Anm. 

værker?  Er  det  dannet  af  Menneskehænder?  Det  er  umuligt!  Nej! 
Naturen  har  her  frembragt  og  arbejdet  paa  en  saa  lunefuld  Maade. 

Amfitheatralsk  hæve  mægtige  Terrasser  af  uhyre  Brede  i  lod- 
rette ,  bratte  Trin  sig  op  af  de  mørke  Kløfter  indtil  Plateauets  flade 
Højde  paa  den  anden  Side;  man  skulde  tro,  at  de  gamle  Ægyptere  her 
havde  hentet  Modellen  til  Trinene  paa  deres  i  Forhold  ubetydelige 
Pyramider,  eller  at  vi  her  saa  Murruiner  af  forfaldne  Kæmpetempler, 
over  hvilke  dog  endnu  den  flade  runde  Kuppel  beskyttende  breder  sig. 
Men  trods  Symmetrien  i  de  mægtige  Terrasser,  trods  den  mærkværdige 
Nøjagtighed  i  Konfigurationerne,  som  ere  føjede  til  hverandre,  og 
hvor  Naturen  stedse  har  forstaaet  at  danne  og  opfinde  noget  nyt, 
tror  man  dog  at  se  et  »forbandet«  Land,  hvor  en  usynlig  Ødelæg- 
gelsens og  Forstyrrelsens  Dæmon  har  udfoldet  sin  Virksomhed.  For- 
gjæves  søger  man  et  livsfrodigt  Træ  eller  en  Hytte  —  overalt  hersker 
Stilhed,  lydløs  Ro,  Død.  Der  hører  en  Del  Fantasi  til  for  rigtigt  at 
forestille  sig  et  Landskab  paa  Maanen,  thi  vore  Maanekort  kunne 
kun  tilnærmelsesvis  og  i  stor  Formindskelse  vække  en  saadan  Fore- 
stilling, men  et  saadant  Billede  svævede  for  min  Tanke,  da  jeg  gjentagne 
Gange  ytrede  til  mine  Rejsefæller:  »Saaledes  maa  der  se  ud  paa 
Maanen,  saa  trøstesløst,   saa  fortvivlet!« 

Hvis  jeg  tør  tillade  mig  det,  kunde  jeg,  for  at  give  Læseren 
en  anden  Anvisning  til  Forestillingen  af  et  Løsslandskab,  sammenligne 
det  med  en  gammel,  fortørret  Kæmpe-Schwejtserost,  hvor  der  var  gjort 
Snit  paa  forskjellige  Steder;  ogsaa  Farven  er  den  samme.  Ogsaa  her 
ere  de  lodrette  Vægge  forsynede  med  en  uhyre  Mængde  snart  større, 
snart  mindre  Udhulinger,  som  ofte  sidde  i  regelmæssige  Rækker,  der 
i  horisontale  og  parallele  Linier  løbe  fra  den  ene  Kant  til  den  anden, 
men  som  ogsaa  ofte  sidde  saa  uregelmæssigt  paa  Væggenes  Flader, 
som  om  de  vare  frembragte  under  et  Bombardement  med  Kanon- 
kugler af  et  enormt  Fremtidskaliber.  Disse  Udhulinger  ere  imidlertid 
dannede  af  Menneskehænder  og  tjene  Hundredtusinder  til  Boliger,  der 
foruden  den  Fordel  at  være  billige  tillige  frembyde  andre  Fortrin,  thi 
om  Vinteren  beskytte  de  godt  mod  Kulden,  og  om  Sommeren  bevare 
de  en  forfriskende  Kølighed.  I  Løssvæggene,  og  navnlig  hvor  deres 
Fod  beskylles  af  et  ikke  udtørrende  Vand,  finder  man  hele  Kolonier 
og  Byer,  hvis  Indbyggere  udelukkende  leve  af  Agerdyrkning. 

Løssen  har  en  udtalt  Tilbøj lighed  til  lodrette  Spaltninger, 
hvilket  tilstrækkeligt  forklares  af  den  Maade,  hvorpaa  den  fremkommer. 
Græsstraaene ,  som  paa  en  vis  Maade  dannede  Skelettet  i  disse  Lag 
af  Støv,  som  er  bleven  ført  derhen  ved  Vinden,    staa  lodret  og  deres 

Kapillaritet  er  Grunden  til.  at  ethvert  Nedslag  strax  bliver  opsuget 
af  den  porøse  Jord  og  trænger  ned  i  Dybden.  Her  samler  Regn- 
vandet sig,  og  her  maa  vi  i  opløst  Tilstand  finde  alle  de  Salte,  som 
give  den  tilsyneladende  trøstesløse,  gule  Jord  den  store  Frugtbarhed, 
som  er  vidt  og  bredt  bekjendt,  og  som  fritager  Beboerne  for  alt 
Arbejde  med  Gjødning.  Denne  Skat  af  gjødende  Stoffer  nede  i  Grunden 
staar  i  stadig  Kommunikation  med  Markplanternes  Rødder,  og  derfor 
lykkes  Sæden  her,  selv  naar  al  Vegetation  dør  hen  i  andre  Egne  som 
Følge  af  Maaneders  Tørke. 


Fi.u'.  94.     Hulvej  i  L 


Den  rejsende  søger  dog  forgjæves  det  saftige  grønne,  som 
findes  hos  vellykket  Sæd.  Luften  er  ikke  ren;  den  er  stadig  svangret 
med  Støv,  der  aflejrer  sig  paa  Afgrøden  lige  saa  godt  som  paa 
Klæderne  i  saa  tykke  Lag,  at  enhver  Gjenstand  strax  antager  en  gul 
Farve.  Som  Følge  heraf  ligner  en  Mark  om  Foraaret  i  et  Løss- 
landskab  en  europæisk  Stubmark  om  Efteraaret.  i  Stedet  for  at  staa 
frisk  srrøn. 

Hvis  vi,  selv  blot  tilnærmelsesvis,  vare  i  Stand  til  at  kunne 
bestemme,  hvor  høj  den  aarlige  Løssaflejring  er,  havde  vi  et  Holde- 
punkt til  at  kunne  ansætte  det  Antal  Aar,  som  er  forløbet  siden 
Diluvialperioden,  hin  Tid,  da  hele  Centralasien  endnu  var  et  Bækken 
uden  Afløb,  da  der  endnu  ikke  existerede  nogen  Hoang-ho  eller 
Yang-tse-kiang ,  ingen  Stenørken  Kopi  eller  Sandørken  Schamo.  Lad 
os  f.  Ex.  antage  —  for  at  forebygge  Misforstaaelse  bemærker  jeg  forud, 


Fig.  95      Ufrivillig  Gymnastik  i  Løssgebetet. 


at  det  følgende  Exempel  aldeles  ikke  hviler  paa  noget  povitivt  Grundlag, 
men  snarere  kunde  svare  til  Opløsning  af  en  Ligning  med  to  ube- 
kjendte  —  lad  os  altsaa  antage,  at  Løssplateauerne  aarligt  hæve  sig 
en  Linie.  Naar  vi  nu  vide,  at  der  i  Provinsen  Schen-si  findes  Løss- 
aflejringer,  som  ere  1800  Fod  høje,  vilde  vi  mindst  behøve  259200 
Aar,    naar  vi  aarligt  skulde  bringe  et  en  Linje  højt  Lag  Løss  hen  til 

27 


418  Fra  Si-ngan-fn  til  Lan-tschou-fu. 

det  Sted,  hvorfra  det  kom.  Antages  en  mindre  Aflejring  om  Aaret, 
vilde  Tiden  naturligvis  blive  større  og  omvendt. 

Lad  os  nu  vende  tilbage  til  vor  Rejse  for  paa  Vejen  gjennem 
de  støvede  Landskaber  at  lære  andre  Ejendommeligheder  ved  den  gule 
Jord  at  kjende  og  for  at  gjøre  os  bekjendte  med  Beboerne  af  disse 
ensformige,  ejendommelige  Egne,  deres  Levevis  og  Indretningen  af 
deres  Boliger. 

Ved  Solens  Opgang  forlod  vi  Yen-yang-shien,  besteg  nogle 
lavere  Terrasser,  som  skille  Vej-hos  Floddal  fra  Kint-suj-hos,  en  Biflod 
til  den  første,  og  naaede  efter  en  interessant  Marsch  Byen  Li- 
tschuan-shien. 

Denne  Bys  Navn  giver  mig  Anledning  til  at  sige  nogle  Ord  om 
Betydningen  af  de  Stavelser,  der  blive  føjede  til  Stednavne  i  Kina. 
De  betegne  Stedet  med  Hensyn  til  dets  politisk  administrative  Rang. 
Denne  Inddeling  blev  nøjagtigt  præciseret  i  Midten  af  det  7de  Aar- 
hundrede  af  den  tredie  Regent  af  Tang-Dynastiet  (Kejserinde  Vu-hou),  men 
undergik  dog  i  Tidens  Løb  adskillige  Forandringer.  Stavelsen  »sen« 
skulde  altid  betegne,  at  vedkommende  By  var  Provinshovedstad.  Re- 
sidens for  Vicekongen  eller  Statholderen,  men  vi  finde  dog  kun  Ordet 
anvendt  i  offentlige  Beretninger,  og  i  daglig  Tale  kaldes  disse  Byer 
ogsaa  »fu«  ligesom  enhver  anden  Kredsby.  Hovedstaden  i  Provinsen 
Schen-si  skulde  egentlig  hedde  »Si-ngan-sen«  og  ikke,  som  den  almin- 
deligt kaldes,  »Si-ngan-fu«.  Stavelserne  »tschou«  og  »shien«  betyde, 
at  en  højere  Civilembedsmand  beklæder  Værdigheden  som  Øvrigheds- 
person i  den  paagældende  By:  en  Tschou-Mandarin  har  den  højere 
Rang.  »Tjen«  hæver  Byen  til  en  Markedsflække  med  eller  uden  sub- 
alterne Civilembedsmænd,  »Ye«  betyder  en  Rejsestation  uden  Øvrig- 
hedsperson, »Pu«  simpelt  hen  en  Landsby.  Selve  Navnene  paa  Byerne 
staa  i  Almindelighed  i  Forbindelse  med  deres  Tilblivelses  Historie 
eller  andre  historiske  Begivenheder  lige  som  ogsaa  med  deres  geogra- 
fiske Beliggenhed,  f.  Ex.  Schanghai,  Torvet  over  Havet,  Peking,  nordlig 
Kejserresidens,  Yy-men,  Yy's  (Nephrit)  Port  o.  o.  v.  De  Landsbyer, 
der  ligge  nærmest  ved  de  større  Stæder  angive  ved  deres  Navn  Af- 
standen fra  Staden,  f.  Ex.  San-schi-li-pu,  Landsbyen  30  Li  borte;  Vu- 
schi-li-pu,  Landsbyen  50  Li  borte. 

Først  med  den  næste  Frokoststation  begyndte  den  alvorlige 
Bestigning  af  Løssplateauets  Højder.  Dets  Spalter  ere  grelt  markerede, 
dybt  og  skarpt  indskaarne  samt  uden  Vand.  Paa  samme  Vis  sno  de 
indtil  45  Alen  dybe  Hulveje  sig  labyrintisk  i  Slangelinier  opad. 
Vejens  Brede  tillader  kun   en  Vogn   at  passere,    og  Kudskene   lyttede 

i  lerfor  fra  Tid  til  anden  i  ængstlig  Spænding  efter  enhver  Lyd  for  til 
rette  Tid  at  kunne  vige  ind  til  Siden  i  Sidehulveje,  der  vare  anbragte 
hist  og  her,  hvis  de  skulde  møde  en  Vogn. 

Ubekjendt  med  Hemmelighederne  ved  disse  Kommunikations- 
veje forlod  jeg  Vognkolonnen  for  at  vinde  et  Forspring;  thi  kun,  hvis 
jeg  naaede  op  paa  Højden,  vilde  det  være  mig  muligt  at  gjøre  et 
Rids  af  Omgivelserne  paa  mit  Kort.  Efter  at  jeg  var  naaet  derop, 
var  jeg  en  Times  Tid  beskjæftiget  med  dette  Foretagende. 

Endelig  kom  Herr  Loczy,  der  ligesom  jeg  havde  skilt  sig  fra 
Karavanen  for  at  samle  Konkylier.  Det  var  tydeligt;  vi  vare  gaaede 
vildt.  Skulde  vi  gaa  tilbage  for  at  finde  det  Sted,  hvor  vi  havde  for- 
ladt Hovedvejen?  Hvilke  Kjendingsmærker  kunde  de  lodrette  Vægge 
give  os  i  den  dybe  Hulvej?  Vi  lagde  os  ned  og  lyttede  efter  enhver 
Støj.  Forgjæves.  Det  forekom  os  at  være  det  bedste  at  blive  oppe 
paa  Højden  og  begive  os  afsted  i  nordlig  Retning.  Efter  faa  Minuters 
Forløb  fik  vi  rigtigt  nok  Øje  paa  en  stor  Støvsky,  som  bevægede  sig 
opad  langs  en  flad  Kuppel.  Der  var  vore  Folk!  Vi  besteg  vore 
Ridedyr  og  jagede  afsted  efter  Støvskyen.  Ak !  Det  varede  ikke  længe. 
Det  flade  Terræn,  hvorpaa  vi  red,  var  pludseligt  gjennemskaaret, 
Spalten  af  en  overordenlig  dyb  Hulvej  laa  gabende  for  vore  Fødder, 
og  Muldyrene  standsede  ængstligt  med  et  pludseligt  Ryk.  Vi  søgte 
en  Udvej  til  højre,  til  venstre  —  overalt  fandt  vi  kun  dybe  Afgrunde; 
vi  vare  afskaarne.  Støvskyen  var  forlængst  fovsvunden,  da  vi  endelig 
efter  mange  frugtesløse  Forsøg  opdagede  en  Kineser,  som  arbejdede 
paa  sin  Mark.  Han  var  alene.  Hans  Glæde  over  den  uventede  Frem- 
komst af  to  fremmede  Skikkelser  var  langt  ringere  end  vor;  det 
lykkedes  os  imidlertid  snart  at  forjage  hans  Frygt,  men  det  var  langt 
vanskeligere  at  overtale  ham  til  at  vise  os  den  rigtige  Vej.  Først  en 
lille  Krans  med  klingende  Kobbermønter  bevirkede,  at  han  satte  sin 
Plov  fra  sig  og  tiltraadte  Bestillingen  som  Vejviser.  Nu  først  indsaa 
vi  de  uhyre  Vanskeligheder,  som  optaarne  sig  for  den,  der  ikke  kjender 
Vejen;  Omegnen  er  i  vid  Omkreds  undermineret  af  Hulveje,  som  ind- 
byrdes krydse  hverandre,  clerpaa  igjen  føre  op  i  Højden  for  at  løbe 
der  en  Tid,  kort  sagt,  selv  Beboerne  maa  besidde  en  betydelig  Sted- 
sands for  blot  nogenlunde  at  kunne  finde  sig  til  Rette  i  de  talrige 
Spalter  og  Kløfter. 

Da  vi  endelig  vare  komne  hen  i  Nærheden  af  Hovedvejen, 
mødte  vi  en  af  Soldaterne  af  vor  Eskorte,  som  ligeledes  var  faret 
vild.  Bonden  gav  ham  de  fornødne  Oplysninger  om  den  Retning,  han 
skulde   slaa  ind  paa,    og  om  de  Mærker,    hvorpaa  han  kunde  kjende 

den  rigtige  Vej.  Paa  vor  videre  Marsch  foer  vi  endnu  en  Gang  vild, 
men  Soldaten,  der  var  mere  fortrolig  med  Landets  Forhold  end  vi. 
var  snart  i  Stand  til  at  faa  en  Ende  paa  den  kortvarige  Forlegenhed, 
idet  han  udspurgte  Markarbejderne,  som  han  med  lydelige  Raab  kaldte 
hen  til  Kanten  af  Hulvejen. 

Den  næste  Dag  blev  jeg  overrasket  af  en  anden  ubehagelig 
Hændelse,  der  ligeledes  blev  forvoldt  ved  den  gule  Jords  ejendommelige 
I  fdseende. 

Gjort  vis  ved  de  oven  omtalte  Erfaringer,  besluttede  jeg  herefter 
altid  at  blive  i  Nærheden  af  Rejsekolonnen.  Men  dels  for  at  have  en 
større  Udsigt  over  Egnen,  dels  for  at  undgaa  Støvet,  der  udfyldte  Hul- 
vejen som  en  mørk,  uigjennemsigtig  Skymasse  og  besværede  Øjne  og 
Lunger,  foretrak  jeg  at  gaa  oppe  paa  det  umiddelbart  tilgrænsende 
Terræn,  navnlig  naar  nogle  til  Stede  værende  Fodspor  viste,  at  andre 
rejsende  havde  gaaet  der  før. 

Endskjøndt  en  Soldat  misbilligende  rystede  paa  Hovedet  og 
utvetydigt  gav  mig  det  Raad  at  følge  Vejen,  klatrede  jeg  op  ad  Hul- 
vejens stejle  Skrænt  og  vandrede  trøstigt  videre  i  den  sikre  Forvent- 
ning, at  Forskj ellen  i  Højden  snart  vilde  blive  udlignet.  Efter  en 
kort  Stunds  Forløb  skraanede  den  flade  Grund  ubetydeligt  henimod 
Vejens  Retning,  jeg  befandt  mig  foran  en  stejl  Væg,  der  havde  en 
Dybde  af  9  Fod;  jeg  vandt  ned  over  den  med  et  forsigtigt  Spring. 
Næppe  var  det  sket,  førend  jeg  fik  en  let  Følelse  af  Anger,  thi  jeg 
indsaa,  at  det  vilde  være  umuligt  at  klatre  op  ad  Væggen,  hvis  jeg 
skulde  blive  nødt  til  at  vende  om. 

Der  skulde  endnu  overvindes  en  anden,  lignende  Hindring. 
Men  først  saa  jeg  ned  i  Hulvejen,  om  det  dog  ikke  vilde  være  hen- 
sigtsmæssigere at  springe  der  ned.  Hensigtsmæssigere  ganske  vist, 
men  15  Alens  Dybde!  Der  gaves  ingen  anden  Udvej  end  at  føre  det 
begyndte  til  Ende.  I  de  næste  to  Minuter  var  jeg  en  Fange  paa  en 
lille  Flade  af  9—10  Kvadratalen.  Paa  min  højre  Haand  havde  jeg 
Hulvejens  dybe,  lodrette  Væg,  paa  min  venstre  en  flere  hundrede 
Alen  dyb  Skrænt,  der  gik  ned  mod  Dalen,  og  foran  mig  en  skarp 
Kant,  der  skilte  de  to  Svælg  fra  hverandre,  og  som  var  bred  nok  til 
en  Rovfugls  Kløer  men  ikke  til  en  Menneskefod.  Den  havde  en 
Længde  af  omtrent  6  Alen,  og  derfra  hævede  sig  atter  et  lille  Plateau, 
hvorfra  det,  saa  vidt  jeg  kunde  iagttage  det,  snarere  vilde  blive 
muligt  at  springe  ned  i  Hulvejen. 

Men  hvorledes  skulde  jeg  komme  derhen?  Jeg  maa  tilstaa, 
at  jeg  blev  noget  ængstlig  til  Mode,  men  jeg  saa  ingen  anden  Udvej, 

jeg  maatte  vove  det  selv  med  Fare  for  at  styrte  ned  i  Dybet  sammen 
med  Muren.  Forsigtigt  undersøgte  jeg  med  hvert  Skridt  Grundens 
Tilstand;  endelig  naaede  jeg  Kanten  og  satte  mig  overskrævs  derpaa. 
Mit  Hjerte  bankede  og  mine  Hænder  rystede  af  Spænding.  Jeg  lukkede 
nogle  Øjeblikke  Øjnene  for  at  faa  den  fornødne  Ro  over  mig,  og  der- 
paa begyndte  jeg  det  korteste,  men  farligste  Ridt,  jeg  har  foretaget  i 
mit  Liv.  De  skarpe  Kanter  smuldrede  itu  under  mit  Legemes  Vægt, 
og  jeg  hørte  Larmen  af  de  nedtrillende  Klumper  op  fra  den  slemme 
Kløft;  saa  forekom  det  mig,  som  om  den  tynde  Væg  langsomt  gav 
sig  til  at  hælde  til  Siden,  krampagtigt  strakte  jeg  Armene  frem  for 
at  fatte  om  Kanten,  der  nu  blev  bredere;  gispende  efter  Luft  trak 
jeg  mit  Legeme  efter  og  saa  tilbage  paa  den  farlige  Vej.  Jeg  var 
paa  ny  fangen;  thi  den  Plet  Jord,  hvorpaa  jeg  stod,  var  kun  en  0  i 
Fortsættelsen  af  den  skarpt  kantede  Aas. 

»Kung-sche,  Kung-sche!«  raabte  jeg,  da  jeg  ved  at  se  ned  i 
Hulvejen  opdagede  denne  vor  Tjener,  som  med  langsomme,  besindige 
Skridt  arbejdede  sig  frem  paa  Vejen.  »Jeg  maa  ned  her!«  »Gaa 
bare  videre  der  oppe,  Master!«  svarede  han  beroligende,  thi  han  havde 
ingen  Anelse  om  den  Klemme,  hvori  jeg  befandt  mig.  Jeg  sagde 
ham  i  faa  Ord,  at  det  var  umuligt.  »De  kan  ikke  komme  ned  her; 
saa  maa  De  vende  om!«  —  »Det  kan  jeg  heller  ikke!«  Kung-sche  lo 
som  en  rigtig  Kineser.  Det  var  ret  en  mislig  Situation.  Nu  kom 
Lau-tschau,  Kronometerbæreren,  pustende  og  sveddryppende  omkring 
Hjørnet.  Kung-sche  gav  ham  i  al  Hast  en  Meddelelse  om,  at  jeg 
der  oppe  ventede  paa  at  blive  forløst,  og  de  raadsloge  da  om,  hvor- 
ledes de  skulde  komme  mig  til  Hjælp.  Lau-tschau  lagde  Kronometret 
fra  sig  og  klatrede  op  paa  Skuldrene  af  Kung-sche,  som  havde  støttet 
sig  mod  Løssvæggen.  Jeg  fattede  strax  Manøvren,  spændte  min 
Revolver  og  Jagtkniv  af  og  kastede  dem  ned  paa  Vejen.  Endskjøndt 
jeg  godt  indsaa  Umuligheden  i  at  naa  den  øverst  staaende  Mands 
Skuldre,  selv  hvis  jeg  vilde  hænge  mig  i  udstrakte  Arme  paa  Væggens 
Kant,  havde  jeg  ingen  anden  Udvej  end  at  gaa  ind  paa  dette  Forslag. 
Jeg  rutschede  ned  ad,  stedse  hurtigere,  mine  Fødder  strejfede  Lau- 
tschaus  Skuldre  uden  at  faa  Fæste,  men  Faldets  Hastighed  blev  dog 
mindsket,  Lau-tschau  faldt  ovenpaa  mig  og  vi  begge  paa  Kung-sche. 

Jeg  var  frelst,  men  den  stakkels  Kung-sche  havde  forstuvet 
sin  Ha  and  ved  Experimentet. 

Jeg  havde  samlet  Erfaringer  nok  til,  at  jeg  ikke  paa  den 
videre  Rejse  i  Løssegnene  skulde  vogte  mig  for  Extravagancer;  jeg 
vidste   nu,    at   det   paa  de  ubekjendte  Løssplateauer  er  aldeles    nød- 


4£!2  Fra  Si-ngan-fu  til  Lan-tschou-fu 

vendigt  at  blive  paa  Vejen,  thi  Strejferier  uden  Ledsagelse  af  prøvede 
Førere  hævne  sig  altid  paa  en  mer  eller  mindre  følelig  Maade.  Det 
fortjener  uformindsket  Anerkjendelse  og  Beundring,  at  Kineserne  ved 
Vejenes  Anlæg  have  forstaaet  at  omgaa  eller  overvinde  alle  Naturens 
Hindringer. 

Under  en  jævn  men  stadig  Stigning  naaede  vi  Staden  Young- 
sso-shien.  der  ligger  i  en  Højde  af  3600  Fod.  Denne  Station,  der  er 
omgivet  af  en  kreneleret  Mur  ligger  i  en  Løsskløft,  hvis  stejle  \ægge 
med  sine  Tusinder  af  Huler,  der  ere  anbragte  i  Gallerier,  danne  en 
anden  Stad. 

Naar  vi  nu  ville  kaste  et  lille  Blik  paa  denne  Løssby,  ville  vi 
let  faa  en  Forestilling  om  Løssboligerne  i  det  hele  taget  i  en  vid  Om- 
kreds. Boligerne  ere  i  Almindelighed  udhulede  ved  Skraaningens  Fod 
og  bestaa  meget  hyppigt  af  to  til  tre  Værelser,  som  ere  forbundne 
med  hinanden  ved  Døraabninger.  De  ere  saa  rummelige,  at  de  af 
dem,  der  fungere  som  Værtshuse,  ofte  kunne  herbergere  20  til  30  Muldyr. 
Loftet  er  altid  hvælvet,  det  ujævne  Gulv  dannes  af  den  nøgne  Jord. 
Seng,  Stole  og  Borde  blive  æltede  sammen  af  Lerjorden,  og  kun  de 
mere  velhavende  Løssbeboere  nyde  den  Behagelighed  at  have  trans- 
portable Stole.  Paa  Grund  af  den  enorme  Mangel  paa  Træer  er 
Prisen  paa  Brænde  meget  høj ;  man  maa  derfor  aldeles  renoncere 
paa  Brugen  af  dette  Brændselsmateriale.  Endskjøndt  den  behagelige 
Temperatur  i  disse  Lerboliger  er  ens  hele  Aaret,  og  de  derfor  ikke 
kræve  Opvarmning,  skulle  Beboerne  dog  have  Brændsel  til  Tilberedning 
af  deres  Mad. 

Der  findes  ingen  Stenkulslejer.  og  derfor  samle  Kineserne  Mul- 
æselgjødning  for  at  anvende  den  som  Brændsel.  Der  gives  mange 
Folk,  som  udelukkende  befatte  sig  her  med.  Hele  Dage  igjennem 
følge  de  de  rejsende  Karavaner  og  benytte  ethvert  øjeblik,  hvor  de 
faa  Lejlighed  til  at  fylde  deres  Kurv  saa  hurtigt  som  muligt.  Da  der 
er  mange  Konkurrenter,  der  i  samme  Hensigt  afsøge  Landevejen,  kan 
det  ved  denne  ejendommelige  Bestilling  ikke  undgaas,  at  der  i  de 
rigtige  Øjeblikke  forekommer  komiske  Intermezzoer. 

Boligerne  i  Løssen  ere  mørke,  da  de  saare  sjældent  ere  for- 
synede med  Vindusaabninger.  Om  Dagen  staa  de  for  det  meste 
tomme,  thi  Mændene  gaa  paa  Arbejde  i  Maiken,  og  Kvinderne  sole 
sig  udenfor:  om  Aftenen  oplyses  de  med  simple  Lerlamper,  hvis 
Bomuldsvæge  har  ondt  nok  ved  at  suge  Næring  af  det  tynde  Lag 
Ricinusolie.  Lugten,  der  fremkommer  ved  Uddunstningerne  fra  saa 
mange  Mennesker   og  ved  deres  Urenlighed,  vil  hurtigt  igjen  jage  den 

Europæer,  der  besøger  en  saadan  Hulebolig,  ud  i  det  frie.  Udenfor 
Boligerne  ere  en  Del  Svin  beskjæftigede  med  at  oprode  Jorden;  en 
Gang  imellem  prøver  et  af  dem  paa  at  trænge  ind  i  Hulen,  men 
Husfruen  ser  paa  Solens  Stilling,  at  det  endnu  er  et  utidigt  For- 
langende, og  jager  det  gryntende  Dyr  der  fra. 

Naar  Solen  gaar  ned,  komme  Mændene  strømmende  fra  alle 
Kanter;  den  ene  vender  hjem  fra  Marken  med  sine  Bøfler,  hvor  han 
den  hele  lange  Dag  enten  har  arbejdet  eller  sovet,  den  anden  kommer 
fra  Byen,  hvor  han  har  bragt  sine  Markprodukter  til  Torvs  og  for 
Pengene  kjøbt  et  Mulæsel,  den  tredje  lægger  det  Brændemateriale, 
han  har  fundet,  ovenpaa  det  for  Haanden  værende  Oplag,  og  alle 
have  de  saa  meget  at  fortælle,  at  det  summer  i  den  snævre  Dal  lige- 
som i  en  Bisværm.  Husmoderens  vigtigste  Opgave  er  nu  at  tilberede 
den  sædvanlige  Lædskedrik,  Theen.  Forbruget  er  aldeles  forbausende, 
Kop  paa  Kop  bliver  tømt,  og  Indholdet  i  den  store  Kjedel  synker 
hurtigt,  saa  at  man  maa  tage  Tilflugten  til  Brøndspanden  for  at  kom- 
plettere dermed.  Brøndene  ere  meget  dybe.  Først  i  15 — 30  Alens 
Dybde  støder  man  paa  Grundvandet,  der  gjennem snitligt  har  en  Tem- 
peratur af  9 -10°  G.  (Som  bekjendt  angiver  Brøndvandets  Temperatur 
tilnærmelsesvis  rigtigt  det  paagældende  Steds  Middelvarme).  Vandet 
i  Løssgebetet  udmærker  sig  ved  at  være  forfriskende  og  velsmagende, 
endskjøndt  det  er  uklart.  Naar  det  bliver  kogt,  synke  de  indeholdte 
Jordpartikler  til  Bunds.  Brøndaabningeme  ere  hverken  forsynede  med 
Bæk  værk  eller  dækkede  med  Brædder;  man  maa  derfor  være  meget 
forsigtig,  navnlig  i  Mørke,  for  ikke  at  styrte  ned  deri. 

Med  Nattens  Frembrud  trække  saavel  Menneskene  som  Bøflerne, 
Mulæslerne  og  Svinene  sig  tilbage  til  Hulerne.  Naar  Boligerne  ere 
anlagte  i  Gallerier,  maa  man  benytte  Trapper  og  ofte  halsbrækkende 
Stiger  for  at  komme  op  til  de  øvre  Stokværk. 

Som  vi  havde  iagttaget,  da  vi  naaede  den  med  en  Mur  om- 
givne By  Yong-sso-shien,  er  der  dog  ogsaa  frit  byggede  Smaabyer  i 
disse  Egne.  Selv  under  Rejsen  fik  vi  fra  Tid  til  anden  Øje  paa  mindre 
Pladser,  der  vare  omgivne  med  en  tør  Løssvold  og  som  i  deres  Indre 
skjulte  mer  eller  mindre  forfaldne  Lerhytter.  Men  disse  Landsbyer 
ere  dog  for  største  Delen  ubeboede  Ruiner.  Det  mohamedanske  Op- 
rørs Ødelæggelser  paa  den  ene  Side,  de  Vanskeligheder,  som  man  har 
ved  at  skaffe  sig  Drikkevand  paa  den  anden  (vi  stødte  saaledes  paa 
Brønde  af  90  Alens  Dybde,  hvor  der  ikke  var  Vand)  have  gjort,  at 
disse  Lerbygninger  staa  ubeboede;  de  falde  hen  i  Støv,  og  ingen  føler 
nogen  Trang  til  at  hindre  deres  Forfald.     Disse  Byer,    der  maaske  i 

tidligere  Tid  vare  Hvilestationer  for  talrige  Handlende  og  Kjøbmænd, 
men  nu  kun  et  sørgeligt  Billede  paa  Forgængeligheden,  stemme  den 
rejsende  sørgmodigt  og  vække  den  Tanke  hos  ham,  at  han  er  midt  i 
et  sørgeligt  Eventyr,  midt  i  et  Rige,  der  er  fuldstændigt  uddøet,  som 
ikke  ejer  noget  Middel  til  at  kunne  føde  Mennesker  overhovedet,  thi  det 
egentlige  Liv  rører  sig  borte  fra  Vejen  i  hine  Kløfter  og  Dale,  som 
Landevejen  helst  undgaar  paa  Grund  af  de   vanskelige  Terrænforhold. 

Faa  Li  Nord  for  Young-sso-shien  kom  vi  over  det  4000  Fod 
høje  Pas  »Tu-ssai«.  Intet  Træ,  intet  Græsstraa,  ingen  Sten,  intet 
Vand,  kun  gule  Vægge,  hvori  den  ene  Landsby  var  udhulet  ved  Siden 
af  den  anden;  saaledes  var  den  en  Kløft  lignende  Vej,  hvis  Vægge 
lodret  gik  ned  fra  Højden  af  Plateauet  til  Hulvejens  Støv. 

Vor  sex  Mand  stærke  Militæreskorte,  som  havde  fulgt  os  fra 
Si-ngan-fu,  blev  paa  den  sidste  Station  forstærket  til  elleve,  da  Man- 
darinen forsikrede  os,  at  Egnen  blev  gjort  usikker  ved  forvovne 
Røverbander.  Men  Soldaternes  ydre  Optræden  var  ogsaa  egnet  til  at 
give  selv  den  fejgeste  Røver  Mod  og  Dristighed.  Den  røde  Bluse 
med  sorte  Sømme  og  den  uundgaaelige  hvide  Skive  paa  Bryst  og 
Ryg  formaaede  hverken  at  give  de  svagelige  Skikkelser  et  imponerende 
Anstrøg  eller  at  skjule  Manglerne  ved  deres  Legemsbygning.  De  blaa 
Pludderhoser  gav  Krigerens  Totalbillede  et  plumpt  og  ubehjælpeligt 
Præg.  Naar  man  saa  fra  kinesisk  Side  vilde  gjøre  den  Indvending, 
at  det  dog  ikke  var  her  paa  det  kom  an,  vilde  der  ikke  være  andet 
tilbage  end  at  undersøge  Vaabnene. 

Fire  Mand  vare  bevæbnede  med  9  Alen  lange  Spyd,  hvilken 
Længde  maaske  kunde  være  passende  for  en  Linedansers  Balancerstang, 
medens  den  fordømmer  Soldaten  til  Uvirksomhed.  Ganske  vist  fandtes 
paa  Enden  af  Bambusstangen  en  smal  Jernspids,  omtrent  saa  lang  og 
tynd  som  en  ubrugt  Blyant,  men  dette  frygtelige  Vaabens  Hoved- 
prydelse bestod  i  to  trekantede  Silkefaner,  hvoraf  den  større,  som  sad 
længst  nede,  var  71  ?.  Alen  lang  med  en  Tværstang  paa  4V'2  Alen. 
Ethvert  Vindstød  beredte  Bæreren  ubehagelige  Fataliteter;  Silkestoffet 
blæstes  op,  og  naar  det  en  Gang  var  foldet  ud,  snoede  det  smidige 
Stof  sig  om  Soldatens  Legeme,  saa  at  man  kun  kunde  se  en  lang 
Stang  og  den  tøjlesløse  Fane. 

For  os  Ryttere  bebudede  en  saadan  Beskytters  Nærhed  altid 
en  truende  Fare.  Ikke  saaledes,  at  der  i  en  af  de  nærmeste  Kløfter 
laa  en  halv  Snes  Røvere  paa  Lur,  som  truede  os  paa  Liv  og  Gods, 
nej ,  det  var  Soldaterne  selv ,  som  med  deres  Lanser  paa  Skulderen 
holdt  Spidserne,  der  vippede  op  og  ned,  imod  vore  Ansigter  og  mindede 

os  om,  at  vi  maatte  passe  paa  ikke  at  faa  Øjnene  stukne  ud.  To 
Mand  vare  bevæbnede  med  Treforker.  De  to  ydre  Spidser  vare  bøjede 
lyreformigt  udad,  saa  at  Vaabnet  selv  ved  et  vægtigt  Stød  højst  kunde 
trænge  IVa  Tomme  ind.  Instrumentet  har  saaledes  paa  Grund  af  sin 
sindrige  Konstruktion  den  dobbelte  Egenskab,  at  være  et  skrækkeligt 
Vaaben  samtidigt  med,  at  det  ikke  er  livsfarligt.  Fire  Mand  bar 
Geværer,  men  hvilke  Geværer!  De  lange  Jernløb  vare  dækkede  af 
gammel,  ærværdig,  rød  Rust  og  angav  paa  en  anskuelig,  let  begribelig 
Maade  Skytsets  Skudvidde;  de  vare  med  Sejlgarn  bundne  fast  til  de 
korte,  raat  udskaarne  Pistolskæfter.  Luntelaasen  bar  endnu  til  Skue 
Spor  af  Krudtrøg  fra  henrundne  Aartier.  Hovedbetingelsen  for  over- 
hovedet at  kunne  bruge  Vaabenet,  Ladestok,  Munition  og  Lunte, 
manglede  ganske. 

Anføreren  for  den  vakre  Trop  bar  beskedent  den  itubrudte 
Klinge  paa  sit  korte  Heltesværd  i  Skeden.  Som  han  fortalte  mig,  var 
Klingen  knækket  i  et  Haandgemæng  under  Taiping-Oprøret  ved  Ind- 
tagelsen af  Nanking.  Et  stort  Ar  over  hans  Pande  gav  hans  Skildring 
af  denne  varme  Dags  Slagstummel  den  fornødne,  højtidelige  Bekræftelse. 

Vi  overnattede  i  Pin-tschou,  en  større  By,  der  ligger  paa  den 
høire  Bred  af  en  ikke  ubetydelig  Flod  ved  Navn  Tsin-ho.  Den  er 
omgivet  af  en  dobbelt  Mur,  og  den  ydre,  forfaldne  Enceinte  indeslutter 
tillige  en  Del  af  Landskabet  Syd  for  samme,  der  saaledes  kommer  ind 
under  Forstadens  Omraade.  De  fleste  Huse  i  den  indre  By  ere 
byggede  af  Løsssten,  ogsaa  den  Kun-kvam,  hvor  vi  havde  faaet  anvist 
et  bekvemt  Logis. 

Dalsletten  naar  her  den  anselige  Brede  af  over  1000  Skridt  og 
er  overalt  —  beplantet  med  Træer.  Denne  Gaade  skulde  snart 
blive  løst. 

Mandarinerne  i  de  større  Byer  skyndte  sig,  saa  snart  vi  vare 
komne  ind  i  vore  Kvarterer,  at  beværte  os  med  alt,  hvad  der  bereder 
en  kinesisk  Gane  Glæde  og  Fornøjelse.  (Som  vi  senere  erfarede,  skete 
dette  efter  Paalæg  fra  Regeringens  Side.) 

Da  nu  Staclstjenerne  fra  Pin-tschou  betraadte  Gaarden  til  vor 
Bolig  med  deres  store  Bærebøre,  bemærkede  jeg  strax  blandt  Fadene 
med  Ris,  Æg,  Melonkjærner,  Svinesteg  og  mangfoldige  Slags  Geléer 
nogle  uhyre  store  Pærers  sympathetiske  Former.  Allerede  den  for- 
tjenstfulde Missionær  Abbé  David  omtaler  Pærerne  fra  Pin-tschou  som 
mærkværdige  paa  Grund  af  deres  usædvanlige  Størrelse.  Nu  laa  disse 
Frugter  foran  os.  De  naa  ikke  sjældent  en  Størrelse  som  et  lille 
Græskar.      Hvis    Smagen    var    ligesaa    tiltrækkende    som    Størrelsen, 

maatte  Frugten  svare  til  de  mest  overdrevne  Fordringer.  Jeg  vil  nu 
ikke  ligefrem  sige,  at  Smagen  bittert  skuffede  vore  Forventninger;  det 
vilde  uretfærdigt  og  utaknemmeligt,  thi  Pærerne  i  Løssgebetet  vare 
ofte  for  os  de  eneste  og  mest  velkomne  styrkende  Midler;  men  naar 
jeg  siger,  at  den  vandede  Smag  er  halv  sur,  halv  sød  uden  at  have 
den  mindste  tiltrækkende  Aroma,  tror  jeg  ikke  at  have  gjort  disse 
Frugter  Uret. 

Hvad  er  Aarsagen  til,  at  Pærerne  kunne  blive  saa  store  i  Pin- 
tschou.  Har  Jordbunden  en  saa  usædvanlig  Frugtbarhed,  eller  er  der 
andre  Aarsager  til  Stede,  som  give  Træerne  en  betydeligere  Trivsel? 
Hemmeligheden  stikker  i  Træets  Forædling,  og  jeg  vil  forraade  den 
forat  give  Haveelskere  Lejlighed  til  ogsaa  at  prøve  den  i  Europa. 
Kineseren  poder  Pærekviste  paa  unge  Poppelstammer,  overlader  Naturen 
Resten  og  opnaar  saaledes  paa  en  simpel  Maade,  at  Frugten  faar  den 
usædvanlige  Størrelse. 

Det  kinesiske  Folk  ynder  overhovedet  slige  Forædlingsexperi- 
menter,  der  under  Tiden  give  overraskende  Resultater.  En  Gang 
senere  stod  jeg  maalløs  foran  et  kæmpestort  Træ  (det  var  i  Pro- 
vinsen Stse-tschuen),  hvis  ene  Halvdel  bøjede  sig  mod  Jorden  under 
Vægten  af  modne  Granatæbler,  medens  den  anden  Halvdel  stod  i 
fuldt  Rosenflor. 

Vejen  fra  Pin-tschou  løber  i  den  brede  Del  opad;  den  er 
bred  og  god  og  gaar  endogsaa  i  Nærheden  af  Byen  over  en  hvælvet 
Stenbro,  der  er  10  Skridt  lang  og  6  Skridt  bred. 

Floden  slynger  sig  i  talrige  Bugter  og  i  en  Brede  af  25 
Skridt  gjennem  Frugthaver,  der  indtage  et  stort  Areal,  og  har  tre 
Alen  dybe,  skarpt  indskaarne  Rande,  som  danne  Grænsen  for  Jorden, 
der  dyrkes  med  Grøntsager  af  alle  Slags.  For  Tiden  var  Vandet  paa 
sine  Steder  frossent. 

25  Li  nordvest  for  Staden  findes  ved  Landevejen  Kinas  be- 
rømte og  største  Buddha -Statue,  hvor  selv  Vicekongen  af  Kan-su, 
Tso-tsung-tang,  gjør  Holdt  for  at  forrette  sin  Andagt,  hvis  hans  Vej 
falder  der  forbi.  Allerede  paa  Afstand  er  den  imponerende  Tempel- 
bygning paafaldende.  Tre  røde  Tage,  der  ere  sammenføjede  af  Træ- 
skærerarbejde i  Overflod,  taarne  sig  hen  over  den  Bjergskraaning  ved 
Vejen,  hvori  Statuen  findes,  og  danne  en  virkningsfuld  Pagode. 

Buddhapræsten,  hvem  Opsigten  med  Helligdommen  er  betroet, 
havde  paa  lang  Afstand  bemærket  vort  Komme.  Da  vi  kom  hen  i 
Nærheden,  slog  han  med  en  Træhanimer  paa  en  klart  tonende  Klokke, 
greb  en  Offerbøsse  og  holdt  den  hen  for  Snuden  af  det  første  Muldyr. 

Udenfor  Templets  Indgang  stod  et  lille  Træbord,    hvorpaa  fandtes  en 
lille,  forgyldt  Broncefigur,  endnu  en  Offerbøsse  og  en  Klokke. 

I  Provinserne  Schen-si  og  Kan-su  blive  disse  Attentater  paa 
Gavmildheden  ofte  besværlige.  Foran  de  mest  uanselige  Gudebilleder 
paa  Vejen  staar  der  Tiggermunke,  som  med  deres  stirrende  Øjne 
spejde  efter  enhver  Støvsky,  der  muligvis  kunde  antyde,  at  et  Rejse- 
selskab nærmer  sig. 

Intet  nytter,  Karavanen  raaa  betale  sin  Tribut,  Klokken  ringer 
vemodigt,  Præsten  vedbliver  at  forfølge  de  flygtende  saa  længe  med 
Tallerkenen,  til  Offeret  er  betalt.  Herr  Loczy  kunde  en  Gang,  da  han 
manglede  Smaapenge,  kun  skaffe  sig  en  saadan  Tigger  fra  Halsen  ved 
at  kaste  sin  Lommekniv  i  den  graadige  Bøsse. 

Efter  Præstens  Udsagn  skal  Templet  være  bygget  af  en  Kejser 
af  Tang  Dynastiet,  som  var  begejstret  for  Buddhismen,  og  det  skulde 
derefter  være  over  1000  Aar  gammelt.  Forvitringen  og  de  Fordyb- 
ninger i  Hulen,  der  vare  frembragte  af  de  valfartende  ved  at  skrabe 
paa  Stenen,  tale  ogsaa  for  denne  Alder;  Hulens  hele  Hvælving  har 
fordum  været  smykket  med  Arabesker.  Statuen  befinder  sig  i  en 
Sandstensgrotte;  man  kommer  derind  lige  fra  Landevejen  gjennem  en 
kort  Tunnel. 

Buddhastatuen  imponerer  ved  første  Øjekast  paa  Grund  af  sin 
Størrelse;  først  da  indser  Beskueren,  at  Figuren  maa  være  dannet 
samtidigt  med,  at  Grotten  blev  udhulet  i  Sandstenen;  thi  hvorledes 
vilde  det  ellers  have  været  muligt  at  bringe  den  kolossale,  massive 
Figur  ind  i  Hulen.  Statuen  har  en  Højde  af  50  Fod.  Guden  sidder 
paa  orientalsk  Vis,  og  hans  enkelte  Lemmer  ere,  temmelig  vel  propor- 
tionerede, udhuggede  af  Sandstenen,  og  kun  saaledes  var  det  muligt 
at  frembringe  den  Virkning,  som  det  i  sin  Helhed  fremkalder. 

Buddhas  Ansigt  er  belagt  med  et  tykt  Lag  Guld;  midt  paa 
Panden  ser  man  en  lille,  rød  Plade,  som  ikke  maa  mangle  paa  nogen 
Buddhastatue  hverken  i  Kina,  Tibet  eller  Mongoliet.  De  virkelig  gud- 
dommelige Kæmpeører  med  uforholdsmæssig  store  Lapper  ere  Gud- 
dommens Sindsbillede.  Haaret  er  kruset  i  Lokker  og  er  ligesom 
Overskægget  malet  grelt  med  blaa  Farve.  Den  venstre  Haand  hviler 
paa  Knæet,  den  højre  er  hævet  til  Velsignelsen.  Ogsaa  Hænderne  vare 
fordum  forgyldte  men  forraade  nu  ved  deres  grønne,  irrede  Farve,  at 
Forgyldningen  ikke  har  været  ægte.  De  lange  kinesiske  Negle  staa 
ud  fra  Fingrene  ligesom  Kløer.     Dragtens  Hovedfarve  er  rød. 

Endskjøndt  Grotten  er  saa  stor,  at  man  uden  Vanskelighed 
kan    gaa    rundt    om    Statuen,    støder    dog    Hvælvingens    bagre    Væg 

omtrent  op  til  Gudebilledets  Baghovede.  Det  ser  ud,  som  om  den 
flade  Bue  med  Villie  er  valgt  for  at  fremhæve  den  Virkning,  som  den 
der  malede  Helgenglorie  med  sin  rige  Ornamentik  skal  frembringe  for 
Totalbilledet.  Glorien  bestaar  af  fire  koncentriske  Kredse;  den  inderste 
bestaar  af  fire  sammenslyngede  Lotosblomster,  den  anden  af  Arabesker 
af  Grene,  Blade  og  Blomster,  den  tredie  af  syv  smaa  Billeder  af 
Buddhastatuen,  den  yderste  af  nitten  forskjellige  Figurer,  der  ligne 
vore  Engleskikkelser.  En  Gang  vare  de  med  stor  Omhyggelighed 
huggede  ud  af  Sandstenen;  nu  ere  de  næppe  til  at  kjende,  da  de  ere 
ødelagte  ved  Forvitring,  og  Kineserne  hjalp  troligt  Tidens  Tand  ved 
deres  Udbedringer  af  de  skadelidte  Steder  med  Ler. 

I  Grotten  er  der  endnu  to  andre  Figurer,  der  staa  foran 
Hovedstatuen;  de  ere  kun  halvt  saa  store  som  hin,  og  den  plumpe 
Udførelse  svarer  mere  til  Kinesernes  nuværende  Sands  for  Kunst  end 
Hovedfigurens.  De  ere  ogsaa  af  betydelig  yngre  Udspring.  De  ufor- 
holdsmæssig store  Hoveder  blive  til  sande  Uhyrer  paa  Grund  af  den 
en  Krone  lignende  Haarvæxt.  Ansigtets  Grundfarve  er  blændende 
hvid:  paa  Kinderne  er  anbragt  to  røde  Flader,  der  forestille  Tegnet 
paa  Uskyld  og  Ufordærvethed.  Den  ene  Haand  hviler  paa  Brystet, 
den  anden  hænger  slapt  ned.  En  kort  Overklædning,  broderet  i  lyse 
Farver,  røde  Pantalons  og  tunge  Mandarinstøvler  af  sort  Silke  skjule 
delvis  Billedhuggerens  Fejl.  Disse  Statuer  forestille  Buddhas  to  kvindelige 
Yndlingselever,  der  af  Kineserne  kaldes  »Schang-noa.« 

Ad  70  Trappetrin  af  Sten  kommer  man  op  til  Galleriet,  der 
er  forsynet  med  et  Rækværk  og  løber  rundt  om  Grottens  Kuppel; 
her  kan  man  først  ret  faa  Øje  for  Statuens  imponerende  Størrelse, 
idet  man  f.  Ex.  lægger  Mærke  til,  at  dens  Næse  er  af  samme  Størrelse 
som  et  voxent  Menneske. 

Sex  Alen  højere  oppe  er  der  en  rund  Aabning  i  Hvælvingen, 
hvor  igjennem  Lyset  trænger  ind  i  Grotten.  Tagstolen  hæver  sig 
endnu  30  Alen  over  Klippeloftet.  Fra  det  tredivte  Trappetrin  kan 
man  komme  ud  paa  en  lille  Platte,  hvor  der  findes  Miniaturtempler 
og  Grotter  i  hundredvis.  Stedet  og  Templet  kaldes  paa  kinesisk 
Ta-fh-tsh. 

Vejen  til  Tin-kou  gaar  paa  den  højre  Flodbred;  men  derefter 
forlader  den  Hoveddalen  og  løber  saa  oppe  paa  det  flade  Plateau  i 
lige  Linie  til  den  sidste  By  i  Provindsen  Schen-si,  Tschang-fu-shien. 
Her  overnattede  vi.  Den  næste  Morgen  jagede  en  heftig  Nordvestvind 
den  brede  Landevejs  dybe  Støv  op  i  tætte  Skyer.  Hele  Omegnen  var 
formorket:    man   kunde  knap   se   ti  Skridt  frem   for   sig.      I  Løbet  af 

kort  Tid  havde  Støvet  lejret  sig  i  saadanne  Lag  paa  de  rejsendes 
Ansigter,  Haar  og  Klæder,  at  de  saa  ud  som  døde  Oldinger  eller  gule 
Spøgelser,  som  drev  deres  Spil  ved  højlys  Dag.  Vi  forsøgte  forgjæves 
at  beskytte  vore  Øjne  mod  de  paatrængende  Jordpartikler;  men 
akkurat  ligesom  Luften  trænger  igjennem  de  mindste  Aabninger,  saa- 
ledes  trængte  ogsaa  Støvet  igjennem  Støvbrillerne  og  fremkaldte  en 
ulidelig  Kløen  og  Brænden  i  Øjenkrogene.  Endnu  værre  gik  det  Pak- 
dyrene og  Mulæslerne.  Naturen  har  behandlet  dem  stedmoderligt, 
da  den  har  berøvet  dem  enhver  Mulighed  for  at  kunne  gjøre  Øjnene 
rene  under  Marschen.  Øjenhaarene  vare  snart  tillukkede  med  en  tyk 
Støvmasse;  og  det  Dyr,  som  ikke  havde  et  hjælpsomt  Menneske  ved 
sin  Side,  maatte  indtil  Dagmarschens  Ende  give  Afkald  paa  at  nyde 
Naturskjønhederne. 

Vest  for  den  lille  Landsby  Yan-ye  passerede  vi  Grænsen  mellem 
Provinserne  Schen-si  og  Kan-su.  Ingen  Pæl,  ingen  Grænsetavle,  ingen 
Toldforanstaltning  eller  Slagbom  gjør  den  rejsende  opmærksom  paa, 
at  han  nu  befinder  sig  paa  Tso-tsung-tangs  Omraade,  Vicekongen  og 
Helten  fra  Kaschgar,  Generalissimus  over  det  kinesiske  Hærvæsen, 
men  paa  den  pludselige  Forandring  af  Vejens  Beskaffenhed  mærker 
han  strax,  at  her  raader  en  anden  Aand,  at  der  her  er  kommen  en 
vis  Mening  og  Orden  i  Herredømmet;  det  forekommer  en  kort  sagt, 
som  om  man  her  møder  Resultater  af  en  i  Kina  ellers  ukjendt  Stræben, 
de  første  Frugter  af  —  Fremskridtet. 

Læseren  vil  allerede  gjentagne  Gange,  naar  han  betragtede 
de  Billeder  af  det  indre  Kinas  Landskaber,  vi  have  bragt,  have  følt, 
at  der  fattedes  Sceneriet  noget.     Ganske  vist!     Træerne  mangle. 

Og  endnu  mere,  ja  meget  mere  føles  dette  af  den  rejsende, 
der  i  Maaneder  gjennemstrejfer  Egne  uden  virkeligt  at  kunne  se  og 
beundre  Naturens  rastløse  Virksomhed  i  dens  skjønneste  Værker.  Alle 
Bjerge  ere  kullede,  Dalene  fuldstændigt  blottede  for  Skov,  og  naar  vi 
en  Gang  imellem  opdagede  et  spirende  Poppeltræ  et  Steds,  var  der 
ingen  Grænse  for  vor  Forbavselse. 

Nu  da  vi  kom  ind  i  Provinsen  Kan-su,  var  der  plantet  Allé- 
træer langs  med  Vejen.  NGanske  vist  ere  de  smaa  Træer  endnu  saa 
unge  og  tørre,  at  det  er  vanskeligt  at  erkjende  dem  som  Piletræer, 
men  de  blive  plejede,  vandede  hver  Dag  og  ere  endog  ombundne  med 
Rishalm  til  Beskyttelse  mod  den  farlige  Frost. 

Som  vi  senere  erfarede,  tilkommer  Æren  for  et  saadant  Op- 
sving, der  er  uhørt  i  Kina,  i  første  Linie  den  desværre  allerede  afdøde 
General  Pita-schen,    som    udøvede    en    overordentlig    Indflydelse    paa 

Vicekongen  Tso-tsung-tang.  Ganske  vist  maa  det  have  været  en 
uhyre  Indflydelse,  thi  hvorledes  vilde  ellers  en  høj  Embedsmand  have 
kunnet  beslutte  sig  til  at  plante  Træer  —  stik  imod  en  af  de  største 
kinesiske  Filosofer  (hvis  jeg  ikke  tager  fejl,  var  det  selve  Konfucius), 
som  paabyder  Udryddelsen  af  alle  Træer,  »som  dog  kun  ere  Hjem 
for  de  onde  Skovaander  og  Yndlingsopholdssted  for  alle  vilde  Dyr 
og  Uhyrer.« 

Pita-shen  var  en  født  Franskmand.  Allerede  i  sit  Hjem  var 
han  en  berømt  Tambur  og  forsøgte  efter  at  have  faaet  sin  Afsked  sin 
Lykke  i  Udlandet.  Han  kom  til  Kina  og  blev  med  Glæde  engageret 
af  Kineserne,  for  at  han  kunde  forraade  dem  nogle  vesterlandske 
Krigskunster  den  Gang,  da  Englænderne  og  Franskmændene  marscherede 
mod  Peking.  Selv  om  det  ikke  lykkedes  ham  ved  en  forfærdende 
Trommehvirvel  at  afholde  sine  Landsmænd  fra  at  storme  Landets 
Hovedstad,  avancerede  han  dog  som  Følge  af  sine  andre  Fortjenester 
til  General,  og  det  var  fra  ham,  at  de  første  Forsøg  paa  at  reorgani- 
sere Armeen  udgik,  som,  hvor  ubetydelige  de  end  maatte  forekomme, 
dog  altid  betegne  hans  store  Virkelyst. 

Efter  Vicekongens  Ønske  ægtede  Pita-schen  en  Kineserinde 
og  levede  i  sin  Familie  ligesom  enhver  anden  ægte  Kineser,  spiste  Pus, 
Haj  fiskefinner  og  Fuglereder  med  Elfenbens  Spisepinde,  drak  bitter 
The  og  var,  da  han  trods  sin  Alder  fik  lagt  sig  en  prægtig  Pisk  til, 
kun  at  skælne  fra  de  andre  indfødte  ved  sine  horisontalt  liggende 
Øjne.  Han  kunde  i  den  Grad  glemme  sit  Hjem,  hvor  man  ikke  havde 
forstaaet  at  skatte  ham  som  Ærane  til  en  General,  at  han  paa  For- 
haand  lovede  sig  selv  aldrig  at  vende  tilbage;  han  kunde  nok  fornægte 
det  skjønne  Frankrig,  men  ikke  dets  —  Vine.  Efter  hans  Død  fandt 
man  i  hans  Kjælder  en  righoldig  Samling  af  alle  Frankrigs  ædle  Vine. 
Samlingens  Størrelse  vidnede  om,  i  hvilken  Grad  den  afdøde  Fransk- 
mand havde  lidt  af  Hjemve. 

For  Tiden  staar  kun  en  eneste  Europæer  i  lignende  Forhold 
til  den  kinesiske  Regering,  men  jeg  kan  ikke  sige,  om  han  ligesom 
Franskmanden  Pita-schen  er  underordnet  den  kinesiske  Jurisdiktion. 

Mr.  Mesny  er  en  indfødt  Englænder,  Bøssemager  af  Fag. 
Som  kinesisk  General  og  Direktør  for  et  Værksted  til  Reparation  og 
Forfærdigelse  af  moderne  Geværer  skal  ogsaa  han,  der  strengt  iagt- 
tager Landets  Sæder  og  Skikke,  allerede  have  ægtet  en  Kineserinde. 
Efter  hvad  jeg  erfarede,  har  Regeringen  fuldt  ud  anerkjendt  hans 
Duelighed  og  passende  belønnet  denne.  Hans  maanedlige  Gage  be- 
løber sig  til  600  Taél  (c.  3400  Kroner). 


Fie.  97.     Buddha-Statue  i  Ta-fh-tsh. 

Mr.  Mesny  ledsagede  for  nogle  Aar  siden  sin  Landsmand 
Kaptajn  Gill  paa  en  Rejse  gjennem  Kina  og  bidrog  ved  sin  Stilling  og 
sit  usædvanlige  Kjendskab  til  Landets  Sprog  meget  til  Expeditionens 
heldige  Gjennem  førelse.  Nu  befinder  han  sig  igjen  i  sit  lille  Arsenal 
i  Kvej-yang-fu  i  Provinsen  Kvej-tschou.  Alle  andre  Europæere,  som 
tjene  den  kinesiske  Regering  enten  som  Toldembedsmænd  eller  som 
Lærere  for  Soldaterne  —  og  det  endda  udelukkende  i  Havnestæderne 
ved  Kysten  —  staa  kun  i  et  Slags  Forretningsforhold  til  den ;  de  klæde 
sig  paa  europæisk,  og  vedkommende  Konsulat  er  deres  lovlige 
Jurisdiktion. 

Indbyggerne  i  Provinsen  Kan-su  have  altsaa  en  Franskmand 
(Pita-schen  er  hans  kinesiske  Navn)  at  takke  for  en  smuk,  10  Skridt 
bred  Landevej ,  som  vi  snart  skulle  lære  at  kjende  som  en  Kunstvej ; 
han  udvirkede,  at  der  overalt,  hvor  smaa  Floder  krydsede  Vejen,  blev 
bygget  Træ-  eller  Stenbroer,  hvis  Gelændere  bleve  bemalede  med  røde 
og  grønne  Striber,  formodentlig  Vicekongens  Yndlingsfarver.  Det  var 
ham,  der  anlagde  den  første  Landevejsallé  i  Kina,  og  i  Træskoler,  der 
laa  ved  Siden  af  Vejen,  lod  han  i  det  store  tiltrække  de  fornødne  unge 
Træer.  Men  om  det  ogsaa  var  ham,  der  havde  givet  Paabud  om,  at 
ethvert  Værtshus  ved  Landevejen  skulde  betegnes  med  en  blegrød,  tre- 
kantet Fane  med  grønne  Kanter,  derom  kunde  Folk  ikke  give  nogen 
Oplysning;  det  er  dog  sandsynligt.  Vejen  er  stærkt  benyttet  af 
rejsende  Handelsfolk,  og  Sukkerbagerne,  som  med  et  Bærebrædt  paa 
Brystet  vandre  fra  Sted  til  Sted,  gjøre  gode  Forretninger.  Deres 
Fabrikata,  der  bestod  af  hvidt  Brystsukker  og  navnlig  Maltbonbons, 
fandt  rivende  Afsætning,  da  den  støvsvangre  Luft  afficerede  alle  Struber. 

Udenfor  Kin-tschou,  den  første  By  i  Kan-su,  forlader  Vejen 
atter  Højdeplateauet  og  fører  i  dybt  indskaarne  Hulvejserpentiner  ned 
i  Dalen,  paa  hvis  højre  Side  den  holder  sig  lige  til  Ping-leang-fu. 

Da  vi  forlod  Kin-tschou  krydsede  et  Ligtog  vor  Vej.  Nogle 
Musikanter  aabnede  Toget  med  en  gribende  Melodi  paa  deres  forstemte, 
snærrende  Klarinetter.  Den  massive,  brune  Træligkiste  blev  baaren 
af  fire  Lastdragere  i  Bambusreb,  og  de  sørgende  fulgte  bag  efter;  de 
vare  klædte  i  hvide  Bomuldsstoffer;  i  Stedet  for  den  sædvanlige  Be- 
klædning havde  de  paa  Hovedet  en  Kurv,  der  —  som  det  syntes  — 
var  forfærdiget  af  hvid  malet,  flettet  Staaltraad.  Enhver  af  de  sør- 
gende Mænd  bar  desuden  en  Laterne,  der  var  lavet  af  et  lignende 
Fletværk,  og  som  blev  baaren  højt  over  Hovedet. 

En  Sværm  gamle  Kvinder,  der  for  Penge  og  god  Mad 
havde  overtaget  Bestillingen  som  Grædekoner,  jamrede  og  hylede  paa 

en  saa  gribende  Maacle,  at  de  fleste  Hunde  stak  Halen  mellem  Benene 
og  fjærnede  sig  saa  hurtigt  som  muligt.  Et  kort  Stykke  Vej  derfra 
ventede  allerede  et  utaalmodigt  Selskab  i  Værtshuset  paa  Begravelsens 
Ende:  thi  da  kommer  alle  de,  som  nu  lade  deres  Smerte  frit  Løb, 
derhen  for  at  trøste  det  sørgende  Hjerte  med  Svinesteg  og  varm  Ris- 
brændevin. Hylene  ved  disse  Lejligheder  ere  kun  noget,  der  hører 
til  god  Tone,  thi  Kineseren  er  Materialiet  i  dette  Ords  fuldeste  Betyd- 
ning.    Selv  Folk,    som   vide,    at   deres  Livs  Timer  ere   talte,    forstaa 


Fig.  98.     Et  kinesisk  Liprto?. 


endnu  i  det  sidste  Øjeblik  at  tænke  paa  Nydelser.  Det  hændes  ikke 
saa  sjældent,  at  en  dødsdømt  endnu  i  det  sidste  Øjeblik  drikker  en 
Kop  The  med  Skarpretteren.  Endskjøndt  det  blanke  Sværd  ligger 
dem  imellem,  overbyde  de  dog  hinanden  i  Komplimenter  og  Artigheder, 
og  naar  saa  Tiden  kommer,  da  der  skal  tænkes  paa  Forretningen, 
beder  Bøddelen  Delinkventen  om  Forladelse,  »thi  hvis  han  ikke  huggede 
Hovedet  af  ham,  maatte  hans  eget  falde.  Saa  gjerne  han  ogsaa  vilde 
bringe  dette  Offer,  vilde  Dommeren  dog  næppe  være  tilfreds  der- 
med o.  s.  v.« 

En  saadan  Ligegyldighed  for  alt,  hvad  der  ikke  stod  i  nøjeste 
Forbindelse  med  det  nærværende  Øjeblik,  var  ogsaa  præget  i  Ansigterne 

paa  nogle  Forbrydere,  som  bleve  eskorterede  fra  Ping-leang-fu  til  Si- 
ngan-fu.  De  vare  lænkede  til  hinanden  med  svære  Jernkjæder,  der  gik 
fra  den  enes  Halsring  til  den  andens,  og  en  Politibetjent,  kun  bevæbnet 
med  en  Stok,  ledsagede  hver  Gruppe.  Trods  den  følelige  Kulde  vare 
de  kun  bedækkede  med  Pjalter;  det  brød  de  sig  kun  lidet  om;  de 
vare  i  livlig  Samtale,  blæste  frejdigt  Røgen  fra  deres  korte  Piber  ud  i 
Luften  og  morede  sig  indbyrdes  over  deres  Fortællinger,  ja,  de  vare 
saa  lidt  trykkede  af  Situationen,  at  de  gav  deres  Glæde  over  at  se  os 
Luft  i  en  utæmmelig  Lystighed.     Politimanden  delte  deres  Følelser  og 


Fig.  99     Transport  af  Forbrydere. 

overgik  dem  endog  i  sin  Iver  efter  at  haane  os.  Jeg  fik  senere  at 
vide,  at  disse  Røvere,  som  modigt  havde  forsvaret  sig,  da  de  bleve 
tagne  til  Fange,  bleve  forte  til  Si-ngan-fu,  hvor  Gouvernør  Sin  dømte 
dem  til  Døden.  Kun  naar  det  angaar  en  svær  Forbrydelse,  bliver  den 
dømte  uden  videre  halshugget,  hvorom  Regeringen  saa  faar  Underret- 
ning. Ellers  er  det  en  Bestemmelse,  at  enhver  Dødsdom  bliver  fore- 
lagt Kejseren  til  Bekræftelse.  Benaadning  er  kun  sjælden.  I  det 
sædvanlige,  indre  Retsliv  kom  det,  saa  vidt  jeg  erfarede,  aldrig  til 
Benaadning;  enhver  Dødsdom  fik  sin  Stadfæstelse  ved  Kejserens  røde 
Segl ;  Seglet  forestiller  et  Aftryk  af  den  kejserlige  Finger,  der  er  dyppet 
i  rød  Farve. 

Naar  i  den  allernyeste  Tid  den  kinesiske  Gesandt  ved  det 
russiske  Hof,  efter  at  være  kaldt  tilbage,  først  blev  dømt  til  Døden  paa 
Grund  af  den  Traktat,  han  havde  afsluttet  om  Kuldschas  Tilbageleve- 
ring, og  derefter  dog  blev  benaadet,  havde  han  kun  Ruslands  Ind- 
flydelse at  takke  for  sit  Liv.  thi  saa  vel  i  Regeringskredsene  i  Peking 
som  i  alle  Folkets  Klasser  lød  kun  det  ene  Raab:    »Dræb  ham!« 

I  Nærheden  af  Staden  Ping-leang-fu  bliver  den  800 — 1000 
Skridt  brede  Dal  begrænset  af  stejlt  affaldende  Terrasser,  som  ere 
dyrkede  med  Hvede  og  Byg;  Vejen  faar  her  den  anselige  Brede  af 
30  Skridt,  men  var  dog  kneben  nok  for  alle  dem,  der  drog  til  og  fra 
Staden.  Her  slog  en  Kusk  løs  paa  Trækdyrene  for  sin  Vogn:  der 
dannede  Mulæslerne  og  to  Karavaners  Kameler  en  forvirret  Klynge; 
her  søgte  en  Hyrdedreng  efter  et  bortløbet  mongolsk  Faar  af  hans 
Hjord,  og  for  at  fuldstændiggjøre  det  samlede  Billede  af  Forvirring 
hørtes  den  ængstlige  Hvinen  og  Grynten  af  Svin.  som  bleve  stødte 
eller  traadte.  Det  var  ikke  vanskeligt  at  slutte,  at  der  var  blevet 
holdt  Marked  i  Ping-leang-fu.  Blandt  de  hjemvendende  opdagede  jeg 
mange  Kvinder;  de  fleste  red  og  overlod  trøstigt  Førelsen  af  Muldyret 
til  Driveren.  Deres  Dragter  tydede  for  det  meste  paa  en  festlig  Stem- 
ning og  undlod  ikke  at  fremkalde  en -vis  Interesse,  saa  meget  mere 
som  de  fleste  Kvinder  paa  Grund  af  Støvet  havde  skjult  deres  Ansigter 
med  et  sort  Slør.  Den  mørkeblaa  Overklædning,  der  var  pyntet  med 
lyseblaa  og  hvide  Broderier,  kontrasterede  forunderligt  med  de  højrøde 
Pantalons,  som,  da  Kvinderne  ride  paa  samme  Maade  som  Mændene, 
kun  bleve  halvt  skjulte  med  en  Slags  Kaabe.  De  smaa  Fødder  kunde 
ikke  naa  Stigbøjlerne  og  dinglede  i  Luften. 

De  havde  kun  faa  Smykker  paa  sig.  De  bestod  af  en  stor 
Guld-,  Sølv-  eller  Messingring,  til  hvilken  var  fæstet  som  Led  i  en 
Kjæde  en  anden  Ring  af  Karneol  eller  Nephrit.  Haarfrisuren  ligner 
en  Jesuiterhat  og  staar  ofte  en  halv  x\len  ud  fra  Baghovedet. 

Ping-leang-fu  er  en  temmelig  stor  By  med  60000  Indbyggere, 
hvoraf  .5000  høre  til  Soldaterstanden. 

Udenfor  den  vestlige  Port  ser  man  det  nyopførte,  storartede 
Lerfort  med  talrige  Skydeskaar  og  gabende  Sprækker,  hvilke  sidste 
Solen,  al  atmosfærisk  Fugtigheds  Fjende,  allerede  har  frembragt  i 
Bygningen.  Voldens  krenelerede  Rand  er  hvidtet;  Enceintemuren  er 
15  Alen  høj  og  forsynet  med  talløse  Stanglygter,  hvis  Spidser  vare 
smykkede  med  en  vissen  Gren  eller  med  smaa  hvid-sort-røde  Vimpler. 
I  det  indre  af  Kastellet  knejsede  en  ny,  ottekantet  og  otte  Etager  høj 
Pagode.    Lige  overfor  Befæstningen  fandtes  en  høj  Væg,  smykket  med 

et  fantastisk  Dragerelief,  som  gav  en  Munk  Lejlighed  til  at  lette 
vore  Punge. 

Vi  maatte  passere  fem  store,  murede  Porte,  forinden  vi 
naaede  den  egentlige  By.  Ogsaa  den  var  omgivet  med  en  høj  og 
bred  Lervold,  som  var  festligt  pyntet  med  mange  hundrede  brogede 
Faner.  Den  brede  Hoved-  og  Torvegade,  hvor  der  var  en  livlig 
Handel  navnlig  med  Kornvarer  og  Frugter,  løber  i  lige  Linie  temmelig 
parallel  med  og  nær  ved  den  nordlige  Mur.  Nogle  Soldater  spadserede 
der  oppe  med  skudfærdige  Bøsser.  I  Begyndelsen  troede  jeg,  at  det 
var  Skildvagter;  men  paa  en  Gang  opdagede  jeg,  at  en  af  Folkene 
pustede  sin  Geværlunte  op  til  fuld  Glød  og  lagde  an  lige  i  Retning 
af  os,  Skuddet  gik  af,  og  med  en  fornøjet  Skrigen  fløj  nogle  Ravne 
op  fra  Taget  paa  et  nærliggende  Hus,  idet  Kuglen  nemlig  havde 
forfejlet  sit  Maal.  En  anden  Soldat  vilde  gjøre  det  bedre  men  fejlede 
ligeledes  de  flyvende  Fugle.  Det  er  ganske  vist  en  besynderlig  og 
for  Indvaanerne  paa  ingen  Maade  hyggelig  Sport,  disse  Soldater  drive. 

Vi  havde  passeret  Hovedgaden  og  befandt  os  i  Officers- 
kvarteret  i  Stadens  Militær-Rayon.  Ethvert  Embedslokale  udgjorde 
for  sig  en  større,  armeret,  med  Mur  omgiven  Træbygning,  hvis  Vægge 
afvexlende  vare  bemalede  med  Kanoner  eller  med  Helte,  bevæbnede 
til  Tænderne;  over  Muren  saas  de  skarpe  Spidser  af  en  fuldstændig 
Samling  af  de  mest  forskjelligt  formede  Spyd  og  Lanser,  som  blinkede 
i  Solens  Straaler. 

Udenfor  Indgangen  til  Yamenen  stod  en  Aandemur  og  foran 
denne  en  8—10  Mand  stærk  Portvagt.  I  flere  og  flere  Huse  blev 
der  efterhaanden  tændt  Lys,  og  endnu  stedse  vare  vi  uvidende  om, 
hvor  vi  skulde  overnatte.  Endelig  naaede  vi  et  uanseligt  Værtshus, 
som  trak  vore  Folk  og  Mulæsler  til  sig. 

»I  dette  elendige  Hus  ville  vi  ikke  blive!«  sagde  Grev  Széchenyi 
til  Tolken.  »Hvor  findes  Kun-kwairen?  Mæld  vor  Ankomst  tilFutai!« 
(Futaj  kaldes  den  øverste  Embedsmand  i  en  med  »Fu«  betegnet  By). 
I  Begyndelsen  forsøgte  Tolken  i  en  vellykket  Tale  at  opregne  alle 
Værtshusets  Fortrin,  saa  havde  han  hørt,  at  Futai  var  rejst  bort; 
det  vilde  ogsaa  være  altfor  silde  at  søge  ham  o.  s.  v. ,  men  til  sidst 
rykkede  han  ud  med  Sandheden:  »Futai  her  kunde  ikke  lide  Euro- 
pæerne, hans  Kun-kvan  var  for  de  rejsende  Mandariner  og  ikke  for 
fremmede,  som  ikke  havde  noget  at  gjøre  i  hans  By.  Vi  maatte 
overnatte  i  et  af  de  mange  Værtshuse,  thi,  da  vi  havde  et  Pas,  kunde 
han  ikke  jage  os  bort,  men  det  vilde  glæde  ham  i  Morgen  at  erfare, 
at  vi  havde  forladt  Ping-leang-fu.« 

En  videre  Modstand  mod  saadanne  Argumenter  var  unyttig, 
og  vi  bleve  derfor  i  Værtshuset.  Gaardsrummet  var  meget  stort  og 
skaffede  mig  i  en  sen  Nattetime,  medens  de  andre  Gæster  allerede 
sov,  Lejlighed  til  at  faa  Stadens  Brede  nøjagtigt  bestemt. 

Grev  Széchenyi  havde  ganske  vist  tænkt  at  holde  en  Dags 
Rast  i  Ping-leang-fu ,  men  under  de  for  Haanden  værende  Omstæn- 
digheder foretrak  han  at  sende  Mandarinen  det  Budskab,  at  det  var 
ham  en  sand  Fornojelse  at  berede  ham  en  Glæde,  og  vi  rejste  videre. 


Fig.  100.     Bisole,  som  vi  saa  dem  ved  Sin-njing-tschou. 


Jo  mere  Dalen  den  næste  Morgen  indsnævredes,  desto  bedre 
blev  Vejen.  Ikke  blot  var  den  gjennemgaaende  makadamiseret,  men 
den  besad  ogsaa  en  ganske  solid  Underbygning  samt  kunstmæssige 
Stendæmninger  og  Broer.  Da  vi  nu  i  Uger  ikke  havde  set  andet 
end  gul  Jord,  maatte  vi  forundrede  spørge,  hvorfra  dog  dette  Materiale 
stammede.  Svaret  herpaa  gav  selve  Landskabets  Udseende,  alt  som 
vi  marscherede  op  ad  Dalen. 

De  sønderrevne  og  furede  Løssskrænter  bleve  lidt  efter  lidt 
fortrængte  af  nogle  Klippestykker;  højere  og  højere  bleve  disse  nye 
Formationer,  og  pludseligt  befandt  vi  os  i  de  romantiske  Svælg  i  et 
Alpelandskab,  hvor  det  rene,  friske  Vand  rislede  ned  med  den  klare, 
forfriskende,  staalgraa  Farve,  der  er  ejendommelig  for  Højfjældet. 

For  hver  10  Li  findes  Vogterhuse,  hvor  de  Soldater  opholde 
sig,  der  have  med  Vejens  Vedligeholdelse  at  gjøre.  Endskjøndt  disse 
Huse  ere  meget  smaa  og  deres  Beboelsesværelse  med  den  eneste 
Aabning  kun  indeholder  et  Møbelstykke,  nemlig  en  Sove»kong«,  mangler 
dog  aldrig  Aandemuren,  der,  saa  vel  som  Husets  hvidtede  Vægge, 
enten  er  bedækket  med  Billeder  i  grelle  Farver  af  haandfaste  Soldater- 
skikkelser  og  Vaaben  (Geværer  eller  Spyd)  eller  med  Røgerekvisiter 
og  Spisevarer.  Udenfor  mange  af  disse  Smaahuse  staar  der  til  højre 
og  venstre  for  Aandemuren  et  Grantræ,  der  er  bragt  dertil  langt, 
langt  borte  fra,  og  hvis  Bark  er  skrællet  af  lige  op  til  Kronen. 

Ret  smukke  buddhistiske  Klostre,  byggede  af  brudne  Sten, 
som  dels  ligge  ved  Vejen,  dels  oppe  mellem  Bjergene  saa  vel  som 
nogle  Tempelgrotter,  der  ere  udhuggede  i  Klipperne,  bidrage  til  at 
hæve  Egnens  Ynde.  Den  snævre  Dalbund  er  dækket  med  et  lavt 
Tornekrat,  under  hvilket  en  hel  Skare  guldglinsende  Fasaner  fredeligt 
søgte  Ly  sammen  med  ligesaa  mange  Skader  imod  Sneen,  der  faldt  i 
tykke  Fnokke  og  snart  indhyllede  Landskabet  i  et  blændende  hvidt. 

Ved  Nattens  Frembrud  befandt  vi  os  i  en  rund  Dalkjedel, 
hvor  Oating-ho  har  sit  Udspring.  Vi  overnattede  ved  Vej-hos  og 
Hoang-hos  Vandskæl  i  Oating-ye  5540  Fod  over  Havet. 

Set  nedenfra  skulde  man  ikke  have  troet,  at  det  vilde  være 
forbundet  med  Vanskeligheder  at  komme  op  over  dette  Pas,  men  da 
vi  den  næste  Morgen  under  en  bidende  Nordvestvind  tog  fat  paa 
Bestigningen,  lærte  vi  først  Bjergets  Hemmelighed  at  kjende.  Vejen 
løber  ganske  vist  i  kunstmæssigt  anlagte  Slangelinier  omkring  den 
skarpe  Aas,  hvis  Kanter  og  Fremspring  glimre  i  Solen  som  Krystaller, 
men  Stejlheden  bringer  selv  de  stærkeste  Lunger  til  at  stønne.  Efter 
stadigt  at  have  klatret  opad  i  to  møjsommelige  Timer  naaede  vi  et 
lille  Plateau,  hvor  Præsterne  i  et  stateligt  Kloster  have  anlagt  et  lille 
Værtshus.  Ikke  blot  vore  Folk  men  ogsaa  vi  gjorde  Holdt  her  for- 
at  styrke  os  til  den  videre  Opstigning  med  en  Skaal  varm  The.  Men 
oppe  paa  Saddelen  blæste  en  isnende  kold  Luftning  over  fra  Tsitja- 
ta-sans  snedækkede  Tinder,  den  furede  Bjergryg,  som  afslutter  Hori- 
sonten i  en  Halvkreds  mod  Nord. 

Bjergpasset  bliver  af  Kineserne  kaldt  Lo-pan-san  og  har  en 
absolut  Højde  af  8300  Fod.  Nedstigningen  er  om  muligt  endnu 
stejlere  end  Opstigningen,  og  deraf  maa  det  ogsaa  komme,  at  Lande- 
vejen paa  denne  korte  Strækning,  hvor  Overbygningsmaterialet  er 
skyllet  bort,  bliver  elendig  og  stenet. 

I  Long-tji-shien  fik  vi  den  behagelige  Efterretning,  at  Futaien 
i  Ping-leang-fu  levende  beklagede,  at  han  ikke  havde  stillet  sin  Kun- 
k'van  til  vor  Disposition,  og  at  han  havde  givet  alle  de  ham  under- 
ordnede Øvrighedspersoner  (ogsaa  i  Long-tji-shien)  strængt  Paabud 
om  at  holde  Mandarinhotellerne  rede  til  vor  Modtagelse. 

Vi  skulde  dog  undgælde  for  denne  Velgjerning  første  Gang, 
vi  benyttede  os  af  den.  Da  vi  efter  den  anstrengende  Marsch 
glædede  os  ved  en  vel  fortjent  Søvn,  havde  Hotellets  Tjenere  tor  at 
bøde  paa  den  lave  Temperatur  i  Sovekammeret  fyldt  rigeligt  Stenkul 
paa  de  sidste  Gløder  i  Kulbækkenet.  Det  var  en  Lykke,  at  Papir- 
vinduerne paa  flere  Steder  vare  itu,  og  at  den  friske  Luft  kunde  faa 
fri  Adgang  gjennem  Revnerne  i  Værelsets  Loft  og  Vægge.  Den  næste 
Morgen  kunde  vi  derfor  dog  staa  op,  men  vare  saa  bedøvede  af 
Kulosen,  at  der  forløb  lange  og  pinlige  Timer,  inden  vi  havde  for- 
vundet Efterveerne. 

Vi  havde  nu  passeret  de  egentlige  Løssegne;  men  selv  om 
ogsaa  de  stejle  Bjergformers  Sten  med  skarpe  Kanter  hist  og  her 
ragede  frem  over  det  bølgeformige  Terræn,  vare  dog  Dalene  stedse 
markerede  og  begrænsede  af  høje  og  stejle  Løssvægge.  I  flere  Maaneder 
var  der  ikke  faldet  nogen  Regn,  og  de  mange  Hulveje  indeholdt  der- 
for en  saadan  Masse  ophobet  Støv,  at  man  hyppigt  i  Ordets  egentlige 
Forstand  uforvarende  sank  i  til  over  Knæene. 

Naar  en  Karavane  passerede  saadanne  Hulveje,  saa  det  ud, 
som  om  der  dernede  var  gjort  Ild. med  vaade  Grankviste;  i  saadanne 
røglignende  Skyer  steg  Støvet  op  af  Kløfterne  og  formørkede  Omegnen 
vidt  og  bredt.  Luften  var  mættet  med  Støv,  og  trods  den  skyfri 
Himmel  hørte  det  til  Sjældenhederne  at  faa  Øje  paa  Solen.  I  Alminde- 
lighed angav  kun  et  svagt,   blaat  Skær  Solens  Plads  paa  Himmelen. 

Naar  Atmosfæren  var  i  mindre  Bevægelse  og  navnlig  almin- 
deligt i  Morgentimerne  (Vinden  lægger  sig  om  Natten),  medens  Solen 
stod  i  Øst  over  Bjergene  i  sin  svømmende  røde  Glans,  kunde  vi  ofte 
iagttage  Bisole,  saaledes  navnlig  den  Morgen,  da  vi  forlod  Sing-njing- 
tschou.  Dette  Skue  vakte  almindelig  Beundring.  Solen  var  omgivet 
af  en  kæmpestor  Taagering  (den  saa  kaldte  »Hov«),  som  udad  til 
stadigt  blev  mørkere  og  syntes  i  Zenith   og  Nadir,   men  tydeligst  til 

højre  og  venstre  at  bære  de  mindre  Bisole  i  de  livligste  Regnbue- 
farver. Deres  røde  og  violette  Farver  vendte  imod  Solen.  Enhver 
af  disse  fire  Skiver  var  omgivet  med  en  Dunstkreds,  som  greb  ind  i 
den  om  selve  Solen  og  sluttelig  udviskedes  henimod  denne. 

Færdselen  paa  Landevejen  viste  tydeligt  nok,  at  vi  rejste  i  et 
Land,  hvor  den  militære  Aand  gjorde  sig  gældende.  Hver  Dag  mødte 
vi  nye  Troppeafcl elinger,  som  marscherede  fra  det  ene  til  det  andet 
af  de  militære  Anlæg,  der  vare  byggede  langs  med  Chausséen.  Deres 
Uniformering  afveg  kun  for  saa  vidt  fra  den  os  allerede  bekj endte 
Dragt,  som  Sømmen  paa  deres  blaa  Bluser,  der  vare  forede  med 
Lammeskind,  var  gul,  og  den  hvide  Sigteskive  paa  Bryst  og  Ryg  for- 
uden Betegnelsen  Ping  (Soldat)  ogsaa  angav  Troppekorps,  vedkom- 
mendes Navn,  Alder  og  Fødested  saavel  som  den  kommanderendes 
Charge  og  Garnisonsstedet.  Nogle  Soldater  bar  desuden  fæstet  paa 
venstre  Side  af  Brystet  et  lille  rundt  Spejl,  der  glimrede  ligesom  en 
Tapperhedsmedaille. 

Der  var  ikke  Spor  af  Orden  eller  Disciplin  under  Marschen. 
Enhver  Soldat  valgte  efter  eget  Tykke  Vejen  og  Gangarten;  han 
syntes  med  Hensigt  at  undgaa  al  Selskabelighed,  og  det  varede  der- 
for altid  et  Kvarterstid,  inden  en  Afdeling  paa  40 — 50  Mand  var 
trukken  forbi.  Derefter  fulgte  først  Marodørerne,  og  ikke  sjældent 
mødte  vi  først  i  Eftermiddagstimerne  Efternølerne  af  en  Trop,  som 
vi  havde  set  tidligt  om  Morgenen.  De  forrustne  Perkussionsgeværer, 
hvormed  Soldaterne  vare  bevæbnede,  stammede  for  største  Delen  fra 
Tyskland;  dog  saa  jeg  ogsaa  kasserede  franske,  engelske,  amerikanske 
og  østrigske  Vaaben. 

De  militære  Øvelser  indskrænke  sig  til  et  Minimum  og  ere 
endda  blottede  for  enhver  Plan  til  at  fremkalde  en  hensigtssvarende 
Uddannelse.  Naar  i  Ny  og  Næ  et  Kastels  Besætning  tilbragte  en 
Eftermiddagstime  med,  at  en  for  en  under  Trommehvirvler  og  Pauke- 
slag for  den  kommanderende  udførte  de  livligste  Evolutioner  med  sin 
Neptunsfork,  saa  lignede  denne  Øvelse  mere  en  fornøjelig  Dansetime 
end  en  militær  Øvelse. 

Jeg  vil  her  tilføje,  at  Kineserne  ere  maaske  det  eneste  Folk, 
der  ikke  anerkjender  Dansen  som  saadan  som  en  Fornøjelse.  Under 
min  Rejse  i  Kina  saa  jeg  kun  en  Gang  en  Dreng,  der  under  Fore- 
draget af  en  Sang  afvexlende  satte  den  ene  Fod  bagved  den  anden 
under  gjentagne  Kniks  men  uden  at  røre  sig  af  Stedet.  Selv  paa 
Scenen  opnaa  de  gymnastiske  Produktioner  aldrig  den  lette  Elegantse 
og  rythmiske  Bøjelighed,   at  man  blot  tilnærmelsesvis  kunde  sammen- 

ligne  den  med  Dans.  Det  er  dog  ikke  Dansen  alene,  som  fattes 
Kineserne;  den  bepiskede  Nation  mangler  endnu  noget  andet,  noget 
som  staar  i  mer  eller  mindre  umiddelbart  Sammenhæng  hermed,  et 
Begreb,  der  ikke  kan  defineres,  som  allerede  har  bragt  saa  megen 
Lykke  eller  Ulykke  over  Millioner  Mennesker,  som  er  i  Stand  til  i  sig 
at  forene  alle  Verdens  Følelser  og  Lidenskaber,  som  formaar  at  sige 
mere  end  alle  de  Beviser,  der  kunne  udledes  efter  Logikens  strengeste 
Regler:   Kysset. 

Hvilket  Middel  benytter  den  kinesiske  Moder  for  at  udtrykke 
siri  Kjærlighed  til  sit  Barn?  hvorledes  bærer  Ynglingen  sig  ad  for  at 
kunne  fortolke  den  udkaarne  sit  Hjertes  Følelse?  hvorledes  skilles 
Kvinderne  fra  hverandre  efter  en  vellykket  Thepassiar?  paa  hvilken 
Maade  tager  Sønnen  Afsked  med  sine  gamle  Forældre,  naar  han  skal 
tiltræde  sin  Post  som  Embedsmand  i  en  af  Rigets  fjærneste  Provinser 
—  i  de  fleste  Tilfælde  en  Afsked  for  hele  Livet?  —  Ceremoniel,  kjære 
Læser!  Med  en  stiv  Knæbøjning,  med  et  formelt  Buk,  med  en  fraserig 
Tale;  men  aldrig  med  et  Kys.  Det  vilde  være  upassende,  et  Anstød 
mod  al  god  Tone;  lad  os  sige  det  lige  ud:  Kineseren  væmmes  ved 
at  kysse.  Den  samme  Mandarin,  der  ved  en  Lejlighed  forespurgte 
sig  om  Dameføddernes  Størrelse  i  Europa,  havde  faaet  at  vide,  at  man  i 
Vesterlandene  ofte  var  vant  til  at  udtrykke  sin  Hengivenhed  ved  et 
Kys:  han  svarede  kun  med  et  Ord,  der  vilde  kunne  forstaas  over  hele 
Verden:    »Brr!«. 

Men  vi  maa  rejse  videre! 

Vi  befinde  os  oppe  paa  et  Bjerg  og  opdage  nede  i  den  brede 
Dalaabning  for  vore  Fødder  de  uklare  Omrids  af  en  venligt  beliggende 
By,  der  er  indhyllet  i  Støvskyer.  Det  er  An-ting-shien ,  vort  Natte- 
kvarter.  Vejen  fører  i  stejle  Serpentiner  ned  til  de  rislende  Smaafloder. 
Vi  stige  til  Hest  og  naa  efter  en  halv  Times  skarpt  Ridt  paa  den 
brede,  lige  Vej,  der  er  beplantet  paa  Siderne  med  Popler,  de  store 
Porttaarne  paa  Muren  om  Byen.  En  Stadstjener  venter  allerede  paa 
os  og  fører  os  gjennem  en  Labyrinth  af  Gader,  der  oplives  af  en  lar- 
mende Befolkning,  til  et  smudsigt  Værtshus.  Efter  Sædvane  vente  vi 
taalmodigt  paa  Tolkens  Ankomst,  thi  ingen  er  i  Stand  til  at  fbrstaa 
vort  Spørgsmaal  om,  hvor  Byens  Kun -kvan  er. 

Endelig  viser  Sin  sig  med  en  anden  Stadstjener.  Tolken,  der 
allerede  ved  Byens  Port  havde  faaet  Underretning  om,  at  Borgmesteren 
vilde  nægte  os  at  benytte  Mandarinhotellet,  hvilede  ikke,  før  han  havde 
opnaaet  hans  Indvilligelse. 

Næppe  vare  vi  komne  ind  i  Gaarden  til  den  halvt  forfaldne 
Kun-kvan,  førend  Folkemængden  vilde  trænge  ind  efter  os.  Greven 
lod  Porten  spærre.  Pøbelen  skreg  og  hylede  i  alle  Tonearter.  Men 
da  den  opdagede,  at  man  ikke  vilde  indvillige  i  dens  Forlangende  om 
at  komme  ind,  forsøgte  den  først  ved  at  trænge  paa  og  derefter  ved 
andre  voldsomme  Midler  at  sprænge  Porten,  og  ganske  rigtigt  varede 
det  ikke  længe,  før  Portfløjene  bragende  styrtede  ind  i  Gaarden.  Vi 
befandt  os  i  de  usle  Værelser  i  Hovedbygningen  i  Færd  med  at  pakke 
vore  Senge  ud,  og  da  vi  allerede  vare  fortrolige  med  den  Slags  Be- 
givenheder, der  aldrig  gik  af  uden  en  øredøvende  Larm,  brød  vi  os 
ikke  videre  om  Støjen  og  Skrigene,  der  lød  ind  til  os  fra  Gaarden. 
Pludseligt  styrtede  Tolken  meget  ophidset  ind  til  os  i  Værelset,  og 
lige  i  Hælene  paa  ham  fulgte  nogle  fremmede  Soldater,  som  uden 
videre  satte  sig  paa  Stolene  og  betragtede  os  med  haanlige  Miner. 

»Hvad  ville  disse  Folk?«  spurgte  Grev  Széchenyi.  »Hvad 
ville  I?«  gjentog  Tolken.  Soldaterne  svarede  med  en  lang  Tale: 
»Kun-kvan'en  tilhører  os,  I  ere  kun  vore  Gæster,  vi  ville  se  Eder  og 
eders  Sager.  Naar  vi  ikke  ville  taale  Eder  her,  maa  I  ud,  thi  vi  kom- 
mandere her;  Huset  tilhører  Vicekongen  Tso-tsung-tang,  og  han  saa 
vel  som  vi  ere  Honanfolk,  men  I  ere  kun  Yang-kvej-tse!« 

Vi  kunde  ikke  indlade  os  i  lange  Underhandlinger  med  dette 
Pak,  og  vi  hjalp  dem  derfor  afsted  uden  Afskedshilsener. 

Vi  begav  os  ned  i  Gaarden,  hvor  Militæreskorten  gjorde  sig 
forgjæves  Umage  med  at  holde  Menneskemassen  tilbage,  som  trængte 
sig  ind  af  den  aabne  Port.  Næppe  mærkede  vore  Folk  vor  Tilstede- 
værelse, førend  deres  Mod  voxede,  og  Slagsmaalet  begyndte.  An- 
føreren for  vor  Militærbedækning  tog  Ophavsmanden  til  Spektaklerne 
(en  af  de  Honansoldater,  som  for  lidt  siden  havde  besøgt  os)  ved 
Pisken  og  ruskede  ham  ubarmhjertigt  frem  og  tilbage.  En  af  vore 
antagne  Tjenere  benyttede  sig  af  den  gunstige  Lejlighed  til  at  lade 
den  fangne  Fjende  føle  sin  Overlegenhed;  han  tog  et  kort  Tilløb  og 
sparkede  ham  i  Ansigtet  med  sin  Fod,  saa  at  en  Blodstrøm  strax 
flød  ud  af  den  trufnes  Næse.  Som  med  et  Slag  var  hans  Vildskab 
knækket,  og  under  en  jammerlig  Hylen  tørrede  han  Blodet  ud  over 
hele  Ansigtet.  En  anden  Tjener  havde  bemægtiget  sig  en  ituslaaet 
Vindusramme,  hvormed  han  slog  en  anden  Soldat  i  Hovedet,  medens 
han  havde  grebet  ham  i  Struben  med  sin  kraftige  Næve.  I  Krogen 
ved  Porten  laa  en  kæmpende  Gruppe  i  et  indviklet  Virvar  paa  Jorden, 
og  et  Dusin  Hænder  havde  travlt  med  i  blind  Iver  at  uddele  Slag. 
Det  var  en  Scene,  som  spotter  enhver  Beskrivelse. 

.Medens  det  efterhaanden  lykkedes  Greven  med  sin  kraftige 
Stemme  at  bringe  Kampen  til  nogenlunde  at  ophøre,  vai  Tolken  ilet 
med  et  Visitkort  til  Byens  Militærkommandant,  for  at  denne  skulde 
skaffe  Orden  til  Veje.  Strax  efter  kom  en  Underofficer,  som  arresterede 
de  blødende  Soldater.  Det  lykkedes  os  snart  at  rydde  Gaarden,  og 
vi  skyndte  os  med  at  sætte  den  itubrækkede  Port  i  Stand  igjen. 
Medens  vi  endnu  vare  i  Færd  med  at  sætte  Portfløjene  for,  begyndte 
Tumulten  igjen  paa  Gaden.  De  fangne  vare  imidlertid  med  Magt 
blevne  befriede  af  deres  Kammerater,  og  en  af  vore  Tjenere,  der  var 
fulgt  efter  Toget,  havde  ved  denne  Lejlighed  faaet  sine  Klæder  revne 
i  Laser.  I  Følelsen  af  deres  gjenvundne  Frihed  vilde  Soldaterne  be- 
gynde nye  Voldsomheder,  et  tøjlesløst  Begjær  efter  Hævn  ledede  deres 
Skridt,  en  vild  Larm,  en  hæs  Raaben  trængte  fra  Gaden  ind  i  Gaarden, 
og  hvem  ved,  hvad  der  kunde  sket,  hvis  ikke  Generalens  uventede 
Komme  pludseligt  havde  bragt  Tavshed  til  Veje.  Da  Greven  havde 
erfaret  hans  Tilstedeværelse,  lod  han  atter  Porten  aabne  og  førte 
Mandarinen  ind  i  Kun-kvan'en. 

Generalen  kastede  sig  paa  Jorden  02  var  ikke  at  overtale  til 
at  undlade  denne  ydmyge  Hilsen.  Han  bad  Greven  om  ikke  at  lade 
ham  undgælde  for  Soldaternes  Overmod;  det  vilde  blive  hans  Ulykke, 
hvis  Tso-tsung-tang  fik  at  vide,  hvorledes  Regeringens  Gæster  vare 
blevne  insulterede  i  An-ting-shien.  Greven  lovede  at  tie.  »Jeg  skal 
straffe  Ophavsmanden  paa  det  strengeste.  Om  faa  Timer  skal  jeg 
sende  Eder  hans  Hovede.« 

Grev  Széchenyi  afværgede  det  smilende:  »Det  vilde  være  en 
alt  for  grusom  Straf.  En  saadan  Oprejsning  forlanger  jeg  paa  ingen 
Maade.  Naar  De  endelig  vil  tænke  paa  at  afkjøle  Soldatens  hede 
Blod,  ville  nogle  Slag  være  fuldstændigt  tilstrækkelige  hertil.«  »Sig 
mig  Eders  Villie  med  Hensyn  til  Antallet  af  Slagene!«  »Xaa!  en  halv 
Snes  vil  vel  være  passende.«  Efter  at  Generalen  for  Anstandens  Skyld 
havde  nippet  til  den  The,  der  blev  serveret,  fjærnede  han  sig.  idet 
han  vedblivende  udtalte  sin  Beklagelse  over  det  forefaldne. 

Da  vi  i  Aftentimerne  sad  ved  vort  Maaltid  om  et  skrøbeligt 
Træbord  blev  der  meldt  os.  at  den  allerede  afstraffede  Soldat  var 
kommen  for  at  takke  os  for  »naadig  Straf.«  Hvor  ganske  anderledes 
saa  denne  Mand  nu  ud,  han,  som  for  faa  Timer  siden  brølte  op  over 
alle  de  andre!  Hans  Arme  var  krampagtigt  klyngede  om  Halsen  paa 
et  Par  Kammerater,  thi  han  kunde  ikke  gaa,  og  hans  Klæder  vare 
overklistrede  med  Blod.  Knust  paa  Sjæl  og  Legeme  sank  han  ned 
for  Grevens  Fødder,    han  var  ude  af  Stand  til  at  sige  et  Ord  og  ud- 

stødte  gudsjammerlige  Klagelyd,  medens  en  Taarestrøm  vædede  Ler- 
gulvet. Sin  oversatte  Meldingen  fra  Generalen,  i  Følge  hvilken 
Soldaten  havde  faaet  3000  Slag.  (Det  var  i  Virkeligheden  kun  300, 
det  største  Antal,  der  gives).  Han  og  en  anden  af  Ophavsmændene 
vare  blevne  degraderede  som  Underofficerer  og  straffede  med  Tabet 
af  Hatteknappen;  Stadens  Kommandant  beklagede  fremdeles,  at  han, 
paa  Grund  af  Grevens  Ønske,  ikke,  som  Loven  bød  det,  eftersom  der 
var  flydt  Blod  i  Striden,  havde  faaet  Lejlighed  til  i  Stedet  for  den 
levende  Soldat  at  sende  os  hans  Hoved  i  en  Kurv.  Bevæget  af  Med- 
lidenhed gav  Greven  den  sønderknuste  Soldat  en  Foræring  i  Penge, 
for  at  han  bedre  skulde  bære  den  lidte  Tugtelse.  Militærlovgivningen  fore- 
skriver betydeligt  strengere  Straffe  for  Soldater  end  for  Civile;  men 
Straffenes  Fuldbyrdelse  er  underkastet  mangehaande  Forandringer 
efter  den  Landsdel,  hvor  den  kommer  til  Anvendelse,  og  efter  Soldatens 
Herkomst. 

Da  vi  næste  Dag  forlod  Byen,  fik  den  af  vore  Tjenere,  hvis 
Klæder  vare  blevne  iturevne  under  Slagsmaalet,  og  som  paa  Grund 
af  et  Spark  ikke  kunde  taale  at  marschere,  tilsendt,  foruden  en  Penge- 
gave paa  10  Taél,  en  Vogn  indtil  Lan-tschou-fu  paa  Generalens  Be- 
kostning. 

Om  Formiddagen  marscherede  vi  nedad  langs  Floden  i  Tschang- 
kou-hos  brede  Dal;  paa  Grund  af  dens  stærke  Fald  have  Kineserne 
uden  stor  Umage  kunnet  lede  dens  Vand  hen  over  de  frugtbare 
Marker  ved  Hjælp  af  Trærender  og  Kanaler.  I  enhver  Landsby,  og 
der  ligger  mange  saadanne  spredte  over  den  frugtbare  Dalstrækning, 
fandtes  et  Militærkastel,  hvis  Besætning  —  som  Følge  af  en  den 
sidste  Nat  udstedt  Befaling  —  fuldtalligt  rykkede  ud,  da  vi  viste  os, 
for  at  yde  os  de  befalede  militære  Æresbevisninger.  Ganske  vist  mær- 
kede vi  ved  det  første  Øjekast,  at  Hilsenen  kun  var  tvungen,  men 
Rygtet  om  Soldatens  Afstraffelse  i  An-ting-shien  var  med  Lynets 
Hurtighed  naaet  rundt  omkring,  og  Frygten  for  en  lignende  Straf 
lukkede  de  Læber,  der  allerede  halvt  havde  aabnet  sig  for  at  udtale 
nye  Fornærmelser. 

Ved  Landsbyen  Tschang-kou  forlod  vi  Dalen  og  bøjede  i  en 
ret  Vinkel  ind  i  en  Løsskløft,  hvis  Vandskjel,  Tscheda-ling,  vi  den 
næste  Morgen  overskred  i  en  Højde  af  6800  Fod. 

I  mit  Kald  som  Expeditionens  Geograf  blev  det  mig  en  Nød- 
vendighed at  tilegne  mig  en  vis  Færdighed  i  Opfattelsen,  idet  vi  jo 
rejste  hurtigt.  Jeg  fik  aldrig  tilstrækkelig  Tid  til  Overlæg  og  spids- 
findig Forskning,    da  jeg   ikke  turde   tabe  Karavanen   af  Syne,    hvad 

der  allerede  nogle  Gange,  med  mit  Ubekjendtskab  til  Sproget,  havde 
skaffet  mig  ubehagelige  Efterveer.  I  Almindelighed  søgte  jeg  at  vinde 
et  Forspring.  En  formelig  nervøs  Higen  efter  at  vinde  Tid  bevinger 
mine  Skridt;  trods  den  stærke  Morgenkulde  kommer  jeg  strax  i  Trans- 
piration, jeg  kaster  et  flygtigt  Blik  opad  til  det  Højdepunkt,  som 
maa  naas,  for  at  jeg  kan  faa  den  fornødne  Oversigt;  derpaa  ser  jeg 
mod  Jorden  for  efter  atter  ti  Minuters  Forløb  at  lade  mig  overraske 
af  den  glædelige  Opdagelse,  at  det  højst  gjælder,  om  en  stejl  Op- 
stigning et  Kvarters  Tid.  Sveddryppende  naar  jeg  Udsigtspunktet; 
iskold  puster  den  skarpe  Luft  paa  mine  feberagtigt  bankende  Tin- 
dinger; men  Tiden  iler,  og  jeg  har  allerede  vænnet  mig  til  en  kronisk 
Snue,  der  har  varet  i  Maaneder. 

Førend  jeg  forlod  Wien,  havde  jeg  sørget  for  Tegnemateriel 
i  rigelig  Mængde.  Jeg  har  aldrig  fortrudt,  at  jeg  til  Optagelsen  af 
Kort  havde  medtaget  noget  stærkt  Karton,  som  paa  begge  Sider  var 
linieret  i  Kvadrater  med  en  Sidelængde  af  lk  Centimeter,  thi  hvert  Blad 
havde  paa  denne  Maade  den  nødvendige  Maalestok  for  Afstandene. 

Afstandene  maalte  jeg  altid  med  Uhret.  Skjøndt  jeg  havde 
et  Podometer  (Skridttæller),  indsaa  jeg  kun  altfor  snart,  at  jeg  ikke 
kunde  stole  paa  det.  Jeg  søgte  derfor  først  at  bringe  min  Gang,  der 
var  prøvet  gjennem  Øvelse  i  mange  Aar,  i  Sammenhæng  med  Uhret 
og  den  kinesiske  Li.  Da  jeg  imidlertid  gjennemsnitligt  kun  tilbage- 
lagde den  ene  Halvdel  af  Vejen  til  Fods,  men  den  anden  i  Saddelen, 
var  det  min  næste  Opgave  at  finde  et  Gjennemsnitsmaal  for  Længden 
af  den  Strækning,  min  Ridehest  tilbagelagde  i  de  forskjellige  Gang- 
arter i  et  vist  som  Enhed  antaget  Tidsrum.  I  Begyndelsen  voldte  det 
mig  store  Vanskeligheder,  da  jeg  skiftede  Hest  hver  Dag.  Men  senere, 
da  jeg  havde  faaet  to  bestemte  Heste  anviste  til  Brug,  opnaaede  jeg 
forbavsende  Resultater  ved  Anvendelsen  af  mit  Maal.  Da  vi  f.  Ex. 
efter  en  14  Dages  Marsch  i  Kreds  (daglig  gjennemsnitlig  4  Mil)  igjen 
vare  naaede  til  Udgangspunktet,  fandt  jeg,  at  min  Marschlinie,  som 
jeg  havde  optaget  med  Boussolen,  med  Hensyn  til  Begyndelses-  og 
Endepunktet  kun  varierede  omtrent  en  Mil. 

Naar  jeg  saa  havde  naaet  op  til  et  Udsigtspunkt,  undersøgte 
jeg  i  nogle  Minuter  Egnen  og  skizzerede  derpaa  Bjærgkjæderne  samt 
Flod-  og  Vejnettet  i  Omegnen  i  løse  Konturer.  Alle  de  Objekter,  som 
jeg  allerede  havde  haft  Lejlighed  til  at  rayonnere  ved  Hjælp  af 
Magnetnaalen  (hvorved  jeg  ofte  maatte  anvende  Blyanten  som  Diopter), 
fik  nu  den  første  eller  anden  Facon ;  andre  bleve  bemærkede  med  en  Streg 
i  den  Retning,  hvori  de  laa,    tegnede  tilbørligt  i  Profil  og  beskrevne. 

Naar  jeg  saa  havde  endt  Arbejdet  med  en  Betegnelse  af  de  Landsbyer, 
Klostre,  Fæstningsværker  o.  s.  v.,  som  laa  nærmest  Vejen,  foretog  jeg 
en  gjennemgaaen.de  Revision  af  det  hele,  noterede  Barometerstanden 
og  skyndte  mig  da  at  faa  Kulden  af  Kroppen  ved  en  forceret  Marsch, 
der  atter  bragte  mig  foran  Karavanen  til  det  næste  Oversigtspunkt. 
Jeg  lagde  aldrig  Skjul  paa  mine  Kortarbejder  navnlig  ligeoverfor  vor 
Militæreskorte  og  Muldyrdriverne,  thi  jeg  gik  ud  fra  den  Anskuelse,  at 
en  Hemmeligholdelse  af  saadanne  Arbejder  langt  snarere  vækker  Mis- 
tanke end  en  aaben  Fremgangsmaade.  Ja,  jeg  viste  Kineserne  Kortene 
og  forsøgte  at  forklare  dem  Enkelthederne:  »Der  er  Si-ngan-fu,  der 
Pin-tschou,  der  Ping-leang-fu,  Lan-tschou.«  Paa  denne  Maade  tilfreds- 
stillede jeg  deres  Nysgjerrighed  og  gjorde  dem  kjede  deraf,  thi  de 
forstod  ikke  Tegningerne  og  smilede  medlidende. 

Fra  Passet  Tsche-da-ling  saa  jeg  for  første  Gang  den  mægtige 
Bjergkam  Ma-ha-san.  Dens  til  Dels  med  Sne  dækkede  Tinde  hæver 
sig  som  en  isoleret,  uoverstigelig  Mur  til  en  Højde  af  10000  Fod. 
Mod  Nord  falder  den  stejlt  af  mod  Hoang-ho,  medens  de  østlige 
Fjeldkløfters  Affald  paa  Grund  af  de  runde  Løssdannelser  blive  mildnede 
paa  en  paafaldende  Maade.  Den  evige  Sne,  som  paa  flere  engelske 
Kort  tilskrives  dette  Bjerg  (sandsynligvis  paa  Grund  af  Meddelelser  fra 
kinesiske  Kilder),  smelter  allerede  om  Foraaret. 

Vi  vare  endnu  to  Dagmarscher  fjærnede  fra  Lan-tschou-fu 
ved  Hoang-ho,  Provinsen  Kan-sus  Hovedstad,  men  de  vare  kun  lidet 
anstrengende,  da  der  intet  Bjerg  var  førend  dette  vort  nærmeste  Maal. 

Endskjøndt  den  lille  Sidedal  Sia-schje-tsch-ho  paa  ingen  Maade 
kan  kaldes  ufrugtbar,  er  den  dog  trods  de  mange  ruinlignende  Løss- 
byer  kun  ringe  befolket.  De  fleste  Landsbyer  ere  forladte  og  deres 
lavere  Mure  allerede  halvvejs  faldne  hen  i  Støv. 

Husene  ligne  paa  nogen  Afstand  meget  de  cylindriske  Jord- 
søjler, som  Vandet  i  stort  Antal  har  udskilt  og  udskaaret  fra  Dal- 
væggenes kløftede  og  sønderrevne  Skrænter.  Ved  Siden  af  de 
Ødelæggelser,  der  vare  en  Følge  af  Dunganernes*)  Oprør,  var  det 
rimeligvis  ogsaa  Mangelen  paa  godt  Drikkevand  og  det  store  Besvær 
ved  at  skaffe  dette  til  Veje,  som  overbeviste  Kineserne  om,  at  der  dog 
andetsteds  kunde  være  bedre  end  her,  hvor  selv  de  med  saa  stor 
Omhu  plejede  Allétræer  maatte  gaa  til  Grunde  af  Mangel  paa  Regn, 
og  af  Overflødighed  paa  Støv.  De  mange,  gjennemsnitligt  16 — 24  Fod 
brede  Huller,    der  paa  begge  Sider  af  Landevejen   og  navnlig  i  Nær- 


')     Kinesere  af  mohamedansk  Trosbekjendelse ;  kaldes  ogsaa  Chvej-Chvej. 

heden  af  Landsbyerne  gabe  en  imøde  i  en  ufattelig  Dybde  give  de 
mest  aabenbare  Beviser  paa  de  Besværligheder,  der  ere  forbundne 
med  Brønd  gravningen. 

Det  er  en  Lykke  for  Befolkningen,  at  der  ikke  bliver  solgt 
Samschu  i  Landsbyerne,  at  Opium  er  saa  dyr,  og  at  der  i  hele  Om- 
egnen ikke  findes  vilde  Dyr  (jeg  saa,  efter  at  vi  vare  stegne  over 
Sin-ling  Passet  kun  en  Ræv  med  mørkegraa  Pels  og  nogle  enkelte 
Harer),  thi  de  omtalte  Gruber,  der  ikke  ere  dækkede  eller  afspærrede, 
vilde  ellers  allerede  have  krævet  mange  Oftere.  Den,  som  ikke  selv 
har  set  de  trøstesløse  Landsbyer,  de  forfaldne,  gule  Ruiner,  den 
kummerlige  Menneskerace,  den  golde,  døde  Omegn,  kan  næppe  fore- 
stille sig  den  længselsfulde  Trang  til  Afvexling,  som  et  flere  Maaneders 
Ophold  i  Løssegnene  uden  Undtagelse  vil  fremkalde  hos  de  fremmede. 

Jeg  vil  ikke  fortælle  om  vor  forgjæves  Længsel  efter  at  faa 
Hænderne  rensede,  hvor  den  tørre  Luft  havde  frembragt  Revner,  i 
hvilke  Støvet  havde  sat  sig  fast  som  en  uudryddelig  Tatovering,  ikke 
om  vor  Væmmelse  ved  Sengestederne,  der  vrimlede  af  allehaande 
Utøj .  ikke  om  vor  Længsel  efter  igjen  en  Gang  at  kunne  føre  et 
Glas  rent  "Drikkevand  til  vore  tørstige  Læber;  nej,  alt  dette  er  Savn, 
som  enhver  Opdagelsesrejsende  maa  finde  sig  i;  men  den  halvt  ube- 
vidste Sammenligning  mellem  frodige,  grønne  Landskaber,  i  hvis 
Skove  Fuglene  synge,  hvor  Solens  Spejlbillede  sitrer  i  de  rislende 
Floder  —  mellem  et  Landskab,  hvor  virkeligt  Liv  rører  sig,  og  disse 
uddøde  Støvegne,  hvor  selv  en  Skarnbasse  er  en  Sjældenhed:  denne 
Sammenligning  fremkalder  Apathi,  Sløvhed  og  Ligegyldighed. 

Menneskeracen,  der  er  lille  og  svagelig,  stemmer  godt  over- 
ens med  Totalbilledet  af  dette  af  Naturen  saa  stedmoderligt  behandlede 
Gebet.  Det  synes,  som  om  Ungdom  slet  ikke  existerer  her.  Allerede 
Børneansigterne  ere  rynkede:  forgjæves  spejder  man  efter  røde  Kinder; 
man  faar  kun  Øje  paa  voxgule,  blege. 

Allerede  i  den  spæde  Alder  forrette  saavel  Drenge  som  Piger 
svære  Markarbejder.  Saaledes  udvikles  tidligt  ved  den  fuldstændige 
Mangel  paa  alle  ungdommelige  Glæder  den  tidlige  Alvor,  som  snart 
ved  snu  Forslagenhed,  snart  ved  ligefrem  Bedrageri  hjælper  den 
stærkere  til  Sejr  over  hans  Konkurrenter  i  Kampen  for  Tilværelsen. 

Kvinderne  ere  hæslige  allerede  i  Pigealderen.  Den  dem  ejen- 
dommelige Forfængelighed,  at  frembringe  de  mindst  mulige  Fødder, 
gaar  saa  vidt.  at  de  tvinge  Læggen  ind  i  stramme  Bind  allerede  oppe 
fra  Knæet;  disse  faa  da  endelig  saadanne  Dimensioner,  at  de  kunde 
være   overmaade    passende   for  Marmorkommandanten    i    »Don  Juan«. 

Effekten  forhøjes  yderligere,  naar  der  paa  Midten  af*  Læggen  lades  et 
Stykke  frit  paa  en  Tommes  Brede,  hvor  saa  selve  Benet  stikker- 
frem  ligesom  et  gammelt  Strømpebaand.  Naar  endelig  mange  Kvinder 
dertil  bære  Gamascher,  der  udvide  sig  nedad  til  og  ligne  mexikanske 
Pantalons,  se  de  forkrøblede  Fødder  ud  som  Hestehove;  af  alt  dette 
fremgaar,  at  den  kinesiske  Kvinde,  trods  Anvendelsen  af  raffinerede 
Toilettekunster,  indtager  et  meget  lavt  Standpunkt  i  Smagssager. 

Agerbrug  og  Handel  med  Markprodukter  give  Folkene  Midlerne 
til  deres  kummerlige  Tilværelse.  Markerne  producere  Roer,  saa  store 
som  et  Hovede,  Hvede,  Hirse,  Ærter  (af  sort  Farve  og  betydeligt 
større  end  vore),  Linser  o.  s.  v.  Desuden  levere  de  Pæretræer,  der 
ere  plantede  i  Landsbyerne,  endnu  smukkere  Frugter  end  i  Pin-tschou. 
Valdnødder  findes  rigeligt  og  overalt. 

En  speciel  kinesisk  Frugt  er  Tsu-tse.  Allerede  i  Schanghai 
bemærkede  jeg,  at  der  som  Dessert  blev  serveret  Frugter,  der  i  Ud- 
seende og  Farve  ganske  lignede  Paradisæbler,  og  kunde  ikke  nok  som 
forundre  mig  over,  at  Englænderne  tog  saa  godt  til  sig  af  disse,  som 
jeg  virkelig  antog  for  raa  Paradisæbler.  Den  Gang  vilde  jeg  ikke  for 
nogen  Pris  have  spist  en  saadan  Frugt.  Først  i  Provinsen  Kan-su 
kom  jeg  efter  Hemmeligheden.  En  Dag  satte  Kokken  et  Fad  frem 
med  tørrede  Frugter,  som  jeg  efter  Udseendet  og  Smagen  antog  for 
nedlagte  Figen.  Kjærnerne  stemte  dog  ikke  med  min  Antagelse,  thi 
efter  disse  at  dømme  maatte  jeg  have  spist  et  Græskar.  Det  var 
imidlertid  en  Tsu-tse,  Frugten  af  et  Træ,  der  er  udbredt  over  hele 
Kina,  og  som  med  Rette  kunde  gjøre  Fordring  paa  første  Rang  blandt 
alle  Frugttræer.  Det  er  omtrent  lige  saa  højt  som  vore  Æbletræer, 
med  hvilke  det  ogsaa  har  mange  ydre  Ligheder  tilfælles.  Frugterne 
modnes  paa  de  højere  Bredegrader  i  September  i  rigelig  Mængde. 
Som  allerede  omtalt,  ere  de  da  næppe  at  skjelne  fra  modne  Paradis- 
æbler. Da  de  ikke  taale  at  gjemmes  længe  og  snart  raadne,  søge 
Kineserne  at  forlænge  Sæsonen  ved  at  plukke  Frugterne  umodne  af 
og  derefter  lade  dem  kunstigt  modnes.  De  Frugter,  som  trods  den 
stærke  Efterspørgsel  dog  blive  tilovers,  blive  først  pressede  og  derpaa 
pakkede  i  Tønder;  Sukkerstoffet  skiller  sig  til  Dels  ud  og  afsætter  sig 
ligesom  ved  Figner  paa  Overfladen  som  smaa  Krystaller.  Smagen  af 
Frugten  saavel  i  moden  som  i  nedlagt  Tilstand  kommer  Smagen  af 
italienske  Figen  meget  nær. 

Kineserne  paastaa,  at  dette  Træ  kun  meget  vanskeligt  lader 
sig  forplante  ved  Frø,   og   indtil  videre  maa  jeg  være  enig  med  dem 

i  denne  Paastand,  thi  alle  Forsøg  paa  at  bringe  de  medtagne  Frø  til 
at  spire  mislykkedes  mig. 

Beboerne  af  Løsslandskaberne  holde  som  Husdyr  Bøffelen  og 
en  lille  svagelig  Hornkvægrace,  som  adskiller  sig  fra  de  mellemeuro- 
pæiske Arter  ved  en  lille  Pukkel;  Køerne  blive  aldrig  malkede,  fordi 
Kineserne  ikke  nyde  hverken  Mælk  eller  Smør;  de  mene,  at  saadanne 
Næringsmidler  gjøre  Menneskene  dumme.  De  omtalte  Dyr  benyttes 
kun  som  Trækdyr  og  til  Dyrkningen  af  Markerne  —  Bøflerne  navnlig 
paa  Rismarker,  der  ere  satte  under  Vand.  Forøvrigt  findes  ogsaa 
mongolske  Faar,  Muldyr  og  Æsler  i  stor  Mængde,  derimod  kun  faa 
Heste  i  Staldene  og  paa  Græsmarkerne  hos  de  velhavende  kinesiske 
Bønder.  Medens  Hundene  i  de  sydlige  Provinser  kun  ere  lidet  for- 
-kjellige  fra  en  Ulv,  ja  endog  ofte  af  os  bleve  antagne  derfor,  naar  de 
foer  afsted  uden  Ledsagelse,  nærme  de  sig  i  Provinsen  Kan-su  de 
mere  ædle  Racer.  Foruden  store  og  stærke  Exemplarer,  som  i  Legems- 
bygning og  Haarlag  syntes  at  være  i  Slægt  med  Newfoundlændere, 
bemærkede  jeg  ogsaa  smaa  langhaarede  Pinschere  saa  vel  som  Græv- 
lingehunde med  et  uforholdsmæssigt  stort  Hovede.  At  Egnen  udøvede 
en  gunstig  Indflydelse  paa  Hundenes  Trivsel,  beviste  Repræsentanterne 
for  den  almindelige,  kinesiske  Race,  der,  ligesom  de  mongolske  Faar, 
havde  erhvervet  sig  en  Fedthale.  Alle  Hunde  angribe  med  lydelig 
Gøen,  hvad  der  er  dem  fremmed,  men  til  Gjengjæld  ere  de  gjennem- 
gaaende  fejge;  et  fast  Blik  er  nok  til  at  faa  dem  til  at  søge  Frelse 
ved  Flugten. 

Af  Katte  saa  jeg  kun  meget  faa;  de  ere  større  end  de  euro- 
pæiske. Haarenes  Farve  er  enten  lysgul  med  mørkebrune  Striber  eller 
L-raa  med  sorte;  Fødderne  ere  oftest  hvide.  Jeg  havde  nogle  Gange 
hørt  fortælle,  at  de  kinesiske  Katte  kun  havde  en  Hale  paa  to 
Tommer;  jeg  saa  nu,  at  det  havde  sin  gode  Grund  deri,  at  man  strax 
efter  Fødselen  hugger  Halen  af  de  unge  Dyr  tæt  oppe  ved  Roden. 

Enhver  større  Landhusholdning  paaser  nøje,  at  Fjerkræet  (Høns, 
Ænder  og  Gjæs,  de  sidste  med  sorte  eller  sortrøde  Næb  og  en  knop- 
lignende  Udvæxt  paa  Forhovedet)  formeres  Aar  for  Aar.  Kun  de 
ældste  Exemplarer,  der  allerede  have  glemt  den  Kunst  at  lægge  Æg, 
dø  en  voldsom  Død.  Kjødet  maa  da  koges  hele  Dage,  førend  det  kan 
spises.  Det  var  ogsaa  vor  Skæbne  at  skulle  hjælpe  til  at  fortære  de 
gamle  Høns. 

Kineserne  have  en  særlig  Forkjærlighed  for  Duer.  Man  ser 
disse  Dyr  i  hundredevis  enten  i  Sværme  for  sig  eller  i  Selskab  med 
Ravnene.     Men   det  mærkværdigste  er,    at  man  hører  Duernes  Flugt 

uden  at  se  dem.  Dette  kommer  af,  at  Kineserne  til  Duernes  Hals 
fæste  et  lille  let  Bambusrør,  hvori  nogle  Huller  ere  anbragte.  Under 
Flugten  frembringer  Luften  saa  stærke,  summende  Toner  i  de  smaa 
Instrumenter,  at  man  ofte  maa  anstrenge  Øjet  for  at  faa  den  højt 
oppe  i  Luften  flyvende  Sværm  at  se.  Det  er  en  Forholdsregel  til  Be- 
skyttelse af  Duerne  mod  Angreb  af  de  forskjellige  Rovfugle,  som  for- 
skrækkes ved  Larmen  og  sjældent  vove  at  angribe  Dyrene. 

For  nu  at  være  fuldkommen  retfærdig  mod  den  Fugleverden, 
som  befolker  Luften  i  Nærheden  af  Hoang-ho  skal  jeg  ganske  kort 
nævne  de  Slægter,  jeg  overhovedet  havde  Lejlighed  til  at  se:  Stenørne 
og  skæggede  Gribbe;  forskjellige  Arter  af  Finker,  Gjærdesmutter,  Drosler, 
Mejser;  Gjøge,  Hærfugle,  Sten-  og  Mursvaler;  Skader  og  Ravne  i  stort 
Antal;  Hus-  og  Klippeduer,  Agerhøns,  almindelige  og  Ørefasaner. 
Følgende  vare  i  Træk  i  Februar  Maaned:  vilde  Gjæs  og  Ænder,  for- 
skjellige Hejre-  og  Tranearter,  hvide  og  sorte  Storke,  Trapgjæs. 

Det  var  navnlig  Jagten  paa  de  sidst  nævnte  Fugle,  som  for- 
enede det  behagelige  med  det  nyttige.  Da  de  have  en  betydelig 
Størrelse,  maa  de  skydes  med  Kugle,  og  det  velsmagende  Kjød  for- 
hindrede Næringssorger  for  nogle  Dage.  Ligesom  Gjæssene  ofte  fore- 
tage deres  Rejse  i  Selskaber  paa  flere  Hundreder,  saaledes  traf  vi 
ogsaa  kun  Trapgjæs  i  store  Trækskarer.  Deres  Flugt  er  tung  og 
aldrig  af  lang  Varighed.  Naar  de  rejse,  holde  de  sig  regelmæssigt 
til  Flodernes  Løb  og  leve  af  Frøkornene  paa  de  dyrkede  Marker. 
Jægeren  kan  uden  videre  snige  sig  paa  dem  i  hundrede  Skridts  Afstand 
eller  mindre  og  faar  ofte  gjentagen  gunstig  Lejlighed  til  at  nærme  sig 
en  anden  eller  tredie  Gang  paa  Skudvidde,  da  Fuglene  paa  Grund  af 
deres  Tyngde  bruge  en  vis  Tid  til  at  flyve  op. 

Vi  vandrede  stedse,  snart  paa  højre,  snart  paa  venstre  Bred 
af  den  lille  Biflod  til  Hoang-ho,  paa  Dalbunden,  der  paa  sine  Steder 
naar  en  Brede  af  4000  Skridt.  Medens  en  60—75  Fod  høj  Ravin, 
der  skraar  ned  fra  et  600  Skridt  bredt  Plateau,  danner  Kanten  af 
den  800  Skridt  brede  Flodseng,  er  den  højre  Flodbred  kun  18  Fod 
dyb.  Højderne  ere  fuldstændigt  blottede  for  Træer  og  have  en 
smudsig  gul  Farve.  Kun  Bjergskrænterne  paa  den  højre  Bred  have, 
naar  de  falde  umiddelbart  af  til  Floden,  en  svag,  græsgrøn  Farve. 
De  opsuge  begjærligt  Dampene  fra  Vandet  uden  at  lade  Nabobjergene 
faa  noget  deraf. 

Førend  man  naar  Hoang-ho,  indsnævres  Dalen;  og  man  har 
bedre  af  i  Stedet  for  at  følge  Vejen,  der  fører  gjennem  den  stenede 
Flodseng,    at  slaa  ind  i  Retning  mod  Nord  over  en  lille  Bjergsaddel. 

Medens  den  rejsende  forventningsfuldt  spejder  efter  »den  gule  Flod«, 
er  han  allerede  indenfor  dens  Omraade.  Strømmen  er  paa  dette  Sted 
indsnævret  af  imponerende  Granitvægge,  som  henimod  Nord,  hvor  den 
slaar  den  skarpe  Bugt,  snævre  sig  ind  til  en  mørk,  romantisk  Klippe- 
kløft. Imod  Vest  aabner  Dalen  sig  til  en  Brede  af  400  Skridt.  Flod- 
sengen er  foran  Klippeporten  kun  160  Skridt  bred  og  bliver  paa 
begge  Sider  begrænset  af  75  Fod  høje,  kløftede,  lodret  affaldende 
Bredder.  Floden  var  tilfrossen,  og  Isdækket  var  kun  brudt  paa 
enkelte  Steder  i  Midten  af  Strømmens  Løb;  Flodvandet  har  her  endnu 
ikke  den  gule  Farve,  der  har  givet  Floden  Navn,  men  var  smukt 
staalgraat. 

Indtil  den  smukke  Landsby  Dun-kvan-pu  varierer  Dalens  Brede 
endnu  nogle  Gange.  Vejen  forlader  denne  og  slynger  sig  i  stejle  Sno- 
ninger hen  ad  de  stejle  Bjergskrænter. 

Ti  Li,  før  vi  naaede  Lan-tschou-fu,  nød  vi  oppe  fra  et  Plateau 
det  vidunderlige  Skue  af  Hovedstadens  store  Dalslette,  som  gjennem- 
strømmes  af  Flodkongens  utallige  Forgreninger,  og  som  vidt  og  bredt 
nyder  et  godt  Rygte  for  sin  misundelsesværdige  Frugtbarhed.  En 
fortrinlig  Tobak  voxer  paa  Markerne,  der  ere  belagte  med  Stene  for  at 
forøge  Jordens  Varme.  Tusinder  af  Lan-tschous  Indvaanere  tjene 
deres  Livsophold  ved  Plantning.  Præparering  og  Forsending  af  Tobak. 
Melonmarkerne  blive  ligesom  Tobaksplantagerne  med  Overlæg  dækkede 
med  Sten.  og  naar  vi  efter  et  halvt  Aars  Forløb  atter  komme  tilbage 
til  dette  Sted,  skulle  vi  nok  faa  Resultaterne  af  denne  Brug  at  se. 

Klædefabrikation.  —  En  opiumsrøgende  General.  —  Noget  nærmere  om  Opium.  — 
Kinas  Befolkningsforhold.  —  Nye  Bideheste.  —  Overgang  over  Hoang-lio.  —  Land- 
skaber. —  Saltsaliner.  —  Floden  Ping-fan.  —  Lækkerbidsken  hos  Kineserne.  — 
Vore  Tjenere.  —  Vi  krydse  Prschewalskis  Boute.  —  Nan-san  Passet.  —  Det  første 
Blik  ind  i  Ørkenen.  —  Almindelig  Beskrivelse  af  denne  og  dens  Beboere.  —  Fauna 
og  Flora.  —  Historiske  Data.  —  Levevis  og  Bejsemaade  i  Ørkenen.  —  Kulang- 
shiens  Beliggenhed.  —  Symptomer  paa  Forgiftning.  —  Luftstrømninger.  —  Kinesernes 
Opførsel  ved  vor  Ankomst.  —  Vejen  gjennem  Ørkenen  med  Hensyn  til  fremtidige 
Jernbaner.  —  Staden  Liang-tschou.  —  En  Theater-Festforestilling. 


Allerede  langt  borte  fra  faa  vi  Øje  paa  Hovedstadens  Mure  og  Port- 
taarne;  den  ligger  ret  malerisk  paa  Hoang-hos  højre  Bred.  Nord  for 
Byen  hæve  de  klippefulde  Bjergtinder  sig  2—3000  Fod  over  Floden; 
Bjergenes  runde  Udløbere  blive  fladere  hen  imod  Bredderne,  hvor  de 
med  deres  talrige  Landsbyer  og  Templer  tage  sig  smukt  ud  i  Land- 
skabet. Imod  Syd  naar  en  langstrakt  Udløber  fra  Ma-ha-san  indtil 
Stadens  Mure;  paa  den  er  der  til  Stadens  Forsvar  bygget  nogle  fir- 
kantede Taarne,  som  skarpt  tegne  sig  mod  den  graablaa  Horisont. 

Vi  fortsatte  vor  Rejse  ad  Vejen  i  Dalsletten,  som  stadigt 
blev  bredere;  og  efter  en  Times  Forløb  naaede  vi  den  første  Port 
til  den  østlige  Forstad,  der  springer  retvinklet  frem  fra  Stadens 
egentlige  Firkant. 

Lan-tschou-fu,  en  af  de  betydeligste  Byer  i  det  indre  af  Kina, 
ligger  umiddelbart  ved  Hoang-hos  højre  Bred.  Indbyggernes  Antal 
kan  efter  mit  Skøn  næppe  være  over  en  halv  Million.     Stadens  40000 

Huse  ere  for  det  meste  byggede  af  Træ;  de,  der  ere  opførte  af  Sten 
eller  Tegl,  og  som  tilhøre  de  rigeste  Kjøbmænd,  ere  snart  talte. 
Hovedgaden  løber  i  en  Længde  af  3000  Skridt  igjennem  Byen  parallel 
med  Muren.  De  andre  Gader  gaa  enten  parallelt  med  denne,  eller 
de  krydse  den  i  rette  Vinkler;  Anlæget  af  Byen  faar  derved  en  regel- 
mæssig, harmonisk  Karakter,  der  er  saa  meget  mere  velgjørende,  som 
Gadernes  Brolægning  bestaar  dets  af  Granit-,  dels  af  glatte  Marmor- 
plader. Lan-tschou-fu  er  ingen  fattig  By.  Den  fremmede  mærker 
dette  strax,  saa  snart  han  kommer  ind  i  Hovedgaderne,  paa  det  store 
Antal  Forretningslokaler,  hvor  tilfredse  Sælgere  have  fuldt  op  at  gjøre 
med  at  tilfredsstille  Kunderne,  der  strømme  til  fra  alle  Sider. 

Silkestoffer,  Silkebroderier,  udskaarne  Træ-  og  Stenarbejder, 
Sølv-  og  Nephritsmykker,  Messing-  og  Jernkar,  endelig  Markprodukter, 
Frugt,  Tobak  og  The  ere  Stadens  vigtigste  Handelsartikler. 

Alle  kinesiske  Butiker  er  udadtil  aabne  i  deres  hele  Brede  og 
ere  kun  skilte  fra  Gaden  ved  et  noget  forhøjet  Trædebrædt  og  en 
lang,  smal  Disk.  Den  handlende  tager  det  slet  ikke  ilde  op,  om  man 
i  en  hel  Time  skulde  staa  og  se  paa  hans  Varer  uden  at  kjøbe  noget; 
men  mærker  han,  at  man  viser  Interesse  for  en  eller  anden  Gjenstand, 
kan  man  være  vis  paa,  at  Prisen  ogaa  vil  blive  sat  i  Forhold  til  ens 
Interesse,  og  at  Kjøbslagningen  ikke  vil  give  Kjøberen  et  tilfreds- 
stillende Resultat.  Man  gjør  derfor  vel  i  at  gjøre  Kjøbmanden  et  Bud 
og  at  gaa  bort  uden  at  bryde  sig  om  hans  foragtende  Smil.  Staar 
dette  Tilbud  i  et  nogenlunde  anstændigt  Forhold  til  Varens  Værdi, 
kan  man  være  vis  paa  at  faa  den  sendt  en  af  de  nærmeste  Dage. 

I  alle  Handelsanliggender  optræder  Kineseren,  navnlig  lige 
overfor  Europæeren,  som  en  Gentleman ;  han  viser  en  ubetinget  Tillid, 
og  selv  om  han  i  sit  Hjerte  pønser  paa  den  størst  mulige  Gevinst, 
staar  dog  den  ydre  Optræden  i  Forretninger  i  en  besynderlig  Kontrast 
til  den  Folket  medfødte  Havesyge. 

Han  er  punktlig  med  Hensyn  til  Afleveringen  af  Varerne,  reel 
i  alle  Arbejder,  nøjagtig  med  Regninger  og  forstaar  dertil  at  imøde- 
komme Kunderne  ved  den  Taalmodighed ,  hvormed  han  venter  paa 
sin  Betaling.  Kineseren  vil  kun  forlange  et  Bevis  for  et  Laan,  naar 
han  ad  Erfaringens  Vej  er  tvungen  til  at  have  Mistillid. 

Xaar  vi  nu  overhovedet  betragte  de  kinesiske  Haandarbejder 
som  f.  Ex.  Træskærerarbejder,  Ciselerarbejder,  Stensliberier  o.  s.  v., 
ville  vi  finde,  at  den  lave  Pris  slet  ikke  svarer  til  den  anvendte 
Umage  og  den  kunstneriske  Nøjagtighed,  der  udstrækker  sig  til  Arbejdets 
mindste  Detailler. 

Saadanne  Resultater,  der  i  Europa  maatte  opvejes  med  Guld, 
hvis  de  overhovedet  kunde  naas,  opnaas  ogsaa  kun,  fordi  der  findes 
et  tilstrækkeligt  Antal  fordringsløse  og  nøjsomme  Kræfter.  I  Virke- 
ligheden er  der  ingen  Mangel  paa  saadanne  Kunstnere  i  Kina.  Lige- 
som der  i  dette  Land  findes  Millioner  Mennesker,  der  ere  tilfredse, 
glade  og  lykkelige  ved  Dag  efter  Dag  at  bære  centnertunge  Byrder 
paa  deres  Ryg,  naar  de  blot  derved  kunne  erhverve  den  fornødne 
Ris,  nogle  Kopper  The  og  den  Tobak,  der  behøves  til  deres  Vand- 
pibe, saaledes  skjære,  snitte  og  slibe  igjen  andre  Millioner  Dag  ud  og 
Dag  ind  paa  de  forskjelligste  Kunstværker,  som  en  utrættelig  Fantasi 
stadigt  formaar  at  give  nye  Former  og  Skikkelser.  En  uhyre  Kon- 
kurrence trykker  Arbejdets  Værdi  ned;  da  den  enkelte  ikke  har  hørt 
sin  Fader  eller  Bedstefader  fortælle  om  noget  bedre,  føler  han  ingen 
Trang  til  en  højere  Løn.  Da  nu  endelig  hverken  Luxus,  Liebhaveri 
eller  Lidenskab  have  slaaet  saadanne  Rødder  i  det  store  Rige  som  i 
Europa,  kan  man  med  fuldeste  Ret  kalde  Kina  Nøjsomhedens  Rige. 
Den  ringe  Løn  giver  ikke  Arbejderen  Tid  til  at  tænke  paa,  hvorledes 
det  kunde  være  anderledes,  men  nøder  ham  til  livlig  Virksomhed; 
han  arbejder  rastløst  for  sin  Herre  uden  at  tænke  paa,  at  denne 
bliver  en  rig  Mand  ved  hans  Sved;  han  drager  ingen  Sammenligning 
mellem  den  ulige  Fordeling  af  Ejendommen,  men  konstruerer  maaske 
mere  instinktmæssigt  en  skarp  Grænselinie  mellem  Guldets  Magt  og 
den  svage  Kraft  uden  Midler. 

En  ledigt  gaaende  Arbejder  maa  sulte  ihjel  i  Kina.  Naar  to 
Arme  nægte  at  gjøre  Tjeneste,  ville  tyve  andre  næste  Morgen  erstatte, 
hvad  der  er  tabt  i  Kraften.  Deraf  kommer  den  Undervurdering  af 
sig  selv  og  den  Beskedenhed,  man  træffer  ligefra  den  kinesiske  Lastdrager 
til  Kunstneren.  Disse  Egenskaber  ere  indgroede;  de  ere  medfødte. 
Naar  f.  Ex.  de  amerikanske  Arbejdere  i  Kalifornien  i  den  senere  Tid 
gjøre  forgjæves  Anstrengelser  for  at  faa  de  i  Masse  indvandrede,  flittige, 
utrættelige  Kinesere  forviste  fra  Landet,  fordi  de  selv  ved  Siden  af 
dem  maatte  gaa  til  Grunde*),  bevise  disse  Fakta  først  og  fremmest 
dog  kun  den  skarpe  Modsætning  mellen  Kinesernes  beskedne  Nøjsomhed 
og  Amerikanernes  mere  forfinede  Fordringer. 

De  fleste  udvandrede  Kinesere  vende  tilbage  efter  flere  Aars 
Forløb.  De  forstaa  at  spare  saaledes,  at  de  gjennemgaaende  faa  Ry 
for  at  være  formuende,  ja  rige  Folk. 


*)   Som  bekjendt  er  det  i  den  sidste  Tid  bleven  besluttet  ved  Lov  at  standse  den 
kinesiske  Indvandring  for  10  Aar.  Overs.  Anm. 

Dog  lad  os  vende  tilbage  til  vor  Fortælling.  Vort  Kvarter,  et 
i  højeste  Grad  forfaldent  Værtshus,  laa  midt  i  Byen.  Paa  Grund  af 
den  store  Trængsel  af  Mennesker  i  Hovedgaden  var  Aflæsningen  af 
Bagagen  forbunden  med  store  Vanskeligheder.  Endskjøndt  Vognene 
bleve  bevogtede  af  Militæreskorten,  gjorde  dog  et  Par  lurvede  Fyre 
Forsøg  paa  at  stjæle  nogle  Klædningsstykker.  De  bleve  grebne  paa 
fersk  Gjerning.  Man  gjorde  kort  Proces  og  straffede  dem  paa  Stedet 
med  nogle  Slag.  Det  vilde  i  ethvert  Tilfælde  have  været  os  behage- 
ligere at  bo  i  en  afsides  Del  af  Byen.  Vore  Værelser  vare  ikke  tomme 
lige  til  de  seneste  Aftentimer.  Naar  man  med  Magt  vilde  holde  de 
utrættelige  besøgende  borte,  havde  det  kun  en  øjeblikkelig  Følge,  thi 
Gaden  var  foran  Hovedporten  afspærret  af  Tusinder,  som,  drevne  af 
uimodstaaelig  Nysgjerrighed,  søgte  at  faa  Adgang  til  Værtshuset. 

Værten  var  i  en  dødelig  Angst ;  snart  forsøgte  han  at  berolige 
Pøbelen  med  en  blid  Tale,  men  høstede  kun  Haan  og  spottende  Latter ; 
snart  traadte  han  hen  til  os  og  sagde  i  en  ynkelig  Tone,  at  han 
ikke  vidste,  hvad  han  skulde  gribe  til,  hans  Hus  vilde  blive  ødelagt. 
Endelig  lod  han  Porten  spærre,  og  det  blev  efterhaanden  roligt. 

Den  næste  Morgen  besøgte  vi  Stedfortræderen  for  Provinsen 
Kan-sus  Vicekenge.  Lan-tschou-fu  er  vel  Provinsens  egentlige  Hoved- 
stad, men  efterat  Kineserne  have  besat  Kaschgar,  bor  Vicekongen 
skiftevis  tre  Aar  ad  Gangen  i  Su-tschou  og  i  Lan-tschou-fu.  Ledsagede 
af  en  uoverskuelig  Menneskemasse,  der  var  strømmet  til  fra  alle  Dele 
af  Staden  for  at  se  os,  tilbagelagde  vi  den  korte  Vej  til  Yamen'en  til 
Fods.  Vi  maatte  vente  en  rum  Tid  foran  Hovedindgangen  til  Embeds- 
boligen, trængte  og  stødte  af  de  nysgjerrige;  endelig  aabnedes  de  med 
afskrækkende  Helteskikkelser  bemalede  Bræddeporte  paa  vid  Gab 
under  Hofetatens  lydelige  Hilsener  og  Kanonsalver. 

Under  Ledsagelse  af  en  Mandarin,  der  bar  vore  Visitkort, 
passerede  vi  tre  store  Forgaarde.  I  den  første  stod  der  fire  mægtige 
Træsøjler  med  Papirslaterner,  i  den  anden  fandtes  15  Stykker  Skyts 
af  forskjellig  Størrelse,  som  vare  dækkede  med  et  Lærreds  Overtræk 
til  Beskyttelse  mod  Støv  og  Regn;  i  den  tredie  Gaard  stod  prægtigt 
klædte  Mandariner  i  Spalier  i  to  Rækker  lige  op  til  de  raat  udskaarne 
Fløjdøre  paa  den  beskedne  Træbygning,  hvor  Futai'en  stod  i  fuld 
Parade  for  at  hilse  paa  os. 

Yang-schan-ssi  er  en  liile,  velnæret  Herre,  hvis  ustadige,  ube- 
hageligt blinkende  Øjne  ikke  ere  i  Stand  til  at  fremkalde  Sympathi. 
Hans  brede,    kantede  Ansigt  er  indfattet  af  et  sparsomt,   hvidt,    fuldt 

Skæg,  som  han  gjerne  kjærtegner.  Efter  en  ceremoniel  Hilsen  indbød 
han  os  med  en  stum  Gebærde  til  at  træde  ind  i  Modtagelsessalonen. 

Trods  sin  høje  Stilling  er  Futaien  kun  dekoreret  med  den  blaa 
Knap.  Grunden  dertil  er  følgende:  For  faa  Aar  siden  var  Yang- 
tschan-ssi  endnu  selvstændig  Gouvernør  i  en  af  de  sydlige  Provinser. 
Da  han  i  enhver  Retning  var  en  Mand,  der  holdt  af  at  nyde  Livet  — 
han  kjendte  af  egen  Erfaring  Schanghais  Glæder  og  Hemmeligheder  — 
opførte  han  sig  som  en  sand  Pascha  i  sit  Statholderembede.  Han 
greb  med  en  i  Kina  uhørt  Hensynsløshed  ind  i  sine  undergivnes  pri- 
vate Familieliv,  han  skaanede  hverken  sine  Embedsmænds  delikate 
Anliggender  eller  Kjøbmændenes  huslige  Arne.  Da  hørte  han  Tale 
om  en  stor  handlendes  unge,  smukke  Kone,  som  paa  Grund  af  sit 
henrivende  Ydre  indtog  enhver,  der  havde  den  Lykke  at  faa  hende  at 
se.  Gouvernøren  havde  hverken  Rast  eller  Ro,  førend  han  havde  lært 
den  smukke  Kone  at  kjende.  Men  Kjøbmanden  følte  sig  hverken 
smigret  eller  beæret  af  den  høje  Herres  Besøg  og  frabad  sig  paa  en 
kategorisk  Maade  enhver  Forstyrrelse  af  den  huslige  Fred.  Dermed 
var  hans  Skæbne  afgjort.  Det  varede  ikke  længe,  førend  han  blev 
myrdet  i  sit  Hjem  af  Gouvernørens  Tjenere.  Den  blodige  Daad  vakte 
megen  Opsigt,  og  endskjøndt  man  ogsaa  i  de  toneangivende  Kredse 
gjorde  sig  Umage  for  at  undertrykke  Sagens  sande  Sammenhæng,  ud- 
virkede dog  andre,  at  Forbrydelsen  blev  meddelt  ved  Hoffet  i  Peking. 

Statholderen  blev  draget  til  Ansvar,  entlediget  fra  sit  Embede, 
straffet  med  Degradation  fra  den  røde  til  den  blaa  Knap  og  udnævnt 
til  Futai  i  Lan-tschou-fu. 

Modtagelsessalonen,  hvortil  Mandarinen  førte  os,  var  et  lang- 
agtigt, smalt  Gemak,  som  trods  sin  Tarvelighed  dog  var  usædvanligt 
rent  og  net,  Væggene  vare  smykkede  med  talrige,  store  Inskriptioner, 
trykkede  paa  Guldpapir;  Loftet  var  kunstigt  sammensat  af  udskaaret 
Træarbejde.  I  Baggrunden  af  Salonen  fandtes  de  røde  polstrede  Æres- 
pladser,  og  foran  disse  var  der  paa  det  stenlagte  Gulv  udbredt  et 
indisk  Tæppe.  To  lange  Rækker  Træ  Lænestole  med  de  tilhørende 
smaa  Theborde  fuldstændiggjorde  Møblementet  i  Værelset. 

Futaien,  der  gjorde  sig  Umage  for  at  bære  en  vis,  majestætisk 
Værdighed  til  Skue,  var  aabenbart  ubehageligt  berørt  ved,  at  hans 
Hofstat  uden  videre  trængte  sig  ind  i  Salonen.  Han  gjorde  sig  for- 
gjæves  Umage  for  ved  lette  Haandbevægelser  at  vise  de  paatrængende 
Hoffolk  ud  af  Huset.  De  brød  sig  kun  lidt  om  deres  store  Herres 
rasende  Blikke. 

Vi  indtog  vore  Pladser;  ogsaa  Tolken  Sin  satte  sig  uden  for- 
udgaaende  Opfordring.  I  en  velvillig,  faderlig  Tone  henvendte  Futaien 
sig  til  ham  os  gav  ham  det  Raad  for  Fremtiden  først  at  sætte  sig 
efter  Opfordring,  da  man  ellers  vilde  regne  ham  hans  ubeskedne 
Væsen  til  Last. 

Vor  Underholdning  var  ordknap  og  Samtalestoffet  snart  udtømt. 
Futaien  undveg  alle  vore  Spørgsmaal  om  Oplysninger  med  det  Svar, 
at  han  først  for  kort  Tid  siden  var  kommen  til  Lan-tschou-fu  og  derfor 
ikke  kjendte  til  Forholdet  hverken  i  Staden  eller  Omegnen.  Han 
lovede  at  give  os  en  Militæreskorte,  tillod  os  at  benytte  Kun-kvanerne 
i  Provinsen  Kan-su  og  ønskede  os  sluttelig  en  lykkelig  Rejse. 


Fig  H>:!.     Modtagelsessalonen  lios  Gouvernøren  i  Lan-tschou-fu. 


Vi  drak  en  Slurk  The,  der  som  sædvanligt  præsenteredes, 
og  tog  Afsked.  Futaien  ledsagede  os  til  den  første  Forgaard.  Da  vi 
forlode  Yamenen,  tordnede  Skytset  paa  ny,  og  Hoffolkene  gav  os  deres 
enstemmige  Afskedshilsen.  Afset  fra  det  daarlige  Rygte,  som  var 
gaaet  forud  for  Futaien  til  Lan-tschou-fu,  voxede  Befolkningens  Mishag, 
da  han  i  et  Anfald  af  den  højeste  Extravagantse  besluttede  at  anskaffe 
sig  en  engelsk  Hofvogn.  Hans  Bankier  tilfredsstillede  dette  exotiske 
Ønske   og  kjøbte  i  Schanghai  en   elegant  Phaeton,    som   blev   trans- 

porteret  til  Lan-tschou-fu  dels  til  Vands,  dels  til  Lands.  Futaien  kjørte 
kun  en  Gang  ud  i  denne  Vogn.  Det  andet  Forsøg  endte  med,  at  det 
lette  Kjøretøj  gik  itu;  dets  Konstruktion  kunde  ikke  taale  de  ujævne 
kinesiske  Veje. 

I  Løbet  af  Eftermiddagen  fik  vi  et  uventet  Besøg  af  en  belgisk 
Missionær,  Pater  Jansen,  der  egentlig  var  født  i  Holland  og  talte  for- 
træffeligt tysk.  Han  var  for  faa  Dage  siden  kommen  fra  Ordos*), 
hvor  han  i  de  sidste  sex  Aar  havde  prædiket  Kristendommen.  Efter 
hvad  han  fortalte,  havde  han  overalt  paa  sin  Rejse  truffet  Kristne, 
hvad  der  var  saa  meget  mærkeligere,  som  ingen  kristen  Missionær 
havde  betraadt  disse  Egne  i  omtrent  200  Aar.  I  Byen  Lan-tschou-fu 
er  der  80  Kristne,  i  Omegnen  200  og  i  hele  Provinsen  Kan-su  2400. 
Det  maa  regnes  disse  smaa  kristne  Menigheder  til  stor  Ære,  at  de 
have  forstaaet  at  holde  sig  oppe  trods  de  mange  Anfægtelser,  for 
hvilke  de  ere  udsatte  fra  forskjellige  Sider.  De  Kristnes  Glæde,  over 
at  der  igjen  en  Gang  kom  en  »hvid  hellig  Mand  fra  de  fjærne  Vester- 
lande«  til  dem  for  at  lære  dem  Evangeliet,  skal  have  været  ube- 
skrivelig. 

Under  sin  Missionsvirksomhed  i  Ordos  levede  Pater  Jansen 
dels  under  Telt,  dels  under  aaben  Himmel.  Han  sov  selv  om 
Vinteren  i  det  fri;  Luftens  og  Jordbundens  Tørhed  begunstiger  en 
saadan  Levevis,  navnlig  naar  man  kan  beskytte  sig  mod  Nattefrosten 
ved  godt  Pelsværk.  Vinterens  Gjennemsnitstemperatur  i  Ordos  er 
+  15  til  ■+■  16°  C;  i  Vinteren  1878-79  sank  dog  Thermometret  til 
-f-  39°  C.  Den  forfærdelige  Sommerhede  bliver,  navnlig  ved  Middags- 
tide,  noget  mildnet  ved  stærke  Østenvinde,  som  hvirvle  Ørkensandet 
op  i  saadanne  Masser,  at  Solen  formørkes.  Sandet  er  grovt  kornet 
og  af  rødlig  Farve  (sandsynligvis  Karneol  og  Agat) ;  det  lader  sig  let 
ryste  af  Klæderne  og  fordærver  i  langt  mindre  Grad  Tøjet  end  Løss- 
støvet,  der  sætter  sig  saa  fast,  at  det  ikke  kan  fjærnes. 

Jansen  rejste  fra  Ordos  langs  Hoang-ho  til  Lan-tschou-fu,  fra 
Foto-tsching  over  Ning-hia  langs  en  storartet  anlagt  og  godt  vedlige- 
holdt Vandingskanal  fra  den  gule  Flod.  De  Gebeter,  som  blive  over- 
svømmede, dyrkes  af  Kineserne,  som  vide  at  sætte  Pris  paa  den 
frugtbare    Jord.      Ogsaa    der    blive    Markerne    bedækkede   med    store 


Ordos  ligger  indenfor  Hoang-hos  store  Bugt  og  begrænses  i  Syd  af  den  store 
kinesiske  Mur,  der  ikke  alene  skiller  de  Mongoler,  der  bebo  Landet,  fra 
Kineserne,  men  som  ogsaa  danner  en  skarp  Grænselinie  mellem  de  flade 
Ørkenstrækninger  i  Nord  og  Kinesernes  dyrkede  Marker  i  Syd.  Ordos  bliver 
styret  af  syv  mongolske  Fyrster,   der  betale  Tribut  til  Kina. 

Makadamiseringssten,  og  Kineserne  mene,  at  Jorden  ved  denne  Frem- 
gangsmaade  kan  bevare  sin  Produktionsevne  i  10  Aar  uden  Gjødning 
og  i  60  Aar,  uden  at  Stenene  ombyttes. 

Missionæren  vilde  absolut  forestille  os  for  sin  katholske 
Gæsteven,  en  Æresmandarin  med  den  blaa  Knap.  Ligeledes  ledsagede 
han  os  paa  et  Besøg  i  Byens  Arsenal,  hvor  der  endogsaa  blev  forfær- 
diget smaa  Kanoner  efter  Kruppske  Modeller.  Arsenalets  Direktør,  en 
kinesisk  General  med  et  forekommende  Væsen  og  vindende  Beskedenhed, 
indbød  os  til  at  drikke  en  Kop  The  i  hans  Hjem,  efter  at  han  havde 
vist  os  en  20  Hestes  Dampmaskine,  den  eneste,  men  derfor  ogsaa  den 
mest  livsfarlige  i  det  indre  af  Landet;  i  sin  Bolig  vilde  han  vise  os  de 
Fremskridt  i  Klæclefabrikationen,  som  han  havde  fremkaldt.  Hans  Hus 
ligger  udenfor  Murene  ved  Foden  af  Ma-ha-san,  i  Nærheden  af  et 
særdeles  interessant  Tempel,  hvis  vigtigste  Monumenter  desværre  ere 
blevne  aldeles  ødelagte  af  de  mohamedanske  Oprørere. 

Generalens  Bolig  ligner  mere  en  fattig  Vævers  Værksted  end 
en  tapper  Krigers  Hjem.  I  Gaarden,  i  alle  Hjørner  og  Kanter  af 
Værelserne  saa  jeg  kun  primitive  Væverstole  og  Dynger  af  Faareuld. 

Kan-fus  Gouvernør  fik  pludseligt  den  Ide,  om  det  ikke  vilde 
være  bedre,  at  hans  Soldater  vare  beklædte  med  Klædestoffer  i  Stedet 
for  i  Silke  og  Bomuld,  og  gav  Generalen  i  Lan-tschou-fu  det  Hverv 
at  anstille  Forsøg  i  denne  Hensigt  med  Klædefabrikationen. 

Medens  Generalen  i  egen  Person  gjorde  sig  forgjæves  Umage 
for  paa  Væverstolcn  at  opnaa  gunstige  Resultater,  antog  den  store 
Feltherres  Plan  stedse  større  og  større  Dimensioner;  gjennem  sin 
Bankier  Hu  indledede  han  Forhandlinger  med  et  tysk  Firma ,  som 
skulde  sende  de  Maskiner,  der  skulde  benyttes  til  Klædefabrikation, 
og  de  fornødne  Arbejdere  til  Lan-tschou-fu. 

Allerede  før  vor  Afrejse  fra  Schanghai  talte  man  om  eventuelt 
at  sende  en  Handelsexpedition  til  Kan-su.  Det  paagjældende  Firma 
skjulte  dog  Sagens  sande  Sammenhæng  under  Tavshedens  Kaabe.  og 
alle  hældede  til  den  Anskuelse,  at  det  her  igjen  kun  drejede  sig  om 
en  Transport  af  tysk  Skyts,  hvilke  Forretninger  i  Reglen  kastede  en 
betydelig  Gevinst  af  sig  for  Forretningsmanden. 

Men  nu  hørte  vi  af  den  kinesiske  General  selv.  at  tyske  Inge- 
niører, en  tysk  Fabrikdirektør  og  Bygmester  samt  et  Antal  Arbejdere, 
som  først  for  nyligt  vare  indtrufne  fra  Europa  til  Schanghai,  allerede 
skulde  have  tiltraadt  Rejsen  til  Lan-tschou-fu  til  Lands.  Ligeledes 
befandt  alle  de  nødvendige  Maskiner,  deriblandt  en  stor  Dampmaskine, 
sig  under  Vejs. 

Generalen  glædede  sig  allerede  til  de  tyske  Herrers  Komme, 
som  foreløbigt,  indtil  den  store  Fabriksbygning,  der  skulde  opføres  i 
europæisk  Stil  var  bleven  færdig,  skulde  indkvarteres  i  Arsenalet. 
Hver  Dag  kom  der  Karavaner  fra  Mongoliet  til  Lan-tschou-fu  med 
uhyre  Masser  Uld;  det  var  paa  højeste  Tid,  at  den  blev  forarbejdet, 
thi  man  savnede  allerede  Oplagspladser. 

Jeg  skal  senere,  naar  vi  gjøre  personligt  Bekjendtskab  med  de 
tyske  Herrer,  fortælle,  hvorledes  det  dristige  Projekt  blev  gjennemført. 

Generalen,  en  særdeles  venlig  Mand,  som  vist  nok  blev  ledet 
af  de  bedste  Hensigter,  hvem  Sagens  Gjennemførelse  var  det  vigtigste, 
og  som  mindre  handlede  i  egen  Interesse,  led  af  et  slemt,  kinesisk 
Onde  —  han  var  Opiumsrøger.  Endskjøndt  han  først  var  i  sine  bedste 
Manddomsaar,  vare  hans  Kinder  slappe,  rynkede,  farve-  og  kjødløse. 
Øjnene  laa  dybt  inde  i  de  mørkebrune  Hulinger,  deres  Glans  var  for- 
længst forsvundet;  matte,  usikre  og  svømmende  skjulte  de  sig  for 
Dagslyset  bag  de  stadigt  blinkende  Øjenlaag.  Hans  hele  Skikkelse 
stod  i  den  fuldeste  Harmoni  med  hans  udlevede  Ansigtstræk.  De  lange 
Silkeklæder  hang  løse  paa  et  Skelet,  og  hans  Hænders  og  Fødders 
stadige  nervøse  Skælven  forraadte  tydeligt  den  indvortes  Uro  hos 
Manden. 

»Se  paa  mig«,  sagde  han  til  os,  »saaledes  ser  en  Opiumrøger 
ud!  Er  jeg  ikke  et  ulykkeligt  Menneske?«  Ved  disse  Ord  skævede 
han  med  uimodstaaelig  Længsel  hen  til  en  Løjbænk  i  sit  Sovekammer, 
hvorpaa  der  stod  en  Pibe,  pragtfuldt  udskaaren  i  Elfenben,  ved  Siden 
af  en  brændende  Olielampe.  »Ja,  dette  Opium  er  min  Ulykke,  jeg  er 
Slave  af  denne  Gift,  som  aldeles  vil  ødelægge  mig.  Da  jeg  var  tyve 
Aar  gammel,  begyndte  jeg  med  den  fordærvelige  Nydelse,  og  nu  føler 
jeg  mig  syg,  naar  jeg  ikke  daglig  kan  røge  30—40  Piber.  Jeg  har 
hørt,  at  eders  Missionærer  kjende  Midler  mod  denne  aands-  og  legems- 
fortærende  Lidenskab.  Hvis  I  skulde  kjende  saadanne,  beder  jeg  Eder 
af  mit  ganske  Hjerte  om  at  give  mig  dem;  thi  aldeles  afset  fra  den 
Skade,  mit  Legeme  lider  ved  denne  Nydelse,  koster  Opium  grumme 
meget  Sølv.  Mine  daglige  Udgifter  her  til  andrage  mer  end  3  Taél 
(18  Kroner).« 

Alle  de  hidtil  anvendte  Midler  slaa  dog  fejl  lige  overfor  in- 
kornerede  Opiumrøgere.  Afholdenhed  fra  Giften  fremkalder  er  dyb 
Melankoli;  vedkommende  bliver  uskikket  til  ethvert  Arbejde  og  sygner 
hen  i  kort  Tid.  Trods  det,  at  det  aldrig  har  manglet  paa  advarende 
Exempler,    bredes  denne  Fordærvelse  uhindret   og  navnlig  i  de  bedre 

stillede  Klasser.  Den  fattige  har  ikke  Raad  til  at  anskaffe  sig  Giften 
og  griber  derfor  til  Tobakspiben,  sjældnere  til  Opium-piben. 

Medens  Generalens  Tjenere  præsenterede  The.  Bagværk  og 
Honning,  hvilken  er  en  stor  Sjældenhed  hos  Kineserne,  undskyldte 
Generalen  sig  med  Vanens  Magt  og  vaklede  hen  til  sin  Løjbænk. 
Hans  Ansigt  syntes  at  opklares,  Øjnene  funklede  pludseligt  med  en 
lysten  Ild,  da  han  kastede  sig  paa  Lejet  og  tog  Røgerekvisiterne. 

Forberedelserne  til  Opiumsrøgningen  ere  egentlig  temmelig  om- 
stændelige. Allerede  den  'Tid.  Røgeren  bruger,  førend  han  faar  ind- 
taget et  rigtigt  bekvemt,  til  Fornøjelsen  bedst  svarende  Leje,  er  ikke 
ringe.  Han  ligger  altid  paa  den  ene  Side  med  noget  hævet  Hovede; 
ved  Siden,  i  Højde  med  Hovedet,  staar  et  lille  Træbord,  hvorpaa  findes 
den  brændende  Lampe,  en  lille  Krukke  med  Opium,  en  lang,  tynd, 
spids  Jernnaal  og  Opiumspiben.  Naar  Røgeren  har  prøvet,  om  Armen, 
hvorpaa  Hovedet  skal  støttes,  ligger  godt,  danner  han  en  lille  Kugle 
af  Opium  af  en  Ærts  Størrelse  og  anbringer  den  paa  Spidsen  af 
Naalen;  han  holder  den  over  Flammen  af  Lampen,  hvor  den  klæbrige 
Masse  blærer  op  og  faar  en  vis  Smidighed,  og  tildanner  den  derpaa 
med  Fingrene  til  en  lang  smal  Kegle,  hvis  Axe  altsaa  dannes  af 
Naalen.  Naar  endelig  Opiumet  har  faaet  den  forønskede  Form,  tager 
han  med  højre  Haand  Piben,  hvis  Hovede,  en  hul  Kugle,  har  en  lille 
fin  Aabning;  den  venstre  Haand  holder  et  Øjeblik  Keglens  Spids  ind 
i  Flammen,  hvorved  Opiumet  bliver  blødt,  trykker  det  derefter  paa 
Piben,  saa  at  det  klæber  fast  ved  Aabningen,  og  tager  derpaa  under 
forsigtig  Omdrejning  Naalen  ud  af  Massen.  Paa  denne  Maade  bliver 
der  tilvejebragt  Passage  for  Røgen  gjennem  Opiumet,  Pibehovedet  og 
Røret,  thi  Opiumets  faste  Masse  forkuller  kun  med  den  tilstrækkelige 
Røg,  naar  Flammen  ved  Sugningen  kan  trænge  ned  i  Pibehovedet 
gjennem  den  cylindriske  Hulhed  i  Massen;  det  er  ligeledes  nødvendigt, 
at  indaande  Røgen  hurtigt  og  kraftigt,  for  at  Luftkommunikationen 
ikke  skal  afbrydes. 

Medens  Generalen  paa  den  omtalte  Maade  hengiver  sig  til 
Nydelsen,  vil  jeg  med  nogle  faa  Ord  omtale,  hvorledes  Opiumet  ind- 
vindes. Opium  er  som  bekjendt  kun  den  mælkeagtige  Saft,  der 
kvæller  frem,  naar  man  gjør  Indsnit  i  de  umodne  Valmuekapsler. 
Denne  Saft  opfanges  i  egne  dertil  bestemte  Kar  og  hældes  ud  i  store 
Huller  i  Jorden,  hvor  den  efter  nogen  Tids  Forløb  stivner  til  en  brun 
Masse.  Denne  bliver  derefter  presset  i  smaa.  kugleformige,  porose 
Lerkar,  som  skulle  trække  Fugtigheden  ud,  hvorpaa  den  pakkes  i  Træ- 
kasser og  forsendes.    Kina  producerer  forholdsvis  lidt  Opium ;  Handelen 

er  et  Regeringsmonopol,  og  Dyrkning  af  Valmue  er  strengt  forbudt. 
Vel  gives  der  mange  Egne,  f.  Ex.  i  Provinsen  Stse-tschuen,  hvor  Øv- 
righedens Øjne  ere  blinde  for  slige  Brud  paa  Lovene,  og  hvor  den  ser 
igjennem  Fingre  med  de  enkelte  Valmuemarker  hist  og  her,  men  Pro- 
duktionen er  vel  ogsaa  kun  tilstrækkelig  til  Grundejerens  og  hans 
Venners  Forbrug,  men  ikke  for  hele  Landet. 

Det  meste  Opium,  som  konsumeres  i  Kina,  kommer  fra  Indien. 
Naar  vi  til  Exempel  undersøge,  hvor  stor  Indførselen  af  denne  Handels- 
artikkel  er  i  Schanghai,  hvorfra  omtrent  Halvdelen  af  Riget  forsynes, 
kunne  vi  tilnærmelsesvis  gjøre  os  en  Forestilling  om  hver  enkelt 
Røgers  daglige  Forbrug  af  Opium*). 

Læseren  maa  tilgive  mig,  naar  jeg  ved  denne  Lejlighed  plager 
ham  med  Tal  og  underkaster  Kæmperigets  Indbyggerantal  en  Kritik. 

Den  Anskuelse  var  og  er  endnu  almindeligt  udbredt,  at  den 
store  Mur  indesluttede  300  eller  flere  Millioner  Mennesker.  Dette  store 
Tal  maa  dels  hidrøre  fra  den  berømte  venetianske  rejsende,  Marco 
Polos  Fortællinger  dels  fra  Missionærernes  Beretninger,  som  formodentlig 
have  samlet  deres  Data  i  Følge  Meddelelser  fra  venligt  sindede  Man- 
dariner og  andre  Kinesere. 


Fra  Indien  blev  der  importeret  i  Aaret: 

1875  1876  1877  1878 

671570  735134  700540  694625  Kilogrammer. 

Gjennemsnitligt  altsaa  aarlig  700467  Kilogrammer. 
Toldindtægterne  herfor  androge: 

I  Aaret  1876 188324  Sølvtael, 

1877 234706 

»        1878 222185 

ialt  .  .  .  645215  Sølvtael. 
Gjennemsnitlig  er  derefter  Toidindtægten  for  Opium  i  Schanghai  aarlig  215072 
"Sølvtael  =  1238820  Kroner. 

Etter  den  opiumrøgende  Generals  Opgivende  bruger  han  til  hver  40  Piber 
30  Gram.  Opium.  Naar  vi  sammenholde  denne  Vægt  med  det  Kvantum,  der 
impoteres  i  Schanghai  og  antage,  at  Halvdelen  af  Kinas  opiumrøgende  Be- 
folkning henter  denne  Fornødenhed  fra  Schanghai,  og  at  Halvdelen  af  Landets 
Beboere  høre  til  Mandkjønnet,  faa  vi  paa  hvert  Individ  daglig  0.07  Bøgepor- 
tioner. Da  Børn  ere  medtagne  i  dette  Forsøg  paa  en  Beregning,  men  Opium- 
rogningen  gjennemsnitlig  først  begynder  med  det  20de  Aar,  kunne  vi  sige,  at 
hvis  enhver  voxen  Kineser  var  Opiumrøger,  kunde  han  kun  røge  en  Pibe  om 
Ugen.  Men  da  dette  ikke  er  Tilfældet,  og  da  jeg  gjorde  den  Erfaring,  at  den 
ægte  Opiumsrøger  tænder  Piben  daglig  sex  Gange  i  Gjennemsnit,  vilde  der 
med  de  antagne  Forhold  kun  komme  864466  Opiumrøgere  paa  75  Millioner 
mandlige  Kinesere  (Bigets  samlede  Indbyggerantal  sat  til  150  Millioner).  Naar 
vi  derefter  fradrage  de  aldeles  umaadeholdende  Bøgere,  kunne  vi  tilnærmelsesvis 
ansætte  Antallet  af  de  inkarnerede  Opiumrøgere  til  700000. 


472 


Fra  Lan-tschou-fu  til  Liang-tschou. 


De  kinesiske  Embedsmænd  og  navnlig  hine  Øvrighedspersoner, 
som  først  og  fremmest  burde  vide  Besked  med  Befolkningsforholdene 
i  de  Byer,  der  ere  dem  betroede,  vide  intet  bestemt  om  Antallet  af 
deres  Undersaatter ,  ja  de  anse  det  endog  for  en  Skam  at  svare  paa 
Spørgsmaal  i  denne  Retning.  I  Begyndelsen  af  vor  Landrejse  lod 
vi  os,  naar  vi  søgte  slige  Oplysninger,  aldeles  ikke  afholde  af  Tolkens 
urolige  Væsen,  der  formeligt  maatte  tvinges  til  at  oversætte  vort 
Spørgsmaal,  og  selv  naar  Mandarinen  syntes  at  have  overhørt  Spørgs- 


Fig.  105.     Ju-tja-van. 

maalet,  hvilede  vi  ikke,  førend  han  havde  forstaaet  det.  Den  nærmeste 
Følge  var,  at  vedkommende  Embedsmand  lod  sin  Kammertjener  kalde 
og  forelagde  ham  det  Spørgsmaal:  »Hvor  mange  Indbyggere  har  vor 
By?«  Eftertænksom  løftede  denne  sit  Hovede  og  stirrede  paa  Loftet, 
men  heller  ikke  han  kunde  huske  alle  Borgerne,  endskjøndt  han  talte 
dem  op  paa  Fingrene  fra  en  til  ti.  Derefter  bleve  samtlige  Husets 
Tjenere  tilkaldte,  Kokken,  Vandbæreren,  Thebæreren,  Rejsetjeneren, 
Hestepasseren,  Staldkarlen,  kort  sagt,  Værelset  blev  snart  opfyldt  af 
alle,    der  havde  en  Bestilling  i  Yamenen,    og  de  konfererede   nu  det 


Fra  Lan-tschou-fu  til  Liang-tschou. 


473 


vanskelige  Spørgsmaal  under  Skrig  og  Støj,  idet  de  gjorde  de  mest 
modsigende  Paastande.  Endelig  bleve  de  enige,  og  Kammertjeneren 
skulde  meddele  det  til  sin  Herre.  Men  denne  afviste  sin  Yndling  med 
en  Haandbevægelse  og  de  lakoniske  Ord,  at  han  ikke  brød  sig  om  at 
vide  det,  og  henviste  ham  til  os.  Hvad  var  nu  Resultatet?  En 
Million,  to  Millioner,  lutter  Millioner,  selv  om  Byen  var  nok  saa 
ubetydelig. 


Fig.  106.     Tschin-tschao-ye  og  Nan-san  Passet. 


Mærkværdigt  nok  kjende  Kineserne  langt  bedre  Antallet  af 
Husene  i  deres  Byer.  Deres  Opgivelse  kom  altid  vor  Antagelse 
temmelig  nær.  Husene  gav  os  derfor  de  bedst  egnede  Holdepunkter 
for  en  overfladisk  Folketælling.  Ganske  vist  ere  Husene  af  forskjelhg 
Størrelse,  snart  saa  smaa,  at  de  næppe  kunne  herbergere  3-4  Mennesker, 
snart  igjen  saa  store,  at  hundrede,  hvor  Befolkningen  er  meget  tæt, 
kunne  finde  tilstrækkelig  Plads. 

Vi  ansatte  derefter  som  Gjennemsnitstal  10-15  Beboere  for 
hvert  Hus  og  baserede  vor  Beregning  herpaa.  Idet  vi  gik  ud  fra  det 
Faktum,    at    en  Sammenligning    mellem    de    bekjendte    Angivelser    af 

Indbyggerantallet  i  de  større  Steder  og  vore  Beregninger  i  Almindelighed 
gav  et  Overskud  for  det  første,  der  stedse  bevarede  samme  Forhold, 
mente  vi,  at  man  maatte  være  berettiget  til  at  anvende  samme  For- 
hold paa  den  samlede  Befolkning,  og  jeg  ansatte  derefter  Rigets  hele 
Befolkning  med  et  Middeltal  til  150  Millioner. 

Generalen  har  imidlertid  faaet  sin  Lidenskab  tilfredsstillet,  lagt 
Opiumspiben  hen  til  Side  og  deltager  atter  i  Underholdningen.  Vi 
foretog  i  Forening  en  Udflugt  til  en  nærliggende  Højde,  fra  hvis  øde- 
lagte Templer  vi  kunde  nyde  en  vidt  strakt  Udsigt  over  Staden.  Vi 
havde  tilstrækkeligt  lært  de  Ulæmper  at  kjende,  der  vare  forbundne 
med  at  leje  Ridedyr:  Grev  Széchenyi  besluttede  derfor  at  kjøbe  Heste 
til  vor  videre  Rejse  og  bad  Generalen  om  Raad  og  Hjælp  til  den 
forestaaende  Handel.  Generalen  lovede  at  lade  nogle  Dyr  føre  frem 
den  næste  Dag. 

Næppe  vare  vi  efter  lange  Spadsereture  i  Byens  Gader  ved 
Solens  Nedgang  komne  tilbage  til  vor  lidet  hyggelige  Bolig,  førend 
Generalens  Tjener  indfandt  sig  med  hans  Visitkort  og  med  den  Med- 
delelse, at  han  ogsaa  skulde  overbringe  en  Gave. 

En  allerkjæreste.  middelstor,  graa  Pony  fuld  af  Overgivenhed 
og  Mod,  Generalens  Ridehest,  stod  i  Gaarden.  Den  havde  endnu 
ingen  Ide  om  de  Strabadser  og  Anstrengelser,  som  den  skulde  døje  et 
helt  Aar  igjennem,  efterat  dens  Herre  i  et  Lune  af  ægte  kinesisk  Høj- 
modighed  havde  overgivet  den  til  Europæerne  som  en  Afskedsgave. 
»Muzzi«,  saaledes  døbte  vi  det  kloge  Dyr,  erhvervede  sig  strax  alle 
Expeditionens  Medlemmers  Velvillie;  Greven  overgav  mig  den,  og  den 
blev  mig  en  kjær,  tro  og  udholdende  Ledsager  i  de  følgende  tolv 
Maaneder. 

Grev  Széchenyi  gjengjældte  Opmærksomheden  ved  at  sende 
Generalen  et  pragtfuldt,  europæisk  Theservice.  som  beredte  denne  en 
ikke  ringe  Glæde. 

Den  næste  Dag  kom  flere  Hestehandlere  til  Stede,  som  vare 
sendte  fra  Generalen  til  Greven,  og  han  kjøbte  to  Rideheste,  der  til- 
syneladende ogsaa  vare  de  kraftigste  i  det  hele  Udvalg.  Prisen  paa 
hver  androg  omtrent  180  Kroner. 

Efter  et  flere  Dages  Ophold,  under  hvilket  vi  havde  gjennem- 
strejfet  Byen  ad  dens  betydeligste  Gader  og  beset  de  mærkværdigste 
Templer  og  Etablissementer,  forlod  vi  Lan-tschou-fu  den  2ode  Februar. 

Vi  brød  op  samtidigt  med  Vognene,  hvorpaa  Bagagen  befandt 
sig  og  under  Beskyttelse  af  en  otte  Mand  stærk  Militæreskorte,  pas- 
serede den  nordlige  Port  og  naaede  snart  Hoang-hos  jævnt  skraanende, 

højre  Bred,  som  paa  dette  Sted  er  bedækket  med  fint  Grus.  Medens 
om  Sommeren  en  Skibsbro  forbinder  de  to  Bredder,  dannes  Broen 
om  Vinteren  af  Isen.  Endskjøndt  Strømmen  baade  oven-  og  nedenfor 
ikke  længere  taalte  Isens  Lænke,  havde  den  dog  her  endnu  en  anselig 
Tykkelse.     Paa  Overgangsstedet  laa  Isen  i  en  Brede  af  300  Skridt. 

Den  venstre  Bred  falder  stejlt  af  mod  Floden  og  danner  Foden 
af  et  Bjerg,  hvis  Top  hæver  sig  2000  Fod  over  Vandspejlet,  og  som 
kun  skilles  fra  Strømmen  ved  Landevejens  Brede.  En  lille  Forstad 
med  mange  Templer,  Pagoder  og  Værtshuse  ledsager  Vejen  et  Stykke, 
som  endelig,  efter  at  have  løbet  30  Li  langs  Randen  af  en  vel  be- 
bygget Dal,  bøjer  ind  i  de  nordlige  Løssbjerge. 

Hele  denne  Dag  passerede  vi,  langs  en  Flod  med  ubetydeligt 
Vand,  gjennem  en  snever  Kløft,  indesluttet  af  høje  Lervægge,  hvor  vi 
hverken  mødte  Mennesker  eller  Dyr.  Da  Udsigten  kun  var  ringe  og 
tilmed  yderligere  indskrænkedes  ved  de  Bugter,  som  den  lille  Flod  og 
Vejen  dannede,  var  det,  ligesom  om  man  gik  i  en  lang  Fængselsgang. 
Sent  ud  paa  Eftermiddagen  kom  vi  til  en  fattig  Landsby,  men  undte 
os  kun  en  kort  Hvile  der,  fordi  Nattestationen  endnu  var  over  30  Li 
borte,  og  vi  gjerne  vilde  undgaa  en  Nattemarsch.  Trods  dette  var 
det  allerede  ganske  mørkt,  da  vi  kom  op  over  et  Pas  med  jævn  Stig- 
ning. Nedstigningen  var  paa  det  første  Stykke  forfærdeligt  stejl,  saa 
at  ikke  blot  Hestene  men  ogsaa  Fodgængerne  faldt  gjentagne  Gange. 
Lykkeligvis  var  den  daarlige  Vej  ikke  saa  lang,  og  snart  saa  vi  paa 
en  stor  Stang  Orienteringslygten  for  Natterejsende  i  den  lille  By  Ju- 
tja-van,  Maalet  for  denne  Dags  Rejse. 

Den  næste  Dag  kom  vi  ind  i  et  ualmindeligt  sønderrevet  og 
kløftet  Bjerglandskab  med  lave  Højder  og  Sadelforbindelser,  som  man 
ofte  næppe  kunde  opdage.  Alle  de  tilsyneladende  isolerede  Tinder 
med  skarpt  afrevne  Løssskrænter  vare  af  de  Soldater,  som  havde  med 
Vejens  Vedligeholdelse  at  gjøre,  udvalgte  til  derpaa  at  opføre  deres 
Vogterhuse,  som  kunde  ses  langt  borte.  De  smaa  Lerhytters  høje 
Beliggenhed  paa  den  ene,  de  hvidtede  og  broget  malede  Vægge  paa  den 
anden  Side  faa  Betydning  som  fortræffelige  Orienteringspunkter.  Bjerg- 
skraaningerne  vare  dækkede  med  saa  sparsomt  Græs,  at  de  græssende 
Faar  havde  vanskeligt  ved  at  finde  tilstrækkelig  Føde.  Kun  i  umid- 
delbar Nærhed  af  de  smaa  Kolonier  opdagede  jeg  enkelt  staaende  Popler 
og  Pile,  hele  den  øvrige  Egn  var  fuldstændigt  blottet  for  Træer.  Med 
den  fremherskende  Mangel  paa  Brændsel  kan  man  ikke  undre  sig  over, 
at  tre  Træspaaner  til  at  tænde  Stenkullene  med  kostede  30  Cash 
(10x/2  Øre),  en  efter  Forholdene  overordentlig  høj  Pris. 

De  ubetydelige  Floders  Dale  naa  stedse  en  Brede  af  nogle 
hundrede  Skridt  og  ere  bedækkede  med  vidt  udbredte  Lag  af  Salt  og 
Salpeter,  der  glinse  i  Solen  ligesom  ny  falden  Sne.  Ved  en  nærmere 
Undersøgelse  ser  man ,  at  Saltansamlingerne  navnlig  findes  i  kunstigt 
anlagte  Salmer,  som  Kineserne  have  anlagt  paa  begge  Sider  af  den 
lille,  dybt  indskaarne  Flod,  i  Form  af  store  Rektangler  med  ubetydelig 
Dybde.  Fyldningen  sker  enten  ved  kunstige  Vandledninger  eller  ved 
at  bære  Vandet  hid  i  store  Spande.  Flodvandet  er,  da  Sengen  ligger 
meget  dybt  (18  Alen  under  Dalbunden),  kun  lidet  saltholdigt,  og  man 
kan  derfor  godt  drikke  det;  Dalens  øverste  Løsslag  indeholder  den 
egentlige  Rigdom  paa  Salt.  Vandet  opløser  let  Saltene  og  fordamper 
meget  hurtigt  i  Middagsvarmen,  da  Salinerne  ikke  ere  dybe. 

Siden  vi  forlod  Lan-tschou-fu,  var  Vejens  Godhed  betydeligt 
aftagen;  den  gik  nu  paa  den  naturlige  Grund,  uden  nogensomhelst 
Underbygning,  i  snorlige  Retning  hen  imod  Ping-fan-ho  uden  at  bryde 
sig  hverken  om  Bjerg  eller  Dal;  efter  en  anstrengende  Dagmarsch 
naaede  vi  dertil,  da  Aftenen  faldt  paa.  Denne  Flod  udspringer  paa 
Nan-sans  sydlige  Affald,  og  dens  Dal  har  paa  dens  midterste  og  nedre 
Del  en  anselig  Brede  og  er  dækket  med  mange  og  frugtbare  Marker. 
Trods  den  betydelige  Højde  af  6500  Fod  bliver  dog  Risen  endnu 
moden  i  Nærheden  af  Byen  Ping-fan-shien,  der  har  givet  Floden  Navn. 

Flodens  Løssbred  er  12  Fod  høj;  dens  Brede  er  200  Skridt, 
Dybden  3  Fod.  Denne  Rigdom  paa  Vand  benyttes  til  Vanding  af 
Markerne  og  til  at  drive  Møller  med  Turbinekonstruktion.  Paa  venstre 
Side  begrænses  Dalen  af  et  lavt  men  stejlt  affaldende  Højland  med 
runde  Former;  Bjergene  paa  højre  Side  ere  betydeligt  højere,  mere 
kløftede,  og  Aasene  ere  kantede.  Alle  Højder  ere  blottede  for  Træer. 
En  Allé  af  en  hidtil  ikke  set  Herlighed  fængslede  strax  vor  Opmærk- 
somhed, da  vi  betraadte  Dalen.  De  gamle  Pile  og  de  himmelstræbende, 
slanke  Sølvpopler  ere  et  Yndlingsopholdsted  for  utallige  Skader,  som 
bygge  deres  store  R.eder  mellem  Grenene. 

I  de  sidste  24  Timer  var  Barometret  faldet  betydeligt.  Men 
i  Stedet  for  den  ventede  Sne  rejste  der  sig  en  stærk  Sydøstvind,  som 
hvirvlede  det  fodhøje  Støv  paa  Vejen,  paa  de  tørre  Marker  og  de  frit- 
liggende Bjergskraaninger  op  i  Luften.  Saadanne  besværlige  Fænomener 
ligne  paa  en  Maade  ganske  de  Morgentaager ,  som  man  hyppigt  kan 
iagttage  ved  Europas  større  Floder.  Snart  se  vi  de  nærliggende 
Bjerges  uklare  Omrids,  snart  blive  vi  indhyllede  i  en  saa  tæt  Sky,  at 
vi  kun  kunne  kommunicere  med  vore  nærmeste  Ledsagere  gjennem 
Hørelsens   Sans.     Solen   forsvinder,    sek    den    runde  Lysglands,    som 

under  en  tyk  Efteraarstaage  antyder  dens  Stilling  paa  Himlen  i  al- 
mindelige Omrids,  forsvinder  lidt  efter  lidt  for  den  fremherskende, 
graa  Skumring. 

Naar  Stormen  efter  en  flere  Timers  Formørkelse  efterhaanden 
lægger  sig,  er  Solen  endnu  i  dagevis  berøvet  sin  blændende  Glans 
og  ser  ud,  som  om  den  var  bedækket  med  et  mørkeblaat  Blændeglas. 

I  Ping-fans  Dal  var  Fugleverdenen  rigeligere  repræsenteret 
end  i  de  sydligere  Løssegne.  Vi  saa  talrige  Gribbe  og  Høge,  Fasaner, 
Duer,  Solsorter,  Lærker,  Skader,  Ravne,  Finker,  Spurve,  Traner,  Vild- 
ænder, Storke  o.  s.  v.  I  de  højere  liggende  Bjerge  leve  mange  Gemser, 
i  Dalkløfterne  lod  Rævene  og  Ulvene  kun  faa  Harer  i  Live.  En  lille 
Hamsterart  har  allevegne  gjennemgravet  Dalbunden  og  er  paa  Grund 
af  sin  store  Mængde  en  slem  Fjende  for  den  kinesiske  Bonde. 

Efterat  vi  vare  komme  til  at  rejse  i  Provinsen  Kan-su  savnede 
vi  ikke  Brød;  ja,  paa  mange  Steder,  som  f.  Ex.  i  An-ting-shien,  til- 
berede Kineserne  et  Bagværk  af  Hvedemel,  som  vilde  være  en  Ære 
selv  for  en  europæisk  Bagerovn.  Det  saa  kaldte  Dampbrød  lod  ganske 
vist  meget  tilbage  at  ønske,  thi  saadanne  halvt  af  Jord  og  Sand,  halvt 
af  Hvedeklid  fremstillede  Præparater  lignede  mislykkede,  raa  Klumper. 
Et  Brød,  som  hos  Kineserne  sættes  højt  og  benyttes  paa  Rejser,  kaldes 
Ma-hoa;  det  er  lavet  af  Hvedemel  og  under  Tiden  kogt  i  Svinefedt. 
Vi  fandt  det  temmeligt  vel  smagende  og  nød  det  hver  Gang,  vi  holdt 
Middagshvil  i  Værtshusene. 

Finere  og  med  rigelig  Olie  tillavet  Bagværk  traf  vi  kun  i  de 
større  Byer,  og  jeg  raader  mulige  rejsende  til  ikke  at  forsømme  at  smage 
det  saa  kaldte  Tschi-tau-kao  i  Lan-tschou-fu  og  Tschi-tau-schor  i 
Si-n  in  g- fu. 

Vi  havde  nu  naaet  den  lille  By  Ping-fan-shien,  og  da  dette 
Sted  ikke  fængsler  den  rejsendes  Opmærksomhed  hverken  ved  sin 
Beliggenhed  eller  ved  større  og  rigt  udstyrede  Bygninger,  maa  det 
være  mig  tilladt  at  beskjæftige  mig  lidt  med  vore  kinesiske  Tjenere, 
i  al  Fald  med  dem ,  som  vi  have  lært  nærmere  at  kjende  under  et 
flere  Maaneders  Samliv. 

Sin,  Tolken,  en  ung,  tilsyneladende  rolig  Flegmatiker,  der  yder 
fortræffelige  Tjenester  i  sin  Stilling,  naar  det  gjælder  om  høflige 
Komplimenter  og  artige  Forsikringer.  Han  har  efter  kinesiske  Begreber 
nydt  en  ret  god  Opdragelse,  er  fortrolig  med  Klassikerne  og  anser  alle 
Spørgsmaal  om  stedlige  og  statistiske  Forhold  for  at  være  under  sin 
Værdighed.  Han  er  over  al  Beskrivelse  doven,  sover  hele  Dagen  i 
sin  Rejsevogn  og  røger  hver  Aften  sine  to  Opiumspiber.    Med  Hensyn 

til  sin  Fremtid  nærer  han  højt  flyvende  Planer.  Da  han  allerede  har 
taget  sine  Embedsexaminer,  siger  han,  at  han,  naar  han  en  Gang  skal 
indtage  en  Stilling  i  Staten,  da  maatte  have  den  rødknappede  Tutai- 
Hat  i  Schanghai. 

Kokken  Totai,  forhen  Officer  i  den  kinesiske  Arme,  nu  efter 
Sigende  Kristen,  fordi  han  troede,  at  vi  vare  Missionærer,  er  en  tredive- 
aarig  skinhellig  Filur.  Han  kommer  ikke  ud  af  det  med  nogen,  søger 
stadigt  Strid  med  sine  Kammerater  og  er  kun  underdanig  og  fuld  af 
sødladen  Forekommenhed,  naar  han  tror,  at  have  en  Gave  i  Udsigt. 
Navnlig  var  den  Iver  os  paafaldende,  hvormed  han  paatog  sig  at  be- 
sørge mulige  Budskaber  for  de  faa  Missionærer,  som  vi  hidtil  havde 
lært  at  kjende.  Altid  smudsig  over  det  hele,  smagte  de  paa  deres 
Vis  delikate  Retter,  som  han  tilberedte,  os  kun.  naar  vi  slet  ikke  fik 
Kokken  at  se.     Navnlig  forstod  han  at  lave  ret  gode  Sauce. 

Universaltjeneren  Kung-sche,  altid  lystig  og  ukunstlet,  var  den 
braveste  af  dem  alle.  Da  han  var  gift,  havde  han  ladt  sin  Hustru 
tilbage  i  Schanghai  og  sendte  hende  nu  fra  Tid  til  anden  sin  opsparede 
Løn  (hvis  jeg  ikke  husker  fejl  10—15  Taél  maanedlig).  Naar  man 
spurgte  ham,  om  han  var  træt,  om  han  frøs,  om  han  var  sulten  eller 
tørstig,  eller,  naar  han  faldt  af  Hesten,  hvad  der  hændtes  temmelig 
hyppigt,  om  han  havde  stødt  sig,  om  han  følte  Smerter,  altid  svarede 
han  »nej«,  selv  om  man  kunde  se,  at  det  modsatte  var  Tilfældet.  I 
sine  yngre  Aar  havde  han  spillet  paa  en  kinesisk  Provinsskueplads; 
deraf  kom  ogsaa  hans  Forkjærlighed  for  gymnastiske  Vaabenøvelser, 
som  han  gjerne  gav  til  bedste.  Han  var  begavet  med  et  uforstyrreligt 
Lune,  og  det  hændte  derfor  meget  ofte,  at  han  bevægede  de  paa- 
trængende Kinesere  ved  virkningsfulde  Prækener  og  beroligende  Tiltaler 
til  at  gaa  roligt  bort  og  lade  os  uantastede.  Kort  sagt,  Kung-sche 
var  med  sin  utrættelige  Tjenstvillighed,  sin  Udholdenhed  og  fred- 
sommelige Karakter  og  navnlig  ved  sine,  ganske  vist  mangelfulde, 
Kundskaber  i  det  engelske  Sprog  en  sand  Perle.  Han  skammede  sig 
ikke  ved  at  skaffe  alle  ønskelige  Oplysninger  til  Veje  og  fik  derfor  for 
os  en  Betydning,  som  vi  ikke  noksom  kunde  skatte. 

Ogsaa  Lan-tschau,  den  unge  Kineser,  som  bærer  Skibskrono- 
metret,  er  en  villig  og  rolig  Fyr.  Dog  har  hans  hele  Væsen  et  Anstrøg 
af  .Melankoli.  Han  græmmer  sig  over,  at  der  paa  hans  venstre  Kind 
voxer  en  lille  rund  Gevæxt,  og  at  fire  mindre  saadanne  under  det 
venstre  Øre  gjøre  Mine  til  at  blive  større.  I  Lan-tschou-fu,  hvor 
Greven  engagerede  ham,  overraskede  jeg  ham,  idet  han  med  Gevæxten 

i  Haanden   sorgmodigt  fortalte   en   opmærksom  Tilhører   sin  Lidelses- 
historie. 

Ping-fan-shien  ligger  6500  Fod  over  Havet.  For  at  prøve 
Kinesernes  Forestillingsevne  spurgte  jeg  Sin  om,  hvor  højt  han  troede, 
at  vi  befandt  os  over  Schanghai.  I  Begyndelsen  vilde  han  ikke  rykke 
ud  med  Sproget.  Da  jeg  vedblev  at  forlange  Svar,  sagde  han  endelig 
med  et  undseligt  Smil:  »Nu,  maaske  64  Fod!«  Da  jeg  lo  af  ham 
og  pegede  paa  en  Pagode,  der  dog  mindst  var  lige  saa  høj,  anslog 
han  det  til  600  Fod.  Kung-sche  taxerede  Byens  Højde  over  Havet  til 
at  være  100  Fod. 

Ovenfor  Ping-fan-schien  indsnævres  Dalen  paa  sine  Steder  til 
en  Kløft,  Bjergets  egentlige  Masse  træder  stedse  mere  og  mere  frem. 
Vi  nærmede  os  det  Sted,  hvor  Oberst  Prschewalski  for  fem  Aar 
siden  havde  krydset  Dalen,  og  bemærkede  den  Vej,  han  maatte  have 
fulgt,  da  han  begav  sig  mod  Vest  til  Klosteret  Tschertinton  ved  Tatung- 
floden  over  det  13000  Fod  høje  Bjerg  Gadschurs  snedækkede,  kløftede 
Fjelde;  men  Beboerne  af  de  nærliggende  Smaabyer  kunde  hverken 
erindre  den  berømte  rejsendes  Navn  eller  overhovedet  mindes  nogen 
saadan. 

Ved  Tschin-tschao-ye,  en  Landsby,  der  ligger  malerisk  ved 
Gadschurs  Fod,  fører  en  260  Skridt  lang  Træbro  over  Ping-fan-ho; 
dens  Brede  er  5  Skridt.  Vejen  fører  derefter,  forbi  Militærkastellet 
ved  Landsbyen  Tschin-tschao-ye,  der  ligger  paa  den  venstre  Bred.  med 
jævn  Stigning  til  Nan-san  Bjergenes  høje  Pas  Vu-so-ling. 

Det  paa  Overgangsstedet  opførte  militære  Vogterhus  ligger  i 
en  absolut  Højde  af  8830  Fod.  Som  vi  se  heraf,  er  paa  dette  Sted 
den  relative  Højdeforskjel  mellem  Dalen  og  Passet  ikke  betydelig.  De 
større,  tildels  med  evig  Sne  bedækkede  Højder  af  disse  Bjerge  skulle 
vi  først  senere  lære  at  kjende.  Nedstigningen  frembyder  lige  saa  lidt 
som  Opstigningen  videre  Vanskelighed. 

Efter  lang  Tids  Forløb  saa  vi  igjen  en  Gang  saftig  grønne 
Enge  i  de  brede  Dale,  hvor  tamme  Yakoxer  og  almindeligt  Hornkvæg 
fredeligt  græssede  ved  hinandens  Side.  Vi  tog  denne  Iagttagelse  som 
et  godt  Tegn,  og  ganske  rigtigt,  i  vort  Nattekvarter  i  Lun-kuan-pu 
fik  vi  paa  vor  Begjæring  nymalket  Mælk. 

Den  følgende  Dag  var  Marschen  kun  kortvarig.  Allerede  ved 
Begyndelsen  af  Eftermiddagen  fik  vi  Byen  Ku-lang-shiens  imponerende 
Porte  i  Sigte  og  længere  borte  en  ubegrænset  Slette,  som  i  det  fjærne 
smeltede  sammen  med  Horisonten.      Vi   befandt   os  ved  Sydranden  af 

den  store  asiatiske  Ørken.     Førend  vi  betræde  denne,    vil  jeg  tillade 
mig  at  tale  lidt  i  Almindelighed  om  den. 

Den  som  kun  kjender  Navnet  »Ørken«  af  Omtale  eller  i  bedste 
Tilfælde  gjennem  Læsning,  vil  vel  anvende  det  Billede,  der  herved  har 
dannet  sig  for  hans  Forestilling,  paa  det  hele  Begreb.  Enhver  tænker 
ved  Ordet  »Ørken«  paa  de  os  nærmere  liggende,  og  derfor  rimeligvis 
ogsaa  mere  kjendte  afrikanske  Ørkener,  navnlig  Sahara.  En  rig  Rejse- 
literatur,  talrige  mer  eller  mindre  kunstneriske  eller  ideale,  gode  og 
slette  Tegninger,    Fotografier  og  Billeder  have  nu   til  Dags  givet  den 


Fig.  lo7.     Hinsides  Nan-san  Passet. 

dannede  en  saadan  Skat  af  Forestillingsobjekter  i  Hænde,  at  den 
enkeltes  Fantasi  allerede  er  i  Stand  til  at  udkaste  et  tilnærmelsesvis 
rigtigt  Billede  af  den  store,  afrikanske  Ørkens  landskabelige  Karakter. 

Det  ligger  nu  nær  for  den  menneskelige  Idegang  at  overføre 
den  en  Gang  optagne  Forestilling  ogsaa  paa  alle  andre  Ørkenegne, 
om  hvis  Beskaffenhed  vi  kun  vide  lidet  og  utilstrækkeligt.  Desuagtet 
er  Forskjellen,  skjøndt  der  baade  det  ene  og  andet  Steds  er  øde  og 
tomt  nok,  ikke  saa  ganske  ubetydelig,  endog  saa  stor,  at  der  oprulles 
et  helt  nyt  og  hidtil  ukjendt  Billede. 

Asien,  denne  Verdensdel,  der  var  vor  Slægt  Vugge  og  Ud- 
springet for  vor  nuværende  Kultur,    gjemmer  i  sit  indre  ligeledes  vidt 

strakte  Ørkenlande.  Mærkværdigt  nok  vide  vi  kun  mangelfuld  Besked 
om  disse  Strækninger,  vi  kjende  mindre  til  dem,  og  de  have  i  Al- 
mindelighed i  mindre  Grad  vakt  vor  Interesse  end  det  nordlige  Afrikas 
Ørkener. 

Ørkenen  Kopi  og  Schamo,  den  største  af  de  asiatiske,  strækker 
sig  fra  den  76  til  den  115  Grad  østlig  Længde  for  Greenwich  i  en 
gjennemsnitlig  Brede  af  100  Mil.  Efter  Længden,  omtrent  i  Midten, 
skyder  en  Udløber  fra  Tien-san  Bjergene  (Thian-schan)  sig  saa  langt 
ind  i  Ørkenen,  at  den  ovenfor  angivne  Brede  mellem  Hanni  og  An- 
si-fan  formindskes  til  omtrent  40  Mil,  hvorved  man  kan  dele  den  i  en 
østlig  og  en  vestlig  Afdeling.  Denne  Inddeling  har  saa  meget  større 
Berettigelse,  som  Ørkenen  paa  hint  smalle  Sted  bliver  gjennemskaaret 
af  en  Hovedvej,  der  gaar  fra  Nord  til  Syd.  Den  vestlige  Halvdel, 
som  kaldes  det  store  Tarim-Bækken  bliver  i  Vest  afsluttet  af  Pamir- 
Plateauet,  i  Syd  af  Kuen-lun.  Den  østlige  Halvdel  kalder  man  den 
store  Kopi  (Gobi)  eller  Schamo-Ørkenen.  Jeg  maa  her  bemærke,  at 
dette  »eller«  i  det  foreliggende  Tilfælde  bliver  anvendt  aldeles  falskt, 
endskjøndt  selv  den  udmærkede  Forsker,  Friherre  v.  Richthofen  hælder 
til  den  Anskuelse,  at  »Gobi«  og  »Schamo«  betyde  det  samme. 

Overensstemmende  med  mangfoldige  Oplysninger,  jeg  indhentede 
under  vore  Rejser  i  Ørkenen,  skiller  Kineseren  fuldstændigt  de  to  Be- 
nævnelser fra  hinanden,  og  det  saaledes,  at  Kopi  betyder  Stenørkenen, 
Schamo  Sandørkenen.  Medens  Ta-kopi  betyder  vidtstrakte  Dele  af 
Ørkenen,  der  ere  bedækkede  med  smaa  Rullesten  (for  største  Delen 
Porfyr  og  Kvarts),  er  Kopi  kun  at  opfatte  som  en  lokal  Betegnelse 
for  mindre  Stenøer,  omgivne  af  Sandflader  og  Klitter.  Jeg  tror  at 
kunne  indestaa  for  Rigtigheden  af  denne  Forklaring. 

Tarimfloden,  som  giver  Ørkenens  vestlige  Halvdel  dens  Navn, 
opstaar  ved  en  Forening  af  fire  Floder,  Syd  for  Aksu,  og  bærer  først 
derfra  dette  Navn.  Disse  ere  Aksai-,  Kysyl-su-,  som  løber  gjennem 
Koschgar,  Jarkand-,  der  paa  sit  øvre  Løb  ogsaa  kaldes  Sarafschan, 
og  Khotanfloden.  Paa  sit  øverste  Løb  flyder  den  i  dybt  indskaarne, 
vildt  romantiske  Dale  med  stejle,  kløftede  Fjældskrænter,  bliver  mere 
langsom  ved  Tarim,  deler  sig  i  talrige  Grene,  forsumper  vidt  og  bredt 
Omegnen  og  falder  endeligt  ud  i  den  mytherige  Lop-nor. 

Ørkenens  østlige  Halvdel  bliver  kun  hist  og  her  gjennemtrukken 
af  enkeltvis  forekommende,  ubetydelige  Vandaarer,  som  snart  tabe  sig 
i  Sandet,  snart  igjen  træde  frem  for  Dagens  Lys.  Deres  Vand  er  paa 
Grund  af  den  stærkt  salte  og  bitre  Smag  ikke  til  at  drikke.  Disse 
Vandløb  komme   for  det  meste  fra  Nan-san  Bjergene  og  danne  under 

Tiden    smaa    Søer,    hvis    Bredder    ere    sumpede    eller    bevoxede    med 
Steppegræs.    Omegnen  er  derfor  en  sand  Udklækningsanstalt  for  Febre. 

De  egentlige,  udstrakte  Sandflader,  som  af  Mongolerne  blive 
kaldte  Tingeri  eller  Himmelsletterne,  ere  aldeles  vandløse. 

Den  mest  betydelige  Sø  i  den  vestlige  Halvdel  er  Lop-nor. 
hvis  geografiske  Beliggenhed  endnu  ikke  er  nøjagtigt  bestemt.  Oberst 
Prschewalski  siger,  at  Lop-nor  ligger  i  det  nordlige  af  et  stærkt 
sønderrevet  og  kløftet  Bjergdrag  af  Altyn-Tag,  som  gaar  i  Retningen 
fra  Vest  til  Øst.  Ved  An-si-fan  fandt  jeg  et  lignende  Bjergdrag,  som 
holdt  samme  Retning  henimod  Lop-nor,  og  som  Kineserne  kaldte  Pej-san. 
Efter  al  Sandsynlighed  er  denne  Ryg  identisk  med  den  Kjæde  af 
Nan-san  Bjergene,  som  løber  Syd  for  Tung-hoan-shien.  Søen  ligger  om- 
trent sex  Dagsrejser  sydost  for  Karaschar  ved  det  dybeste  Sted  af 
Tarimbækkenet  i  2000  Fods  Højde  over  Havet.  Dens  Bredder  og 
Omegn  ere  sumpede. 

Ørkenens  sydlige  R.andbjerge,  hvis  Hovedkjæde  kaldes  Nan-san, 
vise  en  storslaaet,  massiv  Struktur  med  høje,  klippefulde,  uoverstigelige 
Kamme,  som  i  Dalene  Syd  for  Tung-hoan-shien  have  en  Gjennemsnits- 
højde  af  18000  Fod,  og  hvis  Tinder,  der  ere  dækkede  af  evig  Sne, 
ofte  naa  en  Højde  af  21000  Fod  eller  mere.  Ørkenen  bliver  selv  paa  sin 
sydlige  og  østlige  Rand  gjennemskaaren  af  mange  lavere  Højderygge, 
mellem  hvilke  enkelte  smaa  Oaser  ligge  sparsomt  strøede.  Disse 
Højder,  som  for  det  meste  kun  ere  nogle  hundrede  Fod  høje,  optræde 
enten  isolerede  eller  danne  sammenhængende,  lange  Rækker,  som  da  hæve 
sig  over  1000  Fod.  I  de  tørre  Flodsenge  mellem  disse,  gjennemgaaende 
kullede,  nøgne  Klipper  have  Beboerne  hist  og  her  anlagt  Cisterner, 
som  efter  enhver  Regn  skulle  fyldes  med  Vand.  Ørkenens  Indre  er 
bølgeformigt,  i  Midten  aldeles  fladt.  Det  laveste  Punkt,  2100  Fod  over 
Havet,  ligger  paa  Vejen  fra  Dolon-nor  til  Urga;  denne  By  ligger  selv 
5000  Fod  højt. 

I  den  vestlige  Halvdel  af  det  vandrige  Tarimbækken  fore- 
komme, dog  kun  spredt,  frugtbare  Oaser,  hvis  friske  Farve  stikker 
grelt  af  mod  det  døde  Sands  Rædsel. 

Det  Indtryk,  den  rejsende  modtager  af  Kopi,  kunde  nærmest 
sammenlignes  med  Synet  af  en  uoverskuelig,  udtørret  Flodseng,  der 
er  besaaet  med  større  og  mindre  Rullesten.  Ørkenens  Farve  er  gul- 
graa,  kold  og  død.  Om  Dagen  og  især  ved  det  mindste  Vindpust  er 
Luften  opfyldt  af  Støv-  og  Sandmasser.  Aftenerne  ere  rolige,  Nætterne 
saa  klare,  at  det  er  muligt  med  blotte  Øjne  at  se  Stjerner  af  sjette. 
ja  syvende  Størrelse.     I  Sommermaanederne  hviler  der  en  trykkeude 

Hede  over  hele  Ørkenen,  men  Nætterne  ere  svale.  Ved  Middagstid 
frembringe  Solstraalerne  i  Forbindelse  med  den  Varme,  som  Sandet 
udstraaler,  en  saa  høj  Temperatur,  at  den  Spøg  ofte  lykkedes  mig  at 
faa  Ild  i  Fosfortændstikker  ved  en  simpel  Berøring  af  Læderet  paa 
Saddelen.  Under  Tag  var  Temperaturen  i  Eftermiddagstimerne  i  Juli 
Maaned  40°  G.  Om  Vinteren  hersker  der  en  isnende,  tør  Frost.  Vi 
iagttog  endnu  i  Marts  Maaned  før  Solens  Opgang  -f-  17°  G.  Sam- 
tidigt var  Temperaturen  i  vore  Kamre  -h8å9°C. ;  Vindusaabningerne 
vare  rigtignok  i  de  sjældneste  Tilfælde  tilklæbede  med  Papir. 

Oasernes  faa  Beboere  vente  om  Vinteren  med  Længsel  paa 
Sne,  men  deres  Ønsker  blive  kun  sjældent  opfyldte. 

Megen  Sne  betyder  der  tillands  et  frugtbart  Aar,  liden  eller 
ingen,  Misvæxt.  Blandt  Kineserne  var  den  Anskuelse  almindelig,  at 
mine  astronomiske  Undersøgelser  gik  ud  paa  at  udgrunde  Fremtiden 
og  forudsige  Vejrliget.  Jeg  blev  derfor  fra  alle  Kanter  bestormet 
med  Spørgmaal,  og  for  ikke  ganske  at  umuliggjøre  mine  Observationer, 
der  i  Forvejen  vare  vanskelige  nok,  gik  jeg  ind  paa  deres  Spørgsmaal. 
Aneroidbarometret  —  et  Instrument  der  allevegne  fremkaldte  den 
største  Beundring  —  maatte  understøtte  mine  tarvelige  Evner  som 
Vejrprofet.  Troen  paa  min  Kunst  gik  saa  vidt,  at  der,  da  vi  nærmede 
os  Ørkenen,  indtraf  en  Statskurer  fra  Gouvernørens  Hof  i  Lan-tschou-fu 
for  at  spørge  mig,  naar  det  næste  Gang  vilde  sne.  Det  var  allerede 
i  Slutningen  af  Marts,  Solen  havde  tilstrækkelig  Kraft,  og  jeg  gav 
derfor  det  Svar,  der  var  Pythia  værdigt:    »Næste  Aar!« 

Ørkenens  uhyre  Tørhed  udelukker  næsten  aldeles  Begrebet 
Regn  i  vor  Forstand.  Under  et  fire  Maaneders  Ophold  i  Ørkenen 
havde  vi  ikke  en  eneste  Regndag.  Folk  fortalte  vel  en  Del  om  et 
pludseligt  Regnskyls  Velgjerninger  og  Ødelæggelser,  men  en  nærmere 
Undersøgelse  viste  os,  at  saaclanne  Regnskyl  ikke  ere  andet  end  hine 
frygtelige  Sandstorme,  som  bruse  frem  fra  Tarimbækkenet  og  foruden 
de  fine  Støvmasser  ogsaa  føre  nogle  faa  Draaber  Vand  med  sig. 

Randbjergene,  der  begrænse  Ørkenen  i  Syd  bestaar  mest  af 
Porfyr  og  Kvarts,  hvoraf  ogsaa  Ørkenens  Sten  og  Sand  er  dannet. 
Vegetationen  er  kun  til  Stede  i  de  faa  Løssaflejringer  i  Oaserne.  Her 
voxer  Dyrusum,  et  sprødt  Græs,  der  ligner  Siv  i  Højde,  Udseende  og 
Farve.  Det  kan  blive  tre  Alen  højt,  knækker  ligesom  Glas  og  skjærer 
Fingrene;  fremdeles  Malurt  og  Budargana,  som  Kamelerne  opsøge 
med  Begjærlighed;  Navnet  er  mongolsk.  Endvidere  kunne  nævnes: 
tornede  Snerler,    Markbynke,    vild  Basilikum   og  nogle  Mosser.      Selv 


186  Fra  Lan-tschou-fu  til  Liang-tsehou. 

denne  sparsomme  Vegetation  ser  forkrøblet  og  vissen  ud,  uden  Saft 
og  Farve. 

De  Randbjerge,  som  hyppigere  faa  Regn,  ere,  med  Undtagelse 
af  de  stenede  Kamme  og  Skrænter,  paa  de  øverste  Dele  af  deres  Skraa- 
ninger  bedækkede  med  Alpegræs,  hvortil  saa  et  yppigt  Skovbælte  støder 
op,  der  bestaar  af  Gran,  Fyr,  Hvidbirk,  Esp,  Enebær-  og  Hasselbuske. 
Bjergets  Fod,  som  hæver  sig  temmelig  stejlt  op  af  Ørkenens  Rullesten, 
er  fuldstændigt  blottet  for  Træer  og  bevoxet  med  elendige  Græs-  og 
Mosarter. 

Ligesom  det  gaar  med  Ørkenens  Flora,  paaledes  er  ogsaa 
Dyrelivet  fattigt  og  kun  repræsenteret  ved  faa  Arter.  Hyppigst  møder 
Jægeren  Antilope  gutturosa,  som  i  Udseende  og  Haarlag  ligner  vort 
Raadyr  og  kun  træffes  i  Hjorde.  Den  lever  overalt  i  Ørkenen,  hvor 
den  kun  finder  noget  Vand,  og  forsmaar  det  ikke,  selv  om  det  er  salt- 
holdigt. Da  Antilopen  ikke  bliver  jaget  i  de  Egne  af  Ørkenen,  vi  kom 
igjennem,  er  den  heller  ikke  sky  og  nærmer  sig  Menneskeboliger 
nden  Frygt. 

Zoologerne  have  allerede  længe  beskjæftiget  sig  med  det 
Spørgsmaal,  om  der  overhovedet  gives  vilde  Kameler.  Saa  modsigende 
Kinesernes  Udsagn  end  lød,  idet  den  ene  af  egen  Erfaring  paastod,  at 
dette  Dyr  forekom  i  vild  Tilstand,  den  anden  igjen  mente,  at  det  var 
Usandhed,  saa  bragte  Oberst  Prschewalski  dog  den  Sensationsefter- 
retning  med  hjem  fra  den  Rejse,  han  i  Aaret  187G  havde  foretaget 
til  Lop-nor,  at  han  havde  nedlagt  nogle  vilde  Kameler.  Vist  nok  er 
Forskjellen  i  Udseende,  Væxt  og  Haarlag  mellem  den  vilde  og  tamme 
Kamel  højst  ringe,  men  den  hidtidige  Antagelse,  at  Kamelen  kan  for- 
plante sig  uden  menneskelig  Hjælp,  bliver  dog  stedse  modsagt.  Den 
tamme  Kamel  er  af  uberegnelig  Betydning  for  Ørkenboerne;  det  maa 
derfor  være  mig  tilladt  at  tale  noget  nærmere  om  dette  Dyr. 

Ørkenen  og  Steppen  er  den  topuklede  Kamels  egentlige  Hjem. 
Den  bliver  benyttet  som  Lastdyr  af  Mongolerne,  medens  Kineserne 
foretrække  Mulæslet.  Kamelen  elsker  Friheden  og  sygner  hen  i  Stald, 
hvorfor  ogsaa  Mongolernes  Dyr  se  bedre  ud  end  de  faa  i  der  findes 
hos  Kineserne.  Enhver  ved,  hvor  nøjsom  Kamelen  er  med  Hen>yn 
til  Føde.  Den  holder  8 — 10  Dage  ud  uden  Næring,  omtrent  en  Uge  uden 
Vand.  Den  drikker  med  Forkjærlighed  saltholdigt  Vand,  ligesom  Salt 
overhovedet  er  en  Fornødenhed  for  den.  Dyrusumbusken  og  Budar- 
ganaplanten  ere  dens  vigtigste  Næring,  men  den  forsmaar  ikke  selv 
Rester  af  Skindremme  og  gnaver  endog  paa  Saddelen  for  at  kunne 
æde  Halmen,  hvormed  den  er  stoppet.    Kamelen  ynder  Selskabelighed 

og  følger  blindt  det  forreste  Dyr  i  Karavanen.  Fem  til  sex  Dyr  blive 
under  Marschen  koblede  sammen  med  ejendommeligt  konstruerede 
Næseringe  af  Træ,  hvilke  hurtigt  løsnes,  hvis  Dyret  bliver  gjenstridigt 
eller  .sky  og  gjør  Spring  til  Siden.  Denne  Forsigtighedsregel  er  saa 
meget  nødvendigere,  som  disse  Dyr  let  blive  bange,  og  naar  et  af  dem 
bryder  ud,  jage  alle  de  andre  afsted  i  vild  Flugt.  En  nyfødt  Kamel 
er  fuldstændigt  ubehjælpelig,  og  Moderen  bærer  den  nogle  Dage  paa 
sin  Ryg. 

Til  Ridning  benytter  man  en  Træsaddel  og  beskytter  Puklerne 
med  Filtdækkener.  Sædet  er  som  paa  en  Hest.  Kamelen  er  saa  øm- 
findtlig for  Vejrligets  Indflydelser  og  navnlig  Fugtighed,  at  den  anses 
for  tabt,  naar  den  forvilder  sig  ud  i  en  Sump;  thi  bliver  den  endog 
reddet  fra  at  synke  i  og  kvæles ,  sygner  den  langsomt  men  sikkert 
hen.     Mongolerne  give  i  Almindelighed  et  saadant  Dyr  sin  Frihed. 

Kamelens  Udholdenhed  saa  vel  som  den  Hurtighed,  hvormed 
den  bevæger  sig  i  den  tørre  Ørken,  er  forbausende.  Den  er  i  Stand 
til  gjennemsnitligt  hver  Dag  at  kunne  tilbagelægge  7 — 8  Mil  og  sam- 
tidigt bære  en  Byrde  af  3 — 5  Centner.  Prisen  for  en  udvoxen  Kamel 
er  175-250  Kroner. 

I  Sammenhæng  med  de  allerede  omtalte  kinesiske  Fortællinger 
om  Forekomsten  af  vilde  Kameler  ved  Lop-nor,  hvilke  Dyr  i  Følge 
mange  Skildringer  skulle  være  helt  usædvanlige  Uhyrer,  er  det  værd 
at  omtale,  at  Kineserne  ville  have  set  endnu  et  andet  Dyr  i  denne 
Egn,  hvilket  Indbildningskraften  har  tillagt  en  fabelagtig  Skikkelse. 
Det  er  et  Dyr,  som  ogsaa  spiller  en  vis  Rolle  i  vore  Eventyr,  nemlig 
Enhjørningen.  Disse  Dyr  skulde  kun  være  sete  enkeltvis  i  Altyn-Tags 
og  Nan-san  Bjergenes  utilgængeligste  Egne;  ve  det  Menneske,  som 
ikke  i  rette  Tid  griber  Flugten,  naar  han  aner,  at  et  saadant  Utyske 
er  i  Nærheden.  Efter  Kinesernes  Beskrivelse  vare  disse  Dyr  af  Middel- 
størrelse, havde  et  stort  Hovede,  paa  hvis  brede  Pande  et  langt  spidst 
Horn  befandt  sig  midt  imellem  to  luende  Øjne;  en  Berøring  med  dette 
Horn  skulde  medføre  øjeblikkelig  Død.  Fødderne  skulde  være  forsynede 
med  haarde  Hornhove  og  den  lange  Hale  ende  med  et  Bundt  tunge 
Kugler,  forsynede  med  spidse  Kroge.  I  de  kinesiske,  moderne  Klassikeres 
Bøger  indrømmes  der  ogsaa  Enhjørningen  en  Æresplads. 

I  Dalslugterne  i  Nærheden  af  Lop-nor  stødte  vi  ogsaa  paa  tal- 
rige Hjorder  af  vilde  Æsler,  om  hvilke  jeg  senere  skal  tale.  For  at 
fuldstændiggjøre  Billedet  af  Faunaen,  kunne  endnu  nævnes:  Ulven, 
som  vi  kun  hørte  men  ikke  fik  at  se,  Traner,  Krager,  der  vare  over- 
ordentlig   paatrængende,     fordi    de    ere   fredlyste    blandt   Mongolerne, 

fremdeles  Eremitfuglen ,    der  altid   var  i  Færd  med  at  lede  om  Vand, 
den  mongolske  Lærke,  Ørkenfalken,  Spurve  o.  s.  v. 

Fra  Foraarstiden  af  træffer  man  i  overordentlig  Mængde  Arter 
af  Phrynocephalus.  Disse  nydelige  Firben,  som  med  deres  graa  Farve 
næppe  kunne  skjælnes  fra  Stenene,  ere  mærkværdigt  sejglivede.  Vi 
fandt,  at  nogle  Exemplarer,  der  vare  blevne  opbevarede  ti  Dage  i  en 
Flaske,  i  Solen  atter  fik  Liv  i  deres  allerede  stive  Legemer  og  smuttede 
lystigt  afsted,  naar  vi  slap  dem  løs.  Insektlivet  er  kun  sparsomt  re- 
præsenteret. Paafaldende  er  Mængden  af  Scarabæer.  Myg  og  Sand- 
fluer, Ørkenens  Plage.  Disse  Smaadyrs  Paatrængenhed  er  uudholdelig. 
Endog  Tobaksrøg,  der  ellers  er  et  godt  Middel  mod  Mosquitoer,  hjælper 
ikke  imod  dem.  Fluerne  sætte  sig  fast  i  Næsen,  Ørerne  og  Øjen- 
krogene og  forvolde  en  besværlig  Kløe  og  Brænden.  Det  hændes  ikke 
saa  sjældent,  at  Muldyrene  ryste  hele  deres  Last  af  sig,  løbe  et  Stykke 
bort  og  vælte  sig  i  Sandet  for  at  befri  sig  for  disse  Plageaander,  der  i 
Masser  have  sat  sig  fast  paa  dem.  Efter  en  Sandstorm  ser  det  ud, 
som  om  alle  Insekter  vare  ødelagte  og  forsvundne.  Denne  behagelige 
Fred  varer  desværre  kun  nogle  Dage;  saa  begynder  Plagen  paa  ny. 

Naar  vi  tale  om  en  Ørkenens  Historie,  saa  kan  derved  kun  for- 
staas  det  lidet,  som  Kineserne  give  os.  Mongolen,  af  hvilken  Stand 
han  end  er,  har  ingen  Erindring  eller  Forstaaelse  af  sine  Forfædres,  ja 
selv  af  Nutidens  Begivenheder  og  Bedrifter.  Denne  Mangel  træffe  vi 
hos  næsten  alle  Nomadefolk. 

Den  geografiske  Beliggenhed  og  Jordbundens  Form,  de  geolo- 
giske Forskninger  saavel  som  Undersøgelserne  af  Søernes.  Vandløbenes 
og  Ørkenjordbundens  Saltholdighed  og  Saltskorperne  paa  hine,  nu 
ganske  udtørrede,  ofte  temmelig  omfangsrige  Sumpbækkener  —  alt 
dette  gjør,  at  den  Tanke  paatrænger  sig  den  rejsende,  at  den  uhyre 
Ørken,  og  det  ikke  for  saa  uhyre  længe  siden,  har  været  et  Hav  — 
et  asiatisk  Middelhav.  Gamle  kinesiske  Klassikere  tale  allerede  derom 
og  give  det  Navnet  Han-hai. 

Efter  at  dette  Hav  var  forsvundet,  maa  der  i  enkelte  Dele  af 
den  nuværende  Ørken  have  hersket  en  vis  Frugtbarhed  og  Kultur; 
men  af  de  mange  blomstrende  Stæder  i  Tarimbækkenet  har  dog  kun 
endnu  Kaschgar  bevaret  sit  gamle  Ry.  Det  var  endnu  den  berømte 
venetianske  rejsende  Marco  Polo  (1275)  muligt  at  kunne  passere  Stræk- 
ninger til  Fods,  som  nu  ere  aldeles  utilgængelige  paa  Grund  af  det 
dybe  Flyvesand.  Ja,  han  fortæller  om  en  Rejse  gjennem  den  rige 
Provins  Tschar-tschan,  hvoraf  der  nu  ikke  findes  det  ringeste  Spor. 
Hvem  formaar  at  sige,  hvilken  Rigdom,  hvilke  historiske  Hemmeligheder 

Ørkenens  dybe  Sand  gjemmer?  Men  at  der  her  for  nogle  Aarhundreder 
siden  pulserede  et  mere  bevæget  Liv,  at  utallige  Karavaner  her  mødte 
hverandre,  og  at  Handelsvejen  mellem  Øster-  og  Vesterlandene  løb 
her,  er  udenfor  al  Tvivl.  De  fra  Tid  til  anden  opdagede  og  til  Dels 
udgravede  Ruiner  give  et  talende  Vidnesbyrd  om,  at  de  store  Byer  ved 
den  fordum  saa  vigtige  Handelsvej  enten  langsomt  eller  pludseligt  ere 
blevne  begravede  af  Sandet.  I  mange  af  de  Huse,  man  har  opdaget, 
finder  man  endnu  Ris,  The  og  andre  Levnetsmidler. 

Man  kan  ikke  antage,  at  alle  disse  Egne  pludseligt  ere  blevne 
folketomme  paa  Grund  af  Sandstormenes  Magt,  thi  selv  i  Nutiden 
støde  vi  i  den  mongolske  Ørken  paa  Byer,  som  frivilligt  ere  blevne 
forladte  af  deres  Beboere  paa  Grund  af  Mangel  paa  Vand,  Levnets- 
midler  og  Brændsel,  og  som  da  til  sidst  hjemfalde  til  Sandstormens 
Ødelæggelsesværk  tidligere,  end  hvis  Indvaanerne  havde  kunnet  stille 
deres  Kræfter  imod  den  vilde  Fjende.  Opførelsen  af  de  mange  store 
Byer  i  Ørkenen,  hvis  tidligere  Tilværelse  bliver  bevist  ved  over  en  Snes 
Pvuinsamlinger,  skriver  sig  rimeligvis  fra  den  store  mongolske  Fyrste 
Kablai  Khans  Regeringstid  i  det  13de  Aarhundrede. 

Du  Halde  udtaler  sig  herom  paa  følgende  Maade:  »Det  er 
sandsynligt,  at  disse  Byer  først  ere  blevne  grundlagte  efter,  at  Kublai 
havde  tiltraadt  Regeringen;  thi  efter  at  Mongolerne  havde  optaget  den 
kinesiske  Tankegang  og  vare  blevne  civiliserede  under  Kublais  Herre- 
dømme, begyndte  de.  hvad  man  med  Sikkerhed  kan  antage,  for  ikke 
at  synes  ringere  end  de  af  dem  besejrede  Kinesere,  at  bygge  et 
temmelig  betydeligt  Antal  Byer  i  Mongoliet,  hvoraf  man  nu  kun  finder 
Ruiner.  Den  Gang,  da  Mongolerne  underkastede  sig  hele  Kina,  vare 
de  et  claads kraftigt  Folk  med  indre  Styrke  og  en  til  hine  Forhold 
svarende  Organisation.  Men  fra  den  Tid  af,  da  de  kom  under  kine- 
sisk Indflydelse,  optog  de  kun  Kinesernes  Fejl  ag  Udyder,  men  ikke 
deres  Lyssider,  og  af  deres  fordums  Storhed  blev  der  intet  Spor 
tilbage.« 

Man  kan  passende  paa  dette  Landstrøg  anvende  den  historiske 
Hovedsætning,  at  et  Lands  Karakter  betinger  dets  Historie.  Forhen 
forholdsvis  frugtbart  og  bedre  bebygget,  nu  en  Ørken  med  faa  Oaser, 
hvis  Beboere  ere  nedsunkne  i  Daaclløshed  og  Sløvhed  og  kun  lidet 
hæve  sig  over  deres  Husdyr,  er  det  mongolske  Rige  kun  et  ideelt  Be- 
greb, paa  hvilket  selv  Kineserne  se  ned  med  en  vis  Ringeagt. 

Hidtil  har  det  været  den  letteste  Sag  for  enhver  Erobrer  fra 
Østen  at  ødelægge  de  sparsomt  beboede  og  enkeltvis  liggende  Kolonier; 
endskjøndt   et  Forbund  mellem  Stammerne   til  fælles  Forsvar  vist  nok 

kunde  hidføre  gode  Resultater,  da  Landet  er  temmelig  utilgængeligt. 
og  det  vilde  blive  understøttet  af  en  mægtig  Forbundsfælle,  nemlig 
Vanskeligheden  ved  at  forpleje  en  fjendtlig  Armé,  ligne  dog  saadanne 
Foretagender,  naar  de  komme  frem,  kun  de  sidste  Opblusninger  af  et 
Lys,  der  er  i  Begreb  med  at  slukkes. 

For  faa  Aar  siden  blev  Yakub-Begs  Rige  grundet  i  Turkestan. 
men  vakte  Kinesernes  Skinsyge.  En  kinesisk  Armé  under  den  store 
General  og  Vicekonge  Tso-tsung-tang  stødte  Fyrsten  fra  Tronen,  dræbte 
ham  og  besatte  Kaschgar.  Jeg  vil  her  kun  lejlighedsvis  omtale,  at  den 
kinesiske  Hær  ikke  drog  direkte  gjennem  Ørkenen  til  Karaschar,  men 
langs  Tien-sans  Sydrand  over  An-si-fan,  Hami  og  Tur-fan.  Denne 
Hærvej  er  nu  i  Kinesernes  Hænder,  de  vigtigste  Etapepunkter  ere  be- 
satte og  til  Dels,  om  end  kun  primitivt,  befæstede. 

Beboerne  af  Ørkenen  og  de  faa  Oaser,  saa  vel  som  de  i  Rand- 
bjergene, tilhøre  den  mongolske  Race  og  dele  sig  i  de  kinesiske  Kolo- 
nister og  de  egentlige  Mongoler.  Disse  sidste  deles  i  mange  Stammer, 
af  hvilke  flere  ere  forenede  til  et  Fyrstendømme.  Disse  Fyrster  aner- 
kjende  den  kinesiske  Regerings  Overhøjhed,  men  ere  for  øvrigt  fuld- 
stændigt fri  og  uafhængige.  Kun  de,  hvis  Besiddelser  ligge  nærmere 
ved  det  kinesiske  Riges  Grænse,  staa  i  et  lignende  afhængigt  Forhold, 
som  Gouvernøren  i  en  kinesisk  Provins.  Mange  af  af  dem  have  ogsaa 
en  Mandarins  Rang.  De  Kinesere,  der  leve  i  Ørkenen,  have  bosat  sig 
i  de  østlige  og  sydlige  Rande  af  samme  i  egne  smaa  Landsbyer  og 
ere,  uden  at  have  blandet  sig  med  Mongolerne,  Undersaatter  af  Riget 
i  Midten.  Deres  Boliger  ligge  saa  vel  inden-  som  udenfor  den  berømte 
Mur,  som  omslutter  og  isolerer  Kina;  nu  er  den  egentlig  mere  en  tør 
Jordvold,  der  er  halvt  forfalden,  med  talrige  Brescher,  som  Tidens 
Tand  har  brudt,  og  uden  nogen  Betydning.  Paa  sine  Steder,  men 
kun  sjældent,  naar  den  en  Højde  af  18  Fod  med  3  Fods  Tykkelse. 
For  hver  Fjerdingvej  findes  et  firkantet  Forsvarstaarn ,  som  har  en 
Højde  af  36—45  Fod.  Efter  at  Muren  i  21  Dage  har  ledsaget  den 
rejsende  i  Ørkenen,  bøjer  den  nogle  tusinde  Alen  Vest  for  Su-tschou 
ved  den  store  Port  Kiia-yii-kuan  af  mod  Syd  og  ender  ved  Nan-san 
Bjergenes  stejle  Udløbere.  Medens  Oasernes  Beboere  ernære  sig  ved 
Kvægavl,  lidt  Agerbrug  og  navnlig  som  Førere  for  Karavaner,  ere  Be- 
boerne af  Nan-san  Bjergenes  Affald  et  røverisk  Nomadefolk,  som  ude- 
lukkende drive  Kvægavl.  Disse  blive  af  Kineserne  kaldte  Fan-tsh. 
Alle  flygte,  saa  snart  blot  Efterretningen  om,  at  de  have  et  Røvertog 
for,  kommer  Oasens  Beboere  for  Øre.  Kineseren  sondrer  igjen  disse 
Fan-tsh  i  to  Klasser  nemlig  de  udartede  Kinesere  eller  tamme  Fan-tsh, 

som  ikke  vove  sig  langt  ind  i  Bjergene,  og  som  ved  Siden  af  Kvægavl 
ogsaa  drive  noget  Agerbrug  ved  Bjergets  Fod,  og  Tanguterne,  det  vil 
sige  de  vilde  Røvere.  De  tamme  Fan-tsh  komme  en  Gang  om 
Sommeren  til  Su-tschou  og  An-si-fan,  hvor  de  sælge  Faareuld  og 
Skind  og  til  Gjengæld  forsyne  sig  med  Klæder  og  Levnetsmidler. 
Tanguterne  derimod  bryde  kun  i  røverisk  Hensigt  og  uventet  op  fra 
deres  Lejre,  røve  Høsten  og  Husdyrene  og  dræbe  nu  og  da  en 
Kineser. 

De  kinesiske  Ørkenboere  føre  et  elendigt  Liv.  Materialet  til 
deres  tre  daglige  Maaltider  er  navnlig  grovt  Hvedemel,  hvoraf  de  med 
Vand  og  lidt  Salt  ælte  en  Dejg,  som  de  skjære  i  smalle  Strimler  og 
koge  i  Vand.  Melet  bliver  hentet  i  Su-tschou.  Theen,  som  de  faa  i 
Form  af  pressede  Mursten  ved  Karavaner  fra  de  sydlige  Provinser, 
udgjør  Krydderiet  til  dette  simple  Maaltid.  Disse  Thesten  ere  til- 
beredte af  Affaldet  og  Støvet  af  de  sletteste  Thesorter.  For  at  faa  den 
attraaede  Smag  koges  Theen  med  noget  Salt  og  Smør. 

Deres  Liv  er  en  Række  af  møjsommeligt  tilbragte  Dage  og 
Aar;  den  eneste  Afvexling  bringer  en  gjennemrejsende  Karavane, 
der  lejer  Kameler  eller  Mulæsler  af  Beboerne.  Deres  Lejre  eller  Boliger 
ere  anlagte  paa  Steder,  hvor  der  findes  et  drikkeligt  Vand,  ofte  først 
i  en  Dybde  af  20  Alen  og  af  en  svovl-  og  saltagtig  Smag.  Lands- 
byerne i  Schamo-Ørkenen  bestaa  kun  af  en  til  to  Avisgaarde  af  Ler, 
til  hvilke  hist  og  her  et  lille  Lertempel  slutter  sig.  Fire  sodede  Vægge 
uden  Vindusaabninger  med  et  Tag  af  Dyrusum  eller  et  halvt  forkullet 
Fletværk  af  Siv  begrænse  den  lille  Beboelse.  Indgangsdøren  staar 
som  den  eneste  Aabning  gæstevenligt  aaben  for.  Vind  og  Støv,  Sand- 
fluer og  Gæster. 

Brænde  og  Trækul  ere  Luxusgjenstande  i  Ørkenen.  Beboerne 
opvarme  deres  Boliger  med  Argali,  d.  v.  s.  det  i  Løbet  af  Sommeren 
samlede  Kamelmøg.  Ovne  kjender  man  ikke.  Et  Kulbækken,  hvor- 
paa  Møget  langsomt  gløder  ud  under  Udviklivg  af  en  ubehagelig, 
skarp  Lugt.  træder  i  deres  Sted.  Sovepladserne  (Kang)  blive  kun  op- 
varmede ved  Sengetid. 

Vi  gav  naturligvis  fra  første  Færd  Afkald  paa  denne  Op- 
varmingsmethode,  indhyllede  os,  saa  godt  vi  formaaede  det,  i  vore 
Tæpper  og  Klæder  og  fandt  os  hellere  i  et  let  Islag  paa  Tæppet  eller 
Haaret  end  i  at  være  udsat  for  den  myldrende  Masse  Utøjs  Paatræn- 
genhed.  Husenes  Ubeboelighed  gjør  selv  Ejeren  kjed  af  et  længere 
Ophold  i  Boligen.  Den  hele  udslagne  Dag  sidder  han  i  Nærheden  af 
Lervolden,    som  omgiver  Bygningen,    om  Vinteren  paa  Solsiden,    om 

Sommeren  i  Skyggen.  Her  røger  han  sin  Pibe,  drikker  sin  The,  sover 
sin  Middagssøvn.  Saa  vel  Kineseren  som  Mongolen  i  Ørkenen  holde 
af  lange  Samtaler,  og  medens  Samtalestoffet  hos  denne  sidste  kon- 
centrerer sig  om  hans  Hjordes  Ve  og  Vel,  viser  Kineserens  Interesse  sig 
i  livlige  Spørgsmaal  angaaende  lians  Xabos  Handelsforretninger  og 
Høstudbytte. 

De  mongolske  Kvinder  kunne  deltage  i  slige  Samtaler,  medens 
de  kinesiske  ere  aldeles  udelukkede  fra  Mændenes  Selskab.  Her  af 
kommer  det  ogsaa,  at  Kineseren  som  oftest,  naar  Ægteskab  skal  af- 
sluttes, danner  sig  helt  urigtige  Meninger  og  Forestillinger  om  Gjen- 
standen  for  sit  Valg,  sin  tilkommende  Hustru,  medens  Mongoleren  dog 
mer  eller  mindre  kan  følge  sit  Hjertes  Tilbøjelighed.  I  de  sjældneste 
Tilfælde,  og  navnlig  fordi  disse  Folk  ere  alt  for  fattige,  kjøber  Ægte- 
manden sig  en  eller  flere  Medhustruer,  endskjøndt  Loven  tillader 
saadant. 

Bryllupsfestiviteterne  ere  altid  forbundne  med  et  uendeligt 
Spiseri;  i  kinesiske  Familier  er  en  stegt  Pattegris  i  Almindelighed 
Glandspunktet,  hos  Mongolerne  ristet  Fedthale  af  en  som  oftest  selvdød 
Bede.  Der  bliver  drukket  utrolige  Masser  The  og  Risbrændevin. 
Lignende  Festligheder  afholdes  ogsaa  ved  Begravelser.  Efter  at  den 
dode.  som  i  Almindelighed  kun  er  tildækket  med  nogle  Klude,  da  man 
ikke  har  Træ  til  Ligkister,  er  bleven  gravet  ned  i  en  Sandgrav,  for- 
samle de  sørgende  sig  i  Hjemmet  eller  i  et  Værtshus  og  svire  ofte 
flere  Dage  paa  Boets  Bekostning. 

,  Medens  Mongolerne  høre  til  de  ivrigste  Buddhister,  idet  denne 
Kultus  med  sin  kontemplative  Ørkesløshed  paa  en  forunderlig  Maade 
harmonerer  med  deres  øvrige  Egenskaber;  medens  deres  Præster  med 
Hensyn  til  Tro  og  Overtro  udøve  den  mægtigste  Indflydelse  paa  hver 
enkelt  og  gjøre  ham  til  et  villieløst  Redskab  for  den  mest  ube- 
grænsede Vilkaaiiighed,  finde  vi  hos  Kineseren  en  udtalt  Ligegyldighed 
for  alt  ideelt  og  navnlig  for  hans  Religion.  Alt,  hvad  der  muligt  en 
Gang  kunde  ske,  finder  han  næppe  en  Tanke  værd:  alle  hans  Tanker 
gaa  ud  paa  hans  øjeblikkelige  Velvære,  og  naar  først  dette  lader  noget 
at  ønske,  faar  den  buddhistiske  Præst  nogen  Betydning  for  ham,  thi 
denne  har  lært  at  bede  fra  Ungdommen  af. 

Mongolen  er  Kineserens,  Kineseren  Mongolens  Fjende,  begge 
Racer  undgaa  hinanden  omhyggeligt,  og  vælge  sig  i  Ørkenen  deres 
adskilte  Beboelsespladser.  Medens  de  mongolske  Hovedfyrstendømmer, 
som    Fyrstendømmet    Alaschan    og    Ordos,    ligge    mod   Øst    nær    ved 

Hoang-hos  store  Bue,  uclgjør  den  sydlige  Del  af  Ørkenen  en  Del  af 
den  kinesiske  Provins  Kan-su. 

I  Løbet  af  det  sidste  Decennium  er  den  østlige  Del  af  Ørkenen 
bleven  berejst  af  de  russiske  Oberster  Sosznowski  og  Prschewalski, 
Englænderen  Elias  Ney  og  den  tyske  Professor  Fritsche.  Mr.  Elias 
Ney  have  vi  navnlig  at  takke  for  exakte  Nivellementsbestemmelser. 

Tarim  Bækkenet  blev  for  600  Aar  siden  berejst  af  den  allerede 
omtalte  Marco  Polo  og  efter  ham  af  flere  nestorianske  Missionærer, 
men  som  ikke  have  efterladt  nogensomhelst  Beretning  om  Rejsen.  For 
fem  Aar  siden  besøgte  Oberst  Prschewalski  fra  Karaschar  en  Sø,  der 
laa  mod  Syd,  som  han  antog  for  Lop-nor.  Men  da  denne  Sø  efter 
hans  Udsagn  ligger  alt  for  langt  mod  Syd,  hælder  man  snarere  til  den 
Anskuelse,  at  dette  stille  staaende,  saltholdige,  sumpede  Vand  har 
været  Gaschu-ro,  en  mindre  Sø  mellem  Lop-nor  og  Chara-nor. 

De  hyppigere  benyttede  Ørkenkommunikationer  ere  enten  mar- 
kerede ved  de  smaa,  saa  kaldte  Stenmænd  eller  ved  de  lave  Stentaarne. 
Naar  man  rejser  i  mere  afsides  Strøg,  afhænger  ens  Liv  af  de  prøvede 
Førere,  som  man  under  alle  Omstændigheder  maa  vinde  for  sig.  Det 
er  ligeledes  nødvendigt,  naar  man  vil  rejse  over  Ørkenen,  at  føre  en 
tilstrækkelig  Mængde  Vand  med  sig,  thi  de  for  Haanden  værende  Gi- 
sterner ere  fjærnecle  to  til  fire  Dagsrejser  fra  hinanden  og  tilmed  i 
Almindelighed  tomme.  At  gode  Telte  under  disse  Omstændigheder 
betydeligt  forøger  Nattelejrens  Bekvemmelighed,  behøver  ingen  videre 
Forklaring. 

Hvor  farligt  det  er  at  gjennemrejse  Ørkenen  uden  prøvede 
Førere,  bragte  Oberst  Prschewalski  i  Erfaring,  da  kan  i  1873  rejste 
tilbage  til  Urga  fra  Alaschan.  Paa  Halvvejen  slap  Vandet  op.  Først 
mistede  han  sine  mest  trofaste  Ledsagere,  sine  to  Hunde,  der  døde  af 
Tørst.  Den  mongolske  Fører  forsikrede  højt  og  helligt,  at  man  efter 
en  Mils  Vej  maatte  støde  paa  en  Gisterne.  Forgjæves  —  Prschewalski 
sendte  sine  Kosakker  ud  for  at  lede  om  en  Kilde  —  atter  forgjæves. 
Vi  erfarede  gjentagne  Gange,  hvor  frygteligt  Vandmangelen  kan  ind- 
virke paa  den  rejsende,  og  hvor  skrækkelig  den  Skuffelse  er,  naar 
man  efter  at  have  lidt  Tørstens  uhyre  Kvaler  opdager  en  klar  Vand- 
stribe,  opbyder  sine  sidste  Kræfter  for  at  naa  den  og  endeligt  finder, 
at  Vandet  smager  salt-bittert  og  sammensnærpende. 

Allevegne,  hvor  Ørkenen  ikke  er  gjennemtrukket  af  nøgne 
Klipperygge,  eller  hvor  Sandet  ikke  ligger  alt  for  højt,  altsaa  overalt, 
hvor  den  tilkommer  Navnet  Kopi,  kan  den  befares  med  Trækarrer. 
Vi   benyttede  derfor  disse  primitive,    tohjulede  Trævogne  under   hele 

Rejsen  i  Ørkenen  for  derpaa  at  befordre  Bagagen.  Vi  selv  red  paa 
Muldyr  eller  Heste.  Vor  Klædedragt  bestod  ved  Vintertid  af  europæiske 
Pelsfrakker,  om  Sommeren  af  Lærredsstoffer;  paa  Hovedet  bar  vi 
engelske  Korkhatte,  hvis  Anvendelse  er  en  ubetinget  Nødvendighed  for 
at  beskytte  sig  mod  de  glødende  Solstraaler. 

Vi  foretrak  den  europæiske  Klædedragt  for  den  kinesiske,  fordi 
en  Forklædning  under  alle  Omstændigheder  fremkalder  en  større  Mistro. 
Naar  det  lod  sig  gjøre,  levede  vi  ogsaa  paa  europæisk  Vis.  Da  Grev 
Széchenyi  ogsaa,  hvad  Levnetsmidler  angik,  havde  udrustet  sin  Expe- 
dition  rigeligt  med  Kjød-,  Smør-  og  Mælkekonserver ,  kunde  vi  hver 
Aften  indtage  en  paa  europæisk  tilberedt  Souper.  Vi  forsmaaede  saa  vel 
den  slette,  kinesiske,  grønne  The,  som  den  fuselholdige  Risbrændevin 
og  drak  destilleret,  friskt  Vand. 

Jeg  haaber  nu  at  have  gjort  Læseren  saa  vidt  bekjendt  med 
de  almindelige  Forhold  i  den  asiatiske  Ørken,  at  jeg  tør  anmode  ham 
om  atter  at  vende  tilbage  med  mig  til  Ku-lang-shien ,  hvorfra  vi  saa 
skulle  følge  vor  Route  videre. 

Ku-lang-shien  har  en  henrivende  Beliggenhed.  Mod  Syd  slutte 
Murene  sig  endnu  op  til  Nan-san  Bjergenes  stejle  Fod;  her  bryde  de 
skummende  Vildbække  larmende  frem  af  de  mørke  Svælg  og  give  de 
nydelige  Møller  og  ensomme  Templer  et  idyllisk  Præg.  Her  græsse 
endnu  Køerne  og  Faarene  paa  de  friskt  grønne  Græsgange,  og  den 
flittige  Bonde  bearbejder  de  frugtbare  Marker,  der  lønne  hans  Umage. 
Bjergenes  stejle  Affald,  der  som  en  beskyttende  Kappe  omslutte 
Staden,  aabne  sig  til  højre  og  venstre  og  løbe  i  det  vide  Fjærne  ud  i 
Ørkenens  blege  Ensformighed.  Her  aander  Naturen  med  Livets 
kraftige  Pulsslag,  hist  ovre  synes  den  ikke  at  give  eller  eje  nogen 
Livskraft.  De  grelleste  Modsætninger  af  Verden  mødes  ved  Staden 
Ku-lang-shiens  nordlige  Mur. 

Vort  Ophold  i  denne  By.  der  kun  lidet  adskiller  sig  fra  andre 
kinesiske  Byer,  varede  kun  en  Dag. 

Vi  havde  med  sand  Tilfredsstillelse  benyttet  den  ny  opbyggede 
Kun-kvan.  Værelset  svarede  til  de  højeste  Forventninger,  Mobilierne 
vare  nye  og  bekvemme,  Gulvet  nyligt  skuret,  og  intet  Støvgran  kunde 
opdages  paa  Træsengen  og  de  andre  Møbler.  Trævæggene  straalede 
med  de  dejligste  Malerier;  Vinduerne  lignede  ikke  disse  antike  Brescher 
som  vi  hidtil  havde  været  vante  til.  Vi  sov  fast  og  uforstyrret  til  den 
sildige  Morgen  med  en  ubetinget  Sorgløshed,  som  fandt  sin  Aarsag  i 
vor  Ro  paa  Grund  af  det  renlige  Nattekvarter. 

Da  vi  vaagnede  og  stod  op,  følte  vi  os  syge.  Vi  led  alle  af 
lignende  Fænomener:  Hovedpine,  Svimmelhed,  Tilbøjlighed  til  Bræk- 
ninger, Mathed,  Døsighed,  Hævelse  og  Betændelse  af  Tandkjødet. 

Vi  analyserede  Levningerne  af  den  Aftensmad,  vi  havde  spist, 
vi  undersøgte  Kogekarrene,  thi  Symptomerne  tydede  paa  en  Forgiftning, 
men  vi  kom  ikke  til  noget  Resultat.  Endelig  kastede  vi  Skylden  for 
vor  Upasselighed  paa  den  ny  Bygning,  og  jo  længere  vi  saa  paa  de 
friske  grønne,  blaa,  røde  og  gule  Farver  paa  Væggene,  desto  måde- 
ligere forekom  det  os  at  snøre  vor  Randsel  og  den  følgende  Morgen 
rejse  videre.  Vore  Folk,  som  befandt  sig  ganske  vel,  syntes  ganske 
vist  ikke  om  denne  Beslutning,  thi  de  havde  allerede  glædet  sig  til  at 
kunne  sove  roligt  ud  i  flere  Dage.  Den  følgende  Nat  holdt  vi,  for  at 
beskytte  os  mod  lignende  Tilfælde,  Døre  og  Vinduer  aabne,  endskjøndt 
Temperaturen  derved  sank  til  6°  under  Nul,  medens  Blækket  frøs  og 
nydelige  Istappe  satte  sig  i  vore  Skæg.  (Det  kan  nok  være  muligt,  at 
Forgiftningen  igjen  hidrørte  fra  Kulilte,  endskjøndt  vi  kun  brugte 
Trækul). 

Ved  Randen  af  den  nu  begyndende  Ørken  var  en  efter  Om- 
stændighederne mærkværdig  Trækultur  os  først  og  fremmest  paafaldende. 
Der  var  baade  tykstammede  Piletræer  og  høje,  frodige  Popler  i  et  ikke 
ringe  Antal,  ja  endog  smaa  Lunde  af  Fyr  og  Gran  skjulte  de  yderste 
Udløbere  af  Nan-san  Bjergene.  Vejret  lod  intet  tilbage  at  ønske,  men 
Luften  var  dog  trods  det  klare  Solskin  ikke  ren.  Nan-san  Bjergenes 
Konturer  traadte  kun  svagt  frem  og  vare  dækkede  ligesom  med  et 
gult  Slør;  vi  kunde  kun  se  en  halv  Mils  Vej  frem;  længere  borte  var 
den  jævne  Flade  indhyllet  i  Støv  og  Taage. 

Atmosfærens  Bevægelse  er  under  almindelige  Omstændigheder 
bunden  til  en  forbavsende  Regelmæssighed.  I  Marts  Maaned  er  Luften 
om  Natten  og  endvidere  to  Timer  efter  Solopgang  (Kl.  6)  rolig  og 
uden  Bevægelse.  Kl.  8  rejser  der  sig  en  stærk,  kold  Nordenvind,  som 
varer  til  Kl.  10.  Ved  Middagstid  naar  Temperaturen  med  fuldstændigt 
Vindstille  sit  Maximum,  derefter  rejser  sig  atter  en  stærk  Nordenvind, 
som  ender  om  Eftermiddagen  Kl.  4  eller  ogsaa  først  Kl.  6  ved  Solned- 
gang.    Derefter  hersker  der  uden  Undtagelse  Ro  over  det  hele. 

For  at  fuldstændiggjøre  min  Meddelelse  om  Luftstrømningerne 
skal  jeg  endnu  tilføje,  at  jeg  fra  Si-ngan-fu  til  Lantschou-fu  bemærkede 
fremherskende  Øst-  og  Sydostvinde,  og  af  den  Iagttagelse,  at  de 
unge  Træer  langs  Vejen  viste  en  Hældning  mod  Nordvest,  kom  jeg  til 
den  Slutning,  at  Sydostvindene  ere  de  fremherskende  i  Aarets  Løb. 

Virkningerne  af  Ørkenens  tørre  Nordenvinde  ytrede  sig  føle- 
ligst paa  Legemets  Hud.  Ikke  blot  Hænderne,  men  ogsaa  Ansigtet 
og  Ørerne  vare  snart  over  det  hele  forsynede  med  Sprækker  af  '  2 
Tommes  Længde.  Smerten,  som  foraarsagedes  ved  disse  Saar,  var 
meget  følelig  og  kunde  kun  til  Dels  mildnes  ved  Pensling  med 
Glycerin. 


Fig.  109.     Hovedgaden  i  Liang-tschou. 

Ved  de  nu  udtørrede  Flodarme  laa  den  ene  Landsbyruin  ved 
Siden  af  den  anden.  De  trøstesløse,  gule  Løssfragmenter  af  de  for- 
dums Vaaningshuse  ere  ligesom  Fæstninger  omgivne  af  smuldrede 
Mure  af  det  samme  Materiale.  Saadanne  Mure  mangle  ikke  en  Gang 
ved  de  enkelt  liggende  Huse,  hvoraf  der  findes  en  stor  Mængde. 

Selv  de  beboede  Landsbyer  huse  kun  faa  Mennesker.  I  Al- 
mindelighed ere  kun  to  eller  tre  Avisgaarde  beboede.  Beboerne  und- 
drage sig  ethvert  Arbejde  og  fremkalde  ved  deres  laadne  Klædedragt 
og  deres  ubeskrivelige  Smudsighed  ikke  Medlidenhed  men  kun  Afsky. 
Trods  dettte  vare  dog  disse  Scener  ikke  blottede  for  Komik,  saaledes 
naar  Grupperne,    der  laa  i  Solen,    pludseligt  ligesom  paa  Kommando 

kom  i  Bevægelse  ved  vor  Ankomst;  enhver  især  valgte  sig  da  en  egen 
Plet,  hvor  han  i  en  rigtig  magelig,  liggende  eller  siddende  Stilling  i 
god  Ro  kunde  glo  paa  os  og  mønstre  os. 

Kvinderne  greb  ved  slige  Lejligheder  gjerne  Flugten,  forudsat 
da,  at  deres  forkrøblede  Fødder  kunde  faa  Tid  nok  dertil.  Var  det 
ikke  længere  muligt,  hældede  de  sig  med  bøjet  og  til  Siden  vendt 
Hovede  mod  den  første  den  bedste  Lermur  og  skjulte  Ansigtet  med 
deres  gjennemsmudsige  Hænder,  maaske  for  ikke  altfor  hurtigt  at  for- 
styrre muligt  tilstedeværende  Illusioner  fra  vor  Side. 


Fig.  110.     Theaterforestilling  i  Liang-tschou. 


Vagthusene  for  Soldaterne,  som  skulle  sørge  for  Vejens  Ved- 
ligeholdelse, og  som  hver  anden  eller  tredie  Maaned  blive  afløste,  stak, 
navnlig  i  Nærheden  af  Ku-lang-shien,  fordelagtigt  af  mod  de  øvrige 
Ørkenboeres  af  dybe  Revner  gjennemfurede  Huse.  De  bestaa  af  smaa, 
firkantede,  hvidtede  Bygninger  med  Sidemure,  der  springe  frem  ligesom 
Fløje;  paa  de  hvide  Vægge  er  der  malet  røde  og  sorte  koncentriske 
Skiver,  rimeligvis  til  Brug  ved  Skydeøvelser.  I  det  mindste  fandt  vi 
de  fleste  Vægge  fulde  af  utallige  Mærker  af  Kugler.  Paa  begge  Sider 
af  Aandemuren  stod  der  altid  to  unge,  udgaaede  Træstammer.  Længere 
ude  i  Ørkenen  blive  disse  Vagthuse  stedse  mere  og  mere  uanselige. 

Vejen  paa  Ørkenens  Grund  løber  bestandigt  paa  Rullesten,  har 
en  Brede  af  fra  30  til  50  Skridt  og  er  omtrent  7 — 8  Mil  fra  Xan-sans 
Fod  endnu  af  og  til  begrænset  af  lave  Løssvægge;  den  forekom  mig 
derfor  at  være  en  efter  Omstændighederne  god  og  særdeles  vigtig 
Kommunikation.  Den  er  overalt  farbar  for  massivt  byggede  Trækarrer 
(med  67  Tommers  Sporvidde),  og  paa  den  koncentrerer  sig  da  ogsaa 
Hovedhandelen  mellem  Provinsen  Kan-su  og  Kinesernes  Besiddelser  i 
Turkestan. 

Endskjøndt  Posten  over  Land  fra  Siberien  ogsaa  nu  lægger 
Vejen  over  Urga  og  Kiachta  til  Peking,  og  denne  Vej  formodentlig 
vilde  vinde  dobbelt  Betydning  ved  et,  ganske  vist  i  Førstningen  ha- 
sarderet, Telegrafanlæg*),  vil,  naar  en  Gang  om  kortere  eller  længere 
Tid  en  Koncession  til  at  bygge  Jernbaner  bliver  den  kinesiske  Regering 
aftvungen,  den  Vej,  der  gjennem  Ørkenen  fører  over  Hami  og  Barkul 
til  Kina,  vise  sig  at  være  den  mest  passende  til  en  Forbindelse  mellem 
Siberien  og  Yang-tse-kiang.  Efter  mine  Erfaringer  vilde  jeg  anse  som, 
om  ikke  den  korteste,  saa  dog  den  mest  rentable  Linie,  den  Hoved- 
linie, som  fører  fra  Hami  over  An-si-fan,  Ku-lang-shien ,  Lan-tschou, 
Tsing-tschou  til  Tsching-tu-fu ,  Hovedstaden  i  den  rige  Provins  Stse- 
tschuen,  og  videre  mod  Syd  langs  Min-ho  til  Su-tschou  ved  Yang-tse- 
kiang  og  eventuelt  herfra  paa  højre  Bred  af  den  store  Strøm  til 
Schanghai,  thi  den  egentlige  Rigdom,  Kinas  vigtigste  Skatkammer, 
findes  dog  i  de  Provinser,  der  ligge  mod  Sydvest.  Jeg  tror,  at  de 
Besværligheder,  som  de  tre  parallelt  løbende  Bjergkjæder:  Nan-san, 
Sin-ling  og  Pej-ling  vilde  volde  Byggeriet,  langt  lettere  kunde  over- 
vindes end  Kinesernes  Fordomme. 

Allerede  i  en  Afstand  af  20  Li  opdagede  vi  Omridsene  af 
Murene  og  Spidserne  af  to  mægtige  Pagoder  i  den  betydelige  Stad 
Vu-vej-shien  eller  Liang-tschou,  hvilket  sidste  Navn  vel  er  mere  gængs, 
men  dog  ikke  svarer  til  dens  administrative  Betydning. 

Men  som  det  overhovedet  er  godt  kun  at  beundre  alle  kine- 
siske Bygningsværker  paa  Afstand,  saaledes  forsvandt  ogsaa  det 
mægtige  Indtryk,  som  det  første  Skue  havde  fremkaldt,  jo  nærmere 
vi  kom  Stadsmurene.  Portene  sank  ned  til  usle  Træstilladser,  Pagoderne 
til   intetsigende  Lersøjler;   men    trods   dette    kan  jeg  dog  ikke  kalde 


")  Den  bestaaende  Telegrafforbindelse  fra  Kina  over  Siberien  til  Europa  gaar  fra 
Schanghai  til  Japan  og  derfra  til  Wladivostok  som  Kabel  til  den  siberiske 
Østkyst. 

Byen  uskjøn.  Navnlig  afgav  de  mange  Træporte,  der  i  det  indre  af 
Staden  ligesom  overdækkede  Hovedvejen,  en  tiltalende  Ramme  for 
Gadelivet.  Der  var  ingen  Mangel  paa  bedre  vedligeholdte,  men  mindre 
fremtrædende  Templer. 

Fra  improviserede  Butiker  bød  Sælgere  Brød,  Løg,  prægtige 
Kartofler  (yang-yii  o:  fremmed  Frugt)  og  smaa  Pærer  til  Fals.  Ind- 
byggernes Hovedbeskjæftigelse  er  Limfabrikationen. 

Byen  kan  vel  have  100000  Indbyggere  og  kan  takke  Nan-san 
Bjergenes  Affald,  der  kun  ligge  omtrent  10  Li  derfra,  for  sin  Størrelse. 
En  vandrig  Flod  ved  Navn  Schoan-taj-ho,  som  efter  at  være  kommen 
ned  i  Sletten  deler  sig  i  flere  Arme,  ikke  alene  forsyner  Byen  med 
godt  Drikkevand,  men  bevirker  ogsaa  ved  sine  Oversvømmelser,  al  der 
kan  dyrkes  Hvede  og  Ris.  Efter  hvad  vi  hørte  fortælle,  oversvømmer 
Floden  i  Juni  Maaned,  naar  Sneen  paa  Bjergene  smelter  meget  hurtigt, 
Omegnen  i  vid  Udstrækning,  saa  at  Folk  ofte  maa  forlade  Byen  i  vild 
Flugt.  Under  vort  Ophold  var  Vandet  i  Floden  trods  dens  korte  Løb 
(højst  16  Mil)  i  hver  af  dens  fire  Hovedgrene  saa  højt,  at  det  naaede 
Hestene  til  Knæene.  Det  tynde  Isdække  gik  itu,  da  vi  gik  over 
Floden;  det  var  den  Gang  endnu  kold  Vinter,  Naturen  var  trods 
Solens  velgjørende  Middagsvarme  endnu  ikke  vaagnet.  Efter  hvad  vi 
fik  at  vide,  springe  Træerne  først  ud  i  April,  og  det  rigtige  Foraars- 
vejr  begynder  først  i  Maj  Maaned. 

Nogle  af  Øvrighedens  Tjenere  havde  allerede  ved  Stadens  Port 
ventet  paa  vor  Ankomst.  De  førte  os  til  et  rummeligt  og  luftigt 
Mandarinhotel.  Kvarteret  behagede  os,  og  vi  besluttede  derfor,  da  vi 
oven  i  Kjøbet  havde  vundet  Tid  ved  at  afkorte  vort  Ophold  i  Ku- 
lang-shien,  at  holde  en  Hviledag  og  underrette  Øvrigheden  herom. 

Den  næste  Formiddag  fik  vi  Besøg  af  Borgmesteren  og  Militær- 
kommandanten. Navnlig  den  første  overbød  sig  selv  i  forekommende 
Venlighed;  han  interesserede  sig  øjensynligt  ikke  alene  for  vor  Rejse, 
men  ogsaa  for  alle  europæiske  Forhold.  Endelig  kom  han  til  det 
Thema,  som  allerede  længe  havde  svævet  ham  paa  Læberne:  Han 
havde  engageret  en  berømt  Skuespillertrop  og  havde  samme  Eftermiddag 
befalet  en  Festforestilling.  Han  vilde  betragte  det  som  en  stor  Ære, 
hvis  vi  ved  vor  Nærværelse  vilde  bidrage  til  at  hæve  den  festlige  Stem- 
ning. Vi  modtog  Indbydelsen,  og  Mandarinen  lovede  at  ville  afhente 
os  til  rette  Tid.  Han  holdt  Ord.  Vi  bevægede  os  gjennem  Byen  i 
et  imponerende  Tog:  Forrest  en  stor  rød  Paraplui,  derpaa  nogle  Ud- 
raabere  og  Folk,  der  skulde  skaffe  Plads,  hvilke  for  en  Betaling  af  50 

Cash  vare  forpligtede  til  at  skrige  op  af  fuld  Hals  ved  alle  Korsveje. 
Efter  dem  fulgte  Gongslagerne,  som  fik  de  passerende  til  at  vige  til 
Side  ved  deres  skrattende  Slag;  derpaa  kom  vi  til  Fods  og  Borg- 
mesteren i  Bærestol.  Denne  vilde  fra  først  af  gjort  os  Selskab  paa 
Spadsereturen ;  men  da  han  bemærkede,  at  baade  vi  og  han  selv  bleve 
spottede  af  hans  Undersaatter,  følte  han,  at  hans  Stilling  ikke  tillod 
ham  at  gaa,  og  trak  sig  under  det  Paaskud,  at  hans  Fødder  smertede 
ham,  tilbage  til  Bærestolen. 

Skuepladsen  var  opslaaet  i  Yamenens  store  Forgaard  og  bestod 
af  et  højt  Bræddestillads,  der  var  aabent  til  tre  Sider.  Den  hævede 
sig  over  Tilskuernes  Hoveder  og  var  bagtil  aflukket  med  et  ubeskriveligt 
smudsigt  Forhæng,  der  var  delt  i  to  Dele;  bagved  dette  fandtes 
Kunstnernes  Paaklædningsværelser.  Midt  paa  Scenen  stod  et  Bord  og 
to  Stole. 

Over  2000  mandlige  Tilskuere  vare  sammenstuvede  i  For- 
gaarden.  Koner  og  Piger  sad  adskilte  fra  Mændene  i  stadselig  Fest- 
dragt paa  Murens  brede  Gesimser  eller  paa  de  tilstødende  Bygningers 
Tage.  De  gifte  Koner  bar  mørke-  eller  lyseblaa,  Pigerne  grønne, 
rosenrøde  og  brune,  vide,  med  Bomuld  forede  Silkegevandter.  De  lange 
Ærmer,  i  hvilke  Armene  bleve  trukne  ind,  saa  at  hele  Skikkelsen  kom 
til  at  se  ud  som  en  klodset  Dukke,  vare  kantede  med  forskjellige 
Farver  og  hos  de  mere  bemidlede  forsynede  med  fine  Silkebroderier. 
Fremdeles  bar  de  grønne  eller  blaa  Pluderhoser  af  svære  Silkestoffer. 
De  kinesiske  Skjønheders  ejendommelige  Begreber  om  Smag  aabenbarede 
sig  atter  her  ved  den  ejendommelige  Sammensætning  og  Udvalg 
af  Farver. 

En  særlig  Omhyggelighed  ytrede  sig  ved  Sammenstillingen  af 
Hovedpynten.  De  gifte  Koner  bar  et  broderet  Hovedbaand,  der  lagde 
sig  om  Panden  som  en  Ring,  og  som  til  Beskyttelen  mod  Kulden  var  for- 
synet med  Øreklapper.  Bagtil  sluttede  sig  dertil  en  skarpt  fremstaaende 
Ramme,  der  var  højst  9  Tommer  bred,  og  som  hældede  noget  nedad; 
efter  Breden  var  den  ved  Hjælp  af  nogle  Silketraade  afdelt  ligesom 
Trin  paa  en  Stige.  Haaret  var  glat  og  redt  tilbage  og  derpaa  saaledes 
sammenlagt,  at  det  slyngede  sig  om  »Trinene«  i  Rammen  ligesom  et 
bredt  Baand.  Foruden  et  Sølvspænde  bemærkede  jeg  ogsaa  nogle,  en 
Tomme  brede  og  4—5  Tommer  lange,  flade  Sølvsmykker  mellem  Haar 
og  Ramme.  Hen  imod  Panden  bævrede  de  mest  forskjelligartede 
kunstige  Blomster,  Sommerfugle  og  andet  Flitter  i  broget  Masse  paa 
elastiske  Sølvhaarnaale. 

Pigernes  glat  redte  Haar  var  ligeledes  smykket  med  mange 
Blomster  og  endte  i  en  frit  hængende,  trefiettet  Pisk.  Konerne  og 
Pigerne  spiste  stadigt,  naar  de  ikke  førte  Vandpiben  til  de  sminkede 
Læber.  Selv  om  de  ogsaa  gav  sig  Udseende  af  fuldstændigt  at  igno- 
rere os,  lagde  jeg  dog  jævnligt  Mærke  til,  at  snart  en,  snart  en 
anden  kun  holdt  Haanden  for  Ansigtet  for  gjennem  Fingrene  at  kaste 
nysgjerrige  Blik  paa  de  fremmede. 

Det  kostede  megen  Umage,  førend  det  lykkedes  vort  Optog  at 
naa  gjennem  Menneskevrimlen  til  Embedsbygningens  brede  Fløjport. 
Over  Porten  fandtes  nogle  Trænischer,  der  lignede  Loger  paa  et 
Sommertheater.  Under  øresønderrivende  Fanfarer  fra  Skuepladsens 
Orkester  førte  Borgmesteren  os  til  Hovedlogen.  Stykket,  som  var  i 
fuld  Gang,  blev  afbrudt.  Næppe  havde  vi  taget  Plads  paa  de  røde 
polstrede  Sæder  omkring  et  stort  Træbord,  førend  Theaterdirektøren 
viste  sig  med  en  lille  Bog,  hvori  fandtes  en  Fortegnelse  over  alle  de 
Stykker,  som  hans  Trop  kunne  spille,  og  spurgte,  hvilke  vi  ønskede 
at  se.  Vi  bestemte  os  for  et  Krigsskuespil  og  et  med  en  Pigerolle. 
Som  bekjendt  kunne  kinesiske  Kvinder  ikke  optræde  paa  Scenen,  og 
deres  Roller  udføres  af  Mænd.  I  Forsamlingen  var  der  en  Summen  og 
Brummen  som  paa  et  Marked. 

De  stakkels  Skuespillere  bleve  aldeles  forsømte;  hele  Publikum 
stod,  saa  længe  vi  vare  til  Stede  med  Ryggen  mod  Skuepladsen  og 
saa  mod  Logen  under  kritisk  Betragtning  af  enhver  af  Europæernes 
Bevægelser.  Da  jeg  tændte  en  Cigaret,  lød  en  utæmmelig  Latter 
gjennem  hele  Gaarden.  Jeg  frygtede  ofte  for,  at  der  vilde  blive  trykket 
et  helt  Dusin  Mennesker  ihjel  i  den  brogede  Trængsel.  Det  bølgede 
frem  og  tilbage  ligesom  en  Sø  i  Storm,  og  naar  saa  en  Menneskebølge 
slog  mod  et  Murhjørne,  faldt  sikkert  en  Snes  Mand  mellem  og  over  hver- 
andre. Trods  dette  hændtes  der  ingen  Ulykke.  Ganske  vist  rejste 
mangen  en  sig  besværligt  og  med  blegt  Ansigt  op  fra  Jorden,  men 
naar  han  atter  var  paa  fast  Fod,  rystede  han  Støvet  af  sig,  saa  hen 
paa  os  og  —  smilede  undseligt. 

Nu  kom  en  Rytter  sprængende  hen  til  Gaardens  Port,  og  efter 
ham  fulgte,  trukken  af  en  Pony,  en  nydelig  Vogn.  Hensynsløst  styrede 
Rytteren  sin  Hest  ind  i  den  tætte,  tilsyneladende  uigjennemtrængelige 
Hob,  som  opbød  alle  Kræfter  for  at  undgaa  den  truende  Fare.  Naar 
man  passede  paa  et  eller  andet  Hovede,  der  dukkede  ned,  kunde  man 
efter  en  Stunds  Forløb  se  det  dukke  op  igjen,  og  det  i  en  anselig  Af- 
stand fra  den  frygtede  Rytter.     Denne  rykkede  med  et  sandt  Raseri  i 

Tøjlerne,  Hesten  pustede  af  Skræk  —  endelig  var  det  utrolige  sket, 
Rytter  og  Vogn  havde  naaet  Bygningens  anden  Gaard.  Efter  en  kort  Tids 
Forløb  indfandt  den  lige  arriverede  Gæst  sig  i  Logen,  en  ung,  lille,  tyk 
Mandarin,  og  forøgede  ikke  Sikkerheden  af  det  allerede  i  Forvejen 
meget  brøstfældige  Stillads. 

I  Gaardens  Hjørner  fandtes  der  transportable  Køkkener,  hvor 
der  under  Uddunstninger,  som  forpestede  Atmosfæren,  blev  tilberedt 
Svinesteg  og  fedt  Bagværk.  Pæresælgerne  løftede  deres  Kurve  højt 
op  over  Hovederne.  Her  tabte  en  Bakke  med  Brød  Ligevægten, 
medens  den  svævede  i  Luften,  og  udgød  sit  Indhold  over  Hovederne 
paa  de  nærmest  staaende.  I  saa  Fald  forsøgte  de  strax  at  faa  nogen 
Plads,  tog  Brødbollerne  op  af  Jorden,  vidskede  dem  pænt  af  med 
deres  Ærmer  og  gav  dem  samvittighedsfuldt  tilbage  til  den  retmæssige 
Ejer.  Trods  de  mange  forsultne  Ansigter  gik  ikke  et  eneste  Stykke 
tabt.  Da  opstod  der  pludseligt  Spektakel  midt  inde  i  Vrimlen ;  to 
unge  Fyre  begyndte  at  slaas.  De  holdt  hinanden  gjensidigt  omfavnede, 
idet  de  med  den  ene  Haand  havde  fat  i  Modstanderens  Øre,  med  den 
anden  i  hans  Pisk.  Borgmesteren  opdagede  denne  Strid,  rejste  sig  op 
med  et  rasende  Øjekast  og  udtordnede  en  kraftig  Tiltale  til  dem  der- 
nede i  Gaarden.  I  et  Øjeblik  havde  to  Bysvende  adskilt  de  to  Slags- 
brødre. Piskene  bleve  fattede  af  de  rigtige  Hænder,  deres  Ejermænd 
bleve  arresterede  og  saa  ikke  Dagens  Lys  førend  næste  Morgen. 

Under  disse  Begivenheder  blev  der  paa  Scenen  opført  et 
Stykke,  saa  godt  nu  Kunstnerne  formaaede  det.  Forestillingen  kunde 
paa  ingen  Maade  sammenlignes  med  Gymnastikernes  Produktioner  i 
Schanghai.  Da  Stykket  var  forbi,  borede  atter  en  ridende  Kineser  sig 
ind  i  Mængden.  Rytteren,  der  snart  indsaa,  at  han  ikke  vilde  have 
Lykken  med  sig  paa  Hesteryggen,  steg  af  i  rette  Tid,  og  han  gjorde 
vel  deri.  thi  det  gik  den  stakkels  Hest  ilde.  Efter  faa  Minuters  Forløb 
var  den  sporløst  forsvunden ;  jeg  tænkte  allerede,  at  den  havde  udstridt, 
men  den  dukkede  op  igjen,  da  Ejeren  ruskede  den  i  Tøjlen,  og  naaede 
endelig  under  utallige  Puf  og  Næveslag  et  Asyl  i  den  anden  Gaard. 

Det  andet  Stykke,  der  var  os  aldeles  uforstaaeligt ,  indeholdt 
virkelig  en  Pigerolle.  Ogsaa  her  gaar  Beundringen  for  saadanne  Roller 
saa  vidt,  at  man  tilkaster  Fremstilleren  Krandse.  Laurbær  og  Kamelier 
nyde  der  til  Lands  ingen  Anerkjendelse,  Kineserne  holde  mere  af  noget 
klingende,  og  Krandsene  vare  derfor  sammensatte,  ikke  af  Blomster 
og  Blade,  men  af  Mønter.  Regissøren  udtalte  sin  Tak  for  hver  Penge- 
krands,  idet  han  skubbede  Pigerollens  Fremstiller  til  Side,  kastede  sig 
ned  i  Forgrunden  af  Scenen  og  berørte  Gulvet  med  sit  Hovede. 

Da  ogsaa  vi,  af  Agtelse  for  Skik  og  Brug,  lod  nedlægge  paa 
Scenen  fire  Krandse  å  1000  Gash  som  Anerkjendelse  af  Præstationen, 
takkede  Kunstneren  tre  Gange.  Den  kolde  Aftenluft  manede  imidlertid 
til  Opbrud.  Efter  at  have  indtaget  en  Forfriskning  forlod  vi  Logen 
under  Borgmesterens  Taksigelser. 

Medens  Orkestret  forgjæves  gjorde  sig  Umage  for  at  give  os 
et  sidste  og  bedste  Indtryk  ved  endeløse  Æresfanfarer,  huggede  Politi- 
betjentene ubarmhjertigt  løs  paa  Menneskestimlen  tor  at  skaffe  os  den 
fornødne  Plads. 


Fra  Liang-tschou  til  Su-tschou. 


Forvexling  af  Personer    —  Kinesiske  Dramaer.  —   Landskabet.  —  Pa-kva-Systemet. 

—  Ungdommens  Lege.   —  Oasen  Schjako-ye.  —  Buddha-Statuen  og  Klostret  Schotoj- 
tse-mjao.  —  Kan-tschou.  —  Ankomst  til  Su-tschou.  —   Modtagelse   hos  Vicekongen. 

—  De  første  Vanskeligheder.  —  Tautaien.  —  Skiveskydning  med  Kanoner  og  Geværer. 

—  Militærvæsen.  —  Efterretninger  fra  Europa. 


laa  vor  Rejse  til  Su-tschou,  Vicekongen  af  Kan-sus  Residens,  skulde 
i  Følge  udstedt  Befaling  samtlige  Garnisoner,  der  laa  paa  vor  Vej, 
rykke  ud  for  at  gjøre  Honnør  for  os.  Nu  skete  det,  at  Biskoppen  for 
den  belgiske  Mission,  Msgr.  Humer,  ligeledes  var  paa  Vejen  til  Su-tschou 
for  at  bede  Gouvernøren  om  Tilladelse  til  at  oprette  nogle  Missions- 
stationer.  Deraf  kom  det,  at  Biskoppen,  der  befandt  sig  en  Dagsrejse 
forud  og  blev  holdt  for  Grev  Széchenyi,  fik  indrømmet  Kun-kvanerne 
til  Brug,  at  Militæret  rykkede  ud  og  gav  Salut,  kort  sagt,  at  hans 
Rejse  blev  den  behageligste,  som  nogen  Missionær  overhovedet  har 
gjort  i  de  sidste  to  Aarhundreder.  Skjøndt  vi  med  største  Glæde 
undte  Biskoppen  Behagelighederne  ved  Forvexlingen ,  bragte  vi  i  Er- 
faring i  de  Byer,  hvor  Misforstaaelsen  altfor  snart  blev  opklaret,  da 
vi  sendte  vore  Kort  til  de  højere  Embedsmænd ,  hvor  ilde  man  talte 
om  Biskoppens  Inkognito,  og  hvor  ringe  Udbytte  han  kunde  vente 
sig  af  sin  Rejse  til  Su-tschou.  Til  Forvexlingen  bidrog  ogsaa  meget 
den  Omstændighed,  at  Biskoppen  rejste  i  en  Mandarin-Bærestol,  medens 
vi  benyttede  Rideheste. 

Trods  dette  gjorde  Embedsmændene  alt,  hvad  der  var  dem 
muligt,  for  at  raade  Bod  paa  den  formentlige  Fejl.  Til  Soldaternes 
Ærgrelse  maatte  de  nok  en  Gang  rykke  ud  for  de  forhadte  Europæere, 

og  Tjenerne  i  Kun-kvaneme  vare  fortrydelige  over,  at  de  ikke.  som 
de  havde  foresat  sig,  i  Ro  og  Mag  kunde  sætte  den  fornemme  Gæsts 
rigelige  Drikkepenge  overstyr,  men  maatte  holde  Mandarinhotellets 
Senge  i  Stand  ogsaa  til  os  og  brygge  Theen. 

Kun  vor  Eskorte  var  stadig  lystig  og  glad  til  Mode.  Det  var 
undtagelsesvis  villige  og  brave  Folk,  som  skulde  bevogte  og  beskytte 
os.  Naar  en  eller  anden  fik  Lov  til  at  bære  Werndlkarabinen ,  gav 
han  sin  Glæde  Luft  i  en  høj  Latter.  En  af  dem  havde  lagt  Mærke 
til,  at  jeg  med  stor  Opmærksomhed  gav  Agt  paa  hans  Sang,  og  an- 
sporet derved  udstrakte  han  sin  Kunst  selv  til  det  dramatiske  Omraade. 
Tronende  paa  sit  Mulæsel  gestikulerede  han  med  Hænder  og  Fødder, 
medens  han  med  sin  Fistelstemme  søgte  at  holde  Personerne  ud  fra 
hverandre  i  det  Drama,  han  reciterede.  Tolken  Sin,  som  var  mere 
fortrolig  med  Folkepoesien,  end  man  skulde  ventet  af  ham,  oversatte 
Indholdet  af  første  Akt  for  mig,  og  da  Stykket  er  almindeligt  bekjendt 
blandt  Kineserne  i  Nord-  og  Østranden  af  det  tibetanske  Højland,  vil 
jeg  gjengive  første  Akt  i  omtrent  ordret  Oversættelse. 

Stykkets  Navn  er:  »Hjemve«.  Helten,  en  af  Tanguterne  røvet 
Kineser,  havde  endelig  ægtet  en  vild  Prinsesse,  fordi  Udsigten  til  at 
komme  tilbage  til  sit  Hjem,  sin  Moder  og  sin  retmæssige  (kinesiske) 
Hustru  var  bleven  ham  berøvet.  Skjøndt  han  ved  sit  andet  Ægteskab 
var  bleven  en  mægtig  Fyrste,  gribes  han  dog  af  Hjemve  og  pønser 
paa  Flugt. 

Vi  se  ham  i  hans  Hjem,  hvor  han  holder  følgende  Enetale: 

Jeg  er  saa  bedrøvet;  jeg  sidder  i  Teltet  og  tænker  paa  min 
Moder.  Jeg  er  ligesom  den  af  Skyer  fordunklede  Maane :  jeg  ligner 
Antilopen  i  det  dybe  Svælg,  hvorfra  den  ikke  kan  springe  op,  og 
Tranen,  der  er  forladt  af  sine  Kammerater  paa  Sommertrækket.  Jeg 
ligner  Dragen  i  Pølen,  som  har  forladt  Søen  og  ikke  mere  kan  be- 
væge sig.  O,  min  stakkels  Moder!  min  arme  Broder!  —  (Medens  han 
falder  hen  i  Tanker,  kommer  hans  unge  Hustru,  Datter  af  en  Fan-tsh-Fyrste  og 
synger):  Jeg  betragter  netop  Blomsterne  i  Haven.  De  dufte  saa  dejligt. 
Nu  nærmer  Foraarstiden  sig,  Luften  er  krydret,  og  Fuglene  kvidre 
mellem  Grenene.  Jeg  beder  min  Gemal  føre  mig  ned  i  Haven,  thi 
min  Gemal  er  meget  bedrøvet.  (Hun  taler):  Hvorfor  er  Du  saa  nedslaaet? 

Han:    Seg  er  ikke  bedrøvet. 

Hun:  Vi  ere  Mand  og  Kone.  Naar  der  er  noget,  der  trykker 
Dit  Hjerte,  skal  du  skænke  mig  Din  Fortrolighed. 

Han:  Det  er  en  meget  vanskelig  Sag.  Du  kan  ikke  hjælpe 
mig,  derfor  tier  jeg. 

Hun:    Det  er  ingen  Grund.     Jeg  vil  vide  det. 

Han:    Hvad  tror  Du;  hvem  er  jeg? 

Hun:    Du  er  Kineser. 

Han:  Ja!  Men  jeg  er  en  Kineser,  som  har  ført  Krig 
mod  Eder. 

Hun:  Ja  desværre!  Du  er  en  saadan  Mand.  Dog  hvad  gjør 
det?  Tilstaa  mig  nu,  hvad  der  ligger  Dig  paa  Hjertet,  ellers  siger 
jeg  det  til  min  Moder,  saa  hun  kan  straffe  Dig. 

Han  (synger):  O,  min  kjære,  min  dyrebare  Viv,  jeg  vil  fortælle 
Dig  om  mit  Hjem:  Jeg  er  Yang-ye-hoj,  jeg  kæmpede  imod  Din  Moder 
og  blev  fangen.  Jeg  ombyttede  mit  Navn  og  ægtede  Dig.  Da  jeg  for 
18  Aar  siden  sidste  Gang  saa  mit  Hjem,  havde  jeg  allerede  en  Hustru. 
Derfor  er  jeg  saa  sørgmodig.  Hør  nu!  Min  Moder  kom  til  Grænsen 
for  at  faa  mig  at  se.  Mine  Heste  løbe  hurtigt;  jeg  vil  ile  til  hende 
og  imorgen  tidlig  igjen  vende  tilbage. 

Hun:  Da  Du  har  saa  gode  Grunde,  kan  jeg  ikke  holde  paa 
Dig,  Du  kan  gaa. 

Han:  Godt;  men  jeg  har  intet  Pas,  og  uden  et  saadant  til- 
lader Vagten  mig  ikke  at  passere  Grænsen. 

Hun:  Det  er  en  vanskelig  Sag.  Dog  skal  jeg  forsøge  at  faa 
et  Pas  af  min  Moder,  Dronningen. 

(Han  gaar  bort.) 

Dronningen  (kommer  og  synger):  Jeg  er  Krigens  Viv  for  hele 
mit  Liv.  Jeg  hører,  at  Kineserne  allerede  igjen  ruste  sig.  Jeg  vil  nu 
læse  den  Bog,  som  handler  om  Krigen.  (Hun  tager  en  Bog  for  at  læse;  da 
træder  hendes  Datter  frem  for  hende.)  Hvorfor  forstyrrer  Du  mig,  min 
Datter?    Du  ser,  jeg  læser  Bogen  om  Krigen. 

Datteren:    Hvorledes  har  Du  det,  kjære  Moder? 

Dronningen:    Meget  godt,  min  Datter.     Hvad  vil  Du? 

Datteren:  Min  lille  Dreng  græder  og  skriger,  derfor  kommer 
jeg  til  Dig. 

Dronningen:    Hvad  fejler  Drengen? 

Datteren:  Det  er  en  slem  Dreng!  Han  vil  have  det  lille 
Flag,  der  gælder  som  Pas,  for  at  lege  dermed. 

Dronningen:  Naar  den  lille  vil  have  Passet,  skal  han  have 
det.  Men  imorgen  tidlig  vil  jeg  have  det  sendt  tilbage.  Pas  ere  ikke 
Legetøj.      (Giver  hende  Passet. j 

Datteren  (afsides):   Hvor  er  jeg  glad!    Nu  kan  min  Mand  faa 
sin  Moder  at  se  i  denne  Nat. 
(Dronningen  gaar  bort.) 

Yang-ye-hoj  (træder  frem  og  synger):  Jeg  ombytter  strax  den 
kinesiske  Klædning  med  Fan-tsh  Dragten  for  uantastet  at  kunne  gaa 
herfra.    Jeg  vil  nu  kun  vente  paa  Pasflaget.  (Til  sin  Hustru:);  Nu,  Passet? 

Hun:    Ak !   jeg  glemte  det. 

Han:    Du  er  ikke  god,  at  Du  ikke  vilde  hjælpe  mig! 

Hun  (viser  ham  Passet):    Saa?    Hvad  er  dette? 

Han:    O!   nu  maa  jeg  afsted. 

Hun:    Vent  et  Øjeblik,  jeg  har  endnu  noget  at  sige  Dig. 

Han:    Blot  hurtigt! 

Hun  (synger):  Du  gaar  nu  hjem  til  Din  Moder,  til  Din  Familie. 
Jeg  beder  Dig  formelde  min  Tschin-tschin  og  sige  til  Din  Moder,  at 
jeg  gjerne  vilde  have  ledsaget  Dig,  men  jeg  er  en  Fan-tsh  Kvinde,  og 
derfor  gaar  det  ikke  an.  Jeg  haaber,  at  Du  snart  kommer  tilbage. 
Forglem  mig  ikke.  Men  skulde  Du  glemme  mig,  saa  tænk  paa  Din 
lille  Søn.    Gaa  nu! 

Han:  Hav  Tak  for  Din  Godhed.  Imorgen  tidlig  er  jeg  igjen 
hos  Dig.     (kalder):   Ma-fu  (Hestepasser)!    Kom  hid! 

Yang-ye-hoj  (synger):  Jeg  er  meget  bedrøvet  over  at  maatte 
forlade  Dig,  min  kjære  Hustru.     Jeg  ser  Dig  snart  igjen. 
.     (Rider  bort.) 

Hun  (synger):  Jeg  ser,  at  min  Mand  var  meget  hurtig  til  at 
tage  Afsked.  Mon  han  ogsaa  vil  komme  igjen?  Dog  jeg  tør  ikke 
overlade  mig  til  Sorgen,  thi  mit  Barn  skriger.  Gode  Barn  skrig  ikke, 
Fader  vender  atter  tilbage.  — 

I  anden  Akt  viser  det  sig  dog,  at  Faderen  betragter  Sagen 
fra  et  andet  Synspunkt  og  ikke  mere  vender  tilbage.  —  —  — 

Vor  Vej  gik  i  nogle  Dage  over  Kopi-Ørkenens  nøgne  Stengrund. 
Da  dens  Retning  i  kun  ubetydelig  Afstand  gaar  parallelt  med  Nan-san 
Bjergenes  nordlige  Affald  mod  Nordvest,  gjennemfure  mange  Vognspor 
det  nærliggende  Terræn,  som  Kineserne  for  saa  vidt  udnytte,  som  de 
udsprede  Muldjord,  der  med  stor  Møje  er  transporteret  hertil  fra 
Bjergene,  og  dyrke  Markerne  med  Ris.  Men  i  Nord  udstrækker  sig 
den  bleggule,  døde  Ørken  over  den  hele,  vide  Horisont  lige  til 
Ala-schan. 

Fra  den  Dag  af,  da  vi  lagde  Mærke  til,  at  Nan-san  Bjergenes 
Affald  omtrent  under  en  ret  Vinkel  bøjede  af  mod  Syd,  forandrede 
Sceneriet  sig.  Som  om  Naturen  særligt  havde  draget  Omsorg  for  at 
udfylde  de  Huller,  der  paa  den  Maade  vare  fremkomne  i  Bjergene, 
saaledes  er  Ørkenen  fra  nu  af  gjennemtrukken  af  lave  Højderygge, 
som  i  større  eller  mindre  Udstrækning  og  uden  systematisk  Sammenhæng 

lejre  sig  foran  Bjergene  og  løbe  parallelt,  gjennemgaaende  fra  Vest  til 
Øst.  Den  ene  Ryg  ligner  den  anden;  alle  ere  de  fuldstændigt  kullede 
og  omtrent  af  samme  Højde,  saa  at  de  trods  deres  Aases  skarpe  og 
takkede  Kanter  fremkalde  et  overordentligt  ensformigt  Indtryk.  I  de 
Hulinger,  som  dannes  mellem  to  og  to  af  disse  Klipperygge,  voxer  der 
Steppegræs  og  Dyrusum  Buske.  Det  hører  til  de  største  Sjældenheder 
at  støde  paa  en  Hare  eller  en  Antilope  paa  denne  Strækning.  Selv 
om  ogsaa  en  af  os  var  saa  heldig  at  nedlægge  en  Hare,  var  det 
stakkels  Dyr  saa  magert,  at  det  næppe  var  til  at  spise. 


Fis1.  111.     .Militærkastel  i  Kan-su. 


Fra  Byen  Young-tschang-shien  af  tvinger  Vejen  sig  imellem 
de  omtalte  Klipperygge  og  gaar  ogsaa  over  mange  Højder.  Snart 
passerer  man  et  halvt  forfaldent  Militærkastel,  snart  igjen  et  elendigt 
Værtshus.  Kastellerne  have  en  Besætning  af  10—20  Mand,  der  i 
Almindelighed  afventede  vor  Ankomst,  kastede  sig  mod  Jorden  og 
endelig  ledsagede  os  til  den  nærmest  liggende  befæstede  Plads.  En- 
hver nok  saa  lille  Afdeling  tæller  en  Spillemand  blandt  Kombattanterne. 
Foruden  med  en  Luntebøsse  er  han  udrustet  med  en  lang  Bliktrompet, 
der  navnlig  i  de  langtrukne,  entonige  Fanfarer  lyder  som  en  Basbasun. 

Jo  nærmere  det  var  ved  Residensen,  desto  mere  Omhu  an- 
vendte Militæret  paa  sin  Dragt.    Medens  Landbefolkningen  kun  havde 

lasede  Pjalter  paa  Kroppen,  saa  det  ud  til,  som  om  nogle  Soldater 
endog  kjendte  lidt  til  Begrebet  Forfængelighed. 

Fra  Kastellernes  Tinder  vajede  lange  Silkefaner,  som  enten 
prangede  i  de  mest  levende  Farver,  eller  ogsaa  bar  de  paa  hvid 
eller  mat  gul  Grund  snart  en  snørklet  Drageskikkelse,  snart  det  gaade- 
fulde  »Pa-kva«-System.  Soldaterne  vare  ogsaa  udrustede  med  lignende 
Faner,  hvis  Stænger  endte  med  en  skarp  Spids. 

Jeg  omtalte  »Pa-kva-Systemet«,  og  da  jeg  utallige  Gange  havde 
Lejlighed  til  at  betragte  denne  symbolske  Tegning  under  min  Rejse  i 
Kina,  tillader  jeg  mig  her  at  give  nogle  Oplysninger. 


%  4 


+> 


Fig.  112.     Pa-kva-Systemet. 

Det  besynderlige  Pa-kva-System*)  blev  grundet  af  en  af 
Kinas  første  Herskere,  af  den  mythologiske  Fu-hsi  »for  at  opdage 
Gudernes  Mening  og  finde  Grunden  til  Verdensaltets  Omdrejning  samt 
alle  Begivenheder«.  Med  Fu-hsi  begyndte  Rigets  Kultur,  thi  han 
lærte  Folket  Skrift  og  Kvægavl,  inddelte  Aaret,  gav  faste  Love  og 
udvidede  Kinas  Veje.  Han  har  Tilnavnet  »den  store,  den  prægtige«. 
Tiden,  da  han  herskede,  kan  vel  have  været  2650  Aar  f.  Ghr. 


*)   Efter  Meddelelse  fra  den  østrigske  Vicekonsul  i  Schanshai,  Josef  Haas. 


510  Fra  Liang-tschou  til  Su-tschou. 

Den  høje  Alder,  som  tilskrives  »de  otte  Diagrammers«  System, 
beviser  kun.  at  det  maa  have  en  temmelig  stor  Betydning  for  det 
kinesiske  Folk.  Paa  dette  System  beror  en  stor  Del  af  den  kinesiske 
Filosofi,  af  dette  fremgaar  de  to  Principer:  Yang  og  Yin,  det  mand- 
lige og  det  kvindelige  Begreb. 

Pa-kva-Systemet  blev  først  forklaret  og  dernæst  udvidet  af 
den  literære  Prins,  Ven-vang,  i  hans  Yi-king,  Forandringernes  Bog. 
Som  tributpligtig  Fyrste  til  Kina  udmærkede  han  sig  saaledes  ved  sin 
Visdom  og  Klogskab,  at  han  hyppigt  blev  valgt  til  Voldgiftsmand  i 
Vasallernes  Uenigheder.  Hans  Frimodighed  bragte  ham  dog  tilsidst 
i  Fængsel,  og  her  studerede  han  det  dualistiske  System,  hvori  han 
gjorde  store  Opdagelser  og  fandt  mange  Trøstegrunde.  Hans  Søn 
skaffede  ham  hans  Frihed  ved  at  forære  Kejseren  en  smuk  Kvinde. 
Han  trak  sig  derefter  tilbage,  oprettede  et  Observatorium  i  sin  Hoved- 
stad, og  hans  Hof  blev  snart  et  Samlingssted  for  alle  de  Flygtninge, 
som  ikke  mere  vilde  blive  ved  Kejser  Schous  Hof.  Blandt  disse  var 
ogsaa  Tai-kung,  som  gav  Fyrsten  Undervisning  i,  hvorledes  man 
skulde  føre  en  dydig  Regering. 

Den  ovennævnte  Bog  Yi-king  blev  forfattet  af  Fyrsten  Aar 
1150  f.  Ghr. .  da  han  var  i  Fængsel,  og  er  saaledes  en  af  de  ældste 
Bøger.  Den  handler  om  almindelig  Filosofi  og  behandler  de  otte 
Diagrammers  System,  hvilke  dog  her  ved  Kombination  ere  blevne 
udvidede  til  64.  Ethvert  af  Diagrammerne  indeholde  tre  Rækker  lige, 
parallele  Linier,  der  slutte  sig  tæt  til  hverandre:  paa  disse  blev  der 
grundet  et  System  over  Sædelæren,  idet  man  gav  ethvert  af  disse 
Diagrammer  et  Xavn  og  bragte  dette  Navns  Betydning  i  Forbindelse 
med  de  Forandringer,  som  fremkomme  ved  de  64  Kombinationer.  De 
omtalte  Linier  bestaa  enten  af  en  eller  to  Streger.  De  første  symbo- 
lisere Yang  (det  mandlige),  de  sidste  Yin  (det  kvindelige  Princip). 
Den  kinesiske  Filosofi  omhandler  mest  vidtløftigt  disse  to  Principer. 
Enhver  Gjenstand  bærer  Yin  paa  Bagsiden,  Yang  paa  Forsiden  og  er 
bragt  i  Samklang  ved  den  der  imellem  liggende  Død.  Endskjøndt 
begge  disse  to  Magter  staa  lige  overfor  hinanden ,  opholde  de  dog 
ved  deres  egen  Ligevægt  Naturens  Harmoni,  men  paa  den  anden 
Side  forstyrre  de  dog  denne,  saafremt  Ligevægten  gaar  tabt.  De 
frembringe  enhver  Ting,  men  deres  Indflydelse  bemærkes  først,  naar 
den  ene  er  fremherskende  i  Overmaal.  Da  ethvert  Lem  paa  det 
menneskelige  Legeme  er  sammensat  af  Yang  og  Yin,  tilskrive  Kineserne 
ogsaa  enhver  Sygdom  deres  Indflydelse.  Yang  (det  højere  Princip) 
betyder    ogsaa   Himmelen,    der    opstod    i   Løbet    af  10000  Aar      Der 

behøvedes  fremdeles  10000  Aar,  førend  Yin  (det  underordnede  Princip) 
dannede  sig,  og  af  dette  voxede  Jorden  frem.  40 — 50000  Aar  maatte 
endnu  forløbe,  førend  disse  to  Principers  Proces  var  lykkedes  saa  vidt, 
at  de  vise  kunde  blive  til.  Puan-ku,  det  første  Menneske,  var  ogsaa 
en  af  dem,  der  medvirkede  til  Himmelens  Adskillelse  fra  Jorden. 
Imidlertid  bliver  denne  Forklaring  af  Fremkomsten  af  Himmel  og 
Jord  dog  betvivlet  af  ægte  kinesiske  Historikere  (Tschu-fu-tsi). 

De  synlige  Former  for  de  Forandringer  i  Naturen,  som  blive 
fremkaldte  ved  Forbindelsen  mellem  Yang  og  Yin,  og  ved  Hjælp  af 
hvilke  man  kan  forudsige  Lykke  og  Ulykke,  fremgaa  af  følgende 
Konstellation: 


De  kaldes  efter  deres  Piækkefølge  det  store  mandlige,  det  lille 
kvindelige,  det  lille  mandlige  og  det  store  kvindelige  Princip.  Naar 
der  nu  til  disse  Linier  kommer  endnu  en  mandlig  og  en  kvindelig, 
faa  vi  ved  Permutation  Pa-kvas  otte  Diagrammer.  Den  billedlige 
Fremstilling  af  Pa-kva  er  en  dobbelt,  nemlig  efter  Fu-hsis  og  Prins 
Ven-vangs  Systemer. 

Fu-hsi  skal  have  fundet  sin  Opdagelse  afbildet  paa  Ryggen 
af  en  Drage,  som  kom  fra  Himmelen  og  nedlod  sig  for  hans  Fødder. 
Tegningen  af  hans  otte  Diagrammer  løber  omkring  den  som  en  Skive 
fremstillede  Jord  fra  Syd  over  Øst  til  Nord  og  symboliserer  følgende 
Begreber: 

1.  Himmelmaterien,  den  avlende  Kraft,  Ætheren. 

2.  Dampen,  altsaa  Vandets  opstigende  Kraft. 

3.  Ild,  Lys,  Varme,  den  virkende  Kraft. 

4.  Tordenen. 

5.  Storme,  Vinde,  altsaa  den  bevægende  Kraft. 

6.  Vandet,  det  flydende  Element. 

7.  Bjerge,  altsaa  Faktorer,  der  standse  Bevægelse. 

8.  Jordens  Materie,  Symbolet  paa  Forandring. 
Benævnelserne  »fugtig,  let,  varm,  stiv,  bøjelig,  kold,  tung,  tør« 

som  Betegnelse  for  Diagrammerne   afgive    med  Anvendelse    af  Kom- 
passets otte  Punkter  Materialet  til  en  kabbalistisk  Logomanti. 

Ven-vangs  System  er  mere  anvendt  og  skal  af  ham  være 
fundet  paa  Ryggen  af  en  Skildpadde;  maaske  netop  paa  Ryggen  af 
en  Skildpadde,  fordi  dette  Dyr  efter  kinesiske  Filosofers  Anskuelser 
kun  er  af  Hankjøn,  medens  Slangen  kun  er  Hunkjøn.  Da  denne 
Skildpadde  først  blev  set  i  Lo-ho  (Provinsen  Ho-nan),  kaldes  Ven-vangs 

System  ogsaa  Lo-schu.  Den  billedlige  Fremstilling  af  Systemet  er 
følgende:  I  Midten  befinder  sig  en  rund  Skive,  som  er  delt  i  en  mørk 
og  en  lys  Halvdel.  Den  første  repræsenterer  Yin  (skygget,  mørk, 
stille,  dødlignende) ;  den  sidste  Yang  (straalende,  livlig).  Schao-yin 
er  en  lille  mørk  Kreds  i  Yang  og  schao-yang  den  lyse  Kreds  i  Yin. 
De  symbolisere  de  to  Begrebers  Uadskillelighed. 


Fig.  113.     Klippeport  ved  Schjako-ye. 

Skiven  forestiller  Jorden  og  hedder  Tu.  Om  denne  gruppere 
sig  nu  de  otte  Diagrammer  i  Retning  af  Verdenshjørnerne  og  betegne 
Nordpunktet  som  Vand  (suj) ,  Sydpunktet  som  Ild  (ho),  Østpunktet 
som  Træ  (mu)  og  Vestpunktet  som  Metal  (kin). 

Denne  blot  overfladiske  Beskrivelse  af  Pa-kva  har  kun  til 
Hensigt  at  vise.  paa  hvilket  Kulturpunkt  Kineserne  stod  for  over 
4000  Aar  siden,  og  i  hvor  ringe  Grad  Kineserne  nu  ere  forskjellige  fra 
deres  Forfædre,  idet  denne  Tegning  endnu  den  Dag  i  Dag  finder  An- 
vendelse overalt.  Den  fremmede  har  slet  ingen  Anelse  om,  at  de 
fleste  Skikke  og  Love,  ja  den  største  Del  af  den  kinesiske  Literatur 
støtte  sig  til  Pa-kva-Systemet. 

Den  Brug,  som  Kineserne  gjøre  deraf  i  det  daglige  Liv, 
strækker  sig  til  enhver  Forandring  i  Naturen,  i  Statslivet  og  i  Familien. 
Tegningerne  blive  raat  malede  paa  en  Træplade  og  ophængte  over 
Husdørene,  Butikerne  og  under  Tagfremspringene.  Man  finder  ogsaa 
hyppigt  Billedet  af  en  vel  næret  Gud,  paa  hvis  Mave  hele  Yang  og 
Yin  med  samt  de  otte  Diagrammer  er  tegnet.  Saadanne  Billeder  skulle 
beskytte  et  Hus  mod  enhver  skrækkelig  Naturbegivenhed  og  dets  Be- 
boere for  enhver  Ulykke,  som  kan  hændes  Mennesker.    Det  Skib,  som 


Fig.  114.     Schotoj-tse-mjao. 

har  hejset  Pa-kva-Flaget,  skal  ikke  alene  være  beskyttet  mod  enhver 
Storm,  mod  Skær  og  andre  af  Havets  Farer,  men  skal  ogsaa  blive 
velsignet  med  gunstig  Vind  og  »fuld  Ladning«. 

Pa-kva  indtager  en  meget  vigtig  Plads  i  den  kinesiske  Lære 
om  »Vind  og  Vand«.  Der  gives  egne  Lærere,  som  give  sig  af  med  at  ud- 
lægge disse  Hemmeligheder,  og  man  kan  træffe  saadanne  »Sijen-scheng« 
paa  enhver  stor  Vej,  hvor  de,  staaende  foran  et  Bord,  lyver  den  op- 
mærksomme Tilhører   noget  for  imod   en  passende  Betaling.      Andre 

Lærde  bestemme  efter  Diagrammernes  Gaader  Beliggenheden  af  Huse 
og  Butiker,  der  skulle  bygges,  Retningen  og  Maalene  for  Gravene, 
fremdeles  alle  huslige  Anliggender  saa  vel  som  projekterede  For- 
retninger. 

Mangen  en  kinesisk  Husfader  respekterer  i  den  Grad  den 
magiske  Tavle,  at  han  lader  sine  Børns  Hovedhaar  rage  å  la  Pa-kva. 
De  stakkels  Børn!  Allerede  i  den  spæde  Alder  skal  deres  lille  Hovede 
plages  med  de  store  Filosofers  uforstaaelige  Udtalelser.  I  Stedet  for 
at  springe  omkring  i  det  frie  udenfor  Huset ,  som  det  passer  sig  (or 
Børn,  klynge  de  yngste  sig  med  mat  Resignation  til  Moderens  Haand, 
og  de  mere  udviklede  hjælpe  allerede  den  flittige  Fader  med  Arbejdet 
i  Marken.  Ungdommen  kjender  ingen  Slags  Lege,  som  forene  dem 
til  fælles  Underholdning  i  det  frie.  Uden  Opmuntring  og  Adspredelse, 
uden  Glæde  og  Fornøjelse  er  i  Kina  den  »lykkeligste  Alder«  kun  et 
forberedende  Stadium  for  Arbejdets  og  Sorgernes  Alder.  Og  dog  have 
Børnene  den  medfødte  Drift  til  at  adsprede  sig  paa  en  eller  anden 
Maade.  Hvor  ofte  bemærkede  jeg  ikke  saadanne  Smaafolk,  som,  naar 
de  ubehjælpelige  og  uden  Bevogtning  kjedede  sig  udenfor  Husdøren, 
gjorde  Forsøg  paa  i  Løsslandskaberne  at  lave  smaa  Pagoder  i  den 
gule  Jord  og  i  Ørkenegnene  at  bygge  nydelige  Huse  af  Rullestenene. 
Det  eneste  Legetøj,  som  finder  Anvendelse  i  hele  Riget,  ikke  alene 
blandt  Børnene,  men  ogsaa  blandt  de  voxne,  er  Fjerboldten.  Den  be- 
staar  af  en  lille  cylindrisk  Boldt  af  Tøjaffald,  hvis  forlængede  Axe  til 
den  ene  Side  bliver  pyntet  med  en  nydelig  Fjerbusk. 

Spillet  bestaar  kun  i  at  kaste  Boldten  i  Vejret  og  atter  fange 
den  med  Fodspidsen.  Har  den  højre  Fod  hundrede  Gange  gjort  sin 
Skyldighed,  tager  man  paa  lignende  Maade  fat  med  den  venstre. 
Naar  to  Personer  deltage  i  Spillet,  vinder  den,  som  først  naar  to 
hundrede,  idet  man  skifter,  hvis  der  begaas  en  Fejl. 

Jeg  beder  nu  den  ærede  Læser  om  at  følge  mig  paa  den 
videre  Rejse  i  Ørkenen. 

Den  store  kinesiske  Mur,  som  fra  Ku-lang-shien  af  stedse 
mere  og  mere  havde  fjærnet  sig  fra  Vejen,  kom  atter  frem  ved  Oan- 
schi-pu  og  ledsagede  Vejen  i  Nord.  Med  den  nævnte  Landsby  be- 
gynder en  langsom,  men  stadig  Stigning  indtil  den  Kløft,  som  mellem 
to  Klipperygge  hæver  sig  til  en  Højde  af  8600  Fod.  Vejen  er  slet, 
og  Jorden  er  dybt  indskaaren  af  adskillige  Hjulspor.  Imod  Vest, 
nogle  Mil  borte  fra  Kløften,  udvinde  Kineserne  gode  Stenkul  i  rigelig 
Mængde.  De  blive  bragte  frem  for  Dagen  Lys  gjennem  Schakter. 
som    ere    primitivt    anlagte    og    beklædte    med  Brædder  til   Nødtørft. 

Skjøndt  Stenkulslag  overhovedet  og  navnlig  i  Nan-san  Bjergenes  Ud- 
løbere jævnligt  blive  opdagede  og  udbyttede,  udstrækker  Handelen  sig 
dog  kun  til  de  nærmest  liggende  Kolonier.  Stenkullene  tilhøre  de 
Grundejere,  paa  hvis  Grund  de  blive  fundne. 

Den  rejsende,  som  fortsætter  sin  Vej  nedad  mod  Schjako-ye 
fra  det  omtalte  høje  Pas,  der  krones  af  et  Militærkastel  og  et  Værts- 
hus, vil  paa  flere  Maader  blive  overrasket.  Først  støder  han  paa  en 
lille  Bæk,  hvis  velsmagende  Vand  udspringer  i  Nærheden  af  Bjerg- 
værket, og  som  har  udhulet  sig  en  dyb  Revne  i  Løssterrænet,  der 
udbreder  sig  mellem  Bjergene  som  en  bred,  flad  Lermur.  Man  skulde 
nu  tro,  at  den  lille  Flod  vilde  fortsætte  i  den  Retning,  hvori  det  bort- 
skyllede  Terræn  tilsyneladende  løber  sammen  med  Ørkenen  i  Vest; 
men  nej,  pludseligt  bøjer  den  mod  Nord,  bort  fra  sin  bekvemme  Vej 
og  gjennembryder  i  en  snæver  Klippekløft  den  800—1000  Fod  høje 
Ryg,  som  skarpt  begrænser  Dalsænkningen  i  Nord.  Efter  fremdeles 
en  halv  Times  møjsommelig  Vandring  aabner  Kløften  sig,  og  et 
herligt  Panorama  udbreder  sig  for  den  forbavsede  Vandrers  Øje.  Han 
staar  foran  en  stor  Oase.  Til  venstre  vinke  den  lille  By,  Schjako-yes, 
takkede  Mure,  til  højre  omfatter  den  kinesiske  Mur  i  en  malerisk  Bue 
Rismarkernes  lysegrønne  Spirer,  og  i  Baggrunden  hæver  den  4600 
Fod  høje  Bjergryg,  Hoj-yen-san  sig  op  over  Ørkenen  og  afgrænser  en 
bred  og  frugtbar,  langstrakt  Dal,  paa  hvis  Græsgange  talrige  Hjorde 
af  Hornkvæg  og  Faar  finde  rigelig  Føde. 

Skjøndt  Øjet  forgjæves  spejder  efter  et  grønt  Træ  eller  en 
Busk,  er  dette  Syn,  indfattet  i  Ørkenens  graa  Ramme,  dog  forfriskende 
og  venligt.  Den  lille  By  Schjako-ye,  hvis  Porte  vi  snart  passerede, 
retfærdiggjorde  i  sit  Indre  paa  ingen  Maade  de  Forhaabninger,  som 
de  imponerende  Porte  havde  vakt. 

Den  næste  Morgen  førte  Vejen  os  gjennem  frugtbare  Marker 
og  over  talrige  Vandingskanaler.  Efter  hvad  en  Øvrighedsperson  i 
Santa-shien  fortalte  os,  bliver  derved  alt  Vandet  taget  bort  fra  Santa-ho. 
»Deraf  kommer  det«,  sagde  han  med  en  bedrøvet  Mine,  »at  der  ikke 
lever  Fisk  i  Floden,  desværre,  thi  jeg  spiser  saa  gjerne  Fisk«. 

Kanalsystemet  bestaar  af  flere  Hovedarme,  i  hvilke  Vandet 
stadigt  løber.  Næsten  enhver  Mark  kan  blive  vandet  ved  en  Sidekanal, 
saa  snart  en  lille  Jorddæmning  bliver  gjennembrudt,  som  adskiller  de 
to  Kanaler.  Paa  det  passende  Tidspunkt  bliver  da  Vandet  i  Hoved- 
armen dæmmet  op  ved  Hjælp  af  en  i  stor  Hast  opkastet  Dæm- 
ning og  ledet  enten  direkte  eller  gjennem  Sidekanalen  op  paa  ved- 
kommende Mark. 

33* 

I  flere  Tilfælde  have  vist  nok  mange  frie  Flodarme  i  Ørkenen 
Vandingssystemerne  at  takke  for  deres  Fremkomst.  Naar  nemlig 
Højvande  om  Sommeren  udvider  Kanalerne  ved  at  vadske  Bredderne 
bort  og  endelig  Rullestenssandet  aldeles  ødelægger  de  nærliggende 
Markers  Frugter,  opstaar  der  i  Stedet  for  den  en  Gang  maaske  frugt- 
bare Agerjord  i  kort  Tid  et  nyt  Stykke  Kopi  med  saltholdige  Kjær 
og  forsumpede  Strækninger,  medens  der  i  den  tidligere  Flodseng 
muligvis  bliver  ansamlet  saa  megen  Muldjord,  at  den  skadelidte  Kolo- 
nist dog  faar  nogen  Erstatning  for  sit  Tab. 

Paa  Vejen  fra  Santa-shien  til  Kan-tschou  ser  man  allerede 
igjen  Nan-san  Bjergenes  imponerende  Masser,  hvis  ærværdige  Hoved- 
toppe, der  kunne  ses  langt  borte,  ere  indhyllede  i  blændende  hvid  Is. 
De  Bjergdrag,  som  bøje  af  fra  Hovedkjæden  mod  Nord,  have  en 
gjennemsnitlig  Højde  af  11000 — 13000  Fod,  medens  Knudepunkterne  i 
Nan-san  naa  en  Højde  af  17000  Fod  eller  mere. 

Ikke  blot  fra  det  fysikalske  Standpunkt  men  ogsaa  i  geologisk 
Henseende  er  denne  Bjergkjæde  sammensat  paa  den  simpleste  Maade. 
Toppene  hæve  sig  majestætisk  op  af  de  dybe  Sadler.  Regnen  har 
allerede  saa  temmelig  udvadsket  alle  Jordpartikler  paa  de  stejle 
Skrænter,  der  falde  af  mod  Ørkenen,  og  ved  Bjergenes  Fod  træffe  vi 
frugtbare  Humussamlinger.  De  nærmest  liggende  Bjergskraaninger 
ere  fuldstændigt  blottede  for  Træer.  Først  dybt  inde  i  Bjergene  skal 
der  trives  prægtige  Løv-  og  Naaleskove. 

Kineserne  fortalte  os  om  de  prægtige  Stammer,  som  der 
voxede  frem  i  fuld  Kraft,  og  om,  hvor  ønskeligt  det  var,  at  de  fra 
Bjergene  kunde  faa  Træ  til  Ligkister.  Men  Beboerne  vare  utilgænge- 
lige for  slige  fromme  Ønsker  og  vilde  ikke  indlade  sig  paa  en  Træ- 
handel  i  al  Venskabelighed. 

Førend  vi  fik  Kan-tschou  i  Sigte  fængslede  en  ejendommelig 
Gudestatue  vor  Opmærksomhed.  Udenfor  Landsbyen  Schotoj-tse  om- 
giver et  lavt  Højdedrag,  som  ledsager  Vejen  i  Syd,  en  rund  Kjedel,  og 
i  Baggrunden  rager  Hovedet  af  en  Buddha  Statue  i  Ler  op  over  en 
120  Fod  høj  Række  af  træløse  Bakker.  Den  raat  modellerede,  siddende 
Kæmpefigur  ser  aldeles  uproportioneret  ud.  Hovedet  er  meget  for 
lille  til  det  massive,  firkantede  Bryst,  der  ligner  et  efter  Reglementet 
pakket  Soldatertornyster,  Overkroppen  er  alt  for  langstrakt,  Hænderne 
for  lange,  Fødderne  for  korte. 

Foran  Buddha  Statuen  er  der  et  lille  Kloster,  som  bærer 
Navnet  Schotoj-tse-mjao.  Bjergskrænterne  som  skraane  ned  til  Vejen 
indeholde  i  flere  Grotter  forskjellige,    broget  malede  Træfigurer  samt 

Gudebilleder  af  Sten.  Omtrent  10  Li  Vest  for  Klosteret  bøjer  den 
store  kinesiske  Mur  i  en  skarp  Vinkel  af  mod  Nord  og  omfatter  i  en 
stor  Rektangel  Hoj-yen-sans  sidste  Kjæde  for  derpaa  igjen  Nord  for 
Kan-tschou  at  nærme  sig  Hovedvejen. 

Kan-tschou  (der  i  det  officielle  Sprog  kaldes  Tscbang-ye-shien) 
ligger  paa  Ørkenens  stenede  og  sandede  Grund,  indenfor  et  stort 
Delta,  der  dannes  af  de  to  Floder  Ni-suj  og  Sach-suj,  som  falde  i 
Santa-ho.  Byens  150000  kinesiske  Indvaanere  faa  de  nødvendige 
Levnet smidler  for  største  Delen  fra  det  sydlige  Kan-sus  frugtbare 
Egne,  medens  det  sparsomme  Udbytte  fra  nogle  Marker  ved  Santa-hos 
Bredder  blive  exporteret  til  Kolonierne  i  Ørkenen. 

I  øvrigt  minde  baade  Menneskene  saa  vel  som  Livet  og 
Virksomheden  i  Byen  ganske  om  Liang-tschou,  og  jeg  kan  derfor 
spare  mig  en  Skildring  af  Byen.  I  Nordvest  støder  en  stor  Kirkegaard 
op  til  Stadsmuren;  her  findes  talrige  Mindesmærker,  bedækkede  med 
Inskriptioner;  de  bestaa  af  Marmortavler  af  forskjellig  Størrelse,  som 
ere  indmurede  i  en  Murstensvæg  med  fremspringende  Fløje.  Her  be- 
mærkede jeg  for  første  Gang  Familiebegravelser,  som  i  Anlæg  lignede 
de  europæiske.  Det  var  dog  ikke  udmurede  Gravhvælvinger  men  kun 
større,  firkantede,  med  en  Mur  omgivne  Rum,  hvori  der  for  hver 
Afdød  i  en  Familie  bliver  gravet  en  egen  Grav  i  Sandet. 

Kirkegaardens  Sandterræn  strækker  sig  længere  mod  Vest 
over  udstrakte  Omraader.  Vejen  til  Su-tschou  forandrer  derfor  hyppigt 
sin  Retning.  Ethvert  stærkt  Vindstød  forandrer  Sandhøjenes  Skikkelse; 
vedholdende  Storme  danne  i  Sandørkenen  ligesom  paa  Havet  Bølger, 
der  ganske  vist  ikke  ere  saa  smidige  og  bevægelige  som  Vandet,  men 
som  dog  i  Løbet  af  faa  Timer  kunne  udviske  og  udslette  de  bestaaende 
Kommunikationslinier.  Ikke  alene  Kudskens  Pisk,  men  selve  Trækdyrenes 
Instinkt  bringer  dem  under  de  herskende  Forhold  til  at  opsøge  de  stenede 
og  mere  faste  Steder  i  Bunden,  og  deraf  kommer  det,  at  Vogterhusene 
og  Taarnene,  der  skulle  markere  Vejene,  som  oprindeligt  bleve 
byggede  ved  Siden  af  samme,  ofte  ligge  over  2000  Skridt  fra  den  Vej, 
som  for  Tiden  benyttes.  Vognhjulene  skjære  sig  ofte  dybt  ned  i 
Sandet;  ofte  maa  alle  Hænder  hjælpe  til  for  igjen  at  bringe  Karren 
og  Hesten  op  paa  et  farbart  Terræn. 

Sandhøjene,  der  hyppigt  vexle  Skikkelse,  opnaa  gjennemsnitligt 
en  Højde  af  100  Fod.  De  truglignende  Lavninger,  der  tilsyneladende 
intet  Afløb  have,  ere  forsumpede  og  sparsomt  bevoxede  med  Arter  af 
Steppegræs.  Det  tamme  Fjerkræ  (navnlig  Ænder),  som  hører  til  de 
enkelt  liggende,   kinesiske  Avisgaarde,    der  ere  opbyggede  i  Nærheden 

af  saadanne  sumpede  Egne,  og  Vildænder  (Anas  rutilla),  Vildgæs, 
Traner,  Storke  o.  s.  v.  forsamle  sig  i  et  ofte  forbavsende  Antal  i 
Moradserne. 

Kun  sjældent  møder  man  i  disse  trøstesløse  Egne  en  ensom 
Vandrer,  der  skynder  sig  at  gaa  fra  en  af  de  smaa  Kolonier,  der  for 
det  meste  bestaa  af  to  til  tre  forfaldne  Vaaningshuse  ved  et  lille 
Vandløb,  til  en  Nabokoloni.  Det  var  en  stor  Sjældenhed  at  møde  en 
Handelskaravane,  som  transporterede  Tobak,  The  og  Ris  til  Su-tschou 
eller  drog  mod  Øst  med  ubelæssede  Kameler. 

Vi  tilbagelagde  store  Dagmarscher  for  saa  hurtigt  som  muligt 
at  naa  Vicekongen  af  Kan-sus  Residens.  Længselen  efter  at  erfare  af 
den  mægtige  Mand,  hvad  han  mente  om  vore  videre  Rejseplaner,  be- 
vingede vore  Skridt,  thi  alle  de  Oplysninger,  vi  hidtil  havde  faaet  af 
de  underordnede  Embedsmænd,  lode  os  ikke  ane  noget  godt.  Enten 
var  det  Mandarinernes  meget  sigende  Smil,  en  beklageude  Trækken 
paa  Skuldrene,  eller  det  var  det  direkte  Raad  at  henvende  os  til  Tso, 
som  i  ubestemte  Omrids  antydede  de  Vanskeligheder,  der  forestod  os. 
Herr  Loczy  havde  oven  i  Kjøbet  allerede  i  flere  Dage  lidt  af  en  hidsig 
Feber;  omtrent  bevidstløs  blev  han  befordret  fra  den  ene  Station  til 
den  anden  i  en  Trækarre,  og  hans  Tilstand  gav  Anledning  til  alvorlig 
Bekymring.  Lykkeligvis  hjalp  de  følgende  Hviledage  i  Su-tschou  i 
Forbindelse  med  nogle  stærke  Doser  Kinin  snart  igjen  min  Ven  paa 
Benene. 

Su-tschou  ligger  Nord  for  de  snebedækkede  Nan-san  Bjerges 
Udløbere,  omtrent  4  Mil  fra  Bjergenes  Fod,  ved  den  temmelig  vandrige 
Flod  Pejta-ho  paa  98°  30'  østlig  Længde  for  Greenwich  og  39°  45' 
nordlig  Brede  Floden  vander  i  mange  naturlige  og  kunstige  Arme 
den  ganske  vist  tynde,  men  frugtbare  Muldjord,  inden  den  naar 
Ørkenen  Schamos  Sand  og  der  flyder  ud  i  en  lille  Sø.  Vi  naaede 
Staden  den  21de  Marts  1879  efter  et  Ridt  paa  41/2Time  fra  Stationen 
Sing-suj,  der  er  bygget  paa  Grænsen  mellem  Sandørkenen  og  den  op- 
slæmmede Agerjord.  En  ny  anlagt,  bred  Vej,  paa  Siderne  beplantet 
med  unge,  godt  plejede  Træer  (Vicekongen  Tso-tsung-tang  holder  meget 
af  Træer)  fører  til  Su-tschou,  en  uanselig  lille  By,  hvis  Mure  opvise 
talrige  Brescher,  der  stamme  fra  Kinesernes  Belejring  af  denne  By,  som 
Dunganerne  havde  besat  for  ni  Aar  siden.  Sporene  af  hin  Tids  Øde- 
læggelser ere  ogsaa  synlige  paa  adskillige  Steder  inde  i  Byen. 

En  ny  opbygget  Kun-kvan,  fugtig  og  uvenlig  men  den  eneste 
i  Byen,  blev  os  anvist  til  Bolig  af  Øvrigheden.  Her  ventede  vi, 
beskjæftigede  med   Udpakningen  af   vore  Ejendele,     paa   Tolken  Sin, 

hvem  vi  havde  sendt  til  Vicekongen  med  vore  Visitkort.  Endelig 
bragte  han  os  den  Efterretning,  at  Tso  kun  var  lidet  tilfreds,  efterat 
han  havde  hørt,  at  den  belgiske  Biskop  omtrent  samtidigt  med  os 
havde  betraadt  hans  Residens.  For  øvrigt  sendte  den  store  Tso-tsung- 
tang,  den  berømmelige  Sejrherre  i  Øst-Turkestan ,  Taipingoprørets 
berømte  Undertrykker,  det  store  Kejserdømme  Kinas  Stolthed  og  Haab, 
Rigets  og  Kronprinsens  Vogter,  Marquis  af  anden  Klasse,  selvstændig 
Vicekonge  i  Provinserne  Kan-su  og  Schen-si,  os  sin  nedladende  Hilsen 
med  det  Ønske  at  faa  os  at  se  den  følgende  Dag  og  med  det  ube- 
hagelige Raad  ikke  at  tænke  paa  en  Vinterrejse  i  Mongoliet.  I  en 
trykket  Stemning  besteg  vi  næste  Dag  Kl.  10  vore  Heste  for  at  begive 
os  til  Audiensen. 

Tso-tsung-tangs  Residens,  en  med  en  Mur  omgiven,  stor 
Kaserne,  ligger  udenfor  Byen  4  Li  (3000  Alen)  fra  Stadsmuren.  En 
smuk,  med  Træer  beplantet  Vej  fører  derud;  et  Spalier  af  Kavallerister 
med  vajende  Bannere  var  opstillet  paa  begge  Sider  af  Vejen  for  at 
modtage  os.  Det  var  en  storartet  Farveeffekt.  Soldaterne,  der  vare 
klædte  i  sort,  rødt  og  gult  Fløjl,  stod  ved  Siden  af  deres  Heste  af- 
vexlende  med  en  stor  Silkefane  eller  en  Karabin  i  Haanden.  Ved  hver 
20  Mand  stod  Afdelingskommandøren,  en  Mandarin  med  gylden,  blaa 
eller  rød  Knap  paa  Hatten.  Murene  vare  smykkede  med  brogede 
Faner,  og  da  vi  traadte  ind  gjennem  Kastellets  sydlige  Indgang,  blev 
der  paa  Residensens  store  Fanestang  hejset  et  kæmpestort,  rødt  Silke- 
flag, i  hvis  Midte  med  sorte  Skrifttegn  var  anbragt  Navnet  »Tso«,  og 
som  saaledes  vidt  og  bredt  forkyndte,  at  den  frygtede  Magthaver  gav 
en  højtidelig  Audiens.  I  Kasernens  Gaard  var  Infanteriet  opstillet  i 
et  tæt.  Dobbeltspalier.  Det  første  Geled  bar  gamle,  tyske  Perkussions- 
geværer  med  opplantet  Bajonet,  det  andet  store,  hvide  Faner  med 
Rigets  Vaaben,  Dragen,  i  Midten.  Totalbilledet  var  festligt,  og  der 
herskede  en  usædvanlig,  behagelig  Ro.  Vimse  Mandariner  kom  os 
imøde  og  betydede  os,  at  vi  skulde  stige  af.  Da  vi  derpaa  nærmede 
os  den  af  tre  blanke  Kruppske  Kanoner  bevogtede  Indgang,  traadte 
Tso  os  værdigt  og  majestætisk  imøde.  Efter  en  kort  ceremoniel 
Hilsen  gav  han  os  Tegn  til  at  gaa  videre.  Vi  passerede  en  Række 
af  de  højststaaende  Befalingsmænd  og  Mandariner  af  Hofstaten  og 
kom  ind  i  et  Rum,  som  jeg  desværre  maa  kalde  Salon;  thi  efter  vore 
Begreber  fattes  mig  et  passende  Ord  for  en  med  Tæpper  belagt  Lade. 
Fattig  i  Bygning,  fattig  paa  Møbler,  hang  der  paa  Trævæggene  kun 
Papiraftryk  af  gamle  kinesiske  Indskrifter.  Borde  og  Stole  vare  raat 
sammentømrede    og  bedækkede  med  rødt   Bomuldstøj.     Paa  et  Bord 

laa  —  et  Teleskop  med  det  dertil  hørende  Stativ.  Efter  alle  de  Er- 
faringer, jeg  hidtil  havde  samlet,  stirrede  jeg  maalløs  paa  Instrumentet. 
Vicekongen,  en  lille,  tyk  Herre,  er  kun  67  Aar  gammel.  Et 
Par  smaa,  forslagne  Øjne  blinkede  livligt  i  det  grovt  tilskaarne,  rynkede 
og  opdunsede  Ansigt:  en  mere  sort  end  graa  Knebelsbart  bøjer  sig 
over  de  skjelmsk  trodsige  Mundvinkler  hen  til  de  faa,  garnlignende 
Haar  i  Kindskægget,  af  hvilken  Bagatel  den  store  Tso  i  ledige  Timer 
har    megen   Tidsfordriv.      Tso,    der    er    en  Søn  af  fattige  Kinesere  i 


Fig.  115.     Til  Kan-tschou. 

Provinsen  Ho-nan,  har  kun  ved  egne  Fortjenester  erhvervet  sig  sin  uind- 
skrænkede Magtstilling.  Frygtet  i  hele  Riget,  er  han  sig  sin  Ind- 
flydelse fuldt  bevidst  og  taaler  aldrig  Modsigelse.  En  Mandarins  faste 
Stilling  har  overhovedet  alene  sin  Rod  i,  at  han  bliver  frygtet  af 
sine  Underordnede.  Kjærlighed,  Agtelse,  Tillid  ere  Biting,  ja  ofte 
farlige  Begreber,  thi  Mandarinens  Stilling  er  fuldt  ud  en  exklusiv.  ikke 
alene  lige  overfor  Befolkningen,  men  ogsaa  i  en  snævrere  Kreds. 
Høflighed  paa  Tungen.  Misundelse  i  Hjertet,  Pengebegjærlighed  i 
Hjernen,  disse  ere  de  tre  Hovedegenskaber,  som  karakterisere  Kinas 
Embedsmænd. 

Tso  nyder  vel  undtagelsesvis  Ry  for  at  være  et  retfærdigt, 
ærligt  Menneske.  Hans  Skatkammer  indeholder  kun  de  Sølvbarrer, 
som  tilhøre  Arméen.  Han  er  fattig,  lever  tarveligt  og  nøjsomt  af  det, 
som  hans  Køkkenhave  frembringer,  hans  Klædedragt  er  gammel  og 
forslidt:  sine  store  Indkomster  anvender  han  til  at  bygge  Veje,  plante 
Træer  og  gjøre  Opkjøb  af  Kruppske  Kanoner;  desuagtet  er  han  blot 
frygtet,  frygtet  overalt  for  sin  Grusomhed  og  ueftergivehge  Strenghed. 

Endskjøndt  gift  er  Tso  dog  en  Kvindehader.  Allerede  for  ad- 
skillige Aar  siden  sendte  han  sin  egen  Hustru  hjem  til  hendes  Forældre, 
og  selv  hans  alderstegne  Moder  sørger  i  Ho-nan  over  den  vanartede 
Søn.  Tso  taaler  ingen  Prostitution  i  Su-tschou,  forbyder  paa  det 
strengeste  Soldaterne  Omgang  med  det  svage  Kjøn  samt  Opiumsrøg- 
ning.  Det  var  derfor  ikke  underligt,  at  de  uforbederlige  Opiumsrøgere 
toge  Brug  af  vore  rummelige  Kvarterer  som  et  sikkert  Tilflugtssted 
for  der  uden  Frygt  for  Opdagelse  at  kunne  hengive  sig  til  deres  Vane. 

Tso  er  en  Soldat,  der  vil  slaa  til.  Krigskunstens  Studium 
har  vist  nok  aldrig  besværet  hans  Tanker.  Den  kinesiske  Over- 
befalingsmands hele  Styrke  ligger  i  hans  Tillid  til  hans  dygtige  (?) 
Hær  og  omvendt  i  Soldaternes  Frygt  for  den  mægtigste  af  de  mæg- 
tige, thi  Tso  forstaar  ingen  Spøg  lige  overfor  Modstand.  En  Skarp- 
retter befinder  sig  altid  i  hans  Nærhed. 

Af  sin  Hofstat  udvalgte  Tso  sig  Tautaien  (Gouvernøren)  af 
Su-tschou  til  sin  Fortrolige.  Vi  havde  senere  mange  Forretninger 
med  denne  Herre.  Tautaien  forstod  med  sit  slangeagtige  Væsen  at 
komme  omkring  Hjørner  og  Kanter  til  den  ellers  utilgængelige  Vice- 
konge, og  allerede  ved  det  første  Møde  med  Tso  var  den  høje  Em- 
bedsmands selvfornægtende  og  dog  strengt  beregnede  Opførsel  os  paa- 
faldende,  idet  han  saa  behændigt  gik  ind  paa  alle  Tso's  Udtalelser, 
alle  hans  Luner,  som  man  snarere  skulde  tilskrive  et  trodsigt  Barn 
end  Rigets  Vogter,  saa  at  Tso's  Øjne  henrykt  tindrede,  naar  han  gav 
os  et  ubeskriveligt  nedladende  Nik  med  Hovedet,  der  syntes  at  sige: 
Se,  saaledes  skulde  ogsaa  I  være! 

Tso  bar  en  Underklædning  af  blaa  Silke  med  deri  indvirkede 
runde  Forsiringer.  En  kort,  vid  Overklædning  af  gul  Silke  stak  grelt 
af  derimod,  og  dog  gav  det  den  gamle  Mand  en  vis  Glands.  Den 
røde  Knap  og  Paafuglefjeren  med  to  Øjne  var  anbragt  paa  hans  med 
en  Pelsskygge  forsynede  Mandarinhat.  De  ellers  saa  nysgjerrige  og 
paatrængende  Mandariner  bleve  staaende  i  Geled  i  Gaarden,  ingen  af 
dem  vovede  at  træde  et  Skridt  nærmere. 

Vi  tog  Plads.  Grev  Széchenyi  sad  lige  overfor  Vicekongen,  jeg 
ved  hans  venstre  Side  og  Sin,  vor  Tolk,  stod  ved  hans  højre 
Side.  To  Tjenere  opvartede  Vicekongen;  de  stoppede  hans  Pibe  og 
bar  den  for  ham.  Som  sædvanligt  bragte  ogsaa  Tso  en  Undskyld- 
ning for  Vejenes  slette  Tilstand  og  for  Forplejningen  af  europæiske 
rejsende  i  hans  Rige.  Greven  svarede  nu  i  sin  Hilsen,  at  vi  priste 
os  lykkelige  over  at  se  den  største  Mand  i  Kina,  der  ogsaa  var  berømt 
i  Europa  og  takkede  for  de  Æresbevisninger,  man  havde  vist  os  under 
vor  Rejse.     Tso  smilede  velbehagelig,  selvbevidst  og  fornøjet. 

Han  erkyndigede  sig  derpaa  om,  hvor  Østrig-Ungarn  laa,  men 
kunde  dog  længe  ikke  fatte  Forklaringen ,  thi  han  spurgte  om  vort 
Hjem  var  nær  ved  Lop-nor  (Søen  i  Ørkenen  Schamo). 

Maaske  gik  der  et  lille  Lys  op  for  ham,  da  vi  med  Pegefingeren 
paa  Haandfladen  viste  ham:  der  ligger  England,  der  Rusland  (hvilke 
Lande  han  kjendte  af  Navn),  der  Østrig.  Det  var  ham  mest  om  at 
gjøre  at  faa  at  vide,  hvorledes  vi  stod  os  med  Rusland. 

Derpaa  sprang  han  over  til  at  tale  om  Vaaben:  de  tyske 
Vaaben  vare  de  bedste,  engelske  og  amerikanske  Kanoner  daarlige. 

En  Mandarin  bragte  et  Tændnaalgevær.  der  var  lavet  i  Lan- 
tschou;  det  var  net  og  solidt  udstyret.  Tso  paastod,  at  det  rækkede 
langt,  meget  langt,  over  300  Fod.  Hans  stolt  tindrende  Øjne  hvilede 
herved  paa  mig.  Han  spurgte  om  det  var  sandt,  at  jeg  iagttog 
Himmelen.  Da  jeg  bejaede  det  og  pegede  paa  hans  Teleskop,  nikkede 
han  velvilligt  med  Hovedet  og  mente,  at  han  havde  dem  endnu  større. 
Han  vidste  ret  vel,  at  europæiske  rejsende  betragte  Himmelen  og  der- 
paa tegne  Kort.  men  det  var  Ufornuft,  han  troede  det  ikke. 

Da  bragte  en  Mandarin  Biskop  Humers  Kort,  som,  uden  at 
vi  havde  nogen  Anelse  derom,  havde  valgt  denne  ulykkelige  Time  til 
at  forlange  af  Vicekongen  Tilbagegivelsen  af  Katholikernes  fordums 
Besiddelse  i  Kan-su  eller  en  Skadeserstatning. 

Tso  blev  forstemt:  »Jeg  vil  ikke  se  saadanne  Mænd,  som  lokke 
mit  Folk  til  Frafald.     Jeg  modtager  ingen  Missionær.« 

Grev  Széchenyi  gjorde  sig  Umage  for  at  omstemme  den  for- 
bitrede Mand,  og  det  lykkedes  ham  ogsaa. 

»Godt.«  sagde  Tso,  »jeg  vil  modtage  Biskoppen,  men  da  han  i 
mine  Øjne  ikke  er  nogen  Gentleman  (Tolkens  ordrette  Oversættelse), 
maa  han  staa  under  Audiensen.« 

Vi  vilde  derpaa  fjærne  os  for  en  anden  Gang  at  tale  om  den 
videre  Rejse,  men  Vicekongen  gik  ikke  ind  paa  dette  Forslag,  sendte 
en  Tjener  til  Biskoppen,   der  ventede  i  Forgaarden,   med  Besked  om, 

at  han  skulde  vente,  og  erkyndigede  sig  derpaa  om  vor  Rejses  egent- 
lige Formaal. 

Da  derpaa  Grev  Széchenyi  overgav  ham  det  kinesiske  Uden- 
rigsministeriums Anbefalingsskrivelse  og  Kreditbrevet  fra  Bankier  Hu  i 
Schanghai,  svarede  Tso,  at  dette  ikke  var  ham  nyt,  han  var  allerede 
underrettet  om  alt,  men  han  vilde  dog  ikke  tillade  os  at  rejse  videre; 
i  Mongoliet  var  der  ingen  Kolonier,  ingen  Levnetsmidler,  ingen  Veje, 
Røverne,  der  boede  der,  vilde  slaa  os  ihjel  og  æde  os.  Naar  nu 
Kejseren  skulde  spørge:  Hvor  er  de  europæiske  rejsende?  kunde  han 
ikke  give  nogen  Forklaring,  og  han  vilde  blive  straffet.  Han  kunde 
umuligt  give  os  en  Eskorte  af  Soldater. 

Greven  svarede,  at  Tso  ikke  behøvede  at  frygte,  vi  havde 
overtænkt  alt  og  tog  ethvert  Ansvar  paa  os  selv. 

»Det  bryder  jeg  mig  ikke  om ,«  svarede  Magthaveren.  »Det 
bliver  ved,  hvad  jeg  siger.  For  øvrigt  har  jeg  allerede  underrettet 
Regeringen  i  Peking  om,  at  jeg  har  besluttet  ikke  at  give  Eder  nogen 
Eskorte  til  en  Rejse  i  Mongoliet  eller  Tibet.« 

»Vi  forlange  jo  ikke  Soldater,  men  kun  en  Tolk  i  det  mon- 
golske Sprog.« 

Heller  ikke  en  saadan  kan  jeg  opdrive.  Og,  kort  og  godt, 
jeg  tillader  det  ikke!«  foer  Tso  ophidset  op,  idet  han  med  den  højre 
Haand  slog  sig  paa  den  venstre  Arm. 

»Vi  have  et  Pas  fra  Tsungli-yamen  i  vore  Hænder  til  Tibet 
og  Mongoliet  og  kunne  gaa,  hvorhen  det  behager  os!«  svarede  Greven. 

»Her  er  jeg  Herre!«  brusede  Tso  op.  »Godt!  —  Gaa  De 
kun!  —  Over  Dem  har  jeg  ingen  Magt.  Men  af  Kinesere  maa  ikke 
en  gaa  igjennem  Kia-yii-kvan  (Porten  i  den  store  Mur  mod  Mongoliet ..« 
Og,  idet  han  vendte  sig  til  Sin  sagde  han  i  en  faderlig  Tone:  »Du 
der!  mærk  Dig,  hvad  jeg  nu  siger.  Jeg  kan  gjøre  Dig  til  den  højeste 
Mandarin,  eller  jeg  kan  lade  Dig  føre  i  Lænker  til  Schanghai  —  hvis 
jeg  skulde  ville  skaane  Dit  Hovede.  Du  ved  nu,  hvad  der  venter  Dig, 
hvis  Du  ikke  giver  Agt  paa  mine  Befalinger.« 

Grev7  Széchenyi  gjorde  endnu  et  forgjæves  Forsøg  paa  at  vise 
den  Vej  paa  de  medbragte  Kort,  som  vi  agtede  at  følge,  men  Tso  var 
ikke  til  at  komme  nær  og  viste  barskt  Kortene  tilbage.  Han  havde 
endnu  bedre  Kort  end  vi  og  vidste  alt. 

Paa  Grevens  Bemærkning,  at  andre  rejsende  uhindret  havde 
kunnet  følge  deres  Planer ,  svarede  Tso ,  at  han  nok  havde  hørt ,  at 
der  stod  i  engelske  Aviser,  at  en  Gejstlig  (Hue)  en  Gang  havde  været 

i  Tibet,  og  at  en  russisk  rejsende  (Prschewalskh  havde  besøgt  Mon- 
goliet, men  saadanne  Efterretninger  vare  usande  —  Eventyr,  Fabler. 

Grev  Széchenyi  afbrød  nu  Underhandlingerne  og  rejste  sig 
med  den  Anmodning  til  Tso,  at  han  vilde  tænke  nøjere  over  vor  faste 
Beslutning  at  rejse  idet  mindste  til  Sa-tschu-vej. 

Førend  vi  skiltes  fra  Tso,  indbød  han  os  til  at  spise  hos  sig 
den  næstnæste  Dag. 

I  Gaarden  gjorde  vi  endnu  flygtigt  Bekjendtskab  med  Biskop 
Hum  er,  som  strax  blev  stedet  til  Audiens  og,  som  vi  senere  erfarede, 
maatte  bestaa  en  haard  Kamp  med  den  unaadige  Vicekonge.  Støttet 
paa  Artiklerne  i  Tschi-fu-Konventionen  opnaaede  han  dog  sluttelig  af 
Tso-tsung-tang  Tilladelse  til  at  oprette  tre  Missionsstationer  nemlig  i 
Kan-tschou,  Liang-tschou  og  Lan-tschou. 

Vi  red  tilbage  til  vor  Logis,  hvor  vi  kort  Tid  efter  fik  Efter- 
retning om,  at  Tso  var  rasende  over,  at  vi  holdt  fast  ved  en  van- 
vittig Beslutning,  at  vi  vovede  at  tvivle  om  hans  gode  Hjerte  og  vel 
mente  Oprigtighed,  og  endelig  over,  at  vi  ikke  havde  præsenteret  os  i 
Galladragt,  thi  han  vidste  nok,  hvorledes  engelske  og  russiske  Man- 
dariner skulde  være  paaklædte,  naar  de  besøgte  høje  Herrer. 

Næste  Morgen  fik  vi  den  skriftlige  Indbydelse  til  Taffelet ;  men 
ved  Middagstid  syntes  Tso  at  have  betænkt  sig,  thi  han  sendte  os  sin 
Hushovmester  med  den  Meddelelse,  at  hans  Herre  vilde  sende  os 
Maden  til  vort  Hjem. 

Saa  meget  desto  bedre!  tænkte  jeg,  thi  det  løb  mig  allerede 
koldt  ned  ad  Ryggen  ved  Tanken  om  en  kinesisk  Gaia-Diner. 

Allerede  ved  Solnedgang  bragte  Gouvernørens  Livvagt  et  rigt 
Møblement  til  vort  Hus:  Borde,  Stole,  Bænke,  Tæpper,  Køkkentøj, 
o.  s.  v.  Kort  derefter  indfandt  sig  tolv  Soldater  med  store  Kurve, 
som  indeholdt  Delikatesserne,  der  skulde  være  Sindbilleder  paa 
Tso's  Xaade. 

De  kinesiske  Kokke  opbyggede  med  feberagtigt  Hastværk  provi- 
soriske Ovne  af  brændte  Sten  i  Kun-kvanens  Gaard.  Saaledes  blev 
der  for  Exempel  bygget  et  formeligt  Stenhus  for  deri  at  stege  et  helt 
Svin.  Klokken  12  blev  Bordet  dækket  og  paa  kinesisk  Vis  næsten 
overlæsset  med  smaa  Postejer,  kolde  Kjødretter,  Bagværk  og  Frugter. 

Klokken  to  ankom  Tautaien,  som  Vicekongens  Stedfortræder, 
i  pompøst  Optog  til  Kun-kvanen.  Denne  Herre,  der  trods  sine  59 
Aar  endnu  havde  et  ungdommeligt  Udseende,  var  iført  fuldstændig 
Galladragt  og  opførte  sig  med  nedladende  Værdighed.  Efter  en  kort 
Hilsen   i  Forgaarden  ledsagede  vi  ham   ind  i  Værelset,    hvor  vi   uden 

videre  Passiaren  tog  Plads  omkring  Bordet,  thi  det  er  ikke  Skik  i 
Kina  at  holde  lange  Samtaler  før  Maaltidet.  Man  gaar  til  Bords, 
naar  Maden  er  anrettet,  og  finder  under  Maaltidet  rigelig  Tid  til  at 
ndvexle  sine  Tanker  indbyrdes. 

Tautaien  gav  paa  den  elskværdigste  Maade  Værten  i  vor 
Bolig  og  undskyldte  Tso's  Fraværelse  med  Upasselighed. 

Saa  længe,  som  Tautaiens  Appetit  endnu  ikke  var  tilfreds- 
stillet, drejede  Samtalen  sig  kun  om  ligegyldige  Gjenstande.  Men  da 
den  duftende  Svinesteg  var  bleven  baaret  frem  af  fire  Soldater,  kom 
vore  Rejseplaner  paa  Tale. 

Samtalen  blev  temmelig  livlig.  Tautaien,  der  var  godt 
instrueret,  gjentog  kun  Vicekongens  Ord:  Der  var  ingen  Veje,  ingen 
Existensmidler,  ingen  Ris,  intet  Vand,  men  Røvere,  Mordere  o.  s.  v. 
Tso  var  bange  for  os  og  frygtede  for  sit  Ansvar. 

Greven  svarede:  Vicekongen  er  en  stor  Herre,  og  behøver 
næppe  at  ængste  sig  alt  for  meget  for  vor  fremtidige  Skæbne.  Vi 
ville  og  skulle  rejse  videre!« 

»Godt«  sagde  Tautaien,  »som  Europæere  vil  Tso  ikke  standse 
Eder,  hvis  I  ville  rejse  udenfor  Muren,  men  de  kinesiske  eller  mon- 
golske Ledsagere  maa  ikke  forlade  Su-tschou.« 

»Ja  saa!  Det  vil  altsaa  sige  saa  meget,  som  at  man  ogsaa 
forbyder  os  at  rejse.  Tso  ved  lige  saa  godt  som  vi,  at  vi  ikke  kunne 
begive  os  ud  i  Schamoørkenen  uden  Tolk,  Tjenerskab  og  Muldyr. 
Hvad  nytter  os  da  det  Pas,  som  Tsungli-yamen  har  givet  os?  Det 
er  akkurat  lige  saa  meget  værd  som  dette  Stykke  Papir.« 

Greven  tog  den  store  Fettherre  Tso's  Visitkort,  som  tilfældigvis 
laa  paa  Bordet  og  rev  det  itu  for  den  forbløffede  Tautais  Øjne.  Noget 
forlegen  priste  denne  i  høje  Toner  sin  Velynders  gode  Egenskaber  og 
Dyder:  »Tso  har  et  ædelt  og  godt  Hjerte;  det  vil  gjøre  ham  ondt  at 
høre,  hvorledes  I  miskjende  ham.  Han  gav  mig  før  øvrigt  det  Hverv 
at  sige  Eder,  at  han  ikke  alene  vilde  lade  det  blive  ved  Tjenerskabet 
men  ogsaa  vilde  stille  en  stærk,  militær  Eskorte  til  Eders  Raadighed, 
hvis  I  beslutte  Eder  til  at  rejse  over  Ansi-fan,  Hami,  Turfan  og 
Karaschar  til  Rusland.« 

»Nej«,  svarede  Greven,  »vi  lade  os  ikke  vor  Vej  foreskrive  og 
ville  rejse,  hvorhen  det  behager  os.« 

Efter  en  kort  Pavse  førte  Tautaien  Talen  hen  paa  en  anden 
Gjenstand.  »Jeg  tænker«,  sagde  han,  »at  det  snart  vil  gaa  løs  derovre 
i  Hi;    ogsaa  i  Kaschgar  viser  der  sig   allerede  igjen  Røvere  (Fjender). 

Men  Tso  er  ikke  bange;  han  har  henved  100000  Mand  staaende  i 
Nærheden  af  Kaschgar,  de  skulle  snart  bringe  alting  i  Orden.« 

»Hvor  stærk  er  egentlig  den  kinesiske  Hær?«  spurgte  jeg  den 
meget  talende  Herre. 

»O,  over  200000  Mand,«  svarede  han  med  Stolthed. 

Da  jeg  derefter  tillod  mig  en  Sammenligning  mellem  Krigs- 
styrken af  en  europæisk  Hær  og  det  kinesiske  Riges,  følte  Tautaien 
sig  fornærmet  og  sagde,  idet  han  foragtelig  skød  Underlæben  op: 
»Paa  Tallet  kommer  det  ikke  an,  kun  paa  Tapperheden.« 

»Hvorledes  gaar  det  med  Gjenerh verveisen  af  Kuldscha?«  hen- 
vendte Grev  Széchenyi  sig  til  ham. 

»Kuldscha V  —  Vi  have  ikke  nogen  sær  Lyst  til  dette  ufrugt- 
bare Land,  hvor  der  ikke  voxer  Ris,  ja  ikke  en  Gang  Lyng.  Kejseren 
havde  nok  at  gjøre  med  de  østlige  Provinser,  da  Hungersnøden  rasede; 
hvorfor  skulde  man  skabe  sig  nye  Sorger  og  Udgifter?« 

»Vi  have  hørt,  at  Kina  har  erklæret  sig  beredt  til  at  kjøbe 
Kuldscha  tilbage  af  Rusland.« 

»Jeg  ved  ikke  noget  derom,«  svarede  Tautaien  kort  og  stak 
Grev  Széchenyi  som  Tegn  paa  høflig  Opmærksomhed  et  Stykke  af 
Stegens  Skorpe  i  Munden. 

Den  høje  Embedsmand,  som  førend  Dinerens  Begyndelse  havde 
lagt  sin  Stadsdragt  til  Side  og  nu  i  Løbet  af  2V2  Time  i  al  Be- 
kvemmelighed og  med  Kjendermine  havde  smagt  paa  alle  de  Retter, 
som  Tso  med  ædelmodig  Gæstfrihed  havde  ladet  sætte  paa  vort  Bord, 
skyllede  endelig  sin  Mund,  foer  sig  med  et  i  varmt  Vand  dyppet 
Klæde  nogle  Gange  hen  over  Ansigtet,  snød  sin  Næse  med  Fingrene 
og  rejste  sig.  Tjenerne  sprang  til  for  at  være  ham  behjælpelig  med 
at  trække  Klæderne  paa. 

Vi  ledsagede  Mandarinen  indtil  Porten,  udenfor  hvilken  Bære- 
stolen stod  rede.  Inden  han  steg  ind  i  denne,  vendte  han  sig  forskende 
og  søgende  til  alle  Sider.  Snart  havde  han  opdaget  Vicekongens 
Kammertjener,  en  hvidhovedet  gammel  Mand,  hvis  Hat  var  smykket 
med  den  første  Dekoration,  den  røde  Knap.  Velvilligt  og  tillige  ind- 
smigrende lagde  Tautaien  sin  højre  Haand  paa  den  indflydelsesrige 
Tjeners  Skulder  og  meddelte  ham  efter  en  blomstrende  Indledning  om 
hans  fortræffelige  Udseende  o.  s.  v.,  at  han  kunde  melde  Vicekongen, 
at  Europæerne  trods  alle  Indvendinger  og  Forestillinger  vilde  rejse 
ind  i  Mongoliet. 

Der  forløb  nogle  Dage,  uden  at  vi  havde  noget  direkte  med 
Tso  at  gjøre,   men  jeg  bemærkede  nogle  Gange  Vicekongens  Hushov- 

mesters  forslagne  Ansigt  i  Nærheden  af  vor  Bolig.  Det  var  uden  al 
Tvivl  overdraget  den  gamle  Mand  dagiig  at  give  Underretning  om 
vor  Færd. 

Vi  forslog  imidlertid  Tiden,  saa  godt  vi  kunde,  med  at  spad- 
sere omkring  i  den  ubetydelige  Stad  eller  med  Udflugter  i  den 
nærmeste  Omegn.  Nogle  Mænd,  der  vare  beskjæftigede  med  at  grave 
Vandgrøfter  i  de  nærliggende  Haver,  fængslede  i  høj  Grad  vor  Op- 
mærksomhed. De  vare  hverken  Kinesere  eller  Mongoler,  og  deres 
Dragt  antydede,  at  deres  Hjem  var  langt  derfra.  Hovedet  var  glat 
raget  og  bedækket  med  en  lille  rund  Hue  af  hvid  Bomuld.  Den  vide, 
folderige  Bluse  blev  holdt  fast  om  Livet  med  et  bredt  Læderbælte,  og 
de  af  samme  Stof  forfærdigede  Benklæder  vare  stukne  ned  i  Halv- 
støvler af  Læder. 

De  vel  voxne  Mænd  maatte  en  Gang  have  haft  et  martialsk 
Udseende;  nu  indesluttede  et  forholdsvis  yppigt  Skæg  kun  blege  ind- 
faldne Kinder.  De  sorte  Øjne,  der  havde  et  melankolsk  Udtryk,  undgik 
sky  de  fremmedes  Blik.  I  Tavshed  stak  Mændene  Spaderne  i  Jorden; 
det  var  dem  ligegyldigt,  hvad  de  bestilte,  ligegyldigt,  hvor  de  arbejdede, 
thi  deres  Beskjæftigelse  gav  dem  ingen  Indtægt;  de  forrettede  Slave- 
tjeneste. De  kummerfulde  Mænd  vare  muhamedanske  Krigsfanger  fra 
Turkestan,  som  Tso  havde  bragt  til  Su-tschou,  efter  at  han  havde 
indtaget  Kaschgar,  og  som,  endskjøndt  det  var  dem  tilladt  frit  at  be- 
væge sig  indenfor  Stadens  Mure,  dog  havde  den  sørgelige  Vished,  at 
de  hele  deres  Liv  igjennem  maatte  arbejde  som  Slaver  for  deres  dag- 
lige Brød  uden  Haab  om  nogensinde  igjen  at  faa  deres  Hjem  og 
Slægtninge  at  se.  Ja,  ganske  vist  kan  kun  den  indfødte  i  Længden 
føle  sig  hjemme  og  tilfreds  i  en  saadan  afsides  liggende  og  fuldstændigt 
isoleret  Oase  i  Ørkenen.  Ikke  alene  Krigsfangerne  følte  Trykket  af  en 
trøstesløs  Fremtid  i  dette  fremmede  Land,  selv  en  gammel  Hindu,  der 
allerede  ofte  havde  besøgt  Residensen  som  Leverandør  for  Vicekongen, 
og  som  i  nogle  Dage  havde  været  i  Su-tschou,  lod  sig  lede  af  denne 
Følelse,  da  han  gjorde  os  sin  Opvartning,  idet  han  hilste  os,  som  om 
vi  vare  hans  Landsmænd. 

Stadens  Omegn  frembyder  ikke  lønnende  Exkursioner  for 
Jægeren,  der  forgjæves  spejder  efter  Bytte.  Vi  tog  derfor  kun  vore 
Geværer  i  Haanden  for  hist  og  her  i  Haverne  at  skyde  nogle  Ravne, 
som  fra  den  aarle  Morgen  til  langt  ud  paa  Natten  døvede  vore  Ører 
med  deres  uudholdelige  Skrigen.  Det  var,  ligesom  om  alle  Mongoliets 
Ravne  havde  indfundet   sig  til  Møde  i   Su-tschou.      Den   Larm,    som 

disse  Sværme  paa  Tusinder  frembragte  i  Luften  ved  at  flyve  om. 
lignede  en  voldsom  Storm. 

Efter  Solnedgang,  navnlig  naar  Fuglene  vendte  tilbage  til 
Byen  fra  deres  E øvertog  paa  Rismarkerne,  fandt  der  ofte  Kampe 
Sted  imellem  dem  om  Hvilepladserne.  Tilsidst  bleve  alle  Grene  og 
Kviste  paa  Træerne,  der  endnu  ikke  havde  faaet  Løv,  tæt  besatte, 
og  paa  Tinderne  af  Stadsmuren  sad  de  sorte  Krabater  i  sluttet  Række 
med  Hovederne  vendte  mod  Husene  saa  tæt  ved  hverandre,  at  det 
saa  ud,  som  om  Muren  var  kronet  med  en  symmetrisk  udarbejdet, 
takket  Jernring. 

Det  i  sin  Art  virkelig  henrivende  Billede  af  de  snebedækkede 
Nan-san  Bjerge  bevægede  Grev  Széchenyi  til  at  prøve  det  fotografiske 
Apparat,  han  havde  kjøbt  i  Paris.  Det  bestod  af  et  Camera  obacura 
af  tykt,  sort  Klædesstof,  der  kunde  lægges  sammen,  og  omtrent  100 
præparerede,  tørre  Plader. 

Det  var  en  usædvanlig  smuk  Eftermiddag,  da  vi  begav  os 
udenfor  Stadens  Sydport,  valgte  en  gunstig  Plads,  opstillede  Apparatet 
og  nu  med  de  bedste  Forhaabninger  udsatte  de  tørre  Plader  for 
Lysets  Indvirkning. 

Vi  gjorde  tre  forskjellige  Forsøg,  idet  vi  i  l'orskjellig  Tid  lod 
Pladerne  være  udsatte  for  Lyset.  Ved  Nattens  Begyndelse,  da  Greven 
vilde  fremkalde  og  fixere  Lysbilledet,  viste  det  sig,  at  Pladerne  vare 
blevne  ubrugelige,  efter  at  de  havde  været  pakkede  to  Aar  hen. 

Senere  hen,  da  jeg  mere  indgaaende  beskjæftigede  mig  med 
Fotografien,  erfarede  jeg  ogsaa,  at  disse  Plader  kun  vare  modtagelige 
for  ganske  nærliggende  Objekter,  men  at  de  vare  aldeles  ubrugelige 
til  Optagelse  af  Landskaber;  —  saa  maatte  vi  da  atter  gribe  til 
Blyantet  og  Tegnepapiret.  Endskjøndt,  som  vi  senere  ville  faa  at  se, 
Fotografien  allerede  har  fundet  nogen  Anvendelse  selv  i  det  indre  af 
Kina.  hersker  der  dog  næsten  uden  Undtagelse  den  Anskuelse  blandt 
Kineserne,  at  Fotografen,  førend  han  frembringer  sine  Billeder,  maa 
stikke  Øjnene  ud  paa  nogle  Børn,  for  at  indgnide  Glaspladerne  med 
den  deri  indeholdte  Vædske. 

Tolken  Sin  havde  imidlertid  truffet  en  Ungdomsven  i  Su-tschou, 
som  gav  ham  Lektioner  i  Opiumrøgning,  hvori  han  gjorde  ret  gode 
Fremskridt.  Denne  Ven  beklædte  en  Obersts  Rang  i  den  kinesiske 
Armé  og  var  Kommandant  paa  det  Fort,  som  laa  nærmest  ved 
Residensen  og  var  besat  med  500  Mand  og  22  Kanoner.  Da  han  i 
sin    Tid    havde    faaet    sin    militære    Opdragelse    af    en    Englænder    i 

Schanghai,   havde  Tso  udset  ham  til  at  undervise  sine  Kjærnetropper 
i  den  moderne  Krigskunst. 

Obersten  indbød  os  paa  den  mest  elskværdige  Maade  til  at 
inspicere  sine  Tropper.  Medens  vi  nu  begive  os  paa  Vejen  for  at 
holde  Revu,  vil  jeg  tillade  mig  en  kort  Beskrivelse  af*  det  kinesiske 
Militærs  Væsen  og  Organisation  efter  de  Indtryk,  jeg  har  faaet  dels 
gjennem  egen  Erfaring,  dels  gjennem  Oplysninger. 


Fig.  Ils.     Udenfor  Su-tschous  Sydport. 

»Ping«  betyder  paa  kinesisk  baade  Krigsvaaben  og  de  Per- 
soner, der  benytte  saadanne;  herefter  er  i  Kina  Ping  den  almindelige 
Benævnelse  for  en  Soldat.  Efter  Vaabenarterne  inddeles  Arméen  paa 
følgende  Maade:  Putuj ,  Landsedrager,  Yang-tsian-doj ,  Geværbærer, 
Infanteri;  Mma-doj,  Kavalleri;  Pau-doj,  Artilleri.  10  Soldater  udgjøre 
en  Underafdeling  under  Kommando  af  en  subaltern  Officer,  som  kaldes 
Schan-kuan,  1000  Soldater  danne  en  Enhed,  som  kaldes  Tsien-tsung; 
Pa-tsung  er  en  Militærstyrke  paa  3—5000,  Tun-ling  paa  indtil 
10000  Mand. 

Enhver  Mandschu  er  af  Fødsel  Soldat.  Han  faar  indtil  sit 
16de  Aar  IV2  Taél  (c.  8  Kroner)  maanedlig  i  Sold  af  Kejseren.  Med 
sit  16de  Aar  bliver  han   indrangeret   i  Armeen,    og  hans   maanedlige 

Indtægt  stiger  til  3  å    i  Sølvtaél  og  30  Pund  Ris;  han  bliver  ligeledes 
klædt  paa  Statens  Bekostning. 

.Militær-Mandarinernes  (Officerernes)  Gage  er  meget  forskjellig; 
i  Almindelighed  kan  det  dog  anføres,  at  en  Sche-tschan  maanedlig 
faar  6  Taél,  en  Schan-kvan  12—30  Taél,  Befalingsmanden  over  en 
Tsien-tsung  50—100  Taél,  over  en  Pa-tsung  60—200  Taél  og  Chefen 
for  en  Tun-ling  300 — 600  Taél  i  Penge  samt  et  tilsvarende  Kvantum 
Ris.  Disse  Gager  ere  dog  kun  nominelle,  og  saa  vel  Mandskabet  som 
de  høje  Befalingsmænd  gribe  til  overalt,  hvor  de  spore  noget,  for  i 
Virkeligheden  at  have  nogle  Smaapenge  i  Lommen. 

Soldaterne  ere  meget  frygtede  af  Befolkningen  paa  Grund  af 
deres  Røverier.  Det  kan  hænde,  at  Beboerne  i  Landsbyerne,  allerede 
naar  smaa  militære  Afdelinger  komme  marscherende,  flygte  og  slæbe 
alle  sine  Værdisager  med  sig,  som  uden  Redning  vilde  være  tabte, 
hvis  en  Ping-ting  fik  Øje  paa  dem. 

Foruden  Mandschuerne  kan  enhver  anden  Kineser  blive  Soldat, 
forudsat  at  han  har  den  fornødne  Protektion,  der  hører  til  for  at 
blive  optagen  i  denne  Stand.  Duelighed  er  en  Bisag,  og  krumme, 
puklede,  enøjede  eller  døve  Soldater  høre  ikke  til  Sjældenhederne  i 
den  kinesiske  Armé.  Tjenesten  er  en  Forretning.  Hvis  Soldaten  ikke 
synes  mere  om  sin  Stand,  kan  han  uhindret  gaa  og  senere  atter 
træde  ind,  hvis  dette  maatte  være  hans  Ønske.  De  fleste  foretrække 
dog  at  vedblive  at  være  Soldater  lige  til  deres  Død.  De  ere  da 
forsørgede. 

Bliver  en  Soldat  syg,  forlanger  han  nogle  Ugers  Orlov  for  at 
komme  sig.  Han  kan  selv  vælge,  hvor  han  vil  opholde  sig  og  røge 
sit  Opium,  og  beholder  sin  Sold.  Saarede  Soldater  blive  sendte  hjem 
og  faa  af  Kejseren  enten  en  Bevilling  som  Tigger  eller  ogsaa  deres 
tidligere  Sold. 

Kun  i  faa  Garnisoner  er  Soldaternes  Beskjæftigelse  bunden 
til  en  bestemt  Orden  i  Dagens  Løb. 

Alle  Kinesere  staa  tidligt  op  om  Morgenen,  følgelig  ogsaa 
Soldaterne.  Naar  derfor  Krigeren  om  Morgenen  Klokken  5  forlader 
sit  Leje,  efter  at  et  Skud  er  affyret  fra  Kastellet  og  en  langtrukken 
Fanfare  blæst,  er  dette  kun  Vanens  Magt.  Han  kunde  lige  saa 
godt  sove  indtil  Middag.  Det  hører  til  de  største  Sjældenheder,  at 
Officererne  visitere  Mandskabet;  i  saa  Fald  sker  dette  i  Løbet  af 
Formiddagen. 

Hver  ti  Mand  have  deres  eget  Køkken.  De  forstaa  at  til- 
berede ganske  velsmagende  Retter  af  de  Vitualier,    som  de   faa  eller 

røve.  Der  er  ikke  ansat  bestemte  Tider  til  Maaltiderne.  Saasnart 
Appetiten  indfinder  sig,  bliver  der  kogt  og  spist.  Den  Soldat,  der  er 
saa  heldig  at  have  Station  i  det  indre  af  Riget,  har  under  alle  Om- 
stændigheder Eftermiddagen  fri.  Klokken  9  om  Aftenen  bliver  der 
atter  affyret  et  Skud  fra  Kastellet  for  at  erindre  de  Soldater,  der  have 
Lyst  til  at  gaa  hjem,  om, 'hvor  Kasernen  befinder  sig. 

Til  et  stort  Antal  af  Soldaterne  i  den  staaende  Hær  er.  som 
vi  allerede  have  hørt,  Vedligeholdelsen  og  Opsigten  med  Handelsvejene 
overdraget;  de  blive  for  denne  Tjeneste  lønnede  med  en  højere  Sold, 
der  dog  rigtignok  ogsaa  kun  bestaar  af  glimrende  Løfter. 

De  fleste  Soldater  ere  gifte;  men  det  forekom  mig,  som  om 
alle  disse  Ægteskaber  kun  bleve  sluttede  som  Følge  af  en  gammel 
Skik.  thi  Konen  opholder  sig  i  Almindelighed  hos  sine  Slægtninge  og 
ikke  hos  sin  Ægtefælle.  Jeg  udspurgte  ofte  Soldaterne  i  vor  Eskorte 
om  disse  Forhold.    »Er  Du  gift?«   —  »Ja!«  —  »Hvor  er  Din  Hustru?« 

—  »Hos  sin  Moder.«  —  »Har  Du  Børn?«  —  »Ja.«  —  »Hvor  mange?« 

—  »Tre  —  fire  —  .«  —  »Hvem  sørger  for  dem?«   —   »Deres  Moder.« 

—  »Naar  saa  Du  sidste  Gang  Din  Kone?«  —  »Aa,  det  er  længe  siden.« 

Om  de  kinesiske  Soldaters  Bevæbning  har  jeg  allerede  talt  i 
Kapitlet  »Schanghai«,  jeg  skal  blot  endnu  sige  et  Par  Ord  om  Offi- 
cerernes Stilling. 

Ligesom  den  civile  Embedsmand,  saaledes  faar  ogsaa  Officeren 
først  sin  Rang,  efter  at  han  heldigt  har  underkastet  sig  en  offentlig 
Prøve.  Skjøndt  de  forelagte  Spørgsmaal  ogsaa  gaa  ud  paa  den  rigtige 
Tydning  af  de  fortrinligste  Klassikere,  forlanger  dog  Examenskommis- 
sionen  ikke  af  Offlcersaspiranterne  en  saa  skarp  Forstandsvirksomhed 
som  af  Kandidaterne  til  politiske  Embeder.  Som  Følge  heraf  er  ogsaa 
en  Officers  Stilling  mindre  anset,  og  de  have  ingen  Indflydelse,  der  er 
værd  at  omtale. 

Selv  de  højere  Officerer  ere  de  subalterne  Civilembedsmænd 
underordnede;  de  faa  alle  Befalinger  af  disse  og  maa  følge  deres  Be- 
stemmelser; ved  Besøg  indbyrdes  ere  de  forpligtede  til  al  præstere  den 
første  Hilsen,  der  i  de  fleste  Tilfælde  bestaar  i  et  Knæfald.  Ved  høj- 
tidelige Lejligheder  tilkommer  Forrangen  og  Ærespladsen  under  alle 
Omstændigheder  Civilembedsmanden.  Kun  Mand sch uofficererne  gjøre 
en  Undtagelse  ligeoverfor  de  politiske  Embedsmænd.  Som  Repræsen- 
tanterne for  den  egentlige  Krigerkaste  staa  de  som  jævnbyrdige  ved 
Siden  af  Civilembedsmændene  og  modtage  de  samme  Æresbeviser 
som  disse.     Det  hænder  ikke  saa  sjældent,    at  Ledelsen  af  den  indre 

Politik  ogsaa  bliver  betroet  Tatargeneraler,  og  saaledes  træffe  vi  i  mange 
Provinser  de  højeste  Værdigheder  forenede  i  en  Mandschus  Person. 

Forskjellen  i  Rangstillingen  giver  sig  ogsaa  til  Kjencle  i  Man- 
darinernes Befordringsmidler.  Civilembedsmanden  gjør  kun  sine  Besøg 
i  en  Bærestol,  hvis  Størrelse  og  Farve,  svarende  til  Besidderens  Rang, 
ere  bestemte  ved  en  særlig  Lov;  Officeren  derimod  skal  kun  lade  sig 
se  til  Hest.  Ligesom  Mandskabets,  saaledes  ere  ogsaa  Officerernes 
Heste  for  største  Delen  smaa,  men  kraftige  og  udholdende  Dyr,  som 
kunde  opnaa  et  langt  bedre  Udseende,  hvis  man  lod  dem  blive  en 
opmærksom  Pleje  til  Del.  De  mongolske  Ponier  ere  saaledes  i 
højeste  Grad  forsømte  og  over  det  hele  bedækkede  med  Utøj.  De 
niere  formuende  Officerer  ride  paa  Mulæsler,  hvis  Manker  ere  afskaarne. 
Et  smukt  udvoxet  Mulæsel  koster  i  Kina  100  til  150  Taél  (525  til  850 
Kroner),  en  stor  Sum  for  en  subaltern  Officer. 

Officererne  bære  en  lignende  Uniform  som  Embedsmændene 
og  adskilles  kun  ved  et  rigt  broderet  Rovdyrbillede  paa  Brystet  og 
Ryggen  af  deres  Gaiadragt  af  blaa  Silke,  medens  de  sidste  som  Tegn 
paa  deres  Værdighed  paa  lignende  Maade  bære  en  broderet  Fugle- 
skikkelse.    Alle  Officerer  ere  ubevæbnede. 

Fortet,  som  vi  nu  skulle  bese,  var  paa  Grund  af  Paraden  paa 
splendid  Maade  smykket  med  Faner  og  Standarter.  Kommandanten 
ventede  paa  os  i  Porten  og  førte  os  ind  i  Gaarden,  hvor  Mandskabet 
var  opstillet  i  to  Geledder.  Saasnart  Soldaterne  fik  Øje  paa  os, 
præsenterede  de  Gevær.  Enhver  førte  Vaabenet  frem  foran  Brystet 
efter  Behag  og  saa  godt  og  hurtigt,  som  han  formaaede  det.  Vi 
passerede  langs  Fronten  og  begav  os  derpaa  efter  Oberstens  Indbydelse 
til  hans  beskedne  Bolig. 

Medens  Theen  blev  serveret,  lagde  Soldaterne  deres  Geværer 
til  Side  og  stormede  dels  Værelset,  dels  belejrede  de  Vinduet,  hvis 
Papirsruder  vare  forsvundne  inden  faa  Minuter.  Mandarinen  lod  sig 
imidlertid  ikke  i  mindste  Maade  forstyrre  i  Nydelsen  af  sin  Vandpibe. 
Medens  han  bestræbte  sig  for  at  binde  sig  selv  den  skjønneste 
Laurbærkrands ,  idet  han  skildrede  den  mønsterværdige  Organisation 
og  strenge  Disciplin,  som  udmærkede  hans  Troppestyrke,  kunde  jeg 
tage  hans  Bolig  i  nærmere  Øjesyn.  Det  mørke  Værelse  maalte  højst 
sex  Skridt  i  Firkant  og  lignede  mere  en  Fangecelle  end  en  Stabsofficers 
Bolig.  Væggene  vare  af  Ler;  Loftet  bestod  af  et  Flætværk  af  Bambus, 
fra  hvis  Kvadrater  Levningerne  af  et  forhenværende  Papirbetræk  hang 
ned  i  Laser;  Gulvet  bestod  af  den  blotte  Jord,  var  fugtigt  og  klæbrigt, 
og   i  Fordybninger  havde  Sjatter  af  borthældt  The  og   andre  Fluida 

dannet  flere  ilde  lugtende  Pytter.  I  den  mørkeste  Krog  af  Værelset 
stod  der  et  skrøbeligt  Træstillads,  Oberstens  Seng,  som  til  Beskyttelse 
mod  Mosquitoer  var  omgivet  af  et  Telt  af  hvid  Bomuld.  Tre  Stole 
og  et  lille,  raat  sammentømret  Bord  kompletterede  Bohavet. 

Efter  et  Kvarters  kedelig  Passiar  opfordrede  Kommandanten 
os  til  nærmere  at  inspicere  den  militære  Dressurs  Art  og  Maade.  Vi 
ombyttede  gjerne  det  snævre  Bums  tunge  Atmosfære  med  den  friske 
Luft  i  Forgaarden.    - 

Mandskabet  fattede  Geværerne  og  formerede  to  Geleder.  En 
subaltern  Officer  traadte  frem  for  Fronten  og  kommanderede  paa 
engelsk.  Hverken  han  eller  Soldaterne  forstod  Ordene,  men  det 
gjorde  ikke  noget,  Officeren  kommanderede  godt  og  markeret,  og 
hans  Folk  havde  allerede  vænnet  sig  til  hans  kraftige  Stemmes  Klang. 
Præstationerne  begyndte  med,  at  Mandskabet  i  første  Geled  blev  afdelt, 
idet  han  højt  talte  fra  one  til  fifty.  Enhver  Mand  maatte  højt  udraabe 
sit  Numer.  Man  ser  ser  strax  det  upraktiske  i  et  saadant  Arrangement. 
Hvis  f.  E.  Nr.  5  mangler  paa  sin  Plads,  opstaar  der  et  Hul,  som  ikke 
bliver  udfyldt,  thi  Nr.  6  kjender  kun  Begrebet  six  og  de  Forbindelser, 
som  knyttes  dertil  ved  det  paagældende  Kommandoord.  Saadanne 
nye  Indretninger,  der  kun  ere  rent  formelle,  tjene  kun  til  i  alvorlige 
Tilfælde  at  fremkalde  uundgaaelig  Forvirring.  I  Vusung-Fortet  hørte 
vi  tyske  Kommandoord,  General  Pita-schen  kommanderede  paa  fransk, 
i  Su-tschou  lære  Soldaterne  engelsk;  i  det  øvrige  Bige  smøles  der  paa 
kinesisk.  —  Er  ikke  dette  en  babylonisk  Taarnbygning,  som  en  Gang 
maa  styrte  sammen? 

I  den  følgende  halve  Time  beundrede  vi  Formering  af  Geleder 
og  Dobbeltgeleder.  Alle  disse  Manøvrer,  saa  vel  som  Markering  af 
Marschtempo,  bleve  udførte  paa  Stedet. 

Soldaterne  vare  snart  trætte,  og  Obersten  tillod,  at  der  blev 
Hvil,  under  hvilken  vi  ikke  havde  andet  at  gjøre  end  paa  ny  at  drikke 
The  i  hans  Bolig. 

Derpaa  begyndte  Exercitsen  med  de  Kruppske  Kanoner.  Skytset 
stod  i  forskjellige  Nischer  i  den  vidtløftige  Bygning.  To  af  dem 
havde  Ærespladsen  foran  Oberstens  Bolig.  Paa  Lavetterne  hang  de 
forskjellige  Bambusinstrumenter,  som  bleve  anvendte  til  korporlig 
Revselse  af  pligtforglemmende  Soldater. 

Paa  Overfladen  ere  disse  Kanoner  godt  holdte  og  blankt 
pudsede,  men  Kanterne  af  Udtrækkene  formeligt  forsvinde  under  et 
mægtigt  Lag  Rust.  Jeg  bemærkede  i  det  hele  13  Kanoner  af  større 
Kaliber,    fire  P/2  Tommes  Bjergskyts    og    endelig    en,    der   var    for- 

førdiget  i  Arsenalet  i  Lan-tschou-fu ,  hvis  Lavet  var  saa  skrøbelig, 
at  Obersten  maatte  advare  os  for  et  nøjere  Eftersyn  af  dette  Møn- 
sterarbejde. 

Exercitsen  med  de  tyske  Kanoner  gik  langt  mere  præcis,  end 
jeg  havde  ventet.  Artilleristerne  behøvede  kun  hver  Gang  et  halvt 
Minut  for  at  gjøre  Kanonen  klar  til  Skud.  Vi  bleve  dog  ogsaa  snart 
kjede  af  at  se  her  paa. 

Medens  vi  igjen  drak  The,  sendte  Obersten  et  Bud  til  Vice- 
kongen med  Spørgsmaal,  om  han  vilde  tillade,  at  man  viste  os  Skyd- 
ning med  skarp  Ladning.  Budet  kom  sveddryppende  tilbage  og 
meldte,  at  Tso  tillod,  at  der  maatte  affyres  tre  Skud,  dog  maatte 
Obersten  med  sit  Hovede  indestaa  for,  at  der  ikke  hændte  Europæerne 
nogen  Ulykke  deeved.  Det  største  Stykke  Skyts  blev  nu  af  12  Mand 
trukket  ud  af  Kastellet  ned  i  en  udtørret  Flodseng,  afprodset  og 
rettet  mod  Syd. 

1  3000  Skridts  Afstand  var  opført  en  Lervold,  15  Alen  i 
Firkant,  som  Skydeobjekt,  og  dens  Centrum,  en  skrigende  rød  Skive. 
traadte  tydeligt  nok  frem.  Oppe  paa  Volden  vajede  en  stor  Fane, 
hvilken  Kineserne  i  mange  Maaneder  forgjæves  havde  anstrengt  sig 
for  at  skyde  ned. 

Obersten  skød  det  første  Skud.  Han  sigtede  længe  men  uden 
Held;  Granaten  slog  ned  i  Jorden  og  exploderede  400  Skridt  foran 
Skiven.  Hans  Undergivnes  Haanlatter  berørte  ham  slet  ikke;  han 
lod  lade  med  Fuldkugle  og  prøvede  sin  Lykke  nok  en  Gang.  Kuglen 
susede  til  venstre  forbi  Skiven.  Det  tredie  Skud  affyrede  jeg,  men 
jeg  opnaaede  kun  yderligere  at  forøge  Soldaternes  Munterhed.  Efter 
endt  Forestilling  trak  Soldaterne  med  Besvær  Skytset  tilbage  til  Kasernen. 
Glad  bevæget  meddelte  Obersten  os,  at  Tso  nu  vist  nok  vilde  ud- 
nævne den  prøvede  Kanon  til  Mandarin  med  den  røde  Knap. 

Inden  vi  tog  Afsked  med  Soldaterne,  opfordrede  Obersten  os 
til  ogsaa  at  prøve  Infanteriets  Geværer.  Han  lod  i  den  Hensigt  et 
lille  Brædt  opstille  som  Skive  foran  den  befærdede  Vej,  udsøgte  det 
bedste  Gevær  og  ladede  det  paa  følgende  Maade;  han  tog  en  Patron, 
rystede  Krudtet  ned  i  Løbet  og  lod  en  Blykugle  glide  ned  paa  Kornene. 
Endskjøndt  Maalet  kun  var  60  Skridt  borte,  gik  af  de  mange  Skud 
kun  en  Kugle  gjennem  Brædtet.  Under  saadanne  Forhold  maatte 
det  vække  Oberstens  største  Forbavselse,  da  han  senere  i  vor  Have 
fik  at  se,  hvorledes  vi  med  vore  Bagladere  kunde  pille  Ravnene  ned 
fra  Stadsmuren  i  en  Afstand  af  300  Skridt. 

Den  14de  April  1879,  108  Dage  efter  Vinterens  Begyndelse, 
blev  Foraarsfesten ,  Tsing-min,  fejret.  Tre  Dage  efter  Tsing-min 
foretager  saa  vel  den  kinesiske  Kejser  som  enhver  Gouvernør,  ledsaget 
af  hele  sin  Hofstat,  en  Spadseretur  paa  omtrent  5  Lis  Længde  gjennem 
Markerne  for  at  vise  Befolkningen,  i  hvilken  høj  Grad  de  interessere 
sig  for  Sæden  og  dens  Væxt.  Det  er  den  eneste  Gang  om  Aaret, 
hvor  disse  høje  Herrer  anstrenge  deres  Fødder.  Tso  havde  til  denne 
Udflugt  taget'  en  stor,  bredskygget  Straahat  paa  (Soldaternes  sæd- 
vanlige Hovedbedækning  om  Sommeren),  gamle,  forslidte  Silkeklæder 
paa  Kroppen  og  Straasandaler  paa  Fødderne.  Sin  fortalte  mig  ved 
denne  Lejlighed,  at  der  i  det  indre  af  Kejserresidensen  i  Peking  fandtes 
en  Mark,  paa  hvilken  Keiseren  ved  Tsing-min-Festen  pløjede  med  en 
gylden  Plov. 

Foraarssolens  vederkvægende  Straaler  blødgjorde  endelig  ogsaa 
Tso-tsung-tangs  »gode  Hjerte« ;  efter  mangfoldige  Underhandlinger 
fik  vi  endeligt  den  uventede  Tilladelse  til  allesammen  at  passere  Muren 
for  at  rejse  til  Tung-hoan-shien. 

De  faa  Dage,  vi  endnu  havde  til  vor  Raadighed,  benyttede 
vi  til  at  sortere  Bagagen,  thi,  da  vi  atter  skulde  vende  tilbage  til 
Su-tschou,  vilde  vi  lade  en  stor  Del  af  denne  tilbage  i  Tautaiens 
Varetægt. 

To  Dage  før  vort  Opbrud  fik  vi  den  glædelige  Overraskelse 
at  modtage  Efterretninger  fra  Europa.  Ved  godhedsfuld  Mellemkomst 
af  den  tyske  Gesandt  i  Peking,  Herr  von  Brandt,  som  havde  foran- 
lediget Afsendelsen  af  en  Kourer,  kom  vi  i  Besiddelse  af  »Neue  freie 
Presse«,  hvis  Numre  ganske  vist  allerede  vare  et  halvt  Aar  gamle, 
men  som  dog  for  os  indeholdt  Nyheder  i  massevis.  Jeg  skal  stedse 
erindre  mig  de  Aftener,  da  vi  ved  en  mat  Belysning  studerede  dette 
Blads  Spalter.  Meddelelserne  om  europæiske  Begivenheder  lod  os 
aldeles  glemme,  at  vi  vare  saa  langt  borte  fra  Hjemmet.  Vi  erfarede 
Begivenhederne  i  Bosnien,  jeg  læste  i  Tabslisterne  fra  Serajevvo  mange 
Navne  paa  kjære  Kammerater,  vi  kappedes  om  at  læse  højt  for  hver- 
andre de  mest  interessante  Hændelser  —  kort  sagt,  der  var  Opstaaet 
en  saadan  Livlighed  iblandt  os,  som  kun  den  kan  forstaa,  der  nogen- 
sinde har  befundet  sig  i  lignende  Forhold.  Da  vi  havde  slugt  Avisernes 
Indhold  lige  til  Avertissementerne,  traadte  igjen  Virkeligheden  os  for- 
Øje  og  med  den  en  forbigaaende,  let  Følelse  af  —  Hjemve. 

I  Anledning  af  den  Forsendelse,  vi  havde  modtaget  fra  Peking, 
vil  jeg  benytte  Lejligheden  til  her  i  Slutningen  af  dette  Kapitel  at  for- 
tælle  lidt   om  Postforholdene  i   det  indre    af  Kina.      En   regelmæssig 

Postforbindelse  existerer  ikke.  Naar  en  Ven  vil  meddele  den  anden 
noget  skriftligt,  saa  angaar  det  altid  kun  Forretninger,  og  dette 
Spørgsmaal  bliver  da  afgjort,  naar  en  Varetransport  afgaar  til  det 
paagældende  Sted.  Der  har  ganske  vist  i  Kina  dannet  sig  et  Kon- 
sortium af  Kjøbmænd,  som  har  paataget  sig  ved  Hjælp  af  deres 
Karavaner  at  vedligeholde  en  Postforbindelse  mellem  de  større  Byer  i 
Riget,  men  de  usikre  Handelsforhold  paa  den  ene  Side,  de  vexlende 
Forhold  i  Kommunikationsvejenes  Farbarhed  og  navnlig  Transport- 
førernes Sendrægtighed  paa  den  anden  Side  bevirke,  at  der  ikke  kan 
være  Tale  om  en  regelmæssig  Forbindelse. 

Hvis  vi  havde  været  henviste  til  denne  Post,  havde  vi  næppe 
paa  hele  vor  Landrejse  faaet  nogen  Efterretning  fra  Peking  eller 
Europa.  Vore  Breve  bleve  besørgede  ved  Statskourerer,  som  til  enhver 
Tid  staa  til  Regeringens  Raadighed,  hvis  det  skulde  behøves. 

Systemet  med  at  lade  Brevene  besørge  ved  Kourerer,  saaledes 
som  det  bruges  i  Kina,  turde  være  enestaaende.  Peking,  Kejserstaden, 
er  naturligvis  Midtpunktet  for  alle  Efterretninger,  der  indløbe  eller 
afgaa.  Herfra  strække  Hovedvejene  sig  straaleformigt  ud  til  alle 
Provinshovedstæderne,  og  derfra  igjen  til  de  mere  betydende  Embeds- 
byer  i  Provinsen.  Paa  alle  disse  Veje,  lige  meget  om  de  gaa  gjennem 
Ørkenen  eller  løbe  paa  Tibets  Højsletter,  findes  med  højst  100  Lis 
Afstand  Relaisstationer  for  Kourererne. 

Om  end  Afstanden  er  nok  saa  stor,  er  den  afgaaende  Kourer 
forpligtet  til  egenhændig  at  aflevere  den  modtagne  Depesche  paa  Be- 
stemmelsesstedet. Brevkouverten  indeholder  en  Side,  paa  hvilken  skal 
optegnes  Dag  og  Time,  da  Rytteren  passerede  Relaisstationen,  af  den 
dersteds  ansatte  Embedsmand.  Koureren  rider  Dag  og  Nat  uden  Af- 
brydelse i  Trav,  han  spiser,  drikker  og  sover  i  Saddelen,  og  bliver  til 
sidst,  naar  Kræfterne  forlade  ham,  paa  Stationerne  løftet  fra  den  ene 
Saddel  over  i  den  anden.  Den  mindste  Afstand,  han  maa  tilbagelægge 
i  Tjenesten  i  Løbet  af  24  Timer,  er  500  Li  (omtrent  20  Mil),  og  ved 
paatrængende  Lejlighed  er  han  —  hvor  utroligt  det  end  lyder  —  for- 
pligtet til  dagligt  at  ride  600  Li  i  Galop. 

Det  er  derfor  ikke  til  at  forundre  sig  over,  at  mange  Kourerer, 
som  uden  Afbrydelse  fare  fra  Lassa  til  Peking  eller  omvendt,  falde 
døde  af  Hesten  eller  i  al  Fald  paa  Endestationen  maa  løftes  af  Saddelen 
i  et  tyføst  Delirium.  Derfor  ere  disse  Mænd  ogsaa  de  eneste  i  Kina, 
som  lønnes  af  Staten  med  klingende  Mønt. 

Afrejse  fra  Su-tschou.  —    Kia-yii-kvan.  —  Luftspejlinger.    —   Oasen  Tseha-tjen-hia. 
—   Yiimen-shien.    —    En    Sandstorm.  —   Ansi-fan.    —    Tung-hoan-shien.   —   Grotte- 
templet   Tsien-fu-tung.  —   Tapan-san.  —   Tilbagerejse.  —   De  henrettedes   Hoveder. 
—  Nye  Forhandlinger.  —  Tso-tsung-tang  som  Husherre.  —  Afreise   til  Sininar-fu. 


Den  16de  April  udleverede  Tsu-fsung-tang  os  det  Pas  til  at  passere 
den  kinesiske  Mur,  som  vi  saa  haardt  havde  stridt  for.  Den  17de 
forlod  vi  Su-tschou.  Vi  drog  videre  imod  Vest,  men  Kokken  Totai 
mod  Øst. 

Som  jeg  allerede  har  sagt,  var  han  en  Mandschu,  altsaa  af 
Fødsel  og  Kald  Soldat.  Skuffede  Forhaabninger  om  et  hurtigt  Avance- 
ment bestemte  ham  i  sin  Tid  til  at  ombytte  Sværdet  med  Køkken- 
skeen. Allerede  for  flere  Uger  siden  begyndte  den  ellers  saa  højrøstede 
Mand  at  hænge  med  Hovedet,  i  en  Sløvheds  Tilstand  slagtede  han 
endog  de  ældste  Høns.  Pludseligt  tog  han  sig  atter  sammen,  trak  sin 
Stadsdragt  paa  og  lod  sig  melde  hos  Expeditionens  Chef.  »Jeg  har«, 
sagde  han,  »fra  mit  Hjem  faaet  den  smigrende  Efterretning,  at  jeg  er 
bleven  udnævnt  til  Officer  ved  en  Schan-kuan.     Jeg  beder  derfor  om 

min  Afsked.     Hvis  I  imidlertid  ville  fordoble  min  Løn  — —  « 

»Gratulerer!  —   Lykkelig  Rejse!« 

Ingen  i  den  hele  Verden  er  uerstattelig,  heller  ikke  en  Kok  i 
Kina.  Kung-sche  overtog  allerede  Dagen  før  vor  Afrejse  de  løbende 
Forretninger  ved  vor  Husholdning  og  gjorde  sig  de  følgende  Dage 
Umage  for  at  stille  sin  Ærlighed  i  det  bedste  Lys  derved,  at  han  ved 
en  uimodsigelig  Beregning  paaviste  de  Summer,    for  hvilke  Totai  paa 

en  uforsvarlig  Maade  havde  narret  Greven.     Hvis  jeg  ikke  tager  fejlr 
beløb  de  saaledes  sparede  Udgifter  sig  til  500  Taél. 

Det  var  en  uvenlig  Dag.  vi  forlod  Residensen.  En  iskold 
Storm  fra  Nordvest  drev  Sneen  og  Regnen  imod  os  med  al  sin  Kraft. 
Hele  Omegnen  var  indhyllet  i  et  taaget  Graat.  Snart  havde  vi  Oasens 
Vegetationsgrænse  bagved  os ,  og  den  ved  sortmalede  Taarne 
markerede  Vej  førte  nu  igjen  over  Stenørkenens  grove  Grus.  Besæt- 
ningen i  Taarnene,  der  har  Opsyn  med  Vejen,  har  det  Hverv  at  holde 
denne  i  10  Skridt  Brede  fri  for  store  Stene,  saa  at  den  ogsaa  er 
passabel  for  Trækarrer.  Endskjøndt  Kameler  her  fortrinsvis  anvendes 
til  Transport,  benyttede  vi  dog  igjen  fem  af  de  bekjendte  Pakvogne. 

Da  Vinden  i  Aftentimerne  lagde  sig,  og  Atmosfæren  blev 
renere,  fik  vi  endelig  Øje  paa  den  betydningsfulde  Port  Kia-yii-kvan, 
hvis  Tinder  endog  forlenede  den  paa  dette  Sted  nyopførte  Mur  med 
en  vis  Majestæt.  I  Øst  hæver  sig  i  faa  Lis  Afstand  det  kløftede 
Po-san,  en  tilsyneladende  isoleret,  utilgængelig  Fjeldtop  af  9000  Fods 
Højde,  og  i  Syd  slutter  et  omtrent  6000  Fod  højt,  tværsliggende 
Klippedrag  sig  saaledes  op  til  Muren,  at  Porten  som  saadan  virkelig 
faar  en  Vigtighed,  der  ikke  maa  undervurderes,  thi  da  det  omgivende 
Terrain  ikke  kan  passeres,  rnaa  man  igjennem  Kia-yii-kvan.  Den 
kinesiske  Mur  ender  i  en  Bue  ved  Foden  af  Nan-san  (61/g  Mil  fra 
Kia-yii-kvan).  Dens  hele  Længde  fra  den  mandschuriske  By  Girin  ved 
Sungari  (Biflod  til  Amur)  til  Kia-yii-kvan  er  400  Mil.  Den  anden 
Kia-yii-kvan  ved  Murens  vestlige  Ende,  som  er  angivet  paa  de  fleste 
Kort,  existerer  slet  ikke. 

Det  sandede  Højdedrag  i  Ørkenen  ved  Kia-yii-kvan  (c.  5000 
Fod)  danner  Vandskællet  mellem  Kara-nor  (Sula-hos  Munding)  og  01- 
hung-ho.  Den  absolute  Højde  af  Grunden  maa  ogsaa  være  Aarsagen 
til.  at  Drikkevandet  virkeligt  er  af  fortrinlig  Godhed. 

Byen  Kia-yii-kvan,  der  er  omgivet  af  en  mægtig  Stenmur,  er 
lille  og  svagt  befolket.  Som  man  fortalte  i  Su-tschou,  blev  Porten 
bevogtet  af  500  Soldater.  Ogsaa  her  ansatte  Kineserne  Garnisonens 
Styrke  for  højt:  den  androg  højt  Fjerdedelen  af  det  nævnte  Tal.  Vi 
vare  næppe  dragne  ind  i  Kun-kvanen,  førend  Byens  Kommandant 
indfandt  sig  og  forlangte  at  se  vort  Pas.  Først  efter  at  han  havde 
overbevist  sig  om  Papirernes  Ægthed,  tillod  han  os  at  bevæge  os  frit 
i  Byen.  Den  egentlige  Port  bestaar  af  tre  massivt  byggede  Stentaarne 
med  stærkt  snørklede  Trætage,  paa  hvis  Karnaper  tre  Soldater  stadigt 
holdt  Vagt.  De  stærke,  jernbeslagne  Portfløje  ere  altid  lukkede.  En- 
hver ankommende  eller   afgaaende  Karavane,    som    ikke  paa   tilfreds- 

stillende  Maade  kan  legitimere  sig,  skal  altid  uden  Barmhjertighed 
blive  vist  tilbage  af  de  tjenestegjørende  Soldater.  Jeg  behøver  vel  for- 
øvrigt ikke  nærmere  at  udvikle,  at  Sølv  i  saadanne  Tilfælde  ogsaa 
gjælder  som  et  godt  Pas. 

Da  vi  den  næste  Morgen  havde  Muren  bag  ved  os,  befandt 
vi  os  i  en  af  de  mest  trøstesløse  Dele  af  Ørkenen.  Himlen  var  skyfri, 
intet  Vindpust  bevægede  Luften,  og  den  ophedede  Sandbund  forøgede 
Solens  Glød  ved  Middagstid  til  det  dobbelte.  Det  var,  som  om  vi, 
efter  at  have  passeret  den  kinesiske  Mur,  vare  førte  fra  Provinsen 
Kan-sus  Vinter  ind  i  en  tropisk  Sommer.  Nan-san  Bjergenes  Ud- 
løbere traadte  stadigt  længere  og  længere  tilbage  i  Syd,  og  deres 
isdækkede  Tinder  og  Kæmpegletschere  straalede  langt,  langt  borte 
som  blankt  polerede  Sølvhjelme,  medens  den  ensformige,  med  Rulle- 
sten bedækkede  Ørkenflade  foran  os  smeltede  sammen  med  den  fjærne 
Horisont. 

De  eneste  levende  Væsener,  vi  den  Dag  mødte,  vare  Antiloper. 
Uagtet  disse  Dyr  paa  ingen  Maade  vare  sky,  lykkedes  det  dog  ingen 
af  os  at  nedlægge  noget  ved  denne  Lejlighed.  Sandsynligvis  bar 
Straalebrydningen ,  der  var  forøget  paa  Grund  af  den  ophedede  Luft, 
Skylden  for  det  daarlige  Resultat.  Ligesom  man  paa  en  kold  Dag  vil 
se,  at  Gjenstande,  der  befinde  sig  i  Nærheden  af  en  Ild,  ligesom 
vibrerer  paa  Grund  af,  at  Luften  sættes  i  en  sittrende  Bevægelse  ved 
Varmen,  saaledes  ser  det  ogsaa  paa  varme  Dage  i  Ørkenen  ud,  som 
om  alle  Stenene  vare  i  en  urolig  Bevægelse. 

Ligesom  Fiskeren  først  maa  beregne  sit  Stød,  førend  han  med 
Haab  om  gunstigt  Udfald  slynger  sin  Harpun  mod  Fisken  i  Vandet, 
saaledes  maa  ogsaa  Jægeren  i  Egne,  hvor  Fata  morgana  driver  sit 
Spil,  ofte  sigte  i  en  ganske  anden  Retning  for  at  kunne  ramme. 

Enhver  kjender  det  Faktum,  at  Solens  Billede  allerede  er 
synligt,  medens  dette  Himmellegeme  endnu  staar  under  Horisonten. 
Aarsagen  ligger  deri,  at  Luften  bliver  desto  tættere  og  varmere,  jo 
nærmere  den  er  ved  Jordens  Overflade.  Paa  lignende  Maacle  blive 
alle  Lysstraaler,  som  falde  paa  den  ophedede  Luft  over  Ørkenens 
Grund,  reflekterede.  Fjærnere  værende  Gjenstande  blive  derved  hævede 
op  under  en  saadan  Synsvinkel ,  at  det  ser  ud ,  som  om  der  mellem 
disse  og  de  nærmere  liggende  udbreder  sig  en  Vandstribe,  gjennem 
hvilken  den  synlige  Horisont  forrykkes  længere  ud  i  det  fjærne. 

Disse  under  Navn  af  Fata  morgana  bekjendte  Fænomener 
iagttog  vi  daglig  i  Ørkenen,  naar  Solen  straalede  i  fuld  Pragt  paa 
Himmelen.      Just    i    disse    saa    varme    Timer    gjør  Tørsten    sig    mest 

gjældende.  Den  rejsende  ser  bestandigt  det  indbydende  Billede  af  en 
mørkeblaa  Indsø  foran  sig.  som  beskyller  Klipperyggens  Fod  og  ikke 
sjældent  afspejler  dens  Kanter  og  Kløfter;  uvilkaarligt  tænker  han 
paa  en  kvægende  Drik,  et  forfriskende  Bad,  men  jo  nærmere  han 
kommer,  desto  mindre  bliver  Vandfladen:  endeligt  er  den  forsvunden, 
og  hist  ved  den  fjærne  Stenhøj  blinker  allerede  ipjen  en  prægtig 
Bjergsø.  Saaledes  gjentages  uafbrudt  disse  Skuffelser  navnlig  i  hine 
Egne,  hvor  Mangelen  paa  Vand  er  føleligst. 


Fig.  119.     Kia-yu-kvan,  Porten  til  Ørkenen. 

Vor  Rejse  gjennem  Ørkenen  fik  en  behagelig  Afvexling  ved 
Tscha-tjen-hia.  Denne  lille  By  bestaar  af  fem  Huse,  der  ligge  midt 
i  en  vandrig  Steppe,  hvis  Centrum  dannes  af  en  Ferskvandsdam. 
Grønne  Træer  i  hundredvis  stod  ved  Vandet  og  gav  Oasen  en  ube- 
skrivelig Ynde.  Der  hvilede  en  ejendommelig,  højtidelig  Ro  over  denne 
Flade,  der  paa  alle  Sider  var  omsluttet  af  stejle  Højder,  Solen  skinnede 
varmt,  og  ingen  Luftning  hjalp  paa  den  trykkende  Lummervarme. 

I  Nord  begrænse  Palin-sans  sorte  Klippemasser  Horisonten, 
og  langt  ude  i  det  fjærne  rage  Nan-sankjædens  med  evig  Sne  be- 
dækkede Tinder  op  over  den  nøgne  Bjergkjedels  kredsformige  Bøjning 
mod  Syd.  Den  omtalte  lille  Sø  bærer  Navnet  Tscha-tjen-chai.  I 
denne  samles  Vandet  fra  tre  Bjergfloder,  som  i  deres  Afløb  kaldes 
Sula-ho,  (paa  alle  Kort  kaldes  det  Bulungir),  og  som  længere  mod 
Vest  falde  ned  i  Kara-nor.    en  forsumpet  Saltsø  uden  Afløb.     Skjondt 

Oasen  afgav  et  et  livligt  og  tiltalende  Billede,  saa  jeg  heller  ikke 
her  noget  Spor  til  Dyreverdenen;  ikke  en  Gang  en  Ravn  viste  sig  i 
Nærheden  af  Hytterne. 

Den  lille  Bys  kinesiske  Indbyggere  friste  Livet  ved  Handel  med 
Levnetsmidler  (næsten  udelukkende  Ris),  som  de  hente  fra  Su-tschou 
eller  Yumen-shien,  thi  selv  dyrke  de  ikke  Jorden.  De  Mulæsler  og 
Heste,  som  føres  gjennem  Ørkenen,  maa  under  de  for  Haanden 
værende  Omstændigheder  ligeledes  tage  til  Takke  med  en  usædvanlig 


Fig.  120.     Oasen  Tscha-tjen-bia. 

Føde.  I  Stedet  for  fugtet  og  rigeligt  med  Ærter  blandet  Hakkelse, 
hvormed  disse  Dyr  fodres  i  det  sydlige  Kan-su,  faa  de  nu  kun  tør 
Rishalm  og  efter  særlig  anstrengende  Marscher  Riskorn.  Man  ser 
strax  paa  dem,  at  de  kun  blive  lidet  tilfredsstillede  ved  en  saadan 
Fodring. 

Ogsaa  min  stakkels,  brave  Hest,  hvis  muntre  Overmod  tidligere 
ikke  kjendte  nogen  Grænse,  hang  sørgmodigt  med  Hovedet  og  rystede 
Manken,  naar  jeg  tilbød  den  en  Haandfuld  Ris.  Hvis  jeg  derimod 
som  Middagsmad  spiste  et  lille  Stykke  Dampbrød,  kom  den  hen  til 
mig  og  forstod  saa  uimodstaaeligt  at  bede  med  Øjnene,  at  jeg  endeligt 
delte  min  Ration  med  den.  Selv  de  i  Olie  bagte  Mahoa-Kringler  fandt 
Naade  for  min  lille  børstede  Hests  forvænte  Smag. 

Mellem  Tscha-tjen-hia  og  Yiimen-shien  udbreder  den  flade 
Ørken  med  sit  fine  Sand  sig  som  en  Kæmperidebane.  Kun  de  hvidblegede 
Knogler  af  døde  Muldyr  og  Kameler,  som  allevegne  skinne  paa  den 
graa  Bund,  bringe  nogen  Afvexling  i  Ensformigheden.  Ti  Li  fra 
Yiimen  opdagede  vi  atter  en  Vandaare,  som  kommer  fra  Syd  under 
Navnet  Kun-tschan-ho  og  flyder  ud  i  Sula-ho.  Naar  man  har  passeret 
Floden,  hører  Ørkenkarakteren  op;  paa  den  anden  Flodbred  trives 
igjen  Markfrugter,  og  det  paa  en  forholdsvis  frugtbar  —  Løss-Oase. 
I  en  Mils  Længde  fører  Vejen  afvexlende  mellem  Agerjord  og  Enggrund 
forbi  forfaldne  Landsbyer,  buddhistiske  og  mohamedanske  Templer, 
forbi  Vandingskanaler,  hvrs  Bredder  ere  beplantede  med  høje  Træer, 
og  dybe  Brøndhuller,  inden  man  faar  Byens  symmetriske  Mure  og 
Frugttræernes  løvfulcle  Kroner  der  indenfor  i  Sigte.  Vi  bleve  ventede  og 
komplimenterede  af  Øvrigheden  udenfor  Stadsporten.  Vi  holdt  vort 
Indtog  i  Byen  med  en  rød  Paraplui  foran  os,  medens  hele  Befolkningen 
gloede  paa  os  og  forhaanede  os.  De  Folk,  som  ikke  kunde  faa  Plads 
i  Hovedgaden,  havde  opslaaet  deres  Observatorium  paa  Tagene  eller 
i  Træerne.  Vi  tog  atter  ind  i  en  bedre  Bolig,  i  Mandarin-Kun-kvanen, 
som  vore  Folk  dog  først  maatte  rense  og  skure. 

Borgmesteren  gjorde  os  sin  Opvartning,  og  overrakte  os  en 
Æresgave,  bestaaende  af  en  Bede  og  fire  gamle  Høns,  med  hvilke 
sidste  Kokken  aldeles  ikke  vilde  have  noget  at  gjøre.  Ogsaa  vort 
Tjenerskab  blev  beværtet  paa  en  fornøjelig  Maade  af  Byen.  Yiimen- 
shien  har  faaet  sit  Navn  af  en  ældre  By,  Yumen-kvan,  der  laa  250 
Li  derfra,  men  som  nu  ikke  existerer  mere;  der  gives  herved  et  Bevis 
for,  at  der  forhen  har  været  en  sydlig  Handelsvej  til  Khotan,  hvis 
Spor  nu  aldeles  er  begravet  i  Sandet. 

Da  vi  vendte  hjem  efter  en  lille  Spadseretur  i  Byen,  var  den 
nedgaaende  Sols  purpurfarvede  Skin  mig  paafaldende.  Førend  jeg  gik 
til  Sengs,  bemærkede  jeg,  at  Barometret  siden  vor  Ankomst  var  faldet 
1  '5  Tomme. 

Den  næste  Morgen  lovede  en  smuk  Dag,  omendskjøndt  en 
stærk,  vestlig  Vind  allerede  tidligt  havde  rejst  sig.  Vinden  tog  imid- 
lertid til  med  hver  Time  og  steg  med  rivende  Hurtighed  til  en  Orkan, 
som  syntes  at  have  naaet  sit  Højdepunkt  Klokken  10  Formiddag. 
Uagtet  vi  havde  Sandbriller  paa,  var  det  ikke  muligt  at  holde  Øjnene 
aabne,  thi  Støvkornene  virkede  ligesom  glødende  Naalespidser  paa 
Synsnerverne.  Det  var,  ligesom  om  vi  bevægede  os  midt  inde  i  et 
tæt  Sandlag,  som  med  rivende  Hurtighed  bevægede  sig  mod  Ost. 

Jeg  saa  ikke  noget  til  mine  Ledsagere,  hele  Karavanen  var 
ligesom  bortblæst.  Dyrusumbuskene  i  umiddelbar  Nærhed  saa  ud  som 
udviskede  Taagebilleder  langt  borte.  Jeg  gav  kun  Agt  paa  min  tro 
Hest  og  overlod  mig  ganske  til  det  brave  Dyrs  Instinkt.  En  Gang 
imellem  gav  den  en  klagende  Lyd  fra  sig,  som  om  den  vilde  bebrejde 
mig,  at  jeg  uden  Medlidenhed  satte  dens  Kræfter  paa  en  saa  haard 
Prøve.  Undertiden  steg  jeg  af  for  at  rense  mine  Øjne  for  Sandet  men 
maatte  strax  klamre  mig  fast  til  Dyrets  Hals  for  ikke  at  blive  kastet 
omkuld  af  Stormen.  Ethvert  Vindstød  kastede  smaa  Sten  og  skarpt 
Sand  med  en  saadan  Kraft  i  Ansigtet,  at  det  blev  revet  til  Blods. 
Af  Vejen  var  der  intet  Spor  at  se.  Det  var  pinagtige  Øjeblikke,  naar 
jeg  en  Gang  imellem  maatte  tage  Kompasset  frem  for  at  orien- 
tere mig. 

I  det  hele  vedblev  Stormen  at.  rase  usvækket,  men  undertiden 
var  der  intermitterende  Momenter,  hvor  den  Larm,  der  frembragtes  i 
Luften,  kunde  sammenlignes  med  den  Lyd,  som  opstaar,  naar  en 
Fane  flagrer  i  alle  Retninger  i  en  heftig  Storm,  brager  i  alle  Folder, 
brister  itu  og  endelig  under  en  klagende  Lyd  flyver  bort  fra  Stangen. 
Dagen  svandt,  kort  sagt,  ligesom  i  en  Feberdrøm. 

Henimod  Middag  traf  jeg  Herr  Loczy.  Han  sad  dækket  saa 
godt  han  kunde,  bag  en  Klippeblok  og  ventede  paa,  at  han  skulde 
træffe  nogen,  der  var  i  Stand  til  at  give  ham  nærmere  Underretning. 
Vi  fortsatte  nu  i  Fællesskab  vor  Vej  i  stadig  Kamp  med  de  løsslupne 
Elementer  og  naaede  om  Eftermiddagen  en  Avlsgaard  af  Ler,  hvor  vi 
vadskede  Sandet  ud  af  Øjne  og  Ører  paa  os  selv  og  vore  Dyr.  Dog 
kunde  jeg  endnu  Uger  derefter  spore  de  fine  Korn  i  disse.  Lidt  efter 
lidt  samledes  ogsaa  vor  Karavane,  Mand  for  Mand,  ved  det  omtalte 
Hus.  Efter  en  kort  Hvile  fortsatte  vi  vor  afbrudte  Rejse.  Ved  Mørkets 
Frembrud  naaede  vi  endeligt  vort  Nattekvarter  Sio-ko-ye,  som  vi  saa 
inderligt  havde  længtes  efter.  Vi  befandt  os  nu  paa  en  udstrakt  Græs- 
steppe paa  Sula-hos  venstre  Bred. 

Alle  de  paa  tidligere  Kort  indtegnede  større  og  mindre  Søer 
langs  den  omtalte  Flods  Løb  kunne  føres  tilbage  til  dens  sumpede 
Bredder,  som  navnlig  allevegne  i  Græssteppen  have  temmelig  betyde- 
lige, skarpt  afskaarne  Rande  (indtil  30  Alens  Højde).  Dalbunden  er 
overalt  bevoxet  med  Siv  og  Stargræs,  hvori  talrige  Ænder  og  Sump- 
snepper have  opslaaet  deres  Hjem.  Paa  Steppen  finder  Jægeren  des- 
uden rigt  Bytte  af  Antiloper,  Ræve  og  Harer.  Den  usædvanlige 
Rigdom  paa  Vildt  skaffer  ogsaa  talrige  Rovfugle  Midler  til  deres 
Underhold.     I  nogen   Afstand    mod  Vest  løber  Floden  i  flere  omtrent 

l')()  Skridt  brede  Arme  i  træge  Slyngninger  gjennem  Dalsletten,  der 
udvider  sig  til  en  Brede  af  8  —  10  Li.  Et  opmuntrende  Sceneri  i 
Ørkenen  udgjøre  de  Enge,  bevoxede  med  Pile  og  Popler,  som  hisl 
o;,'  her  ligge  ved  dens  Bredder.  Der  kan  ikke  være  Tale  om  at  pas- 
sere Dalen;  ved  de  første  ti  Skridt  vilde  man  synke  i.  Efter  hvad 
jeg  hørte,  er  en  Overgang  over  Floden  kun  mulig  paa  et  Sted,  20  Li 
Øst  for  Sio-ko-ye.  Her  bryder  den  klare  Flod  igjennem  et  forvittret 
Granit- Højdedrag  og  træder  derpaa  ind  i  Græssteppen,  hvor  den  i  en 
-tørre  Længde  er,  saa  at  sige,  reguleret,  thi  Sumpene  ere  her  ud- 
tørrede, Jorden  er  dyrket  og  forsynet  med  Vandingskanaler,  der  allerede 


Fisr.  121.     Sandstorm. 


paa  lang  Afstand  kunne  kjendes  paa  de  Træer,  der  ere  plantede  ved 
deres  Rande.  Trods  dette  er  Dalen  dog  ualmindelig  fattig.  Kun  faa 
af  Landsbyruinerne  ere  sparsomt  beboede;  de  fleste  Byer  ere  forladte 
og  falde  langsomt  tilbage  til  det  Materiale,  hvoraf  de  ere  byggede  — 
nemlig  Støv. 

Tyve  Li  udenfor  Byen  An-si-fan  blive  Flodbredderne  flade  og 
sandede.  Vejen  gaar  over  tre  smalle,  IVa  Fod  dybe  Arme  af  Floden 
og  løber  nu  paa  højre  Bred  i  lige  Retning  gjennem  det  fine  Flyvesand 
hen  imod  An-si-fans  Mur,  mod  hvilken  Sandet  har  taarnet  sig  op  til 
en  9  Alen  høj,  skraa  Vold. 

Byens  Kommandant  gav  os  en  storartet  Modtagelse.  Hele 
Garnisonen  var  rykket  ud   med  sine  Paradefaner  af  hvid  og  blegrød 

Silke.  Magistraten  og  Generalen  ventede  os  foran  Fronten  i  et  hvidt 
Telt,  der  var  rejst  til  Beskyttelse  mod  den  stærke  Vestenvind.  Vi 
maatte  stige  af  Hestene  og  i  Tavshed  drikke  Theen,  der  blev  serveret, 
da  vi  som  Følge  af  Tolkens  Fraværelse  ikke  kunde  tale.  Da  vi  igjen 
steg  til  Hest,  da  vi  passerede  Porten,  og  da  vi  endeligt  gjorde  Holdt 
udenfor  Kun-kvanen,  blev  der  paa  Generalens  Befaling  alle  tre  Gange 
affyret  Kanonskud. 


Fig.  122.     Ny  Kua-tschou-kou. 


An-si-fan  er  nu  ligeledes  mere  en  Ruinhob  uden  mærkværdige 
Bygninger.  Medens  Yumen-shien  i  Aaret  1870  med  Held  modstod  de 
mohamedanske  Oprøreres  Angreb,  maatte  An-si-fan  kapitulere  og  faldt 
som  Offer  for  deres  Ødelæggelses  Raseri.  I  den  sydlige  Del  af  Byen 
findes  det  gamle  An-si-fans  Ruiner  i  Form  af  et  halvt  forfalden 
Enceintemur.  For  omtrent  50  Aar  siden  forlod  Indbyggerne  frivilligt 
den  gamle  By  og  byggede  det  ny  An-si-fan  8  Li  nordligere,  fordi  de 
antoge,  at  det  ved  sin  ny  Beliggenhed  vilde  være  mindre  udsat  for 
Sandstormene. 

Fra  An-si-fan  bøjer  Hovedhandelsvejen  i  en  skarp  Vinkel  af 
mod  Nord  og  danner,    idet  den  gaar  gjennem   den  store  Ørken,    paa 

en  vis  Maade  Grænselinien  mellem  dens  østlige  og  vestlige  Halvdel.  To 
Dagsrejser  fra  An-si- fan  passerer  Vejen  en  Aabning  i  et  langstrakt 
Klippedrag,  der  strækker  sig  fra  Øst  mod  Vest,  hvis  Navn  er  Pej-san; 
dets  Tinder,  der  ere  synlige  fra  An-si-fan,  naa  efter  mit  Skøn  ikke 
meget  mere  end  6000  Fod. 

En  hel  Uge  igjennem  er  den  rejsende  tvungen  til  at  føre 
Levnetsmidler  og  Vand  med  sig;  han  finder  hverken  Boliger  eller 
Cisterner;  der  benyttes  derfor  kun  Kameler  paa  denne  Strækning.  Da 
Muligheden  af  en  Krig  mellem  Rusland  og  Kina  stod  for  Døren  i 
Aaret  1879,  rejste  ogsaa  Tso-tsung-tang  til  Øst-Turkestan  ad  denne 
Vej  for  at  være  nærmere  ved  Krigsskuepladsen.  Som  Transportmiddel 
for  sin  tykke  Person  benyttede  han  imidlertid  Bærestol. 

Ved  Byen  Hami  (Cha.mil)  naar  den  rejsende  Tien-sans  sydlige 
Fod  og  de  første  Spor  af  siberisk  Civilisation.  Gjennem  et  henrivende 
Bjerglandskab  gaar  nu  hans  videre  Vej  mod  Vest  indtil  den  russiske 
Grænse.  I  Gouvernementet  Semipolatinsk  staa  allerede  de  hurtige 
Postvogne  til  hans  Disposition,  som  i  rivende  Fart  bringe  ham  til 
Byen  af  samme  Navn  og  herfra  til  Omsk  langs  med  Irtyschs 
højre  Bred. 

Rejsen  fra  An-si- fan  til  Omsk  varer  ikke  fuldt  tre  Maaneder. 
Hvis  vi  havde  besluttet  os  til  at  gjennemføre  den  Rejseroute,  som  Tso 
havde  foreslaaet  os  til  Siberien,  vilde  være  komne  hjem  allerede  i 
Begyndelsen  af  August;  paa  denne  Vej  vilde  det  forøvrigt  have  frem- 
budt en  vis  Interesse  at  undersøge  en  Vulkan*)  i  Virksomhed  (?), 
som  i  Følge  kinesiske  Beretninger  skulde  findes  ved  Turfan.  Da  vi 
imidlertid  havde  sat  os  i  Hovedet  at  lære  i  det  mindste  det  østlige 
tibetanske  Højland  at  kjende,  blev  vort  Ophold  i  Asien  forlænget  et 
helt  Aar. 

Fra  An-si-fan  til  Tung-hoan-shien  er  der  kun  fire  korte  Dags- 
rejser. Med  fem  Timers  mageligt  Ridt  naar  man  fra  den  ene  Station 
til  den  anden,  desværre  tidligt  nok,  thi  Pladserne  bestaa  kun  af  et 
eller  to  Huse  og  et  lille  Tempel  af  Ler. 

Vejen  gaar  Syd  for  An-si-fan  igjen  over  Sula-ho,  der  udbreder 
sig  i  flere  Arme  i  den  dyrkede  Dal  og  gjennem  regulerede  Kanaler 
vander  de  frugtbare  Marker.  En  god  Høst  er  dog  kun  sikker,  hvis 
de  stærke  Foraarsstorme  blive  borte.  De  mange  smaa  Landsbyer  ere 
beboede  af  kinesiske  Bønder. 

*j  Vulkanen  er  rimeligvis  kun  et  brændende  Kulleje. 

Efter  at  have  forladt  den  græsrige  Steppe,  der  støder  op  til 
Oversvømmelsesgebetet.  naaede  vi  Bjergdraget  Loan-san,  der  er  stærkt 
kløftet  og  bestaar  af  nøgne  Stene,  og  efter  endnu  en  Times  Marsch 
paa  Kopi  kom  vi  til  Stationen  Kua-tschou-kou. 

Ejeren  af  den  eneste  beboede  Avlsgaard  anviste  os  det  bedste 
Værelse,  hvis  Soveovn,  uagtet  Temperaturen  var  28°  C,  var  opvarmet 
med  Argali  (Kamelmøg).  Den  væmmelige  Lugt  og  den  lumre  Luft  i 
det  snevre  Rum  drev  os  imidlertid  snart  igjen  ud  i  det  fri.  Jeg  tog 
min  Werndlkarabin  og  begav  mig  paa  Antilopejagt.  Dyrene,  som  ved 
vor  Ankomst  uden  Frygt  havde  nærmet  sig  Husets  forfaldne  Mur, 
mærkede  snart  min  onde  Hensigt  og  flygtede  ind  i  Bjergene.  Jeg 
fulgte  efter  dem  og  drev  lige  til  den  sildige  Aften  om  i  de  skarpt 
kantede,  vandløse  Svælg  og  paa  de  ufremkommelige  Højder,  men  uden 
at  være  kommen  en  eneste  Antilope  paa  Skud.  Den  ejendommelige, 
graa  Farve  af  Klipperne,  der  er  anstrengende  og  trættende  for  Øjet, 
kan  vel  ogsaa  have  bidraget  meget  til  at  sikre  disse  letbenede  Dyrs 
Bevægelser.  Der  hører  en  meget  stor  Øvelse  til  for  at  kunne  faa  Øje 
paa  en  Antilope  i  2 — 300  Skridts  Afstand,  naar  den  staar  rolig  eller 
ligger  med  en  Klippe  til  Baggrund. 

Mellem  de  omtalte  Loan-san-  og  Nan-san-bjerge,  hvis  Konturer 
jeg  ved  Solnedgang  betragtede  med  Beundring  fra  en  Bakketop,  der 
var  kronet  med  et  uanseligt  Tempel,  strækker  sig  et  fuldstændigt  ube- 
boet Ørkenbælte  i  61  2  Mils  Brede  i  en  Halvkreds  fra  Vest  til  Øst. 
Enkelte  Fodstier  føre  til  Dalaabningerne  i  Hovedbjergkjæden. 

Da  jeg  atter  kom  tilbage,  hørte  jeg  som  Følge  af  mine  Efter- 
spørgsler fortælle,  at  Fan-tscherne  (Tanguterne)  havde  traadt  hine 
Veje  ud,  naar  de  foretog  deres  Røvertog  til  de  kinesiske  Kolonier. 
For  kort  Tid  siden  havde  en  Røverbande  overfaldet  denne  Station. 
Der  laa  netop  en  rejsende  Kjøbmand  fra  An-si-fan  med  sin  Karavane 
i  Nattekvarter.  Ved  Midnatstid,  da  alle  laa  i  dyb  Søvn,  stormede 
Fan-tscherne  med  vilde  Skrig  Bygningen,  røvede  alle  Mulæslerne  og 
tog  en  Kineser  til  Fange.  Kjøbmanden,  Værten  og  de  andre  Muldyr- 
drivere var  det  lykkedes  at  undfly  til  An-si-fan.  Øvrigheden  i  denne 
By,  hos  hvem  de  skadelidte  forlangte  Hjælp,  fik  at  vide,  at  Anføreren 
for  disse  Røvere  havde  opslaaet  sit  sorte  Telt  i  en  vild  Kløft  13  Mil 
fra  Kua-tschou-kou.  Paa  en  Forfølgelse  var  slet  ikke  at  tænke,  da 
Bjerget  var  uvejbart  og  ukjendt.  Man  tog  derfor  sin  Tilflugt  til  den 
eneste  Udvej  og  indledede  ved  Hjælp  af  de  tamme  Fan-tsh,  der  bebo 
Hulningerne  mellem  Nan-san  Bjergenes  Udløbere,  Underhandlinger  med 
Røverne.     En  Deputation,    som  for  svære  Penge  blev  formaaet  dertil, 

begav  sig  afsted  for  at  bringe  Tanguteraes  Anfører  en  Hilsen 
fra  Kommandanten  i  An-si-fan  med  Bøn  om  at  slippe  Fangen  fri, 
hvis  han  endnu  ikke  var  bleven  dræbt,  Anføren  gjengældte  Hilsenen 
med  Bemærkning  om,  at  han  intet  vidste  om  den  Historie.  Da 
Kineserne  ere  aldeles  magtesløse  ligeoverfor  de  vilde  Bjergboere,  var 
Sagen  hermed  forbi. 

Paa    vor    videre    Rejse    til    Tung-hoan-shien    foretrak    jeg,    i 
Stedet   for   at   sove  paa   de  smudsige  Lersenge,    at  benytte    de    smaa 


Fig.  123.    Vort  Kvarter  i  Kata-tsing. 

Templer  ved  Stationerne  til  Nattekvarter.  Omblæst  af  de  kølige 
Nattevinde,  som  havde  fri  Adgang  fra  alle  Sider,  sov  jeg  saa  under 
de  tarvelige  Altre,  beskyttet  af  de  hæsligt  udseende  Gudebilleder, 
ganske  alene  indtil  Solopgang,  og  lod  mig  først  vække  op  af  Søvnen 
ved  de  dristige  Spurves  Kvidren. 

Den  sidste  Station  før  Tung-hoan-shien  hedder  Kata-tsing. 
Det  Kvarter,  der  blev  anvist  os,  satte  vor  Nøjsomhed  paa  den 
haardeste  Prøve.  Værelset  lignede  i  Ordets  egentligste  Forstand  en 
Lerkasse,  hvis  Loft  kun  bestod  af  nogle  af  Røg  sværtede  Sivfragmenter. 
Et  stort  Hul  i  sammes  Midte  gav  i  alt  Fald  den  friske  Luft  Adgang, 
thi  Værelset  var  saa  lille,    at  der  ikke   en  Gang  kunde  være  en  Stol 

deri.  Rangen  (Sovestedet)  lagde  Beslag  paa  hele  Pladsen.  Kvarteret 
gjorde  et  saa  modbydeligt  Indtryk,  at  selv  vor  ellers  saa  tolerante 
Tolk,  Sin,  med  Forbitrelse  udtalte  sin  Afsky.  Han  var  oprørt  over, 
at  Øvrigheden  i  Tung-hoan-shien  ikke  havde  sendt  Møbler  og  even- 
tuelt Telte  derhen,  hvilket  dog  efter  gammel  Skik  havde  været  dens 
Pligt.  »Ja«,  sagde  han,  »denne  Mandarin  vil  være  Tautai  i  Su-tschou. 
Men  jeg  skal,  naar  vi  komme  tilbage,  berette  Tso,  hvorledes  hans 
Befalinger  blive  fulgte.  Naar  Vicekongen  hører  dette,  vil  det  gaa 
Stadskommandanten  ilde.  Han  giver  naturligvis  Regning  paa  alle  de 
Udgifter,  han  i  Virkeligheden  sparer,  og  skal  nok  huske  at  forlange 
en  klækkelig  Sum  for  Transport  af  Møbler  til  Kata-tsing.  Det  er 
skammeligt!  ikke  en  Høne,  ikke  et  Æg  har  den  gjerrige  Mand  sendt 
hertil,  men  han  vil  nok  for  hvert  Æg,  som  vi  fortære  og  give  5  Cash 
(omtrent  2  Øre)  for,  skrive  Tso  25  Cash  paa  Regningen.« 

»Ja  saa!«  sagde  jeg,  »det  lyder  jo  rigligt  nobelt.  Tso  be- 
regner da  vistnok  Udenrigsministeren  500  Cash  for  hvert  Æg,  som  vi 
selv  kjøbe  os.« 

»Ja,  det  gjør  han  nok.  —  Det  er  nu  en  Gang  kinesisk  Skik, 
a  very  good  chinese  custom  (en  meget  smuk,  kinesisk  Skik),«  tilføjede 
Sin  med  et  velbehageligt  Smil.  Vi  skulde  først  senere  erfare,  i  hvilken 
Grad  ogsaa  han  bøjede  sig  for  denne  Landets  Skik. 

40  Li,  førend  vi  kom  til  Tung-hoan-shien,  fik  vi  Øje  paa  det 
første,  virkelig  forfriskende  Grønt  i  Ørkenen.  Vejen  omgaar  i  en  stor 
Bue  mod  Syd  de  sumpede  Bredder  af  en  anselig  Dam,  hvori  Vandet 
fra  en  lille  Strøm  samler  sig,  efterat  den  er  brudt  igjennem  Tapan-san. 
Dammens  Bredder  ere  tæt  bevoxede  med  højt  Siv  og  skjørt  Græs. 

Allerede  paa  lang  Afstand  fængslede  en  mørk  Stribe  i  Hori- 
sonten vor  Opmærksomhed.  Jo  nærmere  vi  kom  Landsbyen  Sin-tjen-gt, 
desto  bestemtere  Omrids  fik  de  mørke  Konturer.  Endelig  kunde  vi 
til  vor  maalløse  Forbavselse  iagttage  talrige,  prægtige  Træer,  hvis 
Løv  bølgede  for  den  svage  vestlige  Luftning,  og  som,  grupperede  i 
Smaalunde,  ledsagede  ikke  alene  Søens  Afløb  til  Tan-ho,  men  ogsaa 
Vejen  videre  til  Tung-hoan-shien. 

Det  uvenlede  Foraarsbillede  af  Pile,  Popler,  Tamarisker  o.  s.  v., 
der  prangede  i  alle  Nuancer  af  grønt,  vinder  yderligere  i  Ynde  hen 
imod  Tung-hoan-shien ,  hvor  Hveden  trives  paa  den  gule  Løssbund. 
Da  den  blomstrende  Oase  lykkeligvis  var  bleven  forskaanet  for  det 
mohamedanske  Oprørs  Storme,  ere  alle  Steder  og  Avisgaarde  i  god 
Stand,  skjøndt  ogsaa  disse  kun  ere  byggede  af  Ler  og  Løssjord. 

Oasen  har  navnlig  Tan-hos  Vanclrigdom  at  takke  for  sin 
Frugtbarhed;  denne  Flod  har  sit  Udspring  paa  Nan-sans  og  Scha- 
sans  Gletschere,  skummer  paa  sit  øvre  Løb  gjennem  vilde,  romantiske 
Kløfter,  flyder  paa  sit  midterste  gjennem  de  vilde  Tanguters  sparsomt 
beboede  Territorium ,  der  have  opslaaet  deres  Telte  paa  de  saftige 
Alpegræsgange,  og  kommer  til  sidst  efter  at  have  forladt  Bjergene 
ind  i  Sten-  og  Sandørkenen,  hvor  en  stor  Del  af  dens  Vandmængde 
udtørres. 

Efter  at  have  gjennembrudt  Klipperyggen  Tapan-san,  der 
ligger  foran  Nan-san  Bjergene,  deler  Floden  sig  i  flere  Arme,  og 
dens  Vandgebet  omspænder  Oasens  frugtbare  Marker.  Da  Regn  hører 
til  de  største  Sjældenheder  i  Ørkenen  og  altsaa  ogsaa  i  de  Oaser,  der 
ligge  i  samme,  have  Jordbrugere  udbyttet  Tan-hos  Vand  ved  Tusinder 
af  Kanaler,  som  ere  anlagte  med  en  beundringsværdig  Dygtighed. 
Om  Løssdannelsen  paa  dette  Sted,  der  ligger  4  —  5  Mil  fra  Nan-sans 
nordlige  Fod,  kan  jeg  ikke  give  nogen  tilfredsstillende  Forklaring.  At 
Løss  i  alt  Fald  maa  være  til  Stede  i  Nan-san  i  mægtige  Lag,  synes 
mig  at  være  meget  sandsynligt,  da  denne  Jord  findes  ved  Tung-hoan- 
shien.  At  betragte  denne  Løss-Oase  som  en  Alluvialdannelse  er  ikke 
godt  muligt,  da  vi  finde  de  bekjendte  Sneglehuse  og  Knogler  i  Jorden; 
og  dog  er  den  bundet  til  Tan-hos  bestemt  begrænsede  Inundations- 
gebet.  Saa  nær  det  ogsaa  kunde  ligge  at  opfatte  Jorden  som  en  Af- 
lejring af  Floden,  saa  meget  staar  denne  Løsning  af  Spørgsmaalet  i 
Modstrid  med  Theorien  om  Løssjordens  Dannelse.  Oasen  Tung-hoan- 
shien  omfatter  et  Fladerum  af  omtrent  6 — 7  Kvadratmil  og  udmærker 
sig  overalt  ved  en  yppig  Markkultur  og  tætte  Træplantninger. 

Tung-hoan-shien  ligger  i  en  sand  Have,  romantisk  skjult  af 
Træernes  Løv.  Først  i  umiddelbar  Nærhed  af  den  krenelerede 
Enceintemur  blive  Spidserne  af  de  mange  Tempelpagoder  synlige. 

Vi  bleve  modtagne  paa  højtidelig  Maade.  Hele  Garnisonen 
var  rykket  ud  og  formerede  indenfor  Enceinten  og  indtil  vor  Bolig  et 
rigt  farvet  Spalier,  i  hvilket  navnlig  Stadens  Skarpretter  i  rød  Dragt 
gjorde  Opsigt  tilligemed  sin  mægtige,  blankt  pudsede  Øxe.  For  Be- 
folkningen, der  aldrig  før  havde  set  nogen  Europæer,  var  vort  Indtog 
en  Glædesfest.  Enhver,  der  ikke  netop  laa  for  Døden,  søgte  at  erobre 
sig  en  heldig  lille  Plads  enten  paa  Gaden  eller  højt  oppe  paa  Tagene 
for  herfra  at  kunne  mønstre  de  fremmede.  I  første  Række  bemærkede 
jeg  gjennemgaaende  hvidskæggede,  ærværdige  Mænd,  som  søgte  at 
forklare  Børnebørnene,  de  holdt  i  deres  Arme,  den  uhørte  Begivenhed, 
saa  vidt  de  selv  forstod  clen. 

Denne  By  er  Endepunktet  for  den  lidet  betydende  Handelsvej 
Ira  An-si-fan  og  er  Kinas  vestligste  politiske  Station  i  disse  Ørken- 
egne. Naar  Mandariner  rejse  hertil,  er  det  kun.  naar  de  ere  blevne 
kaldede  til  et  Embede  paa  Stedet,  og  da  Embedsboligerne  staa  til 
deres  Disposition,  har  man  ikke  behøvet  at  bygge  et  Statshotel  for 
rejsende  Embedsmænd.  I  Stedet  for  en  Kun-kvan  fik  vi  derfor  anvist 
en  Gæstgivergaard  til  Kvarter.  Den  laa  midt  i  Byen  og  var  rummelig 
nok  til   at  kunne  huse  samtlige  Personer  og  hele  Expeditionens  Tros. 

Den  ene  Side  af  vort  Værelse  blev  i  hele  sin  Længde  indtaget 
af  en  bred  Sovekang.  Resten  af  Pladsen  var  tilstrækkelig  til,  at 
Bagagen  kunde  blive  stablet  op,  samt  til  at  opstille  de  Borde,  Stole 
og  Bænke,  som  Øvrigheden  havde  overladt  os  til  Afbenyttelse.  Næppe 
havde  vi  fa  aet  Sovemadratserne  bredte  paa  Soveovnens  Leroverflade, 
førend  Stadens  Honoratiores  lod  sig  melde. 

Borgmesteren,  Generalen  og  endnu  to  andre  Mandariner  over- 
raskede os,  medens  vi  vare  i  Færd  med  at  rense  vore  Klæder  for 
Ørkensandet.  Alle  de  Herrer  havde  vindende  Manerer,  navnlig  Generalen, 
der  i  de  følgende  Dage  søgte  at  gjøre  sig  uundværlig  ved  sin  fore- 
kommende Opmærksomhed  og  sine  særlige  Evner  som  Fører  for 
fremmede. 

Jeg  opdagede  strax,  at  Borgmesteren  var  i  høj  Grad  kortsynet. 
For  at  gjøre  det  onde  værre  sad  der  paa  hans  Stumpnæse  et  Par 
runde  Kæmpebriller  med  konvexe  Glas.  Briller  anses  i  Kina  som  et 
aldeles  nødvendigt  Attribut  for  Intelligens.  Enhver  Lærd,  enhver 
Literat,  enhver  dannet  Kjøbmand,  ja  selv  den  Lastdrager,  der  kan 
læse  4000  Skrifttegn,  symboliserer  gjerne  sine  Kundskaber  ved  at  be- 
væbne sine  Øjne  med  Briller. 

Glassene  ere  dannede  af  runde  Skiver,  der  maale  l1  2— 2 
Tommer  i  Gjennemsnit  og  ere  indfattede  i  svære  Ringe  af  Skildpadde, 
Horn  eller  Træ.  En  massiv  Bro  af  Messing,  der  er  bøjet  i  en  ret 
Vinkel,  forbinder  de  to  Glas.  Til  at  holde  Brillerne  fast  paa  Næsen 
tjene  toleddede,  stærke  Messingarme  med  plantpolerede,  brede  Knapper 
paa  begge  Ender,  som  slutte  sig  om  Hovedet  ligesom  Fjedre.  Brille- 
futeralerne,  flade,  smaa  Kasser  af  Træ,  Horn  eller  rigt  broderet  Silke- 
stof, hænge  altid  ved  Ejerens  Livbælte  sammen  med  Vandpiben, 
Staalfyrtøjet  og  Spisepindene.  Okularerne  blive  i  Almindelighed  for- 
færdigede af  Bjergkrystal  og  skyet  Røgtopas.  Saadanne  Briller  koste 
mindst  8-— 12  Taél;  først  i  den  seneste  Tid  bliver  der  gjort  Forsøg 
paa  at  bearbejde  det  mere  billige  Glas  til  Briller.  Okularernes  Slibning 
er  altid  biplan  eller  bikonvex.    Kineserne  kjende  ikke  endnu  de  konkavt 

slebne  Glas  og  deres  velgjørende  Virkning.  Kanton  anses  ikke  blot 
for  Xefritkunstværkers  Vedkommende,  men  ogsaa,  hvad  Slibning  af 
Brilleglas  angaar,  for  den  indenlandske  Industris  Hovedstad. 

Som  alle  kortsynede  glippede  ogsaa  Borgmesteren  bestandigt 
med  Øjenlaagene.  »Deres  Øjne  ere  meget  svækkede« ,  sagde  jeg  til 
ham.  »Deres  Briller  synes  mig  heller  ikke  at  være  heldigt  valgte. 
Vil  De  tillade  mig,  at  jeg  undersøger  dem?«  Han  overrakte  mig  dem 
beredvilligt.  »Jeg  vil  forære  Dem  et  Par  andre  Briller,  maaske  vil  De 
da  kunne  se  bedre.«  Mandarinen  smilede  noget  vantro,  da  jeg  af 
min  Haandkuffert  fremtog  et  Par  nye  Wiener  Briller  i  Guldindfatning. 

Han  var  længe  tvivlraadig  og  raadslog  med  sin  Ven  Generalen, 
om  han  skulde  sætte  de  fine  Glas  for  Øjnene  eller  ikke.  Endelig 
lagde  han  langsomt  sine  egne,  tunge  Briller  paa  Bordet,  og  tog  lige 
saa  tøvende  mine  Briller  op  for  Øjnene.  Ligesom  naar  Solens  smilende 
Straaler  efter  et  Uvejr  sprede  alle  Taager,  eller  som  naar  et  fattigt 
Barn  i  maalløs  Henrykkelse  stirrer  paa  en  uventet  Julegave,  saa- 
ledes  straalede  Borgmesterens  Øjne  i  en  let  forstaaelig  Forklarelse 
nu,  da  hele  Synsfeltet  viste  sig  for  ham  med  en  hidtil  ukjendt 
Tydelighed. 

Efter  en  rum  Tids  stum  Forundring  spurgte  han  mig  med  en 
frygtsom  Usikkerhed,  om  jeg  da  virkelig  vilde  forære  ham  disse  Briller. 
Efterat  jeg  havde  bejaet  det,  betragtede  han  Instrumentet  omhyggeligt 
fra  alle  Sider  og  beklagede  til  sidst  kun  Formen,  som  afveg  saa  meget 
fra  de  Briller,  der  brugtes  der  i  Landet. 

Førend  Herrerne  brød  op  ved  Mørkets  Frembrud,  lovede 
Generalen  at  ledsage  os  paa  en  projekteret  Udflugt  til  Templet 
Tsien-fu-tung. 

Kung-sche  serverede  Dineren.  Vi  vare  trætte  og  lagde  os 
tidligt  til  Sengs.  Faa  Timer  efter  vaagnede  jeg  med  den  skrækkelige 
Bevidsthed  om ,  at  jeg  ikke  var  alene  i  Sengen.  Jeg  sprang  op  fra 
Madratsen,  ledte  efter  Tændstikkerne  og  tændte  Lys.  Pietfærdige 
Himmel!  Ikke  i  hundreel-  men  i  tusindvis  vrimlede  det  af  Insekter 
paa  Kangen  og  de  smudsige  Yægge:  disse  Dyr,  som  Videnskaben 
kalder  Climex  lectularius  jL.*),  og  som  bleve  indførte  i  Strasburg  i  det 
1  lte  Aarhundrede  af  Hugenotterne,  vare  opmarscherede  i  hele  Kolonner. 
Imod  en  saadan  Overmagt  vilde  enhver  Kamp  været  et  vanvittigt 
Foretagende.  Efter  en  kort  Betænkning  tog  jeg  Madratsen,  Tæpperne 
og  min  Rejsestok  og  bar  Gjenstandene  ud  i  Gaarden.    I  den  ene  Krog 

*)   Væggetøj.  (J.-'A. 

bankede  jeg  Sengen  ordentlig  ud  og  opslog  derpaa  mit  Nattekvarter  i 
den  modsatte.  De  graadige  og  paatrængende  Insekter  forfulgte  mig 
dog  ogsaa  derhen. 

Den  næste  Morgen  lavede  jeg  mig  en  lille  Halmhytte  i  en 
Krog  af  Gaarden  og  udbredte  paa  Gulvet  et  stort  tjæret  Tæppe  for 
at  sikre  mig  i  enhver  Henseende.  Da  den  varme  Sommertemperatur 
indfandt  sig,  maatte  jeg  døje  meget  af  Insekter:  jeg  foretrak  derfor 
at  sove  enten  i  Gaarden,  paa  Vejen  eller  paa  en  Vogn  i  Stedet  for  i 
Værelserne. 

Den  næste  Morgen  gjengældte  vi  Mandarinernes  Besøg  og 
besaa  Byen  under  Generalens  Ledsagelse. 

Tung-hoan-shien  bliver  delt  i  fire  Dele  af  de  to  Hovedgader, 
som  i  Retning  af  Verdenshjørnerne  føre  til  de  imponerende  Porte  og 
krydses  i  Midten.  Husene  ere  af  Sten  eller  Træ  og  godt  holdte;  der 
er  en  Mængde  smudsige  Sidestræder,  hvor  den,  der  er  ukjendt,  let 
farer  vild. 

De  omtalte  Hovedgader  afgive  et  farverigt  Billede  med  deres 
smagfulde  Afvexling  i  Grupperingen  af  Træpagoder,  Templer,  Regerings- 
bygninger og  Boutiker;  Effekten  forhøjes  end  yderligere  ved  de  mæg- 
tige Stentrapper  og  Kæmpelaterner,  der  ere  anbragte  paa  enkelte  af 
Bygningerne.  Et  Trætempel  i  Stadens  sydvestlige  Hjørne  er  Beboernes 
Stolthed,  thi  fra  den  sex  Etager  høje  Pagode  nyder  man  en  prægtig 
Udsigt  over  Tagenes  Gavle  og  Træernes  Kroner. 

Handelen  er  ubetydelig  og  indskrænker  sig  til  Import  af  saa- 
danne  Artikler,  som  tilfredsstille  Indbyggernes  beskedne  Fornødenheder, 
og  Export  af  Markprodukter  til  An-si-fan  og  de  nærliggende  Kolonier 
i  Ørkenen. 

Indvaanerne  kunne  anslaas  til  12000;  de  bære  kinesisk  Dragt; 
Børn  indtil  6  Aars  Alderen  tumle  sig  livligt  mellem  hverandre  paa 
Gaden  uden  at  blive  hindrede  i  deres  Bevægelser  ved  nogetsomhelst 
Klædningsstykke.  Paa  Grund  af  Forældrenes  Mangel  paa  Erfaring 
forstaar  Ungdommen  endnu  ikke  at  insultere  Europæeren ;  Befolkningen 
i  Tung-hoan-shien  viste  sig  tvært  imod  lige  overfor  os  ganske  vist 
nysgjerrig  og  undertiden  paatrængende,  men  i  Almindelighed  fredelig, 
venlig  og  forekommende. 

Værd  at  omtale  er  det  store  Antal  Hunde  og  Katte,  som  jeg 
bemærkede  i  Byen.  De  smukt  skabte  og  stærke  Hunde  ligne  de 
siebenburgske  Faarehunde  og  blive  holdte  i  Lænke  paa  Grund  af 
deres  Ondskabsfuldhed.  Mindre  Arter,  saasom  Grævlingehunde,  Spidser 
og  Pintschere,    blive  kun  holdte  af  de  rigere  Klasser.     Overalt  i  Kina 

drager  man  Omsorg  for,  at  disse  saa  afholdte  Dyr  kunne  føre  en 
sorgfri  Existens.  Der  bliver  saaledes  i  enhver  Gade  altid  holdt  en 
Skaal  fyldt  med  friskt  Vand  til  dem,  og  enhver  Familie  kaster  Lev- 
ningerne fra  Maaltiderne  ud  paa  Gaden  til  Foder  for  dem. 

Kattene  ere  betydeligt  mindre  end  vore  Huskatte  og  udmærke 
sig  særligt  ved  deres  runde,  sirlige  Hoveder.  Det  bløde  Skind  er 
graat  og  sort  tigret. 

Naar  man  gaar  ud  af  Byens  vestre  Port,  naar  man  efter  faa 
Minuters  Forløb  Tan-hos  højre  Bred.  Ved  normal  Vandstand  er 
Vandets  Dybde  i  Flodens  Hovedarm  gjennemsnitligt  111/*  Tomme. 
En  200  Skridt  lang  Træbro,  der  hviler  paa  fem  Aag  af  Træ,  bringer 
os  over  paa  den  anden  Bred.  Vi  staa  paa  gammel  Tung-hoan-shiens 
Grund.  Ruinerne  ligne  nu  et  for  mange  Aar  siden  forladt  Teglværk, 
overalt  møder  Øjet  Rester  af  fordums  Storhed  og  Betydning.  Lev- 
ningerne af  Enceintemuren  trodse  kun  Forgængeligheden  paa  enkelte 
Steder;  af  de  fordum  saa  stolte  Pagoder  er  der  intet  Spor  mere 
til  Stede. 

Satschu-vej,  den  By,  som  endnu  paa  alle  Kort  staar  betegnet 
med  store  Bogstaver,  existerer  ikke  mere.  De  Tider  ere  forbi,  da 
Marco  Polo  for  600  Aar  siden  paa  dette  Sted  fik  saa  mægtige  Indtryk 
af  Rigdommen  i  »Satschiu«s  Eldorado  og  var  fortryllet  over  dens  Be- 
boeres Elskværdighed.  Da  jeg  paa  min  Søgen  efter  Oltidslevninger 
vandrede  mellem  Ruinerne,  paakom  mig  en  ejendommelig  Følelse  ved 
Tanken  om,  at  ingen  Europæer  havde  betraadt  dette  Sted,  siden  Marco 
Polo  var  her. 

Jeg  vil  benytte  Lejligheden  til  at  sige  nogle  Ord  om  den  i  sin 
Slags  enestaaende  venetianske  rejsende. 

Marco  Polo,  Søn  af  en  rig  Kjøbmand  ved  Navn  Nicolo  Polo, 
blev  født  i  Venedig  i  Aaret  1255.  Nogle  Maaneder  forinden  havde 
Nicolo  Polo  tilligemed  sine  to  Brødre  tiltraadt  en  Forretningsrejse  til 
Konstantinopel.  Som  Følge  af  de  nye  Handelsforbindelser,  som  paa 
hin  Tid  saa  uventet  aabnede  sig  i  Østen  for  Vesterlandene,  besluttede 
de  tre  Brødre  at  benytte  Lejligheden  og  rejste  med  et  rigt  Forraad  af 
Ædelstene  til  Barka  Khans  nye  Tatarrige  ved  Volga.  Udbyttet  var 
storartet.  Ansporede  af  saadanne  Resultater,  lykkedes  det  dem  end- 
ogsaa  at  træde  i  Forbindelse  med  den  mægtige  Kublai  Khan,  som 
kaldte  dem  til  sin  Hoflejr.  Kublai  Khan  viste  Europæerne  en  stor 
Velvillie  og  gav  dem  det  Hverv  at  sende  ham  nogle  Missionærer,  naar 
de  vare  komne  hjem. 

Venetianerne  kom  imidlertid  først  efter  15  Aars  Forløb  tilbage 
til  deres  Fædreland,  og  Nicolo  blev  der  hilset  som  Fader  af  sin  alle- 
rede voxne  Søn,  Marco.  Da  Pave  Clemens  IV  lige  var  død  og  det 
trak  i  Langdrag  med  Valget  af  et  nyt  Overhovede  for  Kirken,  lykkedes 
det  ikke  Brødrene  at  opfylde  Kublai  Khans  Ønske.  De  besluttede  at 
foretage  en  ny  Rejse  i  Østens  fjærne  Egne,  i  hvilken  den  unge  Marco 
ogsaa  skulde  tage  Del. 

I  Aaret  1271  forlod  de  Venedig  og  kom  først  til  Palæstina, 
hvorfra  den  følgende  Pave  Gregor  X  ikke  alene  medgav  dem  nogle 
Missionærer,  men  ogsaa  rige  Gaver  til  Tatarkejseren.  Over  Badakschan 
kom  de  til  Bjergene  Mus-tag  og  Belu-tag.  Efter  at  have  overskredet 
disse,  rejste  de  gjennem  en  Del  af  Kaschmir  og  naaede  endelig  under 
store  Besværligheder  Randen  af  den  store  centralasiatiske  Ørken.  Den 
nu  for  Tiden  fuldstændigt  tilsandede  Vej  gjennem  Tarimbækkenet 
mod  Øst  var  den  Gang  en  Hovedhandelsvej  med  blomstrende  Etape- 
stationer. 

Paa  denne  Vej  naaede  de  rejsende  Sa-tschin  og  endelig  ved 
Kan-tschou  Tatarrigets  Grænse.  Kublai  Khan  modtog  de-  fremmede 
med  den  samme  Velvillie,  hvormed  han  for  faa  Aar  siden  havde  taget 
Afsked  med  dem.  Navnlig  tog  Marco  Kejserens  Yndest  med  Storm 
paa  Grund  af  den  Hurtighed,  hvormed  han  lærte  Landets  Sprog. 
Kublai  Khan  benyttede  Ynglingen  med  de  bedste  Resultater  til  de 
vigtigste  Sendelser,  han  skænkede  ham  sin  Fortrolighed  i  enhver  Hen- 
seende, endog  i  alle  vigtige  politiske  Spørgsmaal  og  Afgjørelser.  Til 
sidst  udnævnte  han  Marco  Polo  til  den  indflydelsesrige  Stilling  som 
Statholder  i  Provinsen  Kiang-nan. 

Efter  24  Aars  Fraværelse  fra  Hjemmet  sejrede  Hjemveen  over 
Vanens  Magt.  Trods  Kublai  Khans  Indvendinger  besluttede  Veneti- 
anerne sig  til  at  rejse  tilbage  til  Europa.  Rigt  belæssede  med  Skatte 
tog  de  Afsked  med  den  store  Khans  Land.  De  valgte  Søvejen  gjennem 
det  øst-  og  sydkinesiske  Hav,  anløb  Cochinkina,  sejlede  gjennem  det 
bengalske  Hav  og  landede  ved  Ormuzd  i  Taurien. 

Efter  et  flere  Maaneclers  Ophold  her  fortsatte  de  over  Armenien 
Rejsen  til  Konstantinopel  og  kom  endelig  i  Aaret  1295  til  Venedig. 
Først  de  medbragte  Rigdomme  vare  i  Stand  til  at  overbevise  deres 
Slægtninge  om  Sandheden  af  deres  eventyrlige  Fortællinger,  idet  de  i 
Mellemtiden  i  den  faste  Overbevisning  om,  at  de  dristige  rejsende  for 
længst  vare  døde,  havde  taget  deres  Ejendele  i  Arv. 

Marco  Polo  tog  snart  efter  sin  Hjemkomst  Del  i  en  Krig 
mellem   Venedig    og    Genua,    blev    fangen    og    skal    i   Fængslet    have 

nedskrevet  sine  Oplevelser  paa  Rejsen  paa  Latin.  Efter  en  anden 
Version  fortalte  Polo  sine  Hændelser  og  Eventyr  til  en  Lidelsesfælle, 
som  offentliggjorde  Fortællingen  efter  hans  Død.  Det  være  nu  som 
det  være-  vil  —  de  Beretninger,  Marco  Polos  Værk  giver  os,  ere  ved 
Beskrivelserne  af  de  uhyre  Landstrækninger,  han  lærte  at  kjende, 
støttet  paa  sin  langvarige,  personlige  Forbindelse  med  Beboerne,  og  — 
nogle  Overdrivelser  fraregnede  —  ved  Forfatterens  klare  Forstaaelse 
og  Opfattelsesevne  af  uskatterligt  Værd. 

Som  jeg  allerede  har  omtalt,  talte  Marco  Polo  kun  Beboerne 
efter  Millioner;  en  lignende  Maalestok  anvender  han  ved  Optællingen 
af  Landets  Rigdomme.  Allerede  hans  samtidige  kaldte  ham  derfor 
»Messer  Marco  Millioni  —  Million-Marcus.« 

Hans  Fader  Nicolo  døde  i  Aaret  1316.  Marco  fik  sin  Frihed 
igjen  endnu  før  Faderens  Død,  vendte  tilbage  til  Venedig,  ægtede  en 
Patriciers  Datter  og  døde,  højt  agtet,  i  sin  Fødeby  i  Aaret  1323.  — 

Den  2den  Maj  rustede  vi  os  ved  Morgengry  til  en  Udflugt  til 
Klostret  Tsien-fu-tung,  der  kun  ligger  44  Li  fra  Tung-hoan-shien. 
Vejen  fører  først  mod  Øst,  derpaa  mod  Sydost  over  Ørkenens  tørre 
.Sandgrund,  som  tager  til  i  Udstrækning  henimod  en  Kløftaabning  i 
Ta-pan-san.  Klostret  ligger  i  det  indre  af  Kløften,  omgivet  af  en 
Have  med  grønne  Træer,  ved  en  lille  rislende  Elv,  der  udspringer  paa 
Nan-san,  gjennembryder  Ta-pan-san,  træder  ud  i  Ørkenen  og  taber 
sig  i  den  sandede  Grund.  Vandet  samler  sig  igjen  i  den  Dam,  som  vi 
havde  lært  at  kjende  ved  Kata-tsing  og  strømmer  til  sidst  ud  i  Tan-ho. 

Klostret  er  vidt  og  bredt  bekjendt  paa  Grund  af  de  mange 
Grotter  og  Huler,  som  ere  udhuggede  i  Sandstensbjergets  Yægge. 
Kineserne  sige,  at  der  findes  1000  saadanne  Tempelgrotter,  men  An- 
tallet er  dog  vist  nok  langt  mindre.  Paa  den  ene  Side  var  Tiden, 
der  var  bestemt  til  at  bese  Templet,  for  kort.  paa  den  anden  maatte 
det  meget  seværdige,  der  fandtes,  paa  Forhaand  udelukke  Muligheden 
af  at  kontrollere  Opgivelsen;  jeg  beundrede  derfor  kun  uden  at  tælle. 

Tempelet  blev  bygget  under  Han-Dynastiet  og  er  nu  kun  en 
Skygge  af  fordums  Storhed.  Grotterne  findes  i  uregelmæssige  Etager 
og  i  forskjellig  Størrelse  lige  op  til  den  lodrette  Dalvægs  Højdekant. 
Hulernes  Grundplan  er  altid  firkantet,  det  hvælvede  Loft  ender  sæd- 
vanligvis i  en  firsidet,  afstumpet  Pyramide.  Paa  Væggene  bemærkede 
vi  gamle  Malerier,  der  i  grelle  Farver  forestillede  snart  fantastiske 
Gudeskikkelser,  snart  Processioner  af  andægtige  Lamapræster  og 
Nonner,  snart  igjen  livlige  Tempelscener.  I  Baggrunden  som  ogsaa 
til   begge  Sider  af  Grotterne   tiltrækkes  Besøgerens  særlige  Opmærk- 


Fra  Su-tschou  til  Tung-hoan-shien  og  tilbage.  565 

somhed  af  de  i  Træ  udskaarne  Hovedguddomme,  til  hvilke  Templerne 
ere  indviede,  og  som  ofte  ere  udførte  med  en  beundringsværdig 
Duelighed. 

En  saadan  Gruppe  viser  en  sovende  Buddha,  omgiven  af  en 
Del  nysgjerrige  Kinesere,  som  i  glad  Spænding  og  med  stor  Opmærk- 
somhed afvente  hans  Opvaagnen.  Alle  Skikkelsernes  drastiske  Ansigts- 
udtryk frembringe  uvilkaarligt  ens  Latter  ved  deres  udtalte  Humor. 
Et  andet  Billede,  »Buddha  hyldes  af  fromme  Præster  og  Nonner«,  er 
særlig  paafaldende  paa  Grund  af  den  uimodsigelige,  stærkt  udprægede 
semitiske  Typus  i  Ansigtstrækkene. 

To  store,  siddende  Buddha-Figurer,  hvis  Hoveder  rage  op 
over  Klippens  Konturer,  ligesom  om  de  med  Vold  havde  stødt  Loftet 
ud  af  den  dem  helligede  Grotte,-  ere  utvivlsomt  Kæmpetemplets  mest 
imponerende  Billeder.  Skikkelserne  ere  dannede  af  Løssier,  og  for  at 
opnaa  en  fastere  Forbindelse  er  der  hertil  bleven  benyttet  Risstraa. 
Med  en  anerkendelsesværdig  Symmetri  i  alle  Formerne  naa  de  en 
Højde  af  80  Alen.     Fødderne  alene  ere  12  Alen  lange. 

Den  ene  Guddom  blev  desværre  i  Aaret  1870  ilde  medhandlet 
af  en  dungansk  Røverbande.  Mohamedanerne  oprejste  et  Baal,  hvis 
Flammer  omtrent  fuldstændigt  ødelagde  Templets  tidligere  Træfor- 
skalning,  ligesom  de  ogsaa  tilføjede  Statuen  uoprettelig  Skade. 

En  særdeles  behagelig  Temperatur  hersker  i  alle  Grotterne; 
den  er  ens  hele  Aaret  igjennem  og  foranlediger,  at  alle  Pilegrimme 
indkvartere  sig  i  dem. 

Da  jeg  besøgte  Tsien-fu-tung,  boede  der  kun  to  Lamaer,  som 
allerede  i  15  Aar  havde  bevogtet  Helligdommen.  Den  ældste  havde 
ved  stadigt  at  banke  sig  med  en  Sten  paa  Panden  frembragt  en 
bruskagtig  Svulst  netop  paa  det  Sted,  som  paa  alle  Buddhastatuer  er 
betegnet  med  en  straalende  Stjerne.  Begge  Præster  betragte  Templet 
som  deres  eget  lille  Kongerige  og  anerkjende  intet  kirkeligt  Overhovede. 
De  ere  beskedne,  fordringsløse  Mennesker  og  ere  afhængige  af  nogle 
Mandariners  Naacle  og  Goclgjørenhed,  som  bære  Omsorg  for  deres 
Fornødenheder  og  vedligeholde  Grotterne.  Deres  Vaaningshus  ligger 
paa  den  lille  Flods  højre  Bred,  og  den  smalle  Dal  er  bedækket  med 
Urte-  og  Blomsterbede.  Endskjøndt  denne  Bygning  ligeledes  blev 
delvis  ødelagt  af  Dunganerne,  har  den  dog  nogle  gode  Lokaler,  som 
i  Henseende  til  Renlighed  stod  langt  over  vort  Kvarter  i  Byen. 
Værelsernes  Vægge  ere  forsynede  med  groteske  Malerier,  men  det  er 
vanskeligt  at  beskrive  Billederne.  Efter  en  længere  Betragten  gjorde 
de  paa  mig  det  Indtryk,    som    om  de  i  hundredvis  grupperede  Helte, 

Guder  og  fantastiske  Udyr  tilsidst  maatte  faa  Liv  for  at  befri  sig  for 
de  Lænker,  som  det  snevre  Rum  havde  lagt  paa  deres  fri  Bevægelse. 

Klokken  5  om  Aftenen  besteg  vi  ad  tre  forskjellige  Veje  det 
nærliggende  Klippebjerg  Tapan-san.  Jeg  valgte  uheldigvis  den  sletteste 
Fodsti,  som  jeg  antog  førte  lige  til  Maalet,  en  ved  et  spidst  Stentaarn 
markeret  Tinde.    Solen  brændte  svidende  varmt. 

I  Begyndelsen,  medens  den  vandløse  Sidedal  endnu  var  flad 
og  bedækket  med  Rullesten,  frembød  Vejen  ikke  store  Vanskeligheder. 
Men  snart  blev  Kløften  snever  og  stejl.  Møjsommeligt  klattrede  jeg 
fra  Blok  til  Blok,  fra  Kant  til  Kant.  Idet  jeg  benyttede  enhver  Spalte, 
ethvert  Fremspring  til  Støtte  for  Fødderne,  naaede  jeg  Enden  af 
Kløften,  der  til  alle  Sider  var  aflukket  med  stejle  Vægge.  Et  Øjeblik 
hvilede  jeg  mig  ud  efter  den  korte  Spadsereturs  Anstrengelse  og  be- 
tragtede derpaa  prøvende  min  Stilling.  Gaa  tilbage  vilde  og  kunde 
jeg  ikke.  Altsaa  fremad!  Efter  nøjagtigt  at  have  rekognosceret 
Klippetragten  mod  Øst  haabede  jeg,  at  det  maaske  vilde  blive  mig 
muligt  paa  dette  Sted  at  naa  den  smalle  Ryg;  thi  endskjøndt  Skraa- 
ningen  ved  det  første  Øjekast  syntes  ubestigelig,  bemærkede  jeg  dog 
nogle  fremspringende  Kanter,  som  kunde  tjene  mig  som  Støttepunkter. 
Krybende  dels  paa  Maven,  dels  paa  Knæerne  lykkedes  det  mig  at 
komme  fremad,  men  snart  var  min  Stilling  en  saadan,  at  jeg  bittert 
angrede  mit  vovelige  Foretagende.  Min  Strube  var  glødende  tør, 
Tungen  følte  sig  ligesom  en  Rasp  i  min  Mund. 

Højst  tre  Alen  var  der  endnu  op  til  Bjergsaddelen,  men  hvilke 
Dimensioner  antager  ikke  en  lille  Afstand  under  saadanne  Forhold! 
Det  var  mig  strax  klart,  at  jeg  ikke  kunde  komme  videre.  Idet  jeg 
gjorde  en  Svingning  til  Siden,  klatrede  jeg  paa  den  kegleformige 
Skraaning  opad  henimod  en  tilbage  faldende  Tinde  og  haabede  paa 
denne  Maade  at  kunne  naa  op.  Jeg  var  nu  saa  vidt,  at  jeg  med  ud- 
strakte Arme  kunde  gribe  fat  om  nogle  Skiferkanter,  der  kronede 
Spidsen;  men  da  jeg  gjorde  Forsøg  paa  at  løfte  mit  Legeme  op, 
brækkede  de  skøre  Sten  af;  jeg  tabte  Ligevægten  og  rutschede  nedad. 

Krampagtigt  borede  jeg  Hænder  og  Arme  ind  mellem  Stenene, 
jeg  ansaa  mig  fortabt.  —  Da  følte  jeg  et  uventet  Støttepunkt  under 
Fødderne.  Under  Opbyden  af  alle  mine  Kræfter  benyttede  jeg  den 
vundne  Fordel  og  holdt  mig  fast.  —  Jeg  saa  mig  om.  —  Det  var, 
ligesom  om  jeg  svævede  i  Luften ,  saa  stejlt  skraanede  Klipperne  ned 
imod  Dybet.  Min  Stilling  var  i  Ordets  egenligste  Forstand  paa 
Gravens  Rand.  Havde  det  lykkelige  Tilfælde  ikke  standset  mit  Fald, 
vilde  jeg  nu  med  knuste  Lemmer  have  ligget  i  det  gabende  Dyb.    En 

nervøs  Skælven  foer  gjennem  mit  Legeme,  og  jeg  lukkede  Øjnene  for 
at  samle  nye  Kræfter. 

Hvad  jeg  havde  tabt,  maatte  jeg  vinde  igjen.  Under  de 
største  Anstrengelser,  og  idet  jeg  bugtede  mig  opad  ligesom  en  Slange, 
naaede  jeg  efter  et  Kvarters  eller  en  halv  Times  Forløb  paa  ny  den 
skæbnesvangre  Skiferkant. 

Alle  mine  Muskler  vare  spændte,  som  om  de  skulde  briste,  da 
jeg  langsomt,  forsigtigt  og  med  Anvendelse  af  alle  mine  Kræfter 
løftede  mig  saa  højt  op,  at  jeg  kunde  faa  Fodfæste  paa  et  fast  Granit- 
underlag. Næppe  var  dette  sket,  førend  Stenene  —  sandsynligvis  som 
Følge  af  den  stærke  Kraftudvikling  —  paa  ny  rev  sig  løs  og  under 
en  dump  Larm  rullede  ned  i  Dybet,  men  jeg  holdt  den  Stilling,  jeg 
havde  vundet,  greb  fat  om  en  anden  Skiferkant  og  svang  mig  op  paa 
en  Platform,  hvor  jeg  fik  fast  Fodfæste.  Herfra  kunde  jeg  uden  Møje 
naa  en  Bjergnæse  imod  Vest.  Efter  faa  Minuters  Forløb  var  jeg  der 
og  opdagede  en  vel  vedligeholdt  Fodsti,  ad  hvilken  jeg  paa  en  lille 
halv  Time  naaede  Stentaarnet,  hvor  mine  to  Rejsefæller  allerede  i  en 
rum  Tid  havde  beundret  Udsigten. 

Med  en  gjennemsnitlig  Højde  af  6000  Fod  hæver  Tapan-san 
sig  til  et  fladt,  en  god  Mil  bredt  Plateau,  der  strækker  sig  mod  Syd- 
sydvest i  en  Længde  af  omtrent  3  Mil  indtil  det  Sted,  hvor  de  jævnt 
affaldende  Bjerge  blive  gjennembrudte  af  Tan-ho. 

Hinsides  Tan-ho  strækker  sig  Fortsættelsen  af  det  kullede 
Bjerg,  der  næppe  er  900  Fod  højere  end  Ørkenoverfladen,  parallelt 
med  Pej-san  mod  Vest  og  forbinder  sig  endeligt  Syd  for  Lop-nor  med 
Altyn-tag. 

Tapan-sans  nordlige  Affald  Syd  for  Tung-hoan-shien  ere  be- 
dækkede med  et  saa  tæt  Lag  Flyvesand,  at  de  skarpt  kantede  Former 
ere  blevne  omdannede  til  regelmæssigt  skraanende,  runde  Flader.  Det 
sydlige  Affald  derimod  falder  med  kløftede,  nøgne  Klippeskraaninger 
af  mod  den  trøstesløse,  døde  Ørken,  som  udbreder  sig  indtil  Nan-san. 

Den  forventede  Udsigt  fra  Taarnet  blev  til  Dels  indskrænket 
ved,  at  Plateauet  hævede  sig  i  sydvestlig  Retning  henimod  Nan-san. 

Ved  Tan-hos  Udspring,  der  tydeligt  kan  iagttages  (paa  en 
Afstand  af  mindst  20  Mil)  bøjer  Nan-sans  Hovedkjæde  under  en  skarp 
Vinkel  af  mod  Syd.  Den  hele,  synlige  Hovedryg  straalede  med  en 
hvid,  glimrende  Farvning,  og  navnlig  ved  Solnedgang  stak  de  kæmpe- 
mæssige Gletscherflader  tydeligt  af  mod  den  mørke  Undergrund. 

Kjædens  højeste  Spids,  der  ligger  nær  ved  Tan-hos  Kilder  og 
af  Kineserne  kaldes  Scha-san,  naar  efter  mit  Skøn  en  Højde  af  20000 

Fod.  Længere  mod  Vest,  omtrent  -20  Mil  borte,  antyder  et  stort  Hul 
ved  Bjergkjædens  Fod  en  betydelig  Floddal.  Kineserne  i  Tung-hoan- 
shien  fortalte  mig  senere,  at  der  udbredte  sig  en  stor  Indsø,  hvis 
Bredder  vare  beboede  af  talløse  Horder  af  vilde  Fan-tsh.  Paa  Grundlag 
af  de  hidtil  foretagne  Forskninger  af  Landet  tror  jeg  ikke  at  tage 
fejl,  naar  jeg  antager,  at  denne  Sø  optager  Zaidamfloden,  hvis  salt- 
holdige Omraade  Oberst  Prschwalski  besøgte  i  Aaret    1873.     Hinsides 


Fig.  136.     Bestigning  af  Nan-san. 

Dalen  hæve  Snebjergene  sig  til  endnu  større  Højder.  I  disse  mægtige 
Tinder  med  deres  kantede,  stejle  Former,  som  endnu  ikke  ere  blevne 
bestegne  af  noget  Menneske,  legemliggjøres  Begrebet  og  Navnet: 
Kven-lun. 

Vi  have  set  disse  Bjerge  med  deres  overvældende,  storartede 
Former,  men  det  blev  os  ikke  givet  at  betræde  den.  Navnet  Kven- 
lun  kjendte  ingen  i  vid  Omkreds.  Alle  Forespørgsler  efter  en  Bjerg- 
kjæde  af  dette  Navn  bleve  ubesvarede.  De  faa  Kinesere,  som  kunde 
give  en  Smule  Oplysning  om  den  Bjergkjæde,  jeg  betegnede  som 
det  nordlige  Kven-lun,    vidste  kun  at  fremhæve  den  trøsterige  Over- 

bevisning  om,    at   der  i  de  derværende  Dale  ingen  Fan-tsh  levede,  og 
at  hele  Landet  mod  Vest  var  ubeboet. 

Jeg  havde  ingen  rigtig  Tro  til  Mandarinernes  Udsagn,  der 
overhovedet  ikke  vilde  vide  noget  om  en  Fortsættelse  af  Vejen.  Disse 
Folk,  der  ikke  havde  nogen  Ide  om,  hvor  langt  der  var  fra  Tung- 
hoan-shien  til  Tan-hos  Udløb  i  Sula-ho,  stemmede  paa  en  saa  paa- 
faldende  Maade  overens  i  deres  Beskrivelse  af  Tarimbækkenest  Øde, 
at  jeg  er  fuldkommen  berettiget  til  at  nære  den  Anskuelse,  at  de 
stedse  kun  gjentog  Ordlyden  af  en  bestemt  Befaling. 


Fjg.  127.     Bjerge  ved  Tung-hoan-shien  tilfygede  af  Flyvesand. 

imod  Vest  bliver  Ørkensandet  stadigt  finere  og  Klitterne, 
højere  og  højere,  saa  at  det  er  vanskeligt  at  komme  frem  selv  for 
Kamelerne;  derimod  tror  jeg,  at  det  vilde  være  muligt  lettere  at  naa 
Khotan  i  Løbet  af  tre  Maaneder  langs  Kven-luns  nordlige  Fod.  Vand- 
mangel er  der  næppe,  da  der  findes  de  uoverskuelige  Gletschere. 

Den  næste  Morgen  vendte  vi  tilbage  til  Tung-hoan-shien,  hvor 
jeg  i  den  stjerneklare  Nat  bestemte  Byens  Længde  og  Brede.  Dagen 
derpaa  tog  vi  Afsked  med  Øvrighedspersonerne  og  tiltraadte  Tilbage- 
rejsen til  Su-tschou. 

Tung-hoan-shien  var  det  vestligste  Punkt  paa  vor  Landrejse 
og  er  i  det  hele  og  store  en  Pryd  for  Kina,  et  Naturens  Underværk, 
en  velgjørende  Hvileplads  midt  i  Ørkenen  for  enhver  rejsende. 


570  Fra  Su-tschou  til  Tung-hoan-shien  og  tilbage. 

En  trøstesløs  Modsætning  til  Tung-hoan-shien  frembød  Ruinerne 
af  den  fordums  By  Kua-tschou,  som  vi  besaa,  inden  vi  naaede  An-si- 
fan.  idet  vi  bøjede  noget  af  fra  vor  Vej. 

Kua-tschou  var  endnu  for  ti  Aar  siden  en  betydelig  By, 
større  end  An-si-fan  ja  end  Su-tschou.  Da  det  mohamedanske  Oprørs 
Bølger  slog  mod  dens  Mure,  var  dens  Skæbne  afgjort.  Indbyggerne 
gjorde  kun  ringe  Modstand;  Portenes  Fløje  faldt  snart  sammen  under 
de  vægtige  Øxeslag,  og  som  en  alt  ødelæggende  Lavastrøm  faldt  Re- 
bellerne over  det  indre  af  Byen;  de  skaanede  hverken  Kvinder  eller 
Børn,  alt  levende,  der  ikke  i  Tide  var  flygtet,  blev  dræbt.  Derpaa 
samlede  de  rasende  Erobrere  alle  Værdisager  og  stak  Ild  paa  Byen; 
hvad  Ilden  skaanede,  blev  skudt  ned  eller  demoleret;  der  blev,  kort 
sagt,  ikke  Sten  staaende  paa  Sten. 

Den,  som  vil  have  en  Forestilling  om  Byen  Kua-tschou,  der 
paa  alle  Landkort  staar  opført  med  fede  Typer,  betragte  vedføjede 
Billede.  Intel  Jordskælv  kan  saa  fuldkomment  ødelægge  en  Stad 
som  Mennesket  i  Vrede,  ingen  Oversvømmelse  tilintetgjør  saa  ubarm- 
hjertigt og  saa  grundigt,  hvad  Menneskehaand  har  dannet,  som 
Fanatismen. 

Ti  Aar  vare  forløbne  efter  hine  Rædselsdage,  og  dog  var  det 
for  mig,  da  jeg  betragtede  den  vilde  Uorden  i  Ruinerne,  som  om 
Røverhorderne  først  havde  været  der  den  foregaaende  Dag,  her  et 
lemlæstet  Gudebillede,  der  Stumper  af  Theskaale  og  andet  Køkkentøj; 
kun  Ligene  fattedes.  Den  lydløse  Ro  over  Ruinerne  fordoblede  det 
sørgelige  Indtryk  af  den  store  Grav. 

Vi  rejste  uden  Afbrydelse  eller  Ophold  den  samme  Vej  tilbage, 
vi  vare  komne.  Ørkenens  sparsomme  Vegetation  udfoldede  allerede 
sin  Foraarspragt.  Friskt  Dyrusumgræs  spirede  frem  paa  Græstepperne ; 
ved  Vanddragene  blomstrede  Pilene,  i  Frugthaverne  Færskenerne. 

Ogsaa  Dyrelivet  udfoldede  sig  livligere  med  Solens  tiltagende 
Kraft.  Højt  oppe  i  Luften  saa  vi  kolossale  Sværme  af  Vildgæs,  end- 
videre Traner  og  Hejrer  paa  Vandring  imod  Nord:  paa  Vejen  krøb 
Skarnbasser  omkring,  utallige  Firben  snappede  efter  Fluerne,  og 
Tusinder  af  Myg  beflittede  sig  i  Forening  med  Sandfluerne  paa  at 
bringe  Mennesker  og  Dyr  til  Fortvivlelse. 

Ved  Kia-yu-kvan  naaede  vi  igjen  Civilisationens  Grænse. 

Hvis  vi  havde  betvivlet  Rigtigheden  heraf,  vilde  vi  være 
blevne  overbeviste  derom  ved  Synet  af  den  mægtige  Port.  Paa  begge 
Sider  af  de  jernbeslagne  Portfløje  hang  der  i  Reb  Trækasser,  som 
vare  forsynede  med  Sprosser  ligesom  Fuglebure,    saa  at  man  tydeligt 

kunde  se  deres  Indhold.  Jeg  troede  først,  at  det  var  Lygter,  men  i 
Nærheden  frembød  der  sig  et  hæsligt  Skue. 

Den  skarpe  Vind  susede  gjennem  Sprosserne  og  rev  en  Dusk 
sort  Haar  ud,  som  da  flagrede  hid  og  did.  —  I  hver  Kasse  grinede 
et  brunsort  Menneskehovede,  som  endnu  for  en  Uge  siden  havde  siddet 
paa  sit  Legeme,  men  som  nu  tjente  som  en  afskrækkende  Advarsel 
for  alle  dem,  som  i  forbryderisk  Hensigt  vilde  passere  det  himmelske 
Riges  Mur.  En  paatrængende  Sværm  af  skrigende  Ravne  vare  i 
Færd  med  at  hakke  Resterne  af  Øjnene  ud  med  deres  Næb  og  at 
rive  Kjødet  fuldstændigt  af  Kinderne. 

I  Kun-kvanen  i  Kia-yii-kvan  fortalte  den  snaksomme  Opsyns- 
mand mig  følgende  Historie:  For  nogle  Maaneder  siden  sendte  Tso 
en  stor  Ristransport  til  Hærens  Forplejning  fra  Su-tschou  til  Øst- 
Turkestan.  Karavanen  blev  standset  og  fuldstændigt  udplyndret  af 
Mongolerne. 

Vicekongen  gjorde  for  saa  vidt  de  mongolske  Fyrster  ansvarlige 
for  Røveriet,  som  han  forlangte  en  rigelig  Skadeserstatning  af  dem. 
Da  Fyrsterne  ikke  havde  eller  ikke  vilde  give  Penge,  bekvemmede  de 
sig  til  at  tilbyde  400  Heste  og  Mulæsler  som  Erstatning.  Vicekongen 
gik  ind  paa  Forslaget  og  sendte  en  Expedition  af  prøvede  Fagmænd 
for  at  modtage  Dyrene.  Kommissionen  bestod  af  en  Oberst  med  den 
røde  Knap  som  Anfører,  en  Officer  af  lavere  Rang,  fem  Hestehandlere 
fra  Barkul  og  to  Kjøbmænd  fra  Kia-yii-kvan. 

Kommissionen  besigtigede  Hestene  og  fandt  saa  stort  Behag 
i  dem,  at  de  den  anden  Dag  besluttede  at  sælge  Dyrene  til  mongolske 
Hestehandlere. 

Tso-tsung-tang  ventede  forgjæves  paa,  at  Transporten  skulde 
komme.  Endelig  lod  han  anstille  Undersøgelser  og  fik  deraf  ud,  at 
hans  Yndlinge  havde  skuffet  hans  Tillid.  Med  sin  sædvanlige  Snuhed 
lykkedes  det  ham  imidlertid  at  fange  Banden  tilligemed  tre  af  de 
Hestehandlere,  der  havde  afsluttet  den  forbryderiske  Handel.  De  bleve 
bragte  til  Su-tschou,  hvor  man  gjorde  kort  Proces  med  dem.  De 
mongolske  Handelsmænd  bleve  deporterede  paa  Livstid,  men  hele 
Hestekommissionen  blev  inden  en  Uges  Forløb  halshugget  i  Residensens 
store  Gaard.  Tso  overværede  i  egen  Person  Exekutionen;  han  sad 
foran  sine  Kruppske  Kanoner  og  drak,  som  det  sømmer  sig  en  ret- 
færdig Dommer,  den  ene  Kop  The  efter  den  anden  uden  at  bryde 
sig  om  de  ulykkeliges  Jammerskrig. 

Medens    altsaa    de    to    Hoveder    udenfor    Kia-yii-kvans   Porte 

fordum  havde  tilhørt  to  værdige  Borgere,  bleve  de  syv  andre  sendte 
til  Barkul  og  overgivne  den  derværende  Forskjønnelseskommité. 

Den  17de  Maj  holdt  vi  vort  Indtog  i  Su-tschou  og  den  19de 
meldte  vi  Vicekongen  vor  Ankomst.  Som  Grev  Széchenyi  træffende 
bemærkede,  modtog  han  os  som  et  lunefuldt  Barn,  der  lige  er  bleven 
vækket  af  sin  Søvn.  I  Begyndelsen  halvt  knarvorn  og  halvt  grædende, 
blev  han  efterhaanden  mere  og  mere  livlig  og  vilde  have  Svar  paa 
.sine  konfuse  Spørgsmaal  angaaende  vore  Oplevelser  i  den  Maaned,  vi 
havde  været  fraværende.  Efter  en  Stunds  Forløb  blev  han  endelig  i 
rigtig  godt  Humør  og  lo  og  spøgede.  Derpaa  trak  han  igjen  sine 
Øjenbryn  paa  en  pudsig  Maade  helt  ned  til  Øjenlaagsranden  og  lod 
Underlæben  trodsigt  hænge,  for  med  en  raa  Stemme  og  kraftig  Mimik 
at  persiilere  europæiske  Skikke  og  Sædvaner  og  lave  en  kinesisk 
Vittighed,  der  ved  hans  Maacle  at  levere  den  paa  ganske  vist  henrev 
til  Munterhed.  Denne  Gang  var  han  lettere  at  faa  i  Tale  med  Hensyn 
til  Fortsættelsen  af  vor  Rejse. 

»Min  Magt,«  sagde  han,  »naar  kun  til  Grænsen  af  Kuku-nors 
Gebet.  Jeg  vil  medgive  Eder  en  Anbefalingsskrivelse  til  Gouvernøren 
over  Sining-fu  men  gjør  Eder  allerede  nu  opmærksom  paa,  at  denne 
Mand  først  for  nylig  er  bleven  ansat  af  Kejseren,  og  at  han  som 
Mandschu  langt  fra  vil  vise  Eder  den  Bevaagenhed,  som  jeg  viser 
Eder.  Hvis  det  lykkes  denne  Herre,  at  formaa  de  mongolske  Fyrster 
til  at  tillade  Eder  et  rejse  videre  gjennem  deres  Omraade,  ere  I  vel 
farne;  hvis  ikke.  vilde  det  være  Afsind  at  tænke  paa  at  trænge 
igjennem.  Værer  forsigtige  og  aarvaagne;  I  ere  kun  tre,  og  tusinde 
Fjender  tragte  Eder  efter  Livet.« 

Tso  gjorde  dernæst  en  Undskyldning  for,  at  han  for  en 
Maaned  siden  af  Helbredshensyn  var  forhindret  i  at  give  os  et  Fest- 
maaltid,  og  indbød  os  til  at  spise  hos  sig  den  næste  Dag. 

I  Hoffolkenes  Rækker  opstod  en  Bevægelse,  og  man  stillede 
sig  i  Spalier;  med  et  livligt  Smil  saa  Tso  snart  paa  os,  snart  hen  til 
Døren,  og  det  lykkedes  ham  ogsaa  at  skaffe  os  en  virkelig  Overraskelse. 
En  europæisk  klædt  Herre  traadte  ind  og  bød  os  i  glad  Bevægelse  sin 
Haand  til  Hilsen.  Tso  gottede  sig  tydeligt  nok  over  den  effektfulde 
Scene ,  der  viste ,  hvor  bevæget  en  Europæer  kan  blive  ved  det 
uventede  Møde  med  en  Landsmand  langt  borte  fra  Hjemmet. 

Herr  Michaelis,  en  tysk  Bjergværksingeniør  havde,  som  vi 
senere  fik  at  vide  af  ham ,  da  vi  i  Kun-kvanen  passiarede  om  alle- 
haande  nærliggende  Begivenheder,  været  Medlem  af  den  tyske  Handels- 
expedition  i  Lan-tschou  og  var  af  Tso  bleven  overtalt  til  at  slutte  en 

Kontrakt  for  tre  Aar,  i  Følge  hvilken  han  forpligtede  sig  til  at  under- 
søge Bjergene  med  Hensyn  til  deres  Indhold  af  Metaller.  Tso  higede 
efter  Guld,  meget  Guld,  og  havde  den  Anskuelse,  at  enhver  Europæer 
ved  Hjælp  af  sine  Instrumenter  kunde  se  lige  ind  til  Bjergenes  Kjærne. 
Til  Gjengæld  for  disse  overordentlige  Egenskaber  fik  Michaelis  foruden 
fri  Forplejning,  Bolig  og  Rejse  en  maanedlig  Gage  af  300  Taél. 

Han  var  lige  vendt  tilbage  fra  sin  første  Undersøgelsesrejse  i 
Nan-san.  Turen  havde  været  besværlig.  I  en  Højde  af  14000  Fod 
laa  der  endnu  tyk  Sne,  og  Jorden,  hvorpaa  Michaelis  havde  sovet, 
var  stivfrossen.  Kulden  havde  været  saa  meget  mere  følelig,  som  der 
ikke  var  tilstrækkeligt  Brændselsmateriale  for  Haanclen,  da  Omegnen 
er  blottet  for  Træer.  Hans  35  Mand  stærke  Militæreskorte  bleve  snart 
syge  alle  til  Hobe  paa  Grund  af  det  barske  Klima.  Michaelis  kom  til- 
bage til  Su-tschou  uden  at  kunne  give  Tsos  sangvinske  Forhaabninger 
nogen  Næring  ved  den  besnærende  Glands  af  ædle  Metaller.  Tso- 
tsung-tang  surmulede  nogle  Timer,  da  han  troede,  at  Ingeniørens  In- 
strumenter vare  daarlige,  men  da  denne  lovede  at  foretage  Under- 
søgelser i  andre  Dele  af  Nan-san,  der  forhaabentlig  vilde  give  bedre 
Resultater,  lagde  Vicekongens  Mismod  og  Uvillie  sig  lidt  efter  lidt. 

Michaelis  beboede  et  Officerskvarter  i  Residensen.  Værelset 
var  ganske  vist  lille,  men  udmærkede  sig  ved,  at  der  i  Papirvinduet 
var  indfattet  en  lille  Glasskive,  der  var  fuld  af  Blærer,  og  som  Tso 
havde  givet  ham  med  Bemærkning  om,  at  han  maatte  tage  sig  i  Agt 
for  ikke  at  slaa  Glasset  itu,  thi  det  kostede  4  Taél.  Med  Højmodighed 
havde  Tso  endvidere  tilstaaet  ham  en  Slags  besparende  Lampe  af 
Bly  med  en  dertil  hørende  Cylinderopstander  af  Messing. 

Michaelis  var  i  Besiddelse  af  et  Kviksølvbarometer.  Jeg  fik 
derved  den  forønskede  Lejlighed  til  at  sammenligne  mit  Aneroid- 
barometer. Til  min  Glæde  erfarede  jeg  nu,  at  mit  Instrument,  der 
maatte  fungere  som  Normalbarometer,  aldeles  ingen  Skade  havde  lidt. 

Gaiadineren  fandt  Sted  den  29de  Maj.  Vi  vare  indbudne  til 
Klokken  12  Middag.  Klokken  omtrent  l1/«  befandt  vi  os  i  Paladset, 
der  var  rigt  smykket  med  Flag.  Tso-tsung-tang  sov  endnu,  da  vi 
kom;  vi  bleve  derfor  modtagne  af  Tautaien,  der  førte  os  ind  i  det 
Venteværelse,  som  vi  allerede  en  Gang  tidligere  havde  betraadt  af 
lignende  Grunde.  Vi  traf  her  Herr  Michaelis  i  sort  Selskabsdragt, 
medens  vi  vare  sommerklædte  i  blændende  hvidt.  Som  Svar  paa  mit 
Spørgsmaal,  om  Tautaien  kjendte  Kven-lun  Bjergene,  holdt  denne 
under  vor  l1^  Times  Ventetid  et  Foredrag  over  alle  Bjerge  af  et  lig- 
nende Navn. 

I  Følge  Tolkens  Oversættelse  kjendte  Tautaien  et  Utal  af 
Kven-lun-san.  Men  da  Kinesernes  orografiske  Kundskaber  kulminere 
med  at  nævne  fem  Kæmpebjerge,  blev  jeg  ikke  klogere  af  den  for- 
virrede Fortælling  og  maatte  desværre  give  Afkald  paa  at  faa  flere 
belærende  Oplysninger. 

Klokken  2  bragte  en  Tjener  os  den  Meddelelse,  at  Tso  ventede 
os.  Vi  rejste  os  og  gik  til  Yamenen,  hvor  Kongen  af  Kan-su  og 
Schen-si,  klædt  i  en  Stadsdragt  af  gul  Silke,  bevarede  vor  Hilsen  med 
et  nedladende,  selvbevidst  Smil  og  betydede  os  at  gaa  foran  ind 
i  Boligen. 

Midt  i  Modtagelsesværelset  stod  der  et  rundt,  raat  forarbejdet 
Træbord  uden  Dug,  hvorpaa  var  opstillet  nogle  Fade  med  søde  Sager, 
Frugter,  firkantede  Skinkestykker  og,  tror  jeg,  koldt  Hønsebryst:  foran 
enhver  Siddeplads  stod  der  desuden  paa  Bordet  et  lille  Blyfad,  der 
var  fyldt  halvt  med  smaa,  gode  Mandler,  halvt  med  ristede  Melon- 
kjærner.  Tso  førte  paa  festlig  Maade  sine  Gæster  efter  deres  Rang 
til  deres  Pladser,  først  Greven,  derpaa  mig,  Michaelis  og  Tautaien.  I 
højtidelig  Stemning  tog  han  de  smaa  Porcellænskaale  med  varm 
kinesisk  Risbrændevin,  som  Tjenerne  serverede  paa  primitive  Blik- 
bakker, og  satte  dem  foran  enhver  af  Gæsterne.  Paa  samme  Maade 
overrakte  han  os  Spisepindene.  Tso  begav  sig  derpaa  hen  til  sin 
Plads,  lod  Tjenere  afføre  ham  hans  Overklæder  og  Hat,  løste  Bæltet 
af  sin  vældige  Hængemave  og  gav  Tegn  til  at  tage  Sæde.  Efter  at 
have  drukket  os  til  fordelte  han  Maclen  til  os  med  sine  Spisepinde. 
Han  saa  snart,  at  det  faldt  os  vanskeligt  at  spise  med  de  Elfenbens 
Pinde  og  tillod  med  et  godmodigt  Smil,  at  vi  betjente  os  af  de  euro- 
pæiske Spiseredskaber,  som  en  Tjener  havde  i  Beredskab. 

»I  Europæere,«  mente  han,  »ere  dog  ret  nogle  ubehjælpelige 
Folk.  Naar  I  ikke  sætte  begge  Hænder  i  Bevægelse,  kunne  I  slet  ikke 
spise.  Se  en  Gang  paa  mig!«  Han  stak  Pindene  ned  i  et  Fad,  greb 
en  Portion  Søgræs  og  lod  med  en  fortryllende  Grandezza  den  baand- 
lignende  Gemyse  glide  ned  i  sit  vidt  aabnede  Svælg.  Vi  maatte 
smage  paa  45  forskjellige  varme  Retter.  '  Naar  Værten  med  sin 
dryppende  Pind  stak  en  eller  anden  af  Gæsterne  en  særlig  Lækker- 
bidsken i  Munden,  gjaldt  det  som  en  særdeles  naadig  Udmærkelse. 

De  smaa  Blytallerkener  bleve  ligesaa  lidt  som  de  større  Sølv- 
skeer, der  udgjorde  Opdækningen,  ombyttede  under  Maaltidet.  Saa 
vel  Andestegen  som  Hajfiskefinnerne  vare  delikat  tillavede.  Mindre 
Behag  fandt  jeg  i  de  limagtige,  kogte  Fiskelæber  og  de  sort  bejtsede 
Andeæg,  medens  de  i  Suppe  kogte  Dueæg  til  Gjengjæld  smagte  os  godt. 

Maaltidets  Pragtstykke  var  et  Svin,  der  var  stegt  helt.  Fire  Tjenere 
bragte  den  brunt  glindsende  Anretning  ind  paa  Bordet.  Ved  at  se 
Trynen,  der  var  ligesom  fortrukken  i  et  Angstskrig,  kom  jeg  uvil- 
kaarligt  til  at  erindre  de  afhuggede  Hoveder  ved  Kia-yii-kvans  Port. 

De  fornemme  Kinesere  spise  af  saadanne  Stege  kun  Sværen, 
Nakken  og  Hjernen ;  den  øvrige  Del  tilhører  Husets  tj enes tegj ørende 
Personale.  Stort  Bifald  vandt  nogle  Fade  med  Gemyse,  hvoraf  Værten 
var  særlig  stolt,  thi  disse  Sager  vare  fra  hans  egen  Have.  Gjentagne 
Gange  spurgte  han  os,  om  saadanne  Ræddiker,  saadan  Kaal,  Salat 
o.  s.  v.  ogsaa  voxede  i  Europa;    naar  vi  bejaede  det,  rystede  han  halvt 


Fig.  129.    Hovederne  af  de  henrettede. 

faderligt,  halvt  belærende,  saa  igjen  med  et  Anfald  af  en  ubeskrivelig 
foragtelig  Følelse  af  sin  Overlegenhed  paa  sit  ærværdige  Hovede  og 
slog  med  en  Bevægelse  med  sin  lille,  fine  Haand  denne  Indbildskhed 
kategorisk  hen.     »Mejo  mejol    saadant  noget  have  I  ikke!« 

Ved  Begyndelsen  af  Maaltidet  drak  vi  kun  kinesisk  Vin.  Tso 
gjorde  os  pludseligt  det  Spørgsmaal,  om  vi  gjerne  vilde  drikke  euro- 
pæisk Vin.  Jeg  følte  en  glad  Bæven  fare  gjennem  min  med  slig 
Nydelse  afvante  Strube,  og  aldrig  i  mit  Liv  har  jeg  i  Smagssager  ud- 
talt mig  saa  bestemt  som  i  hin  Time:  »Ja,  det  er  sikkert!«  Tjenere 
løb  og  føjtede  om,  som  om  Nøglen  til  Kjælderen  var  bleven  forlagt. 
Endelig    bragte    de    nogle  støvede  Flasker  af   forskjellig  Størrelse   og 

Form.  Da  Tso  ikke  havde  Glas,  blev  Vinen  serveret  os  i  nogle  usle 
smaa  Porcellænskopper.  1  Førstningen  vare  disse  Drikkekar  til- 
strækkeligt store,  thi  da  vi  fik  smagt  paa  det  gule.  blinkende  Fluidum, 
opdagede  vi,  at  det  kun  var  Kognak.  Tso  bemærkede  vor  Skuffelse 
og  lod  en  ny  Flaske  aabne.  Det  var  en  virkelig  Overraskelse!  Ægte 
ungarsk  Tokayer! 

Ganske  vist  havde  jeg  ofte  Fornemmelsen  af  at  lide  ligesom 
Tantalus.  Fingerbøllet  var  altfor  lille  til,  at  man  kunde  tage  en 
ordentlig  Slurk  deraf.     Det  var  en  vedblivende  Smagen  uden  Nydelse. 

Tso,  der  blev  smigret  ved  vor  Anerkjendelse  af  hans  Skatte, 
viste  os  endnu  flere  Flasker,  der  iblandt  franske  Vine,  Muskat  o.  s.  v. 
samt  nogle  Stendunke  med  Selterservand.  Han  havde  laaet  disse 
Drikkevarer  for  nogle  Aar  siden  af  den  russiske  Oberst  Ssosznowski. 

I  Løbet  af  Samtalen  spurgte  Vicekongen  mig,  om  jeg  den 
foregaaende  Nat  havde  lagt  Mærke  til,  at  Jupiter  var  forsynet  med 
fire  Horn.  Da  jeg  svarede  ham,  at  han  maaske  havde  set  de  fire 
Maaner,  rystede  han  vantro  paa  Hovedet  og  sagde,  at  Planeten  førend 
Udbruddet  af  det  mohamedanske  Oprør  havde  lyst  klart,  men  at  den 
efter  Undertrykkelsen  af  Opstanden  havde  tabt  sin  skjønne  Glands. 
Min  Forklaring,  at  denne  Stjerne  ligesaa  vel  som  Maanen  havde  sine 
Faser,  lod  til  at  overraske  Vicekongen,  der  ikke  forstod,  at  en  Europæer 
kunde  vide  det.  Hans  smaa  Øjne  mønstrede  mig  med  VTelbehag  fra 
Isse  til  Fodsaal,  og  jeg  steg  øjensynligt  i  hans  Gunst.  Derpaa  spurgte 
han  Greven,  om  det  var  sandt,  at  Frankrig  ejede  hundrede  Post- 
dampere, og  kritiserede  Pantserskibenes  Misligheder.  »For  Kina  ere 
saadanne  Skibe  ikke  praktiske.  Jeg  har  bragt  i  Erfaring,  at  to  Krigs- 
skibe, som  den  japanesiske  Kejser  lod  bygge  i  Europa,  for  nylig  ere 
sunkne.  Det  gule  Hav  er  altfor  stormende  for  Jernskibe.  For  øvrigt 
omgaas  man  i  Europa  med  den  Ide  at  afskaffe  Pantserskibene  . . . .« 

Han  erkyndigede  sig  endnu  om  vor  Marines  Styrke,  og  om 
det  var  sandt,  at  Østrig  ligesom  Rusland  førte  en  Dobbeltørn  i 
sit  Vaaben. 

Førend  vi  brød  op,  meddelte  Tso  os  endnu,  at  der  gik  to 
Veje  fra  Ping-fan  til  Sining-fu,  og  overlod  os  Valget.  Da  Prschewalski 
havde  udforsket  den  nordlige  Vej  lil  Klosteret  Tschobson  i  Aaret  1873, 
bestemte  vi  os  for  den  sydlige. 

Efter  tre  Timers  Forløb  var  det  rigelige  Maaltid  til  Ende. 
Jeg  red  hjem,  mens  Grev  Széchenyi  hævede  det  Sølv,  som  Bankier  Hu 
havde  deponeret  for  ham  i  Vicekongens  Skatkammer. 

Skatkammeret  befinder  sig  i  umiddelbar  Nærhed  af  Mod- 
tagelsessalonen  og  er  et  ildfast,  mørkt  Rum,  hvori  Arméens  Rigdomme 
henligge  i  Skikkelse  af  lange,  tykke  Sølvbarrer.  Tautaien  passede  i 
Vicekongens  Sted  paa,  at  de  10000  Taél  rigtigt  bleve  overgivne  Greven. 
Vægten  af  det  rede  Sølv  gjorde  sig  senere  hen  meget  bemærket,  naar 
Muldyrene  skulde  pakkes. 

Aftenen  førend  vor  Afrejse  fra  Su-tschou  indfandt  Overhov- 
mesteren sig  og  vilde  overrække  os  sin  Herres  Afskedsgaver.  Han 
bragte  tre  Pakker.  Tolken  Sin  aabnede  sin  og  blev  henrykt  over 
Indholdet  —  50  Taél.  Hvor  meget  vore  Pakker  indeholdt,  ved  jeg 
ikke,  da  vi  strax  sendte  dem  tilbage  med  den  Bemærkning,  at  vi  ikke 
kunde  modtage  nogen  Pengegave.  Ved  Midnatstid  kom  den  gamle 
Mand  igjen  og  bad  os  paa  en  rørende  Maade  om  at  modtage  Pengene, 
thi  han  vilde  blive  straffet,  hvis  vi  viste  Foræringen  tilbage.  Først, 
da  Greven  medgav  Budet  en  egenhændig  afslaaende  Skrivelse  til  Vice- 
kongen, syntes  Sagen  klaret.  Imidlertid  kom  dog  Tautaien  den  næste 
Morgen  og  forsøgte  at  bevæge  os  til  at  modtage  Gaven,  idet  han  for- 
klarede, at  det  var  Skik  i  Kina  at  give  de  højeste  Mandariner  Gaver 
i  Penge.  Da  han  indsaa,  at  hans  Overtalelser  ikke  vilde  bære  Frugt, 
pakkede  han  Pengene  i  et  Papir  og  puttede  dem  i  sin  egen  Lomme. 
Han  modtog  derefter  fire  Trækasser  og  lovede  at  expedere  vore  Sam- 
linger til  Schanghai. 

Vognene  vare  pakkede.  I  det  Øjeblik,  da  vi  steg  til  Hest  for 
at  forlade  Su-tschou,  sprængte  en  Rytter  ind  i  Gaarden  og  over- 
rakte os  Vicekongens  Kort  med  hans  Ønsker  om  Lykke  paa  vor 
videre  Rejse. 

Fra  Su-tschou  til  Sining*-fu, 


Afrejse.  —  Rejsende  Mandariner.   —   Bon   om  Regn.  —  Fatung-Dalen.  —  Klosteret 

Kum-bum.    —  Kinesernes   Anskuelser    om    vor   Rejse.    —    Indbrud    i  vor    Bolig.    — 

Astronomiske  Observationer.  —  Søen  Kuku-nor  og  dens  Omgivelser. 


1  de  første  Dage  af  vor  Tilbagerejse  indfandt  der  sig  en  saa  følelig 
Kulde,  at  vi  bleve  nødte  til  igjen  at  tage  vore  Vinterklæder  frem. 
Desuagtet  havde  dog  Strækningen  til  Kan-tschou  et  mere  oplivende 
Udseende  end  for  et  Fjerdingaar  siden.  Talrige,  løvklædte  Træer, 
hvis  Existens  man  slet  ikke  havde  bemærket  i  Vinterkulden,  Sæden, 
der  spirede  frem,  Blomsterne  i  Frugthaverne,  alt  dette  bidrog  til  paa 
den  ene  Side  at  forøge  Egnens  landskabelige  Ynde,  paa  den  anden  Side 
ogsaa  til  at  gjøre  Modsætningen  til  Kua-tschous  gulgraa  Ruiner 
skarpere. 

Ved  Udgangen  af  Maj  forsvandt  pludseligt  Foraarets  Behage- 
ligheder, og  uden  mærkelig  Overgang  gjorde  en  tropisk  Varme  sig  nu 
gjældende.  Selv  om  ogsaa  Heden  om  Dagen  ikke  var  saa  følelig  i 
Oasernes  kultiverede  Egne,  saa  led  vi  desto  mere,  naar  vi  skulde 
passere  Kisel-  eller  Sandstrækningerne.  Stenene  formeligt  glødede,  og 
man  kunde  ikke  have  holdt  det  ud,  hvis  ikke  af  og  til  et  køligt 
Vindstød  fra  Nan-san  havde  bragt  nogen  Vederkvægelse. 

Det  undrede  mig,  at  jeg  ikke  kunde  bemærke  noget  Tegn  til 
Uvejr,  skjøndt  Bjergenes  Toppe,  navnlig  i  Eftermiddagstimerne,  vare 
skjulte  i  mørke  Skyer.  Kineserne  fortalte,  at  der  ofte  kom  Regnskyl 
i  Sommermaanederne.  Foran  det  pludselige  Skybrud  gaar  der  en 
stormlignende  Vind.      Efter    en    halv   Times  Forløb   er  Uvejret  forbi, 

Solen  sender  paa  ny  sine  brændende  Straaler  ned  paa  Jorden,  og 
Nedslaget  fordamper  strax. 

Førend  vi  naaede  Kan-tschou,  mødte  vi  en  højtstaaende  Man- 
darins Rejsekaravane.  Det  var  Vicegouvernøren  i  Sining-fu,  som, 
førend  han  tiltraadte  sin  Stilling  i  Provinsen  Hu-peh,  rejste  med 
hele  sin  Familie  til  Su-tschou  for  at  tage  Afsked  med  Vicekongen. 
Først  mødte  vi  30  Soldater,  som  bar  de  store  Viktualiekurve  paa  deres 
Fanestænger;  derefter  fulgte  10  Bagagevogne.  Efter  et  Kvarters  Forløb 
fik  vi  Øje  paa  den  talrige  Militæreskorte  med  vajende  Faner. 

Efter  atter  et  Kvarters  Forløb  kom  endeligt  Bærestolene.  I 
den  første,  der  blev  baaren  af  to  Mulæsler,  sad  en  meget  ung  Pige 
med  hvidt  sminkede  Kinder  og  nysgjerrige  Øjne;  hun  var  klædt  i  hvid 
Silke  og  var  Excellensens  anden  Kone;  i  den  anden  Bærestol  sad  en 
syttenaarig,  pluskindet  Pige,  den  første  Kone,  hvis  mørkerøde  Kinder 
ikke  behøvede  Sminke;  hun  var  klædt  i  lyseblaa  Silke.  Ogsaa  hun 
betragtede  forundret  og  smilende  gjennem  Glasvinduet  de  europæiske 
Ryttere.  Den  næste,  rigt  smykkede  Bærestol,  hvori  den  høje  Embeds- 
mand befandt  sig,  blev  baaren  af  fire  Mand  og  trukken  af  24  Mand 
ved  Hjælp  af  stærke  R.eb.  Vi  hilste  den  unge  Mandarin  paa  europæisk 
Vis.  Synlig  overrasket  ved  en  saadan  Høflighed,  takkede  han  med  et 
venligt  Smil.  I  den  sidste  Bærestol,  som  ligeledes  blev  baaren  af  fire 
Soldater,  sad  der  ligesom  en  Billedstøtte  en  hvidklædt,  rynket,  gammel 
Dame,  der  var  sminket  i  alle  Farver,  og  hvis  Haar  var  friseret  op 
som  et  Taarn;  det  var  Embedsmandens  Moder.  Højt  agtet  af  hele 
Hofstaten,  følger  hun  sin  Søn  overalt  og  understøtter  ham  med  sine 
Raad.  Flere  ridende  Mandariner  afsluttede  Toget.  Da  vi  ti  Minuter 
senere  traadte  ind  i  den  Kun-kvan,  hvori  Herskaberne  havde  over- 
nattet, forraadte  en  stærk  Opiumslugt  det  Middel,  hvormed  de  høje 
rejsende  havde  forkortet  sig  Tiden. 

Herr  Loczy  havde  under  vort  fem  Dages  Ophold  i  Kan-tschou 
til  Hensigt  at  foretage  en  Udflugt  ind  i  de  nærliggende  Nan-san  Bjerge 
og  meldte  dette  til  Stadskommandanten.  Generalen  nedlagde  sit  Veto 
i  Betragtning  af  Egnens  Usikkerhed,  men  Loczy  protesterede  imod  For- 
budet. Der  var  ingen  Ro  den  hele  Nat,  Sendebud  gik  og  kom  hele 
Tiden  lige  til  den  aarle  Morgen  for  at  tilvejebringe  en  Overenskomst. 
Loczy  afskar  de  resultatløse  Forhandlinger  ved,  at  han  tog  sin  Sten- 
hammer og  uden  Tilladelse  vilde  vandre  ud  i  Bjergene.  Hans  Ex- 
kursion  strakte  sig  dog  kun  til  Byens  Port,  hvor  han  blev  standset  af 
Vagten  og  vist  tilbage.  Forbitret  over  denne  Indskrænkning  af  sin 
Frihed   begav  han  sig  til   Mandarinen,    som    denne   Gang  uden   Tolk 

forstod  Meningen  af  hans  kraftige  Ta]e.  Hvad  der  ikke  havde  kunnet 
opnaas  ved  diplomatisk  Høflighed,  det  bevirkede  nu  de  usminkede 
Ord;  inden  faa  Timers  Forløb  meldte  14  Soldater  sig  som  Eskorte 
for  at  ledsage  Herr  Loczy  ind  i  Bjergene.  Medens  Grev  Széchenyi 
jagede  i  Omegnen,  foretog  jeg  astronomiske  Stedsbestemmelser. 

I  Nærheden  af  vor  Bolig  fandtes  et  stort  Tempel,  hvorfra  der 
ikke  alene  om  Dagen,  men  ogsaa  om  Natten  trængte  sig  en  uhyre 
Larm  helt  over  til  Kun-kvanens  store  Forgaard,  som  vanskeliggjorde 
mine  Iagttagelser  i  betydelig  Grad.  Det  var  Folket,  som  ønskede 
Regn,  og  som  utrætteligt  bestormede  Helligdommens  Guddomme  med 
sine  Bønner. 

Ceremonierne  vare  allerede  begyndte,  længe  førend  vi  kom  til 
Staden;  da  man  til  sidst  indsaa,  at  der  ikke  vilde  komme  noget  ud 
af  det  paa  denne  Maade,  lagde  man  Halsjern  og  Lænker  paa  nogle 
Gudebilleder  af  Træ.  Da  indtraadte  endeligt  en  Forandring  til  det 
bedre,  Temperaturen  faldt  betydeligt,  Himmelen  blev  overtrukken  med 
Skyer,  og  den  længe  ønskede  Regn  faldt  i  sparsomme  Draaber.  Dagen 
derpaa  besøgte  jeg  Templet.  En  stor  Mængde  Mennesker  stod  i  For- 
gaarden  og  fulgte  i  aandeløs  Spænding  de  religiøse  Scener,  som  fore- 
gik paa  en  stor  Tribune  af  Træ  foran  Hovedalteret.  Paa  Forhøjningen 
sad  der  fem  Kinesere  i  en  Halvkreds;  de  spillede  en  bedøvende 
Melodi  paa  smaa  Trommer.  En  gammel,  mager  Kineser  i  deres  Midte 
holdt  i  sin  højre  Haand  en  lignende  Tromme,  i  den  venstre  en 
Bambusstok.  I  en  bestemt  Rhythme  slog  han  med  denne  paa  Tromme- 
skindet og  slog  sine  tunge  Fødder  i  en  komisk  Afvexling  overkors 
op  paa  sin  Bagdel.  Paa  Hovedet  havde  han  en  Hørparyk,  til  hvis 
Pisk  nogle  Kobbermønter  vare  befæstede.  Med  lynsnare  Bevægelser 
drejede  han  Hovedet  saaledes,  at  Pisken  bestandigt  svingede  i  Kreds 
foroven.  Træt  af  Anstrengelserne  hvilede  han  sig  nogle  Minuter; 
derpaa  tog  han  et  meget  tykt  Hampereb ,  slog  det  af  al  Magt  mod 
Jorden,  tændte  et  Røgelsepapir  og  gjorde  endelig  det  fra  Hon-kong 
vel  kjendte  Mirakel  med  de  to  Stykker  Træ,  som  han  kastede  paa 
Jorden  for  at  spørge  Guddommen,  om  den  velsignelsesrige  Regn  vilde 
blive  ved  eller  ikke. 

Inde  i  Templet  fandtes  en  mildt  udseende  Hovedgud  med  fire 
Skrækkebilleder  paa  Siderne.  Alterbordet  formeligt  bugnede  under 
Byrden  af  de  rigelige  Offergaver,  saasom  Bælgfrugter,  Æg,  Nødder 
o.  s.  v.  Præsterne  stod  ved  Templets  Port  og  holdt  Øje  med  Folkets 
Gaver.  Den  næste  Dag  satte  de  andægtige  en  højtidetig  Procession  i 
Scene.    Gadeungdommen,  som  aabnede  Toget,  bar  brogede  Papirslygter 

og  blaa  Silkeflag.  Præsternes  Musik,  som  kom  der  efter,  bestod  af 
en  Klarinet,  nogle  Trommer  og  forskjellige  Klangbækkener.  En  Præst 
spillede  med  anerkendelsesværdig  Virtuositet  paa  en  Del  stemte,  flade 
Klokker,  der  vare  fastgjorte  paa  et  Stativ  af  Træ.  Klosterets  Hoved- 
lama bar  et  lille  Hus  af  Papir,  der  var  rigt  smykket  med  Guld-  og 
Sølvbaand. 

Processionen  gjorde  Holdt  ved  en  Cisterne  tæt  ved  den  Byen 
omgivende  Mur.  Musiken  slog  ind  i  en  bedøvende  Larmen,  Affyring 
af  Fyrværkeristykker  og  smaa  Mørsere  forhøjede  Effekten,  og  Røgelse- 
papirer bleve  antændte,  medens  Præsten  under  Afsyngelsen  af  en  Bøn 
kastede  det  lille  Hus  brændende  ud  i  Vandet.  Mængden  fordelte  sig 
derpaa  i  flere  Grupper,  som  under  Ledelse  af  bedende  Lamaer  gik  ud 
paa  Markerne  for  der  at  gjentage  Andagten  mere  lokalt. 

Efter  nogle  Dages  Forløb  vendte  Herr  Loczy  i  god  Behold 
tilbage  til  Kan-tschou  fra  sin  Udflugt,  som  han  havde  anvendt  til  at 
undersøge  og  studere  Nan-sans  nordlige  Fod.  Som  allerede  sagt, 
bemærkede  jeg  ogsaa  ved  at  gaa  igjennem  denne  Bys  østre  Port  nogle 
Trækasser,  hvori  fandtes  brugte  Silkesko.  Naar  en  yndet  Mandarin 
forlader  sit  Embede  for  at  overtage  et  andet,  følge  de  Mænd,  som 
mene  at  skylde  ham  Tak,  ham  til  Bygrænsen.  Naar  de  komme  til- 
bage til  Byen,  kjøbe  disse  Folk  sig  nye  Sko,  tage  de  gamle  af  og 
sætte  dem  til  Erindring  om  Afskeden  i  Portpassagen.  Saadanne  Sko 
ere  for  øvrigt  sjældent  til  Stede;  i  al  Fald  er  der  faa  af  dem. 

Siden  vi  vare  rejste  fra  Kan-tschou  følte  jeg  mig  stedse  mere 
og  mere  ilde  tilpas,  næsten  hver  Dag  havde  jeg  nogle  Feberanfald.  I 
Sånta-shien  var  jeg  saa  svag,  at  jeg  ikke  mere  kunde  holde  mig  paa 
Hesten,  men  maatte  leje  mig  en  Vogn  til  at  fortsætte  Rejsen.  Denne 
Befordringsmaade  bidrog  imidlertid  ikke  meget  til  at  forbedre  min 
Tilstand.  Rystelsen  er  ikke  til  at  beskrive,  og  dog  tror  jeg,  at  netop 
denne  ubehagelige  Indvirkning  paa  Blodets  Girculation  forhindrede 
Udbrudet  af  en  heftig,  tyfoid  Feber. 

Med  Undtagelse  af,  at  jeg  i  Young-tschang-shien  nød  en  raa 
Rhabarberrod,  tog  jeg  intet  Slags  Medikament;  jeg  sultede  kun.  Efter 
Missionærernes  Udsagn  høre  Tyfussygdomme  til  Ørkenens  slemme 
Egenskaber.  Enhver  Europæer,  som  i  længere  Tid  tager  Ophold  i 
denne,  maa  gjennemgaa  Sygdommen.  Diæt  er  det  bedste  Middel  til 
at  bekæmpe  den.  Den,  som  betror  sig  til  en  kinesisk  Læge,  er  red- 
ningsløs fortabt.  Hvert  Aar  dør  endog  en  Del  Kinesere  af  Lægernes 
mistænkelige  Piller.  Jeg  led  i  sex  Uger  i  den  Grad  af  Feber,  at  jeg 
ofte    saa    Landskaberne    drage    mig    forbi    ligesom    i    Drømme,    men 

Sygdommen  steg  dog  aldrig  til  en  saadan  Grad,  at  jeg  maatte  afbryde 
de  Arbejder,  det  efter  mit  Kald  paalaa  mig  at  udføre.  Ophøret  af 
den  uudholdelige  Hede  havde  desuden  en  gunstig  Indflydelse. 

De  sorte  Regnskyer,  som  formørkede  Nan-san,  udbredte  sig 
stedse  mere  og  mere  og  overtrak  endelig  hele  Firmamentet.  Der 
blæste  en  frisk  og  vederkvægende  Luftning.  Endelig  oplyste  stærke 
Lyn  det  natlige  Mørke  i  Young-tschang,  Tordenen  rullede  med  dumpt 
Ekko  ovre  fra  Bjergene,  Husene  rystede,  og  en  voldsom  Regn  udgød 
sig  over  den  tørstende  Jord. 

Dagen  derpaa  rejste  vi  til  Fnglou-pu;  Himmelen  var  vel  over- 
trukken, men  der  faldt  ingen  Regn.  I  Bjergene  regnede  det  imidlertid 
i  Strømme.  Ikke  blot,  at  Nan-sans  Bjerge  syntes  at  blive  trykkede 
af  de  graa  Skymasser,  saa  at  mangen  Gang  Bjerglandskabet  blev  helt 
skjult  af  Regnstriberne,  men  ogsaa  de  opsvulmende  Floder  gav  det 
bedste  Vidnesbyrd  om  det  stærke  Nedslag.  Vejen  gik  igjennem  Vand, 
hele  Lavlandet  var  oversvømmet. 

I  Løbet  af  faa  Dage  var  al  Sneen  paa  Bjergene  smeltet,  saa 
vidt  Øjet  kunde  se.  Det  var  maaske  denne  Omstændighed,  som 
gjorde,  at  Bjergene  forekom  mig  betydeligt  mindre  end  den  foregaaende 
Vinter,  da  alle  Toppe  vare  bedækkede  med  Sne,  thi  mit  Skøn  af 
Højderne  differerede  nogle  hundrede  Fod.  For  at  formindske  Fejlen 
var  jeg  nu  nødt  til  at  tage  det  arithmetiske  Middeltal.  Hvor  betyde- 
lige disse  Højder  ere,  kan  fremgaa  deraf,  at  endog  Vejen  paa  Ud- 
kanten af  Xan-san  fra  Young-tschang-shien  (fem  Dagsrejser)  og  fra 
Kiang-tschou  (fire  Dagsrejser)  til  Tatung-shien  gaar  over  Pas,  der  ere 
over  9500  Fod  høje. 

Uden  at  opholde  os  videre  i  Liang-tschou  og  Kulang-shien 
naaede  vi  den  18de  Juni  igjen  Hoang-hos  Flodgebet  og  med  Byen 
Ping-fan-shien  Enden  paa  den  bekjendte  Marschlinie.  En  slet  Vej 
fører  herfra  mod  Vest.  Uden  nogen  synderlig  bemærkelig  Stigning 
naaede  vi  Passet,  der  kun  laa  40  Li  borte.  Nu  gik  det  imod 
Tatung-ho,  først  ad  besværlige  og  stejle  Veje  og  derpaa  atter  jævnt 
nedad.  Dalene  ere  vandløse,  Løssskrænterne  noget  grøntklædte,  men 
dog  yder  intet  Træ  en  velgjørende  Skygge  i  den  glødende  Solhede. 
Overalt  se  vi  den  samme  Karakter  af  Bjergene,  runde  og  stejle 
Former  uden  særligt  høje  Punkter.  Under  disse  Forhold  var  det  ogsaa 
meget  vanskeligt  at  finde  gunstige  Udsigtspunkter   for  mine  Arbejder. 

Tid  efter  anden  passerede  vi  en  fattig  Landsby  med  faa 
Huse,    som   vare   beboede   af  Kinesere,    der   foruden   Agerbrug  ogsaa 

drev  nogen  Kvægavl.  Paa  Højderne  er  Mangelen  paa  Vand  meget 
følelig,  i  Dalene  er  Vandet  slet  og  næppe  til  at  drikke. 

Ved  Tung-fan-ye  (6000  Fods  Højde)  opdagede  vi  endeligt 
Tatung-hos  blaagrønne  Vandstribe.  Den  udspringer  paa  Nan-sans 
sydlige  Fod,  løber,  i  Følge  de  indhentede  Oplysninger,  paa  sit  øverste 
Stykke  gjennem  en  vild,  romantisk,  aldeles  ubeboet  Dal,  optager  flere 
Bifloder,  berører  Klosteret  Tschertintons  Omraade,  naar  gjennem  en 
mørk  Klippekløft  med  et  stærkt  Fald  ind  i  Tung-fan-yes  frugtbare 
og  indbringende  Dalslette,  som  den  vander,  og  vender  sig  derpaa  mod 
Syd  hen  imod  Hoang-ho.  Paa  det  Sted,  hvor  vi  i  Baade  satte  over 
Floden,  var  den  9  Fod  dyb.  De  24  Fod  høje  Bredder  ere  skarpt  ud- 
skaarne  i  Løssjorden;  Flodsengen  er  dækket  med  grove  Sten.  Den 
for  Haanden  værende  Baad,  der  kan  rumme  en  Vogn,  6  Heste  og  10 
Personer,  er  fuldkommen  tilstrækkelig  til  den  ringe  Konflux  paa  denne 
Vej.  For  at  befordre  vor  Kolonne  maatte  Baaden  gaa  fem  Gange 
over,  og  det  meste  af  Formiddagen  gik  med,  førend  den  sidste  Mand 
var  kommen  over. 

Efter  en  besværlig  og  anstrengende  Vandring  naaede  vi  under 
et  stærkt  Uvejr  det  7690  Fod  høje  Bjergpas  Ping-kou-ling,  hvor  vi 
søgte  Beskyttelse  mod  Regnen  i  Løsshulerne,  som  ligge  langs  Vejen. 
Uvejret  varede  kun  faa  Minuter,  hvorefter  Solen  atter  skinnede  og  be- 
lyste Tatung-hos  mørke  Kløft,  der  gabede  i  Syd. 

I  talrige  Bugtninger  slynger  den  kun  lidet  befærdede  Vej  sig 
stejlt  nedad  forbi  et  smukt  Tempel.  I  Aftentimerne  naaede  vi  Lands- 
byen Lao-ja-ye  og  dermed  ind  i  Sining-hos  brede  Dal.  Lao-ja-ye  ligger 
paa  Flodens  venstre  Bred,  under  Murene  af  en  mægtig  Befæstning,  i 
duftende  Færskentræers  Skygge  og  bestaar  af  lave  Træ-  og  Lerhytter, 
der  ligne  Ruiner. 

Indtil  Tschung-pe-shien,  en  lille  By  med  10000  Indbyggere, 
holder  Vejen  sig  paa  venstre  Side  af  Sining-ho,  passerer  derefter  over 
et  Vadested  Floden,  hvis  gule  Vand  løber  mellem  24  Fod  høje  Løss- 
bredder,  og  gaar  derefter  med  hver  Mil  kjendeligt  højere  til  Vejrs. 

Jo  mere  vi  nærmede  os  Sining-fu,  desto  livligere  blev  Færd- 
selen paa  Vejen.  Det  var  ikke  udelukkende  Kinesere,  vi  mødte;  snart 
saa  vi  en  mongolsk  Karavane  med  tungt  belæssede  Kameler,  snart 
foer  nogle  forsømte  Fan-tsh-Skikkelser  os  sky  og  frygtsomt  forbi; 
endelig  fængsledes  vor  Opmærksomhed  af  en  tibetansk  Lama  med  en 
stiv  Straahat  paa  Hovedet  og  en  Haardragt  paa  Kroppen,  der  blev 
ledsaget  af  et  stort  Følge.  Vi  manglede  baade  Tid  og  Lejlighed  til 
nærmere  at  beskjæftige  os  med  de  interessante  Tilsyneladelser,    og  vi 

haabede  jo  ogsaa  inden  kort  Tid  at  slutte  nærmere  Bekjendtskab  med 
buddhistiske  Præster. 

Med  Undtagelse  af  den  paa  sine  Steder  5  —  8  Li  brede  Dal- 
slette, som  er  dyrket  med  Ris  og  Hvede,  gjør  Omegnen  et  trøstesløst 
Indtryk.  Ikke  blot  er  den  fuldstændigt  blottet  for  Træer,  men  de 
fuldstændigt  nøgne  Bjergskrænters  døde,  graa  Farve  give  den  et  meget 
ensformigt  Udseende. 

Først  30  Li,  førend  vi  kom  til  Sining-fu,  passerede  vi  en  kløft- 
lignende  Forsnævring   af  Dalen,    der   havde   en  Skygge  af  Romantik. 


Fig.  131.    Bjergkløft  i  Nærheden  af  Sining-fu. 

Omgivet  af  sorte  Klippevægge,  hæver  der  sig  her  et  smukt  lille  Tempel 
af  Granit-Kvadersten  op  over  Sining-hos  brusende  Vande,  over  hvilke 
der  paa  dette  Sted  er  opført  en  højt  optaarnet,  luftig  Træbro.  Paa 
den  hinsidige  Bred  deler  Vejen  sig  paa  den  ene  Side  til  Klosteret 
Tschertinton  og  videre  over  Gadschur  til  Tschako-ye  ved  Ping-fan-ho, 
paa  den  anden  forbi  Klosteret  Tschobson  over  Nan-san  til  Liang-tschou. 
Vest  for  Broen  lukker  en  høj  Stenmur  som  defensiv  Befæstning  Kløften 
imod  Sining-fus  Slette. 

Vi  vare  endnu  20  Li  borte  fra  Byen.  Medens  vi  i  hurtig 
Marsch  ilede  gjennem  den  brede,  kun  til  Dels  opdyrkede  Slette,  havde 
vi    stedse    Stadsmurens    Omrids    for    Øje.      Paa    en    Gang    bliver    der 

pludseligt  i  Nærheden  af  os  affyret  drønende  Salutskud,  vi  bøje  om 
en  Lerbygnings  forfaldne  Mur  og  faa  Øje  paa  Modtagelsesdeputationen, 
der  hilser  os  efter  Skik  og  Brug.  Trods  alle  vore  Modforestillinger 
blev  vort  Indtog  i  Staden  højst  festligt.  Toget  ordnede  sig  paa  følgende 
Maade:  forrest  en  Afdeling  Kavalleri  med  flyvende  Faner  under 
Kommando  af  en  bereden  Officer;  efter  den  fulgte  den  uundgaaelige, 
røde  Æresparaplui;  saa  kom  Herr  Loczy  til  Hest;  efter  ham  en  Af- 
deling Infanteri,  derpaa  Tolken  Sin  og  to  Civilembedsmænd  i  kinesiske 
Gaiavogne  og  mit  skrøbelige  Kjøretøj,  hvis  iturevne  Straatag  stak  hel 
sælsomt  af  mod   de   foran   kjørende  Vognes  Silkehimle.      Pakvognene 


Fig.  132      Examensbygningen  i  Sining-fu. 

og  en  Infanteribedækning  dannede  Queuen.  Grev  Széchenyi,  som 
allerede  i  Eftermiddagstimerne  havde  forladt  Kolonnen  for  at  gaa  paa 
Jagt,  indtraf  først  om  Aftenen  i  Sining-fu. 

Gouvernøren  havde  stillet  Byens  Examensbygning  til  vor  Dis- 
position. I  saaclanne  Bygninger  holdes  hvert  tredie  Aar  Examen  over 
Mandarinkandidaterne.  I  den  første  Gaard  staa  de  lange  Bækker 
Prøvebænke,  hvorpaa  de  unge  Mennesker,  fuldstændigt  aflukkede  fra 
Yderverdenen,  inden  en  vist  Frist  skriftligt  maa  besvare  de  dem  fore- 
lagte Spørgsmaal.  De  arbejde,  spise  og  sove  paa  disse  Sæder,  der 
ere  forfærdigede  af  Mursten.  Den  vidtløftige  Bygning  laa  midt  i 
Byen  og  indeholdt  el    stort  Antal   luftige  og   rummelige  Lokaler.     De 

tre  store  Gaarde  passede  godt  til  mine  Funktioner  som  Expeditionens 
Astronom,  og  vi  kunde  med  fuld  Tilfredshed  tage  ind  i  det  Hus,  hvori 
vi  tænkte  et  gjøre  et  længere  Ophold. 

Navnlig  i  de  to  første  Dage  stormede  de  nysgjerrige  Kinesere 
næsten  den  store  Indgangsport.  I  tusindvis  belejrede  de  Gaden  og 
ruskede  uophørligt  paa  de  jernbeslagne  Egetræs  Fløje,  men  det  var 
forgjæves,  Porten  var  og  blev  lukket. 

Da  fik  en  af  Betjentene  ved  Examensbygningen  det  kostelige 
Indfald  at  slaa  Kapital  ud  af  sine  iMedborgeres  Paatrængenhed.  Han 
stillede  sig  udenfor  Porten,  beroligede  først  den  urolige  Hob  og  lovede 
til  sidst  at  lade  alle  komme  ind  i  Huset,  naar  de  vilde  rette  sig  efter 
hans  Forskrifter  og  betale  en  lille  Entré.  Saaledes  skete  det  da,  at 
venskabeligt  grinende  Kinesere,  navnligt  ved  vore  Maaltider,  i  Grupper, 
den  ene  efter  den  anden,  kom  ind  i  vor  Spisestue,  beundrede  i  nogen 
Tid  den  Maade,  hvorpaa  vi  brugte  Kniv  og  Gaffel,  for  til  sidst  at 
lade  deres  utilslørede  Ringeagt  fri  Tøjler,  forinden  de  atter  for- 
lod Huset. 

Førend  vi  besaa  Staden  og  dens  Seværdigheder,  var  det  os 
magtpaaliggende  at  lære  Gouvernørens  Mening  at  kjende.  Vist  nok 
vare  vore  Forhaabninger  efter  de  Erfaringer,  vi  havde  gjort,  sunkne 
saa  dybt,  at  vi  uden  at  nære  de  mindste  Forventninger  begav  os  paa 
Vejen  for  at  aflægge  vort  Etikettebesøg.  Gouvernøren,  en  høj,  statelig 
Skikkelse,  modtog  os  højtideligt  og  med  udsøgt  Høflighed.  Hvis  han 
virkelig  var  en  Fjende  af  alle  Europæere,  som  Tso-tsung-tang  i 
Fortrolighed  havde  meddelt  os,  saa  lod  han  sandeligt  ikke  sine  Følelser 
komme  til  Gjennembrud. 

Men  Kineserne  ere  Løgnere  fra  Fødselen  af;  et  sandt  Ord 
falder  saa  vanskeligt  paa  deres  Læber,  at  Hykleri,  selv  hvor  Løgnen 
slet  ikke  kan  hidføre  nogen  Fordel,  næsten  regnes  med  til  god  Op- 
dragelse; Mandschu-Gouvernøren  overbød  sig  derfor  selv  i  vindende 
Venskabelighed  og  afslog  endelig  med  Haanden  paa  Hjertet,  som  Bevis 
paa  hans  velmenende  Aabenhjertighed.  glat  væk  vor  Begjæring  om 
hans  Understøttelse  til  Fortsættelsen  af  vor  Rejse  over  Højdeplateauerne 
til  Lassa. 

»Indtil  for  otte  Aar  siden,«  sagde  han,  »gik  der  ganske  vist 
en  Vej  fra  Sining-fu  til  Lassa;  men  nu  rejser  ingen  Kineser  mere  over 
Kuku-nor.  I  ville  vide  Grunden  ?  Jeg  skal  sige  Eder  den.  For  otte 
Aar  siden  besluttede  Ambanen  af  Lassa  (den  kinesiske  Gesandt  ved 
Dalai-Lamas  Hof)  at  rejse  til  Peking  igjennem  de  store  Ørkener  i  det 
nordostlige  Tibet   over  Tsaidam    og  Sining-fu   i   Stedet  for,    som   han 

burde,  over  Batang  og  Tscbing-tu-fu.  Han  havde  ikke  udført  sine 
Forretninger  i  den  tibetanske  Hovedstad  saaledes,  som  Kejseren 
ønskede  det,  og  skulde  nu  aflægge  Regnskab  for  sin  treaarige  Virk- 
somhed i  Tibet.  Endskjøndt  han  havde  mange  Hindringer  at  bekæmpe 
paa  sin  Rejse,  thi  han  fandt  hverken  Huse  eller  Ris  og  blev  syg  i 
Indvoldene  og  Maven  som  Følge  af  de  slemme  Uddunstninger  paa 
de  høje  Bjerge  (den  fortyndede  Luft),  lykkedes  det  ham  dog  at  naa 
Fan-tshernes  Gebet  ved  Hoang-hos  Kilder.  Næppe  havde  Røverne 
faaet  Nys  om  hans  Ankomst,  førend  deres  Fyrster  forenede  sig  for  at 
tugte  Ambanen.  Der  udviklede  sig  et  stort  Slag,  som  varede  flere 
Timer  mellem  hans  Eskorte,  der  bestod  af  300  Soldater  og  1000 
Lamaer,  og  de  vilde.  Da  Gesandtens  Eskorte  havde  set,  at  der  alle- 
rede var  slaaet  to  af  deres  Folk  ihjel ,  tog  den  Flugten  og  lod  sin 
Herre  i  Stikken.  Røverne  fangede  ham  og  tog  hele  hans  Bagage. 
Endog  hans  Klæder  tog  de  af  Kroppen.  Ambanen  ventede  med  Fat- 
ning Døden,  men  Fan-tsherne  skaanede  hans  Liv  og  gav  ham  Fri- 
heden. Kæmpende  med  Sult  og  Kulde  naaede  han  endeligt  Sining-fu. 
Kejseren,  som  nu  indsaa,  at  Ambanen  kun  paa  Grund  af  sin  Strenghed 
var  saa  forhadt  af  de  vilde,  belønnede  ham  rigeligt,  fordi  han  troligt 
havde  opfyldt,  sin  Pligt.  Siden  den  Tid  har  endnu  ingen  Kineser  be- 
traadt  Røvernes  Land.  Det  er  derfor  en  komplet  Umulighed,  at  I 
kunne  slutte  Eder  til  en  Karavane,  saaledes  som  I  ønske.« 

»Ja,  saa  ville  vi  selv  udruste  en  Karavane,«  svarede  Greven. 
»Det  g j ælder  kun  om  at  engagere  en  Fører  og  om  at  skaffe  Telte. 
Støttet  paa  dette  af  Tsungli-yamen  udstedte  Pas,  beder  jeg  Eders 
Excellence  om  Eders  Understøttelse.  Vejens  Besværligheder  skulle  vi 
nok  selv  overvinde,  hvis  I  ikke  lægge  os  Hindringer  i  Vejen.« 

»Besværlighederne  i  disse  afsides  liggende  Ørkener  ere  saa 
store,  at  I  ville  bukke  under  for  dem.  Navnlig  om  Sommeren  ere 
alle  Floder  opsvulmede;  Vandet  er  dybt  og  rivende.  Hvorledes  ville  I 
komme  over  dem,  da  der  ikke  findes  hverken  Broer  eller  Fartøjer. 
Skulde  det  ogsaa  lykkes  Eder  at  passere  nogle  Floder,  saa  ville  I  dog 
tilsidst  komme  til  en  Strøm,  som  I  ikke  kunne  overskride.  Vende  om 
kunne  I  ikke  længere,  thi  de  Floder,  I  ere  komne  over,  ere  imidlertid 
blevne  endnu  større,  og  I  maa  saaledes  sulte  ihjel  paa  den  græsseligste 
Maade.  —  Telte?  hvorfra  skal  jeg  skaffe  dem?  —  Jeg  selv  har  ingen, 
mine  Soldater  behøve  ingen.  I  ville  blive  her  nogle  Dage;  se  Eder 
selv  om  efter  Telte.  Maaske  finde  I  ogsaa  en  Mand,  som  vil  føre 
Eder  til  Tibet.  Hvis  dette  lykkes  Eder,«  føjede  han  til  med  et  ond- 
skabsfuldt Smil,  »skal  jeg  uden  Ophold  give  Eder  Tilladelse  til  at  rejse.« 

Efter  en  hel  Del  Indvendinger,  som  vi  tillod  os  at  gjøre  imod 
et  saadant  Arrangement,  tilkaldte  Gouvernøren  nogle  Vidner,  der 
ventede  i  Forværelset,  og  som  maatte  bekræfte  Sandheden  af  hans 
Udsagn;  han  lod  en  hel  Hob  Akter  hente,  der  skulde  dokumentere 
Ambanens  Historie  saavel  som  talrige  andre  Røverier,  der  vare  for- 
øvede af  Tanguterne,  og  sluttede  Forhandlingerne  med  disse  Ord:  »I 
de  sidste  otte  Aar  har  overhovedet  ingen  Karavane  gaaet  den  Vej, 
følgelig  maa  ogsaa  I  bekvemme  Eder  til  at  rejse  til  Stse-tschuen,  hvor 
der  ikke  vil  møde  nogen  videre  Hindring  for  Iværksættelsen  af  Eders 
Projekt.« 

Vi  tog  paa  temmelig  kølig  Maade  Afsked  med  Gouvernøren 
og  aflagde  derefter  Tautaien  af  Sining-fu  et  Besøg.  Han  boer  i  Byens 
smukkeste  Yamen.  Denne  Embedsmands  Gemakker  vise,  at  han  alle- 
rede har  opgivet  den  verdensberømte,  kinesiske  Nøjsomhed,  men  at 
han  derimod  i  fuldeste  Maal  svælger  i  alle  de  Nydelser,  som  hans 
Rigdom  kan  skaffe  ham. 

Væggene  i  hans  Modtagelsessalon  vare  smykkede  med  Guld- 
lister, de  kunstnerisk  udskaarne  Stole  vare  blødt  polstrede,  Bordene 
overlæssede  med  Nipssager  og  Kunstværker,  og  i  alle  Nischer  og  Kroge 
stod  der  kostbare  Vaser.  En  Modedames  fortryllende  Boudoir  kan 
umuligt  frembyde  den  fine,  ægte  orientalske  Vellugt,  som  parfumerede 
Tautaiens  Salon. 

Tautaien  er  Musikelsker  og  har  et  eget  Kapel,  som  sex  Timer 
om  Dagen  er  anbragt  paa  en  Tribune  og  stadigt  spiller  det  samme 
Stykke.  Vor  Bolig  laa  op  til  Tautaiens,  og  jeg  hørte  denne  Melodi 
saa  ofte,  at  jeg  til  sidst  memorerede  den,  uagtet  den  er  temmelig 
vanskelig.     Jeg  lader  den  faa  en  Plads  her: 


Meiret  hurtie. 

Tautaien  kunde  hverken  gjøre  vore  Planer  nogen  Nytte  eller 
Skade,  og  vi  renoncerede  derfor  paa  at  høre  de  samme  Ord,  som  vi 
havde  faaet  at  høre  af  Gouvernøren,  medens  vi  samtalede  om  Ting, 
der  mere  kunde  interessere  en  kinesisk  Livslysten.  Da  vi  brød  op, 
bad  han  mig,  om  jeg  ikke  vilde  reparere  tre  Uhre  for  ham.  Som 
sædvanligt  manglede  Uhrene  kun  at  trækkes  op.  En  af  de  næste 
Dage  bad  han  mig  endnu  om  at  undersøge  hans  Kikkert.  For  to  Aar 
siden  havde  den  endnu  gjort  saa  god  Gavn,  »at  han,  naar  han  saa 
igjennem  den,  kunde  gribe  alle  Gjenstande  med  Haanden,«  men  nu 
var  Glasset  blevet  ødelagt,  og  alt  var  indhyllet  i  Mørke  ligesom 
Natten.  Da  jeg  tog  Instrumentet  fra  hinanden,  viste  det  sig,  at  Røret 
var  tilstoppet  med  et  stort  Stykke  Papir;  jeg  fjærnede  dette  og 
pudsede  Glassene.  Tautaien  var  henrykt  over  min  Duelighed  og 
sendte  mig  til  Tak  en  Kurv  med  prægtige  Færskener. 

De  høje  Herrer  skyndte  sig  med  at  aflægge  os  Kontrabesøg. 
Der  kom  ikke  alene  Gouvernøren,  Tautaien,  Magistraten,  men  mange 
andre  Mandariner  og  det  efter  bestemt  Paalæg  af  —  deres  Kvinder. 
Sagen  forholdt  sig  nemlig  saaledes :  det  er  Skik  og  Brug ,  at  enhver 
Visit  skal  gjengældes.  Vi  vare  derfor  nødte  til  at  besøge  Mandarinerne 
i  deres  Hjem.  Embedsmændenes  Hustruer  og  Døtre,  hvilke  det  ikke 
er  tilladt  at  vise  sig  offentlig  paa  Gaden,  borede  nu,  medens  Ægte- 
mændene og  Fædrene  vare  hos  de  fremmede  Folk,  en  Del  Huller  i 
Trævæggene,  som  adskilte  deres  Værelser  fra  Salonen,  igjennem  hvilke 
de  da  i  al  Magelighed  kunde  betragte  os.  Da  vi  senere  kom  paa 
Spor  efter  denne  Omstændighed,  ignorerede  vi  alle  ubegrundede  Besøg, 
for  saa  vidt  som  vi  undlod  at  gjøre  Kontravisit. 

Sining-fu  selv  havde  vi  snart  lært  at  kjende.  Byen  ligger  7370 
Fod  højt  paa  Sining-hos  venstre  Bred,  omtrent  i  Midten  af  Dalsletten, 

38 


594  Fra  Su-tschou  til  Sining-fu. 

der  er  noget  over  Va  Mil  bred  og  dyrket  med  Hvede:  den  er  omgivet 
med  en  firkantet  30  Fod  høj  Vold.  Den  har  ligesom  alle  kinesiske 
Byer  to  Hovedgader,  som  føre  til  Portene,  der  ere  markerede  ved  høje 
Trætaarne ;  Husene  udmærke  sig  ved  deres  Størrelse  og  smagfulde 
Udstyrelse.  De  fleste  Bygninger  ere  af  Træ,  kun  nogle  faa  ere  byggede 
af  store,  brune  Sten.  De  talrige  offentlige  Bygninger  give  Hovedgaden 
et  festligt  Præg  med  deres  høje  Trælaterner  og  vajende  Faner.  Ind- 
byggerne, 60000  i  Tallet,  ere  endnu  ægte  Kinesere  og  beskjæftige  sig 
dels  med  Agerbrug,  dels  med  Handel  med  Levnetsmidler,  Medikamenter 
og  Klædningsstoffer.  Særligt  fremragende  Industrigrene  eller  Haandværk 
findes  ikke  i  Sining-fu. 

Befolkningen  er  i  det  hele  taget  godmodig,  flittig  og  nysgjerrig, 
uden  udtalt  Ildesindethed.  Sining-fu  er  den  første  store,  kinesiske  By 
ved  Tibets  Nordostgrænse.  En  Dagsrejse  sønden  for  Byen  stødte  vi 
allerede  paa  et  tibetansk  Kloster. 

Det  lykkedes  os  at  faa  Gouvernørens  Tilladelse  til  at  besøge 
Klosteret  Kum-bum.  Afset  fra,  at  vi  der  haabede  at  finde  en  Fører 
til  vor  videre  Rejse,  var  Tanken  om  at  lære  ægte  Repræsentanter  for 
den  buddhistiske  Religion  at  kjende  nok  til  at  tilskynde  os  til  at  fore- 
tage denne  Udflugt. 

Vejen  gik  først  lige  mod  Syd  igjennem  den  Sidedal,  der  munder 
ud  ved  Sining-fu ,  derpaa  vendte  den  sig  ved  Landsbyen  Sing-tschun 
mod  Vest  og  gik  over  et  mindre  Pas.  Hinsides  dette  fik  vi  Øje  paa 
Klosteret  nede  i  en  snæver  Dalkjedel  ved  vore  Fødder. 

Paa  større  Afstand  ligner  Klosteret  skuffende  en  afbrændt 
Landsby:  først  i  umiddelbar  Nærhed  tager  Landskabsbilledet  sig 
venligere  ud  og  vilde  vinde  endnu  mere,  hvis  Bjergskraaningerne  vare 
blot  lidt  bevoxede  med  Træer.  Langs  med  Dalens  Vægge  hæve 
Lamapræsternes  tagløse,  hvidtede  Boliger  sig  terrasseformigt  op  over 
Hovedtemplet,  hvis  forgyldte  Tag  strax  fængsler  Opmærksomheden. 
Talrige  Lamaer  vandrede  paa  Fodstierne.  De  vare  rødt  klædte,  og 
deres  Toga,  som  lod  de  nøgne  Arme  være  frie,  gav  Skikkelserne  en 
gammelromersk  Karakter.  Særlig  paafaldende  var  mig  Præsternes 
mørke  Hudfarve,  der  traadte  saa  meget  mere  grelt  frem,  som  de  vare 
bedækkede  med  et  Lag  Smuds. 

Takket  være  Anbefalingsskrivelsen  fra  Kuku-nors  Gouvernør 
bleve  vi  indlogerede  i  et  net  og  forholdsvis  renligt  Hus.  I  Gaarden 
stod  der  en  stor  Flagstang,  hvorpaa  vare  fastgjorte  lange,  smalle 
Faner,  beskrevne  med  tibetanske  Bogstaver.  Det  indre  af  Vaanings- 
huset  dannede  et  langt  smalt  Rum,  der  ved  to  panelede  Bræddevægge 

var  delt  i  tre  Værelser.  Sengene  vare  af  Træ;  Borde  og  Stole  mang- 
lede, og  bleve  erstattede  ved  en  Forhøjning.  Tre  af  Klostrets  Be- 
stillingsmænd besøgte  os  strax  efter  vor  Ankomst.  De  vare  paa  ingen 
Maadc  prunkende  klædte,  men  bar  de  samme  røde,  grove  Gevandter 
som  deres  Brødre.  Deputationens  Fører,  en  68  Aar  gammel  Mand, 
havde  et  godmodigt,  sympathetisk  Ansigt  og  nikkede  under  Forhand- 
lingerne kun  bifaldende  med  Hovedet  uden  at  tale.  Den  anden,  der 
var  sortebrun  som  en  Hindu ,  lignede  mere  en  Røver  end  en  Præst. 
Den  tredie,  der  som  Klostrets  Økonom  førte  Ordet,  adskilte  sig  fra  de 
andre  ved  sit  forslagne  Ansigtsudtryk  og  ved  en  med  Guld  og  Sølv 
broderet,  smudsig  Trøje.  De  tre  Præster  havde  taget  Plads  i  et  Side- 
lokale til  vor  Bolig  paa  en  med  Filt  bedækket,  bred  Bænk  efter  orien- 
talsk Skik.  Da  vi  kom,  rejste  de  sig  og  hilste  os  med  et  stumt  Buk. 
Nogle  underordnede  Præster  bragte  nogle  Fade  med  kandiserede  og 
tørrede  Frugter.  Vi  satte  os,  og  Forhandlingerne  begyndte.  Da 
Præsterne  kun  talte  tibetansk,  stødte  Underholdningen  paa  betydelige 
Vanskeligheder.  Vi  talte  engelsk,  vor  Tolk  Sin  oversatte  Ordene 
paa  kinesisk,  og  en  anden  Tolk,  som  Gouvernøren  havde  stillet  til 
vor  Raadighed,  gjengav  Indholdet  paa  tibetansk. 

Greven  begyndte  paa  følgende  Maade:  »Vil  De  sige  Lamaen, 
at  vi  ere  fremmede,  som  ere  komne  langvejs  fra  for  at  udtrykke  vor 
Beundring  for  den  buddhistiske  Religion.« 

Sætningen  skulde  kun  gjælde  som  Indledning  til  en  klar 
Fremstilling  af  vore  Hensigter,  men  for  at  forhindre,  at  Tolken,  da 
Ordene  maatte  gaa  gjennem  flere,  maaske  skulde  glemme  Ting  af  Be- 
tydning, holdt  Greven  det  for  raadeligt  at  tale  i  Intervaller.  Dog 
næppe  havde  Økonomen  hørt  de  første  Ord,  førend  der  ikke  mere  var 
at  tænke  paa  en  Fortsættelse  af  Tiltalen.  I  en  Tale,  der  varede  i  ti 
Minuter  og  flød  fra  hans  Læber  ligesom  en  Bjergelvs  utøjlede  Vande, 
svarede  han  allerede  paa  meget  mere,  end  vi  havde  spurgt  om. 
Medens  han  saaledes  pludrede  væk  uden  at  tabe  Vejret,  vidste  jeg 
allerede,  at  enhver  Tolk  var  unyttig. 

Rigtigt!  Vi  fik  det  samme  at  høre,  som  vi  allerede  vidste: 
Ingen  rejser  denne  Vej  til  Tibet,  ingen  Lama,  ingen  Kjøbmand,  ingen 
Kineser,  ingen  Mongoler,  ingen  Tibetaner  —  ikke  en  Sjæl.  Alle  de 
Præster,  der  gjøre  Pilegrimsrejse  til  Lassa,  tage  Vejen  igjennem  Stse- 
tschuen.  Af  den  Omstændighed,  at  Klosterets  Økonom  besvarede  et 
Spørgsmaal,  som  endnu  ikke  var  blevet  gjort,  var  det  tilstrækkeligt 
klart,  at  han  kun  adlød  de  Befalinger,  som  man  havde  givet  ham  fra 
højere  Side. 

Til  Grevens  Oplysninger  om,  at  vi  vilde  besøge  Dalai-Lamaen 
i  den  bedste  Hensigt  nemlig  for  at  overrække  ham  en  stor  Pengegave 
som  Tegn  paa  vor  Ærefrygt,  og  at  vi  fyrsteligt  vilde  belønne  den 
Lama,  der  vilde  føre  os  til  Lassa,  svarede  Ordføreren,  at  det  gjorde 
ham  ondt,  men  ingen  Lama  modtog  nogen  Pengegave  .  .  .  Ingen  af 
dem  havde  nogensinde  været  i  Lassa,  og  heller  ingen  havde  nogen 
Lyst  til  at  rejse  denne  Vej ;  de  vare  saa  forskrækkede  paa  Grund  af 
de  Røverier,  som  de  vilde  for  nyligt  havde  forøvet.  Vi  maatte  tro 
ham  paa  hans  Ord,  thi  en  Lama  løj  aldrig. 


Fig.  133.    Sining-fu. 

Da  vi  senere  søgte  at  afslutte  Separat-Kontrakter  med  de 
underordnede  Lamaer,  fik  vi  lignende  undvigende  Svar. 

Økonomen  fortalte  os  derpaa,  at  Klosteret  i  Aaret  1872  var 
blevet  ødelagt  af  Mohamedanerne.  To  Aar  derefter  havde  en  Skare 
buddhistiske  Fan-tsh  ødelagt,  hvad  der  var  blevet  tilovers  med  Und- 
tagelse af  Hovedtempelet,  som  de  havde  skaanet.  Før  hin  Ødelæggelse 
havde  der  levet  4000  Lamaer  i  Klosteret;  da  vi  besøgte  det,  var  An- 
tallet smeltet  sammen  til  2000. 

Paa  Spørgsmaalet ,  om  de  tilhørte  den  gule  eller  røde  Kirke, 
svarede  han,  at  de  vare  gule  Lamaer.*)  I  Almindelighed  bære  de 
vel  ogsaa  en  rød  Dragt ,  men  naar  de  ere  i  Ornat ,  betegner  en  gul 
Hat  den  Sekt,  de  tilhøre.  Præsterne  vare  højst  forbavsede,  da  vi 
gjorde  dem  Meddelelser  om  de  to  Pavers  Værdighed  og  Bolig  i  Lassa 
og  Teschulumbo;  de  kunde  ikke  begribe,  hvorfra  vi  vidste  alt  dette.  Vi 
rettede  derefter  den  Anmodning  til  dem,  at  vi  maatte  blive  forestillede 
for  Klostrets  Overhovede,  men  Ordføreren  beklagede,  idet  han  trykkede 


Fig.  134.     Klippekløft  ved  Kum-bum. 

Hænderne  mod  Brystet  paa  højtidelig  Maade,  at  Kutuktuen  af  Kum-bum 
var  rejst  til  Kanton. 

Endskjøndt  en  Lama  ikke  lyver,  gjorde  dog  Økonomen  denne 
Gang  en  Undtagelse,  thi  faa  Minuter  senere  fik  vi  Øje  paa  den  hellige 
i  Templets  Forgaard.  Vi  anmodede  da  Deputationen  om  at  vise  os 
Klosterets  Seværdigheder,  hvilket  Ønske  beredvilligt  blev  imødekommet. 


*)    Vi   komme  i   et  følgende  Kapitel  til   at  tale   om  denne  Spaltning  i   den  bud- 
dhistiske Religion. 

Templet  ligger  i  et  stort  firkantet  Rum.  Talrige  Sidebygninger 
med  Trægallerier  begrænse  en  stor  Forgaard.  Foran  de  lange  Byg- 
ninger i  Baggrunden  hæver  der  sig  en  lille  Trone  af  Træ;  der  sad 
Kutuktuen,  helt  klædt  i  gul  Silke.  Hans  Skød  var  bedækket  med 
Skrifter,  som  han  var  i  Færd  med  at  undersøge,  og  som  han  af  og 
til  løftede  op,  som  om  han  ledte  efter  noget. 

Foran  ham  knælede  i  Halvkreds  en  Skare  Lamaer  med  Hovedet 
mod  Jorden,  som  efter  en  Pavse  stod  op  og  tog  Sandalerne  af,  for- 
inden de  betraadte  Tronens  Trin  for  at  tale  med  den  hellige.  Kort 
efter  bleve  de  afløste  af  en  ny  Gruppe  ældre  Lamaer,  som  tidligere 
havde  siddet  paa  orientalsk  Vis  i  et  Hjørne  af  Forgaarden. 

To  Rækker  yngre  Lamaer,  som  amfitheatralsk  afsluttede 
Scenen,  stod  i  Forgrunden  Ansigt  til  Ansigt.  En  frygtelig  Støj  hørte 
med  til  deres  Religionsøvelse.  De  gestikulerede  med  Arme  og  Ben, 
ja  med  enhver  Ansigtsmuskel,  skreg  og  larmede  i  alle  Tonearter, 
svang  den  gule  Rosenkrans  snart  over  Hovedet,  snart  over  Armen, 
der  var  blottet  lige  til  Skulderen,  saa  slog  de  atter  Hænderne  sammen 
og  opførte  en  Scene,  der  havde  Udtrykket  af  en  tøjlesløs,  vanvittig 
Munterhed.  En  Lama  forklarede  os  Sagens  Sammenhæng.  Det  var 
en  Slags  Religionsundervisning  i  Spørgsmaal  og  Svar,  hvor  Eleven 
med  Villie  blev  ledet  paa  Vildspor  af  Læreren.  Men  Eleven  overdøvede 
i  sin  Glæde  Fristeren:  »Nej,  det  er  falskt!  jeg  ved  det  bedre,  det  er 
saaledes  og  saaledes,  thi  jeg  læste  det  rigtige  der  og  der!« 

Ad  nogle  Trin  naaede  vi  til  Hovedtemplet.  Udenfor  dette 
stod  det  Træ,  om  hvilket  Abbé  Hue  fortæller,  at  dets  Blade  bærer 
Buddhas  Billede  og  det  tibetanske  Alfabet.  Vi  søgte  forgjæves  efter 
slige  Fænomener.  Der  var  intet  Buddhabillede,  intet  Alfabet;  derimod 
saa  vi  et  spottende  Smil  om  den  gamle  Præsts  Læber,  der  tjente  os 
som  Fører. 

Paa  vort  Spørgsmaal  om  Træets  Historie  meddelte  Præsten 
os,  at  Træet  virkeligt  for  lang  Tid  siden  bar  Blade  med  Buddhas 
Billede,  men  at  Underet  nu  om  Stunder  kun  sjældent  skete.  Kun  faa, 
af  Gud  benaadede  Mennesker  nød  det  Fortrin  at  opdage  slige  Blade. 
Den  sidste  lykkelige  var  en  from  Mandarin,  der  besøgte  Klosteret  for 
7  eller  8  Aar  siden. 

Den  næste  Dag  blev  det  Grev  Széchenyi  beskikket  at  finde  et 
Blad  paa  Træet,  hvorpaa  der  —  rimeligvis  med  en  Syre  —  var  ind- 
ætset et  uformeligt  Buddhabillede.  Lamaerne  tillade  ingen  at  plukke 
Blade  eller  Blomster  af  Træet.       De  affaldne  Blade  blive  omhyggeligt 

indsamlede  og  solgte  til  Pilegrimmene  som  en  The,  der  er  helbredende 
for  Lidelser  i  Struben.  Træet  bestaar  af  fire  Stammer,  der  have  en 
Højde  af  fra  18—24  Fod,  og  var,  da  vi  besøgte  Klosteret,  tæt  besat 
med  langagtige,  runde,  mørkegrønne  Blade.  Blomsterne,  der  sad  i 
Skærme  vare  netop  i  Knop.  —  Træet  tilhører  i  al  Fald  Oleaceernes 
Familie.  Jeg  tror,  at  det  er  en  Syringa  L  (hvid  Siren,  som  efter  al 
Sandsynlighed  er  bragt  fra  Kina  til  Europa). 

Udenfor  et  Jerngitter,  der  var  udarbejdet  med  en  sjælden 
Omhyggelighed  og  afsluttede  Tempiels  Hovedfront,  bad  Lamaerne  paa 
en  besynderlig  Maade.  De  stod,  kun  beklædte  med  Togaen,  paa  den 
med  glatte  Træplanker  bedækkede  Gang,  sagde  nogle  Ord  og  rutschede 
derpaa  fremad  med  Haandfladen  paa  Brædderne,  hvori  der  efterhaanden 
var  dannet  glatte  Render  af  6  Tommers  Dybde. 

I  det  indre  af  Templet  overraskes  man  ved  Rigdommen  af 
Offergaverne;  der  findes  gyldne  Buddhastatuer,  Silkestoffer  i  prægtige 
Farver,  Smykker,  Ædelstene,  Ornamenter  og  Guld  og  Sølv  i  stor 
Mængde.  Værd  at  bemærke  er  et  Sidetempel  med  utallige  Dødninge- 
hoveder. Da  vi  igjen  kom  ud  i  Forgaarden,  bleve  vi  overraskede  ved 
et  nyt  Billede;  medens  det  første  vakte  Interesse  ved  sin  Livlighed, 
Munterhed  og  Kaadhed,  frembragte  dette  sidste  en  højtidsfuld  Stemning. 
Foran  Tronen  knælede  en  ung  Lama  med  sorte  Knebelsbarter  og  tæt 
afklippet  Haar.  Han  havde  et  tiltrækkende,  ovalt  Ansigt,  hvori  et 
Par  kloge  Øjne  lyste  en  i  Møde.  Vendte  imod  ham  sad  Lamaerne  i 
fire  Halvkredse,  der  saa  ud,  som  om  de  vare  slagne  med  en  Passer. 
Forsamlingen  bad  højt.  Klangen  i  deres  Sang  lignede  ganske  et  Litani, 
der  bliver  afsunget.  Det  var  en  fuld,  ren  Akkord,  hvis  virkelig  hen- 
rykkende Harmoni  kun  blev  overtonet  af  den  ungdommelige  Forbeders 
klangfulde,  dybe  Basstemme. 

Naar  slige  Bønner  afholdes  ved  Nattetid,  bliver  Templet  oplyst 
med  røde  Lygter,  og  den  tiltrækkende  Sang  vinder  i  gribende  Virkning 
ved  at  ledsages  af  de  dybe  Toner  fra  Basuner,  der  ere  forfærdigede 
af  Menneskeknogler. 

Fakultetet  i  Kum-bum  er  delt  i  fire  Afdelinger,  nemlig: 

1.  Skolen  til  Udgrundelse  af  Religionshemmelighederne. 

2.  Skolen,  hvor  Ceremonierne  læres. 

3.  Den  medicinske  Skole,  hvor  der  læres  om  de  440  Syg- 
domme og  deres  Behandling. 

4.  Skolen,  hvor  Bønnerne  læres. 
Den  sidste  er  den  mest  besøgte. 

Skjøndt  Lama-Lægernes  Viden  kun  er  yderst  ringe,  turde  de 
dog  ad  Erfaringens  Vej  have  lært  at  benytte  mangt  et  Lægemiddel, 
som  kunde  være  af  stort  Værd  for  os. 

Ledelsen  af  saadanne  Instituter  som  det  i  Kum-bum  er  meget 
streng.  De  største  korporlige  Straffe  for  smaa  Fejl  vedligeholde  en 
mønsterværdig  Disciplin.  Saadanne  Lærlinge,  som  have  begaaet  en 
større  Forseelse,  blive  brændemærkede  paa  Panden  og  sendte  bort. 
Alt  foretages  i  Fællesskab.     De  spise  og  bede  sammen,    Offergaverne 


<h 


Fig.  135.    Pieligionsundervisning. 

blive  delte  i  lige  Dele  o.  s.  v.  At  der  dog  ikke  kan  opnaas  en  ligelig 
Fordeling  af  Ejendommen,  ligger  i  den  forskjellige  Grad  af  Spar- 
sommelighed, som  den  enkelte  udviser. 

Efter  at  have  beset  Templet  besteg  vi  en  nærliggende  Højde, 
hvorfra  der  gaves  en  fortræffelig  Udsigt  over  Omegnen  helt  rundt. 
Solen  stod  allerede  langt  nede,  da  vi  naaede  Højden.  I  Syd  hæve  sig 
Kuku-nors  sorte  Klippemasser  til  en  Højde  af  12000  Fod  og  strække 
sig,  saa  langt  Øjet  naar,  i  samme  Højde  imod  Vest  indtil  Søen  Kuku-nor. 
Medens  det  den  foregaaende  Dag  havde  regnet  nede  i  Dalene,  vare 
den  skarpt  kantede  Bjergrygs  højeste  Tinder  bedækkede  med  et  tyndt 
Snelag.     Skraaningerne  falde  stejlt  og   brat  ned  mod  de  brede  Dale. 

Et  Uvejr  stod  over  Kuku-nor.  Det  var  et  prægtigt  Skue. 
Medens  Lynene  paa  den  ene  Side  i  alle  Retninger  foer  ud  fra  de  tunge 
Skyer,  besejrede  paa  den  anden  Side  den  glødende  Aftenrøde  Firma- 
mentets sortegraa  Slør. 

Næste  Morgen  vendte  jeg  alene  tilbage  til  Sining-fu  for  at 
forberede  mig  til  de  astronomiske  Observationer.  Min  Upasselighed 
tvang  mig  desuden  til  at  forholde  mig  rolig  i  flere  Dage  og  forhindrede 
mis:  i  at  tage  Del  i  Grevens  Exkursioner. 


Fig.  136.     Lamaernes  Andagtsøvelse. 

Da  jeg  var  kommen  tilbage,  fortalte  Kung-sche  mig,  at  der 
under  vor  Fraværelse  var  indtruffen  en  engelsk  Missionær,  der  til  alle 
Kineseres  Morskab  og  iil  alle  Embedsmændenes  Forfærdelse  havde 
holdt  offentlige  Prædikener  paa  Gaderne.  Mr.  Easton  besøgte  mig  endnu 
samme  Aften.  Han  meddelte  mig.  at  han  kom  fra  Provinsen  Stse- 
tschuen,  at  han  havde  oprettet  en  Missionsstation  i  Tsing-tschou,  at 
han  der  havde  skilt  sig  fra  sin  Kollega  Mr.  Cammeron,  som  tog  Vejen 
til  Lassa  ved  den  tibetanske  Grænse,  men  —  som  vi  senere  erfarede 
—  blev  vist  tilbage,  og  at  han  nu  var  kommen  til  Sining-fu  for  at 
se,  om  Indbyggerne  vare  modtagelige  for  Grundtrækkene  i  hans  Lære. 

Han  havde  allerede  i  Tschung-pe-shien  faaet  at  vide,  at  der  for  nogle 
Dage  siden  var  rejst  nogle  europæiske  Mænd  til  Sining-fu.  De  der- 
værende Beboere  brød  endnu  stadigt  deres  Hoveder  for  at  udfinde 
Hensigten  med  vor  Rejse. 

»De  tre  fremmede,«  havde  de  fortalt  Mr.  Easton,  »ere  helt 
forunderlige  Folk.  De  føre  vel  et  stort  Antal  Kasser  med  sig,  men 
ere  desuagtet  ikke  Kjøbmænd;  thi  Kasserne  indeholdt  hverken  Silke- 
tøjer eller  Opium  eller  andre  Handelsartikler,  men  kun  store  Sten, 
saadanne,  som  man  kan  finde  dem  i  tusindvis  i  Floder  og  Bjerge  uden 
Værd  og  uden  mindste  Spor  af  Sølv.  Allerede  denne  Omstændighed 
lod  os  formode,  at  det  ikke  stod  rigtigt  til  med  dem.  Da  de  saa 
overnattede  i  vor  By,  havde  vi  ikke  længere  Tvivl  om,  at  Europæerne 
jo  vare  afsindige.  Efterat  de  vare  tagne  ind  i  Kun-kvanen,  kastede 
de  Filtsengene,  som  Øvrigheden  havde  ladet  rede  paa  Kahgen.  ud  i 
Gaarden  og  fordelte  de  Lækkerbidskener,  som  Kejserens  Naade  havde 
ladet  dem  tilflyde,  imellem  Tjenerskabet.  Enhver  af  dem  tog  nu,  i 
Stedet  for  at  hvile  ud  efter  den  besværlige  Rejse,  et  Stykke  Papir 
frem  og  skrev  forskjellige  uforstaaelige  Tegn  derpaa.  De  talte  ikke, 
de  spiste  ikke,  men  drak  kun  koldt  Vand.« 

Efter  to  Dages  Forløb  kom  Grev  Széchenyi  tilbage  fra  Kum-bum 
uden  at  have  opnaaet  det  mindste.  Præsterne  bekræftede  enstemmigt 
Rigtigheden  af  Gouvernørens  Udsagn.  Da  Greven  senere  hen,  da  han 
kom  tilbage  fra  en  Udflugt  til  Quetå,  en  By  paa  Hoang-hos  højre 
Bred,  hvorfra  øjensynligt  en  Vej  fører  over  Ørkenplateauerne  i  Sydvest 
til  Tsaidam  og  videre  til  Hoang-hos  Kilder,  og  igjen  forsøgte  at  over- 
tale Præsterne  i  Klostret  Kum-bum ,  afviste  de  Besøget  med  barske 
Ord,  og  det  kostede  ham  megen  Møje  at  faa  Nattekvarter. 

Et  yderligere  Forsøg  paa  at  bevæge  Lamaerne  i  Klostrene  i 
Altin  og  Tschobson  ved  rigelige  Pengegaver  til  at  understøtte  vor 
Rejse  til  Tibet  glippede  fuldstændigt  paa  Grund  af  deres  Modvillie 
mod  Planen. 

Disse  to  Klostre  ligge  to  Dagsrejser  Nord  for  Sining-fu,  9000 
Fod  over  Havet,  nær  ved  hverandre  paa  Mej-Bjergenes  sydlige  Affald. 
De  ere  meget  mindre  og  fattigere  end  det  i  Kum-bum.  Et  Alterbillede 
i  Hovedtemplet  i  Tschobson,  der  forestiller  en  Elefant,  hvorpaa  en 
Abe,  en  Hare  og  en  Ravn  ride,  stammer  i  al  Fald  fra  det  nære 
Naboskab  til  Indien. 

Medens  mine  to  Rejsekammerater  vare  fraværende,  kom  Kung- 
sche  en  Morgen  ind  i  mit  Sovekammer  og  vækkede  mig.  Han  rystede 
over    alle   Lemmer    og    kunde    i   Begyndelsen    ikke    faa    et   Ord    over 

Læberne.  Endelig  sagde  han  med  klaprende  Tænder:  »Staa  op  — 
kom  —  der  er  Røvere  her!« 

»Hvor?«  spurgte  jeg,  idet  jeg  sprang  op.     »I  vort  Hus?« 

»Ja!    i  Værelset  ved  Siden  af!« 

Jeg  tog  Revolveren  og  gik  foran  den  frygtsomme  Tjener,  som 
med  Fingeren  pegede  paa  en  Sidebygning,  hvor  vor  Bagage  laa.  Jeg 
lyttede  efter ,  om  jeg  kunde  høre  nogen  Støj ,  men  baade  i  Huset  og 
paa  Gaden  herskede  der  fuldstændig  Stilhed.  Kung-sche  løftede  bøn- 
faldende sine  Hænder  og  besvor  mig  ikke  at  gjøre  Forsøg  paa  at 
trænge  ind  i  Lokalet,  da  det  kunde  gaa  mig  ilde.  Jeg  lod  mig  ikke 
paavirke  af  hans  Frygt  og  aabnede  Døren.  Der  var  ikke  en  Sjæl  i 
Kammeret.  —  Da  det  var  mørkt  derinde,  kunde  jeg  i  første  Øjeblik 
ikke  opdage  noget  usædvanligt,  men  da  nu  ogsaa  Kung-sche  blev 
mere  modig  og  aabnede  Døren  paa  vid  Gab,  saa  jeg  af  den  stedfindende 
Uorden,  at  Sining-fus  Industririddere  havde  aflagt  os  et  Besøg. 

Tyvene  havde  fpa  Gaden  af  brudt  et  Hul  gjennem  Muren  af 
Værelset,  som  ellers  beboedes  af  Tolken,  af  en  saa  ringe  Størrelse, 
at  kun  en  smidig  Kineser  kunde  smutte  der  igjennem.  Sins  store 
Kuffert  havde  modstaaet  alle  Aabningsforsøg.  Derimod  var  den  ene 
Tjeners  Kiste  fuldstændigt  tømt.  De  europæiske  Gjenstande  vilde  kun 
have  bidraget  til  at  forraade  Gjerningsmændene,  og  de  havde  derfor 
blandt  andet  bortkastet  et  Nivellerinstrument  under  Tilbagetoget.  Jeg 
fandt  det  paa  Gaden.  Indbrudet  maatte  være  sket  kort  efter  Midnat, 
paa  hvilken  Tid  selv  Natvægteren,  hvem  Husets  Sikkerhed  var  betroet, 
tog  sig  en  Lur. 

I  Løbet  af  den  næste  Formiddag  gjorde  jeg  Anmeldelse  om 
Hændelsen  til  Chefen  for  Byens  Politi.  Uden  at  anse  det  for  Umagen 
værd  at  undersøge  Aastedet,  sendte  han  mig  med  en  Soldat  den  Besked, 
at  Tyven  skulde  være  fundet  inden  fem  Dages  Forløb.  Men  dermed 
var  ogsaa  den  Historie  forbi.  — 

Nogle  ansete  Kjøbmænd,  som  havde  hørt  tale  om  mine  astro- 
nomiske Undersøgelser,  bad  mig  en  af  de  følgende  Dage  om  Tilladelse 
til  at  turde  være  til  Stede  ved  Observationerne.  Jeg  tillod  dem  paa  den 
Betingelse,  at  de  vilde  forholde  sig  rolige  og  ikke  forstyrre  mig  paa 
nogen  Maade,  at  faa  Adgang  til  Gaarden,  hvor  jeg  havde  opstillet 
Passageinstrumentet. 

Efter  at  jeg  var  bleven  færdig  med  mine  Arbejder,  underholdt 
jeg  mig  med  mine  Gæster.  Jeg  stillede  Kikkerterne  mod  Maanen  og 
lod  dem  se  deri.  Kineserne  ere  ret  dygtige  Handelsfolk,  men  ikke 
Astronomer.     Deres  Meninger   om  alle  de  Gjenstande,    de  ikke  kunne 

tage  paa  med  Hænderne,  ere  konfuse  og  uklare.  De  anse  saaledes 
ogsaa  Stjernerne  og  Planeterne  for  brændende  Lys  og  Solen  for  en 
ond,  farlig  Ild  i  Himmelrummet.  Den  Betydning,  Observatoriet  i 
Peking  fordum  havde  for  Kina,  er  for  længst  forbi,  og  de  videnskabe- 
lige Stillinger,  der  en  Gang  bleve  oprettede  der,  have  allerede  i  flere 
Aar  været  ubesatte.  åf  Mangel  paa  indfødte  Astronomer  forfatter 
Professor  Fritsche,  som  Underdirektør  for  Anstalten,  den  aarlige 
Kalender  og  beregner  Sol-  og  Maaneformørkelser  og  dermed  de  rette 
Dage  til  Afholdelse  af  de  foreskrevne  Andagtsøvelser. 

Mine  Gæster  viste  en  aabenbar  Interesse  ved  Skuet  af  Maanens 
sønderrevne  Krateroverflade,  de  hørte  i  spændt  Tavshed  min  Forklaring 
om  Maanens  Bevægelse  omkring  Jorden  og  Solen,  som  Kung-sche  paa 
en  drastisk  Maade  oversatte  for  dem,  de  betragtede  med  lignende  Op- 
mærksomhed Jupiters  Maaner  og  Saturns  Ring  —  men  jeg  formaaede 
ikke  at  overbevise  dem.  Rystende  paa  Hovederne  forlod  de  Huset 
henimod  Midnat.  Kung-sche  aabnede  Døren  for  dem  og  hørte  endnu, 
hvorledes  en  gammel  Mand  smilende  hviskede  til  sine  Medborgere: 
»Hvilket  Vaas!  Han  maa  anse  os  for  meget  dumme  Folk.  Det  var 
Usandhed  alt  sammen.« 

Jeg  foretog  hyppigt  Rideture  i  Omegnen,  og  det  lykkedes  mig 
ikke  blot  at  overvinde  Befolkningens  Indifferens,  men  ogsaa  ved  Taal- 
modighed  og  venlig  Imødekommen  at  erhverve  mig  nogle  Venner. 
Navnlig  besøgte  jeg  ofte  et  Tempel,  der  var  bygget  paa  en  Høj  Syd 
for  Byen,  ved  hvis  Fod  Simng-fu  laa  malerisk  udbredt.  Jeg  blev  til 
sidst  saa  kjendt  med  Folkene,  at  jeg  turde  vove  at  medtage  det  foto- 
grafiske Apparat  for  at  tage  et  Billede  af  Templet  og  Byen.  Da  jeg 
en  Aften  kom  hjem  fra  min  Ridetur,  stod  der  udenfor  Porten  en  stor 
Menneskemasse,  der  modtog  mig  med  Hylen  og  Skrigen.  Portneren 
havde  allerede  faaet  Øje  paa  mig,  og  saaledes  behøvede  jeg  kun  at 
løfte  min  Stok  og  med  et  Spring  at  forsvinde  gjennem  Indgangen,  der 
hurtigt  blev  aabnet.  Da  Porten  igjen  var  bleven  lukket,  naaede  Spek- 
taklet sit  Højdepunkt,  og  man  begyndte  at  kaste  med  store  Stene  mod 
Portfløjene. 

Da  jeg  spurgte  Kung-sche  om  Aarsagen  til  denne  Adfærd 
hos  Befolkningen,  meddelte  han  mig,  at  der  gik  det  almindeligt  ud- 
bredte Rygte,  at  jeg  havde  talt  med  en  smuk  Kone,  og  at  jeg  for  at 
opnaa  dette  havde  bestukket  Portneren  ved  at  give  ham  90  Taél. 

Efter  at  jeg  havde  tilladt  Kung-sche  at  aflevere  mig  en  salvelses- 
fuld Tale,  der  strømmede  over  af  velmente  Bebrejdelser,  om  dette 
Punkt,    beroligede  jeg  ham   og   sagde  ham,    at  han  jo  lige  saa  godt 

som  enhver  anden  Kineser  vidste,  at  enhver  Kone  eller  Pige,  som  blot 
vilde  vexle  et  eneste  Ord  med  en  Europæer,  vilde  være  fortabt  og  sat 
udenfor  Loven  for  hele  sit  Liv.  Intet  laa  mig  fjærnere  end  at  forsøge 
en  saadan  Tilnærmelse,  fordi  den  kun  kunde  have  saadanne  Følger, 
der  maatte  sætte  mig  i  et  latterligt  Lys.  Jeg  opfordrede  ham  til  at 
forhøre  sig  nærmere  angaaende  den  formentlige  Forbrydelse,  for  hvilken 
man  beskyldte  mig,  og  at  overbevise  Folk  om  det  urimelige  i  deres 
Mistanke. 

Kung-sche  gjorde,  hvad  jeg  havde  befalet  ham,  og  det  lykkedes 
ham  snart  med  hans  Overtalelsesevne  at  berolige  de  paatrængende. 

Fig.  137.     Alterbillede  i  Tschobson. 

Fra  den  Højde,  som  skærmer  Klosteret  Kum-bum  imod  de 
raa  Vestenvinde,  opdagede  vi  allerede  den  Klippemur,  der  omslutter 
den  store  Indsø  Kuku-nors*)  Bækken  mod  Syd.  Vi  ville  nu  beskjæf- 
tige  os  noget  nærmere  med  denne  interessante  Sø. 

I  vore  Kulturlande  støde  vi  paa  talrige  Legender  og  Eventyr 
angaaende  Oprindelsen  til  saadanne  Naturforhold,  der  allerede  have 
været  kjendte  i  den  graa  Oldtid,  og  som  ere  blevne  mer  eller  mindre 
skattede  og  benyttede  af  Beboerne  i  Nærheden,  saasom:  Søer,  Sundheds- 
kilder,  Bjerge  o.  s.  v. 

Mythen  har  laant  alle  disse  Egne  en  poetisk  Karakter,  en 
Tillokkelse,  hvis  Indflydelse  selv  vort  ædruelige  Aarhundrede  ikke  helt 
kan  unddrage  sig. 


*)   Nor  er  det  mongolske  Navn  for:   Sø. 

Paa  en  lignende  Maade,  men  dog  forskjellig  fra  vore  Forhold, 
optræder  Mythen  i  Asiens  Indre  paa  hine  Højsletter,  der  ere  sparsomt 
beboede,  og  hvis  Beboere  staa  paa  et  barnligt,  enfoldigt  aandeligt 
Standpunkt. 

Naturfænomenerne,  de  i  Øjne  faldende  Gjenstande  i  Terrænet, 
alle  uforklarlige  Begivenheder  antage  kæmpemæssige  Dimensioner  for 
Beboernes  svage  Forestillingsevne,  og  Indbildningskraften,  der  er  op- 
hidset til  det  yderste,  helliger  vedkommende  Gjenstand  til  Guderne, 
den  erklærer  dem  selv  for  »hellige«,  ligesom  de  ogsaa  give  Mennesker, 
hvem  de  skylde  Tak  for  et  og  andet,  denne  Titel. 

Antallet  af  de  Objekter,  om  hvilke  der  er  vævet  et  mystisk 
Trylleslør,  er  kun  ganske  lille,  men  de  ere,  i  Modsætning  til  Forholdet 
hos  os,  vel  bekjendte  vidt  og  bredt  over  hele  Landet,  og  unge  og 
gamle  tale  kun  med  hellig  Sky  og  Ærefrygt  om  den  »hellige  Sø«, 
om  det  »hellige  Tempel«  o.  s.  v.  Kuku-nor  kaldes  saaledes  ogsaa: 
»den  hellige  Kuku-nor«. 

Legenden  om  denne  Søs  Oprindelse  er  i  Korthed  følgende: 
Langt  tilbage  i  Tiden  levede  der  i  Tibet  en  Konge,  som  besluttede  at 
opføre  en  mægtig  Tempelbygning  til  Ære  for  Buddha.  Templet  var 
omtrent  færdigt,  da  det  uden  forklarlig  Grund  styrtede  sammen.  Man 
begyndte  Arbejdet  paa  ny.  Fra  Dalsletten  og  Lavlandet  ved  Sampu 
strømmede  Arbejdere  til  i  tusindvis  for  at  fuldføre  det  Gud  velbehage- 
lige Værk:  men  det  skulde  ikke  være  saaledes,  Bygningen  faldt  atter 
sammen.     Et  tredie  Forsøg  havde  samme  Resultat. 

Kongen,  der  ved  disse  Begivenheder  blev  bragt  til  Fortvivlelsens 
Grænse,  raadspurgte  Landets  hellige  Mænd.  De  formaaede  ikke  at 
give  ham  nogen  tilfredsstillende  Forklaring,  og  kun  en  af  dem  med- 
delte Kongen,  at  der  langt  borte  i  Mongoliet  levede  en  Helgen,  som 
alene  var  i  Stand  til  at  forklare  Hemmeligheden.  Denne  Mand  maatte 
man  finde,  thi  kun  da  vilde  man  faa  Templet  fuldført.  Kongen  fandt 
ogsaa  snart  en  Præst,  af  hvem  man  paa  Grund  af  hans  særlige  Evner 
kunde  vente  en  lykkelig  Udgang  paa  en  saadan  Mission,  og  sendte 
ham  ud  for  at  oplede  Helgenen. 

Lamaen  rejste  til  alle  berømte  buddhistiske  Klostre  i  Kina  og 
Mongoliet;  han  talte  med  mange  Klosterforstandere,  som  havde  Til- 
navnet »hellig« ,  men  uden  at  kunde  finde  den  rette.  Ingen  kunde 
give  ham  nogen  Forklaring.  Bedrøvet  over  det  mislykkede  Udfald  af 
Rejsen,  vilde  Præsten  vende  tilbage  til  Hjemmet.  Han  valgte  den 
korteste  Vej  gjennem  de  sandede  og  nøgne  Stepper,  der  udstrække 
sig    mellem    Mongoliet    og    Tibet.      En    Dag    gik    Spændet    paa    hans 

Saddelgjord  itu,  og  han  gik  ind  i  det  nærmeste,  fattige  Telt  for  at 
faa  det  lavet  i  Stand.  Her  traf  han  en  godmodig,  blind  Olding,  som 
beredvilligt  tilbød  ham  sit  eget  Spænde.  Paa  den  gamle  Mands 
Spørgsmaal  om  Formaalet  for  hans  Rejse,  gav  Præsten  det  undvigende 
Svar,  at  han  kom  fra  Kina  og  agtede  at  forrette  sin  Andagt  i  alle  de 
store  buddhistiske  Templer. 

Den  snaksomme  Olding  nævnede  ham  derpaa  Navnene  paa 
alle  berømte  Templer  og  kom  ogsaa  til  at  tale  om  den  tibetanske 
Konges  mislykkede  Tempelbygning.  »Ja«,  sagde  han,  »der  gjør  man 
sig  forgæves  Umage  for  at  fuldende  Bygningen,  thi  en  underjordisk, 
urolig  Sø,  som  bevæger  Jorden,  lader  ikke  den  ene  Sten  blive  staaende 
paa  den  anden.  Men  hvis  Søens  Hemmelighed  blev  forraadt,  vilde 
Vandene  strømme  her  til  og  ødelægge  Land  og  Folk.«  Næppe  havde 
Lamaen  hørt  den  Tale,  førend  han  aabenbarede,  at  han  var  den 
Præst,  som  skulde  udgrunde  Hemmeligheden;  han  svang  sig  paa  sin 
Hest  og  red  bort. 

Hylende  og  klagende  afventede  nu  Oldingen  sin  Søns  Tilbage- 
komst, thi  han  selv  var  alt  for  svagelig  til  at  forfølge  den  flygtende. 
Da  Sønnen  kom  hjem  med  Hjorden,  paalagde  den  gamle  ham  strax 
at  opsøge  Lamaen,  frarive  ham  Ordet,  d.  v.  s.  Hemmeligheden,  og 
myrde  ham.  Men  nu  betyder  Ordet  »Ghyle«  i  det  mongolske  Sprog 
baade  »Ord«  og  »Spænde«. 

Sønnen  skyndte  sig  afsted  og  indhentede  heldigt  nok  Lamaen 
ved  Nattens  Frembrud.  Han  forlangte  af  ham  Tilbagegivelsen  af 
«Ghyle«.  Den  rejsende  rakte  ham  uden  Tøven  Spændet,  hvorpaa 
Sønnen  skyndsomst  red  hjem.  Der  først  opklaredes  Misforstaaelsen, 
men  nu  var  det  allerede  for  silde  til  at  indhente  Lamaen  nok 
en  Gang. 

Allerede  den  følgende  Nat  hørte  man  de  fremrykkende  Bølgers 
Larmen  og  Brusen.  Uden  at  standse  sprudlede  Vandet  frem  af  en 
stor  Aabning  i  Jorden  og  oversvømmede  Omegnen,  idet  det  ødelagde 
alt,  hvad  der  laa  paa  dets  Vej.  Ogsaa  Oldingen,  hans  Sønner  og 
Hjorde  druknede.  Endelig  forbarmede  Gud  sig  over  Synderne  og  ud- 
sendte en  stor  Fugl ,  som  tilstoppede  Aabningen ,  hvoraf  Vandet 
vældede  frem,  med  en  kæmpestor  Klippeblok. 

Medens  nu  Kongen  af  Tibet  uhindret  kunde  fuldføre  Tempel- 
bygningen, dannedes  den  store  Indsø  Kuku-nor  af  det  Vand,  der  var 
flydt  op  fra  den  underjordiske  Sø.     Saa  vidt  Legenden. 

Dens  naturlige  Dannelse  maa  dog  tilskrives  andre  Aarsager. 
Omegnens    geografiske  Ejendommeligheder    give   os    altid    de    sikreste 

Holdepunkter  til  Besvarelsen  af  slige  Spørgsmaal.  Lad  os  derfor  be- 
tragte Indsøens  Beliggenhed  noget  nærmere.  Imod  Nord  bliver  Kuku- 
nors  Omraade  begrænset  af  Mej-san  Bjergene,  der  gaa  fra  Vest  til 
Øst.  Denne  Bjergkjæde  danner  Vandskællet  mellem  Kuku-nors  og 
Tatung-hos  Flodnet;  denne  sidstes  vandrige  Kilder  findes  Nordvest 
for  Søen  i  Nan-sans  sydlige  Affald.  Denne  imponerende  Bjergkjæde 
løber  parallet  med  Mej-san.  til  venstre  for  Tatung-ho.  Begge  Bjerg- 
drag udvise  samme  kolossale  Struktur  og  Formation. 


Fig.  138.    Klostret  i  Sining-fu. 

Imod  Vest  er  Søen  begrænset  af  et  bredt  Bjergland,  der  gaar  mod 
Syd  og  Øst.  forgrener  sig  fra  Nan-san  Bjergene  under  Navnet  Kuku- 
nor-san  og  danner  en  Ramme  om  Søen  i  Syd.  Dets  Udløbere  og 
Forgreninger  falde  af  mod  Søen  i  stejle  Skrænter.  I  Øst  derimod 
dannes  Kysten  af  et  fladt,  bølgeformet  Terræn,  bedækket  med  Steppe- 
græs,  som  har  mindst  et  to  Gange  saa  stort  Fladerum  som  Søen  og 
er  gjennemfuret  af  talrige  Vandløb,  som  udspringe  paa  Tatung 
Bjergene  eller  paa  Mej-san,  forene  sig  i  en  bred,  øde  Dal  under 
Navn  af  Sining-ho  og  løbe  over  Tonkerr  til  Tatung-ho. 

De  tre  først  omtalte  Bjerge,  som  begrænse  Kuku-nors  Bassin 
imod  Nord,  Vest  og  Syd,  ere  kolossale  Granitmasser,  som  imod  Nord, 


39 


Fra  Su-tschou  til  Sining-fu.  GU 

og  navnlig  i  Mej-san,  kunne  opvise  en  malerisk  Alpekarakter,  medens 
de  i  Vest  og  Syd  derimod  have  en  plump,  massiv,  ensformig  Skikkelse, 
der  kun  giver  Landskabet  en  ringe  Tillokkelse,  hvad  der  træder  saa 
meget  grellere  frem,  som  der  her,  i  Modsætning  til  det  første  Bjergdrag, 
kun  findes  en  sparsom  Trævæxt  og  det  endda  kun  i  en  anselig  Højde. 

De  omtalte  Bjerge  i  Nord  og  Vest  høre  efter  Richthofens  Ind- 
deling til  det  mellemste  Kven-lun  System. 

Kuku-nors  Randbjerge  falde  stejlt  af  mod  de  Bjergstrømmes 
mørke,  utilgængelige  Kløfter,  som  udgjøre  Søens  Tilløb.  Klippeaasene 
begrænse  i  takkede  Linier  Horisonten,  idet  de  snart  række  højt  op 
mod  Himlen,  snart  igjen  med  et  brat  Fald  gaa  ned  i  dybt  indskaarne 
Bjergsadler.  Gjennemsnitshøjden  af  den  Bjergryg,  der  er  synlig  fra 
Søen.  er  13000  Fod,  medens  de  højeste  Tinder  kunne  være  endog 
16000  Fod;  men  intetsteds  ser  man  en  Gletschers  blaalige  Glands,  ja, 
paa  den  Tid,  vi  vare  i  Søens  Nærhed  i  Maaneclerne  Juli  og  August 
1879,  vare  selv  de  højeste  Toppe  fri  for  Sne. 

Det  omtalte  Gebet,  som  begrænser  Kuku-nor  ved  dens  østlige 
Ende  og  strækker  sig  indtil  Mej-san  Bjergene,  er  temmelig  ejendomme- 
ligt og  stikker  stærkt  af  i  Modsætning  til  Landskabets  Totalbillede. 

Kuku-nors  Vandspejl  er  over  3000  Fod  højere*)  end  de  højeste 
Dele  af  den  flade,  store,  centralasiatiske  Ørken.  Søen  har  omtrent 
Form  af  en  Ellipse,  hvis  Længdeaxe  gaar  fra  Vest  til  Øst.  Bredderne 
danne  store,  flade  Indbugtninger,  der  kun  ere  lidet  fremtrædende  eller 
forgrenede.  Fra  Midten  af  den  sydlige  Bred  strækker  der  sig  en  spids, 
flad  Landtunge  ud  i  det  mørkeblaa  Vand,  og  i  Retning  af  denne 
Tunge  ligger  som  Søens  eneste  0  hin  Sten,  hvormed  Buddha  efter 
Sagnet  i  sin  Tid  stoppede  den  Aabning  ■  i  Jorden ,  hvoraf  Vandene 
vældede  frem.  Dens  Navn  er  Tschagan.  Søens  Omkreds  er  omtrent  50 
Mil  og  en  god  Fodgænger  behøver  ti  Dage  til  at  gaa  rundt  om  den. 
Vandet  er  saltagtigt,  bittert  og  udrikkeligt.  Efter  de  Kineseres  Beret- 
ninger, som  bo  i  Tonkerr  og  Sining-fu  er  den  bundløs. 

Under  de  for  Haanden  værende  Forhold  er  det  en  Umulighed 
at  udføre  Maalinger  af  Søens  Dybde,  da  der  ikke  findes  Baade  eller 
noget  som  helst  andet  Fartøj. 

Paa  Fisk  er  der  ingen  Mangel ;  de  fanges  og  spises  af  Lamaerne 
i  Klosteret  i  Nærheden  af  Øen  Tschagan;  de,  der  findes  ved  Kysterne 
tilhøre  alle  en  ny  Art  af  Slægten  Schizopygopsis.  Fiskeriet  drives 
navnlig  ved  smaa  Net  paa   de  Steder,    hvor  Fjeldvandet  løber  ud   i 


*)   Efter  min  Beregning  ligger  Søen  10670  Fod  over  Havet. 

Søen,    og  Udbyttet  bliver  af  de  faa  Mongolere,    som   befatte   sig  med 
dette  Erhverv,  bragt  til  Torvs  i  Tonkerr  eller  Sining-fu. 

Kuku-nor  optager  en  stor  Mængde  Smaafloder,  hvoraf  Buchain- 
gol  er  den  betydeligste.  Den  munder  imod  Vest  i  flere  Arme  ud  i 
Søen  og  forvandler  Partiet,  der  omgiver  dens  Delta,  til  en  Sump. 
Vandet  har  kun  en  ringe  Dybde,  og  man  kan  til  enhver  Aarstid  vade 
over  Floden.  Xaar  Abbé  Hue  i  Beskrivelsen  af  sin  Rejse  i  Tibet  i  Aarene 
1844—1846  fremstiller  det,  som  om  denne  Flod  var  en  farlig  Hindring 
for  Rejsen,  maa  Forholdene  i  Aaret  1873  have  forandret  sig  saaledes, 
at  Prschewalski  aldeles  kunde  kuldkaste  hans  Udsagn. 

Hue  beskriver  i  sit  Værk  Overgangen  over  Floden  paa  følgende 
Maade:  »Sex  Dage  efter  vor  Afrejse  vare  vi  tvungne  til  at  gaa  over 
Buchain-gol ,  en  Flod,  som  udspringer  paa  Nan-san  Bjergenes  Affald 
og  falder  i  den  blaa  Sø  (Kuku-nor).  Dens  Vand  er  ganske  vist  ikke 
særligt  dybt,  men  den  er  delt  i  flere  Arme,  som  indtage  en  anselig 
Brede.  Vi  naaede  desværre  Flodbredden  længe  før  Dagens  Frembrud. 
Vandet  var  tilfrosset,  men  langt  fra  til  en  saadan  Tykkelse,  at  Isen 
kunde  tjene  som  Bro.  Hestene,  som  først  naaede  Floden,  bleve  sky 
og  vilde  ikke  gaa  fremad.  Imidlertid  indtraf  de  øvrige  Lastdyr,  og 
snart  var  Karavanen  samlet  ved  Overgangsstedet.  Det  vilde  være 
umuligt  at  heskrive  den  Forvirring,  som  fandt  Sted  ved  Nattetid  i 
vor  store  Karavane.  Endeligt  tog  nogle  Drivere  sig  paa  at  føre  Toget 
an.  Isen  knagede  i  alle  Retninger,  Dyrene  gled  ud  paa  den  glatte 
Flade,  Mændene  raabte  og  bandede,  kort  sagt.  Forvirringen  var  paa 
sit  højeste.  Efter  at  vi  havde  faaet  den  første  Flodarm  paa  Bagen, 
skulde  vi  over  den  anden,  tredie  og  følgende.  Endeligt  havde  vi  ved 
Daggry  den  Fornøjelse  at  vide,  at  vi  havde  Buchain-gol  bagved  os, 
men  al  Poesi  var  forsvunden ,  og  vi  fandt  denne  Maade  at  rejse  paa 
afskyelig.  Desuagtet  jublede  alle  Mand  af  Glæde  over  paa  en  saa 
heldig  Maade  at  være  komne  over  Buchain-gol,  thi  der  var  ikke 
hændet  andre  Ulykker,  end  at  en  Mand  havde  brækket  Benet,  og  kun 
to  Lastdyr  vare  druknede.« 

I  Prschewalskis  Beskrivelse  derimod  læse  vi,  at  Floden  paa 
det  Sted,  hvor  Vejen  gaar  til  Tibet,  kun  bestaar  af  en  Flodarm,  som 
med  en  Brede  af  45  Alen  har  en  saa  ringe  Dybde,  at  ikke  en  Gang 
en  Hare,  langt  mindre  en  Yak-Oxe  kan  drukne  deri,  naar  den 
ikke  selv  vil. 

Den  flade  Lavning  af  Søens  Bækken  besidder  de  yppigste 
Græsgange,  de  mest  frugtbare  Stepper;  de  ere  ligesom  Centralasiens 
store  Oaser,    som  blive  adskilte  fra  den  centralasiatiske  Ørkens  uhyre 


Fra  Su-tschou  til  Sining- fu.  613 

Sten-  og  Sandflader  og  fra  de  ufrugtbare,  ørkenlignende  Plateauer  i 
Tsaidam  og  Tibet  ved  de  klippefulde  Randbjerge,  der  danne  Vandskæl- 
linierne  for  Søens  Omraacle. 

Høje  Dyrusumbuske  klæde  Landskabet  ved  Foden  af  Bjergene 
og  i  Dalene  med  et  yppigt  grønt,  og  endskjøndt  Omgivelserne  ere 
temmeligt  ensformige  ved  den  totale  Mangel  paa  stammede  Træer,  er 
dog  Modsætningen  til  de  fortørrede,  døde  Løsslandskaber  længere  mod  Øst 
velgjørende  og  forfriskende.  Ikke  alene  Jordbundens  Frugtbarhed,  men 
ogsaa  det  behagelige  Klima  i  denne  mod  de  raa,  tibetanske  Storme 
beskyttede  Lavning  samt  Faunaens  Righoldighed  gjør,  at  Søen  anses 
som  et  Paradis  i  de  ellers  saa  fattige  Nabolande,  ganske  vist  kun  et 
Paradis  for  Asiaterne,  thi  vi,  der  ere  vante  til  de  europæiske  Alpe- 
landskaber,  kunne  ved  Kuku-nor  kun  finde  Originalitetens  Tillokkelse. 

Kuku-nor  Bjergenes  nordlige  Affald,  navnligt  hine  paa  Humus 
rige  Kløfter,  hvor  den  udvaskede,  kraftige,  fede  Jord  har  aflejret  sig, 
ere  Hjemstedet  for  en  Plante,  hvis  medicinske  Kræfter  ikke  alene  ere 
bekjendte  i  Kina,  men  som  har  erhvervet  sig  vel  fortjent  Anerkj endelse 
over  hele  Jorden.  Det  er  Rhabarberplanten,  som  trives  ligefra  Dalene 
indtil  Grænsen  for  Skovregionen,  der  i  Kuku -nor-Gebetet  naar  op  til  en 
Højde  af  10000  Fod  eller  mere.  Det  er  ikke  alene  Tanguterne,  men 
ogsaa  Kineserne  fra  Sining-fu,  der  give  sig  af  med  at  indvinde  denne 
Plantes  Rod.  De  mene,  at  Foraaret  og  Efteraaret  ere  de  gunstigste 
Aarstider,  i  hvilke  den  bør  opgraves,  da  Rodsafterne  paa  de  Tider  ere 
mest  kraftige.  Planten  naar  ofte  en  Højde  af  9  Fod  eller  mere  og 
bestaar  af  en  1 — IVa  Tomme  tyk  Stængel,  paa  hvis  nedre  Del  findes 
tre  til  ti  store,  mørkegrønne,  hjerteformige  og  haanddelte  Blade.  Paa 
dens  øvre  Del  er  den  forgrenet  i  flere  indtil  l1  %  Fod  lange  Stilke, 
paa  hvilke  de  smaa,  hvide  Blomster  findes.  Rhabarberplanten  blomstrer 
her  i  Juli,  Frøet  modnes  i  Slutningen  af  August  og  bliver  i  September 
indsamlet  af  Tanguterne  samtidigt  med  Rødderne;  disse  Folk  dyrke 
ogsaa  Planten  i  Nærheden  af  deres  Telte. 

Rodstokken  bestaar  af  25  langagtige  Knoller,  hvorfra  talrige 
tynde  og  lange  Birødder  skyde  ud:  disse  blive  ved  Indsamlingen  af- 
skaarne  som  ubrugelige,  men  Hovedroden  tørres  i  Solen  og  bliver  til 
sidst  paa  Lastdyr  transporteret  til  Sining-fu,  der  er  Hovedmarked  for 
dette  kostelige  Medikament.  Paa  Stedet  selv  ere  Rødderne  overraskende 
billige;  for  nogle  Kobbermønter  faar  man  en  saadan  Mængde,  at  en 
sygelig  Familie  kunde  være  forsørget  for  Livstid  dermed,  men  den 
kostbare  Transport  fra  Sining-fu  til  Peking,  hvorfra  Rhabarberroden 
kommer  i  Verdenshandelen,  forøger  denne  Pris  til  det  tyvedobbelte. 

I  Kuku-nors  talrige  Stepper  støder  Jægeren  paa  et  Dyr,  som 
i  sin  Art  vækker  den  højeste  Interesse.  Der  er  det  vilde  Æsel. 
Allerede  i  Nan-san  Bjergenes  Affald,  Nord  for  Lan-tschou-fu ,  fik  jeg 
et  enkelt  Exemplar  at  se,  men  da  jeg  ikke  havde  Lejlighed  til  at 
nærme  mig  det,  forsvandt  det  snart  i  en  nærliggende  Bjergkløft.  Det 
vilde  Æsel  ligner  i  Størrelse  og  Udseende  ganske  det  tamme,  kim  er 
dets  Hovede  noget  større.  Grundfarven  er  lysebrun,  og  langs  Ryggen 
løber  en  sort  Stribe,  som  over  Lænderne  forgrener  sig  til  et  Kors. 
Manken  har  samme  mørke  Farve  som  Korset.  Haarene  ere  uldagtige, 
under  Tiden  krusede. 

Det  vilde  Æsel  træffes  sjeldent  enkeltvis;  det  ynder  Selskabe- 
lighed. Ti  til  tyve  Hopper  græsse  paa  de  saftige  Græsgange  under 
Ledelse  af  en  omhyggelig  og  forsigtig  Hingst.  Dyrene  ere  overordentligt 
sky,  og,  naar  de  en  Gang  ere  skræmmede  op  af  deres  Ubekymrethed, 
er  det  næsten  umuligt  igjen  at  nærme  sig  dem  paa  Skudvidde. 

Den  bedste  Lejlighed  til  at  nedlægge  det  vilde  Æsel  er  om 
Aftenen,  naar  Hjordene  gaa  til  Floden  eller  Kilden  for  at  drikke. 
Naar  man  da  har  faaet  udspejdet  et  saadant  Sted,  behøver  man  kun 
at  vente  roligt,  dækket  af  en  Sten,  indtil  Dyrene  efter  Sædvane  ind- 
finde sig;  man  maa  dog  her  have  den  Omstændighed  i  Erindring,  at 
Hingsten  altid  fører  sine  Undergivne  imod  Vinden,  og  at  dens  Lugte- 
sands er  meget  skarp.  Naar  det  er  blevet  saaret,  taber  det  vilde 
Æsel  ikke  saa  hurtigt  Modet  og  Evnen  til  at  undfly  Faren.  Om  det 
ogsaa  maa  slæbe  et  knust  Ben  efter  sig,  følger  det  med  beundrings- 
værdig Udholdenhed  den  flygtende  Hjord,  indtil  det  endeligt,  afkræftet 
af  Blodtabet,  falder  sammen  og  dør  langt  borte  fra  det  Sted,  hvor  det 
blev  truffet. 

Et  andet  mærkværdigt  Dyr  er  den  vilde  Yak-Oxe;  den  for- 
vilder sig  dog  kun  sjeldent  ned  paa  de  lave  Stepper  ved  Søen,  og 
dens  Hjem  er  længere  borte  mod  Vest  og  Nord  i  Egne  af  Nan-san-, 
Schuga-  og  Barkhanbuddha-Bjergene,  hvor  Mennesker  sjeldent  komme. 
En  udvoxen  Tyr  maaler  fra  Halespids  til  Snude  indtil  IOV2  Fod. 
Halen  selv  naar  en  Længde  af  3  Fod.  Yak-Oxen  har  ingen  synderlig 
Lighed  med  det  europæiske  Hornkvæg. 

Medens  det  over  Brystet  er  massivt  og  stærkt  bygget,  tager 
Kroppen  af  i  Førelse  henimod  Hofterne,  som  man  sammenligningsvis 
endog  kunde  kalde  slanke.  Forbenene  se  derfor  kortere  og  mere 
sammentrængte  ud  end  Bagbenene.  Hovedet  er  lille  i  Forhold  til 
Dyrets  Størrelse  og  sidder,  noget  nedad  bøjet,  paa  en  stærk  Hals  og 
Nakke,    som   ovenfor  Skulderbladene  hvælver    sig   til    en  lille  Pukkel 

med  flad  Runding'.  Spidserne  af  de  vel  formede  Horn  bøje  sig  nedad 
i  Form  af  et  S  og  afgive  et  Vaaben,  der  vel  kunde  blive  frygteligt, 
hvis  Dyret  forstod  at  bruge  det.  Langs  Bugsiden  findes  et  Lag  glatte 
og  lange  Haar,  der  hænge  ligesom  Fryndser  næsten  helt  ned  tilJorden; 
de  blive  gjerne  af  Jægerne  solgte  til  de  lavere,  kinesiske  Embedsmænd, 
som  anbringe  dem  som  Prydelse  paa  deres  Mandarinhatte.  Halen  er 
ligeledes  bedækket  med  lange  Haar,  medens  den  øvrige  Krop  har  et 
kort  og  stridt  Haarlag.    Haarenes  Grundfarve  er  mørkebrun  og  sort. 

Hvad  Føden  angaar,  er  Yak-Oxen  et  særdeles  nøjsomt  Dyr. 
Naar  den  kun  ved,  at  der  findes  Vand  i  dens  Nærhed,  er  de  tibetanske 
Ørkeners  sparsomme  Græs  tilstrækkeligt  for  en  Hjord  af  indtil 
1000  Dyr. 

For  Nomadestammerne  i  hine  Egne,  for  de  rejsende,  som 
drage  til  Lassa  over  Tibets  træløse  Ørkenplateauer,  ere  de  store  Yak- 
Oxehjorde  en  Himmelens  Velgjerning;  disse  Dyrs  Gjødning  er  det 
eneste  Brændselsmiddel  i  disse  uoverskuelige  Egne. 

Yak-Tyren  nærmer  sig  i  Brusttiden  de  store  Hjorde  af  Hunner 
og  Kalve,  i  hvilken  Tid  der  ogsaa  foregaa  forbitrede  Kampe  mellem 
de  enkelte  Hanner;  ellers  holder  den  mest  af  at  græsse  alene.  Lige- 
saa  imponerende  og  mægtig  Hannen  ser  ud,  saa  farlig  er  den  ogsaa, 
naar  den  jages.  Naar  den  bliver  saaret,  angriber  den  i  Almindelighed 
Jægeren.  Kun  Dyrets  medfødte  Stupiditet,  den  lange  Tid,  den  behøver 
til  at  fatte  Situationen,  og  dertil  endnu  den  Omstændighed,  at  Dyret 
kun  har  et  daarligt  udviklet  Syn,  giver  den  kække  Jæger  Lejlighed  til 
at  beskytte  sig  selv.  De  store  Hjorde  af  Hunner  og  Kalve  derimod 
flygte  efter  det  første  Skud  og  slaa  ind  i  den  modsatte  Retning  med 
opspilede  Næsebor  og  Halerne  i  Vejret.  Efter  en  halv  Times  Forløb 
bliver  Gangarten  mere  rolig,  endeligt  gjøre  de  holdt  og  se  sig  tilbage 
med  et  sløvt  Udtryk.  Hvis  Jægeren  har  en  rask  Hest,  hvormed  han 
kan  forfølge  dem,  kan  det  under  Tiden  lykkes  ham  at  faa  endnu  et 
Skud  paa  Hjorden,  men  i  de  fleste  Tilfælde  faar  han  ikke  mere  Lejlig- 
hed dertil;  den  opskræmmede  Hjord  sporer  hans  Nærhed,  selv  om  den 
ikke  kan  se  ham,  og  fortsætter  sin  afbrudte  Flugt. 

Mongolerne  spise  med  stor  Forkjærlighed  Kjødet  saa  vel  af  Yak- 
Oxen  som  af  det  vilde  Æsel  og  anvende  Hjertet  og  Blodet  som  Læge- 
middel imod  forskjellige  Sygdomme. 

Det  Dyr,  der  hyppigst  forekommer  i  Omegnen  af  Kuku-nor,  er 
Pibeharen  {Lagomys) ;  der  findes  to  Arter,  hvoraf  den  ene  er  mindre  og 
fortrinsvis  opholder  sig  i  de  vildsomme  Kløfter,  den  større  derimod  i 
Lavningerne  om  Søen,  hvor  den  undergraver  og  underminerer  Jordbunden. 

De  nydelige  Dyr  løbe  fra  Hul  til  Hul,  men  forsmaa  ikke  at  pleje  deres 
Magelighed  en  Timestid  i  de  varme  Solstraaler,  og  følge  nysgjerrigt 
Mennesket,  der  nærmer  sig,  med  deres  store  Øjne,  som  kigge  frem  af 
Aabningerne  til  deres  underjordiske  Labyrinther.  Ogsaa  Spids-  og 
Markmusen  samt  andre  Gnavere  have  deres  Hjem  i  de  aabne  Dal- 
mundinger. 


Fig.  140.     Mongolerlejr. 

En  paafaldende  stor  Lærkes  Sang  sekunderes  af  de  tibetanske 
Steppefugles  melankolske  Skrig.  Vildgæs  og  Vildænder  saa  vel  som 
Søravne  og  Maager  oplive  Søens  Overflade. 

Kuku-nor-Bækkenets  Klima  er  væsenligt  forskjelligt  fra  det,  der 
hersker  i  Provinsen  Kan-su,  som  ligger  mod  Nord  og  Øst,  og  i  Skat- 
landet Tsaidam,  som  ligger  mod  Vest.  Søens  høje  Beliggenhed  paa 
den  ene,  de  beskyttende  Klippemure  paa  den  anden  Side  ere  Aarsagerne 
til.  at  en  tør,  stille  Kulde  allerede  i  November  lejrer  sig  over  Vand- 
fladen og  bringer  den  til  at  fryse.  I  faa  Dage  bliver  Søen  en  glat 
Isflade,  hvis  Tykkelse  fra  December  til  Januar  voxer  til  3  Fod.  Naar 
paa  denne  Maade  en  naturlig  Bro  forbinder  Øen  Tschagan  med  Fast- 


Fra  Su-tschou  til  Sining-fu.  619 

landet,  begynde  Mongolernes  Pilegrimsvandringer  til  Klosteret,  der  er 
bygget  paa  Øen.  De  ti  Lamaer,  som  i  fulde  lxk  Maaned  have  været 
afskaarne  fra  alt  Samkvem  med  Omverdenen,  modtage  med  Tak- 
nemmelighed Pilegrimmenes  Offergaver  og  velsigne  med  højtidelige  Sprog 
de  velgjørende  Mennesker,    som  redde   dem  fra  at  omkomme  af  Sult. 

I  den  anden  Halvdel  af  Marts  Maaned  har  Solen  allerede  en 
saadan  Kraft,  at  den  under  Tiden  i  Løbet  af  14  Dage  kan  bringe  den 
uhyre  Isflade  til  at  smelte  og  forsvinde. 

Foraaret  udmærker  sig  ikke  ved  at  optræde  paa  en  saa  skjøn 
og  tiltrækkende  Maade  som  i  vore  tempererede  Egne.  Om  ogsaa 
Solens  velgjørende  Varme  Dagen  over  bringer  Liv  i  Jorden,  ødelægger 
igjen  Nattefrosten  de  fremspirende  Planter,  thi  endnu  i  Begyndelsen 
af  April  synker  Temperaturen  før  Solnedgang  ned  til  -4-  10°  C. 
Sommeren  er  Aarets  behageligste  Aarstid;  Varmen  naar  aldrig  en 
utaalelig  Grad;  de  kølige  Nætter  og  Luftningerne  fra  Søen  om  Dagen 
gjøre  Sommerklimaet  meget  indbydende.  Efteraaret  er  kun  af  kort 
Varighed  og  meget  tørt.  Kuku-nors  Klima  adskiller  sig  navnligt  fra 
Naboegnenes  ved  Nedslag,  som  indtræffe  paa  alle  Aarstider.  Vegeta- 
tionens Uddøen  begynder,  naar  de  vestlige  Storme  indfinde  sig  i 
Oktober  Maaned. 

Lad  os  nu  vende  os  fra  den  sammentrængte  Beskrivelse  af 
Søen,  dens  Omgivelser,  Fauna,  Flora  og  klimatiske  Forhold  til  Beboerne, 
som  leve  umiddelbart  ved  dens  vestlige  Bred  (den  østlige  er  omtrent 
ubeboet)  eller  i  de  nærliggende  Bjerge.  De  ere  Mongoler  eller 
Tanguter. 

Mongoleren  er  af  middelmaadig,  kraftigt  bygget  Statur.  Hans 
kantede  Hovede  sidder  vel  proportioneret  paa  de  brede  Skuldre;  det 
brede,  flade  Ansigt  med  de  sraaa,  skraat  liggende,  mørke  Øjne,  den 
korte,  flade  Næse,  den  forholdsvis  store  Mund,  paa  hvis  Overlæbe  kun 
findes  en  sparsom  Skægvæxt,  og  de  udstaaende,  store  Ører  kunne 
ikke  gjøre  nogen  Fordring  paa  Skjønhed.  Huden  har  en  brunlig 
Farve,  det  tykke,  stride  Hovedhaar  er  sort;  Frisuren  ligner  Kinesernes. 
Medens  Forhovedet  er  glat  raget,  bølger  den  ægte  eller  falske  Pisk 
paa  Ryggen  ned  mod  Jorden. 

Mongolerinderne  ere  ligesom  Kineserinderne  spinkle,  svageligt 
konstruerede  Væsener,  hvis  Ansigtsdannelse  kun  for  saa  vidt  afviger 
fra  Mændenes,  som  de  ikke  have  Skæg  og  ikke  ere  saa  solbrændte. 
De  mongolske  Kvinder  bære  Haaret  i  to  lange  Flætninger,  der  ere 
smykkede  med  Glasperler,  Koraller  og  Sølvspænder.  Mændenes  Dragt 
bestaar  ligesom  Kinesernes  af  et,  en  Talar  lignende,  folderigt  Bomulds- 

gevandt,  der  naar  til  Knæerne  og  bliver  holdt  fast  om  Hofterne  af  et 
Læderbælte,  af  kinesiske  Silkesko  og  Støvler  og  endeligt  af  en  mørk 
Filthat  med  opbøjet  Skygge.  Kvinderne  bære  en  kortere  Overklædning 
over  en  folderig  Underklædning  og  lignende  Hatte  og  Sko  som  Mændene, 
thi  deres  Fødder  ere  store  og  ikke  forkrøblede. 

Mongolerne  leve  i  let  transportable  Filttelte  af  4  Fods  Højde 
og  75 — 90  Fods  Omfang,  hvis  Stillads  er  sammenføjet  af  Træstænger. 
Kvægavl  er  deres  Levevej.  Navnlig  er  det  Besiddelsen  af  store  Faare- 
hjorde,  som  give  Mongoleren  Anseelse  for  Rigdom;  men  han  har  dog 
ogsaa  Hornkvæg,  Heste  og  Kameler.  Herved  er  hans  Levevis  karak- 
teriseret. Han  er  Nomade  i  Ordets  fuldeste  Betydning;  han  er  af- 
hængig af  sin  Ejendom  og  forandrer  Opholdssted,  alt  som  Enge  og 
Græsgange  ere  frodige.  Uden  Hensyn  til  sit  personlige  Velbefindende 
opslaar  han  sit  Telt  der,    hvor  hans  Hjord  finder  det  saftigste  Foder. 

Det  falder  vanskeligt  at  opregne  Mongolerens  Dyder;  derimod 
er  det  lettere  først  at  faa  Øje  for  hans  Skyggesider.  En  karakteristisk 
Hovedegenskab  er  hans  Graadighed.  Den  ene  Dag  hengaar  med  at 
spise  og  drikke  ligesom  den  anden.  Mælk  i  de  mest  forskjellige 
Former  er  Hovedbestanddelen  af  hans  Næring,  snart  i  flydende,  snart 
i  sammenløbet  Tilstand,  snart  som  Smør  eller  Ost,  og  endeligt  som 
berusende  Drik.  Naar  en  Gang  i  Ny  og  Næ  en  Bede  dør,  anses 
Stegen,  navnlig  Fedthalen,  for  et  særligt  Festmaaltid.  Dag  og  Nat 
hænger  Thekjedlen  over  det  glødende  Kamelmøg;  den  bliver  aldrig 
tom,  skjøndt  der  hældes  den  ene  Skaal  af  den  efter  den  anden.  Theen, 
der  af  Mongoleren  kun  benyttes  i  Teglstensform ,  faar  ved  at  koges 
i  salt  Vand,  hvortil  sættes  noget  Smør  og  Bedefedt  og  tilsidst  en 
Haandfuld  ristet  Bygklid,  en  aparte  Smag,  der  paa  ingen  Maade  til- 
taler vor  Gane.  Lykkes  det  en  Mongoler  at  faa  et  Krus  Risbrændevin 
af  en  Kineser,  har  han  hverken  Rist  eller  Ro,  førend  han  har  tømt 
det  til  sidste  Draabe  i  Selskab  med   sine  Venner. 

Mongolerens  anden  Hovedegenskab  er  hans  Urenlighed.  Han 
afskyr  Vand  som  Renselsesmiddel  endnu  mere  end  som  Drik.  Fra  sin 
tidligste  Ungdom  undgaar  han  dette  Fluidum  med  en  hellig  Sky;  lige- 
som Kamelen  frygter  han,  naar  det  truer  med  Regn,  slemme  Følger  for 
sit  Helbred;  som  oftest  dør  han  som  en  gammel  Mand  uden  en  eneste 
Gang  at  have  vadsket  sit  Ansigt. 

Ikke  alene  blandt  Folket,  men  ogsaa  blandt  Fyrsterne  opelskes 
foruden  Faarehjordene  ogsaa  andre  smaa  Husdyr,  hvis  Blod  Mongoleren 
med  Velbehag  suger  af  sine  Negle,  naar  han  en  Gang  beslutter  sig  til 

at  dræbe  det  mellem  Tommelfingrene.  Under  Tiden  tager  han  sig 
det  ogsaa  paa  at  knuse  det  blodsugende  Dyr  mellem  Tænderne. 

Filtdækkenerne  paa  hans  Jurte  (Telt)  blive  aldrig  gjorte  rene; 
Levninger  af  harskt  Smør  danne  med  det  opsamlede  Støv  en  væmmelig, 
klæbrig  Masse,  som  bedækker  Væggene. 

Den  tredie  Hovedegenskab  er  hans  Fejghed,  som  har  sin  Op- 
rindelse i  hans  medfødte  Dovenskab.  Mongoleren  overlader  sine  Børn 
eller  lejede  Folk  Bevogtningen  af  Hjordene,  Malkningen  af  Yak-Køerne 
til  sin  Kone  og  rider  selv  fra  den  ene  Jurte  til  den  anden  for  der  i 
Timevis  at  drikke  The  hos  Naboerne  og  passiare.  Jagten  har  kun 
liden  Tillokkelse  for  ham,  og  kun  naar  han  plages  af  den  yderste 
Grad  af  Kjedsomhed,  griber  han  Bue  og  Pil  eller  en  Luntebøsse  for 
at  komme  et  vildt  Æsel  eller  andet  Dyr  paa  Skud.  I  Kampe  med 
Fjender  anser  han  en  behændigt  udført  Flugt  for  den  skjønneste  Sejr. 

Hvor  vidt  forskjellige  vare  ikke  Mongolerne  paa  den  store 
Kublai-Khans  Tid,  og  hvor  dybt  ere  de  ikke  sunkne  fra  deres  fordums 
Storhed  til  deres  nuværende  Usselhed. 

Jeg  vil  endnu  kun  i  Korthed  berette,  at  Mongolerne  kun  have 
en  retmæssig  Hustru,  men  dog  ogsaa  flere  Medhustruer,  hvis  Kaar 
paa  Grund  af  deres  slaviske  Afhængighed  maa  kaldes  meget  beklagel- 
sesværdige. Det  overvejende  Flertal  af  Mongolerne  bekjende  sig  til 
Buddhismen,  og  de  kunne  vel  anses  for  denne  Religions  mest  trofaste 
Tilhængere. 

Allerede  i  sit  Ydre  afviger  Tanguten  fra  Mongoleren  og  nærmer 
sig  Tibetaneren.  Selv  om  dette  ikke  var  Tilfældet,  tyder  Ligheden  i 
Sprog  utvivlsomt  paa,  at  de  høre  til  samme  Familie.  Tanguterne 
bebo  Nan-sans  Bjerglandskaber  i  den  østlige  Provins  Kan-su,  Lav- 
landene i  Kuku-nor,  den  østlige  Del  af  Skatlandet  Tsaidam,  og  de  op- 
træde navnligt  talrige  ved  Hoang-hos,  den  gule  Flods  Kilder.  Disse 
sidste  kalde  sig  Charatanguter  og  adskille  sig  fra  de  andre  ved  deres 
vilde  Karakter  og  deres  mere  kraftige  Legemsbygning. 

Tanguternes  Højde  er  gjennemsnitligt  5  Fod.  Det  ovale, 
trodsige  Hovede  med  de  fyrige,  sorte,  store,  horisontalt  liggende  Øjne 
og  den  lige  Næse  kunde  i  visse  Maader  kaldes  smukt;  thi  endskjøndt 
Kindbenene  springe  frem,  er  det  dog  ikke  Tilfælde  i  saa  høj  Grad 
som  hos  Mongoleren.  Læberne  ere  store  og  undertiden  svulmende,  og 
Tænderne  vinde  i  blændende  Glands  i  Modsætning  til  den  mørke 
Ansigtsfarve.  Medens  Mændene  frisere  deres  begsorte  Haar  ligesom 
Kineseren  og  Mongoleren,  flætte  Kvinderne  deres  i  en  Mængde  Piske, 
som  omgive  det  sminkede  Ansigt  ligesom  en  Ramme. 

Tangutemes  Klædedragt  bestaar  om  Sommeren  af  Tøj  af  raa 
Uld,  om  Vinteren  af  Faareskindspelse,  som  de  bære  paa  Skuldrene 
med  Ulden  udad.  Klædningen  naar  kun  indtil  Knæene.  Disse  saa 
vel  som  den  højre  Arm  og  det  højre  Bryst  ere  altid  nøgne.  Kine- 
sernes runde  Filthat  bæres  kækt  paa  Hovedet.  Et  lige,  tibetansk 
Sværd,  hvis  Hefteknap  er  smykket  med  en  kostbar  Koral,  udgjør  den 
mest  værdifulde  Del  af  den  noget  romantiske  Mandsdragt.  Kvindernes 
Dragt  ligner  Mændenes,  men  faar  noget  mere  ydre  Glimmer  ved,  at 
Piskene  ere  pyntede  med  Koraller  og  røde  Glasperler. 

Tangnterne  bo  i  sorte  Telte  af  et  grovt  Stof,  som  de  for- 
færdige af  de  lange  Haar  af  deres  Husdyr,  den  tamme  Yak-Oxe;  naar 
de  ere  opstillede  ved  Hjælp  af  Pæle  og  Stænger,  have  de  Form  af  en 
bred,  afstumpet  Pyramide.  I  Loftet  findes  en  til  to  Aabninger  til 
Gjennemgang  for  Røgen,  hvilke  i  fugtigt  Vejr  kunne  lukkes  ved  Hjælp 
af  nogle  Klapper.  Ilden  holdes  stedse  vedlige.  Tanguternes  Leje  er 
dannet  af  et  Lag  Straa  af  Steppegræs,  hvorover  er  bredet  Filtdækkener, 
der  under  Tiden  ere  halvt  forraadnede. 

Dette  Folk,  en  Nomadestamme,  der  udelukkende  driver  Kvægavl, 
lever  af  importeret,  ristet  Bygklid,  som  fugtes  med  The  og  i  Haanden 
dannes  til  runde  Klumper  —  Dsamba  — ,  af  Mælk,  Smør  fældet  Vildt, 
selvdøde  Dyr  af  deres  Hjord  og  The.  Hvad  Urenlighed  angaar,  kunne 
Tanguterne  endog  overgaa  Mongolerne,  men  de  andre  Egenskaber  i 
deres  Karakter,  Mod,  Energi  og  Snuhed,  berettige  dem  til  at  beherske 
og  tyrannisere  disse.  Ogsaa  Tanguterne  ere  for  en  stor  Del  Buddhister 
af  det  reneste  Vand,  Præsterne  nyde  en  guddommelig  Anseelse  og 
udøve  en  uindskrænket  Indflydelse  paa  Folket.  Foruden  Buddha  tilbede 
Tanguterne  en  egen  Skytspatron,  Røverguden,  og  paakalde  hans 
Understøttelse  førend  ethvert  Røvertog.  Overtroen,  som  udbreder  sin 
mystiske  Vinge  selv  over  de  mindste  Tilfældigheder,  bidrager  meget 
til,  at  Præsterne  foruden  med  Udøvelsen  af  deres  religiøse  Ceremonier 
ogsaa  beskjæftige  sig  med  Sandsigeri.  Tanguternes  ægteskabelige 
Forhold  og  Familieliv  ere  de  samme  som  hos  Mongolerne.  En  ejen- 
dommelig Skik  tillader  Tanguteren  at  røve  en  andens  Kone,  hvis  hun 
indvilliger  deri;  dog  maa  Røveren  senere  kjøbe  Konen  af  den  retmæs- 
sige Ægtemand. 

Den  mindre  Del  af  Tanguterne  ere  Mohamedanere;  deres  Dragt, 
Sæder  og  Skikke  ere  ganske  de  samme  som  hos  de  buddhistiske 
Tanguter.  Der  er  kun  den  Forskjel,  at  de  ligesom  alle  kinesiske 
Mohamedanere  undlade  Brusen  af  stærke  Drikke  samt  af  Tobak. 

Tanguterne  i  Kuku-nors  Gebet,  saa  vel  som  i  Odontala, 
Landet  om  Hoang-hos  Kilder,  og  i  Skatlandet  Tsaidam  ere  Røvere. 
I  Almindelighed  gaa  deres  Streiftog  til  Mongolernes  Kolonier,  hvor  de 
røve  deres  Ejendomme  og  Hjorde.  Lykkes  det  dem  at  faa  fat  paa  en 
eller  anden  af  de  flygtende  Mongolere,  bliver  han  taget  med  som 
Fange  og  maa  i  Tangutérnes  Lejr  forrette  den  laveste  Tjeneste.  Selv 
naar  de  fredeligt  ere  lejrede  i  deres  Telte  ved  Siden  af  Mongolernes 
Jurter,  dominere  de  disse  i  enhver  Henseende.  Mongoleren  er  da  en 
Boldt  for  deres  Luner,  og  hans  Fejghed  gjør,  at  han  ikke  forsøger  at 
undfly  et  saadant  Tyranni.  Da  Mongolerne  saaledes  paa  alle  Sider 
ere  omringede  af  de  vilde  Bjergboere,  formindskes  deres  Antal  i  Kuku- 
nor  Gebetet  Aar  for  Aar,  og  man  maa  antage,  at  de  inden  kort  Tid 
ikke  mere  ville  drive  deres  Hjorde  paa  Græs  ved  Kuku-nor,  saa  meget 
mere  som  deres  egentlige  Hjem  dog  er  den  store  Ørken  Kopi. 

Efter  Ophøret  af  den  mohamedanske  Rebellion,  som  ogsaa 
havde  bragt  Stammerne  i  Omegnen  af  Kuku-nor  i  stort  Røre,  ere  de 
græsrige  Stepper  Ost  for  Søen  blevne  øde  og  forladte.  Mongolerne 
ere  flygtede  her  fra,  og  Tanguterne  undgaa  at  være  i  Kinesernes 
Nærhed. 

Blandt  Bjergboerne  finder  man  hist  og  her  Abnormiteter,  som 
ikke  optræde  saa  sjældent,  efter  hvad  Kineserne  i  Sining-fu  fortalte. 
Jeg  saa  to  saadanue  i  Sining-fu,  begge  hos  Drenge  i  en  Alder  af 
8—14  Aar.  Begge  vare  temmeligt  vel  udviklede  i  Størrelse  og 
Legemsbygning,  havde  lyst  blondt  —  den  ene  næsten  hvidt  —  Haar 
og  blaa  Øjne.  Ansigtsfarven  var  lys  og  stak  af  mod  Kinesernes  gule. 
Begge  Børns  Intelligens  stod  dog  paa  det  laveste  Trin;  de  talte  lallende 
kinesisk,  og  deres  sløve  Grin  røbede  Idioten.  Børnene  vare  af  deres 
Fædre,  ægte  Bjergtanguter,  solgte  som  Slaver  til  Kineserne  i  Sining-fu. 

Kuku-nors  Gebet  er  i  Afhængighedsforhold  til  Kina  og  er  i 
det  mindste  1700  D  Mile  stort.  I  politisk  og  administrativ  Henseende 
høre  Tsaidams  og  Hoang-hos  Kilders  Gebeter  til  Kuku-nor.  Vi  have 
allerede  lært  dets  Gouvernør  at  kjencle  i  Sining-fu.  Indbyggerne  i 
denne  —  hvis  jeg  tør  sige  saa  —  kinesiske  Provins  blive  inddelte  i 
28  Bannere,  hvert  under  Befaling  af  en  indfødt  Fyrste,  som  er  Gouver- 
nøren  i  Sining-fu  underordnet  og  forpligtet  til  hvert  andet  Aar  selv 
at  bringe  Rigsregjeringen  i  Peking  den  fastsatte  Tribut  i  Skind,  Sølv 
og  Guldstøv,  som  de  indvinde  ved  Vadskninger  i  Flodsengene. 

Denne  Forpligtelse  kunde  udgjøre  et  fast  Baand,  som  maatte 
kunne  bringe  de  vilde  Bjergboere  noget  nærmere  til  kinesisk  Paavirk- 

ning,  hvis  den  overhovedet  blev  overholdt.  Under  de  nuværende 
Forhold  lader  Gouvernøren  sig  nøje  med  fra  Tid  til  anden  at  sende 
Detachementer  af  kinesiske  Tropper  mod  Vest  for  at  iagttage  de  af- 
hængige Fyrsters  Røvertog  paa  Afstand.  Efter  nogle  Ugers  Forløb 
vende  de  igjen  tilbage  til  Sining-fu  med  forfærdelige  Fortællinger  om 
Anarkiet  og  Vilkaarligheden  hos  de  enkelte  Banneres  Fyrster,  der  op- 
træde med  den  fuldstændigste  Uafhængighed.  Gouvernøren  skriver 
derpaa  den  skjønneste  Indberetning  til  Gentralregjeringen  i  Peking  om 
den  mønsterværdige  Orden,  som  hersker  i  Kuku-nor  Gebetet;  men  os, 
som  vare  nærmere  fortrolige  med  Forholdene,  giver  han  med  en 
beundringsværdig  Tillid  den  Meddelelse,  at  vi  vare  komne  fem  Aar 
for  tidligt,  thi  til  den  Tid  skulde  han  nok  faa  disse  Folk  tæmmede. 

Selv  de  faa  og  forholdsvis  rolige  Mongolere  ved  Søens  vestlige 
Side  vare  i  nogen  Bevægelse  under  vort  Ophold  der;  der  havde 
dannet  sig  Partier  imellem  dem  i  Anledning  af  Besættelsen  af  en 
Fyrstestilling. 

Den  tidligere  »Van« -Familie  var  uddød.  Den  sidste  Fyrste, 
en  ISaarig,  smuk  Knøs  gjorde  i  Anledning  af  sin  Regjeringstiltrædelse 
i  Aaret  1876  Kejseren  af  Kina  sin  Opvartning  i  Peking  for  der  at  ud- 
trykke sin  Tak,  fordi  man  havde  bekræftet  ham  i  hans  Værdighed. 
Kejseren  dekorerede  ham  ved  denne  Lejlighed  med  den  røde  Mandarin- 
knap og  Paafuglefjeren.  Da  han  forlod  Paladset,  blæste  et  Vindstød 
Fjeren  af  hans  Hat,  og  da  han  i  sin  Bestyrtelse  ansaa  denne  Hændelse 
for  et  slet  Varsel,  skyndte  han  sig  hjem  og  skar  Halsen  over  paa  sig. 
Den  unge  Mand  skal  for  øvrigt  allerede  have  lidt  af  Drankerdelirium. 
Saaledes  endte  den  sidste  Ætling  af  den  gamle  og  en  Gang  saa 
mægtige,  mongolske  Fyrsteslægt  fra  Kuku-nor. 

Det  er  ikke  til  at  undres  over,  at  under  saadanne  Omstændig- 
heder den  fordum  saa  blomstrende  Handelsplads  Tonkerr,  to  Dagsrejser 
Øst  for  Søen,  hvor,  ikke  alene  paa  Marco  Polos  Tider,  men  ogsaa 
efter  hvad  den  franske  Missionær  Hue  og  selv  Prschewalski  beretter, 
Karavanerne  fra  og  til  Tibet  mødtes,  i  hvis  Gader  straalede  de  brogede 
Dragter  af  ti  forskjellige  Nationer,  hvor  Guld  og  Varer  gik  fra  den 
ene  Haand  over  i  den  anden  —  at  denne  By  pludseligt  sank  ned  fra 
sin  Højde  til  at  blive  en  Ruin  uden  Handel,  uden  Færdsel  og  uden 
Midler  til  at  gjenoprette  den  Skade,  den  led  ved  det  mohame- 
danske  Oprør. 

Paa  den  en  Gang  saa  livlige  Vej  over  Kuku-nor  til  Lassa 
voxer  nu  højt  Græs,  paa  de  udstrakte  Ørkenplateauer  har  Flyvesandet 

tildels  udslettet  Vejens  Spor,  og  de  store  Karavaner  af  rige  Kjøbmænd 
og  fromme  Pilegrimme  vælge  nu  den  sikre  Vej  over  Tsching-tu-fu  og 
Batang  i  Syd.  Det  er,  ligesom  om  Ødelæggelsens  Aander  have  vundet 
Overhaand  over  Kuku-nors  Kæmpegebet.  Jeg  ønsker  kun,  at  det  maa 
lykkes  Gouvernøren  over  Kuku-nor  igjen  at  faa  bragt  Ordenen  og 
Sikkerheden' til  Veje  i  sil  Land  inden  de  fastsatte  fem  Aar,  thi  ethvert 
Opsving  i  Handel  og  Industri,  Grundlæggelsen  af  Velstand  og  Vel- 
befindende, saa  vel  for  den  enkelte  som  for  hele  Samfundet,  er  nøje 
knyttet  dertil. 

XVIII. 

Fra  Siniiig-fu  til  Tschiug-tu-fu. 


Høst.  —  Tatung-hos  Udmunding  i  Hoang-ho.  —  Overgang  over  Hoang-ho.  —  Ind- 
kvartering med  Vold  i  Lan-tschou-fu.  —  Gamle  bekjendte.  —  Jordskælv.  —  Vej-ho. 
—  Tsing-tschou.  —  Landskabsbilledet.  —  Middel  imod  skrigende  Muldyr.  —  Paj- 
suj-kiang.  —  Lojang-shien.  —  Det  betydningsfulde  Ord  »Mintjen«.  —  Natteliv  i 
Kvan-juon.  —  Kinesisk  Sandsiger.  —  Uon-mjao-Tempel  —  En  Syg.  —  Stentrappe- 
veje.  —  Sletten  ved  Tsching-tu-fu.  —  Stenportaler.  —  Ankomst  til  Hovedstaden    i 

Provinsen  Stse-tschuen. 


»uøg  De  selv  en  Fører  til  Lassa.  Hvis  De  finder  en,  har  jeg  intet 
mere  at  indvende  imod  Deres  Rejse  til  Tibet.«  Gouvernøren  kunde 
ganske  roligt  ledsage  disse  Ord  med  en  meget  sigende  Smilen;  han 
kunde  blindt  stole  paa  Fuldbyrdelsen  af  de  Befalinger,  han  havde 
givet  sine  Undergivne. 

Alle  vore  Bestræbelser  for  at  udruste  en  egen  Karavane  bristede 
paa  Grund  af  Befolkningens  Vægring ;  hverken  Penge  eller  gode  Ord 
formaaede  at  bryde  Folks  Stivsind.  Da  vi  vare  overbeviste  om  det 
unyttige  i  at  tøve  længere,  besluttede  vi  os  til  at  rejse  mod  Syd; 
Gouvernøren  havde  jo  givet  os  sit  Ord  paa,  at  Statholderen  i  Pro- 
vinsen Stse-tschuen  vilde  understøtte  vor  Rejse  til  Lassa. 

Den  10  August  1879  forlod  vi  Sining-fu.  I  tre  Dage,  nemlig 
indtil  Lao-ja-ye,  fulgte  vi  samme  Vej,  vi  vare  komne.  De  kinesiske 
Bønder  vare  i  fuld  Virksomhed  med  at  høste.  Endskjøndt  Solstraalerne 
formeligt  brændte  (35°  C.  i  Skyggen),  undte  de  flittige  Folk  sig  hverken 
Rist  eller  Ro.  Mænd  og  Kvinder,  Oldinge  og  Børn,  alle  arbejdede  de 
med  øjensynlig  Lyst  og  Glæde.  En  Del  af  Arbejderne  skar  Hveden 
af  med  smaa   Haandsegle,    en    anden   bar  de  nette  Neg  op  paa  en 

ompløjet  Mark  og  stablede  dem  op  i  anselige  Stakke.  I  Nærheden  af 
Landsbyerne  blev  den  indhøstede  Sæd  allerede  tærsket.  I  dette  Øjemed 
lægges  Straaet,  udbredt  i  tynde  Lag,  paa  en  haardt  stampet  Løssflade, 
og  Kornene  blive  derefter  tærskede  ud  ved  Hjælp  af  en  kantet  Sten- 
tromle, som  af  en  Oxe  trækkes  hen  over  Axene.  Naar  det  blæser, 
bliver  Aftærskningen  fejet  sammen  og  med  Skovle  kastet  op  i  Vejret, 
for  at  Avner  og  Støv  kan  blive  udskilte. 

I  Almindelighed  var  Jorden  dyrket  med  Hvede;  jeg  bemærkede 
paa  hele  Strækningen  indtil  Lao-ja-ye  kun  to  Marker  med  Havre  og 
nogle  faa  med  Majs.  Kartofler,  Ærter,  Hirse  og  Boghvede  fandt  vi 
som  oftest  i  Landsbyernes  umiddelbare  Nærhed.  Alle  Markfrugter 
blive  afskaarne  i  en  umoden  Tilstand  og  2 — 3  Dage  udsatte  for  Solens 
Varme,  inden  de  blive  tærskede.  En  lignende  Fremgangsmaade  anvende 
Kineserne  med  Træfrugten,  hvorved  Saisonen  forlænges. 

Paa  vor  videre  Vej  til  Lan-tschou-fu  var  Høsten  af  Bælgfrugter 
allerede  forbi.  Med  den  stadigt  tiltagende  Hede  kunde  vi  alle  Vegne 
forfriske  os  ved  Nydelsen  af  forskjellige  Arter  Meloner,  som  blive 
solgte  til  de  rejsende  direkte  fra  Marken. 

Disse  Frugter  opnaa  en  anselig  Størrelse;  de  ere  saftige,  vel- 
smagende og  forbavsende  billige.  Selv  den  aldeles  ubemidlede  Last- 
drager under  sig  i  fuldeste  Maal  Nydelsen  af  Meloner;  han  stjæler  den 
ene  Frugt  efter  den  anden  omtrent  paa  samme  Maade,  som  man  hos 
os  plukker  en  Markblomst,  og  fryder  sig  saa  længe  ved  den  søde  Saft, 
indtil  han  endeligt,  for  at  bruge  Kuku-nors  Gouvernørs  Ord,  »er  bleven 
syg  i  Maven  og  Indvoldene«. 

Ogsaa  de  Træfrugtsorter,  som  vi  fik  at  smage  under  vore 
Aftenture  i  Haverne  ved  vore  Nattekvarterer,  fortjente  al  Ære.  Snart 
var  det  rødkindede  Aprikoser  og  Færskener,  snart  saftige  Æbler;  saa 
var  der  paa  Frugttorvet  i  Lan-tschou-fu  endog  halvmodne,  sorte  Vin- 
druer, som  kildrede  vor  Gane  og  ledte  os  i  Fristelse. 

I  Lao-ja-ye  vare  vi  nødte  til  at  ombytte  Pakvognene  med 
Lastdyr,  da  vi  ikke  havde  i  Sinde  at  slaa  ind  paa  den  os  allerede  be- 
kjendte  og  længere  Vej  over  Ping-fan-shien  til  Lan-tschou-fu.  En  to 
Mil  lang,  stejl  Klippekløft  indsnævrer  Sining-ho  Øst  for  Lao-ja-ye. 
Ridevejen  slynger  sig  som  en  Slange  snart  opad,  snart  nedad  Bjerget 
over  Kanter  og  Fremspringenheder  i  Klippen;  ofte  afgiver  den  selv  for 
den  mest  magelige  kinesiske  Rytter  tilstrækkelig  Grund  til  at  overlægge, 
om  det  vil  være  raadeligst  at  stige  af  eller  at  trodse  Faren  og  maaske 
resikere  at  brække  Halsen  eller  Benene.  Endeligt  aabner  Dalen  sig, 
Klipperne    træde    tilbage,    og    Løssjorden    breder    sig.      Fra    Sønden 

udmunde  nogle  smukke  Sidedale  i  Sining-hos  Hoveddal;  de  ere  dyrkede, 
beboede  og  smykkede  med  Frugthaver,  medens  Hoveddalen  og  de  til- 
grænsende Højder  ere  fuldstændigt  træløse  og  ufrugtbare. 

Vi  naaede  den  smudsige  Landsby  Santa  længe  før  Aftenens 
Frembrud,  og  der  var  derfor  tilstrækkelig  Tid  til  at  besøge  den  nær- 
liggende Tatung-ho  og  bese  den.  Den  har  sit  Udspring  i  en  mørk 
Fjældkløft  Nord  for  denne  Station,  optager  efter  et  Løb  paa  5  Li 
Sining-ho  og  bøjer  saa  i  en  ret  Vinkel  af  mod  Øst.  Dens  Dybde  ved 
Santa  er  12— 18  Fod,  og  dens  metalgrønne  Vand  var  saa  gjennemsigtigt, 
at  man  kunde  tælle  Stenene  paa  Bunden.  Medens  vi  betragtede  Floden, 
havde  vi  slet  ikke  bemærket,  at  en  forbigaaende  Skare  agtbare  og 
sædelige  Borgere  fra  Santa  var  fulgt  efter  os.  Uden  langt  Overlæg 
kastede  vi  vore  Klæder  og  sprang  i  Floden  til  de  gamles  Rædsel  og 
til  Glæde  for  Ungdommen. 

Men  snart  betragtede  de  vore  Bevægelser  med  maalløs  For- 
bavselse; de  vidste  jo,  at  vore  Fødder  umuligt  kunde  naa  Bunden,  og 
hvis  en  eller  andet  havde  næret  Tvivl  om  den  Kjendsgjerning,  at 
Europæerne  kunde  leve  i  Vandet  lige  saa  vel  som  paa  Landet,  saa 
fik  han  her  Beviset  i  Hænde.  Overbevist  gik  han  hjem.  Om  Natten 
kunde  man  høre  Grupper  i  Forgaarden  hviske  hinanden  i  Ørerne: 
»Jo  det  er  virkeligt  sandt!«  Kineserne  kjende  nemlig  ikke  den  Kunst 
at  svømme. 

Træbroen,  over  hvilken  vi  næste  Morgen  ved  Enden  af  Fjeld- 
kløften kom  over  paa  Tatung-hos  modsatte  Bred,  er  en  luftig  Bygning. 
Hvilende  150  Fod  over  Vandspejlet  paa  nogle  nedrammede  Spræng- 
piller,  er  det  25  Skridt  lange  Brodække  netop  kun  saa  bredt,  at  et 
forsigtigt  Muldyr  uden  Fare  kan  passere  det. 

Ifølge  de  kinesiske  Kort,  som  stod  til  min  Disposition,  haabede 
jeg,  at  vi  snart  skulde  faa  Hoang-ho  i  Sigte.  Men  den  lod  længe 
vente  paa  sig.  Vi  overnattede  imidlertid  endnu  en  Gang  i  Che- 
dsui-ta  (5460  Fod  over  Havet)  og  havde  den  næste  Dag  endnu  en 
god,  lang  Marsch  paa  50  Li,  inden  vi  naaede  dens  venstre  Bred.  Alle 
Dale  i  Omegnen  ere  dybt  indskaarne,  saaledes  ogsaa  Hoang-hos.  Den 
træder  ud  af  en  Kløft,  der  er  dannet  af  nøgne  Klipper  og  Løss- 
formationer,  uden  at  man  kan  bemærke  Strømmen  fra  Tatung-hos 
venstre  Bred,  thi  dens  Dal,  hvori  Vandet  har  skaaret  sig  90  Fod  dybt 
ind,  er  tæt  beplantet  med  Frugttræer.  Tatung-ho  falder  ud  i  Hoang-ho 
ved  den  lille  Landsby  Chia-tsl-kou,  der  ligger  paa  en  vel  dyrket  Ter- 
rasse omtrent  75  Fod  over  Vandspejlet. 

De.  der  rejse  til  Lan-tschou-fu,  sætte  paa  dette  Sted  over 
Floden.  Endskjøndt  der  ogsaa  paa  den  venstre  Bred  fører  en  Ridevej 
til  Lan-tschou-fu,  saa  er  den  dog  saa  slet,  at  tungt  belæssede  Muldyr 
ikke  kunne  komme  frem.  Lastdyrene  maatte  klatre  ned  i  en  stejl 
Klipperende  til  det  lille  sandede  Parti  ved  Bredden,  hvor  Fartøjet  kan 
lægge  til.  En  europæisk  Hest  vilde  paa  den  korte,  men  farlige  Vej 
have  brækket  alle  sine  Ben. 

En  flad  Baad,  som  kan  rumme  10  Muldyr  med  deres  Bepak- 
ning  samt  de  dertil  hørende  10—12  Drivere  gaar  hele  Dagen  frem  og 
tilbage  mellem  Bredderne.  Da  Vandet  løber  med  en  rivende  Strøm, 
er  Overfarten  et  haardt  Arbejde  for  Færgefolkene.  Den  tunge  Sideaare 
bliver  møjsommeligt  og  langsomt  bevæget  af  6—8  kraftige  Kinesere 
med  Opbyden  af  alle  deres  Kræfter,  og  den  endnu  større  Styreaare 
har  en  saadan  Tyngde,   at  9  Mand  næppe  kunne  regjere  den. 

Naar  det  er  Højvande,  hænder  det  ikke  saa  sjældent,  at  Be- 
sætningen trods  en  anselig  Forstærkning  ikke  er  i  Stand  til  at  styre 
Fartøjet  over  til  den  hinsidige  Bred.  Revne  med  af  Strømmen  søge 
Folkene  kun  at  undgaa  den  bedrageriske  Flods  Klipper  og  Skær  og 
lande  endeligt  i  heldigste  Tilfælde  et  eller  andet  Steds  i  Nærheden  af 
Lan-tschou-fu,  hvor  Floddalens  Fald  er  langt  mindre. 

Under  Overfarten  spurgte  jeg  vor  Tolk,  Sin,  om  han  kjendte 
Navnet  paa  Floden.  Synlig  indigneret  over  dette  Spørgsmaal,  svarede 
han  med  opkastet  Underlæbe:    »Tatung-ho!« 

»Hvad  hedder  da  den  Flod?«  Jeg  pegede  paa  det  Sted,  hvor 
Tatung-ho  udmunder  i  den  betydeligt  større  Hoang-ho. 

»Siling-ho!«    lød  Svaret. 

Da  han  viste  min  Forklaring  over  den  rette  Betegnelse  tilbage 
med  de  Ord:  »Det  er  ikke  rigtigt,  Hoang-ho  kommer  først  50  Li 
herfra,«  bad  jeg  ham  passe  nøje  paa  og  give  mig  Underretning,  saa 
snart  han  fik  Floden  i  Sigte. 

Jeg  blev  i  Nærheden  af  ham.  Først  da  vi  fik  Byen  Lan- 
tschou-fu  i  Sigte,  pegede  han  paa  de  Vandaarer,  som  slynge  sig 
igjennem  den  brede  Dalslette  og  sagde,  endskjøndt  Vejen  vedblev  at 
løbe  ved  Siden  af  den  samme  Strøm,  med  Overbevisning:  »Der  er 
Hoang-ho!« 

For  at  Markerne  kunne  faa  den  fornødne  Fugtighed,  selv  hvis 
der  ingen  Regn  falder,  have  Kineserne,  da  Flodbredderne  ere  temmelig 
høje  og  Sidedalene  fattige  paa  Vand,  langs  Hoang-hos  og  Tatung-hos 
Bredder,  bygget  kolossale  Træhjul,  som  ved  en  sindrig  Konstruktion 
løfte  Vandet  op.      De  ere  konstruerede  ligesom   vore  Møllehjul,    men 

have  ved  Fælgenes  perifere  Ende  en  stor  Mængde  Spande  i  Form  af 
langagtige,  firkantede,  skævt  stillede  Træprismer,  hvis  Bund  altid 
-totter  sig  mod  en  indre  Skovlkant,  og  hvis  hævede  Aabning  løfter 
sig  op  over  Hjulets  Periferi  henimod  Flodbredden.  Idet  nu  Strømmens 
Hastighed  driver  Hjulet  rundt,  naa  Træprismernes  Aabninger  først  ned 
i  Vandet,  Spandene  fyldes  til  Dels  med  Vand,  og  de  udtømme  endelig 
deres  Indhold  i  en  Rende.  Fra  Beholderen  løber  Vandet  i  Bambusrør 
eller  stærke  Trærender  ud  paa  Markerne. 

Vi  naaede  Lan-tschou-fu  den  16  August  ved  Middagstid.  Trods 
Tso-tsung-tangs  Anbefalingsskrivelse  bleve  vi  denne  Gang  kun  køligt 
modtagne;  det  lykkedes  os  ikke  en  Gang  at  opdrive  et  Kvarter. 

Efter  en  Mængde  Forsøg  paa  at  komme  ind  i  et  eller  andet 
Hus  besluttede  vi  os  til  at  lægge  Beslag  paa  Byens  Examensbygning, 
der  stod  tom. 

Den  intet  anende  Portner  protesterede  vel  i  høje  Ord  imod  de 
uventede  Gæsters  Indtrængen  i  den  ham  anbetroede  Embedsbygning; 
men  det  hjalp  ham  ikke  noget;  de  luftige  Rum  svarede  altfor  meget 
til  vore  dristigste  Forventninger  om  en  bekvem  Bolig,  til  at  hans 
Protest  skulde  have  bevæget  os  til  Eftergivenhed.  Med  skelende 
Blikke  fulgte  han  en  Tid  lang  vor  Adfærd,  udtordnede  nogle  Trusler 
i  Aftenluften  og  forsvandt  endeligt  med  et  Spring  ud  af  Porten, 
hvis  Fløje  han  smeldede  i  efter  sig. 

Efter  et  Kvarters  Forløb  kom  der  endelig  Bevægelse  i  Manda- 
rinerne, som  forhen  syntes  at  være  uddøde.  Stadens  Betjente  kom 
til  fra  alle  Kanter.  En  Ordfører  overgav  os  en  Befaling  fra  Borg- 
mesteren om,  at  vi  ufortøvet  skulde  forlade  Yamenen,  en  anden  be- 
sørgede paa  en  uforskammet  Maade  sin  Melding  fra  Gouvernøren,  at 
han  overhovedet  ikke  vilde  taale  os  i  Byen,  men  at  han  vilde  anvise 
os  et  Kvarter  udenfor  Muren.  Grev  Széchenyi  gav  efter  dette  Muldyr- 
driverne Befaling  til  at  aflæsse  Bagagen. 

Da  indfandt  der  sig  en  tredie  Politimand  med  gnistrende  Øjne 
midt  i  Gaarden  og  udstødte  nogle  Forbandelser  imod  os,  som  han  be- 
grundede ved  den  Beskyldning,  at  vi  havde  gjort  Indbrud  i  Huset  og 
ødelagt  alle  Dørene;  Gouvernøren  var  rasende  og  forlangte,  at  vi  øje- 
blikkeligt skulde  fortrække.  Tolken  Sin  svarede  ham  paa  ægte  kinesisk 
Vis.  Han  tog  et  kort  Tilløb  og  sparkede  ham  i  Maven  med  sine 
Mandarinstøvler. 

Hylende  forlod  Sendebudet  Huset.  Følgerne  af  denne  Raahed 
lod  ikke  længe  vente  paa  sig.  Gouvernøren  sendte  os  sit  Kort,  Stole, 
Borde,    Senge  og  nogle  Blikdaaser   med   The    med  den  besynderlige 

Udtalelse,    at  nu  var  alt  i  Orden,    og  at  vi  kunde  blive  i  Examens- 
bygningen. 

Jeg  traf  i  Lan-tschou-fu  en  gammel  Bekjendt  fra  Schanghai, 
Herr  Hagge,  som  skulde  besørge  Bygningen  af  en  Klædefabrik  for 
Tolge  &  Go.  Foruden  ham  var  der  endnu  to  andre  Tyskere  til  Stede, 
Fabrikens  Direktør,  Strom,  og  en  Ingeniør,  Herr  Lanzius.  En  tredie 
Tysker  havde  paa  Grund  af  Hjemve  for  nogle  Uger  siden  tiltraadt 
sin  Tilbagerejse  til  Europa.  I  Sing-njing-tschou,  en  By  syv  Dagsrejser 
Sydost  for  Lan-tschou-fu  skar  Stakkelen  Halsen  over  paa  sig  og  døde. 
Man  kan  forestille  sig  Forfærdelsen  hos  Embedsmændene,  som  her  stod 
raadvilde  lige  overfor  den  uhørte  Begivenhed;  deres  Angst  voxede  ved 
Tanken  om,  at  ingen  vilde  tro  paa  den  fremmedes  Selvmord,  men 
langt  snarere  vilde  antage,  at  et  Drab  havde  fundet  Sted. 

Medens  den  afdøde  blev  bevogtet  af  en  Deling  Soldater,  fløj 
Kourereren  til  alle  Sider.  Endskjøndt  Herr  Hagge  uden  Tøven  til— 
traadte  Rejsen  til  Sing-njing-tschou,  saasnart  Efterretningen  var  ind- 
truffen, forløb  der  dog  otte  Dage,  førend  han  naaede  Aastedet.  Liget 
laa  endnu  stedse  paa  samme  Sted,  hvor  det  var  blevet  fundet,  og  var 
allerede  i  en  Tilstand  af  Forraadnelse,  som  overgaar  enhver  Beskrivelse; 
Magistraten  havde  ikke  sparet  nog'et  for  paa  egen  Bekostning  at  skaffe 
en  elegant  Ligkiste  til  Veje  (den  kostede  300  Taél).  Vedkommende 
Embedsmands  egen  Stilling  laa  ham,  saa  længe  Selvmordet  ikke  lovligt 
var  konstateret,  mere  paa  Sinde  end  Beboernes  Velbefindende  i  hint 
Rædselshus.  Først  da  Herr  Hagge  havde  udfærdiget  et  Dokument, 
hvori  Faktum  blev  konstateret  og  Mandarinen  frikjendt  for  al  Skyld, 
kunde  Liget  blive  begravet  paa  højtidelig  Maade.  De  tyske  Herrer 
klagede  for  øvrigt  meget  over  Kinesernes  Ladhed,  Egensind  og  Mangel 
paa  Forstaaelse,  idet  de  vilde  vide  alting  bedre  og  med  ubegribelig 
Stivsind  traadte  alle  Planer  hindrende  i  Møde.  Saaledes  skulde 
Fabriken  og  xMaskinhuset,  i  Stedet  for  af  Sten  og  Tegl  bygges  af  Ler 
og  Løssjord;  Byggepladsen  maatte  gjentagne  Gange  forlægges  paa 
Grund  af  religiøse  Betænkeligheder;  en  Gang  skulde  Porten  være  i 
Syd,  en  anden  Gang  i  Nord,  saa  havde  de  literaturkyndige  Embeds- 
mænd Betænkeligheder  ved  Gavlen,  medens  Tegningerne  til  Aande- 
muren  skulde  forelægges  Præsterne  ved  et  stort  Tempel  til  God- 
kjendelse. 

Fem  Maaneder  vare  allerede  forløbne  uden  synderlige  Resultater. 
Endeligt  bristede  Tyskernes  Taalmodighed.  De  erklærede  Gouvernøren, 
at  han,  hvis  man  ikke  for  Fremtiden  vilde  følge  deres  Forskrifter,  selv 
kunde  bygge  en  Fabrik;  de  vilde  ikke  blive  en  eneste  Time  længere  i 

Lan-tschou-fu.  Det  var  et  Ord  i  rette  Tid.  Gouvernøren  stillede  200 
Soldater  til  deres  Disposition,  som  paa  den  Tid,  vi  vare  der,  netop 
vare  beskjæftigede  med  at  udgrave  Grunden  til  Bygningen.  Efter  hvad 
jeg  for  kort  Tid  siden  læste  i  Bladene  i  Schanghai,  er  Fabriken  allerede 
i  fuld  Gang  til  Vieekongens  og  de  tyske  Entreprenørers  Tilfredshed. 
Tso-tsung-tang  har  forøget  sin  Hofstat  med  endnu  et  Medlem  for  at 
kunne  vedligeholde  en  uafbrudt  Forbindelse  med  Expeditionens  Med- 
lemmer. Denne  Sekretærplads  er  besat  med  Herr  Hermann  Mandl, 
en  ung,  stræbsom  Wiener,  som  i  Løbet  af  kort  Tid  har  lært  at  tale 
og  skrive  det  kinesiske  Sprog  og  derpaa  ombyttet  sin  Stilling  som 
Toldembedsmand  i  Schanghai  med  en  Yndlings  hos  den  mest  betyde- 
lige Mand  i  Kina. 

Pater  Jansen,  den  elskværdige,  muntre  Missionær,  som  vi 
allerede  havde  lært  at  kjende  under  vort  første  Besøg  i  Lan-tschou-fu, 
boede  endnu  stedse  i  Æresmandarinens  Hus.  For  denne  sidste  har 
denne  Omstændighed  imidlertid  været  uheldig.  Tso-tsung-tang  havde 
paalagt  sine  underordnede  at  udforske  Grunden  til,  at  Provinsen 
Kan-su  paa  en  Gang  blev  hjemsøgt  af  saa  mange  Missionærer. 

En  Morgen  trængte  nu  en  Retskommission  ind  i  det  Hus, 
hvori  Jansen  logerede,  og  førte  uden  videre  Husets  Herre  bort  som 
Fange.  Han  blev  til  Straf,  fordi  »han  lokkede  de  fremmede  Præster 
ind  i  Landet«  degraderet  og  sat  i  Forvaring  paa  ubestemt  Tid,  med 
andre  Ord,  for  stedse. 

Da  Øvrighederne  ikke  turde  vise  Missionærerne  ud,  troede  de 
at  have  truffet  det  rette  ved  denne  Fremgangsmaade  og  at  kunne 
tvinge  de  forhadte  Præster  til  et  Tilbagetog.  Men  det  franske  Gesandtskab 
i  Peking  var  af  en  anden  Mening.  Ikke  alene  forfægter  det  med  alle  de 
Midler,  der  staa  til  dets  Raadighed,  de  franske  Missionærers  personlige 
Interesser,  men  det  betragter  det  ogsaa  som  en  Æressag  at  beskytte 
de  Kinesere,  som  slutte  sig  til  de  kristne,  for  deres  egen  Rettergangs 
Vilkaarlighed. 

Pater  Jansens  Vært  havde  dets  Indflydelse  og  energiske  Pro- 
tester at  takke  for,  at  han  efter  en  kort  Fængsling  igjen  blev  sat  i 
Frihed  og  nu,  ligesom  forhen,  tør  bære  Dekorationen  med  den  blaa 
Knap  paa  sin  Hat. 

Allerede  i  Sining-fu  hørte  vi  Tale  om  et  frygteligt  Jordskælv, 
som  den  1ste  Juli  havde  ødelagt  Lan-tschou-fu.  Jansen  fortalte  føl- 
gende herom :  Den  nævnte  Dag  henimod  Klokken  4  om  Morgenen 
blev  han  vækket  paa  en  temmelig  ublid  Maade.  Han  sprang  op  og 
bemærkede,   at  Gjenstande,   der  hængte  paa  Væggene,   svingede  frem 

og  tilbage.  Klokken  6  kom  der  et  andet  heftigt  Stød,  som  varede 
flere  Sekunder  og  havde  til  Følge,  at  fire  Huse  og  nogle  Tempelboder 
paa  den  anden  Bred  af  Hoang-ho  styrtede  sammen.  Kineserne  over- 
drev naturligvis  Begivenheden  og  fortalte  strax,  at  nogle  hundrede 
Personer  vare  gaaede  til  Grunde  derved,  men  i  Virkeligheden  omkom 
der  ikke  en  eneste.  Da  vi  kj endte  denne  Egenskab  hos  Kineserne, 
troede  vi  ikke  en  eneste  af  alle  de  Meddelelser  om  Naturbegivenheden, 
hvormed  Embedsmændene  mente  at  kunne  omstemme  os  med  Hensyn 
til  vore  Rejseplaner. 

Jeg  vil  springe  over  Beskrivelsen  af  vor  tre  Dages  Rejse  fra 
Lan-tschou-fu  til  An-ting-shien,  denne  By,  hvori  vi  i  den  forløbne 
Vinter  havde  oplevet  Soldateropløbet,  thi  der  hændte  intet  mærk- 
værdigt, og  Løsslandskabet  frembød  samme  triste  Skue  som  forhen. 

Vi  tage  Afsked  med  den  bekjendte  Vej,  som  udenfor  den 
nordlige  Stadsport  drejer  af  i  østlig  Retning  til  Si-ngan-fu,  og  vende 
os  mod  Syd  henimod  et  nyt  Maal  for  Rejsen.  I  en  Længde  af  25  Li 
gaar  Vejen  endnu  i  Tschan-kon-hos  Dal  opad,  gaar  derpaa  over 
Floden  og  fører  os  endeligt  op  paa  en  smal,  jævnt  stigende,  træløs 
Ryg,  hvis  yppige  Græsvæxt  kunde  afgive  godt  Foder  for  Kvæg-  og 
Faarehjorde.  Desuagtet  finder  man  kun  sjældent  enkeltvis  gaaende 
Dyr,  der  delikatere  sig  paa  Græsgangen.  Paa  Hoang-hos  og  Vej-hos 
Vandskæl,  der  kaldes  Hau-ti-tschang-leang  findes  et  Vogterhus  i  7450 
Fods  Højde,  hvis  Besætning  driver  en  indbringende  Forretning  med 
virkeligt  godt  Drikkevand.  Enhver  rejsende  giver  her  gjerne  nogle 
Kobbermønter  for  at  slukke  sin  Tørst. 

Efter  en  kort,  men  besværlig  Nedstigning  naaede  vi  en  lille 
Sidedal  til  Vej-ho,  hvilken  lille  Flod,  indskaaret  i  90—150  Fods  Dybde 
i  Løssjorden,  langsomt  bugter  sig  mod  Syd.  Dalen  er  en  Fjerdingvej 
bred  og  godt  dyrket  med  Hirse,  Byg,  Hvede  og  Majs.  Derimod  bor 
der  i  vid  Omkreds  ingen  Mennesker.  De  faa  Landsbyer  have  kun  et 
ringe  Antal  Huse.  Fordum  har  Dalen  vist  nok  været  stærkere  be- 
folket, thi  paa  vor  videre  Vej  traf  vi  paa  flere  Landsbyruiner,  der 
vare  fuldstændigt  forladte.  Muligvis  have  Vanskelighederne  ved  at  lede 
Vandet  fra  de  dybt  liggende  Floder  op  paa  Markerne  været  Aarsagen 
til,  at  fordums  Beboere  have  forladt  den  tilsyneladende  saa  frugt- 
bare Dal. 

Bjerglandskabet  er  overordentligt  sammensat  og  sønderrevet; 
dog  er  den  mærkværdige  Symmetri  paafaldende,  hvorved  de  parallele 
Udløbere  udmærke  sig,  hvilke  ligesom  Sidedalene  falde  lodret  af  mod 
Hoveddalen. 

Saasnart  man  naar  Vej-ho  forandres  den  hidtil  ensformige  og 
øde  Natur.  Dalsletten,  der  ved  Kun-tschou  er  en  Mil  bred,  bliver  til 
en  grøn  Urtehave,  hvori  endog  findes  enkelte  Frugttræer.  Vej-ho 
flyder  ved  Kun-tschou  i  en  bred  Flodseng,  der  kun  er  skaaren  lx/2 
Alen  ind. 

Vandet,  der  i  en  forholdsvis  stor  Rigdom  bryder  frem  af  en 
Bjergkløft,  som  aabner  sig  Vest  for  Byen,  har  en  rødlig  Farve  og  er 
knap  en  Fod  dybt.  Den  højre  Dalside  dominerer  den  venstre  og  ud- 
mærker sig  ved  nogle  enkelte,  fremragende  Klippetinder,  medens  den 
venstre  kun  bestaar  af  runde,  bløde  Løssformationer. 

Kun-tschou  er  en  By  med  50000 — 55000  Indvaanere.  Dens 
ydre  Enceintemur  omfatter  en  stor  Flade,  i  hvis  Centrum  den  indre 
Stad,  der  ligeledes  er  omgivet  med  en  Mur,  skrumper  betydeligt  ind. 
Den  indre  By  har  bedre  Huse  af  Tegl  og  Sten,  som  gjennemgaaende 
ere  tækkede  med  Teglsten;  Forstaden  bestaar  kun  af  fire  usle  Gyder, 
som  føre  til  Portene,  og  den  øvrige,  øde  Del  repræsenterer  Byens 
rummelige  Kirkegaard.  Fra  Kun-tschou  føre  gode  Rideveje  til  Tyda 
(210  Li)  og  til  Min  ved  Ta-ho  (240  Li).  Ogsaa  Vejen  til  Tsching- 
tschou  er,  som  Ridevej  betragtet,  usædvanligt  god  og  kan  længere 
nede  endog  befares  af  Trækarrer,  endskjøndt  der  forekommer  smalle 
Partier,  hvor  to  Kjøretøjer  have  vanskeligt  ved  at  kjøre  forbi 
hinanden. 

Paa  Strækningen  mejlem  Embedsstaden  Njing-juen  og  Fu- 
tschang  maa  man  to  Gange  ride  gjennem  Vej-ho,  fordi  Klippeskrænterne, 
der  udgjøre  dens  højre  Bred,  gaa  saa  stejlt  ned  mod  Floden,  at  der 
ikke  er  den  mindste  Plads  til  Anlæget  af  en  Vej.  Ved  almindelig 
Vandstand  ere  Vadestederne  omtrent  en  Alen  dybe  og  gaa  over  Sten- 
grund. Nogle  Sidedale  føre  efter  enhver  Regn  saa  mange  Rullesten 
ned,  at  der  fremkommer  vidt  strakte  Stendæmninger,  som  paa  enkelte 
Steder  standse  Vej-hos  Løb.  Vandet  oversvømmer  da  Markerne  og 
ødelægger  paa  en  Gang  Landmandens  Forhaabninger.  Ikke  desto 
mindre  gjør  Dalsletten  Indtryk  af  at  være  overordentlig  frugtbar.  Af- 
grøden skyder  op  til  en  betydelig  Højde  (Hørren  var  saaledes  gjennem- 
snitligt  9  Fod  høj),  Frugttræerne  bugne  med  Frugt. 

Ogsaa  Landskabsbilledet  overhovedet  bliver  med  hvert  Skridt 
mere  afvexlende  og  righoldigt.  Landsbyen  Lomen  f.  Ex.  er  et  for- 
tryllende Sted.  Den  ligger  indesluttet  af  mørke  Klippevægge,  fra  hvis 
Spalter  Bregner  og  Slyngplanter  voxe  opad  mod  det  lille  Tempel  paa 
Højden,  og  en  duftende  lille  Skov  af  Ahorn,  Pil,  Poppel,  Æble-,  Pære- 
Aprikos-  og  Færskentræer  beskygger  Landsbyens  venlige  Huse. 

Førend  vi  naa  Fu-tschang-shien,  se  vi  til  højre  et  smukt 
Kloster,  hvis  godt  vedligeholdte  Tempelbygning  omslutter  en  Høj,  paa 
hvilken  en  Kæmpe-Buddha  har  Plads,  der  løfter  sin  højre  Haand  vel- 
signende over  den  rige  Dal.  Et  fire  Etager  højt  Træstillads  beskytter 
med  sit  brede  Tag  Statuens  straalende  Farver  mod  Regn. 

Ved  den  nævnte  By  forlod  vi  Vej-ho  og  besteg  det  5700  Fod 
høje  Kvan-tse-san  for  at  komme  til  Si-Dalen  og  Staden  Tsing-tschou. 
Saa  vel  Op-  som  Nedstigningen  forvoldte,  som  Følge  af  de  mange 
stejle  Steder,  navnlig  Muldyrene  mange  Vanskeligheder.  Heden  var 
næsten  uudholdelig,  og  om  vi  ogsaa  kunde  faa  nogle  saftige  Færskener 
at  kjøbe  af  Frugthandlerne,  der  rejste  til  Fu-tschang,  saa  var  der 
ingen  Lindring  at  faa  for  Lastdyrene,  thi  der  var  intetsteds  Vand. 
Først  da  vi  naaede  den  brusende  Bjergelv  Si-ho,  langs  hvis  Bred 
Vejen  løber,  kunde  Dyrene  i  lange  Drag  slukke  deres  Tørst. 

Den  28de  August  ankom  vi  til  Tsing-tschou.  Da  vi  strax 
efter  vor  Ankomst  gjorde  Fordring  paa  et  anstændigt  Kvarter,  lod 
Magistraten  Yamenens  Døre  lukke  for  Næsen  af  os.  Uden  at  lade  os 
anfægte  herved,  da  vi  allerede  i  Lan-tschou-fu  havde  lært  den  bedste 
Fremgangsmaade  at  kjende  i  saadanne  Tilfælde,  fandt  vi  snart  under 
en  Borgers  Ledelse  Examensbygningen,  der  stod  tom.  Den  var  lukket. 
Vi  bankede  paa,  og  Portneren  aabnede  Døren.  Uden  at  give  ham 
Tid  til  frugtesløse  Indvendinger  trængte  vi  ind  i  Gaarden  og  besatte 
Lokalet.  En  Time  efter  indfandt  Borgmesteren  sig  i  fuld  Puds,  hilste 
os  paa  det  venligste  og  forsikrede  os  gjentagne  Gange,  at  han  vilde 
glæde  sig  meget  ved  at  se  os  være  tilfredse  i  Statsbygningen.  Han 
haabede,  at  vi  ret  længe  vilde  være  hans  Gæster. 

Tsing-tschou  bestaar  egentlig  af  fem  Byer,  som  støde  op  til 
hverandre,  men  som  indbyrdes  ere  adskilte  ved  høje  Mure.  Hver  af 
Byerne  har  en  pragtfuld  offentlig  Bygning,  men  Administrationen  er 
dog  centraliseret  i  Borgmesterens  Person,  som  vi  nys  have  lært  at 
kjende.  Byens  Rigdom  viser  sig  ikke  alene  ved  de  prægtige  Kjøb- 
mandsboder,  men  navnlig  ved  de  talrige  og  kostbare  Templer,  hvis 
Pagodespidser  rage  højt  op  over  Kastanie-  og  Nøddetræernes  Kroner. 

The,  Tobak  og  Indigo  ere  Stadens  vigtigste  Handelsartikler. 
Industrien  repræsenteres  af  Silkevævning,  Silkebroderier  og  Smede- 
arbejder.    Tsing-tschou  har  omtrent  160000  Indbyggere. 

Vi  traf  en  gammel  bekjendt  i  Byen,  nemlig  Mr.  Easton,  den 
engelske  Missionær,  som  i  Sining-fu  havde  gjort  forgjæves  Forsøg  paa 
at  omvende  de  derværende  Kinesere.    Vort  Gjensyn  var  meget  hjerteligt. 

Vi  besøgte  Mr.  Easton  i  hans  eget  Hus,  hvori  han  havde  opført  et 
lille  Kapel  for  de  faa  Tilhængere  af  hans  Lære. 

Ogsaa  han  meddelte  os  nogle  Data  angaaende  Jordskælvet  den 
lste  Juli.  I  Tsing-tschou  styrtede  nogle  Tage  ind,  i  Tyda  omkom 
endog  nogle  Mennesker.  I  det  hele  skulde  der  i  Provinsen  Kansu 
være  faldne  4000  Mennesker  som  Ofre  for  denne  Naturbegivenhed. 

Hvad  der  interesserede  mig  mest,  var  nogle  Marschroutekort, 
som  Mr.  Easton  havde  faaet  foræret  af  en  Mandarin.  De  indeholdt 
alle  Marschstationer  fra  Su-tschou  til  Karaschar  med  Opgivende  af  Af- 
standene. Midt  paa  Tegningen  fandtes  en  stor  Sø  (Lop-nor)  med 
følgende  Forklaring:  »Her  er  Hoang-hos  Kilde,  som  herfra  løber  til 
Sining-fu  og  Lan-tschou-fu  og  ved  Peking  falder  ud  i  det  gule  Hav.« 

Naar  Kineserne  faa  saadanne  gyselige  Oplysninger  af  deres 
egne  Geografer,  kan  man  ikke  undre  sig  over,  at  Kejser  Kang-hi  tog 
sin  Tilflugt  til  de  europæiske  Missionærer  for  at  faa  en  rigtig  Fore- 
stilling om  sit  Puge. 

Fra  Tsing-tschou  løber  der  to  Veje  til  Hoj-shien ,  den  sidste 
By  i  den  store  Provins  Kan-su.  Den  første,  den  saa  kaldte  Mandarinvej. 
er  to  Dagsrejser  længere.  Til  Gjengæld  berører  den  de  bedste  Gæst- 
giversteder og  gaar  af  Vejen  for  alt  for  store  Vanskeligheder.  Den 
anden,  som  vi  fulgte,  gjennemskærer  Ta-tja  Bjergene  i  en  lige  Linie 
og  gaar  gjennem  tykt  og  tyndt  lige  løs  paa  sit  sydlige  Maal.  Vi 
hørte  vel,  at  denne  Vej  skulde  være  aldeles  ufarbar,  idet  den  var 
bleven  ødelagt  af  Jordskælvet;  men  denne  Efterretning  viste  sig  at 
være  falsk.  Vel  vare  Tagene  paa  nogle  Huse  mer  eller  mindre  be- 
skadigede, men  vi  fandt  intet  Spor  af  de  Nedstyrtninger  i  Bjergene, 
som  vare  blevne  skildrede  os  til  de  mindste  Detailler.  Vejen  var 
imidlertid  gyselig  slet  og  stejl:  navnlig  efter  en  Regn  bleve  Stenene 
saa  glatte,  at  det  var  raadeligst  at  bevæge  sig  til  Fods.  Færdselen 
paa  denne  Strækning  er  ikke  betydelig. 

Vi  mødte  kun  faa  Muldyrkaravaner,  som  kom  fra  Syd  og 
bragte  Papir,  Træ  og  Kul  til  Provinsen  Kan-su.  Mandariner  rejse 
aldrig  her,  og  Bærestole  høre  derfor  til  de  største  Sjældenheder  i  Ta- 
tja-san.  Ved  Tsing-tschou  ophører  ligesom  ved  Si-ngan-fu  al  Færdsel 
til  Vogns  imod  Syd. 

Paa  den  første  Dag  af  Rejsen  steg  vi  op  gjennem  en  roman- 
tisk Sidedal.  Jo  længere  vi  kom  mod  Syd,  desto  tættere  blev  Træ- 
væxten.  Dalen  er  vel  ikke  bred,  men  dog  overalt  dyrket.  Avls- 
bygningerne se  paa  Afstand  ud  som  Schweizerhuse,  de  have  retliniede 
Tage,  der  ere  tækkede  med  Teglsten,  som  ere  svage  af  Ælde,  og  deres 

Ender  rage  langt  frem  over  Murene.  De  mange  Frugttræer  i  de  til- 
liggende Haver  flattere  ogsaa  Landsbyerne.  Ganske  vist  bliver  det 
gunstige  Indtryk  igjen  svækket,  naar  man  kommer  nærmere  og  for- 
færdet gyser  tilbage  for  det  Billede  af  Urenlighed  og  ældgammelt 
Smuds,  som  saa  præsenterer  sig.  Vi  befinde  os  nu  paa  Løssland- 
skabets  Grænse. 


Fis:.  144.     Vandmølle  ved  Schamen-kvan. 


Medens  Bjergene  i  det  nordlige  udvikle  mere  runde  og  smidige 
Former,  og  medens  deres  Tinder,  som  ved  An-ting-shien,  ere  kronede 
med  Ruiner  af  tidligere  Fæstningsværker,  bliver  den  sydlige  Horisont 
begrænset  af  mørke  Klipperygge,  som  tegne  sig  i  uregelmæssige  og 
forvredne  Konturer. 

Enkelte  spidse  Tinder  rage  langt  borte  op  i  Taagen  over  de 
forvirrede  Former.  Den  rejsende  ser  sig  pludseligt  hensat  i  en  Alpe- 
region. Højbjergets  Karakter  bliver  kun  modificeret  ved  Træ-  og 
Markkulturen,  som  trives  yppigt  i  Dalene.  Vi  bemærke  ægte  Kastanier, 
Granatæbler    og    Tsu-tser.     Medens    Lastdragerne    ved    Lan-tschou-fu 

glædede  sig  ved  Nydelsen  af  Meloner,  saa  var  det  her  Granatæblerne, 
som  i  deres  yppige  Fylde  ledede  Kulierne  i  Fristelse  til  at  udstrække 
deres  Haand  efter  fremmed  Ejendom.  Markerne  frembringe  Ris,  Hør, 
Mais,  Indigo  og  Kau-leang,  en  Art  Hirse,  der  bliver  9  Fod  eller  mere 
høj,  og  hvis  store  halvmodne  Korn  udpresses  for  deraf  at  tilberede  en 
stærk  Brændevin,  »Kau-leang«. 

Landskabet  bliver  skjønnere  med  hvert  Skridt;  først  bliver 
Buskadset  tættere  og  tættere,  saa  forøges  Antallet  af  de  gamle,  høje 
Træer,  der  til  sidst  forene  sig  til  pragtfulde  Skove,  som  ikke  alene 
bedække  de  stejle  Skraaninger,  men  ogsaa  hist  og  her  omfatte  Dalen 
med  deres  Skygge.  De  bestaa  navnlig  af  Løvtræer,  blandede  med 
Graner,  Cypresser  og  Lærketræer.  Jeg  bemærkede  ogsaa  Hasselbuske, 
hvis  kjærneløse  Frugter  mere  lignede  forstenede  Humleblomster.  Vilde 
Færsken-  og  Æbletræer  stod  ved  Vejen.  Færskenerne  ere  saa  store 
som  Valnødder  og  have  en  bittersur  Smag,  Æblerne  ere  noget  mindre 
end  vilde  Kirsebær  og  blive  ikke  spiste  paa  Grund  af  deres  ramme 
Smag.  Paa  Jordbær  er  der  ingen  Mangel,  men  ogsaa  de  blive,  trods 
deres  indbydende  Størrelse  og  purpurrøde  Farve,  for  en  Del  forsmaaede 
paa  Grund  af  deres  fade,  vandagtige  Smag. 

Engene  i  Dalene  prange  med  det  saftigste  Græs.  Gaaseurter 
med  et  violet  Anstrøg,  hvide  og  gule  Evighedsblomster,  vild  Kommen, 
Natskygger,  Skovgræs  af  alle  Arter  give  en  broget,  farverig  Afvexling 
i  de  grønne  Marker;  Bregner  og  Mosser  dække  de  fugtigkolde  Stene 
paa  de  hyggelige  Hvilepladser  ved  Skovbrynet.  Dalene  ere  snævre 
og  forandre  sig  under  Tiden  til  romantiske  Kløfter.  De  stejle  Klippe- 
vægge taarne  sig  op  til  begge  Sider  og  indsnævre  den  lille  Flod  til 
en  Brede  af  nogle  faa  Skridt.  Her  har  et  Grantræ  slaaet  Rod  i  en 
Revne  i  Klipperne,  højt  oppe  neje  Skovhvælvingens  utallige  Toppe 
sig  for  det  lette  Vindpust,  og  der  nede  i  Dalen  forvandles  Vandet  til 
perlende  Støv  over  en  klaprende  Mølles  Hjul.  Vore  Folk  drog  uden 
Deltagelse  forbi  denne  fortryllende  Idyl  ved  Schamen-kvan ,  men  vi, 
der  nu  i  to  Aar  ikke  havde  set  noget  lignende,  bleve  staaende,  valgte 
os  en  stille  Hvileplads  og  nød  i  den  herlige  Ensomhed  i  Skoven  med 
sand  Fornøjelse  den  tørre  Brødskorpe,  der  tjente  som  Middagsmad, 
og  drak  friskt,  klart  Vand  dertil. 

Alle  større  Landsbyer  lige  til  Hoj-shien  bestaa  kun  af  en 
Gade,  de  mindre  af  -enkelt  liggende  Avisgaarde.  Gæstgiverstederne 
(Kun-kvaner  mangle  aldeles)  ere  slette,  smudsige  og  fulde  af  al 
Slags  Utøj. 

I  det  Rum,  hvori  vi  overnattede,  var  der  ogsaa  anbragt  Heste, 
Oxer  og  Faar.  Om  Natten  blev  vor  Søvn  forstyrret  af  Mulæslernes 
Skrigen,  ved  Morgengry  af  de  støjende  Drivere.  Vi  prøvede  ganske 
vist  efter  Abbé  Huc's  Raad  at  faa  Dyrene  til  at  tie  ved  at  binde  store 
Sten  fast  til  deres  Hale,  men  dette  Middel  hjalp  ikke.  Det  kan  vel 
være,  og  jeg  taler  af  Erfaring,  at  et  pludseligt  Træk  i  Halen  i  det 
Øjeblik,  da  Mulæslet  løfter  Hovedet  for  at  udstøde  sit  gjennemtrængende 
Skrig,  kan  bringe  det  til  Tavshed,  men  i  Længden  bliver  Dyret  vant 
til  en  saadan  vedblivende  Tyngde.  Maaske  lader  det  en  Timestid 
Hovedet  hænge  for  derefter  lidt  efter  lidt  atter  at  komme  tilbage  til 
sin  skrækkelige  Melodi. 

Paa  Vejen  fra  Schamen-kvan  til  Hoj-shien  forsvinder  mere  og 
mere  Højbjergskarakteren,  og  Skovene  blive  stedse  tyndere.  Bjergenes 
Udløbere  danne  et  lavt  Bjergland,  hvis  frugtbare  Jord  overalt  er  dyrket. 

Paa  de  enkelte  skovsmykkede  Toppe  kan  man  med  Sikkerhed 
vente  at  faa  Øje  paa  et  Kloster  eller  et  Tempel.  Alle  Bygninger  ere  godt 
holdte  og  bære  Vidnesbyrd  om,  at  Mohamedanerne  ikke  have  formaaet 
at  udstrække  deres  Ødelæggelsesværk  her  til.  Vi  naaede  Hoj-shien 
den  3die  September,  efter  at  vi,  siden  vi  forlod  Tsing-tschou ,  vare 
stegne  over  sex  Bjergpas  i  Ta-tja-san  i  en  relativ  Højde  af  900—1500 
Fod.  Jeg  antager,  at  den  næstsidste,  4430  Fod  høje  Saddel  er  Vand- 
skællet mellem  Hoang-ho  og  Yang-tse-kiang;  Bjergdragenes  Retning  fra 
Øst  til  Vest  saa  vel  som  Vandløbenes  Retning  mod  Nord  eller  Syd 
tale  herfor.  Navnet  Pej-ling,  som  europæiske  Geografer  have  givet 
dette  Bjergdrag,  kjendes  ikke  af  nogen  her. 

Fra  Hoj-shien  af  bliver  Vejen  med  hvert  Skridt  slettere.  I 
Syd  ligger  den  kløftede  Bjergkjæde  Schita-san  foran  os,  og  den  skulle 
vi  over.  I  Sydost  rage  enkelte  spidse  Tinder  op  over  Bjergenes  Masse. 
Schita-san  gaar  fra  Øst  mod  Vest  og  bliver  30  Li  Øst  for  Hoj-shien 
i  en  utilgængelig  Klippekløft  gjennemskaaret  af  den  lille  Flod,  som 
vander  Byens  Dalslette.  Endskjøndt  Passet  ikke  ligger  mere  end  3800 
Fod  over  Havet,  var  Bestigningen  dog  meget  besværlig;  de  stejle 
Dele  af  Vejen  ere  brolagte  for  at  sikre  den  mod  Ødelæggelse  ved 
Vandets  Magt.  Saa  længe  Brolægningen  var  ny,  maå  den  have  frem- 
budt store  Fordele;  nu  maa  man  anvende  den  største  Forsigtighed, 
naar  man  skal  passere  disse  Stene,  der  ere  anbragte  uden  Orden,  med 
samt  deres  Kanter  og  Mellemrum. 

Det  var  allerede  Aften,  da  vi  efter  en  besværlig  og  stejl  Ned- 
stigning naaede  Paj-suj  Flodens  højre  Bred  og  med  den  Provinsen 
Kan-sus  Grænse.    Vi  satte  over  Paj-sujs  (det  hvide  Vands)  smudsiggule 

Strøm  paa  en  Færge  og  betraadle  med  den  lille  By  Paj-suj-kiang 
Provinsen  Schen-sis  Grund.  Byen  ligger  malerisk  ved  Foden  af  en 
stejl  Klippe.  Et  ældgammelt  Tempel  med  rigt  forsirede  Tage  samt  en 
slank  Pagode  oven  over  et  andet  Tempel  give  Billedet  en  tiltalende 
Karakter,  som  imidlertid  forsvinder,  saa  snart  man  betræder  de 
snævre  Gader,  der  svømme  i  Smuds.  Det  øsregnede.  Indvaanerne 
vare  flygtede  ind  i  deres  Huse  og  havde  drevet  Svinene  fra  Stuerne 
ud  paa  Gaden,   hvor  de  væltede  sig  i  det  fodhøje  Snavs.     Øvrigheden 


Fig.  145.     Mandskab,  der  trækker  sin  Baad  op  af  Paj-suj-kiang. 

var  allerede  averteret  om  vor  Ankomst  og  tilbød  os  efter  en  energisk 
Opfordring  fra  Grevens  Side  endeligt  sin  Tjeneste  med  Hensyn  til  vor 
videre  Rejse.  Den  blev  ubehageligt  berørt  ved  at  erfare,  at  vi  indtil 
Kvan-juon  vilde  rejse  til  Vands,  thi  derved  gik  den  glip  af  den  anse- 
lige Fortjeneste,  som  vilde  tilfalde  den  ved  at  leje  os  Muldyr,  og  man 
gjorde  sig  forgjæves  Umage  for  at  skildre  os  Rejsen  til  Vands  som 
tidsspildende  og  farlig. 

Paj-suj-kiang  bliver  nemlig  sejlbar  ved  Byen  af  samme  Navn. 
I  September  Maaned  var  dens  Brede  50  Skridt,  dens  Dybde  6—9  Fod, 

men  denne  sidste  bliver  i  den  tørre  Tid  saa  ringe,  at  Baadfarten  maa 
indstilles  paa  Grund  af  de  mange  Klipper.  Strømmen  er  rivende; 
dens  Hurtighed  er  efter  en  løs  Beregning  7 — 8  Fod  i  Sekundet. 

Ved  den  stenede  Flodbred  ankrede  omtrent  en  Snes  Baade 
op;  det  var  raat  fortømrede  Fartøjer  af  18—24  Skridts  Længde  og 
en  Maximumsbrede  af  omtrent  12  Fod;  de  stak  højst  4  Fod  dybt. 

Det  indre  af  et  saadant  Fartøj  er  delt  i  7—8  Celler;  naar  det 
er  Regnvejr  kunne  disse  Baade  overdækkes  med  en  Hvælving  af 
Bambusflætværk  med  et  Mellemlag  af  tørrede  Blade.  Det  kolossale 
Ror  bevæger  sig  i  en  Tap  paa  Forenden  af  Fartøjet  og  bestaar  af 
flere  svære  Stammer,  som  ere  fastgjorte  til  hinanden  med  Bambus- 
tove. Eventuelt  maa  den  manglende  Ligevægt  tilvejebringes  ved 
Hjælp  af  en  stor  Sten  ved  den  lettere  Ende  af  Roret.  Da  dette  staar 
30 — 36  Fod  udenfor  Fartøjet,  udkræver  den  ofte  vanskelige  Styring 
alt  efter  Strømmens  Styrke  4—8  Mand,  som  maa  anvende  alle  deres 
Kræfter  paa  at  tumle  Uhyret.  Det  lille  Ror,  dér  er  anbragt  i  Agter- 
enden, bliver  kun  benyttet,  hvor  Floden  slaar  en  meget  skarp  Bugt. 
Ankringen  sker  ved  Hjælp  af  Træpæle,  som  blive  drevne  ned  i  Flodens 
Bund  gjennem  et  Hul  i  Skroget,  samt  ved  Bambusreb,  der  bindes  til 
faste  Træpæle  ved  Bredden.  Baadene  føre  ingen  Sejl,  men  dog 
bliver  der  under  Sejladsen  mellem  Bjergene  rejst  et  Mastetræ,  hvorpaa 
Trækrebet  fastgjøres.  Baadfolkene  vægrede  sig  ved  at  optage  Heste  i 
Fartøjerne,  og  Herr  Loczy  besluttede  sig  da  til  at  gaa  med  Dyrene 
over  Bjergene  til  Lo-jang,  medens  Greven  og  jeg  tiltraadte  Flodrejsen 
med  Bagagen. 

Vor  Afrejse  foregik  den  5te  September  Klokken  11  om  For- 
middagen, og  vi  angrede  ikke  et  Øjeblik  vort  Foretagende,  thi  Rejsen 
overtraf,  hvad  storartede  Naturskjønheder  angik,  alle  vore  Forvent- 
ninger. Ligesom  i  et  Kalejdoskop  fløj  hastigt  forbi  vort  Øje  snart 
Klippepartier,  over  hvis  Vægge  Vandfald  brusede  ned  i  Dybden  fra  en 
anselig  Højde,  snart  venlige,  skovbevoxede  Bjergskraaninger,  fra  hvis 
aabne  Steder  enkelte  Huse  tittede  frem,  saa  i  Flodens  Forlængelse  de 
de  sorte  Omrids  af  et  himmelhøjt  Bjerg  med  en  Skykappe  om  Toppen, 
eller  en  Landsby,  der  laa  smukt  grupperet  under  skyggefulde  Træer 
■ —  kort  sagt  en  Rigdom  af  afvexlende  Scenerier.  Baaden  gled  hen 
med  de  ilende  Vande  med  en  Gjennemsnitshurtighed  af  IV4  Mil 
i  Timen. 

Turen  opad  Strømmen  er  ikke  blot  meget  langsom,  men  ogsaa 
meget  besværlig,  thi  Fartøjerne  blive  trukne  af  Mandskabet.  Stien, 
som  Mandskabet   følger  under  dette  Arbejde,    løber  snart  paa  højre, 

snart  paa  venstre  Bred  og  er  meget  sindrigt  anlagt  paa  alle  de 
Steder,  der  blot  paa  nogen  Maade  kunne  passeres.  Paa  saadanne 
Steder,  hvor  Floden  er  indsnævret  af  Klipper  paa  begge  Sider,  er  der 
6  Fod  over  Vandstanden  i  l1  2  Alens  Afstand  indmejslet  firkantede 
Huller  i  Klippevæggene,  hvori  hvile  massive  Stenknager,  over  hvilke 
en  Slags  Bro  fører  til  den  nærmeste  Udvidning  af  Floddalen.  Hist  og 
her  er  denne  Vej  faldet  sammen,  og  Ardejderne  maa  da  nøjes  med  de 
blotte  Huller,  naar  de  skulle  bringe  Skibet  fremad. 

Allerede  efter  en  sex  Timers  Sejlads  havde  vi  naaet  Lo-jang- 
shien,  hvis  Afstand  fra  Paj-suj-kiang  vedkommende  Mandarin  havde 
opgivet  til  to  Dagsrejser.  Byen  ligger  paa  en  smal  Landtunge,  der 
er  dannet  ved  Patu-hos  Udmunding  i  Paj-suj,  omgiven  af  skovbevoxede 
Bjerge  1660  Fod  over  Havet,  og  har  400  Huse  med  5000  Indbyggere. 
Inden  vi  byttede  Baade  til  vor  videre  Rejse,  maatte  vi  afvente  Loczy, 
der  først  kom  den  følgende  Eftermiddag.  Fartøjerne  vare  nu  betyde- 
ligt større,  og  Hestene  kunde  nu  ogsaa  komme  med. 

Fra  Lo-jang-shien  af  antog  Floddalen,  alt  som  Strømhastigheden 
aftog,  en  anden  Karakter.  De  nøgne,  graa  Klippemure  vare  for- 
svundne, Bjergene  fik  et  mere  venligt  Udseende  og  vare  bedækkede 
med  Buskads,  Skov  og  yppigt  Græs.  Hvor  det  blot  paa  nogen  Maade 
var  muligt,  havde  Kineserne  dyrket  Terrasserne  paa  de  stejle  Bjerg- 
skraaninger  med  Majs.  Højdedragene,  der  strække  sig  fra  Nord  til 
Syd ,  opvise  vel  endnu  en  relativ  Højde  af  3000  Fod ,  og  Floden  var 
vistnok  endnu  paa  mangt  et  Sted  indsnævret  til  en  smal  Kløft  og  gav 
Søfolkene  endnu  adskilligt  Arbejde,  men  da  vi  havde  naaet  Provinsen 
Stse-tschuen  ved  Landsbyen  Jampa-kvan  var  den  interessante  Del  af 
vor  Sejlads  forbi.  I  det  tilgrænsende,  lavere  Bjergland  bliver  Floden 
bred,  doven  og  sid,  og  dens  Dal  beskinnes  af  den  sydlige  Sols  hede 
Straaler. 

20  Li  Nord  for  Byen  Kvan-juon  passerede  vi  et  indbringende 
Kulbjergværk  paa  den  højre  Bred  og  10  Li  fra  Byen  paa  venstre  Bred 
Grottetempelet  Tsien-fu-njai  med  talrige  Gudebilleder,  udhuggede  i  Sten. 

Kvan-juon,  den  første  By,  vi  betraadte  i  Provinsen  Stse-tschuen 
ligger  paa  venstre  Bred  af  Paj-suj-kiang,  der  her  antager  Navnet  Kia- 
ling;  dens  Enceintemure  saa  vel  som  mange  af  dens  Huse  ere  byggede 
af  brudne  Sten  og  give  ved  deres  usædvanlige  Renlighed  Byen  et  for- 
delagtigt Udseende.  Vi  forlod  Baadene  for  at  tage  ind  i  Kun-kvanen, 
thi,  efter  hvad  Sin  meddelte  os,  kunde  vi  ikke  tænke  paa  at  rejse 
videre  førend  om  to  Dage.  Borgmesteren  i  Kvan-juon  var  en  gammel 
Mand    med   ægte   kinesisk,    konservativt  Sindelag.      Under    sit    første 

Besøg  paastod  han,  at  der  i  den  hele  By  med  14000  Indvaanere  ikke 
var  et  eneste  Muldyr  at  opdrive,  thi  Examinator  ved  Mandarinprøverne 
havde  for  to  Dage  siden  lagt  Beslag  paa  alle  de  60  Muldyr  til  sin 
Rejse  til  Lan-tschou-fu.  Denne  Herre  er  under  sin  enaarige  Virksomhed 
Rigets  højeste  Embedsmand,  thi  han  bliver  udnævnt  af  Kejseren,  og 
Provinsernes  Gouvernører  maa  kaste  sig  til  Jorden  for  ham. 

Ved  Examens  Tid  samle  alle  de  Drenge,  Ynglinge,  Mænd  og 
Oldinge,  som  aspirere  til  en  Mandarinbestilling,  sig  i  Examensbygningen 
og  tage  Plads  paa  Bænkene.  Enhver  Kandidat  faar  som  Prøvestykke 
en  eller  anden  Udtalelse  af  en  af  Klassikerne,  hvilken  han  saa  skal 
behandle  og  forklare  i  et  langt  Skrift,  uden  at  det  er  ham  tilladt  at 
bruge  Hjælpemidler  eller  forlade  sin  Plads,  førend  han  er  færdig  med 
Opgaven.  Kundskaber  i  vor  Forstand,  som  Arithmetik,  Geografi,  Natur- 
videnskaber o.  s.  v.,  blive  ikke  forlangte  af  dem.  For  at  kunne  blive 
Mandarin  er  det  nok  at  kjende  den  efter  kinesisk  Maalestok  rigtige 
Opfattelse  og  Forklaring  af  Klassikerne  samt  noget  af  Landets  Historie. 
Examinatorerne  blive  valgte  paa  et  Aar  og  synke  efter  endt  Virksomhed 
tilbage  til  den,  mulig  beskedne,  Rang,  de  have  haft  før. 

En  saadan  Mandarin  havde  bortført  samtlige  Muldyr  fra  Kvan- 
juon.  Øvrigheden  gav  os  den  bedrøvelige  Efterretning  og  beroligede 
os  med  det  Ord:  »Mintjen!«  Det  er  et  stort,  meget  betydende  kinesisk 
Ord.  Ønskede  jeg  en  eller  anden  Oplysning  af  Tolken,  svarede  han: 
»Mintjen;«  spurgte  jeg  Kokken,  om  han  havde  lagt  Mærke  til  de  dejlige 
Kartofler  i  Byen,  trak  han  smilende  paa  Skulderen  og  sagde:  »Mintjen!« 
Spurgte  jeg  Tjeneren,  hvorfor  han  ikke  havde  smurt  Skotøjet  ind  med 
Fedt,  hed  det:  »Mintjen!«  Skulde  man  hurtigt  have  fat  paa  Vogne 
eller  Muldyr,  svaredes  enstemmigt:  »Scha,  scha!  —  ja,  ja!«  Det  bliver 
imidlertid  sent,  hverken  Vogne  eller  Muldyr  komme;  endelig  er  det 
Nat.  Naa!  hvor  blive  Dyrene  dog  af?  Med  mærkværdig  Overens- 
stemmelse svare  de  alle:    »Mintjen!« 

Kun  naar  Risen  gaar  rundt  i  fulde  Fade,  naar  Thekjedlen 
summer  sin  indbydende  Sang  over  Ilden,  naar  Opiumpiben  samt  den 
brændende  Lampe  leder  den  ene  Kineser  i  Fristelse  efter  den  anden, 
da  hedder  det  aldrig:  »Mintjen!«  Naar  jeg  nu  siger,  at  mangt  et 
Fremskridt  i  Kina  er  standset  ved  det  lille  Ord,  og  at  mange  fremdeles 
ville  blive  standsede,  saa  har  jeg  kun  endnu  at  give  Oversættelsen. 
»Mintjen«  betyder  ikke  andet  end  —  i  Morgen. 

Øvrigheden  i  Kvan-juon  syntes  imidlertid  med  Trøsteordet 
»i  Morgen«  tillige  at  have  den  Hensigt  at  hindre  os  i  at  rejse  videre. 
Endskjøndt  Embedsmanden   i  Lo-jang-shien   havde  lovet    os   at  sende 

en  Anbefalingsskrivelse  til  sin  Kollega  i  Kvan-juon,  var  dette  Brev  dog 
endnu  ikke  kommet,  og  vi  troede  allerede,  at  hans  Løfte  skulde  vise 
sig  at  være  en  af  de  sædvanlige  Løgne.  Desværre  ere  disse  Anbe- 
falingsbreve  en  uafviselig  Nødvendighed,  naar  man  vil  gjøre  Regning 
paa,  at  ens  Planer  skulle  blive  understøttede  og  fremmede  af  de  tone- 
angivende Embedsmænd. 

Henviste  til  os  selv  lykkedes  det  os  ogsaa  virkeligt  den  næste 
Dag  at  faa  fat  paa  sex  Mulæsler  og  at  blive  enige  med  deres  Ejermænd 
om  Lejen.  Næppe  havde  Borgmesteren  faaet  denne  Efterretning,  der 
satte  hans  egne  Udsagn  i  et  betænkeligt  Lys,  førend  han  befalede 
Kineserne  at  forlade  Byen  med  samt  deres  Dyr  den  følgende  Nat. 

Et  andet  Forsøg  paa  i  en  fjærnere  liggende  Landsby  at  leje 
16  Muldyr  endte  med,  at  Ejermanden  ved  Morgengry  sendte  os  den 
betydelige  Sum  tilbage,  som  han  Aftenen  forud  havde  faaet  paa 
Haanden.  Han  havde  betænkt  sig,  sagde  han,  og  behøvede  sine 
Muldyr  til  en  højt  staaende  Mandarin,  som  skulde  rejse  til  Han- 
tschung-fu.  Selv  Trudselen  om  at  lade  hele  Bagagen  tilbage  paa 
Borgmesterens  Ansvar  og  angive  ham  for  Vicekongen  i  Stse-tschuen 
havde  ikke  den  mindste  Følge.  Vi  havde  altsaa  intet  andet  at  gjøre 
end  at  afvente  Begivenhedernes  Gang  med  Taalmodighed. 

Kun-kvanen  var  ganske  vist  stor  og  renlig  nok  til  at  holde 
os  nogenlunde  skadesløse  for  det  tvungne  Ophold,  men  der  var  dog 
ogsaa  forbundet  mange  Ubehageligheder  ved  Huset,  saadanne,  som 
stod  i  nær  Forbindelse  med  Byens  sydlige  og  lave  Beliggenhed  (32° 
30'  nordlig  Brede,  1160  Fod  over  Havet).  Først  og  fremmest  var  der 
Mosquitoer,  som  overfaldt  os  i  utallige  Skarer  og  pinte  os  dygtigt. 
Deres  hvidt  og  sort  stribede  Krop  er  større  end  hos  de  almindelige 
Myg.  Deres  Stik  smerter  hele  Dage.  Saasnart  denne  Flue  har  taget 
Plads  paa  Haand-  eller  Forleddet  (dens  Yndlingssteder),  har  den  ogsaa 
strax  boret  sin  Sugebraad  gjennem  Huden,  der  strax  svulmer  op;  der 
danner  sig  en  smertefuld,  haard  Pustel,  som  først  forsvinder  efter 
nogle  Ugers  Forløb.  Saasnart  det  begynder  at  mørknes,  komme  Mos- 
quitoerne  i  tætte  Sværme  frem  af  de  Skjulesteder,  hvor  de  have  op- 
holdt sig  Dagen  over.  De  summe  en  Sang,  som  vækker  ens  Mordlyst 
og  uden  Naade  overgiver  ethvert  fanget  Exemplar  til  den  visse  Død. 
Det  er  en  saa  stor  Tilfredstillelse  at  hævne  sig,  at  Kineseren  søger  at 
ombringe  enhver  saadan  Plageaand,  der  alt  for  uforsigtig  har  taget 
Plads  paa  hans  Kind,  med  et  dygtigt  Ørefigen. 

En  anden  afskyelig  Plage  i  det  sydlige  Kina  er  Tusindbenene. 
Kæmpeskolopenderens  mørkebrune  Krop   er  4*/2 — 6  Tommer  og  er  3/s 

Tomme  tyk;  de  17  smudsigt  hvide  Par  Fødder  give  Leddyret  en  be- 
undringsværdig Agilitet.  Det  runde  Hovede  har  en  lignende  Farve  og 
er  forsynet  med  to  spidse  Kjæber,  hvis  Bid  ofte  kan  have  betænkelige 
Følger.  I  Indien  er  deres  Bid  under  Tiden  dræbende.  Disse  Dyr  ynde 
fugtig  Varme  og  forvilde  sig  ikke  sjeldent  ind  i  Sengene.  I  Kvan-juon 
bed  en  Kæmpeskolopender  mig  i  Laaret,  medens  jeg  sov.  Det  saarede 
Sted  viste  tydelige  Spor  af  Kjæberne  i  Skikkelse  af  tre  haarde  Pustler, 
der  ikke  vare  større  end  et  Knappenaalshovede.  Huden,  som  den  næste 
Morgen  var  betændt  i  en  Haands  Brede,  brændte  og  kløede  utaaleligt, 
og  jeg  var  kun  i  Stand  til  at  lindre  Smerten  noget  ved  kolde  Omslag. 

Seg  havde  redet  mit  Natteleje  paa  Forgaardens  haarde  og 
ujævne  Sten  og  lagde  mig  i  Almindelighed  til  Ro  Klokken  10.  Da 
Mosquitoerne  med  en  Snedighed  uden  Lige  kunne  finde  det  mindste 
blottede  Sted  paa  Legemet,  hyllede  jeg  mig  trods  den  trykkende  Hede 
ind  i  det  tykke  Uldtæppe.  Det.  varer  ikke  længe,  førend  jeg  over  mit 
Hovede  hører  en  Piben,  der  trænger  mig  gjennem  Marv  og  Ben. 
Endskjøndt  jeg  ikke  fik  set  det  forbi  flyvende  Dyr,  kjendte  jeg  det 
godt  paa  Lyden,  som  jeg  flere  Gange  havde  hørt  i  den  zoologiske 
Have  i  Kalkutta.  Der  saa  jeg  de  uhyggelige  Dyr  i  deres  Bure,  hvor 
de  hang  i  Loftet  med  Hovedet  nedad  ved  det  ene  Ben,  medens  de 
havde  omsluttet  deres  lysebrune,  behaarede  Krop  med  deres  hinde- 
agtige  Vinger.  Hvis  man  berørte  de  tilsyneladende  sovende  Vampyrer 
(Vampyrus  Spectrum)  med  en  Stok,  udstødte  de  disse  pibende  Toner, 
som  man  altid  erindrer,  naar  man  en  Gang  har  hørt  dem. 

Lidt  senere  kom  der  Bevægelse  iblandt  Husets  utallige  Rotter. 
De  sprang  omkring  i  Gaarden  og  peb  i  alle  Tonearter.  Da  jeg  saa 
bekvemmede  mig  til  at  tage  fat  paa  den  ubehagelige  Opgave  at  jage 
dem  bort,  saa  jeg  ind  i  de  glødende  Øjne  paa  en  stor,  fremmed  Hund, 
som  ledte  efter  Levninger  fra  Maaltiderne  og  nu  med  en  forknyt 
Knurren  snusede  til  Sengen.  Min  Stok  laa  imidlertid  ved  min  højre 
Side,  et  kraftigt  Hug,  og  den  uvenlige  Gæst  tog  Flugten. 

Fra  Nabohuset  lød  de  ensformige  Toner  af  en  melankolsk 
Sørgesang  over  til  mig;  den  blev  afsunget  af  en  Trio  ved  en  Afdøds 
Kiste,  og  under  denne  lukkedes  mine  trætte  Øjne.  Først  naar  en 
Rotte  med  et  dristigt  Spring  sætter  hen  over  mit  Hovede,  vaagner 
jeg  atter  og  hører  stadigt  den  sørgelige  Sang  ved  Siden  af. 

Udenfor  Kun-kvanen  sad  ved  et  lille  Bord  en  Sandsiger,  som 
stedse  studerede  i  sine  gamle  Folianter  afvexlende  med,  at  han  skrev. 
Dels  for  at  forkorte  Tiden,  dels  af  Nysgjerrighed  lod  jeg  ham  kalde 
ind  i  Huset  og  sagde  ham,    at  jeg   ønskede   at  høre   hans  Profetier. 

Han  medbragte  sine  Skrivematerialier  samt  tre  Tryllebøger;  disse 
vare  beskrevne  med  Tegn,  som  endog  vor  belæste  Tolk  ikke  for- 
maaede  at  tyde. 

Medens  Manden  tog  Plads  paa  en  affekteret  Maade,  tilviftede 
han  sig  frisk  Luft  med  en  Vifte.  Han  udbredte  sine  Skrifter  paa 
Bordet  og  spurgte  mig  om  min  Alder,  Fødsels  Dag  og  Time.  Efter 
at  jeg  havde  svaret,  slog  han  op  i  en  af  de  forslidte  Bøger,  og  ned- 
skrev paa  et  Blad  Papir  en  lang  Afhandling  om  min  Fremtid,  medens 
han  ledsagede  en  komisk  Enetale  med  livlige  Gebærder. 

Alvorlig  og  tankefuld,  stadigt  raadspørgende  de  nedskrevne, 
hemmelighedsfulde  Snirkler  og  Tegn,  afgav  Manden  alle  Svarene  med 
en  udtryksfuld  og  stor  Selvbevidsthed,  selv  om  de  hyppigt  stod  i  den 
sælsomste  Strid  indbyrdes.  Det  Hastværk,  hvormed  han  forlod  Huset 
efter  at  have  faaet  sin  Betaling  (500  Gash),  syntes  at  tyde  paa,  at 
hans  Kunst  undertiden,  i  Stedet  for  hans  fortjente  Løn,  ogsaa  kunde 
indbringe  ham  anden  gangbar  Mønt. 

Byens  Befolkning  opførte  sig  temmeligt  godt;  det  var  endog 
muligt  at  foretage  korte  Spadsereture  uden  Ledsagelse. 

Trods  Enceintens  store  Omfang  er  der  kun  faa  (400)  Huse; 
den  største  Del  af  det  Areal,  som  Muren  indeslutter,  er  dyrket  med 
Grøntsager  og  Korn.  Indenfor  Muren  imod  Nord  er  der  en  lav  Høj, 
hvorfra  man  nød  en  prægtig  Udsigt  over  Byen  og  Omegnen. 

Syd  for  Byen  drejer  Kia-ling  sig  i  en  stor  Bue  mod  Sydvest 
og  optager  her  en  vandrig  Biflod,  der  kommer  fra  Øst,  og  hvis  1200 
Skridt  brede  Dal  er  usædvenligt  godt  dyrket  og  tæt  befolket.  Talrige 
Træer,  deriblandt  Oranger,  bryde  med  deres  milde  og  friske  grønne 
den  noget  mørke  Kolorit  af  Husenes  sorte  Tegltage. 

Paa  Bjergets  grønne  Skrænt  ligger  der  et  smukt  Kloster  ved 
Navn  Tschang-uon-mjao,  som  vi  besøgte,  da  denne  Slags  Templer, 
hvis  Fællesnavn  er  Uon-mjao,  eje  mange  Fremstillinger  af  kinesiske 
Fantasiskikkelser. 

Talrige  Træfigurer  i  halv  menneskelig  Størrelse  ere  grupperede 
i  livlige  Sammenstillinger  i  den  vidtløftige  Bygnings  enkelte  Afdelinger. 
Den  største  Plads  indtages  af  —  hvis  jeg  tør  bruge  dette  Udtryk  — 
en  Fremstilling  af  Helvede.  Mærkeligt  nok  er  det  kun  Kvinder,  som 
paa  en  skrækkelig  Maade  blive  pinte  af  forfærdelige  Utysker. 

Mandariner  have  opslaaet  deres  Domstol  midt  paa  Skuepladsen, 
og  det  syndige  Kompagni  knæler  foran  Bordet,  naar  Dommen  for- 
kyndes. Nogle  Djævleskikkelser,  hvis  Mordlyst  lyner  ud  af  deres 
rullende  Øjne,    have   allerede  grebet   flere  af  de  retfærdigt  domfældte 

ved  Haarene  og  slæbe  dem  til  Marterredskaberne,  hvorpaa  der  sande- 
ligt ikke  er  nogen  Mangel.  Nogle  vel  lykkede  Grupper  haane  og  udle 
de  ulykkelige.  Hist  bliver  en  Kvinde  af  en  rød  Djævel  puttet  ind  i 
en  Mølle,  hvoraf  der  i  Stedet  for  Mel  flyder  en  Blodstrøm  ud.  Her 
hænger  en  Kvinde  ved  sit  opløste  Haar  paa  et  Træ,  og  hendes  Plage- 
aand  klynger  sig  af  al  Magt  til  hendes  Fødder  for  at  rive  hendes 
Lemmer  af  Led.  Her  skærer  en  grinende  Djævel  Brysterne  af  et 
stakkels  Væsen,  medens  hans  Kammerat  er  i  Færd  med  at  flaa  et 
andet  Offer;  her  saver  en  skrækkelig  Kæmpe  en  ung  Piges  Legeme  i 
Stykker,  og  hans  Hjælpeshjælpere  støde  Knoglerne  af  de  mange  Lig 
til  Pulver  i  en  stor  Morter.  I  Baggrunden  ligger  en  Kvinde,  der 
vrider  sig  i  Smerte,  paa  gloende  Kul,  medens  en  Del  Djævle  forhaane 
hende  og  mishandle  hende  paa  en  Maade,  der  ikke  godt  kan  gjengives. 
Ved  Siden  af  Billedet  se  vi  en  stejl  Klippe,  fra  hvis  Tinder  den  ene 
ulykkelige  efter  den  anden  bliver  styrtet  ned  i  Dybet.  De  lemlæstede 
Legemer  hænge  i  dusinvis  paa  Kanterne  og  Spidserne  af  de  frem- 
springende Klipper,  paa  hvilke  de  ere  blevne  spiddede  under  Faldet. 
Vi  se  overhovedet  der  en  Legemliggj øreise  af  en  saadan  Grusomhed, 
som  end  ikke  anvendes  mere  i  Kina,  selv  hvor  det  gjælder  Afstraffelse 
for  de  haardeste  Forbrydelser. 

Den  tilsyneladende  modsigende  Gruppering  af  Figurerne  for- 
svinder langsomt,  naar  man  beser  dem  nærmere.  Med  en  Logik,  der 
var  en  bedre  Sag  værdig,  gribe  Grupperne  ind  i  hverandre  og  fortælle 
samvittighedsfuldt  en  eneste  Historie  fra  Begyndelsen  til  Enden.  Jeg 
tilbragte  en  underholdende  Time  med  at  bese  Enkelthederne  i  Tempelet. 
Da  jeg  kom  hjem,  hørte  jeg,  at  Borgmesteren  i  Løbet  af  Eftermiddagen 
havde  sendt  nogle  af  sine  Tjenere  til  Greven  med  en  Gave,  der  bestod 
af  Kjød  og  Ris.  Grev  Széchenyi  havde  vist  Foræringerne  tilbage 
med  de  Ord:    Mandarinen  havde  gjort  bedre  i  at  sende  os  Muldyr. 

At  vise  en  Høflighedsgave  tilbage  er  i  Kina  ens  betydende 
med  en  Opsigelse  af  Venskabet  og  nedværdiger  Afsenderen  i  hans 
Venners  og  Undergivnes  Øjne.  Trods  dette  havde  Grev  Széchenyi 
ikke  kunnet  gjøre  noget  bedre  for  at  fremme  vore  Planer.  Det  varede 
ikke  længe,  førend  Borgmesteren  indfandt  sig  for  med  alle  optænkelige 
Udflugter  at  forsikre  om  sin  Uskyldighed  med  Hensyn  til  Forsinkelsen 
af  vor  Afrejse. 

Jeg  paalagde  Tolken  at  spørge  ham  om,  hvorfor  han  havde 
vist  de  sex  Muldyr,  vi  havde  lejet,  samt  deres  Ejermænd  ud  af  Byen. 
Et  saadant  Samvittighedsspørgsmaal  er  ikke  passende  efter  kinesiske 
Begreber.     Sin   vendte  sig  derfor  noget  nølende  til  Mandarinen,    talte 

nogle  Minuter  med  ham  og  vikle  derefter  give  os  hans  Svar:  »He 
said  ...  he  said  .  . . ,«  begyndte  han;  men  jeg  faldt  ham  i  Talen: 
»He  said  nothing  —  han  sagde  jo  ikke  noget  endnu;  hidtil  har  kun 
De  talt  og  Mandarinen  hørt  til«.  Det  var  første  Gang,  at  Tolken 
kunde  overbevises  om,  at  han  havde  sagt  noget  andet,  end  han  skulde. 
Embedsmandens  Besøg  endte  med,  at  han  lovede  at  skaffe  os  Muldyr 
til  den  næste  Dag,  hvilket  Løfte  han  ogsaa  punktligt  holdt.  Den  Ilte 
September  tog  vi  Afsked  med  dette  alt  andet  end  tiltalende  Op- 
holdssted. 

Kia-ling-kiangs  Dal  bliver  fra  Kvan-juon  til  Tschau-chva,  den 
næste  Nattestation,  i  en  af  Brede  omtrent  2  Mil  ledsaget  af  lave  Højde- 
drag, som  lejre  sig  foran  de  stejle  Bjergformationer.  Ved  Tschau-chva 
træde  Klipperne  igjen  nær  hen  til  Bredden.  Vejen  holder  sig  paa  den 
venstre  Bred  og  bliver  indsnævret  til  et  Defilé  paa  den  ene  Side  af 
Floden,  paa  den  anden  af  Foden  af  de  stejlt  skraanende  Bjerge.  Den 
er  gjennemgaaende  belagt  med  store,  firkantede,  brede  Stenplader,  som 
lette  Marschen  meget  i  det  flade  Terrain,  men  som  i  Bjergene  danne 
Trapper,  der  ere  slemme  at  passere.  Muldyrene  og  Hestene  ere  vante 
til  disse  Veje  og  gaa  med  stor  Sikkerhed  op  og  ned  ad  de  stejle  Trin 
uden  at  gjøre  et  eneste  Fejltrin. 

Xord  for  Tschau-chva  optager  Kia-ling-kiang  en  lige  saa  stor 
Biflod,  Pej-suj-ho,  der  har  sit  Udspring  paa  Pej-lings  sydlige  Affald. 
Efter  Foreningen  faar  Kia-ling-kiang  med  en  Dybde  af  5 — 9  Fod  den 
anselige  Brede  af  250  Skridt.  Længere  mod  Syd  indsnævres  Dalen 
til  en  Kløft.  Hvor  stærkt  Faldet  er,  og  hvor  rivende  Floden  er  paa 
dette  Sted,  kunde  vi  bedst  se  af  den  Møje,  Besætningen  paa  en  Baad 
havde  med  at  bringe  denne  fra  den  ene  Bred  til  den  anden.  Alle 
otte  Baadfolk  steg  først  ud  i  Vandet,  der  gik  dem  over  Brystet,  og 
bragte  Bambustræktovet  over  paa  den  anden  Bred.  Da  de  atter  vare 
komne  paa  det  tørre,  trak  de  Tovet  fast  an  og  snoede  Enderne  af  det 
om  Livet.  En  af  dem  intonerede  en  monoton  Sang;  paa  en  Gang 
faldt  Kammeraterne  ind  med  i  Sangen  og  gjorde  ligesom  paa  Kommando 
tre,  fire  hurtige  Skridt  fremad.  Tovet,  som  før  Manøvrens  Begyndelse 
let  berørte  Vandspejlet,  blev  spændt  og  kastede  en  Regn  af  blinkende 
Vanddraaber  i  Vejret.  Baaclens  Bevægelse  var  næsten  ikke  til  at  be- 
mærke: da  den  efter  en  rum  Tids  Forløb  naaede  Midten  af  Strømmen, 
krøb  Arbejderne  allerede  paa  alle  fire  paa  den  sandede  Bred,  og  af 
deres  fortrukne  Ansigtstræk,  de  rødt  underløbne  Øjne,  som  truede 
med  at  træde  ud  af  deres  Huler,  og  af  den  Fure,  som  Rebet  trykkede 
i  deres  Skuldre,   saa  man,    med  hvilken  usigelig  Anstrengelse  de  arme 

stræbte  at  undgaa  Faren  ved  at  blive  slæbte  ned  i  Vandet  over  den 
ujævne  Jord.  Der  forløb  en  halv  Time,  førend  Baaden  naaede  Bredden 
og  blev  fortøjet. 

Tschau-chva,  en  By  med  omtrent  12000  Indvaanore,  ligger 
paa  den  højre  Bred.  Vi  maatte  derfor  sætte  over  Floden  i  nogle 
Fartøjer.  Førend  vi  naaede  Byens  Port,  saa  vi  en  nøgen  Skikkelse 
ligge  paa  Vejen.  Vi  troede  først,  at  det  var  en  død,  men  da  vi  kom 
nærmere,  saa  vi  tydeligt,  at  den  syge  led  haardt  af  en  hidsig  Feber 
eller  maaske  af  en  Dysenterikrampe.  Den  endnu  unge  Kinesers  Legeme 
bestod  kun  af  Hud  og  Knogler;  hans  Lemmer  vare  ikke  tykkere  end 
unge  Bambusskud.  Ikke  en  Sjæl  brød  sig  om  den  syge,  som  i  sin 
lethargiske  Tilstand  ikke  en  Gang  forsøgte  at  jage  de  talrige  Fluer 
bort,  som  i  paatrængende  Sværme  satte  sig  i  det  voxgule  Ansigts 
Øjenhuler  og  Mundkroge.  Det  var  et  rystende  Syn ;  Mennesket  maatte 
dø,  hvis  han  blev  liggende  der  uden  Hjælp. 

Efter  at  vi  havde  indlogeret  os  i  Byens  bedste  Gæstgiversted, 
skyndte  vi  os  tilbage  til  den  forladte  for  muligvis  endnu  at  redde  ham. 
Han  laa  der  endnu  stedse  ligesom  før,  uagtet  alle  de  Kinesere,  der 
vendte  hjem  til  Byen,  maatte  have  set  ham.  Hans  Lemmer  vare 
allerede  iskolde,  Pulsen  næppe  til  at  føle.  Med  min  Hjælp  fik  Grev 
Széchenyi  med  Magt  aabnet  hans  blaalige  Læber  og  gav  ham  et 
Morfinpulver.  Efter  en  Stunds  Forløb  slog  han  Øjnene  op,  hans  glas- 
agtige Blik  hvilede  et  Øjeblik  paa  os,  derefter  famlede  han  paa  Brystet 
med  sine  rystende  Hænder  og  gjorde  til  sidst  nogle  instinktmæssige 
Bevægelser  for  at  knytte  det  eneste  Klædningsstykke,  han  overhovedet 
havde  —  et  Stykke  Seglgarn  —  fastere  om  Livet. 

Imidlertid  havde  der  samlet  sig  en  Gruppe  nysgjerrige  om  os, 
som  fulgte  vor  Færd  med  en  besynderlig,  halvt  forundret,  halvt  god- 
modig Smilen.  Førend  vi  forlod  den  syge,  lagde  Grev  Széchenyi  i 
Paasyn  af  Tilskuerne  en  stor  Krands  af  gangbare  Kobbermønter  ved 
hans  Fødder.  Næppe  havde  Kineserne  bemærket,  at  deres  Medborger 
ejede  nogle  Penge,  førend  de  tog  sig  af  ham  og  bar  ham  ind  i  Byen. 

Da  vi  en  Timestid  derefter  vendte  hjem  fra  en  Spadseretur, 
laa  den  syge  paa  et  Lag  Risstraa  i  Porten  til  Byen.  I  Stedet  for  at 
give  ham  en  Rissuppe  beværtede  hans  Plejere  ham  med  koldt  Vand, 
som  Kineseren  overhovedet  aldrig  drikker.  Med  venlige  Grin  gjorde 
de  omstaaende  ham  opmærksom  paa  de  fremmede  Folk,  der  havde 
reddet  ham  fra  at  dø  af  Sult.  Jeg  tror,  at  han,  hvis  de  uventede 
Venner  ikke  have  berøvet  ham  hans  rede  Penge  efter  vor  Afrejse  og 
have  givet  ham  hans  Frihed  igjen,   vil  være  den  eneste  Kineser,   som 

ofte  og  gjerne  vil  mindes  os.    I  det  mindste  sagde  hans  Øjne  dette  ved 
vort  sidste  Møde. 

Ved  Tschau-chva  forlod  vi  Kia-ling-kiang  og  besteg  den  stejle 
Bjergryg,  som  følger  dens  højre  Bred  i  sydvestlig  Retning.  Til  vor 
Beklagelse  maatte  vi  flere  Gange  igjen  forlade  Bjergaasen,  som  vi  vare 
naaede  op  til,  for  at  følge  Vejen,  der  med  en  pinlig  Nøjagtighed  var 
afstukket  i  snorlige  Retning.     Stenbroer   af  en  overordentlig  hensigts- 


Fig.  147.    Trappevej  i  Provinsen  Stse-tschuen. 

mæssig   og   solid  Konstruktion   førte  over  de   talrige  Bjergelve,    som 
Vejen  skærer. 

Særlig  Omtale  fortjener  en  saadan  Bro  udenfor  Tjemen-kvan. 
Fra  begge  Sider  føre  omtrent  en  halv  Snes  Stentrin  til  det  mægtige 
Brodække,  der  er  dannet  af  1  Fod  tykke,  6  Fod  lange  og  3  Fod  brede 
Sandsten,  og  hviler  paa  tre  kække  Spidsbuer.  En  Del  kunstnerisk 
udhuggede  Dragefigurer  ere  anbragte  paa  det  massive  Stengelænder. 

Endskjøndt  Ridevejen  i  Almindelighed  kun  er  beregnet  til  et 
Lastdyr,  har  Broen  dog  en  Brede  af  over  6  Fod. 

Landskabet  i  Syd  bliver  stedse  skjønnere  og  mere  tiltrækkende. 
Først  bliver  vor  Opmærksomhed  fængslet  af  nogle  Klippetinder,  som 
majestætisk  rage  op  over  den  grønne  Skov,  Krattet  og  de  yppige 
Græsgange.  Paa  en  af  disse  Tinder,  der  ligner  en  spids  Sukkertop, 
ligger  et  Tempel. 


Fig.  148.    Tsching-tu-fus  Slette. 

Saa  slynger  Vejen  sig  gjennem  stenede  Kløfter,  der  ere  over- 
groede med  Bregner  og  Slyngplanter,  til  en  lille  Landsby;  fra  Højderne, 
der  omgiver  den,  risler  det  krystalklare  Vand  i  smaa  Fald  ned  i  Dybet. 
Nu  vandre  vi  i  Skyggen  af  en  Allé  af  ældgamle  Cypresser  hen  til  det 
lille  Tempel,  paa  hvis  Tærskel  en  Præst  spejder  ud  over  Landet.  Han 
opdager  den  rejsende  langt  borte  og  ringer  med  sin  Klokke  for  i  god 
Tid  at  erindre  om,  at  der  bør  gives  Almisse,  og  at  man  i  Tide  bør 
belave  sig  derpaa.  Endeligt  aabner  Dalen  sig  til  et  venligt  Billede. 
Paa  de  frugtbare  Marker  stod  Høstens  Udbytte  i  store  Stakke,  og  unge 
og  gamle  kappedes  med  hverandre  i  hurtig  Flid. 

Umiddelbart  førend  Tjemen-kvan  komme  vi  i  gjennem  nok  en 
særdeles  romantisk  Egn.  Allerede  paa  lang  Afstand  faa  vi  Øje  paa 
nogle  Klipperygge,  fra  hvis  skarpe  Kanter  de  høje  Granstammer  lige- 
som utrættelige  Vægtere  skue  ned  i  Dybets  mystiske  Dunkelhed. 

Højdedragene,  der  ere  sammensatte  af  Sten-Konglomerater,  gaa 
i  Retning  fra  Øst  til  Vest  og  tiltage  i  Højde.  Op  til  deres  lodrette 
Vægge,  der  under  Tiden  endog  hænge  ud,  slutte  sig  Hobe  af  ned- 
styrtede Blokke,  der  have  Størrelse  som  Huse  og  ere  begroede  med 
mørkegrønt  Mos,  samt  endelig  den  tætte  Skov.  Imod  Vest  true  disse 
Stene  med  i  næste  Øjeblik  at  rulle  fra  den  stærkt  hældende,  græs- 
klædte Flade  over  Vejen  ned  i  den  skummende  Vildbæk:  Klippe- 
masserne, der  hænge  ud  over  de  gabende  Kløfter,  synes  at  svæve  i 
Luften.  Uvilkaarligt  paaskynder  man  sin  Hests  Gang  for  saa  hurtigt 
som  muligt  at  naa  opad  den  stejle  Trappe  paa  Vejen  til  Stenporten, 
hvis  forgyldte  Indskrift  straaler  den  rejsende  imøde  oppe  fra  Højden. 
Med  Stenportalen  tro  vi  at  være  naaede  op  til  Højden  af  Passet. 
Men  hvem  skulde  anet,  at  det  samme  Vand,  som  tidligere  brusede 
sprøjtende  og  sprudlende  over  Stene  og  Klipper,  her  oppe  havde  et 
langsomt  Løb  og  paa  sine  Steder  var  dybt  nok  til,  at  man  kunde  tage 
sig  et  Bad  deri.  Det  kun  faa  Mil  brede,  flade  Højplateau  er  dækket 
med  Humus  og  dyrket.  Talrige  smaa  Damme,  der  ere  dannede  til 
Markernes  Vanding,  blinke  med  sølvlignende  Glands  frem  i  den  saftige 
Engbund.  Skoven  er  nu  erstattet  ved  Frugthaver  (Pærer  og  Granat- 
æbler), hvis  løvrige  Kroner  næsten  ganske  skjule  de  venlige  Lands- 
byer; men  allerede  under  R.ejsen  den  næste  Dag  forsvinder  Plateau- 
Karakteren. 

Byen  Thien-tschou  (1126  Fod  over  Havet,  9000  Indbyggere), 
som  vi  naaede,  ligger  allerede  igjen  i  Lavningen. 

Ved  Landsbyen  Vulien-ye  maatte  vi  tage  Afsked  med  Høj- 
bjergene. Den  Del  af  Provinsen  Stse-tschuen ,  vi  hidtil  vare  komne 
igjennem,  er  kun  tyndt  befolket;  Landsbyerne  bestaa  som  oftest  kun 
af  en  Husrække  paa  hver  Side  af  Vejen,  endog  Byerne  staa,  hvad 
Størrelse  angaar,  langt  tilbage  for  dem  i  Provinsen  Kan-su. 

Vulien-ye  ligger  ved  en  Biflod  til  Kia-ling,  ved  Navn  Ta-ho, 
som  har  sit  Udspring  i  de  højeste  Dele  af  Schento-san  og  falder  ud  i 
Hovedfloden  ved  Pau-ling-fu  (Pau-ning).  Dens  Kildegebet  er  for  saa 
vidt  mærkværdigt,  som  det  er  begrænset  af  fem  spidse  Klippetinder, 
der  staa  symmetrisk  ved  Siden  af  hinanden  og  paa  Afstand  ligne  en 
kæmpemæssig,  femtakket  Ridderkrone.  Vi  drage  over  Ta-ho  (den 
store  Flod)  paa  en  solid  Stenbro   uden  Rækværk;    den  hviler  paa  13 

Stenpiller,  er  91  Skridt  lang  og  6  Fod  bred;  Brodækket  er  dannet  af 
retvinklede  Kvadersten  af  7  Skridts  Længde  og  2  Skridts  Brede. 

Vi  betræde  nu  et  Gebet,  der  udtalt  har  det  flade  Lands 
Karakter;  Bjergene  naa  næppe  mere  end  400  Fod  (ved  Ds-ting-shien); 
da  have  spidse  Tinder,  som  dog  kun  rage  lidt  op,  og  paa  deres  ter- 
rasseformede Skraaninger  træffe  vi  i  broget  Afvexling  Marker,  Gypresse- 
lunde  og  Græsgange. 

Medens  vi  hidtil  under  hele  Forløbet  af  vor  Rejse  til  Lands 
ikke  kunde  klage  over  Vejret,  thi  vi  rejste  saa  at  sige  bestandigt 
under  en  klar  Himmel,  bleve  vi  i  de  sidste  tre  Dage  paa  en  ube- 
hagelig Maade  mindede  om  al  jordisk  Lykkes  Ubestandighed.  Det 
regnede  saa  voldsomt,  at  vi  hver  Dag  vare  aldeles  gjennemblødte. 
Mit  Fodtøj,  som  hidtil  havde  trodset  de  sletteste  Vejes  Indflydelse, 
viste  nu  gabende  Revner.  Den  Færdighed  i  Skoflikkerkunsten ,  som 
jeg  havde  erhvervet  mig  i  Kina,  lod  mig  aldeles  i  Stikken,  og  om 
ogsaa  mine  Sammensyninger  ved  Marschens  Begyndelse  lovede  nok 
saa  godt,  overbeviste  den  næste  Time  mig  dog  om  det  tomme  i  mine 
Forhaabninger.  Til  sidst  var  Læderet  saa  fuldt  af  Huller,  at  jeg, 
skjøndt  med  tungt  Hjerte,  maatte  tage  Afsked  med  disse  mine  Led- 
sagere paa  en  Rejse  paa  over  700  Mile. 

Syd  for  Byen  Ds-ting-shien,  der  tæller  omtrent  18000  Ind- 
vaanere,  kom  vi  igjen  over  en  stor  Bue-Stenbro,  hvis  virkeligt  kunst- 
mæssige  Bygning  slet  ikke  stod  i  noget  Forhold  til  den  smalle  Ridevej, 
som  vi  fulgte.  Op  og  ned  ad  Bjerge  slynger  Vejen  sig  mod  Sydvest 
over  flade  Højdedrag,  bevoxede  med  Palmer,  Cedre  og  Pinns  excelsa, 
over  frugtbare,  flade  Enge  og  rigt  dyrkede  Dale  om  de  vandrige  Smaa- 
floder;  vi  kom  nu  ind  i  de  mest  frugtbare  Egne  i  Provinsen  Stse- 
tschuen,  ja  maaske  i  hele  Kina. 

Udenfor  Mjen-tschou  (en  By  med  70000  Indbyggere  traf  vi  paa 
den  anden  betydelige  Flod  i  Provinsen  Stse-tschuen ,  nemlig  Mjen- 
tschou-pej-ho,  eller  som  den  ogsaa  kaldes  Ta-ho.  Den  har  for  Resten 
forskjellige  Navne  paa  de  enkelte  Afsnit  af  sit  Løb.  Den  har  sit  Ud- 
spring paa  Sue-san  (Snebjergene)  Øst  for  Sung-pan-ting  og  hedder 
paa  sit  øvre  Løb  indtil  Lu-ngan-fu  Siao-ho  faar  her  Lokalnavnet 
Mukva-ho,  løber  forbi  Mjen  og  Tung-tschuen,  hvor  den  kaldes  Fva-ho, 
og  flyder  ud  i  Kia-ling-kiang  ved  Ho-fu. 

Flodens  Brede  udenfor  Mjen-tschou  paa  det  Sted,  hvor  vi  satte 
over  den  i  Baade,  er  200  Skridt;  dens  Dybde  var  18  Fod,  endskjøndt 
den  egentlige  Regntid  i  Bjergene  (Juli  og  August)  var  forbi.     Skjøndt 

den  allerede  er  sejlbar  ved  Lu-ngan-fu,  sker  Hovedhandelen  imod  Nord 
(Tobak  og  Ris)  mest  til  Lands  og  ved  Hjælp  af  Lastdragere. 

Mjen-tschou,  en  ret  net  By,  ligger  umiddelbart  ved  Flodens 
højre  Bred  ved  tre  store  og  flere  mindre  Stendæmninger;  de  kæmpe- 
store Stene,  hvoraf  disse  kajlignende  Mure  ere  byggede,  ere  sammen- 
murede  med  Cement.  Byen  har  en  Enceinte  af  24  Fods  Højde;  de 
fire  Porte  ere  markerede  med  de  sædvanlige  Taarne.  Husene  og  de 
snævre  Gyder  kan  jeg  kun  rose  med  Hensyn  til  Renlighed;  navnlig 
udmærke  Boutikerne  sig  ved  en  mønsterværdig  Opstilling  af  Handels- 
artiklerne,  saasom  Porcellænvarer.  Silketøjer  og  Sølvarbejder. 

Efter  at  vi  den  næste  Dag  paa  Baade  vare  blevne  satte  over 
en  Biflod  til  Ta-ho  Vest  for  Byen,  marscherede  vi  omtrent  20  Li  op 
ad  Dalen  og  vendte  os  derpaa  mod  Lavlandet,  der  udbreder  sig  mod 
Sydvest.  De  runde  Høje  hæve  sig  kun  90  Fod  over  Rismarkerne  paa 
Dalsletten:  Skovene  ophøre,  alt  som  Markkulturen  tager  til,  og  endelig 
aabner  den  foran  liggende  Egn  sig  til  en  udbredt  Flade.  Vi  have 
endnu  kun  at  stige  ned  af  tre  Stenafsatser  og  ere  da  paa  Tsching- 
tu-fus  store  Slette.  Førend  vi  krydse  Sletten  ad  den  med  flade 
Skifertavler  belagte  Vej.  vil  jeg  her  tillade  mig  at  notere,  hvor  mange 
Stentrin  vi  have  vandret  op  og  necl  ad ,  siden  vi  forlod  Kvan-juon. 
Den  første  Dag  600,  den  anden  6200,  den  tredie  4000,  den  fjerde 
3600.  den  femte  2800,  den  sjette  1000,  den  syvende  2100,  den  ottende 
600,  den  niende  300:  i  alt  21200  Trin. 

Tsching-tu-fus  store  Slette  omfatter  et  Areal  af  over  100  D 
Mil  og  bliver  begrænset  i  Nordvest  af  Lo-san  og  Si-san  Bjergene,  i 
Sydvest  af  Le-hoa-sans  flade  Udløbere,  i  Syd  af  Tung-ho  og  i  Øst  af 
Mjen-yang-ho  (som  paa  sit  videre  Løb  kaldes  Pej-tja-ho)  og  det  til- 
grænsende Højland.  Slettens  Hældning  fra  Vest-  til  Østranden  udgjør 
omtrent  150—200  Fod.  Paa  begge  Sider  flyde  to  vandrige  Floder 
fra  Nord  imod  Syd.  nemlig  den  allerede  nævnte  Pej-tja-ho  og  Si-ho, 
der  kommer  fra  Sung-pan-tin.  Ved  sin  Indtræden  i  Sletten  har  den 
sidste  Flod  to  Bestræbelser:  først  at  holde  Retningen  af  sit  Løb  og 
dernæst  at  følge  det  stærkere  Fald  hen  imod  Øst.  Ved  det  aarlige 
Højvande  maa  Bølgerne  paa  denne  Maade  ogsaa  først  have  fundet 
deres  Vej  mod  Øst,  og  der  har  saaledes  af  sig  selv  dannet  sig  de 
mange  Flodarme  i  denne  Retning,  hvis  Størrelse  og  Dybde  intet  Steds 
har  tilladt  Anlæg  af  noget  Vadested. 

Den  af  Vandet  medbragte  Jord  skabte  et  fortrinligt  Grundlag 
for  Markkultur.  I  massevis  strømmede  Kineserne  hid,  thi  Vandet, 
som  er  nødvendigt  til  Risavlen,    var  jo  for  Haanden  i  Overflod.     Der 

fordredes  hverken  store  Anstrengelser  eller  Kundskaber  til  at  anlægge 
Marker.  Bonden  behøvede  kun  ganske  simpelt  at  trække  en  dyb  Fure 
for  at  lede  Vandet  ind  paa  sin  Mark.  Saaledes  fremkom  der  med 
Tiden  det  store  Antal  Vandaarer  af  gjennemsnitligt  3  Fods  Dybde, 
som  gjennemskære  og  vande  Sletten  i  dens  hele  Udstrækning.  For 
at  Vandet  kan  stemmes  op  i  sit  Løb,  ere  Hovedarmene  forsynede  med 
Stendæmninger,  hvis  Sluser  kunne  løftes  eller  sænkes,  alt  som  Markerne 

Fig.  149.     Stenporlal  i  Provinsen  Stse-Tschuen. 

trænge  til  Vanding  eller  ikke,  Sydost  for  Tsching-tu-fu  hæver  en  lav 
Bjergryg  sig  mellem  de  to  Floder;  dens  nordlige  Ende  trænger  sig 
frem  som  en  spids  Kile  og  forhindrer  Vandenes  yderligere  Forening. 

Den  rigelige  Trævæxt  samt  enkelte  Smaaskove  og  Sukkerrør- 
plantager formindske  Udsigten  temmelig  betydeligt. 

Ikke  alene  over  Hovedfloderne,  men  ogsaa  over  alle  de  Kanaler, 
som  Vejen  krydser,  er  der  anlagt  solide  Stenbroer,  hvis  Bygnings- 
maade    mere    tilfredsstiller    Nytteprincipet    end    Kunstens    Fordringer. 

Den  eneste  virkelig  smukke  Bro  ved  Sintu-shien  var  bleven  ødelagt 
ved  det  sidste  Højvande,  og  vi  maatte  igjen  tage  vor  Tilflugt  til  de 
skrøbelige  Fartøjer  for  at  komme  over  paa  den  anden  Side.  Med  en 
Halstarrighed,  som  de  aldrig  før  havde  vist,  modsatte  vore  Heste  sig 
Indskibningen.  Der  maatte  benyttes  en  Del  Bambushjælp  for  at  faa 
dem    slæbte  ned  i  Baaden. 

Omtrent  midt  paa  Sletten  hører  Stenbelægningen  op,  og  det 
blev  derfor  nødvendigt,  naar  man  var  til  Fods,  først  at  sondere  Vejens 
uudgrundelige  Hav  af  Smuds,  førend  man  vovede  at  sætte  Foden  paa 
den  næste  bedrageriske  0. 

Færdselen  blev  tydeligt  livligere.  Hele  Processioner  af  lar- 
mende og  raabende  Lastdragere  vandrede  mod  Nord  og  Syd.  Mange 
af  dem  vare  saa  belæssede  som  et  overbebyrdet  Lastdyr,  og  de 
kunde  næppe  nok  finde  en  lille  Plet  paa  Ryggen,  hvorpaa  de  kunde 
støtte  deres  Bærestænger.  Den  øresønderrivende,  skærende  Piben  af 
de  usmurte  Wheelbarrowhjul  (Skubkarrer)  og  Lyden  fra  de  mange 
skingrende  Instrumenter,  som  de  huserende  Handelsfolk  behandlede 
paa  en  kunstfærdig  Maade,  overdøvede  kun  alt  for  hyppigt  Fuglenes 
muntre  Kvidren  i  Palmerne  og  Cypresserne,  som  stod  langs  med  Vejen. 

Vi  nærme  os  jo  en  stor  By  og  høre  allerede  den  Summen 
og  Larmen,  som  ledsager  en  saadans  Handel  og  Færdsel.  Man 
tror  at  vandre  gjennem  en  kæmpestor  Forstad;  uden  Begyndelse  og 
uden  Ende  slutte  Landsbyerne  og  Flækkerne  sig  til  hverandre  i  en 
fortløbende  Række.  Virkeligt  skjønne  ere  de  monumentale  Stenporte, 
som  i  mange  Tilfælde  ere  de  eneste  Mærker,  ved  hvis  Hjælp  man  kan 
skjælne  de  enkelte  Landsbyers  Rayongrænse. 

De  fleste  Porte  ere  meget  gamle  og  i  saa  Fald  byggede  i  en 
smagfuld  Stil,  de  yngre  derimod  kjendes  paa  en  Overfyldning  og 
Mangel  paa  Beherskethed  i  Ornamentiken.  Et  saadant  Stenkunstværk 
bestaar  af  fire  Stensøjler,  hvoraf  de  yderste  ere  12,  de  inderste  18 
Fod  høje,  og  nogle  Tværbjælker,  som  taarne  sig  op  til  en  rigt  for- 
snirklet Spidsbue.  Mellem  de  firkantede  Stensøjler  er  der  indføjet 
store  Granitplader,  der  ere  gjennembrudte  paa  den  sirligste  Maade; 
Ornamenter  af  sammenslyngede  Blade  og  Blomster  omkrandse  Tiger-, 
Elefant-  og  Dragegrupperne  i  Hjørnerne  af  disse  Stene.  Den  øvrige 
Flade  forestiller  i  Relief  Billeder  af  Kinesernes  sociale  Liv. 

I  Almindelighed  havde  Billedhuggeren  valgt  en  Scene  fra 
Retssalen  som  Sujet  for  sit  Værk:  en  højt  staaende  Embedsmand 
sidder  bag  et  langt  Bord  og  dømmer  nogle  Forbrydere.  Hans  Følge 
staar  op,  medens  Delinkventerne  knæle.    Den  Plads,  der  endnu  maatte 

være  tilovers  paa  Stenpladerne,  indeholder  Navnene  paa  de  Mænd, 
som  have  givet  Bidrag  til  Opførelsen  af  Mindesmærket.  Samtlige 
Porte  have  fordum  været  rigt  forgyldte;  nu  opdager  man  næppe  mere 
noget  Spor  til  denne  Pragt. 

Stentrinene  ved  Portene  ere  et  Yndlingsopholdssted  for  alle 
de  Krøblinge  og  Tiggere  fra  de  paagældende  Landbyer,  som  ere  be- 
hæftede med  væmmelige  Sygdomme  og  her  sole  deres  forkrøblede  Lemmer. 
Ingen  Karavane  passerer  en  saadan  Portal  uden  at  kaste  en  Almisse 
paa  Jorden  til  dem. 

Den  24de  September  maatte  vi  formeligt  bane  os  Vej  med 
Magt  for  at  kunne  komme  frem  paa  Landevejen  til  Tsching-tu-fu. 
Ved  Middagstid  passerede  vi  endeligt  Stadens  nordlige  Port. 

Beskrivelse  af  Tsching-tu-fu  og  dens  Indbyggere.  —  Den  franske  Mission  —  Gouver- 
nøren  og  hans  Gæstfrihed.  —  Afrejse.  —  Broen  ved  Tschjong-tschou.  —  Rejse- 
fataliteter.   —    Landskabet.    —    Kjædebroen    ved     Lou-ting-kjao.    —    Ankomst    til 

Ta-tsien-lu. 


lsching-tu-fu,  Hovedstaden  i  Provinsen  Stse-tschuen,  er  Kinas  smukkeste 
By,  den  er  omgiven  af  en  60  Fod  bred  Stenmur,  der  har  en  Omkreds 
af  omtrent  2  Mil.  Fire  kæmpemæssige  Porte  føre  gjennem  Muren  ind 
i  Byen,  nemlig  en  i  Nordost,  en  i  Sydost,  en  i  Nordvest  og  den  fjerde 
i  Sydvest. 

Udenfor  denne  virkeligt  kinesiske  Mur  slutter  sig  en  større 
Forstad  til  Nordost-  og  Sydvestporten,  medens  Vejen  gjennem  Sydost- 
porten fører  til  Hovedtemplerne  og  de  nærliggende  Landsbyer. 

Enceintemuren  følger  i  hele  sin  Udstrækning  en  bred  og  dyb, 
vandfyldt  Kanal,  over  hvilken  paa  sex  Steder  er  anlagt  solide  Træ-  og 
Stenbroer.  Denne  Hovedkanal  udsender  en  Arm,  der  i  Spiralform 
løber  ind  i  det  indre  af  Staden. 

Tatarbyen  ligger  op  til  den  vestlige  Del  af  Stadsmuren  og 
danner,  afsluttet  som  den  er,  en  Separatby  i  Hovedstadens  Indre. 
Mandschu-Befolkningen  blander  sig  kun  lidet  med  Kineserne,  men  lever 
for  sig  indenfor  sin  egen  Bys  Mure.  Dragten  er  den  samme  som 
Kinesernes,  dog  adskille  Mandschu-Kvinderne  sig  fra  Kineserinderne 
ved,  at  deres  Fødder  have  det  naturlige  Udseende. 

Midt  i  Tsching-tu-fu  ligger  den  saa  kaldte  »gamle  By« ,  den 
fordums  Kejserresidens.     Den  bliver  nu  ikke  beboet,   og  de  vidtløftige 

offentlige  Bygninger  afbenyttes  kun,  naar  der  afholdes  Mandarinexaminer. 
Byens  Gader  ere  brede  og  brolagte  med  store,  smukke  Stenplader. 
Husene  ere  til  Dels  af  Sten,  men  Flertallet  er  dog  bygget  af  Tegl  og 
Træ;  paa  faa  Undtagelser  nær  have  de  Tegltage,  som  paa  Midten  og 
Enderne  af  Gavlen  have  nette,  flade,  laarnlignende  Forsiringer  af  brændt 
Ler  eller  Porcellæn. 

Ligesom  i  de  fleste  andre  kinesiske  Byer  saaledes  ere  ogsaa 
her  Forretnings-  og  Udsalgslokalerne  grupperede  efter  de  Varer,  der 
sælges  deri.  Man  finder  saaledes  i  en  Gade  lutter  Pelsværk,  i  en 
anden  kun  Snedkerarbejde,  saa  igjen  kun  Urmagere,  hvoraf  der  findes 
en  Mængde,  andre  Steder  Skomagere,  Stenslibere,  Silkehandlere,  Bro- 
derere,  Sølvarbejdere  (Byens  Hovedhaandværk) ,  Kjedelsmede,  Silke- 
vævere o.  s.  v.  Kun  Værtshusene  med  deres  modbydelige  Lugt  af 
harsk  Olie  ere  spredte  over  hele  Staden.  Krøblinge  af  de  forskjelligste 
Slags  drage  syngende  og  spillende  gjennem  Gaderne.  Navnlig  findes 
der  mange  blinde,  og  man  maa  undres  over,  at  de  ikke  alle  sammen 
blive  traadte  ned  af  Bæiestoldragere  og  Lastdragere,  der  hensynsløst 
og  med  Hastværk  forrette  deres  Gjerning.  Den  blinde  føler  sig  enten 
for  i  Trængselen  med  sin  Stok,  eller  han  lader  sig  lede  af  et  Barn,  en 
Hund  eller  en  enøjet. 

Til  Stadens  særlige  Mærkværdigheder  maa  regnes  to  Fotografer, 
som  have  lært  deres  Kunst  i  Schanghai  og  derpaa  i  Haab  om  godt 
Udbytte  have  nedsat  sig  i  deres  Fødeby.  De  have  imidlertid  kun  op- 
naaet  Skuffelser.  De  faa  Billeder,  som  smykkede  deres  Atelier,  vare 
kun  mislykkede  Portræter  af  de  i  Tsching-tu-fu  bosatte  franske  og 
kinesiske  Præster  ved  den  katholske  Mission.  De  rige  Kinesere  i 
Hovedstaden  undgaa  Fotograferne  med  ængstlig  Forsigtighed,  og  for 
de  fattigere  Folk  er  et  Fotografi  alt  for  kostbart. 

I  Almindelighed  synes  Befolkningen  her  (Tsing-tu-fu  kan  vel 
have  omtrent  800000  Indbyggere)  at  være  mere  vant  til  Europæere. 
Jeg  fandt  i  det  mindste  en  meget  behagelig  Forskjel  mellem  den  og 
Kineserne  i  Provinserne  Hu-peh  og  Kan-su.  Trods  den  tætte  Be- 
folkning og  det  livlige  Røre  i  denne  By  bliver  Europæeren  kun  sjæl- 
dent molesteret  paa  sine  Vandringer,  og  i  Stedet  for  det  andet  Steds 
brugelige  Raab  »Yang-kvei-tse«  (fremmede  Djævel)  hørte  jeg  kun 
»Yang-schen«  eller  »Yang-ye«  (fremmede  Herre).  Klimatet  synes  trods 
den  overordentlige  store  Fugtighed  af  Luften  ikke  at  være  saa 
meget  usundt. 

I  Tsching-tu-fu  findes  en  fransk  Mission  Den  bor  i  det  syd- 
lige af  Byen  i  en  stor  Bygning,  tidligere  Embedsbolig  for  en  Mandarin, 


666  Fra  Tsching-tu-fu  til  Ta-tsien-lu. 

der  her  for  omtrent  64  Aar  siden  lod  Missionsbiskop  Tambraca  hals- 
hugge. Nu  har  Missionen  kjøbt  den,  og  den  nuværende  Biskop 
Pinchont  er  Herre  over  Yamenen.  I  den  rummelige  Bygning  findes 
en  større  Trækirke  og  et  Huskapel.  Biskoppens  Diøces  har  ingen 
stor  Udstrækning  mod  Vest.  Efter  tre  Dages  Rejse  begynder  allerede 
Biskoppen  af  Ta-tsien-lu,  Msgr.  Biets  Omraade.  Denne  kristne  Menighed 
naar  indtil  Batang  og  kaldes  det  tibetanske  Bispedømme. 

Biskop  Pinchont  indbød  os  til  at  spise  med  sig.  Foruden 
mange  Slags  Oplysninger  om  Forholdene  i  Ta-tsien-lu  (hvis  Rigtighed 
vi  senere  selv  erfarede)  gav  Biskoppen  os  det  Raad  paa  vor  videre 
Rejse  at  være  meget  forsigtige  med  Hensyn  til  vor  Spise,  da  der  i 
Befolkningen  herskede  den  Overtro,  at  en  rig  rejsendes  Formue  inden 
kortere  eller  længere  Tid  vilde  tilfalde  den  paa  en  eller  anden  over- 
naturlig Maade,  hvis  den  gav  ham  Gift.  For  ikke  længe  siden  vare 
tre  Missionærer  faldne  som  Offere  for  denne  Tro.  Om  Giften  selv  gik 
der  de  mest  forskjellige  Anskuelser.  Den  skal  have  en  snigende  Virk- 
ning, og  Giftblanderen  skal  være  i  Stand  til  forud  at  kunne  bestemme 
sit  Offers  Død  paa  Maaned  og  Dag. 

Biskoppens  Sekretær,  Pater  Aloisius  Gni-en,  er  Kineser.  Han 
er  en  forholdsvis  vidt  berejst  Mand,  der  for  nogle  Aar  siden  besøgte 
Singapore,  efter  at  han  i  den  fransk-kinesiske  Krig  havde  fungeret  som 
Regjeringens  Tolk.  Ogsaa  »Barbarerne«  i  det  nordvestlige  Tibet  reg- 
nede han  til  sine  personlige  Bekjendte.  Han  berigede  mine  geogra- 
fiske Notitser  over  Tibet  med  mangen  en  værdifuld  Oplysning. 

Det  var  Skade,  at  vor  Underholdning  i  betydelig  Grad  vanskelig- 
gjordes, idet  vi  maatte  betjene  os  af  det  latinske  Sprog.  Vor  Tolk  Sin 
havde  nemlig  for  nyligt  giftet  sig  og  viste  sig  kun  sjældent.  Denne  22aarige 
Fyr  havde  i  Kvan-juøn  ægtet  Datteren  af  vor  Portner  dersteds.  Om 
Middagen  vare  vi  komne  dertil,  og  kort  efter  saa  han  hende,  en  pur 
ung,  hæslig  Pige.  Om  Eftermiddagen  kom  han  overens  med  For- 
ældrene om  Kjøbeprisen.  Da  enhver  Mand  i  Kina  maa  kjøbe  sin 
Hustru,  betalte  han  efter  nogen  Prutten  den  Pris,  hvorom  de  vare 
blevne  enige,  nemlig  43  Taél  (224  Kroner).  Om  Aftenen  var  der  et 
lille  Festmaaltid,  og  dermed  blev  hun  hans  Kone.  Mennesket  syntes 
at  være  bleven  forrykt  af  Kjærlighed.  Nu,  næppe  tre  Uger  efter 
Bryllupet  er  han  allerede  kjed  af  Konen,  men  trøster  sig  med,  at  hun 
var  »billig,  meget  billig«.  Hun  fulgte  vor  Karavane  i  en  Bærestol. 
Bagage  havde  hun  ikke,  thi  hun  bar  paa  sig  alt,  hvad  hun  ejede. 

Sins  Giftermaal  havde  den  Ulæmpe  for  os,  at  Tolken  paa  hver 
Nattestation  tog  ind  i  et  separat  Logis,    der   ofte  laa   i  den  modsatte 

Ende  af  Byen,  saa  at  Manden  aldrig  eller  kun  vanskeligt  var  at  finde, 
naar  vi  trængte  til  ham,  og  naar  vi  om  Morgenen  skulde  bryde  op, 
laa  han  endnu  og  sov  fast  paa  sit  grønne  Øre.  Hvis  jeg  ikke  imid- 
lertid havde  lært  det  allernødvendigste  af  det  kinesiske  Sprog,  maatte 
jeg  i  to  eller  flere  Dage  have  ventet  med  de  vigtigste  Spørgsmaal  an- 
gaaende  Flodernes  Længde,  Bjergrygge,  deres  Navne  o.  s.  v.,  indtil  Mr. 
Sin  igjen  viste  sig.  Ganske  vist  var  det  paa  Grund  af  Forskjellen  i 
Dialekterne  meget  vanskeligt  at  forstaa  de  Lastdragere  og  Landboere, 
som  bleve  raadspurgte,  og  som  ikke  kjendte  det  saa  kaldte  Mandarin- 
eller Lærdes  Sprog.  Paa  den  anden  Side  er  Betoningen  og  den  syn- 
gende Modulation  i  Udtalen  af  de  enkelte  Ord  saa  fin,  at  et  europæisk 
Øre  først  vænner  sig  dertil  efter  flere  Aars  Øvelse.  Den  enkelte  Vokal 
moduleres  saaledes  paa  fire  forskjellige  Maader.*)  Naar  vi  nu  hertil 
tage  den  Omstændighed  i  Betragtning,  at  det  kinesiske  Sprog  er  meget 
fattigt  paa  Originalord,  og  at  de  fleste  Begreber  først  kunne  sammen- 
stilles ved  Kombinationer  af  lutter  Enstavelsesord,  hvoraf  hvert  enkelt 
i  det  mindste  kan  underkastes  fire  Modulationer,  vil  det  være  ind- 
lysende, at  selv  Kineseren  ved  Siden  af  Sproget  maa  anvende  andre 
Midler  for  at  blive  forstaaet,  naar  han  foretager  længere  Rejser.  Den 
Maade  at  udtrykke  Tal  ved  Hjælp  afHaanden  kom  ogsaa  os  gjentagne 
Gange  til  Gode;  thi  vi  fik  derved  i  det  mindste  de  rigtige  Af- 
stande at  vide.  Hvad  den  vedføjede  Tegning  (Side  669)  angaar,  skal 
jeg  blot  endnu  bemærke,  at  Enere,  Tiere  og  Hundreder  anskuelig- 
gjøres  paa  samme  Maade. 

I  den  »gamle  Stad«  blev  der  netop  under  vort  Ophold  afholdt 
Mandarinexaminer;  de  afholdes  hvert  tredie  Aar.  14000  Kandidater 
sad  derinde  bag  Laas  og  Lukke  tillige  med  Examenskommissionen. 
Kommissionen  bestod  af  Examinator,  Vicekongen,  to  Tautaier  (Gou- 
vernører)  og  utallige  Mandariner.  Enhver  af  disse  høje  Herrer  maatte 
kun  tage  en  Tjener  med  sig  og  i  de  27  Dage  kun  forlade  Yamenen 
hver  niende  Dag,  naar  en  Prøvecyclus  var  forbi.  Denne  Forskrift  er 
saaledes  befalet  af  Kejseren,  for  at  Kommissionen  ikke  skal  blive  be- 
stukken; men  efter  hvad  onde  Tunger  fortælle,  skulle  Mandarinernes 
private  Tjenere,  som  have  Tilladelse  til  at  forlade  Bygningen,  have 
det  Hverv  at  tage  de  muligt  indløbende  Penge  i  Forvaring  for  deres  Herrer. 


*)  Fort.  har  her,  for  at  illustrere  det  sagte,  et  Exempel  fra  Tysk  paa  fin  Modulu- 
tion  af  Ordet  »so«.  For  os  Danske  vil  det  være  tilstrækkeligt  til  Forstaaelsen 
at  erindre  om,  hvorledes  Ordet  »nej«  kan  moduleres;    se  Hejbergs  Vaudeville. 

U.  A. 

Vicekongen  lod  gjentagne  Gange  Grev  Széchenyi  skriftligt  an- 
mode om  at  blive  i  Tsching-tu-fu  saa  længe,  indtil  den  første  Gyclus 
af  Prøverne  var  forbi,  da  han  havde  vigtige  Efterretninger  at  meddele 
ham.  Det  vilde  vel  ikke  have  nyttet  at  vægre  sig,  og  Greven  be- 
sluttede derfor  at  blive  i  Tsching-tu-fu  højst  til  den  5te  Oktober.  Den 
første  Nat,  vi  vare  der,  boede  vi  i  et  smudsigt  Gæstgiversted.  Øvrig- 
heden sørgede  ikke  for  noget  bedre  Kvarter,  og  Præsterne  i  et  bud- 
dhistisk Tempel,    hvor  vi  havde   til  Hensigt  at  overnatte,    vilde  ikke 


Fi^.  150.     Tsching-tu-fu. 


modtage  os.  Den  næste  Dag  lejede  Greven  en  privat  Kun-kvan,  som 
tilhørte  den  derværende  Handelsstand;  denne  aldeles  forfaldne  Træbarak 
afgav  i  al  Fald  tilstrækkelig  Plads.  Her  afventede  vi  Vicekongens 
Besøg.  Da  de  højeste  Embedsmænd  i  Kina  have  for  Skik  ikke  at  af- 
lægge Besøg,  førend  man  har  søgt  dem  op,  afgav  vi  i  Løbet  af  For- 
middagen vore  Kort  i  Vicekonge  Tinkum-paos  og  Tatargeneralens 
Boliger.  Klokken  4  om  Eftermiddagen  aflagde  de  punktligt  deres 
Kontravisit.  Først  kom  Stadsmandarinen  tillige  med  nogle  subalterne 
Embedsmænd,    alle   galaklædte.      Tyve  Soldater  i  gult  (den  kejserlige 

Farve)  aabnede  Toget;  efter  dem  fulgte  ti  Officerer  i  fuldstændig 
Mandarindragt,  og  derefter  kom  Generalens  Bærestol  med  sit  værdi- 
fulde Indhold.  En  Afdeling  Mandariner,  Vicekongens  Livgarde  og 
Vicekongen  selv  dannede  Glandspunktet  i  Optoget,  som  endelig  paa 
en  værdig  Maade  afsluttedes  med  andre  tyve  Soldater.  Ingen  Larm, 
ingen  bedøvende  Gongmusik,  ingen  Skydning  forkyndte  de  høje  Gæsters 
Ankomst,  saaledes  som  det  ellers  var  Tilfældet;  en  festlig  Stilhed  og 
Orden  herskede  i  Gaderne.  Efter  en  ceremoniel  Hilsen  ledsagede  vi 
Herrerne  ind  i  det  Værelse,    der  var  bleven  indrettet  til  Modtagelsen. 


Fig.  151.     Tælning  med  Haanden. 

De  røde  Puder  paa  Stolene  og  Tæpperne  paa  Bordene  havde  vi  faaet 
til  Laans,  ligesom  vi  havde  sørget  for,  at  Vinduerne  vare  godt  til- 
klæbede med  Papir.  En  Time  senere  saa  disse  ud  ligesom  Sigter, 
idet  de  nysgjerrige  Kinesere  havde  stukket  deres  Fingre  igjennem  dem 
for  bedre  at  kunne  se  og  høre.  Generalen  tog  Plads  paa  venstre, 
Vicekongen  paa  højre  Side  af  det  ophøjede  Æressæde,  og  Grev  Széchenyi 
bød  dem  Theen  efter  Landets  Skik. 

Tatargeneralen,  en  lille,  svagelig  Skikkelse,  hvis  glindsende, 
omhyggeligt  plejede,  pergamentagtige  Ansigt  skulde  gives  et  martialsk 
Udtryk  ved  en  svag,  sort  Knebelsbart,  var  omtrent  45  Aar  gammel. 
Hans  Dragt  syntes  udadlelig  og  kunde  tjene  som  Mønster.  Paa  sin 
Fløjls  Hat  bar  han  den  røde  Knap  med  Paafuglefjeren,  og  paa  Brystet 

og  Ryggen  af  hans  silkeglitrende  Overklædning  fandtes  Løvens  rigt 
broderede  Billede,  den  højeste  militære  Udmærkelse. 

Gouvernøren,  en  ældre  Herre,  imponerede  ikke  alene  i  Mod- 
sætning til  Generalen  ved  sin  værdige  Skikkelse,  men  vandt  ogsaa 
strax  vor  Sympathi  paa  Grund  af  sit  vennesæle  Væsen.  Hans  god- 
modige, brede  Ansigt,  der  blussede  med  et  rødligt  Skær,  syntes  at 
være  omgivet  med  et  svagt,  fuldstændigt  Skæg  af  Sølvfarve,  men  ved 
nøjere  Eftersyn  viste  det  sig  dog,  at  Kinderne  vare  skægløse,  thi  det 
var  blot  to  Duske  lange  Haar,  som  bølgede  fra  Tindingerne  ned  mod 
Hagen.  Den  høje  Embedsmands  Klædedragt  var  allerede  meget  slidt, 
paa  nogle  Steder  lappet,  paa  andre  reven  i  Stykker.  Trods  sin  høje 
Stilling  bar  den  selvstændige  Vicekonge  over  Provinsen  Stse-tschuen 
kun  en  mørkeblaa  Dekorationsknap  paa  sin  Hat.  Tinkum-pao  var  for 
kort  Tid  siden  bleven  degraderet,  fordi  han  ikke  havde  straffet  en 
Mandarin,  mod  hvem  Befolkningen  havde  rejst  den  Anklage,  at  han 
var  gaaet  for  grusomt  til  Værks  ved  Undertrykkelsen  af  en  Opstand. 
Klagerne  henvendte  sig  direkte  til  Kejserinderne,  som  fratog  Vice- 
kongen den  blegrøde  Knap,  dog  uden  at  hans  Magtstilling  blev  ind- 
skrænket. 

Efter  nogle  høflige  Spørgsmaal  om  vor  Rejse  kom  Gouver- 
nøren til  at  tale  om  vor  videre  Rejse  til  Tibet.  Vi  fik  ikke  noget 
glædeligt  at  høre. 

»Tibet«  sagde  Tinkum-pao,  »er  et  Land,  angaaende  hvilket 
Tsungli-yamenen  har  enten  slet  ingen  Kundskab  eller  i  al  Fald  kun  en 
upaalidelig.  Det  staar  i  samme  Forhold  til  Kina  som  Korea,  eller  som 
Frankrig,  Tyskland  og  Østrig  staa  til  hinanden  og  til  Europa.  Tibet 
har  ogsaa  en  egen  Kejser,  Dalai-Lamaen.  I  maa  imidlertid  tro  mig 
paa  mit  Ord,  at  dette  kun  er  et  Navn,  thi  Dalai-Lamaen  bliver  sjældent 
gammel.  Præsterne  skaffe  ham  ud  af  denne  Verden,  i  Almindelighed 
allerede  som  Barn:  ikke  saadan  at  forstaa,  at  de  slaa  ham  ihjel,  for- 
gifte, skyde  ham  eller  overhovedet  ombringe  ham  paa  en  voldsom 
Maade,  nej  —  de  lade  ham  sulte  ihjel.  I  hele  syv  Dage  faar  Barnet 
ingen  Næring.  Hvis  det  derefter  endnu  lever,  falde  de  paa  Knæ, 
juble,  bede  og  prise  Buddha.  Under  fortsat  Syngen,  Gongslagning  og 
Blæsen  paa  Trompeter  lægges  Barnet  i  en  Krukke,  hvor  det  da  ende- 
ligt dør.  Et  nyt  Barn  bliver  Dalai-Lama,  og  Historien  gjentager  sig 
paa  ny.  —  I  le  og  tvivle  om  Sandheden  af  mine  Ord,  og  dog  for- 
holder det  sig  saaledes :  Tibet  regjeres  af  Præsterne  og  ikke  af  Dalai- 
Lama.  Men  Lamaerne  ere  helt  besynderlige  Folk,  de  arbejde  ikke,  de 
dyrke  ikke  Markerne,  men  befatte  sig  kun  med  at  bede,  spise  og  sove, 

ganske  som  de  franske  Missionærer  i  Kina.  Lamaerne  taale  ingen 
Europæer  i  deres  Land.  De  spærre  endog  med  Magt  Grænsen  for 
enhver  Gæst.  Min  Kollega  i  Lassa  er  en  stakkels  Mand;  han  har 
ingen  Magt  over  Buddhisterne  og  bliver  behandlet  ligesom  en  Last- 
drager af  dem. 

Jeg  selv  sendte  for  et  Aars  Tid  siden  en  Mandarin  til  Lassa, 
for  at  han  skulde  Lage  gjennem  Tibet  til  Indien  og  derfra  rejse  til 
Europa.  Lamaerne,  som  havde  faaet  nys  om  Rejsens  Hensigt  og 
Maal,  opholdt  ham  i  Batang.  Han  ventede  i  tre  Maaneder  forgjæves 
paa,  at  de  skulde  give  efter,  og  maatte  endeligt  beslutte  sig  til  at 
gaa  til  Indien  over  Yii-nan. 

Min  Magt  naar  kun  til  Batang.  Saa  langt  vil  jeg  medgive 
Eder  tre  Mandariner  og  30  Soldater  som  Eskorte.  Hvis  Ambanen  af 
Lassa  har  sendt  Soldater  til  Batang,  vil  det  maaske  lykkes  Eder  under 
denne  Beskyttelse  at  komme  til  Lassa;  har  han  ikke  gjort  dette,  saa 
maa  I  kke  tænke  paa  at  udføre  det  umulige.« 

Tatargeneralen,  der  stod  langt  under  Gouvernøren  i  aandelig 
Henseende,  sekunderede  kun  Fortællingen  ved  stadigt  at  nikke  sam- 
stemmende med  Hovedet;  Tinkum-pao  førte  Ordet  alene  paa  en  venlig 
Maade,  der  næsten  vakte  Tillid. 

Gouvernøren  gav  os  et  højtideligt  Løfte  om  at  sende  Stats- 
kourerer  saa  vel  til  Peking  som  til  Lassa  for  at  underrette  baade 
Regjeringen  og  den  tibetanske  Amban  om  vor  Beslutning  at  rejse  til 
Lassa.  Grev  Széchenyi  benyttede  denne  Lejlighed  til  at  sende  Skrivelser 
til  Tsungli-yamen  og  til  vort  Fædrelands  Repræsentant  i  Peking,  hvori 
han  bad  om  Understøttelse  for  sine  Planer. 

Efter  en  Times  interessant  Samtale  brød  de  Herrer  op  efter 
først  at  have  indbudt  os  til  en  Diner  den  7de  Oktober.  Som  vi  senere 
erfarede,  blev  der  fra  allerhøjeste  Side  givet  Stadens  Øvrighed  en  an- 
set Embedsmand  som  Hjælper  ved  Forberedelserne  til  Festmaaltidet, 
der  skulde  afholdes  den  nævnte  Dag  Klokken  12  Middag.  Hele  Byen 
var  i  Bevægelse.  Alle  Delikatessehandlere  maatte  aflevere  Fortegnelser 
over  deres  bedste  Varer  til  Stadens  Fædre,  alle  Kroge  bleve  gjen- 
nemsøgte  for  om  muligt  at  kunne  skaffe  en  europæisk  Delikatesse 
til  Veje  til  os,  og  i  Magistratsbygningen  arbejdedes  der  endog 
om  Natten. 

xDagen  og  Timen  kom.  Vicekongen  sendte  sit  Kort  med  det 
Budskab,  at  han  ventede  os.  Paa  Gaden  ventede  Hundreder  af  Menne- 
sker, og  Trængselen  tiltog,  jo  nærmere  vi  kom  Huset.  En  Afdeling 
Militær,  som  dannede  Spalier  i  den  sidste  Gade,  holdt  Pøbelen  tilbage. 

Dineren  blev  serveret  i  flere  store,  luftige  Træbygninger  i  en  Tempel- 
have. Midt  i  Haven  fandtes  en  stor  Dam,  hvis  Overflade  var  be- 
dækket med  et  tykt,  dyndlignende,  grønt  Overtræk,  af  hvilket  en  lille 
Stenø  ragede  op  med  en  Pavillon.  Kineserne  holde  af  denne  grønne 
Farve  paa  Vandet.  Forgaarden  var  overfyldt  med  Mandariner  af  alle 
Rangklasser,  hvis  pragtfulde  Dragter  paa  en  sælsom  Maade  kontra- 
sterede med  vore  afslidte  Rejseklæder.  Øvrigheden,  som  havde  mod- 
taget os  ved  Indgangen,  førte  os  gjennem  nogle  Værelser  og  Gange 
og  endeligt  forbi  Dammen  til  Salonen,  hvor  Vicekongen  og  Mandschu- 
generalen  hilste  paa  os  og  anviste  os  Ærespladserne. 

En  kort  Tid  konverserede  vi  her  under  Nydelse  af  The  og  ret 
godt,  varmt  Bagværk,  hvormed  vore  Værter  personligt  opvartede  os. 
Ved  Siden  af  hørtes  Klang  af  Sølvtøj  og  Klirren  af  Porcellæn.  Tjenerne 
dækkede  det  store,  runde  Bord  i  Salonen  og  frembar  smaa  Skaaler 
med  koldt  Kjød,  der  var  skaaret  i  Tærninger,  Fisk,  Bagværk,  Gemyse, 
Frugter,  Mandler  og  Melonkjærner,  som  bleve  paa  Bordet  under  hele 
Dineren. 

Derpaa  ledsagede  Herrerne  os  til  Bords  og  bød  os  paa  cere- 
moniel Maade  Velkomstbægeret  og  Spisepindene.  Stadshattene  bleve 
ombyttede  med  sorte,  runde  Silkehuer,  Livremmene  bleve  spændte 
løsere,  og  »Tschao-tschao«en  begyndte. 

Den  ene  Ret  fulgte  efter  den  anden;  ved  den  tyvende  hørte 
jeg  op  at  tælle.  Der  maa  vel  have  været  omtrent  tredsindstyve 
Retter.  Alt,  hvad  Kina  er  i  Stand  til  at  opvise  af  pikante  Lækker- 
bidskener,  glædede  i  Førstningen  Smagens,  senere  kun  Synets  Sands. 
Tilberedningen  af  Maden  var  saa  delikat ,  at  jeg  af  et  Fad  med 
Hajfiskefinner,  der  svømmede  i  Olie,   formaaede  at  tage  tre  Portioner. 

Medens  Kineserne  drak  Risvin.  blev  der  for  hver  af  os  Euro- 
pæere serveret  en  Flaske  Kirsebærbrændevin,  som  Vicekongen  havde 
faaet  opstøvet  hos  en  eller  anden  handlende. 

Ved  Æresbordet  sad  de  to  Mandariner,  vi  tre  Europæere  og 
vor  Tolk  Sin ,  altsaa  sex  Personer.  Vi  bleve  betjente  af  over  tred- 
sindstyve Tjenere.  I  Sidelokalerne  spiste  de  andre  Mandariner,  ialt 
circa  200  Personer,   som  bleve  betjente  af  600  Lakajer. 

Vicekongen  talte  meget  og  lod  sig  fortælle,  hvorledes  det 
ungarske  Musæum  saa  ud,  hvilke  Skatte  det  indeholdt,  og  hvilke  de 
mest  værdifulde  Gjenstande  vare,  som  fandtes  der.  Han  lagde  over- 
hovedet mere  videnskabelig  Sands  for  Dagen,  end  vi  havde  været  vante 
til  at  finde  hos  Kineserne.  Saaledes  beskrev  han  ikke  alene  Guld- 
minerne i  Tibet  og  Nephritgruberne  i  Ava,  men  ogsaa  Jern-,  Kobber- 

og  Blybjergværkerne  i  Kina.  Dog  lagde  han  her  særlig  Vægt  paa 
Bekostningen  ved  Indvindingen  af  Metallerne.  Derpaa  omtalte  han  et 
Arsenal,  som  endnu  for  kort  Tid  siden  havde  været  i  Virksomhed  i 
Tsching-tu-fu.  Han  havde  imidlertid  maattet  indstille  Arbejderne, 
hvad  der  gjorde  ham  meget  ondt.  Vi  vidste  for  øvrigt  meget  godt, 
at  alle  de  Piecer,  som  vare  tilvirkede  i  denne  Fabrik,  vare  sprungne 
ved  det  første  Skud.  Desuagtet  spurgte  Grev  Széchenyi  om  Grunden 
til,    at  Arsenalet   var   bleven   lukket.      Gouvernøren   gik   let  hen  over 


Fig.  152.      Kinesiske  romersk-katholske  Præster  og  Nonner. 

Spørgsmaalet  og  talte  paa  en  elskværdig  Maade  om  den  smukke  Have, 
hvori  vi  spiste,  om  at  hans  Forgænger  havde  anlagt  den,  at  Kokken 
var  et  ubehændigt  Menneske,  at  Stadens  Klima  fremkaldte  mange 
Sygdomme  o.  s.  v. 

Grev  Széchenyi  fortalte  Herrerne  om,  hvor  hurtigt  man  kan 
rejse  i  Europa,  om  Jernbaner,  Telegrafer  og  lignende  Vidundere. 
Generalen  talte  kun  lidt  og  bekræftede  blot  Vicekongens  Udsagn;  men 
pludseligt  spurgte  han  mig,  om  det  ogsaa  var  sandt,  at  Jorden  drejede 
sig,  og  om  hvor  længe  den  var  om  at  dreje  sig  en  Gang  om  sig  selv; 
han  undrede  sig  meget  over  den  korte  Tid,  den  behøvede  dertil. 

Saaledes  gik  Tiden  ret  hurtigt  under  Spisen,  Drikken  og  Pas- 
siaren. Vi  havde  allerede  siddet  tre  og  en  halv  Time  til  Bords. 
Endeligt  blev  Risen  baaren  frem,  og  hermed  syntes  Slutningen  af 
Dineren  at  være  forestaaende. 

Paa  Øvrighedens  særlige  Foranstaltning  fulgte  endnu  derefter 
nogle  Fade  med  Frugt  og  Bagværk  —  med  særligt  Hensyn  til  euro- 
pæisk Skik.  Hermed  endte  dette  Gæstebud,  der  var  en  kinesisk  Gar- 
gantua  værdigt. 

De  høje  Herrer  ledsagede  os  til  Havens  Hovedportal,  hvor 
Magistraten,  der  glødede  af  Tilfredshed  over  sit  vel  lykkede  Mester- 
stykke og  af  Samschu,  overtog  Ledsagelsen  og  førte  os  til  Hestene. 
der  stod  i  Beredskab.  Vi  besteg  dem  og  foretog  et  Spadsereridt 
gjennem  Byen,  paa  hvilken  Tur  vi  bleve  insulterede  med  alle  op- 
tænkelige Skældsord  af  Mandschusoldaterne  i  Generalens  Trop.  Mon 
dette  ogsaa  hører  med  til  en  kinesisk  Gaiadiner? 

Under  vort  tre  Dages  Ophold  i  Provinsen  Stse-tschuen  lod 
Vejrliget  meget  tilbage  at  ønske.  Navnlig  syntes  Solen  med  Begyn- 
delsen af  Oktober  at  have  taget  Afsked  med  den  vandrige  Slette,  der 
laa  indhyllet  i  tykke  Taager.  Hver  Morgen  faldt  der  en  fin  Støvregn 
fra  de  lavt  liggende  Skyer,  som  først  ophørte  henimod  Klokken  0. 
Atmosfærens  Fugtighed  naaeele  en  saadan  Grad,  at  alle  Klæder  og 
Gjenstande  af  Læder  paa  faa  Dage  vare  bedækkede  med  et  tykt  Lag 
Skimmel.  Hvis  jeg  ikke  heldigvis  strax  efter  vor  Ankomst,  da  Himlen 
endnu  ikke  var  fuldstændigt  tilsløret,  og  ved  at  benytte  de  lange 
Nætter  havde  faaet  gjort  to  Observationer,  maatte  jeg  senere  aldeles 
have  givet  Afkald  paa  at  bestemme  Tsching-tu-fus  Længde   og  Brede. 

Vi  havde  allerede  vandret  gjennem  alle  Byens  Gader,  beset 
de  mærkværdigste  Templer  og  offentlige  Bygninger,  ja  endogsaa  bi- 
vaanet  Soldaternes  Bueskydningsøvelser  paa  den  vidunderligt  smukt 
brolagte  Vold  om  Byen  og  bleve  hjertensglade,  da  vi  den  Ilte  Oktober 
fik  positiv  Meddelelse  om,  at  vi  kunde  rejse  bort  den  næste  Dag. 
Naar  alt  kom  til  alt,  vare  vi  dog  kun  høfligt  behandlede  Fanger  hos 
Embedsmændene,  som  velviseligt  regnede  Dag  og  Time  ud  for  Leve- 
ringen af  Muldyrene  for  i  god  Tid  at  kunne  give  deres  Befalinger  til 
de  nærmeste  Øvrigheder  om,  hvorledes  disse  havde  at  forholde  sig. 
Den  12te  Oktober  om  Morgenen  indfandt  de  tre  Mandariner  sig,  som 
skulde  ledsage  os  tilBatang;  det  var  unge,  muntre  og  høflige  Officerer; 
derefter  kom  Muldyrene  og  deres  Drivere.  Vi  overlod  vor  betroede 
Tjener  Kung-sche  at  pakke  Bagagen  og  flygtede  for  den  sandsefor- 
virrende  Larm,  som  ledsagede  denne  Forretning;  vi  besteg  vore  Heste 

og  sagde  et  hjerteligt  Farvel  til  Borgmesteren,  der  indtfandt  sig  efter 
Ordre  fra  Gouvernøren. 

Efter  at  vi  havde  passeret  den  sydlige  Port,  fik  vi  Øje  paa 
nogle  pragtfulde  Tempelbygninger,  som  laa,  beskyggede  af  duftende 
Træer,  paa  begge  Sider  af  den  brolagte  Vej.  Derefter  hørte  Brolæg- 
ningen op,  Vejen  svandt  fra  9  Fods  Brede  ind  til  3,  den  livlige  Færdsel 
i  Nærheden  af  Hovedstaden  forsvandt  lidt  efter  lidt,  alt  som  vi  fjær- 
nede  os  mere  og  mere,  og  til  sidst  hører  den  rejsende  Wheelbarrowens 
pibende  Lyd  kun  som  en  sagte  Klagen  langt  borte. 

Efter  et  Ridt  over  Sletten  paa  3Va  Time  opdagede  vi  de  første, 
med  Bambusplantninger  bedækkede,  lave  Høje,  som  følge  langs  med 
Østsiden  af  Vejen  indtil  Si-ho.  Vi  satte  over  Flodens  to  Arme  i 
skrøbelige  Træfartøjer  og  naaede  derpaa  efter  faa  Minuters  Forløb  den 
første  Station,  Sin-tsing-shien. 

Byen  ligger  vidunderligt  smukt.  Medens  den  sydlige  Mur 
støder  op  til  de  grønne,  havelignencle  Skraaninger  af  et  med  yppig 
Skov  bedækket  Højdedrag,  udbreder  den  store  Slette  sig  imod  Nord  i 
sin  tilsyneladende  Umaalelighed  over  hele  Horisonten.  Den  næste 
Dag  rejste  vi  endnu  paa  Sletten,  der  stiger  jævnt,  og  som  ophører 
ved  Byen  Tschjong-tschou,  for  derefter  at  vende  os  mod  Sydvest  ind 
i  Bjergene.  Fem  Li  Syd  for  den  omtalte  By  fører  Vejen  til  en  Bro 
over  Tung-ho,  som  vist  nok  kan  regnes  for  et  af  de  smukkeste  Byg- 
ningsværker i  hele  Riget.  Det  er  en  solid,  massiv  Stenbygning  med 
15  spidsbueform  ede  Aabninger,  der  ere  høje  nok  til  at  tillade  Gjennem- 
gang  af  Baade  med  Mast.  Brodækket,  der  er  15  Skridt  bredt  og  320 
Skridt  langt,  er  sammenføjet  af  Kvadersten;  det  har  en  svag,  bue- 
formet Krumning  og  hæver  sig  54  Fod  over  Vandspejlet.  Paa  Midten 
af  Broen  findes  en  Sten-Rotunde,  der  bæres  af  6  Stenpiller,  og  som 
er  bygget  i  en  lignende  Stil   som  Portalerne  ved  begge  Broens  Ender. 

Det  gjennembrudte  Stengelænder  af  4a/2  Fods  Højde  afgav  et 
glimrende  Vidnesbyrd  om  de  kinesiske  Stenhuggeres  Kunstfærdighed. 
Brodækket  er  saa  rummeligt,  at  der  kan  afholdes  store  Markeder  clerpaa. 

Tung-ho  er  her  kun  Foreningsstedet  for  talrige  og  vandrige 
Bjergelve,  der  mødes  straaleformigt  og  udspringe  i  Ta-uong-tins  Høj- 
bjerge. Ikke  desto  mindre  har  Floden  en  Brede  af  over  100  Skridt 
og  en  betydelig  Dybde  ,  saa  at  den  er  sejlbar  selv  for  større  Baade. 
Baadene  færdes  saa  vel  herfra  som  fra  Tsching-tu-fu  regelmæssigt 
over  Kia-tung-fu  indtil  Sui-fu  ved  Yang-tse-kiang,  ligesom  ogsaa  paa 
den  sidst  nævnte  Flod  baade  opad  og  nedad  indtil  Kysten  af  det  øst- 
kinesiske Hav. 

Det  smukke  Billede  af  den  imponerende  Bro  bliver  yderligere 
forskjønnet  ved  de  maleriske  Omgivelser.  Hinsides  Floden  hæver  en 
slank  Pagode  sig  op  over  en  sirlig  Tempelbygning  paa  en  yndig, 
skovbevoxet  Høj;  i  Baggrunden  i  det  fjærne  se  vi  allerede  i  den  rene 
Bjergluft  den  takkede  Ryg  af  en  mægtig  Bjergkjæde,  hvis  blaagrønne 
Skrænter  falde  stejlt  ned  i  Dybden.  Jorden  paa  begge  Sider  af  Vejen, 
der  stiger  jævnt  men  vedholdende,  er  dyrket  med  Ris,  og  de  over- 
svømmede Marker  blinke  ligesom  flydende  Sølv  frem  mellem  de  smaa 
Skovstrækninger  af  Gran,  Fyr  og  Eg.  Naar  man  kommer  ind  i  Høj- 
landet, bliver  Vejen  vel  igjen  brolagt  med  store,  runde  Sten,  men 
Hestene  tabte  deres  Sikkerhed,  styrtede  og  snublede  hvert  Øjeblik,  saa 
at  vi  bleve  nødte  til  at  vandre  til  Fods.  Kun  Muldyrene  og  Last- 
dragerne bevarede  ogsaa  paa  disse  Veje  deres  sædvanlige  Sikkerhed. 

Vejen  gaar  paa  en  bred  Ryg,  der  gjennemgaaende  er  dyrket 
med  Ris  og  Majs,  og  forlader  først  denne  nogle  Li  før  Byen  Min-san- 
shien,  der  ligger  i  en  romantisk  Dalkjedel. 

Medens  Egnen  mellem  Tschjong-tschou  og  Min-san-shien  be- 
holder en  plateauagtig  Karakter,  og  samtlige  Rygge  falde  fladt  og 
bredt  af  mod  de  90 — 120  Fod  dybt  indskaarne  Vandlinier,  forandrer 
Landskabet  sig  nu  med  et  Slag.  De  runde  Former  forsvinde,  Højde- 
linierne blive  mere  kantede,  Bjergskraaningerne  mere  stejle.  Med  hver 
følgende  Nattestation  komme  vi  op  i  en  større  absolut  Højde;  vi  be- 
stige nemlig  Østranclen  af  det  mægtige,  tibetanske  Højland,  langs  hvis 
Fod  vi  for  nogle  Maaneder  siden  rejste  mod  Syd. 

Sønden  for  Min-san-shien  passerede  vi  nok  en  lavere  Saddel 
og  naaede  ind  i  Ya-hos  Floddal,  hvis  skummende  Vande  vi  satte  over 
i  smaa  Baade  udenfor  Byen  Ya-tschou-fu. 

Ved  Sammenflydningen  af  flere  vandrige  Bifloder,  som  strømme 
til  fra  Højbjergene  fra  Nord,  Vest  og  Syd,  faar  YTa-ho  ved  Ya-tschou-fu 
en  Brede  af  100  Skridt  og  en  Dybde  af  over  9  Fod.  Flodens  rivende 
Strøm  vanskeliggjør  Sejladsen  til  Kiatin-fu  saa  meget,  at  alle  Varer, 
navnligt  i  Retning  opad  Floden,  blive  befordrede  af  Lastdragere. 

Ya-tschou-fu,  en  større  By  med  3000  Huse  og  circa  50000 
Indbyggere  er  en  vigtig  Plads  for  Handelen  paa  Tibet.  The  og  Tobak 
ligge  i  uhyre  Kvantiteter  i  de  rige  Kjøbmæncls  Magasiner  for  at  blive 
exporterede  til  Lassa,  og  hver  Dag  bryde  Hundreder  af  Dragere  op 
med  centnertunge  Byrder  for  at  tiltræde  den  besværlige  Vandring  mod 
Vest,  Kulierne  benytte  her  ikke  mere  de  Bærestænger,  som  ellers  be- 
nyttes i  Central-Kina  til  Transporten  af  deres  Byrder,  men  derimod 
hensigtsmæssigt  konstruerede  Træstilladser,  hvorpaa  Thepakkerre  blive 

stablede  og  fastbundne,  og  som  blive  baarne  paa  Ryggen  ligesom 
Tornistre.  En  Rejsestok  af  Form  som  en  dygtig  Ziegenhainer,  hvis 
stærkere  Ende  er  beslaaet  med  en  spids  Dupsko,  tjener  disse  Folk  til 
Understøttelse  for  den  tunge  Byrde,  naar  de  udmattede  blive  staaende 
og  med  Haanden  tørre  Sveden  af  deres  ængstligt  og  uroligt  udseende 
Øjne.  Det  lyder  næsten  utroligt,  og  dog  er  det  en  Kendsgjerning, 
at  den  hele,  lange  Vej  indtil  Ta-tsien-lu  over  det  hele  ofte  er  saa  gjen- 


Fig.  153.    Bro  ved  Tschjong-tschou. 

nemhullet  af  de  lange  Spidser  paa  disse  Stokke,  at  jeg  paa  mange 
Steder  kunde  tælle  30—40  saadanne  Spor,  der  sluttede  sig  tæt  til 
hverandre. 

Fra  Ya-tschou-fu  kan  man  komme  til  Ta-tsien-lu  ad  to  Veje. 
Den  ene  gaar  i  næsten  lige,  vestlig  Retning  over  Højbjergene  til 
Lou-ting-kjao,  men  bliver  paa  Grund  af  den  slette  Beskaffenhed  kun 
benyttet  af  saadanne  Fodgængere,  der  ikke  føre  Bagage  med  sig.  Den 
anden  Vej,  paa  hvilken  vi  slog  ind,  vender  sig  strax  ved  Stadens 
Sydport    mod  Sydvest    ned    i    en   kløftlignende  Sidedal    til   Ya-ho    og 

liolder  sig  stadigt  paa  den  stejle  Skrænt  i  en  relativ  Højde  af  120 — 150 
Fod  over  den  lille  Biflod. 

Trods  de  talrige  Smaaskove  tillader  Vejens  heldige  Beliggenhed 
overalt  et  tilstrækkeligt  Overblik  over  Terrænforholdene,  som  i  Syd 
og  Sydvest  hæve  sig  til  det  mægtige  Vandskæl  mellem  Ya-ho  og 
Lu-ho  (eller  Tatu-ho). 

I  den  lille  By  Lin-tschin-shien  fik  vi  et  lille  Indblik  i  Kinas 
Jernindustri.  Jernet  bliver  indvundet  i  de  nærliggende  Bjerge  som  righoldig 
Magnetjernsten,  derpaa  smeltet,  overfladisk  befriet  for  Slakker  og 
slutteligt  navnlig  forarbejdet  til  Støbejerns  Kogekar.  Som  Smedejern 
anvendes  det  af  de  talrige  Smede  i  Omegnen  til  Hestesko,  Søm  og 
endelig  til  Bærekjæder,  som  vi  senere  hen  skulle  lære  at  kjende  ved 
Omtalen  af  Konstruktionen  af  Kjædebroer.  De  omtalte  Kogekar  og 
Hesteskoene  expederes  til  alle  Egne  i  clet  vestlige  og  sydlige  Kina. 
Vore  egne  Heste  forbrugte  ikke  blot  et  forfærdeligt  Antal  Sko  paa  de 
elendige  Veje,  men  bleve  strax  lamme,  hvis  de  maatte  gaa  blot  nogle 
Timer  paa  de  ujævne  Stene. 

Bjerglandskabernes  Beboere  forebygge  slige  Kalamiteter,  idet 
de  slet  ikke  beslaa  deres  Heste,  og  det  er  mærkværdigt,  hvor  ud- 
holdende de  tibetanske  Heste  forstaa  at  overvinde  alle  Terrænbe- 
sværligheder. 

Med  det  9300  Fod  høje  Pas  Ta-hsian-ling  befandt  vi  os  paa 
Vandskællet;  Vejen  fører  herfra  i  yderst  vanskelige  Serpentiner  ned 
til  Byen  Tsing-tschi-shien.  som  set  ovenfra  synes  at  ligge  i  en  bred 
Dalslette,  men  som  i  Virkeligheden  er  bygget  paa  en  kolossal  Jord- 
vold, hvis  stejle  Skraaninger  af  150  Fods  Højde  falde  ned  mod  den 
snævre  Sidedal.  Stadens  Omegn  og  selv  Skrænterne  paa  de  fjærnere 
Bjerge  ere  aldeles  skovløse. 

Vi  tog  i  Tsing-tschi-shien  ind  i  en  nybygget  Kun-kvan,  i  hvis 
Lokaler  der  strax  udspandt  sig  en  lille  Bataille  mellem  Kung-sche  og 
nogle  Tjenere  angaaende  Valget  af  Sengesteder,  som  for  saa  vidt 
endte  temmelig  ulykkeligt,  som  Kung-sche,  der  følte  sig  fornærmet 
ved  Afgjørelsen  af  dette  vigtige  Spørgsrnaal ,  opsagde  sin  Tjeneste. 
Ogsaa  vor  Tolk  Sin  lod  af  og  til  Ord  falde  om,  hvor  tungt  det  vilde 
falde  ham,  naar  hans  kontraktmæssige  Tjenestetid  nu  snart  var  forbi, 
at  forlade  os.  Disse  vare  de  to  eneste  Kinesere,  for  hvem  vi  nogen- 
lunde kunde  gjøre  os  forstaaelige,  og  naar  de  forlod  os,  vilde  vi  staa 
raadvilde  midt  i  en  fjendtlig  sindet  Befolkning.  Det  var  tunge  Uvejrs- 
skyer, der  samlede  sig  over  vore  Rejseplaner;  i  Ta-tsien-lu  skulde 
det  brvde  løs. 

Den  næste  Morgen  steg  vi  over  den  5480  Fod  høje  Bjerg- 
saddel San-hsian-ling  og  naaede  efter  en  tre  Timers  Marsch  den 
venligt  beliggende  Landsby  Y-tou-tschang  og  hermed  Tu-jung-hos 
Dal,  en  Bjergflod  med  et  meget  stærkt  Fald,  hvor  den  smalle  Vej 
paa  Kanten  af  den  venstre  skraanende  Bred  frembød  lignende  Hin- 
dringer for  den  rejsende,  som  Klipperne  i  Havet  for  Sømanden.  Dens 
Brede  er  saa  ringe,  at  Muldyrene  ofte  kun  med  den  største  Forsig- 
tighed kunne  passere  de  svimlende  Steder.  Dagen  forløb  heller  ikke 
uden  Uheld.  Først  styrtede  et  Muldyr  ned  fra  Højden  og  bragte  sin 
Bepakning,  nogle  Kister  med  Instrumenter,  i  den  største  Fare  for  at 
blive  opslugte  af  Vildbækken.  Kung-sche,  som  fulgte  Karavanen  i  en 
Bærestol,  saa  Ulykken  og  udstødte  et  Angstskrig,  hvorved  den  første 
Bærer  blev  saa  forskrækket,  at  han  faldt  om.  Bærestolen  rullede 
med  Lynets  Hurtighed  ned  ad  den  stejle  Skraaning.  Kung-sche  havde 
Aandsnærværelse  nok  til  at  klamre  sig  fast  til  et  Træ  for  ikke  at 
dele  Skæbne  med  Bærestolen,  der  rystedes  saaledes  i  sine  Grundvolde, 
at  den  blev  ubrugelig  paa  vor  videre  Marsch.  Kung-sche  slap  med 
nogle  Afskrabninger  af  Huden,  som  imidlertid  tyngede  hans  Hjerte 
mindre  end  den  trøstesløse  Tanke,  at  han  nu  maatte  bestige  det 
9000  Fod  høje  Bjerg  Fi-lung-kvan  til  Fods.  Det  var  heller  ikke  saa 
lille  en  Opgave. 

Den  med  runde  Stene  brolagte  Vej  gaar  først  paa  den  venstre, 
skraanende  Flodbred  og  dernæst  opad  i  selve  Flodsengen.  Den  sidste, 
stejle  Væg  bliver  overvundet  ved  flere  Serpentiner.  Paa  Saddelen 
ligger  der  et  Hus,  og  ved  Siden  deraf  findes  en  brøstfældig  Træport, 
hvoraf  Passet  har  Navn.     Kvan  betyder  nemlig  en  Port. 

Efterat  vi  lykkeligt  havde  overstaaet  denne  besværlige  Tur, 
fik  vi  her  fra  paa  Forhaand  et  Begreb  om,  hvad  der  nu  skulde  følge. 
Indhyllede  i  Taageskyer  hævede  Klippekæmperne  sig  foran  os  til  en 
svimlende  Højde.  Tinderne  vare  usynlige;  kun  hist  og  her  skimtede 
vi  gjennem  Taagemasserne  et  uklart  Omrids,  som  vi  først  antog 
for  en  Regnsky ,  men  som  senere  forvandlede  sig  til  Skraaningen 
af  en  kullet  Klippespids,  hvis  Revner  og  Indskæringer  vare  udfyldte 
med  Sne. 

Som  vort  Følge  fortalte,  hændes  det  kun  sjældent,  at  man 
fra  Fi-lung-kvan  kan  overse  det  foran  liggende  Terræn.  I  Alminde- 
lighed ligge  Højderne  skjulte  i  et  Hav  af  Skyer. 

Ad  nogle  stejle  Serpentiner  kom  vi  op  til  en  Landsby  Hoa- 
ling-pu,  General  Lins  Stabskvarter. 

Xeppe  vare  vi  komne  ind  i  vor  Bolig,  et  Tempel,  der  laa 
midt  i  Landsbyen,  førend  vi  fik  Besøg  af  den  fortjente  Feltherre,  om 
hvis  anerkjendte  Heltemod  et  Dusin  Ar  aflægge  et  berømmeligt 
Vidnesbyrd.  Lin  var  en  sympathetisk  Skikkelse  og  var  Venligheden 
selv;  selv  hvis  vi  ikke  senere  havde  faaet  Lejlighed  til  at  erfare,  i 
hvilken  Grad  han  besad  den  Kunst  at  mægle  og  berolige,  vilde  man 
dog  let  have  gjættet  denne  Egenskab  af  hans  glimrende  sorte  Øjnes 
godmodige  Blinken. 


a  >     <*s 


154.     Uheld  paa  Rejsen  til  Hoa-ling-pu. 

Lin  meddelte  os,  at  han  af  Vicekongen  over  Provinsen  Stse- 
tschuen  havde  faaet  det  Hverv  at  overtage  Overbefalingen  over  vor 
Eskorte,  og  at  han  allerede  den  følgende  Dag  vilde  forlade  Hoa-ling-pu 
sammen  med  os.  Han  ventede  os  næste  Morgen  ved  Udgangen  af 
Byen  med  omtrent  30  Mand  af  sine  egne  Soldater  og  begyndte  strax 
en  fortrolig  Samtale  med  os;  enclskjøndt  det  blev  ham  forklaret,  at 
vi  ikke  forstod  ham,  holdt  han  dog  ikke  inde  med  sin  Veltalenhed, 
han  talede  videre  —  to  hele  Maaneder  igjennem  —  og  opnaaede  endeligt 

ved  sin  Konsekvens,  at  vore  Kundskaber  i  det  kinesiske  Sprog  voxede 
betydeligt. 

Nedstigningen  til  Tatu-hos  Dal  er  30  Li  lang;  endelig  naaede 
vi   Landsbyen   Lang-tje   og    dermed   den  venstre  Bred    af   den    vand- 


rige Flod. 


Tatu-ho  har  sit  Udspring  langt  Norden  for  Ta-tsien-lus  omtrent 
under  den  34te  Bredegrad  i  de  tibetanske  Højlande,  berører  de  tibe- 
tanske Landsbyer  Schang-apa,  Tschung-apa  og  Hsia-apa  og  danner  saa- 
ledes  den  vestlige  Grænse  af  Fyrstendømmet  Somo,  som  bliver  regjeret 


155.     Tibetanske  Industriprodukter. 

a.  Buddha-Statue  af  Messing;    b.  Sværdskede;    c.  Klinge;    d.  Staalfyrtoj ;    e.  Tobakspung;   f.  Bedecylinder; 
g.  Tobakspibe;    h.  Fingerringe;    i.  Ainuletkapsel  af  Guld.  besat  med  Ædelstene;    k.  Rosenkrands 

af  tre  Brødre,  som  residere  i  Somo,  Sunkon  og  Tamba.  Den  sydlige 
Omegn  af  Staden  Somo  skal  efter  Pater  Aloisius  Gni-ens  Udsagn 
være  trøstesløs.  Han  saa  der  hverken  Mennesker  eller  Dyr,  hverken 
Træer  eller  Planter,  hverken  Kilder  eller  Jord;  kun  Klipper  og 
Rullesten. 

Sønden  for  Ko-rh-tan-ssu,  ved  hvilken  By  Somo-ho  som  Fyr- 
stendømmets Sydgrænse  falder  i  Tatu-ho,  hæve  Højderne  paa  den 
østlige  Side  af  Dalen  sig  til  det  med  evig  Sne  bedækkede  Bjerg 
Melto-san   som   en  uoverstigelig  Mur   mellem   Kineserne,    der  i   Byen 

Mong-kong-ting  blive  regjerede  af  en  kejserlig  Embedsmand,  og 
»Barbarerne« ,  som  beherske  hele  Tatu-hos  øvre  Løb.  Det  lille 
tibetanske  Gebet  Mupin,  Syd  for  Mong-kong-ting,  er  ogsaa  værd  at 
omtale;  det  bliver  ganske  vist  regjeret  af  en  egen  Fyrste,  som  imid- 
lertid ganske  staar  under  Vicekongen  af  Stse-tschuens  Herredømme. 
Indtil  for  kort  Tid  siden  fandtes  der  i  Byen  Mupin  et  katholsk  Semi- 
narium for  de  kinesiske  Ynglinge,  som  vilde  vie  sig  til  det  gejstlige 
Kald.  Pladsens  afsides  Beliggenhed  og  Tomhed  voldte  imidlertid 
Lederen  af  det  theologiske  Fakultet  saadanne  Besværligheder,  at 
Biskoppen  af  Ta-tsien-lu  ophævede  Skolen. 

Idet  Tatu-ho  nøjagtigt  beholder  sin  Retning,  strømmer  den 
med  rivende  Fart  gjennem  en  snever  Dal  fra  Nord  til  Syd.  De  talrige 
Revner  og  Indskæringer  i  de  stejle  Bjergskrænter  ende  i  smaa  vifte- 
formige  Volde,  som  ere  dyrkede  med  Ris,  Kauleang  og  Boghvede.. 

Omtrent  71  %  Mil  Syd  for  Leng-tje  vender  Tatu-ho  sig  under 
Navn  af  Lu-ho  mod  Øst  og  falder,  efter  at  have  optaget  Ya-ho,  ved 
Kiatin-fu  i  Si-ho,  som  her  antager  Navnet  Min-kiang. 

Leng-tje  ligger  i  en  frugtbar  Dal  paa  Flodens  venstre  Bred, 
beskygget  af  talrige  Tsu-tse-  og  Pæretræer  med  prægtige  Frugter. 
Vejen  snor  sig  Nord  for  Landsbyen  op  ad  Bjergskraaningen  og  holder 
sig  i  sine  mange  Slyngninger  stadig  300 — 600  Fod  over  Vandet.  End- 
skjøndt  den  kun  er  meget  smal,  er  den  dog  bedre  at  passere  end 
forhen,  fordi  den  ikke  er  belagt  med  Sten. 

I  Lou-ting-kjao  ventede  os  en  behagelig  Overraskelse.  Trætte 
og  udmattede  naaede  vi  denne  Handelsflække  ved  Solnedgang.  Baade 
Mennesker  og  Dyr  indaandede  med  inderligt  Velbehag  den  friske  Luft- 
strømning fra  Snebjergene  i  Vest.  Ved  det  første  Hus  stod  der  en 
Kineser,  som  i  sin  højre  Haand  svingede  et  stort,  rødt  Visitkort,  og 
som  venligt  hilsende  faldt  paa  Knæ,  da  han  fik  Øje  paa  os.  Vi 
troede,  at  det  var  en  af  Borgmesterens  Tjenere  og  fulgte  ham.  Han 
førte  os  til  et  hyggeligt  Gæstgiversted,  der  efter  al  Rimelighed  var  det 
bedste  i  Byen. 

Allerede  medens  vi  vandrede  i  Gaderne,  forekom  det  mig,  som 
om  Lou-ting-kjao  slet  ikke  var  nogen  kinesisk  By,  Folk  raabte  ikke, 
de  trængte  sig  ikke  sammen  om  os  i  ubetvingelig  Nysgjerrighed ,  de 
forhaanede  os  ikke,  saaledes  som  Kineserne  ellers  havde  for  Skik. 
Det  var  ligesom,  om  vi  paa  en  Gang  vare  komne  til  en  Civilisationens 
Oase  midt  i  den  store  Ørken  af  kinesisk  Utaalsomhed  og  Paatrængenhed. 
Da  vi  nu  endogsaa  strax  ved  Indtrædelsen  i  Gæstgiverstedet  fandt  et 
dækket  Bord,  hvorpaa  der  fandtes  en  dejlig,  stegt  Høne  samt  et  friskt, 

duftende  Brød  og  endelig  to  Flasker  Vin,  stod  vi  maalløse  foran  de 
nu  virkeliggjorte  Ønsker,  som  vor  Længsel  havde  fremkaldt  i  de  lange 
Maaneder,  der  havde  været  fulde  af  Savn. 

Det  varede  ikke  længe,  førend  Troldmanden  viste  sig  i  Skikkelse 
af  en  i  kinesisk  Dragt  klædt  Landsmand.  Saaledes  bleve  vi  i  al 
Fald  hilste  af  Pater  Careau,  en  fransk  Missionær,  der  ligesaa  vel 
som  vi  under  sin  Afsondrethed  fra  al  Civilisation  havde  lært  at  be- 
tragte enhver  Europæer  som  Landsmand.  Hvor  kosteligt  smagte  dog 
det  simple  Maaltid  os  i  Sammenligning  med  de  uendelige  Festmaaltider, 
som  de  kinesiske  Magthavere  i  Su-tschou  og  Tsching-tu-fu  havde 
foranstaltet  til  vor  Ære;  hvor  velgjørende  og  vækkende  forløb  ikke 
Aftentimerne,  idet  vi  ikke  behøvede  at  tage  noget  Forbehold  i 
vor  Samtale. 

Pater  Careau's  menneskevenlige  Tendens  i  Udøvelsen  af  hans 
Kald  bar  de  skjønneste  Frugter.  En  stor  Mængde  af  Beboerne  i 
Ta-tu  Dalen  ere  Kristne,  og  vi  lærte  allerede  deres  Dyder  at  kjende 
i  Lou-ting-kjao. 

Den  næste  Morgen  satte  vi  over  Tatu-ho  paa  en  Kjædebro. 
Det  var  en  forvoven  Konstruktion.  Broen  bestaar  af  13  stærke  Jern- 
kjæder,  hvoraf  de  ni  tjene  som  Underlag  for  Broen,  de  fire,  nemlig 
to  paa  hver  Side,  som  Rækværk.  De  ere  fastgjorte  paa  begge 
Bredder.  Over  Bærekjæderne  ere  der  lagt  løse  Brædder,  der  svare 
til  Broens  Brede;  de  Mellemrum,  der  dannes  ved  Bræddernes  For- 
skydning fra  Tid  til  anden,  ere  under  Tiden  saa  store,  at  man  kun 
ved  et  Spring  kan  naa  over  fra  det  ene  faste  Punkt  til  det  andet. 
Man  kan  ikke  undres  over,  at  under  saadanne  Omstændigheder  ofte 
Mennesker  og  endnu  hyppigere  Dyr  styrte  fra  Broen  ned  i  den  skum- 
mende Flod. 

Broen  svinger  ikke  alene  i  horisontal  Retning,  men  ogsaa 
ligesom  en  Kæmpegynge  fra  den  ene  Bred  til  den  anden.  Den  Aften, 
vi  kom  dertil,  fik  jeg  at  se,  hvorledes  alle  de  Mennesker,  som  netop 
befandt  sig  paa  Broen,  ligesom  paa  Kommando  kastede  sig  ned, 
klamrede  sig  til  Kjæderne  og  bleve  liggende  i  denne  Stilling,  indtil 
Svingningerne  havde  tabt  sig.  Kjædebroens  Dække  ligger  54  Fod 
over  Vandspejlet,  dens  Spændvidde  er  140,  dens  Brede  4  Skridt. 

Pater  Careau  ledsagede  os  et  lille  Stykke  og  tog  derpaa 
Afsked  med  os  paa  en  hjertelig  Maade.  Ogsaa  han  forlod  sin  Station 
for  i  nogle  Uger  at  rejse  imod  Syd  for  at  inspicere  sit  Missions- 
omraade.  Vor  Vej  gik  langs  Tatu-hos  højre  skraanende  Bred  og 
rettede  sig  ganske  efter  Faldene  i  Terrænet. 

Den  er  kun  stenlagt  paa  korte  Strækninger,  og  den  lader 
lidet  tilbage  at  ønske  med  Hensyn  til  Farbarhed,  endskjøndt  ganske 
vist  enkelte  Steder,  hvor  Vejen  er  sprængt  ud  i  de  lodrette  Klippe- 
vægge, mane  til  Forsigtighed. 

Bjergboerne  maa  forstaa  at  klatre  om  paa  Bjergene  lige  saa 
behændigt  som  Katte.  Vi  indsaa  dette  paa  Grund  af,  at  Kaktus- 
buskene, som  i  anselig  Mængde  trives  i  Klippespalterne,  vare  berøvede 
deres  Frugter.  De  langagtige  Frugter  ere  meget  yndede  paa  Grund 
af  deres  syrlige,  forfriskende  Smag,  og  Lastdrageren  sætter  ofte  sit 
Liv  paa  Spil  for  at  faa  fat  paa  dem.  Hvor  ofte  bemærkede  jeg  ikke 
udmattede  Kulier  under  en  kort  Rast  kaste  Blikket  op  til  en  util- 
gængelig Klippespalte  oppe  i  Højden,  hvor  en  lille  Kaktusskov,  over- 
fyldt med  røde  Frugter,  kun  frembød  de  kvidrende  Fugle  Lejlighed 
til  Hvile  og  Vederkvægelse. 

I  de  fladere  Egne  af  Bjergene  traf  vi  paa  enkelte  Huse,  ja 
selv  paa  smaa  Kolonier.  Husene  ere  endnu  gjennemgaaende  byggede 
i  kinesisk  Stil,  men  alt  som  Omgivelserne  blive  mere  vilde,  bliver 
ogsaa  Beboernes  Ydre  mere  vildt.  Pjaltede  i  Klædedragt,  skjødesløse 
med  Frisure  og  Legemets  Pleje  give  disse  kraftige  Skikkelser  i  de 
afsides  liggende,  tavse  Egne  god  Grund  til  alle  Slags  Betænkeligheder. 

Den  snævre  Saddel,  hvori  vi  ved  Aftentid  bøjede  ind  mod 
Vest  for  at  komme  til  Vase-kou  og  endeligt  til  Ta-tsien-lu,  fremviste 
et  vidunderligt  skjønt  Billede.  Med  en  tordenlignende  Larm  bruser 
og  syder  Vildbækken  hen  over  de  kløftede  Stene;  Kæmpebregner  og 
mørkegrønne  Mosser  bedække  Klippemurenes  Skrænter,  der  i  vexlende 
Farvetoner  rage  lodret  helt  op  i  Skyerne;  Ensomhed  og  dyb  Grav- 
stilhed hersker  overalt.  Vi  staa  foran  de  snævre  Porte  til  det  højest 
liggende  Kongerige  i  Verden,  foran  Bodyuls  Højland,  foran  Portalen 
til  det  største  Tempel,  foran  den  buddhistiske  Lamas  Land. 

Bjergtinderne  vare  under  vor  Marsch  i  Dalen  usynlige,  da 
mørkegraa  Skyer  hang  dybt  ned.  Stigningen  af  Vejen,  der  holder  sig 
paa  den  højre  Bred,  er  saa  stærk,  at  Flodens  rigelige  Vand  kun  viser 
sig  som  et  hvidt  Skum.  Fra  begge  Sider  styrte  Gletscherbække  sig 
fra  en  umaadelig  Højde  ned  i  Dalen  over  de  sparsomt  skovbevoxede 
Klippevægge.  Det  er  et  Højalpelandskab,  fuldt  af  romantiske  Til- 
lokkelser. Paa  flere  Steder  er  der  spændt  en  sælsom  Bro  over  Floden ; 
den  bestaar  af  et  stærkt  Bambusreb,  hvis  Ender  enten  ere  fastbundne 
til  store  Klippeblokke  eller  paa  anden  Maade  fastgjorte  til  Jorden. 

Xaar  man  vil  passere  en  saadan  Bro,  sætter  man  sig  paa  et 
lille  horisontalt  Sædebrædt,  som  hænger  ved  en  af  de  paa  Rebet  an- 

bragte,  forskydelige  Bambusringe  og  rutscher  derpaa  med  en  rivende 
Hurtiglied  ned  til  det  laveste  Punkt  af  det  slappe  Reb.  Ligesaa  let  som 
det  imidlertid  er  at  komme  saa  langt,  lige  saa  vanskeligt  er  det  nu  at 
naa  over  til  den  anden  Bred,  da  Passageren  maa  arbejde  sig  fremad 
med  Opbydelse  af  alle  sine  Kræfter. 

Paa  de  større  tibetanske  Floder  har  man  søgt  at  undgaa  denne 
Besværlighed  ved  altid  at  anlægge  to  saadanne  Tovbroer  ved  Siden 
af  hinanden,  som  hver  kun  kunne  befares  i  den  ene  Retning.  Den 
ene  Ende  af  Tovet  ligger  betydeligt  højere  end  den  anden,  og  det 
er  saaledes  muligt  at  naa  den  modsatte  Flodbred  uden  Afbrydelse  i 
den  korte  Fart  og  uden  særlig  Anstrengelse. 

Efter  en  sex  Timers  Marsch  kom  vi  ind  i  en  lille  Udvidning 
af  Dalen,  der  var  indfattet  af  venlige,  skovbevoxede  Højder.  Ved 
Sammenstødet  af  to  Bjergelve  ligger  her  ret  romantisk  den  nette,  aabne 
lille  By  Ta-tsien-lu.  Husene  gjøre  ikke  alene  paa  Afstand  et  gunstigt 
Indtryk,  men  vise  sig  ogsaa  i  Nærheden  at  være  sirlige,  forholdsvis 
renlige  Træ-  og  Stenbygninger. 

Det  første  Hus  i  Ta-tsien-lu  er  en  Toldbod.  Med  et  dybt 
Buk  traadte  den  kinesiske  Embedsmand  ud  af  sit  Bureau,  men  lod  os 
uhindret  passere.  Hele  Byens  Befolkning  var  paa  Benene.  Da  vi  paa 
den  gamle  Træbro  passerede  Floden,  der  deler  Ta-tsien-lu  i  to  Halv- 
dele, blev  Trængselen  saa  stærk,  at  det  kostede  megen  Umage  at 
komme  videre.  Det  var  et  ejendommeligt  Skue.  For  første  Gang  saa 
vi  nu  de  brogede  Typer  paa  Tibetanere  i  maleriske  Grupper,  og  jeg 
maa  tilstaa,  at  jeg  blev  henrykt  derover.  Disse  Folk  vare  komne  fra 
deres  Hjemstavns  høje  Bjerge  og  vilde  Kløfter  for  at  se  os  Europæere. 
Ikke  alene  ved  deres  imponerende  Fremtræden,  men  ogsaa  ved  deres 
Rolighed  og  Haandhævelse  af  en  mønsterværdig  Orden  dannede  de 
en  skarp  Kontrast  til  den  skrigende  og  larmende  Bybefolkning. 

Disse  robuste,  muskuløse  Skikkelser  med  deres  vejrslagne, 
furede,  magre,  alvorlige  Ansigter  vare  altsaa  de  »vilde«,  som  Kineserne 
kalde  dem!  I  deres  sorte,  dybt  liggende  Øjne,  omgivne  af  en  vild 
Skov  af  uplejede  Haar,  brændte  den  religiøse  Fanatismes  uhyggelige  Ild. 

Naar  man  endnu  vil  forestille  sig  den  rødbrune  Klædning, 
enten  i  Form  af  et  langt,  folderigt  Gevandt,  som  bliver  holdt  fast  om 
Livet  med  et  gult  Bælte,  hvori  findes  Fyrtøj  og  Røgerekvisiter,  eller 
kastet  som  en  romersk  Toga  om  Skuldrene,  saa  at  Brystets  og  den 
højre  Arms  Broncefarve  fuldt  kommer  til  at  gjøre  sig  gjældende,  frem- 
deles i  Ørerne  de  mægtige  Kjædeled  af  Guld-  eller  Sølvsmykker,  som 
ere  oversaaede  med  Turkiser,   og  endeligt  de  gule,  høje  Læderstøvler, 

vil  man  vist  nok  indrømme,  at  det  derved  fremkaldte  Totalindtryk  kun 
kan  være  et  gunstigt. 

Mændene  ere  altid  bevæbnede.  Om  de  ogsaa  ikke  alle  ere 
udrustede  med  det  kinesiske  Luntegevær  (Tibetanerne  skyde  altid  knæ- 
lende og  paa  kortere  Afstand  med  overordentlig  Sikkerhed;,  saa  har 
dog  enhver  et  lige  tibetansk  Sværd,  der  ofte  er  forarbejdet  med  en 
beundringsværdig  Kunstfærdighed,  hængende  ved  sit  Bælte.  Heftets 
Knap  er  i  Almindelighed  smykket  med  en  stor  Koral  eller  en  værdi- 
fuld Turkis,  Skeden  rigt  udstyret  med  eiseleret  Arbejde.  De  smukkeste 
Sværd  blive  forfærdigede  i  Njarum,  en  tibetansk  Stad  ved  den  mid- 
terste Del  af  Ya-long-kiang. 

Omtrent  enhver  Tibetaner  bærer  paa  Brystet  en  Kapsel  af 
Guld,  Sølv  eller  Kobber  med  forskjellige  Besværgelsesformularer  som 
Amulet  imod  de  onde  Dæmoner.  Saadanne  Guldkapsler  ere,  navnlig 
naar  de  ere  rigeligt  smykkede  med  Turkiser,  af  betydelig  Værdi.  Ogsaa 
Kvinderne  med  deres  ravnsorte  Haar  flettet  i  to  Piske,  med  deres 
røde,  af  Sundhed  struttende  Kinder,  med  deres  folderige,  broget  farvede 
Kjoler,  som  i  Snittet  ligne  Mændenes,  med  deres  Øren-,  Hals-  og  Arm- 
ringe af  Guld,  Sølv,  Koraller  eller  Ædelstene  slog  aldeles  deres  kine- 
siske Søstre  af  Marken. 

Tibetanerne  i  Ta-tsien-lu  leve  i  god  Forstaaelse  med  de  der 
bosatte  Kinesere.  Disse  sidste  handle  med  Ædelstene,  Tobak,  The  og 
Silke  og  faa  til  Gjengæld  af  Tibetanerne  Harpixstokke,  Gevirer,  Moskus 
og  Skind. 

Byens  tibetanske  Navn  er  Tar-tse-do,  cl.  v.  s.  Foreningen  af 
de  to  Floder  Tar-kjo  (fra  Syd)  og  Tse-kjo  (fra  Vest).  Den  kinesiske 
Bybefolkning  staar  under  Befaling  af  en  højere  kinesisk  Embedsmand 
med  en  Futais  Rang;  Tibetanerne  blive  regjerede  af  deres  egen  Fyrste, 
som  dog  er  underordnet  og  skattepligtig  til  Vicekongen  af  Stse-tschuen. 
Ved  ethvert  Regentskifte  maa  den  paagældende  Prins  udnævnes  til 
regjerende  Fyrste  af  den  kinesiske  Kejser.  Alle  hans  Land  vedkom- 
mende Anordninger  og  Befalinger  fra  Peking  blive  meddelte  Folket 
gjennem  ham.  Paa  den  anden  Side  er  de  buddhistiske  Præsters  Ind- 
flydelse paa  Fyrsterne  saa  stor,  at  disse  trods  den  uindskrænkede 
Jurisdiktion  egentlig  kun  bære  Værdighedens  Insignier  uden  dog  at 
besidde  nogen  som  helst  Magt. 

Xaar  det  er  fornødent,  anordne  Fyrsterne  paa  Præsternes  Op- 
fordring Udskrivning  af  en  Milits.  Enhver  Familie  er  da  forpligtet  til 
at  stille    1 — 2   vaabendygtige  Mænd.     Denne  Art  Styrelse  af  det  tibe- 

tanske  Folk  findes  kun  indtil  Batang;  hinsides  dette  Sted  begynder 
Præsternes  egentlige  Rige. 

Futaien  lod  os  ved  en  Tjener  føre  til  Kun-kvanen,  hvor  vi 
indrettede  os  hyggeligt,  da  vi  forventede  et  længere  Ophold.  Først 
søgte  vi  de  varme  Klæder  frem,  thi  Bjergenes  Toppe  vare  allerede  be- 
klædte med  det  vinterlige  hvide  Tæppe,  og  Aftenluften  strøg  iskold 
gjennem  Fugerne  i  de  primitive  Lokaliteters  Trævægge. 

Vort  Kvarter  laa  nedenfor  et  Lamatempel.  Allerede  den  første 
Nat  forstyrrede  Præsternes  religiøse  Andagt  vor  Nattero.  Snart  trængte 
Sangenes  harmoniske  Summen  ned  til  os  fra  Templets  Galleri,  snart 
var  det  den  dumpe  Lyd  af  langtrukne  Basunfan  farer. 

Jeg  benyttede  den  følgende  Morgen  til  et  Besøg  hos  Lamaerne. 
Paa  den  lille  Højde,  hvor  Trætemplet  med  sine  dristigt  krummede 
Tage  rage  højt  op  over  Lamakasernen  og  de  andre  Udhuse,  led  jeg 
den  første  Skuffelse.  De  rødklædte  Præster  undgik  sky  den  fremmede, 
Rosenkrandsens  Kugler  gled  med  dobbelt  Hurtighed  gjennem  deres 
Fingre,  og  det  var  næppe  nok,  at  en  enkelt  af  dem  havde  et  flygtigt 
og  sky  Blik  tilovers  for  mig,  der  var  fræk  nok  til  at  betræde  deres 
Helligdom.  Jeg  nærmede  mig  først  Vaaningshusets  Port  for  muligvis 
at  slutte  Venskab  med  en  Buddhist,  men  de  Egetræs  Fløje  lukkedes, 
da  jeg  nærmede  mig,  som  om  jeg  havde  været  en  Pestsyg.  Samme 
Skæbne  overgik  mig,  da  jeg  vilde  betræde  Templet.  Jeg  havde  ikke 
andet  at  gjøre  end  at  trække  mig  tilbage.  Jeg  gik  en  anden  Vej  hjem 
og  stødte  paa  min  Spadseretur  paa  nogle  varme  Svovlkilder,  hvori 
nogle  Kineserinder  —  vidunderligt  at  sige  —  vadskede  deres  smudsige 
Linned. 

Ved  Middagstid  besøgte  vi  Missionsbiskop  Biet.  Hans  Hus 
ligger  i  den  vestlige  Ende  af  Byen  ved  Siden  af  den  anden  kinesiske 
Toldbod  og  stikker  paa  en  fordelagtig  Maacle  af  mod  Nabohusene 
ikke  alene  paa  Grund  af  den  elegante  Bygningsstil,  men  navnlig  ved 
et  smukt  Haveanlæg. 

Biskop  Biet,  en  endnu  ung  Mand,  modtog  os  med  den  elsk- 
værdige Gæstfrihed,  som  vi  overhovedet  ikke  nok  som  kunne  prise 
hos  de  franske  Præster.  Han  forestillede  os  to  til  Stede  værende 
Missionærer,  hvoraf  den  ene  til  vor  Glæde  viste  sig  at  være  den  saa 
hæderligt  bekjendte  Abbé  Desgodins.  Om  hans  Fortjenester  af  Viden- 
skaben kommer  jeg  til  at  tale  paa  et  andet  Sted;  den  næste  Dag 
lærte  vi  ham  at  kjende  som  en  sympathetisk,  aandrig  Mand,  der  for- 
stod at  krydre  Underholdningen  med  et  uudtømmeligt  Fond  af  hjerte- 
ligt Humor. 

Abbé  Desgodins  kan  vel  være  50  Aar.  Han  er  kraftigt  og 
stærkt  bygget  og  kan  trods  sit  rastløse  Vandreliv  glæde  sig  ved  et 
fortrinligt  Helbred.  Men  hans  Ansigt,  der  er  indrammet  af  et  graa- 
sprængt  fuldt  Skæg,  fortæller  en  lang  Historie  om  Farer,  Savn  og 
Besværligheder  af  alle  Slags,  som  den  fortjenstfulde  Mand  har  bestaaet 
og  overvundet.  Kjendt  af  alle  Tibetanere  og  frygtet  paa  Grund  af 
sin  Energi  er  han  flere  Gange  kun  med  Nød  og  Næppe  undsluppen 
de  Anslag,    der  vare  lagte  mod   hans  Liv.      Hvor  spændende   forstod 


Fig.  156.     Ta-tsien-lu. 

han  ikke  at  fortælle,  hvorledes  han,  efterat  han  tillige  med  en  Kollega 
var  bleven  fordreven  fra  Bonga,  lykkeligt  kom  over  en  Kjædebro,  der 
var  bragt  i  Svingning,  medens  hans  Ledsager  styrtede,  gjennemboret 
af  en  Kugle,  ned  i  Floden,  hvor  han  fandt  en  kølig  Grav.  Hans  nu- 
værende Station  Yarkalo  ligger  ved  Lan-tsan-kiangs  øvre  Løb  paa 
Grænsen  af  det  uafhængige  tibetanske  Gebet  Dtsauarung  og  er  berømt 
for  sine  storartede  Saltsaliner. 

At  vi  tilfældigvis  mødte  Abbé  Desgodins  i  Ta-tsien-lu,  skyldte 
vi  ene  den  Omstændighed,    at   han  netop  havde  tiltraadt  en  Rejse  til 

Schang-hai,  hvor  han  tænkte  at  udgive  en  tibetansk  Ordbog.  Af  det 
geografiske  Selskab  i  Paris  havde  Desgodins  for  nyligt  faaet  tilsendt 
et  prægtigt  Kronometer  og  en  Spejlsextant  som  et  Anerkjendelsesbevis 
for  hans  utrættelige  Virksomhed  som  Forsker  paa  det  naturviden- 
skabelige Omraade.  Han  var  lykkelig  over  at  have  truffet  mig,  der  kunde 
være  ham  behjælpelig  med  Raad  og  Daad  med  Hensyn  til  Benyttelsen 
af  Instrumenterne.  Hele  Timer  sad  han  ved  sit  Arbejdsbord  og  havde 
hverken  Rist  eller  Ro,  førend  han  havde  erhvervet  sig  det  fulde  Kjend- 
skab  til  Brugen  af  disse. 

Alle  Missionærerne  i  Ta-tsien-lu  stemmede  overens  i  den  An- 
skuelse, at  vi  næppe  vilde  naa  Batang,  langt  mindre  Lassa,  da  der 
allerede  fra  Lamaernes  Side  var  truffet  Forholdsregler  for  at  hindre 
ikke  alene  vor,  men  ogsaa  den  russiske  Oberst  Prschewalskis  videre 
Fremtrængen.  Biskop  Biet  meddelte  os  endvidere,  at  de  herværende 
Lamaer  hver  Dag  sendte  en  Kourer  imod  Vest  med  Forholdsregler  og 
nøjagtige  Forskrifter  om,  hvorledes  man  »skulde  værge  sig  imod  de 
mange  bevæbnede  Europæere,  som  vilde  storme  Lassa  og  stjæle 
Dalai-Lama.« 

Det  er  en  ofte  iagttagen  Kjendsgjerning,  at  Faren  voxer,  jo 
mere  man  nærmer  sig  dens  Udgangspunkt.  Vi  erfarede  dette  i  ful- 
deste Maal,  da  vi  bleve  forestillede  for  Futaien.  Mendes  de  kinesiske 
Mandariner  i  det  indre  af  Kina  ikke  vovede  at  sige  os  deres  sande 
Mening  om  vor  Rejse  til  Tibet  lige  i  Øjnene,  men  dog  lod  Muligheden 
staa  hen  midt  i  deres  tomme  Løfter  som  en  Haabets  Straale,  saa 
undsaa  Futaien  af  Ta-tsien-lu  sig  ikke  mere  for  uforblommet  at  sige: 
»I  komme  ikke  til  Tibet!«  Ganske  vist  var  han  saa  udsøgt  høflig,  at 
han  ønskede  at  forsøde  os  den  bitre  Pille  ved  at  indbyde  os  til  Middag, 
men  han  anede  sikkert  ikke,  at  han  herved  viste  os  en  Opmærksomhed, 
som  skulde  ende  med  en  Gastricisme.  Kineserne  have  den  Anskuelse, 
at  alle  deres  lækre  Sager  nødvendigvis  ogsaa  maa  smage  Europæerne, 
medens  dog  enhver  af  dem  hellere  vilde  afholde  sig  fra  al  Næring  end 
at  smage  selv  blot  en  Mundfuld  af  en  europæisk  Spise. 

Den  tibetanske  Fyrste  deltog  ogsaa  i  Gæstebudet.  Han  kom 
ridende  til  Yamenen  og  bar  selv,  saa  vel  som  hans  Tjenerskab,  kinesisk 
Gaiadragt.  Fyrsten  har  ganske  tabt  sit  Folks  vilde  Natur  og  gjorde  i 
Grunden  et  ynkeligt  Indtryk.  Hans  kummerfulde  Ansigt  svarede  til 
hans  Adfærd,  der  grænsede  til  slavisk  Underkastelse.  Den  50aarige 
Mand  var  ubehjælpsom  som  et  Barn  og  rødmede  formeligt,  naar  man 
rettede  et  Spørgsmaal  til  ham;  han  besvarede  det  kun  med  En- 
stavelsesord og  sendte  altid  først  Futaien  et  spørgende  Blik  for  at  faa 

at  vide,  om  denne  var  klar  af  Gjenstanden  for  Samtalen.  Under 
Maaltidet  sad  Fyrsten  ved  den  nederste  Ende  af  Bordet;  selv  de 
subalterne  kinesiske  Mandariner  nyde  Fortrin  og  Begunstigelse  fremfor 
den  afhængige  tibetanske  Fyrste. 

Fyrsten  af  Ta-tsien-lu  er  for  øvrigt  en  svagelig  Mand.  I  sin 
Ungdom  var  han  en  lidenskabelig  og  dygtig  Jæger.  For  nogle  Aar 
siden  paadrog  han  sig  under  Udøvelsen  af  denne  Idræt  en  Brystlidelse 
og  maatte  nu  efter  sin  myndige  Moders  udtrykkelige  Ønske  altid  blive 
hjemme.  Siden  hin  Tid  maa  ingen  jage  i  Bjergene  i  hans  Rige,  idet 
nemlig  den  gamle  Kone,  der  elsker  sin  Søn  uendeligt  højt,  har  den 
Tro,  at  han  maa  dø,  saa  snart  en  Hjort  bliver  gjennemboret  af  en 
Kugle.  Da  Fyrsten  desuagtet  tillod  Grev  Széchenyi  at  gaa  paa  Jagt 
paa  hans  Omraade  —  rigtignok  uden  Udbytte  —  ja  endog  stillede  sin 
Jagthytte  i  det  vestlige  til  hans  Disposition,  skete  dette  vist  nok  uden 
Moderens  Vidende  og  Villie  og  i  den  første  Glædesrus  over  den  præg- 
tige Baglader,  som  Greven  overrakte  ham  som  en  Æresgave.  Fyrsten 
var  saa  henrykt  over  Gaven,  at  han  ogsaa  lovede  snarest  muligt  at 
skaffe  en  »Vula«  til  Veje. 

Naar  en  kinesisk  Mandarin  rejser  til  Tibet,  have  alle  tibetanske 
Fyrster  den  Forpligtelse  at  sørge  for  de  fornødne  Muldyr  og  Lastdragere 
uden  Godtgjørelse.  I  Almindelighed  sker  det  saaledes.  at  Fyrsten 
paalægger  sine  Undersaatter  at  stille  det  ønskede  Antal  Rideheste  og 
Lastdyr  til  den  rejsendes  Disposition  og  til  Gjengæld  eftergiver  dem  en 
vis  Procent  af  Skatterne  (Guldstøv,  Penge,  Skind  og  Levnetsmidler). 

En  Karavane,  der  er  sammensat  paa  denne  Maade,  kaldes  saa 
vel  af  alle  de  Indfødte  som  af  de  Kinesere,  der  bo  i  Tibet,  en  Vula. 
Trods  Grevens  Vægring  vilde  Fyrsten  af  Ta-tsien-lu  absolut  paanøde 
ham  Vula-Beneficierne  som  en  rejsende  Mandarin. 

Det  kostede  dog  endnu  mere  Overtalelse  og  tidsspildende 
Forhandling,  førend  Futaien  vilde  gaa  ind  paa,  at  det  endelig  var  Tid 
til  at  rejse  derfra.  Ved  Hjælp  af  Biskop  Biet  sørgede  Grev  Széchenyi 
imidlertid  for  at  omvexle  Sølvet  i  Guldstænger  og  indiske  Sølvrupier. 

Guldet,  som  i  gedigen  Tilstand  indvindes  af  Tibetanerne  ved 
Udvadskning  af  Flodsandet,  udmærker  sig  ved  en  særegen  Finhed. 
De  kinesiske  Kjøbmænd,  som  under  deres  Vareom sætninger  forstaa  at 
lokke  det  til  sig  paa  de  fordelagtigste  Betingelser,  smede  Kornene  ud 
til  smaa  firkantede  Stænger  af  omtrent  3 — 3X,2  Tommes  Længde  og 
3 .s  Tommes  Tykkelse  og  drive  trods  Regjeringens  Forbud  en  ind- 
bringende Forretning  dermed  med  de  handlende  i  Schanghai,  som  ex- 
portere  det   til  Europa.      I  Birma   bliver  det  tibetanske  Guld    mindre 

agtet  end  det  indenlandske,  som  navnlig  gaar  i  Form  af  smaa  Plader. 
Ved  Omvexlingen  af  det  rene  Sølv  i  Guld  blev  vor  Pengepakke  for- 
mindsket til  en  Tyvendedel,  og  medens  vi  tidligere  maatte  have  tre 
Muldyr  til  at  transportere  vore  Penge,  kunde  nu  det  svageste  Muldyr 
bære  den  samme  Værdi. 

Som  den  mest  gangbare  Mønt  i  Tibet  cirkulere  allerede  i  Ta- 
tsien-lu  de  indiske  Rupier  med  Dronning  Viktorias  Billede.  De  komme 
fra  Indien  over  Sikkim,  Bhutan  og  Nepal  op  til  Højlandet  og  blive 
paa  Grund  af  Enheden,   som  gjør  Afvejning  overflødig,   af  de  indfødte 


Fig.  158.     Abbé  Desgodins. 


foretrukne  for  de  kinesiske  Penge.  Naar  Tibetanerne  skulle  udbetale 
mindre  Beløb  skære  de  Sølvmønterne  i  mindre  Dele,  hvorved  Vejning 
bliver  nødvendig. 

Allerede  under  de  første  Dage  af  vort  Ophold  havde  Kung-she 
snøret  sin  Bylt  for  at  tiltræde  Tilbagerejsen  til  sin  Hustru  og  sine 
Børn,  hvem  han  vil  overbringe  nogle  Kufferter  med  Overraskelser  af 
alle  Slags.  Hvorledes  det  gik  til,  at  denne  Tjener,  som  dog  regel- 
mæssigt havde  sendt  sin  Løn  til  Schanghai,  forøgede  sin  Rejsebagage 
paa  en  saa  overraskende  Maade,  og  paa  hvilken  Maade  han  kom  i 
Besiddelse  af  smukke  Silkeklæder  og  andre  Værdigjenstande,  kunde  vi 
gjætte,  da  vi  henvendte  vor  Opmærksomhed  paa  Tolken  Sin,  hvis 
Adfærd  i  Ta-tsien-lu  maatte  kaldes  meget  gaadefuld. 

Det  Aar,  for  hvilket  han  kontraktmæssig  havde  bundet  sig  til 
vor  Tjeneste,  var  forløbet  om  nogle  faa  Dage.  Nødvendigheden  af 
at  fornye  Kontrakten  var  os  alle  i  højeste  Grad  indlysende.  Hvad 
skulde  der  blive  af  os,  naar  nu  ogsaa  Sin,  maaske  endog  i  Følge  Aftale, 
rejste  bag  efter  Kung-sche  for  at  kunne  rejse  desto  billigere  i  Selskab 
med  ham?  Hvorledes  vilde  vi  formaa  at  gjøre  os  forstaaelige  for 
Tibetanerne,  naar  vi  ikke  havde  nogen,  der  kunde  tale  med  den  tibe- 
tanske Tolk,  som  vi  jo  rigtignok  endnu  ikke  havde  fundet? 

Sin  maatte  ikke  forlade  os,  naar  vi  ikke  skulde  blive  staaende 
ubehjælpelige  og  bundne,  berøvede  det  første  og  mest  uundværlige 
Rejsemiddel  —  Forstaaelse.  Vi  holdt  da  Raad,  og  Grev  Széchenyi 
forsøgte  alle  Midler,  for  at  vi  kunne  komme  til  Enighed.  Han  lovede 
Tolken  den  tre-,  ja  femdobbelte  Løn,  han  tilsagde  ham  fri  Rejse  fra 
Rangun  til  Schanghai  samt  en  Extragratifikation;  forgjæves;  hverken 
glimrende  Tilbud  eller  Trudsler  kunde  bøje  Kineserens  Stivsind,  og  han 
holdt  fast  ved  sin  Beslutning. 

»Mit  Aar  er  udløbet,«  sagde  han,  »jeg  vender  hjem.  Vi  staa 
foran  Tibet,  Folket  er  ondskabsfuldt  og  vil  ikke  alene  dræbe  Dem, 
men  ogsaa  mig,  saa  snart  De  vil  rejse  videre  ind  i  Bjergene.  Jeg  er 
bange,  thi  mit  Liv  er  mig  kjærere  end  Deres  Penge.  Hvis  de  vil 
handle  fornuftigt,  saa  skal  De  vende  om  og  rejse  til  Schanghai,  og 
jeg  vil  vedblive  at  tjene  Dem.  Jeg  gaar  ikke  et  Skridt  længere  mod 
Vest;  det  vilde  være  et  vanvittigt  Foretagende,  som  maatte  ende  med 
en  Ulykke  eller  en  Flugt  mod  Øst.«  Herved  blev  det.  Selv  Futaiens 
Løfte  om  ikke  at  lade  os  i  Stikken  havde  intet  andet  Resultat,  end  at 
Mr.  Sin  saa  meget  desto  ivrigere  beskjæftigede  sig  med  Forberedelserne 
til  sin  Tilbagerejse. 

Hans  Hustru  var  ikke  kommen  til  Ta-tsien-lu.  men  afventede 
sin  Gemals  Tilbagekomst  hos  sine  Slægtninge  i  Tsching-tu-fu.  Allerede 
denne  Omstændighed  gjorde  os  det  indlysende,  at  Opsigelsen  i  det 
sidste  Øjeblik  var  et  vel  overlagt  Skridt. 

Sin  forlod  os  virkeligt  den  3die  November  og  beredte  ved  sin 
Troløshed  Expeditionen  de  største  Vanskeligheder  paa  det  mest  be- 
tydningsfulde og  vigtige  Punkt  af  dens  Route.  Takket  værer  Msgr. 
Biets  elskværdige  Deltagelse  lykkedes  det  os  allerede  i  Ta-tsien-lu  atter 
at  forvinde  dette  tilsyneladende  uerstattelige  Tab. 

Som  jeg  allerede  har  omtalt,  fandtes  der  i  Mupin  endnu  for 
nogle  Aar  siden  et  Seminarium,  hvori  kinesiske  Drenge  bleve  ud- 
dannede   til    Præster.       Eleven    fik    Undervisningen    paa    det    latinske 

Sprog*).  Da  dette  Seminarium  blev  nedlagt,  foretrak  mange  Kandidater, 
i  Stedet  for  at  fortsætte  deres  Studier  i  den  langt  borte  liggende  Skole 
i  Nanking,  at  staa  Missionærerne  i  det  tibetanske  Bispedømme  trofast 
bi  ved  Udøvelsen  af  deres  Kald. 

En  saadan  ung  Mand  forvaltede  Pater  Gareaus  Husholdning  i 
Lou-ting-kjao.  Biskop  Biet  lovede  at  gjøre  sit  bedste  for  at  formaa 
denne  til  at  blive  vor  nye  Tolk  og  sendte  samme  Dag  et  Bud  til 
Pater  Careau  med  en  nøjagtig  Fremstilling  af  Forholdene.  Svaret 
blev  bragt  af  Tang,  den  længselsfuldt  ventede  Mand  i  egen  Person; 
han  erklærede  sig  beredt  til  at  følge  Expeditionen  gjennem  tykt  og 
tyndt,  om  den  saa  gik  til  selve  Lassa.  I  de  første  Dage  frembød  den 
indbyrdes  Forstaaelse  mangehaande  Vanskeligheder;  det  var  jo  ogsaa 
saa  længe,  siden  vi  Europæere  sidste  Gang  praktisk  havde  øvet  Reg- 
lerne for  Deklination  og  Konjugation,  og  paa  den  anden  Side  talte 
Tang  et  romansk  Sprog,  som  først  efter  adskillige  Lektioner  viste  sig 
at  være  Latin. 

Det  var  en  kold  Eftermiddag,  da  de  tre  Mandariner,  som 
Vicekongen  af  Stse-tschuen  havde  medgivet  os,  aflagde  os  et  Besøg 
for  at  konferere  med  os  angaaende  Afrejsen.  Samtalens  Gjenstand 
var  endeligt  udtømt  med  den  Beslutning  at  bryde  op  om  to  Dage. 
Desuagtet  gjorde  Officerne  ikke  Mine  til  at  fjærne  sig.  De  tømte  den 
ene  Kop  The  efter  den  anden  og  varmede  med  Velbehag  deres  for- 
frosne Hænder  over  Kulbækkenet  ved  deres  Fødder.  Man  kunde  se 
paa  dem,  at  der  var  noget,  som  laa  dem  paa  Hjertet,  og  at  det  be- 
redte dem  store  Vanskeligheder  at  begynde  at  tale  om  vedkommende 
Anliggende. 

Da  rømmede  Eskortens  Kommandant  sig  og  saa  tankefuldt  op 
i  Loftet:  »Sin  er  en  brav  Mand,  thi  Tin-kum-pao  (Vicekongen)  sætter 
stor  Pris  paa  ham.« 

»Ja  saa!«  sagde  Grev  Széchenyi;  »det  er  en  stor  Lykke  for 
ham.     Han  kan  maaske  gjøre  en  smuk  Kariere.« 

»Ganske  vist!  Navnligt  naar  Tinkum-pao  erfarer,  at  I  have 
været  tilfredse  med  Sin.  Som  jeg  hører,  have  I  givet  ham  en  Anbe- 
falingsskrivelse, hvori  hans  Dyder  ere  opregnede  og  betegnede  med 
Navn.  Vicekongen  er  ogsaa  Eder  bevaagen;  han  indrettede  det,  lige- 
som Tso-tsung-tang  saaledes,  at  alle  Lastdyr  og  samtlige  Levnetsmidler 
bleve  leverede  paa  hans  Bekostning.     Og  have   I  ikke  faaet  600  Tåel 


;)   Af  nærliggende  Grunde  se  de  franske  Missionærer  nøje  paa,  at  ingen  kinesisk 
Elev  faar  Lejlighed  til  at  lære  fransk. 

som  Afskedsgave  af  Ta-loya  (den  store  Herre)?  —  O!  Tikum-pao  er 
at  ligne  ved  den  uudtømmelige  Naade.« 

Umuligt!  Tolken  maatte  to  Gange  oversætte  den  forunderlige 
Historie,  da  vi  frygtede  for,  at  der  var  indløbet  en  Misforstaaelse,  men 
vi  fik  det  samme  at  høre  igjen. 

»Sin  er  et  slet  Menneske,«  saaledes  korrigerede  nu  Generalen 
sin  tidligere  Indledning,  »han  beregnede  Eder  hver  Dag  store  Summer 
for  Lejen  af  Vulaen,  medens  Kejseren  (rettere  Regjeringen)  allerede 
for  et  Aar  siden  udstedte  den  Befaling,  at  I  skulde  betragtes  som 
Gæster  i  hans  Rige,  og  at  han  vilde  bestride  alle  Fornødenhederne 
paa  Eders  Rejse  for  sit  eget  Sølv.  Sin  har  ikke  blot  bedraget  Eder, 
men  ogsaa  stukket  de  600  Taél  til  Side,  som  Tinkum-pao  overgav 
ham  med  den  Befaling  at  levere  dem  til  Eder  som  Bevis  paa  hans 
Bevaagenhed.« 

Et  Indignationens  og  Foragtens  Suk  ved  Slutningen  af  Talen 
gav  Officeren  Udseende  af,  at  han  af  inderste  Hjerte  afskyede  Sins 
uforsvarlige  Bedrageri. 

Jeg  vil  her  med  det  samme  ende  denne  Historie,  som  imid- 
lertid først  længe  efter  blev  afsluttet.  Efter  alle  de  Oplysninger,  vi 
indhentede,  bleve  Sins  Gavtyvestreger  fuldstændigt  bekræftede.  Om 
Størrelsen  af  de  besvegne  Beløb  kan  man  gjøre  sig  et  Begreb,  naar 
man  betænker,  at  vi  til  Transport  af  Bagagen  behøvede  30  Muldyr, 
og  at  Lejen  for  disse  beløb  sig  til  157  Kroner. 

Det  faldt  os  nu  som  Skæl  fra  Øjnene,  hvorfor  Mennesket  ikke 
længere  vilde  blive  i  Grevens  Tjeneste.  Han  frygtede  for  Opdagelsen 
af  sin  Uredelighed  og  for  Straffen,  som  til  Slutning  nok  vilde  naaet 
ham.  Naar  han  en  Gang  var  langt  udenfor  Rækkevidde,  følte  han  sig 
halvvejs  sikker. 

Sin  var  i  Tsching-tu-fu.  Vicekongen  blev  saa  indtaget  i  den 
unge  Mands  behagelige  Manerer,  hans  smidige  Væsen  og  Færdighed  i 
Brugen  af  det  engelske  Sprog,  at  han  gav  ham  en  høj  Mandarin- 
værdighed  —  som  Tolk  i  indløbende  Tilfælde  —  og  indlemmede  ham 
i  sin  Hofstat.  Da  nu  de  tre  Officerer,  som  havde  ledsaget  os  indtil 
Batang,  igjen  kom  tilbage  til  Tsching-tu-fu,  aflagde  de  først  og 
fremmest  et  Besøg  hos  deres  gamle  Bekjendt  Sin. 

»Se  her,«  sagde  den  ordførende,  »er  et  Brev  fra  den  mægtige 
Europæer  Tse  til  Tinkum-pao.  I  dette  Brev  gjøres  der  Vicekongen 
en  Meddelelse,  som  vil  gjøre  Dig  stor  Skade,  hvis  den  kommer  i  de 
rette  Hænder.  Du  har  i  Din  Tjenestetid  hos  Europæerne  sammensparet 
dig  nogle  tusinde  Taél.     Hvor  meget  giver  Du  os  for  dette  Brev?« 

Om  Sin  redeligt  delte  med  sine  Venner,  maa  man  med  hans 
finansielle  Geni  lade  henstaa  uafgjort,  men  at  han  ofrede  en  stor  Del 
af  sin  »opsparede«  Kapital  for  at  faa  Skrivelsen  udleveret,  synes  mere 
end  sikkert,  hvis  han  da  ikke  har  foretrukket  at  afvente,  indtil  han, 
naar  han  blev  kaldt  til  sin  Herre  som  kongelig  Tolk,  kunde  oversætte 
Brevet  saaledes,  at  Tinkum-pao  kunde  ønske  sig  til  Lykke  med  at 
have  taget  en  saa  paalidelig  og  i  vanskelige  Forhold  saa  prøvet  Mand 
i  sin  Tjeneste. 

Maaske  har  dog  Nemesis  naaet  Sin.  Grev  Széchenyi  sendte 
fra  Batang  gjennem  Missionen  endnu  en  anden  Angivelse  til  Tsching- 
tu-fu,  som  var  skrevet  paa  fransk  og  kun  kunde  overleveres  og  over- 
sættes af  en  Missionær.  Desværre  kan  jeg  ikke  berette  noget  om 
Følgerne  af  dette  Brev.  For  Tiden  skal  Sin  igjen  indtage  den  Stilling 
som  Kontorist  i  Schanghai,  som  han  ogsaa  beklædte  førend  vort  Opbrud. 

Ved  Biskop  Biets  Anstrengelser  lykkedes  det  ogsaa  snart  at 
finde  en  Tolk  i  det  tibetanske  Sprog  i  Skikkelse  af  en  kraftig  Tibetaner 
af  et  sympathetisk  Udvortes  ved  Navn  Pema,  som  han  forestillede  os 
under  et  til  vor  Ære  foranstaltet  Maaltid  som  den  eneste  kristne 
Tibetaner  i  hele  det  tibetanske  Højland.  De  96  Kristne  i  Ta-tsien-lu 
ere  Kinesere. 

Den  12te  flygtede  vi  bort  fra  den  ubeskrivelige  Larm,  som 
Vuladriverne  havde  sat  i  Scene  udenfor  Kun-kvanen  allerede  fra  Sol- 
opgang, medens  de  afvejede  og  fordelte  Bagagen.  Vi  drak  derpaa  i 
Missionen  endnu  en  fortræffelig  Kaffe,  tog  Afsked  med  de  elskværdige 
Herrer,  ønskede  hverandre  gjensidigt  gode  Resultater  af  vor  Virksomhed 
og  besteg  derpaa  Hestene  for  at  ride  ind  i  de  vestlige  Bjerge,  ind  i 
det  tibetanske  Folks  Hjemland. 

Det  tibetanske  Højlands  geografiske  Karakteristik.  —  Indiske  Punditer.  —  Jesuiternes 
Kortoptagelser.  —   Mythe  om  det  tibetanske  Folks  Herkomst.  —   Landets  Historie. 

—  Europæiske  rejsende  i  Tibet.  —  Tibetanerne,  deres  Levevis,  Sæder  og  Skikke.  — 
Buddhaismen.  —  Dalai-Larnaens  Stilling.  —  Præsteskabet.  —  Politisk  Inddeling.  — 
Lassa.  —  Tibetanske  Karavaner.  —  Hokeu.  —  En  Røverhistorie.  —  Vore  nye  Tjenere. 

—  Litang.  —  Gambugletscherne.  —  Tschara-la  (Pas).  —  Batang  og  dens  Fyrster.  — 
En  Ligbrænding.  —  Udflugt  til  Kinscha-kiang.  —  Lamaernes  fjendtlige  Holdning. 


Jlørend  jeg  tager  mig  for  at  skildre  de  enkelte  Begivenheder  under 
vor  Rejse  paa  Tibets  Højplateau,  vil  det  være  rigtigt  at  forudskikke 
en  almindelig  Oversigt  over  det  hemmelighedsfulde  Land  og  dets 
Beboere. 

Navnet  Tibet  for  dette  Højland,  hvis  naturlige  Begrænsning 
gjør  det  til  et  Unicum  i  hele  Verden,  er  ikke  kjendt  af  de  Folk,  som 
bebo  det.  Det  stammer  fra  Persien,  og  vi  Europæere  have  adopteret 
det.  Tibetanerne  kalde  Landet  Bod  eller  Bodjul,  Beboerne  af  de  nord- 
lige Skraaninger  i  Nærheden  af  den  store  Ørken  Tangut  og  Kineserne 
Tse-tsang  eller  Si-fan. 

Det  egentlige  Højland  hæver  sig  i  Form  af  et  uhyre,  langstrakt 
Girkelsegment  op  over  de  tilgrænsende  Lavlande  og  bliver  af  Naturen 
selv  i  Ordets  egenligste  Forstand  hævet  til  en  afsluttet  Kæmpefæstning 
ved  de  skarpt  udprægede  Klippeskrænter,  som  omgive  det  paa  alle 
Sider  som  en  utilgængelig  Mur. 

I  Syd  bliver  Landet  omgivet  af  Himalayas  himmelhøje  Tinder. 
Enhver  kjender  Navnene  paa  Verdens  højeste,  jomfruelige  Bjerge, 
Mount  Everest  og  Kintschindschunga,    som  med  deres  resp.  29000  og 

^8000  Fod  høje,  isdækkede  Tinder  rage  langt  op  over  Skyhavet,  der 
kjærtegnende  bølger  mod  deres  stejle  Skraaninger.  Himalayasystemet 
bestaar  af  tre,  omtrent  parallelt  løbende  Bjergdrag,  blandt  hvilke  det 
sydlige  danner  det  tibetanske  Højlands  egentlige  Skraaning.  Uigjennem- 
trængelige  tropiske  Skove  forene  sig  som  en  Fortsættelse  af  Terrais 
feberrige  Skov-  og  Sumpegne  i  en  betydelig  Højde  med  Naaleskoven 
til  et  vidunderligt  Panorama;  endeligt  taarne  Klippevæggene  sig  op 
for  i  deres  Sadler  at  bære  den  evige  Is,  der  i  Solens  Straaler  glimrer 
og  lyner  som  en  kæmpestor  Diamant. 

Med  en  lignende  Struktur,  kun  endnu  mere  imponerende,  idet 
de  stejle  Skrænter  uden  særlige  Udløbere  direkte  falde  ned  mod  Tarim- 
bækkenets  bleggule  Sandslette,  strækker  Kven-lunsystemets  yderste 
Kjæde  sig  fra  Vest  imod  Øst  som  det  tibetanske  Højlands  nordlige 
Begrænsning. 

I  Vest  danner  Karakorum  Bjergene  med  deres  Trias-  og  Sten- 
kulformationer og  det  gjennemfurede  Pamir  Plateau  Grænsen,  men  i 
Øst  er  det  paa  en  vis  Maade  selve  Himalayasystemets  Kredsskraaning, 
der  falder  af  henimod  Kina  med  et  forholdsvis  ringere  Fald.  Gjennem- 
skaarne  af  talrige  Strømme,  der  alle  ved  Højlandets  Grænse  have  et 
sydligt  Løb  danne  de  mellemliggende  Bjergrygge  Hindringer  for  Kom- 
munikationen, som  kun  kunne  overvindes  med  stor  Møje. 

I  alle  fire  Verdenshjørner  ser  den  rejsende  enten  enkeltvis 
eller  i  mægtige  Forbindelser  snedækkede,  spidse  Bjerge  for  sig,  som 
gjennemsnitligt  have  en  Højde  af  mindst  20000  Fod. 

Men  der  oppe  paa  Højsletten  ser  det  mørkt  og  bedrøveligt  ud ; 
de  uhyre  Højder  og  de  deraf  afhængige  klimatiske  Forhold  have  tvunget 
Vegetationen  indenfor  snævre  Grænser.  Der  finder  man  hverken  Træer 
eller  Marker,  hverken  Blomster  eller  Frugter,  ja,  man  kan  tælle  de 
grønne  Pletter  inde  i  de  brede,  med  Kisel  og  Rullesten  udfyldte  For- 
dybninger, hvor  den  forkrøblede  Lavendel  frister  en  kummerlig  Til- 
værelse. Luftstrømningerne  bringe  ikke  den  mindste  Smule  Fugtighed 
med  sig ;  den  sparsomt  faldende  Sne  er  ikke  tilstrækkelig  til  at  give 
Jorden  Frembringelseskraft,  og  Plateauet  er  saaledes  uden  Liv,  hvad 
Dyre-  og  Planteverdenen  angaar.  Navnligt  naar  vi  lægge  Mærke  til 
det  udstrakte  Højland  Nord  for  Landets  Hovedstad  Lassa,  der  ligger 
paa  den  30te  Bredegrad,  11600  Fod  over  Havet,  kunne  vi  forstaa,  at 
man  kan  tælle  de  Mennesker,  som  finde  deres  Fordringer  til  Tilværelsen 
tilfredsstillede  i  dette  Land,  der  er  dækket  med  talrige  Indsøer  uden 
Afløb,  og  hvis  flade  Plateauer  ere  over  19000  Fod  høje.  Den  store 
Indsø  Tengri-nor  Nord  for  Lassa  ligger  allerede    næsten    16000  Fod 

over  Havet.  Vi  vide  aldeles  intet  om,  hvorledes  Landets  Beskaffenhed 
er  længere  Nordvest  for  den  nævnte  Sø,  thi  endnu  har  ingen  bragt 
os  den  mindste  Efterretning  derom.  Hvad  skulde  ogsaa  forlede  os  til 
at  søge  noget  andet  paa  disse  Højder  end  den  samme  Naturens  Fattig- 
dom, som  længere  mod  Syd  viser  sig  saa  sørgeligt  med  Sand,  Rulle- 
sten, forknyttede  Græsstraa  og  nogle  Mosser! 

Tibetanernes  beboede  Pladser  ligge  egentlig  kun  i  de  store 
Vandløbs  brede  Dale.  Ved  den  relativt  lavere  Beliggenhed,  ved  At- 
mosfærens Fugtighed,  der  som  Følge  af  Fordampningen  er  forøget, 
men  navnligt  ved  Kanalanlæg,  der  ere  udførte  med  megen  Forstan- 
dighed, faa  Dalene  en  forøget  Livskraft,  ja  om  Jorden  omkring  Tibets 
Hovedfloder  kan  man  endog  sige,  at  den  besidder  en  vis  Frugtbarhed. 

Jeg  vil  kun  omtale  de  to  største  Floder,  som  begge  have  deres 
Udspring  paa  et  Knudepunkt  i  Himalaya  uder  den  82de  Længdegrad 
og  derpaa  som  to  Kæmpearme  omspænde  det  hele  mod  Syd  liggende 
Land  samt  Indien  fra  venstre  og  højre  Side.  Disse  Floder  ere  Indus 
i  Vest  og  Sampu  i  Øst. 

Om  Indus  Løb  er  der  ikke  mere  nogen  Tvivl,  thi  Strømmen 
blev  passeret  paa  flere  Steder  og  overalt  var  det  muligt  at  konstatere 
dens  Identitet.     Det  samme  lader  sig  ikke  sige  om  Sampu. 

Det  er  utvivlsomt,  at  denne  Flod  fra  sin  bekjendte  Kilde  ved- 
ligeholder et  østligt  Løb  indtil  Sydost  for  Lassa.  En  indfødt  Geograf, 
som  for  tre  Aar  siden  vendte  hjem  til  Kalkutta  herfra,  berettede,  at 
Floden  derefter  gjorde  en  skarp  Bøjning  imod  Syd  og  synes  at  beholde 
denne  Retning.  Det  er  kun  en  kort  Strækning,  som  er  utilgængelig 
selv  for  enhver  Indier  af  de  vilde  Folkestammer,  Mischmi  og  Abor, 
men  den  gjør  dog,  at.  man  er  i  Uvished,  om  Sampu  paa  sit  nedre 
Løb  er  Bramaputra  eller  Iravadi.  Da  jeg  kjender  begge  Floder  paa 
deres  nedre  Løb,  hælder  jeg  til  den  første  Mening,  endskjøndt  jeg  maa 
tilstaa,  at  jeg  slet  ikke  vilde  blive  forundret,  hvis  en  Gang  den  mod- 
satte Anskuelse  blev  bevist  at  være  den  rigtige. 

Tvivl  og  intet  andet  end  Tvivl  overalt  i  hine  ugæstfrie  Egne, 
Kombinationer,  Formodninger  ere  Grundlagene  for  Udførelsen  af  alle 
de  Landkort,  vi  eje  over  det  store  Tibet,  med  Undtagelse  af  de  faa 
Dele,  som  videnskabeligt  dannede  Mænd  have  berejst  og  efterforsket. 

Højlandets  Klima  er  et  fuldstændigt  Fastlandsklima.  Thermo- 
metret  synker  om  Vinteren  gjennemsnitligt  til  26—30°  under  Nul- 
punktet; allerede  i  November  ere  alle  Floder  og  Søer  bedækkede  med 
Ir-,  og  i  April  formaar  Solens  Straaler  endnu  ikke  at  bringe  dem  til 
at  smelte. 

Allerede  i  mange  Aar  har  den  indiske,  respektive  engelske 
Regjering  bestræbt  sig  for  at  lære  dette  Land  og  Tibetanerne,  som 
dog  ere  dens  Naboer,  at  kjende,  ja  den  forsøgte  endog  i  Aaret  1861 
ved  en  delvis  Okkupation  af  Fyrstendømmet  fra  Sikkim  af  og  ved 
Fordrivelsen  af  den  fjendtlige  Konge,  at  drive  en  Kile  ind  mellem  de 
to  Fyrstendømmer  Bhutan  og  Nepal,  sam  ere  skatskyldige  til  Tibet, 
lige  ind  i  Højlandet  til  den  egentlige  tibetanske  Grænse  for  at  komme 
Hovedstaden  nærmere.  Det  var  forgjæves.  Ingen  Europæer  tør  den 
Dag  i  Dag  passere  Landets  Sydgrænse.  Som  Følge  af  disse  Foran- 
staltninger lukkede  ogsaa  Kongen  af  Bhutan  sit  Land,  og  Fyrsten  af 
Nepal,  i  hvis  Hovedstad  Kathmandu  en  engelsk  Befuldmægtiget  har 
sin  Residens,  indskrænkede  hans  Bevægefrihed  til  et  Rayon  omkring 
Hovedstaden  af  faa  Miles  Omfang. 

Da  faldt  den  engelske  Oberst  Montgomerie  paa  den  fortrinlige 
Ide  at  uddanne  unge,  buddhistiske  Indiere  til  Geografer  og  at  sende 
disse  til  Tibet  for  at  undersøge  Landet.  I  de  indfødtes  Dragt  og  kun 
udrustede  med  de  aldeles  nødvendige  Instrumenter  gjennemstøve  disse 
Punditer  siden  Aaret  1865  Højplateauerne  og  ere  hidtil  regelmæssigt 
vendte  tilbage  til  Indien  med  betydelige  Samlinger  af  værdifuldt 
Materiale. 

Paa  min  Tilbagerejse  til  Europa  fik  jeg  imidlertid  i  det  geo- 
grafiske Institut  i  Kalkutta  at  vide,  at  Tibetanerne  allerede  følge  de 
unge  Indiere  med  mistroiske  Øjne,  at  den  Pundit,  som  var  bleven 
sendt  ud  i  Aaret  1879,  ikke  engang  naaede  Lassa,  men  at  han,  efterat 
man  havde  beluret  en  Samtale,  maatte  lade  sin  ringe  Bagage  i  Stikken 
med  Undtagelse  af  de  Instrumenter,  som  han  havde  skjult  i  Haand- 
taget  paa  sin  Rejsestav,  og  flygte  fra  det  Sted,  hvor  man  havde 
opdaget  hans  Mission. 

Naar  Mistroen  en  Gang  er  kommen  i  Bevægelse  i  et  saadant 
Land,  gaar  Efterretningen  fra  Mund  til  Mund;  den  naar  fra  den  fat- 
tigste Hytte  til  Tronens  Trin,  og  det  er  sandsynligt,  at  man  fremtidigt 
vil  skænke  de  Pilegrimme,  som  valfarte  fra  Indien  til  Tibet,  en  større 
Opmærksomhed. 

Efter  det  her  sagte  trænger  det  Spørgsmaal  sig  uvilkaarligt 
frem:  Hvorledes  kan  det  være,  at  Tibets  Højland,  skjøndt  det  er 
ubekjendt,  dog  ikke  forekommer  paa  Verdenskortene  som  en  hvid  Plet, 
men  at  der  derimod  findes  afsat  en  stor  Mængde  Vand  uden  Afløb 
ligesom  uden  Begyndelse  eller  Ende,  snart  som  slangelignende  Vand- 
linier, snart  som  større  eller  mindre  Indsøer?  Er  alt  dette  kun 
Gætninger  og  Hypotheser? 

Til  Dels;  men  disse  Formodninger  ere  dog  grundede  paa  et 
gammelt  Dokument,  der  endnu  den  Dag  i  Dag  fortjener  en  vis  Aner- 
kjendelse,  og  som  er  den  eneste  Kilde,  som  man  kan  og  maa  benytte, 
naar  man  vil  tegne  Kort  over  Øst-  og  en  Del  af  Centralasien. 

Da  de  katholske  Missionærer  i  Slutningen  af  det  17de  og  Be- 
gyndelsen af  det  18de  Aarhundrede  endnu  udøvede  en  Indflydelse  i 
Kina,  som  ikke  maa  undervurderes,  og  da  kinesiske  Regenter  aner- 
kjendte  deres  Talenter,  dygtige  Egenskaber  og  Lærdom,  bevægede 
Kejser  Kanghi  (1667  til  1722)  Jesuiterpateren  Regis  til  at  lede  Op- 
tagelsen af  et  Kort  over  Riget.  Pateren  arbejdede  i  hele  ti  Aar 
med  rastløs  Iver  paa  denne  Opgave.  Da  de  i  Aaret  1718  overrakte 
Kejseren  det  færdige  Kort,  var  han  saa  henrykt  over  Maaden,  hvorpaa 
det  var  fremstillet,  at  han  strax  sendte  sine  egne  Astronomer  ud,  for 
at  de  ogsaa  skulde  optage  et  Kort  over  Tibets  Højland.  Deres  Arbejde 
var  slet  og  ubrugeligt,  og  Missionærerne  rejste  da  paa  ny  ud  for  at 
skaffe  et  forbedret  Kort.  Det  kinesiske  Kort  bærer  trods  sine  Mangler 
—  det  nøjes  med  at  bestemme  Byers,  Floders  og  Grænsers  Beliggenhed 
uden  at  tage  videre  Notits  af  Veje  og  Bjerge  —  dog  Præg  af  en  usæd- 
vanlig Flid :  men  det  tibetanske  Kort  synes  mere  at  være  Resultat  af 
indhentede  Oplysninger  end  af  en  virkelig  Efterforskning  af  Landet; 
nu  om  Stunder  er  det  ikke  mere  tilstrækkeligt,  endskjøndt  det,  som 
allerede  omtalt,  danner  Grundlaget  for  alle  Kort  over  Tibet. 

Naar  vi  tage  Landets  Historie  for,  saa  viser  det  sig,  at  vort 
Kjendskab  til  samme  kun  gaar  en  forholdsvis  lille  Tid  tilbage.  Om 
Fortiden  cirkulerer  der,  endog  i  Landet  selv,  kun  dunkle  Eventyr  og 
Myther,  som  dog  allerede  i  en  tidligere  Tid  have  fundet  Vej  til  Europa. 
Sagnet  om  Folkets  Oprindelse,  saaledes  som  det  er  udbredt  blandt 
Tibetanerne,  er  i  det  væsenlige  følgende: 

I  Begyndelsen  levede  der  paa  Højplateauet  kun  en  Mand  med 
sine  tre  Sønner.  De  beboede  hverken  Huse  eller  Telte,  men  drog 
omkring  uden  Rist  eller  Ro,  uden  at  maatte  kæmpe  med  Bekymringer 
for  Udkommet;  thi  Landet  var  den  Gang  ikke  øde,  ikke  fattigt  og 
ikke  koldt.  Der  voxede  Træer,  som  bar  de  herligste  Frugter,  Risen 
trivedes,  uden  at  man  først  behøvede  at  aftvinge  Jorden  Sædekornet, 
og  Theplanten  voxede  vild  paa  hine  Marker,  som  Buddha  senere  for- 
vandlede til  Stenflader.  Tibet  var  den  Gang  et  lykkeligt,  rigt  Land, 
saa  meget  mere,  som  de  fire  Mennesker,  de  eneste  levende  Skab- 
ninger i  Verden,  endnu  ikke  kjendte  til  Strid,  Krig  og  anden  Uenighed, 
men  levede  i  Endrægtighed  og  Tilfredshed.    Da  blev  Faderen  pludseligt 

syg  og  døde.  Euhver  især  vilde  have  Liget  tor  at  begrave  det  efter 
sit  Ønske;  —  det  var  den  første  Strid. 

Liget  blev  liggende  nogle  Dage  paa  en  stor  Klippe,  og  Sønnerne 
undgik  hverandre.  Da  gjorde  den  ældste  et  Forslag:  »Ulykken  har 
truffet  os  alle  i  Fællesskab;  hvorfor  skulle  vi  da  nu  strides?  Vi  ville 
forsone  os  med  hverandre  og  dele  Liget.«  Alle  vare  tilfredse  med 
Forslaget;   Liget  blev  skaaret  i  tre  Dele,  og  hver  af  Sønnerne  fik  sin. 

Den  ældste  Søn  fik  Hovedet.  Han  rejste  derfra,  langt  mod 
Øst,  og  blev  Stamfader  for  Kineserne,  som  udmærke  sig  ved  deres 
Snuhed  og  Forstand  paa  Handel.  Den  anden  Søn  fik  den  afdøde 
Faders  Lemmer;  ogsaa  han  forlod  sit  Hjem  og  slog  sig  ned  paa  den 
store  Ørken  Kopis  uhyre  Flader,  som  give  hans  Efterkommere,  Mon- 
golerne, Lejlighed  nok  til  at  bevæge  sig.  Den  yngste  Søn  fik  Brystet 
og  Maven.  Han  blev  i  Tibet,  og  fra  ham  nedstammer  det  tibetanske 
Folk,  som  i  det  daglige  Liv  udmærker  sig  ved  Godmodighed,  Aabenhed 
og  Medfølelse,  men  i  Kampen  ved  Mod  og  Tapperhed. 

Det  Kjendskab  til  Højlandet,  som  Ptolemæus  havde,  udstrakte 
sig  kun  til  aldeles  taagede  Omrids  og  stod  i  nøjeste  Sammenhæng  med 
de  vage  Efterretninger,   der  havdes  om  den  kinesiske  Hovedstad. 

Allerede  Herodot  omtaler  Landets  Rigdom  paa  Guld.  Han 
siger,  at  Guldet  bliver  fundet  af  Myrer,  som  samle  det  sammen  i  store 
Dynger,  og  at  slemme  Griffe  bevogte  og  forsvare  disse  Rigdomme.  Han 
beretter  ogsaa,  at  en  stor  Mængde  Indiere  en  Gang  rejste  op  til  Tibet, 
hvor  de  ved  Nattetid,  da  de  slemme  Fugle  sov,  læssede  saa  meget 
Guld  paa  deres  Skuldre,  som  de  kunde  bære,  og  vendte  hjem  som 
rige  Folk. 

Araberne,  som  heller  ikke  stod  i  direkte  Forbindelse  med 
Tibetanerne,  regnede  Folket  til  Tyrkerne  og  troede,  at  Tibet  var  det 
lykkeligste  Land  i  Verden,  fordi  »Luft  og  Vand,  Dale  og  Bjerge  vare 
jævnt  fordelte  i  Landet  og  stadigt  gav  Folket  Lejlighed  til  Lystighed 
og   Spøg.« 

Først  da  Europæerne  i  Begyndelsen  af  det  14de  Aarhundrede 
betraadte  Landet,  antage  de  sparsomme  historiske  Data  en  bestemt 
og  klar  Skikkelse.  Paa  hin  Tid  var  Landet  fuldstændigt  uafhængigt 
og  havde  sine  egne  Konger,  der  besteg  Tronen  efter  Arvefølge.  Deres 
Magt  i  Landet  var  stor,  og  Vilkaarlighed,  Lune,  Gunst  og  Had  skabte 
Lovbogens  Paragrafer. 

I  Aaret  1717  trængte  en  dsungarisk  Armé  ind  i  Tibet  og  be- 
satte baade  Landet  og  Hovedstaden  Lassa.    Efterat  Kongen  ved  denne 

Lejlighed  var  bleven  dræbt  af  de  buddhistiske  Præster  i  Landet,  tog 
disse  Regjeringens  Tøjler  i  deres  Hænder. 

Faa  Aar  derefter  blev  der  Oprør.  En  ung  Fyrste  fordrev 
Lama-Regjeringen,  lod  sig  udraabe  til  Konge  og  erklærede  sig  fri- 
villigt skatskyldig  til  Kina.  Saaledes  opstod  Afhængighedsforholdet  til 
>/ Riget  i  Midten.«  Efter  denne  Tid  havde  Buddhisterne  i  Tibet  altid 
en  varm  Beskytter  i  den  kinesiske  Kejser,  og  deres  Magt  og  Anseelse 
tiltog  Aar  for  Aar,  saa  at  Kejseren  endeligt  overdrog  Styrelsen  af 
Landet  til  Dalai-Laraaen  Lobsang  Kaisang  (1750). 

Førend  jeg  begynder  at  skildre  de  indre  Forhold,  vil  jeg  endnu 
omtale  de  europæiske  rejsende,  som  have  været  saa  heldige  at  faa 
Tibet  og  navnlig  Lassa  at  se  med  egne  Øjne. 

Den  første  Europæer,  som  besøgte  Lassa  i  Begyndelsen  af  det 
14de  Aarhundrede,  var  den  italienske  Missionær  Odorik  fra  Pordenone. 
Efter  at  have  rejst  i  adskillige  Aar  i  Kina,  om  hvilke  han  har  givet 
værdifulde  Meddelelser,  vendte  han  tilbage  til  sit  Hjem  over  Tibet. 
Desværre  ere  de  Data,  han  har  samlet  om  Tibet,  i  Sammenligning 
med  Meddelelserne  om  Kina,  mangelfulde  og  usammenhængende. 

I  Aaret  1624  lykkedes  det  Jesuitermissionæren  Andrade  at 
trænge  ind  i  Tibet  fra  Delhi.  Han  beskriver  Højlandet  som  et  øde, 
af  nøgne  Bjerge  gjennemtrukket  Land,  som  kun  er  sparsomt  beboet. 
Der  findes  her  hverken  Træer  eller  Buske,  men  kun  Sne  og  Stene.  I 
en  stor  Sø,  ved  hvis  Bredder  han  opholdt  sig  i  nogle  Dage,  mente  han 
at  have  fundet  Ganges  Kilder.  Kongen  af  Tibet  hørte  Tale  om  den 
fremmede  Mand  og  indbød  ham  til  at  besøge  sig.  Andrade  rejste  til 
Lassa  og  blev  meget  venligt  modtagen.  Efter  at  han  havde  svælget 
nogle  Maaneder  igjennem  i  Mælk  og  Smør,  Vin  og  Honning,  vendte 
han  tilbage  til  Indien  ad  samme  Vej. 

En  Rejse,  der  er  værd  at  bemærke,  blev  fuldført  af  de  to 
Jesuiterpatere  Gruber  og  d'Orville,  ikke  alene  gjennem  Tibet,  men 
gjennem  hele  Østasien,  i  Aaret  1661.  De  rejste  fra  Peking  til  Kukunor 
og  derfra  over  Lassa  til  Agra  i  Indien.  Til  denne  uhyre  Vej  brugte 
de  ikke  mere  end  214  Dage.  Da  de  i  Tibet  lærte  Grundtrækkene  af 
Buddhismen  og  Øvelsen  af  de  religiøse  Ceremonier  at  kjende,  bleve 
de  aldeles  forvirrede  og  erklærede  Ligheden  med  den  kristne,  katholske 
Religion  for  at  være  en  elendig  Spøg  af  Djævelen.  De  to  Missionærer 
have  ikke  efterladt  noget  skriftligt. 

Indtil  Jesuiterne  bleve  fordrevne  i  det  18de  Aarhundrede,  følte 
de  sig  ganske  hjemme  i  Lassa,  og  jeg  vil  kun  berøre,  at  Missionæren 
Horace  della  Penna    kunde  uforstyrret   blive   22  Aar   i   Hovedstaden; 

men  ogsaa  han  var  tavs  og  skrev  i  alle  de  mange  Åar  kim  et 
eneste  Brev. 

Den  mest  eventyrlige  Rejse  i  Tibet  udførte  en  ung  Hollænder 
ved  Navn  van  cle  Putte.  Han  nedstammede  fra  en  gammel,  anset 
Familie,  studerede  Retsvidenskaben  og  ønskede  efter  at  have  opnaaet 
Doktorgraden  at  lære  Verden  at  kjende.  Han  kom  til  Indien  i  Aaret 
1724  og  gjennemstrejfede  først  dette  Land.  Blandt  Folkestammerne 
paa  Himalayas  sydlige  Affald  studerede  han  det  tibetanske  Sprog  og 
brød  derpaa  op  til  Lassa.  Han  levede  i  god  Forstaaelse  med  Lama- 
præsterne og  fik  saaledes  Lejlighed  til,  klædt  som  kinesisk  Mandarin, 
at  ledsage  en  stor  Deputation  fra  Tibet  over  Kuku-nor  til  Peking. 
Fra  Peking  besøgte  han  Batavia  og  vendte  derfra  hjem   over  Indien. 

Han  er  den  eneste  Europæer,  hvem  det  er  lykkedes  at  komme 
til  Peking  over  Tibet.  Desværre  gik  hans  righoldige  Notitser  og  uvur- 
derlige Kundskaber  om  cle  af  ham  gjennemrejste  Lande  for  største 
Delen  tabt.  Van  de  Putte  døde  nemlig  snart  efter  sin  Hjemkomst 
og  havde  i  sit  Testament  bestemt,  at  alle  hans  Rejsenotitser  skulde 
brændes;  thi  han  ønskede  ikke,  at  Urigtigheder  og  falske  Efterretninger 
skulde  komme  frem  for  Offentligheden,  hvad  der  let  kunde  ske,  da  hans 
Materiale  ikke  var  ordnet  og  var  vanskeligt  at  tyde  af  fremmede. 

Blandt  de  Papirer,  som  bleve  skaanede,  var  ogsaa  en  Mappe 
fra  Tibet,  der  tilligemed  forskjellige  ethnografiske  Samlinger  er  opbe- 
varet i  Musæet  i  Middelburg. 

I  Aaret  1774  forsøgte  et  Gesandtskab,  udsendt  af  Vicekongen 
af  Indien,  at  knytte  Handelsforbindelser  med  Tibetanerne  under  Ledelse 
af  Mr.  Bogie.  Missionen  strandede  allerede  ved  Sam  pus  Bredder;  dog 
bragte  Mr.  Bogie  værdifulde  Skildringer  af  Forholdene  i  Landet  tilbage 
til  Indien. 

I  Aaret  1811  blev  det  forundt  en  Englænder  at  besøge  Lassa. 
Det  var  den  excentriske  Mr.  Manning.  Han  kom  fra  Indien  og  rejste 
uden  Hindring  gjennem  Bhutan.  I  den  tibetanske  Grænseby  Paridschong 
traf  han  paa  kinesisk  Militær,  som  tog  ham  med  sig  til  Lassa  af  Tak- 
nemmelighed for  nogle  Kure,  som  han  heldigt  havde  gjennemført. 
Manning  saa  Dalai-Lamaen  og  var  saa  heldig  gjentagne  Gange  at 
blive  velsignet. 

I  de  første  Uger  af  sit  Ophold  kunde  han  glæde  sig  ved  den 
bedste  Modtagelse.  Endeligt  kom  der  Befaling  fra  Peking,  at  han 
skulde  føres  tilbage  til  Indien.  Venskabet  blev  opsagt,  og  den  forvovne 
Englænder,    som   uden  Pas   og  Anbefalinger  var   kommen   til  Lassa, 

45* 


708  Fra  Ta-tsien-lu  til  Batang. 

blev  ad  en  tvungen  Route  sendt  tilbage  til  Kalkutta.     Hans  Beskrivelse 
af  Tibet  giver  os  mange  Indblik  i  Beboernes  huslige  Liv. 

Tredive  Aar  senere  foretog  to  franske  Missionærer,  Hue  og 
Gabet,  fra  Mongoliet  en  heldig  Rejse  til  Lassa.  Det  var  dem  navnlig 
magtpaaliggende  at  følge  deres  Kald,  og  Huc's  Rejsebeskrivelse  i  to 
Bind  indeholder  derfor  saa  mange  Fortællinger,  der  vidne  om  en  fuld- 
stændig Mangel  paa  Kjendskab  til  Naturvidenskaberne.  Hvor  de  tibe- 
tanske Lamaers  Ammestueeventyr  høre  op,  begynder  en  ægte  fransk 
Fantasi  sin  Virksomhed,  kort  sagt,  de  nedskrevne  Beretninger  om  denne 
Rejse  høre  for  største  Delen  til  Romanliteraturen.  Efter  et  flere  Ugers 
Ophold  i  Lassa  bleve  Missionærerne  tvungne  til  at  vende  tilbage  til 
Kina  over  Batang. 

En  hæderlig  Modsætning  til  disse  er  Missionæren  Abbé  Desgodins. 
Med  sin  rigtige  Forstaaelse  af  alt,  hvad  der  staar  i  Forbindelse  med 
Landet  og  Folket,  berigede  han  Geografien  meget  betydeligt.  Han  var 
den  første,  som  satte  Mekongs  og  Salvens  Kilde  til  højere  liggende 
Bredegrader.  Dog  forblev  Landets  Hovedstad  lukket  baade  for  ham 
og  den  utrættelige  rejsende,  Prschewalski. 

Prschewalski,  som  uafbrudt  stræbte  efter  fra  det  nordlige  Tibet 
at  trænge  ind  i  det  indre  af  Højlandet,  naaede  i  Aaret  1873  Yang- 
tse-kiangs  øvre  Løb.  Første  Gang  maatte  han  vende  om  paa  Grund 
af  Pengemangel,  men  bragte  righoldige  Samlinger  til  Petersborg. 

For  to  Aar  siden  trængte  han  atter  med  en  vel  udrustet  Ex- 
pedition  ad  samme  Vej  endnu  længere  ind,  men  denne  Gang  blev  han, 
ligesom  vi,  holdt  tilbage  af  en  bevæbnet  Milits  trods  de  rige  Gaver, 
som  han  bragte  med  sig  fra  den  russiske  Kejser  til  Dalai-Lama. 
Ogsaa  han  hørte,  ligesom  vi  utallige  Gange  hørte  det  af  Lamaerne,  at 
Dalai-Lama  ikke  har  Brug  for  Gaver,  og  at  han  ikke  vilde  have  nogen 
Europæer  i  sit  Land,  allermindst  i  sin  Pæsidens. 

Endelig  blev  det  forundt  Grev  Széchenyis  Expedition  at  samle 
et  lille  Bidrag  til  Kundskaben  om  hint  Lands  geografiske  Forhold  ved 
sin  Rejse  i  det  tibetanske  Højlands  østlige  Del,  men  navnlig  paa 
Tschung-tjens  Højplateau,  hvor  hidindtil  ingen  Europæer  havde  sat 
sin  Fod. 

Lad  os  nu  kaste  et  Blik  paa  Folket,  som  bebor  dette  Jordens 
mægtigste  Højland.  Tibetanerne  tilhøre  den  store  mongolske  Race ;  dog 
adskille  de  sig  i  mange  Henseender,  og  det  paa  en  fordelagtig  Maade, 
fra  deres  Brødre,  de  egentlige  Mongoler  og  Kinesere.  De  ydre 
Kjendetegn,  som  de  mer  eller  mindre  have  tilfælles  med  disse,  ere  de 
smaa.    sorte  Øjne,    de   fremspringende  Kindben,    de  fladtrykte  Næser, 

den  store  Mund  og  de  tynde  Læber;  men  deres  Skikkelse  er,  som  hos 
alle  Bjergboere,  større  og  kraftigere. 

Tibetanernes  klædelige  Dragt,  saaledes  som  vi  iagttog  den 
ved  vor  Ankomst  til  Ta-tsien-lu,  er  underkastet  mange  Slags  Æn- 
dringer i  Højlandets  forskjellige  Egne;  navnlig  mangler  der  ikke  Af- 
vexling  hos  Kvinderne,  især  hvad  Haarfrisure  angaar.  Snart  er  Haaret 
kun  flettet  i  to  Piske,  snart  i  utallige  smaa,  som  bag  til  forene  sig  til 
en  eneste,  der  bærer  en  hel  Juvelerbutik  af  Ringe,  der  sidde  ved 
Siden  af  hinanden  og  ere  smykkede  med  de  mærkværdigste  Ædelstene. 
Saa  traf  jeg  igjen  Kvinder,  der  anbragte  et  kolossalt  Flætværk  af 
Yakhaler  paa  Hovedet  for  at  forøge  deres  Haarfylde,  og  atter  andre, 
der  som  Smykke  havde  fæstet  smaa  Skaale  af  drevet  Sølv  i  Haaret, 
hvilke  straalede  i  Solen  som  et  Par  Kæmpeøjne.  Ved  festlige  Lejlig- 
heder bar  Kvinderne  altid  saavel  paa  Klæderne  som  i  Haaret  Kranse, 
der  vare  dannede  af  ofte  Hundreder  af  indiske  Rupier.  Kvindernes 
Ansigt  er  aldrig  rent;  ja  det  er  endogsaa  Skik  at  tilsmudse  det 
forsætligt. 

Mændene  have  endnu  ikke  lært  af  Kineserne,  hvorledes  man 
i  Mangel  af  et  Lommetørklæde  renser  Næsen  med  Fingrene,  dog 
Mangelen  paa  Renlighedssands  er  mest  i  Øjne  faldende,  naar  man  be- 
træder deres  Boliger. 

Som  jeg  allerede  tidligere  har  omtalt,  have  Tibetanerne  kun 
slaaet  sig  fast  ned  i  de  mere  betydelige  Dale  eller  saadanne,  hvis  Jord 
giver  en,  om  end  sparsom,  Afgrøde  af  Byg,  Hvede,  Hirse,  Boghvede 
og  Bønner.  I  Højlandet  bliver  Risen  ikke  længere  moden.  Den 
rejsende  træffer  snart  paa  enkelt  liggende  Avisgaarde,  der  ligge  ved 
Vejen,  snart  atter  paa  smaa,  uregelmæssigt  byggede  Landsbyer. 

Da  et  tibetansk  Hus  paa  alle  Sider  er  omgivet  af  Affalds- 
dynger, ligner  det  snarere  et  befæstet  Taarn  end  en  Bolig.  Hele  Byg- 
ningen er  opført  af  brudne  Sten  uden  Bindemiddel,  og  Vindusaabningerne, 
som  kun  kunne  lukkes  med  Brædder,  ligge  sparsomt  og  uregelmæssigt 
fordelte  over  hele  Fladen  af  de  ofte  meget  høje  Vægge. 

Naar  man  vil  aflægge  Besøg  i  saadant  større  Hus  kommer 
man  først  gjennem  en  hvælvet  Aabning  i  Muren  ind  i  et  firkantet 
Gaardsrum.  I  Stueetagen  findes  Stalden  for  Hornkvæget,  Faarene  og 
Hestene.  Naar  der  ikke  findes  flere  Etager,  ligge  Beboelsesværelserne 
mellem  Staldene  og  ere  kun  skilte  fra  disse  ved  løse  Brædder. 

Hvis  Huset  bestaar  af  fiere  Etager,  er  Beboelseslejligheden  i 
de  øverste;    men  intet  Steds  findes  en  fast  Trappe.     En  Træstamme, 

der  er  spaltet,    og  hvis  runde  Side  opefter  er  dybt   indkærvet,    tjener 
som  Stige  og  bliver  stillet  op  mod  Døraabningen  i  vedkommende  Etage. 

Lokalerne  ere  mørke  og  skumle  Rum  med  revnede  Mure, 
gjennem  hvilke  den  friske  Luft  har  uhindret  Adgang.  Smudset,  der 
i  Aarenes  Løb  har  samlet  sig  i  hele  Lag,  erstatter  mangen  Gang 
Mangelen  paa  Kalk.  I  det  sodede  Loft  findes  en  firkantet  Aabning 
til  Gjennemgang  for  Røgen.  Ildstedet  findes  i  en  Forsænkning  i  Midten 
af  den  bare  Jord,  der  danner  Gulvet.  Et  skrøbeligt  Træstillads,  hvorpaa 
der  er  anbragt  nogle  ujævne  Brædter,  udgjør  de  mere  velhavende 
Folks  Seng,  de  fattige  sove  paa  Jorden.  Ligeledes  besidder  kun  den 
formuende  Klasse  lave  Smaaborde  og  i  Nærheden  af  Skorstenen 
to  til  tre  smaa  Lædermadratser,  som  ere  Kvindernes  Yndlingsplads, 
naar  de  i  Aftentimerne  gruppere  sig  selskabeligt  om  den  flimrende 
Ild.     Stol  og  Bænke  kjende  Tibetanerne  kun  af  Omtale. 

De  tibetanske  Huse  have  ingen  egentlige  Tage.  En  med  flade 
Sten  belagt  Platform  afslutter  Bygningen  foroven.  Her  oppe  udbrede 
Tibetanerne  deres  Høst  til  Tørring  og  bede  ved  en  lille  Buddha  Statue 
om  Held  og  Velsignelse  for  deres  Familie  og  Ejendom.  Ved  Vintertid 
er  Platformen  en  søgt  Plads  for  her  at  kunne  varme  sig  i  Sol- 
straalerne. 

Den  Del  af  Tibetanerne,  som  kun  beskjæftiger  sig  med  Kvæg- 
avl, nomadiserer  i  store,  sorte  Telte,  som  de  væve  af  Haar  af 
deres  Husdyr.  De  forfærdige  ogsaa  deres  Klædningsstykker  paa 
lignende  Maade. 

Det  tibetanske  Folk  er  godmodigt,  ja  man  vilde  endog  kunne 
komme  rigtigt  godt  ud  af  det  med  det,  hvis  den  fri  l'dvikling  af  dets 
Karakter  ikke  blev  lammet  og  holdt  tilbage  ved  Religionens  Tryk. 
Frejdige  og  frie  i  Ord  og  Gjerning,  i  alt,  hvad  der  ikke  staar  i 
Sammenhæng  med  Religionen,  højhjertede  i  Omgangen  og  Handelen 
med  de  bedrageriske  Kinesere,  trække  de  desværre  lige  overfor  disse 
altid  det  korteste  Straa.  De  frygtes  som  tapre  Krigere  af  deres 
Naboer,  men  deres  Mod  udarter  aldrig  til  Grusomhed.  Mændene  ynde 
alle  Slags  gymnastiske  Øvelser  og  prøve  ved  enhver  Lejlighed  Styrke 
med  hinanden.  De  ere  lige  saa  gode  Fodgængere  som  Ryttere,  og  de 
besidde  en  ærgjerrig  Stolthed  efter  at  eje  den  bedste  Hest  paa  Stedet, 
som  under  Tiden  kan  antage  uberegnelige  Dimensioner.  Jeg  skal  her  be- 
mærke, at  de  bedste  Heste  i  Tibet  findes  i  Pomi,  et  Distrikt,  som  efter 
Beskrivelsen  maa  ligge  ved  den  øvre  Del  af  Iravadi. 

Som  Lastdragere  udvise  Tibetanerne  en  beundringsværdig 
Udholdenhed. 

Medens  vi  Europæere,  naar  vi  oppe  i  den  tynde  Luft  i  de 
17000  Fod  høje  Bjergpas,  altid  maa  hvile  noget  ud  efter  faa  Skridt 
for  at  kunne  skaffe  de  tungt  arbejdende  Lunger  den  fornødne  Luft, 
maatte  jeg  ofte  misunde  Tibetaneren,  som  med  en  Byrde  af  et  Centners 
Vægt  paa  Ryggen  skyndte  sig  opad,  idet  han  sang  en  Vise.  Lige 
saa  vel  som  ved  Arbejdet  saaledes  ere  ogsaa  Tibetanerne  utrættelige 
i  deres  Samtaler. 

Deres  selskabelige  Passiaren  er  uendelig  og  under  Tiden  mærk- 
værdigt nok  beskyttet  mod  at  blive  kjedelig  ved  et  Fond  af  skarpt  og 
sprudlende  Lune  og  Humor.  Kun  det  finere  Selskab  havde  allerede 
i  den  indbyrdes  Omgang  begyndt  at  tilegne  sig  Kinesernes  intet- 
sigende Høflighed  og  tvungne,  fraserige  Talevis. 

Tibetanernes  Hovednæringsmiddel  kaldes  i  hele  Landet  Dsamba. 
For  at  tilberede  denne  Ret  bliver  først  en  stor  Mængde  Thestøv  kogt 
i  flere  Timer  i  en  Kjedel;  derpaa  hældes  det  i  et  Smørfad,  der  holdes 
beredt,  Salt  og  et  stort  Stykke  Smør  lægges  deri,  og  det  hele  omrøres 
ved  Hjælp  af  en  Stok  saa  længe,  indtil  Bestanddelene  ere  blevne  godt 
blandede.  Under  denne  Procedure  sluger  allerede  en  Skare  forsultne 
Blikke  Smørfadet.  Husmoderen  uddeler  nu  den  flydende  Brygning  til 
alle  rette  vedkommende.  Enhver  bærer  altid  hos  sig  sin  Spise-  og 
Drikkeskaal  af  Træ  og  laaner  den  aldrig  ud  til  nogen  anden. 

Nu  bringer  Husfaderen  en  lille  Sæk,  som  indeholder  ristet 
Bygklid.  Strax  gribe  alle  Hænder  ned  i  Sækken  og  kaste  Melet  i 
Skaalen  med  Theen.  Nu  viser  Kogekunsten  sig  i  det  sande  Lys.  Det 
varer  ikke  længe,  førend  der  under  de  flinke  Hænder  fremkommer  de 
skjønneste,  runde  Boller;  den  ene  forsvinder  efter  den  anden,  Appetiten 
synes  at  være  uden  Ende,  og  til  Illustration  heraf  skal  jeg  anføre,  at 
jeg  en  Gang  iagttog  en  Tibetaner,  som  i  Løbet  af  en  Time  lavede  og 
fortærede  32  Boller. 

Disse  Maaltiders  Tillavning  med  varm  The  gjør  det  muligt  for 
disse  Folk  at  faa  deres  Hænder  vadskede  mindst  to  Gange  daglig, 
hvad  der  ellers  aldrig  sker;  efter  Afbenyttelsen  blive  Træskaalene  kun 
rensede  med  Tungen  og  derpaa  omhyggeligt  gjemte  paa  det  nøgne 
Bryst  som  en  Helligdom. 

Tibetanerne  nyde  desuden  med  Forkjærlighed  Kjødet  af  deres 
Husdyr  (Yakoxe,  Faar,  Svin  og  Høns),  naar  det  er  røget  over 
Ildstedet. 

Tibetanerne  røge  gjerne  og  faa  Tobakken  fra  Kina.  Det  er 
at  beklage,  at  Opiumrøgningen  stadigt  vinder  flere  og  flere  Tilhængere. 

Naar  de  skulle  sove,  afklæde  de  sig  fuldstændigt.  Da  de  fuld- 
stændigt mangle  varme  Tæpper,  krybe  de  ned  i  Halmen,  som  de  have 
dynget  op  paa  Sovestedet  enten  i  Gaarden,  paa  Platformen  af  Huset 
eller  i  Værelserne. 

To  Folkeskikke  maa  navnlig  fremhæves,  da  de  staa  i  en  paa- 
faldende  Modsætning  til  Kinesernes  Anskuelser,  nemlig  den  Maade, 
hvorpaa  Familielivet  grundes,  og  Begravelsesmaaden.  I  Tibet  hersker 
Polyandri;  ikke  paa  Grund  af  en  kjendelig  Mangel  paa  Kvinder,  thi  i 
Lassa  er,  for  at  nævne  et  Exempel,  Antallet  af  Kvinder  større  end 
af  Mænd,  men  af  Sparsommelighedshensyn.  Naar  Husets  ældste  Søn 
har  taget  sig  en  Kone,  er  denne  i  de  fleste  Tilfælde  tillige  hans  Brødres 
Ægtefælle.  Ægteskaberne  skulle  slet  ikke  falde  saa  uheldigt  ud,  som  man 
kunde  forledes  til  at  antage;  Stridigheder  opstaa  tvært  imod  kun 
meget  sjældent  og  da  navnlig  paa  Grund  af  Fordring  paa  Børnene.  I 
saadanne  Tilfælde  gjør  som  oftest  Ansigtsligheden  med  den  paagældende 
Fader  eller  Bedstemoderens  Magtsprog  Udslaget.  Hustruens  Stilling 
er  ikke  underordnet;  ved  mange  Lejligheder  forekom  det  mig  endogsaa, 
som  hun  havde  Kommandoen  over  hele  Husstanden. 

De  dødes  Begravelse  sker  paa  tre  forskjellige  Maader.  Efter 
at  have  betynget  Liget  med  en  Sten  kaste  de  fattige  deres  afdøde  ud 
i  Bjergfloderne.  Jeg  saa  flere  Gange  i  det  klare  Vand  Rester  af  saa- 
ledes  begravede,  snart  i  uskadt  Tilstand,  snart  som  en  Krop  uden 
Lemmer,  eller  jeg  saa  et  Hovede  eller  halvt  forraadnende  Arme  og 
Ben,  som  vare  revne  itu  af  Rovfuglene  ved  Kysten. 

Afdøde  Tibetanere  af  den  formuende  Befolkning  blive  ved 
Hjælp  af  et  Reb,  der  er  slynget  om  Halsen,  hængte  op  i  det  første 
det  bedste  Træ  og  fortærede  af  Ravnene  og  Rovfuglene;  Knoglerne 
blive  derpaa  kastede  i  Floden,  hvis  Vand  benyttes  til  at  drikke 
og  koge. 

Meget  velhavende  Familiers  afdøde  blive  skaarne  i  smaa 
Stykker,  Benene  knuses  og  blandes  med  Dsamba.  Derefter  blive  Lev- 
ningerne af  den  afdøde  bragte  op  paa  de  højeste  Bjerge  i  Omegnen 
og  der  kastede  hen  som  Føde  for  Rovfuglene.  Dette  er  en  ældgammel 
Skik,  som  ikke  staar  i  nogen  Forbindelse  med  Buddhismen. 

Tibetanerne  have  foruden  deres  ejendommelige  Skrift  ogsaa 
en  særegen  Tidsregning,  endskjondt  de  have  faaet  de  astronomiske 
Kundskaber  dels  fra  Indierne,  dels  fra  Kineserne. 

Deres  Skrift  bliver  skrevet  fra  venstre  til  højre  og  med  Fjer- 
penne.    Den  fremkom  samtidigt  med  Buddhismens  Indførelse. 

1  den  ældste  Tid  synes  Folket  at  have  haft  en  Naturreligion, 
som  gik  ud  paa  Tilbedelse  og  Forgudelse  af  alle  uforklarlige  Natur- 
kræfter. Først  i  det  7de  Aarhundrede  trængte  Stifteren  af  Buddhismen, 
Sakia  Munis  Lærdomme  frem  til  Tibetanerne  fra  Indien. 

En  tibetansk  Konge,  som  skal  have  været  gift  med  en  kine- 
sisk Prinsesse,  sendte  nemlig  paa  hin  Tid  sin  første  Minister  til  Indien, 
for  at  han  skulde  lære  Landet  at  kjende  og  afgive  Beretning  derom. 
Da  denne  vendte  tilbage,  bragte  han  den  store  Helgens  Skrifter  med 
sig  som  det  vigtigste,    han   havde   fundet  paa  sin  Rejse.      Ministeren 


Fig.  160.     Tibetansk  Begravelse  i  Vandet. 

forstod  Sproget  og  fik  det  Hverv  af  Kongen,  der  syntes  godt  om  den 
nye  Lære,  at  opfinde  et  tibetansk  Alfabet  og  at  oversætte  de  bud- 
dhistiske Doktriner.  Ganske  vist  kostede  det  nogen  Kamp  med  Landets 
konservative  Notabiliteter,  som  ikke  vilde  vide  noget  af  saadanne  nye 
Moder,  inden  Buddhismen  slog  virkelige  Rødder.  Nu  er  den  udbredt 
over  den  største  Del  af  Asien. 

Buddhismens  Lærdomme  kom  fra  en  Mand,  som  med  et  næsten 
sygeligt  blødt  Gemyt  ønskede  at  omskabe  hele  Verden  til  et  Paradis. 
Kjærlighed,  Fred,  Venskab  og  Broderlighed,  disse  vare  de  Ideer,  ved 
hvilke  Sakia  Muni  vilde  forene  alt  levende  til  en  uformørket,  harmo- 
nisk,    salig    Menighed,     idet    han    saaledes    haabede    paa    den    mest 

virksomme  Maade  at  kunne  bekæmpe  Skabningens  værste  Fjende, 
nemlig  »Smerten«. 

Sakia  Mimi  var  en  indisk  Fyrstesøn.  Han  frasagde  sig  frivilligt 
alle  sine  Stands  Rigdomme  og  Æresbevisninger  og  grundede,  efterat 
han  aldeles  havde  trukket  sig  tilbage  fra  Verden,  omtrent  500  Aar 
før  Kristus  den  nye  indiske  Religion,  Buddhismen.  Ærestitelen  Buddha, 
som  blev  tillagt  ham  og  hans  nuværende  Repræsentanter,  kommer  fra 
Sanskrit  og  betyder  »oplyste,  guddommeligt  begavede  Genius«.  Da 
han  forkastede  alle  blodige  Ofre  og  navnlig  Brahminernes  Kastevæsen, 
idet  han  gik  ud  fra  den  Grundsætning,  at  de,  der  trængte  mest  til 
Hjælp,  ogsaa  først  og  fremmest  skulde  hjælpes,  bevægede  Reformen 
sig  indenfor  en  streng  social  Ramme  og  vandt  i  kort  Tid  en  uhyre 
Mængde  Tilhængere  blandt  de  lavere  Samfundslag. 

Efter  at  Buddhismen  var  indført  i  Tibet,  vandrede  hvert  Aar 
en  stor  Skare  af  de  der  værende  Præster  til  Indien  til  de  smukke  og 
pragtfulde  Tempelbygninger  for  paa  Stedet  selv  at  modtage  nye  In- 
spirationer; paa  hin  Tid  havde  ogsaa  de  to  Landes  Handelsforbindelser 
et  anseligt  Omfang. 

Tibetanerne  bragte  Guldstøv,  Moskus  og  Yakhaar  til  Indien 
og  indførte  til  Gjengæld  til  deres  eget  Land  indiske  Tæpper,  Kokos- 
nødder og  andre  sydlandske  Frugter.  Da  Moham  ed  anerne  faldt  ind 
i  Indien,  flygtede  Flertallet  af  de  troende  over  de  høje  Bjerge  op  paa 
Højlandet,  thi  hine  ødelagte  alle  buddhistiske  Klostre  og  Templer  i 
Lavlandene  om  Ganges.  Saaledes  blev  Tibet  den  egentlige  Hjemstavn 
og  Helligdom  for  Sakia  Munis  Tilhængere. 

Men  med  Tiden,  alt  som  Præsterne  vandt  en  stigende  Ind- 
flydelse over  den  øvrige  Befolkning,  tabte  det  lykkelige  Forhold  sig 
mere  og  mere.  Den  skjønne  Lære  om  alles  lige  Berettigelse  blev  traadt 
under  Fødder  af  Præstekasten,  og  af  Læren  om  Taalmodighed  i  Lidelsen 
udviklede  der  sig  en  utøjlet  Stræben  efter  at  tilfredsstille  Nydelses- 
sygen; Umoralitet.  Uretfærdighed,  Havesyge  og  Hensynsløshed  trivedes 
i  hele  Landet.  Da  optraadte  i  Midten  af  det  Ude  Aarhnndrede  den 
store  Reformator  Tsong-kaba.  Han  var  født  i  Kumbum,  som  dengang 
var  en  uanselig  Flække  Øst  for  Kuku-nor,  i  Aaret  1358  og  var  Søn 
af  en  fattig  Hyrde;  ved  sin  reformatoriske  Optræden  erhvervede  han 
sig  Navn  som  en  af  de  ypperste  Helgener.  Han  forbød  Præsternes 
Ægteskab,  Trolddom,  Brugen  af  Tobak,  stærke  Drikke  og  Hvidløg,  da 
Buddha  ikke  holdt  af  ilde  lugtende  Bønner.  Følgen  af  hans  Reformer 
var,  at  Religionen  spaltedes  i  to  Sekter,  nemlig  den  saa  kaldte  gule 
Kirke,   der  antog  den  nye  Lære,   og  den  røde,   som  holdt  sig  til  den 

gamle.      Farvebetegnelsen    hidrører    fra  Præsternes   Gaiadragt,    der    i 
første  Tilfælde  bliver  forfærdiget  af  gult,  i  det  andet  af  rødt  Tøj. 

Den  røde  Sekts  Overhovede  bor  i  Sakia-tschong,  en  By  i  Nær- 
heden af  Sikkims  Grænse;  den  har  sine  fleste  Tilhængere  i  Fyrsten- 
dømmerne paa  den  sydlige  Del  af  Himalayas  Bjergkjæde;  Tilhængerne 
af  den  gule  Sekt  ere  de  overvejende  i  Tibet. 

Fra  Reformatoren  Tsong-kabas  Tid  daterer  sig  ogsaa  Troen 
paa  Ypperstepræsternes  Udødelighed. 

Tsong-kaba  døde  i  Klosteret  Potala  nær  ved  Lassa.  Siden 
1643  er  Potala  Residens  for  hans  Efterfølger  til  enhver  Tid,  nemlig 
Dalai-Lamaen  »al  Majestæts  Ædelsten«,  den  tibetanske  Pave  og  Konge. 

En  anden  Reformator  ved  Navn  Gedun-tupa,  hvis  Lære  kun 
gik  ud  paa  en  Udlæggelse  af  de  buddhistiske  Dogmer,  opbyggede  i 
Aaret  1445  det  storartede  Kloster  Teschu-lumbo.  Hans  Efterfølgere 
bære  Navnet  Panschen-Lama  eller  Teschu-Lama»  al  Lærdoms  Ædelsten«. 
I  Fredelighed  og  Venskab  dele  begge  Paver  Regeringens  Forretninger 
paa  lignende  Maade,  som  det  for  ikke  lang  Tid  siden  var  Tilfældet 
med  de  to  Regenter  i  Japan,  Taikunen  og  Mikadoen. 

En  treclie  buddhistisk  Pave,  Tharanat-Lama  residerer  i  Urga 
i  Mongoliet,  men  staar  i  Rang  langt  tilbage  for  sine  tibetanske 
Kolleger. 

Hvis  en  af  disse  hellige  Mænd  dør,  betyder  det  kun  en  Form- 
forandring, thi  Sjælen  gaar  strax  over  i  et  nyfødt  Barns  Legeme. 
Lamaerne  forstaa  altid  at  finde  det  paagældende  Barn,  og  det  er 
mærkværdigt  nok  altid  Børn  i  Familier  uden  Indflydelse,  hvem  en 
saadan  Lykke  bliver  til  Del.  Paa  denne  Maade  bliver  den  Mulighed 
forebygget,  at  Sønner  af  ansete  og  rige  Folk  faa  Regjeringens  Tøjler 
i  Hænde.  Naar  den  nye  Dalai-Lama  bliver  funden,  springe  Træerne 
i  Nærheden  af  hans  Forældres  Hytte  ud,  Blomsterne  udfolde  sig,  og 
Mælk  og  Honning  flyde  ud  af  Klipperne.  Den  Deputation  af  Lamaer, 
som  har  faaet  det  Hverv  at  finde  den  nye  Konge,  viser  derpaa  Barnet 
forskjellige  Gjenstande,  saasom  Snustobaksdaaser,  Thekopper,  Penge 
og  smedede  Sager,  som  den  afdøde  Pave  oftere  har  haft  i  Hænde. 
Hvis  Barnet  griber  derefter,  er  der  ingen  Tvivl  mere;  Folket  jubler, 
Lamaerne  synge  Lovsange,  og  Barnet  bliver  i  højtidelig  Procession 
bragt  ind  til  Residensen  og  der  udraabt  til  Dalai-Lama.  Det  vil 
allerede  af  Maaden,  hvorpaa  den  nye  Regent  findes  af  Præsterne, 
være  klart,  at  denne  egentlig  helt  og  holdent  er  en  magtesløs  Skygge- 
storhed.     For  endnu  yderligere  at  retfærdiggjøre  dette  Udtryk,    skal 

jeg  erindre  om,  hvad  Vicekongen  i  den  kinesiske  Provins  Stse-tschuen 
fortalte  os  om  Dalai-Lamaen  ved  Festmaaltidet  i  Tsching-tu-fu. 

Om  ogsaa  hans  Fortælling  var  overdreven,  karakteriserede 
den  dog  den  Kjendsgjerning,  at  det  i  Virkeligheden  ikke  er  Dalai- 
Lamaen,  men  Præstekasten  i  sin  Helhed,  som  regjerer  Landet.  Præ- 
sterne finde  det  ganske  i  deres  Interesse,  at  Dalai-Lamaen  nyder  en 
ubegrænset  Ærbødighed  fra  Folkets  Side,  thi  kun  ved  at  deres  Magt 
bliver  saaledes  repræsenteret,  kan  deres  Indflydelse  udstrække  sig  over 
hele  Mongoliet  og  selv  til  Hoffet  i  Peking.  Dalai-Lamaen  bliver  allerede 
fra  Barndommen  af  saaledes  opdraget  af  sine  Lærere,  at  han  vedbliver 
at  være  et  Barn.  Altid  omgivet  og  bevogtet  af  de  mistroiske  Hoffolk, 
finder  han  sin  højeste  Lykke  i  den  indskrænkede  Bevidsthed  om  sin 
Majestæt  og  i  den  faste  Tro  paa  sin  Udødelighed. 

Ligesom  Mohamedanerne  gjøre  Pilegrimsfarter  til  Mekka,  saa- 
ledes drage  hvert  Aar  mange  tusinde  huddhistiske  troende  til  Potala 
for  at  blive  delagtige  i  Dalai-Lamaens  Velsignelse.  Fra  Kinas  frugt- 
bare Sletter,  fra  Mongoliets  uoverskuelige  Ørkener,  fra  Himalayas  og 
Kven-luns  vilde  Kløfter  strømme  Pilegrimmenes  Skatte  til  Lassa. 
Ingen  Guldklump  er  for  tung,  ingen  Nefritsten  for  kostbar,  til  at  den 
ikke  skulde  nedlægges  ved  Tronens  Trin  som  en  Taknemmeligheds 
Gave  til  Gjengæld  for,  at  man  har  opnaaet  den  højeste  Lykke.  Dalai- 
Lamaens  Velsignelse  koster  meget,  og  ingen  bliver  velsignet,  uden  at 
han  betaler  derfor.  Dalai-Lamaens  Palads  Potala  ligger  en  Fjerdingvej 
Xord  for  Landets  Hovedstad  Lassa  paa  en  klippefuld  Høj,  der  hæver 
sig  op  over  den  sumpede  Dalslette.  Det  ene  Tempel  ligger  ved  Siden 
af  det  andet  med  Tinder  og  Taarne  lige  fra  Bjergskraaningen  indtil 
op  paa  Højen,  hvorpaa  den  jordiske  Guddoms  forgyldte  Palads  be- 
finder sig.  De  to  store,  af  høje  Træer  beskyggede  Portaler,  som  man 
maa  passere  for  endeligt  at  naa  op  til  Højden  ad  400  Stentrin,  er 
Tumleplads  for  de  mærkværdigste  Karavaner. 

Man  træffer  der  Repræsentanter  fra  de  fjærneste  Dele  af  den 
buddhistiske  Verden  i  fantastisk  Klædedragt  og  med  festligt  smykkede 
Heste,  som  øve  sig  i  Taalmodighed  for  at  kunne  faa  Dalai-Lama  at 
?e  Ansigt  til  Ansigt. 

Endelig  bliver  det  en  Afdeling  forundt  at  komme  op.  Mange 
krybe  paa  Knæene  op  ad  Trinene;  Festdragten  bliver  ødelagt  derved, 
men  hvad  gjør  det;  en  himmelsk  Forklarelse  drager  Sjælen  bort  fra 
den  jordiske  Jammerdal,  og  Øjet  gløder  i  hellig  Begejstring.  Førend 
det  bliver  den  lykkelige  tilladt  at  træde  ind  i  Helligdommen,  tager 
Potalas  Økonom  imod  de  medbragte  Gaver.     Den  mindste  Ydelse  for 

Velsignelsen  beløber  sig  til  c.  16  Kroner  i  danske  Penge.  Rige  Depu- 
tationer, navnlig  saadanne,  der  komme  fra  Urga,  ofre  ofte  Pengegaver 
af  flere  hundrede  Tusinders  Værdi. 

Saa  snart  Pilegrimmene  have  betraadt  Gemakket,  hvor  Dalai- 
Lamaen  sidder  paa  en  Trone,  kaste  de  sig  ned  paa  Jorden.  Dalai- 
Lamaen  taler  maaske  nogle  løftende  Ord  til  dem,  maaske  ikke,  og 
Pilegrimmene  faa  derefter  Tilladelse  til  efter  Tur  at  gjøre  Knæfald 
foran  Tronen.  Dalai-Lamaen  lægger  ved  denne  Lejlighed  sin  højre 
Haand  paa  den  knælendes  Hovede.  Saaledes  bliver  hver  enkelt  vel- 
signet. Ansete  Personer  fra  fjærne  Lande  blive  desuden  ogsaa  be- 
værtede med  The,  Bagværk,  tørrede  og  kandiserede  Frugter.  I  Tschu- 
lumbo  gaar  det  til  paa  samme  Maade;  ogsaa  der  velsigner  Paven 
i  et  væk. 

Foruden  de  omtalte  kirkelige  Storheder  findes  der  i  Tibet  og 
Mongoliet  desuden  103  udødelige,  saa  kaldte  Kutuktu'er,  som  Forstandere 
for  de  mere  betydeligere  Klostre.  Deres  evige  Tilværelse  sker  lige- 
ledes ved  Sjælens  vexlende  Ophold  i  forskjellige  Legemer.  De  blive 
rettest  betegnede  med  Navnet  »levende  Buddha«. 

Ethvert  Kloster  udgjør  paa  en  vis  Maade  en  egen  vel  organi- 
seret Menighed,  for  hvis  Gjøren  og  Laden  Kutuktuen  er  Dalai-Lama 
ansvarlig.  Til  Opretholdelse  af  Disciplinen  har  Forstanderen  nogle 
Embedsmænd  ved  Siden,  som  forvalte  deres  Embede  med  stor  Magt- 
fuldkommenhed. Disse  ere:  Uddeleren  af  Indvielserne,  Campo-Lamaen 
eller  Økonomen,  Musikdirektøren,  Prædikeren,  Tempelvogteren,  Bib- 
liothekaren  o.  s.  v. 

Den  tibetanske  Literatur  er  meget  stor.  Ethvert  Tempel  inde- 
holder et  Bibliothek  paa  mange  hundrede  Bind.  Bøgerne  bestaa  af 
enkelte  Blade,  som  blive  gjemte  mellem  stærke  Brædter.  Deres  Ind- 
hold omfatter  Troslæren,  Legender  og  Profetier,  blandt  hvilke  sidste 
Historien  om  det  tilkommende  Paradis  indtager  Hæderspladsen.  Scham- 
balin  hedder  Lyksalighedens  0  og  dens  Hovedstad  Kalapa;  den  ligger 
langt  borte  mod  Vest,  hvor  Buddhismen  først  om  2000  Aar  vil  komme 
til  Ære  og  Anseelse.  En  afdød  Dalai-Lamas  Sjæl  vil  nemlig  da  gaa 
over  i  Kongens  unge  Søn,  som  regjerer  Schambalin  og  derved  berede 
de  troende  i  Tibet  store  Vanskeligheder,  idet  disse  forgjæves  ville 
strejfe  Landet  rundt  for  at  finde  et  nyt  Overhovede.  Fortvivlelsen  vil 
ende  med  en  Revolution.  De  fromme  flygte  bort  fra  Tvedragtens 
Land  og  skulle  efter  megen  Omflakken  komme  til  Schambalin,  hvor 
de  finde  den  tabte  Dalai-Lama  og  derefter,  begejstrede  ved  Gjensynets 
Glæde,  under  hans  Anførsel  erobre  og  omvende  hele  Verden. 

Klostrene  ere  spredte  over  hele  Landet,  og  ethvert  for  sig  ud- 
gjør  en  By,  beboet  af  flere  tusinde  Præster.  Med  de  Rigdomme,  som 
Klostrene  aarligt  faa  af  Pilegrimmene,  er  det  ikke  at  undres  over,  at 
to  Trediedele  af  Tibets  Befolkning  høre  til  Præstekasten. 

Optagelsen  til  Lama  frembyder  i  Almindelighed  heller  ikke 
store  Vanskeligheder.  Faderen  rager  Sønnens  Hovede,  kjøber  ham  en 
brun,  grov  Kutte,  hænger  ham  en  Rosenkrands  om  Halsen  og  sender 
ham  i  Lære  hos  en  ældre  Præst.  Efter  nogle  Maaneders  Forløb  er 
han  Lama.  Saadanne  Folk  ere  indskrænkede  Hoveder,  som  under 
Trykket  af  en  uforstaaet  Lære  trives  i  Landet  ligesom  Ukrudt,  og 
som  under  Beskyttelse  af  deres  Dragt  bedrage  og  udbytte  Folket  som 
Troldmænd  og  Sandsigere. 

Men  de  Ynglinge,  som  ere  kaldede  til  en  Gang  at  gjøre  en 
vis  Karriere  paa  Embedsstigens  forsjellige  Trin ,  faa  en  mere  gedigen 
Uddannelse  i  Lama-Fakulteterne  i  de  mere  betydelige  Klostre. 

Der  findes  meget  rige  Lamaer,  men  der  gives  ogsaa  saadanne, 
der  lade  sig  fæste  som  Hyrder  og  kun  forrette  deres  Andagt  under 
Guds  frie  Himmel.  Enhver  Lama  beder  uafladeligt,  thi  det  foraarsager 
ham  intet  Hovedbrud  og  bliver  ham  en  Vane  saa  meget  mere,  som 
den  sædvanlige  Bøn  kun  er  et  mekanisk  Arbejde. 

Ingen  Præst,  overhovedet  ingen  Tibetaner  forsømmer  nogen- 
sinde sin  Bedemaskine,  som  han  fører  med  sig  allevegne.  En  saadan 
Bedecylinder  bestaar  af  en  Blikkapsel,  hvori  der  findes  nogle  paa 
Pergament  nedskrevne  Bønner,  samt  et  Sving.  Naar  denne  Maskine 
bliver  drejet  saaledes.  at  den  ved  samme  befæstede  Slynge  paa  en 
Maacle  drejer  sig  udad  fra  Hjertet,  betyder  Bønnen  et  Ønske  om  Vel- 
signelse, hvis  uopklarede  Indhold  ligger  dybt  skjult  i  de  faa  Ord: 
O  mani  peme  hum!  En  Drejning  til  den  modsatte  Side  betyder  med 
Ordene  Ami 'sche  Den ga  en  Forbandelse,  hvis  Mening  er  en  meget  kraftig  Ed. 

Rige  og  derhos  fromme  Tibetanere,  hvem  selv  en  saadan 
Maade  at  bede  paa  forekommer  besværlig,  have  allerede  i  Nærheden 
af  rindende  Vand  opført  Hjulværk  med  imponerende  Cylindre  og 
overlade  disses  Omdrejning  til  Strømmens  utrættelige  Kraft. 

For  at  kontrollere,  hvor  ofte  den  korte  Bøn  O  mani  yerne  hum 
i  Dagens  Løb  gaar  over  den  andægtiges  Læber,  er  enhver  Lama  des- 
uden udrustet  med  en  Rosenkrands,  der  i  Almindelighed  bestaar  af 
100  smaa,  brune  Trækugler. 

Den  Indflydelse,  Præstestanden  øver  paa  Landet  og  dets  iso- 
lerede Stilling,  er  overordentlig  stor.  Den  bestyrker  Folket  i  dets 
fanatiske  Tro,   den  bedaarer  det  ved  formentlige  Trolddomsgjerninger 

og  ved  sit  profetiske  Blik,  der  rækker  dybt  ind  i  Familielivet.  Klostre- 
menighedernes  Rigdomme  beherske  det  hele  Land  saa  meget  mere, 
som  enhver  Plet  Jord  er  Præsternes  Ejendom.  Ingen  tibetansk  Bonde' 
kan  kalde  den  Grund,  hvorpaa  hans  Hus  staar,  eller  den  Jord,  han 
dyrker,  for  sin  egen;  den  er  kun  et  Laan  hos  Præstekasten,  som  kan 
forjage  ham  derfra,  saa  snart  han  maatte  paadrage  sig  dens  Mishag. 
Et  Baand,  der  er  fastere  end  alle  den  dannede  Verdens  Kontrakter 
fængsler  den  stakkels  Tibetaner  til  hans  Undertrykkeres  Lune,  Om- 
sorgen for  det  daglige  Brød  lader  ikke  en  Gang  Retfærdighedsspørgs- 
maalet  spire  frem,  lader  det  langt  mindre  komme  under  Overvejelse. 

I  Præsternes  Magt,  Anseelse  og  Myndighed  over  Folket  maa 
man  søge  Grunden  til  den  hidtil  uoverstigelige  Skranke,  som  afspærrer 
Landet  til  alle  Sider. 

De  tibetanske  Præster  huske  endnu  rigtigt  godt  den  Fare,  som 
truede  deres  Magt  i  Begyndelsen  af  det  18de  Aarhundrede  ved  Til- 
stedeværelsen af  de  katholske  Missionærer.  De  vide  rigtigt  godt,  at 
hvis  en  Europæer  betræder  deres  Land,  ville  andre  følge  efter,  som 
raaaske  kunde  fortælle  Folket  Ting,  som  det  ikke  behøver  at  vide. 
Deres  Magt  vil  blive  uanfægtet,  saalænge  deres  Kongerige  ikke  van- 
helliges af  ukaldte.  Derfor  er  Tibet  aflukket  og  vil  endnu  længe  ved- 
blive at  være  det. 

Selv  om  ogsaa  den  kinesiske  Kejser  bliver  anerkjendt  og  æret 
som  Landets  Overherre,  betyder  dette  ikke  videre,  end  at  der  er  sikret 
Præsterne  et  Tilflugtssted,  en  hjælpende  og  beskyttende  Haand  i  Nødens 
Time.  Om  end  to  kinesiske  Residenter  skulle  repræsentere  Kinas 
Magt  i  Lassa,  er  dette  kun  Komediespil ;  disse  delegerede  besidde  ikke 
den  mindste  Indflydelse  paa  Præsternes  Beslutninger,  ja  i  den  sidste 
Tid  er  det  kommet  saa  vidt,  at  der  kun  sendes  saadanne  Mandariner 
som  Gesandter  til  Tibet,  der  af  en  eller  anden  Grund  skulle  straffes 
med  denne  Forvisning. 

Lassa,  saa  vel  som  enhver  anden  By  i  Tibet,  byder  den  for- 
vænte, kinesiske  Mandarin  kun  faa  Bekvemmeligheder.  Allerede  Rejsen 
derhen  er  forbunden  med  saadanne  Besværligheder  og  Afsavn,  at  en- 
hver Kineser  ved  Tanken  om  det  fjærnt  liggende  Land  Tse-tsang  faar 
en  Kuldegysen.  De  Lækkerbidskener,  som  aldrig  maa  mangle  ved  et 
kinesisk  Maaltid,  fordærves  paa  Rejsen,  og  det  er  saa  langvarigt  at 
skaffe  dem  til  Veje,  at  den  sultne  Mave  ofte  maa  overvinde  Afskyen 
for  den  tibetanske  Nationalret,  Dsamba. 

Hvor  vanskeligt  det  falder  Kineserne  i  Tibet  at  nyde  Smør  i 
Stedet  for  Ricinusolie,  saa  vi  bedst  paa  vore  Rejsefæller.     Ogsaa   den 

Omstændighed,  at  Kineserinder  ikke  maa  betræde  det  egentlige  Konge- 
rige Tibet,  men  at  de  kinesiske  Mandariner,  saa  snart  de  have  pas- 
seret Rigets  Grænse,  slutte  et  andet  Ægteskab  med  en  tibetansk 
Kvinde,  kan  bidrage  noget  til  Embedsmændenes  Korruption.  Det  er 
karakteristisk,  at  Kineserne  betragte  Tibet  som  det  usleste  Land  i 
Verden  og  dog  paastaa,  at  der  her  findes  de  smukkeste  Piger  og 
Koner  (!)  og  de  mest  ondskabsfulde  Hunde. 

Jeg  anser  det  for  en  stor  Fejl,    at  Regjeringen   i  Peking  altid 
sender  Bærmen  af  Embedsstanden  til  Lassa,  som  under  deres  3— 4aarige 


Fig.  161.     Bedemaskiner. 

Ophold  der  stræbe  at  drage  den  størst  mulige  Vinding  af  deres  Stilling  og 
derved  bringe  ikke  alene  Ambansværdigheden,  men  ogsaa  det  kine- 
siske Riges  Centralregjering  i  Miskredit  i  de  indfødtes  Øjne.  Allerede 
nu  have  de  kinesiske  delegerede  i  Lassa  mistet  al  Respekt,  og  tilsidst 
ville  deres  Udpresninger  og  Bedragerier  udtømme  Præsternes  hidtidige 
Langmodighed. 

Tibets  Afhængighedsforhold  til  Kina  er  et  temmeligt  imaginært. 
Det  tributpligtige  Land  betaler  ikke  blot  ingen  Tribut,  men  dets  Præster 
faa  derimod  aarligt  uhyre  Summer  som  Gaver  fra  Herskeren  i  Peking. 
Retten  til  at  holde  en  Besætning  i  de  større  Byer  har  ingen  videre 
Betydning,  thi  dens  Størrelse  er  sjældent  mere  end  300  Mand. 

Kongeriget  Tibet  er  delt  i  fire  Provinser:  Ari,  Tsang,  Kam 
og  U.  Hver  af  disse  bliver  styret  af  en  Gouvernør,  som  indkræver 
Skatterne,  og  er  underordnet  Landets  Styrelse  i  Lassa. 

Lassa  er  som  Hovedstad  paa  en  Gang  den  største  og  mest 
betydende  By  i  Tibet.  Den  ligger  i  en  Højde  af  henved  12000  Fod 
over  Havet  midt  i  den  brede  Dal  om  den  lille  Flod  Ki-dschu,  som 
2V2  Dags  Rejse  Sydvest  for  Lassa  falder  i  Sampu.  Dens  Dal  er  for- 
holdsvis frugtbar,  og  der  findes  baade  enkelt  liggende  Huse  og  smaa 
Landsbyer. 

Lassa  »Aandernes  Hjem«,  har  et  Omfang  af  l1/«  Mil  og  be- 
staar  af  omtrent  5000  Huse,  byggede  af  Sten,  Tegl  og  Ler,  som  ere 
temmeligt  regelmæssigt  grupperede.  Udsiden  af  de  med  hellige  Faner 
smykkede  Bygninger  gjør  et  bedre  Indtryk  end  deres  Indre,  hvor 
utallige  Aars  Smuds  og  Røgen  fra  de  aabne  Ildsteder,  i  Forbindelse 
med  Uddunstningerne  fra  Yakoxestalden  ved  Siden  af,  frembringer  en 
væmmelig  Atmosfære. 

Forstæderne  frembyde  et  mere  tiltrækkende  Billede  med  deres 
Haver,  der  ere  hegnede  med  Oxehorn,  og  hvidtede  Huse  under  Træ- 
ernes Kroner;  Boligerne  ere  her  heller  ikke  saa  forsømte. 

Lassas  Befolkning  er  blandet  og  naar  det  anselige  Antal  af 
80000  Mennesker. 

Den  hellige  Stads  gæstfrie  Porte  aabne  sig  for  enhver  rejsende 
fra  Indien,  Bhutan,  Pepal,  ja  selv  for  de  mohamedanske  Kjøbmænd  fra 
Kaschmir  og  Turkestan.  De  fremmede  kunne  opholde  sig  i  Lassa, 
saa  længe  de  ville,  ja  de  kunne  ogsaa  blivende  bosætte  sig  som  For- 
handlere af  europæiske  Artikler  (grove  Klædesstoffer,  Koraller  og  Glas- 
perler, Haandspejle,  Lommeknive,  Uhre,  Ringe  o.  s.  v.),  thi  Tibe- 
tanerne ynde  det  fremmede  Flitterstads  og  ere  kun  bange  for  Euro- 
pæeren. — 

Vi  skulle  nu  atter  optage  Beskrivelsen  af  vor  Rejse.  End- 
skjøndt  vi  allerede  i  Ta-tsien-lu  vare  blevne  overbeviste  om  Umulig- 
heden af  at  gjennemføre  vor  Rejseplan,  vare  vi  dog  bestemte  paa  at 
trænge  saa  langt  frem  som  muligt. 

Det  var  en  prægtig  Dag,  da  vi  den  12te  November  brød  op 
imod  Vest.  Ikke  den  mindste  Sky  fordunklede  Himmelen,  og  den 
længe  savnede  Sols  velgjørende  Straaler  reflekteredes  fra  de  uhyre 
Gletschervægge,  som  i  en  Halvkreds  begrænse  Floden  Tar-kjos  Om- 
raade.  Kunka  Bjergkjæden  kan  allerede  Øst  for  Ta-tsien-lu  opvise 
Snemarker  af  1  Mils  Længde  og  Brede  mellem  de  udtakkede  og  util- 
gængelige Spidser;    længere   imod  Vest  blive   de  endnu   større.      Kun 

Foden  af  Bjergene  er  sparsomt  bevoxet  med  et  lavt  Krat,  Resten  af 
Skraaningen  er  ganske  blottet  for  al  Vegetation.  Grønne  Græsgange 
ere  ligeledes  sjældne  i  den  smalle  Dal,  hvor  den  brusende  Bjergelv 
med  uimodstaaelig  Kraft  bryder  sig  en  Bane  gjennem  de  nedstyrtede 
Klippestykker  og  ved  Sammenstødet  med  disse  opløser  sig  i  et  Støv 
af  Millioner  smaa  Draaber,  der  bryde  sig  i  alle  Farver. 

Da  vi  kom  til  den  af  fire  Huse  bestaaende  Plads  Tscheto 
(der  ligger  i  en  Højde  af  10500  Fod,  befandt  vi  os  allerede  1660  Fod 
over  Ta-tsien-lu  og  følte  de  ubehagelige  Virkninger  af  den  lave  Tem- 
peratur, da  vi  om  Natten  søgte  Hvile  i  Kun-kvanen,  der  var  bygget 
af  raat  sammenføjede  Brædder.  Langs  hele  Hovedhandelsvejen  fra 
Ta-tsien-lu  til  Lassa  har  Regjeringen,  ligesom  i  det  indre  af  det  store 
kinesiske  Rige,  sørget  for  de  rejsende  Embedsmænd  ved  Anlæget  af 
Kun-kvaner,  som  i  Tibet  afgive  en  sikker  Bolig,  hvori  man  forefinder 
Brændsel  i  tilstrækkelig  Mængde.  Snart  er  det  en  særlig  Træbygning, 
snart  en  tibetansk  Stenbygning,  snart  igjen  en  Relaisstation  for  Kou- 
rerer,  hvori  der  til  enhver  Tid  holdes  et  eller  flere  Værelser  beredte 
til  Modtagelse  af  rejsende  Mandariner.  Ved  en  saadan  Knn-kvan  maa 
man  dog  paa  ingen  Maade  forestille  sig  et  Hus,  som  blot  nogenlunde 
kunde  tilfredsstille  ens  Fordring  paa  selv  den  ubetydeligste  Bekvemme- 
lighed; ofte  ere  de  kun  urenlige,  mørke,  ilde  lugtende  Rum,  som  ere 
tækkede  med  Bjælker  og  Jord,  hvor  en  Stenblok,  man  har  slæbt  ind 
i  Nærheden  af  den  ulmende  Ild,  udgjør  baade  Stol  og  Bord,  og  hvor 
Gæsterne,  hvis  de  ikke  selv  føre  Senge  med,  kunne  udhvile  efter 
Rejsens  Strabadser  paa  den  nøgne,  fugtige  og  klæbrige  Jord. 

Ved  Morgengry  den  næste  Dag  brød  vi  atter  op  for  at  bestige 
Dje-la.  Den  stenede  Vej  fører  langs  en  lille  Flods  venstre  Bred  forbi 
et  tibetansk  Hus  og  bringer  den  rejsende  efter  en  fire  Timers  ved- 
voldende  Stigning  uden  særlig  Besværlighed  op  til  Passet,  der  er 
13400  Fod  højt. 

Imod  Nord  taarne  Tscheto-sans  Klippemasser  sig  op  til  en 
fuldstændig  kullet  Kæmpemur.  Majestætisk  strækker  Kanten  af  Bjerg- 
ryggen sig  i  en  dristig  Bue  med  Nord  og  begrænser  endeligt  i  en  Af- 
stand af  4  Mil  Horisonten  med  en  sneklædt  Tinde,  som  med  Rette 
fortjener  Navnet  Ds<;hara,  Bjergenes  Konge,  da  dens  Spids  er  mindst 
25000  Fod  høj  og  dominerer  det  foran  liggende  Panorama. 

Oppe  ved  Passet  ventede  Fyrsten  af  Ta-tsien-lu  paa  vor  An- 
komst med  sin  Milits  paa  100  Mand.  Alle  Soldaterne  vare  beredne. 
Afset  fra  deres  daarlige  Bevæbning,  der  ligesom  hos  Kineserne  bestod 
af  itubrækkede  Luntebøsser,    krummede  Spyd,    rustne  Sværd    og    af 

Bue  og  Pile,  fandt  jeg  det  meget  forstaaeligt,  at  disse  kraftige,  mod 
Vind  og  Vejr  hærdede,  flinke  Ryttere  allerede  paa  Grund  af  deres 
røveragtige  Ydre  med  en  vis  Ringeagt  saa  ned  paa  vor  kinesiske 
Militæreskorte.  Dette  var  dog  ikke  Tilfældet  med  Fyrsten,  Næppe 
havde  han  faaet  Øje  paa  General  Lin,  førend  han  steg  af  Hesten,  gik 
ham  i  Møde  og  hilste  ham  med  Knæfald. 

Efter  en  livlig  Samtale  om  Sikkerheden  i  Omegnen,  befalede 
Generalen,  at  Militsen  skulde  ride  foran  for  at  sikre  Kolonnen  mod 
Angreb  af  de  tibetanske  Røvere,  som  efter  Sigende  allerede  i  flere 
Aar  havde  drevet  en  indbringende  Forretning  her.  Fyrsten,  som  var 
bevæbnet  med  den  Jagtbøsse,  som  Grev  Széchenyi  havde  givet  ham, 
foretrak  under  disse  Omstændigheder  at  trække  sig  tilbage  til  Ta- 
tsien-lu  til  sin  Moder.  Han  overgav  sin  betroede  Minister  Over- 
befalingen over  sin  Hær  og  red  efter  en  flygtig  Afskedshilsen  tilbage 
hen  irnod  Tscheto. 

I  l1/;-  Mils  Længde  fører  den  temmelig  brede,  paa  sine  Steder 
stenede,  Vej  ned  acl  til  en  ensomt  liggende  Stenhob.  som  forestiller  et 
tibetansk  Posthus.  Herfra  bliver  den  smukke  Dal  fladere  og  mere 
aaben;  Tibetanere,  som  have  bosat  sig  her  i  smaa  Kolonier,  dyrke 
Jorden  med  Byg.  Floden  snor  sig  dorsk  gjennem  de  grønne  Marker, 
hvis  Blomster  allerede  ere  faldne  som  Ofre  for  Nattefrosten  og  nu 
staa  med  bøjede  Hoveder,  ufølsomme  for  Solens  Straaler;  Grupper  af 
tamme  Yakoxer  og  Heste  delikatere  sig  paa  de  saftige  Græsgange  i 
den  1000  Skridt  brede  Dal  og  paa  de  jævnt  skraanende  Affald  af 
Bjergene,  venlige  Høje  omgive  Markerne,  Ribs,  Stikkelsbær,  Taxtræer 
og  Berberisbuske  voxe  yppigt  langs  den  upaaklagelige  Vej,  og  dog 
vandre  vi  i  en  Højde  af  12000  Fod  over  Havet. 

Tyve  Li  fra  Agnian-pa  ned  imod  Dalen  passerede  vi  en 
Træbro  og  kom  derpaa  til  en  gammel  Befæstning,  der  laa  paa  den 
højre  Flodbred,  og  hvorfra  vi  havde  en  overraskende  og  beundrings- 
værdig Udsigt  til  Omegnen  imod  Syd.  Den  lille  Flod,  langs  hvis 
Bredder  Vejen  hidtil  var  gaaet,  vender  sig  her,  efter  at  være  bleven 
forstærket  med  flere  Tilløb  fra  Nord,  i  en  skarp  Bøjning  mod  Syd. 
Dalskraaningerne  aabne  sig  til  begge  Sider  ligesom  Kulisser  i  en  virk- 
ningsfuld Theaterdekoration.  Baggrunden,  der  stadigt  bliver  højere  og 
højere  og  forst  har  en  mørkegrøn  Farve  af  de  mægtige  Naaleskove, 
derpaa  en  graa  violet  Tone  af  de  stejle  Klippevægge  og  endeligt  den 
evige  Snes  blændende,  blaalige  Glands,  ligner  en  umaadelig  Sokkel  for 
det  evige  Mindesmærke,  som  Verdens  Bygmester  selv  har  skabt  i 
Skikkelse  af  en  sneklædt,  enestaaende,   sukkertoplignende  Tinde.     Den 

hæver  sig  op  over  Højlandets  bølgende  Stenhav  til  en  Højde  af  om- 
trent en  Mil  og  kaldes  Bo-kunka.  I  saadanne  uhyre  Højder  kan  man 
næppe  tænke  sig  noget  mere  storartet  end  Bo-kunkas  uhyre  Klippe- 
pyramide, naar  man  ser  den  fra  Agnian-pas  yndige  Dal. 

Efter  i  en  halv  Time  i  Tavshed  at  have  beundret  Almagten 
i  Gaturen  forlod  vi  det  smukt  beliggende  Fort  og  vendte  os  mod  Nord 
hen  imod  Tungolo,  en  tibetansk  Landsby,  i  hvis  bedste  Hus  vi  fore- 
fandt et  varmt  Nattekvarter  og  —  undtagelsesvis  —  friskt  Smør. 

Ja  det  hører  til  de  største  Sjældenheder  at  kunne  opdrive 
spiseligt  Smør  hos  de  Kvægavl  drivende  Tibetanere,  for  hvem  dette 
Produkt  er  blevet  en  Nødvendighedsartikel.  Det  kommer  nemlig  aldrig 
i  Handelen  i  smaa  Kvantiteter,  derimod  altid  i  større  Kager  —  om- 
trent som  vore  Schvejtseroste  —  af  20  til  40  Punds  Vægt.  Da  de 
færreste  Tibetanere  eje  saa  store  Yakhjorde,  at  de  paa  en  Gang  kunne 
producere  saa  meget  Smør,  og  da  Yakkøerne  heller  ikke  malkes  hver 
Dag,  gjemmer  Producenten  altid  Smørret  saa  længe,  indtil  han  har 
samlet  den  ønskede  Vægt.  Saaledes  kommer  Smørret  i  Almindelighed 
først  i  Handelen  nogle  Maaneder  efter,  at  det  er  kjærnet.  At  dets 
Smag  saa  lader  meget  tilbage  at  ønske,  behøver  ingen  videre  For- 
klaring, afset  fra,  at  Europæeren  næppe  vil  finde  en  Tilgift  af  utallige 
Yakhaar  og  andre  ubestemmelige  Erindringer  fra  den  malkede  Ko 
videre  appetitlig. 

Tibetanerne  dele  slet  ikke  vore  Anskuelser  om  slige  Punkter; 
de  tage  Smørret  med  Pegefingeren  og  sluge  med  Begjærlighed  alle  de 
tilfældige  Tilblandinger  til  det  harske  Stof. 

Vore  tibetanske  Muldrivere  gjemte  ikke  sjældent  deres  Forraad 
af  Smør  i  de  haarecle  Lommer  paa  deres  Rejsepelse.  Naar  der  gjordes 
Holdt  ved  et  Gæstgiversted,  greb  de  simpelt  væk  ned  i  Lommen  og 
kastede  en  Haandfuld  klæbrigt  Smør  i  den  dampende  The. 

Hos  Tibetanerne  bliver  Smør,  lige  saa  vel  som  Teglthe,  an- 
vendt som  Betalingsmiddel.  En  endnu  større  Overraskelse  end  det 
friske  Smør  bragte  en  Krukke  med  prægtig  Honning  os.  Enkelte 
Tibetanere  befatte  sig  med  Biavl.  Kuberne  ere  ganske  raa,  sammen- 
tømrede Trækasser  af  3  Fods  Højde  og  samme  Brede  og  staa  enten 
ved  Siden  af  Vaaningshusene  eller  noget  inde  i  en  nærliggende  Skov. 
Tibetanerne ,  som  snart  havde  afluret  os  vor  Forkjærlighed  for  saa- 
danne Delikatessser,  forlangte  imidlertid  en  saa  høj  Pris  for  Honningen, 
at  vi  altid  lod  nogle  Dage  gaa,  førend  vi  gjorde  Efterspørgsel  derefter. 

Tra  Tungolo  af  blev  Dalen  stedse  snævrere,  de  skovbevoxede 
Højder  paa  Siderne  stadigt  mere  stejle  og  relativt  højere.      Efter   IVa 

Times  Marsch,  der  var  rig  paa  Afvexlinger,  fik  vi  Øje  paa  et  enkelt 
liggende  Hus,  som  var  bygget  i  en  Lysning  i  Skoven,  og  som  be- 
tegnede Enden  paa  den  magelige  Vej. 

Først  maatte  vi  mere  krybe  end  gaa  op  ad  en  udstrakt,  stejl, 
kegleformet  Dynge  af  skarpt  kantede  Sten;  hertil  slutter  sig  det  bratte 
Skovterræn,  til  hvilket  man  kommer  op  ad  en  Vej,  der  slynger  sig 
i  nogle  Serpentiner. 

Jorden  var  frossen  haard  som  Sten  og  til  Dels  bedækket  med 
isslag.  De  fleste  Heste  styrtede  ved  det  første  Forsøg  paa  at  komme 
op.  Vi  fandt  det  alle  raadeligst  at  stige  af  og  gaa  til  Fods.  Jo  højere 
jeg  kom  op,  des  mere  udmattet  blev  jeg.  Aarerne  i  Tindingerne  ban- 
kede ligesom  i  Feber,  Hjertet  slog  i  Brystet,  der  var  som  trykket  af 
Lænker,  og  jeg  følte  en  uhyggelig  Susen  for  Ørerne.  Luft!  mere  Luft!  Jeg 
blev  staaende  og  ventede  nogle  Øjeblikke.  Skoven  var  ophørt,  Græsgange 
traadte  i  dens  Sted.  Vejen  var  ganske  vist  ikke  daarlig,  men  var  paa 
Grund  af  sin  skraa,  glatte  Hældning,  der  paa  en  betænkelig  Maacle  in- 
klinerede ned  mod  den  svimlende  Skrænt,  slet  ikke  indbydende  at 
passere  til  Hest.  Jeg  gik  langsomt  videre.  Den  fortyndede  Luft  af- 
kræftede mig  saaledes,  at  jeg  stedse  maatte  blive  staaende  efter  nogle 
faa  Skridt,  for  at  mine  krampagtigt  arbejdende  Lunger  kunde  faa  den 
fornødne  Næring.  Endnu  et  kort,  men  skrækkeligt  stejlt,  stenet  Stykke 
Vej  og  jeg  befandt  mig  oppe  paa  Bjergpasset  Kaschi-la,  der  hos 
Kineserne  og  Tibetanerne  er  saa  berygtet  »paa  Grund  af  dets  giftige 
Uddunstninger«. 

Højderne  her  danne  et  fladt  Plateau  med  lave,  kullede  Toppe, 
som  ere  bevoxede  med  sparsomt  Græs  og  paa  Nordsiden  bedækkede 
med  et  tyndt  Lag  Sne.  Der  herskede  en  ejendommelig  Ro  her  oppe, 
som  jeg  ikke  syntes  om;  det  var,  ligesom  om  jeg  stod  alene  i  Verden, 
som  om  alt  levende  var  forgaaet  og  forsvundet. 

Udsigten  fra  Kaschi-la  er  ret  lønnende.  I  Nordost  opdagede 
vi  igjen  Bjergenes  Konge,  Dschara,  som  Knudepunkt  for  Tscheto-sans 
og  den  Bjergkjædes  Forgreninger,  som  udstrække  sig  til  Kaschi-las 
Højplateau  og  langt  Syd  for  Passet  endeligt  skrider  ned  til  Floden 
med  stejle  Klippevægge. 

Tscheto-san  hæver  sig  Syd  for  Dschela  til  den  bekjendte  Bo- 
kunka-Tinde  og  deler  sig  her  igjen  i  to  imponerende  snedækkede 
Rygge,  som  forgrene  sig  mod  Syd  og  indeslutte  det  af  Tibetanere 
beboede  Land  Kjen-tschang,  gjennem  hvilket  der  skal  føre  en  god  Vej 
til  Kinscha-kiangs  store  sydlige  Bue  og  videre  til  Li-kiang. 

En  kort,  meget  besværlig  Nedstigning  bragte  os  fra  Kaschi-la 
ned  til  en  overordentlig  smuk  Dal,  bevoxet  med  Gran  og  Steneg; 
overbegroet  med  Mosser  og  Bregner  førte  Vejen  nedad  over  Stok 
og  Sten. 

Hen  imod  Aften  kom  vi  til  en  Landsby,  Ngolong-sche,  hvor 
vi  overnattede.  Ogsaa  den  næste  Dag  holdt  Vejen  sig  i  Dalen.  Jo 
mere  vi  nærmede  os  Ya-long-kiang,  desto  talrigere  bleve  de  tibetanske 
Landbyer  langs  Routen.  Enkelte  Ruiner  i  Skikkelse  af  høje,  otte- 
kantede Stentaarne  havde  i  sin  Tid  som  Fæstningsværker  beskyttet 
snart  den  højre,  snart  den  venstre  Side  af  Dalen  imod  Overfald  af 
røveriske  Nomader;  nu  fungere  de  nærmest  som  nyttige  Vejvisere  i 
disse  afsides  liggende  Egne. 

Dalen  vedbliver  at  være  snæver  og  fuld  af  Romantik  indtil 
Flodens  Udmunding  i  Ya-long-kiang.  Paa  dette  Sted  traf  vi  den  første 
større  Plads  efter  vor  Afrejse  fra  Ta-tsien-lu.  Hokeu  eller  Nja-tschi-ka. 
som  den  lille  By  kaldes  af  Tibetanerne,  tæller  dog  kun  35  Huse, 
hvoraf  de  fleste  ere  byggede  paa  et  fremspringende  Bjerg  paa  Ya- 
long-kiangs  venstre  Bred  og  danne  en  eneste  Gade,  medens  der  kun 
findes  nogle  faa  Avisgaarde  paa  den  anden  Bred.  Indbyggerne  ere 
dels  Tibetanere,  dels  Kinesere.  Begge  Nationer  holde  fast  ved  den 
dem  ejendommelige  Bygningsmaade,  og  vi  træffe  derfor  her,  ligesom  i 
alle  større  tibetanske  Byer,  Kinesernes  Træbarakker  med  deres  buede 
Tegltage  ved  Siden  af  Tibetanernes  Stenbygninger  med  de  yndede 
Platforme  i  Stedet  for  Tage. 

I  Nja-tschi-ka  har  en  lavere,  kinesisk  Mandarin  Station  tillige 
med  en  lille  Besætning.  Embedsmanden  besøgte  os  i  den  os  anviste 
tibetanske  Kun-kvan  og  meddelte  os,  at  vi  i  ethvert  Fald  maatte  op- 
holde os  en  Dag  i  Byen,  da  han  havde  faaet  det  Hverv  at  bygge  en 
Skibsbro  til  Passage  af  Floden,  hvad  der  i  øvrigt  var  aldeles  uden 
Fare.  Der  hjalp  ingen  Protest,  enhver  Diskussion  viste  sig  frugtesløs, 
vi  maatte  finde  os  i  at  blive. 

Den  næste  Morgen  begyndte  Arbejdet.  Tre  Fartøjer,  som  i 
Almindelighed  bleve  benyttede  tit  Overfarten,  bleve  ankrede  op  i  lige 
lang  Afstand  fra  hverandre;  nogle  Brædder  bleve  lagte  derover,  og 
Broen  var  færdig.  Ved  Middagstid  blev  den  paa  højtidelig  Maade 
aabnet  for  Færdselen  af  General  Lin  og  den  lokale  Mandarin.  Under 
Kanontorden  og  en  Rædsel  indgydende  Skratten  af  nogle  alderstegne 
Krigstrompeter  foretog  Embedsmændene  en  Styrkeprøve  af  Broen,  idet 
de,  fulgte  af  en  Afdeling  Soldater,  gik  over  til  den  hinsidige  Bred  og 
atter  tilbage. 


Fra  Ta-tsien-lu  til  Batang.  731 

Paa  Overgangsstedet  har  Ya-long-kiang  en  Brede  af  80  Skridt. 
Det  rolige  og  majestætiske  Løb  af  Strømmen,  der  paa  begge  Sider  er 
indsnævret  af  Klippevægge,  røbede  allerede  en  stor  Dybde;  den  er  i 
Gjennemsnit  9  —  15  Fod.  Den  udspringer  ikke  langt  Sønden  for 
Hoang-hos  Kilder  i  det  tibetanske  Fyrstendømme  Minjak,  hvor  den 
optager  Aflobet  fra  tre  Bjergsøer,  nemlig  Kola-mu-chich,  Nang-pi-chich 
og  Lamu-chu-chich,  løber  forbi  den  lille  By  Mong-ko-kieh  og  forandrer 
nogle  Mile  derfra  sit  hidtidige  Løb  fra  Nordvest  til  Sydvest,  idet  den 
med  en  skarp  Bøjning  drejer  sig  mod  Syd.  Ved  Njarum,  en  By,  der 
er  mærkelig  ved  sine  fortrinlige  Smedevarer,  skal  der  føre  en  fast 
Bro  over  Floden.  Fra  Njarum  til  Ta-tsien-lu  danner  den  mægtige 
Strøm  flere  storartede  Katarakter;  af  disse  maa  der  ogsaa  længere 
mod  Syd  fmdes  flere,  som  spærre  Floden,  thi  Ya-long-kiang  befares 
ikke  af  Skibe  paa  hele  sit  Løb.  Ikke  langt  fra  Uhei-tschuen-tschou 
falder  den  ud  i  Kinscha-kiang. 

Grev  Széchenyi  kjøbte  i  Hokeu  to  tibetanske  Heste,  som  paa 
vor  videre  Rejse  i  Højlandets  stenede  Egne,  men  navnligt  under  Over- 
gangene over  de  usædvanligt  høje  Passer  viste  sig  at  være  sejge  og 
over  al  Maade  udholdende.  Prisen  paa  en  kraftig  ung  Hest  var 
gjennemsnitligt  30—50  Taél  eller  100—150  Rupier. 

Den  næste  Morgen  forlod  vi  Hokeu.  Efter  at  have  passeret 
Broen  vendte  vi  os  mod  Vest  ind  i  en  lille  Sidedal.  Møjsommeligt 
klatrede  vi  en  Tid  lang  over  de  kaotiske  Masser  af  Rullesten  i  Dalens 
Bund  og  over  de  halvt  udgaaecle,  mægtige  Træstammer  som  spærrede 
Vejen.  Vi  vandrede  i  den  duftende  Urskov,  hvis  tætte  Løvtag  kun 
sjældent  tillod  en  nysgjerrig  Solstraale  at  trænge  igjennem  for  at  kysse 
de  smaa  Mosplanter,  der  undseligt  tittede  frem  af  den  fugtige  Grund 
mellem  Stenene.  Den  hemmelighedsfulde  Hvidsken  og  Susen  i  de  let 
bevægelige  Grene  fik  et  ubeskriveligt  Trylleri  ved  Fuglenes  muntre 
Sang  og  navnligt  ved  Gjøgens  vedholdende  Kukken.  Den  lille  Landsby 
Make-tschung,  hvor  vi  overnattede,  ligger  i  en  Lysning  i  Skoven  allerede 
i  en  betydelig  Højde  over  Hokeu.  Vi  sad  i  Aftentimerne  paa  de  store 
Klippeblokke  udenfor  vort  Kvarter  og  fordybede  os  i  stum  Beundring 
af  de  storslaaede  Bjergscenerier.  General  Lin  sluttede  sig  til  os  og 
optalte  for  os,  alt  medens  han  med  Velbehag  indslubrede  den  varme 
The,  alle  de  kinesiske  rejsende,  som  vare  blevne  udplyndrede  og  der- 
paa  myrdede  i  denne  smukke  Dal  af  de  tibetanske  Røvere.  Han  lod 
sig  ikke  forvirre  af  vor  vantro  Smilen  og  svor  højt  og  dyrt  paa 
Egnens  Usikkerhed  med  det  fromme  Ønske,  at  vi  maatte  blive  for- 
skaanede  for  selv  at  erfare  Sandheden  af  hans  Ord. 

Den  næste  Morgen  red  Generalen  ved  Siden  af  mig.  Vi  kom 
til  en  mørk  Klippekløft.  »Se  der!«  sagde  Lin;  »der  skjule  Røverne 
sig  i  Almindelighed!  —  Bum!  bum!«  Han  svang  sin  Rejsestok  og 
raabte  truende  ind  mod  Klipperne.  Det  var  forgjæves;  ingen  R.øver 
lod  sig  se.  Jeg  lo  og  satte  min  Hest  i  stærkere  Fart  for  desto  snarere 
at  naa  op  til  Passet.  Da  jeg  næsten  var  kommen  der  op,  faldt  der 
et  Skud  lige  i  Nærheden.  Jeg  drejede  om  Vejens  Hjørne  og  fik  Øje 
paa  en  besynderlig  Gruppe  Mennesker. 

Midt  imellen  nogle  Soldater  af  vor  Eskorte  knælede  en  vildt 
udseende  Tibetaner,  hvis  Hænder  vare  bundne  paa  Ryggen.  Foran 
ham  stod  en  kinesisk  Mandarin ,  der  med  sin  Trop  var  kommen  her 
op  fra  Schingolo,  med  vredegnistrende  Øjne  og  i  det  største  Oprør. 
Snart  tiltalte  han  den  arme  Røver,  snart  sine  Soldater  med  rasende 
Ord ;  endelig  fik  han  Øje  paa  os  og  raabte,  idet  han  utaalmodigt  vin- 
kede ad  os,  at  vi  hurtigst  muligt  skulde  komme  hen  til  ham.  Tang, 
Tolken,  kom  ogsaa  snart  tilstede,  og  nu  fortalte  Officeren,  der  var 
aldeles  ude  af  sig  selv,  at  han  havde  fanget  tre  Røvere,  som  havde 
stjaalet  en  stor  Mængde  The  —  her  pegede  han  paa  en  lille,  ubetydelig 
Pakke  Teglthe,  som  laa  paa  Jorden  foran  Synderen,  hvem  han  derpaa 
udpegede  som  Bandens  Anfører,  der  nu  strax  skulde  gjøres  et 
Hovede  kortere. 

Den  fangnes  knælende  Stilling  var  ogsaa  godt  egnet  til  Ud- 
førelsen af  denne  Trudsel.  Jeg  blev  uhyggeligt  til  Mode,  thi  en  af 
Soldaterne  svang  sit  Sværd  med  en  saadan  Blodtørst  over  det  truede 
Hovede,  at  jeg  virkelig  var  fattet  paa,  at  Exekutionen  var  umiddelbart 
forestaaende.  Tibetaneren  hylede  ganske  vist  jammerligt,  men  dog 
forekom  det  mig,  som  om  hans  Ansigts  Udtryk  stod  i  tydelig  Modstrid 
med  hans  Angstskrig.  Nysgjerrigt  betragtede  han  os  Europæere  fra 
alle  Sider,  derefter  Ridedyrene  og  deres  Sadler;  de  fremmede  lagde 
mere  Beslag  paa  hans  Opmærksomhed  end  hans  egen  farlige  Stilling, 
men  han  skreg  af  fuld  Hals,  og  Kineserne  gottede  sig  ved  hans  — 
Dødsangst.  Nogle  Minuter  bleve  vi  i  Tavshed  staaende  ved  denne 
Prøve  paa  en  ægte  kinesisk  Standret:  derpaa  steg  vi  til  Hest  og  red 
bort,  idet  vi  haabede  paa  Retfærdighedsfølelsen  hos  General  Lin,  der 
fulgte  bag  efter  os. 

Enhver  af  os  tænkte  over,  hvad  vi  havde  set,  og  da  vi  oppe 
paa  Passet  Melon-gun  gjensidigt  udtalte  vore  Meninger,  stemte  vi  alle 
overens  i  den  Anskuelse,  at  det  havde  været  en  godt  gjennemtænkt 
Komedie  for  at  afskrække  os  fra  at  rejse  videre.  En  Røver,  som  hele 
Uger  i  Forvejen   ved  Dagen  og  Timen,    naar  en   stærk  Militæreskorte 

vil  indtræffe,  vilde  næppe  handle  saa  uklogt,  at  han  vilde  stjæle  en 
Smule  The  fra  en  Soldat.  Kun  hvis  han  vilde  begaa  et  Selvmord, 
vilde  han  løbe  de  kinesiske  Soldater  lige  i  Armene;  ellers  vilde  han 
naturligvis  angribe  Bagagestransporten ,  som  efter  Landets  Skik  uden 
Bevogtning  eller  Beskyttelse  følger  en  Time  efter  Eskorten. 

Vor  Formodning  om,  at  »Boverne«  ikke  vilde  blive  haardt  med- 
tagne, bekræftede  sig.  Allerede  den  næste  Aften  kom  de  tre  Fanger, 
som  vare  holdte  i  Arrest  af  Generalen,  til  os  og  bad  os  om  atter  at 
faa  deres  Frihed.  De  vare  ikke  Bøvere,  men  fredelige  Oxedrivere, 
som  vare  faldne  som  Ofre  for  Mandarinernes  Ærgjerrighed,  der  haa- 
bede  at  faa  en  Belønning  af  Staten  paa  Grund  af  det  Mod,  de  havde 
udvist  i  Kampen  med  Banditerne.  Deres  Udsagn  bleve  bekræftede  af 
Pema,  der  personligt  kjendte  Folkene.  Grev  Széchenyi  begav  sig  til 
Mandarinerne  for  at  lægge  et  godt  Ord  ind  for  dem.  Efter  at  en 
Protokol  var  bleven  optaget  over  denne  Sag,  fik  Bøverne  i  Litang  en 
Dragt  Prygl  og  derefter  den  ønskede  Frihed. 

Udsigten  fra  Bjergpasset  Melon-gun  viser  imod  Vest  runde, 
flade  Toppe  med  Græsgange  og  lignende  Saddelforbindelser.  Langt 
borte  i  det  fjærne  se  vi  fem  Snebjerge,  som  i  skarpe  Konturer  rage 
op  over  det  tilsyneladende  bølgeformige  Land.  I  fulde  syv  Dage  ved- 
bleve  de  at  være  vore  Vejvisere,  thi  deres  Fod,  forbi  hvilken  Vejen 
til  Batang  gaar,  var  endnu  IV2  Længdegrad  fjærnet  fra  os.  Imod  Nord 
falde  de  plateauagtige  Bjergdrag  med  furede,  sønderrevne  Skrænter 
stejlt  af  til  en  dybt  indskaaren  Sidedal,  der  omtrent  40  Li  ovenfor 
Hokeu  munder  ud  i  Ya-long-kiangs  Floddal. 

Naar  min  Færdighed  i  at  opfatte  Sammenhænget  i  Terrænet 
lod  mig  i  Stikken,  fandt  jeg  altid  i  Pema,  vor  tibetanske  Fører  og 
Tolk,  en  erfaren  Mand,  som  ikke  blot  .kunde  give  mig  udtømmende, 
men  ogsaa  rigtige  Meddelelser  om  alle  geografiske  Spørgsmaal.  Snart 
var  det  en  Flods  Løb,  snart  Retningen  af  en  Vej,  snart  igjen  et  Bjerg- 
landskab, som  han  ikke  blot  forstod  at  beskrive  fortræffeligt,  men 
ogsaa  at  fremstille  grafisk. 

Tibetanernes  Orienteringssands  er  overhovedet  uddannet  paa 
en  forbavsende  Maade.  Naar  Tibetaneren  rejser,  er  det  ham  ikke  til- 
strækkeligt at  vide,  om  han  i  det  nærmeste  Nattekvarter  vil  finde  et 
godt  Leje  og  en  passende  Kvantitet  Dsamba,  om  der  er  bygget  en 
sikker  Bro  over  den  næste  Flod,  om  det  næste  Bjerg  er  stejlt  og  højt; 
han  giver  ogsaa  Agt  paa  Naturens  Ejendommeligheder,  paa  Flodernes 
Løb,  paa  Bjergenes  indbyrdes  Forhold.  Saadanne  Rejseerfaringer  ere 
ofte  et  interessant  Samtalestof  i   de  passiarende  Selskaber,    der  have 

grupperet  sig  om  Ildstederne,  og  deraf  kommer  det,  at  Tibetaneren 
ved  langt  bedre  Besked  om  de  fjærneste  Egne  af  sit  Fædreland  end 
Kineseren  om  sit  Fødested. 

Pema  har  ført  et  meget  bevæget  Liv;  endog  de  materialistiske, 
kinesiske  Indbyggere  i  Ta-tsien-lu  anse  ham  og  agte  ham  som  en 
usædvanligt  begavet  Mand.  Allerede  i  sin  tidligste  Ungdom  traadte 
han  som  Lærling  ind  i  et  stort  tibetansk  Kloster,  hvor  hans  Onkel 
beklædte  Værdigheden  som  levende  Buddha.  Skridende  rask  fremad 
paa  Protektionens  jævne,  torneløse  Veje,  blev  han  i  Løbet  af  kort  Tid 
Præfekt  for  en  Underafdeling  paa  200  Lamaer.  Da  døde  hans  Onkel 
pludseligt. 

Efter  hvad  Pema  selv  fortalte,  frygtede  de  højere  Dignitarier  i 
Lamaklosteret  for  den  Mulighed,  at  den  afdødes  Sjæl  skulde  tage  Bolig 
i  hans  Legeme,  og  tragtede  ham  efter  Livet.  Pema  bad  nu  om  at 
blive  forflyttet  til  et  andet  Kloster  og  meldte  sig  som  Kandidat  til  en 
vakant  Plads  som  Chifu  (Forbeder)  i  Lassa.  Den  midlertidige  For- 
stander i  Klosteret,  hvem  det  først  og  fremmest  var  om  at  gjøre  at 
faa  den  farlige  Mand  af  Vejen,  var  fuldstændigt  enig  med  Pema  med 
Hensyn  til  hans  Beslutning  at  forlade  Klosteret. 

Han  sammenkaldte  en  Forsamling  af  Lamaer,  som  skulde  af- 
gjøre,  om  Pema  var  værdig  eller  ikke  til  Udnævnelsen  til  Chifu. 
Præsterne  overlod  Spørgsmaalets  Besvarelse  til  Tilfældet,  præsenterede 
Ansøgeren  tre  Boller  af  Dsamba  og  lod  ham  vælge  og  aabne  en  af 
dem.  Pema  gjorde  dette  og  fandt  en  Seddel  deri,  hvorpaa  der  stod 
følgende  Ord:  Gaa  iil  Bonga;  det  er  Stedet,  hvor  Du  i  Tilbedelse 
af  Lotosblomsten  ved  Buddhas  Fødder  hele  Dit  Liv  igjennem  skal  og 
maa  gjøre  Bod  for  Dine  hovmodige  Tanker. 

Pema  gik  imidlertid  ikke  til  Bonga,  men  flygtede  den  følgende 
Nat  fra  Templet  til  Ta-tsien-lu.  Nogle  Uger  efter  aflagde  han  den 
katholske  kristne  Trosbekjendelse  og  lod  sig  døbe. 

Ifølge  andre  Folks  Fortællinger  maa  Pemas  Udsagn  modificeres 
noget.  Kort  efter  Onkelens  Død  skal  han  nemlig  have  gjort  Bekjendt- 
skab  med  en  ung  tibetansk  Nonne,  som  havde  fundet  Behag  i  den 
smukke,  kraftige  Lama.  Pema,  som  bekjendte  sig  til  den  gule  Kirke, 
vilde  ikke  længere  holde  sit  Løfte  om  Cølibat  og  bortførte  sin  elskede 
fra  hendes  Klosterfængsels  skumle  Mure  til  Ta-tsien-lu,  hvor  de  derpaa 
efter  deres  Daab  under  Missionens  Beskyttelse  sluttede  Pagten  for 
hele  Livet. 

Pema  er  nu  47  Aar  gammel.  Efter  sin  Flugt  har  han  mangen  Gang 
set  Grænsestenen  for  det  tibetanske  Præsterige  hinsides  Kinscha-kiang; 

men  aldrig  har  han  dristet  sig  til  at  gjøre  blot  et  eneste  Skridt  ind  i 
det  ham  forhadte  Land,  thi  han  ved,  at  det  vilde  være  hans  Død. 
Vant  til  at  bede  fra  sin  tidligste  Ungdom,  har  han  ogsaa  den  Vane 
stadigt  at  bevæge  Læberne.  Han  adskiller  sig  kun  for  saa  vidt  fra 
de  buddhistiske  Lamaer,  som  han  nu  ikke  mere  reciterer:  O  mani 
penie  hum,  men  derimod  under  Marschen  med  kraftig  Stemme  synger: 
Per  omnia  saecula  saeculorum. 

Heller  ikke  den  kinesiske  Tolk  lod  det  mangle  paa  religiøse 
Ovelser,  især  naar  han  skulde  passere  farlige  Steder  af  Vejen,  hvor 
han  altid  korsede  sig  tre  Gange.  Tang  viste  sig  som  en  tro  hengiven 
og  villig  Tjener,  lige  til  vil  skiltes,  og  selv  om  det  ogsaa  mangen  en 
Gang  faldt  os  vanskeligt  at  tyde  Meningen  af  hans  med  flydende 
Tunge  givne  Meddelelser  i  denne  Blanding  af  latinske  Reminiscenser, 
maatte  vi  dog  prise  os  lykkelige  over  at  have  fundet  denne  alvorligt 
tænkende  Kineser, 

Den  unge  Kok,  en  Kineser  fra  Ta-tsien-lu,  forstod  vel  bedre 
end  sin  Forgænger,  Kung-sche  at  bruge  Køkkensleven  og  at  tillave 
Maden  paa  en  mere  velsmagende  Maade;  men  til  Gjengæld  manglede 
han  ganske  Sands  for  Renlighed.  Da  han  ligeledes  hørte  til  den  tibe- 
tanske, kristne  Menighed,  troede  han,  at  hans  Intelligens  kom  til  at 
staa  i  det  mest  straalende  Lys,  naar  han  besvarede  alle  Bemærkninger, 
lige  meget  om  han  forstod  dem  eller  ikke,  med  etiam. 

Hute-schan  hed  den  Tjener,  som  var  kommen  i  Stedet  for 
Lau-tschan,  som  allerede  havde  forladt  os  i  Lan-tschou-fu.  Det  var 
som  en  lurvet  Lastdrager,  for  hvem  det  var  gaaet  helt  tilbage,  at  han 
fra  først  af  frivilligt  havde  sluttet  sig  til  vor  Karavane.  Ved  sit  flinke, 
utrættelige  Væsen  og  ved  sin  overordentlige  Beskedenhed  lykkedes  det 
ham  snart  at  svinge  sig  op  til  Livtjener;  men  næppe  følte  han  sig 
sikker  i  sin  Stilling,  førend  hans  Udyder  lidt  efter  lidt  traadte  frem. 
Afset  fra  hans  Ufordragelighed  lige  over  for  de  andre  Tjenestefolk, 
hvad  der  fik  Udslag  i  bestandige  Kævlerier,  bortødslede ,  han  sin  Løn, 
navnlig  ved  Opiumspiben,  saa  at  han  altid  var  i  Pengeforlegenhed  og 
maatte  tage  sin  Tilflugt  til  Forskud.  Efter  Sins  Bortrejse  havde  han 
haabet  at  blive  betroet  at  føre  Regnskaberne,  men  da  dette  Haab 
ikke  blev  virkeliggjort,  fremsatte  han  en  Dag  for  Greven  sit  Ultimatum : 
Enten  skulde  hans  Løn  fordobles,  eller  han  vilde  opsige  sin  Tjeneste. 
Grev  Széchenyi  forhøjede  hans  Løn  fra  10  til  15  Taél,  Ma-fus  fra  5 
til  8.  Hute-schan  takkede  for  Forhøjelsen  med  de  Ord,  at  han  først 
da  vilde  være  fuldstændig  tilfreds,  naar  Kassens  Forvaltning  blev 
ham  betroet. 

Hestepasseren  var  niere  beskeden  end  sin  Ven  Hute-schan. 
Om  han  end  hestred  alle  sine  Fornødenheder  ved  Underslæb  med  en 
stor  Del  af  Hestefoderet,  som  var  ham  anbetroet,  bevarede  han  i  al 
Fald  Skinnet,  han  gjorde  ingen  unyttig  Allarm  og  stillede  sig  tilfreds 
med  den  Tanke,  at  der  jo  under  al  1  e  Omstændigheder  vilde  blive  stjaalet. 

I  vort  Følge  havde  vi  endnu  en  Kineser,  der  kun  gjorde  sit 
Navn  Ta-kl  (store  Karl)  Ære.  Hans  duknakkede,  kraftige  Kæmpe- 
skikkelse fik  allerede  noget  abelignende  ved  de  lange  Arme,  som  naaede 

helt  ned  til  Knæene,  og  denne  Lighed  blev  yderligere  forøget  ved  det 
kantede  Orangutang  Ansigt,  hvor  den  nedhængende  vulstige  Underlæbe 
næsten  skjulte  Hagen.  Af  og  til  blev  det  grimme  Ansigtsudtryk  noget 
mildnet  ved  et  godmodigt,  bredt  Grin,  thi  Ta-kl  blev  kun  rasende, 
naar  han  skulde  udføre  en  Tjeneste  under  Maaltidet.  Hans  mønster- 
værdige Flegma  i  alt,  hvad  han  foretog  sig,  lod  ham  aldrig  blive  hur- 
tigere eller  langsommere,  hverken  paa  Marschen  eller  i  Beskjæftigelser 
i  Huset.  Vi  kunde  med  Sikkerhed  regne  ud,  at  han  med  hver  30  Li 
regelmæssigt  blev  en  halv  Mil  tilbage  for  Bagagetrænet.  Under  Marschen 
bar   lian    Normalbarometret   og  Skibskronometret.      Paa    Stationerne 

gik  han  for  at  være  Mand  for  alt;  han  striglede  .Ridedyrene,  han 
passede  Hundene,  han  rensede  Klæder,  Sko  og  Køkkentøj.  Hvis 
Kokken  en  Gang  overraskede  os  med  en  bedre  Ret,  kunde  man  være 
vis  paa,  at  den  stakkels,  gode  Ta-kl  havde  haft  en  Haancl  med 
i  Spillet. 

Allerede  i  Kina  hørte  vi  megen  Tale  om  de  smukke,  tibetanske 
Hunde,  og  jeg  glædede  mig  derfor  til  at  lære  disse  Dyr  at  kjende. 
De  tibetanske  Hunde  have  megen  Lighed  med  de  smukkeste  New- 
foundlændere, men  deres  Hovede  er  betydeligt  større  og  faar  ved 
Xakkehaaret,  der  er  voxet  op  ligesom  en  Manke,  en  imponerende 
Vildhed.  Dette  Indtryk  bliver  end  mere  forøget,  naar  Hundens  Ejer 
giver  den  et  rødfarvet,  krandslignende 
Halsbaand  paa,  der  er  forfærdiget  af 
Yakhaar.  Hundenes  Farve  vexler  mellem 
sort  og  lysbrun,  men  de  sorte  Exem- 
plarer  ere  dog  de  almindeligste.  I  Al- 
mindelighed ere  de  nogle  vilde  Bestier, 
som  hjemme  staa  i  Lænke  og  bringe 
Luften  til  at  ryste  af  deres  dybe  Gøen. 
Under  en  Attaqve  logre  de  uafbrudt 
med  Halen.  Anvendte  som  Hyrdehunde 
eller  ved  Yak-Karavanerne  sørge  de  for 
Ro  og  Orden  samt,  ved  deres  Vagt- 
somhed, for  den  ønskelige  Sikkerhed. 
Grev  Széchenyi  erhvervede  sig  ved  Kjøb 
tre  prægtige  tibetanske  Hunde,  de  to 
Hanner  ved  Navn  Dschandu  og  Dsamu 
og  en  Tæve  ved  NavnDsama.  Dschandu 
og  Dsama  viste  sig  ikke  alene  egnede 

til  Dressur  —  rigtignok  med  Opbydende  af  alle  de  Midler,  der  stod 
til  Raadighed  —  men  taalte  endog  uden  Fare  for  deres  Velbefindende 
Sø-  og  Landrejsen  til  Europa.  For  Tiden  regnes  de  for  de  paalide- 
ligste  Vægtere  paa  Grev  Széchenyis  Slot  i  Zinkendorf  ved  Neusiedler- 
søen.  Anderledes  opførte  Dsamu  sig.  Som  en  afgjort  Fjende  af  alle 
Europæere  taalte  den  ingen  af  os  i  sin  Nærhed,  ja  den  bed  gjentagne 
Gange  Greven,  som  forsøgte  et  tæmme  den  ved  selv  at  give  den  Foder, 
og  flaaede  en  Gang  ved  en  saadan  Lejlighed  hans  højre  Haand  paa 
en  betænkelig  Maade. 

Næsten  i  ethvert  Nattekvarter  sørgede  denne  Hund  for  vor 
Proviantering,  idet  den  regelmæssigt  bed  Halsen  over  paa  alle  de 
Høns  og  Svin,  som  kom  i  dens  Nærhed. 

Da  Dsamu  endeligt  tilredte  en  fattig,  gammel  Kone  i  Bamo, 
som  truede  ham  med  Prygl,  saaledes,  at  hun  døde  kort  efter,  var  dens 
Skæbne  afgjort.    Greven  skød  den  strax. 

Under  vor  videre  Rejse  mellem  Schingolo  over  Tschamarotong 
og  Hotschika  til  Litang  mødte  vi  uhyre  Yak-Karavaner,  hvoraf  den 
største,  der  førte  The  og  Tobak,  bestod  af  700  Lastdyr.  Driverne  bar 
nu  i  den  kolde  Aarstid  en  Hue  med  Pelsbræmme,  en  rødbrun  Burnus 
og  Støvler  af  rødt  Klæde,  besat  med  sort.  Luntebøssen  over  Skulderen 
og  det  skarpe  Sværd  ved  Bæltet  give  disse  vejrslagne  Mænd  et  mar- 
tialsk Udseende. 

General  Lin  havde  i  den  vel  overvejede  Rejseplan  betegnet 
Hotschiki  som  Nattestation.  Vi  naaede  den  lille,  smudsige  Landsby 
allerede  Kl.  3  om  Eftermiddagen.  Da  vi  nu  erfarede,  at  Officererne 
allerede  havde  lagt  Beslag  paa  Kun-kvanen  til  eget  Brug  og  overladt 
os  en  elendig  Rønne,  besluttede  vi  at  rejse  videre  til  Litang.  Manda- 
rinerne protesterede  forgjæves  imod  denne  Beslutning,  de  forslidte 
Røverhistorier  gjorde  ingen  Virkning  paa  os;  under  Pemas  Ledelse 
red  vi  afsted  og  lod  de  forfløffede  Kinesere  tilbage  ved  Begyndelsen 
af  Landsbyen.  Først  gik  det  et  Stykke  opad  paa  Hodschus  højre 
Bred.  Nogle  frygtsomme  Tibetanere  vare  beskjæftigede  med  at  vadske 
Guld  paa  de  sandede  Bredder.  Da  de  fik  Øje  paa  os,  greb  de  Flugten, 
thi  det  er  dem  strengt  forbudt  at  berige  sig  paa  denne  Maade.  Vi 
havde  imidlertid  ikke  Tid  til  at  skjænke  dem  videre  Opmærksomhed, 
da  vi  endnu  havde  50  Li  tilbage  og  ingen  i  Litang  var  underrettet 
om  vor  Ankomst. 

Solen  sank  allerede  stærkt  i  Vest,  da  vi,  efter  at  være  drejede 
af  fra  Floden,  gav  os  i  Færd  med  at  bestige  Passet  Dsamu-la.  Vi 
skyndte  paa  Hestene,  men  desuagtet  tog  Opstigningen  en  hel  Time. 
Idet  vi  i  strakt  Galop  red  over  Plateauet  oppe  i  Højden,  naaede  vi 
Bjergskraaningen  paa  den  modsatte  Side  netop  ved  Mørkets  Frembrud. 
Vejen  var  heldigvis  i  den  bedste  Tilstand;  men  desuagtet  maatte  vi, 
da  vi  vare  aldeles  ukjendte  med  Egnen  og  det  var  bælgmørk  Nat, 
bekvemme  os  til  at  stige  af  Hestene  og  bruge  Benene.  Nedstigningen 
var  kun  kort  og  førte  ned  til  udstrakte,  flade  Græsgange,  hvorfra  vi 
kunde  se  et  klart  Lysskær  langt  borte.  »Det  er  Letong  (Litang),« 
sagde  Pema. 

Henimod  Klokken  11  om  Natten  naaede  vi  det  første  Hus. 
Folk  sov  allerede,  og  der  herskede  en  dyb  Ro  over  den  tibetanske 
By.  Hvor  skulle  vi  tage  ind  under  saadanne  Omstændigheder?  Pema 
førte  os  gjennem  en  snæver  Gyde  til  det  store  Lamakloster  i  Udkanten 
af  Byen,  idet  han  haabede  paa  en  gæstfri  Modtagelse  fra  Portnerens 
Side;  men  han  havde  forregnet  sig.  Efter  gjentagen  Banken  paa  den 
fast  lukkede  Port  aabnedes  et  Vindusskodde  i  første  Etage,  og  en 
gnaven  Stemme  spurgte  om,  hvorfor  vi  forstyrrede  deres  Ro,  og  hvad 
vi  vilde.  Lamaen  hørte  slet  ikke  vor  Førers  Forklaringer,  men  slog 
ærgerligt  Skoddet  i  og  lod  os  blive  staaende  ude  i  den  kolde  Natteluft. 

Vi  vandrede  Gade  op  og  Gade  ned  og  prøvede  vor  Lykke  i 
forskjellige  Huse.  Endeligt  tilbød  en  Tibetaner  at  føre  os  til  den 
kinesiske  Mandarins  Yamen.  Udmattede  af  Træthed  og  Sult  fik  vi 
endelig  Tag  over  Hovedet  ved  Midnatstid.  Embedsmanden  sprang 
strax  op  fra  sit  Natteleje,  vækkede  sit  Tjenerskab  og  overbød  sig 
formeligt  selv  i  at  beværte  sine  Gæster.  Skinker,  Æg,  Søtang,  Gemyse, 
Smør  og  Dsamba  stod  i  Løbet  af  faa  Minuter  paa  Bordet,  der  blev  be- 
lyst af  en  Olielampe,  og  vi  lod  os  Retterne  smage  fortræffeligt,  da  det 
var  14  Timer  siden,  vi  havde  faaet  noget  at  spise.  Mandarinen,  som 
var  utrættelig  i  sin  Forekommenhed,  bemærkede  strax,  at  vi  vare 
komne  uden  Bagage,  og  fordelte,  trods  den  følelige  Kulde  sine  egne 
Sengklæder  mellem  os.  Bagagetrænet  indfandt  sig  først  i  Litang  ved 
Morgengry.  Jeg  hørte  kun  den  stadigt  rumsterende  Tjener  Hute-schans 
skingrende  Stemme,  derpaa  følte  jeg  den  velgjørende  Virkning  af 
varme  Tæpper,  der  bleve  kastede  over  mine  næsten  kuklestivnede 
Lemmer,  og  endeligt  faldt  jeg  i  en  dyb,  dødlignende  Søvn,  der  varede 
til  næste  Middag. 

Endskjøndt  General  Lin  gjerne  havde  set,  at  vi  havde  gjort 
tre  Dages  Rast,  bleve  vi  dog  kun  to  Dage  i  Litang,  men  til  Gjengæld 
gjorde  vi  i  denne  korte  Tid  saa  mange  Erfaringer,  at  Afskeden  ikke 
blev  os  videre  tung. 

Litang  ligger  omtrent  13000  Fod  over  Havet  paa  en  bred, 
relativ  lav  Bjergskraaning  paa  venstre  Side  af  Li-dschu,  en  Biflod  til 
Yalong-kiang ,  som  har  sit  Udspring  10  Dagsrejser  Nord  for  Litang 
ved  den  tibetanske  By  Degi  og  falder  ud  i  den  nævnte  Flod  ikke  langt 
fra  det  store  Kloster  Hoan-Lama.  Ved  Litang  flyder  den  i  træge 
Slyngninger  gjennem  Litangs  store,  ubeboede,  græsrige  Dalslette,  som 
er  omgiven  af  Bjerge  med  fuldstændigt  træløse  Skraaninger  og  derfor 
frembyder  et  trøstesløst  og  øde  Billede. 

Byens  300  Huse,  der  ere  klistrede  op  af  stampet  Jord,  blive 
aldeles  fordunklede  af  de  to  store  Lamaklostre,  som  med  deres  for- 
gyldte Tage  og  rødmalede  Døre  og  Vinduer  stolt  se  ned  paa  den  her- 
skende Armod.  De  f5000  Lamaer,  som  synge  og  bede  i  disse  Klostre, 
terrorisere  Byens  3000  Indbyggere,  hvor  iblandt  kun  60  Kinesere,  til 
det  yderste.  Endog  den  tibetanske  Fyrste  og  den  kinesiske  Mandarin 
i  Litang,  som  vi  forøvrigt  ikke  fik  at  se,  staa  aldeles  under  de  frygtede 
Præsters  Indflydelse. 

Vor  Hensigt  at  aflægge  et  Besøg  hos  Klosterforstanclerskabet 
og  bese  Tempelet  glippede  paa  Lamaernes  Intolerance.  Xæppe  havde 
de  bemærket  vort  Forehavende,  førend  de  dannede  flere  Grupper,  som 
paa  Tempelets  Dørtærskel  hilste  os  med  de  truende  Ord:  »Tso,  tso! 
(bort  herfra).«  Da  vi  desuagtet  prøvede  paa  at  bane  os  Vej  til  Hellig- 
dommen, fløj  der  fra  alle  Sider  store  og  smaa  Stene  imod  os.  Præ- 
sterne retirerede  ind  i  Klosteret  og  barikaderede  Portene.  Den  kine- 
siske Embedsmand  i  Litang  led  Dødsangst  og  trængte  os  formeligt 
med  Magt  tilbage  til  sin  Yamen,  thi  han  var  bange  for  et  Udbrud  af 
Folkets  oprørte  Sind,  der  kunde  være  farlig  for  vor  Sikkerhed. 

Grev  Széchenyi  skrev  derpaa  et  Brev  til  Kutuktuen,  hvori  han 
besværede  sig  over  Lamaernes  uvenlige  Opførsel  og  ansøgte  om,  at 
man  vilde  modtage  vort  Besøg.  Den  »levende  Buddhas«  Svar  lød 
ganske  vist  venligt,  men  dog  afslaaende,  i  det  han  gav  til  Undskyld- 
ning, at  Præsterne  vare  intolerante,  udannede  Mennesker,  som  hadede 
alle  Europæere,  og  vare  bestemte  paa  at  afvise  ethvert  Besøg  med 
ligefrem  Vold.  Nu  trængte  selv  vor  venlige  Vært  paa  vor  snarlige 
Afrejse  og  bad  os  indtil  da  ikke  mere  at  forlade  Huset.  Vi  benyttede 
de  Timer,  vi  endnu  havde  tilovers,  til  at  føre  vore  Dagbøger  å  jour 
eller  til  at  gaa  op  paa  Bygningens  højt  liggende  Platform  for  at  iagt- 
tage de  brogede  Grupper  af  tibetanske  Koner  og  Piger,  som  hentede 
Vand  fra  den  nærliggende  lille  Flod  og  bar  det  hjem  i  store  Trækar. 
Deres  Dragt  bestod  af  et  pjaltet  Klædebon  af  rød  eller  smudsig  hvid 
Farve,  som  blev  fastholdt  om  Livet  af  et  Bælte;  dernæst  af  en  kort, 
vidt  foldet  Overklædning  af  et  lignende  Stof  og  Klædesstøvler,  pyntede 
med  rødt.  Haaret,  der  var  flettet  i  utallige  tynde  Pidske,  gik  over 
Panden  sammen  til  en  Frisure,  der  lignede  en  Hue,  og  endte  bagtil 
med  sammenslyngede  Baand,  som  vare  indflettede  med  Yakhaar  og 
naaede  ned  til  Hælene.  Sølv  Rupier  og  tynde  Sølvplader  gav  denne 
forbavsende  Frisure  ikke  blot  en  tilsvarende  Vægt,  men  ogsaa  en 
betydelig  Værdi. 

Den  23de  November  forlod  vi  denne  By,  hvor  vi  havde  fundet 
det  elskværdigste  Gæstevenskab  og  i  umiddelbar  Naboskab  dertil  den 
mest  udtalte  Intolerance.  Der  gik  IVa  Time  med  at  passere  tværs 
over  Sletten,  og  derefter  begyndte  en  vedblivende  Stigning  af  Terrænet 
indtil  Poststationen  Teutang,  hvor  vi  overnattede  i  en  forfalden  Brædde- 
barakke.  Uden  Beskyttelse  mod  den  barske  Kulde  følte  jeg  stadigt 
i  Løbet  af  denne  slemme  Nat  Indvirkningen  af  den  fortyndede  Luft 
paa  mine  Lunger.  Bestandigt  kæmpende  efter  Luft  og  pint  af  Kvæl- 
ningssymptomer  talte  jeg  Timerne  indtil  Solens  Opgang.  Den  næste 
Morgen  hændtes  det,  første  Gang  paa  vor  Rejse,  at  vi  ikke  kunde  faa 
Vand  til  at  vadske  os  i;  den  lille  Flod  var  nemlig  bundfrossen.  Vi 
brød  tidligt  op  og  skyndte  os,  opvarmede  af  Morgensolen,  som  endnu 
kastede  det  foran  os  liggende  Gara-las  Kæmpeskygge  ned  over  Dalen, 
saa  hurtigt  som  muligt  at  komme  op  paa  Højden. 

Idet  vi  bevægede  os  fremad  paa  en  Vej ,  som  med  Vanske- 
lighed gik  gjennem  et  Landskab,  hvor  det  saa  ud,  som  om  det  havde 
regnet  med  Stene  af  et  Hus  Størrelse,  passerede  vi  en  af  disse  Sten- 
ørkener, paa  kvilke  Tibets  Indre  skal  være  saa  rigt.  Berøvet  enhver 
Vegetation  og  uden  at  frembyde  en  Mulighed  for  Tilværelsen  for  noget 
levende  Væsen,  ligner  Gara-la  en  umaadelig  Dynge  af  Sten,  der  kaotisk 
ere  kastede  mellem  hverandre.  Førend  vi  vare  komne  op  paa  det 
15000  Fod  høje  Pas,  passerede  vi  nogle  smaa,  tilfrosne  og  spejlglatte 
Bjergsøer.  Her  oppe  blæste  en  bidende  Vind  fra  Gambubjergenes  im- 
ponerende Snetinder  og  tvang  os  til  at  skynde  os  fremad,  hvor  meget 
end  det  storartede,  skjønne  Landskabsbillede  indbød  til  Beundring. 

Det  er  navnlig  Bjergets  midterste  Tinde,  som  majestætisk 
rager  op  mellem  de  lette  Skyer  og  frembringer  det  storslaaede  Indtryk. 
Den  ligner  en  afstumpet  Marmorpyramide,  der  taarner  sig  op  over 
de  udstrakte  Gletschere  som  et  kolossalt  Gravmæle.  Det  varede 
imidlertid  endnu  IVa  Dag,  førend  vi  fra  Lamaja  saa  Ismarkerne  og 
Gletscherne  ligge  tæt  foran  os. 

Lamaja,  en  lille  Plads  ved  Foden  af  dette  mægtige  Bjerg  be- 
staaende  af  tre  Huse,  bliver  beskyttet  mod  den  barske  Vestenvind  ved 
de  vidunderligt  dejlige  Urskove,  som  omgive  den,  paa  alle  Sider; 
denne  Vind  blæser  her  paa  denne  Aarstid  daglig  med  usvækket 
Kraft  fra  Klokken  12  om  Middagen  til  Klokken  4.  Nogle  Enge  i 
Ra-dschus  smalle  Dal  give  Beboerne  det  fornødne  Foder  til  deres 
Yakhjorde.  Nord  for  Landsbyen  strække  de  mørke  Fyrreskove  sig 
op  til  en  absolut  Højde  af  15000  Fod  (Gjennemsnitsgrænsen  for  Skov- 
regionen).   Uhyre  Grus-  og  Stenkegler  slutte  sig  til  de  sidste  Enebær- 

buske  og  naa  op  til  de  udstrakte  Snemarker,  som  slutte  sig  til  hver- 
andre og  tilbage  i  Størrelse,  hvorpaa  de  endeligt  begrænse  den  25000 
Fod  høje  Kæmpespids  Gambu-ne  paa  alle  Sider.  Gambubjerget  bliver 
anset  for  helligt  af  Tibetanerne.  Talrige  Obe'er,  som  ligge  paa  begge 
Sider  af  Vejen,  vidne  om  denne  Istindes  Betydning,  der  er  helliget 
Buddha.  Obe  kaldes  saadanne  Stenhobe,  som  bestaa  af  en  utallig 
Mængde  Skiferplader,  hvorpaa  den  almindelige  Bøn  »O  mani  peme  hum«. 
er  indmejslet,  ofte  paa  en  kunstnerisk  Maade;  de  findes  i  Alminde- 
lighed midt  paa  Vejen  paa  saadanne  Steder,  hvortil  en  eller  anden 
Legende  er  knyttet.  Tibetanerne  gaa  altid  paa  højre  Side  af  en  Obe, 
naar  de  passere  den. 

I  to  Dage  rejste  vi  til  Fods  og  i  Læ  af  Gletscherne  fra  Øst 
mod  Vest.  Ved  Landsbyen  Sampa  forlod  vi  Ra-dschu  Dalen  og  gik 
uden  synderlig  Anstrengelse  over  det  16000  Fod  høje  Kungschi-la, 
som  danner  Grænsen  mellem  Litangs  og  Batangs  Gebeter.  I  Tasson 
afventede  Kongen  af  Batang  vort  Komme  og  hilste  os  tillige  med  sin 
Milits.  Han  bar  kinesisk  Mandarindragt  og  var  dekoreret  med  den 
røde  Hatteknap. 

Det  synes,  som  om  de  to  Nabostater  ikke  leve  i  den  bedste 
Forstaaelse,  thi  næppe  fik  Litangsoldaterne  Øje  paa  Batangerne,  førend 
de  kom  i  en  livlig  Ordstrid,  der  efter  nogle  Minuters  Forløb  udartede 
til  Slagsmaal.  Først  benyttede  begge  Partier  Kjæppe,  der  tilfældigvis 
laa  paa  Jorden,  som  Vaaben;  Litangerne  retirerede,  men  forenede  sig 
snart  igjen  bag  en  Hæk  og  indtog  en  fast  Stilling  mod  den  frem- 
rykkende Fjende.  Med  de  ladte  Geværer  i  højre  Haand  brød  de  ud  i 
et  frygteligt  Skrig,  hvis  Mening  var  let  nok  at  gjætte:  »Endnu  et 
eneste  Skridt,  og  vi  give  Ild!« 

Med  saadanne  Eventualiteter  for  Øje  holdt  Kongen  samt  den 
kinesiske  Militæreskorte  det  for  raadeligt  at  trække  sig  tilbage  til 
Kun-kvanen.  Kun  den  øverst  befalende  for  Litangmilitsen  var  modig 
nok  til  med  draget  Sværd  at  kaste  sig  imellem  de  stridende  for  at 
berolige  Soldaterne,  der  vare  komne  helt  ud  af  sig  selv.  Med  dødblegt 
Ansigt  gjorde  han  sig  Umage  for  at  tordne  nogle  kraftige  Ord  ud  i 
Luften,  men  Fyrsten  overmandede  ham,  og  han  styrtede  afmægtig  af 
Hesten.  Det  hjalp.  Batangerne  havde  vundet  en  moralsk  Sejr,  og 
dermed  vare  de  tilfredse.  Med  et  bredt  Grin  i  de  vejrslagne  Ansigter 
sluttede  de  højmodigt  Fred  med  Fjenden.  Nu  først,  efter  at  Faren 
var  forbi,  traadte  Fyrsten  hen  til  sine  Folk  og  holdt  en  tordnende 
Straffeprædiken  for  dem. 

Den  næste  Morgen  tilendebragte  vi  Bestigningen  af  Tassou 
Bjerget  eller  Tschara-la,  hvis  stejle  Former  volde  den  rejsende  endnu 
mange  Vanskeligheder,  førend  han  i  Batang  kan  hvile  ud  efter  den 
anstrengende  Rejse  i  det  tibetanske  Højland  og  samle  nye  Kræfter 
hvormed  han  kan  gaa  de  forestaaende  Besværligheder  i  Møde. 

Tschara-la  ligner  i  mange  Henseender  Uara-la  i  det  vestlige 
Litang.  Det  er  iigesaa  øde  og  tomt,  men  Vejen  er  endnu  mere  stejlt 
anlagt,  saa  at  Bestigningen  ikke  er  ganske  uden  Fare,  navnlig  naar 
man,  udmattet  ved  Paavirkningen  af  den  fortyndede  Luft,  foretrækker 
at  blive  siddende  i  Sadlen.  De  kinesiske  og  tibetanske  Soldater  gjorde 
dette  og  faldt  den  ene  efter  den  anden  af  Hesten.  Heldigvis  gik  blot 
deres  Vaaben,  ikke  deres  Ben  i  Løbet  ved  Faldet.  Det  egentlige  Pas 
hæver  sig  op  over  en  kredsformet  Dalkjedel,  fyldt  med  en  kaotisk 
Sammendyngning  af  Rullesten,  til  en  absolut  Højde  af  16000  Fod. 
Vejen  slynger  sig  forbi  nogle  tilfrosne  Damme  paa  Passets  vestlige 
Side  gjennem  en  bred  Morænes  Stendynger  og  fører  endeligt  ned  til 
en  stejlt  affaldende  Kløft,  der  er  tæt  bevoxet  med  Skov,  og  hvori  en 
skummende  Bjergstrøm  har  sit  Løb;  denne  Strøm  fulgte  vi  lige  til 
Batang,  hvor  vi  holdt  vort  Indtog  den  30te  November. 

Batang  ligger  paa  en  3000  Alen  bred  og  6000  Alen  lang 
Vold  af  Muldjord  paa  venstre  Bred  af  Dschau-dschu,  som  har  sit  Ud- 
spring i  Nærheden  af  Degi  og  falder  i  Kinscha-kiang  nogle  Mil  Syd 
for  Batang.  Byen  bestaar  af  to  Dele.  Præstebyen  hæver  sig  ligesom 
en  Fæstning  umiddelbart  ved  Dscbau-dschus  venstre  Bred  og  er  om- 
givet af  en  høj  Mur.  Den  prægtigste  Bygning  indenfor  samme  er 
Templet,  hvis  forgyldte  Tage  ved  Solopgang  straale  i  fortryllende 
Reflexer.  Flere  Hundrede  Lerhytter  gruppere  sig  i  broget  Uorden  om 
Gudehuset,  der  huser  3000  Præster. 

Den  aabne  By  Batang  er  mindre  end  Litang;  derimod  ere 
Husene  større,  smukkere  og  mere  renlige.  Efter  Indbyggernes  For- 
tællinger skal  Batang  for  en  halv  Snes  Aar  siden  være  bleven  ødelagt 
ved  et  Jordskælv;  2000  Mennesker,  der  iblandt  Fyrsten,  mistede  Livet 
ved  denne  Begivenhed.  Da  den  ødelagte  By  atter  skulde  bygges  op, 
maatte  Bygmestrene  paa  Kutuktuens  Befaling  tage  særligt  Hensyn  til, 
at  Bygningerne  fik  en  større  Modstandskraft,  og  saaledes  fremstod  det 
nye  Batang  i  sin  nuværende,  fordelagtige  Skikkelse.  Ogsaa  den  store 
Kim-kvan,  hvor  vi  meget  hurtigt  følte  os  hjemme,  overtraf  alle  vore 
Forventninger. 

Allerede  den  næste  Dag  fik  vi  Besøg  af  Fyrsten  og  hans  Broder. 
De  vare  elegant  klædte  i  kinesisk  Embedsdragt.    Den  regjerende  Fyrste 

er  yngre  end  sin  Broder,  for  hvem  han  blev  foretrukken  af  den  kine- 
siske Kejser,  fordi  han  efter  Sigende  var  mere  begavet,  og  havde  et 
mere  vindende  Væsen.  Han  sagde  os,  at  han  var  33  Aar  gammel, 
en  Paastand,  som  forraadte  en  Del  Forfængelighed,  naar  man  betænker, 
at  hans  ældste  Søn  allerede  var  19  Aar  gammel. 

Dagen  derefter  aflagde  vi  vort  Gjenbesøg.  Fyrsten  beboede 
et  stort,  tibetansk  Hus  i  den  nordlige  Ende  af  Byen.  Vi  kom  først 
igjennem  en  stor  Kvæggaard  og  derpaa  til  en  lille  Træpavillon,  ved 
hvis  Tærskel  vi  bleve  modtagne  af  Fyrsten.  Han  førte  os  ind  i  en 
lille  Salon,  som  mangen  Mandarin  kunde  misunde  ham.  Det  lille 
Værelse  var  indrettet  paa  kinesisk.  To  store,  farvede  Glasvinduer 
indlod  tilstrækkeligt  Lys  til,  at  de  forskjellige  Nipssager  (Snustobaks- 
daaser  af  Agat.  Yii  og  Amethyst,  Vaser  af  fint  Porcellæn,  Ildbækkener 
af  Kobber  o.  s.  v.),  som  i  malerisk  Uorden  laa  paa  et  firkantet,  poleret 
Bord,  ret  kudne  præsentere  sig.  En  blødt  polstret  Æresbænk  indtog 
hele  den  Vægside,  som  laa  ligefor  Døren.  Til  højre  og  venstre  for 
Vinduerne  stod  der  store  Træetagerer,  hvis  Hylder  indeholdt  en  rig 
Samling  af  Thekopper,  europæiske  Glas,  Vin-  og  Brandyflasker  (Gaver 
fra  Missionærerne).  Væggene  vare  smykkede  med  forskjellige  Billeder, 
blandt  hvilke  jeg  foruden  flere  kinesiske  Glasmalerier  bemærkede 
Billeder  af  den  hellige  Roehus  og  Johannes,  samt  et  illustreret  Uniform- 
Reglement  for  franske  Kyrasserer.  Gulvet  var  af  haarde  Planker  og 
glat  bonet. 

Fyrsten  bød  os  først  efter  kinesisk  Skik  The  og  Tobak  og 
derpaa  en  tibetansk  Lækkerbidsken :  kogte  Bønner  med  Sukker.  Vor 
Samtale  drejede  sig  naturligvis  om  vore  Rejseplaner  og  om  tibetanske 
Forhold.  Fyrsten  undveg  behændigt  alle  Spørgsmaal  ved  trohjertet 
at  svare  os:  »Det  ved  jeg  ikke.«  Han  lovede  dog  at  gjøre  det  mest 
mulige  for  at  skaffe  os  en  Sammenkomst  med  Campo-Lamaen  (Kutuk- 
tuen  var  nemlig  død).  Desværre  blev  det  ved  Løftet.  Efter  vor  An- 
komst holdt  Lamaerne  Klosterets  Porte  fast  lukkede  selv  for  Byens 
Indvaanere  og  gjorde  os  det  vanskeligt  at  tilfredsstille  vor  Nysgjerrighed 
efter  i  det  mindste  at  bese  Klosteret  udvendigt  ved  ligefremme  Insulter. 
Da  vi  efter  en  lille  Spadseretur  forbi  Klostermuren  vilde  begive  os 
hjem,  susede  en  Sten  paa  fire  Punds  Vægt  tæt  forbi  Grevens  Hovede; 
den  blev  af  en  Lama  kastet  ned  fra  Muren.  Det  var  ikke  længere 
blot  Trudsler,  men  et  virkeligt  Attentat  paa  Livet.  En  formelig  Hagl 
af  Stene  fulgte  efter  denne  Krigserklæring,  og  vi  maatte  skynde  os 
at  undfly  Faren.      Da    vi  derpaa  fortalte  General  Lin  Begivenheden, 

trak  han  paa  Skuldrene  og  sagde:  »Hvorfor  ville  I  gaa  til  Lamaklosteret. 
I  ere  endda  slupne  godt  derfra.« 

Den  regjerende  Fyrstes  Broder  bebor  sit  eget  Hus  i  Nærheden 
af  Residensen.  Han  danner  en  paafaldende  Modsætning  til  Broderen, 
hvad  Renlighed  angaar,  og  bryder  sig  kun  lidt  om  en  hyggelig  Møble- 
ring af  sin  Bolig.  Hans  Stolthed  er  en  kompliceret  tyrkisk  Nargileh, 
som  den  afdøde  Kutuktu  skal  have  bragt  med  til  ham  fra  Lassa.  Til 
Ære  for  os  vilde  han  have  Ild  paa  den,  men  den  var  rusten  og 
nægtede  at  gjøre  Tjeneste. 


Fig.  168.     Tibetansk  Obe. 


Som  særlig  Dyreven  befatter  han  sig  helst  med  at  lægge 
Heste,  Muldyr,  Hunde  og  Katte  til,  ja  han  har  endog  i  sin  Have  et 
Murmeldyr  og  en  Bjørn.  Da  jeg  nogle  Dage  derefter  gik  mig  en 
Spadseretur  efter  Frokost  udenfor  vor  Bolig,  blev  jeg  ikke  lidt  over- 
rasket ved  at  møde  et  tykt,  plumpt,  brunt  Uhyre  med  en  hvid  Halv- 
maane  paa  Brystet,  som  uden  Opsigt  gik  om  paa  Gaden,  og  saaledes 
at  gjøre  Bekjendtskab  med  den  fyrstelige  Bjørn.     Uvilkaarligt  foer  jeg 

til  Side  for  Bestiet,  som  med  pudsige  Spring  havde  lagt  Beslag  paa 
Gaden  i  hele  dens  Brede.  Efter  en  lille  Stunds  Forløb  kom  en  Skare 
Smaabørn  ud  fra  en  Sidegade.  De  styrtede  løs  paa  Dyret  og  rev  og 
sled  i  det  fra  alle  Sider.  Den  godmodige  Bjørn  taalte  det  alt  sammen, 
Endeligt  besluttede  den  at  aflægge  et  Besøg  i  vor  Kun-kvan.  Ogsaa 
Soldaterne  fulgte  Børnenes  Exempel  og  tumlede  omkring  med  Bjørnen. 
Ganske  vist  hørte  jeg  endnu  samme  Dag  fortælle,  at  Bjørnen  paa 
Hjemvejen  havde  beskadiget  en  Dreng  alvorligt  og  sønderrevet  et  af 
Fyrstens  Mulæsler. 

Batangs  Tronarving  er  en  smuk  Knøs  af  rank  Væxt.  Hans 
brune,  rundt  ovale  Ansigt  faar  ved  den  fint  skaarne  græske  Næse,  de 
store,  funklende  Øjne  og  de  blændende  hvide  Tænder  mellem  de  halvt 
aabne,  svulmende  Læber  næsten  et  klassisk  Præg.  Da  han  første 
Gang  betraadte  vor  Bolig,  undskyldte  han  sit  Komme  med  de  Ord: 
Han  havde  hørt,  at  jeg  dyrkede  Musik,  og  vilde  bede  mig  spille  noget 
for  sig.  Det  gjorde  jeg  ogsaa,  men  Prinsen  var  mere  forundret  end 
henrykt  over  min  Haanclteren  af  Trækharmonikaen.  Derimod  naaede 
hans  Forbavselse  den  højeste  Grad,  da  Loczy  tog  Mikroskopet  frem 
og  viste  ham  forskjellige  smaa  Objekter  i  300  Ganges  Forstørrelse; 
han  kunde  ikke  begribe,  at  de  store  Billeder,  han  saa,  vare  identiske 
med  de  ubetydelige  Støvpartikler  mellem  Glaspladerne.  For  at  gjøre 
en  Ende  paa  hans  Tvivl  anmodede  Loczy  Selskabet  —  de  os  atta- 
cherede Officerer  vare  imidlertid  ogsaa  komne  ind  i  Værelset  —  om 
at  overlade  ham  som  Laan  et  af  disse  Smaadyr,  der  hos  Kineserne 
saa  vel  som  hos  Tibetanerne  høre  til  et  sundt  Legeme  som  et  nød- 
vendigt Attribut.  Spørgsmaalet  gik  fra  Mund  til  Mund;  ingen  af  de 
Herrer  vilde  prisgive  sig  til  de  andres  Spot  ved  at  vise  sig  som  Ejer 
af  et  saadant;  men  efter  nogle  Minuters  Forløb  sejrede  dog  Nys- 
gerrigheden, og  med  en  barnlig  Latter  overrakte  Prinsen  os  det  øn- 
skede Insekt.  Underholdningen  naaede  sit  Glandspunkt,  cla  vore  Gæster 
i  god  Ro  betragtede  det  kravlende  lille  Dyr  under  Glasset,  hvor  det 
efter  deres  Udsagn  lignede  »en  ubehjælpelig  Drage  i  en  dyb  Grav«, 
medens  de  lod  deres  Munterhed  frit  Lob  ved  en  utæmmelig  Latter. 

Det  blev  imidlertid  snart  Aften.  Tællelysene  brændte  allerede 
paa  Bordet,  cla  en  Tibetaner  traadte  ind  i  Værelset  og  overrakte 
Prinsen  en  Trækasse.  Prinsen  aabnede  Laaget  og  tog  en  primitivt 
konstrueret  Cymbel  frem,  paa  hvilken  han  spillede  nogle  tibetanske 
Sange.  Om  ogsaa  Melodien  ikke  frembragte  det  ønskede  Indtryk  paa 
vort  Øre,  havde  den  dog  mere  musikalsk  Værd  end  det  monotone, 
kinesiske  Strengeklimpreri. 

Selvfølgeligt  ydede  vi  den  fyrstelige  Musiker  en  vel  fortjent 
Anerkjendelse.  Medens  han  med  den  største  Forlegenhed  søgte  be- 
skedent at  afvise  den  enstemmige  Ros,  faldt  hans  Øje  paa  et  Instrument, 
sam  laa  paa  Bordet  ved  Siden  af  Lysestagerne.  Det  var  en  lille 
Ildtang,  som  vi  henyttede  som  Lysesax.  Til  sidst  kunde  han  ikke 
modstaa  Fristelsen,  han  tog  Tangen  i  Haanden,  endnu  et  prøvende 
B!ik,  hvorpaa  han  førte  den  til  Næsen  og  kneb  den  varsomt  med 
samme.  Han  troede  formodentligt,  at  Ildtangen  bekvemt  kunde  be- 
nyttes som  Lommetørklæde. 

Ved  denne  Uforsigtighed  blev  hans  smukke  Ørnenæse  mærket 
paa  den  sorteste  Maade.  Da  hans  skadefro  Venner  gjorde  ham  op- 
mærksom paa  Pletterne,  rejste  han  sig,  blodrød  i  Ansigtet,  og  ønskede 
os  Godnat. 

Den  følgende  Dag  gjengældte  vi  Besøget;  men  Fyrsten  var 
ikke  hjemme,  og  Prinsen  maatte  gjøre  Honneurs.  Loczy  gav  ham  et 
Bestik  med  europæiske  Spiseinstrumenter  og  jeg  en  Mundharmonika. 
Da  kom  Onkelen  pludseligt  til  Stede.  Med  misundelige  Blikke  be- 
tragtede han  de  smaa  Gaver;  der  indtraadte  en  Misstemning,  Samtale- 
stoffet blev  paa  en  Gang  ligesom  udtømt,  og  det  forekom  os  raade- 
ligst  at  forlade  Residensen  saa  snart  som  muligt,  hvor  der  —  som 
jeg  senere  erfarede  —  udbrød  en  lille  Strid  angaaende  det  Spørgsmaal, 
hvem  Gaverne  egentligt  skulde  tilhøre. 

Militærbedækningen,  som  Vicekongen  af  Stse-tschuen  havde 
tilstaaet  os,  bestod  for  det  meste  af  Kinesere  fra  de  sydlige  Provinser 
og  led  usigeligt  ved  den  stærke  Kulde,  som  naaede  15—17°  C.  Sol- 
daterne vare  ofte  nødte  til  at  sove  under  aaben  Himmel.  Sengen  var 
den  nøgne  Jord  og  Klædedragten  den  eneste  Beskyttelse  imod  Frosten. 
Det  var  ikke  saa  underligt,  at  mangen  en  af  dem  blev  syg,  og  at 
endeligt  en  af  de   stakkels  Folk  bukkede   under   for  Strabadserne. 

Efter  at  Kammeraterne  havde  tilhyllet  den  afdødes  bleggule 
Ansigt,  antændte  de  en  hel  Stabel  af  Røgelsepapir  og  gav  sig  derpaa 
til  at  hulke  paa  det  ynkeligste.  Det  var  kun  en  Effektscene  i  Lig- 
begængelsens  store  Komedie,  thi  kort  i  Forvejen  havde  de,  inden  den 
døde  endnu  var  bleven  kold,  trukket  hans  Støvler  af  Benene  for  at 
sælge  dem.  Naar  en  Kineser  mister  en  paarørencle  og  selv  ikke  er 
i  Stand  til  at  græde  Krokodilletaarer,  lejer  han  Grædefolk,  som  ere 
rene  Virtuoser  i  at  vise  deres  Sorg  paa  en  larmende  Maade. 

Ingen  af  Officererne  lod  sig  se;  de  vare  bange  for  den  døde. 
Imidlertid  glædede  Hustru  og  Børn  langt  nede  i  Syden  sig  til  Familie- 

faderens  snarlige  Hjemkomst,  han,  som  nu  laa  afsjælet  i  det  fremmede 
Land.     Hele  fire  Dage  blev  Liget  liggende  i  Nærheden  af  Porten. 

De  buddhistiske  Lamaer  i  det  store  Kloster  brød  Hovederne 
med  Spørgsmaalet  om,  hvorvidt  den  afdøde  skulde  begraves  eller 
brændes.  Hvis  Soldaten  havde  været  en  Tibetaner,  havde  man  ganske 
simpelt  bundet  en  stor  Sten  til  Liget  og  derpaa  kastet  det  i  den  blaa, 
skummende  Bjergflod  Dschau-dschu.  Men  nu  var  det  en  Kineser  — 
en  Taotist  —  og  derfor  varede  det  saa  længe,  inden  man  kunde  be- 
stemme Dagen  og  Maaden,  hvorpaa  Begravelsen  skulde  finde  Sted. 


Fig.  169.     Gambu-ne. 


Endeligt  den  5te  December  bragte  man  en  gammel  Portfløj, 
som  ellers  blev  benyttet  i  vort  Køkken  som  Hakkebrædt,  ind  i  Lig- 
huset: her  paa  blev  Liget  lagt,  bedækket  med  et  gammelt  Filttæppe. 
Hovedet  laa  paa  en  Bunke  Røgelsepapir,  ligesom  Ansigtet  ogsaa  var 
tildækket  dermed.  Uden  Sang  og  Klang,  uden  Følge  af  Lamaerne  og 
Officererne,  bar  tre  dertil  lejede  Kinesere  Liget  bort.  Nogle  Kamme- 
rater fulgte  Toget  og  strøede  Røgelsepapir  langs  ad  Vejen. 


Fig.  170.    Tschara-la. 

Jeg  fulgte  Ligtoget  i  en  passende  Afstand.  Den  kinesiske 
Kirkegaard  ligger  lidt  i  Højden  Syd  for  Byen  paa  et  lille  Plateau. 
Pladsen,  hvor  Gravhøjene  ligge  i  en  lang  Række  ved  Siden  af  hver- 
andre ligesom  Kalkovne,  er  øde  og  tom.  Kisterne  med  Ligene 
stilles  paa  den  jævnede  Jord;  derpaa  mures  der  omkring  dem  et 
Kammer  af  Udseende  som  Taget  paa  en  Fragtmands  Vogn,  som  derpaa 
hvidtes  med  Kalk.  Paa  Vestsiden  faa  Kamrene  smaa  Aabninger,  for 
at  man  kan  se  Enden  af  Kisterne.  Da  jeg  naaede  Stedet,  var  en  al* 
de  lejede  Kinesere  i  Færd  med  at  lave  en  Brændestabel  i  en  sid  Grube 
af  omtrent  6  Fods  Længde  og  knap  3  Fods  Brede. 

Den  afdødes  Kammerater  sad  i  en  Gruppe  paa  det  fortørrede 
Grønsvær  og  gav  Manden,  der  skulde  sørge  for  Baalet,  Anvisninger, 
eller  ogsaa  kritiserede  de  den  hensovede  Vens  Levnetsløb.  Selskabet 
syntes  ikke  i  ringeste  Maade  at  være  bevæget;  man  opførte  sig  tvært 
imod,  som  om  det  sørgelige  Skuespil  blot  var  en  Spøg,  en  Adspredelse. 
Det  var  kun  en,  som  dannede  en  Undtagelse.  Det  var  den  Soldat, 
som  opofrende  havde  plejet  den  stakkels  syge  lige  til  hans  sidste 
Stund,  et  blegt,  ungt  Menneske,  som  i  Hokeu  havde  faaet  Stokkeprygl 
paa  Grund  af  en  lille  Forseelse.  Han  laa  i  nogen  Afstand  fra  Gruppen 
paa  Jorden,  hvorfra  han  samlede  visne  Halmstraa,  som  han  kastede 
paa  Bræncledyngen. 

Da  Brændestabelen  var  færdig,  kastede  de  lejede  Folk  Liget 
derpaa  med  nedad  vendt  Ansigt.  En  af  Folkene  saa  opmærksomt 
paa  den  smukke  Pisk,  som  nu  skulde  brændes;  han  tog  en  Kniv  op 
af  Lommen  og  filede  saa  længe  med  det  sløve  Blad,  til  han  havde 
faaet  Haaret  skilt  fra  Hovedet.  Under  denne  Operation  blev  den 
dødes  Hovede  uparmhjertigt  slidt  frem  og  tilbage  paa  Brændet.  Nu 
blev  der  kastet  et  Lag  af  Brænde  over  Liget,  indtil  Stakken  havde 
naaet  en  Højde  af  6  Fod.  Længden  af  den  var  ikke  tilstrækkelig,  thi 
Soldatens  Fødder  ragede  udenfor  Brændet. 

En  Mand  bragte  nu  otte  Ler  Lamper  og  et  større  Kar  med 
Smør.  Hvis  det  behøvedes,  skulde  Brændet  ficltes  ind  dermed,  for  at 
det  kunde  brænde  bedre.  Det  var  imidlertid  ikke  nødvendigt.  Folkene 
anbragte  nu  paa  Baalets  fire  Sider  (Hovedet  laa  mod  Syd)  samt  paa 
Bunden  af  Gruben  Høvlspaaner  og  tynde  Stykker  Træ  og  endeligt  — 
blev  det  forbeholdt  den  afdødes  trofaste  Sygeplejer  at  antænde  Brændet 
under  neden  de  svævende  Fødder  med  nogle  Røgelsepapirer.  Da 
Høstmaanederne  her  ere  overordentlig  tørre,  var  Baalet  i  fuld  Flamme 
efter  et  Kvarters  Forløb.  En  svag  Luftning,  der  rejste  sig,  pustede 
Ilden  yderligere  op. 

49* 

Medens  Ilden  begjærligt  slikkede  op  ad  sit  Offer,  forlod  jeg 
Skuepladsen  for  denne  pietetløse  Ligbegængelse. 

Omtrent  en  Time  derefter  gik  jeg  atter  hen  til  Stedet  for  at 
se,  hvor  hurtigt  Forkulningen  gik  for  sig.  Da  jeg  var  kommen  derop, 
fik  jeg  Øje  paa  den  mistroiske  Tilsynsmand  ved  Brændingen,  som  i 
stor  Skyndsomhed  var  fulgt  efter  mig  for  at  passe  paa  mig.  Brænde- 
stablen var  allerede  for  største  Delen  forkullet;  nu  og  da  slog  store 
Flammesøjler  op  af  de  glødende  Kul.      Det   var  afskyeligt  at  se  Ske- 

Fig.  171.     Tibetansk  Ligbrænding. 

lettets  Stilling,  der  var  en  saadan,  at  man  skulde  troet,  at  Offeret  kun 
havde  været  skindødt,  og  at  det  havde  gjort  Anstrengelser  for  at 
rejse  sig. 

Paa  en  Spadseretur  den  næste  Dag  til  de  varme  Bade*)  mødte 
jeg  den  afdødes  trofaste  Kammerat,    som  red  mod  Øst  med  Resterne 

*J  Batangs  Svovlbade  ligge  ved  Landevejen  til  Litang  Øst  for  Byen  og  blive  til 
enhver  Tid  stærkt  benyttede  af  Lamaerne  og  de  tibetanske  Kvinder.  Mænd 
og  Kvinder  bade  adskilte  i  de  varme  Kilder  (35°  C),  der  ere  omgivne  med  en 
Mur  paa  de  tre  Sider. 

af  sin  Vens  Ben  i  en  Sæk  og  Grev  Széchenyis  Gave  til  hans  efterladte. 
Hans  Lykke  over  at  kunne  vende  tilbage  til  Hjemmet  stod  tydeligt 
nok  at  læse  i  hans  stumme  Afskedshilsen. 

Vi  vare  næsten  dagligt  sammen  med  Abbé  Biet,  Broder  til 
Missionsbiskoppen  i  Ta-tsien-lu.  Han  beboede  et  bedre  Hus  i  vort 
Nabolag,  hvor  han  hver  Morgen  holdt  Messe  i  et  lille  Kapel  for  de 
Kristne,  hvoraf  hans  Menighed  bestod.  Han  kunde  meddele  os  de 
mest  paalidelige  Efterretninger  angaaende  de  foruroligende  Rygter,  som 
kom  til  Batang  fra  Præsterigets  Grænse.  Hver  Dag  bragte  friske 
Nyheder  om  de  Røverier  og  Plyndringer,  som  bleve  øvede  af  Milits- 
hæren, der  rykkede  frem  fra  Lassa.  Den  civile  Mandarin  i  Batang 
var  allerede  før  vor  Ankomst  flygtet  bort  fra  Byen,  og  hans  Sted- 
fortræder, en  gammel,  hæderlig,  og  derfor  upaaagtet,  mohamedansk 
Subalternofficer.  kunde  ikke  gjøre  noget  for  os  efter  eget  Initiativ, 
hvis  han  ikke  vilde  sætte  sit  Hovede  paa  Spil.  Endskjøndt  det  herved 
egentlig  blev  gjort  os  umuligt  at  rejse  videre,  besluttede  Grev  Széchenyi 
trods  Missionærens  og  den  tibetanske  Konges  Advarsler  at  foretage 
en  Rekognoscering  indtil  Kinscha-kiang.  Denne  Tur  vilde  vare  en 
Dag.  Vi  opdagede  imidlertid  intet  nyt  og  kunde  blot  beundre  den 
mægtige  Flod,  som  langsomt  flyder  mod  Syd  gjennem  en  snæver 
Klippedal.  Da  der  herskede  en  saa  stærk  Tørke,  havde  Vandet  kun 
en  Brede  af  150  Skridt,  den  øvrige  Del  af  Flodsengen  var  udfyldt  med 
Sand  og  Rullesten.  Paa  Grund  af  de  talrige  Katarakter,  over  hvilke 
Floden  baner  sig  Vej  til  Sletten  langt  borte  i  det  østlige,  er  den 
ikke  sejlbar. 

De  nærliggende  Bjergdrag  bestaa  af  stejle  Klippedannelser, 
der  ere  blottede  for  Træer  og  kun  bevoxede  med  Tjørnekrat.  Hvor 
Affaldene  bleve  mere  flade,  opdagede  jeg  midt  i  de  frisk  grønne  Græs- 
gange hist  og  her  en  ensomt  liggende  tibetansk  Bondegaard. 

Allerede  Dagen  forud  havde  de  tibetanske,  fyrstelige  Brødre 
sendt  deres  Kjærnetropper  som  en  Forpostkjæde  ud  indtil  Kinscha- 
floden,  for  at  Præstesoldaterne,  der  lurede  paa  Bjergene,  ikke  skulde 
paaføre  os  Fjendtligheder  og  skyde  paa  os. 

Paa  Hjemvejen  hed  det  sig,  at  en  af  vor  Bedækning  skulde 
være  bleven  haardt  saaret  af  en  fjendtlig  Kugle  og  bragt  til  Batang. 
Denne  Hændelse  blev  dog  snart  glemt,  da  Fyrstens  Broder  erfarede 
den  uventede  Nyhed,  at  den  afdøde  Kutuktus  Sjæl  var  vandret  over 
i  hans  yngste,  treaarige  Søn. 

Det  var  en  Glædesfest  for  Batang.  Om  Aftenen  udstedtes 
Klosterforstanderskabets    højtidelige  Proklamation.      Til   sent   ud    paa 

Natten  hørte  vi  ud  fra  alle  Huse  Klarinetternes  melankolske  Toner 
og  fra  Lamaklosteret  Basunernes  og  Hornenes  dybe  Brummen.  Glade 
Grupper  af  syngende  Tibetanere  stod  hele  Natten  igjennem  omkring 
deres  Børn,  som  i  muntre  Runddanse  svang  sig  omkring  en  Del 
brændende  Kjærter,  som  de  havde  plantet  midt  i  Gaarden  paa  Feje- 
skarnsdyngen.  Fyrsten  arrangerede  den  følgende  Dag  et  stort  Fest- 
maaltid,  hvortil  Klosterets  Dignitarier  bleve  indbudne.  Præsternes 
Musikkapel  begyndte  allerede  ved  Morgengry  deres  øresønderrivende 
Produktion  i  Hyttepaladset,  som  laa  saa  nær  ved  os,  at  vi  ikke  kunde 


Fig.  173.    Varme  Bade  i  Batang. 

slippe  for  en  eneste  Mislyd.  Endeligt  blev  den  unge  Gud  baaret  over 
i  Klosteret  i  festlig  Procession.  Paa  de  nærliggende  Marker  brændte 
store  Blus.  Ved  hvert  af  Baalene  ventede  en  Del  rødklædte  Lamaer 
paa  Toget.  Saa  snart  Kutuktuen  havde  passeret  et  saadant  Sted, 
slukkede  Præsterne  Ilden  og  sluttede  sig  til  Toget. 

Da  det  blev  os  forbudt  at  profanere  den  hellige  Handling  ved 
vor  Nærværelse,  kunde  jeg  kun  iagttage  Festen  paa  Afstand.  Da  jeg 
desuagtet  saa  en  lang  opløben  Skikkelse,  der  ragede  næsten  et  Hovede 

op  over  dens  rødfarvede  Omgivelser,  spurgte  jeg  Pema,  hvem  det  mon 
var.  Med  et  foragteligt  Smil  gav  han  mig  følgende  Svar:  »Aa!  det 
er  Campo-Lama,  en  slet  Lama.  Den  gode  Lama  kjender  Budene,  og 
han  følger  dem.  Det  gjør  han  ikke;  thi  naar  han  foretager  en  Rejse, 
uddeler  han  ganske  ejendommelige  Befalinger;  i  enhver  Landsby,  hvor 
han  overnatter,  forlanger  han  mere,  end  selv  en  Futai  plejer  at  fordre.« 
Pema  rystede  misbilligende  paa  Hovedet;  han  var  oprørt  over,  at 
Campo-Lama  saaledes  kunde  glemme  sine  Løfter.  Jeg  hørte  for  øvrigt 
saa  mange  og  saa  gyselige  Fortællinger  angaaende  det  hele  Lama- 
kompagnis sædelige  Fordærvelse,  at  det  endog  vilde  være  vanskeligt 
at  bryde  Staven  over  Campo-Lama. 

Festlighederne  til  Ære  for  den  levende  Buddha  vare  forbi; 
medens  man  under  disse  havde  ignoreret  vor  Nærværelse  i  Batang, 
blev  vor  Stilling  kort  derefter  ligefrem  kritisk.  Først  var  der  de 
Efterretninger,  som  Pater  Biet  fik  fra  Yarkolo,  som  for  saa  vidt  lød 
højst  foruroligende,  som  den  mest  bortliggende  Missionsstation,  der 
laa  tæt  ved  Grænsen,  syntes  i  høj  Grad  at  være  truet.  Sagen  for- 
holdt sig  saaledes: 

Vicekongen  af  Stse-tschuen  havde  i  Følge  sit  Løfte  virkelig- 
afsendt  en  Skrivelse  til  Lassa,  hvori  han  befalede  den  kinesiske  Amban 
at  søge  at  stemme  Forstanderne  (Tanguti)  for  det  tibetanske  Mini- 
sterium for  at  modtage  Europæerne  venligt.  Brevet  kom  kun  til 
Kianka.  Koureren  blev  standset  af  de  der  værende  Præster,  og  hans 
Postpakke  blev  ham  fratagen.  I  Løbet  af  faa  Dage  fik  Folket  Skrivelsens 
Indhold  at  vide.  Lamaerne  pustede  den  allerede  ulmende  Uvillie  op 
til  klar  Flamme,  idet  de  drog  fra  Hus  til  Hus  og  kaldte  alle  vaaben- 
føre  Mænd  til  Kamp  imod  cle  paatrængende  fremmede:  »Buddhas 
Vrede  ytrer  sig  allerede  i  Eders  Familier;  Eders  Fædre,  Eders  Børn 
dø  af  Kopper;  I  have  ikke  tilstrækkeligt  at  spise,  thi  ingen  Regn  for- 
frisker Eders  Marker,  og  Frugterne  visne  hen  paa  den  udtørrede  Jord. 
I  ville  nok  alle  sulte  ihjel!  Og  hvorfor?  Fordi  I  ligegyldigt  se  paa, 
hvorledes  Fjenden  Skridt  for  Skridt  kommer  nærmere  for  at  lægge 
vort  hellige  Land  øde  og  fordærve  os!« 

Saadanne  Taler  forfejlede  ikke  den  tilsigtede  Virkning.  Snart 
stod  der  4000  Mand  under  Vaaben.  Chefen  for  Klosteret  i  Kianka 
sendte  nu  en  Deputation  af  nogle  Lamaer  samt  200  Militssoldater  til 
Yarkolo  til  Missionæren  med  den  Trudsel,  at  alle  Kristne  i  Landsbyen 
uden  Naade  vilde  blive  masakrerede,  hvis  Europæerne  ikke  afstod  fra 
deres  Forehavende  at  rejse  til  Lassa.     Det  lykkedes  vel  Missionæren 

at  sende  en  Kourer  til  Batang,  som  skulde  forlange  Hjælp  og  Under- 
støttelse af  den  kinesiske  Givilembedsmand,  men  Mandarinen  Tschao 
var  flygtet,  og  ingen  anden  turde  vove  at  træde  op  imod  Tibetanerne. 

Da  overraskede  Tolken  Tang  os  en  Aften  med  den  uhygge- 
lige Advarsel  om  at  være  meget  forsigtige  med  vor  Spise,  thi  Lamaerne 
havde  nu  ogsaa  vundet  Kineserne  i  Eatang  for  deres  Planer  og  havde 
udsat  en  høj  Pris  paa  vore  Hoveder. 

»Og  I  vide  selv,  at  Kineserne  ere  meget  havesyge  Mennesker.« 
Saaledes  endte  han  under  stor  Angst  sin  Tale. 

»Hærens  Forposter  staa  allerede  i  Tschropa-long*)  og  have 
der  gravet  en  dyb  Grav,  i  hvilken  I  skulle  kastes  og  bedækkes  med 
Stene  som  et  advarende  Exempel.«  Saaledes  meldte  Pema  med  isnende 
Ro  og  gjorde  med  sin  højre  Arm  et  let  forstaaeligt  Sving:  »Nu  er 
det  paa  høje  Tid.« 

Endog  Pater  Biet  besvor  os  i  sin  Omhu  for  os  at  vende  om, 
da  det  ellers  næppe  vilde  tage  en  god  Ende. 

Men  vi  haabede  endnu  stedse  paa  Understøttelse  fra  Kineserne, 
paa  Gyldigheden  af  vort  Rejsepas,  paa  det  Æresord,  som  Gouvernøren 
i  Kuku-nor  højtideligt  havde  givet  os.  Alle  Løfter  fra  den  kinesiske 
Regjering  og  dens  højeste  Embedsmænd  viste  sig  at  være  Løgn  og 
Bedrag  paa  en  Tid,  hvor  det  var  absolut  umuligt  at  fordre  Forklaring 
og  Regnskab. 

Den  13de  December  fik  Greven  en  Skrivelse  fra  Peking,  som 
var  expederet  med  en  særlig  Kourer.  Naar  man  betænker,  med 
hvilken  Længsel  vi  ventede  dette  Brev,  hvis  Indhold  maatte  være  af- 
gjørende  for  vore  Planer,  vil  man  kunne  forstaa  den  aandeløse  Spæn- 
ding, hvormed  vi  fulgte  Tolkens  Oversættelse. 

Allerede  de  første  Linier  paa  det  kunstigt  sammenfoldede 
Rosapapir  indeholdt  intet  godt.  Tsungli-yamen  beklagede,  at  det 
under  de  nuværende  Forhold  ikke  var  i  Stand  til  at  understøtte  os 
yderligere.  Det  var  slet  ikke  at  tænke  paa  at  rejse  videre  til  Lassa, 
fordi  Præsterne  og  Folket  i  den  største  Ophidselse  havde  svoret  en 
hellig  Ed  at  ville  dræbe  enhver  fremmed,  som  vilde  betræde  deres 
Land.  »Vor  Magt  ophører  ved  Grænsestenen  ved  Tschropa-long,«  hed 
det  fremdeles  i  Skrivelsen,  »vi  kunne  ikke  for  Eders  Skyld  begynde  en 
Kamp  med  dette  dumme   og  ugæstfri  Folk,    thi   vor  Militærbesætning 


'*)  En  tibetansk  Landsby  ved  Kinscha-kiang  en  Dags  Rejse  Syd  for  Batang. 

er  alt  for  svag  og  i  Mindretal.    Hvad  vi  kunne  gjøre  er  kun  at  bringe 
Eder  forhaabentligt  uskadte  til  Yiin-nan.« 

Til  Bekræftelse  var  der  vedlagt  Brevet  en  Afskrift  af  den  Ed, 
som  Tibetanerne  havde  svoret,  med  den  Bemærkning,  at  Tangutien 
gjentagne  Gange  havde  gjort  Regjeringen  opmærksom  paa,  at  Præsterne 
vare  besluttede  paa  at  gaa  til  det  yderste.  Staven  var  brudt  over 
vore  skjønne  Planer.  Kunde  vi  tre  tage  Kampen  op  med  4000  Mand? 
Det  vilde  have  været  Vanvid.  Den  kinesiske  Regjering  tilstod  selv, 
at  den  ikke  udøver  nogen  Magt  eller  Indflydelse  over  Tibet,  og  at 
dette  Land  kun  kan  bringes  til  Føjelighed  ved  Vaabenmagt. 

Hvis  jeg  endnu  havde  næret  nogen  Tvivl  om,  at  Præsteregi- 
mentet kun  for  saa  vidt  anerkjender  Kinas  Overherredømme,  som  det 
modtager  Kejserens  Gaver,  saa  var  det  nu  med  et  Slag  forbi  med  min 
Tro  paa  et  tributpligtigt  Tibet,  da  vi  paa  en  saa  brat  Maade  erfarede, 
hvor  lidet  betydende  og  værdiløst  Regjeringens  Pas  var. 

Det  var  en  Skændsel  for  Kina,  at  et  Dokument,  udstyret  med 
Regjeringens  Segl,  i  det  Øjeblik,  da  det  skulde  yde  virkelig  Tjeneste, 
viste  sig  kun  at  være  Makulatur. 

Det  forekommer  mig  næsten  utroligt,  at  Tsungli-yamen  skulde 
være  saa  lidt  bekjendt  med  de  tibetanske  Forhold,  og  at  det  i  god 
Tro  til,  at  det  tibetanske  Præsterige  virkeligt  stod  i  Afhængigheds- 
forhold til  Kina,  havde  udfærdiget  vort  Pas.  Jeg  tror  snarere,  at 
Ministerraadet  skammede  sig  for  at  for  at  tilstaa  Rigets  Mangel  paa 
Indflydelse  ved  at  nægte  os  Pas  til  Lassa.  Uden  store  Betænkeligheder 
skrev  de  deres  Navne  under  og  tænkte  ved  sig  selv:  Lamaerne  ville 
nok  lære  Eder  noget  andet,  naar  I  komme  til  selve  Stedet.  Eng- 
lænderne i  Peking  havde  Ret,  da  de  med  Mistro  kritiserede  Rejse- 
passet og  med  et  listigt  Smil  rystede  paa  Hovedet. 

Forladt  fra  alle  Sider,  indsaa  Grev  Széchenyi  Nødvendigheden 
af  at  rejse  bort  fra  Batang,  hvis  han  ikke  vilde  prisgive  sin  Expedition 
og  de  truede  franske  Missionærer  til  de  fanatiske  Buddhisters  Raseri. 
Han  stævnede  den  næste  Dag  alle  Embedsmænd  og  Officerer  i  Batang 
til  at  møde  i  sin  Bolig,  hvor  han  meddelte  dem,  at  han  vilde  rejse 
til  Yiin-nan,  hvis  han  kunde  vælge  Routen  over  Tschung-tjen.  Han 
bestemte  sig  for  denne  Vej  for  ikke  at  følge  samme  Route  som  den 
engelske  Kaptain  Gill,  der  for  nogle  Aar  siden  blev  eskorteret  fra 
Batang  over  Atense  til  Li-kiang.  Mandarinerne  stak  Hovederne 
sammen  og  raadslog  paa  en  betænkelig  Maade.  Da  Greven  paa  en 
afgjørende   Maade    sagde    dem,    at    han    vilde   gaa    til   Tschung-tjen, 

selv  om  de  Herrer  vare  derimod,  erklærede  de  sig  endeligt  enige  med 
os  og  fastsatte  Afrejsen  til  den  15de  December. 

Jeg  skal  endnu  blot  tilføje,  at  Missionærerne  selv  efter  vor 
Afrejse  maatte  lide  meget  af  det  tibetanske  Røverpak,  fordi  man  mis- 
tænkte dem  for  at  have  kaldet  os  til  Batang,  og  at  der  maatte  hen- 
gaa  Maaneder,  førend  Lamaernes  Ophidselse  havde  lagt  sig  saa  meget, 
at  de  franske  Missionærer  ikke  mere  behøvede  at  frygte  for  deres  Liv. 


XXI. 

Fra  Batang  til  Tali-fu. 


En  Afskedsdrik.   —  I  Bivouaken.  —  En  Frokost  hos  Fyrsten.  —  Farlige  Broer.  — 

En  Maaneformørkelse.   —   Tschung-tjen.   —  Afsked  med  General  Lin.  —  Kinscha 

Dalen.  —  Igjen  blandt  Kinesere.  —  Tali-fu. 


Det  var  den  15de  December  Klokken  2  om  Eftermiddagen.  I  vinter- 
ligt Rejsekostume  med  Revolveren  i  Bæltet  sad  vi  og  drak  den  dam- 
pende Afskedsthe  i  Selskab  med  Fyrsten  i  Kun-kvanens  Modtagelsessalon, 
medens  vi  ventede  paa  General  Lin,  som  i  Almindelighed  ikke  tog  det 
saa  nøje  med  Tiden.  Endelig  kom  han;  hans  Hovede  stak  som  sæd- 
vanligt i  en  varm  Kubuds,  hvorfra  hans  lille  spidse  Stumpnæse  und- 
seligt kigede  frem. 

»Tsoa,  tsoa!  Lad  os  komme  afsted,  inden  det  bliver  Aften,« 
sagde  Grev  Széchenyi  hurtigt,  men  Generalen  var  tørstig  og  drak 
endnu  nogle  Kopper  af  sin  Yndlingsdrik,  førend  han  aftørrede  Ansigt 
og  Mund  med  det  lange  Ærme  paa  sin  Silkeklædning  og  nikkede 
skælmsk  med  Hovedet  som  et  tydeligt  Tegn  paa,  at  han  var  i  fuld- 
stændig Forstaaelse  med  os. 

Vi    steg    til  Hest    og    red    langsomt    forud    for  Bagagelrænet. 

Udenfor  det  sidste  Hus  i  Byen  havde  en  Skare  gamle  Kvinder 
lejret  sig.  Da  de  fik  Øje  paa  os,  rejste  de  sig  og  gav  et  øresønder- 
rivende Hyl  fra  sig. 

Enhver  af  disse  blødhjertede  Matroner  holdt  i  den  højre  Haand 
en  Lerskaal,  som  lige  til  Randen  var  fyldt  med  et  Fluidum,  hvori  der 
svømmede  et  lille  Stykke  Smør.  Jeg  faldt  først  i  deres  Hænder.  I 
klare  Strømme  løb  Taarerne  Anførersken  ned  over  de  rynkede  Kinder, 

da  hun  rakte  mig  sin  Skaal,  for  at  jeg  skulde  drikke.  Hvad  skulde 
jeg  gjøre?  Jeg  væmmedes  allerede  ved  Skaalen,  hvor  meget  mere  ved 
dens  gaadefulde  Indhold.  Med  tavs  Resignation  førte  jeg  Skaalen  til 
Læberne  og  lod,  som  om  jeg  begjærligt  inddrak  den  tibetanske  Nektar. 
Endskjøndt  jeg  pressede  Tænderne  fast  sammen,  fik  jeg  dog  en  Smag 
af  harskt  Smør,  der  var  løbet  sammen  med  koncentreret  Fusel.  Jeg 
tilkastede  de  gamle  Fristerinder  nogle  Mønter,  hvorpaa  de  strax  afbrød 
deres  sorgfulde  Jammerklager,  som  de  først  igjen  istemmede  med  fuld 
Kraft,  da  de  fik  Greven  i  Sigte. 

Denne  Opmærksomhed  var  vist  nok  en  af  Fyrsten  arrangeret 
Afskedscene,  thi  efter  hvad  Loczy  meddelte,  som  red  ved  Siden  af  mig, 
var  denne  selv  rørt  indtil  Taarer,  da  man  rakte  ham  Bægeret. 

Den  første  Dag  naaede  vi  Ba-dschung-dschi,  den  lille  Landsby, 
hvor  vi  ogsaa  overnattede  for  tre  Uger  siden,  da  vi  rejste  til  Batang. 
Den  næste  Morgen  lod  vi  den  bekjendte  Vej  ligge  til  højre  og  vendte 
os  imod  Syd,  idet  vi  steg  op  gjennem  en  vild  Bjergstrøms  Dal.  Det 
var  bitterligt  koldt.  Trods  det  stærke  Fald  var  Vildbækken  tilfrossen. 
Isen  knitrede  under  Fødderne,  den  blinkede  paa  Vejen  og  paa  Stenene 
og  hang  som  skøre  Naale  paa  de  sparsomme  Rester  af  Sommerens 
Vegetation.  Da  Vejen  gaar  snart  paa  højre,  snart  paa  venstre  Bred 
af  den  lille  Flod,  maatte  vi  passere  nogle  Broer,  hvad  der  krævede 
den  største  Forsigtighed,  da  de  vare  helt  bedækkede  mnd  Isslag  og 
uden  Rækværk.  Vi  vandrede  nu  uden  Afbrydelse  eller  Hvile  lige  til 
om  Eftermiddagen  i  den  mørke,  kolde  Urskov.  Endeligt  naaede  vi  en 
lille  Lysning,  der  var  omgivet  af  beskyttende  Klippevægge.  En  mægtig 
Ild  brændte  udenfor  Fyrstens  store,  sorte  Rejsetelt,  som  Livvagten 
allerede  havde  gjort  i  Stand  til  sin  Herre.  Vi  drak  med  Begjærlighed 
den  varme  The,  der  var  præpareret  med  Bygklid  og  Smør  og  ventede 
taalmodigt  paa  Bagagens  Ankomst  for  ogsaa  at  slaa  vort  Telt  op, 
som  Grev  Széchenyi  havde  ladet  forfærdige  i  Ta-tsien-lu.  Efter  et 
tarveligt  Maaltid  lagde  vi  os  til  Hvile. 

Endskjøndt  jeg  havde  lagt  alle  mine  Klæder  ovenpaa  mit 
Sengetæppe,  følte  jeg  dog,  navnligt  i  Morgenstunden,  den  stedse  syn- 
kende Temperatur  i  al  sin  Skrækkelighed.  Jeg  stod  tidligt  op,  kastede 
et  nysgjerrigt  Blik  paa  Thermometret,  der  viste  -f-  20°  G.,  og  flygtede 
lien  til  Ilden,  ved  hvilken  vore  Tjenere  havde  vaaget  hele  Natten. 
Det  varede  ikke  længe,  førend  den  af  Kulde  rystende  Fyrste  viste  sig 
og  trængte  paa,  at  vi  skulde  bryde  op.  Heller  ikke  General  Lin  var 
vant  til  slige  Ubehageligheder,  og  hans  magre  Skikkelse  havde  antaget 
en  Kugleform  paa  Grund  af  det  Utal  af  Pelse,  som  han  bar. 

Vi  marscherede  videre.  Efter  en  god  Times  Forløb  lysnede 
Skoven,  og  vi  kunde  nyde  Velgjerningen  af  de  varmende  Solstraaler  i 
Dalen,  der  stadigt  blev  bredere. 

Urskovens  Stammer  tog  tydeligt  af  i  Højde  og  blandede  sig 
til  sidst  med  Dværgtræer  og  Tornebuske,  der  hørte  til  det  sidste  Vege- 
tationsbælte  af  Bjerget,  der  laa  foran  os.  Nu  gik  det  over  Stok  og 
Sten  i    korte,    stejle  Slyngninger    opad  til  Passet  Dsamba-la    (16000 


uf^r 


Fis.  175.    Bro  over  Den-dschu. 


Fod  højt),  som  vidt  og  bredt  er  berygtet  og  frygtet  for  sin  giftige 
Luft.  Vi  følte  virkeligt  ogsaa  alle  Indflydelsen  af  den  fortyndede  Luft 
stærkere  end  paa  det  højere  Pas  Tschara-la.  Selv  Hestene  arbejdede 
sig  møjsommeligt  med  skjælvende  Næsebor  op  ad  Bjerget  og  hvilede 
hyppigere,  end  de  utaalmodige  Drivere  syntes  om. 

Tibetanerne  have  helliget  Passet  ved  at  oprette  nogle  Obeer 
og  samle  de  hvidblegede  Skeletter  af  de  Lastdyr,  som  vare  omkomne 
paa  Bjergturen,  sammen  i  Dynger  mellem  Stenhobene. 

Imod  Syd  aabner  der  sig  en  yndig  Dal.  Endnu  en  kort  og 
meget  besværlig  stejl  Strækning,  og  vi  komme  til  Mo-dschous  Ud- 
spring, ved  hvis  terrasseformede  Bredder  Vejen  med  svag  Hældning 
slynger  sig  hen  imod  den  højstammede  Skov. 

I  den  anden  Bivouak  hilste  Broderen  til  Fyrsten  af  Ta-tsien-lu 
paa  os.  Han  havde  skyndt  sig  i  Forvejen  for  til  rette  Tid  at  faa 
Teltene  opslagne  og  sørge  for  tilstrækkelige  Levnetsmidler.  De  to 
Fyrster  havde  overhovedet  siden  vor  Afrejse  fra  Batang  vist  sig  som 
elskværdige  Rejsefæller,  maaske  fordi  de  ikke  mere  behøvede  at  frygte 
Lamaernes  Kontrol.  Deres  utvungne  Selskabelighed  havde  snart  over- 
vundet det  kinesiske  Ceremoniels  Skranker;  vi  passiarede  om  Aftenerne 
paa  en  saa  fri  Maade,  at  General  Lin  næsten  blev  skinsyg  og  overbød 
sig  selv  i  Opmærksomheder. 

Vi  erfarede  blandt  andet  af  Fyrsten,  at  Abbé  Gabet  endnu  den 
Dag  i  Dag  mindes  med  Ærefrygt  blandt  Tibetanerne,  ja  at  han  endog 
paa  Grund  af  sin  vel  nærede  Personlighed  bliver  æret  og  forgudet  som 
»udødeligt  Idol«  (som  Tang  oversatte  det).  Enhver  Tibetaner  kjender  i 
det  mindste  den  franske  Missionær  under  Navnet  »Langnæse«.  Fyrsten 
vilde  slet  ikke  tro,  at  Gabet  for  længst  var  død,  thi  ogsaa  han  syntes 
trods  sine  fritænkerske  Ytringer  at  ære  ham  som  »levende  Buddha«. 

Paa  Rejsens  fjerde  Dag  overnattede  vi  igjen  i  en  tibetansk 
Landsby.  Her  i  Tungolo  gjorde  vi  endelig  Bekjendtskab  med  Civil- 
mandarinen Tschao,  som  var  flygtet  bort  fra  Batang  ved  vor  Ankomst. 
Da  Tschao  paastod,  at  han  netop  kom  fra  Ta-tsien-lu,  bliver  det  mig 
en  Gaade,  hvorledes  det  var  muligt,  at  han  næppe  en  Uge  efter,  at 
vi  havde  fattet  den  Beslutning  at  rejse  til  Tali-fu  over  Tschung-tjen, 
kunde  træffe  sammen  med  os  i  Tungolo.  Selv  om  Batang  og  Ta- 
tsien-lu  havde  været  forbundne  ved  en  Telegrafledning,  er  Afstanden 
mellem  disse  Byer  altfor  stor  til,  at  man,  selv  ved  at  rejse  uden  Af- 
brydelse, kunde  tilbagelægge  denne  Strækning  i  saa  kort  Tid.  Jeg 
tror  derfor,  at  denne  Embedsmand  fra  et  Skjulested  i  Nærheden  har 
afventet  Begivenhedernes  Gang,  og  at  han  derpaa  atter  viste  sig  i  det 
rette  Øjeblik. 

Næppe  var  Tschao  kommen  for  en  Dag,  førend  der  allerede 
viste  sig  Hindringer  og  Vanskeligheder  af  alle  Slags.  Han  var  ud- 
mattet af  den  lange  Rejse  og  maatte  nødvendigvis  have  Ro  en 
Dags  Tid. 

Greven  var  af  en  anden  Mening  og  svarede  ham  kort  og 
godt,  at  vi,  da  vi  saa  længe  havde  maattet  undvære  hans  Mellem- 
komst,   nu  ogsaa  maatte  videre  uden  ham.     Han  kunde  trøstigt  rejse 


Fra  Batang  til  Tali-fu.  77 \ 

til  Batang,  hvor  hans  Nærværelse  var  trængende  nødvendig.  Embeds- 
manden maatte  have  bestemte  Forskrifter  at  følge,  thi  han  ignorerede 
det  vel  mente  Raad  og  sluttede  sig  næste  Morgen  til  Kolonnen. 

Ikke  langt  fra  Landsbyen  Jaregun  ligger  paa  højre  Side  af 
Vejen  et  prægtigt  Kloster  ved  Navn  Tschao-go.  En  Deputation  af 
Lamaer  stod  udenfor  og  hilsede  Fyrsten  samt  de  kinesiske  Mandariner 
med  Ærefrygt;  men  da  vi  kom  i  Nærheden  af  dem,  vendte  de  sig  om 
med  alle  Tegn  paa  Foragt  og  viste  os  deres  Ryg. 

Ogsaa  senere,  da  det  blev  mere  livligt  i  Dalen,  og  talrige  be- 
boede Pladser  midt  i  frugtbare  Marker  betydeligt  afdæmpede  Skov- 
bjergenes vilde  Romantik,  modtog  Rigets  Stormænd  fra  alle  Sider 
Udtryk  for  servil  Underkastelse.  Tibetanerne  bragte  Smørstykker  og 
tunge  Poser  med  Bygklid,  Kvinderne  kredensede  de  bekjendte  Krukker 
med  Brændevin,  fra  Lamaklostrene  tonede  Glædesfan farer  ned  i  Dalen, 
og  fra  Fæstningsværkerne  knaldede  Kanonerne.  Fyrsten  kunde  særligt 
være  fuldstændigt  tilfreds  med  den  rige  By,  Tsung-tsas  Holdning,  en 
Landsby  bestaaende  af  tyve  Huse.  Hans  Undersaatter  vare  strømmede 
til  fra  nær  og  fjærn  for  under  Præsternes  Førelse  at  bringe  deres 
Hylding  ved  Knæfald. 

Begge  Fyrsterne  havde  opslaaet  deres  Telte  paa  en  stor  Eng 
og  indbød  os  til  en  Forfriskning,  efter  at  de  havde  givet  Audiens. 

Det  var,  som  om  de  havde  til  Hensigt  notop  denne  Dag  at 
vise  sig  i  deres  fulde  Majestæts  Glands,  som  om  de  vilde  give  et  Bevis 
for,  at  en  tibetansk  Hersker  ogsaa  er  1  Stand  til  at  yde  noget  stort, 
hvad  europæisk  Luxus  angaar.  Fyrsten  stod  med  sin  Broder  udenfor 
Bivouaken  eg  gottede  sig  med  inderlig  Glæde  ved  vor  Forbavselse 
over  de  blændende  hvide  Telte,  som  vilde  have  tilfredsstillet  en  engelsk 
Sportsmans  største  Fordringer. 

»Jeg  har  faaet  dem  som  Gave  af  en  Ven  i  Lassa,«  forklarede 
Fyrsten,  »de  skulle  være  komne  fra  Kalkutta.  Jeg  ved  ikke,  om  det 
er  sandt.«  Enhver  Tvivl  maatte  forstumme,  thi  det  vandtætte  Lærred 
viste  paa  Taget  Firmamærket:  Anderson,  Kalkutta,  syet  med  høj- 
rød Traad. 

Fyrsten  opfordrede  os  til  at  bese  det  indvendige  af  Teltet.  I 
Baggrunden  stod  der  en  Divan,  belagt  med  persiske  Tæpper,  og 
foran  samme  et  rigt  udskaaret  Bord.  Vi  kunde  nu  ikke  undres  over, 
at  en  Tjener  bragte  en  Kande  duftende  Kaffe  (en  Gave  fra  Missio- 
nærerne), en  anden  en  Kop  med  frisk  Fløde,  en  tredie  Brød,  Smør 
og  Sukker. 

Efter  Frokosten  gav  Fyrsten  os  nogle  smaa  Gaver  tilligemed 
den  uundgaaelige  Kata*)  og  fulgte  med  os  til  vort  Kvarter  for  at  del- 
tage i  vort  beskedne  Aftensmaaltid. 

Vi  forlod  næste  Dag  Landet  om  Mo-dschu,  som  ved  Tsung-tsa 
under  en  ret  Vinkel  drejer  mod  Vest  og  efter  et  Løb  paa  endvidere 
100  Li  falder  ud  i  Kinscha-kiang;  vi  gik  over  Dengu-la  Passet  og 
naaede  uden  synderlig  Møje  og  Anstrengelse  Dalen  til  en  anden  Biflod 
til  Kinscha-kiang,  ved  Navn  Den-dschu.  Denne  Flods  øvre  Løb  have 
vi  allerede  lært  at  kjende  Aftenen,  førend  vi  besteg  Tsahara-la  ved 
Landsbyen  Tassou,  hvor  Soldaterne  fra  Litang  og  Batang  prøvede 
Styrke  med  hverandre. 

Denne  Floddal  omdannes  fra  dette  Sted  af,  navnlig  efter  Op- 
tagelsen af  Ra-dschu,  der  har  sit  Udspring  paa  Gambu-ne's  vestlige 
Affald,  til  en  mørk,  vildt  romantisk  Kløft,  som  til  begge  Sider  er  ind- 
snævret af  utilgængelige,  høje  Klippevægge  og  intet  lader  tilbage  at 
ønske,  hvad  Eventyrlighed  og  uudtømmelig  Afvexling  angaar.  Op  og 
ned  ad  Bjerget  tvinger  den  slette  og  overordentlig  smalle  Vej  sig  ind 
i  enhver  blot  nogenlunde  passabel  Spalte  i  Bjergets  kløftede,  sønder- 
revne Fod.  I  det  ene  Øjeblik  skjule  nogle  Buske  Situationens  Far- 
lighed, men  efter  nogle  forsigtige  Skridt  fremad  vil  man  i  det  næste 
gyse  tilbage  for  den  gabende  Afgrund  ved  sine  Fødder.  Nogle  Trin, 
der  ere  indhuggede  i  Klippen,  bringe  os  faa  Alen  højere  oppe  ind  i 
et  tyndt  Krat  paa  en  lille  Flade,  fra  hvis  skarpt  kantede  Rand  en 
Bro  fører  over  paa  den  hinsidige  Bred.  Og  hvilken  Bro!  Læseren  vil 
ved  at  betragte  vor  Tegning  (Side  769)  kunne  gjøre  sig  et  Begreb  om 
den  luftige  Bygningsmaade.  Brodækket,  der  var  fuldt  af  Spalter  og 
uden  Rækværk  var  næppe  3  Fod  bredt  og  laa  i  en  Højde  af  40  —  50 
Fod  over  den  grønne  Bjergflod,  som  kogte  og  skummede  paa  en 
uhyggelig  Maade  i  sin  snævre  Seng. 

Paa  denne  Maade  gaar  Vejen  i  Løbet  af  to  Dage  ni  Gange 
over  Strømmen.  Mange  af  disse  Broer  vare  først  for  kort  Tid 
siden  blevne  byggede,  og  det  ved  Siden  af  Resterne  af  den  tidligere 
Bro,  der  som  Følge  af  Overbebyrdelse  var  styrtet  sammen  og  havde 
taget  alle  dem,  der  passerede  den,  med  sig  i  Dybet. 

Paa  Grund  af  Vejens  Farlighed  maatte  man  helt  opgive  at 
ride,  endog  Fyrsten  og  Mandarinerne  gik  den  meste  Vej.  Maaden, 
hvorpaa  disse  Herrer  passerede  Broerne,    var  ikke  ganske  blottet  for 


*)  Kata  er  et  langt,  smalt,  gjennemsigtigt  Væv  af  Bomulds-  eller  Silketraade,  der 
altid  hører  med  som  Tillæg,  naar  en  Tibetaner  giver  eller  modtager  en  Gave. 

et  komisk  Moment.  Den  sværeste  af  Tjenerne  maatte  først  gjøre  en 
Styrkeprøve  paa  Broen,  idet  han  ved  gjentagne  Gange  at  springe  midt 
paa  Træbygningen,  der  rystede  og  vaklede  i  alle  Sammenføjninger, 
satte  denne  i  en  uhyggelig,  af  knagende  Lyde  ledsaget  Bevægelse. 
Derpaa  gik  han  hen  til  Fyrsten  og  forsikrede  ham  med  de  helligste 
Eder,  at  Broen  var  solid.  Uden  at  afvente  nærmere  Besked,  stillede 
han  sig  nu  med  fremad  bøjet  Overkrop  foran  den  svimlende  Bygning, 
en  anden  Tjener  lagde  sine  Hænder  paa  den  foran  staaendes  brede 
Skuldre,  og  saaledes  dannede  de  trofaste  Undersaatter  en  levende  Kjæde, 
hvis  sidste  Led,  deres  Fyrste,  med  fast  tillukkede  Øjne  fuldførte  den 
usikre  Vandring  med  Bevidstheden  om,  at  han  ikke  vilde  blive  den 
eneste,  der  omkom,  hvis  Stilladset  styrtede  sammen.  En  Tibetaner, 
hvis  Hverv  det  var  ved  Raad  i  rette  Tid  at  bevare  Fyrsten  for  et 
Fejltrin,  sluttede  Toget.  Paa  lignende  Maade  passeredes  alle  de  brat 
skraanende  Steder  af  Vejen.  — 

Atter  var  et  Aar  forløbet.  Berigede  med  Indtryk  og  Erfaringer, 
kunde  vi  med  en  vis  Tilfredsstillelse  se  tilbage  paa  de  store  Stræk- 
ninger, som  vi  havde  gjennem strejfet  og  lært  at  kjende  siden  den 
sidste  Jul.  Vel  havde  vi  Aaret  i  Forvejen  levet  i  det  Haab,  at  vi 
skulde  tømme  den  sidste  Flaske  Champagner  Juledag  i  Lassa  —  desværre 
blev  denne  Forhaabning  skuffet  —  men  desuagtet  fejrede  vi  dog  denne 
Gang  Juleaften  i  en  fuldstændigt  ubekjendt  Egn,  i  et  Land,  som  endnu 
ikke  var  bleven  betraadt  af  nogen  Europær  —  ja  end  ikke  af  nogen 
Missionær. 

Juledag  gik  ligesom  enhver  anden  af  Rejsedagene;  med  det 
sidste  Glas  Champagner,  som  vi  drak  allerede  i  Batang,  vare  vore 
Delikatesser  forbi;  en  stegt  tibetansk  Hane  med  ganske  sorte  Knogler 
og  Ris  med  Løg  og  harskt  Smør  skulde  ikke  bidrage  meget  til  at  for- 
høje den  festlige  Stemning  om  Aftenen. 

Vi  nærmede  os  nu  Kinscha-kiang.  Vejen  forlader  Den-dschus 
mørke  Dal  og  slynger  sig  i  korte  Vindinger  opad  den  venstre  Flodbreds 
Skrænter,  hvis  Folder  og  Fremspring  volde  langt  færre  Vanskeligheder 
for  Vejens  Anlæg  end  de  lodrette  Stenmure  i  de  utilgængelige  Defiléer 
i  Dybden. 

Desuagtet  forekom  ogsaa  her  saadanne  Partier  af  Vejen,  som 
fik  Hjertet  til  at  slaa  hurtigere,  og  som  i  Sammenligning  med  de 
svævende  Broer  endog  krævede  større  Øvelse  i  at  balancere  sikkert. 
Ganske  afset  fra,  at  det  paa  mange  Steder  var  muligt  fra  den  kun  en 
Fod  brede  Vej  at  kaste  en  Sten  ned  i  Strømmen,  som  flød  hist  nede  i 
2000  Fods  Dybde,    og  hvor  det  paa  Grund  af  den   enorme  Stejlhed 

saa  ud  til  at  kunde  lade  sig  gjøre  med  et  Spring  at  kunne  naa  ned 
i  Kinscha-kiangs  staalgraa  Vande,  naaede  først  Faren  ved  Vejen  sit 
Højdepunkt,  naar  denne  forlod  den  faste  Grund  og  gik  over  et  for- 
faldent Træstillads  langs  Siden  af  en  fuldstændig  lodret  Klippevæg  af 
adskillige  hundrede  Fods  Højde  og  syntes  ligesom  at  svæve  i  Luften. 
Naar  saa  Ridehesten,  der  trækkes  efter  ved  Grimen,  instinktmæssig 
viger  tilbage  for  Faren,  opsiger  Lydigheden,  stemmer  imod  med  For- 
benene og  gjør  Mine  til  at  sønderrive  Rebet,  kan  det  vel  hænde,  at 
de  mørke  Brædder,  som  den  træder  paa,  blive  forskudte,  og  der  frem- 
kommer Spalter,  som  aabne  en  afskrækkende  Udsigt  til  Strømmen, 
der  bruser  dybt  nede.  Den  rejsende  gjør  da  vel  i  at  klamre  sig  fast 
til  en  eller  anden  Fremspringenhed  for  at  give  Dyret,  der  ryster  over 
hele  Legemet,  Tid  til  at  fatte  sig.  Ved  at  trække  for  stærkt  i  Tøjlen 
kunde  der  nok  opstaa  de  alvorligste  Følger.  Det  lykkedes  mig  altid 
ved  langsomt  at  rykke  i  Tøjlen  at  helbrede  min  Muzzi  for  en  øje- 
blikkelig Stædighed  og  bevæge  den  til  med  Forsigtighed  at  passere  de 
mest  betænkelige  Steder. 

Under  saadanne  Forhold  kunde  Bagagen  naturligvis  ikke 
længere  befordres  paa  Lastdyr.  Allerede  i  Schume  maatte  Grev 
Széchenyi  beslutte  sig  til  at  engagere  150  Folk,  Mænd,  Kvinder  og 
Børn,  til  Bagagens  Transport.  I  hver  Landsby  bleve  de  afløste  af  den 
paagældende  Vula.  Navnlig  i  Nærheden  af  Pong-dschera  (kinesisk: 
Pong-dschela)  frembød  Menneske- Vulaen  et  interessant  Skue.  Omegnen 
bebos  af  den  saa  kaldte  Hoschu-Stamme,  hvis  Kvindedragt  mildest  talt 
maa  kaldes  paafaldende.  Kvinderne  bære  følgende  Klædningsstykker: 
Straasandaler  eller  røde  Klædesstøvler,  vide,  folderige  Benklæder  af  et 
smudsigt  graat,  uldent  Stof,  paa  det  bare  Legeme  en  kort  Pelstrøje 
og,  naar  Kulden  er  stærkere,  derover  et  brunt  og  sort  stribet  Tæppe, 
som  bliver  bundet  om  Halsen  ved  Hjælp  af  et  Reb.  En  uhyre  Chignon 
af  Yakhaar  eller  Faareuld,  som  bestaar  af  to  snoede,  tykke  Vulster  og 
bagtil  ender  i  lange  Frynser,  er  Kronen  for  deres  Forfængelighed,  som 
desuden  ogsaa  ytrer  sig  paa  en  skrigende  Maade  ved,  at  de  paa  venstre 
Side  have  et  Øresmykke,  bestaaende  af  en  mægtig  afstikkende  rød 
Koralgren,  paa  højre  et  tungt  Guld-  eller  Sølvgehæng.  Længere  mod 
Syd  ved  Tschung-tjen  vedbliver  Dragten  at  være  en  lignende,  kun 
bliver  Haarkrandsen  ombyttet  med  en  firkantet  Hue. 

Pong-dschera,  en  større  tibetansk  By  paa  40  Huse  og  med 
en  egen  Fyrste,  ligger  paa  Kinscha-kiangs  højre  Bred.  Hurtigheden 
af  Flodens  Løb  er  forskjellig.  Naar  Vandet  paa  en  Strækning  med 
et  langsomt,  snigende  Løb  har  skjult  alle  de  farlige  Klipper,  som  alene 

forhindre  al  Sejlads,  vælter  det  sig  strax  derefter  med  en  saadan 
Voldsomhed  hen  over  en  skummende  Katarakt,  at  man  kan  høre  den 
tordenlignende  Larm  flere  Mil  borte. 

Vi  renoncerede  paa  at  sætte  over  til  Pong-dschera,  hvad  der 
vilde  voldt  os  en  Del  Tab  af  Tid,  og  overnattede  paa  Platformen  af 
et  tibetansk  Hus  paa  venstre  Flodbred. 

Den  næste  Dag  skrev  vi  den  28de  December.  General  Lin 
havde  allerede  for  nogle  Dage  siden  gjennem  en  Regjeringskourer 
faaet  Paalæg  om  i  Anledning  af  den  forestaaende  Maaneformørkelse  i 
rette  Tid  at  paabyde  den  foreskrevne  Andagt  og  at  formane  sine 
Soldater  til  Aarvaagenhed ,  for  at  den  onde  Himmelhund  ikke  skulde 
sluge  Maanen.  I  den  skrevne  Ordre  var  Tiden  for  Formørkelsens  Be- 
gyndelse for  Batang  og  Tschung-tjen  angivet  temmelig  nøjagtigt  til 
Klokken  10;  men  da  Generalen  saa,  at  jeg  allerede  Klokken  8  begyndte 
mine  Forberedelser  til  Observationen,  kom  han  i  en  slem  Knibe,  idet 
han  ikke  vidste,  om  han  skulde  skænke  mig  eller  Astronomerne  i 
Peking  mest  Tillid. 

»Xu  begynder  det!«  sagde  jeg  til  Lin,  idet  jeg  pegede  paa 
Fuldmaanen,  der  straalede  i  fuld  Pragt  paa  den  sydlige  Himmel. 

Lin  befalede  Soldaterne  saa  hurtigt  som  muligt  at  træffe  alle 
Forberedelser  til  Bøn.  Medens  Soldaterne  udbredte  et  Tæppe  over 
det  stampede  Lerlag  paa  Taget  og  derpaa  hentede  et  Bord,  hvorpaa 
de  stillede  et  Ildbækken  med  Røgelsepinde  og  en  Skaal  The,  iførte 
Generalen  sig  i  Hast  sin  Paradeuniform.  Da  han  igjen  kom  ud  af  sit 
Værelse,  stod  Soldaterne  i  sluttede  Geleder  foran  det  improviserede 
Alter  og  afventede  videre  Befa'inger.  Maanen  gjorde  dog  endnu  ikke 
Mine  til  at  skjule  sig  i  den  fulde  Jordskygge,  og  da  Generalen,  encl- 
skjøndt  han  skærmede  for  Øjnene  med  Haanden,  ikke  formaaede  at 
opdage  Jordens  Halvskygge  paa  den  tilsyneladende  uberørte,  klare 
Maaneoverflade,  lod  han,  idet  han  sendte  mig  et  bebrejdende  Blik, 
sit  Mandskab  træde  af  og  lagde  sig  til  at  sove.  Klokken  10  og  15 
Minuter  berørte  endelig  Kjærneskyggen  Maanens  Rand. 

Ligesom  jeg  havde  iagttaget  Fænomenet  i  Teleskopet,  bleve 
alle  onde  Aander  i  Kinschadalen  levende;  i  Pong-dschera  hvirvlede 
Trommerne,  i  det  nærliggende  Lamakloster  overdøvede  Paukernes 
Larm  Klarinetternes,  Basunernes  og  Tschinellernes  øresønderrivende 
Koncert,  paa  Højderne  antændtes  paa  en  Gang  et  Utal  af  Ildsignaler, 
og  enhver,  som  havde  et  Gevær  ved  Haanden,  gjorde  sit  mest  mulige 
for  at  skræmme  den  graadige  Hund  bort.  Generalen  skyndte  sig  i 
største  Hastværk  ud  af  sin  Seng  op  paa  Platformen  og  kastede   sig  i 

fuldstændig  Henrykkelse,  saa  lang  han  var,  ned  foran  Alteret.  Sol- 
daterne fulgte  deres  Chefs  Exempel  og  slog  Hovederne  tre  Gange  mod 
Jorden.  Efter  en  Stunds  Forløb  rejste  de  sig  op,  gik  tre  Gange  i 
Gaasegang  rundt  om  Bordet  og  kastede  sig  derpaa  igjen  paa  Knæ. 
Denne  Proces  blev  gjentagen  lige  saa  længe,  Formørkelsen  varede. 
Da  Støjen  havde  naaet  sit  Højdepunkt,  sendte  Grev  Széchenyi  til  Tibe- 
tanernes største  Glæde  nogle  Raketter  til  Vejrs.      Ved  Midnatstid  var 

Fig.   176.     Karavane  af  tibetanske  Lastdragere. 


Spektaklet  forbi,  og  Maanen  stod  omtrent  i  Zenith,  uden  Pletter  og 
ubeskadiget  ligesom  før  Formørkelsen.  Soldaterne  bøjede  sig  som 
Udtryk  for  deres  Taknemmelighed  endnu  en  Gang  for  Alteret  og 
begav  sig  til  Hvile.  Kun  en  af  dem  vikle  endnu  ikke  tro,  at  Faren 
var  forbi.  Han  kastede  sig  endnu  en  Gang  til  Jorden  og  vred  i 
sand  Fortvivlelse  sine  Hænder  saa  længe,  indtil  hans  Kammerater 
endeligt  gjorde  Nar  af  ham. 


Fig.  177.     Bjergvej  ved  Kinscha-kiaru 

Den  næste  Dag  passerede  vi  ved  det  Sted,  hvor  Gamt-suj- 
samba  falder  i  Kinscha-kiang,  Grænsen  mellem  Stse-tschuen  og  Yiin-nan- 
Denne  Flod  danner  tillige  den  sydlige  Grænse  for  det  tibetanske  Kongerige 
Batang.  Fyrsten  ledsagede  os  endnu  til  den  første  Landsby  i  Yiin-nan, 
Schin-tao,  befalede  her  Dannelsen  af  en  Vula  og  overgav  os  derpaa 
til  Generalens  udelukkende  Omsorg  med  Bøn  om,  at  han  vilde  bringe 
os  i  god  Behold  til  Tschung-tjen. 

Til  Afsked  skrev  han  sit  Navn  i  min  Notitsbog.  Han  hedder: 
Lo-tsung-von-te.  Som  den  rige  og  mægtige  Fyrste  af  Batang  har  han 
to  Hustruer,  Lohla  og  Pensi.  Hans  Broder,  Kue-tsung-tscha-pao  er 
mere  sparsommelig  og  lader  sig  nøje  med  en  Kone,  der  hedder 
Uong-tschi. 

Den  næste  Morgen  marscherede  vi  mod  Sydost  i  en  lille,  stejl 
Sidedal  til  Gamt-suj-samba  og  naaede  i  Eftermiddagstimerne  oppe  paa 
et  smalt  Plateau  den  lille  Landsby  Njischi,  der  ligger  smukt  i  en  Lys- 
ning i  Skoven. 

Om  Natten  rejste  der  sig  en  isnende  Storm,  som  bragte  vort 
Nattekvarter ,  et  Slags  Blokhus,  til  at  ryste  i  alle  Fuger.  Da  Solen 
ved  sin  Opgang  igjen  beroligede  den  oprørte  Luft,  vare  alle  Bjerg- 
tinder rundt  omkring  bedækkede  med  et  Lag  blændende  Sne.  Vejen 
vedblev  at  gaa  oppe  i  Højden  langs  den  skovbevoxede  Skraaning  til 
Passet  Tschara-la,  bag  hvilken  Tschung-tjen  skulde  ligge.  Hist  og 
her  tilsteder  en  aaben  Plads  i  Skoven  en  Udsigt  over  til  Kinschadalen, 
hvor  Floden  løb  mod  Syd  divergerende  med  vor  Vej.  Nøgne,  stejle 
og  kløftede  Højbjerge,  hvis  skarpe  Rygge  gjennemsnitligt  naa  en 
Højde  af  16000  Fod,  udfylde  som  Vandskæl  det  forholdsvis  smalle 
Rum  mellem  Kinscha-kiang  og  Lant-san-kiang. 

Paa  Tschara-las  skovbevoxede  Pashøjde  betegner  en  med  vajende 
Flag  smykket  Obe  nu  en  Højde  af  11900  Fod. 

Nogle  Skridt  længere  nedad  aabne  de  høje  Naaletræer  sig  til 
begge  Sider  af  den  stenede  Vej  ligesom  en  effektfuld  Ramme  for  det 
vidunderlige  Panorama,  der  udbreder  sig  for  vore  Fødder  ligesom  et 
Paradis.  Omtrent  1000  Fod  lavere  beliggende  end  Tschara-la  viste 
sig,  venligt  omgiven  af  lavere  Højdedrag,  Tschung-tjens  Slette,  som 
set  oppe  fra  Højden  tager  sig  langt  mere  udstrakt  ud,  end  den  er  i 
Virkeligheden.  Dernæst  lægger  Søen  Omintsokas  blinkende  Flade 
Beslag  paa  vor  Opmærksomhed;  dens  mørkegrønne  Vand  beskyller 
den  vestlige  Breds  korte  Klippeskrænter,  og  paa  Overfladen  af  det 
uhyre  dybe  Bassin  reflekterer  den  høje  Granskov  sig.    Den  østlige  Bred 

falder  fladt  af  mod  de  brede,   forsumpede  Dale  til  Elvene,    der  falde  i 
Søen,  og  er  Tumleplads  for  talrige  vilde  Gæs  og  Ænder. 

De  nærliggende  Bjerge  hæve  sig  kun  c.  1500  Fod  over  Vand- 
spejlet, hvor  imod  hele  Landskabet  bliver  behersket  af  en  snebedækket, 
femtakket  Bjergtinde,  som  i  omtrent  100  Lis  Afstand  rager  højt  op 
over  den  sydostlige  Synskreds.  Det  er  det  hellige  Bjerg  Djan-aringa, 
Bjergaandernes  Borg  i  »Landet  i  Midten.« 


Fig.  178.    Maaneformørkelse. 


Endskjøndt  der  ikke  findes  noget  synligt  Afløb  fra  Omintsoka 
Søen,  er  det  rimeligt,  at  Vandet  i  Nærheden  af  Tschara-la  har  banet 
sig  en  underjordisk  Vej  til  Kinscha-kiang.  Pema  meddelte  mig,  at 
der  paa  det  nævnte  Bjergs  hinsidige  Skraaning  bryder  en  stor  Flod 
frem  af  Klipperne,  og  jeg  antager,  at  denne  ikke  kan  være  andet  end 
Omintsokas  Afløb. 

Vejen  førte  os  i  en  Halvkreds  langs  med  Søens  Nordrand  op 
i  en  forsumpet  Floddal,  der  er  1000  Skridt  bred,  og  efter  endnu  en 
Tids  Forløb  op    til   en  lav  Saddel,    hvorfra   vi   til  venstre  for   os  fik 

Øje  paa  Lamabyen  Schire-ta-tsung,  hvis  hvidtede  Huse  malerisk 
gruppere  sig  omkring  det  forgyldte  Hovedtempel.  Til  højre  slyngel- 
en vandrig  Flod  sig  i  flere  Arme  gjennem  den  opdyrkede  Slette,  hvor 
nogle  fuldstændigt  isolerede,  med  Skov  og  Krat  bevoxede  Bjergtoppe 
findes  spredte  omkring  ligesom  Brikker  paa  et  Skakbrædt  og  til  Dels 
forstyrre  Udsigten.  Desuagtet  skimtede  vi  dog  allerede  i  det  fjærne 
gjennem  Frugthavernes  nøgne  Grene  Tschung-tjens  første  Forposter  i 
Skikkelse  af  større  Avisgaarde. 


Fig.  179.     Søen  Omintsoka. 


I  en  af  disse  Gaarde  afventede  den  kinesiske  Mandarin  fra 
Hovedstaden  tilligemed  sit  Følge  vor  Ankomst.  Under  Kanonernes 
Torden  serverede  denne  Embedsmand  Velkomsttheen  for  os  og  led- 
sagede os  derpaa  i  festligt  Optog  til  vore  Kvarterer. 

Tschung-tjen  ligger  omtrent  11000  Fod  over  Havet  paa  Øst- 
randen  af  den  tæt  befolkede  Slette.  Endskjøndt  Byens  150  Huse,  der 
ere  uregelmæssigt  anlagte,  for  største  Delen  have  bibeholdt  den  tibe- 
tanske Bygningsstil,  vidne  dog  allerede  adskillige  Tegn,  f.  Ex.  det  store 
Militærkastel   og  den  bekjendte  Form   af  de  aabne  Udsalgsboder,    om 

den  kinesiske  Civilisations  Nærhed.  Befolkningen  er  blandet;  de  tre 
Fjerdedele  ere  Tibetanere,  Resten  Kinesere  og  handlende.  De  første 
blive  regjerede  af  deres  egen  Fyrste,  men  den  samlede  Befolkning 
staar  under  den  kinesiske  Magistratsembedsmands  Befaling,  som  bliver 
understøttet  i  sin  Virksomhed  af  to  subalterne  Mandariner.  Foruden 
en  Militærbesætning  paa  50  Mand  maa  endnu  omtales  den  kinesiske 
Natvægter,  der  er  en  udtalt  Fjende  af  den  sorgløse  Nattero  og  i  denne 
Egenskab  aldrig  vil  benytte  sin  højt  lydende  Gong  til  Hovedpude. 

Hvad  Industri  og  Handel  angaar,  har  Tschung-tjen  ikke  stor 
Betydning.  Indbyggerne  lade  sig,  ligesom  paa  en  fra  Færdselen  ude- 
lukket 0,  nøje  med  deres  Lands  Produkter,  de  saa  og  høste,  malke 
deres  Køer  og  væve  deres  Klædedragt  af  Haarene  af  deres  Husdyr. 
Denne  Fordringsløshed  bliver  ikke  sat  paa  nogen  Prøve  ved  de  af  de 
kinesiske  Kjøbmænd  importerede  Artikler,  og  disses  Forretning  strækker 
sig  da  ogsaa  kun  til  at  forsyne  Embedsmændene  og  Soldaterne  med 
det  fornødne. 

Vi  beboede  de  rummelige  Haller  i  et  tidligere  tibetansk  Tempel, 
hvis  løse  Murværk  paa  alle  Sider  maatte  støttes  med  Stivere  af  Træ 
og  massive  Søjler. 

Medens  vi  benyttede  vort  en  Dags  Ophold  i  Byen  til  smaa 
Spadsereture  i  Omegnen,  snørede  General  Lin  sin  Randsel,  thi  Af- 
skedens Time  var  kommen.  Da  Aftendæmringen  indtraadte,  bad  han 
os  om  at  komme  til  hans  Kvarter,  for  at  vi  kunde  tilbringe  Aftenen 
for  sidste  Gang  i  hans  Selskab.  Han  havde  ladet  et  lille  Aftensmaaltid 
tilberede  og  af  Hensyn  til  vor  Smag  beordret,  at  Retterne  skulde  til- 
beredes med  Smør  i  Stedet  for  med  Olie. 

Da  vi  sad  ved  Bordet,  gav  han  hver  af  os,  som  han  sagde, 
til  Erindring  om  sig  et  Stykke  tibetansk  uldent  Tøj,  en  stor  Straahat 
og  en  kinesisk  Silkehue.  Hans  Højmodighed  udstrakte  sig  endog  til 
vore  Tjenere,  hvem  han  med  et  nedladende  Smil  trykkede  nogle  Ruller 
med  Rupier  i  de  grove  Hænder. 

Det  var  en  vanskelig  Opgave  at  gjengælde  disse  Gaver  paa  en 
passende  Maade,  thi  de  faa  Gjenstande,  som  jeg  havde  anskaffet  mig 
i  Europa  og  Schanghai  til  Brug  ved  slige  Lejligheder,  vare  allerede  for 
længst  givne  bort,  ja  Fyrsten  af  Batang  havde  mit  sidste  Klenodie  — 
min  Signetring  —  i  sin  Lomme.  Da  huskede  jeg  paa,  at  jeg  endnu 
ejede  en  stærk,  engelsk  Plaid.  Ganske  vist  gjorde  det  mig  paa  Grund 
af  den  følelige  Kulde  og  mine  defekte  Klæder  ondt  at  skulle  skille 
mig  ved  den,  men  da  jeg  vidste,  at  Kineserne  langt  snarere  tilgive 
alt  andet  end  gnieragtig  Sparsommelighed,   gav  jeg  trøstigt  Generalen 

min  sidste  Gave.  Paa  den  anden  Side  kostede  det  Greven  megen 
Overtalelse,  førend  han  kunde  bevæge  Generalen  til  at  modtage  Be- 
taling for  Vulaen. 

»Jeg  tør  ikke  modtage  disse  Penge*,  indvendte  Lin;  »min 
Herre  Tin-kum-pao  vilde  straffe  mig  med  sin  Unaade,  thi  han  be- 
tragter Eder  som  sine  Gæster.« 

Efterat  Rullen  med  Pengene  flere  Gange  var  bleven  skubbet 
frem  og  tilbage  paa  Bordet,  puttede  Greven  den  i  Lommen  paa  Man- 
darinens Pels  med  de  kategoriske  Ord:  »Gjør  med  dem,  hvad  De  vil; 
jeg  maa  paa  det  bestemteste  tilbagevise  Vicekongens  Gæstfrihed  i 
denne  Sag.« 

Jeg  tror,  at  Generalen  var  en  ærlig  Mand,  thi  han  bad  Greven 
give  sig  et  skriftligt  Afslag,  for  at  han  paa  en  tilfredsstillende  Maade 
kunde  retfærdiggjøre  sig  i  Tsching-tu-fu.  Han  gjorde  dernæst  en 
Undskyldning  for,  at  Vejene  i  Provinsen  Yiin-nan  vare  i  en  slettere 
Tilstand  end  i  Stse-tschuen.  »Hav  Taalmodighed  og  vær  ikke  saa 
egensindige,  hvis  mange  Ting  falde  anderledes  ud,  end  I  ønske  det. 
Jeg  giver  Eder  disse  Raad,  fordi  I  ville  lære  et  Folk  at  kjende,  som 
kan  blive  Eder  farligt.  Det  er  de  vilde  Lyssuer  der  nede  ved  Kinscha- 
kiang.  Men  naar  I  lykkeligt  ere  komne  tilbage  til  Eders  Hjem,  tænk 
da  en  Gang  imellem  paa  mig  og  tilgiv  mig,  hvis  jeg  maatte  have 
fornærmet  Eder.« 

Da  vi  den  næste  Morgen  forlod  Tschung-tjen,  stod  Generalen 
med  sine  Soldater  paa  Gaden.  Pema,  som  vilde  rejse  tilbage  med 
ham  til  Batang,  havde  sluttet  sig  til  Gruppen.  Generalen  rakte  os 
paa  europæisk  Vis  sin  Haand,  han  vilde  tale,  men  Stemmen  slog  fejl 
i  hans  Bevægelse. 

»Alicumolo  (aliquo  modo)  luibet  tristitiam  in  corde« ,  kommen- 
terede den  tjenstivrige  Tolk.  Næppe  havde  Generalen  hørt  den  blide 
Klang  i  de  udtalte  Ord,  førend  hans  kunstige  Fatning  forvandledes 
til  en  krampagtig  Hulken,  og  en  Taarestrøm  vældede  ned  ad  den 
brave  Soldats  brune  Kinder. 

Nogle  Dage  efter  søgte  Tang  rigtignok  at  nedsætte  Generalens 
Blødhjertethed  ved  den  Paastand,  at  han  havde  grædt  af  Glæde  over, 
at  det  var  lykkedes  ham  at  bringe  os  i  Sikkerhed  over  Stse-tschuens 
Grænse,  og  over,  at  han  ifølge  Tin-kum-paos  Løfte  skulde  befordres  i 
Rang  og  belønnes  med  en  fyrstelig  Pengegave;  det  være  nu  som  det 
være  vil,  Lin  har  i  ethvert  Tilfælde  sikret  sig  en  venlig  Plads  i  vor 
Erindring  ved,  at  han  var  vor  Ledsager  to  Maaneder  igjennem. 

Tschung-tjens  Slette  strækker  sig  fra  Byens  sidsts  Huse  om- 
trent 30  Li  mod  Syd.  Vandskællet  mellem  Søens  Gebet  og  Tjen-su-ho 
som  løber  mod  Syd  og  falder  i  Kinscha-kiang,  findes  paa  Slettens 
forsumpede  Enge,  omtrent  i  Midten,  saa  at  Søen,  naar  Vandstanden 
blot  er  en  Smule  højere,  maa  tvinges  til  at  løbe  af  mod  Syd. 

Vejen  slynger  sig  fra  Randen  af  Sletten  i  en  Mils  Længde 
gjennem  en  tæt  skovbevoxet,   stenet  Kløft.     Vi  gaa  over  en  solid  Bro, 

Fie.  180.     Afskeden  med  General  Lin. 


bygget  i  kinesisk  Stil,  og  befinde  os  nu  paa  en  anden  Højslette,  som, 
hvad  Kultur  og  Befolkning  angaar,  langt  overgaar  Tschung-tjens. 

Foran  os  bugter  Floden  sig  i  talrige  Arme  gjennem  det  op- 
dyrkede Land;  dens  Bredder  ere  ofte  90  Fod  høje,  og  dens  Fald  er 
saa  stærkt,  at  det  kun  har  kostet  Bønderne  ringe  Møje  at  lede  Vandet 
op  paa  Markerne  gjennem  de  kunstmæssigt  udgravede  Grøfter.  Snart 
er  det  saftige  Enge,  snart  udstrakte  Frugthaver,  som  paa  en  fordelagtig 
Maade  fremhæve  Sceneriet  i  Dalen  og  give  Landsbyerne,    der  bestaa 

af  spaantækkede  Blokhuse,  Friskhed  og  Liv.  Dalens  vestlige  Grænse 
dannes  af  bløde,  runde  og  skovbevoxede  Højder,  men  i  Øst  hæver  sig 
Djauaringas  kløftede  og  takkede,  hellige  Klipperyg  op  over  den  mørke 
Naaleskov.  Naar  man  vilde  glemme,  at  Plateauets  Højde  er  10700 
Fod,  kunde  man  godt  tænke  sig  store  Byers  Virksomhed,  dampende 
Fabriker,  et  Jernbaneanlægs  Velgjerninger  med  den  dertil  hørende 
Telegrafledning  indfattede  i  denne  yndige  Ramme. 


* 
%- 


Fis.  181.     Nedad  til  Kinscha-kiang. 


Allerede  førend  vi  kom  til  Landsbyen  Siau-tschung-tjen,  be- 
mærkede jeg  langt  mod  Sydost  de  bløde  Konturer  af  en  mægtig  sne- 
dækket Tinde,  til  hvilket  en  isdækket  Fjeldryg  støttede  sig,  som  gik 
i  sydlig  Retning.  1  Kvarteret  spurgte  jeg  mig  for  om  Bjergets  Navn, 
og  hvor  lang  Afstanden  var  der  til;  men  ingen  kunde  give  mig 
Besked,  maaske  af  Frygt  for,  at  den  sidste  Helligdom  paa  Sydranden 
af  det  tibetanske  Højland  skulde  blive  profaneret. 

Ved  det  aabne  Ildsted  i  Køkkenet  til  et  af  de  første  Huse  i 
Landsbyen  laa  en  ung  Lama;  han  bad,  henfalden  i  Tanker,  medens 
han   lod  Rosenkrandsens  Kugler  glide   gjennem   sine  Fingre  og  drøv- 

tyggede  ligesom  en  Abe  paa  den  Portion  Dsamba,  som  han  havde 
magasineret  i  Kjæbeposen.  Jeg  gik  hen  til  ham  og  lagde  Haanden 
paa  hans  nøgne  Skulder:  »Halløj,  min  gode  Ven!  hvad  hedder  det' 
Bjerg  der  nede  ved  Kinscha-kiang?«  Dette  Spørgsmaal,  der  blev  ud- 
talt paa  godt  tysk,  virkede  ligesom  en  Lynstraale.  Med  paralyserede 
Kjæber  og  vidt  opspilede  Øjne  sprang  Lamaen  op,  han  vilde  løbe 
bort  men  kunde  i  sin  Forvirring  ikke  finde  Døren.  Jeg  opfordrede 
da  den  tilstedeværende  Tolk  til  at  berolige  Præsten  og  sige  ham,  at 
han  ikke  behøvede  at  ængstes,  jeg  vilde  kun  have  en  kort  Besked. 
Det  varede  længe,  førend  jeg  kunde  formaa  Lamaen  til  at  tale,  ja 
jeg  fik  først  Navnet  paa  hint  Bjerg  —  det  hedder  Kone-moschi  —  at 
vide,  da  jeg  truede  med  at  ville  tage  det  med  til  mit  Hjem.  I  Løbet 
af  Samtalen  blev  Lamaen  mere  tillidsfuld  og  udtalte  endog,  da  jeg- 
fortalte,  hvorledes  hans  Kolleger  i  Litang  og  Batang  havde  opført  sig, 
sin  Harme  over  deres  fuldstændige  Mangel  paa  Gæstfrihed. 

Paa  Rejsens  tredie  Dag  forlod  vi  Tschung-tjens  Højland  for 
at  stige  ned  i  Kinscha-kiangs  Dal  over  de  vestlige  Bjerge. 

Under  denne  Dags  Marsch  havde  vi  den  mest  overraskende 
Afvexling  i  Vegetationen,  idet  vi  kom  fra  Vinteren  oppe  i  Højden  til 
den  tropiske  Hede  i  den  dybt  beliggende  Dal. 

Det  øverste  Skovbælte  bestod  af  Naaletræer,  mellem  hvilke 
Ege-  og  Ahorntræer  fandtes  blandede;  den  forkrøblede  Underskov  af 
Bambus  tog  efter  Haanden,  som  vi  kom  dybere  ned,  til  i  Højde,  og 
til  sidst  kappedes  den  i  vild  Pragt  med  Rhododendrer,  der  dukkede 
op  først  enkeltvis  og  senere  i  Grupper.  Da  nu  endog  en  Palme  hist 
og  her  rejste  sit  stolte  Hovede  op  over  Kaktusbuskadset  ved  Siden  af, 
fløj  ogsaa  allerede  brogede  Sommerfugle  fra  Blomst  til  Blomst,  — 
Vinteren  var  forbi. 

Nedstigningen  var  meget  stejl  og  besværlig.  Allerede  i  lang 
Afstand  fik  vi  fra  de  faa  Udsigtspunkter,  der  vare  blottede  for  Træer, 
Øje  paa  den  mægtige  Strøm,  der  i  den  klare  Sol  blinkede  som  et 
Sølvbaand  nede  i  Dybet. 

Det  varede  dog  fulde  tre  Timer,  førend  vi  kom  til  den  øst- 
lige Rand  af  Dalsletten,  der  er  l1  2  Fjerdingvej  bred.  Den  vel 
dyrkede  og  tæt  befolkede  Dal  ligger  kun  6500  Fod  over  Havet  og 
følgeligt  omtrent  4500  Fod  lavere  end  den  sidste  Nattestation  i 
Tschescha. 

Befolkningen  paa  Kinscha-kiangs  venstre  Bred,  som  her  kaldes 
Cha-ibi,  bestaar  af  et  agerdyrkende  Folk,  som  betjener  sig  af  kinesisk 
Sprog  og  Klædedragt,    og  nogle  faa,    usselt  stillede  Tibetanere.      Dog 

kunne  heller  ikke  de  første  anses  for  Kinesere,  thi  de  tale  et  andet 
Sprog  og  afvige,  hvad  Bygningen  og  Indretningen  af  deres  Boliger 
angaar,  samt  i  mange  Skikke,  væsentligt  fra  de  rene  Kinesere. 
Jeg  tror  snarere,  at  vi  her  have  at  gjøre  med  degenererede  Lyssuer, 
som  bebo  Bjerglandet  fra  Flodens  højre  Bred  indtil  Grænsen  afKatschin 
Territoriet. 

Lyssuerne  ere  svagelige,  i  aandelig  Henseende  lavt  stillede 
Mennesker  med  en  næsten  mørkebrun  Hudfarve;  det  flade,  runde 
Ansigt  med  Platnæsen,  de  skævt  stillede  Øjne  og  stærke  Kindben  faar 
et  vildt  Udseende  ved  det  uplejede  og  filtrede  Haar.  Deres  Klædedragt 
er  omtrent  den  samme  som  Pa-yiiernes,  som  vi  længere  henne  skulle 
lære  at  kjende,  men  deres  Sprog  skal  være  beslægtet  med  det  bir- 
manske.  Dette  Folk  finder  nærmest  sit  Erhverv  ved  Dyrkning  af  Ris, 
Majs  og  Tobak.  Skjøndt  det  bliver  fortalt,  at  Røveri  er  dets  Hoved- 
erhverv, saa  kunde  det  dog  være,  at  dets  Rygte  er  slettere  end  dets 
Karakter.  Anderledes  er  det  med  Lou-tse*)  Folket.  De  bebo  Landet 
Nord  for  Lyssuerne.  Medens  disse  endnu  bo  op  til  Kinscha-kiangs 
Bredder,  hændes  det  kun  sjældent,  at  hine  gaa  over  Lant-san-kiang. 

Lou-tse  Folket  bestaar  af  vilde  Nomader,  som  helst  opholde 
sig  der,  hvor  der  er  noget  at  jage  eller  at  røve.  Overalt,  hvor  deres 
Navn  er  bleven  bekjendt,  ere  de  frygtede,  og  man  søger  saa  vidt 
muligt  at  undgaa  at  komme  i  deres  Nærhed;  heraf  kommer  det,  at 
selv  Kineserne  ikke  kunne  fortælle  meget  om  disse  Barbarers  Gjøren 
og  Laden.  De  benytte  et  eget  Sprog  uden  at  kunne  læse  og  skrive 
og  have  en  hedensk  Religion,  som  kulminerer  i  Troen  paa  onde  Aander 
og  paa  Nødvendigheden  af  blodige  Dyreofre.  Deres  Klædedragt  be- 
staar af  Skindene  af  de  fældede  vilde  Dyr,  deres  Vaaben  af  Pil  og  Bue, 
lange  Spyd  og  brede  Sværd,  hvilke  sidste  de  rimeligvis  erhverve  sig  af 
deres  Naboer,  Katschinerne. 

Vi  overnattede  i  Landsbyen  Kelo-von  i  et  venligt,  nybygget 
Træhus.  Husets  Ejer  indrømmede  os  beredvilligt  hele  den  underste 
Etage  og  forsynede  os  desuden  med  frisk  Ris  og  andre  Levnetsmidler. 

Vor  Vej  gik  nu  i  tre  Dage  langs  Kinschas  venstre  Bred. 
Floden  deler  sig  i  den  stenede,  brede  Seng  i  flere  Arme.  De  mellem 
disse  liggende  Øer,  der  ere  rige  paa  Rullesten  og  Sand,  blive  ved 
Højvande,  da  Floden  kan  stige  henad  18  Fod,  saa  fuldstændigt 
oversvømmede,  at  kun  Kronerne  af  Piletræerne,  der  ere  plantede  der, 
rage  op  over  Vandet.     Floden  har  en  Brede  af  fra  100  til  240  Skridt 

*)   Suffixet  »tse«  betegner  Uafhængigheden  af  Kina. 

og  en  Gjennemsnitsdybde  af  18 — 24  Fod.  Vandets  klare  Farve  vexler 
mellem  blaa  og  grøn.  De  Højder,  der  følge  langs  Dalen,  tage  mærkeligt 
af,  de  for  Træer  blottede,  runde  Formationer  blive  til  flade,  dyrkede 
Terrasser,  og  kun  hist  og  her  forskjønner  en  Klippevæg  den  tætte 
Skovs  ensformige  Karakter.  Ved  Mbo-pje-von  slaar  Floden  sin  skarpe 
Bugt  mod  Øst,  idet  den  følger  de  forandrede  geologiske  Forhold. 

Hvor  let  vilde  det  ikke  have  været  den  at  overskride  i  lige 
Retning  mod  Syd  Lant-san-kiangs  smalle  Vandskæl,  men  nej  —  som 
en  tro  Vasal  forandrer  den  sit  Løb  og  gjennembryder  Kone-moschis 
og  Sue-sans  imponerende  Sneklipper  med  en  vild,  mørk  Kløft. 

Endskjøndt  de  nævnte  Bjerge,  da  vi  vare  der,  vare  bedækkede 
med  Is  og  Sne  og  selve  Navnet  Sue-san  (Snebjerget)  maa  have  en 
gyldig  Grund,  taler  dog  deres  Højde  (højst  16000  Fod)  for,  at  den 
sydlige  Sol  om  Sommeren  bringer  Sneen  til  at  smelte. 

Ved  Mbo-pje-von  tog  vi  Afsked  med  det  sidste  Erindringstegn 
om  Tibet,  idet  den  sidste  Obe  stod  tæt  ved  Færgestedet. 

Den  8de  Januar  1880  satte  vi  over  Floden  paa  en  gammel, 
raadden  Baad,  som  kunde  rumme  8  Heste  og  30  til  40  Mennesker. 
Idet  vi  kom  over  paa  den  højre  Bred,  vare  vi  atter  blandt  Kinesere, 
Gadedrengene  kastede  paa  sædvanlig  Vis  Sten  efter  os  og  hilste  os 
med  det  os  vel  bekjendte  Navn:  Yang-kvej-tse. 

Vejen,  som  hidtil  havde  været  af  en  fortrinlig  Beskaffenhed, 
hvorvel  noget  smal,  blev  nu  mindre  behagelig  paa  Grund  af  Brolæg- 
lægningen, der  var  fuld  af  Huller.  Idet  vi  vedblev  at  holde  en  streng 
sydlig  Retning,  steg  vi  i  nogle  Timer  op  ad  det  svagt  skraanende 
Affald  af  Vandskællet  mellem  Kinscha-  og  Lant-san-kiang.  der  af 
Kineserne  kaldes  Kvan-san  (Bjergporten).  Ligesaa  glat  og  jævnt  gaar 
det  paa  den  anden  Side  nedad  til  en  dyrket  Dal,  som  begrænses  af 
relativt  lave,  skovbevoxede  Højder.  Landsby  paa  Landsby  indesluttes 
i  den  snævre  Ramme,  som  krones  af  slanke  Pagoder,  Mulæselkaravaner 
bringe  Liv  paa  Vejen,  støjende  Lastdragere  sidde  udenfor  de  smudsige 
Værtshuse,  og  i  Baggrunden  hæve  sig  de  taagede  Omrids  af  den  første 
med  Mure  omgivne  By. 

Kjæn-tschuen  er  en  By  ligesom  enhver  anden  i  Kina;  den 
kunde  med  samt  sine  Indvaanere  lige  saa  godt  ligge  i  Kan-su  eller 
Hu-peh,  uden  at  disse  Provinser  derved  vilde  faa  et  fremmed  Præg. 
Anlægget  af  Byerne,  Husenes  Bygningsmaade,  Folkets  Karakter,  Sæder, 
Skikke,  huslige  Indretning,  Levevis  og  Smagsretning ,  alt  dette  ved- 
bliver at  være  ens  paa  Østkysten,  i  Ørkenen  saa  vel  som  Vestgrænsen 
af  det  store  Rige.    I  disse  nysgjerrige,  barnagtige,  overmodige,  skrigende 

og  paatrængende  Mennesker  træffe  vi  gamle  bekjendte,  og  jeg  maa 
tilstaa,  at  jeg  glædede  mig  over  det  paatrængende  Væsen,  som  ofte 
forhen  havde  herørt  mig  saa  modbydeligt. 

Kjæn-tschuen  ligger  ved  Vestranden  af  den  over  Vg  Mil  brede 
Dalslette.  Efter  at  Vejen  har  passeret  Resterne  af  en  større  Indsø, 
som  fordum  har  udfyldt  hele  Bækkenet  og  havde  sit  Afløb  i  Sydvest, 
i  Skikkelse  af  en  stor  Dam  paa  venstre  Haand,  bøjer  den  noget  mod 
Sydost;  vi  komme  over  et  lavt  Pas  og  naa  ned  i  Biih-tji-hos  Dal; 
denne  Flods  Retning  gjør  enhver  Vejviser  til  Tali-fu  overflødig. 

En  halv  Mil  Syd  for  den  lille  By  Ten-tschuen  faar  den  rejsende 
det  første  Skue  af  den  Indsø  ved  Talifu,  som  bærer  Navnet  Oell-chai*) 
der  betyder  saa  meget  som  Søen  Nr.  2,  thi  i  Provinsen  Yiin-nan  til- 
kommer Søen  ved  Hovedstaden  Yiin-nan-san,  der  kaldes  Tjen-tschi, 
den  første  Rang. 

Oell-chai  ernæres  af  den  vandrige  Buh-tji-ho,  og  flere  mindre 
Tilløb  og  strækker  sig  i  en  Længde  af  95—100  Li  og  en  Brede  af 
højst  20  Li  fra  Nordvest  til  Sydost.  Jeg  bemærkede  kun  nogle  enkelte 
smaa  Øer  i  Midten  og  i  Nærheden  af  den  stejle  østlige  Bred,  der  har 
talrige  Udbugtninger.  Dybden  tager  til  fra  den  flade  og  forsumpede 
vestlige  Rand  hen  imod  Øst,  hvor  mange  Sejlbaade  tumle  sig.  Vest- 
kysten er  meget  sid  og  giver  Fiskerne  Lejlighed  til  uden  at  benytte 
Baad  at  bringe  deres  Net  langt  ud  i  de  blaa  Vande.  Den  Rigdom 
paa  Fisk,  der  efter  Sigende  skal  findes  i  Oell-chai,  vilde  vist  nok  ved 
en  nøjere  Undersøgelse  formindskes  meget,  da  samtlige  Vestkystens 
(og  rimeligvis  ogsaa  Østkystens)  Beboere  —  altsaa  flere  hundrede 
Tusinder  Mennesker  —  kun  beskjæftige  sig  med  Fiskeri.  Hvis  man 
imidlertid  af  den  Mængde  Vandfugle,  der  forekommer,  saasom  Vild- 
ænder, Sumpsnepper,  Storke,  Traner,  Hejrer,  Maager  o.  s.  v,  kunde 
slutte  til  et  tilsvarende  Liv  under  Vandfladen,  vilde  man  kun  kunne 
lykønske  Fiskerne  til  deres  Bestilling. 

De  østlige  Bjerge  hæve  sig  højst  300  Fod  over  Vandfladen  og 
udgjøre  med  deres  kløftede  Klippeskrænter  Kysten,  der  paa  mange 
Steder  er  utilgængelig;  i  Vest  træde  derimod  Bjergene  længere  tilbage 
og  opnaa  i  Tsang-sans  Klipperyg,  der  gaar  i  Retningen  fra  Nord  til 
Syd,  en  absolut  Højde  af  13000  Fod.  Da  det  for  nogle  Dage  siden 
havde  regnet  i  Omegnen,    vare  de  høje  Rygge  bedækkede  med  Sne; 


*)  Den  rette  Udtale  af  Ordet  »Oell«  lader  sig  ikke  gjengive  med  vore  Bogstaver, 
da  vi  ikke  have  nogen  Betegnelse  for  den  Lyd,  der  fremkommer,  naar  man 
udtaler  Konsonanten  r  uden  at  sætte  Tungen  i  Vibration. 

der  kan  dog  slet  ikke  være  Tale  om  nogen  evig  Sne  paa  disse  Bjerge, 
saaledes  som  engelske  Geografer  have  berettet. 

Kineserne  havde  allerede  tre  hele  Dage  igjennem  forsikret  os, 
at  Vejen  til  Tali-fu,  hvad  Godhed  angik,  overtraf  de  højeste  Forvent- 
ninger. Desto  større  blev  Skuffelsen.  Om  ogsaa  Vejens  Brede  er  12 
Fod,  hvilket  endda  kun  er  Tilfældet  enkelte  Steder,  frembyder  Sten- 
belægningen et  Ødelæggelsens  Billede  uden  Lige.  Det  var,  ligesom  om 
Brostenene  forsætligt  vare  revne  op  af  deres  Leje,  for  at  Vejens 
Farbarhed  kunde  besværliggjøres  det  mest  mulige;  endog  de  smukke, 
-tore,  flade  Kvadersten  midt  paa  Vejen,  paa  hvis  Vedligeholdelse  de 
kinesiske  Lastdragere  lægge  saa  stor  Vægt,  vare  dels  brudte  itu,  dels 
ruinerede  paa  en  saadan  Maade,  at  man  skulde  troet  paa  en  Virk- 
somhed af  Krudt  eller  Dynamit.  Denne  Formodning  lyder  ikke  mere 
saa  usandsynlig,  saa  snart  man  betræder  Byen  Tali-fu,  der  endnu  for 
faa  Aar  siden  var  den  rige  Provins  Yiin-nans  Stolthed,  men  nu  mere 
ligner  en  Ruin  end  en  fremragende  Handelsplads  ved  den  saa  vigtige 
Hovedvej. 

Vi  se  kun  faa  Huse,  som  ikke  bære  Spor  af  den  maanecllange 
Kamp  om  Byens  Besiddelse.  Det  maa  være  gaaet  meget  hedt  til  her 
den  Gang,  da  Kineserne  belejrede  den.  Pater  Leguilcher,  Proviknr  for 
Missionen  i  Yiin-nan,  som  bor  i  Tali-fu,  saa  de  gruelige  Scener,  som 
fejg  Nederdrægtighed  opførte,  lige  fra  Begyndelsen  til  Enden  af  Revo- 
lutionen; han  selv  var  flere  Gange  nødt  til  at  flygte  ind  i  Bjergene 
for  at  undgaa  lumske  Attentater  paa  sit  Liv.  Trods  alle  sine  Er- 
faringer vidste  han  dog  ikke,  hvilket  Parti  der  fortjente  den  største 
Foragt,  de  buddhistiske  eller  de  mohamedanske  Kinesere.  Tali-fu  har 
i  ethvert  Fald  opnaaet  en  sørgelig  Berømthed  i  Historien  om  det 
mohamedanske  Oprør  mod  den  kinesiske  Regjering,  thi  sidste  Akt  af 
det  blodige  Drama  blev  opført  indenfor  denne  Bys  Mnre. 

Det  er  endnu  indtil  den  Dag  i  Dag  ikke  helt  opklaret,  hvor- 
ledes det  gik  til,  at  Mohamedanerne  vandrede  ind  i  Kina.  Blandt  alle 
de  sagnlignende  Fortællinger  herom  lyder  den  som  den  sandsynligste, 
der  angiver,  at  Kejser  Tung-hoan-tsong  omtrent  Aar  757  e.  Kr.  sendte 
sin  Minister  Kasi  imod  Vest  (rimeligvis  til  Indien),  for  at  han  skulde 
bevæge  Nabofyrsten  til  at  sende  en  Hær,  som  skulde  hjælpe  til  at 
undertrykke  Rebellen  Vong-loschans  Opstand.  Det  lykkedes  ham  ogsaa 
at  faa  3000  fremmede  Soldater  til  dette  Øjemed.  Efter  at  Oprørerne 
vare  blevne  undertvungne,  havde  de  fremmede  fundet  saa  stort  Behag 
i  den  smukke  Provins  Yiin-nan,  at  de  besluttede  sig  til  at  give  Afkald 
paa  deres  gamle  Hjem  og  grundlægge  et  nyt  med  Bevarelse  af  deres 

Tro.  De  antog  kinesiske  Skikke,  ægtede  kinesiske  Piger  og  bleve 
saaledes  Stamfædre  til  den  nuværende  mohamedanske  Befolkning  i  det 
sydvestlige  Kina. 

Paa  den  anden  Side  lyder  den  Beretning  ikke  mindre  tro- 
værdig, som  siger,  at  der  paa  Dschingis-khans  Tid  er  sket  en  anden 
Indvandring  af  Mohamedanere  fra  Turkestan  til  Provinsen  Kan-su  og 
Schen-si;  thi  det  kan  næppe  antages,  at  det  store  Antal  Mohamedanere 
(4  Millioner)  i  det  vestlige  Kina  kun  skulde  aflede  sin  Herkomst  fra 
Minister  Kasis  Hjælpetropper. 

De  kinesiske  Mohamedanere  eller  Chvej-chvej,  som  de  kaldes, 
have  ganske  vist  glemt  Profetens  vigtigste  Troslærdomme*),  men  de 
skille  sig  paa  en  ostentativ  Maade  fra  Kinas  buddhistiske  Beboere  ved 
et  sat  og  værdigt  Væsen  og  ved  at  afholde  sig  fra  Nydelsen  af  Svine- 
kjød  og  Brændevin.  De  rene  Kinesere  betragte  paa  den  anden  Side 
Mohamedanerne  som  et  fremmed  Element  og  undlade  ikke  at  give 
deres  Ringeagt  Udtryk  baade  i  Ord  og  Gjerning. 

Det  er  derfor  intet  usædvanligt,  at  Mohamedanerne  gjøre  Oprør 
mod  deres  Undertrykkere,  hvad  der  har  sin  Grund  i  Mangelen  paa 
social  Ligeberettigelse.  Den  sidste  Opstand  fik  paa  Grund  af  den 
utrolige  Udbredelse,  den  vandt  i  hele  den  vestlige  Del  af  Riget,  og  ved 
Taiping  Rebellionens**)  Medvirkning  en  usædvanlig  Betydning  i  de 
sydostlige  Provinser.  Af  smaa  Rivninger  mellem  Tilhængerne  af  begge 
Religionssystemer  i  ubetydelige  Smaabyer  udviklede  der  sig  i  Tidens 
Løb  en  grusom  Krig.  Hvor  de  kæmpendes  røde  og  hvide  Faner 
mødtes,  gaves  ingen  Pardon,  den  slagne  Part  blev  nedsablet  til  sidste 
Mand.  Det  var  imidlertid  aldrig  Tapperheden,  men  altid  den  større 
Fejghed,  som  afgjorde  Kampen.  Over  ti  Aar  ere  forløbne,  siden  den 
sidste  Opblussen  af  Oprøret  blev  dæmpet,  og  dog  kunne  vi  overalt  i 
Kan-su,  i  Schen-si  og  i  Yun-nan  paa  Ruinerne  og  Ødelæggelserne  i 
de  hærjede  Landskaber  kjende  den  Skueplads ,  paa  hvilken  de  frygte- 
ligste Scener  af  Mordbrand  og  Massemassakrer  ere  foregaaede. 

Hvis  Mohamedanerne  havde  forstaaet  at  drage  sig  de  Fordele 
til  Nytte,   som  de  med  Lethed  vandt  i  Begyndelsen,   ved  at  forene  de 


*)  Endskjøndt  den  store  Filosof  Konfucius  hos  mange  kinesiske  Mohamedanere 
har  indtaget  Profetens  Plads,  gjøre  dog  aarligt  mange  troende  Pilegrimsrejsen 
til  Mekka. 
**)  Taiping-van,  »den  himmelske  Konge«,  organiserede  Oprøret  i  den  sydlige  Provins 
Kuang-si  og  trængte  med  sin  af  Tyve,  Bøvere  og  Mordere  rekruterede  Hær 
sejerigt  frem  lige  til  Yang-tse-kiang,  hvor  han  endeligt  blev  slagen,  fanget  og 
henrettet  af  Li-hung-tschang. 

enkelte  Hobe  til  en  organiseret  Hær,  vilde  det  have  været  en  let  Sag 
for  dem  fuldstændigt  at  have  tilintetgjort  den  korrumperede  kinesiske 
Armé,  og  deres  Anfører  vikle  maaske  nu  have  været  Kejser  i  Vestkina; 
men  nu  lykkedes  det  Kineserne,  ganske  vist  med  Opbyden  af  hele 
deres  Magt,  at  undertvinge  Rebellerne  enkeltvis. 

Navn  ligi  Yiin-nan  stod  Mohamedanernes  Sag  godt.  Provindens 
Gouvernør,  der  hemmeligt  stod  i  Forbund  med  Rebellerne,  førte  sin 
Kejser  paa  Vildspor  ved  falske  Efterretninger;    ved   overdrevne  Beret- 


Fig.  182.     Kinscha-Gjennembrudet. 

ninger  om  vundne  Sejre  beroligede  han  Regjeringen,  ja  han  sluttede  end- 
ogsaa  en  Separatfred  med  Oprørerne,  ved  hvilken  han  anerkjendte  det 
vestlige  Yiin-nan  som  et  selvstændigt  Rige  og  bekræftede  Anføreren, 
Tu-ven-tsen  som  mohamedansk  Kejser.  Saaledes  kunde  det  ikke  gaa 
længe;  den  kinesiske  Regjering  erfarede  endeligt  Sagens  sande  Sammen- 
hæng og  sendte  en  stor  Hær  imod  Tali-fu.  Efter  flere  Maaneders 
Belejring  faldt  Murene  og  med  dem  den  unge  Kejsertrone.  Ligesom 
naar  Højvandets  Bølger  gjennembryde  Dæmningerne,  saaledes  over- 
svømmede Sejrherrerne  Byen.     Ingen,    som  mødte  dem  paa  Gaderne, 

blev  skaanet;  Mænd,  Børn,  Kvinder  og  Oldinge  faldt  for  de  vilde 
Ti ucnneskers  Sværdslag;  Blodet  flød  i  Strømme.  Med  stoisk  Ro  af- 
ventede Kejser  Tu-ven-tsen  sin  Skæbne  i  et  usselt  Hus.  Da  ituslog 
en  fremrykkende  Hob  Træporten,  som  førte  ind  dertil.  Med  fast  Haand 
holdt  Kejseren  fast  paa  Hæftet  af  sit  Sværd  for  at  dø  en  værdig 
Død.  —  »Holdt!«  raabte  Anføreren  for  Troppen,  som  først  fik  Øje 
paa  den  berømte  Anfører  for  Oprørerne,  »denne  Mand  er  min  Fange.« 

Et  højtideligt  Tog  bevæger  sig  gjennem  den  ødelagte  Gade. 
Forrest  nogle  Gongslagere  tilligemed  Udraaberne,  derpaa  en  rød  Æres- 
paraplui  og  tilsidst  en  kostbar  Bærestol.  Derinde  sidder  den  mohame- 
danske  Kejser  med  mørke  Miner.  Et  bittert  Smil  spiller  om  de  fast 
sammenpressede  Læber. 

Sandeligt,  det  var  en  raffineret  lystelig  Forberedelse  til  en 
Kejsers  Henrettelse.  Udenfor  den  kinesiske  Overanførers  Telt  blev 
der  gjort  Holdt.  Generalen  traadte  ud  af  Teltet,  hilste  ærbødigt  paa 
Rebellen  og  opfordrede  ham  til  at  træde  indenfor.  Han  bød  ham  en 
Stol  og  indledede  Samtalen  med  nogle  undskyldende  Fraser.  Tu-ven- 
tsen  bad  om  en  Kop  The,  da  han  følte  sig  meget  mat.  Med  fore- 
kommende Høflighed  rakte  Generalen  ham  selv  den  dampende  Kop. 
Tu-ven-tsen  førte  den  begjærligt  til  sine  Læber  og  tømte  den  til  sidste 
Draabe,  hvorpaa  Samtalen  fortsattes.  Han  havde  bøjet  sig  noget 
fremad  i  sin  Lænestol  og  lukket  Øjnene.  Paa  en  Gang  gjorde  han  en 
Anstrengelse  for  at  rejse  sig,  men  faldt  ned  paa  Jorden  og  bukkede 
i  Løbet  af  faa  Minuter  under  for  den  Gift,  som  han  ubemærket  havde 
blandet  i  sin  The.  Faa  Timer  efter  blev  Liget  halshugget.  Sejer- 
herren  ved  Tali-fu  maa  endnu  den  Dag  i  Dag  indenfor  et  Fængsels 
skumle  Mure  angre  sin  Uforsigtighed,  den  Gang  han  tog  den  mohame- 
danske  Kejser  til  Fange. 

Med  Tali-fus  Fald  var  det  mohamedanske  Oprørs  Skæbne  af- 
gjort. Nu  hersker  der  atter  Fred  og  Venskab  mellen  Buddhisterne  og 
Mohamedanerne.  Den  kinesiske  Regjering  handlede  sikkert  rigtigt,  da 
den,  gjort  klog  ved  den  overstandne  Fare  og  i  det  Haab,  at  en 
mohamedansk  Embedsmand  næppe  vilde  bedrage  Staten  mere  end  en 
af  Konfucius'  Tilhængere,  gav  Mohamedanerne  lige  Rettigheder  med 
de  andre  Kinesere. 

Afrejse  fra  Tali-fu.  —  Landskabet.  —  Kjædebroer  over  Lant-san-kiang.  —  Lu-kiang 
og  Long-kiang.  —  Young-tschang-fu.  —  Teng-yueh.  —  Tapengdalens  Flora,  Fauna 
og  Klima.  —  Handelsforhold.  —  Pa-yii-  og  Katschln-Folket.  —  Eventyr  i  Manvyn  og 
Kejan.  —  Redning  af  Faren.  —  Iravadis  Slette.  —  Bamo.  —  Damperen  kommer.  — 

Expeditionens  Opløsning. 


lyve  Li  Syd  for  Tali-fu  hæve  de  graa  Mure  om  en  større  Stad,  ved 
Navn  Scha-kva,  sig  op  af  de  forsumpede  Enge  ved  Søens  sydlige  Bred. 
De  smaa  Vandaarer,  som  vande  de  højere  liggende  Marker,  forene  sig 
her  til  en  stor  Kanal,  der  som  Oell-chais  Afløb  først  har  undermineret 
og  derefter  gjennembrudt  Klipperne,  der  ligge  foran  den  imod  Vest. 

En  naturlig  Klippebro,  som  15  Fod  over  Vandspejlet  hvælver 
sig  i  en  dristig  Bue,  giver  et  talende  Bevis  paa  Vandets  utrættelige 
Kraft.  Med  et  tiltagende  Fald  skummer  den  brusende  Strøm  hen  over 
de  mægtige  Klippeblokke  nede  i  den  romantiske  Kløft  og  faar  først 
et  roligere  Løb  ved  den  lille  Landsby  Ho-tjang-pu,  hvor  den  efter  at 
have  optaget  Kjæn-ho,  som  kommer  fra  Kjæn-tschuen-tschou,  forandrer 
sit  Løb  for  at  falde  i  Lant-san-kiang,  idet  den  faar  Navnet  Kiu-long- 
kiang.  Vor  Vej,  som  hidtil  i  skarpe  Bugter  havde  fulgt  Flodens  Løb, 
følger  nu  paa  lignende  Maade  langs  med  Kjæn-hos  venstre  Bred  og 
bringer  os  paa  Rejsens  anden  Dag  til  den  velhavende  lille  By  Jan-pin. 
Sin  Rigdom  skylder  den  ikke  saa  meget  Udbyttet  af  den  kun  sparsomt 
dyrkede  Dal,  men  desto  mere  de  Metal-  og  Mineralrigdomme,  som 
findes  i  de  nærliggende  Bjerge.  Afset  fra  Tilstedeværelsen  af  ædle 
Metaller,  saasom  Guld  og  Sølv,  er  Tsang-san  udtømmelig  paa  Tin, 
Jern,  Bly,  samt  Opaler,  Arsenik  og  Kridt. 


Fra  Tali-fu  til  Bamo.  797 

Som  Toldstation  ved  den  store  Handelsvej,  som  forbinder  Kina 
med  Birma  har  Jan-pin  en  vis  politisk  Betydning. 

Ligesom  alle  andre  Statsinstitutioner  i  Kina  saaledes  lider  ogsaa 
Toldstationen  i  Jan-pin  af  Embedsmændenes  Korruption.  Hvis  Told- 
mandarinen blot  var  halvt  saa  ærlig,  som  han  var  venlig,  vilde  Pro- 
vinsen Yun-nans  finansielle  Stilling  rimeligvis  forbedres  paa  den  ønske- 
ligste Maade.  Men  nu  lukker  Embedsmanden  begge  Øjne  og  komman- 
derer endog  mod  en  større  privat  Remuneration  sine  Soldater  ud  som 
Eskorte  for  Smuglerbanderne  paa  Snigvejen  over  Tsang-san  til  Tali-fu. 
for  at  Røverne,  der  husere  i  Omegnen,  ikke  skulle  forurolige  Transporten. 

Mellem  Kiu-long-kiang  og  Lant-san-kiang  udbreder  der  sig  et 
Landskab,  hvis  Karakter  levende  erindrer  om  de  mellemeuropæiske 
Bjerge.  Vejen  gjennemskærer  det  fra  Øst  til  Vest.  Vi  stige  over  tre 
kantede  Bjergdrag,  hvis  Tinder  kun  rage  lidt  op  over  den  tæt  skov- 
bevoxede  Ryg. 

Kinesernes*)  smaa  Kolonier  ligge  enten  i  de  kjedelformede 
Dale  eller  i  Nærheden  af  en  lille  Flod  paa  Bjergene  flade  Udløbere  og 
bestaa  af  usle  Træhuse  eller  Sivhytter.  Folkene,  som  bo  derinde,  se 
fattige  og  kummerlige  ud,  og  da  deres  Marker,  hvorpaa  dyrkes  Opium, 
Ris,  Kartofler,  Bønner,  Ærter  og  Grøntsager,  kun  give  ringe  Udbytte, 
befatte  de  sig  mere  med  Smugleri,  som  kaster  bedre  af  sig. 

Den  første  større  Plads,  som  vi  traf  paa  vor  videre  Rejse, 
hedder  Sa-yang. 

Sa-yang  ligger  i  en  Dalkjedel,  omgivet  af  stejle,  nøgne  Bjerge, 
fire  Dagsrejser  Sydvest  for  Tali-fu  paa  en  Dalslette,  hvis  flade  Beskaffen- 
hed midt  i  de  fremherskende  kløftlignende  Dale  tyder  paa,  at  den  er 
et  forhenværende  Søbækken.  Sa-yang  er  en  Handelsplads  med  en  civil 
Øvrighedsperson,  og  tæller  omtrent  5000  kinesiske  Indbyggere.  Husene 
ere  byggede  af  Teglsten  og  Træ. 

Den  rejsende  til  Birma  skal,  naar  han  bryder  op  fra  Sa-yang, 
endnu  over  en  7500  Fod  høj  Fjeldryg,  førend  han  kommer  til  den 
stejle,  selv  for  Muldyr  besværlige  Vej,  ad  hvilken  man  stiger  ned  til 
Lant-san-kiang.  Der,  hvor  han  mindst  venter  Floden,  1V4  Mil  Syd 
for  Sa-yang,  kommer  han  over  den.  Vandet  kommer  Nord  fra  og  baner 
sig  ved  det  3000  Fod  høje  Overgangssted  gjennem  en  imponerende 
Klippeport,  som  indsnævrer  Floden  til  100  Skridt,  Vej  imod  Syd. 
Højderne,  der  falde  stejlt  af  mod  Floden,  ere  træløse  og  kun  bevoxede 


*)   Befolkningen    er    ikke    ren   kinesisk,    snarere   en    Blanding   af  Pa-yu'er   med 
Kineserne,  og  betragter  derfor  den  ægte  Kineser  som  en  fremmed. 

med  Græs  og  Kaktusbuske.  Floden  har  et  langsomt  Løb  paa  dette 
Sted.  Desuagtet  ser  man  ingen  Skibe,  thi  som  Følge  af  det  stærke 
Fald  og  de  mange  Klipperev  længere  mod  Syd  bliver  Sejladsen  umulig. 
Ved  Højvande  er  hele  den  gjennemsnitligt  120  Skridt  brede  Dal  over- 
svømmet. Da  vi  vare  der  (den  24de  Januar  1880)  saa  vi  enkelte  fri 
Øer,  som  vare  bedækkede  med  fint  Sand. 

Ved  den  sydlige  Udgang  af  Klippekløften,  hvis  Vægge  ere  be- 
dækkede med  deri  indmejslede  Indskrifter,  findes  den  smukkeste  Kjæde- 
bro,  jeg  passerede  i  Kina.  Til  hvert  af  Broens  Hoveder  slutter  sig  en 
lille  Landsby  med  nydelige  Tempelbygninger. 

Brodækket  hviler  paa  12  stærke  Kjæder,  der  ligne  europæiske 
Ankerkjettinger.  Den  er  70  Skridt  lang  og  IOV2  Fod  bred.  To  andre 
Kjæder,  som  ere  forbundne  med  de  nedre  ved  Jernstænger  og 
Trægitterværk,  fungere  som  Rækværk.  Broen  ligger  36  Fod  over 
Vandspejlet. 

Floden  kaldes  paa  kinesisk:  Lant-san-kiang ,  paa  tibetansk 
Da-kio,  paa  siamesisk  jVlekoung,  paa  anamitisk  Son-kong. 

Den  fortjenstfulde  Abbé  Desgodins  saa  den  mægtige  Flod  ved 
Tschamtu  og  siger,  at  den  der  er  saa  betydelig,  at  dens  Kilder  maa 
ligge  mindst  endnu  40  Mil  længere  mod  Nordvest.  Efter  al  Sand- 
synlighed og  i  Overensstemmelse  med  de  Oplysninger,  man  har  ind- 
hentet, har  Floden  sit  Udspring  i  det  tibetanske  Højland  paa  34u  nordlig 
Brede  og  92°  østlig  Længde,  overskj ærer  Handelsvejen  Ta-tsien-lu— Lassa, 
løber  gjennem  det  tibetanske  Fyrstendømme  Tschraja.  den  vestlige 
Del  af  Provinserne  Yiin-nan  og  Anam,  berører  Kambodscha  og  falder 
i  tre  Arme  ud  i  det  sydkinesiske  Hav  ved  Saigon. 

Naar  Broen  er  passeret,  begynder  strax  Opstigningen.  Har 
man  først  naaet  den  smukt  beliggende  Landsby  Talischau,  kommer 
man  uden  synderligt  Besvær  op  paa  Pashøjden  Vu-fu-tsahang  (eller 
Fem  Tiger-Bjerget,  c.  8000  Fod).  Herfra  kan  man  allerede  se  Byen 
Young-tschang-fu.  Vejen  nedad,  der  i  Begyndelsen  er  meget  stejl  og 
besværlig,  fører  i  lige  Retning  til  Byens  Slette,  der  er  dyrket  med  Ris, 
Valmuer  og  Tobak. 

Young-tschang-fu  ligger  paa  Vestranden  af  denne  frugtbare 
Slette:  Stadens  retvinklede  Enceintemur  strækker  sig  ned  i  den  til- 
grænsende Dalkløft,  og  Portene  ere  halvt  tilkastede  ved  Aflejring  af 
Alluvialjord.  Byen,  der  kun  er  halvt  beboet,  svarer,  hverken  hvad 
Huse  eller  Udsalgssteder  angaar,  til  de  Forventninger,  som  kunde 
stilles  til  den,  da  den  er  en  Hovedhandelsstation  mellem  Birma 
og    Yiin-nan.      Indbyggerne    beskjæftige    sig    med   Tæppevævning    og 

Stenslibning.  Af  europæiske  Varer  saa  jeg  kun  Spejle  og  Voxtænd- 
stikker.  Vi  kunde  prise  os  lykkelige  ved,  at  vi  ikke  lod  os  forlede  til 
at  forlænge  vort  Ophold  i  Byen  i  nogle  Dage,  thi  kort  efter  vor  Af- 
rejse udbrød  en  Revolution  imod  de  strenge  Øvrighedspersoner,  som 
først  efter  flere  Uger  blev  fuldstændigt  undertrykket  af  Garnisonen. 

Ved  en  stor  Drypstenshule  Syd  for  Byen  bøjer  Vejen  mod 
Sydvest  ind  i  Bjergene  og  fører  langs  ad  Tung-sans  jævnt  stigende, 
nøgne  Udløbere  op  til  det  7000  Fod  høje  Pas. 

Stationen  Pupjao  ser  oppe  fra  Højden  ud  som  en  Hvepserede, 
man  kunde  naa  i  et  Spring;  saa  stejlt  snor  Vejen  sig  ned  i  Kjedlen, 
hvis  Jord  overalt  er  dyrket  med  Ris  og  Opium.  Den  yppige  Bambus- 
vegetation giver  den  lille  Plads  et  romantisk  Skær.  Midt  i  Naturens  al- 
mindelige Symmetri,  synes  den  lille  Flod,  der  vander  den  lille  Dalslette, 
at  gjøre  en  Undtagelse,  thi  i  Modsætning  til  alle  de  andre  Vandløb 
løber  den  fra  Syd  til  Nord.  En  relativt  lavere  Saddel  skiller  os  endnu 
fra  Lu-kiang.  Oppe  paa  Højden  gaar  det  i  2  Mils  Længde  stejlt  nedad 
til  Dalen  ad  den  brolagte  og  med  Stentrin  forsynede  Vej. 

Lu-kiang  udspringer  lidt  Sydvest  for  Lant-san-kiang,  danner 
derpaa  Grænsen  mellem  de  uafhængige  Fyrstendømmer  Dso-gong  paa 
højre  og  Pomi  paa  venstre  Bred  og  løber  forbi  Byerne  Menkong,  paa 
venstre,  og  Tschamo-tong,  paa  højre  Bred.  Den  løber  gjennem  en 
Del  af  de  foregivne  vilde  Lou-tsers  og  Lyssuers  Land,  gjennemskjærer 
den  kinesiske  Provins  Yiin-nan,  skiller  endeligt  Birma  fra  Siam  og 
falder  under  Navnet  Salven  (Saluen)  ud  i  Martaban  Bugten.  Tibe- 
tanerne kalde  Floden  Nyen-kio. 

Paa  det  Sted,  hvor  vi  gik  over  Lu-kiang,  træder  den  ud  af 
sin  indsnævrede  Dal  ind  i  en  langstrakt,  flad  Kjedel,  paa  hvis  Østside 
den  fortsætter  sit  Løb;  omtrent  3  Mil  sydligere  indsnævres  Dalen  igjen 
til  en  Kløft.  Dalen  er  mærkeligt  nok  næsten  slet  ikke  dyrket  og  be- 
boet; der  hersker  nemlig  blandt  Kineserne  den  Tro,  at  cle  slette  Ud- 
dunstninger fra  den  med  højt  Græs  bedækkede  Jord,  navnligt  om 
Natten,  forgifte  Markfrugterne  og  virke  fordærveligt  paa  Menneskenes 
Sundhed.  Sygdommen,  som  i  saa  Fald  opfylder  hele  Omegnen  med 
Rædsel,  ytrer  sig  ved  smaa,  mørkerøde  Bylder,  der  komme  frem 
overalt  paa  Legemet.  Enhver  angreben  gaar  i  Løbet  af  24  Timer 
uden  Redning  til  Grunde. 

Medens  den  højre  Bred  falder  af  mod  Floden  med  en  svag 
Skraaning,  er  den  venstre  skarpt  markeret  ved  150  Fod  høje  Klippevægge. 
Floden  overgaar  Lant-san-kiang  i  Henseende  til  Vandmængde.  Sønden 
for  Overgangsstedet    dæmmes   Vandet   op   og   bruser  derpaa   over    en 

mægtig  Katarakt.  Den  27de  Januar  1880  var  Floden  80  Skridt  bred, 
men  den  Maacle,  hvorpaa  den  mægtige  Kjædebro  er  bygget,  tyder  hen 
paa,  at  Vandmængden  i  Regntiden  om  Sommeren  maa  være  meget 
betydelig. 

Broen  bestaar  af  to  Dele.  Midt  i  Flodsengen  hæver  der  sig 
nemlig  et  mægtigt  Stentaarn  af  30  Skridts  Diameter,  som  er  bygget 
af  Granit.  Den  østlige  Del  af  Brodækket  er  100,  den  vestlige  70  Skridt 
lang;    den    samlede  Længde   af  den   12  Fod   brede  Bro   er  altsaa  200 


Fig.  184.    Bro  over  Lant-san-kiang. 

Skridt.  Konstruktionen  er  en  lignende  som  ved  Broen  over  Lant-san- 
kiang.     Paa  Midterpillen  findes  et  kinesisk  Toldhus. 

Ved  Barometermaalingen  paa  Broen  fandtes  Flodens  absolute 
Højde  at  være  22G0  Fod.  Flodsengen  ligger  derefter  omtrent  1400 
Fod  lavere  end  Lant-san-kiang. 

Naar  Broen  er  passeret,  stiger  Terrænet  jævnt  men  stadigt 
imod  Vest.  Afsides  fra  Vejen  bemærkede  jeg  enkelte  elendige  Siv- 
hytter, som  allerede  vare  beboede  af  Pa-yiier.  Vejen  bugter  sig  i 
dristige  Serpentiner  op  om  de  kantede  Bjergfremspring,  der  ere  tæt 
bevoxede    med    Løvtræer,    overvinder   med    15 — 20   Graders   Stigning 

den  ene  Højde  efter  den  anden  og  bringer  endeligt  den  trætte  rejsende 
til  Landsbyen  Homoschu.  Her  fra  bruge  vi  endnu  godt  2l/a  Time  til 
møjsommeligt  at  klatre  op  til  Siang-san  Passet,  der  er  8190  Fod  højt; 
paa  Grund  af  Besværlighederne  ved  at  komme  der  op,  anses  det  af 
alle  Kinesere  for  at  være  det  højeste  i  Provinsen  Yiin-nan.  I  Nær- 
heden af  Passet  hæve  Bjergtinderne  sig  kun  faa  hundrede  Fod  over 
Sadlerne,  men  længere  imod  Nord  opnaa  de  takkede  Klippetinder  en 
relativ  Højde  af  over  1800  Fod.  Med  Undtagelse  af  de  stejle  og  nøgne 
Klippepartier  er  hele  Bjergkjæden  bevoxet  med  tæt  Skov  af  Bambus, 
Løvtræer  eg  Slyngplanter. 


Fig.  185.     Bro  ved  Lantjen. 

Vejen  fra  Siang-san  Passet  ned  til  Long-kiang,  der  er  over- 
skygget af  Træernes  hvælvede  Kroner,  er  i  Begyndelsen  meget  stejl 
og  slet.  Ved  Landsbyen  Talischu  naaede  vi  Randen  af  Skoven.  Dette 
Sted  er  fortryllende  beliggende,  og  man  har  der  fra  en  fortrinlig  Udsigt 
ud  over  Long-kiangs  Dal,  der  aabner  sig  til  en  betydelig  Brede. 

Paa  det  næsten  4500  Fod  høje  Overgangssted  er  Long-kiang 
en  mægtig  Flod  paa  70  Skridts  Brede  og  mindst  6  Fods  Dybde. 
Vandmængden,  det  ringe  Tilløb  samt  de  Oplysninger,  jeg  indhentede, 
bestemme  mig  til  at  henlægge  Long-kiangs  Kilder  til  mindst  under 
den  29de  Bredegrad.  Kjædebroen,  paa  hvilken  vi  gik  over  Floden, 
bestod  af  10  Bære-  og   2  Gelænderkjæder;    den  var  70  Skridt  lang, 

9  Fod  bred  og  svævede  i  en  Højde  af  30  Fod  over  Vandspejlet.  Alle 
Kjædebroer  blive  let  satte  i  Svingning,  naar  de  blive  skævt  belastede. 

Vejen  gaar  først  paa  en  halsbrækkende  Maade  op  ad  den  90 
Fod  høje,  indskaarne  højre  Flodbred  og  bringer  os  derpaa  med  en 
Mife  langsom  Stigning  til  den  nærmeste  Plads  Kan-lang-tschaj.  Høj- 
derne, der  ligge  længere  mod  Vest,  naas  ligeledes  let  og  frembyde 
lønnende  Udsigter  til  alle  Sider.  Trods  Ryggens  relativt  lave  Be- 
liggenhed, se  vi  endnu  en  Gang,  men  ogsaa  for  sidste,  Tscha-sans 
Snemarker. 

En  temmelig  brat,  men  kort  Nedstigning  fører  os  endeligt  ind 
i  en  af  stejle  Højder  omgivet  Dalkjedel,  hvis  Slette  er  dyrket  med 
Ris.  Nord  for  Kjedlen  faa  vi  Øje  paa  de  graa  Enceintemure  om  en 
betydelig  By.  Det  er  Teng-yueh,  Kinas  sidste  Øvrighedsby.  Stadens 
Mure,  der  ere  byggede  af  Trachyt,  pege  med  deres  fire  Vinkler  mod 
de  fire  Verdenshjørner;  hver  af  Siderne  i  deres  Kvadrat  har  en  Længde 
af  en  Fjerdingvej. 

Byen  er  trods  sine  mægtige  Mure  kun  lille;  Husene  gruppere 
sig  kun  i  den  vestlige  Del  til  nogle  faa  Gyder;  den  nordlige  Del  inde- 
holder kun  Ruiner;  Resten  er  dels  Kirkegaard,  dels  et  Øde.  To  Em- 
bedsboliger, hvori  Civilgouvernøren  og  Militærgeneralen  residere,  samt 
en  Tempelbygning,  man  har  begyndt  at  opføre,  ere  de  eneste  Byg- 
ninger, der  ere  værd  at  omtale. 

Befolkningen  tæller  højst  5000  Sjæle,  der  for  største  Delen 
finde  en  lønnende  Beskjæftigelse  i  de  betydelige  Stensliberier,  hvor 
Xephriten,  der  indvindes  i  det  nordlige  Birma,  forarbejdes  til  forskjellige 
Smykker,  saa  som  Armbaand,  Ørelokker  m.  m. 

Teng-yueh  ligger  i  den  endnu  betydelige  Højde  af  5400  Fod 
Syd  for  det  vulkanske  Bjerg  Hoschuen-san  ved  den  østligste  og  første 
Biflod  til  Ira  vadi,  som  den  rejsende  træffer  paa,  naar  han  kommer 
fra  Kina.  Denne  Flod  hedder  Schintscha-ho;  den  har  sit  Udspring 
omtrent  21  2  Dags  Rejse  Norden  for  Teng-yueh,  danner  l1  '2  Mil  Nordost 
for  Byen  de  to  smaa  Søer  Tsing-chaj  og  Pej-chaj,  vander  den  frugt- 
bare Dal  gjennem  utallige  Kanaler,  danner  Vest  for  Byen  flere  Vand- 
fald, forener  sig  ved  Siao-ho  og  løber  nu  i  en  omtrent  l  2  Mil  bred 
Dal  imod  Syd  indtil  Lantjen  under  Navn  af  Lantjen-ho. 

Ved  Lantjen  indsnævres  Dalen  til  et  Defilé.  Udenfor  Kangai 
aabner  den  sig  atter  til  en  anselig  Brede  og  optager  her  den  fra  Nord 
kommende  Tapeng-ho,  hvilket  Navn  Floden  beholder  lige  til  sit  Udløb. 
Efter  at  have  passeret  flere  Katarakter  Vest  for  Mayiin-ke,  hvor  Dalen 

indsnævres  til  en  Kløft,  træder  Floden  ved  Mamo  ud  i  Lavlandet  og 
falder  endeligt  ved  Bamo  ud  i  Ira  vadi. 

Vegetationen  i  dette  Bælte,  der  udbreder  sig  mellem  Birma  og 
Kina,  er  afhængig  af  den  forskjellige  Højde.  I  selve  Tapeng  Dalen  og 
paa  de  nærmest  liggende  Bjerge  træffe  vi  allerede  tropiske  Planter, 
saaledes  prægtige  Figentræer,  Bambus,  Aloer,  Cylinderkaktus,  Palmer 
og  vidunderligt  skjønne  Kamelialunde.  Dalsletten  er  for  det  meste 
dyrket  med  Ris;  dog  bemærkede  jeg  ogsaa  Byg,  Ærter,  Majs,  Bomuld, 
Tobak  og  Valmuer.  I  Begyndelsen  af  Januar  havde  Valmueskuddene 
allerede  naaet  en  anselig  Højde.  Bønderne  anvende  stor  Omhu  paa 
Agerdyrkningen.  Hele  den  lange  Dag  vare  Familierne  beskjæftigede 
med  Lugning  af  Ukrudtet  og  Smuldring  af  Jordklumperne  ved  Hjælp 
af  smaa  Træhammere. 

Af  Frugttræer  skulle  nævnes:  Granatæbler,  Færskener,  Bananer, 
Kirsebær  og  Druer.  I  Haverne  blev  der  plantet  gule  Roer,  Kartofler, 
Bønner,  Salat,  Kaal  og  Løg. 

Vest  for  Teng-yueh  ere  Bjergene  igjen  gjennemgaaende  be- 
voxede  med  Skov.  Op  af  den  tætte,  uigjennemtrængelige  Bambus 
Underskov  rage  Stammer  af  prægtige  Ege,  Birke,  Kaneltræer  samt  af 
og  til  forskjellige  Naaletræer  stolt  op  mod  Himlen.  Deres  Grene  ere 
helt  bedækkede  med  Slyngplanter. 

Trods  denne  yppige  Vegetation  er  Dyrelivet  kun  sparsomt  re- 
præsenteret. Tigre,  Leoparder,  vilde  Elefanter  o.  s.  v.  opholde  sig, 
ligesom  Aberne,  kun  i  Lavningerne  om  Iravadi.  Endog  paa  det  saa 
kaldte  Katschinbjerg  bemærkede  vi  kun  faa  Rov-  og  Sangfugle.  I 
Tapeng  Dalen  saa  vi  Traner,  Vildænder  (navnlig  Anas  rutilla),  Gribbe 
og  smaa  Fiskerovfugle.  Til  Gjengæld  træffe  vi  hos  Beboerne  et  stort; 
Antal  Husdyr,  navnlig  prægtige,  stærke  Bøfler  og  vel  bygget  Horn- 
kvæg uden  Pukkel,  fremdeles  smaa  Ponyer  og  gode  Muldyr,  som  disse 
Folk  kjøbe  af  Kineserne.  Endelig  saa  jeg  Faar,  Svin,  Høns,  Gæs  og 
Ænder  i  stor  Mængde.  Hunde  ere  ikke  saa  hyppige  som  i  Kina,  men 
til  Gjengæld  større,  stærkere  og  smukkere  i  Bygning  og  Farve.  Katte 
er  der  mange  af. 

Klimaet  i  Tapeng  Dalen  er  udmærket.  Selv  ved  Midsommerstid  er 
Varmen  ikke  utaalelig,  saaledes  som  det  er  Tilfældet  allerede  ved 
Iravadi.  Vintertemperaturen  derimod  falder  aldrig  saa  dybt,  at  man 
bliver  nødt  til  at  tage  sin  Tilflugt  til  Ildbækkenet.  Regntiden  falder 
mellem  Maj  og  September  Maaneder.  I  Begyndelsen  af  denne  Aarstid 
vexle  Regndage  ofte  med  klart  og  lyst  Vejr;  men  om  Sommeren 
regner  det  ofte  uafbrudt  hele  Uger  igjennem,   og  Bjergene  ere  i  deres 

halve  Højde  indhyllede  i  Skyer  og  Taage.  Paa  denne  Tid  standser 
ogsaa  Handelen  mellem  Birma  og  Kina,  medens  Handelssamkvemmet 
om  Vinteren  er  meget  livligt. 

Hovedhandelen  med  Kina  omfatter  Bomuld,  Salt,  Nephrit,  Rav, 
andre  Ædelstene  og  Elfenben.  Kineserne  derimod  bringe  navnlig 
Opium,  som  Bjergboerne  holde  meget  af. 

Bomulden  bliver  bragt  til  Bamo  ad  Iravadi  og  der  kjøbt  af 
kinesiske  handlende,  som  befordre  Ballerne  til  Yiin-nan  paa  Lastdyr, 
Vi  mødte  utallige  saadanne  Karavaner.  Endnu  førend  vi  naaede  den 
kinesiske  Grænse,  var  den  Omstændighed  mig  paafaldende,  at  alle 
Bomuldsballerne  saa  ud,  som  om  de  vare  gjennemborede  af  Gevær- 
kugler. Da  vi  hos  Muldyrdriverne  spurgte  os  for  om  Grunden  til  disse 
Ødelæggelser,  fik  vi  i  Regelen  gyselige  Fortællinger  at  høre  om  Angreb 
af  Røvere  i  Katschinbjergene,  som  havde  overdænget  Karavanerne 
med  en  sand  Kugleregn.  Det  undrede  mig  blot,  at  alle  disse  Kugler 
vare  gaaede  i  Bomulden  uden  at  beskadige  Muldyrene  eller  Driverne. 
Senere  blev  Gaaden  løst.  Hullerne  skrev  sig  rigtigt  nok  fra  Katschin, 
men  vare  ikke  frembragte  i  fjendtlig  Hensigt.  Naar  nemlig  en  af  disse 
Karavaner  kamperer,  blive  Ildragerne  gjorte  gloende  i  Vagtilden  og 
derpaa  drevne  ind  i  Bomuldsballerne.  Hullet,  som  fremkommer  her 
ved,  er  en  uudtømmelig  Kilde.  Transportførerne  stjæle  hver  Dag 
nogle  Haandfulde  Bomuld  og  give  disse  i  Betaling  til  Gæstgiverne  i 
Stedet  for  rede  Penge.  Af  denne  Fremgangsmaade  have  Alle  Fordel. 
Værten  faar  den  dobbelte  Betaling,  Muldyrdriverne  spare  deres  Penge, 
Muldyret  faar  Dag  for  Dag  en  lettere  Byrde  at  bære,  og  Bomuldens 
Kjøber  endelig  er  glad  over,  at  ikke  hele  hans  Ejendom  er  faldet  i  de 
slemme  Røveres  Hænder. 

Nephrit  er  en  elastisk,  sejg  Stenart,  som  findes  ved  en  Biflod 
til  Iravadi  i  Nærheden  af  Byen  Mogung  og  i  hele  Kina  benyttes  og 
behandles  som  Ædelsten.  Den  findes  indvidere  kun  Sønden  for  Yar- 
kand  og  paa  Nyseeland  og  har  navnligt  i  den  nyere  Tid  faaet  en 
kulturhistorisk  Betydning,  da  man  fandt  Nephritredskaber  ved  Ud- 
gravninger ogsaa  i  Europa  og  Amerika.  Stenens  Farve  er  forskjellig: 
blaa,  rødlig,  gullig,  grøn  og  graa.  Grøn  er  den  fremherskende  Farve, 
mælkegraa  den  sjældneste  og  mest  efterspurgte  af  Kineserne.  En  ren, 
mælkegraa,  gjennemskinnelig  Sten  staar  i  Kina  i  en  enorm  høj  Pris. 
Rige  Familier  ofre  ofte  Hundredtusinder  af  Kroner  for  at  komme  i 
Besiddelse  af  et  Armbaand  eller  et  andet  Smykke  af  denne  Art  Sten. 
Stenene  blive  fra  deres  Findested  bragte  til  Kanton  pr.  Skib  eller  til 
Lands  til  Tsching-tu-fu ,   hvor  de  da  blive  forarbejdede.     I  Nærheden 

af  Nephritens  Findested  findes  ogsaa  Ravminer,  hvis  Udbytte  dog  i 
Sammenligning  med  Nephrithandelen  kun  finder  ringe  Afsætning  i 
Kina.  Handelen  med  Elfenben  er  ogsaa  meget  livlig,  men  dog  bliver 
kun  en  ringe  Del  af  denne  Vare  bragt  over  Land  til  Kanton. 

Alle  de  Karavaner,  vi  mødte  paa  deres  Vej  fra  Birma  til  Kina, 
vare  pudsede  og  smykkede  paa  det  bedste.  Navnlig  var  der  anvendt 
en  stor  Omhu  paa  at  pynte  det  første  og  andet  Dyr,  som  anførte 
Toget.     Hovedet  var  i  Ordets  egentlige  Forstand  indhyllet  i  Silkesnore 


Fig.  186.    Vegetation  i  Tapeng  Dalen  ved  Kangai. 

og  Kvaster,  Blomster  og  Krandse  bedækkede  Panden,  hvor  der  i  de 
fleste  Tilfælde  blinkede  et  ituslaaet  Spejl.  Jo  større  Karavanen  var, 
desto  rigere  var  Lededyret  udstafferet,  men  desto  mere  vare  ogsaa 
Bomuldsballerne  gjennemhullede. 

Tapeng  Floden  er  af  den  største  Vigtighed  for  den  geografiske 
Karakteristik  af  Egnen  mellem  Floderne  Long-kiang  og  Iravadi,  thi 
den  adskiller  to  helt  forskjellige  Bjergsystemer.  Parallelt  med  den 
strække  sig  i  Syd  de  saa  kaldte  birmanske  Katschinbjerge  som  lang- 
strakte, skarpt  markerede  Bjergrygge  med  prominerende  Tinder  og 
dybt  indskaarne  Sadler,    hvis  Fortsættelse  imod  Syd   danner  Konge- 

riget  Birmas  sønderrevne  og  stærkt  forgrenede  Bjergland.  Den,  der 
rejser  i  selve  Tapeng  Dalen,  vil  efter  de  modtagne  Indtryk  antage, 
at  Bjergene  i  Nord  have  en  lignende  Formation  som  cle  i  Syd;  Høj- 
dernes Omrids  fremkaldte  det  skuffende  Indtryk  af,  at  der  Nord  for 
Tapang  løber  en  Ryg  parallelt  med  Dalen.  De  Opdagelsesrejsende, 
som  hidtil  have  besøgt  denne  Egn,  ere  altid  blevne  i  Dalen,  og  deraf 
kommer  det,  at  der  paa  alle  Kort  er  aflagt  en  Parallelryg,  hvad  der 
havde  til  Følge,  at  man  maatte  tilskrive  Iravadis  nordlige  Bifloder  et 
Løb  fra  Øst  til  Vest.  Jeg  var  nu  saa  heldig  at  finde,  at  der  ikke 
existerer  nogen  saadan  Parallelryg,  og  at  Flodnættet  er  et  ganske 
ejendommeligt. 

Allerede  paa  den  midterste  Del  af  Tapengs  Forløb  var  det 
mig  paafaldende,  at  Flodens  Vandmasse  forøgedes  paa  en  overraskende 
Maade.  Jeg  henvendte  min  Opmærksomhed  paa  de  mest  uanselige 
Vandlob,  som  med  et  Fald  af  15 — 30  Grader  styrtede  ned  fra  den 
formentlige  Bjergryg  imod  Nord,  uden  noget  Steds  at  kunne  finde  et 
Holdepunkt,  som  kunde  have  berettiget  mig  til  den  Antagelse,  at 
Vandet  kom  længere  borte  fra  end  fra  de  synlige  Højder.  Vor  Rejse- 
linie gik  hidtil  stadigt  paa  den  venstre  Bred.  Ved  Byen  Tsanta 
(ogsaa  kaldet  Tschanta-tu)  satte  vi  over  den  allerede  mægtige  og 
brede  Flod.  Heldigvis  aflæste  jeg  Barometerstanden  ved  Flodbredden. 
En  bred  og  omtrent  1  Mil  lang  Alluvialslette  skilte  os  endnu  fra 
Byen  og  blev  afsluttet  til  venstre  og  højre  af  lave  Højdedrag.  Hvor 
forbavset  blev  jeg  ikke,  da  jeg  foran  Byen  fik  Øje  paa  en  Flod,  hvis 
dybe  Vand  tilsyneladende  stod  stille.  Jeg  vendte  Blikket  mod  Nord 
og  saa  det  samme  Slags  stejle,  med  Rullesten  bedækkede  Vandløb 
føre  op  til  Højden  som  dem,  jeg  allerede  havde  set  flere  af.  »Skulde 
dette  Vand  være  en  Gren  af  Tapeng?«  var  mit  første  Spørgsmaal.  »Fra 
denne  Spalte  kan  der  dog  ikke  løbe  saa  meget  Vand  ned.  —  Men  hvorledes 
skulde  en  Gren  af  Tapeng  komme  herhen?  —  Det  er  jo  dog  en  til 
begge  Sider  indesluttet  Dal!«  Jeg  saa  paa  Aneroidbarometret  — 
rigtigt!  vi  ere  omtrent  100  Fod  højere  end  før  ved  Tapeng.  Nu  var 
der  ingen  Tvivl  mere;   det  store  Vand  maatte  komme  fra  Nord. 

Vi  vare  næppe  komne  til  den  lille  By  Tsanta,  førend  jeg  kaldte 
Husets  mest  erfarne  Tjenestefolk  til  mig  og  spurgte  mig  for  om,  hvor- 
ledes det  forholdt  sig  med  Floden.  Jeg  fik  at  vide,  at  denne  Biflod 
kaldes  Tsanta-ho,  og  at  den  havde  sit  Udspring  12  Dagsrejser  længere 
mod  Nord.  Da  jeg  nærede  nogen  Tvivl  om  disse  Meddelelsers  Rig- 
tighed, lod  jeg  dem  med  en  Pegepind  vise  mig  Flodens  Løb  og  Be- 
liggenheden af  de  Pladser,    som   man  vilde  komme  til  den  7de,    10de 


Fra  Tali-fu  til  Bamo.  807 

og  12te  Dag.  Min  Formodning  om,  at  der  i  Nord  maatte  udbrede 
sig  et  udstrakt  Plateau,  blev  fuldstændigt  bekræftet,  da  vi,  efter  at 
have  passeret  flere  lignende  Vandlinier,  som  gik  tværs  over  vor  Vej 
paa  Tapengs  højre  Bred,  vendte  os  fra  Manvyn  ind  i  de  nordlige 
Bjerge.  Jo  mere  vi,  der  kom  fra  den  brede  Dalslette,  nærmede  os 
Bjergfloderne,  desto  tydeligere  hørte  jeg  en  særegen  Brusen  fra  Kløften 
til  den  Biflod,  som  mundede  ud  ved  Manvyn.  Efter  en  god  Mils  Stig- 
ning kom  vi  op  paa  Højden,  og  —  jeg  maa  tilstaa,  at  mit  Hjerte 
bankede  af  Glæde,  da  jeg  saa  min  Formodning  bekræftet  —  vi  befandt 
os  paa  et  Højland  1500  Fod  over  den  2800  Fod  høje  Tapeng  Dal, 
hvis  stejle  Skraaninger  mod  Syd  hidtil  vare  blevne  antagne  for  Skræn- 
terne af  et  kantet  Bjergdrag. 

Ikke  alene  denne  Opdagelse  i  oreografisk  Henseende,  men 
navnlig  de  hydrografiske  Forhold  forekom  mig  at  være  af  Betydning. 
Alle  Floder  og  Bække  i  Højlandet  have  en  strengt  foreskrevet,  selv- 
stændig Retning  af  deres  Løb  fra  Nord  til  Syd  paa  Grund  af  de  pa- 
rallelt løbende  og  relativt  kun  faa  hundrede  Fod  højere  Bjerglinier. 

Naar  vi  begynde  med  den  øvre  og  mellemste  Del  af  Yang- 
tse-kiang  og  betragter  Floderne  indtil  Iravadi,  have  vi  det  samme 
Fænomen.  Denne  ejendommelige  Egenskab  og  navnlig  den  Kjends- 
gjerning,  at  enhver  Hovedflods  Vandnæt  kun  udvikler  sig  i  en  meget 
ringe  Brede,  synes  at  retfærdiggjøre  følgende  Paastand :  Iravadis  Kilder 
maa,  ved  Sammenligning  af  Brahmaputras  Vandmængde  ved  Sudyia 
med  dens  egen  ved  Bamo,  ligge  paa  en  meget  højere  Bredegrad,  end 
man  hidtil  har  antaget.  Naar  Iravadi  ikke  kan  og  skal  være  identisk 
med  Sanpu  i  Tibet,  maa  de  henlægges  højt  oppe  mod  Nord  i  det 
tibetanske  Højland. 

Iravadi  er  det  største  geografiske  Spørgsmaalstegn  i  det  store 
Asien.  Hvor  ligge  dens  Kilder?  Hvorledes  kan  dens  øvre  og  mellemste 
Løb  være  beskaffent?  Jo  mere  vi  nærmede  os  dens  Omraade,  desto 
mere  voxede  min  Interesse  for  disse  Spørgsmaal.  Hvor  jeg  paa  nogen 
Maade  havde  Lejlighed  dertil,  søgte  jeg  at  erkyndige  mig  om  dens 
Løb.  Næsten  alle  Tibetanere,  som  kunde  give  Oplysninger  om  deres 
Land,  gav  mig  paa  mit  Spørgsmaal  om,  hvorfra  Floden  kom,  det 
Svar:  fra  Lassa.  —  Nogle  Kinesere  derimod  havde  den  Anskuelse,  at 
Byen  Pomi,  der  er  berømt  for  sine  fortrinlige  Heste,  ligger  ved  Talo- 
kiang  eller  Iravadi. 

I  Teng-yueh  saa  jeg  i  den  kinesiske  Generals  Salon  et  Kort, 
som  forestillede  det  ham  undergivne  Distrikt  og  gik  fra  Teng-yueh 
til  Bamo.     Jeg  havde  ingen  Ro,  førend  jeg  havde  faaet  Kortet  i  Hænde 

for  at  kopiere  det.  En  lille  Inskription  ved  Randen  af  Kortet  siger: 
»Iravadi  kommer  under  Navn  af  Gau-dschu  fra  Lassa.  Høje  Sne- 
bjerge  ledsage  paa  begge  Sider  Dalen,  hvor  de  vilde  Stammer  plyndre 
og  dræbe  enhver  fremmed.  En  anden  stor  Flod,  ved  Navn  Mongan- 
tschang,  som  løber  forbi  Mong-kæng-ti,  den  berømte  Stad,  hvor  den 
ædle  Yu  blev  funden,  falder  fire  Dagsrejser  Nord  for  Sinke  (Bamo) 
ud  i  Ta-lo-kiang  ved  Landsbyen  Ta-lo-gi.« 

I  Følge  kinesiske  og  tibetanske  Kilder  skulde  altsaa  Iravadi 
dog  kun  være  den  nedre  Del  af  den  tibetanske  Flod  Sanpu. 

Efter  Missionæren,  Pater  Josef  Faures  Udsagn,  som  kom  ned 
til  Bamo,  da  vi  vare  der,  fra  sin  Station  i  de  nordlige  Katschin- 
bjerge,  otte  Dagsrejser  der  fra,  forsnævres  Iravadis  Dal  strax  Nord 
for  Byen  til  det  saa  kaldte  første  Defilé,  en  af  mægtige  Klippeskrænter 
omgiven  Kløft. 

Ved  Uægi  (tre  Stationer  fra  Bamo)  udvider  Dalen  sig,  optager 
ved  Katschion  Mogung  Floden  og  fornævres  først  igjen  ved  Flodens 
Deling  i  den  store  og  lille  Iravadi  omtrent  paa  25°  30'  nordlig  Brede. 
Saavel  den  store  som  den  lille  Iravadi  skulle  efter  Katschinstammernes 
Udsagn  have  deres  Kilder  langt  oppe  i  Tibet,  men  dog  paa  ingen 
Maade  løbe  forbi  den  tibetanske  Hovedstad.  Navnene  og  Beliggenheden 
af  Floderne  ved  Iravadi  har  jeg  ligeledes  Missionærens  Erfaring  at 
takke  for.  Foden  af  de  Bjerge,  der  danne  Dalens  Omgivelser,  er  paa 
en  Strækning  af  otte  Dagsrejser  mod  Nord  meget  forgrenet,  og 
Toppene  af  deres  tydeligt  højere  Rygge  ere  bedækkede  med  en  tæt 
Urskov  med  Undtagelse  af  et  rned  Græs  bevoxet  Bælte,  der  strækker 
sig  hen  over  Dalen  i  1500  Fods  Højde. 

Efter  Kapitain  Hannay  er  Flodens  Hastighed  ved  Mogung 
Flodens  Udmunding  */*  Mil  i  Timen,  Vandets  Dybde  ved  Bredderne 
12,  i  Midten  18  Favne,  og  Flodens  Brede  paa  dette  Sted  er  efter  Dr. 
Griffiths  Maaling  1300  til  1500  Alen. 

Naar  vi  af  en  Sammenligning  af  Vandmængden  turde  drage 
en  Slutning  angaaende  Længden  af  en  Flod,  skulde  Iravadi  have  om- 
trent den  dobbelte  Længde  af  Brahmaputra. 

Det  er  vanskeligt  af  det  her  fremstillede  at  drage  en  rigtig 
Slutning  om  Iravadis  øvre  Løb.  Anskuelserne,  ikke  alene  iblandt 
de  indfødte,  men  ogsaa  blandt  alle  Geografer,  staa  i  Modstrid  til 
hinanden. 

Naar  jeg  nu  vover  at  udtale  som  min  Anskuelse,  at  jeg  saa 
meget  mere  hælder  til  Pater  Faures  Udsagn,  som  de  Efterforskninger, 
der  bleve  anstillede  af  den  sidste  Pundit,    der  fulgte  Sanpu  indtil  den 

94de  Længdegrad,  gav  som  Resultat,  at  den  nævnte  Flod  her  tilsyne- 
ladende direkte  løber  hen  mod  Brahmaputra  med  en  skarp  Bøjning 
mod  Syd,  saa  lader  jeg  mig  navnlig  lede  af  den  Bevæggrund,  at  de 
Stammer,  som  bo  nærmest  ved  Floden  snarest  kunne  give  en  til- 
nærmelsesvis rigtig  Opklaring  af  de  Spørgsmaal,  som  angaa  deres 
Land,  idet  enhver  fremmed  har  Vanskelighed  ved  at  trænge  frem  i 
denne  Retning,  og  de  sige,  at  Floden  har  sit  Udspring  højt  oppe  i 
det  nordlige  Tibet.  Skulde  dette  Udsagn  være  begrundet,  har  Geografen 
intet  andet  tilbage  end  at  forlægge  Kilden  til  begge  Iravadier  til 
Sønden  for  Lu-kiangs  Udspring. 

Jeg  skal  endnu  blot  med  et  Par  Ord  omtale  den  Befolkning, 
som  bebor  de  Egne,  vi  rejste  igjennem,  mellem  Lu-kiang  og  Iravadi. 

Naar  den  rejsende,  der  kommer  fra  Øst,  har  betraadt  Lu-kiang 
Dalen,  bemærker  han,  at  Beboerne,  som  ganske  vist  endnu  ere  klædte 
i  kinesisk  Dragt,  dog  ikke  mere  ere  Kinesere.  Længere  mod  Vest 
hen  imod  Teng-yueh  bliver  ogsaa  Dragten  en  anden,  navnlig  hos 
Kvinderne.  Folket  kalder  sig  selv  Pa-yii,  den  engelske  Oberst  Yule 
giver  det  Navnet  Schan.  Det  Territorium,  som  bliver  beboet  af  det, 
er  forholdsvis  stort  og  strækker  sig  fra  Bamo  langt  mod  Syd.  I  selve 
Birma  have  Pa-yiierne  allerede  blandet  sig  saaledes  med  Birmanerne, 
at  deres  Sprog  her  næsten  er  udvisket.  I  det  nordlige  er  dette  Folk 
endnu  udbredt  indtil  den  øvre  Del  af  Iravadi  og  kalder  sig  paa  den 
venstre  Bred  Didschu,  paa  højre  Telon. 

Pa-yii  Mændenes  Skikkelse  maa  snarere  kaldes  lille  og  sirlig. 
Hovedet  er  ædlere  og  bedre  formet  end  hos  Kineserne.  De  mørke 
Øjne  ligge  næsten  horisontalt,  Næsen  er  lige,  Ansigtsudtrykket  over- 
hovedet nærmer  sig  den  kaukasiske  Races. 

Kvindernes  Ansigter  ere  finere  formede,  de  brune  Øjne  store 
og  levende,  men  deres  Glands  taber  meget  ved  Mangelen  paa  Øjenbryn 
og  Øjenhaar.  Ansigtsfarven  er  lysebrun.  Højere  stillede  Familier 
udmærke  sig  ved  en  lysere  Hudfarve. 

Mændenes  Dragt  bestaar  af  en  kort,  blaa  Jakke  med  Knapper 
af  Rav  eller  Sølv,  af  korte,  folderige  Benklæder  af  blaa  Bomuld,  der 
naa  indtil  Knæerne  og  endeligt  af  Sko  af  samme  Stof  med  Læder- 
saaler.  Tapeng  Dalens  Beboere  bære  om  Sommeren  en  stor  Straahat 
paa  deres  med  en  Pisk  forsynede  Hoveder,  men  til  enhver  anden  Tid 
snor  Pa-yiien  en  blaa  Turban  om  Hovedet. 

Som  almindelige  Vaaben  fandt  jeg  kun  Kinesernes  Luntebøsser, 
som  ved  Løbets  Munding  vare  forsynede  med  to  krummede  Horn  i 
Charmerer  for  at  have  et  fast  Støttepunkt,  naar  der  skal  sigtes. 

Kvinderne  have  ligeledes  en  særlig  Forkjærlighed  for  mørke- 
blaa  Klæder.  Jakken  naar  indtil  Knæerne  ligesom  Benklæderne.  Knæet 
er  nøgent  og  indtil  Læggens  Begyndelse  omvundet  med  Ringe  af  en 
Slyngplante,  der  se  ud  som  Staaltraad.  Sko  mangle  næsten  ganske. 
Den  mærkværdigste  Del  af  deres  Dragt  danner  Hovedbedækningen, 
som  bestaar  af  et  langt,  bredt,  blaat  Baand,  som  er  snoet  om 
Hovedet  ligesom  en  Turban  og  i  sin  færdige  Form  ganske  ligner 
en  europæisk  Herrecylinderhat  uden  Skygge.  Jakken  er  navnlig  hos 
mere  formuende  Folk  pyntet  med  smaa  Sølvplader.  Der  er  Huller  i 
Ørelappen,  og  en  massiv  Sølvcylinder  eller  et  lille  Bambusrør  tjener 
som  Øreprydelse.  Pa-yii  Kvinderne  i  Birma  erstatte  disse  Sølvcylindere 
med  Cigarer  af  Tobak  og  Halm,  som  de  røge  med  stor  Lyst. 

Det  var  mig  overhovedet  paafaldende,  at  hos  Pa-yii  Folket 
kun  Kvinderne  røge  Tobak,  ja  aldrig  ses  uden  Pibe  eller  Cigar,  medens 
Mændene  forsmaa  denne  Nydelse  og  hellere  benytte  Opiumspiben. 

Pa-yii  Folket  udmærker  sig  ved  sin  alvorlige,  rolige  og  aabne 
Karakter.  Da  de  ere  meget  tilbageholdende  i  Ord  og  Handlinger,  er 
det  vanskeligt  at  drage  disse  Folk  ind  i  en  længere  Samtale.  Om- 
gangen med  dette  Folk  hindres  ikke  ved  formel  Høflighed,  tværtimod, 
Løgn  synes  at  være  banlyst.  I  de  faa  Uger,  vi  rejste  i  dette  Land, 
gjorde  vi  gjentagne  Gange  den  Iagttagelse,  at  Indbyggerne  gjerne  vilde 
have  vist  sig  venligere  og  mere  forekommende,  hvis  det  ikke  var 
bleven  dem  forbudt  af  Kineserne. 

Pa-yii  Stammerne  bygge  deres  Huse  i  kinesisk  Stil  og  smykke 
deres  Tage  med  dristigt  buede  Gavle  og  snørklede  Drageskikkelser. 

Agerdyrkning  er  Folkets  Hovedbeskæftigelse.  Desuden  giver 
en  stor  Del  sig  af  med  Sølvarbejder,  Straaflætning  og  Væveri;  det 
sidste  er  navnlig  Kvindernes  Bestilling. 

Deres  Næring  bestaar  af  Kjød  og  Markprodukter.  The  er 
ligesom  hos  Kineserne  en  Yndlingsdrik. 

Folket  er  gjennemgaaende  buddhistisk,  men  Religionen  er  dog 
bleven  en  Del  nedværdiget  ved,  at  man  har  accepteret  Kinesernes 
overtroiske  Doktriner;  Overtro  og  Trolddom  drive  ogsaa  her  deres 
slette  Spil.  Imidlertid  viser  Folket  i  Almindelighed  den  samme  Lige- 
gyldighed lige  overfor  religiøse  Anliggender  som  Kineserne.  Præsterne 
nyde  ikke  den  Anseise  som  de  tibetanske  Lamaer  og  lægge  ogsaa 
mere  Vægt  paa  en  sorgfri  Existens  end  paa  deres  egentlige  Kald.  De 
beskjæftige  sig  derfor  med  Biarbejder.  Præsternes  Dragt  bestaar  af 
en  gul  Turban,    hvid  Jakke,    gul  Underklædning,    hvide  Strømper  og 

kinesiske  Sko.  Tænderne  ere  sværtede  ligesom  hos  de  gifte  Japaneser- 
inder.     Præsternes  Lig  blive  brændte. 

Pa-yii  Mændene  have  kun  en  retmæssig  Kone.  Ægteskabet 
indgaas  uden  nogen  kirkelig  Ceremoni  kun  i  Følge  fælles  Overens- 
komst mellem  Brudeparrets  Forældre. 

De  afdøde  blive  begravede  paa  en  lignende  Maade  som  hos 
Kineserne,  og  en  af  de  efterladte  rejst  Mindesten  smykker  Graven. 

Folket  i  Tapeng  Dalen  har  egne  Fyrster,  som  bære  kinesisk 
Mandarindragt  og  adlyde  blindt  Befalingerne  fra  Statholderen  over 
Yun-nan.  Deres  Magt  er  derfor  kun  rent  formel,  idet  de  ere  den  kine- 
siske Regjering  ansvarlige  for  Land  og  Folk. 

Da  vi  kom  til  Manvyn  bleve  vi  bekjendte  med  et  andet  Folk, 
Bjergboerne  eller  Katschin;  som  de  særligt  kaldes  af  Birmanerne.  Selv 
kalde  de  sig  Tsching-po. 

Da  der  hændte  os  meget  paa  den  korte  Strækning,  vi  endnu 
havde  at  tilbagelægge  til  Bamo,  vil  jeg  i  Beskrivelser  af  Katschin 
Folket  ogsaa  indflætte  Fortællingen  om  vore  Rejseeventyr. 

Teng-yuehs  Kommandant  havde,  da  der  for  ganske  kort  Tid 
siden  var  bleven  myrdet  to  rejsende  Mandariner  i  Tapeng  Dalen,  be- 
ordret en  militær  Eskorte  paa  30  Mand  til  vor  Beskyttelse.  Allerede 
paa  vor  Rejses  første  Dag  forsvandt  den  ene  Soldat,  efter  den  anden, 
og  vi  naaede  saaledes  den  lille  By  Manvyn  uden  Bedækning.  Udenfor 
Byens  Port  blev  der  netop  holdt  Marked,  og  i  broget  Farvepragt 
færdedes  der  de  vilde  Bjergboere  mellem  Byens  fremherskende  Pa-yii 
Befolkning.  Forskjellen  mellem  de  to  Folkestammer  er  selv  ved  første 
Øjekast  paafaldende,  navnlig  hvad  Dragten  angaar.  Endskjøndt  Total- 
indtrykket af  Katschin  Folkene  ikke  er  et  imponerende,  da  de  ere 
smaa  og  af  et  svageligt  Udseende,  funkler  dog  en  trodsig  Ild  i  alles 
Øjne,  som  paa  en  forunderlig  Maade  kontrasterer  med  deres  sky  Op- 
træden. Hverken  Mændenes  eller  Kvindernes  Ansigter  kunne  kaldes 
uskjønne.  Øjnene  ligge  lige  i  det  ovale  og  ædelt  formede  Hovede, 
Næsen  er  stærk  og  lige,  de  rødfarvede  Læber  fint  dannede.  Tænderne 
ere  sorte  af  at  tygge  Betel.  Mændenes  Dragt  er  ikke  særlig  paafaldende, 
ja  Klædningens  Snit  stemmer  meget  overens  med  Pa-yiiernes;  kun 
den  blaa  Turban  er  her  hvidstribet,  og  et  Sværd  maa  aldrig  fattes  i 
Bæltet.  Mændene  bruge  desuden  følgende  Vaaben:  lange  Spyd,  som 
blive  forfærdigede  i  Birma  og  bestaa  af  et  6  Fod  langt  Bambusrør 
med  en  11— 12  Tommer  lang,  skarp  sleben  Spids;  Luntebøsser,  ligesom 
Kinesernes,   og  som  Bjergboerne  forstaa  at  behandle  med  beundrings- 

værdig  Dygtighed,  samt  Bue  og  Pile.  Pilespidserne  blive  hyppigt  for- 
giftede med  Akonit. 

Haaret  bliver  fra  Issen  redt  straaleformigt  ned  over  Panden 
og  rundt  afskaaret  ovenover  Øjenbrynene.  Det  løse,  undertiden  krusede 
og  lokkede,  sorte  eller  brune  Haar  naar  ligeledes  kun  til  Nakken. 

Saavel  Mænd  som  Kvinder  bære  i  Ørerne  de  mangfoldigste 
Gjenstande,  saasom  Sølvcylindre,  hvis  Ender  ere  smykkede  med  Ædel- 
stene eller  Glasperler,  saa  at  de  se  ud  som  smaa  Kikkerter,  euro- 
pæiske Glasperler  eller  firkantede,  større  Skiver  af  drevet  Sølvblik  med 
nedhængende  Sølvkjæder,  der  ere  snoede  om  Ørebrusken.  Som  Hals- 
smykke have  de  gjerne  en  til  tre  massive,  glatte  Sølvringe  af  samme 
Diameter  som  Hovedet,  samt  adskillige  Glasperlesnore  og  nogle  Kjæder 
af  Venusmuslinger,  der  ere  hæftede  til  hverandre.  Paa  Armene  have 
de  Armbaand  af  Sølvblik,  Rav,  Nephrit  og  Horn  i  broget  Udvalg 
mellem  hverandre.  Ogsaa  Fingrene  ere  smykkede  med  en  Del  Sølv- 
ringe og  kostbare  Ædelstene. 

Konerne  og  Pigerne  bære  paa  deres  blotte  Legeme  en  broget, 
kort  Jakke  af  Bomuld,  som  kun  til  Dels  dækker  Overkroppen;  derpaa 
en  Underklædning,  der  er  bundet  omkring  Hofterne  og  rækker  til 
ovenfor  Knæet ;  begge  Klædningsstykker  ere  pyntede  med  Muslingskaller. 
Underklædningen  bliver  ogsaa  bundet  fast  ved  et  bredt  Baand,  der  er 
bedækket  med  Muslingskaller.  Dragtens  fremherskende  Farve  er  rød 
paa  mørk  Grund.  Hist  og  her  er  der  isprængt  en  orangegul  Stribe 
eller  et  rosenrødt,  blomstret  Stykke  Tøj  af  europæisk  eller  persisk  Op- 
rindelse. Benene  og  Fødderne  ere  nøgne  og  ligesom  hos  Pa-yuerne 
omsnoet  med  Ringe  af  Slyngplanter.     Smudsige  ere  de  alle. 

Da  vi  vare  komne  ind  i  Byen,  var  det  en  vanskelig  Opgave 
at  finde  en  Bolig.  Vi  gik  fra  Hus  til  Hus,  men  bleve  afviste  overalt. 
Jeg  begav  mig  med  vor  Tjener  Hute-schan  til  Retsbygningen  for  at 
tale  med  Mandarinen;  Huset  var  lukket.  Selv  da  Tjeneren  gjorde 
Forsøg  paa  at  sprænge  Porten,  kom  ikke  en  Sjæl  til  Stede.  Som  vi 
senere  erfarede,  var  vedkommende  Embedsmand  flygtet  bort,  da  han 
hørte,  at  Europæerne  kom.  En  Lamadreng  bragte  os  endelig  til  en 
Hule  af  et  Værtshus,  hvor  vi  fik  Kvarter. 

Næppe  havde  vi  der  gjort  os  det  nogenlunde  bekvemt,  førend 
Tolken  Tang  bragte  os  Meddelelse  om,  at  den  herværende  Mandarins 
»Minister«  ønskede  at  se  os.  Han  kom.  Hans  Ydre  var  rigtignok 
slet  ikke  ministeragtigt.  Det  var  et  rigtigt  Galgenfysionomi,  som  han 
præsenterede  os,  og  vi  mente  at  være  berettigede  til  at  tiltro  ham 
allehaande. 


Fra  Tali-fu  til  Bamo.  815 

Uden  mindste  Tegn  paa  Respekt  og  Værdighed  støjede  han 
paa  den  mest  komiske  Maade  om  i  vort  Værelse,  medens  vi  skoggerlo  ham 
lige  op  i  Ansigtet.  Han  gjorde  sig  tydeligt  nok  Umage  for  at  efterabe 
den  værdige  og  langsomme  Gang  hos  højt  stillede  Mandariner  samt 
deres  affekterede,  langtrukne  Maade  at  tale  paa,  hvad  der  blot  forøgede 
vor  Munterhed  end  mere.  Denne  Adfærd,  som  hos  ham  ikke  havde 
det  forønskede,  ærefrygtindgydende  Resultat,  havde  desto  større  Virk- 
ning paa  Folket,  der  var  Vidne  til  den  Ringeagt,  Embedsmanden  viste 
os.  Efter  at  Ministeren  havde  fjærnet  sig,  stormede  Pøbelen  ind  i 
Gaarden  og  skraalede  og  haanede  os  af  fuld  Hals,  men  vi  behøvede 
kun  at  vise  vore  Bambusstokke,  saa  styrtede  Pakket  strax  ud  af 
Porten;  vore  tro  Vogtere,  de  tibetanske  Hunde,  stod  disse  Folk  mest 
i  Vejen,  naar  de  søgte  at  nærme  sig  Indgangen  til  Værelset,  thi  de 
angreb  enhver  paatrængende  og  holdt  Folkemængden  i  en  passende 
Afstand. 

Henimod  Aften  kom  Ministeren  igjen.  Uden  at  værdige  os 
en  Hilsen  nedlod  han  sig  paa  Ærespladsen  i  Værelset.  Det  var  for 
meget,  et  Puf  og  han  maatte  ufrivilligt  forlade  den  Plads,  han  havde 
okkuperet.  Jeg  var  allerede  bange  for,  at  han  uden  Tøven  vilde  styrte 
løs  paa  os,  saaledes  lynede  hans  Øjne,  medens  Hænderne  knyttedes. 
Da  traadte  Tolken  ind,  han  fattede  strax  den  kritiske  Situation  og  fik 
den  rasende  Embedsmand  puffet  ind  i  sit  Sovekammer.  Der  gik  det 
i  Førstningen  hedt  til,  men  endelig  blev  den  fornærmede  Mand  be- 
roliget. Efter  en  Stunds  Forløb  kom  de  begge  ind  til  os,  og  Tolken 
talte  i  Mandarinens  Navn.  Han  sagde,  at  ogsaa  han  havde  en  Dekc- 
rationsknap,  og  han  kunde  meddele  os,  at  Muligheden  for  vor  videre 
Rejse  afhang  af  ham.  Grev  Széchenyi  svarede:  »Godt!  hvis  han 
virkelig  er  Embedsmand,  maa  han  legitimere  sig  først  ved  at  vise 
Høflighed  og  dernæst  ved  sit  Visitkort!  Vi  vide  endnu  ikke,  med 
hvem  vi  have  at  gjøre.«  Ministeren  gjorde  en  dyb  Konpliment  og  gik. 
Saaledes  trak  vor  Afrejse  fra  Manvyn  ud  fra  Dag  til  Dag.  Vi  stødte 
paa  talrige  Vanskeligheder  med  Hensyn  til  Bestillingen  af  Muldyr. 
Ministeren  bidrog  redeligt  sit  dertil,  idet  han  paa  denne  Maade  lod  os 
føle  sin  Overlegenhed  og  sin  Hævn.  Først  da  vi  truede  med  at  melde 
Sagens  Sammenhæng  til  Peking,  for  at  Embedsmanden  kunde  blive 
straffet,  og  med,  at  vi  vare  betænkte  paa  at  bryde  op  uden  Bagage 
og  Fører,  lovede  Embedsmanden  at  skaffe  de  fornødne  Muldyr  til  Veje. 

Da  kom  pludseligt  Stadens  Kommandant,  som  imidlertid  var 
vendt  tilbage,  til  Stede  tilligemed  sin  Minister,  ledsaget  af  et  mis- 
tænkeligt  udseende  Menneske,  som  blev  forestillet  os  som  Fyrste  over 

det  nordlige  Katschin.  Hverken  hans  forsømte  Klædedragt  eller  hans 
Adfærd  antydede  Fyrsten.  De  Fordringer,  de  to  Mandariner  stillede 
til  os  i  Fyrstens  Navn,  vare  noget  overdrevne.  De  anslog  i  Begyn- 
delsen den  daglige  Leje  for  et  Muldyr  til  26  Kroner  og  forlangte  en 
extra  Remuneration  paa  500  Kroner  til  Fyrstens  Soldater.  Endelig 
lykkedes  det  os  at  blive  enige  saaledes,  at  Lejen  blev  171/«  Kroner 
daglig  for  hvert  Dyr  og  Remunerationen  til  Soldaterne  175  Kroner. 

Den  næste  Morgen  bleve  vi  endeligt  befriede.  Klokken  11  kom 
Røverfyrsten,  og  ved  Middagstid  kunde  Kolonnen  bryde  op. 

Efter  en  Times  stærk  Stigning  naaede  vi  Katschinfolkets  Terri- 
torium ,  og  vi  befandt  os  oppe  paa  Plateauet.  Vejen  er  ikke  bredere 
end  en  Fodsti  og  gaar  over  flere  smaa  Høje,  der  ere  tæt  bevoxede 
med  Skov.  Paa  en  af  disse  Høje,  i  en  lille  Lysning  i  Skoven  laa 
Fyrstens  Residens,  hvor  vi  skulde  overnatte. 

Udenfor  Stenmuren,  som  omgav  Huset,  fik  vi  Befaling  til  at 
stige  af  Hestene,  thi  de  frie  Bjergboere  taale  af  religiøse  Grunde  ikke, 
at  nogen  rider  ind  paa  Gaardspladsen.  Fyrstehuset  er  en  ussel  Bambus- 
bygning uden  Jern-  eller  Stenbestanddele.  Fra  Nord  og  Syd  fører  der 
Indgange  ind  til  Huset,  men  fremmede  maa  dog  kun  træde  ind  fra 
Syd.  Først  passerede  vi  en  Stald,  hvis  Indhegning  var  pyntet  med  de 
hornede  Kranier  af  slagtede  eller  selvdøde  Bøfler,  og  hvis  sumpede 
Grund  gyngede  ved  hvert  Skridt.  Ad  nogle  Trin  kommer  man  ind  i 
det  egentlige  Vaaningshus,  som  synes  at  være  delt  i  en  østlig  og  en 
vestlig  Halvdel.  Den  vestlige  Del  bestaar  af  en  Række  lukkede  Væ- 
relser, den  østlige  af  tre  Appartementer,  der  ere  aabne  ud  mod  den 
lange  Gang;  i  det  midterste  og  største  af  disse  findes  det  i  Gulvet 
sænkede,  aabne  Ildsted,  paa  hvilket  der  stedse  vedligeholdes  en  Ild. 

Fyrsten  beboede  tilligemed  sin  Familie  de  lukkede  Rum, 
Tjenerskabet  og  Livvagten  de  lige  oveifor  liggende.  Vi  fik  det  Værelse, 
der  laa  nærmest  ved  Stalden,  anvist  til  Bolig.  Værelsets  Gulv  bestod 
af  meget  rent  skurede  Brædder,  og  Husets  Tag,  der  var  sværtet  af 
Røg,  udgjorde  Loftet.  Hele  Huset  hviler  paa  Pæle;  de  faa  Udhuse 
ligge  dybere  nede  og  allerede  ved  Grænsen  af  den  tætte  og  skumle 
Urskov.  Fyrsten  førte  os  gæstfrit  ind  i  sit  Hus  og  befalede  det  kvinde- 
lige Tjenerskab  at  brede  friske  Straamaatter  paa  Gulvet  i  vort 
Værelse. 

Alt  svært  Arbejde  bliver  ikke  alene  hos  Fyrsten,  men  i  hele 
Katschin  Folket  udført  af  Kvinderne.  Naar  Mændene  om  Morgenen 
endnu  pleje  deres  Magelighed,  ere  Kvinderne  allerede  beskjæftigede  med 
at  rense  Boligen,  Stalden  og  Køkkenet  og  med  at  tilberede  Risfrokosten. 

Ikke   en   Gang    Fyrstinden   undte  sig  Ro;    hun   huggede  Brænde    og 
bar  Byrder  fra  og  til  Udhusene. 

Kvindens  Stilling  er  følgelig  en  mere  slavelignende.  Hun  vover 
ikke  en  Gang  at  løfte  sine  Øjne,  naar  hun  taler  med  sin  Herre.  Hun  be- 
kymrer sig  ikke  om  hans  Handlinger,  Forretninger  og  Foretagender, 
hun  finder  alt  godt  og  rigtigt,  hvad  han  beslutter  eller  befaler. 
Kvindens  Underkastelse  gaar  saa  vidt,  at  hendes  Død  bliver  betragtet 
som  et  pekuniært  Tab,  fordi  der  derved  tabes  i  Arbejdskraft.  En 
Familie,  som  har  mange  Døtre,  bliver  derfor  ogsaa  betragtet  som 
velhavende. 

Mændene  give  sig  ikke  af  med  noget  egenligt  Abejde.  I  det 
højeste  kan  en  af  dem  besøge  en  Mark  i  Nærheden  og  der  paa  en 
raa  Maade  sige  Konen  Besked  om,  hvorledes  den  skal  dyrkes,  for  at 
der  kan  blive  Bomuld,  Ris  og  Tobak  i  tilstrækkelig  Mængde.  Mændenes 
Hovedbeskæftigelse  bestaar  i  at  aflægge  Besøg  hos  Naboerne  for  at 
drikke  Scheru  (en  sød,  forfriskende  Drik  af  Ris)  og  røge  Opium;  kun 
naar  Nøden  staar  lige  for  Døren,  beslutte  de  sig  til  at  rejse  til  Mamo 
med  deres  Kvinder  og  Mulæsler  for  der  at  belæsse  dem  med  de  Varer, 
som  skulle  transporteres  til  Kina. 

Paa  Grund  af  den  fremherskende  Umoralitet  hos  Katschinerne 
ere  Ægteskaberne  i  de  lavere  Klasser  mere  Forretningsanliggender, 
hvor  den  eventuelle  Medgift  og  Brudens  fysiske  Styrke  først  og  fremmest 
tages  under  Overvejelse.  I  den  mere  velhavende  Klasse  hører  dog  et 
Ægteskabs  Afslutning  til  de  betydningsfuldeste  Begivenheder  og  fore- 
gaar  med  særegne  Skikke  og  Ceremonier. 

Naar  alle  Forberedelser  ere  trufne  til  Bryllupet,  lader  Brud- 
gommen to  Sendebud  gaa  til  Brudens  Slægtninge,  som  fastsætte  en 
Dag  for  Højtideligheden.  Paa  denne  Dag  indfinde  fem  Mænd  og  fem 
Piger  sig  i  Brudens  By  og  indkvartere  sig  i  et  Nabohus.  Ved  Nattens 
Begyndelse  bliver  Bruden  uden  sine  Forældres  Vidende  af  en  anden 
Pige  ført  til  Deputationen,  som  strax  bryder  op  og  bortfører  Pigen  til 
Brudgommens  By,  hvor  hun  anbringes  i  et  nærliggende  Hus.  Den 
næste  Morgen  bliver  hun  under  en  Baldakin  bragt  hen  udenfor  sin 
tilkommendes  Bolig  og  venter  her  saa  længe,  indtil  et  Gesandtskab  af 
nogle  gamle  Mænd  er  ankommet  fra  hendes  Hjem;  disse  gaa  til  Brud- 
gommen og  spørge  ham,  om  han  ikke  ved,  hvor  deres  Herres  Datter 
er.  Brudgommen  fører  nu  Folkene  hen  til  Baldakinen  og  spørger  dem, 
om  denne  Pige  er  den  eftersøgte  Person.  Paa  deres  bejaende  Svar 
betyder  han  dem,  at  de  skulle  bringe  Pigen  tilbage  til  hendes  For- 
ældre;   men   Mændene  svare:    »Alt  er  i  Orden;    vi   lade  Pigen  blive, 

hvor  hun  er.«    Nu  begynder  Ceremonien;  medens  der  ofres  til  Guderne, 
afgjøre  vedkommendes  Venner  samtidigt  Pengespørgsmaalet. 

Ved  at  strø  Græs  paa  Jorden  frembringer  Præsten  derpaa  en  grøn 
Vej  mellem  Baldakinen  og  Brudgommens  Hus;  Husguderne  anraabes  om 
Lykke  og  Velsignelse  for  det  nye  Par,  og  der  ofres  en  Bøffel  og  nogle 
Høns.  De  dræbte  Dyrs  Blod  flyder  hen  over  Græsset,  og  Bruden  be- 
giver sig  nu  ad  denne  besynderlige  Vej  til  sit  nye  Hjem,  hvor  hun 
modtages  af  sin  Mand.  De  indbudte  Gæster  fejre  derefter  den  huslige 
Fest  ved  Spisen  og  Drikken,  Musik  og  Dands. 

Ved  et  Dødsfald  give  de  efterlevende  Naboerne  Underretning  her- 
om ved  Geværskud.  Naar  Vennerne  ere  forsamlede,  gaar  en  Del  af  dem 
ind  i  Urskoven  for  at  tømre  Kisten,  medens  de  andre  ofre  til  Hus- 
guderne; Kisten  bliver  udhulet  paa  Stedet,  hvor  Træstammen  er  fældet, 
medens  man  samtidigt  slagtede  en  Høne;  det  Sted,  hvor  Hovedet 
skal  ligge,  sværtes  med  Kul. 

Liget  bliver  vadsket  og  lagt  i  Kisten,  indhyllet  i  nye  Klæder. 
Førend  Kisten  sænkes  ned  i  Graven,  give  Slægtningene  den  afdøde  et 
Stykke  Sølv  i  Munden,  for  at  Aanden  kan  betale  Overfarten  over  en 
stor  Flod,  som  skal  passeres.  Inden  Graven  bliver  tilkastet,  ofrer 
Præsten  nogle  Draaber  Scheru  til  Guderne.  Resten  af  Drikken  bliver 
drukket  af  de  sørgende.  Den  afdødes  gamle  Klæder  blive  lagte  paa 
Gravhøjen  tillige  med  et  Fad  Ris,  og  paa  Hjemvejen  fra  Graven  strø 
Vennerne  Ris  paa  Vejen.  Man  samles  derefter  i  Sørgehuset  og  fejrer 
Begivenheden  med  Syngen,  Dandsen  og  Drikken  saa  længe,  som  der 
er  Scheru. 

Folk,  som  omkomme  for  Sværdet,  blive  indhyllede  i  en  Halm- 
maatte  og  begravede  saa  hurtigt  som  muligt.  Ved  Siden  af  Graven 
bygge  Vennerne  en  Hytte  for  den  afdødes  hvileløse  Aand.  Den  samme 
Skik  benyttes  ogsaa  ved  dem,  der  ere  døde  af  Kopper,  eller  ved  saa- 
danne  Koner,  som  dø  før  deres  Forløsning.  I  sidste  Tilfælde  tro 
Katschinerne,  at  de  afdøde  forvandles  til  onde  Aancler,  og  unge  Koner 
have  derfor  en  uhyre  Frygt  for  en  saadan  Død. 

Man  vil  allerede  af  denne  Skildring  af  Skik  og  Brug  ved 
Bryllup  og  Ligbegængelse  se,  at  Katschinernes  Religion  intet  har  til 
fælles  med  Buddljismen.  Deres  Religion  indbefatter  vel  Troen  paa  et 
højeste  Væsen,  som  har  skabt  alt,  ja  endog  Troen  paa  en  Himmel 
og  et  Helvede,  altsaa  et  Liv  efter  Døden  og  en  Gjengældelse  for  gode 
og  onde  Handlinger  under  den  jordiske  Existens,  men  de  enkeltes 
Meninger  give  os  ikke  noget  som  helst  klart  Holdepunkt  til  en  Defini- 
tion af  deres  Tro. 

I  en  Kultur  stemme  imidlertid  alle  Bjergboerne  overens,  og 
denne  bestaar  i  Dyrkelsen  af  de  saa  kaldte  Nats  eller  Skytsaander. 
Der  er  to  Slags,  gode  og  onde.  De  gode  Aander  beskytte  Solens  og 
Maanens  Op-  og  Nedgang,  Markprodukternes  Trivsel,  Familiernes 
Velstand  og  Helbred.  Rejseguden  beskytter  Vandreren  paa  hans  Vej, 
Jagtguden  bringer  Jægeren  Lykke,  Husguden  beskytter  Huset  for 
Brandfare  o.  s.  v.  Desuden  tro  Katschinerne,  at  de  myrdedes  Aander. 
under  Navn  af  Munla,  gjore  Bjergene  usikre,  og  at  de  tage  saadanne 
Personer  i  Besiddelse,  hvem  en  lignende  Skæbne  er  bestemt.  For  at 
vinde  disse  Aanders  Gunst  bliver  der  bragt  dem  mange  Slags  Ofre. 

Katschin  Præsterne,  der  kaldes  Tumsa,  blive  raadspurgte  ved 
saadanne  Lejligheder  og  hjælpe  Folket  med  Slagtningen  af  Kvæget  og 
Sprøjtningen  af  Blodet.  Enhver  Menighed  har  sin  egen  Præst.  Den 
Yngling,  som  føler  sig  kaldet  til  at  beklæde  det  hellige  Embede,  ind- 
tager denne  Stilling  efter  Præstens  Død.  Præsten  er  ogsaa  Læge, 
d.  v.  s.  han  maa  kunne  erkjende  og  ved  dertil  egnede  Medikamenter 
søge  at  fordrive  de  onde  Aander,  som  pine  de  syge.  Som  Lægemiddel 
spille  pulveriserede  Horn  af  unge  Bøfler  en  stor  Rolle.  Præsten  har 
ogsaa  det  Hverv  at  forudsige  tilfældige  Naturbegivenheder  samt  Ud- 
faldet af  Høsten,  og  han  skaffer  sig  sit  Seerblik  ved  opmærksomt  at 
undersøge  Knoglerne  af  de  ofrede  Høns,  samt  den  Maade,  hvorpaa  et 
Græsstraa  forkuller,  naar  det  holdes  over  Ilden.  To  Gange  om  Aaret 
bliver  der  under  Præsternes  Opsigt  fejret  store  Offerfester.  Naar  man 
behørigt  har  betænkt  Nats  (Skytsaanderne),  glæder  Folket  sig  ved 
store  Gilder,  som  vare  flere  Dage.  Naar  der  hersker  Epidemier 
(Koppeepidemier  forefalde  ikke  sjældent)  afholdes  der  paa  lignende 
Maade  extraordinære  Offerceremonier. 

Katschinerne  have  ingen  Skrift,  men  de  mere  fornemme  for- 
staa  dog  at  benytte  det  kinesiske  Sprog  og  Skrift.  Deres  Tidsregning 
er  meget  primitiv.  Aaret  begynder  med  den  Dag,  da  de  begynde  at 
fortære  den  nyhøstede  Ris,  og  ender  den  Dag,  da  der  igjen  staar  et 
Fad  med  frisk  Ris  i  deres  Forraadskammer. 

Slaveri  er  en  gammel  Institution  blandt  Katschinerne.  Baade 
Drenge  og  Piger  blive  hvert  Aar  røvede  i  Assam  og  derpaa  solgte  til 
de  velhavende.  En  ung  Slave  koster  70  Kroner,  en  voxen  Mand  kun 
35.  Slavernes  Lod  er  dog  ikke  meget  haard,  og  deres  Børn  blive 
mere  eller  mindre  regnede  til  Familien. 

Dette  Folks  Kost  bestaar  af  Ris,  Grøntsager,  Svinekjød  og 
tørrede  Fisk,  som  blive  indførte  fra  Birma.  Mændene  nyde  deres 
Maaltider  for  sig,  adskilte  fra  Kvinderne. 

Frø* 

Katschin  Landsbyerne  bestaa  af  tre  til  højst  ti  Avisgaarde, 
hvis  Vaaningshuse  ere  omgivne  med  et  6  Fod  højt  Stengjærde. 

Vor  Vært  beklædte  en  Tsobvas  Rang.  Saaledes  kalde  Kat- 
schinerne  alle  dem  af  deres  Fyrster,  som  herske  over  et  lille  Territo- 
rium. Tsobvaen  faar  aarligt  af  hver  af  sine  Undersaatter  som  Tiende 
en  stor  Kurv  fuld  af  Ris  og,  naar  et  Husdyr  slagtes,  en  Fjerdepart  af 
Stegen.  Af  alle  Handelskaravaner,  som  drage  igjennem  Landet, 
hæver  Fyrsten  en  lille  Toldafgift.     Fyrsteværdigheden   er  arvelig  lige- 


Fis?.  188.     Residen?en  i  Vejan 


som  Stillingen  som  første  Minister,  der  kaldes  Pomein.  Fyrsten  ud- 
øver selv  Dommermyndigheden;  i  vigtige  Anliggender  kalder  han  sine 
Embedsmænd  til  en  Raadslagning,  som  holdes  enten  i  Boligen  eller  i 
Gaarden  under  aaben  Himmel .  hvor  da  Sagen  diskuteres  og  afgjøres. 
Katschin  Fyrsterne  optræde  fuldkommen  selvstændigt,  og  det 
forekommer  mig,  som  om  den  kinesiske  Regjering  kun  udøver  en 
meget  ringe  Indflydelse  paa  det  fri,  ubundne  og  listige  Folk.  Kat- 
schinerne  leve  i  et  bestandigt  Fjendskab  med  Birmanerne,  som  ofte 
udarter  til  blodige  Kampe. 

Navnlig  maa  Indbyggerne  i  Bamo  og  de  nærliggende  Smaa- 
byer  døje  meget  ved  Katschinernes  Røvertog.  En  til  Tænderne  be- 
væbnet Bande  nærmer  sig  uformodentlig,  mest  ved  Nattetid,  en  fredelig 
Landsby,  plyndrer  og  røver  al  Ejendom  og  fører  særlig  de  unge  bir- 
manske  Piger  som  Slavinder  ind  i  Bjergene.  Jeg  har  gjort  den  Er- 
faring, at  man  gjensidigt  nærer  en  uhyre  Frygt  til  hinanden.  Naar 
Katschinerne  holde  Nattevagt  for  at  sikre  sig  mod  et  formentligt 
Overfald,  lægge  de  patrouillerende  Mænd  Armene  om  Naboens  Skulder 


Fig.  1S9.    I  Fangenskab. 

og  foretage  saaledes  deres  Pamde  under  en  uafbrudt  Raaben.  Bir- 
manerne  ikke  alene  raabe,  men  afskyde  ogsaa  deres  Geværer  i  Luften. 
Hos  disse  Nationer  kommer  Modet  først  op,  naar  de  have  en  svagere 
Fjende  for  sig,  men  i  saa  Tilfælde,  naar  Sejren  er  sikker,  er  der  heller 
ingen  Grænse  for  deres  Raseri.  Bjergboerne  ere  desuagtet  Birmanerne 
overlegne,  thi  disse  overgaa  hine  i  Fejghed.  Som  vi  erfarede  ved  vor 
Ankomst  til  Bamo,  fandt  der  under  vort  Ophold  netop  en  Kamp  Sted 
nede  i  Jravadi  Dalen  mellem  dem  og  Birmanerne.  Der  blev  fyret  hele 
Dagen    igjennem,    men    rigtignok    paa    en  Afstand,    der   laa    udenfor 

Luntebøssernes  Rækkevidde.  Der  faldt  kun  en  eneste,  og  det  var  en 
aldeles  uskyldig  Skipper,  som  havde  begaaet  den  Uforsigtighed  at  sejle 
til  Bamo  paa  Tapeng  Floden,  som  laa  mellem  de  kæmpende.  Ved 
Nattens  Frembrud  trak  begge  Parter  sig  tilbage,  og  hver  af  dem  af- 
holdt Sejersfest. 

Katschin  Territoriet,  der  er  inddelt  i  omtrent  20  Fyrstendømmer, 
strækker  sig  som  en  bred  Strimmel  fra  Randen  af  Snebjergene  imod 
Nord  mellem  Tapengs  og  Iravadis  øvre  Løb  indtil  omtrent  den  24de 
Bredegrad  imod  Syd.  Jeg  har  betragtet  dette  Gebet  som  selvstændigt 
i  politisk  Henseende,  endskjøndt  Kortet,  jeg  saa  hos  Generalen  i  Teng- 
yueh,  ikke  ved  af  nogen  saadan  Forskjel  at  sige  og  betragter  Kat- 
schinerne  som  det  himmelske  Riges  Undersaatter ;  men  i  Virkeligheden 
løber  Kinas  Rigsgrænse  fra  Grænsebyen  Mayiinke  (Manvyn)  langs 
Plateauets  Rand  mod  Nord,  gjør  paa  Højden  af  Tscha-san  en  Bøjning 
mod  Øst  og  falder  derpaa,  idet  den  endnu  inkorporerer  Lyssu  Stam- 
merne i  Provinsen  Yiin-nan,  sammen  med  Vandskællet  mellem  Lu-kiang 
og  Long-kiang. 

Grev  Széchenyi  var  efter  vor  Ankomst  til  det  fyrstelige  Hus  i 
Kejan  beskjæftiget  med  at  pakke  Sengen  ud,  da  Fyrsten  kom,  bukkede 
sig  nysgjerrigt  ned  over  Kufferterne  og  gjennemrodede  deres  Indhold. 
Greven  betydede  ham  gjentagne  Gange,  at  han  ikke  maatte  bringe 
Sagerne  i  Uorden,  men  da  han  ikke  lod  sig  forstyrre  i  denne  sin  Be- 
skjæftigelse,  hjalp  Greven  ham  sluttelig  til  Dørs.     Ulykken  var  sket. 

Jeg  spadserede  i  Gaarden,  da  Tang  kom  hen  til  mig  for  at 
fortælle  mig,  hvorledes  Sagerne  stod,  og  meddele  mig,  at  Fyrsten  var 
rasende  og  ikke  vilde  lade  os  rejse  videre,  da  han  havde  optaget  os 
gæstevenligt  og  nu  var  bleven  slaaet  i  sit  eget  Hus. 

I  Begyndelsen  lagde  jeg  ikke  videre  Vægt  derpaa,  men  Sagen 
blev  værre.  Tolken  gjorde  sig  i  Løbet  af  Aftenen  Umage  for  at  stille 
Fyrsten  tilfreds,  men  denne  viste  ham  barskt  tilbage;  enhver  Kineser, 
der  havde  tilføjet  ham  en  saadan  Forhaanelse,  vilde  han  have  dræbt 
paa  Stedet.  Om  Natten  kaldte  Fyrsten  sine  Stormænd  til  sig  og  for- 
talte dem  om  den  Forhaanelse,  han  havde  lidt.  Stemningen  blev  op- 
hidset ved  Nydelsen  af  Brændevin,  og  Fyrsten  udgød  Taarer  af  Raseri. 
Et  Forsøg  fra  Grevens  Side  paa  at  stemme  Fyrsten  forsonligere,  havde 
kun  et  modsat  Resultat.  Vi  frygtede  et  Overfald  og  laa  vaagne  paa 
Halmmaatten  med  Revolverne  skudfærdige  ved  vor  Side. 

Tungt  og  langsomt  forløb  Nattens  Timer.  Den  næste  Morgen 
pakkede  vi  vore  Senge  sammen  og  ventede  paa  at  rejse  videre.  Da 
kom  Tang  med  den  Melding,    at  Fyrsten  ikke   mere  vilde  have  noget 

med  os  at  gjøre,  og  at  han  havde  ladet  samtlige  Muldyr  drive  ind  i 
Skoven.  Han  forlangte  flere  tusinde  Kroner  som  Sone-  og  Løsepenge. 
Hvis  Summen  ikke  var  betalt  inden  Aften,  vilde  vi  blive  skudte.  Selv 
i  det  Tilfælde,  at  Pengene  bleve  betalte,  vilde  han  ikke  tillade  os  at 
rejse  videre.  Denne  Fortælling  lød  ikke  videre  lystelig.  Vi  forlangte 
en  Forhandling  med  Fyrsten.  »Han  sover  endnu,«  hed  det,  og  en 
Time  senere:  »Han  spiser  Frokost.«  Han  vedblev  at  være  usynlig 
hele  Dagen,  men  til  Gjengæld  havde  vi  allevegne  Lugten  af  de  glødende 
Geværlunter,  som  tilhørte  de   120  Soldater,  som  bevogtede  os. 

Vi  lukkede  igjen  op  for  Sengene  og  afventede  taalmodigt  en 
Forandring  i  denne  prekære  Situation.  Ved  Middagstid  kom  Tang 
hen  til  mig;  han  rystede  over  hele  Legemet,  da  han  gav  mig  den 
ubehagelige  Udsigt  til,  at  vi  alle  sammen  skulde  skydes  den  næste 
Morgen. 

»Det  kommer  dog  an  paa,  om  det  ikke  først  bliver  Fyrstens 
Tur«,  var  mit  Svar. 

•»Res  difficilis,  difficilUmaU  jamrede  Tang. 

Timerne  sneg  sig  saa  langsomt  afsted,  som  om  Solen  stod 
stille,  og  jeg  havde  en  uimodstaaelig  Længsel  efter  at  faa  Ende  paa 
Affæren,  ligemeget  med  hvilket  Resultat.  Da  tog  Sagen  uventet  en 
gunstig  Vending  for  os.  I  Løbet  af  Eftermiddagen  kom  en  kinesisk 
Kjøbmand,  en  Ven  af  Fyrsten,  som  havde  lært  os  at  kjende  i  Kan-gai, 
med  en  stor  Karavane  til  Kejan.  Han  fik  strax  nys  om  vor  mislige 
Stilling  og  tilbød  sig  som  Mægler.  Greven  modtog  det  uden  Tvivl 
egennyttige  Forslag  og  overdrog  Manden  at  underhandle  med  Fyrsten. 
Det  varede  ikke  længe,  førend  vi  allerede  erfarede  de  første  Resultater: 
Disse  Europæere  have  mange  Penge  med  sig,  maaske  Tusinder;  naar 
de  blive  dræbte,  vil  hele  Rigdommen  tilfalde  Fyrsten;  det  er  derfor 
ingen  ubillig  Fordring,  naar  han  for  at  skaane  deres  Liv  forlanger 
500  Sølvklumper  og  til  Erindring  nogle  gode  Geværer. 

Det  var  da  i  alt  Fald  et  Forslag.  Tang  gav  derpaa  med  en 
kraftig  Ed  dette  Svar:  »Europæerne  have  nu  allerede  været  4  Aar 
paa  Rejse,  og  alle  deres  rede  Penge  beløbe  sig  kun  til  100  Taél,  ikke 
en  Gash  mere.« 

Underhandlingerne  trak  sig  i  Langdrag;  endelig  bragte  Tolken 
os  Røvernes  Ultimatum,  som  indeholdt  følgende  formildede  Betingelser: 
1.  Betalingen  af  en  Sonepenge  af  200  Taél,  2.  Uddeling  af  40  Taél 
som  Remuneration  til  Livvagten,  3.  Overgivelse  af  det  Gevær,  som 
Manden  med  de  »fire  Øjne«  havde.  (Det  var  min  Werndlriffel).  Naar 
vi  havde  opfyldt  disse   Betingelser,    kunde  vi  rejse    videre   i  Morgen 

tidligt;  hvis  vi  vægrede  os,  vilde  vi  blive  skudte,  saaledes  sorn  op- 
rindeligt bestemt.  Tolken  raadede  os  slutteligt  til  at  holde  »Konsilium«, 
thi  Sagen  stillede  sig  stedse  mere  betænkeligt. 

Saa  meget  end  Grev  Széchenyi  personligt  var  derimod,  be- 
sluttede han  dog  af  Hensyn  til  os  og  vore  Ledsagere  at  opfylde  disse 
Betingelser.  Henimod  Klokken  9  om  Aftenen  kom  Tolken  med  den 
Besked,  at  Fyrsten  ønskede  Pengene.  Tang  fik  den  tunge  Pose  med 
Sølv  og  bar  den  ind  i  Fyrstens  Værelse,  som  strax  vejede  Klumperne. 

Fra  vort  Leje  betragtede  vi  hans  Adfærd;  Vægten  syntes  at 
tilfredsstille  ham.  Han  forlangte  derpaa  Geværet.  Greven  bad  mig 
give  ham  det. 

Næppe  havde  Tang  leveret  Fyrsten  det,  førend  han  i  dennes 
Navn  forlangte  100  Patroner.  Jeg  havde  kun  omtrent  en  Snes  og 
rakte  Tolken  fem,  medens  jeg  skjulte  de  andre  i  min  Frakkelomme. 
Medens  Fyrsten  satte  en  af  Patronerne  ind  i  Bagladeren  (han  havde 
nemlig  paa  Marschen  set  Fremgangsmaaden)  tordnede  han  løs  paa  os : 

»Jeg  vil  have  100  Patroner  og  ikke  fem.  Giv  mig  100  Patroner, 
eller  jeg  bruger  den  første  mod  en  af  Eder.« 

»Han  kunde  jo  prøve  det!  Vi  havde  ikke  saa  mange  Patroner.« 

»Jeg  saa  i  Manvyn,  at  I  havde  en  Mængde  Munition  med  Eder.« 

»Det  kan  nok  være,  men  de  andre  Patroner  passe  ikke  til 
dette  Gevær.« 

»Jeg  vil  se  dem.« 

Grev  Széchenyi  lod  en  Haandfuld  Haglpatroner  bringe  ind  i 
Værelset. 

»Disse  duer  ikke!«  raabte  det  rasende  Menneske.  »Giv  mig 
den  Slags  Patroner,  som  han  der  bruger.«    Her  pegede  han  paa  Loczy. 

Loczy  havde  ganske  vist  en  lignende  Riffel  som  jeg,  men 
Patronlejet  var  længere  og  indrettet  til  Jernhylstre,  som  kunde  fyldes 
paa  ny  efter  hvert  Skud.  Loczy  lod  ham  faa  tre  saadanne  Patroner 
med  den  Bemærkning,  at  han  selv  kunde  prøve,  om  de  passede  til 
Geværet. 

Fyrsten  larmede  fort  med  hæs  Stemme:  »Giv  mig  det  Gevær, 
som  hører  der  til,  jeg  vil  undersøge  det!« 

Tangs  ophidsede  Stemme,  hver  Muskel  i  hans  Ansigt  forraadte 
hans  Skræk:  »Giv  ham  Geværet,  for  Guds  Skyld,  giv  ham  det  dog, 
han  skyder  Dem  øjeblikkeligt!« 

Ogsaa  vi  vare  for  et  Øjeblik  bragte  ud  af  Fatning.  Endskjøndt 
hver  af  os  holdt  vor  Revolver  skjult  under  Sengetæppet,  Greven  des- 
uden en  Dobbeltriffel,  var  Situationen  altfor  kritisk  til  at  handle  overilet. 

»Han  vil  afvæbne  os,«  sagde  Greven. 

»Giv  ham  Geværet,«  sagde  Tang  indtrængende,  »eller  der  skel- 
en Ulykke!« 

»Vil  han  give  det  tilbage,  naar  han  ser,  at  Skæftet  er 
brækket?« 

»Jeg  ved  det  ikke!« 

Skulde  vi  lade  det  komme  an  paa,  at  dette  Menneske  skød? 
—  Skulde  vi  først  aabne  Kampen  paa  Liv  og  Død?  Udenfor  Huset 
stod  hans  Soldater  —   omtrent  100  i  Tallet  —   en  overilet  Handling 

og    vi    vare  uden  Redning   fortabte Efter  en    kort  Nølen    fik 

Fyrsten  Geværet.  Han  besaa  det  fra  alle  Sider  og  gav  det  tilbage 
med  den  Bemærkning,  at  han  ikke  kunde  bruge  det,  men  Patroner 
vilde  han  have,  100  Patroner.  —  Dem  havde  vi  ikke. 

Da  —  knaldede  det,  og  Kuglen  slog  ind  i  Væggen.  En  raa 
Latter  ledsagede  denne  uforsigtige  Haandteren  af  Geværet.  Den  ufri- 
villige Skytte  aabnede  nu  forsigtigt  Slutstykket,  men  Hylsteret  blev 
naturligvis  liggende  i  Kammeret;  han  vilde  derpaa  trække  Ladestokken 
ud,  som  var  skruet  ned  i  Skæftet,  for  at  støde  Hylsteret  ud  af  Løbet, 
men  det  gik  ikke.  Med  et  rasende  Brøl  drog  han  sit  Sværd  for  at 
kløve  Skæftet. 

»Slaa  dem  ihjel,  slaa  dem  ikjel!  Nu  have  de  oven  i  Kjøbet 
givet  mig  et  slet  Gevær!«  raabte  han  til  sine  Folk,  som  ikke  vidste, 
hvad  der  var  sket. 

Jeg  tog  Riflen,  skruede  Ladestokken  af  og  stødte  Hylsteret  ud 
af  Løbet.  Jeg  vogtede  mig  vel  for  at  vise  ham,  hvorledes  Hylsteret 
af  sig  selv  kunde  falde  ud,  naar  man  hurtigt  slog  Slutstykket  op. 

»Godt,«  raabte  Fyrsten,  idet  han  truende  løftede  sin  Haand 
med  de  tilovers  blevne  Patroner;  »se  rigtigt  paa  disse  Kugler!  dem 
vil  jeg  benytte  til  at  udrydde  alle  Europæere!  —  Men  i  Nat  lader  jeg 
alle  Eders  Kufferter  bryde  op,  maaske  finder  jeg  da  nok  mange  Kugler, 
og  cla  ve  Eder!« 

Det  tragi-komiske  Skuespil  havde  nu  foreløbigt  fundet  sin  Af- 
slutning, idet  Tang  aflagde  et  Løfte  om,  at  han,  hvis  alt  løb  godt  af, 
vilde  lade  læse  tre  Messer  i  Bamo,  og  hen  imod  Midnat  opsøgte  han  sit 
Leje  i  Gaarden.  Han  ønskede  os  ikke  »god  Nat!«  men  stønnede, 
nedbrudt  paa  Sjæl  og  Legeme:  »Vær  forsigtige  og  aarvaagne,  Fyrsten 
vil  dræbe  Eder!« 

Det  vare  vi  ogsaa  indtil  Klokken  2.  For  alle  Tilfældes  Skyld 
gav  Greven  os  hver  en  Gudbarre,  for  at  vi  ikke  i  det  værste  eller  det 

bedste  Fald  skulde  være  aldeles  uden   Midler,    hvis   vi    vilde  forsøge 
at  flygte. 

Fyrsten  holdt  Krigsraad  med  sine  Folk  i  den  tilstødende  Gang. 
Af  og  til  opfangede  vi  hviskende  Lyde.  Endeligt  blev  der  roligt;  den 
ene  efter  den  anden  listede  sig  forbi  vor  Seng  og  gjennem  den  aab- 
nede  Dør  ud  i  det  fri.  Ved  det  matte  Skin  af  den  hendøende  Ild 
kunde  jeg  nogle  Gange  iagttage,  hvorledes  Fyrsten  i  Naboværelset  med 
funklende  Øjne  fulgte  vor  Gjøren  og  Laden.  Han  lignede  i  denne 
Stilling  aldeles  en  Snigmorder.  Derpaa  blev  det  mørkere  og  mørkere 
for  mine  Øjne,  og  jeg  faldt  i  en  fast  Søvn. 

»Op!  op!  — der  skal  pakkes  ind!  —  Vi  marschere  til  Bamo!« 
Med  disse  Ord  blev  jeg  vækket  af  Tang  næste  Morgen  Klokken  6. 

Gud  være  lovet!  Jeg  hørte  Ringningen  af  Klokkerne,  som 
Muldyrene  bar  om  Halsen;  der  var  ingen  Tvivl  mere;  vi  skulde  rejse 
videre.  Klokken  8  var  Bagagen  læsset,  et  Skud,  og  Karavanen  satte 
sig  i  Bevægelse.  Det  var  en  Egn,  der  var  som  skabt  for  Røvere! 
Opad  tvinger  Vejen  sig  snart  igjennem  det  tætte  Krat,  snart  gjennem 
skyggefulde  Alléer  —  nedad  over  dybt  indskaarne  Sadler  og  gjennem 
tilgroede  Kløfter.  I  denne  Labyrint  vilde  der,  selv  under  de  gunstigste 
Omstændigheder,  ikke  være  Tanke  om  Flugt  fra  et  Fangeskab,  da 
rla  man  ikke  kan  orientere  sig. 

Klokken  5  om  Aftenen  naaede  vi  en  Lysning  i  Skoven,  hvor 
fra  vi  for  første  Gang  fik  Øje  paa  Iravadis  brede  Dal,  der  var  bedækket 
med  Enge.  Her  overnattede  vi.  Medens  vi  nu  ved  den  knitrende 
Bivouakild  utaalmodigt  afventede  Resultaterne  af  Kokkens  Arbejde, 
kom  Tolken  hen  til  os  og  satte  sig  hos  os  paa  Jorden.  Bag  ved  ham 
stod  Fyrsten,  der  nu  viste  sig  for  første  Gang.  Med  et  listigt,  men 
venligt  Smil  fulgte  han  Forhandlingerne. 

»Den  birmanske  Grænse«,  begyndte  Tang,  »er  nu  kun  40  Li 
borte.  Tan-tsung  (saaledes  hed  Fyrsten)  er  bange  for  at  rejse  længere 
med  Eder,  thi  naar  I  en  Gang  ere  i  Mamo,  ville  I  tage  Hævn  og 
dræbe  ham.  Han  vil  derfor  nu  vende  tilbage  til  Kejan  med  sine 
Folk  og  Lastdyr  og  lade  Eder  i  Stikken  her  i  dette  Vildnis.« 

Det  manglede  blot  midt  i  Urskoven!  Paa  den  anden  Side 
-avnede  den  udtalte  Frygt  ikke  gyldig  Grund.  Vi  beroligede  ham  med 
det  Løfte,  at  vi  intet  vilde  foretage  imod  ham.  Men  Fyrsten  vilde 
ikke  nøjes  her  med,  han  forlangte  et  »Juramentum«. 

»Godt,  godt!  jeg  sværger  Banditen,  at  jeg,  naar  Bagagen  er 
afleveret  i  Mamo,  uhindret  vil  lade  ham  trække  sig  tilbage  til  sine 
Bjerge.«     Saaledes  endte  Grev  Széchenyi  Forhandlingerne. 

Fyrsten  trak  sig  tilbage,  idet  han  gav  os  det  Raad  at  binde 
en  vagtsom  Hund  i  Nærheden  af  Hestene,  thi  Egnen  var  meget 
usikker,  og  der  gaves  der  saa  meget  —  Pak.  Natten  gik  meget 
uroligt,  Hundene  gøede,  Nattevagten  raabte,  af  og  til  knaldede  et  Skud. 
Klokken  5,  medens  det  endnu  var  bælgmørkt,  stod  vi  op,  og  da  en 
svag  Rødme  paa  den  østlige  Himmel  forkyndte  Morgendæmringen, 
gav  vi  os  paa  Vej. 

Videre  ned  ad  Bakke  gik  Vejen  gjennem  et  Skovlandskab,  hvis 
yppige  tropiske  Vegetation  kunde  kaldes  et  sandt  Naturens  Vidunder. 
Mellem  Luftrødderne  fra  Ficustræerne  med  de  brede  Blade  blande  de 
vildt  voxende  Bananers  Kæmpeblade  sig  med  de  slanke  Bambusrør  til 
en  kæmpemæssig,  tæt  slynget  Bariére;  Kameliernes  røde  Blomster- 
knopper gløde  i  det  saftige  grønne  ligesom  de  klare  Stjerner  paa  Ny- 
maanehimmelen,  udtakkede  Bregner  staa  i  Krandse  om  Dalens  fugtig- 
kolde Stene,  og  Millioner  Dugdraaber  glimre  i  Morgensolen  paa  Blade 
og  Blomster  som  de  kostbareste  Diamanter. 

Klokken  11  om  Formiddagen  kom  vi  ned  paa  den  sumpede 
Slette.  Udsigten  bliver  i  høj  Grad  indskrænket  ved  de  12 — 18  Fod 
høje  Siv.  Solen  stod  i  Zenith,  da  vi  naaede  den  første  birmanske  By 
Mamo.  Den  ligger  paa  højre  Bred  af  Tapeng,  som  her  af  de  kine- 
siske Handelsmænd  kaldes  Mamo-ho. 

Mamo  bestaar  af  nogle  let  byggede  Hytter,  der  ere  opførte 
udelukkende  af  Bambusrør  og  hvile  paa  3 — 6  Fod  høje  Pæle.  Vi 
lagde  Beslag  paa  en  saadan  Rørhytte,  idet  vi  besluttede  at  rejse  til 
Bamo  snarest  muligt.  Der  existerer  vel  ogsaa  en  Forbindelse  til  Lands 
med  Bamo,  men  da  denne  flere  Gange  gaar  over  Tapeng,  syntes  det 
af  Hensyn  til  Bagagen  raadeligst  at  afvente  et  Saltskib.  Et  saadant 
bestaar  af  to  udhulede  Kanoer  med  et  paa  disse  bygget  lille  Træhus. 
Disse  Saltskibe  gaa  regelmæssigt  hver  3die,  4de  Dag  mellem  Mamo 
og  Bamo. 

Katschin  Fyrsten  syntes  slet  ikke  at  haste  saa  stærkt  med  sin 
Afrejse;  i  Tillid  til,  at  vi  vilde  holde  vort  Løfte,  maaske  ogsaa  paa 
Grund  af  det  gode  Forhold  til  de  birmanske  Indbyggere  i  Mamo  over- 
nattede han  endog  paa  Grænsestationen.  Den  næste  Morgen  overtog 
han  en  Transport  af  Bomuld  til  Manvyn.  Klokken  7  faldt  Skuddet, 
der  vår  Signal  til  Opbrud,  og  en  halv  Time  senere  var  Toget  for- 
svundet i  en  Støvsky  langt  borte. 

I  to  Dage  ventede  vi  forgjæves  paa,  at  Saltskibet  skulde 
komme.  Endskjøndt  vor  venlige  Vært  opbød  alt  for  at  gjøre  os  vort 
Ophold  saa  behageligt  som  muligt,    endskjøndt  den  glade,    birmanske 

Ungdoms  barnlige  Spøg  og  Latter  ligesom  optøede  vore  Hjerter  efter 
vort  lange,  forstenende  Samkvem  med  Kineserne,  slog  dog  Pulsen 
hastigere  ved  den  Tanke,  at  vi  nu  kun  vare  faa  Mile  borte  fra  Civili- 
sationens Forposter.  Birmanerne  og  Kineserne  vidste  at  fortælle  saa 
meget  tillokkende  om  Byen  Bamo,  at  jeg  med  uimodstaaelig  Længsel 
droges  mod  Iravadis  Bredder. 

»Ja  i  Bamo,  der  er  der  godt  at  være;  der  ville  I  finde  Euro- 
pæere og  europæiske  Bygninger,  deriblandt  Gæstgiversteder  med  bløde 
Senge  og  et  Bord,  der  bugner  under  Vægten  af  Mad  og  Vine!  Hver 
Dag  kommer  et  Dampskib  fra  Rangun  med  Sager,  som  overgaa  en- 
hver Beskrivelse.  Ja,  det  ville  I  faa  at  se!  Saaledes  passiarede 
Tolken,  og  Tænderne  løb  mig  i  Vand  ved  at  høre  om  disse  Herlig- 
heder. Hvem  vil  egentlig  kunne  undre  sig  derover,  naar  han  blot 
flygtigt  vil  kaste  Blikket  over  den  lange  Vej,  som  vi  nu  havde  rejst 
og  tilbagelagt  i  Løbet  af  i'/a  Aar  under  de  største  Savn  og  Farer, 
afskaarne  fra  al  Civilisation,  midt  i  en  fjendtligt  sindet  Befolkning,  som 
daglig  insulterede  os  i  det  mindste  i  Ord. 

Forbi  var  det  alt  som  en  Drøm.  mægtige  Bjerge  taarnede  sig 
op  mellem  os  og  de  Lande,  vi  havde  gjennemvandret,  hist  laa  Kina, 
der  den  mongolske  Ørken,  her  Tibet,  og  foran  os  smiler  Hjemmets 
yndefulde  Billede.  Vi  kunde  ikke  i  en  Evighed  vente  i  Rørhytten  i 
Mamo  paa  en  tilfældig  Forløsning,  og  vi  lod  derfor  Loddet  afgjøre, 
hvem  af  os  der  paa  en  Kano  skulde  ro  til  Bamo  for  at  faa  et  større 
Fartøj  her  op,  som  kunde  bringe  Grev  Széchenyi,  vore  Tjenestefolk 
og  Bagagen  til  Bamo.  Loddet  traf  mig,  og  Loczy  sluttede  sig  til 
Expeditionen. 

Efter  en  langvarig  Forhandling  lykkedes  det  os  endeligt  at  faa 
et  Fartøj  at  leje.  Det  var  med  glad  Forventning,  at  vi  Fredag  den 
13de  Februar  1880  Klokken  11  om  Formiddagen  stødte  fra  Land  for 
uden  Sejl  og  med  fuldstændigt  Vindstille  at  drive  ned  ad  Tapengs 
dorske,  mørke  Vande.  Vi  kom  kun  langsomt  frem,  thi,  skjøndt  Flodens 
Brede  beløber  sig  til  200 — 300  Skridt,  stødte  vi  dog  hvert  Øjeblik  paa 
eu  Sandbanke,  og  det  kostede  da  stedse  stor  Møje  igjen  at  faa  Baaden 
flot.  Nogle  fattige  Landsbyer  laa  paa  Sandbankerne  mellem  de  tætte 
Siv,  forsultne  Kormoraner  dykkede  hist  og  her  ned  i  Vandet  for  at 
søge  efter  Bytte.  For  at  forslaa  Kjedsomheden  paa  den  ensformige 
Sejlads,  skød  vi  efter  dem  men  uden  at  træffe.  Det  blev  helt  pin- 
agtigt at  sidde  roligt  i  den  udhulede,  gyngende  Træstamme.  Solen  gik 
ned.  uden  at  vi  fik  Bamo  i  Sigte  —  det  blev  Nat.    Klokken  8  naaede 

vi  endelig  Iravadis  tilsandede  Bredder,  hist  blinkede  Lysene,  ja  vi  ere 
allerede  i  Bamo. 

»Hvor  er  Yang-schen-Kun-kvan,  det  europæiske  Gæstgiversted?« 

To  Gange  gik  vi  i  Land  uden  at  kunne  finde  det.  Første 
Gang  klatrede  jeg  op  ad  Flodens  stejle  Bred  og  kom  til  et  Stakit  om 
en  stor  Have.  Min  Utaalmodighed  efter  at  faa  Europæere  at  se  havde 
nær  forledet  mig  til  at  bryde  ind,  men  Porten  var  lukket.  Jeg  ban- 
kede forgjæves  paa  af  al  Magt,  ingen  viste  sig,  og  Huset  var  ligesom 
uddøet.  Det  andet  Forsøg  lykkedes  bedre.  Det  var  igjen  et  euro- 
pæisk Hus,  som  laa  ved  Flodbredden.  Porten  var  aaben,  jeg  stor- 
mede op  ad  Trappen,  et  Lysskær  slog  mig  i  Møde: 

»Bor  der  Europæere  her?«  —  »YesU< 

Jeg  gik  ind  i  Værelset,  hvor  to  franske  Præster  vare  i  Færd 
med  at  spise  til  Aften.  De  vare  mildest  talt  forbavsede  over  det 
uventede  Besøg.  Uden  at  give  dem  megen  Tid  til  Eftertanke  spurgte 
jeg  de  Herrer,  om  der  var  noget  Hotel  i  Bamo. 

Den  ene  af  dem  benægtede  det  med  et  Smil. 

»Altsaa  intet  Hotel!  —  Vi  komme  langvejs  fra,  og  jeg  er 
meget  sulten.  .  .  .« 

Aldrig  i  mit  Liv  have  Fastespiser  smagt  mig  saa  brillant  som 
paa  denne  Fredag.  Først  efter  Maaltidet  gav  vi  Herrerne  i  store  Træk  en 
Forklaring  af  Grunden  til  vort  Komme.  Behøver  jeg  at  sige,  at 
Missionærerne  strax  overlod  os  et  Værelse  og  bad  os  være  deres 
Gæster?  — 

De  fortalte  os  derpaa,  at  der  kun  boede  sex  Europæere  i  Bamo, 
som  alle  vare  deres  Kolleger,  nemlig  to  franske  Missionærer,  dem  selv, 
Ferdinand  Simon  og  Josef  Faure,  og  fire  amerikanske  Missionærer, 
Mr.  Salto,  Stewenson,  Friday  og  Roberts,  de  sidste  to  med  Hustruer 
og  Børn. 

Paa  vort  Spørgsmaal  om,  hvor  vi  skulde  faa  et  større  Skib 
at  leje,  som  kunde  afhente  Grev  Széchenyi  i  Mamo,  gav  Pater  Simon 
os  det  Raad  at  tale  med  den  birmanske  Gouvernør. 

Det  gjorde  vi  ogsaa  den  næste  Morgen.  Gouvernøren,  en 
jævn,  fordringsløs  Mand,  bor  ligesom  de  andre  Indbyggere  i  en  be- 
skeden Hytte  midt  i  Byen.  Han  modtog  os  venligt  og  lovede  os 
sin  Assistance.  Desuagtet  hengik  der  endnu  nogle  Dage,  førend  Grev 
Széchenyi  kom  til  Bamo.  Vi  gjorde  imidlertid  Bekjendtskab  med  de 
amerikanske  Missionærer  og  besaa  i  deres  elskværdige  Selskab  Byens 
Seværdigheder. 

Bamo  ligger,  omgivet  af  en  Palisadevold,  paa  Iravadis  venstre, 
dybt  indskaarne  Bred  og  bestaar  egentlig  kun  af  en  bred  Hovedgade 
af  næsten  en  Fjerdingvejs  Længde.  I  Begntiden  (Juni— September) 
bliver  Byen  af  og  til  oversvømmet  af  Iravadis  stigende  Vand.  Husene 
ere  gjennemgaaende  byggede  af  Træ  og  Bambus  Flætværk  og 
kunne  hverken  gjore  Fordring  paa  Skjønhed  eller  Rummelighed;  der 
findes  højst  700.  Den  mest  fremragende  Bygning  er  det  engelske 
Konsulatshus ,  som  ligger  paa  en  lav  Høj  ved  den  nordlige  Ende  af 
Byen  og  udenfor  Enceinten.  Her  blev  den  engelske  Konsul  Mr.  Gooper, 
en  fortjenstfuld  Opdagelsesrejsende,  for  to  Aar  siden  snigmyrdet  af  en 
Underofficer  ved  sin  indiske  Livvagt. 

Under  vort  Ophold  i  Bamo  stod  denne  Bygning  tom,  da 
Konsulen  var  bleven  kaldt  tilbage  som  Følge  af  de  Differenser,  der 
vare  opstaaede  mellem  Indien  og  Birma.  Det  hed  sig,  at  den  engelske 
Regjering  agtede  helt  at  ophæve  denne  Post. 

Indbyggerne  i  Bamo  bestaa  af  omtrent  2000  Pa-yuer  (Schan) 
og  600  Kinesere.  Den  vigtigste  Handel  med  Bomuld,  Ædelstene  og 
Salt  er  i  disse  sidstes  Hænder;  de  staa  endog  i  Tuskhandelsforbindelse 
med  Katschinerne  og  levere  dem  det  fornødne  Salt  mod  til  Gjengæld 
at  faa  Sølv,  Guld  og  Svin.  Paa  vore  Spadsereture  i  de  livlige  Gader, 
mødte  vi  desuden  af  og  til  kummerfulde  og  vejrslagne  Efterkommere 
af  hine  Hinduer,  som  vare  blevne  tagne  til  Fange  i  den  sidste  Krig 
med  Assam. 

Blandt  de  mange  Templer,  som  i  deres  spidsbueformede 
massive  Taarnes  Kupler  gjemme  kostbare  Buddha  Statuer  af  Nephrit, 
indtager  den  berømte  Pagode  i  Gammel-Bamo  den  første  Plads* 
Hvert  Aar  bliver  der  udenfor  den  mægtige  Sandstensbygning  af- 
holdt et  stort  Marked  under  Beskyttelse  af  de  hundrede  Guder,  og 
der  kommer  da  endog  fra  Rangun  fromme  Pilegrimme  dertil  for  at 
kjøbslaa  og  bede.  Templet  ligger  midt  i  et  berygtet  Dschunglekrat, 
som  i  et  bredt  Bælte  strækker  sig  mod  Syd. 

Her  findes  nok  af  Tigre,  Leoparder,  Vildsvin  og  Hjorte,  og  en 
Jæger  har  rig  Lejlighed  til  at  prøve  sin  Duelighed. 

For  fire  Maaneder  siden  gik  en  gammel  Kvinde  til  Pagoden 
for  at  forrette  sin  Andagt.  Da  hun  traadte  ind  i  Hoved  templet,  foer 
hun  forfærdet  tilbage,  thi  ved  Foden  af  den  forgyldte  Buddha  Statue 
Iaa  der  en  vældig  Tiger  i  dyb  Søvn.  Hun  løb  ind  i  Byen  og  allar- 
merede  Befolkningen.  Fjorten  behjertede  Mænd  besluttede  sig  til  at 
vove  den  farlige  Jagt.  De  omringede  Pagoden  og  gjorde  en  forfærdelig 
Larm.    Tigeren,  der  blev  skræmmet  op  af  sin  Ro,  vilde  tage  Flugten, 

Mændene  skød  paa  den  og  bibragte  den  flere  Saar,  men  førend  det 
lykkedes  at  dræbe  Uhyret,  havde  det  faaet  Lejlighed  til  at  sønderrive  to 
af  Jægerne.  Endnu  farligere  end  Tigrene  ere  Leoparderne,  da  de  langt 
hyppigere  angribe  Mennesket  end  hine. 

Omtrent  samtidigt  med  den  Begivenhed,  jeg  har  fortalt,  hændte 
det,  at  to  Søfolk,  ved  et  Forsøg  paa  at  gaa  i  Land  i  det  første  Defilé, 
kom  i  en  meget  alvorlig  Livsfare.  En  Leopard  sprang  ned  i  Baaden 
og  havde  allerede  slaaet  Kløerne  i  den  ene,  da  den  anden  koldblodigt 
trak  sit  Sværd  og  kløvede  Rovdyrets  Hoved.  De  bragte  den  dræbte 
Leopard  til  Bamo,  hvor  den  strax  samme  Aften  blev  stegt  og  fortæret. 
Det  hænder  ikke  saa  sjældent,  at  baade  Leoparder  og  Tigre  om  Natten 
springe  over  Palisaderne  for  at  hente  sig  et  Bytte  og  derpaa  retirere 
ad  samme  Vej  ud  i  Dschunglekrattet. 

Da  Grev  Széchenyi  var  arriveret,  flyttede  vi  ind  i  den  engelske 
Konsulatsbygning.  Værelserne  vare  møblerede  paa  europæisk  og 
frembød  en  velgjørende  Komfort.  Vore  Kinesere  undgik  med  hellig 
Sky  de  blødt  polstrede  Ottomaner,  da  de  troede,  at  det  var  de  af- 
døde Europæeres  Gravsteder.  Vi  havde  allerede  opholdt  os  fjorten 
Dage  i  Bamo.  Vi  gjennemstrejfede  Dschungelen  og  nedlagde  meget 
Vildt.  Loczy  fik  endogsaa  Sigte  paa  en  Leopard,  men  Bestiet  reddede 
sig  ved  at  flygte. 

Den  26de  Februar  var  hele  Bamo  i  Oprør;  det  hed  sig,  at 
4000  Katschiner  vare  i  Fremmarsch  for  at  plyndre  Byen.  Missio- 
nærerne sagde,  at  der  kun  var  300,  som  vilde  lægge  Beslag  paa  Ind- 
byggernes Opmærksomhed,  medens  en  anden  Afdeling  havde  en  større 
Bomulds  Transport  i  Kikkerten,  som  skulde  expederes  til  Bamo.  En 
Del  bevæbnede  Mænd  drog  op  imod  Nord  for  at  forsvare  deres  Fædrene- 
stad. Medens  jeg  om  Natten  var  beskjæftiget  med  astronomiske  Ob- 
servationer, hørte  jeg  Signalskuddene,  som  Soldaterne  affyrede  fra 
Tid  til  anden,  men  Natten  forløb  roligt. 

Da  Kvinderne  næste  Morgen  valfartede  til  den  store  Pagode 
for  at  paakalde  Gudernes  Beskyttelse  i  Kampen  mod  Røverne,  kom 
Sikkerhedsgarden  allerede  tilbage  med  et  forvaaget  Udseende  og  kulde- 
rystende Lemmer.  Saa  varme  Dagene  end  ere  med  den  glødende  Sol, 
ere  dog  Nætterne  fugtige  og  kølige  (4-8°  G.) 

Mr.  Stewenson  overraskede  os  den  24de  med  den  glædelige 
Efterretning,  at  Dampskibet  ventedes  om  Eftermiddagen. 

Loczy  og  jeg  gik  adskillige  Gange  op  i  Husets  Taglokaliteter 
og  spejdede  ud  efter  Røgskyer,  men  forgjæves.  Vi  begyndte  allerede 
at  tro  paa  den  gamle  Opsynsmands  Ord,    der   paastod,    at   det   vilde 

vare  mindst  en  Uge,  førend  Skibet  kom;  da  hørte  jeg  langt  borte  en 
langtrukken  Piben.  .  .  .  Dampskibet  kom. 

Skibet  var  allerede  i  Nærheden  af  Byen  og  havde  de  vel  be- 
kjendte  engelske  Farver  paa  Flagstangen.  Om  Aftenen  aflagde  vi  et 
Besøg  paa  Skibet.  Kaptajnen  var  ikke  til  Stede,  og  de  to  Maskin- 
mestere  gav  os  kun  Enstavelsessvar  paa  vore  Spørgsmaal.  Senere 
kom  Missionærerne  og  Kaptajnen  til  Stede,  og  efter  nogle  Forklaringer 
bleve  vi  saa  modtagne  desto  venligere. 

Grev  Széchenyi  besluttede  for  sit  eget  Vedkommende  at  blive 
endnu  en  Tid  i  Bamo  for  at  nyde  Jagtens  Glæder;  han  vilde  først 
om  fjorten  Dage  tage  til  Rangun  med  det  næste  Skib.  »Rejs  De  nu 
i  Forvejen,«  sagde  han  til  os,  »jeg  befinder  mig  vel  her  og  vil,  om 
muligt,  nedlægge  endnu  nogle  Leoparder.« 

Jeg  indesluttede  mine  Tanker  i  mit  Bryst  som  en  gjerrig  sin 
Skat,  men  i  mit  Sind  var  jeg  paa  en  Gang  glad  og  vemodigt  stemt; 
Maden  smagte  mig  ikke,  Samtalen  summede  uforstaaet  for  mit  Øre, 
Hjemmet  viste  sig  allevegne  for  mit  indre  Syn. 

Den  næste  Morgen  gik  jeg  hen  til  min  trofaste  Muzzi  (de 
amerikanske  Missionærer  overtog  vore  Heste),  klappede  dens  strittende 
Manke  og  gav  den  den  sidste  Haandfuld  Sukker;  jeg  tog  Afsked  med 
Tang,  Ta-kl  og  Hute-schan  og  takkede  Missionærerne  for  deres  ven- 
lige Modtagelse. 

Ombord  paa  »Thambya-Dine«  spiste  vi  Frokost  sammen. 
Endnu  et  taknemmeligt  Haandtryk  med  Grev  Széchenyi,  og  Herrerne 
maatte  forlade  Skibet;  Damperens  Signalpibe  lød,  Ekkoet  kastedes  til- 
bage fra  Katschinbjergene,  og  Hjulskovlene  slog  det  mørke  Vand. 

Ombord  paa  »Thambya-Dine«.  —  Ulykkelige  Hændelser.  —  Mandalay.  —  Historiske 

Data  angaaende  Birma.  —  Kong  Thibo.  —  Birmanerne.   —   Prome.   —  En  Hejse 

gjennem  Ilden.  —  Modtagelse  i  Rangun.  —  Hjemrejse. 


»Ihambya-Dine«,  en  ny  Hjuldamper,  blev  ført  af  en  ung  og  elskværdig 
Finlænder,  Kaptajn  Barkmann.  Endskjøndt  han  kun  var  25  Aar 
gammel,  havde  han  allerede  tjent  Ira  vadi-Kompagniet  i  15  Aar  og 
blev  for  kort  Tid  siden  udnævnt  til  Kaptejn  med  en  Gage  af  1000 
Paipier  om  Maaneden.  I  hans  Selskab  foretog  vi  hver  Aften  smaa 
Spadsereture  i  Nærheden  af  Anløbsstationerne,  thi  man  sejler  kun  om 
Dagen.  Han  gav  os  beredvilligt  Oplysninger  om  Landet  og  Folket  og 
kunde  gjøre  dette  i  fuldt  Maal,  da  han  kaldte  Kongeriget  Birma  sit 
andet  Hjem. 

Endskjøndt  »Thambya-Dine«  kun  stak  3V2  Fod  dybt,  lagde 
de  mange  Sandbanker  dog  Skibet  mange  Hindringer  i  Vejen.  Hvert 
Øjeblik  mærkede  vi,  at  vi  skurede  mod  Sandet,  og  to  Gange  løb 
vi  endogsaa  fast  og  maatte  vente  flere  Timer,  førend  Damperen  atter 
blev  flot.  Dette  blev  iværksat  paa  følgende  Maade:  Efter  at  en  af 
Baadene  havde  taget  det  sværeste  Anker  ombord,  roede  den  et  Stykke 
tilSiden  eller  tilbage  opad  Strømmen  og  kastede  saa  Ankeret;  Kjæden 
blev  derpaa  hevet  ind  ved  Dampkraft.  Denne  Manøver  blev  gjentaget 
saa  længe,  indtil  Ankeret  fik  fast  Bund  og  fik  Skibet  ud  af  Klemmen. 

Efter  IVa  Times  Sejlads  fra  Bamo  naaede  vi  det  andet  Defilés 
Klippeport.  Her  forenes  den  uhyre,  brede  Flods  mange  Arme  til  en 
forholdsvis  smal  Rende,   som  er  særdeles  dyb  og  i  skarpe  Bugter  har 

banet  sig  Vej  gjennem  Klipperne;  den  drejer  her  i  en  stor  Bue  mod 
Vest.  Overmodige  Abefamilier  tumle  sig  saa  vel  i  de  høje  Træer, 
der  voxe  paa  Bjergene,  som  i  de  naturlige  Huler  og  Afsatser,  der  findes 
paa  Klipperne.  Efter  atter  en  Times  Rejse,  rig  paa  Romantik  og 
Afvexling,  komme  vi  atter  ud  paa  Sletten.  Uoverskuelige  Dschungler 
indfatte  baade  til  højre  og  venstre  den  spejlglatte  Flods  Bredder, 
medens  dog  spiralformede  Tinder  af  Pagoder,  der  rage  op  over  det 
tætte  Buskads,  fra  Tid  til  anden  vidne  om,  at  der  findes  be- 
boede Pladser. 

Den  næste  Morgen  passerede  vi  det  tredie  Defilé,  som  kun 
lidet  svarer  til  sit  Navn,  da  hverken  de  skovbevoxede  lave  Høje  ind- 
snævre Flodsengen  eller  indskrænke  Terrænets  Farbarhed;  her  ligger 
midt  i  Vandet  en  lille  0,  som  er  bleven  berømt  blandt  Birmanerne, 
fordi  Præsterne  i  det  lille  Tempel,  der  er  bygget  paa  samme,  have 
tæmmet  Fiskene  i  Floden  saaledes,  at  de  paa  et  givet  Signal  med  en 
Bambusstok  i  store  Stimer  samle  sig  ved  Trappen  paa  Bredden  for  at 
blive  fodrede  og  modtage  deres  Velynderes  Kjærtegn. 

Trods  den  ensformige  Sejlads  hvilede  der  en  usædvanlig  Ynde 
over  alle  de  Billeder,  som  i  hurtig  Rækkefølge  fløj  mig  forbi.  Det 
var  maaske  en  Følge  af  den  Ro,  den  Følelse  af  indre  Tilfredsstillelse 
samt  den  Bevidsthed,  at  jeg  atter  havde  engelsk  Grund  under  mine 
Fødder,  som  stemte  mig  optimistisk.  Imidlertid  var  Dampskibsturen 
ikke  blottet  for  spændende  Momenter. 

Vi  vare  ikke  langt  fra  Mandalay.  Jeg  stod  ved  Bugsprydet 
og  stirrede  ud  i  det  fjærne  for  at  spejde  efter  Omridsene  af  den  Bjerg- 
kjæde,  ved  hvis  Fod  den  kongelige  Hovedstad  ligger.  En  hellig  Ro 
herskede  overalt;  de  birmanske  Passagerer  sov;  jeg  hørte  kun  den 
flittigt  arbejdende  Dampmaskines  Larmen.  Da  opdagede  jeg  i  Retning 
af  vor  Kurs  en  Tømmerflaade,  som  langsomt  drev  frem  med  Strømmen. 
Afstanden  blev  stedse  mindre,  og  Damperen  og  Flaaden  bleve  ved  at 
holde  en  Linie.  Ovre  paa  Flaaden  stod  der  en  Mand  med  Ansigtet 
blegt  af  Skræk;  Angsten  syntes  at  have  lammet  ham  og  ubevægelig 
stirrede  han  sin  Skæbne  i  Møde.  Jeg  kunde  ikke  trække  Vejret,  medens 
jeg  ængstligt  afventede,  hvad  der  vilde  komme.  Endskjøndt  Kaptajnen 
strax  lod  Maskinen  standse  og  derefter  gav  Kontradamp,  var  det  for 
sent,  Flaaden  var  fortabt.  Skummet  af  det  oprørte  Vand  sprøjtede 
allerede  Skipperen  i  Ansigtet,  han  gjorde  et  Sæt  og  forsvandt  i 
Bølgerne. 

Det  gjør  altid  et  ejendommeligt  Indtryk,  naar  et  Dampskib? 
Maskine  pludseligt  staar  stille  i   aabent  Farvand;    da  man   er   vænnet 

til  Maskinens  ensformige  Larm,  aner  man  i  saa  Tilfælde  strax,  at  der 
maa  være  hændet  noget  af  Betydning.  Hele  Selskabet  var  derfor  og- 
saa  snart  paa  Benene  og  stormede  hen  til  Falderebstrappen.  Der  sad 
allerede  den  forulykkede  Birmaner;  maalløs  stirrede  han  ned  i  Vandet, 
hvor  de  splintrede  Rester  af  hans  Fartøj  bleve  drevne  bort  af  Bølgerne. 
Kaptajnen  gav  ham  en  Haandfuld  Rupier  og  lod  ham  da  bringe  ind 
til  Bredden,  hvor  han  blev  hilset  med  en  glad  Gøen  af  sin  Rejse- 
kammerat, en  lodden  Hund,  der  allerede  var  svømmet  i  Land. 

Da  Grev  Széchenyi  14  Dage  derefter  rejste  fra  Bamo  til 
Rangun,  hændte  der  en  anden  Ulykke  i  Nærheden  af  det  samme  Sted. 
Alle  vore  kinesiske  Tjenere  vare  ombord,  da  de  fra  Rangun  skulde 
vende  tilbage  til  deres  Hjem  over  Schanghai.  Efter  at  de  havde  set 
sig  mætte  paa  Dampskibet,  denne  vidunderlige  Ting,  fordrev  cle  efter 
gammel  Vane  Tiden  med  at  drikke  The.  Ogsaa  stakkels  Ta-kl  lod  i 
sin  Glæde  over  snart  at  skulle  mødes  med  sin  gamle  Moder  i  Schen-si 
mangen  Spareskilling  springe;  nu  vidste  han,  at  han  ikke  mere  be- 
høvede at  frygte  for  Forstyrrelser  under  sit  Maaltid.  Da  gik  han  en 
Morgen  med  sit  Krus  hen  til  Falderebstrappen,  bandt  en  Snor  i  Hanken 
og  bøjede  sig  forover  for  at  hente  det  fornødne  Vand  til  Frokosttheen. 
I  det  samme  stødte  Skibet  paa  en  Sandbanke.  Ta-kl  tabte  Ligevægten 
og  styrtede  i  Vandet.  Endnu  en  Gang  saa  Hute-schan  den  »store 
Karls«  lange  Arme,  saa  blev  alt  stille  —  Kronometermanden  ligger 
nu  i  sin  vaade  Grav  paa  Iravadis  Bund.  Alle  de  Redningsforsøg,  som 
Kaptajnen  lod  anstille  umiddelbart  efter  Ulykkestilfældet,  bleve  resultat- 
løse: efter  to  Timers  ivrig  Søgen  maatte  man  atter  lette  Anker. 

Om  Aftenen  den  28de  Februar  standsede  vi  ved  Mandalay, 
»den  gyldne  Stad«,  den  berygtede  Kong  Thibos  Residens. 

Da  »Thambya-Dine«  kun  farer  mellem  Mandalay  og  Bamo, 
gik  vi  strax  ombord  paa  det  betydeligt  større  Skib  »Aloung-Pyah,« 
som  skulde  bringe  os  til  Prome.  Vi  vandt  saaledes  en  Dag,  som  vi 
ville  anvende  til  et  kort  Besøg  i  Byen  og  en  overfladisk  Beskrivelse 
af  det  birmanske  Folk. 

Mandalay  ligger  paa  Iravadis  venstre  Bred  midt  i  den  Alluvial- 
slette,  som  imod  Øst  begrænses  i  en  Halvkreds  af  en  Række  Høje. 
De  første  Huse  findes  allerede  paa  det  høje  og  stejle  Landingssted 
og  strække  sig  paa  begge  Sider  af  en  bred,  støvet  Vej  lige  til  den 
imponerende  Enceintemur,  der  omgiver  Hovedstaden  som  en  symme- 
trisk Firkant.  De  fleste  Vaaningshuse  bestaa  af  Træ  og  Bambus- 
flætværk  og  hvile  paa  3—6  Fod  høje  Pæle.  Mandalay  er  med  fuld- 
stændig Ret  bekjenclt  for  at  eje  de  herligste  og  rigeste  Templer.    Ved 

første  Øjekast,  og  navnlig  naar  man  har  dannet  sig  en  vis  Forestilling 
gjennem  Afbildninger,  man  har  set,  kan  man  ikke  undgaa  en  let 
Skuffelse,  naar  man  skynder  sig  gjennem  de  smudsige  Gyder  for  at 
besøge  den  ene  Pagode  efter  den  anden.  Men  det  varer  ikke  længe, 
thi  den  fremmede  bliver  snart  i  fuldeste  Maal  overvældet  og  blændet 
af  disse  storslaaede  Kunstværker. 

Det  er  en  uberegnelig  Rigdom,  vi  træffe,  naar  vi  beundre  de 
himmelstræbende  Pyramider  eller  de  udbugede  Kupler  paa  Taarnene, 
der  ere  ødselt  udstyrede  med  en  vidunderlig  Ornamentik;  vi  slaa  Øjet 

ned  for  Pragten  af  de  gyldne  Tinder,  paa  hvis  Spiraler  Rubiner  og 
Smaragder  gløde  og  lyne,  og  henfalde  i  stum  "Beundring  over  den 
menneskelige  Skabekraft  og  Virksomhed,  naar  vi  betragte  de  kunst- 
færdige, udskaarne  Arbejder,  hvormed  Væggene  ere  overfyldte.  Af 
saadanne  Templer  gives  der  Hundreder  i  Mandalay.  Af  Mangel  paa 
Tid  kunde  vi  blot  besøge  de  mest  fremragende. 

Paa  Gaderne  saas  mest  Fodgængere.  Naar  af  og  til  et  med 
puklede  Oxer  forspændt  Kjøretøj  af  Træ,  hvis  prægtige  Udstyrelse 
kun  manglede  Fjedre,    usikkert  slingrede  snart  hen  mod  den  venstre, 


Fig.  193.     Den  gyldne  Pagode  i  Kangun 

snart  mod  den  hojre  Husrække,  veg  Folk  respektfuldt  til  Side  og 
kastede  et  sky  Blik  paa  dem,  der  sad  i  Vognen.  De  henrivende 
Piger  der  oppe,  som  vare  klædte  i  raslende  Silketøjer,  kunde  ogsaa  nok 
fortjene  Opmærksomhed.  Foruden  disse  Personvogne  anvende  Bir- 
manerno  ogsaa  tohjulede  Trækarrer  til  Transport  af  Byrder,  hvis 
massive  Hjul  aldrig  blive  smurte,  fordi  Folk  ynde  den  Musik. 

Ridehestene,  der  dog  for  største  Delen  kun  benyttes  som  saa- 
danne  af  Europæerne,  ere  trods  deres  uanselige  Skikkelse  særdeles 
udholdende.  Navnlig  have  de  Ponyer,  som  ere  opdrættede  i  Mandalay, 
et  saa  godt  Navn  paa  sig,  at  de,  skjøndt  Kjøbeprisen  paa  Pladsen 
kun  er  120  Rupier,  dog  sælges  til  Hesteelskere  i  Kalkutta  for 
600  Rupier. 

Det  er  bekjendt  over  hele  Verden,  at  de  skjønneste  Elefanter 
findes  i  Birma  og  Siam.  Ved  et  Besøg  i  et  af  de  betydeligste  Damp- 
savværker i  Rangun,  saa  jeg  de  afrettede  Elefanter  præstere  noget 
aldeles  forbavsende;  de  store,  kloge  Dyr  skubbede  her  midt  imellem 
de  susende  Hjul  og  Drivremme  med  ufejlbarlig  Sikkerhed  Træstammerne 
ind  under  Savmaskinen;  naar  Brædderne  vare  savede,  bar  de  dem 
bort  og  stablede  dem  kunstfærdigt  i  Gaarden. 

I  Mandalays  Bazar  handle  de  indfødte  og  kinesiske  Kjøbmænd 
med  Silkestoffer,  Elfenben,  Guld-  og  Sølvsmykker,  Ædelstene  og  Potte- 
magervarer, Som  overalt  i  Orienten,  hvor  de  farvestraalende  Stene 
lede  Europæeren  i  Fristelse,  vil  jeg  ogsaa  her  give  ham  den  Advarsel, 
førend  han  tæller  Rupierne  op  Bordet,  at  holde  sig  til  den  Sælger, 
der  forpligter  sig  med  Hensyn  til  Varens  Ægthed  og  Godhed. 

Hovedhandelen  i  Mandalay  omfatter  Bomuldsudførselen  til 
Kina.  Da  alle  europæiske  Artikler  kun  ere  belagte  med  en  Procent 
Indførselstold,  kan  man  kjøbe  sine  Fornødenheder  betydeligt  billigere 
i  Birma  end  i  Indien.  Kun  Vaaben  og  Munition  vare  i  Aaret  1880 
belagt  mod  en  20  Procent  Indførselstold  som  Følge  af  de  truende  po- 
litiske Forhold.  Birmanerne  forstod  at  udbytte  denne  Omstændighed 
til  deres  Fordel,  thi  de  fleste  af  Stammerne  i  Tømmerflaaderne  vare 
hule  og  gjemte  enorme  Mængder  engelske  Geværer  i  deres  Indre. 

Midt  i  Staden  findes  den  kongelige  Residens,  omgivet  af  en 
tredobbelt  Palisadevold.  Udenfor  hver  Port  stod  der  en  Vagt,  som 
formente  alle  besøgende  Adgang.  Kong  Thibo  vilde  ikke  se  noget 
Menneske.  Endog  mange  Embedsmænd,  som  vilde  bringe  den  gru- 
somme Konge  deres  Hylding  i  stort  Optog  og  med  den  gyldne  Paraplui 
som  Tegn  paa  deres  Rang.  maatte  rejse  hjem  med  uforrettet  Sag. 

For  at  man  bedre  kan  forstaa  Grunden  til,  at  Thibo  var  saa 
menneskefjendsk ,  maa  jeg  her  med  nogle  faa  Ord  berette  noget  om 
Landets  Historie.  Birmanerne  høre  til  den  indo-kinesiske  Familie;  de  ere 
komne  fra  Centralasien  og  have  vist  nok  for  lang  Tid  siden  valgt 
Iravadis  Bredder  til  deres  Hjem. 

Landets  ældste  Historie  omfatter  Sagn  og  Fortællinger  om 
tapre  Kongers  og  Krigeres  Heltebedrifter.  Vi  have  ogsaa  Portugiserne 
at  takke  for  de  første  positive  Efterretninger  om  Birma;  de  landede 
paa  Malakka  i  det  17de  Aarhunclrede  og  sendte  herfra  Gesandtskaber 
til  Siam  og  Birma.  De  synes  at  have  levet  i  god  Forstaaelse  med 
den  daværende  Konge  af  Birma,  thi  de  understøttede  ham  i  hans 
Røvertog  mod  Pegu  (den  Gang  et  selvstændigt  Kongerige)  og  Siam. 

Indtil  Aaret  1750  fulgte  den  ene  Krig,  den  ene  Revolution 
efter  den  anden.  Da  satte  endelig  en  Bonde  fra  Landsbyen  Myouk- 
myo  sig  i  Spidsen  for  en  Opstand  mod  den  birmanske  Konges  vil- 
kaarlige  Herredømme,  erobrede  Pegu,  Tavoy  og  Martaban  og  lod  sig 
til  sidst  udraabe  til  Konge  under  Navnet  Alompra.  Han  er  Grund- 
lægger af  det  nuværende  Dynasti,  hvis  ellevte  Konge  Thibo  er. 
Rækken  af  de  birmanske  Herskere  er  følgende:  Alompra  (1753  —  1760), 
Naung-dan-gji  (1760—1763),  Tschen-byo-yen  (1763—1776),  Tschen- 
gu-men  (1776—1781),  Moung-men  (1781),  Bhodau-fra  (1781—1819) 
Hpai-gji-dau  (1810—1837),  Tharavadi  (1838—1846),  Pagan-men  (1846— 
1853),  Moung-lon  (1873—1878),  Thibo  (1878). 

Under  Kong  Hpaj-gji-daus  Regjering  led  de  engelske  Kolonister 
i  Aracan  mangehaande  Insulter.  Englænderne  tog  sig  derfor  af  deres 
truede  Undersaatter,  og  efter  nogle  resultatløse  Underhandlinger  er- 
klærede de  Kongen  Krig.  De  besatte  først  Rangun  og  derefter  hele 
Landet  indtil  Yandabo.  Ved  Freden,  der  sluttedes  i  Aaret  1826,  fik 
Englænderne  Aracan  og  Tenasserim. 

Kong  Pagan-men  skal  have  været  den  grusomste  af  alle 
Herskerne  af  Huset  Alompra.  Der  gik  ingen  Dag,  uden  at  han  frydede 
sig  ved  sine  Ofres  Pinsler.  Man  fortæller,  at  han  blot  i  Lunefuldhed 
slog  sine  Slaver  glødende  Søm  ind  i  Legemet,  at  han  lod  Lemmerne 
paa  nogle  knuses  af  tunge  Hammere  o.  s.  v.  Da  han  vilde  forsøge 
at  øve  sine  blodige  Lyster  paa  de  europæiske  Kjøbmænd,  gjorde 
Englænderne  ham  en  Streg  i  Regningen;  det  kom  til  Krig,  som  endte 
med,  at  de  fuldstændigt  annekterede  Provinsen  Pegu  (1852).  Hans 
Søn  Moung-lon,  Fader  til  den  nuværende  Konge,  besteg  Tronen  det 
folgende    Aar.      Han    forlagde    Residensen    fra    Amarapura    til    Man- 

dalay*).  Kun  den  Omstændighed,  at  Moung-lon  i  Aaret  182G  havde  sluttet 
en  Handelstraktat  med  England,  havde  den  haardt  prøvede  Konge  at 
takke  for,  at  han  af  den  engelske  Regjering  fik  en  virksom  Under- 
støttelse til  at  undertrykke  en  Opstand,  som  hans  egen  Søn  havde 
rejst.  Englænderne  tog  alle  fire  Prinser  til  Fange  og  holde  dem  endnu 
den  Dag  i  Dag  under  Laas  og  Lukke. 

I  Aaret  1873  fulgte  Italienerne  og  clerpaa  Franskmændene 
Englændernes  Exempel,  idet  de  sluttede  en  Handelstraktat  med  Kongen. 
Endskjøndt  den  gamle  Konge  ikke  tog  det  meget  nøje  med  Over- 
holdelsen af  de  Forbund,  han  havde  afsluttet,  tog  dog  Birma  et 
betydeligt  Opsving  under  hans  Regjering;  Iravadi  blev  aabnet 
for  Verdenstrafiken  og  Rangun  forbundet  med  Bamo  ved  en  Tele- 
grafledning. 

Paa  sit  Dødsleje  betegnede  Kong  Moung-lon  sin  ældste  Søn 
som  sin  Efterfølger.  Hans  Yndlingshustru  søgte  paa  Slutningen  at 
omstemme  ham  til  Fordel  for  sin  Søn  Thibo.  Den  døende  kunde  ikke 
tale  mere;  man  tog  hans  Tavshed  for  et  Samtykke,  og  Thibo  blev 
proklameret  som  Konge. 

Det  er  en  fra  Fortiden  nedarvet  Skik  hos  Birmanerne,  at  en 
ny  Konge  ved  sin  Tronhestigelse  gjør  alle  de  Personer  uskadelige, 
som  kunne  blive  ham  farlige.  At  Thibo  ikke  handlede  som  sin  Fader, 
der  kun  lod  tre  eller  fire  af  sine  Brødre  myrde,  men  at  han  strax 
skaffede  86  Brødre,  Søstre,  Fættere  og  Kusiner  af  Vejen,  det  regnede 
Birmanerne  ham  ikke  saa  meget  til  Last,  som  Europæerne  og  navnlig 
Englænderne  gjorde. 

Den  retmæssige  Tronarving  Nyoung  Yan  og  hans  Broder 
Nyoung  Ok  flygtede  i  rette  Tid  til  den  brittiske  Konsul,  Mr.  Shaw, 
og  reddede  derved  deres  Liv.  De  undslap  lykkeligt  til  Kalkutta  og 
stillede  sig  under  de  engelske  Loves  Beskyttelse. 

Den  indiske  Regjering  skrev  lange  Protestnoter  mod  Kongens 
Grusomhed,  men  han  frabad  sig  al  Indblanding  af  en  fremmed  Magt 
i  sin  indre  Politik  og  talte  allerede  om  et  Krigstog  mod  Pegu.  Da 
forlod  paa  en  Gang  den  engelske  Konsul  og  samtlige  europæiske 
Kjøbmænd  Mandalay,  og  Thibo  saa  med  Skræk,  at  tunge  Uvejrsskyer 
samlede  sig  ved  Rigets  Sydgrænse.  I  sin  første  Ængstelse  vilde  han 
sende  et  Gesandtskab  til  Vicekongen  af  Indien,  som  skulde  berette 
denne,    at  han   (Thibo)   var  bleven    slet    behandlet    af  Konsul  Shaw. 


*)   En  saadan  Begivenhed  er  i  Birma  ens  hetydende  med  den  tidligere  Hovedstads 
Undergang,  da  alle  Kjøbmænd  følge  med  Kongen  til  den  nye  Residensby. 

Gesandtskabet  blev  standset  paa  Grænsen  af  clet  engelske  Birma  og 
interneret  i  Thayet-myo. 

Handelen  paa  Iravadi  standsede  fuldstændigt,  og  de  birmanske 
Kjøbmænds  Misfornøjelse  ytrede  sig  allerede  i  lydelige  Bebrejdelser 
mod  Kongen  og  Regjeringen,  da  Thibo  besluttede  sig  til  at  bede 
Herrerne  i  Rangun  om  igjen  at  sende  deres  Dampskibe  til  Mandalay 
og  Bamo.  Kongen  maatte  indestaa  for  Fartens  Sikkerhed  og  tilstaa 
Iravadi-Kompagniet  yderligere  Begunstigelser,  inden  Handelsforbindelsen 
atter  kom  i  Stand.  Saaledes  stod  Sagerne  under  vort  Ophold  i 
Mandalay. 

»Thambya-Dine«  var  det  første  Skib,  som  var  landet  ved 
Bamo  efter  en  Afbrydelse  af  flere  Maaneder.  Nogle  Maaneder  senere 
bleve  de  politiske  Forviklinger  løste  til  almindelig  Tilfredshed. 

Birmas  Beboere  erindrede  ved  deres  utvungne,  livlige  Væsen 
om  Japaneserne.  De  ere  altid  glade  og  ere  de  mest  sorgløse  Men- 
nesker af  Verden.  Uden  at  stille  nogen  som  helst  Fordring  finder 
Birmanen  den  højeste  Nydelse  i  et  dolce  far  mente.  Naar  han  har 
arbejdet  flittigt  3  Dage  om  Maaneden,  har  han  i  en  Løn  af  3  Rupier 
tilstrækkeligt  til  at  kunne  gaa  ledig  de  næste  27  Dage.  Et  Ceremoniel 
findes  kun  ved  Hoffet;  Folket  færdes  paa  den  mest  utvungne  Maade, 
elsker  Selskabelighed,  Theaterforestillinger  i  Kostume,  Klokkemusik 
og  ler  gjerne  og  meget.  Det  staar  fuldstændigt  under  Embedsstandens 
Indflydelse,  som  gjør  sig  Umage  for  ved  en  terroristisk  Optræden  at 
lægge  et  Slør  over  sin  Uduelighed  og  Indolens.  Besjælet  af  det 
Princip,  kun  at  sørge  for  sit  eget  Velbefindende,  bryder  den  birmanske 
Mandarin  sig  kun  lidet  om  at  holde  over  Lov  og  Ret,  hvis  Vægten  af 
hans  Pengesæk  skulde  lide  derved. 

Provinsernes  Gouvernører  anses  som  smaa  Konger,  da  de  i 
de  fleste  Tilfælde  have  Ret  til  at  afgjøre  Liv  og  Død. 

Birmanerne  bære  en  simpel  Dragt,  der  passer  godt  til  det 
varme  Klima.  En  Turban  paa  Hovedet,  en  Bomulds  Jakke  paa  Kroppen 
og  et  let  Stof,  der  bindes  om  Hofterne  til  Beklædning  af  Benene,  er 
alt,  hvad  der  skærmer  dem  mod  Solens  brændende  Straaler.  Den 
arbejdende  Klasse  nøjes  med  det  sidst  nævnte  Klædningsstykke. 

De  birmanske  Kvinder  forstaa  med  et  forunderligt  skarpt  Blik 
at  vælge  de  Farver,  der  tage  sig  mest  fordelagtige  ud,  til  deres  simple 
Dragt.  Ifølge  en  særlig  Forordning  af  en  eller  anden  af  Kongerne 
bestaar  deres  Dragt  kun  af  et  smalt  Stykke  Bomulds-  eller  Silketøj, 
der  slynges  saaledes  om  Legemet,  at  det  aabner  sig  ved  hvert  Skridt. 

De  birmanske  Pigers  Ansigtstræk  ere  fine,  Øjnene  fyrige, 
Tænderne  blændende  hvide.  Det  ravnsorte  Haar  ender  i  en  Knude 
paa  Baghovedet  eller  bølger  utvungent  ned  ad  Nakken.  En  blomstrende 
Kamelie  er  den  mest  effektfulde  Prydelse  i  den  ukunstlede  Frisure. 
Koner  og  Piger  nyde  i  alle  deres  Handlinger  den  samme  Frihed  som 
Mændene;  en  Embedsmands  Hustru  besørger  endogsaa  i  Mandens 
Fraværelse  de  vigtigste  Statsanliggender. 

Birmanerne  have  en  særlig  Forkjærlighed  for  Guld  og  Ædel- 
stene, og  man  vil  sjældent  træffe  nogen  Mand  eller  Kvinde,  som  ikke 
har  et  eller  andet  Smykke  —  dog  aldrig  noget  falskt  —  saasom 
Fingerringe,  Armbaand,  Ørenringe,  Halskjæder  o.  s.  v.  Det  er  Bir- 
manernes  Stolthed  kun  at  eje  ægte  Ædelstene,  ja  han  forstaar  endog 
at  skjælne  den  ædle  Sten  fra  den  falske  ved  at  veje  den  i  Haanden. 

Den  Dag,  vi  havde  til  at  bese  Mandalay,  eller  rettere  til  at 
flyve  Byen  igjennem,  var  hurtigt  forløben.  Om  Aftenen  vare  vi  ind- 
budne  til  Missionens  Biskop.  De  venlige  Herrer  vilde  slet  ikke  slippe 
os;  de  vilde  hele  Tiden  høre  os  berette  om  vor  »mærkværdige Rejse«,, 
men  det  var  allerede  over  Midnat,  og  vi  maatte  ombord  paa  »Aloung 
Pyah«,  som  skulde  lette  Anker  ved  Solopgang. 

Næste  Morgen  dampede  vi  allerede  mod  Syd  imellem  Dschungle- 
krattene  paa  den  store  Iravadi  Slette.  Jo  mere  vi  nærmere  os  den 
brittiske  Grænse,  desto  mere  lysnede  det  i  Skoven.  Herr  Goldenberg, 
vor  Landsmand,  en  af  de  rigeste  Tømmerhandlere '  i  Rangun,  har 
allerede  rømmet  godt  op  med  sine  Elefanter. 

I  Thayet-myo,  den  befæstede  Grænsestation,  saa  vi  de  første 
engelske  Soldater.     Faa  Timer  efter  landede  vi  udenfor  Prome. 

Det  var  allerede  Nat  da  vi  tog  ind  i  det  engelske  Hotel,  og 
dog  kunde  jeg  ikke  lade  være  først  at  besøge  Banegaarden.  Saa 
vidt  jeg  kunde  se  i  den  sparsomme  Aftenbelysning,  gruppere  de 
engelske  Embedsmænds  Boliger  (der  findes  kun  faa  bosatte  europæiske 
Kjøbmænd)  sig  omkring  den  prægtige  Kaj  ved  Iravadis  Bred.  Husene, 
der  ere  byggede  af  Træ  i  en  let  Stil,  ligge  i  Almindelighed  inde  i  en 
Have  under  kæmpemæssige  Træers  Skygge. 

Jeg  gik  først  forbi  det  store  Badehus,  som  man  aldrig  benytter, 
fordi  der  holdes  en  stor  Krokodil  i  Bassinet,  clerpaa  passerede  jeg 
den  engelske  Kirke  og  naaede  endeligt  Stationen  netop,  som  der  kom 
et  Tog  fra  Rangun.  Ligesom  de  kinesiske  Kvinder  den  Gang  i 
Kanton,  saaledes  stormede  ogsaa  her  en  hel  Armé  birmanske  Koner 
og  Piger  mod  de  rejsende,  for  at  de  skulde  give  dem  noget  at  fortjene. 
Det  var  et   kosteligt  Skuespil   at   se,    hvorledes   de  overgivne  Kvinder 

rev  Mændene  deres  Bagage  ud  af  Armene  og  derpaa  trak  dem  afsted 
halvt  med  det  gode,  halvt  med  Magt. 

Efter  en  halv  Times  Forløb  var  der  atter  roligt  ved  Bane- 
gaarden,  men  i  den  tilstødende  Gade  sad  Gæsterne  leende  og  passiarende 
paa  den  svagt  oplyste  Veranda  og  styrkede  sig  med  Mad  og  Drikke 
efter  Rejsens  Besværligheder. 

Den  næste  Morgen  tog  vi  Billetter  til  Toget;  Klokken  G  lød 
Afgangssignalet,  og  Maskinen  satte  sig  i  Bevægelse. 

Jernbanen  fra  Prome  til  Rangun  er  smalsporet,  Personvognene 
ere  smaa  og  lidet  bekvemme,  Fragtvognene  kunne  kun  tage  5  Tons. 
Sporet  ligger  snorlige,  og  Kjørselen  sker  derfor  med  den  størst 
mulige  Hurtighed;  Toget  foer  hen  over  Sletten  med  en  Fart  af  9  Mil 
i  Timen. 

Jo  mere  vi  fjærnede  os  fra  Ira  vadis  frugtbare  Egne,  desto 
tyndere  blev  Befolkningen,  desto  vildere  Omgivelserne,  og  til  sidst 
kjørte  vi  igjennem  det  umaalelige  Dschunglekrat.  Jeg  kunde  vel  om- 
trent i  et  Par  Timer  have  beundret  den  sydlige  Vegetations  vilde 
Pragt,  og  mit  Hovede  sænkede  sig  allerede  paa  en  betænkelig  Maade 
ned  mod  Brystet,  da  jeg  hørte  en  ejendommelig  Knitren  og  Bragen. 
Jeg  saa  ud  af  Vinduet.  Med  et  Slag  var  Trætheden  forbi,  som  truede 
med  at  overvælde  mig,  og  med  spændt  Opmærksomhed  fulgte  jeg  det 
storslaaede  Skuespil,  som  opførtes  i  Dschunglekrattet. 

Urskoven  brændte  i  lys  Lue.  Flammerne  rækkede  fra  den 
glødende  Bund  deres  Tunger  op  mod  de  fortørrede  Buske  og  tændte 
de  høje  Træers  løvrige  Kroner.  De  saftfulde  Bambusrør  exploderede 
med  stærke  Knald,  der  lod  som  Geværild  under  et  morderisk  Slag.  Føl- 
gende med  Lufttrykket  slog  Flammerne  baade  til  højre  og  venstre  hen  imod 
Vognvinduerne,  Heden  voxede  til  en  utaalelig  Grad,  og  jeg  var  fattet 
paa,  at  selve  Toget  vilde  blive  stukket  i  Brand.  Lokomotivet  arbejdede 
med  fuld  Kraft,  Hjulene  berørte  næppe  Jorden,  og  Toget  syntes  at 
flyve  henover  Skinnerne.     Det  var  en  uhyggelig  Kjørsel. 

Efter  at  vi  en  Times  Tid  havde  været  belavede  paa  at 
blive  stegte,  mindskedes  den  utaalelige  Hede,  og  vi  naaede  Steder, 
hvor  Ilden  havde  udraset.  Fuglene  kvidrede  atter  i  Luften;  de  havde 
samlet  sig  for  at  gjøre  sig  til  Gode  med  Ormene,  som  krøb  frem 
af  den  opvarmede  Jord.  Vi  rejste  atter  gjennem  dyrket  Land  og 
korn  Klokken  1  til  Stationen  Leppadan,  hvor  vi  efter  indisk  Skik 
indtog  Tiffmen. 

Efter  11  Timers  hurtig  Kjørsel  (Damperen  bruger  3  Dage  til 
Turen  fra  Prome  til  Rangun)  løb  Toget  ind  paa  Jernbanestationen  i 

Rangun.  Vi  lejede  to  Vogne  og  kjørte  til  »Jordans  Hotel«.  Portieren 
mønstrede  os  fra  Isse  til  Fod  og  —  afviste  os  med  de  Ord:  »Jeg  har 
ingen  Plads  til  Dem.« 

Civilisationen  viste  sig  mistroisk.  Klæder  skabe  Folk,  og  vort 
vilde  Udseende  kunde  ganske  vist  ikke  indgyde  nogen  Tillid.  Frakkerne 
vare  luvslidte  og  lappede,  Skoene  itu,  Hattene  forkrøllede,  Ansigterne 
solbrændte  og  Haaret  usoigneret  —  jeg  tilgiver  derfor  nu  gjærne 
Mr.  Jordan  hans  daværende  Betænkelighed. 

Ejeren  af  »British  Birma-Hotel«  modtog  os  desto  venligere 
efter  en  kort  Forklaring. 


Fig.  194.     En  Kjørsel  gjennem  Flammerne. 

Den  næste  Morgen  —  det  var  en  Søndag,  og  de  europæiske 
Boutiker  holdtes  derfor  lukkede  —  spadserede  vi  en  Tur  gjennem 
Hovedgaden  i  den  europæiske  By. 

Da  vi  vare  komne  tilbage  til  Hotellet,  ventede  to  Avisreportere 
paa  os,  som  agtede  at  interviewe  os.  Om  Mandagen  fandtes  der 
allerede  lange  Beretninger  i  Dagbladene  om  vore  Rejser.  Den  Kulde, 
man  til  Dels  havde  vist  os,  forsvandt  for  Pressens  almægtige  Ind- 
flydelse saa  meget  mere,    som  ogsaa  Skræderen  nu  havde  gjort  sin 

Vi  havde  en  Del  Vanskeligheder  med  at  faa  de  fire  Guldbarrer 
ombyttede  i  Penge,  som  Grev  Széchenyi  havde  givet  os  til  Hjem- 
rejsen, og  mærkeligt  nok  særligt  hos  vor  egen  Konsul,  hvis  Sekretær 
gav  mig  mit  Pas  tilbage  med  det  Spørgsmaal:  »Har  De  da  slet  ingen 
andre  Anbefalingsskrivelser  til  Rangun?«  —  »Nej,«  svarede  jeg,  »ikke 
en  Gang  fra  Katschinerne. 

Til  Gjengæld  stod  den  os  hæderligt  bekjendte  Biskop  Bigandet 
og  den  franske  Generalkonsul  os  bi  med  Raad  og  Daacl;  men  det  var 
ogsaa  paa  den  højeste  Tid,  at  de  Herrer  anviste  os  en  Kineser,  som 
paatog  sig  Omvexlingen,  thi  vi  stod  Fare  for  at  staa  der  uden  Hjælpe- 
midler, endskjøndt  vi  havde  Guld  i  Lommen. 

Vort  Ophold  i  Rangun  udstrakte  sig  til  en  Uge.  Der  er  bosat 
1050  Europæere  der,  og  vi  fik  mange  Venner,  som  lod  sig  det  være 
magtpaaliggende  at  underholde  os  og  vise  os  Byens  Seværdigheder. 

Den  første  Plads  blandt  disse  indtager  den  store,  gyldne  Pagode, 
Schoé  Dagon,  der  ligger  Nord  for  Rangun.  Allerede  under  de  gamle 
birmanske  Konger  nød  den  stolte  Bygning  en  afguderisk  Tilbedelse, 
og  endnu  valfarte  hvert  Aar  Hundredtusinder  buddhistiske  Pilegrimme 
til  dette  Sted  for  at  tilbede  Buddhas  otte  Haar,  der  ligge  begravne 
under  Taarnet.  Templets  Hovedtaarn  er  massivt  og  bygget  af  Tegl- 
sten. Spidsen  forestiller  en  Krone,  der  er  smeddet  af  purt  Guld,  og 
Taarnets  Sider  ere  belagte  med  purt  Guld.  Efter  at  have  forrettet 
sin  Andagt  klæber  enhver  Pilegrim  nogle  smaa  Guldplader  paa  Muren, 
men  rige  Fyrster  kjøre  Guldet  hid  i  Vogne  og  lade  Præsterne  anvende 
det  til  Pagodens  Udsmykning.  Denne  repræsenterer  saaledes  en 
umaadelig  Rigdom,  der  forøges  Dag  for  Dag. 

Rangun  har  sin  Public-garden ,  sin  zoologiske  Have.  I  de 
kølige  Aftentimer  samler  det  fine  Selskab  sig  under  Palmerne  og 
Bananerne  i  de  smagfulde  Anlæg  og  vederkvæger  sig  efter  Dagens 
Anstrengelser  ved  god  Musik. 

Mange  af  dem,  som  ere  dragne  til  de  varme  Tropelande 
i  det  fjærne  Østen,  vende  aldrig  mere  hjem,  men  bukke  under  for 
Klimaets  Indflydelse;  men  saa  længe  Kolonisten  formaar  at  virke, 
arbejder  han  med  rastløs  Iver  mod  Maalet.  At  blive  rig  for  derefter 
at  kunne  føre  en  sorgløs  Tilværelse  i  Hjemmet,  det  er  hans  Ideal,  og 
intet  Steds  i  hele  Verden  som  i  hine  Lande  blive  Digterens  Ord  til 
den  tørre  Virkelighed,  naar  han  siger:  Guldet  er  deres  et  og  alt!  — 

Jeg  staar  nu  ved  Enden  af  min  Beretning. 

Den  15de  Marts  landede  vi  i  Kalkutta,  hvor  vi  fik  den  ven- 
ligste Modtagelse  af  Vicekongen,    Lord  Lytton  Bulwer.     Ved  min  An- 

korns t  til  Bombay  blev  jeg  ligeledes  udmærket  og  overrasket  ved  at 
modtage  en  Indbydelse  til  den  engelske  Gouvernør. 

I  Bombay  indskibede  jeg  mig  paa  »Olympia«,  en  engelsk  Skrue- 
damper, og  naaede  Suez  den  Ilte  April.  Under  Jernbaneturen  fra 
Suez  til  Alexandria  fik  jeg  dog  Lejlighed  til  med  egne  Øjne  at  se  den 
mest  bekjendte  Del  af  Ægypten.  Jeg  blev  tre  Dage  i  Alexandria  og 
benyttede  til  sidst,  da  alle  Postskibene  vare  overfyldte,  »Russia«,  et 
med  overordentlig  Komfort  udstyret  russisk  Dampskib,  til  min  videre 
Rejse  over  Smyrna  til  Konstantinopel. 

Efter  et  flere  Dages  Ophold  i  det  osmanniske  Riges  Hovedstad 
bragte  en  Lloyddamper  mig  til  Varna,  hvorfra  jeg  paa  Jernbanen  tog 
over  Rustschuk  og  Bukarest  til  den  siebenbiirgske  Grænse. 

Om  Aftenen  den  1ste  Maj  1880  gjensaa  jeg  atter  efter  2x/2  Aars 
Fraværelse  Taarnene  i  Kejserstaden  ved  »den  skjønne,  blaa  Donau«. 


